
9d Edition. 


UBANUMPA MAHLU 


VT HOLISSOCHI TOR 


CHAPA 


Chisvs Klaist a haknip imma isht ai in tikba yhleha, 1. 18 Shilom- 
bish Holitopa yak osh ik yohmi ai ahni pulla na, Chisvs vt choyo 
himita hatak haleli keyu Meli hohchifo mako im ai vtta. 


1. KBLAHAM isht ai unchululi, Lewi a Ushi, Chisvs 
Klaist vtta tok isht annoa holisso hoke. 

2. Eblaham vt Aisaak a tobachi tok; atuk o Aisaak vt 
Chekob a tobachi tok; atuk o Chekob vt Chutas micha 
itibapishi vhleha aiena ka tobachi tok; 

3. Atuk o Chutas vt Fales, micha Sala aiena ka Tama 
ya a tobachi tok; atuk o Fales vt Eslom a tobachi tok; 
atuk o Eslom vt Elam a tobachi tok; 

4. Atuk o Elam vt Ammatab a tobachi tok; atuk o 
A minatab vt Naason a tobachi tok; atuk o Naason vt Sal- 
mon a tobachi tok; 

5. Atuk o Salmon vt Boas a Lakab a a tobachi tok: 
atuk 0 Boas vt Obet a Luti a a tobachi tok; atuk o Obet 
yt Chessi a tobachi tok ; 

6. Atuk o Chessi vt miko Lewi a tobachi tok; atuk o 
miko Lewi vt Solomon a Ulias tekchi a tok a a tobachi tok; 

7. Atuk o Solomon vt Loboam a tobachi tok; atuk o 
Loboam vt Abia ya tobachi tok; atuk o Abia vt Esa ya 
tobachi tok ; 

8. Atuk o Esa vt Chosafat a tobachi tok ; atuk o Chosafat 
vt Cholam a tobachi tok; atuk 0 Cholam vi Osias a to- 
bachi tok; 

9. Atuk o Oslas vt Choahlam a tobachi tok ; atuk o Choah- 
lam vt Akas a tobachi tok; atuk o Akas vt Esekias a to- 
bachi tok; 

10. Atuk o Esekias vt Manasses a tobachi tok; atuk o 
Manasses vt Amon a tobachi tok; atuk o Amon vt Cho- 
salas a tobachi tok; 

11. Atuk o okla ha Babulon ishtia hosi foka ma, Chosa- 
las vt Chekonias micha itibapishi vhleha aiena ka tobachi 
tok; 
12. Atuk o okla ha Babulon ishtona haya, Chekonias vt 
Dalahliel a tobachi tok; atuk o Salahliel vt Solobabel a to- 
bachi tok. 

13. Atuk o Solobabel vt Abivt a tobachi tok; atuk o 
Abivt vt Eliakim a tobachi tok; atuk o Eliakim vt Aso ya 
tobachi tok; 

14. Atuk o Aso vt Satok a tobachi tok; atuk o Satok 
vt Akim a tobachi tok; atuk o Akim vt Elivt a tobachi 
TOR” 

15. Atuk o Eliwt vt Eleasa ya tobachi tok; atuk o Eleasa 
vt Mattan a tobachi tok; atuk o Mattan vt Chekob a to- 
bachi tok; 

16. Atuk o Chekob vt Meli, yummak o Chisvs vt a tobvt 
vtta tuk osh Klaist hohchifo ka, i hatak Chosef a tobachi 
tok. 

17. Yohmi hatok o Eblaham a ai vblit it ai unchululit 
mihinti kyt Lewi a ant ai vhli kvt moma kvt it ai unchululi 
auah ushta hoke: yohmikma Lewi a ai vhlit mihinti kvt 
okla ha Babulon ishtia tok a ant ai vhli kvt it al unchululi 
auah ushta hoke; yohmikma okla ha Babulon ishtona tok 
a al vhlit mihinti kvt Klaist a ant ai vhli kvt it ai unchulul. 
auah ushta hoke. 

18. Chisvs Klaist vttahpi ka ilvppak osh a yakohmi tok; 
ishki Meli vt Chosef a im vihpoa tok vt, ik it im ono kisha 
ho, Shilombish Holitopa ya vlla 1 shali tuk osh otvni tok. 

19. Yohmi ma 1 hatak Chosef vt hatak achukma hatuk 
osh, nana vlhpisa vt onvtula hi a ik ahno mvt, lumvt kan- 
cha hi vt im anukfila tok. 

20. Yohmi kia ilvppa puta ka anukfihinli tuk osh holh- 
pokuna ma, Chihowa im enchil vt ant 1 haiaka cha, Chosef 
Lewi ushi chia ma! chi tekchi Meli a ishi ik chi nukwiyo 
kashke ; Shilombish Holitopa ak atuk mak o yummak okvt 
toba hosh afoyuka hoka. 

21. Yohmi ka vlla-nakni o sholikma, hohchifo ha Chisvs 
ish hochifa hi oke; yummak osh im okla talala ai im ashy- 
chika puta ma ai i hlakoficha hi oka, achi tok. 

22, 23. Chihowa hvt hopaii ya isht ai anumpulit, Oho- 
yo himita hatak haleli keyu hosh chakalit vlla nakni o 
shola he; mikma hohchifo ha Immanuel, yummvt tosho- 
wak mvt, Chihowa hvt -piba foka, achi mak o okla hochifa 
hi oke, achi tok mak o ont ai ahla chi họ, ilvppa moma kvt 
yummohmi tok. 

24. Yohmi ma Or vt nusi tuk vt okcha mvt, Chiho- 
wa im enchil vt ai į miha tuk mak o yvmohmi mvt, tekchi 
a ilaueli tok. 

25. Yohmi kia ik it apoto kisha họ, vlla-nakni ishi ahpi 
kvt sholi tok: mihma hohchifo ha Chisvs hochifo tok. 


CHAPTA I. 


Fochik in tikba hika ho hatak hopoyuksa whleha hyt hushi akochaka 
imma mintit Chelusalem a vla cha, 11; vlosi Chisvs a aiokpuchi, 14 
micha 1 yakni a falamvt ilhkoli. 15 Chosef vt Echip ia chi ka en- 
chil osh im anoli. 16 Helot vt Chisvs a hot vbi bwnna; vlla chi- 
pota moma Behlehem a ai vbi. 23 Chosef vt Chutea yakni fala- 
mvt ia chi ka enchil osh im anoli no Nasalet ak o ont ai anta. 


1. CHISUS vt Helot miko ai ahanta nitak o Chutea 
yakni Behlehem tumaha ha ai vtta ma hatak hopoyuksa 
vhleha hyt hvshi akochaka imma mintit Chelusalem a ai 


yla myt, 
2. Chu okla 1 miko vtta tuk mvto katimak o ituyula cho? 


į fochik a bvshi akochaka imma ya il a pihisa tuk osh aiok- 
puchit il itunowa hatuk oke, achi tok. 

3. Miko Helot vt ilvppa puta ka baklo mvt, Chelusalem 
okla moma aiena kvt komunta tok. 

4. Micha na holitompa isht asha pehlichi puta, micha 
okla nan 1 holissochi vhleha moma ka itahobit taiyahli mvt, 
kanima yo Klaist vt ai vtta hinla hatuk a im a ponaklo tok. 

5, 6. Mihma Chuteå-yakni Behlehem ak oke; hopaii ho- 
lissochi kvt, Behlehem chia Chuta yakni ish talaia hokvt 
Chutea 1 miko vhleha alasha ka moma chik a lauwo ho ke- 
yushke; chishno ak ọ miko vt chi atoba hosh vm okla Islael 
oka ish pehlicha he mak oke, achi tok oka, okla im achi tok. 

7. Yohmi ma Helot vt hatak hopoyuksa vhleha ha lumvt 
pit hoyo cha, kaniohmi fehna kash o foċhik vt haiaka tuk 
a achukmalit im a ponaklo tok. 

8. Micha Behlehem a pit tihleli mvt, Oh ia cha, vlosi 
atukma achukmalit hvsh hoyashke; atuk osh hvsh ahayu- 
chikmvt, anonti ant hvs sum anoli na vno mvt ivt ont ai ok- 
puchi li ak inlashke, achi tok. 

9. Mihma miko a haklot in taha mvt, okla ilhkoli tok: 
yohmi ma fochik hvshi akochaka imma a pihisa tuk ash o 
itikba takalit mahaya mvt, vlosi ai itola ka paknaka ya ont 
takali tok. 

10. Fochik a okla pisa mvt, nayukpa aiahli fehna mak 
osh okla na yukpa tok. 

11. Micha aboha okla ont abeha mvt, vlosi, micha ishki 
Meli aiena ka pisa mvt, aka hlipkuchit, yummak ash o okla 
alokpvchi tok; micha im vlbihpo a tiwichi mvt, yummak 
ash o tvli-holisso-lakna, micha filakinsen, mikmvt mvh ale- 
na ho okla habenvchi tok. 

12. Mihmvt holhpokuna ho falamvt Helot a okla ik im 
ono ka hi a, Chihowa hvt 1 miha -hatuk o, hina inla ho vih- 
tot 1 yakni atuk akinli ho okla ilhkoli tok. 

13. Mihma ai ilhkolit taha ma, Chosef vt holhpokuna ho, 
Chihowa im enchil vt ant i haiaka mvt, Tani cha, vlosi mik- 
mvt ishki aiena ka ishit malelit Echip a ish ona cha, yvm- 
mak ọ ish ahanta tuk 0, anumpa ishit chim aya lashke ; He- 
lot vt vlosi a vbi bunnvt hoya chi hoka, achi tok. 

14. Mihma tani mvt, vlosi micha ishki aiena kash ninak o 
pehlichi cha, Echip a ia tok. 

15. Chihowa hvt hopaii isht ai anumpulit, Echip ak ọ 

svso ha a hoyo li tuk, achi tok a ont ai ahla chi ka, yvm- 
mak o ahashwa na Helot vt illi tok. 

16. Yohmi ma Helot ash osh, hatak hopoyuksa vhleha 
hvt ik ahobalo ho pisa mvt, anukhobela fehna cha, pıt on 
tiblelit, vlla chipunta Behlehem, micha auet a bilika maya 
kvt afummi tuklo ai vhlit ola minti, hatak hopoyuksa vhleha 
ha achukmalit im aponaklo tok vt pit ai it vlhpesa ka, mo- 
minchit vbit tahli tok. 

17, 18. Yvmohmi hoka Chelemaias hopali vt anumpo- 
honlit, Lama ya a yaiya, micha nishkin okchi minti, mikmvt 
nukhaklo chinto, Lechel vt im vlla vhleba hyt niksho hatuk 
oka ishit yahaya mvt, hopohla hi a ik ahno ka, takali na 
haiyaklo tok oke, achi tok a ont ai ahli tok. 

19, 20. Yohmi tok kia Helot vt illi haya, Chihowa im en- 
chil vt, Chosef vt holhpokuna ho Echip a im a haiaka mvt, 
Tani cha, vlosi micha ishki aiena ka pehlichi cha, Islael okla 
1 yakni a ish iashke ; vlosi im ilhfiopak a hoyo tok vt illi ho- 
ka, achi tok. 

21. Yohmi ma tani mvt, vlosi micha ishki aiena kash peh- 
lichi cha, Islael okla 1 yakni a vla tok. 

22. Yohmi kia Akelavs vt iki vlhtobvt Chutea ya 1 miko 
na haklo mvt, yumma ona nukshopa tok: yohmi nana kia 
holhpokuna ka Chihowa hvt nana i miba hatuk oka, fullo- 
tvt Kalili 1 kaniohmi ho ona tok. 

23. Yohmi ka hopal vhleha hvt anumpulit, Yvmmak 
okvt Nasalet hatak vtta hohchifa hi oke, achi tok a ont ai 
ahla chi ka, tvmaha Nasalet hohchifo ho ona cha, ahanta tok. 


CHAPTA III. 


Chan Baptist vt vba anumpa ha Chutea yakni haiaka isht anumpo- 
honli, mihmvt baptismohonchi, 1. 13 Chisvs vt Chan ak o im a bap- 
tismo; mihma Shilombish Holitopa yyt vba mintit onvtula. 


1. NITAK yvmma foka ma Chan Baptist vt Chutea 
yakni halaka ya vbanumpa isht ai anumpohonlit aya tok; 

2. Mihmvt, Uba apehlichika yvt olanlosi vla hoka, hysh 
ilekostininchashke, ahanchi tok. 


`~ 

3. Ilvppak o hopaii Esaias vt isht anumpulit, Achufa 
hosh yakni haiaka ya ai anumpohonlit, Chihowa ataya hi a 
apoksiachit, 1 hina puta ka hvsh apissvlechashke, ahancha 
hi oke, achi tok mak oka. 

4. Mihmvt Chan yummak okvt im anchi yvt Kamel hishi 
yosh toba ma, na-hakshup chuhlafa vskufuchi yo vskufaiya- 
chi tok; mihmvt im ilhpak vt hawa micha foi-bila aiena kak 
a tok. 

5. Yohmi ma Chelusalem, micha Chutea pit a moma, 
mikmvt Chatan auet a bilika yakni moma ka asht a koh- 
chot ivt; 

6. Yummak ash o im ai onvt, nan im alashvchika puta 
ilanolit, Chatan a ai im a baptismo tok. 

7. Yohmi kia Falisi vhleha mikmvt Satusi vhleha aiena 
kvt laua hosh im a baptismot ai vla na pisa mvt, yvmmak 
ash o, Sinti chilita isht-atiaka hvchia ma! na palummi mi- 
hinti ka hush 1 hlakofa hi okvno kuta hosh hvchim anoli 
tuk oh cho? 

8. Yohmi hokvt ilekostininchi ai itulhpesa mak o vnit 
hvsh wayashke ; 

9. Micha, Eblaham ak osh piki oka, acha hi okvno hvch 
ik il anukfillo kashke ; Chihowa hvt tvli yak aiasha ka Eb- 
laham im vlla ya chi ka ai ikba hinla hoke, hvchim achi 
lishke. 

10. Yohmikma himak ak kia iskifa yvt iti puta akishtvla 
ya itonla hoke; yohmi hatuk o iti yvt vni achukma ho vnit 
waya keyu kvt moyumvt chayvt akakoha cha, luak pit ito- 
kaha chatuk oke. 

11. Uno yokvto hvsh ilekostinincha chi mak o, oka ya 
ishit huchi baptismochi li ho mvhlishke; yohmi kia auet 
siakayvt mihinti hokvto vno a shaiyahli, yvmma i shulush 
a isht im aya hi o si ahoba keyu hoke; yvmmak osh Shi- 
lombish Holitopa, micha luak aiena mak o ishit hvchi bap- 
tismocha hi oke. 

12. Yvmmak osh į nan-isht-mvshahchi yvt ibbak a foyu- 
ka; yohmi hokvt į nan-anihichi yatuk ma achukmalit kash- 
ofit tabli cha, onush atuk ma kanchak a pit ashacha hi oke; 

yohmi kia hakhlopish okvuno luak moshola hi keyu mak o 
ishit hukma hi oke, im achi tok. 

13. Yohmi ma Chisvs vt Kalili a vttvt mmti hosh Chan 
aim a baptisma chi hosh Chatan a ai ım ona tok. 

14. Yohmi kia Chan vt yvmmak ash 0 ım alvmmi mvt, 
Uno ak osh chishno a chim a baptismo la he si vlhpiesa ka, 
anonti vno ak o is sum vla cho? achi tok. 

15. Mihma Chisvs vt afalaminchi mvt, Himak okvno ya- 
kohma hi oka ish ahnashke: ai yakohmi hosh nana ai vlh- 
piesa puta ka mominchit il aiahlicha he pim vlhpesa hoke, 
im achi tok. Yohmi ma vlhpesa, im ahnı tok. 

16. Yohmi na Chisvs vt baptismo mak inli hosh oka ya ai 
vttvt kocha ia tok; yohmi ma vba shutik vt auet in tiwa 
tok; mihma Chihowa imi Shilombish vt pvchi yoshuba 
chiyuhmi hosh aka mihintit, yvmmak ash o ant o binili tok. 

17. Yohmi ma vba shutik a auet ai anuhumpa kvt, Ilvp- 
pak osh svso a holitopa yo ilvppak ọ nan isht a sai yukpa 
mak oke, achi tok. 


CHAPTA IV. 


Shilomish osh Chisvs a ilauelit yakni haiaka isht ona: mihma nitak 
pokoli ushta ka nahullochi; micha Setan ak osh imomaka pisa: 
enchil vhleha hvt ant nan isht im anta, 1. 12 Kapenavm a Chisvs 
vt ai anta: mihmvt ile kostinincha he isht anumpohonli tok. 18 
Pita, Antilu, Chemis, Chan aiena kvt nan im aiithvna ya chi ho, 
Chisvs vt atokolechi. 23 Chisvs vt Kalili yakni a nan im abvchit 
a hlopullit, abeka puta atuk ma hlakofihinchi. 


1. Y UMOHMI ma Setan vt imomaka pisa chi ka, Shi- 
lombish vt Chisvs a yakni haiaka isht ia tok. 

2. Atuk o yummak ash osh ik impo hosh nitak pokoli 
ushta cha ninak pokoli ushta aiena ho anta tuk osh, misha 
pila mvno hohchvfo tok. 

3. Mibma imomaka pisa yash osh im vla mvt, Chihowa 
Ushi chia hokmvt, tuli yak maya kvt puska toba chi ka i 
miha, im achi tok. 

4. Yohmi kia yummak ash osh afalaminchi mvt, Hatak 
vt puska yak bano ho ai okchaya he keyu; amba anumpa 

moyuma kvt Chihowa itih akohoncha kak a hi o, holisso tok 
oke, achi tok. - 

5. Yohmi ma Setan ash osh ilauelit tumaha holitopa ya 
ont isht chukowa cha, tempel wishakchi yo ont o hilechi 
tok. 

6. Mihmvt, Chihowa Ushi chia hokmvt, aka pit ish ile 
pilashke ; chi apesahancha chi ka im enchil vhleha ha atoh- 
no na ibbak a isht vba takalihinchit chisht aya na nitak 
kaniohmi kia chiyi ya tuli isht chik ai isso ka hi a, holisso 
tok oka, im achi tok. 

7. Mihma Chisvs ash osh, Chitokaka Chin Chihowa hoka 
imomaka chik peso kashke, achi kvt holisso tok ak inli hoke, 
im achi tok. 

8. Mihma anonti Setan ash osh ilauelit nvnih chaha fehna 
ho isht oiya cha, yakni apelichika moma, mikmvt nan-isht-im- 
aholitopa aiena ka pit pisachi tok ; 

9. Mihmvt, Aka hlipivt is si aiokpuchi hokma, ilvppa moma 
ka chima lashke, im achi tok. 

10. Mihma Chisvs ash osh, Setan vt kanima iashke: chin 
Chitokaka Chihowa hak o ish ai okpahanchikmvt, yummak 
illa ho ish im antiashke, achi kvt holisso hoka, im achi tok. 

11. Yohmi ma Setan ash osh į filvmmi ma, enchil osh ai 
vla cha, okla ant nan isht im anta tok. 

12. Yvmohmi tuk o Chisvs vt, Chan vt aboha kvllo foka na 
haklo mvt, Kalli a ia tok. 

13. Atuk osh Nasalet a issvt ia mvt, Kapenavm yummvt 
Sabulon yakni, micha Neftalim yakni aiena ont ai vhli okhvta 
lapalika ak o ont ahanta tok. 

14, 15, 16. Yakohmi kvt hopaii Esaias anumpulit, Sabulon 
yakni, micha Neftalim yakni okhvta lapalika, Chatan misha, 
Chentail okla 1 Kalili vt alokhlileka asha tuk vt tohwikeli 
chinto pisa tuk; mihma isht ailli yakni, micha isht-aiilli 1 ho- 
shontika maya tuk a tohwikeli hot 1 kohchvt takalishke, achi 
tok a ont alahla he mak a tok. 

17. Yvmma foka alvhlit mihinti ma, Chisvs vt vba isht 
anumpulit, Oh ilekostininchi; vba apelichika yvt olanlosi vla 
hoka, ahanchit ishtia tok. 

18. Atuk osh Chisvs vt Kalili okhvta lapalika nowvt aya 
tuk ðsh, itibapishi tuklo, Saimon Pita hohchifo, anonti nakfish 
Antilu itatuklot nvni-hokli atuk osh nvni-isht-hokli a okhvta 
pit okvchi hosh ashwa na pisa tok. ! 

19. Mihmvt yummak ash o, Hvs siakaiyashke, mikma ha- 
tak hokli o hvch ikbi lashke, im achi tok. 

20. Yohmi ma mih makinli ho 1 nvni-isht-hokli a issa cha, 
yummak ash o iakaiyvt okla tok. 

21. Mihma yvmmak ash vttvt ia hosh aya mvt, anonti iti- 
bapishi tuklo inla, Sebete ushi Chemis, micha nakfish Chan 
itatuklo kvt iki Sebete a apihvt nvni-isht-hokli a apoksia hosh 
peni alhto na pisa tok; micha pit 1 howa tok. 

22. Yohmi ma mih makınli ho peni, micha iki aiena kash ọ 
issvt, yvmmak o lakatyvt okla tok. 

23. Mihma Chisvs vt Kalili a mominchit ayvt, 1 smakak 
puta ka nan ai ım abuchit, apehlichika isht anumpa hanta ya 
isht anumpohonli; micha okla hvt abeka, micha haknip ik in 
chukmo im asha tuk a mominchit hlakofihinchi tok. 

24. Mihma isht annoa kvt Silia moma ka ont hlopulli 
tok; mihma okla hvt abeka ilaiyuka puta isht issikkopa ha- 
tuk; micha nan isht-ahullo okpulo ai 1 foka hatuk ; mihmvt 
tasimbo yatuk; micha palsi isht abeka yatuk moyuma ka okla 
isht im ai ona tok; mihmasyvmmak ash hlakofolichi tok. 

25. Yohmi ma okla chinto Kalili minti, mikmvt Tekapolis 
miti, mikmvt Chelusalem minti, mikmvt Chutea minti, 
mikmvt Chatan misha minti aiena kvt lakaiya tok. 


CHAPTA V. 


Chisvs vt nvnih chaha ya ai anumpuli. Yobmi kvt kvna hosh nan 
isht ilaiyukpa anoli, 11. 13. Klaist 1 yimmi wvhleha hvt yakni i 
hvpi: 14 yakni aim a tohwikelika; tvmaha yosh nvnih ai o talaia 
ka chohmi; 15 pvla ha chohmi. 17 Chihowa i nanvihpisa ya Chisvs 
vt alahlicha chi hosh vla. Kaniohmi hosh nanvihpisa isht hannali ka 
kobvffi ka anoli. . 27 Kaniohmi hosh nanvlhpisa isht untuklo ka ko- 
bvff ka anoli. 33 Anumpa kvlo isht ile onochi im olvbbi. 38 Nuk- 
chintot nana ik achukmo ka a pim ahleka he pi miha. 43, pm tvnvp 
puta ka ili hulla he; 45 mikmvt nan ai aħla he pim anukfila he 
aiena ka pi miha. 

1. Y OHMI ma okla chito ka pisut, nunih chaha yo pit 
olya tok ; atuk osh ont binili ma, nan im ai ithvna vhleha hot 
im ai ona tok. 

2. Mihma itih ha wakummi cha, yvmmak ash im abvchi 
myt, 

3. Chukvsh ilbvsha vhleha yokvto vba apehlichika yak osh 
immi hokvt nayukpvshke. 

4. Nanukhaklo vhleha yokvto hopohla hi okvt nayuk- 
pushke. 

5. Anukhobela iksho vhleha yokuto yakni a isha he vih- 
pesa hokvt nayukpushke. 

6. Ahopoyuksaka aiahni vhleha hvt hochahafo, itukshihin- 
la aiena hokvto, kaiya-hi okvt nayukpushke. 

7. Nan i nukhaklo vhleha yokvto ilap ma i nukhaklo na 
pisa hi okvt nayukpushke. 

8. Chukvsh kashofa vhleha yokvto Chihowa ya pisa hi 
okvt nayukpushke. 

9. It 1 nanaiyuchi vhleha, yummak okvto Chihowa ushi 
hohchifa hi okvt, nayukpushke. 

10. Ahopoyuksaka pulla hatuk mak o isht i palummi 
vhleha yokvto, vba apehlichika yvt immi hokvt nayuk- 
pushke. 

11. “Uno atuk pulla mak o hatak puta kvt isht hvchi yo- 
pulvt, hvchi iIbushachit, ahli keyu kia nana okpulo ilaiyuka 
puta ka isht huchi mihahanchikma, na hvchi yukpushke. 

12. Nayukpvt hvchi yukpa fenashke: isht hvchim vihtoba 
hi vt chinto hosh vba ya asha hoka; hopaii vhleha hvchin 
tikba aiasha ka yakohmichit ilbvshachi tok mak oka, 

13. Yakni į hvpi hvchia hoke ; yohmi kia hvpi hvt homi 
kvt 1 kunia hokmvt, nanta hak o isht a homa hinla cho? 
yvmmak okvt himmakma nana ho isht ai vlhpiesa he keyu ; 
amba kocha pit hlaya na hatak puta iyi yosh ahvhlihincha 
he ak o pulla hoke. 

14. Yakni in tohwikeli hvchia hoke. Tvmaha chito yosh 
nvnih chaha ai on talaia hokvt luma he keyushke. 

15. Mikma hatak vt pvla ha pvlalikmvt, tanchi isht vlhpisa 
nutaka yo talali chatuk keyu; amba pvla ai-o-hikia yo ai ọ 

hilechi chatuk; yohmikma aboha anukaka maya ka momin- 
chit tohwikelichi chatuk oke. 

16. Hvchį pvla hvt hatak puta itikba ya ik a tommi pulla 
na inla asha kvt nana hvsh akaniohmi hochukma puta ka 
pisa cha, Iki vba binili ka holitoblashke. 

17. Nan vlhpisa, micha hopaji puta im anumpa alena ha tok 
a okpvnit ayali tuk a, ik hvchim ahobo kashke; okpvni la hi 
osh aya lituk keyu; amba aiahlichi la he mak a tok. 

18. Ahli mak o hvchi miha lishke, Yakni, mikmvt vba 
shutik aiena hokvto ont ik ai iksho kia, vba nan vlhpisa yvt 
moma ont ik a lauwo achvfona nana kia a kaniohmit aiokpu- 
loka iksho mak osh, momvt ont aiahla he mak oke. 

19. Yohmi hoka kuna hosh vba nan vłhpisa ik a lauwo ilvp- . 
pa puta ka achvfona ka kobuvfli cha, hatak puta kvt ai yv- 
mihcha chi ho im abvchi hokmvt, vba apehlichika aiasha ka 
moma ik a lauwo hohchifa he; amba kuna hosh mihma ho- 
litobli cha, imla ma isht im abvchi hokvto, mihi yosh vba 
apehlichika ya chito ont a hohchifa hi oke. 

20. Hvchi aivibpiesa kvt na-holissochi vhleha, micha 
Falsi vhleha aiena ka i shahli ho keyukmvt, nana hosh a 
kaniohmi kak o vba apehlichika ya ont hvsh chukowa he 
keyu hoke, hvchim achi lishke. 

21. Nitak tikba aiasha kvt, Kuna kia ish bi na: kuna hosh 
inla vbi hokvt nan vihpisa yo isht im ahlekashke ; achi tok a 
hysh haklo chatuk. 

22. Amba vno vto, Kuna hosh nana hosh a kaniohmi keyu 
ho, itibapishi ha 1 nukkilli hokmvt, nan vlhpisa yo isht im 
ahlekashke: mikma kvna hosh itibapishi ha, Ik chi ahobo, im 
achi hokmvt, nan vlhpisa kvllo į shahli ho isht im ahleka he: 
- amba kvna hosh, Im anukfila iksho chia hoka, im achi hokuto 
ajokpuloka luak o ont isht im ahleka hi oke. 

23. Yohmi hoka vba chi nan-isht-aiokpvchi ya ieshit alta 
ya ish ona kvt, ish itibapishi ha nana ish 1 kaniohmi tuk a 
asha ka ish ithaiyana hokmvt ; 

24. Üba chi nan-isht-aiokpvchi ash alta itikba yo ish bohli 
cha, ivt tikba ish itibapishi ako ont ish it i nanaiya ha yosh, 
vlvt, vba chi nan-isht-aiokpuchi ash pit isht ish aiokpvchashke. 

25. Nan vlhpisa chi onochi yatuk ma apehvt ish maya 
takla kak osh, tushpvt ish it ibai achvfashke ; keyukma ni- 
tak kaniohmi kash inli ho nan vlhpisa chi onochi yash osh 
chishi nan apesa ibbak a chi fohkikma, anonti nan-apesa 
yash osh nanvlhtoka ibbak a chi fohki na aboha kvllo ya ish 
fohka he mak oke. 

26. Ahli mak o chi miha lishke, Ont ishtaiyopi fehna ka 
atobbit ish kaiyanchi ho keyukmvt, kaniohmi kak osh yvm- 
mak atuk a ish kohcha he keyu mak a hi oke. 

27. Nitak tikba aiasha kvt, Hvsh it in lumaka ná ; achi tok 
a hvsh baklo chatuk. 

28. Amba uno vto, Kuna hosh choyo ha i nukpvli hosh 
pisa hokvt, chukvsh anukaka ya isht in lumaka mashko ho- 
ke, hvchim achi lishke. 

29. Micha chi nishkin isht impak-imma yvt chi ibetvblichi 
hokma, halvllit kohchit ish kanchashke : chi nana achvfona 
hosh okpulo kia, chi haknip vt momvt aiokpuloka ik aiyo ka 
he ak osh chim vlhpesa hoke. 

30. Mikmvt chibbak isht impak-imma yvt chi ibetvblichi 
hokma, bvshlit tvplit ish kanchashke; chi nana achvfona 
hosh okpulo kia, chi haknip vt momwt aiokpuloka ik aiyo ka 
he ak osh chim vlhpesa hoke. 

31. Kvna hosh tekchi a kanchikmvt, it 1 kunia holisso ha 
imashke ; achi tok a takalishke. 

32. Amba vno vto, Kuna hosh tekchi vt lumaka tuko 
keyu ho kanchikmvt, haui ikbicha he: yohmikma kanchi 
haya kuna hosh itauwayakmvt, haui toba mak a hi oke, 
hvchim achi lishke. 

33. Micha anonti, nitak tikba aiasha kvt, Anumpa kullo 
ish ile onochi tuk vt chik kobvffo kashke: amba anumpa kvllo -. 
ish ile onochi tuk okvt Chitokaka ya ish im aiahlicha hi oke ; 
achi tok a hvsh haklo chatuk. 

34. Amba wno vto, Anumpa kvllo chik ile onocho 
kumohmashke ; vba shutik ak kia pit isht chik ai a miho 
kashke ; yvmmak okvt Chihowa im aiasha mak oka: 

35. Mikmvt yakni vt iyi im ai-0-heli mak oka, yumma isht 
chik ai a miho kashke ; anonti Chelusalem a isht chik ai a 

miho kashke; yummak okvt Miko chito in tvmaha chito 
oka : 

i 86. Micha chi noshkobo ak kia isht chik ai a miho kashke; 

chi pashi achufa kia ish tohbichikmá, ish lusachikmá, nana 

he keyu hokvt : 

37. Amba chim anumpa hvt Ome, ome; Keyu, keyu; 
achi aiena kak ashke : ilvppak o nana kvt ont atampa hokvt 
o nana ik vlhpeso mak o a minti hoke, hvchim achi lishke. 

38. Nishkin atuk ma, nishkin makinlashke, mikmvt noti 
atuk ma, noti makinlashke ; achi tok a hush haklo chatuk: 

39. Amba vno vto, Nan ik vlhpeso ka chik į sanalo 
kashke; amba kvna hosh chitisopi isht impakimma ya issok- 
ma, in tunnvp ma pit ish i weli makinlashke. 

40. Micha hatak nana kia nan vlhpisa chi onochi cha, chim 
ilefoka ya chim ai ishikma, chim anchi ma ik ishi, ish im 
ahni akinlashke. 

41. Micha kwna kia awant ivt kowi achvfa ka ish ona 
pulla hi a chim ahnikma, awant ivt tuklo ho ish onashke. 

42. Nana chim asilhhakma, ish imashke: mikmvt chim a 
pota bunna. hoka, chik 1 shanaiyo kashke. 

43. Chin chukapanta hatak a ish į hullo cha, chin tvnvp 
okvno ish 1 nukkillashke ; achi tok a hvsh haklo chatuk. 

44. Amba vno vto, Huchin tunvp vhleha ha hvsh i hullo 
cha, nana okpuloka hvchim anukfillit miha aiena ka, nana 
achukma ho im ahnit hvsh mihashke ; hvchi nukkilli ma ai 
achukma hi ọ isht hvsh 1 yvmohmikmvt, hvchi kanimachit, 
hvchi Ibushachikma, vba isht hvsh anumpohonlashke. 

45. Yakohmi hosh hvch Iki vba binili ka im vlla hvchia 
hi oke: yvmmak okvt i hvshi atuk ma nan ik vlhpeso, micha 
na-hochukma alena ka 1 kohchihinchikmvt, kocha umba ka 
nan-aiahli hochukma, mikmvt nan ik ahlo aiena ka auet i 
pihinla chatuk oka. 

46. Hvchishno a hvch i hullo ho hush i hullo hokvt, nanta 
hosh isht hvchim vlhtoba ho? pvblikan vhleha ak kia 
yvmmak okuno yohmi akinli chatuk keyu ? 

47. Micha hvsh itibapishi vhleha ak bano ho hush aiokpv- 
chi hokmvt, inla asha ka nantak o isht i shahlichi hosh 

hvchi yumohmi ho? pvblikan vhlcha ak kia yohmi ak inli 
chatuk keyu ? 

48. Yohmi hoka aiahli hvchi achukma kvt, huch Iki vba 
binili kvt aiabhli achukma kak mli ho hvsh chiyuhmashke, 
hvchim achi lishke. 


CHAPTA VI. 


Chisvs vt nvnih chaha ai anumpuli tuk vt a moma. Yohmi kvt 
na habenvchi, 1, 5 anumpa ilbushvt asilhha, 14 nan ai-ashvchi 
puta ka i kashofa he, 16 na hollochi aiena ka isht anumpuli, na 
pim ilayak kanima yo il a boyula bi a pim anoli, 24 i shahli ha 
tuklochit il ai okpvcha he keyu ka miha, 25 yakni paknaka nana 
a kaniohmi ka ai isht im anukfilvt isht ik ilbvsho hosh, 38 amba 
Chihowa apeblichika yak o na tikba.e hoya hi a miha. 


1. Å HAH! hvsh aiahnit na hush habenvchi kvt, huchi 
pisa chi ka, hatak puta itikba yo hvch ik a yvmihcho kash- 
ke; yvmmak keyukmvt hvch Iki vba bmili ka im a hvchim 
vlhtoba hi o keyu hoke. 

2. Yohmi ka na hvsh habenvchi kvt, isht-pufa ya chi 
tikba yo ai olachit, nan-ilahobi vhleha hokvto hatak puta kak 
o ım a holitopa chi hosh smnakak anukaka, micha ai itunowa 
puta ka a yvmohmi chatuk oka, huch ik chohmo kashke: ahli 
mak 0 hvchim achi lishke, yummak okvto im vlhtomba cha- 
tuk oke. 

3. Amba nana ish habenvchi hokmvt, chibbak isht impak- 
imma yvt nana kaniohmi ka, chibbak vlhfvbeka yvt akostin- 
incha hi a chik im ahno kashke. 

4. Y ohmi na nanish habenvchi ka a lumakashke; yohmikma 
Chiki alumaka a pisa yvt ilap mli hosh otvnichi achukma 
hosh chim atobba hi oke. 

5. Micha vba pit ish anumpuli hokvt, nan-ilahobi vhleha 
hokvno chik chohmo kashke; yvmmak okvto, hatak vt pisa 
chi ka, sinakak anukaka, al itunowa ai itai okhunkuchi alena 
kak o hiohmayvt vba pit anumpuli kak osh im achukma cha- 
tuk oka; ahli mak o hvchm achi lishke, yummak okvto im 
vihtomba chatuk oke. 

6. Amba chishno vba pit ish anumpula chi hokvto, chim 
abohushi pit ish chukowa cha, okhissa ya pit ish akummik- 
mvt, Chiki ai-alumaka ai ahanta yatuk ma pit ish im asilh- 
hashke; yohmikma Chiki alumaka apisa yvt otunichi achuk- 
ma hosh chim atobba hi oke. | 

7. Yohmi kia vba pit hvsh anumpuli hokvt it vibillit mih- 
iha kvt, oklushi nan ik ithano ak okuno huch ik chohmo 
kashke; yvmmak okvto anumpuli fehna kak o, hakla hinla, 
im ahoba cha tuk oka. 

8. Yohmi hoka yvmmak oka hvch ik holbo kashke ; nana 
a hvchi bvnna puta hokvt hvch ik im asilhho kisha kak inli 
ho, bych Iki vt ithana hoke. 

9. Yohmi hoka yakohmichi hosh vba hvsh anumpu- 
lashke: Piki vba ishtbimili ma! Chi hohchifo hyt holito- 
pashke. 

10. Ish apehlichika yvt vlashke. Nana ish ai ahni ka 
yakni pakna yą a yobmi kvt, vba yakni a yohmi mak ọ 
chiyuhmashke. A 

11. Imak nitak ilhpak pim ai vihpesa kako ish pi 
ipetashke. 

12. Mikmvt nana il aheka puta ish pi kashofi kvt, pish- 
no vt nana pim aheka puta il i kashofi chatuk a ish chiyuh- 
michashke. 

13. Mikmvt anukpulika yoka ik ia chik pim aiahno hosh, 
amba nan-okpulo a ish pi a hlakofihinchashke: Apehli- 
chika, mikmvt nan-isht-aiahli, micha isht aholitopa aiena 
kyt chimmi a bila yoke. Amen. 

14. Hatak nan ai ashvchika puta ka hvsh i kashofi 
hokma, hvch Iki vba binili kvt hvchishno ma hvchi kashofa 
hinla ak inli hoka. 

15. Amba hvchishno vt'hatak nan al ashuchika puta ka 
hvsh į kashofi keyu hokma, hvch Iki vba binili kak kia na 
huchim ai ashvchika puta ka hvch į kashofa he keyu 
hoke. 

16. Yohmikmvt anonti, nana bhvsh hullochi kyt nashuka 
ilapissa, nan ilahobi vhleha hoka hvch ik chohmo kashke ; 

kvt, nashuka ya ilapissachi chatuk oka. Ahli mak o hvchi 
miha lishke, yvmmak okvto im vlhtomba hoke. 

17. Amba chishno vto nan ish hullochikmvt, chi noshkobo 
ish ahvmmi cha, chi nashuka ma ish achifashke. 

18. Yohmi cha hatak puta kano na hullochi ho chik i 
holbo hosh, amba ai alumaka ai ahanta Chiki ak illa ho ish 
im otvnashke; yohmikma Chiki ai alumaka a pisa yatuk 
mvt, otunichi achukma hosh chim atobba he mak oke. 

19. Hvchim ilayak puta ka yakni paknaka nanilayak 
shushi, micha na-lakna aiena kvt ai okpvni chatuk, micha 
hukopa puta yut twit isht chukowvt a hukopa ya huchik 
al atahlo kashke. 

20. Amba hvchim ilayak puta ka vba yakni nanilayak 
shushi, micha na-lakna aiena kia ai okpvni keyu, mikma 
hukopa puta kia tiwit isht chukowvt a hukopa keyu ak ọ 
hvsh ai atahlashke. 

21. Kanima yo hvchim ilayak vt itonla hokma, hvchi 
chukvsh ak kia mihi yo pit takanla hinla ak inli hoka. 

22. Haknip ai pvla hvt nishkin ak oke. Yohmi hatuk 
o chi nishkin vt achukma hokma, chi n vt momvt 
tohwikelit alotowa hinla hoke. 

23. Amba chi nishkin vt ik achukmo PA, chi haknip 
momvt okhlilit alotowa he. XYohmi ka tohwikeli chi 
foyuka, yvmmak atuk vt ont okhlieli hokma, okhlili yvm- 
mvt chinto fehna nana mak ahinla keyu ? 

24. Hatak nana kia i shahli ha tuklochit holitobla he 
keyu; achvfalit i nukkilli cha, achufa yak o holitobla 
hmla; keyukmvt achvfalit pit halanli cha, achvfa yak o 
kanimancha hinla hoke. Chihowa micha Mammon it 
aieninchit hush holitobla he keyushke. 

25. Yohmi hoka hvchi ai okchaya hi a nana ho hush pa 
he, micha nana ho hvsh ishka he aiena; mikmvt huchi 
haknip ma nana ho hvsh fohka ha waa isht hvch ik 
ilbvsho kashke, huchim achi lishke. Tihfiopak vt ilhpak 
a i shahlikma, anonti haknip vt nafohka ya i shahli ho 
keyu cho? 

26. Hushi vha itunowa ho ho pesá: yvmmak okvt nana 

ho hokchi keyu, anonti vmot, kanchak kia pit ashachi ho 
keyu; yohmi kia vba hvch Iki vt yvmma ipehinta hoke. 
Holitopa kvt yumma hvsh 1 shahli fehna ho keyu ? 

27. Hvsh katima kak osh anukfihinlit isht ilbvsha kvt huchi 
chaha ka kubit achvfa kia hvsh il achakala hinla cho? 

28. Micha nanta katiohmi ho na fohka ya anukfihinlit 
isht hvsh ilbvsha cho? Na pakanli hochukma lilli oktak 
aiasha kvt kaniohmit offo hoka anukfihinlit ho pesa: yvm- 
mak okvt toksvlit a hoyvbli keyu, anonti nana ho shvnni 
keyushke. 

29. Yohmi ak inli kia Solomon ak kia nan-isht im a 
holitopa moma isht a shema kvt ilvppa achvfona kia 
chohmi tok keyu, hvchim achi lishke. 

30. Yohmi ka hvshuk himak nitak ano oktak aiasha tuk 
osh onna ha apalvska vlhpita chi kia, Chihowa hvt she- 
mvchi kvt yvmihchi kuto, hvchishno a 1 shahlichi hosh ik 
hvchi shemacho ka hinla cho? na yimmi fehna keyu 
hvchia ma! 

81. Yohmi hoka anukfihinlit isht ilbvshvt, Nantak o e 
pa chi? mikmvt nantak o iloh ishka chi ho? micha 
nantak o eho fohka chi cho? hvch ik acho kashke. 

32. Ilvppa puta kak o okla nan ik ithano 'vhleha hvt 
hoyo chatuk oka; ilvppa moma ka a hvchi bunna hokuno 
vba hvch Iki vt ithana hoka. 

33. Amba Chihowa apehlichika, micha nan isht im ai 
vlhpiesa aiena kak o tikba hvsh hoyashke; yohmikma 
ilvppa moyuma kvt hvchim alena he mak oke. 

34. Yohmi hoka onna ha ya hi a nana pit anukfihiniit 
isht: hvch ik ilbvsho kashke; onna ha yokvto ilapo inli 
nan isht il ai anukfihinlit isht ilbvsha hi oka. Nana ik ai 
achukmo itonla kak osh nitak oka im vlhpesa hoke. 

Nvnih chaha Chisvs vt anumpuli tok osh a moma; yohmi kvt 
himakfokalechit inla ya na mihacha chi ka imolvbbi, 1; 6 micha 
nana kvt holitompa hokvto ofi puta, keyukmvt shukha aiena ka 
pit ik in hlatapo ka he miba, 7 anumpa ilbvsha ishit asilhha 

ka miha, 13 okhissa iskvtinosi, micha hina ik pvtho, mikmyt 
okhissa chito, micha hina pvtha isht anampuli. 15 Hopaii ilahobi 
ya ahah! im ahna he, 21 vbanumpa haklo illa he keyu, amba 
im antia he; 24 tvli chito chuka yvt ai itubana chatuk a chohmi; 
mikma kuna hoh kia i yimmi keyu hokvt chuka yvt shinuk ọ ai 
itubana chatuk a chohma hi a miha. 


1. H UCHISHNO a nana ik hvch 1 mihacho ka chi ka, 
inla ya nana hvch ik mihacho kashke. 

2. Kanimihchit inla ya nana mihachi hosh hysh mihachi 
tuk ma, huchishno ma isht hvch 1 mihacha he; mikmvt isht 
vihpisa nana ho isht hvsh apesa tuk mvt, huchishno mvt 
isht huchim vlhpisa he akinli hoka. 

3. Micha nanta katiohmi ho na hishonluk iskytinosi kyt 
ish itibapishi nishkin a foka na ish pisa ho kak osh, anonti 
iti chito yvt chi nishkin ak mli foka kano chik akosti- 
nincho cho? 

4. Micha katiohmi ho iti chito yvt chishno chi nishkin 
ak mli ho foka ka, ish itibapishi ha, Na-hishonluk iskvtinosi 
ka chi nishkim a al ishit ak kohchi, ish ım acha hila cho? 

5. Nan ilahobi chia hoka, chishno chi nishkin ak o tikba 
iti chito a ish a kohchashke; yohmikmak osh ish pisa 
achukma cha na hishonluk iskvtimosi ka ish itibapishi 
nishkin a foka tuk a ish a kohcha hinia hoke. 

6. Nana kvt holitompa hokvno ofi puta ma pit hvch 
ik imokmvt, anonti hvch į na holitopa puta hatuk ma 
shukha itikba ya hvch ik ashacho kashke; yvmmak 
keyukma yvmmak ash o iyi isht a hvhlichi cha, anonti 
filemvt hvchishno ash o hvchi okpvna hinla hoke. 

7. Hvsh asılhhakma, hvch ima he; hvsh hoyokmvt, hush 
ahayucha he; hvsh sokohakma, hvchin tiwa he oke. 

8. Asilhha aiyuka hokvto ishi bano hoke: mikma kuna 
hosh hoyo hokvto, ahayuchi hoke; mikma kuna hosh soko- 
ha hokvno, in tiwa pulla hi oke. 

9. Yohmi ka hatak hvsh katima kak osh, ushi osh puska 
im asilhha ka, tuli yo isht ima hinla ho? 

10. Keyukmvt nvni yo asilhhakma, sinti yo isht ima hinla 
cho? 

11. Yohmi ka nan ik ai vlhpeso hvchia kia huchim vlla 
ya na hochukma isht ima kvt hvchimponna chatuk a, im 
asilhha hoka hvch Iki vba binili kut na hochukma isht ima 
kvt i shahlichi ik fehno ka hinla ho? 

12. Yohmi hoka nan-okluha ka hatak puta kvt hvchim 
a yumohma hi a hvsh aiahni hosh, mih makoo hvsh ai i 
yumohmi mak inlashke: ilvppak o nan vihpisa, micha ho- 
paii puta aiena kvt miha hoka. 

13. Okhissa iskvtinosi ak 0 hvsh ai abehashke; okhissa 
yvt chito cha, hina mvt pvtha hosh aiokpuloka ya ona ha- 
tuk 0, yumma ai abeha kvt laua hoke. 

14. Okhissa yvt iskvtinosi cha, hina mvt ik pvtho hosh ai 
okchaya ya ona hatuk o, ik lauwo hosh yvmmak oka aha- 
yuchi hoke. 

15. Hopaii ilahobi vhleha chukfvlhpoba 1 na fohka fohka 
hosh hvchim ai vla kia, anukaka yokvto nashoba isikopa 
vhleha mak oka, ahah! hysh im ahnashke. 

16. Ilap vni kak o isht hvsh akostininchi pulla hi oke. 
Hatak vt kuti hak o paki a ai vmo chatuk 0? micha fik a 
shumvti ak o ai vmo chatuk oh cho? 

17. Yvmmak inli ho chohmit iti hochukma moma kvt 
vni hochukma ho vni chatuk; amba iti okpulo yokvto vni 
yvt okpulo yo vni chatuk. 

18. Iti achukma yvt vni okpulo yo vna he keyukma, 
anonti iti okpulo vt vni achukma ho vna he keyushke : 

19. Iti vt vni achukma ho vni keyu hokvto momvt chayvt 
akakoha cha, luak itokaha chatuk oke. 

20. Yohmi hoka ilap vni ak o isht hvsh akostininchi 
pulla hi oke. 

21. Chitokaka ma! Chitokaka ma! wvm achi kak osh 
momvt vba yakni a chukowa hi o keyushke; amba Aki vba 
binili nan aiahni ka yvmohmi tuk mak a hi oke. 

22. Nitak yvmma fehnakma Chitokaka ma! Chitokaka 
ma! chi hohchifo ha nan isht anumpulit, chi hohchifo ha 
nan-ishtahullo okpulo puta isht kocha welit, anonti chi 
hohchifo ha na fehna lawa ka isht il a yvmihchi tok keyu 
cho? vm achi kvt laua hi oke. 


24 MAHLU, 


23. Yohmikma otvnichit, Nitak nana asho hvch ithana li 
tuk keyu, nan ik vibpeso yohmi hvchia hvt a filummit misha 
oh ia chá, im achi la hi oke. 

24. Yohmi hoka kuna hosh vm anumpa ilvppa puta hatuk 
ma haklo cha, mihma yvmohmi ka, hatak hopoyuksa yosh 
tuli paknaka yo in chuka a talali tok a it apesa lashke. 

25. Yohmi tuko umba hatuk mwt aka ituyula na okchitot 
vla ma, anonti mahli hvt mahli cha, chuka yvmmak ash ai 
ihiso ka, tuli paknaka yo ai itvbana hatuk okvt, ik akamo ki 
tok. 

26. Yohmikma kvna hosh vm anumpa ilvppa puta hatuk 
ma haklo cha, mihma ik yvmohmo hokvto, hatak ik hopo- 
yukso yosh in chuka ya shinuk paknaka yo a talali tok a it 
vlhpisashke. 

27. Yvmohmi tuk o umba hatuk mvt aka ituyula na ok- 
chitot vla ma, anonti mahli hvt mahli cha, chuka yommak 
ash ai ihiso ma, akama tok ; micha okpuloka kvt aiahli tok 
oke, ahanchi tok. 

28. Atuk o yakohmi tok; Chisvs vt ilvppa ahanchit ont 
in taiyaha ma, nan isht im niais tuk a okla hvt ama 
kancha tok. 

29. Im ai vihpesa mak osh nana im abvchi tok; amba na 
holissochi vhleha hokvno ik chohmo ki tok. 


.” 


CHAPTA VIII. 


Chisvs vt leplosi vbi ya hlakofichi, 1. 5 Mikmvt sintuliywn in tishu ha 
hlakofichi. 14 Chisvs vt Pita tekchi ishki, micha inla ajena ka 
hlakofichi. 18 Mahli chito ya yokopvchi. 23 Micha kaniohmi 
hosh il iakaya he pim anoli: 28, nan isht ahullo okpulo vhleha ha 
Chisvs vt kocha weli ma; nan isht ahullo okpulo whieha hash osh 
shukha laua ya iba chukowa. 


1. ATUK osh nvnih chaha ya vttvt akowa ma, okla 
chinto kvt iakaiya tok. 

2. Mihma leplosi vbi yosh vlvt ant aiokpvchi mvt, Chito- 
kaka ma! vlhpesa ish ahni hokmwt, is sa kashofa hinlvshke, 
achi tok. 

3. Mihma Chisvs vt ibbak a pit weli cha, potoli mvt, 
Ulhpesa ahni lishke; chi kashofashke, achi tok. Yohmi ma 
leplosi yash osh ashalika 1 kashofa tok. - 

4. Yohmi ma Chisvs vt, Ahah! ish ahni cha, hatak nana 
kia chik im anolo kashke; amba okla isht im otvna chi ka, 
Moses nana apesa tok vba isht aiokpvchi a isht ivt, na holi- 
tompa isht asha ak o ont ish ile haiakachashke, im achi tok. 

5. Atuk osh Chisvs vt Kapenavm a ont chukowa ma, sin- 
tuliyvn vt mintit im vla tok. 

6. Micha im asilhhvt, Chitokaka ma! an tishu hvt palsi 
isht abeka hosh issikkopa fehna kvt chuka ya itonlvshke, 
achi tok. 

7. Mihma Chisvs vt, Ia lish ont hlakofichi lashke, im achi 
tok. 

8. Mihma sintuliyvn ash osh afalaminchi mvt, Chitokaka 
ma! vm aboha ya ant ish chukowa he si vlhpesa keyu ho- 
ke; amba anumpa illa họ ish anumpuli kia, an tishu hatuk 
mvt hlakofa hīnlvshke. 

9. Uno yokvt hatak tvshka chipota vhleha pehlichit i 
shahli nutaka ahanta chatuk sia hoke ; yohmi kvt ilvppak 
atuk ma, Iá, im achi likma, ia hoke: mikmvt inla ho, Minti, 
achi likma, minti hoke : mikmvt an tishu ha, Ilvppa yakoh- 
michi, im achi likma, yvmihchi chatuk oke. 

10. Chisvs vt yvmma haklo kvt nukhlakancha mvt, apihvt 
aya kash o, Ahli mak ọ hvchi miha lishke; Islael okla ak 
oh kia nayimmi chinto yakohmi ka ak a pesoshke. 

11. Yohmi ka, Hvshi akochaka, mikmvt hvshi a opiaka 
aiena ka a minti kot laua hosh vba apehlichika ya ai vlvt 
Eblaham, micha Aisaak, mikmvt Chekob aiena ka ant ai itv- 
pehvt binohla hi oke, hvchim achi lishke. 

12. Yohmi ka ilvppa apehlichika im vila yatuk okvno ko- 
cha aiokblilika ka pit kampila he; yummak oka a yahayvt 
noti ma ahampa hi oke, im achi tok. 

13. Mihmvt Chisvs vt sintuliyun ash o, Ish iashke: yoh- 
mikma isht a chi yimmi hatuk oka, mih mak osh a chi 
yumohmashke, im achi tok. Mihma in tishu hatuk vt hy- 
shi kanvlli vlhpisa mih mak inli ho hlakofi tok. 

14. Atuk o Chisvs vt Pita in chuka ya ont chukowa mwt, 
yumma tekchi a ishki vt yvnhvt abeka hosh itonla na pisa 
tok. K 

15. Mihmvt ibbak a pit potoli ma, yumba kvt shipuchi 
tok: mibma yummak ash osh wakaya mvt, nan isht im vtta 
tok. 

16. Atuk o opivt taha ma nan isht abullo okpulo ai i 
foka puta kvt laua ho isht im ai ona tok; yohmi ma shilom- 
bish okpulo puta kash im anumpa hak o isht kocha weli 
mvt; abeka yatuk a mominchit blakofichi tok. 

17. Yvmmvt hopali Esaias vt anumpulit, Ilap ak mli hosh 
nan isht ik pi ai iksitopo puta ka pim ai ishit, nan isht pi 
abeka a puta ma isht pi kanchishke, achi tok a ont ai ahla 
chi mak a tok. 

18. Yohmi ma okla chito fehna kvt apebvt ai asha na 
Chisvs vt pisa mvt, misha in tunnvp ak o ilbkola binla ka 
miha tok. 

19. Mihma na holissochi achvfa hosh vla mvt, Nan ithv- 
nanchi ma! kanima yo chik aya kia, chiakaiya la chi mak 
oke, im achi tok. 

20. Mihma Chisvs ash osh, Chula puta kvot chiluk vt im 
ashakma, vba hushi puta kvt vihpichik vt im asha hoke; 
amba Hatak Ushi okvto noshkobo ha kanima a bohla hi vt 
ik im niksho boke, im achi tok. 

21. Mihma nan im ai ithuna vhleha hash osh achufut, 
Chitokaka ma! vmmona kano ivt, aki a ont hohpi la hi a, 
vlhpesa is svm abnashke, im achi tok. ` 

22. Yohmi kia Cbisvs ash osh, Is siakaiyashke; yohmik- 
ma illi ak osh ilap bika illi yokuno hohpashke, im achi tok. 

23. Mihmvt peni chukowa ma, nan im al itbvna vhleha 
hvt iakaiya tok. 

24. Atuk o mahli kvllo fehna kvt okbvta ha a tobvt ko- 
cha ma, peni ash 0 oka banvtha kot isht ompohomo tok ; 
yohmi kia yvmmak ashot nusi hosh itonla tok. 

25. Mihma nan im ai itbvna vhleha bvt im ai vlot ant 
okchvli mvt Chitokaka ma! ish pi okchalinchasbke; pilli 
mak oke, achi tok. 

26. Mihma yommak ash o, Na-yimmi fehna keyu hvchia 
ma! na katihmi ho hvchi nukshopa cho? im achi tok. 
Micha tani mvt, mahli mikmvt okhvta alena kash im alvm- 
mi tok; mihma yokopa ai ablit talaia tok. 

27. Yohmi ma hatak ash osh okla nukhlakancha mwt, 
Ilvpput hatak katiohmi hatak okak o, mahli micha okhvta 
aiena hokak kia im antia cho? im achi tok: 

28. Atuk o misha in tunnvp Kekesenes yakni a ona ma, 
nan isht ahullo okpulo ai i foka kvt tuklo hosh anuksho- 
munta fehna hatuk o, hatak nana kia yomma imma ka ont 
ia he keyu chatuk o, hatak illi alasha ya ashwvt kohchvt 
minti hosh ont afama tok. 

29. Mihmvt tahpvlvot okla mvt, Chisvs, Chihowa Ushi 
chia hvt nanta ho isht ish pi ahalaia cho? ik al ono kisha 
ho, ish pilbvshacha chi hosh ilvppa ish la hoh cho? achit 
okla tok. 

30. Yohmi ma shukha laua kvt impa hosh auet 1 hopaki 
ka ai asha tok. 

31. Yohmi hatuk o nan isht. ahullo okpulo vhleha hash 
osh im asilhha mvt, Ish pi kocha weli hokmvt, ivt shukha 
laua ya ont il abeha he ak ọ ish pim ahnashke, achi tok. 

32. Mihma, Hvsh iashke, im achi tok; mihma kocha 
wiha mvt, shukha laua yash ọ, ont abeha tok; mihma 
shukha laua yash osh momvt yihlepa fehnvt okhvta sakti 
chaha yo pit ai oka kahvt ok ai illit taha tok. 

33. Mihma apesvchi vhleha hatuk vt yihlepvt, ilhkolit 
tvmaha ona cha, nana ka mominchit anoli tok; micha nan 
isht ahullo okpulo ai 1 foka tuk vt nana im a kaniohmi tuk 
a aleninchit anoli tok. 

34. Yohmi ma tvmaha hash osh momvt Chisvs a afamvt 
ilhkoli tok; atuk osh yvmmak ash o okla pisa mvt, 1 yakni 
a a kohchvt aya hinla ka okla im asilhha tok. 

CHAPTA IX. 


Chisvs vt palsi isht abeka ya hlakofichi, 1. 9 Chisvs vt Mahlu i 
howa; micha Falisi vhleha ha Mahlu im ai impa asha mvt ai it im 
anumpuli. Chisvs vt Chan nan im ai ithvna vhleha na hullochi 
imma ka isht anumpuli. 18 Chisvs vt na pehiichi ushetik vt illi 
tuk a okchalinchit tanichi: micha ohoyo hvt issish umbokafa isht 
abeka tuk a hlakofichi. 27 Micha hatak nishkin lvpa tuklo hoi 
fatummi. 32 Ohisvs vt hatak ik anumpolo'nan-isht ahullo okpulo 
al į foka yatuk aim achukmali: mikmvt okla puta kash į nukhaklo. 


1. Y OHMI ma yvmmak ash osh peni o pit chukowa 
mvt, pit tanvbli cha, ilap in tvmaha ak inli ho ona tok. 

2. Mihma hatak vt palsi isht abeka hosh potvlhpo pakna 
itonla ho okla isht im vla tok; mihma Chisvs vt okla na 
yimmi ka pisa mvt, palsi isht abeka ash o, Suso ma! chi 
yukpashke; na chim ai-ashuchika puta kot chi kashofa 
hoke, im achi tok. 

8. Yohmi ma na holissochi vhleba kaniohmi kvt, Hatak 
ilvppvt nan ik ahobalot anumpulishke, chukvsh anukaka 
okla ahni tok. 

4. Yohmi ma Chisvs vt okla im anukfila ha ithana hatuk 
osh, Nanta katiohmi ho hvchi chukvsh a nan okpulo ishit 
hvsh anuktilli cho? 

5. Na chim ai ashvchika puta kvt chi kashofa hoke, achi 
kak okmá, keyukmvt, Tani cha nowá, achi kak okmá, kati- 
mampo kak osh ahchiba kvt ik lauwo cho? 

6. Yohmi kia Hatak Ushi yvt yakni paknaka anta kvt 
nan ai ashvchika puta ka kashofa hi vt im ai vlhpesa hatuk a, 
hvsh akostinincha chi kak oka, palsi isht abeka ash o, Tanit 
chi potvlhpo ishi cha, chi chuka ish iashke, im achi tok. 

7. Mihma yvmmak ash osh tani cha in chuka ia tok. 

8. Yohmi ma okla chinto kvt pisa mvt, nukhlakanchvt, 
hatak a nan-isht im ai ahli yohmi ka ima tok Chihowa ash ` 
o ai okpahanchi tok. 

9. Mihma Chisvs vt yvmmak asho vttvt ia mvt, hatak vt 
Mahlu hohchifo hosh, tuli holisso ai itahoba ya binili ho ont 

pisa tok; mihmvt yvmmak ash o, Is siakaiyashke, im achi 
tok; mihma wakaya mvt iakaiya tok. 

10. Atuk o yakohmi tok; Chisus vt impa hosh aboha 
anuka asha ma, pvblikan vhleha, mihmvt nan ashvchi vhleha 
aiena kut laua hosh ai vlvt yummak ash, micha nan im ai ` 
ithvna aiena ka ant takla binohli tok. 

11. Mihma Falisi vhleha hvt pisa mvt, yumma nan im al 
ithuna vhleha hash o, Katiohmi ho nan hvch ithunarchi vt 
pvblikan, micha nan ashvchi vhleha aiena ka it ibai impa 
cho ? im achi tok. 

12. Yohmi kia Chisvs vt yvmma haklo mvt, Haknip im 
achukma hokano alikchi a alim ai vlhpiesa keyu chatuk, 
amba abeka yok mak oh chatuk oke. 

13. Uba isht-ai okpvchi ak okano ak aiahno; amba nan 
i nukhaklo ak o alokpanchi li hoke, achi yummak osh nana 
 hokma, ont oh ithuna'; hopoyuksa vhleha ak o hoyot aya li 
ha tok keyu; amba nan ashvchi vhleha hvt ile kostinincha 
chi mak a tok oke, im achi tok. 

14.. Yohmi ma Chan nan im ai ithvna vhleha hvt im 
al vla mvt, Katiohmi ho pishno, micha Falisi vhleha il 
ajena kuto nukhaklot nan e hullochi fehna ma, amba nan 
chim ai ithuna vhleha hvt nukhaklot nan ik hullocho cho? 
achi tok. 

15. Mihma Chisvs vt, Hatak himona ohoyo itauwaya 
tuk vt takla anta moma ka 1 kanomi vhleha hvt nukhakla 
hinla cho? yohmi kia hatak himona ohoyo itauwaya tuk 
ash ant im al isha he nitak vt ai ona he; yohmikmak o okla 
hvt nukhaklot na hullocha hi oke. 

16. Hatak nana kia anchi sipokni a nantvnna hlilafa himo- 
na ya lapalichi chatuk keyu; vlhkvta lapali kash osh anchi 
ash hlilvfft ishikma, 1 shahlit hlilafvt okpulo chatuk oke. 

17. Mikma hatak puta kvt oka-paki himona ya shukcha 
sipokni yo apitta chatuk keyu; yvmmak keyukma shukcha 
yvt mitahli na oka-paki yvt hlayakma, shukcha yvto okpulo 
chatuk ; amba oka paki himona ya shukcha himona yo apit- 
takmak o, tuklot nan ik okpulo chatuk oke, im achi tok. 

18. Ilvppa puta ka isht im anumpulik fehna, hatak na 

pehlichi achvfa hosh vla cha, ant aiokpvchi mvt, Himonasi 
ak kia svso-tek vt illi mak osh itonlvshke: yohmi kia minti 
cha, chibbak ant isht ish umbitepa hokma, okchaya hinla 
hoke, achi tok. 

19. Mihma Chisvs vt wakaya cha, iakaiyvt ia ma, nan 
im ai ithvna vhleha aiena kvt yohmi ak inli tok. 

20. Yvmohmi tuk o ohoyo hvt issish umbokafa isht abe- 
ka tok afummi auah tuklo hosh, yummak ash im ashaka ya 
mayvt ona cha, im anchi aposhokvchi a pit potoli tok. 

21. Im anchi ak illa ho ak potoli kia, sa hlakofa hinlvshke, 
ahnit im anukfila hatuk osh. 

22. Yohmi kia Chisvs vt filemvt yummak ash o pisa mvt, 
Suso-tek ma! na chi yukpa achukmashke; na chi yimmi 
pulla hosh chi hlakofichi hoke, achi tok. Mihma hvshi 
kanvlli vlhpisa yvmma fehna ho choyo yvmmak ash osh 
hlakofi tok. 

23. Mihma Chisvs vt hatak na-pehlichi in chuka yash ona 
cha, oskula olachi vhleha, micha okla yaiya aliena ka ont 
pisa mvt, 

24. Oh iti kanvlli ; choyo himita yvt illi keyu hoka, amba 
nusi hoke, ım achi tok. Mihma isht yopulvt okla 1 yukpa 

tok. 
- 25. Yohmi kia okla hvt kocha wihvt taha ma, pit chuko- 
wa cha, ibbak a ont halvlli ma, choyo himita yash osh tani 
tok. 

26. Yohmi ma ilvppak atuk vt annovt yakni yvmma mo- 
ma hlopulli tok. 

27. Atuk o Chisvs vt. yummak ash vttvt ia ma, hatak 
lvpa tuklo kvt iakaiyvt ayvt, tahpahanlvt, Lewi ushi chia 
ma! ish pi nukhaklashke, ahanchi tok. 

28. Mihma yvmmak ash osh aboha ont chukowa ma, ha- 
tak lvpa atuk vt im onvt okla'tok: mihma Chisvs vt, Ilvppa 
yakohmichi la hinla ka hvchi yimmi cho? im achi ma, Xau, 
Chitokaka ma! im achit okla tok. 

29. Yohmi ma nishkin a pit potoli mvt, Na hvchi yimmi 
tuk pulla mak osh isht a hvchim vihpesashke, achi tok. 

80. Mihma nishkin vt 1 fatumvt okla tok: yohmi ma 

Chisvs vt kvllochi fehna hosh i mihvt, Ahah! hvsh ahni na 
hatak nana kia ik akostinincho kashke, achi tok. 

31. Yohmi tuk kia itiachi mvt, yummak ash o yakni yum- 
ma mominchit ai im annowachi tok. 

32. Yummuvt a kohcha ma, hatak ik anumpolo nan isht 
ahullo okpulo alifoka ho okla isht im vla tok. 

33. Atuk o nan-isht ahullo okpulo yash osh a kohcha 
ma, ik anumpolo yash osh anumpuli tok: yohmi ma okla 
laua yash osh nukhlakancha mwt, Himonna kia Islael okla 
ha a yakohmi na kvna hosh pisa chatuk keyushke, achi tok. 

34. Yohmi kia Falisi vhleha hash osh, Ilvppvt nan-isht 
ahullo okpulo puta ka nan-isht.ahullo okpulo 1 miko yak o 
isht kocha weli hoke, achi tok. 

35. Yohmi ma Chisvs vt tumaha moma, micha tumahushi 
puta aiena ka mominchit ayvt, 1 smakak puta kak ọ nan im 
ai abahanchi, mihmvt vba apehlichika isht anumpa hanta isht 
anumpohonli, mihmvt abeka moma ka hlakofihinchit, haknip 
ik in chukmo okla im asha tuk a mominchit hlakofihinchi tok. 

36. Yohmi tuk kia okla laua yash osh hoyvbli cha, ita 
fimimpvt aiasha, chukivihpoba yosh apesvchi ik im iksho 
ho, chohmi na pisa hatuk osh 1 nukhaklo tok. 

37. Yohmi mvt nan im al ithvna vhleha hash o, Na- 
hoya hi okvto laua ho mvhli, amba toksvli vhleha hak osh 
ik lauwoshke. 

38. Yohmi hoka na-hoya hi okvt Chitokaka immi hoka 
nan im ahoya hi a toksuli vhleha ha auet-tihlela chi ka, 
hysh im asilhhashke, ım achi tok. 


CHAPTA X. 


Chisvs vt nan im ai ithvna auah tuklo kvt vbanumpa ha isht anum- 
pohonla chi ka, micha na fehna puta ka ai yvmobma chi aiena 
ka kanompit tihleli, 1. 5 Micha nana ka ithvnanchi. 40 Micha 
Chisvs a holitobli kvt nan isht il ai yukpa he miba. 


PY onom wrt a t a h tuklo 
kash o itahobit tahli mvt, nana im al ahlīit, nan-isht ahullo 

okpulo puta imaiyvt, yummak atuk ma kocha welit abeka 
ilaiyuka puta, micha haknip ik in chukmo ilaiyuka moma 
hlakoficha hi a im apesa tok. : 

2. Yohmi ka vbanumpeshi auah tuklo hohchifo kvt ya- 
kohmi kak oke: vmmona Saimon atuk osh Pita hohchifo 
tok; mihma itibapishi Antilu ak a tok; Sebete ushi, 
Chemis ak osh, nakfish Chan itatuklo tok: 

3. Mihma Filip, micha Bahlolomu; Tamas, mikmvt 
publikan hatak Mahlu; Alfevs ushi Chemis, micha Lebevs 
osh hohchifo apunta kvt Tatevs a tok. 

4. Mihma Kenan hatak Saimon, micha Chutas Iskaliot 
ak atuk osh yvmma haksichi tok ak inli ka aiena tok. 

5. Auah tuklo ilvppak o Chisvs vt pit tihleli mvt, nan 
im apesvt, Chentail aiasha pilla hokuno hwch ik alyo 
kashke, mikmvt Samalia okla in tumaha ha ont hvch ik 
chukowo kashke. 

6. Amba Islael in chuka-chufa chukfvlhpoba tumoa 
pulla kak o hvsh im ai onashke. 

7. Micha ia hosh hvsh itunowa kvt, vba isht anumpo- 
honlit, Uba apehlichika yvt olanlosi vlushke, hush ahan- 
chashke. 

8. Mikmvt abeka ya hlakofichit, leplosi vbi puta ka i 
kashofit, illi puta ka tanichit, nan-isht ahullo okpulo puta 
ma hvsh kocha welashke: pilla ho hvsh habena hatuk 
okvt, pilla ho hvsh imashke. 

9. Hvchi shukcha atuk ma tuli holisso lakna, micha tuli 
hvta, mikmvt tuli lakna nana kia fohkit hvch ik ieshokmvt ; 

10. Anonti nowvt hvsh aya hokvt bahta kia, ilefoka 
lumbo tuklochit, shulush aiena ma tuklochit, tubi nana 
kia hvch ik iesho kashke; hatak toksvli yut ilhpita he ak 
o vlhpesa hoka, 

11. Micha tumaha, keyukmvt tumaha chito yokmá nana 
ho ont hvsh chukowa chi kvt, kuna hosh vlhpesa kvt 
yvmma anta ka, hush ponaklashke; micha yvmmak o hysh 
asha tuk osh a kohchvt hysh iashke. 

12. Micha chuka yo ont hush chukowakmvt; hvsh ai 
okpvchashke. 

13. Yohmikma chuka yatuk mvt vlhpesa hokma, na 
yukpa he hvsh im ahni tuk a onvtulashke: amba vlhpesa 
keyu hokmvno, na yukpa he hvsh im ahni tuk a hvchi 
falamashke. 

14. Micha kvna kia ik hvchi aiokpacho, micha hvchim 
anumpa ma haponakla he keyukma, chuka yokma, tvmaha 
hokmá, nana hatuk a hvsh a kohchakmvt, hituk tohbi huch 
iyi asha hatuk ma hvsh tahtulashke. 

15. Ahli mak o hvchi miha lishke, Nan-vlhpisa chinto 
nitak okvno Sotom, micha Komola alena kvt im ahleka 
hoh kia, pit im vlhpisa kvt tumaha yvmmak a tok a 1 shahla 
hi oke. i 

16. Inta! chukfvlhpoba yo chohmichi hosh nashoba 
itintakla pit tihleli lishke; yohmi hoka kostini kvt sinti 
ak o hvsh chiyuhmi cha, nuktaiyala mvt pvchi-yoshuba 
ak o hush itilauashke. 

17. Yohmi kia hatak puta ka ahah! hvsh im ahnashke : 
yummak okvt ishit nan apesa vhleha ibbak a hvchi foho- 
kikma, 1 sinakak puta ka a hvchi fahama he mak oke. 

18. Micha na pehlichi vhleha, mikmvt miko puta, Chen- 
tail okla aiena ka, na hvsh im ai atokola chi ka, vno pulla 
hatuk mak o yvmma puta ka itikba hvch isht ohona hi oke. 

19. Yohmi kia hvch isht ohona ka, kanimihchit, micha 
nana ho hvsh anumpula he aliena kvot hvch ik anukfillo 
kashke: nana ho hysh anumpula hi a hvshi kanvlli vihpisa 
yummak inli ho hvchi anukfohka hi oka. 

20. Hvchishno ak osh hysh anumpula hi o keyu, amba 
huch Iki imi Shilombish yummak osh a hvchi anumpula 
hi oka. 

21. Mikma itibapishi hatuk vt itibapishi ha illi issakma, 
anonti iki atuk vt vlla ya illi issa he: yohmikma vlla 
puta kvt iki ishki aiena hatuk ma i nukkilli cha, illi issa 
hi oke. 

22. Mikma sa hohchifo pulla hatuk mak 0 momvt hvchi 
nukkilla he: yohmi kia kuna hosh achunanchit mahayvt 
al vhli ka ona hok mak osh okchaya hi oke. 

23. Yohmi kia tvmaha chito ilvppa a hvch issikko- 

palkma, yihlepvt inla yo hush onashke. Ahli mak ọ 
hvchi miha lishke, Islael okla in tvmaha puta ka hvch ik 
hlopullo kisha ho, Hatak Ushi yvt vla hi oke. 

24. Nan-ithuna yvt nan-ithunanchi ya imaiya keyukma, 
anonti tishu hvt 1 shahli ha imaiya ho keyu chatuk. 

25. Nan-ithvna yvt nan-ithunanchi ya itilauikma, anonti 
tishu hot i shahli hatuk ma itilauikmak osh im vihpesa 
hoke. Chuka-chvfa pehlichika ya Beelsebvb okla hochifo 
tuk vt in chuka-chvfa ya 1 shahlichi kvt katiohmichi hosh 
hochifa himla cho? 

26. Yohmi hoka yvmmak oka hvch ik i nukshopo 
kashke. Nana kvt ompoholmo tuk osh ik otano ka hi 
vt iksho ma, anonti nana kyt luma tuk osh ik annowo ka 
hi vt iksho hoka. 

27. Nana ka okhlilika yọ a hvchim anoli l ka a tohwi- 
kelika yo hvsh ai anolashke: micha nana ka haksobish 
tikelichi hosh hvsh haklo kvt, yommak ash aboha pakna 
yo hvsh ai anolashke. 

28. Mikmvt haknip a vbi kia, shilombish a illicha he 
keyu yummak okvno hvch ik 1 nukshopo kashke: amba 
shilombish micha haknip it ajeninchit aiokpuloka al ilbv- 
shala hinla kak pulla ho hvsh'i nukshopashke. 

, 29. Hushi chipunta yvt tuklokmvt sint achvia ikivnna 
itatuklo vihtoba chatuk. keyu? mikma yvmmvt, hvch 
Iki vt ahni' keyukma, achvfona kia aka itula hi o keyu 
hoke. 

30. Amba pashi hvchi noshkobo o hikia kak kia momvt 
holhtinvt taha yoke. 

31. Yohmi hoka ik hvchi nukshopo kashke; holitopa 
kvt hushi chipunta laua kia hvsh 1 shahli hoke. 

32. Yohmi hoka kvna hosh hatak puta itikba ya si ai 
ahninchi tuk ma, vno ak kia ilapa Aki vba binili ka itikba 
ya ai ahninchi la hi oke. 

33. Amba kuna hosh hatak puta itikba ya ik si ai ahnin- 
cho tuk ma, vno ak kia ilapa Aki vba binili ka itikba ya ak 
ai ahnincho ka hi oke. 

34. Yakni pakna ya nanaiya yo bohlit aya li tok ik 

hvuchim ahobo kashke: nanaiya yo a bohlit aya li tok 
keyu, amba bvshpo falaia ak a tok. 

35. Hatak a iki ik it im vlhpesachot, ushetik a ishki ik it 
im a vlhpesachot, ipok atuk ma ipokni a ik it im vlhpesa- 
chot aya li ha tok. 

36. Mikma hatak in tvnvp puta kot ilap in chukachvfa 
ash inla hi oke. 

37. Kuna hosh iki yokma, keyukmvt ishki yokmá, nana 
ho1 hullo kvt vno a im 1 shahli hokvt, vmmi ha he vlhpesa 
keyu hoke: mikmvt ushi yokma, keyukmvt ushetik okma, 
nana ho holitobli kvt vno a im 1 shahli hokvt, vmmi ha he 
vlhpesa keyu mak inli hoke. 

38. Yohmikma kvna hosh im iti-taiyukhvna ya sholi 
cha, siakaiya keyu hokvt, vmmi ha he vlhpesa keyu mak 
oke. l 

39. Kuna hosh im ilhfiopak a ahayuchi tuk mvt 1 kunia 
he: mikma kuna hosh vno pulla hatuk mak o im ilhfiopak 
vt 1 kunia hokmvt, ahayucha he mak oke. 

40. Kuna hosh hvchi aiokpvchi hokvt, vno a si alokpv- 
chikma; anonti kuna hosh vno a si aiokpvchi kvt, auet sa 
kanchi tok ma aiokpvchi hoke. 

41. Kvna hosh hopaii ya hopaji atuk mak o aiokpvchi 
hokvt, hopaii im ai vlhtoba mak o isha he: yohmikma kuna 
hosh hatak ahli achukma ka, ahli achukma atuk mak o, aiok- 
puchi hokvt, hatak ahli achukma im ai vlhtoba mak o isha hi 
oke. 

42. Mihma kvna hosh chipota vhleha ilvppa achvfona kia, 
nan ithuna yatuk mak o ishka chi ka oka kapvssa isht-ishko 
achvfa illa ho ipeta kia, yvmmvt kaniohmit nan-vihtoba 
ay 1 hlakofa he keyu, ahli mak o hvchim achi lishke, achi 
tok. 


CHAPTA XI. 


Chisvs vt vba isht anumpohonli kvt a moma; Chan a pit ponaklo 
tuk a Chisvs vt afalaminchit im anoli, 1, 7 micha, Chan Baptist a 
aiahlit isht anumpuli. 20 Chisvs vt tumaha kanimi ka na palum- 
mi kvt onvtula chi ka anoli, yvmmak oka na fehna laua ka ai yv- 

mihinchi tuk kia, okla ik ile kostinincho hoka. 25 Chisvs vt Chiho- 
wa pit aiokpvchi mvt, Iki vt nan okluha ka ibbak „Ifoyuki tuk a 
achi: 28 mikmvt a foha chi kvt hoyvbli puta kvt im ai ona chi ka 
i miha. 


1. ATUK o yakohmi tok; Chisvs vt nan im ai ithvna 
auah tuklo kash nan im apesvt in taiyaha mvt, in tvmaha 
puta ka nan ai ithvnanchi, micha vba isht anumpuli aiena 
: chi hosh yvmma vttvt ia tok. 

2. Atuk o Klaist vt nan-isht-anta puta ka Chan vt abo- 
ha kvllo anukaka ya a haklo mvt, nan im ai ithvna vhleha 
tuklo ho pit tihleli tok. 

3. Mihmvt yvmmak ash o, Chishno ak osh aya he tok 
mak o chia hokma, ak chu? mla yo e hoyokmá, nanta chi 
cho? pit im achi tok. 

4. Mihma Chisvs vt a falaminchi mvt, Anonti hush ia cha 
nana ka hvsh haklo, micha hvsh pisa alena tuk vt Chan a 
ont hvsh im anolashke. ` 

5. Lupa yvt hopokoyo ma, imomokpulo yvt nowa; leplo- 
si vbi okla hvt i kashofa ; mikma ik haponaklo yvt haponak- 
lo; illi tuk vt tani; mihma ilbvsha pai ka vbanumpa hvt 
IA im anuhumpvshke. 

6. Yohmi ka kuna hosh vno a ik si ai ibetvblokmvt, na 
yukpa he mak oke. 

7. Mihma itiachi ma, Chisvs vt okla laua ya im anumpu- 
lit ishtia mvt, Chan ak o miha hosh, Nanta ho hvsh pisa chi 
hosh yakni haiaka ya hvsh ilhkoli toko? Kushak vt mahli 
na faiokvchi kak atuk 0? 

8. Amba nanta ho pisvt hvsh ilhkoli tok o? Hatak na- 
fohka lapushki fohka kak atuk o? nafohka lapushki abehkv- 
chi hokvto miko in chuka puta kak o alasha hoke. 
3$ 86. Amba nanta ho pisvt hvsh ilhkoli tok o? Hopan atuk 
o? ahli, yohmi ka hopaii ak kia imaiya hoke, hvchim achi 
lishke. 

10. Um anumpeshi ya chi tikba chvfächi li hoka, mihi 
yosh chi hina ya tikbanli apoksiacha chi hoke, achit isht ho- 
lisso tok a ilvppak osh mih mak oke. 

11. Ahli mak o hvchim achi lishke, Ohoyo o a tobvt 

aiasha ka itintakla hikia kvt Chan Baptist a imaiya chatuk 
keyushke : yohmi nana kia moma ik lauwo hosh vba apehli- 
chika ya anta kvt, yvmma imaiya hoke. 

12. Yohmi ma Chan Baptist vt ahanta nitak atuk a ai vhlit 
mihinti ka, vba apehlichika ya ishi bunna kvt achilita fehna, 
yohmikma achilita puta kvt onvtulut ihishi na himakvshke. 

13. Hopaii vhleha moma micha vba nan vlhpisa aiena kot 
na tikbanli anoli kvt, Chan ak o ant im ai vhli hoka. 

14. Micha hvchi yimma hinla hokma, ilvppak osh vla he 
tok Elias mak oke. 

15. Kuna hosh isht haponakla he haksobish vt 1 hinlik- 
mvt, haklashke. 

16. Amba himak sha aiasha ilvppak okvno nantak o it- 
apesa la chi cho? Ulla yosh ilhpak a kanchi yo bmhohmaya 
hosh ilap bika iti howvt, 

17. Oskula ha e hvchim olachi ka, huch ik hehloshke; e 
hvchi yaiya ka, hvuch ik yaiyoshke, achi ho itilauishke. 

18. Chan vt ik impo, micha nan ik ishko aiena hosh aya 
ma, Yvmma nan-isht ahullo okpulo il ai eshi hoke, okla 
achishke. 

19. Hatak Ushi yvt ihimpa, mikmvt nan ihishko aienvt 
aya ma, Yakeh! hatak isikopa, oka-paki ishko shahli, pvb- 
likan micha nan ashvchi vhleha aiena ka i kana yoke, achish- 
ke: yohmi kia Ahopoyuksa yokuto ım vlla vhleha ha isht 
im a holitopa hoke, īm achi tok. 

20. Yohmi mvt tvmaha na-fehna ka a yvmihinchi fehna 
tuk puta kash, okla ilekostininchi-keyu hatuko, nan isht a 
mihachit ishtia tok. 

21. Kolasin ma! na chi palummi mak oke: Betsaita ma! 
na chi palummi mak oke; na-fehna puta kvt huchishno ya 
huchim a yvmohmi tuk vt Taia, micha Saiton aiena kaa 
yumohmi ha tok okma, hopaki kash inli ho na pashi tonna 
anchit hituk chubbi banot mayvt ilekostinincha he a tok oke. 

22. Yohmi kia nan vlhpisa chinto nitak okvno Taia micha 
Saiton aiena kvt im ahleka hoh kia pit im vihpisa kvt hv- 
chishno yokvno 1 shahla hi oke, hvchim achi lishke. 

23. Yohmikma Kapenavm chia shutik ak o ont ish talaia 

tuk vt, akivt ai okpuloka mak o ish ona hi oke: na-fehna 
puta kvt chishno ya chim a yvmohmi tuk vt Sotom a a 
yumohmi ha tok okma, bimak nitak ak kia talaia hi a tok 
oka. 

24. Yohmi kia nan vihpisa nitak okuno Sotom yakni vt 
im ahleka hoh kia, pit im vlhpisa kvt, chishno yokvno i 
shabla hi oke, hvchim achi lishke, achi tok. 

25. Nitak yvmma fehna ma Chisvs vt anumpuli mvt, 
Aki, shutik micha yakni aiena in Chitokaka ma! na yakok- 
mi puta ka na kostini, micha nan ithana aiena kvno ish in 
luhmi tuk osh, vlosi puta ho ish im otvnichi hoka, yak oke, 
chim aiahni lishke. 

26. Ulhpesashke, Aki ma! yvmmak osh chim vlhpiesa 
hatuk oka, achi tok. 

27. Aki vt nan okluha ka svbbak fohkishke: yohmi ka 
Ushi ya hatak nana kia ik ithano ho, amba Iki ak banoshke ; 
mikma Iki a batak nana kia ik ithano ho, Ushi ak illa, 
micha Ushi ak osh kuna ho im otunichi hok mak bano 
hoke. 

28. Toksvlit ahantvt hoyvbli, micha shapoh į weki puta 
hvchia mvt, momvt hvs sum ai vla na hvchi fohvchi lashke. 

29. Um ikonla abana yak o isht hvsh il abanali cha, vno 
ak o hvs sum ai ithvnashke: vno ak osh chukvsh yohbi, 
micha chukvsh akanlosi aiena sia hoka: yohmik mak osh 
huchi shilombish puta a foha hi a hvsh ahayucha he mak 
oke. 

30. Um ikonla abana ya il abanali ka im vlhpiesa, micha 
a shapoh hvt shohvla hoke, im achi tok. 


CHAPTA XII. 


Nan im ai ithvna vhleha hash osh nitak hullo yo onush a hlehlit vpa tuk 
a, vihpesa, Chisvs vt im ahni, 1. 9 Cbisvs vt ibbak bvshi yatuk a 
achukmali tuk o, Falisi vhleha hyt vbi bunna. 22 Shilombish ok- 
pulo ai i foka tuk a Chisvs vt hlakofichi; 31 mihmvt Shilombish 
Holitopa ya ik ahobalot anumpuli kvt i kashofa he keyu miha. 38 
Falasi vhleha hvt Klaist a nan-isht-atokowa im a hoyo. 46 Kuna 
hosh Klaist a i kanomi hoka isht annoa. 

BAITA yvmma foka ma Chisvs vt nitak hullo nitak 
0 osapa hlopullit aya ma, nan im ai ithuna vhleha hvt hoh- 
chufo hatuk osh, onush a hlehli cha, vpvt ishtia tok. 

2. Yohmi kia Falisi vhleha hvt pisa mvt, Yakeh! nana 
ka nitak hullo nitakaa yohma he vlhpesa keyu ka, na chim 
ai ithvna vhleha hvt yohmishke, im achi tok. 

3. Yohmi kia yvmmak ash osh, Lewi micha apehvt aya 
tok aiena kvt hohchufo mvt, kaniohmi tok, 

4. Chihowa im aboha hatuk a ont chukowa cha, puska 
otuni yummak oka ilap vt, micha apehvt aya tok aiena kvt 
vpa he ai im vlhpesa keyu, amba naholitompa isht asha ak 
illa hatuk a vpa tok a, holisso ha hvch ik ai it im DPO 
chatuk oh cho? 

5. Yvmmak keyukmvt na-holitompa isht asha vhleha hvt 
nitak hullo nitak puta ma tempel anukaka ya nitak hullo a 
kobahafi kvt ashvchi ha tok keyu ka vba nan vlhpisa holisso 
ha hvch ik ai it im anumpulo chatuk oh cho? 

6. Yohmi kia, Achvfa hosh tempel a imaiya kvt ilvppa 
anta hoke, hvchim achi hishke. 

7. Yohmi kia, Uba isht-alokpuchi ya ak ahnincho, amba 
nan i nukhaklo ak ọ ai okpanchi li hoke, achi ilvppak osh. 
nana ho miha hatuk a hvsh akostininchi hatuk okmut, ashu- 
chi keyu ka anumpa hush onocha he tuk keyu chishke. 

8. Hatak Ushi yvt nitak hullo ak kia in Chitokaka ak imli 
hoka, im achi tok. 

9. Micha yvmmak ash vttvt ia mvt, yumma į sinakak ak 
o ont chukòwa tok. 

10. Yohmi ma hatak vt ibbak shulla yosh asha tok. 
Yohmi ma ilvppak ash o nan vlbpisa onocha chi hosh okla 
im ponaklot, Nitak hullo nitak a na hlakoficha he vihpesa 
cho? achi tok. 

11. Yohmi ma yvmmak ash osh, Hatak hvchi katima kak 
osh chukfvlhpoba yvt achufa hosh im anta tuk vt, nitak 
hullo nitak o yakni kula pit itula ka, pit halvllit ik kohcho 
ka hinla cho? 

12. Yohmi ka hatak vt holitopa kvt chukfvlhpoba 
ya katiohmi ho isht 1 shahli ho? Yohmi hoka nitak hullo 

nitak a nana achukma ka yohma he vlhpesa hoke, im achi 
tok. 

13, Yohmi mvt hatak ash o, Chibbak a chisemochi, im 
achi tok. Mihma chisemochi tok: yohmi ma falamvt achuk- 
myt taha mvt, in tvnnvp akinli ho chohmi tok. 

14. Yohmi ma Falisi vhleha hvt kocha wiha mvt, kani- 
mihchit vba he vt isht it im anumpulit maya tok. 

15. Yohmi kia Chisvs vt ilvppa akostininchi mvt, yum- 
mak ash a kohchvt kunia tok: mihma okla chito hvt iakai- 
ya ma, yvmmak ash o mominchit hlakofichi tok. 

16. Yohmi mvt ilap a okla ik otunincho ka hi a kvllochit 
1 miha tok. 

17, 18. Yohmi ma, hopaii Esaias vt manmi mvt, 
An tishu hano ai atokoli li tuk o holitopa, sa shilombish vt 
isht ai yukpa fehna ka ho pesá: ilvppak o vmi Shilombish 
o onochi likma, yvmmak osh Chentail okla ha vba nan vlh- 
pisa ya im otvnicha hi oke. 

19. Yvmmak okvt ik it im paknokmvt, anonti ik tahpvlo 
ka he; mikma tumaha ai itahoba puta ka im anumpa ha 
hatak nana kia a haiyakla he a keyu ka he. 

20. Kushak kushkoa kia ik tilohlecho ka he, mikmvt pvla 
1 honnula lua shobulli ka ik mosholicho hosh, vba nan vlh- 
pisa ya fihimit isht imaiyacha he. 

21. Yohmikma Chentail vhleha hvt yumma hohchifo ho 
anukchieta he, achi tok a ont ai aiahli tok mak oke. 

22. Yvmma foka ma achvfa hosh nan-isht ahullo okpulo 
ai 1 foka hosh lvpa, micha ik anumpolo aiena ho isht im vla 
tok: yohmi ma yvmmak ash o hlakofichi na lvpa micha 
ik anumpolo aiena tuk vt anumpuli, micha pisa aiena tok. 

23. Mihma okla hvt momvt nukhlakancha mvt, Ilvppvt 
Lewi ushi ash keyu ho? achi tok. 

24. Yohmi kia Falisi vhleha hvt haklo mvt, Hatak ilvppvt 
nan-isht-ahullo okpulo a kocha weli ho keyu, amba nanisht- 
ahullo okpuloi miko Beelsebvb ako ishit kohchi hoke, achi tok. 

25. Mihma okla im anukfila ha Ohisvs vt akostininchi 
batuk osh, Apehlichika puta kvt it a kashapvt ilap bika it i 
sanali hokvt, ont ai okpulo kvt taha chatuk: anonti tumaha 

chito, keyukmvt chuka puta kvt it a kashapvt ilap bika it i 
sanali hokvt, talaia he keyu hoke. 

26. Yohmi hoka Setan osh Setan a kohchi hokmvt, ilap - 
o inli il į sanalı hoke; yohmi ka katiohmi hosh im apehli- 
chika yvt talaia himla cho? 

27. Micha vno vt Beelsebvb ak o nan-isht-ahullo okpulo 
a ishit kocha weli ji hokma, kuta hak o hvchim vlla vt yvm- 
ma ishit kocha weli chatuk oh cho? yohmi hoka yummak 
osh na hvchim apesa yashke. i 

28. Amba vno yvt nan-isht-ahullo okpulo a Chihowa 
imi Shilombish o ishit kocha weli li hokma, yohmi hokmvno 
Chihowa apehlichika yvt huchim vla mak oke. 

29. Keyukmvt katiohmi hosh achvfa kvt hatak hlampko 
in chuka ya ont chukowa cha, im ilayak a wehpula hinla ? . 
hatak hlampko ako tikba takchi ha yo keyukmvt; amba 
yummak okmvto in chuka ya wehpula hinla hoke. 

30. Kuna hosh vno a svbafohka keyu kvt, a sanali hoke ; 
mikma kvna hosh svba hoyo kèyukmvt, na fimmi yoke. 

31. Yohmi hoka, Hatak vt nan im ai ashvchika il aiyuka 
moma, micha Chihowa ik ahobalot anumpuli moma kvt į 
kashofa he; amba Shilombish Holitopa yo ik ahobalot anum- 
puli tuk okvto hatak vt ik i kashofo ka hi oke. 

32. Micha kuna hosh Hatak Ushi ak o na mihachit anum- 
puli tuk okvto 1 kashofa he: amba Shilombish Holitopa ak 
o na mihachit anumpuli tuk okvto yakni ilvppak inli, micha 
yakni inla mihinti aiena ka ai 1 kashofa he keyu hoke. 

33. Iti vt achukma ho hvsh ikbi -hokma, vni ak kia 
achukma he: keyukmvt iti vt okpulo yo hvsh ikbi hokma, 
vni ak kia okpula he: iti vt ilap vni ak inli ho isht otvni 
chatuk oka. 

34. Smti chilita isht-ai-unchululi huchia ma! ai vlhpiesa 
keyu huchia kvt, katiohmi hosh nana achukma puta ka hush 
anumpula himla cho? chukush a alotowak mak o, itih hvt 
kohchit miha chatuk oka. 

35. Chukvsh anukaka ya na holitopa kvt asha kak o, ha- 
tak achukma kvt nana achukma puta ka a yumohmi cha- 
tuk: mikma chukvsh anukaka ya nana ik achukmo kvt asha 

kak o, hatak ik vlhpeso kvt nana ik achukmo puta ka a 
yumohmi chatuk oke. 

36. Yohmi kia anumpa ik vihpeso puta hatak vt anum- 
` puli tuk okmvt, nan vihpisa nitak okuno yummak atuk a nan 
isht il anola hi oke, hvchim achi lishke. 

37. Chishno chim anumpa atuk ako isht chi ai vihpiesa 
he: mikmvt chishno chim anumpa atuk ak o nan isht chim 
vihpisa hi oke, 

38. Yvmma foka ma na holissochi vhleha kaniohmi, mi- 
cha Falisi vhleha aiena kvt anumpuli mvt, Nan ithvnanchi 
ma! nan-isht-atokowa e chi pisa hinlwshke, achi tok. 

39. Yohmi kia afalaminchi mvt, Nan ik vlhpieso, mi- 
cha haui aiena okla hash osh nan-isht atokowa ya okla 
hoyo: yohmi kia nan-isht-atokowa nana hosh in takala he 
keyu, amba hopa Chonas nan-isht-im atokowa ak illa hi 
oke. 

40. Chonas vt nitak tuchina micha ninak tuchina aiena 
ho nvni chito ikfoka anukaka ya foka tok a; yvmmak inli 
ho chohmit Hatak Ushi vt nitak tuchina micha ninak tuchi- 
na aiena ho yakni chukvsh anukaka yatuk ma foyuka hi 
oke. 

41. Nana vlhpisa chinto nitak okvno Ninefeh hatak vt 
okla ilvppa ai apihvt hieli cha, anumpa onocha hi oke; 
yummak okvt Chonas vt vbanumpa isht anumpohonli ma, 
okla ilekostininchi tok okvt; atuk o Chonas a imaiya mak 
osh ilvppa ahantvshke. 

42. Nana vlhpisa chinto nitak okvno oka mahli ohoyo 
miko vt okla ilvppa awant hikia cha, anumpa onocha hi 
oke: yvmmak okvt yakni ont ai vhli pilla minti kot Solo- 
mon isht im a hopoyuksaka ya haklot aya tok okvt: yohmi 
tok o himak 2 Solomon a imaiya mak osh ilvppa ahan- 
tushke. 

43. Shilombish okpulo yvt hatak a akohchakmvt, atoha 
he hoyo kvt oka ik ai iksho puta ka hlopullit aya kia, ik 
ahayucho chatuk; 

44. Yohmikmvt, An chuka ai vtta kohchvt à minti li 
kash osh falamvt ia lashke ; achi tuk osh onakmvt, yummak 

ash kuna iksho ho, pashpovt, shemvt taiyaha cha hikia ho, 
ont pisa hoke. 

45. Yohmikmvt shilombish okpulo untuklo inla yvt ilap 
a 1 shahli ho ivt ont pehlichit vla ma, yvmmak ash okla pit 
abeha cha ai asha chatuk; yohmikma hatak yvmmvt ont 
ishtaiyopi kak o okpulo kvt vmmona tuk a 1 shahbli chatuk 
oke. Yohmi ka yvmmak mli ho okla nan ik vlhpeso ilvp- 
pot chiyuhma chi hoke. 

46. Okla ha im anumpuli kvt moma ho, ishki micha 
itibapishi vhleha aiena kot it im anumpuli bvnna hosh 
kocha ya hinli tok. 

47. Yohm ma achvfvt, Yakeh! chishki micha ish itiba- 
pishi vlheha aiena kvt chit im anumpuli bunna hosh kocha 
ya hiohmayvshke, im achi tok. 

48. Yohmi kia afalaminchi mvt, nan im anoli yash o, 
 Hvshki ak osh kuta ho? mikma itibapishi li vhleha ak osh 
kvta hoh cho? im achi tok. 

49. Mihmvt nan im aithvna vhleha aiasha ka imma yo ib- 
bak a pit weli mvt, Hvshki, micha itibapishi li vhleha ha pisá ; 

50. Kuna hosh Aki vba binili nan aiahni ka yvmohmik- 
mvt, yummak osh itibapishi li, micha an tek, mikmvt hvshki 
„ajena mak oke, achi tok. 


CHAPTA XIII. 


Na hokchi nan isht vihpisa; mikma nana a kaniohmi kak o Chisvs 
vt nan isht vlhpisa ho isht ithunanchi, 1. 18 Na hokchi nan isht 
vihpisa ho otvnichi; 24 onush micha haiyukpulo ita tuklo ka isht 
vihpisa, 31 mvstvt nihi; 33 micha nan isht shatummichi ita tuklo 
ka nan isht vlhpisa: micha na kaniohmi ho Chisvs vt nan isht 
vihpisa bano ho isht anumpohonli. 36 Onush micha haiyukpulo ita 
tuklo nan-isht vlhpisa ho otwnichi; 44 na holitopa luma kyt itu- 
yula, 45 micha nan chumpa, 47 mikmvt nuni isht hokli aiena ka 
nan isht vibpisa; 53 Chisvs vt falamvt i yakni ak inli ho ona tuk 
o, okla hvt kanimanchi, 


1. MIHMUT Ohisvs vt nitak yvmmak inli ka aboha ya 
a kohchvt ia mvt, okhuta lapalika yo ont binili tok, 

2. Yohmi ma okla laua fehna kvt ant im ai itahoba, 
yohmi ma peni yo pit chukowa cha binili tok; mihma okla 
laua yash osh momvt oka vhli ha hiohmaya tok. 

3. Mihma nana laua ka nan isht apesa hosh isht im 
anumpohonli mvt, Inta! na hokchi vt na hokchit ia tok. 

4. Atuk osh hokchi ma, na nihi kanimi kyt hina lapalika 
yo kaha tok; atuk o hushi puta kvt ant vpvt tahli tok. 

5. Kanimi kvt tuli foka yakni asha fehna keyu ho kaha 
tok; atuk osh yakni vt i suko keyu hatuk okvt, chekosi 
fehna offo tok; 

6. Atuk o hvshi vt kohcha ma, anakshua tok; yohmi 
kvt hakshish vt ik im iksho hatuk okvt, bushit taha tok. 

7. Yohmi ma kanimi kvt kvti foka yo kaha tok; atuk ọ 
kuti vt offo mvt, olvbbit ishi tok. 

8. Amba inla ka yvt o yakni achukma ho kaha: yohmi 
tuk mvt achvfa tuk kia kanimi kvt tahlepa achvfa; kanimi 
kvt pokoli hanali; kanimi kvt pokoli tuchina aiena ho vnit 
waya tok oke. 

9. Kvna hosh isht haponakla he haksobish vt 1 hinlikmvt, 
haklashke, achi tok. 

10. Mihma nan im ai ithvna vhleha hvt im ai ona mwt, 
Nanta katiohmi ho nan isht vlhpisa ho isht ish im anum- 
puli cho? im achi tok. 

11. Mihma afalaminchi mvt, Hvchishno yokvto nan ik 
otano vba apehlichika ahalaya puta ka hvsh ithana hi okvt 
hvchim vlhpisa ha tok; amba yvmmak okvto im vlhpisa 
keyu hoka. 

12. Kvna hosh ishikma, mihi yo ima he; mikma in laua 
kvt i shahla hi oke: amba kvna hosh ishi keyuk mwno, ishi 
tuk ash kia im ai isha hi oka. 

13. Okla pihisa hokak osh, pisa keyu; mikmvt hahaklo 
hokak osh, haklo keyu; micha akostininchi keyu aiena 
hatuk; yohmi kak o nan isht vlhpisa ho isht im anumpuli 
li hoke. 

14. Mihma Esaias vt nana tikbanli anoli kvt, Hahaklo 
hokuno hush haklo kia, hvch ik akostinincho ka he; mik- 
mvt pihisa hokvno hvsh pisa kia, hvch ik ithano ka he, 

15. Okla ilvppa chukush atuk mvt nivt taiyaha, mihma 
haksobish a isht haponahaklo kvt in takobi mwt, nishkin 
atuk: ma okla okhishtvshke ; yvmmak keyukmvt nitak kani- 
ohmi kia nishkin atuk ma isht pisvt, haksobish a isht haklo 
cha, chukvsh ma isht akostininchit ilekostininchi na hlako- 
fichi la hinla kak 0, yohmi achi tok a okla appa o ont 
isht aiahli hoke. 

16. Amba hvchi nishkin okvto pisa; mikma hvchi hak- 
sobish atuk mvt haklo aiena hokvt na yukpvshke. 

17. Ahli mak o hvchi miha lishke, Hopan yvt lawa, 
micha hatak hochukma aiena kvt nana hvsh pisa ka pisa 
bunna tok kia, okla ik peso tok; micha nana hvsh haklo ka 
haklo bunna tok kia, ik haklo tok oke, achi tok. 

18. Yohmi hoka na hokchi isht vlhpisa hatuk ma hvsh 
haklashke. 

19. Kvna kia apehlichika isht anumpa ha haklo cha, ik 
akostinincho, yohmik ma nan okpulo yosh vlvt, chukvsh 
anukaka nana im a holokchi tuk ash yichifft ishit kanchi 
chatuk. Ilvppak osh hina lapalika yo na nihi ai ishi tok 
mak oke. 

20. Amba tvli foka yo na nihi ai ishi tok okvto vba 
- anumpa ha haklo mvt, na yukpvt ashalika ishi kak oke. ~ 

21. Yohmi kia hakshish vt im a toba keyu hatuk osh, 
imoma na hopaki keyu chatuk; vba anumpa pulla hatuk 
mak o isht issikkopali, micha isht hofahyali aienakma, che- 
kosi mak inli ho ibetubli chatuk. 

22. Mikma kvti foka yo na nihi ai ishi kaki kia vbanumpa 
ha haklo kak oke; yohmi tuk o yakni ilvppak inli nana ai 
anushkunna, micha nan in laua bvnna kvt isht ashuchi 
aiena kvt vbanumpa hatuk ma ai olvbbit ishi na ik vno 
toba kak oke. 

23. Amba yakni achukma yo na nihi ai ishi vto vba- 
numpa ha haklo mvt, akostininchi kak oke: micha yvmmak 
ash osh vnikmvt, achvfa tuk kia kanimi kvt tahlepa achvfa, 
kanimi kvt pokoli hannali, kanimi kvt pokoli tuchina, yohmi 
hosh isht waya hoke, achi tok. 

24. Mihmvt nan-isht vlhpisa inla yo in takalichit yak 


46 MAHLU, 


ahanchi mvt, Uba apehlichi ka yvt hatak osh im osapa ya 
na nihi achukma ho hokchi-tok a holba hoke. 

25. Yohmi tuk kia hatak puta kvt nusi hosh maya takla 
ma, in tvnvp vt vla cha, onush ash haiyukpulo yo ant a 
hokchichi cha, kunia tok. 

26. Yohmi tuk o offot vpi toba cha, waya ma, haiyuk- 
pulo ak kia otvni tok. 

27. Yohmi ma chuka-chvfa pehlichi in tishu vhleha hash 
osh ona cha, Pi shabli ma! na nihi achukma yo chim osapa 
ya ish a hokchi tok keyu ho? katiohmi ho anonti haiyuk- 
pulo vt asha cho? im achi tok. 

28. Mihma, Tvnvp osh ilvppa yvmihchi tok, im achi ma; 
tishu vhleha hash osh, Yohmi ka ivt yvmmak atuk ma ont 
alovt il itahoba hi a, ish ahni cho? im achi tok. 

29. Yohmi kia yvmmak ash osh, Keyu; yvmmak 
keyukma haiyukpulo a aiovt hvsh itahobi takla kvt, onush 
a aleninchit hvsh lobba hinla hoke. 

30. Itapihvt hiohmayvt abvsha onashke: atuk o abusha 
onak mak o na-bvshli vhleha ha, Haiyukpulo ak o tikba 
aiovt itahobit hvsh sitohli cha, hush hukmashke ; yohmik- 
mvt onush ak okvno a kanchak ak o pit hvsh ai itaho- 
bashke, im achi lashke, achi tok. 

31. Nan-isht vlhpisa mla yo in takalichi mvt, Uba 
apehlichika yvt mustvt nihi achvfa ho hatak vt ishi cha, 
im osapa ya hokchi tok a holba ; 

32. Yvmmak okvt iskitini kvt na nihi moma ka ik lauwo 
ho mvhli; yohmi kia offot hofantikmvt, haiyukpulo puta ka 
moma imaiya cha, iti o toba; yohmi na vba hushi puta kvt 
naksish atuk ma ant a binohli chatuk oke, achi tok. 

33. Anonti nan isht vlhpisa inla yo isht im anumpuli mvt, 
Uba apehlichika yvt pvska shatummichi yo ohoyo hvt ishi 
cha, tanchi pushi vlhpisa tuchina ho ibafohki tuk o, momvt 
shatummi tuk a, holba hoke, achi tok. 

34. Ilvppa puta ka nan isht vlhpisa bano ho Chisvs vt 
okla laua yatuk ma isht im anumpohonli tok. 

35. Hopal vt anumpuli mvt, Nan-isht vlhpisa ho svtih ha 
isht anumpohonli lashke ; yakni toba tok taiyakla ka na lu- 

ma asha chatuk puta ka anohonli lashke, achi tok a ont aiahla 
chi ka, nan-isht vlhpisa ho keyukma im 'anumpuli tok ke- 
yushke. 

36. Yohmï mvt Chisvs vt okla laua ya kanompit tihleli 
mvt, aboha ont chukowa tok; mihma nan im ai ithvna vhle- 
ha hut im ai ona mvt, Haiyukpulo osapa anuka asha tok nan- 
isht vlhpisa ka achukmalit ish pim anolashke. 

37. Mihma afalaminchi mvt, Na nihi achukma yo hokchi 
kvt Hatak Ushi ak oke. 

38. Osapa vt yakni moma kak oke: nihi achukma yvi vba 
apehlichika im vlla ak oke; amba haiyukpulo vto nan okpulo 
im vlla ak oke. i 

39. Tunvp vt yumma hokchi tok vt Setan ak oke: abvsha 
ona kvt yakni ont im ishtaiyopi kak a he; mikma na bushli 
vhleha hvt enchil vhleha ak oke. 

40. Yohmi ka haiyukpulo yvt itahoba cha, luak isht hol- 
lokmi chatuk a, yakni ilvppvt ont im ishtaiyopikmvt, yvm- 
mak mli ho chiyuhma hi oke. 

41. Hatak Ushi vt im enchil vhleha ha atohonokma, 
na yoshubi, micha nan ik vlhpeso yohmi vhleha alena 
ka mominchit im apeblichika atuk ma ai ishit kocha wela 
he; l 

42. Mikmvt yvmmak atuk ma tuli a bila luak chmto ho 
. pit ai ashacha he: yohmikma yaiya micha noti ahampa aiena 
hosh yvmmak oka alasha hi oke. 

43. Yohmikma hopoyuksa vhleha hokvt shohpakali kvt, 
hvshi ak o chiyuhmi hosh Iki im apehlichika atuk ma alasha 
hi oke. Kovna hosh isht haponakla he haksobish vt 1 hinlik- 
myt, haklashke. 

44. Anonti, Uba apehlichika yvt na holitompa luma hosh 
osapa anuka tonla tuk o, hatak vt yvmmak ash o ahayuchi 
cha, luhmi mvt, na yukpa fehna hatuk osh ia mvt, nana im 
asha tuk vt mominchit kanchi cha, osapa yvmmak ash o 
chumpa kak o chohmi hoke. 

45, 46. Anonti, Uba apehlichika yvt hatak nan chumpa 
yosh tuli holitompa hochukma hoyot ahanta; yohmi tuk osh 
tuli holitompa achufa kvt vlhtoba chinto ahayuchi mvt, ivi 

nana im asha tuk vt mominchit ont kanchi cha, chumpa kak 
o chohmi hoke. 

47. Anonti, Uba apehlichika yvt nvni-isht hokli yo okhvta 
okvchi na ilaiyuka puta pehli ; 

48. Atuk o alota ma, okla halvllit oka vhli isht ona mvt, 
aka binohli cha, hochukma ka aiovt nan aivlbeha pit apitta 
mvt, amba okpulo yvno kampila kak o chohmi hoke. 

49. Yakni vt ont im ishtaiyopikma yummak inli ho chi- 
yubma he; enchil vhleha hvt kohchvt ayakmvt, hatak haksi 
vhleha hvt hopoyuksa vhleha ha ibvlhto tuk a filamohlicha 
be: 

50. Mikmot yummak ash o tuli a bila luak chito ka pit 
ito-ashacha he; yohmikma yahaya, micha noti ahampa aiena 
hosh yummak oka ajasha hi oke, im achi tok. 

51. Mihmvt Chisvs ash osh, Ilvppa puta ka mominchit 
hvsh akostininchi cho? im achi ma, Yau, Chitokaka ma! 
okla im achi tok. ; 

52. Yohmi ma, Na holissochi aiyuka vba apehlichika isht 
im vibvchi kvt, hatak chuka-chvfa pehlichi yosh nan im aia- 
sha ya nana kvt himona, micha hopaki aiena ho ai ishit 
kohchi ka chomi hoke, im achi tok. 

53. Atuk o yakohmi tok; Ohisvs vt nan isht vlhpisa 
ilvppa puta ka ont taiyali mvt, kohchvt ia tok. 

54. Atuk osh ilap 1 yakni ak inli ka vla mvt, i sinakak a. 
nan al im abahanchi; yohmi ma okla nukhlakancha mvt, 
Hatak ilvppvt nan ithana, micha na fehna aiena ka yumih- 
chi kvt, katimak ọ ai im vihtaha tok oh cho? - 

55. Ilvppvt chuka ikbi ya ushi keyu ? ishki vt Meli hoh- . 
chifo keyu? mikma itibapishi vhleha mvt Chemis, micha 
Choses, mikmvt Saimon micha Chutas aiena kak keyu ? 

56. Mihma in tek vhleha hvt momvt hvpi takla maya 
keyu? Yohmi ka hatak ilvppvt katimak o nan ilvppa mo- 
ma ka ai im vlhtaha tok oh cho? achi tok. 

57. Mihmvt yvmmak ash o okla isht ai ibetvbli tok. Yoh- 
mi kia Chisus vt, Hopaii vt ik holitopo keyu hosh ahanta 
kia, ilap 1 yakni ak inli, micha ilap in chuka kak illa hoh 
chatuk oke, im achi tok. 

58. Yohmi mwt okla nan ik i yimmo hatuk mak o yum- 
mak atuk ma na fehna ka lauachit a yumihchi tok keyushke. 


CHAPTA XIV. 


Chan Baptist vt nan ai ahli fehna batuk osh Helot anan i miha hosh 
aboha kvllo pit fohka, 1, 3 micha noshkobo tupa tok. 183 Chisvs 
vt pvska lumbo tahlapi, micha nvni tuklo aiena ho hatak tahlepa 
sipokni tablapi ho ipeta tok. 22 Chisvs vt vba pit anumpula chi 
hosh nvnih chaha pit oiya; atuk osh ninak a mabli fehna ma ok- 
hvta paknaka a nowvt nan im ai ithvna whleha ha im ia; micha 
Pita yyt oka kvnia he tuk a okchalinchi. 84 Chisvs vt Kencsalet 

. ona mvt, abeka puta tuk a hlakofichi. 


1. YOHMI ma nitak yumma foka ma, miko Helot vt 
= Chisvs vt annohowa ka, haklo tok. 

2. Mihmvt in tishu vhleha hash o, Ilvppvt Chan Baptist 
mak oke; illi tuk vt falamvt tanishke: yohmi hatuk o na 
fehna puta kvt yvmmak atuk ma al isht il otvnihinchishke, 
im achi tok. 

3. Helot vt itibapishi Filip a tekchi Helotias ak atuk pulla 
mak o, Chan a hoklit, ishit takchi cha, aboha kvllo ya fohki 

tuk a tok. 

4. Chan vt, Yvmmak oka ish wauwa he chim vihpesa 
keyushke, im achi hatuk o. 

5. Yohmi kak o yvmma vbi bvnna kia, okla laua yak o i 
nukshopa tok: yvmmak oka hopaii, okla ahni hatuk oka. 

6. Yohmi tuk kia Helot vt ai vtta tok nitak a holitoblit 
maya ma, Helotias ushetik vt itikba ya a hihla ma, Helot 
vt yukpa tok. 

7. Yohmi kak osh anumpa kvllo isht ai il onochi hosh 
nana ho asilhha hokma, ima hi vt miha tok. l 

8. Mihma ishki vt tikbanli į miha hatuk oka, Chan Bap- 
tist noshkobo vt amphvta chito fohka ho, ilvppak fehna ant 
is si ali vmashke, achi tok. 

9. Mihma miko vt nukhaklo tok; yohmi nana kia anum- 
pa kvllo atuk pulla, micha okla ibai-impvt maya tuk aiena 
hatuk mak o, yummak atuk ma ima hi a apesa tok. 

10. Micha pit atohno na aboha kullo anukaka yak o Chan 
noshkobo ya a tubli tok. 

11. Mihma yumma noshkobo hvt amphuta chito fohka 
ho isht vla cha, choyo himita yash ima tok: mihma yummak 
ash osh ishki a isht im ona tok. 

12. Yohmi ma nan im ai ithvna vhleha hyt haknip a ont 
ishi cha, hohpi mvt, ivt Chisus a ont im anoli tok. 

13. Chisvs ash osh haklo mvt, nan im ai ithuna vhleha 
bano ho ai itapihvt yvmma vttvt ia kvt, peni vlhtot yakni 
halaka yo ilhkoli tok; atuk o okla hvt yummak ash haklo 
mvt, aka itunowa hosh tvmaha puta ka ashvt okla pit iakai- 
ya tok. 

14. Atuk o Chisvs vt kohcha cha, okla laua ya pisa mvt, 
1 nukhaklo fehna cha, abeka im asha tuk a hlakofichi tok. 

15. Atuk o opivt taha ma, nan im ai ithvna vhleha lash 
osh im ai vla mvt, Ilvppak okvt yakni haiaka yoke; mikma 
himak a shoba hosit tahvshke; okla laua ya pit ish tihleli 
na tvmahushi taloha ka ilhpak vpa chi kvt okla a chum- 
pashke, achi tok. 

16. Yohmi kia Chisvs ash osh, Okla ik aiyo mak kia, im- 
pa chi ka hvsh ipetashke. 

17. Yohmi ma, Pvska tahlapi, micha nvni tuklo aiena 
illa hosh Uvppa pim ashvshke, okla im achi tok. 

18. Mihma, Ilvppak o isht oh vm vlá, achi tok. 

19. Mihmvt okla laua yvt aka hvshuk ai om binohla chi 
ka apesatok; mihmvt pvska tahlapi cha nvni tuklo aiena 
kash o ishi cha, vba-pit vba-chakali mvt, ai okpvchi cha 
tushahlichit, pvska yash o nan im ai ithvna vhleha ha ima 
na nan im ai ithvna vhleha hash osh okla laua ya pit ipeta 
tok. 

20. Mihma okla momvt impvt kaiya tok; mibma boshulli 
atampvt asha ka kishi alota auah-tuklo ho okla ishi tok. 

21. Yohmi ka okla impa tuk vt, choyo vlla aiena kuto 
asha ho, hatak tahlepa sipokni tahlapi foka tok. 

22. Yohmi ma mih mak mli ho Chisvs vt ilapvt okla laua 
ya tishelichi taklakma, nan im ai ithvna vhleha hvt peni pit 
abeha cha, tikba misha tunnvp a ilhkola chi ka i miha tok. 

23. Micha okla laua yash tishelichit tahli mvt, vba pit 
anumpula chi hosh ilap illvt nvnih chaha yo pit oiya tok: 
atuk osh opivt taha ma ilap bano hosh yvmma anta tok. ` 

24. Amba peni vto okhvta iklvnna ya, mabli ak osh a 
sanali hatuk o, oka banvtha ka takakanlit aya tok. 

25. Atuk o ninak isht vihpisa ont isht ai ushtak fehna, 
Chisus vt okhvta ha a nowvt ayvt im ona tok. 

26. Mihma okhvta a nohowvt aya na nan im ai ithuna 
vhleha hvt pit pisvt, komunta mwt, Shilup oke, achi tok; 
mihmvt nukshopa cha, tahpvla tok. 

27. Yohmi kia Chisvs ash osh ashalinka pit im anumpu- 
lit, Hvchi nuktanla achukmashke ; vno ash sia hoke; ik hv- 
chi nukshopo kashke, achi tok. 

28. Mihma Pita yvt afalaminchi mvt, Chitokaka ma! 
chishno ash chia hokmvt, oka -ya a howvt mayvt chim ona 
la hi a is sa mihashke, im achi tok. 

29. Mihma, Mintí, achi tok. Yohmi ma Pita yvt peni 
ash pit akowa mvt, oka ya a nowvt Chisvs a im ia tok. 

30. Yohmi tuk kia mahli hvt kvllo fehna ho pisa mvt, 
nukshopa tok; micha oka kvnivt ishtia mvt, tahpulvt; Chi- 
tokaka ma! si okchalmchi, achi tok. 

31. Yohmi ma Chisvs vt ashalika ibbak a pit welit halvlli 
mvt, Na yimmi fehna keyu chia ma! nanta katiohmi ho chi 
anuktuklo tuk oh cho! im achi tok. 

82. Atuk ọ peni 2 ant vlhto ma, mahli hvt yokopa tok. 

33. Yohmi ma peni anukaka maya tuk ash osh yummak 
oka ant aiokpahanchi mvt, Chishno ak.osh Chihowa Ushi a 
chia ho mvhlishke, achi tok. 

34. Atuk 0 yvmmak ash o hlopulli mvt, Kenesalet yakni 
o okla ona tok. 

35. Yohmi ma hatak yvmma asha tuk vt yummak ash o 
akostininchi mvt, inla tohnot yakni yvmma fullota ka mom- 
inchit.pit tihleli na abeka yatuk vt momwt ai im ona tok. 

36. Mihma im anchi aposhokvchi ak illa kia okla potola 
hinla ka im asilhha tok; yohmi ma laua kvt kaniohmi hosh 
potoli tuk ọkvt hlakofi aiahli tok. l 

CHAPTA XV. 


Chisvs vt na holissochi vhleha micha Falisi vhleha aiena kvt anumpa 
kochanli i nan vlhpisa puta kak o ahninchi kvt, Chihowa i nan 
vibpisa puta ka i shahħchi ka nani miha tok, 1: 11 micha nana 
puta nana hosh hatak a okpaiyani kvt asha ka anoli. 21 Chisvs 
vt Kenan choyo ho ushetik a hlakofichi, 30 micha okla laua kyt 
im ona na hlakofihinchi tok; 32 micha pvska lumbo untuklo, 
micha nvni chipunta kanomosi aiena ho hatak tahlepa sipokni 
ushta ka ipeta. 


1. Y UMOHMI ma na holissochi vhleha, micha Falisi 
vhleha aiena kvt, Chelusalem minti hosh Chisvs a im ai 
vla mvt, 

2. Nanta katiohmi ho na chim ai ithvna vhleha hvt hatak 
tikba vhleha anumpa kochanli isht i nana vihpisa ha tok 
a kobufli cho? okla ibbak achifa keyu hosh pvska vpa kvt, 
achi tok, 

3. Yohmi kia yvmmak ash osh afalaminchi mvt, Nanta 
katiohmi bo hvchishno mvt, Chihowa į nan vihpisa ya 
anumpa kochanli chi nana vlhpisa ka isht hush kobuffi cho? 

4. Chihowa yvt apibisa kvt, Chiki micha chishki alena ka 
ish holitoblashke; yohmikma, Kuna hosh iki okmá, keyuk- 
mvt ishki okma, nana ho na mihachikmvt, illi mak o illash- 
ke, achi tok oka. 

5. Amba hvchishno vt, Kuna kia iki, keyukmvt ishki 
okma nana kash o vm isht ish aiyukpa he tuk a, Vba-isht 
aiokpvchi oke, im achi: yohmi cha iki okmá, ishki okma, 
nana ka ik holitoblo kia nan iki kanihmo ka hi oke, hysh 
achi. 

6. Yohmi hosh Chihowa i nana vlhpisa ya anumpa ko- 
chanli chi nana vihpisa ya isht hvsh ai okpvnichishke. 

7. Nan-ilahobi hvchia ma! Esalas vt tikbanli nan isht 
huchi anohonli hosh, 

8. Okla ilvppvt itih hokvno a bilikasi isht vla mvt, itivlbi 
ma ishit sa holitoblishke; yohmi kia chukvsh okvto auet a 
hopakishke. 

9. Nana abvchi kvt hatak i nana vlhpisa yo ithananchi 
hokvt, nana vihpesa keyut okla si aiokpahanchishke, achi 
tok, ım achi tok. 

10. Yohmi mvt okla laua yash o itahobi cha, Haklot, 
hvsh ithaiyanashke ; 

11. Nana kvt itih ha pit chukowa kak osh hatak a okpvni 
ho keyu: amba nana hvt itih ha a kohcha, ilvppak osh 
hatak a okpvni hoke, im achi tok. 

12. Yohmi ma nan im ai ithvna vhleha hash osh im ai ona 
cha, Falisi vhleha hvt anumpa ilvppa haklot issa mvt, ik im 
vlhpieso tuk a ish akostininchi cho? achi tok. 

13. Yohmi kia yvmmak ash osh afalaminchi mvt, Na 
holokchi moma kvt Aki vba binili hosh hokchi tok keyu 
hokvno, tehvt taha hi oke. 

. 14. Ant ik maya, lvpa yosh lvpa pehlichi okla hoke: 
yohmi ka lvpa yosh lvpa ya ilaueli kvt tuklot yakni kula 
ya pit kaha hi bano hoke, achi tok. 

15. Yohmi ma Pita yvt afalamimchi mvt, Nan isht vlhpisa 
ilvppa achukmalit pim anoli, achi tok: 

16. Mihma Chisvs ash osh, Hvchishno ak kia nana ik 
akostmincho kyt hvchi moma hato? 

17. Nana kvt itih ha fohka cha ia kvt takoba ya ont 
fohka tuk osh, anonti ont kohcha chatuk a, hvch ik akosti- 
nincho moma cho? l 

18. Amba nana puta kvt itih ha akohcha hokvto chukvsh 
ak o a minti; micha yvmmak osh hatak a okpvni chatuk 
oke. 

19. Chukvsh ak o im anukfila okpulo puta, hatak bika 
vbi, haul toba, choyo ik im iksho micha hatak ik im iksho it 
j lumaka puta, hukopa, anumpa ik ahlo isht atokoli, Chi- 
howa ik ahobalot anumpuli puta kvt a toba hoka. 

20. Ilvppa puta kak osh hatak a okpvni hoke; amba 
ibbak'ik ahchifo yo isht impa hokvno hatak a okpuni keyu 
hoke, achi tok. 

21. Yohmi ma Chisvs vt yvmmak ash vttvt ia mvt, Taia 
micha Saiton alena yakni 1 kaniohmi ho ona tok. 

22. Mihma Kenan ohoyo hosh yvmmak imli ho vttvt aya 

tuk vt vla cha in tahpvla mvt, Chitokaka Lewi ushi chia 
ma! is sa nukhaklashke; svso-tek vt nan-isht-ahullo okpulo 
al i foka isht issikkopa fehna hoke, achi tok. 

23. Yohmi kia ilap vt anumpa achvfa kia isht ik im afala- 
mincho ki tok. Yohmi ma nan im ai ithvna vhleha hash osh 
ona cha, Tahpvlvot hvp iakaiya ka, kanompit ish chvff- 
chashke, achit ım asilhha tok. 

24. Yohmi kia yvmmak ash osh afalaminchi mvt, Inla 
yokvno m aya li ha tok keyu; amba chukfvlhpoba tvmoa 
Islael in chuka-chvfa ak a tok oke, achi tok. 

25. Yohmi ma ohoyo hash osh mintit ant aiokpvchi mvt, 
Chitokaka ma! si apelvchí, .achi tok. 

26. Yohmi kia afalaminchi mvt, Ulla im pvska ya ishi 
cha, ofi puta ka pit ipeta he vihpesa keyu hoke, achi tok. 

27. Mibma yvmmak ash osh, Ahlishke, Chitokaka ma! 
yohmi kia ofi puta kvt boshulli osh im pushnayo im ai-impa 
a chilofa kuno vpa hoke, achi tok. 

28. Yohmi ma Chisvs vt afalaminchi mvt, Ohoyo ma! 
na chi yimmi kvt chintoshke ; chishno ish ai ahni tuk fehna 
mak:o chim ai yvmohmashke, ım achi tok. Mihma hvshi 
kanvlli vlhpisa yvmmak fehna ho ushetik atuk vt hlakofi tok. 

29. Yohmi ma Chisvs vt yummak ash vttvt ia mvt, Kalili 
okhvta bilika yo ona tok; mihmvt nvnih chaha yo pit otya 
cha, yummak o bmili tok. 

30. Mihma okla chinto fehna kòt kia okpulo, ik hopo- 
nayo, ik anumpolo, imomokpulo puta, mikmvt inla mvt laua 
ho il ai ishit im ai ona mvt, Chisvs iyi ituma ya ont ashachi 
tok; mihma yvmmak ash o hlakofichi tok. 

31. Yohmi na okla laua kvt, ik anumpolo atuk vt anum- 
puli, imomokpulo atuk vt hlakofi, hanal okpulo atuk vt 
nowa, ik hoponayo atuk vt pisa aiena ho okla pisa mwt, 
nukhlakancha tok; micha Islael in Chihowa ak o okla 
'aiokpahanchi tok. 

32. Yohmi ma Chisvs vt nan im ai ithuna vhleba hash o 
hoyo cha, Okla laua si apehvt maya na himak nitak tuchina 
ka nana vpa hi vt ik im iksho hatuk o, 1 sa nukhakloshke ; 
yohmi hatuk osh nan ik po moma hokvno tishelichi la he 


- 

keyu, yvmmak keyukma takla ya okla tikamba hila hoka, 
im achi tok. 

33. Mihma nan im ai ithvna vhleha hash osh, Yakni 
haiaka ya katimak ọ pvska laua ka il ahayuchi na okla 
chinto yohmi fehna kvt kaiya hinla cho? ım achi tok. 

- 84. Mihma Chisvs ash osh, Pvska yvt katohmi ho hvsh 
ishi ho? im achi tok. Mihma, Untuklo, micha nvni chi- 
punta kanomosi hosh ajena, im achi tok. 

35. Yohmi ma okla laua yvt aka binohla hi a apesa tok. 

36. Mihmvt pvska untuklo, micha nvni aiena kash o ishi 
cha, vba isht aiokpvchi mvt, tushtoli cha, nan im ai ithvna. 
vhleha ha ima na nan im ai ithvna vhleha hash osh okla 
laua ya ipeta tok. 

87. Mihma momvt okla impvt, kaiya tok: mihma bo- 
shulli atampvt asha ka kishi alota untuklo ho okla ishi tok. 

38. Mihma okla impa tuk vt, choyo wila aiena hokvto 
asha ho, hatak tahlepa sipokni ushta tok. 

39. Mihma okla laua yash o tishelichi mvt, peni fohka 
cha, ivt Maktala yakni a ona tok. 


CHAPTA XVI. 


Falisi vhleha hvt, Chisvs vt nan isht atokowa ya vba ya ai im otvni- 
cha hi a ahni, 1; 6 micha nan im ai ithvna vhleha hvt, Falisi 
vhleha hvt nana ithvnanchi ka i nuktahivt ahah! ahna he i miha 
tok. 18 Pita yvt Chisvs a Chihowa okchaya Ushi aiahnit yimmi 
kvt miha. 21 Chisvs vt ititaiyukhvna ai illa he, atuk mvt nitak 
ont atuchinakma falamvt tana he aiena kvt tikbanli anoli; 24 
anonti Chisvs a im antia vhleha hvt okla ile kaiyanchi, mikmvt 
tikba na yukpa ai im vlhtoba he takanli kak o isht ai ilbvsha he 
mak o achi. 


1. F ALISI vhleha micha Satusi okla aiena kut ai vla 
cha, yvmmak ash o imomaka pisa hosh nan isht atokowa ya 
vba ya auet al im otvnicha hinla ka, im ahni tok. 

2. Mihma afalammchi mvt opiaka yokma, Shutik vt hum- 
ma hoka, kocha yvt achukma chishke, hysh achi. 

3. Mikmvt onnahinli yokma, Shutik vt humma cha hosh- 

ontichi fehna hokvt, kocha yvt okpula chishke, hvsh achi. 
Nan ilahobi hvchia ma! shutik pisa yosh kaniohmi hokvno 
hvsh akostininchi kvt, anonti himak nitak isht ai vlhpisa kuno 
hvch ik akostinincho ka hinla cho? 

4. Hatak haksi micha haui alena okla ash osh nan isht 
atokowa ya pisa ka ahnishke: yohmi kia nan-isht atokowa 
nana hosh im otuna he keyu; amba hopali Chonas a nan-isht 
im atokowa kak illa hi oke, im achi tok. Mihmvt yvmmak 
ash o issvt ia tok. 

5. Atuk o nan im al ithuna vhleha hyt misha in tunnvp a 
ona mvt, pvska okla isha he tuk vt imihaksi tuk a tok. 

6. Yobmi ma Chisvs ash osh, Falisi vhleha, micha Satusi 
vhleha aiena im puska isht-shatummi ya 1 nuktahlvt ahah ! 
hvsh alahnashke, im achi tok. 

7. Yohmi ma yvmmak ash osh, Pvska kil esho kak oka, 
achit ilap bika it im anumpulit maya tok. 

8. Mihma Chisvs vt yvmmak ash o akostininchi mvt, Na 
yimmi fehna keyu hvchia ma! na katihmi ho pvska ya isht 
hvch ik ayo ke tuk ak osh isht it im anumpulit hvsh maya 
cho? 

9, 10. Pvska tahlapi ho tahlepa sipokni tahlapi tuk a, ki- 
shi kanohmi ho hvsh ishi tok vt, micha pvska yvt untuklo 
ho, tahlepa sipokni ushta tuk a, kishi kanohmi ho hvsh ishi 
tok alena kvt; hvch ik ithanot huch ik akostinincho moma 
ho? 

11. Katiohmi ho Falisi vhleha, micha Satusi vhleha alen. 
im puska isht-shatummi ya ahah! hvsh aiahna he, yummv: 
puska imma yo isht hvch im anumpuli li tuk keyu ka hvch 
ik akostinincho cho? m achi tok. 

12. Yohmi ma pvska isht-shatummi hak o ahah! im ahna 
hi o i miha hatuk keyu; amba Falisi vhleha, mikmvt Satusi 
vhleha alena nan-isht ai ithunanchi ak atuk a okla akostinin- 
chi tok. 

13. Atuk o Chisvs vt Sesalea Fillippi yakni a ona mvt, 
nan im ai ithvna vhleha im ponaklot, Hatak vto, Hatak Ushi 
sia ha, kuta ho si achi cho? achi tok. 

14. Mihma, Kanmi kvto, Chan Baptist chia ho mihakma ; 

kanimi kvto, Elas; mikma inlaka yvto Chelemaias; keyuk- 
myt hopaii a tok achvfona mak o chia ho miha hoke, achi 
tok. 

15. Mihma, Amba hvchishno vto kuta ho hvs si achi cho? 
im achi tok. 

16. Mihma Saimon Pita yvt afalammchi mvt, Chihowa 
okchaya Ushi, Klaist chia mak oke, achi tok. 

17. Mihma Chisvs vt afalaminchi mvt, Saimon Ba Chona 
chia hvt na chi yukpushke: nipi micha issish aiena hosh 
yumma chim otvnichi ho keyu hoka, amba Aki vba binili 
kak oke. 

18. Yohmi ma anonti,.Chishno vt Pita chia, yohmi ka tuli 
ilvppak o an chvch atuk ma ai ikbit hilechi la hi oke: yoh- 
mikma ajokpuloka okhissa puta kvt yvmmak atuk ma ik 
imaiyacho ka he mak oke. 

19. Micha vba apehlichika ishit-tiwa puta ka chishno ak 
0 chima lashke: mikma nana ho yakni paknaka ya ish a 
takchi hoka, vba yakni ma a talakcha he: mikmvt nana ho 
yakni paknaka ya ish ai į hotofi hoka vba yakni ma ai i ho- 
tofa he mak oke, chim achi li akinlishke, achi tok. 

20. Yohmi mvt ilap ak osh Chisvs Klaist mak atuk a ha- 
tak nana kia okla ik im anolo ka hi a, nan im ai ithuna 
vhleha hash kvllochit i miha tok. 

21. Nitak yvmma ai vhlit maya kak o Chisvs vt ilapvt 
Chelusalem a ona cha, hatak hochitoka vhleha, micha na 
holitompa isht asha pehlichi vhleha, na holissochi vhleha 
alena ka nan isht im ai ilbvsha in laua he, micha illichi tuk 
ma, nitak ont atuchinakma falamvt tana he alena ka nan im 
al ithuna vhleha ha im anolit ishtia tok. 

22. Yohmi ma Pita yvt ilauelit ishi cha, im alumminchit 
ishtia mvt, Na yakohmi kvt chi mishemashke, Chitokaka 
ma! ilvppak okvt a chi yumohma he keyu hoke, achi tok. 

23. Yohmi kia yvmmak ash osh filema mvt, Pita yash o, 
Setan chia hvt vm ashaka yo ish hikiashke; chishno ak osh 
is si ataklvmmichishke: nana kvt Chihowa ya ahalaya kak 
o ish ahninchi keyu, amba nana kvt hatak o ahalaya hok 
mak bano hoka, im achi tok. 

24. Yohmi mvt nitak yvmma foka ma Chisvs vt-nan im 
ai ithvna vhleha hash 0, Hatak nana hosh siakaiya bunna 
hokmvt, ile beye cha, im iti-taiyukhvna ya sholi hosh 
siakaiyashke. 

25. Kwna kia ilap im ilhfiopak a okchalinchi bvnna hok- 
vto, 1 kvnia hi oke: yohmikma kvna kia vno pulla hatuk 
mak 0 im ilhfiopak vt isht 1 kunia hoh kia, ahayucha hi oke. 

26. Hatak vt yakni a ai ila mominchi hosh ahanta na ilap 
imi shilombish ash osh i kvnia hokma, nanta ho ai-isht il 
aiyukpa hinla cho? yvmmak keyukmvt hatak vt nanta ak ọ 
ilap shilombish a isht atobba hinla cho? 

27. Hatak Ushi vt enchil vhleha ha pehlichi cha, Iki isht 
aholitopaka ya il aieshi -hosh aya hi oka; yohmikmak osh 
hatak moma ka ilap nana akaniohmi tok aiyuka mak o isht 
im atobba hi oke. 

28. Ahli mak o hvchim achi lishke, Ilvppa hiohmaya kvt 
kanimi kvt ik illo hosh ahanta cha, Hatak Ushi vt im apeh- 
lichika il aleshit minti ka, pisa hi vt asha hoke, im achi tok. 


CHAPTA XVII. 


Chisvs vt inlvt toba, micha Moses Elias ita tuklo kvt im vla na it im 
anumpuli, 1. 14 Chisvs vt nvnih chaha vttut akowa mwt, haio- 
chichi tuk a hlakofichi; 22 micha illa he atuk myt falamvt tana 
he tikbanlit anoli. 24 Chisys vt tuli holisso holitopa ka tempel a 
nan isht im ai atahla chi ho ima tok. 


1. Y UMOHMI tuk o nitak hannali ont ia ma, Chisus 
vt Pita, Chemis, mikmvt itibapishi Chan aiena ka ilap bano 
ho ETE cha, nvnih chaha yo pit oiya tok. 

. Mihmvt itikba ya ai inla tobvt hikia tok ; mihma nashu- 
ka a shohpakali kvt hvshi ak o chiyuhmi ma, im anchi vt 
tohbi kvt tommi hak o itilaui tok. 

3. Yohmi ma Moses micha Elias itatuklo hosh yvmmak 
ash ant it im anumpuli hosh im otvni tok. 

4. Yohmi ma, Pita yvt anumpuli mut, Chitokaka ma! 
ilvppa il asha kvt pim achukmvshke ; vlhpesa ish ahni hok- 

ma, ilvppa vlhtipo tuchina ka il ai ikbashke; achvfa kvt 
chishno ak o chimmi hokma, anonti achvfa kvt Moses ak o 
immi hokma, anonti achvfa kvt Elias ak o immi hashke, 
Chisvs a ım achi tok 

5. Yummvt anumpohonli moma ho, hoshonti tohbi kvt 
ant o hoshontikaehi tok; mihma anumpa hoshontika auet a 
kocha kvt, Ilvppak osh Svso a holitopa yo, nan-isht a sai 
yukpa fehna hoke; hush į haponaklashke, achi tok. 

6. Mihma nan ithvna vhleha hash osh haklo mvt, hlipvt 
kaha cha, okla nukshopa fehna tok. 

7. Mihma Chisvs vt vlot ant tebli mvt, Ho tani; ik hvchi 
nukshopa kashke, achi tok. 

8. Yohmi ma okla vba chakali mvt, hatak nana kia ik 
peso, amba Chisvs ak illa tok. 

9. Yumohmi tuk o nvunih chaha ya asht akowvt okla 
minti ma, Chisvs vt yvmmak ash o nan į mihvt, Nana hush 
pisa tuk vt hatak nana kia hvch ik im anolo mak o, Hatak 
Ushi vt illit falamvt tani hayashke, achi tok. 

10. Mihma nan im ai ithana vhleha hvt im ponaklot, 
Yohmi ka katiohmi ho na holissochi vhleha hvt, Elias ak osh 
tikba vla pulla he, okla achi cho? achi tok. 

11. Mihma Chisvs vt afalaminchi mvt, Elias ak osh tikba 
vla cha, nan okluha ka falaminchit achukmalit taiyahla he 
tuk o mvhli: 

12. Yohmi ka Elias vt himonasi ak kia vla mashko hoke ; 
mihma yvmma okla ik ithano cha, amba nana ho okla ahni 
tuk mvt, yummak atuk ma 1 yvmihchi tok; yohmi ka Hatak 
Ushi ak kia mih mak o, chiyuhmit im ai issikkopa chi hoke, 
hvchim achi lishke, achi tok. 
` 13. Yohmi ma Chan Baptist ak o yvmmvt isht anumpuli 
hatuk a nan ithwna vhleha hyt akostininchi tok. 

14. Atuk o okla laua alasha kash vlvt taha ma, hatak 
achvfa hosh im vla cha, ant 1 hvchukbihlepvt hikia mvt, 

15. Chitokaka ma! svso ha ish 1 nukhaklashke : yvmmak 
okvt haiochi atuk osh himonna luak a itatohonla fehna, 
mikmvt oka ma himonna oka itohonla fehna aiena hatuk 
osh issikkopa fehna hoke. 

16. Yohmi ho nan chim ajithuna vhleha ha isht im vla li 
tuk a, okla hlakoficha he keyu tuk oke, achi tok. 

17. Mihma Chisvs vt afalaminchi mvt, Na yimmi iksho, 
micha na shanaiya fehna okla hvchia ma! hvchi takla ahanta 
li katiohmi foka chi cho? nana ka isht ak hvchi ahno ho 
katiohmi foka chi cho? Ilvppak o isht hvs sum vlashke, 
achi tok. 

18. Mihmvt Chisvs vt nan-isht ahullo okpulo ya im alvm- 
mi ma, yvmmak ash a kohcha tok; yohmi ma vlla yash osh 
hushi kanvlli vlhpisa mih makinli ho hlakofi tok. 

19. Yvmohmi tuk o Chisvs vt ilap bano ma, nan ithuna 
vhleha hvt im ona cha, Katiohmi ho pishno vto yvmma e 
kohcha he keyu tuk oh cho? achi tok. 

20. Mihma Chisvs vt, Nan ik hvchi yimmo kak atuk oka; 
ahli mak o hvchim achi lishke: Na yimmi kvt mvstvt nihi 
achvfa yak o chohmi hosh hvchi nukfoka hatuk okmvt, nvnih 
chaha ilvppa, Ilvppak atuk ma a kanvllit yummak o ish. 
onashke, hvsh im achi hoka, yvmmvt kanvlla hinla hoke: 
mikma nana hosh hvchi na fehna hi vt iksho ka hinla 
hoke. 

21. Yohmi kia ilvppa chohmi hokvt vba pit anumpuli, 
micha nahullochi aiena kak o keyukma kohcha chatuk 
keyushke, im achi tok. 

22. Atuk osh Kalili a okla maya ho, Hatak Ushi a ishit 
okla ibbak a fohka chi hoke. 

23. Yohmikma yvmmak ash o okla vbi tuk ma, anonti 
nitak ont atuchinakma falamvt tana hi oke, Chisvs vt im achi 
tok. Yohmi ma okla nukhaklo fehna tok. 

24. Yvmohmi tuk o Kapenavm a okla ai vla ma, vba isht 
ai okpvchi tuli holisso a sholi vhleha hvt Pita ya im ona 
mvt, Na hvch ithvnanchi vt vba isht aiokpvchi tuli holisso a 
bohli chatuk keyu ho? achi tok. 

25. Mihma yvmmak ash osh, Ahli; achi tok. Micha 
aboha ya ont chukowa ma, Chisvs vt tikbanli, Saimon vt 
katiohmi ish ahni cho? miko vhleha yakni pakna alasha kvt 
ilap im vlla yak okmá, keyukmut hatak inla yak okmá, 
nanta ho vlhpoyak i nan vlhpisa tuli holisso, micha nosh- 

kobo chumpa tuli holisso, aiena ka im a hoyo chatuk o? 
achi tok. 

26. Pita yash osh, Hatak inla vhleha ha, im achi tok. 
Mihma Chisvs vt, Yohmikma im vlla yokvto yvmma ik aha- 
laiyo ho tumvshke. 

27. Yohmi kia kil ibetvblecho ka chi ka, ivt okhvta ona 
cha, noni isht-vlbi ya pit okvchi; atuk osh noni tikba koh- 
cha ho ish ishashke: micha itakha ya ish wakvmmikmvwvt, 
tuli holisso tushafa kvt foka na ish pisa chi hoke; yvmmak 
o ish ishi cha, vno, micha chishno, il ita tuklo isht vlhtoba 
mak 0 yvmma ont ish imashke, im achi tok. 


CHAPTA XVIII. 


Ohisvs vt pim anukfila hyt akanlosa he, 1, 7 micha ilap 1 yimmi ahh 
vhleha hoka e shitelema he keyu ka pi miha: 12 anonti į yimmi 
whleha ha i hullo kyt isht anoh mak osh chukfvlhpoba kvnia isht 
apesvt anumpuli: 15 micha itibapishi iksa ibafohka yatuk osh na- 
na ka pim okpvni hokma, 11 kaniohma hi oka pi miha: 20 anonti 
kuna hoh kia i hohchifo ha kanima yo ai it afama ka ai ibafoka hi 
vt achi, 21 Chisvs vt hatak okvt nana ka ai iti kaniohmi hokvt, 
peh iti kashofa he tuk nan isht apesa hosh anumpuli, 


1. Y OHMI ma yvmmak fehna akinli ka nan ithvna vhle- 
ha hvt Chisvs a im ai vla mvt, Kuta hosh vba apehlichika 
ya ibafoka kvt moma 1 shahli cho? achi tok. 

2. Mihma Chisvs vt vlla iskitini o į howa cha, yummak 
ash intinlakla ya hilechi tok. 

3. Mihmuvt, Ahli ho hvchim achi lishke ; Inlvt toba cha, 
vila chipunta yo chiyuhmi ho keyukmvt, vba apehlichika ya 
hvsh chukowa he keyu hoke. 

4. Yohmi hoka kvna hosh ile akanlosichi kyt vlla iskitini 
ilvppak 0 chiyuhmi hokmvt, mihi yosh vba apehlichika ya 
ibafoka kvt moma 1 shahla hi oke. 

5. Mikma kvna hosh vno a hohchifo hatuk mak o vlla 
ilvppa chohmi achvfa ka ahninchi hokmvt, vno ak o ahnin- 
chi hoke. 

6. Amba kvna hosh a yimmi chipunta yakohmi achufona 

kia ibetublichi hokmvt, yummak ash o ilap ak o tvli tanchi. 


botoli osh ikunla ya atakanli ho, okhvta ahofobi fehna yo ai 
oka illi hok mak osh im vihpiesa he tuk maka hi oke. 

T. Nan-isht-ai ibetvbli ak pulla tok mak o yakni vt nani 
palummi hoke: nana ai ibetvbli okakanto kaniohmi kia ik 
takalo ka wa: yohmi kia hatak nana ho ai ibetvbli vt isht a 
tobvt minti hatuk okvno 1 palvmmi mak oke. 


8. Yohmi hoka chibbak okmá, chiyi yokma, nana hosh. 


chi ibetublichi hokma, hokofit ish kanchashke; hanali ok- 
pulo, keyukmvt imomokpulo yokmá, nana hosh ai okchaya 
ya ont ish chukowa kak osh ibbak vt tuklo, keyukmvt iyi 
yvt tuklo, kanima hosh luak ataha iksho ma ish itokvnia he 
tuk a chim 1 shahla hi oke. 

9. Mikmvt chi nishkin vt chi ibetublichi hokma, kohchit 
ish kanchashke ; mshkin vt im achvfa hosh aiokchaya ya 
ont ish chukowa hok mak osh nishkin tuklo hosh aiokpulo- 
ka luak a ish itokvnia he tuk a chim 1 shahla hi oke. 

10. Ahab! aiahnit chipota vhleha ilvppa achvfona kia 
hvch ik kanimancho kashke: yvmmak oka im enchil vhleha 
vba yakni aiasha kvt, Aki vba binili ka nashuka ya pisa na 
bilia hoke, hvchim achi lishke. 

11. Hatak Ushi vt okpulot taha yak o okchalincha chi 
hosh aya hatuk oke. 

12. Katiohmi hvsh ahni cho? Hatak vt chukfvlhpoba 
'tahlepa achvfa hosh im asha tuk osh, achvfonvt yoshubvt 
kunia ka, pokoli chakkali akocha chakkali kash ashachi cha, 
ivt yoshubvt kunia tuk a hoyot, nvnih foka ya hikikia cha- 
tuk keyu cho? 

13. Atuk osh ahayucha he yoba tuk osh yohmi hokmvt, 
achvfa yvmma isht a na yukpa kvt, yoshubvt ik tvmoo ke 
tuk pokoli chakkali akocha chakkali ka ım 1 shahli chatuk 
oke, ahli mak o hvchim achi lishke. 

14. Yohmi ka chipota vhleha ilvppa achufodii kia okpu- 
lot taha hi a, hvch Iki vba binili kvt ik ahno kvt, yommak 
inli ho chiyuhmi hoka. 

15. Yohmi ka ish itibapishi hvt nana ka chim ashvchi 
hokma, ivt chishno, micha ilap hvsh ita tuklo bano ho nana 

ai ashuchi tuk a ish im anolashke: chi haponaklo hokma, 
ish itibapishi hatuk a falaminchit ish im aiyubacha he mak 
oke. 

16. Amba chi haponakla he keyu, yohmi hok muno, him- 
. makma achufa, keyukmvt tuklokma, nana ho pehlinchit ish 
ja na nan anoli tuklo, keyukmvt tuchinakma nana itih ho 
anumpa puta mvt isht ai ahlashke. 

17. Yohmikma yummak atuk ma i haponakla he keyuk- 
ma, chvch a ish im anolashke: yohmi kia chvch atuk ma 1 
haponakla he keyu hokmvt, yvmmak atuk mvt Chentail 
hatak, micha pvblikan aiena mak o chim airitilauashke. 

18. Ahli mak o hvchim achi lishke, Nana ho yakni pakna 
ya hvsh a takchi hoka, vba yakni ma a taiakcha he; mik- 
mvt nana ho yakni pakna ya hvsh ai i hotofi hoka, vba yakni 
ma ati hotofa he mak oke. 

19. Anonti hysh tuklo hosh nana ka asilhha he imma ho 
yakni pakna ya hvsh ai it im achufa hokma, Aki vba binili 
kyt ai im aiahlicha he mak oke, hvchim achi lishke. 

20. Kanima yo tuklokmá, tuchinakmá, nana hosh sa hoh- 
chifo ha isht ai itvnaha hoka, yumma ai iklvnna hikia li hoka, 
achi tok. 

21. Yohmi ma Pita yvt im ona mvt, Chitokaka ma! iti- 
bapishi li hvt katohmi ha yo vm ashvchi ka, 1 kashofi la 
hinla cho? untuklo haya hi 0? achi tok. 

22. Mihma Chisvs vt, Untuklo ha ya hi o ak chim achosh- 
ke: amba, Pokoli untuklo bat untukla hi oke, chim achi lish- 
ke, im achi tok. 

23. Yohmi hoka vba apehlichika yvt miko yosh in tishu 
vhleha ha aheka i hotihnvt pisa bunna ho chohmi hoke. 

24. Atuk osh 1 hotihnvt ishtia ma, achvfa hosh talent 
tahlepa sipokni pokoli hosh aheka im asha, tuk o, ilauelit 
im vla tok. 

25. Yohmi kia isht atobba hi vt ik im iıksho hatuk o, 1 
shahli hash osh yvmmwt, tekchi, micha im vila vhleha, mik- 
mvt nan im asha tuk moma aiena kvt kvnia na aheka yvt 
vihtoba hinla ka apesa tok. 

26. Yohmi hatuk o tishu hash osh aka hlipia cha, 

aiokpahanchi mvt, Chitokaka ma! is sumi svlaha hokma, 
mominchit chim atobbi lashke, achi tok. 

27. Yohmi ma tishu yvmma 1 shahli yatuk vt i nukhaklo 
cha, 1 hotofi mvt, aheka atuk a 1 kashofi tok. 

28. Yohmi tuk kia tishu yvmmak ash inli kvt kohchvt ia 
mvt, tishu ilapa ai itilaui yvt achvfa hosh, aheka iskvli tahle- 
pa achvfa hosh in takanli hatuk a ont pisa tok: mihmvt 
yummak ash o hoklit ishi cha, nuktihliff mvt, Aheka chin 
takali kvt is sum atobbashke, achi tok. 

29. Mihma tishu itilaui yatuk ash osh iyi ituma aka ya 
blipia cha, Is svmi svlaha hokma, mominchit chim atobbi 
lashke, achit im asilhha tok. 

30. Yohmi kia vlhpesa ik ahno ki tok: amba aheka ya 
atobbi pulla chi mak o, yvmmak ash o aboha kvllo pit fohki 
tok. 

31. Yohmi ma tishu bika vhleha hvt nana kvt yumohmi 
na pisa mvt, okla nukhaklo fehna cha, wt nana a kaniohmi 
tuk a mominchit 1 shahli ha okla ont im anoli tok. 

32. Yohmitok a į shahli hatuk vt yvmmak ash o pit hoyo 
cha, Tishu haksi chia ma! chishno vt is sum alahni ma, 
aheka yvmma mominchit chi kashof li tuk. 

33. Yohmi ka chishno ak kia tishu chi bika ya ish 1 nuk- 
haklo kvt, vno vt chi nukhaklo li tuk a, ish chiyuhma he 
tuk keyu cho? im achi tok. 

34. Mihmvt i shahli hatuk vt anukhobela mvt, aheka in 
takanli tuk vt, mominchit atobbi pulla chi mak o, issikkopali 
vhleha ha im issa tok. 

35. Yohmi ka hvchishno hvsh moma kvt hvsh itibapishi 
nana ai ashvchi ya hvchi chukvsh ak o isht hvsh 1 kashofi 
keyukma, yvmmak inli ho ohmichit Aki vba binili kvt hvchi 
'yumihcha he akinli hoke, achi tok. 


CHAPTA XIX. 


Falisi vhleha hvt Chisvs a nan im ponaklo ma, Chisvs vt afalamin- 
chi myt, á hatak vt tekchi iti kunia ka ik vihpeso ka miha, 3. 13 
Chisvs vt vlla chipunta hoka ibbak 2 onochi cha, vba isht anum- 

puli. 16 Ohisvs a hatak himita yosh, Nantak o katiohbmi li kak 
osh ai okchayvt bilia yoka ona la hinia cho? im achi ma, Chisvs vt 
isht im anumpuli: 23 nan in laua yvt ai okchaya yoka palummi ho 
chukowa he achi: 27 anonti ilap i yimmi ahli vhleha ha yukpala 
hi vt miba. 


1. ATUK o yakohmi tok; Ea vt ilvppa puta ka 
ahanchit tahli mvt, Kalili a vttvt ivt, Chatan misha Chutea 
yakni ai vhli ho ona tok. 

2. Mihma okla chito yvt iakaiya tuk o, yvmmak o a 
hlakofohlichi tok. 

3. Mihma Falisi vhleha hak kia im ai vla cha, yvmmak 
~ ash ọ imomaka pisa hosh, Nana hosh a kaniohmi mak inpli 

ho hatak vt tekchi a kancha hi vt im ai vlhpesa hoh cho? 
im achi tok. 
= 4. Mihma yvmmak ash osh afalaminchi mvt, Ummona 

hokvno yvmma ikbi hokvt, nakni micha tek itatuklo ho ikbi 
tok. 

5. Mihmvt, Ilvppa pulla hatuk mak o hatak vt iki micha 
ishki aiena ka issa cha, tekchi ak o it asitia hi oke: yoh- 
mikma tuklo yvmmak atuk vt haknip achufa hi oke; achi 
tok holisso ha hvch ik it im anumpulo chatuk oh cho? 

6. Yohmi hoka yvmmak okvt himmakma tuklo mak a hi 
o keyu, amba haknip achvfa hoke. Yohmi hoka Chihowa 
hosh nana ka ita halvllichi ha ya, hatak vt ik iti filummicho 
kashke, im achi tok. 

7. Mihma okla hash osh, na ka katighra ho iti kunia 
holisso ha ima cha, choyo ha kancha hia, Moses vt apesa 
tok oh cho? im achi tok. 

8. Mihma, Hvchi chukvsh vt kullo pulla hatuk mak o, 
hvchi tekchi hvsh kancha hi a, Moses vt hvuchim ahni tok: 
amba vmmona a mihinti kuno yohmi tok keyushke. 

9. Yokmi kia vno vt, Kuna hosh tekchi a inla itinlumaka 
tuk keyu ho, kanchi cha, inla itauwaya hokmvt, haui toba 
mak oke: mikma ohoyo kanchi tuk ash o kuna hosh itau- 
wayakmwt, haui toba hoke, hvchim achi lishke, im achi 
tok. 

10. Mihma nan im ai ithvna vhleha hash osh, Hatak vt 

tekchi a isht im a yakohma hinlakma, itauwaya ka achukma 
keyushke, im achi tok. 

11. Yohmi ma yvmmak ash osh, Hatak moma kvt anum- 
pa ilvppa aiokpucha he keyu, amba kuna ho isht ai im vlhpe- 
sa ak illa hinla hoke. 

12. Kanimi kvt ishki ikfoka anuka ak mli ho yohmi hosh 
atobvt vtta tuk yunvk vt asha; mikma kanimi kvto hatak 
osh yunvk ikbi tok 0, yunvk vt asha: yohmi ma kanimi kvto 
vba apehlichika pulla hatuk mak ọ, ilap inli hosh yunvk il 
ikbi tok vt, yunvk vt asha hoka. Kwna hosh'ilvppa aiokpu- 
cha hinlakmvt aiokpvchi mak inlashke, im achi tok. 

13. Yvmma foka ma yummak atukma ibbak a vlla chi 
punta ya isht umbitepa cha, vba pit anumpula chi ka isht ir 
ai vla tok: mihma nan ithuna vhleha hvt okla ha im alvmmin 
chi tok. 

14. Yohmi kia Chisvs vt, Ula chipunta yvt vm vla hi 2 
hush im ahni cha, hvch ik im alammo kashke: ilvppa chi- 
yuhmi kak osh vba apehliċhika mak oka, achi tok. 

15. Mihmvt yummak ash o ibbak a isht umbitepvt tahli 
mvt, yummak ash a kohchvt ia tok. 

16. Yohmi tuk o achufa hosh ayvt ona. mvt, Nan ithunan- 
chi achukma ma! al okchayvt bilia yoka pisa la hi vto nana 
achukma nanta hak 0 yumohmi la hinla cho? im achi tok. 

17. Mihma yvmmak ash osh, Katiohmi ho achukma is si 
achi cho? achukma kvt iksho ho amba achvfa illa, yommvt 
Chihowa ak oke: yohmi kia ai okchaya yoka. ont ish chuko- 
wa he ish ahni hokmvto, nan vlhpisa puta mak o ish holito- 
blashke, im achi tok. 

18. Mihma, Katima kak o? im achi ma, Chisus vt, Kuna 
kia chik bo kashke, Chik itinlumako kashke, Chik hukopo 
kashke, Anumpa ik ahlo isht atokolit chik anto kashke. 

19. Chiki micha chishki aiena ka ish holitoblashke : . mik- 
mvt, Chm chukapanta hatak a ish holitobli i chishno 
akinli ka chim itilauashke, achi tok. 

20. Hatak himita yash osh, Ulla sa tomba ta inli hosh 
nana ilvppa moma ka holitoblit isht mihinti li tok mak oke : 
nanta hosh ik svm ono moma cho? im achi tok. 

21. Mihma Chisvs vt, Aiahli kak o ish ahni hokmvt, ia 


cha nan chim asha ka kampilvt, busha vhleba ha ishi 
hopelashke ; yohmikmvt na holitompa kvt vba yakni ya 
chin tonla he mak oke: mikmvt ish la cha, ant is siakai- 
yashke, ım achi tok. 

22. Yohmi kia hatak himita yash osh anumpa yumma 
haklo mvt, nan in laua fehna hatuk okvt, nukhaklo fehna 
hosh kanvllit ia tok. 

. 23. Yohmi ma Chisvs vt nan im ai ithvna vhleha hash o, 
Ahli mak o hvchi miha lishke, Hatak nan in laua yvt vba 
apehlichika ya palummi ho chukowa hi oke. 

24. Mikma anonti, Kamel vt chofak ushi nishkin a hlo- 
pulli ka palvmmi kvt, hatak nan in laua yosh Chihowa 
apehlichika pit chukowa hokvno, ik lauwo ka he hvchim 
achi lishke, achi tok. 

25. Mihma nan im ai ithvna vhleha hvt okla haklo mvt, 
nukhlakancha fehna tok: mihmvt, Yohmikma kuta hosh 
okchaya kinla cho? achi tok. 

26. Yohmi kia Chisvs vt yvmmak ash o atokolit pisa mvt, 
Hatak okmvno ilvppvt yohma he keyu, amba Chihowa 
hokmvno nan okluha kvt yohma he bano hoke, im achi 
tok. 

27. Yohmi ma Pita yvt afalaminchi mvt, Yakeh ! pishno 
vt mominchit il issa cha, e chiakaiya tuk; yohmi kot nanta 
hak o il isha chi cho? im achi tok. 

28. Mihma Chisvs vt, Ahli mak o hvchi miha lishke: Si 
apehvt hvsh itunowa tuk vt, nan okluha kvt himonvt tobak- 
ma, Hatak Ushi yvt im aholitopaka ya aiasha holitopa ai om 
bmilikma hvchishno ak kia aiasha holitopa auah tuklo ka 
hvsh a chieyvt, Islael oklushi auah tuklo ka na hvchim 
apesa hi oke. 

29. Yohmikma chuka puta, mikmvt itibapishi vhleha, 
micha in tek vhleha, keyukmvt iki okmá, ishki okmá, tekchi 
okma, keyukmvt vlla yokmá, yakni okmá, nana ho sa hoh- 
chifo pulla hatuk mak o issvt aya tuk vt momvt yvmmak 
atuk a ohmi tahlepa achvfa ka pisa tuk mvt, anonti ai ok- 
chayvt bilia ma iesha he mak oke. 

5 

30. Yohmi kia tikba tuk vt ont ishtaiyopa hi vt lauakma, 
anonti ishtaiyopi atuk vt tikba hi vt asha hi oke. 


CHAPTA XX. 


Na pilesa vhleha hvt nitak achufa ka hwshi kanvlli vlhpisa ilaiyuka 
ho pakvpi a holokchi ilhkoli tok nan isht vihpisa. Nan isht vihpisa 
ilvppak o Chisvs vt ilap im antia vhleha aiabli ka ai ilaiyukachit 
im atobba hi vt ai isht apesa, 1. 17 Chisvs vt anonti illa chi kyt 
tikbanlıt anoli; 20 mihma Sebete ushi ishki vt Chisvs a nan im 
asilhha, mibma afalaminchit i miha. 30 Chisvs vt hatak lvpa tuklo 
ho hopokoyochi. 


1. UBA apehlichika yvt, hatak chuka-chvfa pehlichi osh 
? i pakvpi aholokchi a toksvla chi ka, tohna chi hosh onna- 
hinli fehna ia ho, chohmi hoka. 

2. Atuk osh yvmmak ash osh ilhtohno vhleha ha nitak 
achvfa ka iskvli achvfa chi ho it im apesa cha, pakvpi aho- 
lokchi a pit tihleli tok. 

3. Atuk osh hvshi kanvlli vlhpisa ont atuchina foka ho 
kohchvt aya mwt, inla yvt nan-isht vtta ik im iksho hosh 
ilhpak a kanchi a hiohmaya na pisa tok, 

4. Mihmvt yummak ash 0, Hvchishno ak kia pakvpi aho- 
lokchi a pit hvsh abehashke ; atukma kaniohmi kak osh ai 
vlhpesakma, hvch ima lashke, im achi na okla ilhkoli tok. 

5. Atuk o anonti hvshi kanvlli vlhpisa isht hannali, mik- 
mvt ont isht chakkali aiena ka kohchvt aya mvt, yommak 
ash inli ho chohmichi tok. 

6. Atuk osh hvshi kanvlli vlhpisa isht auah achvfa foka 
ho kohchvt ia mvt, anonti inla yvt nan-isht vtta ik im iksho 
hosh hiohmaya na 'pisa cha, Katiohmi ho nan isht vtta ik 
huchim iksho hosh hvsh hiohmaya na a shoyubi cho? im 
achi tok. 

7. Mihma yvmmak ash osh, Amba hatak nana kia nan ik 
pi tohno kuno, im achi tok : mihma yvmmak ash o, Hvchish- 
no ak kia pakvpi aholokchi a pit hvsh abeha ak inlashke; 
atuk ma kaniohmi kak osh ai vlhpiesakma, mih mak o hvsh 
ishashke, im achi tok. 

8. Yvmohmi tuk o ont opivt taba ma, pakvpi aholokchi 
in talaia atuk ash osh nan im apesvchi asho, Na pilesa 
vhleha ha i howa cha, vihtoba ha imá: ishtaiyopi tuk ak ọ 
ai ishtia hosh tikba tuk a ont ish tahlashke, im achi tok. 

9. Atuk o hvshi kanvlli vlhpisa ont isht auah achufa foka 
ho tohno tuk ash o okla ai vla mvt, hatak achvfa kvt iskuli 
achvfa aiyuka ho ishi tok. 

10. Amba tikba tuk vto ai vla mvt, i shahli ho okla isha 
chi kvt im ahoba tok: atuk o yvmmak ash kia hatak achvfa 
kvt iskvli achvfa aiyuka ho ishi tok. 

11. Micha yvmma okla ishit tahli mvt, chukachvfa peh- 
lichi hatak ash o nanumachit maya mvt, 

12. Ishtaiyopi tuk yakohmi kvto hvshi kanvlli vlhpisa 
achvfa illa ho toksvli tuk a pishho nitak lushpa ho toksvli 
kvllo ka isht il ahanta tuk a, ish pi ai itilauechishke, achi 
tok. 

13. Yohmi. kia afalaminchi mvt, achvfa ho, A kana ma! 
nan ik vlhpeso nana ho a chi yumohmi li keyushke : chishno 
vt iskuli achufa hi o il it im apesa tuk keyu? 

14. Chimmi mak o ish ishi cha, ish iashke : ishtaiyopi 
tuk ilvppak kia chishno a it ilauechit ima la chi hoke. 

15. Uno vmmi hatuk vt vno nana aiahni li hosh kanimih- 
chi la hi vt vm vlhpesa keyu ? vno ak osh si achukma kak 
0, chi nishkin vt ik vlhpeso hoh cho? achi tok. 

16. Yohmi*ka yvmmak mli ho chiyuhmit ishtaiyopi tuk 
vt tikbakma, tikba tuk vt ishtaiyopa hi oke; im annoa 
hokuto laua; amba vihtoka kak osh achafoa hoka, achi 
tok. i 

17. Atuk osh Chisvs vt Chelusalem a ia hosh aya mvt, 
takla ya nan im al ithvna vhleha auah tuklo kash pehlichit 
naksika isht ona mvt, 

18. Inta! Chelusalem a, iloh wshke; yohmi ka Hatak 
Ushi ishit na holitompa isht asha pehlichi vhleha, mikmvt 
na holissochi vhleha alena ka ibbak fohkikma, yommak ash 
osh illa hi a okla im apesa chi hoke. 

19. Yohmikma yvmmak atuk ma ishit yopula chi, micha 
ivmmi, mikmvt ititayukhuna ahonvhlichit -vbi aiena chi 

mak 0, Chentail okla ha ibbak fohka chi hoke: yohmi tuk 
kia nitak ont atuchinakma falamvt tana chi hoke, im achi 
tok. 

20. Yohmi ma Sebete ushi vhleha ishki osh ushi a peh- 
linchit im ona cha, alokpahanchi kvt, nana achvfa ho im 
asilhha tok. 

21. Mihma ohoyo hash o, Nanta hak o ish aiahni hoh 
cho? ım achi ma, yvmmak ash osh, vso tuklo ilvppvt ish 
apehlichika ya achvfvt chibbak isht-impakimma ya ont a 
binilikma, anonti achvfa kvt vlhfvbekimma ya asha hi a ish 
ım apesashke, ım achı tok. 

22. Yohmi kia Chisvs vt afalaminchi mvt, Nana ho hvsh 
asilhha hokvt hvsh akostinmchi keyushke. Hvchishno vt 
isht-ishko ai ishko la chi, ymma hvsh ai ishka hinla cho? 
anonti baptismo isht a sa baptismo ka isht hvchi baptisma 
hinla cho? im achi ma, yvmmak ash osh, Pi yvmohma hinla 
hoke, im achi tok. 

23. Mihma yvmmak ash o, Um isht-ishko yoka hvsh ai 
ishka chi ho mvhli; mikmvt baptismo isht a sa baptismo -ka 
isht hvchi baptisma chi ho mvhli hoke; yohmi kia svbbak 
ishtimpakimma, micha vlhfvbekimma aiena aiasha hokuno 
vno yosh ima la hi o keyu, amba Aki vt kuna ho im atahli 
tok mak illa hi oke, achi tok. 

24. Yohmi ma pokoli kash osh haklo mvt, itibapishi tuklo 
kash o isht ik i yukpo fehna tok. 

25. Yohmi kia Chisvs vt yvmmak ash ọ 1 howa mvt, 
Chentail miko vhleha hvt ai į shahlit pehlichi chatuk, mik- 
ma i hochitoka vhleha hvt nana im ai vihpesa hatuk osh im 
ai yvmihchi chatuk a hvsh ithaiyanushke. 

26. Amba hvchishno yokvno ai yvmohma he keyushke : 
amba kvna hosh ai i shahlit hvch itintakla ya anta bunna 
hokmvt, yummak osh hvchin tishu hashke. 

27. Mikma kvna hosh holitopa 1 shahli bvnna hosh hvchi 
itintakla ahantakmvt, yvmmak osh nan isht hvchim vtta 
yashke. 

28. Hatak Ushi vt ilapo ak o nan isht im vtta chi ho aya 
ha tok keyu: amba nan isht vtta chi, mikmvt laua ho ilap 

im ilhfiopak a isht chumpa chi aiena hosh aya tok a, mih 
mak o hvsh chiyuhmashke, achi tok. 

29. Yohmi ma Cheliko a asht ilhkoli ma, okla laua fehna 
kvt yvmmak ash o iakaiya tok. 

30. Atuk o hatak lvpa tuklo kvt hina lapalika yo chiya 
tuk osh, Chisvs vt ont ią ho haklo mvt, pit tahpvlvt, Ohi- 
tokaka Lewi ushi chia ma! ish pi nukhaklashke, achi tok. 

31. Yohmi ma okla laua yash osh, yommvt nukchinta 
chi ka, im alummi tok; yohmi kia yvmmak o 1 shahlichit 
tahpvlvt, Ish pi nukhaklashke, Chitokaka Lewi ushi chia 
ma! achi tok. 

„32. Mihma Chisvs vt lumvt hikia cha, yummak ash o pit 
i m myt, Nanta hak o a huchi katimichi la he a hvsh 
alahni cho? achi ma, 

33. Pi nishkin vt fatuma he ak oke, Chitokaka ma! im 
achit okla tok. 

34. Yohmi ma Chisvs vt i nukhaklo cha, nishkin ash pit 
potoli tok: yohmi ma mih mak mli ho nishkin ashot fala- 
mvt pisa ma, yummak ash o iakaiyvt okla tok. 


CHAPTA XXI. 


Chisvs vt kaniohmi hosh Chelusalem a chukowa, 1; 12 anonti na- 
chumpa vhleha, micha na-kanchi vhleha aiena ka tempel 2 a 
kocha weli. 18 Micha iti vihpoba fik achi nan ik vno a byshit illa 
he im ahni; mikmvt. na yimmi micha anumpa ilbvusha anumpuli 
alena ka nan isht im alahli ka ya pim anoli. 23 Kanimi kvt nan 
isht ai vlhpesa nana ho isht ai yumobmi hatuk a a ponaklo tuk kia, 
yummak ash o Chisvs vt im a tvblichi, 28 micha hatak ushi tuklo, 
33 micha na-pilesa vhleha pakvpi a holokchi i pota tuk nan isht 
apesa hosh Chu okla nan im ai ashvchi a isht otunichi. 


1. Y UMOHMI tuk o Chelusalem pit bilika okla onvt 
Alif nvnih Betfachi ak o ai ona ma, Chisvs vt nan ithuna 
tuklo ho pit tihleli tok. 

2. Mihmvt, Tumahushi hvchi chapaka auet talaia ka 
hvsh onashke; yokmikmvt mih mak inli ho issuba hakso- 
bish falaia ushi ilaueli kvt asinta ho hvsh pisa chi hoke: 


yumma hvsh į hotofi cha, isht hvs sum vlashke. 

3. Micha kvna kia nana ka hvchim achi hokma, Chitoka- 
ka yak osh bvnna hatuk oke, hush im achashke: yohmikma 
mih mak mli ho auet pila chi hoke, im achi tok. 

4, 5. Hopal vt anumpohonlit, Saion ushetik a, yakeh ! 
chi miko chukvsh yohbi achukma, issuba haksobish fa- 
laia a toba tok issubushi haksobish: falaia yo om binili hosh 
ayvt chim vlvshke, hvsh im achashke, achi tok a ont aiahla 
chi mak o ilvppa moma kvt a yakohmi tok. 

6. Mihma nan ithvna yash osh itiachi mvt, Chisvs vt i 
miha tuk mak o ont yumohmit okla tok.. 

7. Micha issuba haksobish falaia, mikmvt ushi aiena kash 
o isht vla ma, im ilefoka ya om pvllit tahli cha, yvmmak 
ash o okla om binilichi tok. 

8. Yohmi ma okla chinto fehna hosh hina ya im anchi a 
okla pvlli tok; kanimi mvto iti naksish 0 vmot hina ya pvlli 
tok. 

9. Yohmi ma okla chito tikba itunowa tuk, mikmvt iakai- 
ya aiena kash osh, tahpvlvt, Lewi Ushi a Hosanna im ahan- 
chashke. Chitokaka 1 hohchifo ho il ai eshi hosh aya ho- 
kvt holitopa mak oke. Shutik tvbokaka fehna ma, Hosanna 
ai ahanchashke, achi tok. 

10. Atuk o Chelusalem a ant chukowa ma, tvmaha hash 
osh momot nukhlakancha mvt, Ilvppvt kuta hoh cho? achi tok. 

11. Mihma okla laua yash osh, Ilvppak osh Kalili yakni 
Nasalet a 1 hopali Chisvs mak oke, achi tok. 

12. Yohmi ma Chisvs vt ivt Chihowa in tempel a ont 
chukowa mvt, tempel anukaka ya nana a kanchi, micha a 
chumpa aiena maya tuk ash mominchit kocha pit tihleli 
mvt, al impa tuli holisso ai itatoba puta, mikmvt pvchi vlh- 
poba akanchi abinohli aiena kash halvllit filemohlit kinahli- 
chi tok. 

13. Mihmvt, Ùm aboha hvt vba pit ai anumpuli chuka 
yo hohchifa he, achi hosh holisso tok; yohmi kia hvchish- 
no vto na-hukopa vhleha in chuka ya hush ikbishke, im. 
achi tok. 

14. Mihma lvpa, micha hanali okpulo WA kvt tempel 
anukaka ya im ai vla ma, yvmmak oka hlakofichi tok, 

15.' Mihma na holitompa isht asha pehlichi vhleha, mi- 
cha na holissochi okla aiena kvt, yommvt na fehna puta ka 
yvmihchi, mikma tempel anukaka ya vlla vt Lewi Ushi a 
Hosanna im ahanchashke, achi alena ka pisa mvt, okla isht 
£ i yukpo fehna tok. 

16. Mihmvt yvmmak ash o, Ilvppvt nana achit maya ka 
ish haklo cho ? im achi tok; Mihma Chisvs vt; Yau, vlosi 
mikmvt pishi puta itih ha aa hut a holitopa he ish 
-apesa tok achi holisso ka, himonna kia hvch ik it im anum- 
pulo chatuk oh cho? im achi tok. 

17. Mihmvt yvmmak ash o issvt tvmaha a kohchvt ia 
mvt, Betani a ona cha, yvmmak o ont nusi tok. 

18. Atuk osh onnahinli ma falamvt tumaha ia hosh aya 
mvt, hohchufo tok. 

19. Micha fk vpi vt tikba ya hikia na a pisa mvt, yom- 
mak ash o ona; yohmi kia nana-kia takanli na ik ahayucho ; 
amba hishi ak fid tok; mihmvt, Himak a pilla ma nitak na- 
na vni yot ik chj a aje. kashke, im achi tok. Mihma TA 
kosi mak mli ho fik vpi vt bvshit taha tok. 

: 20. Yohmi ma nan ithvna yvt pisa cha, okla okokko! 
aiahni mvt, Chekosi fehna ho UPI vt bushit taha chá, 
achi tok. 

= 21. Mihma Chisvs vt afalaminchi mvt, Ahi mak o hvchi 
miha lishke, Na yimmi kvt hvchi anukfoyuka, micha ik hv- 
chi nukwiyo hokmvt, fik vpi. nana a kanimihchi ilvppak bano 
ho hvsh yvmihcha hi ò keyu, amba, Nvnih chaha ilvppa 
kanvllit ivt okhvta hak o pit ish okvtulashke, hvsh im achi 
aienakma, yumohma hinla hoke. 

22. Micha. hvchi yimmi hosh nan okluha ka nana ho 
anumpa ilbýsha isht hvsh asilhha hokvt, hvsh isha hi oke, 
im achi tok. 

23. Atuk osh tempel a ona cha, nan ithunanchi hosh 
ahanta ma, na holitompa isht asha pehlichi vhleha, mikmvt 
okla i hochitoka vhleha alena kvt im ai vla cha, Nan isht ai 
vlhpesa nanta mak 0 ilvppa puta ka isht ish yakohmichi 
cho? micha kvta hosh nan isht ai vlhpesa ilvppa chima tok 
oh cho? achi tok. 


/ 

24. Mihma Chisvs vt afalaminchi mvt, Uno ak kia nan 
achufa ka a hvchim asilhhvchi lashke; yummak o hvs sum 
anol hokma, vno vt yvmmak inli ho chohmit nan isht ai 
vlhpesa nana ho ilvppa puta ka ishit yakohmichi li hatuk vt 
hvchim anoli lashke. 

25. Chan 1 baptismo vt katimak o a minti ha tok oh cho? 
vba yakni okmá, hatak okmá, nanta ha tok oh cho? im 
achi tok. Yohmi ma, Uba yak o minti ha tok: il achi hok- 
ma, Yohmi kak o katiohmi ho yvmma hvch ik i yimmo ke 
tok oh cho? pim acha hinlvshke. 

26. Yohmi kia moma kvt Chan a hopaii o okla ahni ha- 
tuk oka, Hatak ak a tok : achi kvt okla ha il i nukshopush- 
ke, achit ilap bika it im anumpulit maya tok. 

27. Micha Chisvs ash o im afalaminchi mvt, Kil ithano- 
shke, ım achi tok. Mihma yummak ash osh, Yohmi ka 
vno ak osh nan isht ai vlhpesa nana ho ilvppa puta ka isht 
yakohmichi li hatuk vt ak hvchim anoloshke, achi tok. 

28. Yohmi kia katiohmi ho hvsh ahni cho ? Hatak achvfa 
hosh ushi vt in tuklo tok ; atuk osh tikba yash o, Svso ma! 
himak nitak a a pakvpi a holokchi a ont ish toksvlashke, 
ont im achi tok. 

29. Mihma afalaminchi mvt, Yohmi la he ak ahnoshke, 
achi tok: yohmi tuk kia 1 himmakma inlanchit anukfilli cha, 
la tok. 

30. Yohmi ma anonti atukla kash yvmmak inli chohmi 
ka ont 1 miha tok. Mihma afalaminchi mvt, Ia lashke, a 
shahli ma! achi; yohmi tuk kia ik aiyo ki tok. 

31. Tuklo yvommvt katimampo kak osh iki nan ajahni tuk 
a yvmohmi tok oh cho? im achi tok. Mihma, Tikba yatuk 
á, im achi tok. Mihma Chisvs vt, Ahli mak o hvchim achi 
ishke, Pvblikan vhleha, micha haui puta kvt hvchi Dae 
Chihowa apehlichika ya pit abehiha hoke. 

32. Chan vt ai vlhpiesa ataya mak osh hvchim via kA 
yvmma hvch ik 1 yimmo tok: yohmi kia pvblikan vhleha, 
micha haui puta kvto 1 yimmi tok: mihma hvchishno vt 
yvmmak atuk ma hvsh pisa ha yvt, yvmma hvchi yimma hi 
vt 1 himmak a inlanchit huch ik anukfillo tok, im achi tok. 

33. Nan isht vlhpisa inla ka hvsh haklashke; Hatak 
chuka-chvfa pehlichi achvfa hosh pakvpi a hokchit tahli 
cha, kvti apushi isht a holitvehit apakfobli mvt, oka-paki 
ai vlhto a yumma anukaka ya a kulli cha, chuka 'chaha ya 
ikbit tahli mvt, hatak na pilesa vhleha ho pota cha, yakni 
hopaki ho ia tok. 

34. Atuk osh nan vni waya ai ona hosi ma, yvmmak ash 
vni waya ka ont isha chi ho, in tishu vhleha ha batak na 
pilesa vhleha bash pit in tihleli tok. 

35. Atuk o hatak na pilesa vhleha hvt in tishu vhleha 
bash o hoklit ishi cha, achufa ka boli mvt, anonti achvfa ka 
vbi cha, anonti achvfa ka tvli isht boli tok. 

36. Atuk o anonti inla laua kvt tikba atuk ai shahlı ho 
pit tihleli tok: yvmmak ash kia yvmmak atuk mak mli ho 
okla itilauechi tok. 

37. Yohmi kia ont ishtaiyopi fehna ma, Svso ha holitobla 
chi hoke, achi mvt, ushi ak o pit 1 pila tok. 

38. Yohmi tuk kia hatak na pilesa vbleba hash osh ushi 
ash ọ pisa mvt, Ilvppak osh immi mak oke: kiloh vbi cha, 
immi yatuk a kiloh ai ishi, ilap bika it im achi tok. 

39. Mihmvt yvmmak ash o okla iti hoklit pakvpi a holok- 
chi a ishit a kohchi cha, vbi tok oke. 

40. Yohmi ka pakvpi a holokchi immi atuk vt onak- 
mvt, hatak na pilesa vhleha yvmmak atuk a nanta hako 
katimihcha bhinla cho? im achi tok. 

41. Yohmi ma, Hatak haksi vhleha yvmmak atuk ma 
issikkopalit tumoli cha, pakvpi a holokchi yash hatak na 
pilesa vhleha inla yvto ont ai vlhpiesakma na waya ka ihima 
he fehna ho, 1 pota he mak oke, im achi tok. 

42. Mihma Chisvs vt, Tuli yvmma chuk-ikbi vhleba hvt 
shitilema yash ọ, yvmmak ash fehna hosh chukbika nutaka 
in tola holitopa i shahli ho tobushke: ilvppa Chihowa hosh 
yvmihchi ho, pi nishkin a 1 na fehnvshke, achi ka Baibil a 
himonna kia hvch ik ai it im anumpulo chatuk oh cho? 

43. Yohmi hoka Chihowa apehlichika ya mokofit huchim 
ai ishi cha, yvmmak atuk ma isht a waya he fehna oklushi 
o ima he mak oke, hvchim achi ishke. 

44. Micha kuna hosh tuli iluppa onvtulakmvt, litoa he; 
amba ilap ak osh kuna ho onvtula hokmvt, botolichit kan- 
cha hi oke, im achi tok. 

45. Mihma na holitompa isht asha pehlichi vhleha micha 
Falisi vhleha aiena kvt, yummyvt nan isht apesa ka haklot 
tahli mvt, yvmmvt ilap ak o isht anumpuli hatuk a okla 
akostininchi tok. 

46. Yohmi kia yvmmak oka hopaii ak o okla ahni hatuk 
oka, yummak ash o iti hoklit ishi bunna tuk kia okla chito 
ak o i nukshopa tok. 


CHAPTA XXII. 


Itauwayachi ai impa he tok ik itvnaho ki tok nan isht vihpisa, 1; 
12 ai itauwaya aya he i nafohka ya ik fohko`hosh i palumma he 
im vlhpisa; 15 Chisvs vt Falisi vhleha, micha Helotian okla aiena 
kvt Sesa ya tvli holisso im itahobi ka vlhpesa chishba, ahnit i 
ponaklo, mihma Chisvs vt afalaminchit nana i miha. 23 Chisvs vt 

Satusi vhleha hvt illi yvt falamvt tana hi oka ik yimmo chatuk a 
isht anumpuli; 34 nan vlhpisa chinto moma į shahli, 41 kaniohmi 
kak osh Klaist vt Lewi in Chitokaka yvt, anonti Lewi ushi ahinla 
ka, Chisvs vt a ponaklo. 


1. MIHMA Chisvs vt anonti nan isht vlhpisa bo isht 
im anumpulit, 

2. Uba apehlichika vt hatak miko yosh ushi choyo itau- 
waya chi ho, impa im atahli ho chohmi hoke. 

3. Micha im annoa tuk vhleha ha ont 1 howvt itauwaya 
ai impa ka isht ula chi ho, in tishu vhleha ha pit tihleli tok; 
yohmi kia okla mnta hi a ik ahno ki tok. 

4. Mihma anonti tishu inla yo pit tihleli mvt, Inta! an 
tvbokoli impa ha atahli lishke; a wak-hobvk, micha nana 
vihpitut na puta kvt illi ma, nan okluha kvt vlhtahvshke ; 
itauwaya al impa ka hvsh mintashke, achit im annoa tuk 
vhleha ha hvsh im anolashke, im achi tok. 

5. Yohmi tok kia yvmmak ash o nan-isht ik ahno hosh 
kanima pit ilhkolit, achvfvt im osapa ia ma, anonti achufut 
im ai itatoba ja tok. 

6. Yolimi ma akashampa kuto in tishu vhleha hatuk ash 
iti hoklit ishi cha, kanimanchi fehnvt, polaka okla lichi 
tok. 

7. Atuk o miko vt yummak ash o haklo mvt, anuksho- 
munta fehna tok: mihmvt in tvshka chipota laua ka pit 
tihlelit, hatak vbi vhleha yvmmak ash o vbit tahli mvt, in 
tvmaha ha hukmit tahli tok. 

8. Yohmi mvt in tishu vhleha hash o, Itauwaya ai impa 
hamo vlhtahvshke; yohmi kia im annoa tuk vhleha hash 
osh ahalaia hi o keyu tuk oke. 

9. Yohmi hoka hina ai itafamoa puta ka itvnowvt, laua 
kot kaniohmi ho hvsh pisakmvt, moyumvt itauwaya ai impa 
ka aya he hvsh im anolashke, im achi tok. 

10. Yohmi ma tishu vhleha yvmmak ash osh ilhkoli mvt, 
hina ai itafamoa puta ka itunowuvt, okpulo, mikmvt hochuk- 
ma alena laua kvt kaniohmi ho pisa mvt, mominchit hoyot 
itahobi tok: yohmi ma itauwaya ai impa yash osh im annoa 
tuk vhleha ha isht alotvt kunia tok. 

11. Atuk 0 im annoa tuk vhleha hash pisa chi hosh 
miko vt ant chukowa mvt, hatak vt ai itauwaya aya he i 
nafohka ya ik fohko hosh yumma asha na pisa tok. 

-12. Micha yvmmak ash o, A kana ma! katiohmi ho ai 

itauwaya aya he i nafohka vt iksho ho ilvppa ant ish chu- 
kowa tuk oh cho? im achi tok. Mihma yvmmak ash osh 
nan ik acho ki tok. 
13. Yobmi ma miko vt in tishu vhleha hash o, Ilvppa 
ibbak, mikmvt iyi aiena ka ho takchi cha, isht ivt kocha 
aiokhlilika ya ont hvsh kanchashke: yvmmak oka yahaya, 
mikmvt noti ahampa aliena mak osh aiasha hi ọke, im achi 
tok. 

14. Im annoa hokvto laua kia, amba vlhtoka kak osh 
achafoa hoka, achi tok. . 

15. Yvmma foka ma Falisi vhleha hvt ilhkoli mvt, kani- 
ohmit yvmmak ash ilap im anumpa ho isht a yukacha hinla 
kvt isht-anumpulit maya tok. 

16. Mihmvt ilap nan im ai ithvna vhleha ha, Helotian 
iksa ai itapeha ho pit in tihleli mvt, Nan ithunanchi ma! 

chishno vt aiahli chia achukma chatuk; mikmvt Chihowa i 
hina aiabli mak o ish ithvnanchi chatuk, hatak nana kia nan 
isht ik chim ahobo chatuk; mikmvt hatak vt chim it i sha- 
shohh keyu chatuk a il ithaiyanvshke. 

17. Yohmi hokvt kaniohmi ho chim anukfila hokmvt ish 
pim anolashke: noshkobo isht chumpa tuli holisso a Sesa 
yak o ima he ai vlhpesa hokmá, keyukmá, nanta cho? pit 
achi tok. 

18. Yohmi kia yvmmvt im anukfila ai vihpesa keyu atuk 
a, Chisvs vt akostininchi mvt, Katiohmi ho nan ilahobi 
vhleha hvchia hvt imomaka hvs sa pesa cho? 

19. Noshkobo isht chumpa tuli holisso a ho ha baiak- 
vehí, achi tok. Mihma iskvli achvfa ho okla isht im vla 
tok. 

20. Mihma yvmmak ash o, Ilvppvt kuta hak o holbvt 
toba ho, mikmvt kvta ho a hohchifo ho? im achi ma, 

21. Sesa yak oke, okla im achi tok. Yohmi ma yummak 
ash osh, Yohmi hoka nana kvt Sesa yak o immi hokma, 
Sesa yak o hvsh imashke: mikmvt nana kvt Chihowa yak 
0 immi hokmvno,-Chihowa yak ashke, im achi tok. 

. 22, Yohmi ma okla haklo mvt nukhlakancha cha, yom- 
mak ash o issvt, okla ilhkoli tok. 

23. Mib nitak mak inli ka Satusi vhleha hvt, illi yvt fala- 
mvt tana he keyu, achi chatuk osh im ai vla cha, ant i po- 
naklot, - 

24. Nan ithunanchi ma! Hatak vt vlla yvt ik im iksho 
hosh ili hokma, nakfish vt tekchi atuk a itauwaya cha, iti- 
bapishi hatuk a vlla isht im ai ikbashke, Moses vt achi tok. 

25. Yohmi tuk o itibapishi hvt untuklo hosh pitintakla 
ya maya tok: atuk o akni hash osh choyo itauwaya tuk osh 
ili tok: mihmvt vlla yvt ik im iksho hatuk okvt, tekchi atuk 
ə nakfish ak o im a tosholichi tok. 

26. Atuk o atukla kak osh yohmi ak inli tuk ọ, anonti ont 
atuchina kot mihinli ma, mabaya mvt isht untuklo kash osh 
yohmi tok, i 

27. Atuk o ont ishtaiyopi fehna ma, choyo hash kia illi 
ak inli tok. 

28. Yohmi ka yvmma momut okla itauwaya tok oka, illi 
yvt falamvt tani kano, untuklo ka katima mak o tekchi mak 
a hi oh cho? achi tok. 

29. Mihma Chisvs vt afalamimchi mvt, Baibil, mikmvt 
Chihowa nan im ajahli aiena ka hvch ik ithano hatuk osh 
hvsh ashvchishke. : 

30. Illi yvt falamvt tani hokvt okla itauwaya he keyu 
mvt, anonti itauwaya he im vlhpisa he keyu, amba Chihowa 
ima enchil vhleha vba aiasha kak o, chiyuhma hi oke. 

31. Amba illi yvt falamvt tana he yvmmak okvno, Chiho- 
wa hvt hvchim anumpohonli mvt, 

32. Uno ak osh Eblaham in Chihowa sia, mikmvt Aisaak 
in Chihowa sia, micha Chekob aiena ka in Chihowa sia hoke, 
achi tok holisso ka hvch ik it im anumpolo chatuk oh cho? 
Chihowa hvt illi ak ọ in Chihowa keyu, amba okchaya ak 
oke, im achi tok. 

33. Yohmi ma okla laua yvt ilvppa haklo mvt, nan isht 
al ithvnanchi ka anukhlakancha tok. 

34. Amba Falisi vhleha hokvto, yvmmak ash osh Satusi 
vhleha ha nana acha he keyuchi tok a haklo mwt, okla ita- 
hoba tok. 

35. Yohmi ma achvfa hosh yvmmvt vba nan vlhpisa ithv- 
nanchi yosh, imomaka pisa hosh nan 1 ponaklot. 

36. Nan ithvnanchi ma! vba nan vlhpisa katima kak osh 
nan vihpisa holitopa kvt moma 1 shahli cho? achi tok. 

37. Mihma Chisvs vt, Chitokaka chin Chihowa hoka chi 
chukush a mominchit, mikmvt chi shilombish 2 momin- 
chit, anonti chim anukfila ha mominchit isht ish holito- 
blashke ; 

38. Achi ilvppak osh nan vlhpisa in tikba, mikmvt moma 
i shabli mak oke. 

39. Mikma atukla kvt yvmmak inli ho chohmi hoke; 
Chin chuka-panta hatak a ish holitobli kvt chishno ak inli 
chim itilauashke, achi kak oke. 

40. Nan vlhpisa tuklo ilvppak o nan vlhpisa moma, 
micha hopan holissochi tok aiena kvt a shaiyahli hoke, im 
achi tok. 

41. Falisi vhleha hvt itunahvt chiya takla ma, Chisvs vt 
j ponaklot, 

42. Klaist a katiohmi isht hvchim anukfila cho ? yommvt 
kvta hak'o ushi 0? achi ma, Lewi ak o ushi oke, okla im 
achi tok. 

43. Mihma yvmmak ash osh, Yohmi ka katiohmi ho Le- 
wi vt Shilombish isht a mvt, yummak oka hochifo 
cha, 

44. Chitokaka yvt an Chitokaka ya, Svbbak ishtimpak- 
imma ya ish bmili na chin tvnvp vhleha chiyi ai o hikia yo 
ikbi lashke, im achi tok oh cho? 

45 Yohmi ka Lewi vt yvmmak oka Chitokaka hochifo 
tok okma, anonti yummvt katiohmi hosh ushi ahinla cho? 
im achi tok. 

46. Yohmi ma hatak nana hosh- yummak ash o anumpa 
achvfa kia im afalammcha hinla kvt iksho ma, anonti nitak 
yumma al vhlit mihinti ka himmakma hatak nana kia ik 
nukwiyo hosh nan im ai asilhhvchi kvt iksho ki tok: 

Chisvs vt nan im ai ithvna vhleha hvt na holissochi micha Falisi aic- 
na kvt nana isht ithunanchi kvno im antia he, amba nana a kani- 
ohmi yokvno okla ik iakaiyo ka hi a im apesa, 1. 13 Chisvs vt 
na holissochi micha Falisi vhleha aiena kvt im a yvmohma he' 
vlhpesa hoka, na palvmmi kvt onvtula chi ka tikbanli anoli, 37 na 
palvmmi kyt ai imma tikeli ka ithana hatuk osh Chelusalem a 
Chisvs vt isht yaiya. 


1. Y UMMA foka ma Chisvs vt okla chinto, mikmvt ilap 
nan im ai ithvna vhleha aiena kash o im anumpuli mvt, 

2. Na holissochi vhleha, micha Falisi vhleha aliena gut 
Moses im aiasha ya chieyvshke. 

3. Yohmi hoka nan okluha puta ka nana ho hvsh holito- 
bla hi a hvchi miha hokma, yvmmak atuk ma holitoblit a 
hvchi yumohmashke: amba okla nana a kaniohmi hokvno 
hvch ik holbo kashke: yvmmak okvt anumpuli tuk kia 
yohmi keyu hoka. 

4. Shapoh weki shali ka palvmma hinla ho takchit talli 

cha, hatak puta tahchi ma onochi -hoka : yohmi kia ilap ak 
inli kuto yummak oka ibbak ushi achvfona kia- pit isht ka- 
nvllicha hi a okla ahni keyu hoke. 

5. Amba nana a kaniohmi puta kvt, hatak vt pisa chi 
kak o, yumohmi hoke: 1 failaktili ya okla hopvtkvlli mvt, 
anonti im anchi aposhokvchi ma hofalohli chatuk, 

6. Mikmvt impa asha ka ajasha holitopa 1 shahli puta kak 
o im ai achukmakmvt, anonti sinikak puta anukaka ma ai-o- 
minili holitopa 1 shahli puta kak o im ai achukma chatuk, 

7. Mikmvt ilhpak a kanchi ai it aiokpvchi, micha hatak 
puta kvt Labai, Labai, im achi aiena kak 0 im ai achukma 
chatuk oke. 

8. Yohmi kia hvchishno yokvto Labai ik hvchi hohchifo 
kashke; hvch i shahli hvto achvfa, yymmvt Klaist ak oke. 
Yohmikma hvsh moyuma kuto itibapishi hvchia hoke. 

9. Micha yakni paknaka ya hatak nana kia hvch iki hvch 
ik hochifo kashke: achufa hosh hvch Iki okvto vba yak o 
binili hoka. 

10. Micha i shahli vhleha ik hvchi Hoho kashke: 
achvfa hosh hvch I shahli, yommvt Klaist ak oke. 

1i. Amba kvna hosh moma 1 shahli kvt hvch ibafoka 
hokmvt, hvchin tishu mak a hi oke. 

12. Mikma kvna hosh ilefehnvchi hokmvt, aka ona he; 
mikma ile akanlosechi hokmvt, holitopa he oke, im achi tok. 

13. Amba na holissochi vhleha, micha Falisi vhleha, nan 
ilahobi hvchia ma! na hvchi palumma he mak oke: vba 
apehlichika ya hatak mla puta ka hvsh im okhishta hokvt: 
mikmvt hvchishno vt yvmma pit hvch ik abeho mvt, anonti 
pit abeha he tuk a, ant ik abeha hvch ik im ahnoshke. 

14. Na holissochi vhleha, micha Falisi vhleha, nan ilaho- 
bi huchia ma! na hvchi palumma he mak oke: ohoyo 1 ha- 
tak illi in chuka puta ka wehpulit hvsh tahli, mikmvt peh 
ilahobi kvt vba pit anumpuli hosh hvsh falaiachi hoka : yoh- 
mi hokvt na palvmmi chito i shahli hosh hvchim vlhpisa hi 
oke. 

15. Na holissochi vhleha, mikmvt Falisi vhleha, nan ila- 
hobi hvchia ma! na hvchi palumma he mak oke; na hv- 

chim ai ithvna achvfa kia ikbi hvchi bvnna kvt, okhuta mi- 
cha yakni aiena ka hvsh vlbfullibinchi hoka: atuk o yom- 
mak ash osh tobakma, anonti aiokpuloka im vlla fehna kvt 
hvchishno a chohmi tuklo ho hvsh ikbi hoke. 

16. Kuna hosh anumpa kvllo a tempel ak ọ isht ai a miha 
hokvno nana keyu; amba kvna hosh tvli holisso lakna tem- 
pel anukaka asha kak 0 anumpa kollo isht ai a miha hok- 
mvto, nan il aiahlicha he vlhpesa, hush achi, na peblichi 
lvpa hvchia ma! na hvchi palumma he mak oke. 

17. Nan im anukfla iksho, micha lvpa aiena hvchia ho- 
ka, tuli holisso lakna yak okmá, keyukmvt tempel a tuli ho- 
lisso lakna yvt isht a holitopa kak okmá, nanta hosh i shahli 
ho? 

18. Micha kuna hosh anumpa kvllo a alta yak o isht ai 
a miha hokvno nana keyu; amba kuna hosh vba pit isht 
alokpuchi vt yvmma pakna onvtonla kak o, nan il aiahlicha 
he vlhpesa, hvsh achi. 

19. Nan im anukfila iksho, micha lvpa aiena hvchia ma! 
vba pit isht aiokpvchi ak okmá, keyukmvt alta ya vba pit 
isht aiokpvchi vt isht a holitopa kak okmá, nanta hosh i 
shahli ho? 

20. Yohmi hoka kuna hosh anumpa kvllo a alta yak ọ 
isht al a miha hokmvt, yvmmak ash 0, micha nana hosh 
yvmma onvtonla ka mominchit anumpa kvllo a isht ai a 
miha hoke. 

21. Micha kvna hosh anumpa kvllo a tempel ak o isht ai 
a miha hokmvt, yummak ash o, micha ymma anukaka ai 
asha aiena kak o anumpa kvllo a isht ai a miha hoke. 

22. Yohmikma kvna hosh anumpa kvllo a vba yak o isht 
ai a miha hokmvt, Chihowa im aiasha, micha yvmma om bi- 
nili hatuk ma ajeninchit anumpa kvllo a isht ai a miha hoke. 

23. Na holissochi vhleha, micha Falisi vhleha, nan ilaho- 
bi huchia ma! na hvchi palvmma he mak oke: mint, mik- 
mvt anise, micha kummin alena kvt ont isht pokoli kash osh 
hvchi kunia hoka; yobmi mvt nan vlhpisa kvllo 1 shahli, 
nana ai vlhpiesa, micha nana 1 nukhaklo, mikmvt na yimmi 
aiena hokvno hvsh a haksichishke: ilvppa puta hoka hichi 

“yumohma he 'vlhpesa hatuk, yohmikmvt yvmmak ash kia 
hysh a haksicha he tuk keyu hoke. 

24. Na pehlichi lvpa ma! shushi ya hoiyvchit hysh koh- 

chi tuk osh, kamel okvno ishit hvsh nanvbli hoke. 
895. Na holissochi vhleha, micha Falisi vhleha, nan ilahobi 
hvchia ma! na hvchi palvmma he mak oke: isht-ishko mi- 
cha ampo aiena ka paknaka yokvno hvsh kashofi hoka; yoh- 
mi kia anukaka yokvto na wehpuli micha nan ik vlhpeso 
aiena hosh isht alotowa hoke. 

26. Falisi lvpa chia ma ! isht-ishko ampo aiena ka anuka- 
ka yak o tikba ish kashofi ha yo, paknaka yokak heto kash- 
ofa mak inlashke. 

27. Na holissochi vhleha, micha Falisi vhleha, nan ilaho- 
bi hvchia ma! na hvuchi palumma he mak oke: sepvlka toh- 
bit vlhtaha yak o hvsh chiyuhmi hoka; yvmmak okvt pak- 
naka yokvto pisa ka aiokli fehna ho mvhli chatuk; yohmi 
kia anukaka yokvto hatak illi foni, micha nan liteha okpulo 
moma kvt isht alotowa chatuk oke. 

28. Yohmi ka hvchishno ak kia paknanli vt vlhpiesa ho 
hatak a hvsh im ahoba; yohmi kia anukaka yokvto nan ila- 
hobi, micha nan ik vlhpieso alena bano hosh ishit hvchi alo- 
towa kvt, yvmmak mli ho hvsh chiyuhmi hoke. 

29. Na holssochi vhleha, micha Falisi vhleha, nan ilahv- 
bi huchia ma! na hvchi palumma he mak oke: hopaii vhle- 
ha, 1 sepvlka ya hvsh im ikbi mvt, anonti hopoyuksa vhleha 
ha tok isht ithaiyana he sepvlka ya hvsh aioklichi chatuk, 

30. Mihmvt, Pm tikba vhleha ajasha nitak ak o il ashwa 
tok mak osh, hopan puta im issish hlatvbli ka il ibatakla he 
tok keyu, hvsh achishke. 

31. Yohmi hatuk osh hopaii puta vbi tok vhleha ha in 
chipota hvchia hatuk vt, hvchishno inli kak osh hvsh il ai 
atokolishke. 

32. Yohmi hokvt hvchin tikba vhleha nan isht im vlhpisa 
ya hvsh alotolashke. 

33. Sinti hvchia, sinti chilita isht unchululi hvchia hvt, 
katiohmi kak osh aiokpuloka ai ilbvsha he vihpisa ya hush 


l hlakofa hinla cho? 
6 


84 MAHLU, 


34. Yohmi hoka, Yakeh! hopaii vhleha, micha hatak 
hopoyuksa vhleha, mikmvt na holissochi vhleha aiena ka pit 
hvchin tihleh lishke; yohmi ka kanimi ka hvsh ba he, mik- 
mvt, iti-taiyukhvna hvsh a honahlichi aiena he; mikmvt 
kanimi ma hvchi sinakak puta hvsh a fummikmvt, hush 
iUbushachi kvt tumaha puta ma isht hvsh aya hi oke. 

35. Yohmi hokvt hvchishno ak o hopoyuksa puta im 
issish yakni pakna a hlatahampa tok, hatak hopoyuksa Ebel 
a im issish a tok ai vhlit mihintit, Sakalias, Balakias ushi, 
yumma tempel, micha alta alena itintakla ya hvsh ai vbi tok 
im issish ant ai vhli kvt, momvt hvchi onvtula hi oke. 

36. Ahli mak o hvchim achi lishke, Ilvppa moyuma kak 
osh okla himonasi ilvppa asha ka onvtula he mak oke. 

37. Chelusalem, Chelusalem, hopa vhleha vbi, micha 
auet chi kanchi tuk ma tuli ishit boli chia ma! akaka yosh 
ushi vhleha ha sinahchi nuta ya pit ai itahobi chatuk mak 
0, chiyuhmit chim vlla vhleha ha itahombi la he ahni lH tuk 
nana kia, hvchishno ak osh vlhpesa hvch ik alłahno hokvno. 

38. Inta! hvchin chuka yvt hvchin chukillissvt taiyaha 
mak oke. 

39. Himak a pilla ma, Hvs sa pisa chi keyu ; amba, Chi- 
tokaka 1 hohchifo ho mihnti hokvt holitopa mak oke, hvsh 
acha chi hok mak a hi oke, huchim achi lishke, im achi tok. 


CHAPTA XXIV. 


Chisvs vt ishtaiyopi mak o tempel aa kohcha tuk osh, yommvt ok- 
pula he, tikbanli anoli: 3 micha ilap okvt mihintikma, nan isht 
atokowa kot yumohma he, micha na palvmmi kvt ibafoka he 
miha: 32 mikmvyt nana a mihiha kvt ont aiahla hi oka, iti vihpoba 
fik achi kyt hishi toba chi hosh bokobli chatuk a nan isht apesvt 
anumpuli: 42 micha ahah! ahnit im vibtaha he im apesa. 


1. Y UMOHMI mvt Chisvs vt kohcha mvt, tempel a 
issvt kanima ia tok: mihma nan im al ithvna vhleha hvt, 
tempel vt toba kvt kaniohmi puta ka pisacha chi hosh im ai 
vla tok. 

2. Mihma Chisvs vt, Na yakohmi puta moma ka hvch ik 

peso cho? ahli mak o hvchim achi lishke, Ilvppak oka tuli 
vt achufona kia aka ik itolo ke tuk osh, it on tvlkanchit 
itonla kvt iksho ka hi oke, im achi tok. 

3. Yvmohmi tuk o yvmmak ash osh nvnih chaha Alif 
paknaka ya asha ma, nan ithvna vhleha hvt lumvt im ai ona 
mvt, Nitak kaniohmikmak o nana kvt ai yakohma hio, mi- 
cha ish minta he, mikmvt yakni vt ont ai vhli alena chi isht 
atokowa kvto nanta hi o? ish pim anolashke, achi tok. 

4. Mihma Chisvs vt afalaminchi mvt, Ahah! hvsh alahni 
na hatak nana kia ik hvchi yoshublecho kashke, 

5. Lawa hosh sa hohchifo ha ishit hohchifo kvt itunowa 
cha, Klaist sia hoke, acha hi oka; mikmvt lauachit yoshub- 
licha he oka. 

6. Yohmikma tvnvp asha, micha tvnvp asha he annoa 
alena ka hysh hakla hi oke: ahah! hvsh aiahni cha ik hvchi 
komunto kashke: ilvppa puta kot moyumvt ont a yumohmi 
pulla hi oka: yohmi kia ont ai ishtaiyopi kvno keyu kisha 
hi oke. 

7. Okla achvfa kvt okla mak inli ka it amokvfa he, mik- 
mvt apehlichika achvfa kvt apehlichika mak inli ka it amo- 
kufa hi oka: yohmikma hohchvfo chinto, micha ililli puta, 
mikmvt yakni winakvchi alena kvt yakni kaniohmi ka al 
itulvt aya hi oke. 

8. Ilvppa. puta kak osh nanukhaklo ai ishtia vmmona 
mak oke. 

9. Yohmikma hvch issikkopa chi ka hvch ishit okla ibbak 
hvchi fohki, mikmvt hvch illicha hi oke ; micha sa hohchifo 
pulla hatuk mak o oklushi moyumvt huchi nukkilla hi oke. 

10. Yvmma fokakma ibetubli kvt laua he, micha ilap bika 
atuk kia ishit okla ha im issa, micha ilap bika iti nukkilla hi 
oke. 

11. Mikma hopaï ilahobi vt hiohli kvt laua cha, laua 0 l 
yoshublicha hi oke. 

12. Mikma nan ik vlhpeso bieka hatuk mak o i hullo 
atuk vt kapvssvt taha kvt laua hi oke. 

13. Yohmi kia kuna hosh achunanchit mahayot ai vhli ka 
ona hok mak osh mihi yosh okchaya hi oke. 

14. Yohmi ka vba apehlichika isht anumpa hanta ilvppvt 
oklushi moyuma ka isht im ai atokowa he mak osh yakni 
mominchit al annoa he: yvmohmi mak o ont ishtaiyopi kvt 
vla hi oke. 

15. Yohmi hoka nan okpvni ai nukkilli vlhpesa ka 
hopan Taniel vt isht anumpuli tok a, aholitopaka ya a hikia 
na hvsh pisa hokma, kuna hosh ilvppa it im anumpuli 
hokmvt, akostininchashke. 

16. Yohmikma kvna hosh Chutea, ya maya tuk mvt, 
nvnih chaha puta ka pit ik ọ yiblepa; 

17. Aboha pakna yo anta tuk vt akowvt, im aboha ya 
nana kia ont kohchit ik esho kashke ; 

18. Mikma osapa anuka yo anta tuk mvt, falamvt im ile- 
foka ya ont ik esho kashke. 

19. Yohmikma nitak yvmma fehna A kvna hosh vlla 1 
foka hatuk, micha pishechi atuk alena hokvto 1 palvmma he 
mak oke. 

20. Yohmi kia hvsh yihlepa hi a hvshtula yokma, key- 
ukmvt nitak hullo nitak okma, ik nano ka hi a vba pit hvsh 
asihihlashke. 

21. Yvmma fehnakma na palvmmi kvt chinto fehna hosh 
takanla he, yakni vt toba vmmona tok ai vhlit mihmtit 
himak a ai vla ka, yomma chohmi kvt takali chatuk keyu, 
mikmvt himmakma nitak nana yvmma chohma he keyu ka 
hi oke. 

22. Yohmi ka nitak yymma chohmi ka ik falaiacho ho 
keyukma, hatak nana hosh okchaya he keyushke: yohmi 
kia nan vlhtoka vlheha ak pulla tuk mak o nitak yvmma 
puta kvt ik falaio ka hi oke. 

23. Yvmohmikma hatak nana kia, Yakeh ! ilvppa Klaist 
vt antvshke, achi; keyukmvt yvmma antvshke, hvchim achi 
hob kia, ik hvchi yimmo kashke. 

24. Klaist ilahobi vhleha, micha hopan ilahobi vhleha 
aiena kvt hiohlit nan isht atokowa chinto puta, mikmvt na 
fehna puta alena ka okla otvnicha he; yvmohmi cha, 
yummvt yohma hinlakma, nan vlhtoka, vhleha fehna atuk 
kia yoshublicha hi oke. 

25. Yakeh! tikbanli hvchim anoli lishke. 

26. Yohmi hoka, yakeh! yvmmwt yakni haiaka ya anta 
hoke, hvchim achi hoh kia, kohchvt huch ik aliyo kashke : 
micha, yakeh ! vba potvlhpo a lumaka yak o yvmmvt anta 
hoke, hvchim achi hoh kia, ik huchi yimmo kashke. 

27. Malvtha kvt hvshi akochaka imma yo a kohchakmvt, 
hushi aiokutula ya pit tohwikelichi chatuk oka, Hatak Ushi 
vt minti kak kia yvmmak inli ho chiyuhma hi oke. 

28. Kanima yo nan illi vt itonla hokma, mihi yo ossi puta 
mvt ai itahomba hi oke. 

29. Na palummi nitak yvmmak atuk a in chekosikma, 
hushi vt okhlilikma, anonti hvshi ninak aya mvt ik tommo 
ka he: mikma fochik puta kvt vba ya asht aka fohopakma, 
nan isht aiahlika puta vba shutik ash osh faiokahancha hi 
oke. 

30. Yvmma fokakma, Hatak Ushi a isht atokowa kvt vba 
ya auet a haiaka hi oke: yohmikma oklushi moma yakni 
paknaka alasha kvt yahaya he, mikma Hatak Ushi vt nan 
isht alahlika, micha isht a holitopaka chinto alena ka il ai 
eshi hosh vba hoshonti anukaka ya mihinti na okla pisa hi 
oke. 

31. Atuk ma yvmmak ash osh im enchil vhleha ha isht- 
pufa ola chinto ieshi ho tihlihinlikma, ilap atokoli tok vhleha 
ha a mahli ushta shutik ont ai vhli achufa ka vhlit ivt in 
tunnvp pit a fullota ka a hoyot itahohomba hi oke. 

32. Yohmi ka fik vpi nan isht vlhpisa ka hvsh ai ithv- 
nashke. Yvmmak okvt hishi toba chi hosh bokoblit ta- 
hakma, tofa yvt olanlosi vla ka hvsh ithana chatuk : 

33. Yohmi hokvt na yakohmi puta ka hvsh pisakmvt, ai 
vla hosi, okhissa ak kia ai itukonofa hoka, hvsh ithanashke. 

34. Ahli mak o hvchim achi lishke. Himak a okla asha 
ilvppvt ont ik taho kisha ho, na yakohmi puta kvt ont 
alahla chi hoke. 

35. Uba shutik micha yakni aiena kuto ont ai iksho ka 
he, amba vno vm anumpa puta hatuk vto ont ai iksho ka 
he keyu hoke. 

36. Yohmi ka nitak yvmmak a he, micha hvshi kanvlli 

vlhpisa a he aiena hokuno, hatak nana hosh, mikmvt euchil 
puta vba aiasha mak osh pit ithana keyu ho, amba Aki ak 
bano hoke. 

37. Yohmi ka Noah hvt ahanta nitak a kaniohmi tok 
ma, Hatak Ushi vt mihinti kak kia yvmmak inli ho chi- 
yuhma hi oke. 

38. Oka falama yvt ik aiyo kisha nitak foka ma, impa 
micha nan ishko, itauwaya mikmvt itauwaya he im vihpisa 
aiena hosh aiasha na Noah hvt peni chukowa he nitak, vt 
ona tok, 

39. Yohmi ma ik ithano hosh okla aiasha na oka falama 
yot vla cha, mominchit ishit kaiyanchi tok a, Hatak Ushi 
vt mihmti kak kia yvmmak inli ho chiyuhma hi oke. 

40. Yvmma fokakma tuklo kvt osapa ya ashwa tuk ma; 
achvfa ho ai eshi na achvfa kvto anta he. 

41. Ohoyo tuklo kvt nana a botoli a botoli hosh ashwa 
tuk ma; achufa ho ai eshi na achufa kuto anta hi oke. 

42. Yohmi hoka hvchishno vt hvchin Chitokaka yvt ai 
vla he hvshi kanvlli vihpisa ha hvsh ithana keyu kvt, okchvt 
hvsh hoyashke. 

43. Yohmi kvt hatak chuka-chvfa pehlichi yatuk mvt 
hushi kanvllı vlhpisa kaniohmi kak o na hukopa yvt aya 
hinla ka ithana hatuk okmvt, okcha pulla cha, im aboha 
yatuk mvt tiwa hi a ahna he tuk keyu, ilvppa hvsh ithan- 
ashke. 

44. Yohmi hoka hvchishno ak kia hvchim vlhtahashke : 
yummak a he hvch ik aiahno hvshi kanvlli vlhpisa takla kia, 
Hatak Ushi vt vla hi oke. 

45. Yohmi ka kvta hak osh tishu ajahli, hopoyuksa 
achukma alena tuk o, 1 shahli hvt ilap in chuka chvfa ya 
apesvchit ont ai vihpiesakma ilhpak ipihinta chi ka, atokoli 
tok oh cho? 

46. Yvmohmi hosh ahanta ho, i shahli hatuk vt vla cha 
ant pisa chi ka, tishu yvmmvt na yukpa hi oke. 

47. Ahli mak o hvchi miha lishke, Yvmmak atuk ma 
nana im asha ka moma apesvchi mak o ikba hi oke. 

48. Yohmi tuk kia tishu ik vlhpeso yo kuto chukush 

anukaka, A. shahli hvt ai vla he tuk vt vbanvblichishke, 
achi : 

49. Yohmi cha tishu bika vhleha hash o bolit ishtia, 
yohmi mvt ishkot haksi vhleha ha it ibai impvt ibai ishkot 
ahanta hokmvno ; 

50. Tishu yumma 1 shahli hatuk vt, yvmmak ash osh vla 
chi ik ahno nitak, mikmvt ik akostinincho 1 hvshi kanvlli 
vlhpisa, ho vla hi oke. 

51. Yohmikmvt yvmmak ash o chanlit ita hokofi cha, 
nan ilahobi vhleha isht ai im vlhtoba mak o ibafohkit im 
apesa he: yvmmak oka yahaya micha noti ahampa aiena 
he mak oke. l 


CHAPTA XXV. 


Chisvs vt nitak ishtaiyopi vla hi oka isht anumpuli: yohmi kvt, 
ohoyo himita hatak haleli keyu pokoli, 1: 14 micha talent aiena ka 
nan isht apesvt anumpuli. 31 Chisvs vt vla cha nana apesa hi okvt 
isht anumpuli. 


1. Y UMMA fokakma vba apehlichika yvt ohoyo 
himithoa hatak ik halelo pokoli hosh pvla sholit, 
hatak himona itauwaya chi ka afamvt ilhkoli tok o choh- 
ma he. 

2. Mihmvt tahlapi hosh hopoyuksa yokma, anonti tahlapi 
kvto ik hopoyukso ya tok. 

3. Ik hopoyukso vhleha hatuk ash osh pvla ha okla ishi 
kia, bila yano okla ik esho ki tok. 

4. Amba hopoyuksa hatuk okvto bila yvt aivlhto a abeha 
ho pvla ha aieninchīit okla ishi tok. 

5. Hatak himona choyo itauwaya chin tuk ash osh ile 
sulahachit anta na nosilhhvt taha cha, okla nusi tok. 

6. Atuk o nnak ont iklunna ma tahpahanla kvt, Inta ! 
hatak himona ohoyo itauwaya chin tuk ash osh mintishke, 
ivt ont oh afamá, achi tok. - 

7. Yohmi ma ohoyo himithoa yvmmak ash osh momvt 
tanit 1 pvla ha okla aiiskiachi tok. 

8. Mihma ik hopoyukso vhleha hash osh hopoyuksa 

vhleha hash o, Pim pvla hvt mosholi hoka, hvchi bila ya 
hvsh pipetashke, im achi tok. 

9. Yohmi kia hopoyuksa vhleha ash osh afalaminchi 
mvt, Yohma he keyu; yvmmak keyukma, pishno micha 
huchishno aiena ka hvpim ona he keyu hoka: amba ivt 
kanchi vhleha hak o ont hvsh in chumpa he, hvsh ahna 
he vlhpesvshke, achi tok. X 

10. Atuk o chumpvt ilhkoli takla ma, hatak himona 
itauwaya chin tuk ash osh vla tok; mihma im vlhtaha 
tuk vhleha hash osh apihvt ai itauwaya ya pit abeha na 
okhissa yvt vlhkvma tok. 

11. I himmak o anonti choyo himithoa kashapa kash osh 
al vla mvt, Chitokaka ma! ChitoKaka ma! ish pin tiwashke, 
achi tok. 

12. Yohmi kia yvmmak ash osh afalaminchi mvt, Ahli 
mak o hvchim achi lishke, Hvch ithanali keyushke, achi 
tok. ; 

13. Yohmi ka Hatak Ushi vt ai vla he nitak, mikmvt 
hvshi kanvlli vlhpisa aiena hoka pit hvsh ithana keyu hokvt, 
okchvt hvsh hoyashke. 

14. Uba apehlichika yvt, hatak osh yakni hopaki nowvt 
aya chi hosh in tishu vhleha ha itahobi cha, nana im asha 
tuk vt ibbak fohki tok o chohmi hoka. 

15. Mihmvt achvfa ho talent tahlapi ho ima A anonti 
achvfa ka tuklo ho ima, anonti achvfa ka achvfa ho ima 
tok; hatak vt kanimihcha hinla aiyuka ka ai vlhtokowa mak 
o ima tok; micha mih mak mli ho nowvt aya tok. 

16. Yohmi ma talent tahlapi ishi tuk ash osh ia mwt, 
yummak ash o isht itatobvt, anonti talent tahlapi mak mli 
ka isht ikbi tok. 

17. Mihma tuklo ho ishi tuk ash kia, yvmmak ash inli ho 
chohmit tuklo mak inli ka isht ahayuchi tok. 

18. Amba achvfa ho ishi tuk okvto ia mvt, yakni o ont 
kulli cha, i shahli in tuli holisso atuk ash luhmi tok. 

19. Atuk o hopakit taiyaha ma tishu vhleha yvmma į 
shahli hash osh vla cha, yvmmak ash i hotinvt pisa tok. 

20. Yohmi ma talent tahlapi ishi tuk ash osh, anonti 

talent tahlapi mak inli ka aieninchit isht vla mvt, Chitokaka 
ma! yakeh ! talent tahlapi ho is suma tok: yvmmak atuk 
a talent tahlapi mak inli ka isht ahayuchi li tuk oke, achi 
tok. 

21. I shahli hash osh, Ulhpiesvshke, tishu aiahli achuk- 
ma chia ma! nana kanomosi ka ajahli chi achukma hoka, 
nana lawa pehlichi a chikbi la chi hoke: chi shahli nan isht 
im ilaiyukpa ya ish chukowashke, im achi tok. 

22. Mihma talent tuklo ho ishi tuk ash kia vla mvt, 
Chitokaka ma! yakeh! talent tuklo ho is suma tok: yvm- 
mak atuk a talent tuklo mak inli ka isht ahayuchi li tuk 
oke, achi tok. 

23. I shahli hash osh, Ulhpiesushke, tishu aiahli achuk- 
ma chia ma! nana kanomosi ka aiahli chia achukma hoka, 
nana lawa pehlichi a chikbi la chi hoke: chi shahli nan isht 
im ilaiyukpa ya ish chukowashke, im achi tok. 

24. Yohmi ma talent achvfa ho ishi tuk ash osh vla mvt, 
Chitokaka ma! hatak palummi chia chatuk; chishno ak 
osh ish hokchi keyu kia, ish ai vmo chatuk; mikmvt chish- 
no ak osh ish mvshlichi tuk keyu kia, ish pehli chatuk oke, 
chithanali tuk: 

25. Yohmi hatuk osh sa nukshopa cha, ivt chin talent a 
yakni anuka yo luhmi li tuk oke: yakeh! chimmi hatuk vt 
yak chin tonlvshke, achi tok. 

26. Mihma i shahli hash osh afalammchi mvt, Tishu 
haksi nan mtakobi chia hvt, vno ak osh hokchi li tuk keyu 
kia ai vmo likmvt, anonti vno ak osh a mvshlichi li tuk keyu 
kia, a pehli li chatuk a, ish ithana; 

27. Yohmi hokvt an tvli holisso a tuli holisso abohli ya 
ont ish bohla he tuk: yohmi tuk ma minti li kvt vmmi atuk 
micha ushi atuk a ajeninchit ishi la hi atuk oke. 

28. Yohmi hoka talent a oh im ai eshi cha, talent pokoli 
ishi kak o oh ima. 

29. Kuna hosh ishi hok mak o ima na lauvt im aiasha 
hi oka: amba ik im iksho hatuk okvno ishi tuk ash kia, im 
al isha he oke. 

30. Mikmvt tishu ik ahobo yokvno kocha aiokhlilika mak 


92 MAHLU, 


o pit hvsh kanchashke: yummak oka yahaya micha noti 
ahampa alena mak a hi oke, im achi tok. 

31. Hatak Ushi vt, enchil vhleha moma kvt apiha ho, 
ilap isht aholitopaka il ai ishit vla he, yohmikmvt im ai om 
binii holitopa yatuk ma om binila he oke. 

32. Yohmikma itikba ya oklushi moma kvt ai itahoba 
he: yohmikma yvmmak ash osh yvmma achafolichit iti 
filamohlichi kot, chukfvlhpoba apesvchi vt chukfvlhpoba ya 
isi kosoma iti filamohlichi chatuk mak o chiyuhma he. 

33. Mikmvt chukfvlhpoba ya im ibbak isht-impak imma 
yak o ashachikmvt, amba isi kosoma yokvno vihfubekimma 
yo ashacha he. 

34. Yohmikmvt Miko ash osh im ibbak isht-impak-imma 
asha kash o, Aki 1 holitopa hvchia ma! ho minti, vba 
'apehlichika yakni vt ik tobo kisha mak ọ hvchim vlhtaha 
tok vt hvsh al ahantashke. 

35. Uno vt sa hohchvfo ma, ilhpak a hvs svpeta tok: s 
tukshila ma, nana ho hvs svshkochechi tok: hatak ik E. 
sia hatuk a, aboha ya ik chukowà, hvs sum alahni tok: 

36. Sa nipi bano ma, nana hvs Sa fohkichi tok: si abeka 
ma, ant hvs sa pesa tok: vno vt aboha kvllo foka li ma, ant 
hvs sa nowa tok okvt, im acha he. 

37. Yohmikma hopoyuksa vhleha hash osh im afalamin- 
chi kot, Chitokaka ma! katiohmi kash o chishno vt chi 
hohchvfo tuk a, e chi pisa cha nana e chipeta tok o ? micha 
chi tukshila tuk a, nanaʻe chishkochechi tok 0? 

38. Katiohmi kash o hatak ik ithano chia hatuk a e chi 
pisa cha, aboha ya ik chukowa, e chim alahni tok o? 
mihmvt chi nipi bano tuk a, nana e chi fohkichi tok 0? 

39. Micha katiohmi kash o chi abeka, mihmvt aboha 
kullo ish foka aiena tuk a, e chi pisa cha, a chi nowa tok 
oh cho? acha he. 

40. Mikma Miko vt afalaminchikmvt Ahli mak o hvchi 
miha lishke, Itibapishi li vhlcha yakohmi ka moma ik lauwo 
achufona ka kaniohmi ho hvsh ai 1 yomohmi tuk okvt, vno 
ak o hvs sa yumohmi mak atuk oke, im acha hi oke. 

41. Yolhmikmvt ibbak vlhfvbeka imma asha tuk ash kia, 

Issikkopa he vihpesa hvchia hvt, a filummit luak ataha 
iksho, Setan micha imi shilombish okpulo vhleha aiena im 
vlhtaha tok mak o, hvsh ilhkolashke. 

42. Uno vt sa hohchvfo ma, ilhbpak nana kia hvch ik 

sapeto ki tok: sa tukshila ma, nana kia hvch ik svshkochecho 
ki tok: hatak ik ithano sia hatuk a, aboha ya ik chukowa 
hvch ik svm ahno tok: si abeka, micha aboha kvllo foka li 
aena ma, ant hvch ik sa nowo ki tok okvt, im acha he. 

44. Yohmikma yvmmak ash kia afalaminchi kvt, Chito- 
kaka ma! katiohmi kash o chi hochaiyafo, mihmvt chi 
WA micha hatak ik ithano chia, mihmvt chi nipi bano, 
chi abeka, mihmvt aboha kvllo ish foka aiena ka e chi pisa 
cha ke chi apelacho ke tuk oh cho? acha hi oke. 

45. Yohmikma yvmmak ash osh afalaminchikmvt, Ahli 
mak o hvchi miha lishke, Yakohmi ka moma ik lauwo 
achufona kia kaniohmi ka a hvch ik 1 yvmihcho tok mvt, 
vno ak o hvch ik sa yvmihċho tok mak oke, acha hi oke. 

46. Yohmikma yakohmi kash osh ai issikkopa bilia mak 
o pit ilhkola he, amba hopoyuksa yokuto aiokchayvt bilia 
yo ia hi oke. 


CHAPTA KKVI. 


Na pehlichi vhleha hvtit afama cha, Chisvs a vba chi kvt isht anum- 
puli, 1. 6 Ohoyo hosh nan-ahama ya Chisvs noshkobo isht im 
a hvmmi. 14 Chutas Iskaliot vt Chisvs a tuli huta pokoli tuchina 
ho ishit kanchi. 17 Chisvs vt nan im al ithvna vhleha ha nan vban- 
vblit ontia it ibai impa; 26 mihmvt opiaka na holitopa impa isht 
vihpisa ka apesa, 30 mihmvt kohchvt nvnih chaha Alif a ona; 
mihmvt Pita yvt ik ithano miha chi ka tikbanlit anoli. 36 Chisvs 
vt Ketsemane osapushi ont chukowa cha, vba pit anumpuli. Chu- 
tas Iskaliot vt hatak na-halupa sholi bieka ho pehlichi cha, Chisvs 
a ont ishi. 57 Okla hvt Chisvs a ishi myt na holitompa isht asha 
pehlichi in chuka holitompa isht ona mvt, okla hash osh kalakshichit 
on tuftua. 69 Pita yvt in Chitokaka ya ik ithano il ahobi: yohmit 
ashvchi tok vt nukhaklo. 


1. ÅTUK ọ yakohmi tok; Chisvs vt anumpa ilvppa 
moma ka ahanchit ont in taiyaha mvt, nan im ai ithuna 
vhleha hash o, 

2. Nitak tuklokma vbanublit-ontia impa hvt asha chi, 
mikma Hatak Ushi vt iti-tariyukhuna ahonvhlvt illa chi mak 
o, ishit okla ibbak fohka chi ka hvsh ithaiyanvshke, im achi 
tok. 

3. Yumma foka ma na holtompa isht asha pehlichi 
vhleha, mikmvt na holissochi vhleha, mikmvt okla ha 1 
hochitoka vhleha aiena kvt na holitompa isht asha pehlichi 
Kajafas hohchifo ho im aboha holitopa ya a itunaha tok. 

4. Mihmvt haksichi hosh Chisvs a okla ishi cha, vba hin- 
la kvt it im anumpulit maya tok. 

5. Yohmi kia, Impa chito asha nitak ak o keyu ho, 
yummak keyukma okla hvti sanali fehna hinla yoba ká 
achi tok. 

6. Atuk o Chisvs vt Betani a Saimon leplosi vbi a tok in 
chuka ya asha ma, j 

7. Ohoyo pash-ahama holitompa fehna alabasta itombu- 
shi achvfa ho ishi kvt im ona mvt, impa hosh asha ma, nosh- 
kobo a ont o fohobli tok. 5 

8. Yohmi kia nan im ai ithvna vhleha hash osh pisa kvt, 
okla ik im vlhpeso fehna mvt, Katiohmi mak 0 ilvpput 
yakohmit okpulo cho? 

9. Pash-ahama iluppvut lawa kia isht vlhtoba cha, Ibvusha 
vhleha ha i holhpela hinla tuk oka, achi tok. 

10. Chisvs vt akostininchi mvt, Nanta katiohmi ho ohoyo 
ha hvsh ataklymmichi cho? ilvppak okvt nan achukma 
mak o isht vm ai yvmihchi hoka. 

11. Ilbvsha yokvto hvchim asha bilia cha tuk: amba vno 
yokuto hvch ibatakla li bilia keyushke. 

12. Pash-ahama ilvppa sa haknip a o fohobli hokvt, sa 
hollopa chi kak o vm atahli hosh yvmihchi hatuk oke. 

13. Ahli mak o huchi miha lishke, Yakni moma ka kan- 
ima fehna yo vbanumpa ilvppvt isht ai anuhumpakma, nana 
ka ohoyo ilvppvt yakohmichi tuk a yummak ash o isht 
ithaiyana hi a, anohowa hi oke, im achi tok. 

14. Yvmma foka ma auah tuklo tuk ash achvfvt Chutas 
Iskaliot hohchifo hosh ivt na holitompa isht asha pehlichi 
vhleha hash o im ona tok. 

15. Mihmvt, Yvmmak oka ishit hvchim issa la chi ka 
nanta ho hvs suma hinla cho? yvmmak ash 0 im achi tok. 
Mihma tuli huta boshulli pokoli tuchina hi ọ okla 1 kahli 
tok. 

16. Yohmi ma nitak yvmma ai vhlit mahaya ka yvmmak 
ash o kaniohmichit ishit im issa he akostininchi bahana tok. 

17. Yohmi tuk ọ pvska ik shatummo vpa nitak vmmona 
ho nan ithvna vhleha hvt Chisus a im ai ona mvt, Uba- 
nvblit-ont ia ish impa chi ka, katima yako ont e chim ai 
atahla hi a ish ahni cho? im achi tok. 

18. Mihma yvmmak ash osh, Ivt tvmaha ha hvsh onak 
myt, hatak yvmmak o hvsh im ona cha, Nan ithunanchi vt, 
Nitak vt vm ai ona hosishke: chin chuka ako nan vm al 
ithuna vhleha ha pehlichit vbanvblit-ontia ya a holitobli la 
chi hoke, achi kano, hush im achashke, achi tok. 

19. Yohmi ma nan ithvna vhleha hash osh, Chisvs vt al 
im atokoli tuk mak o yvmohmi tok; micha vbanublit-ontia 
ya okla atahli tok. 

20. Yohmi ma ont opivt taha ma, auah tuklo kash ọ peh- 
lichi cha impa chi hosh binili tok. 

21. Atuk osh okla impvt maya ma, Ahli mak o hvchi 
miha lishke, Hvush achvfona kvt svshit okla ha hush im issa 
chi hoke, achi tok. 

22. Mihma okla nukhaklo fehna mvt, achvfaiyukvt momvt, 
Chitokaka ma! vno ak oh cho? im achi tok. 

23. Mihma yvmmak ash osh afalaminchi mvt, Kuna hosh 
ampo a ibbak a pit svb ai okvchikmvt, mihi yosh sushit okla 
ha im issa chi mak oke. 

24. Kaniohmit isht holihiso tok mak o Hatak Ushi vt a 
yvmohmi hoke: amba Hatak Ushi a ishit inla ya im issa ha- 
tak okvto 1 palumma chi mak oke; hatak yvmmak okvt ik 
tobo tok okmak osh im achukma hi atuk oke achi tok. 

25. Yohmi ma ishit inla ya im issa Chutas ash osh afala- 
minchi mvt, A shali ma! vno ak oh cho? achi ma, Ahli, 
ish mihvshke, achi tok. 

26. Mihmvt okla impa hosh maya ma, Chisvs vt pvska ya 
ishi cha, vba pit aiokpvchi mvt, tushahlichi cha, nan ithuna 

vhleha hash o pit ima mvt, Ilvppvt sa haknip mak oke; 
ishit oh vpa, achi tok. 

27. Mihmvt isht-ishko ya ishi cha vba pit aiokpvchi mvt, 
yummak ash o pit ima mvt, Hvsh moma kvt hvsh ish- 
kashke. A 

28. Ilvppak okvt svssish nan isht vlhpisa himona, laua 
kvt nan ai ashvchika puta isht 1 kashofa he mak o, hlatapa 
hatuk oka. 

29. Yohmi kia himak a pii ma pakupi vnit waya ilvppa 
ak ishko mak atuk osh himonvchit Aki apehlichika ya a 
hvch ibai ishko la he nitak mak a hi oke, huchim achi lish- 
ke, achi tok. 

30. Mihma vba isht taloa ya okla talovt issa mvt, okla 
kohchvt nvnih Alif a pit ilhķoli tok. 

31. Yohmi ma Chisvs vt yvmmak ash o, Himak nmak a 
vno ak atuk mak o hvsh moma kvt hvch ibetubla chi hoke. 
Chukfvlhpoba apesuchi a issot kanchi likma, chukfvlhpoba 
atuk vt itafimimpvt aya he, achi hosh holisso hatuk oka. 

32. Yohmi kia falamvt tani li ha yu we. hvchi tikba Ka- 
lli a ona la chi, im achi tok, 

33. Pita yvt afalaminchi mvt, Moma kvt chishno ak atuk 
mak o isht ai ibetvbli kia, vno yokuto nitak nana si a ibetub- 
la he keyushke, im achi tok. 

34. Mihma Chisvs vt, Ahli mak o chi miha lishke, Himak 
ninak a akaka yvt ik olo kisha ho, hituchina ha chik svthano 
ka ish miha chi hoke, im achi tok. 

35. Pita yash osh, Chi awant svlla chi ik nana kia, ak 
chithano miha la he keyushke, im achi tok. Mihma nan 
ithvna vhleha hvt momvt yvmmak inli ho miha tok. 

36. Yvmma foka ma Chisvs vt yvmmak ash o pehlichi 
cha, yakni Ketsemane hohchifo ho ona mvt, nan im ai ithv- 
na vhleha hash o, yumma ivt ont vba pit anumpuli li takla 
ka, ilvppak inli ho hvsh chiyashke, im achi tok. 

37. Mihmvt Pita, micha Sebete ushi tuklo aiena kuno 
pehlichi cha ia tok; mihmvt nukhaklo fehnvt 1 wekit kunia 
tok. 

38. Yohmi mvt yvmmak ash o, Sa shilombish vt nukhak- 

lo fehna, illa he ak kia chiyuhmishke : ilvppak inli ho chiyvt 
hvs sub ai okchashke, im achi tok. 

39. Mihmvt achakalit ivt misha ituma ona mvt, hlipivt 
itula cha, vba pit anumpuli mvt, Aki ma! yohma hinla yo- 
ba hokma, isht-ishko ilvppvt a kanvllashke: yohmi kia vno 
ak osh ahni li kak keyu, amba chishno ish ahni kak ashke. 

40. Mihmvt mintit nan ithvna aiasha kash o vla mvt, nu- 
si hosh maya na ant pisa cha, Pita yash o, Hvs svb ai okcha 
na hvshi kanvlli achufa ka ona hinla keyu mak oh cho? 

41. Okchvt vba pit hush anumpohonli cha, ayoshuba ya 
hvch ik iba chukowo kashke: shilombish okvto im vihtaha 

ho mvhb, amba nipi ak osh tikambishke, im achi tok. 

42. Anonti atukla ma ia cha, ont vba pit anumpuli mvt, 
Aki ma! isht-ishko ilvppa ai ishko li ha yo keyukma, a 
kanvlla he keyu hokma, chishno nana ish aiahni ka yvmoh- 
mashke, achi tok. 

43. Micha vla mvt, anonti nusi hosh maya na ant pisa 
tok: nishkin ak osh weki hatuk okvt. 

44. Mihma anonti issvt ia mvt, ont atuchina ma vba pit 
anumpuli kvt, anumpa yvmmak ash inli ho miha tok. 

45. Yohmi mvt nan im ai ithvna alasha kash o vla mvt, 
Himmak mak o mayvt nusit hvsh fohashke; inta! hvshi 
kanvlli vlhpisa hvt ai ona mak oke; yohmi ka Hatak Ushi 
a haksichit nan ashuchi vhleha ibbak sa fohka chi mak oke. 

46. Ho tani, kiloh ilhkolí, yakeh! sa haksichit okla ibbak 
sa fohka chi hokvt olanlosi vivshke, im achi tok. 

47. Mihma anumpohonli moma ho, auah tuklo atuk achvfa 
Chutas vt na holitompa isht asha pehlichi vhleha micha okla 
i hochitoka vhleha aiena im anumpa ho okla chinto bvshpo 
falaia puta, mikmvt iti tvptua aiena sholi ho, pehlichi cha 
vla tok. 

48. Yohmi kvt haksichit okla ibbak fohka chi, yvmmak 
okvt isht akostinincha hi a im anoli kvt, Kuna ho ont i suk- 
sowa likma, yummak osh mih mak a chi hoke ; kvllochit 
hvsh ishashke, achi tok. 

49. Mihmvt yvmmak ash osh Chisvs a im ona mvt, A 


shahli ma! na chi yukpashke, achi mvt, 1 suksowa tok. 

50. Mihma Chisvs vt, A kana hvt katiohmi ho ish la cho? 
im achi tok. Yohmi ma okla ai onvt Chisvs ash o iti hoklit 
ishi tok. 

51. Yohmi ma Chisvs a apehvt aya tuk vt achvfa hosh 
ibbak atuk ma 1 bvshpo falaia ya pit ishit shufi mvt, na ho- 
litompa isht asha pehlichi in tishu ho isht fahamvt, haksobish 
a chanht tvbli tok. 

52. Yvmma foka ma Chisvs ash osh, Chim bvshpo falaia 
a falammchit afohka ya pit ish fohkashke : kuna hosh bushpo 
falaia yo ishi hokvto, bvshpo falaia yo isht illa he bano 
hoka. 

53. Himonasi ak kia Aki a pit im asilhha li hok ma, asha- 
lika enchil vhleha lechvn auah tuklo atampa ka auet vma 
hinla ka ik chim ahobo cho? 

54. Yohmi hokma katiohmi hosh yakohma hi a tok vt 
Baibil vt ont aiahla hinla cho? im achi tok. 

55. Chisvs vt hvshi kanvlli vlhpisa yvmmak inli ho okla 
laua yash o, Hatak hukopa yo ayvt i kohcha ho chiyuhmit 
bvshpo falala, mikmvt iti tvptua aiena sholi hosh hvs susha 
chi kvt hvsh itvnowa cho? tempel anukaka ya nana ai ithv- 
nanchit nitak moma hvch itintakla binili li ka iti hoklit hvch 
ik sasho chatuk oke, im achi tok. 

56. Yohmi kia hopaii vhleha hvt holissohonchi tok a ont 
alabla chi mak o, ilvppa moma kvt yakohmi tok. Yohmi 
ma nan ithvna vhleha hatuk vt momvt yvmmak ash o issvt 
yihlepa tok. 

57. Yohmi ma Chisvs a iti hoklit ishi tuk vhleha hash 
osh yummak ash 0 ilauelit ivt na holitompa isht asha pehli- 
chi i shahli Kaiafas a isht im ona tok; yvmmak o na holis- 
sochi vhleha, mikmvt hochitoka vhleha alena kyt ai itunahvt 
maya hatak oka. 

58. Yohmi ma Pita yvt auet i mishemanchit pit iakaiyvt 
yahayvt na holitompa isht asha pehlichi i shahli im aboha 
holitopa hatuk ma ont chukowvt, ont ishtaiyopi ka pisa chi 
hosh tishu vhleha ha takla ont binili tok. 

59. Mihma na holitompa isht asha pehlichi vhleha, micha. 
hochitoka vhleha, mikmvt nan-apesa moyuma kvt Chisvs a 

vba chi kvt, anumpa ik ahlo isht atokola hi a hoyot aiasha 
tok, 

60. Yohmi kia ik ahayucho tok. Anumpa ik ahlo isht 
atokoli hokvto lauvt ai ahanla mvhli kia, ai vlhpesa hi a ik 
ahayucho tok. Ont ishtaiyopi ma anumpa ik ahlo isht ato- 
koli vt tuklo hosh vla tok; 

61. Mihmvt, Ilvppvt Cha in tempel a okpuni li tuk 
mvt, anonti nitak tuchinakma ikbit tahli la hinla hoka, achi 
kuno, achi tok. 

62. Yohmi mana holitompa isht asha pehlichi 1 shabli vt 

wakaya mvt, afalaminchit, Afalaminchit nana kia chik acho 
cho? nanta mak o yakohmit isht chi atokoli cho? im achi 
tok. 
63. Yohmi kia Chisvs vt nana ik acho ki tok. Mibma na 
holitompa isht asha pehlichi 1 shahli vt anumpuli mvt, 
Chishno ak osh Klaist Chihowa Ushi chia hatuk okmvt, 
keyukma nana hatuk okmvt, ish pim anola he mak o Chi- 
howa okchaya pulla ka isht a chim apesa lishke, im achi 
tok. 

64. Mihma Chisvs vt, Ulhpesa ish mihushke: yohmi kia, 
Himak a pilla ma Hatak Ushi vt nan okluha im aiya im ib- 
bak-ishtimpakimma ya binili, micha vba hoshonti anukaka 
minti aiena ho hvsh pisa hi oke, huchim achi lishke, im achi 


aiak: 


65. Yohmi ma na holitompa isht asha peblichi i shahli 
ash osh im ilefoka, im anchi aleninchit ita hlilvfi mvt, Chi- 
howa ik ahobalot anumpa ha anumpulishke; himmakma 
nan-isht ai atokowa katiohmi ho iloh ahna hinla cho? inta! 
himak okvno Chihowa ik ahobalot anumpuli ka huchishno 

yi hysh hakloshke. 

66. Katiohmi huchim anukfila cho? achi ma, okla afala- 
minchi mvt, Illa he ak ọ vlhpesa hoke, achi tok. 

67. Yohmi ma nashuka ya on tuftua ma, ibbak a bonul- 
lit isht isso tok, kanimi kvt ibbak a isht pasalichi mvt, 

68. Klaist chia ma! kvna hosh chisso hokma, akostinin- 
chit pin anoli, achi tok. 

69. Yohmi ma Pita w aboha holitompa kocha ya asha 

tok: mihma ohoyo himita yosh yvmmak ash o vla mvt, 
Chishno ak kia Chisvs Kalili vtta ya awant ish aya kamo, 
achi tok. 

70. Yohmi kia moma itikba yatuk ma ik ithano ilahobit, 
Nana ish miha hoka, ak akostininchoshke, achi tok. 

71. Micha kohchvt ivt apishia ona ma, choyo himita inla 
yosh pisa mvt, yvmma maya kash o, Ilvppak kia Chisvs Na- 
salet vtta ya awant aya kamo, im achi tok. 

72. Mihma anonti anumpa kvllo isht il onochit ik ithano 
ilahobit, Hatak yvmma ithana li keyushke, achi tok. 

73. Atuk o in chekosi ma bilikasi hiohmaya tuk ash osh 
ai vla mvt, Pita yash o, Chishno ak kia okla yumma ish ib 
ai achufa yatuk o pullvshke ; chim anumpa hvt chi otvnichi 
hoka, im achi tok. 

74. Yohmi ma yummak ash osh, Hatak yvmma ithana li 
keyushke, achit ik ahobalot anumpulit anumpa kvllo isht il 
onochit ishtia tok. Mihma chekosi mak inli họ akaka yvt 
ola tok. k 

75. Yobmi ma Pita yash osh, Akaka yvt ik olo kisha ho, 
hituchina ha chik svthano ish miha chi hoke, im achi tok, 
Chisvs im anumpa hash pit ithaiyana tok. Mihmvt kocha 
ia cha, yahaya fehna tok oke. 

Na holitompa isht asha pehlichi whleha hash osh Chisvs a Pailat Lo- 
man i miko ak o isht im ona, 1; 8 mihma Chutas Iskaliot wt ile 
nuksiteli. 19 Pailat tekchi vt Chisvýs a nana ik kanimihcho hok bano 
im ahni; yohmi kia na holitompa isht asha whleha hvt nan ahni 
kak o vibpesa'im ahni cha, 26 Balabas ak o peh į hotofi mwt, 
Chisvs vto illa chi mak o miba. 27 Loman twshka chipota vhleha 
vt Chisvs a ishi cha, kuti halupa yo noshkobo ha isht iachukolichi. 
82 Tvshka chipota yvt Chisvs a ishit Kalkohla ona cha, im ilefoka 
yash na shoeli isht apesvt im ishi mvt, Chisvs ash iti-taiyukhvna 
ahonvhlichi ma; 50 Chisvs vt chitoli fehnvt tahpvla mvt, illit kunia, 
ili ma na fehna kvt ai yvmohmi. 57 Chosef Alimahlea vtta 
yak osh, Chisvs vt iti-taiyukhvna takali tuk a ishit akwchi, mi- 
cha hatak illi ai asha himona ilap immi ak ioli ho fohkit bobli. 

62 Na holitompa isht asha pehlichi vhleha hak osh asihihla ma, 
Pailat vt tushka chipota ya atoinchi na Chisvs ahollopi a atoni. 


1. ONT onnvt taha ma na holitompa isht asha pelilichi 
vhleha hvt moma, micha okla i hochitoka vhleha alena kvt 
Chisvs a vba chi kvt isht it im anumpulit maya tok. 

2. Micha yvmmak ash ọ okla takchi mvt, ilauelit isht ivt, 
nahullo miko Pantivs Pailat ibbak a ont fohki tok. 

3. Yvmma foka ma yvmma ishit okla ha im issa tuk Chutas 
ash osh yvmma illi issa na pisa mvt, inlvt im anukiila cha, 
tuli huta boshulli pokoli tuchina kash o falaminchit na holi- 
tompa isht asha pehlichi vhleha micha hochitoka vhleha 
alena ka isht om ona mvt, 

4. Nan ashvchi keyu issish o ishit okla ha im issa li ho- 
kvt ashuchi lishke, achi tok. Mihma, Yvmmvt nanta isht pi 
ahalaia cho? yvmmak okuno chishno ak inli hosh ish pisash- 
ke, achi tok. 

5. Mihma tuli huta boshulli a tempel anukaka ya pit foho- 
bli cha, kocha ia mvt, ont ile nuksiteli tok. 

6. Yohmi ma na holitompa isht asha pehlichi vhleha hash 
osh tuli huta boshulli ash ishi mvt, Tuli holisso ai itahoba 
holitopa ya pit fohka he vihpesa keyu, issish o isht vihtoba 
hatuk oka, achi tok. 

7. Yohmi mvt okla isht im anumpulit maya cha, AAA 
inla hatak puta ka a hollopa hi vt shuti-tuna im osapa yo 
isht chumpa tok. 

8. Yvmohmi hatuk o osapa yummvt, Osapa issish hoh- 
chifo tok vt himak nitak a moyuma hoke. 

9. Yvmohmi ma hopaii Chelemaias vt anumpuli mvt, Is- 
lael ushi vhleha hvt ai vlhtoba he okla apesa tok mak o ai 
vihtoba he vlhpesa tuk vlhtoba tuli huta boshulli pokoli tu- 
china ka okla ishi tok. 

10. Micha Chitokaka yvt vm apesa tok mak o, shuti-tuna 
, atuk im osapa yo isht atobbi tok ; achi tok a ont aiahli tok. 

11. Mihma Chisvs vt nahullo miko itikba ya hikia tok; 
mihma nahullo miko vt yummak ash o i ponaklot, Chish- 
no ak osh Chu okla ha i miko chia mak oh cho? achi 

tok. Mihma Chisvs. vt, Vihpesa ho ish mihushke, im achi 
tok. 

12. Atuk o na holitompa isht asha pehlichi vhleha, mik- 
mvt hochitoka vhleha aiena kvt nan isht mihachi ka, nanasi 
kia ilapvt afalaminchit ik miho ki tok. 

13. Yohmi ma Pailat ash osh, Nana lawa ka isht a chi 
atokoli ka chik haklo ho tuma? im achi tok. 

14. Yohmi ma yvmmak ash osh anumpa achvfa kia ik 
im afalamincho ki tok; yohmi hatuk o nahullo miko ash osh 
nukhlakancha fehna tok. 

15. Micha vbanvblit ontia impa ashakma, kvna ho okla 
ahnikma, nahullo miko vt yukvt talakchi atuk a okla ha imi 
hotofi chatuk a tok. 

16. Atuk o yvmma fehna ma annohowa fehna chatuk 
yukvt talakchit Balabas hohchifo hosh okla ha im anta tok. 

17, 18. Yohmi hatuk o Pailat ash osh yvmma okla isht ik 
1 yukpo kak osh ishit okla ha im issa hatuk a, ithana hatuk 
osh, okla itunahvt taiyaha ma, Kvta mak o hvchimi hotofi 
la he a hvsh aiahni cho? Balabas ak okmá, keyukmvt, 
Chisvs osh Klaist hohchifo kak okmá, katimampo kak a chi 
cho? im achi tok. 

19. Mihmvt nan-apesa ajasha ya ont binili ma, tekchi vt 
pit im anolit, Yvmmak atuk mak o himak nitak a si holhpo- 
kunvt nana isht ik sum ai achukmo kvt an laua hatuk oka, ha- 
tak ahli achukma yumma nana chik kanihcho kashke,achi tok. 

20. Yohmi kia na holitompa isht asha pehlichi vhleha, 
micha hochitoka vhleha aiena hokvyto Balabas ak o okla asilh- 
ha cha, Chisvs ak o vba chi ka, okla laua ya atohnochi tok. 

21. Nahullo miko ash osh afalaminchi mvt, Tuklo ka ka- 
timampo hvchim 1 hotofi la hi a hvsh alahni cho? im achi 
ma, Balabas ak o, okla achi tok. 

22. Pailat ash osh, Yohmikmvt Chisvs osh Klaist hoh- 
chifo kvno, nanta hak o katimihchi la hinla cho? im achi 
ma, Iti-taiyukhvna yak o ahonvhlvt illashke, momvt okla 
achi tok. 

23. Mihma nahullo miko ash osh, Katiohmi ho? nan ok- 
pulo nanta mak ọ yumohmi tuk oh cho? achi tok, Yohmi 

kia 1 shahlichit tahpvlvt, Iti-taiyukhvna yak o ahonvhlvt 
ulashke, okla achi tok. 

24. Pailat ash osh ilapvt na kanihma he keyu, amba ya- 
hapa kak osh į shahlit toba pulla hi a akostminchi mvt, oka 
kapvssa ya ishi cha, okla itikba ya ibbak ai achifa mvt, Ha- 
tak ahli achukma ilvppa im issish a isht si ahalaia keyu mak 
oke: hvchishno ak osh isht hvsh ashashke, ım achi tok. 

25. Yohmi ma okla momvt afalamimchi mvt, Im issish vt 
pishno, micha pim, vila aiena kak 0 onvtonlashke, im achi 
tok. 

26. Yohmi ma yvmmak ash osh Balabas ak o okla ha imi 
hotofi tok: micha Chisvs ash o fummit issa mvt, iti-tatyuk- 
huna ahonvhla chi mak o im issa tok. 

27. Yvmma foka ma nahullo miko in tvshka chipota 
vhleha hash osh Chisvs a ishtivt nana ai apesa yo isht ona 
mvt, tushka chipota vhleha ha mominchit ont im itvnahlı tok. 

28. Mihmvt nafohka ya 1 shoeli cha tvshka chipota peh- 
lichi 1 nafohka humma yo ishit fohkvchichi tok. 

29, Micha kuti iachuka ho okla tunvt tahli mvt, noshko- 
bo ha iachukolichi cha, anonti ibbak isht impakimma ya 
kushak o pit fohki tok : mihmvt itikba ya okla 1 huchukbihl- 
epa cha, isht yopulvt, Chu okla 1 miko ma! na chi yuk- 
pashke, achi tok. 

30. Mihmvt yvmmak ash o okla on tuftua, micha kushak 
ash ishi cha, noshkobo ha isht boli alena tok. 

31. Mihmvt yvmmak ash o okla ishit yopulvt issa mvt, 
tushka chipota i nafoka humma yash 01 shufi cha, ilap i 
nafoka yash inli ho fohkvchichi mvt, iti-taiyukhvna ahonvh- 
licha chi hosh ilauelit ishtia tok. 

32. Atuk osh okla ont kocha wiha fehna mvt, Saileni 
hatak Saimon hohchifo ho oklą pisa tok: mihmvt im iti- 
taiyukhvna ya yvmmak osh shola he a okla atohnochi tok. 

33. Atuk osh yakni Kalkohla hohchifo yommvt, Nosh- 
kobo foni aiasha, achi mak o ona ma, 

34. Yvmmak ash o ishka chi ka wineka yosh basunlvsh 
okchi yvt ibvlhto ho ipeta tok: mihma yvmmak ash o ish- 
kot pisa mvt, ishka he keyu ki tok. 

85. Mihma yvummak ash o iti-taiyukhuna okla ahonvhli- 
chi mvt, na shoeli o im ilefoka yatuk ash isht iti hopela tok; 
hopaii vt, anumpuli mvt, Ùm ilefoka yatuk puta ka okla iti 
hopela mvt, anonti vm ilefoka lumbo atuk a okla nan-isht a 
shoelishke, achi tok vt aiahla chi mak a tok. 

- 86. Micha okla hash osh yummak o aka binohli cha, 
yummak ash atoni tok. : 

37. Mihmvt noshkobo paknaka anumpa onvtula holisso 
hit, ILUPPAK OSH CHISUS CHU OKLA I MIKO 
MAK OKE, achi ho takalichi tok. 

38. Yohmi ma hatak hukopa tuklo hosh apihvt ititai- 
yukhvna ahonvhla tok; achvfa kvt ibbak isht impakimma 
yo takali ma, anonti achvfvt vihfubekimma yo takali tok. 

39. Mihma yvmma bilikasi ont ihiya kvt yvmmak ash o 
ik ahobalot pit 1 yuchunukli beka tok. ` 

40. Mihmvt, Tempel a okpvni cha, anonti nitak tuchinak- 
ma ikbit tahli chia hvt, ish ie okchalinchashke, Chihowa a 
Ushi chia hokmvt, iti-taiyukhvna ya auet akowá, achi tok. 

41. Na holitompa isht asha pehlichi vhleha ak kia na 
holissochi vhleha, micha hochitoka vhleha ai itapeha kvt 
yummak ash o ishit yopulvt, 

42. Inla yokuno okchalinchi hatuk okak osh, ilap inli 
kuto ile okchalincha he keyushke. Ilvppak osh Islael a i 
miko yatuk okmvt, himonasi ak o iti-taiyukhvna ya auet ik 
akowá, yohmikmak o iloh 1 yimmashke. 

43. Chihowa ya anukcheto atuk oka, yvmmak osh 1 hullo 
hatuk okmvt, himonasi a ant ik hlakofichi; Chihowa Ushi 
sia hoke, achi hatuk oka achi tok. s 

44. Hatak hukopa tuklo yvmma apihvt iti-taiyukhuna 
. ahonvhla tuk kak kia ik ahobalo kvt, yvmmak inli ho, choh- 
michi tok. 

45. Yohmi ma hvshi kanvlli vlhpisa ont isht hannalik 
fehna ai vhlit ivt, hvshi kanulli vlhpisa isht chakkali ona ka, 
yakni moma ka ai okhlilit kunia tok. 

46. Yohmi ma hvshi kanvlli vlhpisa ont isht chakkali 
foka ma, Chisvs vt chitoli fehna hosh tahpvlvt, Eli, Eli, 
lama sabakhlani? achi tok; yvmmvt an Chihowa ma! an 

Chihowa ma! nanta katiohmi ho is sa kanchi cho? achi 
hoke. 

47. Mihma yvmma hiohmaya tuk vt kanimi kvt haklo 
mvt, Hatak ilvppvt Elias a pit 1 howvshke, achi tok. 

48. Mihma mih mak inli ho achvfvt malelit ia mvt, na 
shatummi o ont ishi cha wineka alotoli mvt, kushak o taka- 
lichi cha, yvmmak ash o ishka chi ka`pit ipeta tok. 

49. Mihma inla ka yash osh, Ik asha, Elias vt okchalin- 
chit aya hinlakma, nanakmá, keho pesá, achi tok. 

50. Mihma Chisvs vt atukla ma chitoli fehna hosh tah- 
pvla mvt, fiopissa tok. 

' 51. Yohmi ma nantvnna tempel anukaka takali tuk vt 
paknaka ak o a hlilafvt ia mvt, aka ont taha cha tuklo tok: 
mihma yakni vt winakahanchi ma, tuli hochito puta kut 
bakahli tok. 

52. Mihma hatak ahollopi puta kvt tiwa ma, vbanumpuli 
puta haknip mayvt nusi tuk vt lawa kvt tani tok. 

53. Atuk osh Chisus vt illi tuk vt falamvt tani ma, 
ahollopi puta ka akohcha wihvt ia mvt, tumaha holitopa 
ya onvt lawa ka i haiaka tok. 

54. Sintulion micha apibvt mayvt Chisvs a apesvchi 
tuk aiena kash osh yakni winakuchi, mihmvt nana kvt 
ai yakohmi puta na pisa mvt, okla nukshopa fehna mvt, 
Ilvppak okvt Chihowa ha Ushi yo mvhli tuk pullvshke, 
achi tok. 

55. Yokmi ma ohoyo lawa Chisvs a apehvt Kalili a asht, 
mintit yvmma nan im atahli yatuk vt yumma maya cha, 
auet mishema ho pit pisa tok. 

56. Yumma takla maya kvt, Meli Maktalene micha Meli, 
Chemis, mikmvt Choses aiena ishki, mikmvt Sebete ushi 
vhleha ha ishki ak osh aiena tok. 

- 57. Ont opivt taiyaha ma hatak nan in laua Alimahlea 
vtta Chosef hohchifo hosh, yummak kia Chisvs a nan im ai 
ithuna ak inli tuk osh vla tok, 

58. Micha ia mwt, Chisvs haknip a Pailat a ont im 
asilhha tok, Yohmi ma haknip atukma ima he a, Pailat 
vt miha tok. 

59. Mihma Chosef vt haknip atuk a ishi mvt, yom- 
mak ash o nantvnna kashofa linen achukma ho a bonulli 
tok. 

60. Mihmvt yvmmak ash o ilap i sepvlka himona tuli 
chito yo a kulli hosh ikbi tuk osh ont fohki tok: mihmvt 
sepulka okhissa ash o tvli chito yo tonolichit pit isht 
akamali cha, ia tok. 

61. Mihma Meli Maktalene, micha Meli achvfa itatuklo 
kvt sepvlka i chapaka ya chiya tok. 

62. Yohmi ma nana al vihtaha nitak atuk auet achakaya 
nitak o na holitompa isht asha pehlichi vhleha, micha Falisi 
vhleha aiena kvt Pailat a ant im ai itvnaha cha, 

63. Pi shahli ma! na haksichi yvmmvt okchaya momvt 
ahanta mvt, Nitak ont atuchinakma falamvt tani la hi oke; 
achi tok a il ithaiyanvshke. 

64. Yohmi hoka ish apesa na sepvlka vt kvllot vihkama 
na nitak atuchina ka onashke ; yvmmak keyukma nan im ai 
ithuna vhleha hvt ninak a ai vlot hukopvt ishit kvnia cha, 
Ili tuk vt falamvt tanishke, okla ha im acha hinla hoke: 
yohmikma ishtaiyopi ka isht haksi kak osh ik ai vlhpeso kvt 
vmmona tuk a i shahla hinla hoke, achi tok. 

65. Mihma Pailat ash osh, Nan atoni vt hvchim ashvsh- 
ke: oh ilhkoli cha, kanimihchit hvsh a kvllocha hinla kvt 
hush yvmihchashke, im achi tok. 

66. Mihma ilhkoli myt, tuli ash o in chunli cha, nan atoni 
a ashachit, sepvlka ash a kvllochit kaiyanchi tok, 

Nitak ont atuchina onnahinli fehna ohoyo tuklo kvt Chisvs ahollopi 
tuk a ona; yvmma enchil vt ai afama, 1; 2 micha Chisvs vt illi 
tuk vt falamvt tani tuk a, im anoli; mihmvt nan im ai ithvna 
vhleha ha ia cha, ont im anola chi kai miha. 11 Kaniohmi hosh 
Chisvs ahollopi ya atonit aiasha tuk vt falamvt tumaha chito ya 
ona cha, ahollopi nana a kaniohmi tuk a na holitompa isht asha 
pehlichi vhleha ha im anoli 15 Chisvs vt nan im ai ithuna auah 
achvfa ka Kalili ak o ai i haiaka, 19 micha vbanumpa ha oklush 
puta ka isht im anumpohonlit itvnohowa he 2 im apesa. 

1. Y UMOHMI tuk o nitak hullo vt ont taha tuk wek 
nitak vmmona chi hosh onnvt mihinti ma, Meli Maktalene, 
micha Meli achvfa itatuklo kvt sepvłka yash pisvt aya hosh 
itonachi tok. 

2. Yohmi ma yakni vt winakuchi fehna tok: Chitokaka 
im enchil osh vba mintit vla cha, tuli okhissa onvtula tuk a 
kanompit tonolichi cha, paknaka ya on asha ha tok, 

3. Mihma haknip vt malvtha ak o chiyuhmi ma, im 
ilefoka yvt tohbi kvt okti pushi ak o chiyuhmi tok. 

4. Mihma nan atoni vhleha hatuk vt yvmma i nukshopa 
kot wvunihinchi mvt, illi yo chiyuhmi tok. 

5. Yohmi ma enchil vt anumpuli mwt, choyo hash ọ, 
Ititaiyukhuna ahonvhlvt ill tuk Chisvs ako hvsh hoyo ka 
hychim ithanali hoka, ik hvchi nukshopo kashke. 

6. Ilvppa ikshoshke ; miha tuk okvt falamvt tani tuk oke. 
Mintit Chitokaka yvt ai itola tuk a ant ho pesa. 

7. Micha tushpvt ivt, ill tuk vt falamvt tani cha, hvchi 
tikba Kaliti a ia chi ka, yvmmak o ont hvsh a pisa chi hoke, 
nan im al ithvna vhleha ha ont hysh im anolashke: mta! 
hvchim anoli li mak oke, im achi tok. 

8. Yohmi ma nukshopa, mikmvt nayukpa fehna aiena 
hosh sepvlka ya ashwvt tushpvt itiachi tok; mihmvt nan 
im ai ithvna vhleha hatuk a anumpa isht im ona chi kvt 
tihlahaya tok. 

9. Atuk o nan im ai ithuna vhleha ha im anolit ia hosh 
ayvt okla ma, Chisvs vt afama cha, Na hvchi yukpashke ; 
achi tok. Mihma ivt yummak ash o iyi a ont halvlli cha, 
aiokpahanchit okla tok. 

10. Yohmi ma Chisvs ash osh, Ik hvchi nukshopo kash- 
ke: Oh ia cha, itibapishili vhleha ha ont hvsh im ano- 
likma, Kalli a okla ai onvt yvmmak o a sa pesashke, im 
achi tok. 

11. Yohmi na itiachi hosh ayvt okla ma, nan atoni 
vhleha hatuk kaniohmi kvt tumaha ha ona cha, nana kvt ' 
kaniohmi tuk a mominchit na holitompa isht asha pehlichi 
vhleha ha im anoli tok. 

12. Mihma yvmmak ash osh hochitoka vhleha ai itapihvt 

itunaha cha, it im anumpulit okla in taiyaha mvt, tushka 
chipota vhleha hash o tuli holisso lawa ka ima cha, 

13. Nan im ai ithvna vhleha hvt ninak o ai vla cha, nusi 
hosh e maya takla ma, ant hukopvt ishit kunia tuk oke, 
hush achashke. 

14. Yohmikma ilvppak atuk mvt nahullo miko haksobish 
a afohka hokma, yummak oka e hopohlvchi cha, e hvchi 
hlakofichashke, achi tok. 

15. Yohmi ma tuli holisso ash o okla ishi mvt, nan im 
abuchi tok mak o okla ai yvmohmi tok: yvmohmi tok o 
anumpa ilvppvt himak nitak ak kia Chu okla itintakla ya ai 
annohoa hoke. 

16. Yohmi ma nan ithuna auah achvfa kash osh Kalili 
a ilhkolit, nunih chaha Chisvs vt ai im atokoli tok mak o 
ona tok. 

17. Micha yvmmak ash o pisa mvt, okla ai okpahanchi 
tok: yohmi kia kanimi kvto anuktuklo tok. 

18. Yohmi ma Chisvs vt vla cha, ant im anumpuli mvt, 
Ùba yaknı, micha yakni ilvppa aiena nan-isht im ai ahlika 
puta moma kvt vmmi toba hoke. 

19. Yobmi boka hvsh ilhkol cha, oklushi moma ka nan 
ithuna ikbit, Iki, micha Ushi, mikmvt Shilombish Holitopa 
aliena ho isht a hochifochit hvsh baptismo honchashke : 

20. Nan okluha ka nana ho hvchim apesa li tuk a holi- 
tobla he mak o hvsh im abahanchashke : yohmikma yakeh ! 
wno vt huchi awant aya lı bilia họ, yakni vt ont ai vhla hi 
oke, achi tok oke. Amen. 


UVBANUMPA MAK. 


VT HOLISSOCHI TOK. 





CHAPTA 1 


Chan Baptist vt vbanumpa isht anumpohonli 1; 9 Chan vt Chisvs 
a baptismochi; 12 atuko yummak atuk a i himmak ma Setan 
vt Chisvs ash o imomaka pisa. 14 Chisvs vt Kalili a vbanumpa 
isht anumpohonli; 16 mihmvt Saimon, micha Antilu, mikmvt Che- 
mis, micha Chan aiena ka nan im anthvna toba chi kai miha. 28 

' Nitak hullo ya Chisvs vt nan ithvnanchi, micha shilombish okpulo 
kohchichi aiena mvt; 29 Pita tekchi ishki, 32 micha hatak abeka 
inla yvt laua ho hlakofichi; 85 Chisvs vt vba pit anumpula chi 
hosh onnvt ik taho kisha ho tani; 39 atuk osh i himmakma Kalili 
vbanumpa isht ai anumpuli, 40 leplosi vbi yo hlakofichi. 


1. CHISUS Klaist Chihowa Ushi im vbanumpa ai ishtia 
vmmona kvt, 

2. Yakeh! vm anumpeshi ya chi tikba chuffichi li hoka 
mihi yosh chi hma ya-tikbanli apoksiacha hi oke. 

3. Achufa hosh yakni haiaka ya a pahaya kvt, Chitokaka 
ataya hi a apoksiachit 1 hina puta ka oh apissvlichí, ahan- 
chishke, achit hopaii vhleha 1 holisso ba a holisso tok ak o 
al itilaui tok. 

4. Chan vt yakni haiaka ya a baptismohonchi mvhli tok: 
mibmvt ai ashvchika puta ka isht a kashofa chi ka, ile kos- 


tininchit baptisma hi a isht anumpohonli tok. 
5. Yobmi ma Chutea yakni ai asha tuk, micha Chelusa- 


lem ai asha tuk aiena kvt, momvt yvmmak ash 0 im ai ona 
cha, nan im ai ashvchika puta ka il anohonlit, Chatan okhi- 
na yak o ai im a baptismo tok. 

6. Mihmvt Chan vt kamel hishi nafohka fohka cha, na- 

hakshup vskofvchi yo vskofaiyachi tok: mihmvt hawa, mi- 
cha foi-bila kowi anuka asha yak o vpa beka tok. 

7. Mihmvt vbanumpa isht anumpohonli mvt, Uno aa 
shahli fehna hosh auet siakaiyvt minti, yvmmak okuno vno 
vt 1 shulush isht-talakchi yak kia a hlipivt hotofi la he si 
ahoba keyu hoke. 

8. Uno vto oka yo isht hvchi baptismochi li mvhli hatuk; 
amba yvmmak okvto Shilombish Holitopa yo isht hvchi 
baptismocha chi hoke, achi tok. 

9. Atuk o nitak yvmma foka ka yakohmi tok: Chisvs vt 
Nasalet Kalli talaia ka vttvt mintit vla cha, Chatan ak o 
Chan a al im a baptismo tok. 

10. Micha oka ya ai vttvt kocha ia mak inli ho, vba shu- 
tik vt auet tiwa na Shilombish Holitopa yvt pvchi-yoshuba 
chiyuhmi hosh vba mintit yvmmak ash o ant o binili tok. 

11. Yohmi ma vba ya anumpa hvt auet takali kvt, 
Chishno ak osh Svso a holitopa chia hoke; chishno ak o 
nan-isht chi a sai yukpa hoke, achi tok. 

12. Atuk o chekosi mak inli ho Shilombish Holitopa yvt 
yakni halaka ya pit chuffichi tok. 

13. Yohmi na yakni haiaka yvmma nitak pokoli ushta ho 
ahanta na Setan vt imomaka pihisa tok; mihma napoa ok- 
pulo puta ka itintakla ahanta tok; mihma enchil vhleha 
hosh nan-isht im anta tok. 

14. Chan vt aboha kvllo fohka ha yo, Chisvs vt Kalili a 
vla cha, Chihowa apehlichika isht anumpa hanta ya isht 
anumpohonli tok. 

15. Mihmvt, Nana kvt ont aiablit taha na Chihowa apeh- 
lichika yvt olanlosi vlvshke ; ile kostininchit, vbanumpa ba 
ho yimmi, ahanchi tok. 

16. Atuk osh Kalili okhvta lapalika ya aya mvt, Saimon 
vt itibapishi Antilu itatuklot, nvni-hokli yatuk okvt, nuni- 
isht-hokli a okhvta pit okvchi hosh ahashwa na pisa tok. 

17. Mihmvt Chisvs vt, Mintit vno ak o hvs si apeha na 
hatak hokli yo hvch ikbi lashke, im achi tok. 

18. Yohmi ma mih-makinli ho į nvni-isht-hokli yash issa 
cha, iakaiyvt okla tok. 


CHAPDA I. iii 


19. Mihma yvmmak atuk a ivt mishema ona mvt, Sebete 
ushi Chemis, micha itibapishi Chan itatuklo kak kia, peni 
anuka ya nvni-isht-hokli aiskiachi hosh chiya na pisa tok. 

20. Mihmvt mih makinli ho yvmmak ash o pit 1 howa 
tok; mihma yvmmak ash osh iki Sebete vt hatak ilhtohno 
vhleha ho iba taklvt peni ash foka na issvt, pit iakaiyvt okla 
tok. 

21. Atuk o Kapenavm ako okla ai ona tok: atuk o che- 
kosi ma nitak-hullo nitak o sinakak a ont chukowa cha, nana 
abahanchi tok. 

22. Yohmi ma nan isht ai im abvchi ka okla anukhlakan- 
cha tok: yvmmak okvt nana kvt ai im vlhpiesa hosh nana 
im abahanchi kia, na-holissochi vhleha yak okvno ik holbo ki 
tok. 

23. Yohmi ma sinakak yvmma hatak vt shilombish okpu- 
lo ai į foka hosh asha tuk osh, tahpvlvt, 

24. Ikikke! Chisvs Nasalet ai vtta chia ha nanta ho isht 
e chi ahalaia cho? kuna ho chia hoka chithana li, Chihowa 
1 na-holitopa chia mak oke, achi tok. 

25. Mihma Chisvs vt yvmmak ash im olvbbit, Nukchin- 
tot yvmma ish a kohchashke, im achi tok. 

26. Mihma shilombish okpulo ash osh yvmmak ash ọ 
haiochechi cha, chitolit tahpvla mvt, yummak ash a kohcha 
tok. 

27. Yohmi ma momvt, okokko! aiahni fehna ; yohmi 
cha, Ilvppvt nanta mak osh yakohmi cho? ilvppak osh nan- 
isht abvchi himona nanta mak oh cho? al im vlhpiesa hosh 
yummak ash osh shilombish okpulo vhleha hak kia nan im 
apesa ma, im antivshke, achit okla it im a ponaklot maya 
tok. 

28. Yohmi ma chekosi makinli ho yvmmak ash isht annoa 
kvt Kalli a folumpa yakni moma ka hlopulli tok. 

29. Atuk o sinakak a ashvt a kohcha makinli hosh Che- 
mis, Chan itatuklo ka ai it apihvt Saimon, micha Antilu ita- 
tuklo in chuka yo okla ont abeha tok. 

30. Mihma Saimon tekchi ishki yvt-yvnha hosh itonla tuk 
o, ashalika yvmmak ash Im anoli tok. 

31. Mihma ona cha ibbak a halvllit, tanichi tok; mihma 
yvnha hash osh ashalika shipa na nan isht im vtta tok. ` 

32. Atuk o ont opia hvshi vt okatula ma, haknip ik in 
chukmo puta, mihmvt nan-isht-ahullo okpulo ai i foka aiena 
tuk a, mominchit okla isht im ai vla tok. 

33. Mihma tvmaha okla hash osh momvt okhissa ya ant 
al itahoba tok. 

34. Mihma haknip ik in chukmo ilaiyuka isht abeka tuk a 
laua ho hlakofichi mvt, nan-isht-ahullo okpulo mvt laua ho 
kocha weli tok: mihmvt nan-isht-ahullo okpulo yvt.ilapa 
okla ithana hatuk o, ik anumpuli ik im ahno ki tok. 

35. Atuk osh ont onnahinli, onnvt ik taho kisha pilla ho, 
tani cha, kohchvt ivt haiaka ona cha, vba pit anumpuli tok. 

36. Mihma Saimon, micha apeha tuk ash aiena kut pit 
iakaiyvt ilhkoli tok. 

37. Atuk osh yummak ash ont pisa mvt, Hatak momvt 
chi hoyoshke, okla im achi tok. 

38. Mihma auet apanta tumaha maya kak o kil ohana na 
yummak ma vba isht ai anumpohonli lashke, yvmmak a he 
mak osh aya li ha tok okvt, im achi tok. 

39. Atuk osh Kalili fullota į sinakak puta ka vba isht ai 
anumpohonlit, nan-isht-ahullo okpulo puta ka kocha wihinli 
tok. 

40. Mihma leplosi vbi yosh ayvt im ona cha, i huchuk- 
bihlepvt im ilbvsha mvt, Ulhpesa ish ahni hokmvt, is sa ka- 
shofa hmlvshke, im achi tok. 

41. Mihma Chisvs vt i nukhaklo cha, ibbak a pit welit, po- 
toli mvt, Ulhpesa ahni lishke ; chi kashofashke, im achi tok. 

42. Mihma anumpulit ont issa makinli ho, leplosi ash ot 
ashalika 1 kvnia na yummak ash osh kashofa tok. 

43. Mihma ik annoo ka hi a kvllochi fehna hosh yummak 
ash į mihvt taiyahli cha, ashalika kanima pit chvffichi ; 

44. Yohmi mvt ahah! ajahnit hatak kuna kia na chik im 
anolo kashke; amba chi hlakofi hokvt okla ha nan im ato- 
kowa chi ka, ia cha, na-holitompa-isht vtta yak o ont ish il 
imi haiakvchi cha, nana puta ka Moses vt apesa tok mak o 
ish yvmihchashke, im achi tok. 

45. Yohmi tuk kia yummak ash Af la mvt, anoli fehnvt, 
nana kash kanima moma ai im annoachi, yohmi na Chisvs vt 
himmakma ile haiakvchit ayvt tumaha ha chukowa he keyu 
hosh, amba kochvt yakni haiaka yako vttvt aya tok: yohmi 
ma kanima moma a mintit im al ohona tok. 


CHAPTA II. 


Chisvs vt hatak palsi isht abeka yo blakofichi, 1: 13 Chisvs vt Mahlu 
yt nan im ai ithvna toba chi ka 1 miha; 15 micha pvblikan vhleha 
mikmvt nan ashuchi vhleha aiena ibai impa ka nan isht mihachi 
ma kaniohmi ho yohmi hatuk vt anoli. 18 Mihmvt nan im aiithv- 
na vhleha ha nan ik hullocho hoka nan isht mihachi; mihma yvm- 
mak ash osh ik yohmo kvt im ai vlhpesa atuk a miha mvt; 28 nan 
im althvna vhleha ha nitak hullo kobvffñ ho nan isht mihachit 
asha ma, yvmmak okvt nitak hullo kobvfñ hatuk o keyu ka miha. 


1. ÅTUK o nitak kanohmi ma, anonti Kapenavm a ont 
chukowa tok: mihma aboha anuka asha ka annoa tok. 

2. Yohmi ma ashalika lawvt ant itahoba, yohmi na alasha 
hi vt iksho ma, okhissa itikba yash kia a hikia hi vt iksho ki 
tok, mihma vbanumpa ha isht im anumpohonli tok. 

3. Yohmi ma hatak vt palsi isht abeka ho ushtvt iti 
shoyulit, isht im vla tok. 

4. Micha okla itakantuli ka, i bilika okla ona he keyu 
mvt, a hikia ka paknaka ya isht hulmo ya tiwi tok; atuk 
osh tiwit tahli mvt, palsi isht abeka yvt ai onvtola topa 
hash okla aka pit bohli tok. 

5. Okla na yimmi ka Chisvs vt pisa mvt, palsi isht abeka 
atuk ash 0 Svso ma! na chim aiashvchika puta kvt chi ka- 
shofa mak oke, im achi tok. 

6. Yohmi kia na-holissochi vhleha kanimi kvt yumma 
binohmaya tuk vt, chukvsh anukaka isht anukfillit, 

7. Na katihmi ho hatak ilvppvt yakohmichit Chihowa ik 
ahobalot anumpuli cho? Kuta hosh nan ai aiashvchika 
puta ka kashofa hinla ho? Chihowa ak illa keyu ? 

8. Mihma yakohmichit okla im anukfila ka Chisvs vt ilap 
chukush ak inli ka isht akostininchi mvt, ashalika, Na katih- 

mi ho ilvppa puta ka hvchi chukvsh anukaka isht hvchim 
anukfila cho? 

9. Palsi isht abeka atuk a, Na chim ai ashvehika puta 
kvt chi kashofa hoke; im achi kak okma, keyukmvt, Wa- 
kayvt, chi potvlhpo a sholi cha, nowá, achi kak okmá, kati- 
ma kak osh ahchiba kvt ik lauwo cho? 

10. Yohmi kia Hatak Ushi vt yakni paknaka nan aiashv- 
chika puta ka kashofa hi vt ai im vlhpiesa hatuk a hvsh 
akostinincha chi kak o. 

11. Palsi isht abeka yash o im anumpulit, Tanit, chi po- 
tvlhpo a sholi cha, chin chuka ish iashke; chim achi lishke, 
im achi tok. 

12. Mibma ashalika yvmmak ash ot tanit, potvlhpo ash 
sholi cha, okla momvt pisa na kohchvt ia tok: yohmi na 
momvt nukhlakancha mvt, Nitak nan ash ilvppa chohmi na 
e pisa chatuk keyushke, ahanchit Chihowa ya pit holitobli- 
chi tok, 

13. Atuk o anonti kohehvt ia mvt, okhvta lapalika yo ona 
tok: mihma okla laua yvt momvt ant im ai itahoba na nan 
im abahanchi tok. 

14. Atuk osh ont ia hosh aya mvt, Lefai Alfevs ushi vt 
tuli-holisso abohli a asha na pisa mvt, yvmmak ash o, Is 
siakaiyashke, im achi tok. 

15. Atuk o yakohmi tok: Ohbisvs vt yumma im aboha 
anuka ya impa hosh asha ma, pvblikan micha nan-ashvehi 
vhleha alena kyt laua hosh Chisvs, micha nan im ai ithuna 
vhleha aiena ka takla binohmaya akinli tok: yvmmak okvt 
laua hatuk osh, okla apihvt aya tuk a tok. 

16. Micha na-holissochi vhleha, miecha Falsi vhleha aliena 
kvt, yummvt pvblikan vhleha, micha nan ashvchi vhleha 
aiena ka it ibai-impa na pisa mvt, nan im ai ithvna vhleha 
hash o, Katiohmi ho pvblikan vhleha, micha nan-ashvchi 
vhleha aiena kvno it ibai impvt nan it ibai ishko cho? im 
achi tok. 

17. Mihma Chisvs vt haklo mvt, Haknip im achukma ; 
hokuto, alikehi a bvnna keyu, amba abeka kak oke: nan- 
ashuchi ik im iksho vhleha ho hohoyot aya li tok keyu, 

amba, nan-ashvchi vhleha yosh ile kostinincha chi kak a tok, 
ım achi tok. 

18. Mihma Chan, micha Falisi vhleha aliena nan im ai 
ithuna vhleha hvt na hullohonchi beka tok: atuk osh ai vla 
myt, Nanta katiohmi ho Chan micha Falisi vhleha aiena nan 
im ai ithvna vhleha hyt na hullohonchi ma, amba chishno 
na chim ai ithvna vhleha hvto nan ik hullocho cho? im 
achi tok. 

19. Mihma Chisvs vt, Hatak himona ohoyo itauwaya tuk 
vt takla anta moma ka, 1 kanomi vhleha hvt nukhaklot na 
hullocha hinla cho? Hatak himona ohoyo itauwaya tuk vt 
im asha takla hokvt okla nahullocha he keyu hoke. . 

20. Yohmi kia hatak himona itauwaya yash ot ai i filvm- 
ma he nitak vt ai ona he; yohmikmak o nitak yvmma fokak- 
mvno okla nukhaklot nahullocha hi oke. 

21. Hatak nana kia nantvnna hlilafa himona ka anchi 
hlipa ya isht akvlli chatuk keyu: yvmmak keyukma, na 
hlilafa himona vlhkvta atuk vt sipokni ash hlilvfů na i shab- 
lit hlilafvt okpulo hoke. 

22. Mikma hatak nana kia oka- -paki himona ya shuk- 
cha sipokni yo apitta chatuk keyu: yvmmak keyukma, 
oka-paki himona yash ot shukcha yash mitahlichi na hla- 
-yakina ; shukcha yash ot okpula hinlvshke : amba oka- -paki 
himona’ vt shukcha himona yo vlhpitta h Sase im achi 
tok. 

23. Atuk o mon tok; nitak-hullo nitak o osapa 
hlopullit aya tok: mihma nan im ai ithuna vhleha hvt onush 
a hlinlit itunowa tok. 

24. Mihma Falisi vhleha hut, amka na- -katiha ho ni- 
tak-hullo nitak o nana kot ai vlhpesa SMi ka, okla ii 
mi cho? im achi tok. 

25." Mihma, Lewi vt ya micha apehvt aya tuk aiena kvt 
hohchvfo mvt, nana ka bunia cha, a kaniohmi tok: 

26. Micha na holitompa isht vtta i shahli Abaiahla vt 
ahanta nitak a Chihowa im aboha ya pit chukowa cha, 
yumma ai vpa he vlhpesa hatuk keyu, amba na-holitompa 
isht asha vhleha kak a he v a, pvska holitopa ya vpa mvt, 

anonti apehvt aya tuk ma ipeta tok a himonna kia holisso 
hvch ik it ım anumpulo chatuk oh cho? im achi tok. 

27. Mihmvt mtak-hullo vt hatak ak o im vlhpisa a tok: 
hatak ak osh mtak-hullo ak o im vlhpisa tok keyushke. 

28. Yohmi hoka, Hatak Ushi vt nitak hullo ak kia in 
Chitokaka yoke, im achi tok. 


CHAPTA III 


Chisvs vt hatak ibbak shila hlakofichi, mihma yvmmak o Falisi vhle- 
ha hvt vbi bunna hatuk o Chisvs vt kochvt kunia, 1; 10 mihma 
okla laua apehvt ilbkoli na lauachit hlakofichi. 13 Mihmvt anum- 
peshi auah tuklo ho atokoli. 20 Chisvs a i kanomi vhleha hvt tasim- 
bo ho im ahoba, 22 mihma Falisi vhleha hvt Chisvs a ik ahobalot 
anumpuli; yohmi ma yvmma okla miha ka ahli keyu ka atokolit 
im anoli. 31 Kvna hosh Chihowa nana aiahni puta ka yvmohmi 
hokvt Chisvs a i kanomi fehna mak oke. 


1. ÅTUK osh anonti sinakak a ont chukowa ma, yvm- 
ma hatak vt ibbak shilvt illi yosh asha tok. 

2. Mihma nitak-hullo nitak a hlakofichikmá, nanakmá, 
nan-vlhpisa onocha hi vt ahnit okla apesahanchi tok. 

3. Mihma hatak ibbak shilvt illi yash o Iklvnnaka ya wa- 
kayvt a hikiá, im achi tok. 

4. Mihmvt, Nitak-hullo nitak a nan achukma ho yvmoh- 
mi, keyukmvt achukma keyu ho yohmi kak okmá; ilhfio- 
pak okchalinchi, keyukmvt vbi kak okma, nanta kak osh 
ai vlhpesa cho? im achi tok. Yohmi kia nan ik acho hosh 
maya tok. 

5. Mihma okla chukvsh kvllo ka isht nukhaklot, ik im 
vlhpiesot filemvt pisa mvt, hatak ash 0, Chisemochi, im achi 
tok. Mihma chisemochi tok; yohmi ma ibbak ash osh fa- 
Jlamvt hlakofit in tunnvp ak inli ho chohmi tok. 

6. Mihma Falisi vhleha hvt kocha wiha mvt, ashalika 
Helotian vhleha aiena kvt yummak ash vba hi vt isht it im 
anumpulit maya tok. 

7. Yohmi kia Chisvs ash ot nan im ai ithuna vhleha hash 

pehlichi cha, filummit okhvta ia tok: mihma Kalili, micha 
Chutea aiena minti, 

8. Micha Chelusalem minti, anonti Itumea, micha Cha- 
tan mish-tvnnvp minti, micha Taia, micha Saiton a fullota 
minti aiena okla chinto kvt nan aiyaka fehna ka yvmihchi 
ho okla haklo mvt, iakaiyvt okla chinto fehnvt im ai ona 
tok. 

9. Mihma okla laua hokvt ik atehlefo ka chi kak ọ, peni 
vt im vlhtaha chi kvt, nan im ai ithvna vhleha ha i miha tok. 

10. Lauachit hlakofichi hatuk ; yohmi hatuk oka, nani 
palummit aiasha atuk vt momvt yummak ash haleli bunnvt 
okla a hvhlihinchi tok. 

11. Mihma shilombish okpulo puta kvt yvmmak ash pisa 
mvt, itikba aka hlipkvchi mvt, tahpahanlvt, Chishno ak osh 
Chihowa Ushi chia mak oke, achi tok. 

12. Mihma yvmmak ash ot ilap a ik otvnincho ka chi ka, 
yumma kullochit im apesa tok. 

13. Mihmvt nvnih chaha yo ont. oiya cha, kuna ho ilap 
ajahni hosh hoyo na, okla im ai ona tok. 

14, 15. Mihma tohno na yvmmvt ilapa apehvt aya cha, 
vbanumpa isht ahanta he; micha abeka puta hlakofichit,. 
nan-isht-ahullo okpulo kocha wela he aiena kvt, ai im vlhpesa 
chi ka auah tuklo ho atokoli tok. 

16. Mihmvt Saimon atuk a Pita hochifo tok. 

17. Mihmvt Sebete Ushi Chemis itibapishi Chan itatuklo, 
yvmmak ash o Boaneches hochifo, yummvt Hiloha ushi, 
achi hoke. 

18. Mikma Antilu, mikmvt Fillip, micha Bahlolomu, 
mikmvt Mahlu, micha Tamas, micha Alfevs ushi Chemis, 
mikmvt Tatevs, micha Kenan hatak Saimon aiena, 

19. Mikmvt yummak ash ishit inla im issa tok Chutas 
Iskaliot vt alena tok: mihma chuka chukowa tok. 

20. Mihma okla laua yash osh anonti ant ai itahoba na 
Uhpak ak kia okla vpa he keyu ka chohmi tok. 

21. Yohmi ma i kanomi vhleha hvt haklo mvt, Tasim- 
bo hoke, achi cha, hokla chi hosh okla ilhkoli tok. 

22. Atuk o na-holissochi vhleha Chelusalem minti tuk 

ash osh, Beelsebvb ak o il ai ishi hosh, nan-isht-ahullo ok- 
pulo puta ka isht kocha weli hoke, achi tok. 

23. Yvmmak ash o hoyo mvt, nan-isht-vlhpisa ho anum- 
pulit, Katiohmi kak osh Setan vt Setan a kohcha hinla cho? 

24. Micha apehlichika achvfa kvt it a kashapvt ilap ash 
inli it im i sanali hokmvt, apehlichi achufa yvmmak atuk vt 
talaia he keyu hoke. 

25. Mihma chuka achvfa vt it a kashapvt ilap ash mli it 
im 1 sanal kmvt, chuka achufa yymmrvt talaia he keyushke. 

26. Mikma Setan vt ilapo inlit it a sanalit ahanta cha, it 
a kashapa hokmvt, kvllot hikia he keyu, amba ont iksho ka 
he bano hoke. 

27. Hatak nana ak osh hatak hlampko i in chuka ya ont 
chukowa cha, im ilayak puta ka wehpula he keyu: vmmona 
hak o hatak hlampko yak o takchi ho keyukmvt; amba 
yvmmak okmvto in chuka ya wehpula hinla hoke. 

28. Ahli pulla ho hvchim achi lishke. Hatak puta nan 
im ai ashvchika yvt okluha, micha kaniohmit Chihowa ik 
ahobalot anumpuli a puta kvt 1 kashofa hi oke. 

29. Amba kvna hosh Shilombish Holitopa yak o ik aho- 
balot anumpuli hokvto nitak nan®i kashofa he iksho, amba 
issikkopvt bilia mak osh im vlhpisa hi oke, im achi tok. 

30. Yvmmvt nan-isht-ahuilo okpulo yo il ai ishi hoke, 
okla achi ha tok oka. 

31. Yohmi ma itibapishi vhleha, micha ishki aiena kut ai 
vla cha, kocha ya ont hiohmayvt, mla atohnot yvmmak ash 
pit hoyo tok. 

32. Mihma okla laua vt a fuloblit bnohmaya tok ;. yvm- 
mak ash osh, Yakeh! chishki micha chitibapishi. vhleha 
aiena kvot kocha hiohmaya hosh chi hoyoshke, im achi tok. 

33. Mihma afalaminchit, Hvshki micha itibapishi li vhle- 
ha aiena kak osh kvta hoh cho ? achi tok. 

34. Mihmvt filemvt i bilikasi bnohmaya kash pisa mvt, 
Hvshki micha itibapishi li vhleha aiena ka ho pesa. 

35. Kuna hosh Chihowa nana aiahni ka yvmohmi hok- 
myt, yvmmak osh svtibapishi, micha an tek, mikmvt hvshki 
aliena mak oke, achi tok. 

CHAPA IV. 


Na hokchi nan isht vlhpisa; micha kaniohmi kak o Chisvs vt nan 
isht vihpisa ho isht anumpuli, 1; 14 na hokchi isht vlhpisa yvt ato- 
kowvt annoa. 21 Kvna hosh Chihowa im anumpa ha ithana hok- 
vto, ai ithana kvt inla asha ka im abvcha he tuk: 26 vbanumpa 
hanta hatak chukvsh a fobka hokvt na-nihi yakni a holokchi yvm- 
mak oka yakobmi hosh ahni keyu kia, offot mahayvt waya cha, 
vimo ona chatuk a chiyuhmi hoke: 30 micha mvstvt nihi ak ọ it 
vihpisa akinli. 85 Chisvs vt kocha umba, mabli kvllo ka im anum- 
pulit yukobli. 


1. ATUK osh anonti okhvta lapalika ya nan ai ım abv- 
chit ahanta tok ; yohmi ma okla chinto fehna kvt im ai ita- 
hoba: yohmi na yvmmak ash ot peni yo pit chukowa cha, 
okhvta paknaka yo bmili ma; okla laua yash ot okhvta alaka 
ak inli ho maya tok. 

2. Mihma nana ka lauachit nan-isht vlhpisa ho isht im 
abahanchi tok: mihmvt nan isht im abvchi kvt ; 

3. Inta! ho haponakló ; na-hokchi vt.na-hokcha chi hosh 
ia tok oke. 

4. Atuk o hokchi ma, hako tok ; kanimi kvt hina lap- 
alika yo kaha tok; yohmi tuk o uha hushi puta kvt ant 
vpvt tahli. tok. 

5. Mihma kanimi kvt tuli Pa a asha fehna keyu ho 
kaha tok ; atuk osh yakni vt 1 suko keyu hatuk okvt, che- 
kosi fehna offo tok. 

6. Yohmi kia hvshi vt kohcha ma, anakshuvt hakshish vt 
iksho hatuk okvt, bushit kunia tok. 

7. Mihma kanimi kvt kuti foka yo kaha tok: atuk o kuti 
vt offo cha, ai olvbi na ik wayo ki tok. 

8. Mihma inlaka yvto yakni achukma yo kaha tuk osh, 
ofiot 1 shahlit mahayvt, vnit waya mvt, kanimi kvt pokoli 
tuchina ma, kanimi kvt pokoli hannali, anonti kanimi kvt 
tahlepa achvfa vnit waya tok. 

9. Mihmvt, Kuna hosh haksobish isht haponakla hi vt i 
hialikmvt, haklashke, im achi tok. î 

10. Atuk o ilap banot asha ma, yumma ajasha tuk vt 

auah tuklo kash it apeha cha, nan-isht vlhpisa hash im a 
ponaklo tok. 

11, 12. Hvchishno ak okvto Chihowa apehlichika nan ik 
otano ka hvsh ithana hi vt a hvchim vlhpisa hoke; amba 
kocha maya kak okvno pisa hokvno pisa kia ik ithano ka he: 
haklo hokvno haklo kia ik akostinincho ka he mak o, ilvppa 
puta kvt nan-isht vlhpisa ho ali im vlhtaha hoke: yvmmak 
keyukma nitak kanima ka chukvsh vt inlvt toba cha, nan im 
ai ashuchika puta kvt 1 kashofa hinla hoke, im achi tok. 

13. Mihmvt, Nan-isht vlhpisa ilvppa hvch ik ithano cho? 
mih kvto katiohmi hosh nan-isht vihpisa puta moma ka 
hvsh ithuna hinla cho? im achi tok. 

14. Na-hokchi vt vbanumpa hak o hokchi hoke. 

15. Yohmikma kanima yo vbanumpa hvt a holokchikma, 
yakohmi kak osh ai itunowa lapalika kaha mak oke: haklo 
tuk kia, chekosi mak mli ho Setan vt vlvt chukvsh im a ho- 
lokchi tuk vbanumpa hash ishit kanchi hoke. 

16. Yohmikma anonti, yakohmi kak osh tvli foka yakni a 
holokchi mak oke: yvmmak okvt vbanumpa ha haklo mvt, 
ashalika na-yukpvt ai okpuchi hoke. 

17. Yohmi kia ilap hakshish vt ik im iksho, yohmi hokvt 
chekosi takla kak bano ho kvllot hiohmaya hoke: atuk mvt 
vbanumpa pulla hatuk mak o nan ilbvsha, keyukmvt na-pa- 
lvummi kvt ashakma, chekosi mak inli ho ibetvbli chatuk oke. 

18. Mikma yakohmi kak osh kvti foka yo a holokchi mak 
oke. 

19. Ubanumpa ha haklo; yohmi tukmvt yakni ilvppa 
nan isht im anukfila, micha nan in laua bunna kvt isht ashv- 
chi, mikmvt nana inla puta ai anushkunna aiena kvt ibai 
alota cha, vbanumpa hash ai olvbit ishi na ik vno toba kak 
oke. 

20. Mikma yakohmi kak osh yakni achukma a holokchi 
mak oke; vbanumpa ha haklo mvt, yummak ash yimmi cha, 
vnit wayvt, kanimi kvt achvfa tuk vt pokoli tuchinakma ; 
kanimi kvt ‘pokoli hannali; anonti kanimi kvt tahlepa achv- 
fa ona hoke, im achi tok. 

21. Mihmvt, Pvla ha tanchi isht-vlhpisa nutaka, keyuk- 

mvt topa nuta yokma, nana ho talali cha, ai-o hikia ik o hi- 
lecho ka hi o toba ho? 

22. Nana kvt ik otano ka hi osh luma t ikshokma, 
anonti nana kvt ik haiako ka hi osh luma tuk vt iksho, amba 
hajiaka he ak o bano hoke. 

23. Hatak nana hosh haksobish isht haponakla hi vt 1 
i haklashke, im achi tok. 

. Mikmvt, Nana hvsh haklo kvt ahah ! hvsh aiahnash- 
re nan-isht vihpisa nana ho isht hvsh apesa tuk mvt, hv- 
chishno vt isht huchim vihpisa hi oke; mikma na haponaklo 
hvchia hoka i shahlit hvchim ibvlhta ji oke. 

25. Kuna hosh ishi hokmvt, mihi yosh im ibvlhta he; 
mikma kuna hosh ik im iksho tuk ma, mihi yo ishi tuk ash 
kia im ai isha hi oke, im achi tok. 

26. Mihmvt, Chihowa apehlichika yyt hatak osh na-nihi 
o yakni anuka pit hokchi: 

27. Yohmi cha ninak a nusit, nitak ma tahanikma, na- 
nihi ash ot offot hofantit taiyaha ka, yakohmi kak osh ik 
alahno ; 

28. Yakni ak osh ilap inlit wayachi hoka: vmmona ka 
vpi atuk mvt, okshonli, yohmi ha mak osh waya chatuk. 

29. Yohmi kia vni vt a lakna hokvno, ai-vlmo ona hatuk 
oka, ashalika isht-vlmo isht iba chukowa chatuk ak o chi- 
yuhmi hoke, achi tok. 

30. Mihmvt Chihowa apehlichika ya nanta hak o ohmi- 
chit, nan-isht vlhpisa nanta mak o il ai itilauecha chi 
cho? 

31. Mvstvt nihi yummak okvt yakni anuka a holokchi 
kvt, na-nihi yakni paknaka moma ka iskitini kvt ik lauwo ; 

32. Yohmi kia holokchi mvt, offot isht mahayvt, chito 
kut haiyukpulo moma imaiya ma, naksish vt hochitot fila- 
mohli: yvmohmi na vba hushi puta kot hoshontika nutaka 
a nusi ka chiyuhmi hoke. 

33. Mibmvt ai akostinincha hinla ka, anumpa hash nan- 
isht vihpisa yumma chohmi ka lauachit isht ai anumpohonli 
beka tok. 

34. Amba nan-isht vihpisa ho keyukmvno ik im anum- 

pulo; micha ilapo banot maya hokma, nan im ai ithuna 
vhleha ha nana moma ka achukmalit im anol beka 
tok. 

35. Atuk osh nitak yvmmak atuk vt ont opwt taha ma, 
yvmmak ash o, Misha tvnnvp ak o pit keho hlopulli, im 
achi tok. 

36. Mihma okla laua kash . kanima m i mvt, yvm- 
mak ash 0 peni fohka tuk vt moma na okla isht ia tok. 
Yohmi ma peni inla ak kia apehvt aya tok. 

37. Atuk o mahli okpulo chinto kvt kocha: yohmi na 
oka banvtha kvt peni ash ai-issot pit vlhpihinta ma, polaka 
alota tok. 

38. Mihma yvmmak ash osh nusi hosh peni asha ka pilla 
ho vlhpishi on itonla tok: atuk o okla ont okchuli mvt, 
Nan ithunanchi ma! pilla chi ka nan-isht chik ahno cho? 
im achi tok. . 

39. Mihma wakaya cha, mahli hash im alummit okhvta 
hash, Nuktanlvt lumvt ish talaiashke, im achi tok. Milima 
mahli hvt issa na yokopa achukmvt talaia tok. 

40. Mihma, Na katihmi ho hvchi nukshopa fehna cho? 
na katihmi ho na-yimmi kvt ik hwchim iksho cho? im achi 
tok. 

41. Yohmi ma okla nukshopa fehna mvt, Ilvppvt hatak 
katiohmi mak atuk a mahli, micha okhvta alena kak kia im 
antia cho? im achit maya tok. 


CHAPTA V. 


Chisvs vt nan-sht-ahullo okpulo laua ho kohchichi, 1; 13 mikmvt 
shukha aya achvfa ho ont abeha chi ka im abni. 25 Chisvs vt ia cha 
ushetik a ont hlakoficha chi ho Chailvs vt im asilhha: mihma ia 
tuk osh takla ya ohoyo issish ont ia isht abeka yo hlakofichi, 
35 mihmvt Chailvs ushetik vt illi tuk a falaminchit tanichi. 


1. ÅTUK osh okhvta hash mish tvnnvp pit tanvblit 
Katalenes yakni a okla ona tok. 

2. Mihma yummak ash ot peni kohchvt ia kash o chekosi 
ma, hatak vt shilombish okpulo ai į foka hosh, yummak 


A 

okvt hatak illi alasha ako takla vttvt aya yosh hatak illi 
aiasha ya a kohchvt afama tok. 

- 8. Yohmi ka yvmmak oka hatak nana hosh tuli itatakvli 
yoka isht takcha hi o keyu tok. ~ 

4. Yummak okvt iyi isht talakchi, micha tvli itatakuli 
aliena ka isht talahakchi kvt, tvli itatakuli ya hokohlichit, 
anonti iyi isht talakchi a kobahlihinchi; yohmi hoka hatak 
nana hosh yymmak oka kostinincha he keyu ya tok. 

5. Mihma ninak, nitak moma ka nvnih foka, micha hatak 
illi aiasha aiena kak o vttvt ayvt bilia cha, yahayut tuli puta 
ka isht ile boli þeka tok. 

6. Yohmi tok kia Chisvs vt mishema ho minti na pit pisa 

mvt, malelit ont alokpuchit, 

7. Chitoli hosh anumpulit, Chisvs, Chihowa nana moma 
imaiya Ushi chia ka nanta ho vno vt isht chi ahalaia li 
cho? chik svlbvshacho ka chi ka Chihowa pulla ho isht a 
chim apesa lishke, achi tok. 

8. Yvmmak ash ot, Shilombish okpulo chia hvt hatak 
yumma ish a kohchashke, im achi ha tok. 

9. Mihmvt i ponaklot, Chi hohchifo hvt nanta hoh cho? 
achi tok. Mihma afalaminchi mvt, Pi laua hoka, sa hoh- 
chifo hvt Lechvn oke, achi tok. 

10. Mihmvt yakni ashwa tuk ash a kohchit kanima gii ik 
tihlelo ka chi ka im asilhha fehna tok. 

11. Yohmi ma yvmma nvnih foka pit bilika ho shukha 
laua vt impa hosh maya tok. 

12. Mihma nan-isht ahullo okpulo ash ot momvt im ilbv- 
shut, Shukha laua ak o pit ish pi on tihleli na yvmmak o ont 
ll abehashke, achi tok. 

13. Mihma Chisvs ash ot mih mak inli ho vlhpesa im 
ahni tok. Yohmi ma nan-isht ahullo okpulo vhleha hash ot 
a kohchut ilhkoli mvt, shukha laua yash ont abeha tok: 
mihma shukha laua yash osh, yvmmvt tahlepa sipokni tuklo 
foka tuk osh, yihlepa fehnvt sakti chaha yo okhvta ha pit ai 
oka kahvt oka ai illi tok. 

14. Mihma shukha laua ya impvchit maya tuk ash ot 
yihlepvt, tumaha, micha haiaka asha tuk aiena ka ont okla 

anoli tok: yohmi ma nana mak osh yumohmi tuk okma pisa 
chi hosh ilhkoli tok. 

15. Atuk osh Chisvs a okla im ai ona mwt, nan-isht- 
ahullo okpulo ai 1 fokvt Lechon il ai eshi tuk ash ot nafohka 
fohka cha, im anukfila mvt achukma hosh asha na, okla pisa 
tok; mihmvt okla nukshopa tok. 

16. Mihma okla pisa tuk ash ot nan-isht-ahullo okpulo 
alifoka tuk vt im a kaniohmi hatuk; mihma shukha laua 
yvt a kaniohmi tuk aiena kash okla im anoli tok. 

17. Mihma i yakni a kohchvt aya hinla ka, yommak ash 
o okla im asihihla tok. 

18. Yohmi na peni a ont chukowa ma, nan-isht-ahullo 
okpulo ai 1 foka tuk ash osh awant aya hinla kvt im asilhha 
tok. 

19. Yohmi kia Chisvs vt vlhpesa ik im ahno hosh, amba, 
Chin chuka ia cha, Chitokaka yvt chi nukhaklo cha, na 
chinto fehna ka a chim ataiyahli tuk a chi kanomi vhleha 
ha ish im anolashke, im achi tok. 

20. Mihma filvmmit ia mvt, na chinto nana mak o Chisvs 
vt im a tahli tuk a Tekapolis a ai anohonli tok. Yohmi ma 
okla momvt nukhlakancha tok. 

21. Mihma Chisvs ash ot peni fohka cha okhvta in twn- 
nvp ash mli ho pit tanvbli ma, okla laua hosh im itahoba 
tok; mihma okhvta pit bilika ho anta tok. 

22. Mihma sinakak apesvchi vhleha achvfa Chailvs hoh- 
chifo hosh vla cha, yummak ash ant pisa mvt, iyi ituma ya 
hlipivt, 

23. Im ilbahasha fehnvt, Svso tek iskitini vt illi mak osh 
itonlvshke: ish ona cha, hlakofa he mak o chibbak a ont 
isht ish umbitepa hokbano chim ahni lishke: yohmikma 
okchaya he banoshke, im achi tok. 

24. Mihma Chisvs vt awant ia tok: mihma okla laua kvt 
a hahlihinchit apehvt aya tok. 

25. Atuk o ohoyo achvfa hosh yvmmvt issish ont ia vbi 
tok. a afummi auah tuklo; 

26. Yohmi hatuk o alikchi lawa ka nan isht 1 palummi ai 
im a pisvt, nana im asha tuk vt moma kampilvt tahli; yohmi 

kut achukma hi vt iksho, amba okpulo kvt 1 shaht ia bano 
tok. 

27. Atuk osh Chisvs a haklo mvt, okla itakantuli ka 
asha ka imma yo ont chukowvt, im anchi ya ont potoli tok. 

28. Yohmi kvt im anchi ak illa ho ont ak potoli kia, sa 
hlakofa hinla hoke, ahnıt im anukfila hatuk osh. 

29. Mihma issish a mitafa yash osh ashalika shipa tok: 
mihma ililli yvmmak atuk a a hlakofi kvt ilap haknip anuka 
ak inli ka isht akostininchi tok. 

30. Mihma Chisvs ash osh isht-a-hlakofi vt im a kohcha 
kvt mih-makinli ho akostininchi hatuk osh, okla laua itin- 
takla ash a filemovt, Kvta hosh vm anchi ya potoli cho? 
achi tok. 

31. Mihma nan im ai ithvna vlheha hvt, Okla laua hut chi 
a kantulit kunia ka ish pisa kvt, Kuta hosh sa potoli cho? 
ish achi ha cha, im achi tok. 

32. Mihma yvmma yvmihchi tuk ash o pisa bunna kvot 
filemoa tok. 

33. Yohmi ma ohoyo hash osh nana kvt ai 1 kaniohmi tuk 
vt ithana hatuk osh, nukshopvt wunihinchi hosh vlot, itikba 
ya ant hlipia mvt, ai ahli mak o im anoli tok. l 

84. Mihma yvmmak ash osh, Svso tek ma! na chi yimmi 
yak osh chi hlakofichi hoke ; nuktaiyalvt, micha illli hatuk 
a ai i hlakofit ish ayashke, im achi tok. 

85. Anumpuli kvt isht anta moma na kaniohmi kvt sina- 
kak apesuchi in chuka minti hosh ai vla mvt, Chiso tek vt 
illishke; na katihmi ho nan-ithunanchi a ish im ahchibali na 
himak a cho? achi tok. 

36. Chisvs vt anumpa hvt anumpa na haklo makinli hosh, 
sinakak apesvchi ash o, Chi komunta ná; amba na chi yimmi 
kak illashke, im achi tok. 

37. Mihmvt hatak nana kia apehvt aya hi a ik ahno mvt, 
amba Pita, micha Chemis, mikmvt Chemis itibapishi Chan 
aiena kak illa tok. 

38. Atuk osh simakak apesvchi in chuka ash vla mvt, okla 
yahapa, micha nishkin okchi minti, mikmvt chitolit yaiya 
fehna aiena hosh maya na pisa ; 

39. Yohmi cha pit chukowa mvt, Na katihmi ho yakohmit 
yahapvt, yaiyvt hvsh aiasha cho? ohoyo himita vt illi ho 
keyu, amba nusi hoke, im achi tok. 

40. Mihma ishit yopulvt olvli tok. Yohmi kia k 
ash 0 mominchit kocha welit tahli mvt, ohoyo himita iki 
micha ishki itatuklo, mikmvt apehvt aya tuk ash aiena ho 
pehlichi cha, kanima choyo himita vt'ai itola kash pit chu- 
kowa tok. 

41 Mihmvt ohoyo himita yash ibbak a ont halvlli mvt, 
Talibla kumi, im achi tok; yummvt toshowa kvt, Ohoyo 
himita ma! taní, chim achi lishke, achi hoke. 

42. Yohmi ma ohoyo himita yash ot ashalika tani cha, 
nowa tok, vtta tok afummi auah-tuklo hatuk okvt. - Yohmi 
ma nukhlakancha chinto fehna okla nukhlakancha tok. 

43. Yohmi ma yvmmak oka hatak nana kia ik akostinin- 
“choka hi ai miha tok; mihmvt nanasi kia 1 hoyo na impa 
hinla ka miha tok. 


CHA PEA TVI. 


Chisvs vt vbanumpa isht anumpohonli: yohmi ma im ai okla achvfa 
yvt kanimanchi, 1. 7 Ubanumpa isht anumpula chi kaim anumpe- 
shi auahtuklo ka pit tihleli mvt, nan-isht-ahullo okpulo puta imaiya 
chi ka im apesa. 14 Helotvt Chan a aboha kvllo fohki; atuk osh 
tekchi ash osh anukfohkichi ho, noshkobo tvbli tok. 30 In anum- 
peshi vhleha hvt falamvt Chisvs a im ai ona: 34 Chisvs vt hatak 
tahlepa sipokni tahlapi ho nanim abvchit ahanta mvt, pvska lumbo 
tahlapi, micha nvni tuklo alena tuk a okla ha impvchi. 


1. ÅTUK osh yvmmak ash vttvt ia mvt, ilap i yakni ash 
inli ho ona; yohmi ma nan im ai ithvna vhleha hvt apihvt 
aya tok. 

2 Atuk o nitak-hullo nitak al ona ma, smakak anukaka 
yo nana ai ithvnanchi tok; mihma yvmma haklo mvt, lauvt 
nukhlakancha mvt, Katima yak o hatak ilvppvt na yakohmi 
ka ai ithaiyana tuk 0? mikma isht a hopoyuksa ilvppvt, 
nanta hokak osh yvmmvt anukfohka tuko, nafehna yakohmi 
puta kvt ibbak atuk ma isht ai yumohmi cho? 

3. Ilvppvt Meli ushi, Chemis micha Choses, mikmvt Chuta 
anonti Saimon aiena ka itibapishi chuka ikbi yash keyu ho? 
mikma in tek vhleha mvt ilvppa pi takla maya keyu ho? 
achi tok. Mihmvt yummak ash oʻokla isht ai ibetvbli tok. 

4. Yohmi kia Chisvs ash ot, Hopaii vt ik holitopo hosh 
ahanta keyu kia, amba ilap 1 yakni ak inli, micha 1 kanomi 
vhleha, mikmvt in chuka-chufa alena takla ahantak mak 
bano chatuk oke. 

5. Mihmvt yummak oka na-fehna nana ka ik ai yvmihcho 
ka hi vt ahni tok: amba hatak abeka kaniohmi kak illa ho 
ibbak isht umbitepvt hlakofichi tok. 

6. Mihmvt okla na yimma he keyu kak oka, okokko! 
aiahni tok. : Mihmvt tumahushi taloha ka 'fullokvchit ayvt 
nan-ithunanchi tok. 

7. Atuk osh auah-tuklo kash o hoyo cha, tuklo aiyukachit 
kanima pit tihleli mvt, nan-isht-ahullo okpulo vhleha ha ai 
imaiya he mak 0 im apesa tok ; 

8. Mihmvt itvuvnowvt aya kvt nana kia isht ik ayo, amba 
tubi ak illa he; bahta vt iksho; puska mvtiksho; tuli ho- 
lisso kia į shukċha ya ik foko ka he; 

9. Amba shulush ak o bonla he; mikmvt nafohka lumbo 
tuklochit ik fohko ka chi ho im apesa tok. n 
. 10 Mihmvt peh kanima yo aboha ya ont hvsh chukowak- 
mvt, yummak o hvsh ai praca tuk osh a kohchvt wsh 
ayashke. 

11. Mikma kuna kia ik hodi alokpacho, micha k huchi 
haponaklo aienakma, yummak ash a kohchvt hvsh iakmvt, 
nan-isht im atokoli mak o hvchi iyi putha nuta hituk tohbi 
asha ka hvsh tahtolashke. Ahli mak 0 hvchim achi lishke, 
Nan-vihpisa chinto nitak ma Sotom micha- Komola aiena 
kuto pit im vlhpisa kvt tumaha yana atuk a į shahla hi 
oke im achi tok. 

12. Mihma ilhkoli mvt, hatak puta kot ile kostinincha he” 
ak o isht anumpohonli tok. 

13. Micha nan-isht-ahullo okpulo a Jauachit kocha weli 
mvt, anonti abeka yatuk ash lauachit bila isht a hummichit 
hlakofichi tok, 

14. Mihma miko Helot vt yvmma pit haklo, (hohchifo 
kvt kanima annoa kvt a mominchi hatuk oka;) mihmvt, 
Chan Baptist vt illi tuk vt tani hoka: yohmi hatuk o na- 
fehna puta kvt yvmmak ash o ai'isht il otvnihinchishke, achi 
tok. 

15. Kanimi kvto, Elias ak oka, achi ma: kanimi kvt Ho- 
paii oka: keyukmvt hopaii vhleha ha tok achufona ma 
chohmi hoka, achi tok. 

16. Yohmi kia Helot ash ot yvmma haklo mvt, Chan 
noshkobo tvbli li chash oka: illi tuk vt tani hoke, achi 
tok. 

17. Helot vt itibapishi Filip a tekchi, Helotias ak atuk 
pulla mak ọ, ilap inlit pit on tihlelit, Chan a ishit takchi 
mvt, aboha kvllo fohki tok: yvmmak oka itauwaya tuk 
okvt. 

18. Chan vt Helot a, Chitibapishi tekchi a ish itauawaya 
hi a chim vihpesa keyu hoke, im achi tuk a tok. 

19. Yohmi hatuk o Helotias vt yymmak ash o i nukkilli 
cha, vbi ka ahni; yohmi kia na kanihma he keyu ki tok. 

20. Helot vt Chan yummak okvt hatak ai vlhpiesa, micha 
“ai ahli achukma hoka ithana hatuk osh, holitoblit nan ik 1 
kanihmo ka hi a ahni tok; mihmvt yvmmak ash im a hapo- 
naklot, nana ka lauachit ai yomohomi, mihmvt na yukpvt i 
haponaklo beka tok. | 

21. Atuk osh ont ai'vlhpiesa nitak vt-ai ona ma, Helot' 
vt ilap ai vtta tok nitak oi hochitoka vhleha, kupituni ho- 
chito, mikmvt Kalili 1 holitompa vhleha aiena ka opiaka im- 
pa im ikbi tok. | 

22. Atuk o Helotias yommak ash ushitek vt ant chukowa 
cha, hihla ma, Helot micha apehvt binohmaya tuk aiena 
kash ot na-yukpa ma, miko yash ot ohoyo himita ash, Peh 
nana ho ish ahni cha is svym asilhhakma, chima lashke, im 
achi tok. 

23. Mihmvt anumpa kvllo im isht il ai onochit peh nana 
họ is svm asilhhakma, apehliechi li iklvnna hatuk ik nana 
kia, chima lashke, im achi tok. 

24. Mihma yvmmak ash ot kohchvt ia mvt, ishki ash o, 

Nanta hak o asilhha la chi cho? ont im achi ma, yvmmak 
ash osh, Chan Baptist noshkobo hak o’, achi tok. 

25. Mihma tushpvt chekosi makinli ho ont chukowvt, 
miko ash im ona mvt, Chekosi mak o, Chan Baptist nosh- 
kobo yosh ampo fohka ho, is suma he ako ahni lishke, achit 
im asilhha tok. 

26. Mihma miko ash ot nukhaklo fehna tok: yohmi kia 
ilap vt anumpa kvllo ikbi tuk pulla, micha apehvt binoh- 
maya hatuk pulla mak o ik im ai ahlo ka hi a ik ahno 
ki tok. 

27. Mihmvt miko ash ot ashalika nan-atoni pit chvffichi 
mvt, noshkobo ya isht vla hi a im apesa tok; mihma ia 
mvt, aboha kvllo anukaka akinli ho noshkobo ya ont a tubli 
tok. : i 

28. Mihmvt noshkobo hash ampo fohkit isht vla cha, 
ohoyo himita yash 0 ima na, choyo himita yash ot ishki a 
ont ima tok. 

29. Yohmi ma nan im ai ithvna vhleha hash ot yumma 
haklo mvt, okla ai vlvt illi haknip ash ishit, hatak illi aiashå 
yo bohli tok. 

30. Mihma anumpeshi vhleha hash ot Chisvs a ant im ai 
itahoba cha, nana ka a kaniohmi tuk, micha nan abvchi tuk 
puta ka mominchit im anoli tok. 

31. Mihma yvmmak ash 0, Hvchishno banot filvmmit 
haiaka oh ia cha, chekosi takla ka mayvt ho fohá, im achi 
tok; lauvt ai ahanla ma, anonti ilhkohonli aiena hatuk o, 
peh maya cha impa kak kia impa he keyu chohmi tok. 

32. Mihma lumvt peni pit vlhto cha, a haiaka ka pit 
ilhkoli tok. 

33. Mihma ilhkoli ka okla pisa ma, anonti ithana kvt 
laua tok: micha tumaha puta ka a kohchvt aka itvnowa 
hosh yvmmak ash pit yihlepa tuk osh, yvmmak ash o imai- 
ya cha, ont im itvnaha tok. 

34. Atuk o Chisvs ash ot ont kohcha cha, okla laua feh- 
na ho pisa mvt, chukfvlhpoba yosh apesvehi iksho ho iti- 
laui hatuk o i nukhaklo tok: mihmvt himona nana ka laua- 
chit im abvchit isht ia tok. 

35. Atuko nitak ash ot ont shohba hosi ma, nan im ai 
ithvna vhleha hash osh im ai ona mvt, Ilvppak okvt yakni 
haiaka, anonti nitak mvt shohbit mahayvshke. 

36. Kanima pit ish tihleli na yakni auet i bilika tumahu- 
shi puta ka itvnowvt, nana vpa hi vt ik im iksho batuk okvt, 
pvska okla chumpashke, im achi tok. l 

37. Mihma, afalaminchi mvt, Impa ha oh ipeta, im 
achi tok. Mihma, Ivt pvska iskvli tahlepa tuklo ai vlbi o 
ont e chumpa cha, ilimpa ha il ipeta chi hoh cho? im 
achi tok. 

38. Mihma, Pvska katohmi ho hvsh ishi ho? ont ho pe- 
sá, achi ma; okla pisa mvt, Tahlapi cha, nvni tuklo hosh 
aienvshke, achi tok. 

39. Mihma it a kvshkolit mominchit hvshuk okchaki ya 
al 0 binohlicha chi ka, im apesa tok. 

40. Mihma tahlepa achufa, anonti pokoli tahhapi, yoh- 
mit it a kushkovt binohli tok. 

41. Mihma pvska tahlapi, micha nvni tuklo aiena kash o 
ishi cha, vba pit chakalit aiokpvehi mvt, pvska yash tusha- 
lichi cha, okla ha in talohla chi ho, nan im ai ithuna vhleha 
‘hash ọ ima tok: mihmvt noni tuklo kash o okla mominchit 
in tushtuli tok. 

42. Yohmi ma momvt imput okla kaiya tok. 

43. Mihma boshulli vt nuni pit aiena kvt kishi auah-tuklo 
ho ishi tok. 

44. Yohmi ka pvska ya okla upa ya vt hatak tahlepa 
sipokni tahlapi toka tok. 

45. Mihma ilap vto okla ha kanima pit tihlelit anta takla 
ma, nan im ai ithuna vhleha hash osh peni pit. vlhto cha, 
tikba ivt mish tvnnvp Betsaita okla ona chi ka, mih ma- 
kinli ho 1 miha tok. 

46. Atuk osh okla hash kanima pit tihleli mut, vba pit 
anumpula chi hosh nunih chaha yo pit oiya tok. 

47. Atuk o ont opivt taha ma, peni ashot okhvta iklvnna 
ya aya ma, ilap bano hosh haiaka ya anta tok. Tiat 

48. Atuk o mahli ak osh a sanali hatuko peni mofi kullo 
fehnvt ajasha na pit pisa tok: atuk osh ninak isht vibpisa 

ont ai ushta foka ho okhvta paknaka ya a nohowvt, ayvt im 
ona, yohmi kvt ont ia hi a aiahni tok. 

49. Yohmi kia yvmmvt okhvta paknaka ya a nohowvt 
aya na okla pisa mvt, shilup atuk o okla im ahoba mwt, tah- 
pvla tok. 

50. Momvt okla pisa hatuk osh komunta ha tok. Mihma 
ashalika pit im anumpulit, Hvchi nuktanla achukmashke. 
Uno ash sia hoke, hvchi nukshopa ná, im achi tok. 

51. Mihmvt peni ash ont ibachukowa ma, mabli hash osh 
issa tok: mihma okla .nukhlakancha atampa fehna mwt, 
okokko ! aiahni tok. 

52. Yohmi kvt okla ak osh chukvsh kvllo hatuk osh, 
puska yatuk ash okla pit ik anukfillo kak a tok. 

53. Atuk osh yvmmak ash pit tanvblit Kenesalet yakni a 
okla ai vla mvt, vhli ha ont ataiyvli tok. 

54. Mihma peni ash okla a kocha wiha ma, mih makinli 
ho yvmmak ash okla pit ithana tok. 

55. Mihmvt yihlepvt yakni auet a bilika ka mominchit 
hlopullit ayvt, abeka puta tuk ash topa onochit sholit, yom- 
mak ash osh kanima yo anta na haklo mvt, isht itunowa 
tok 

56. Mihmvt tumahushi, okmá, keyukmvt, tumaha chito 
yokma, yakni kocha yokma nana peh kanima yo ona hoka, 
abeka ya okla ai itunaha ya ashachi mvt, yummak ash 0 im 
ilefoka a aposhokuchi ak oh kia okla potola hinla ka, okla 
im asilhha tok: mihma yvmmak ash okla potonli aiyuka 
hokvto, momvt hlakofi tok. 

Chisvs nan im ai ithvna vhleha hvt ibbak ik ahchifo hosh isht impa ka, 
Falisi vhleha hvt nan isht mihachi, 1; 8 mihma ilap ak osh anum- 
pa kochanli nan vihpisa tikba in tonla cha, Chihowa i nan vihpisa 
ha isht kobvffi hatuk a Chisvs vt atokolit im anoli: 14 yohmi kyt 
nana hosh hatak chukvsh a a kocha ilvppak osh hatak a okpvni 
hoke, achi, 24 OChisvs vt Silofenisian ohoyo ushetk a hlakofichi 
mvt; 31 hatak vt ik haponaklo, micha anumpuli anuktuklot aiena 
tuk a, hlakofichi. 0 


— 

1. Y OHMI ma Falisi vhleha, micha na-holissochi ka- 
nohmi Chelusalem minti tuk aiena kvt ant im ai itahoba 
tok. d 
2. Atuk osh nan im ai ithvna vhleha kanimi kyt, ibbak 
liteha yo, yummvt ibbak ik ahchifo kak o miha, pvska isht 
vpa hosh maya na pisa mvt, nan isht a mihachi tok. 

3. Yohmi kyt Falisi vhleha, micha Chu okla moma aiena 
kvt in tikba vhleha nan im vlhpisa halanli fehna hatukosh, 
achukmalit ibbak achifa ha yo keyukmvt, impa keyu beka 
tok. 

4. Mihmvt ilhpak ai-itatoba mintit vla kvt, ibbak achifa 
ha yo keyukmvt, impa keyu beka tok. Micha nana inla 
ishtishko, micha ampo, mikmvt asonak lakna, anonti alimpa 
achifa aiena ka a puta chohmi nan-isht-a hullocha he im 
vlhpisa tok vt lauvt asha hoke. 

5. Yobmi mvt Falisı vhleha, micha na holissochi vhleha 
aiena kash osh, 1 ponaklot, Na katihmi ho na chim ai 
ithuna vhleha hvt pin tikba vhleha nan im vlhpisa ya ik ha- 
lanlo hosh, amba ibbak vt ahchifa keyu ho pvska isht vpa 
cho? achi tok. 

6. Mihma afalaminchi mvt, Nan ilahobi hvchia ha vlhpi- 
esa ho tikbanli Esaias vt isht hvchi anohonli tuk vt, okla 
ilvpppvt iti-vlbi yokvno isht sa holitobli kia, chukvsh okvto 
auet a hopakishke. 

7. Yohmi kia nana abvchi kvt hatak 1 nan-vlhpisa yo 
ithunanchi hokvt, nana vlhpesa hi o keyu họ okla si aiokpa- 
hanchishke, achit holissochi tok. 

8. Yohmi kvt Chihowa 1 nan-vlhpisa hoka naksika pit 
hush bohli cha, hatak i nan-vlhpisa, ampo, micha isht- 
ishko aiena achifa ho hvsh halanlishke; yohmikmvt nana 
yumma ai itilaui ka hvsh a yvmohmi kvt lauvshke, im achi 
tok. 

9. Mihmvt hvchishno hvchi nan vlhpisa ya hvsh ai ahli- 
cha chi kvt,Chihowa i nan-vlhpisa ya aiahli hosh hvsh shiti- 
lemvshke. 

10. Moses okvto, Chiki, micha chishki aiena ka ish holi- 
toblashke: yohmikma, Kuna hosh iki okmá, keyukmvt ishki 

okma, nana ho shitilemvt na mihachikmvt, Uli mak o illi 
pullashke, achi tok. 

11. Yohmi kia hvchishno vto, Hatak vt iki, keyukmvt 
ishki okmá nana kash o vm isht ish al yukpa he tuk a 
Kolban oke, yvmma achi hokmvt, vba-isht aiokpuchi isht 
vlhpisa hoke, achi mak okvt nan ik 1 kanihmo kashke, 
hvsh achi; 

12. Yohmikmvt himmakma iki, ishki ita tuklo ka nana 
kia isht im vtta hi a hvch ik ım ahnot, 

13. Hvchin tikba vhleha i nan-vlhpisa isht hvsh abvchi 
pulla hosh Chihowa im anumpa ha hvsh akshochishke ; 
micha nana yumma al itilaui ka a kaia yvmohmi kvt lau- 
vshke, mm achi tok. 

14. Micha okla hash mominchit Per itahobit taiyahli 
myt, Hvsh moma kvt hvs sa haponaklot, hvsh akostinin- 
chashke. 

15. Nana hak osh kocha mayvt hatak a itih fohka kvt, 
okpvna hi vt ikshoshke: amba nana kvt a kohcha hokvto, 
yvmmak osh hatak a okpvni hoke. 

16. Hatak nana hosh haksobish isht haponakla hi vti 
hinlikmvt, haklashke, im achi tok. 

17. Atuk o okla alasha kash vttvt aboha ont chukowa 
ma, nan im ai ithvna vhleha hash osh nan-isht vlhpisa kash 
isht im a ponaklo tok: 

18, 19. Mihma, Hvchishno ak kia na hvch ik akostinin- 
cho fehna akinli ho? peh nana hosh kocha mayvt hatak a 
itih fohka kvt okpvna he keyu, chukvsh ak o pit chukowa 
ho keyu hokvt, amba takoba yak o ont chukowa tuk mak 
osh, anonti a hlopulli kvt ilhpak moma ka ai it im vlhpe- 
suchi ka hvch ik akostinincho cho? achi tok. 

20. Mihmvt, Nana kvt hatak a a kohcha yvmmak osh 
hatak a okpvni hoke. 

21. Hatak hakmp anuka chukvsh ak o im anukfila 
okpulo, haui puta, choyo ik im iksho, micha hatak ik im 
iksho it in lumaka: 

22. Hatak bika vbi, hukopa, inla nan im anushkunna, 
nan 1 nukkilli, baksichi, haui anukfohka, nishkin isht ik ai 

vlhpeso, Chihowa ik ahobalo, ilefehnvchi, im anukfila iksho 
puta kvt a kohcha hoke. 

23. Nan ik vlhpeso ilvppa puta moma kvt anukaka yak 
o asht kohcha hosh hatak a okpvni hoke, achi tok. 

24. Mihmvt yummak ash asht wakaya mvt, ivt Taia 
micha aiton aiena yakni vhli ha ona cha, aboha ont chu- 
kowa mvt, hatak nana kia ik akostinincho ka hi a ahni tok; 
yohmi kia kaniohmit luma he keyu ki tok. 

25. Ohoyo hvt ushetik himita vt na shilombish okpulo 
al i foka hatuk o, yvmmak ash pit haklo mvt, -onvt iyi 
ituma ya hlipia tok oka. 

26. Ohoyo hvt Klik osh Silofenisian im okla ai achvfa 
a tok: mihmvt ushetik a na-shilombish okpulo a ai 
ishit 1 kohcha himla ka yvmmak ash o im asilhha 
tok. 

27. Yohmi kia Chisvs vt, Ulla vhleha ak osh tikba kaiya 
ha yo; vlla vhleha 1 pvska ya ishi cha ofi puta ka pit i pila 
he vlhpesa keyu hoka, im achi tok. 

28. Mihma afalaminchi mvt, Ahlishke Chitokaka ma! 
yohmi kia ofi puta kvt ai impa nuta ya vlla vhleha im puska 
boshulli yak o ai vpa chokvmo, im achi tok. 

29. Mihma yvmmak ash 0, Anumpa ilvppa pulla hatuk 
mak o ish iashke; chiso tek a nan-isht-ahullo okpulo vt a 
kohcha hoke, im achi tok. 

30. Atuk o ilap in chuka yash ona mwt, nan-isht-ahullo 
okpulo vt a kohcha tuk o, ushetik ash osh topa paknaka 
itonla na ont pisa tok. 

31. Mihma anonti Taia micha Saiton itatuklo yakni ash 
issvt ia mvt, Tekapolis yakni a iklvnna hlopullit ayvt Kalili 
okhuta ha ona tok. 

32. Mihma achvfa hosh ik haponaklo, micha anumpuli 
anuktuklo aiena hatuk o yvmmak ash isht im vla; yohmi 
myt yvmmak ash o ibbak a isht umbitepa hinla ka, okla 
im asilhha tok. 

33. Mihma yummak ash o okla laua ya a kohchit nak- 
sika isht ona cha, haksobish a ibbak ushi pit hiohlichi mvt, 
tofa cha, isunlvsh a pit halelichi tok. 

34. Mihmvt, pit vba chakalit pisa mvt, hihvt, Effahla, ım 
achi tok: yvmmut ish tiwashke, achi hoke. 

35. Mihma yvmmak ash osh ashalika haksobish vt 
wakama ma, anonti isunlvsh isht talakchi vt yuhapa na 
kohchi achukmvt anumpuli tok. 

36. Yohmi ma hatak nana kia okla ik im anolo ka chi ka, 
im apesa tok. Yohmi kia i shahlichit im apesa kak o, 
anonti okla anoli kyt isht 1 shahli fehna tok. 

37. Mihmvt nukhlakancha kvt atampa fehna mvt, Yvm- 
mak okvt nan okluha kvt vlhpesa bano ho yumihchishke: 
ik haponaklo atuk a haponaklochi mvt, anonti ik anumpulo 
atuk a anumpuli ikbishke, achi tok. 

Chisvs vt pvska lumbo untuklo, micha nvni chipunta kanomosi aiena 
tuk a hatak tahlepa sipokni ushta impvchi, 1; 11 Falisi vhleha ha 
nan isht ai atokowa ya i haiakvchi ik bvnno; 14 mihma nan im 
al ithuna vhleha hvt Falisi vhleha, micha Helot aiena i na-pvska 
ishit-shatummi a ahah! okla im ahna chi ka i miha. 22 Betsaita 
ya hatak lvpa yvt anta tuk o, Chisvs vt hoponayochi. 27 Pita 
yyt, Chishno ak osh Klaist chia mak oke, atokolit achi ma, Chisvs 
vt im aiokpanchi; ilap ak oil im antia hosh ile kaiyanchit nana 
palummi puta ma e pibisa chi hokvto ik pi nukwaiyo ka hi a, 
Chisvs vt pim abahanchi. 


NITAR yvmma foka ma okla hvt laua fehna, micha 
vpa hi vt nanasi kia ik ım iksho ma, Chisvs ash osh nan im 
al ithvna vhleha hash hoyo mvt, 

2. Okla laua vt si apehvt maya na himak nitak tuchina 
ka nana vpa hi vt ik im iksho hatuk o, i sa nukhakloshke. 

3. Yohmi kvt okla ik impo ho in chuka ya pit yuhli lı 
hokma, kanimi kvt mishema ho minti batuk okvt, takla 
tikamba hinlvshke, im achi tok. 

4. Mihma nan im al ithvna vhleha hash osh, Yakni 
haiaka ilvppa katima yak o hatak vt pvska ya ai ishi hosh 
okla ilvppa fihobla hinla ho? im achi tok. 

5. Mihma 1 ponaklot, Pvska yvt katohmi ho hvsh ishi 
ho? im achi ma, Untuklo, achi tok. 

6. Mihma okla hvt binohla chi ka apesa tok; micha puska 
untuklo kash ishi cha, vba pit aiokpvchi cha boshullichi mvt, 
okla ha itikba in talohla chi ho nan im ai ithuna vyhleha 
hash ima ma, yvmmak ash osh okla hash itikba in talohli tok. 

7. Micha nuni chipunta kanomosi ka okla isht aya tok; 
atuk o yvmmak ash o vba pit isht aiokpvchi mvt, yummak- 
ma itikba in talohla chi ka apesa tok. 

8. Yohmi na okla impvt kaiya tok: mihma ilhpak bo- 
shulli atampvt asha ka kishi untuklo ho okla ishi tok. 

9. Mihma okla impa tuk vt tahlepa sipokni ushta foka 
tuk a tok; yohmi ma okla hash kanima pit yuhli tok 

10. Mibmvt ashalika nan im ai ithvna vhleha hash it 
apihvt peni pit fohkvt ia mvt, Talmanuhla yakni a kaniohmi 
ho ona tok. 

11 Mihmi Falisi vhleha hvt ayvt ai vla cha, imomaka pisa 
hosh, nan isht ai atokowa vba minti ka okla ai im a hoyo 
hosh himona isht it im anumpulit aiasha tok. 

12. Mihmi chitolit chukvsh ai anukaka hiha mvt, Na ka- 
tihma ho hatak himonasi aiasha ilvppvt nan isht atokowa ya 
okla hoyo cho? Ahli mak o hvchim achi lishke, Hatak 
himonasi aiasha iluppa nan-isht atokowa nana hosh in takala 
he keyu mak oke, im achi tok. 

13. Mihmvt issvt ivt, peni ash o anonti chukowa mvt, 
mish-tunnvup o ia tok. 

14. Mihma nan im ai ithvna vhleha hvt pvska okla isha 
he tuk vt immihaksi, yohmi mvt peni a foka kvt puska achufa 
ka ont ia keyu họ okla isht aya tuk a tok. 

15. Mihma yvmmak ash osh achukmalit nan i mihvt, 
Falisi vhleha 1 pvska isht-shatvmmi, micha Helot i pvska 
isht-shatvmmi alena ka im il anuktahlvt ahah! ahnit hush 
pihisashke, achi tok. 

16. Mihma ilap bika it im anumpulit, Pvska vt ik pim 
iksho kak oka, achi tok. 

17. Mihma Chisvs vt akostininchi mvt, Na katihmi ho 
puska vt ik hvchim iksho kak atuk a hvsh miha cho? hvch 
ik akostinincho, mikmvt hvch ik ithano aiena kvt moma ho? 
huchi chukvsh vt kvllo kvt moma ho tuma! 

18. Huchi nishkin vt asha kvt hvch ik peso cho? micha 
hvchi haksobish vt hinli kvt, hvch ik haponaklo ho? mikmvt 
hvch ik ithano cho? 

19. Pvska tahlapi ho hatak tahlepa sipokni tablapi ka īn 
tushahlichi li ma, boshulli vt kishi alota katohmi ho hvsh 
ishi ha tok 0? im achi ma, Auah-tukló, okla achi tok. 

20. Anonti tahlepa sipokni ushta ma, untuklo tuk a a 
boshulli vt kishi alota katohmi ho hvsh ishi ha toko? achi 
ma, Untuklo, im achi tok. 

21. Yohmi ma, Katiohmi ho na hvch ik akostinincho hoh 
cho? im achi tok. 

22. Atuk osh Betsaita vla ; yohmi ma hatak W yo okla 
isht im ona mvt, yvmmak ash potola chi ka im asilhha tok. 

23. Mibma hatak lvpa yash o ibbak a halvlli cha, tumaha 
ba ishit kohcha; yohmi mvt nishkin a im on tofa cha, ibbak 
a isht umbitepa mvt, Nanasi kia ish pisa cho? achit 1 po- 
naklo tok. 

24. Mihma vba chakali mvt, Hatak vt iti yak o chohmi 
hokak osh itunowa ho pisa lishke, achi tok. 

25. Yohmi ma anonti nishkin ash o ibbak isht umbitepa 
myt, vba chakalichi tok: mihma hlakofi cha, hatak moma 
ka pisa achukma tok. 

26. Mihma m chuka pit chvfñchi mvt, Tvmaha ha ont 
chik chukowokmvt, anonti tumaha asha ka achvfona kia chik 
im anolo kashke, achi tok. 

27. Mihmvt Chisvs vt nan im ai ithvna vhleha ha ai ita- 
pehvt kohchvt vt, tumaha Sesalea Filippi ya ona tok: 
mihmvt takla ya nan im ai ithuna vhleha hash i ponaklot, 
Okla hvto kvta sia ho miha cho? im achi tok. 

28. Mihma afalaminchi mvt, Chan Baptist; yohmi kia 
kanimi mvt, Elias ak o achi; kanimi kvto Hopaii vhleha ha 
tok achvfona mak oka, achi hoke, achi tok. 

29. Mihma, Amba hvchishno vto kuta ho hvs si achi ho? 
im achi ma, Pita yvt afalaminchi mvt, Chishno ak osh Klaist 
chia mak oke, im achi tok. 

30. Mihma yvmma hatak nana kia ik im anolo ka chi ka 
kvllochit i miha tok. 

31. Mihmvt Hatak Ushi vt nan-isht ai ilbusha in laua chi, 
micha hochitoka vhleha, mikmvt na-holitompa isht asha 
pehlichi vhleha, anonti na-holissochi vhleha aiena ka ai im 
a kullakshit illa he; atuk mvt nitak atuchinakma anonti tana 
hi a isht im abvchit isht ia tok. 

32. Mihmvt anumpa yummak ash o haiakvchit anumpo 
honli tok. Mihma Pita yvt halvlli cha, im alummit isht ia 
tok. 

33. Yohmi ma yvmmak ash osh filemvt nan im ai ithvna 
vhleha hash pisa mvt, Pita yash im alvmmit, Setan chia hvt 
vm ashaka yo ish hikiashke: chishno vto Chihowa ai im 
anukfila hano ish ahninchi keyu, amba hatak ai im anukfila 
yok mak oka, achi tok. 

34. Mihmvt okla ha, micha ilap nan im ai ithvna vhleha 
aiena kash hoyot itvnahli mvt, Kuna hosh siakaiyvt aya chik- 
myt, ik ile holitoblot im ititaiyukhvna ma sholi cha, siakai- 
yashke. | 

35. Kvna hosh ilap im ilhfopak a okchalinchi ka ahni 
hokvt 1 kunia he; amba vno pulla, micha vbanumpa aiena 
pulla ho kvna hosh m ilhfiopak a kanchi hokvto, mihi yosh 
okchalincha hi oke. 

36. Hatak vt yakni a mominchit immi ikbi hoh kia, anonti 
ilap im ishilombish ash osh 1 kunia kvt, nanta ho isht im ai 
achukma hinla cho? 

37. Keyukmvt, hatak vt nanta hak o ilap shilombish a 
isht atobba hinla cho? 

38. Yohmi hoka hauwi shahli, mikmvt nan-ashuchi fehna 
ajena alasha ilvppa kuna kia vno, micha vm anumpa aiena 
ka ai 1 hofahya atukma, mihi yo Hatak Ushi vt Iki im aholi- 
topa il ai ishit, enchil holitopa vhleha aiena pehlichit ayvt 
vlakmvt, 1 hofahya ak inla hi oke, im achi tok. 


CHAPTA IX. 


Chisvs vt nvnih chaha oiyvt pakna ont hikia mvt mlvt toba, 1; 
11 mikmvt Elias vt vla he achi chatuk a, Chan Baptist ak osh mih 
mak atuk o anoli; 14 mihmvt hatak achufa hosh shilombish ok- - 

pulo anukfohka kvt ik haponaklo, micha anumpula he keyu ka 
aiena tuk ọ hlakotichi; 30 mihmvt ititaiyukhvna a takalit illi tuk 
myt, anonti falamvt tana hi vt atuklanchit anoli; 33 nan im ai 
ithvna vhleha hvt nafehna bvnnvt asha ka, Chisvus vt nan isht i 
miha, 38 mihma kvna hosh nan isht ahullo okpulo ya ilap hohchifo 
ak ọ isht kocha weli hoka ik ataklvmo ka hi ai miha; 42 na 
yimmi im anukfila ik hochito puta yoshubli ka ai vihpesa keyu ka 
miha., 


1. MIHMUT, Ahli mak o hvchim achi lishke, Tlvppa hioh- 
maya ka kanimi kvt ik illo hosh Chihowa apehlichika yvt 
nan-isht ai ahlika ya al it ishit vla na pisa chi kvt, asha hoke, 
im achi tok. 

2. Atuk osh yummak atuk a nitak hannali ma, Chisvs vt 
Pita, micha Chemis, mikmvt Chan aliena ka yvmmak bano 
ho pehlichi cha nvnih chaha yo pit oiya tok: mihmvt inlvt 
tobvt itikba hikia tok. 

3. Mihma im ilefoka yvt shohmalali tohbit kvnia kvt, okti 
pushi ak o chiyuhmi tok: yohmi hatuk o nantvnna tohbichi 
nana ak osh 1 shahlichit tohbicha he keyu ki tok. 

4. Mihma Elas, micha Moses itatuklo hosh ant i haiaka 
tok: mihmvt yvmmak ash osh Chisvs a it im anumpulit 
okla tok. 

5. Yohmi ma Pita yash ot anumpuli mvt, Chisvs ash o, 
Pi shahli ma! ilvppa e maya kvt pim achukmvshke: yohmi 
ka vlhtipo tuchina kak o il ıkbi na achvfvt chimmi hokma, 
anonti achvfvt Moses ak o immi hokma, anonti achufa kot 
Elias ak o immi hashke, im achi tok. 

6. Yohmi ka okla nukshopa fehna hatuk o nana a miha 
ik ithano ha tok. 

7. Yohmi ma hoshonti hvt ant im okhlilichi tok: mihma 
hoshonti anukaka ya auet anumpuli kvt, Ilvppak osh Svso 
a holitopa mak oke, hvsh i haponaklashke, achi tok. 

8. Mihma ashalika filemovt okla hopokoyo kvt, hatak 
inla nana kia ik peso; amba Chisvs ash bano ho ai it apiha 
tok. 

9. Atuk o nvnih asht okla akowvt minti ma, nanaka okla 
pisa tuk vt hatak nana kia ik im anolo mak o, Hatak Ushi vt 
illi tuk vt tani ha ya hi a, i miha tok. 

10. Atuk o anumpa yummak ash o ilap illvt okla ithanvt, 
TIli tuk osh tani kvt nanta hak oh chishba? ahnit ilap bika 
it im a ponaklot itunowa tok. 

11. Mihmvt im a ponaklot, Na katihmi ho na-holissochi 
vhleha hvt, Elias ak osh tikba vla pulla he, okla achi cho? 
achi tok. 

12. Mihma afalaminchi mvt, Ahli, Elias ak osh tikba vla 
cha, nan-okluha ka ant falammchit apoksiacha he; mikmvt 
Hatak Ushi vt kaniohmit nana lawa ka isht ai ilbvsha he, 
micha nan isht ik ahobo ka he alena ka isht a holisso hatuk 
oke. 

13. Yohmi kia, Isht a holisso tok mak oka Elias vt vla 
ahli ho mvhli: yohmi na okla kanimihchi bvnna kvt yvm- 
mak ash 0 im ai yvmihchı tuk oke, hvchim achi lishke, im 
achi tok. g 

14. Atuk osh nan im ai ithvna vhleha alasha ka ona mvt, 
okla chinto fehna kyt aiasha ma, anonti na-holissochi vhleha 
hvt yvmmak ash o nan im asilhhvchit maya na ont pisa tok. 

15. Mihma okla hvt yvmmak ash o pisa mvt, mih makinli 
ho okla nukhlakancha fehnvt, yiblepvt im ai onvt, okla aiok- 
puchi tok. 

16. Mihma na-holissochi vhleha hash o 1 ponaklot, Nanta 
mak o hvsh it im asıilhhvchi hatuk o cho? achi tok. 

17. Yohmi ma okla laua yash osh achvfvt afalaminchi 
mvt, Nan-ithvnanchi ma! svso hyt na-shilombish ik anum- 
pulo yo il ai eshi hatuk o ishit chim vùla lishke. 

18. Yohmi ka kanma yo ai ilhkolichikmvt, haiochiche- 
chi chatuk: mikma itukpokpokit noti ahampvt, chunnvt 
taha chatuk; yohmi ho na chim ai ithuna vhleha ha yvmma 
kohcha chi ka im anoli li tuk ak o, okla kohcha he keyu ke 
tuk oka, achi tok. 

19. Mihma afalaminchi mvt, Na yimma he keyu isht-ai 
unchululi hvuchia ma! hvchi takla ahanta li katiohmi foka chi 
cho? nana ka isht ak hvchi ahno ho katiohmi foka chi cho? 
Isht hvs svm vlashke, achi tok. 

20. Mihma yvmmak ash o okla isht im ona tok: mibhma 
yvmmak ash pisa ma, na-shilombish ash osh mih mak-inli 

ho haiochichechi tok; mihma aka itula cha, shalali mvt 
itukpokpoki tok. 

21. Mihma iki ash ọ i panaklot, Katiohmi foka kash o 
ilvppvt ai yakohmi tok 0? achi ma, Ulla tomba mak a tok. 

22. Yohmi ka vbi bvnna kvt luak, mikmvt oka alena ka it 
a kanchi beka tuk oke: yohmi kia nana ho ish kanimihcha 
hinlakmvt, ish pi nukkaklo cha, ish pi apelashke, achi tok. 

23. Mihma Chisvs ash osh chi yimma hinla hok ma, na- 
vimmi hokvno nan okluha kvt ai i yomohma hinla hoke, im 
achi tok. 

24. Mihma vlla ya iki yash ot mih makinli no nishkim 
okchi mihinti hosh chitolit, Chitokaka ma! sai yimmishke ; 
nan-isht ik a sai yimmo ya is svym apelvchashke, achi 
tok. 

25. Mihma okla hvt yihlepvt ant ai itahoba ka, Chisvs vt 
pisa mvt, na-shilombish okpulo ash o im alvmmit, Na shi- 
lombish ik anumpulo, mikmvt ik haponaklo aiena chia hvt 
ilvppa ish a kohcha cha, mikmvt himmakma chik chukowo 
ka he mak o chim apesa lishke, im achi tok. 

26. Mihma na-shilombish ash osh tahpvlvt, yvmmak ash o 
haiochichechi fehna cha, a kohcha tok: mihma yvmmak ash 
ot illi yo chohmi tok: yohmi hatuk o, Illishke, achi kvt laua 
tok. 

27. Yokmi kia Chisvs ash osh ibbak a halvili cha, tanichi 
ma; yvmmak ash ot wakaya tok. 

28. Atuk o aboha ont chukowa ma, nan im ai ithvna 
vhleha hash ot ilap banot im a ponaklot, Na katihmi ho 
pishno vto yvmma e kohcha he keyu ke tuk oh cho? achi 
tok. 

29. Mihma, Ilvppa chohmi kvt nana ho isht kohcha hi 
vt iksho, amba vba pit anumpuli, micha na-hullochi aiena hok 
mak bano hoke. 

30. Mihma yvmmak ash asht okla ilhkoli mvt, Kalili a 
okla hlopulli tok: mihma hatak nana kia akostinincha hi 
oka, ik ahno ki tok. 

31. Yohmi kvt nan im al ithuna vhleha ha nan im abv- 
chi kvt, Hatak Ushi vt hatak puta ibbak a fohka hoka, okla 

vba chi hoke: atukma illi ha ya tuk vt, nitak ont atuchin- 
akma tana hi oke, im achi tok. 

32. Yohmi kia anumpa yvmma okla ik akostinincho ; 
yohmi mvt 1 ponaklo nukshopa tok. 

33. Atuk o yvmmak ash ot Kapenavm a vla tok: mih- 
mvt aboha anuka asha hosh i ponaklot, Takla ya hvchishno 
bika isht hvsh it im anumpuli kash osh nanta mak atuk 0? 
achi tok. 

34. Yohmi kia lumvt okla maya tok: yohmi kvt takla 
ya, Kuta hak osh moma 1 shahli ahanta chishba ? ahnit ilap 
bika okla isht it im anumpuli tuk a tok. 

35. Mihma binili mvt, auahtuklo kash o hoyo cha, Hatak 
nana hosh moma 1 shahli bunna hokmvt, mihi yosh moma 
ka ik lauwokmvt, anonti moma in tishu a hi oke, im achi 
tok. 

36. Mihmvt vlla yo halvlli cha, itintakla binilichi tok: 
atuk osh ishit sholi mvt, 

37. Kvna hosh sa hohchifo pulla hatuk mak o vlla ilvppa 
chohmi achvfona ka holitoblikmvt, vno ak o sa holitobli 
hoke: mikma kvna hosh vno a sa holitoblik mvt, vno ak o 
sa holitobli ho keyu, amba auet sa kanchi tok ak oke, im 
achi tok. 

38. Mihma Chan vt afalaminchi mvt, Nan ithunanchi 
ma! achvfa hosh chishno chi hohchifo ha nan-isht ahullo 
okpulo puta isht kocha weli hosh anta ho e pisa ka, ik pi- 
bafohkoshke: yohmi ma il im alamaa kano, ik pibafohko 
hoka, achi tok. 

39. Yohmi kia Chisvs ash osh, Hvch ik im alammo kash- 
ke: hatak vt sa hohchifo pulla hatuk mak o na fehna ka 
isht ai yvmihchi hokvt vno a yvmmak fokalechit na sa mi- 
hacha hi vt iksho hoka. 

40. Mikma kvna hosh hvpishno a hvp 1 sanali keyu hokv- 
to, hvp-ibai achvfa hoke. 

41. Klaist a immi hvchia hoka, kuna kia oka kapvssa 
isht-ishko achvfa ka hvsh ishka chi ho, vno sa hohchifo 
pulla hatuk mak-o hvch ipeta hokmvt, isht vlhtoba ka i 
hlakofa he keyu, ahli mak o hvch im achi lishke. 

42. Micha kuna hosh a yimmi vhleha chipunta ilvppa 
achufona ma ibetvblichi hokmvt, ilapa ak o tanchi botoli 
tuli ak osh ikunla ya a takanli ho okhvta ha oka kunia hok- 
mak osh, im vlhpesa he tuk mak a hi oke. 

43. Yohmi ka chibbak vt chi ibetvblichi hokma, chanlit 
ish hokofashke : imomokpulo yosh ai-okchaya ya ont ish 
chukowa hok mak osh, chim vlhpesa kvt chibbak vt tuklo 
hosh aiokpuloka, luak vt nitak nana moshola he keyu mak 
0, chi itutula hi atuk a chim 1 shahli hoke. 

44. Yvmmak oka i shushi yvt illi keyukma, anonti luak 
mvt nitak nana mosholi keyu hoke. 

45. Mikmvt chiyi yvt chi ibetvblichi hokma, chanlit ish 
hokofashke : imomokpulo yosh al-okchaya ya ont ish chuk- 
owa hok mak osh chim vlhpesa kvt, chiyi yvt tuklo hosh 
ai-okpuloka, luak vt nitak nana moshola he keyu mak o chi 
itutula hi atuk a chim 1 shahli hoke. 

46. Yvmmak oka 1 shushi yvt illi keyukma, anonti luak 
vt nitak nana mosholi keyu hoke. 

47. Mikmvt chi nishkin vt chi ibetvblichi hokma, kohchit 
ish kanchashke: nishkin achufa yosh Chihowa apehlichika 
ya ont ish chukowa hok mak osh chim vihpesa kvt, chi 
nishkin vt tuklo hosh aiokpuloka luak a chi itvtula hi a chim 
1 shahli hoke. 

48. Yvmmak oka 1 shushi yvt illi keyukma, luak vt nitak 
nana mosholi keyu hoke. 

49. Mikma moma kvt luak o isht ai yummi bano kvt, vba 
isht aiokpvchi vt hvpi isht ai yomma hi a ohma hi oka. 

50. Hvpi vt achukma; yohmi kia hvpi vt homi kvt i 
kunia hokma, nanta hak o isht hvsh homincha hinla cho? 
Hvpi a hvchishno inli il anit hysh ieshikmvt, huchishno bika 
ma hvsh it 1 nanaiya achukmashke, achi tok. 


CHAPTA X. 


Uhisvs vt Chutea yak ọ nan im ai abvchit anta, mihmvt it i kvnia 
holisso hak o Falisi vhleha ha isht it im anumpuli, 1; 18 vlla chi- 
punta ya halvllit sholi 17 Chisvs vt hatak himita nan in laua yo 

aiokpvchit imomaka pisa: 28 mikmvt kuna hosh ilap ak o holitobli 
pulla hosh nan okluha ka issvt aya tuk okvno im atobba hi vt mi- 
ha: 32 ilap vt ititaiyukhvna a takalit illi tuk mvt anonti, falamyt 
tana hi vt himmakma Chisvs vt anoli: 35 Chemis Chan ita tuklo 
kyt Chisvs a nana im asilhha; mihma Chisvs vt ilap ma nana ho 
im achi myt; 46 ik hoponayo Batimevs a hoponayochi, 


1. Mtama yummak ash o asht wakayvt minti mvt, 
Chatan hlopullit mish-tvnnvp a ayvt Chutea yakni a vla 
tok: mihma okla hvt im ai itahoba na ai yakohmi yatuk 
okvt, anonti nan im abvchit ahanta tok 

2. Mibma Falisi vhleha hvt im ai vla mvt, imomaka pisa 
hosh, Hatak vt tekchi a kancha he vlhpesa hoh cho? achit 
1 ponaklo tok. 

3. Mihma yvmmak ash osh afalaminchi mvt, Moses vt 
nanta hak o hvchim apesa tok 0? im achi tok. 

4. Mihma, It i kvnia holisso hak o ikbi cha, kancha hi ọ 
Moses vt ahni tok, achi tok. 

5. Mihmvt Chisvs vt afalaminchi mvt, Hvchishno hvchi 
chukush kullo pulla kak o nan vihpisa ilvppa hvchim ikbi 
tok. 

6. Amba nan okluha toba vmmona ka Chihowa hvt nak- 
ni, tek ita tuklo ho ikbi tok. 

7. Ivppa pulla hatuk mak o hatak vt iki, micha ishki 
aiena ka issa cha, tekchi ak o asitia hi oke. 

8. Yohmikmvt tuklo yvmmak atuk vt haknip achvfa hi 
oke. Yohmi ha mvt 1 himmakma tuklo mak a hi o keyu, 
amba haknip achvfa hoke. 

9. Yohmi hoka, Chihowa hvt nana ka it a halvilichi ha 
ya, hatak nana kia ik it į filvmmicho kashke, im achi tok. 

10. Atuk o aboha anukaka maya ho nan m ai ithuna 
vhleha hash osh anonti na mihi yash inli ho i ponaklo tok. 

11. Mihma kvna hosh tekchi a kanchi cha, inla yo it aua- 
waya hokmvt, haui tobvt yvmmak ash o isht ik vłhpisalo 
hoke. 

12. Mikma ohoyo hvt 1 hatak a kanchi cha, inla yo au- 
waya hokmvt, haui toba hoke, im achi tok. 

13. Mihma yvmmak ash ot potola chi ho vlla chipunta 


CHADERA X. 145 


ya okla isht im ai vla tok : atuk ak o nan im ai ithuna vhle- 
ha hvt nan isht ai vla yvmmak ash o im alummi tok. 

14. Yohmi kia Chisvs vt yvmma pisa mvt, ik im vlhpieso 
fehna cha, Ulla chipunta yvt vm ai vla hi a hvsh ahni cha, 
huch ik im alammo kashke: ilvppa chohmi kak osh Chiho- 
wa apehlichika mak oka. 

15. Ahli mak o hvchim achi lishke, Kuna hosh vlla iski- 
tini ak o chiyuhmit Chihowa apehlichika ya aiokpvchi ho 
keyukmvt, yummak oka chukowa he keyu hoke, im achi 
tok. 

16. Mihmvt yummak ash 0 ishit sholi cha, ibbak a isht 
umbitepa mvt, yukpali tok. 

17. Mihmvt kohchvt ivt hina ont fohka ma, achvfvt ma- 
lelit mintit ant 1 huchukbihlepa mvt, Nan-ithvnanchi achuk- 
ma ma! ai okchayvt bilia ya pisa la he vlhpesa kuto nanta 
hak o yumohmi la chi cho? achit 1 ponaklo tok. 

18. Mihma Chisvs ash osh, Na katihmi ho achukma is si 
achi cho? achukma vt iksho; amba achvfa kak illa: yvm- 
mvt Chihowa ak oke. 

19. Anumpa vlhpisa, Haui chik tobo kashke: Kvna kia 
chik bo kashke: Nana kia chik hukopo kashke: Anumpa 
ik ahlo isht atokolit chik ahanto kashke: Kwna kia chik 
haksicho kashke: Chiki, chishki aiena ka ish holitoblashke, 
achi puta ka ish ithanvshke, im achi tok. 

20. Mihma afalaminchi mvt, Nan ithvnanchi ma! vlla sa 
tomba kash inli hosh ilvppa puta ka holitoblit isht mihinti 
li tuk oke, im achi tok. 

21. Yohmi ma Chisvs vt pisa kvt 1 hullo : Wa Nana 
achvfa hosh ik chim onoshke; ish ia cha, nana hosh chim 
. ashakmvt, ish kampila cha, ilbvsha. puta ka ish imashke : 
yohmik mak osh na holitompa kvt vba yakni ya chin tonla 
he mak oke : mikmvt mintit ititaiyukhvna ant ish eshi cha, 
is siakaiyashke, im achi tok. 

22. Mihma yvmmvt nan m laua fehna hatuk osh anumpa 
yvmma haklo mvt, nukhaklot, kanima ia tok. 

23. Mihma Chisvs vt filemvt hopokoyo mvt, nan im ai 
ithuna vhleha hash ọ, Na palvmmi nana:kvt a fehna ho nan 

in laua vhleha hvt Chihowa apehlichika ya chukowa hi oke, 
im achi tok. 

24. Mihma nan ithvna vhleha hash osh anumpa yvmma 
achi ka okla nukhlakancha tok. Yohmi kia Chisvs ash ot 
anonti anumpuli mvt, Ulla vhleha ma! im ilayak ai anuk- 
chieto hosh ahanta kvto Chihowa apehlichika ya chukowa 
kuno palvmmi kvt katiohmi fehna hoh chishba! 

25. Kamel vt chofak ushi nishkin a hlopulli ka palvmmi 
kvt, hatak nan in laua yosh Chihowa apehlichika chukowa 
ka ik lauwoshke, im achi tok. 

26. Mihma okla nukblakancha atampa fehna mvt, Xoh- 
mikma kvta hosh okchaya hinla cho? ilap bika it im achit 
maya tok 

27. Mihma Chisvs vt atokolit pisa mvt, Hatak okmvno 
yohma he keyu kia, amba Chihowa hokvno ai yohmi hoke. 
Chihowa yak okmvno nan okluha kvt aiahli chatuk oka, 
achi tok. 

28. Yohmi ma Pita vt, Yakeh! pishno vto mominchit il 
issa cha, e chiakaiya tuk oke, im achi tok. 

29. Mihma Chisvs vt afalaminchi mvt, Ahli mak o hv- 
chm achi lishke, Hatak nana hosh vno pulla, micha vba- 
numpa aiena hatuk mak o, in chuka, keyukmvt itibapishi 
vhleha, in tek puta, iki, ishki, keyukmvt tekchi, mikmvt vlla, 
micha yakni aiena ka issvt aya hokvto, 

30. Mibi yosh okchaya takla kvt chuka, itibapishi vhleha, 
micha in tek vhleha, mikmvt ishki, micha vlla, anonti yakni 
aiena kvt mihi atuk a ohmi tahlepa achvfa ho pisa he; mik- 
mvt nan ishtaiipalvmmi mvt im aiena tukmvt, anonti yakni 
inlakma aiokchayvt bilia ya pisa hi oke. 

31. Yobmi kia tikba yatuk vt ont ishtaiyopa hi vt lawak- 
ma, anonti ishtaiyopi atuk vt tikba ya hi vt lauvt asha hi 
oke, achi tok. 

32. Micha Chelusalem ilhkoli hosh hina vlhtot asht aya 
ma, Chisvs vt tikba hikvt ia ma, okokko! okla ahni mvt, 
iakaiya kvt nukshopvt okla itvnowa tok. Mihma auah-tuklo 
kash o 1 howa cha, ilap nana im a kaniohma chi kvt im 
anolit, 


CHA X. 147 


33. Inta! Chelusalem a iloh ilhkolishke ; yohmi ka Ha- 
tak Ushi vt na-holitompa isht asha pehlichi vhleha, micha 
na-holissochi vhleha alena ka ibbak fohka chi; mikma illa 
he anumpa onochi cha, Chentail okla ho ibbak fohka chi 
hoke. 

34. Mikmvt yvmmak ash o okla ishit yopula, micha fvm- 
mi, mikmvt on tuftua alena cha, okla vba chi hoke: atuk- 
ma nitak ont atuchinakma falamvyt tana hi oke, achi tok. 

35. Mihma Sebete ushi Chemis, micha Chan ita tuklo 
kvt im ona mvt, Nan-ithvnanchi ma! nana ho il ahnikma, 
ish pim aiahlichi hokbano il ahnishke, achi tok. 

36. Mihma, Nanta hak o hvchi yvmihchi la hi a hvsh 
ahni cho? im achi tok. 

37. Chim a holitopa ya achvfvt chibbak isht impak-imma 
ashakma, anonti achvfvt vlhfvbekimma asha hosh, e chiya 
hi ak o ik yohmi ish ahnashke, im achi tok. 

38. Yohmi kia Chisvs ash osh, Nana ho hvsh asilhha 
hokvt hvsh akostininchi keyushke : isht-ishko vno vt ai ish- 
ko la chi ka hvsh ai ishka hinla cho? mikmvt baptismo a 
vno vt isht baptismo li ka hvchishno vt isht a huchi baptis- 
ma hila cho? im achi tok. 

39. Mihma, Pi yvmohma hinlvshke, im achi tok. Mihma 
Chisvs ash osh, Isht-ishko vno vt ai ishko li ka hysh ai ish- 
kokmvt, anonti baptismo vno vt isht a baptismo li aiena ka 
isht a hvchi baptisma chi ho mvhli hoke. 

40. Amba sabbak ishtimpak imma, micha vlhfvbekimma 
alena asha hi okvno ima la hio keyu; amba kuna ho im 
vlhtaha mak a he oke. 

41. Mihma pokoli kash ot haklo mvt, Chemis, Chan ita 
tuklo kash okla isht ik i yukpo fehna tok. 

42. Yohmi kia Chisvs vt yvmmak ash o hoyo cha, Chen- 
tail okla 1 miko vhleha hvt ai i shahlit pehlichi chatuk : 
mikma 1 hochitoka vhleha hvt nana kyt im a vlhpiesa mak 
osh okla ha i yvmihchi chatuk a hvsh ithaiyanvshke. 

43. Yohmi kia hvchishno yokvto hvchi yvmohma he key- 
ushke: amba hvchi kanima mvt i shahli bunna hosh hvch 
ibafoka hokmvt, nan-isht hvchim vtta ya he. 

44. Mikma hvchi kanima hosh moma 1 shahli hvchi byn- 
nakmvt, moma in tishu hvchia ha hi oke. 

45. Hatak Ushi ak kia nan isht im vtta hi o, aya tok 
keyu: amba ilapo ak osh nan isht vtta he, anonti lawa kvt 
isht a hlakofa hi a ilap im ilhfiopak a isht atobba he mak a 
tok oke, im achi tok. 

46. Mihma Cheliko a okla ai vla tok: atuk osh nan im ai 
ithvna vhleha, micha okla lawa fehna aiena ho pelichi cha 
Cheliko ash a kohchvt ia ma, Timevs ushi Batimevs lvpa 
yvt hma lapalika yo a binilit nan asilhha tok. 

47. Atuk osh yvmmak ash ot Chisvs Nasalet minti yatuk 
o haklo mvt, tahpvlvt, Chisvs Lewi ushi chia hvt is sa nuk- 
haklashke, ahanchi tok. 

48. Mihma nukchinta chi ka, i miha kvt laua tok: yohmi 
kia yvmmak o i shahlichi fehnvt tahpvlvt, Chisvs Lewi ushi 
ma! is sa nukhaklashke, ahanchi tok. 

49. Mihma Chisvs vt hikia cha, yvmmak ash o hoya hi ą 
miha tok. Mihma hatak lvpa yash o ont hoyot, Chi nuk- 
tanla achukmashke, auet chi hoyo hoke; wakayá, im achi 
tok. 

50. Mihma im anchi ash o kanima pit bohli mvt, waka- 
yvt, Chisvs a ima ona tok. 

51. Mihma Chisvs vt afalaminchi mvt, Nanta mak o chi 
yumihchi la hi a ish ahni cho? im achi tok: mihma hatak 
lvpa yash osh, A. shahli ma! hoponayo la hi a, im achi tok. 

52. Mihma Chisvs ash ot, Ish iashke; na chi yimmi hvt 
chi hlakofichi hoke, im achi tok. Mihma ashalika hoponayo 
mvt, hina fohkvt Chisvs a iakaiya tok. 


CHAPTA XI. 


Chisvs vt issuba haksobish falaia himita om binili cha, Chelusalem 
ont chukowa, 1. 12 Fik vpi yo nitak nana ik ano ka hi a, Chisvs 
vt im apesa: 15 mihmvt nan-itatoba vhleha tempel anukaka asha 
tuk a kocha pit tihleli. 27 Kanimi kvt nan isht ai vihpesa nana 
ho isht ai yvmohmi hatuk a a ponaklo tuk kia, yvmmak ash o Chi- 
svs vt im a tublichi. 

1. ÅTUK osh Chelusalem bilika Betfachi, micha Betani 
ita tuklo, Alif nvnih fehna ho ai vla ma, nan im ai ithuna 
vhleha hash tuklochit tihleli tok. 

2. Mihmvt, Ivt tumahushi hvchi chapaka auet talala ka 
hysh onashke: yohmikmvt yumma ont hvsh chukowa mih 
makinli hosh, issuba himita hatak vt ik om binilo kisha yvt 
asinta na hvsh pisa chi hoke: yvmma i hotofit isht hvsh 
lashke. 

3. Yohmi ka hatak nana kia, Na katihmi ho ilvppa hvsh 
yumihchi ho ? hvchim achi hokma, Chitokaka yak osh bvnna 
hatuk oke, hvsh achashke : yohmikma mih makinli ho auet 
pila chi hoke, im achi tok. 

4. Mihma it iachi mvt, hina tuklot ant ai it afama ho, 
issuba himita yvt okhissa kocha ya asinta na ont pisvt okla 
cha, 1 hotofi tok. 

5. Mihma yvmma hiohmaya tuk vt kanimi kvt, Nanta 
mak o hvsh katiohmi hosh issuba himita ya hvsh 1 hotofi 
cho? im achi tok. 

6. Mihma Chisvs vt nan apesa tuk ash o i miha tok: 
mihma peh ik ilhkolí okla im ahni tok. 

7. Mihma issuba himita yash o Chisvs a isht im vla cha, 
ım anchi puta ka om pvlli na yvmmak ash osh o minili tok. 

8. Mihma hina ya im anchi puta ka pvlli kvt laua ma, 
anonti kanimi kvt iti naksish 0 vmot hina ya pvlli tok. 

9. Mihma tikba ilhkoli, micha pit iakaiya alena tuk vt, 
chitoli hosh, Hosanna, Chitokaka i hohchifo il ai eshi hosh 
minti kvt holitopa mak oke. 

10. Piki Lewi apehlichi vt Chitokaka i hohchifo il ai eshi 
hosh aya kvt, holitopashke ; shutik tvbokaka fehna, Hosan- 
na al ahanchashke, achi tok. 

11. Mihma Chisvs vt Chelusalem a ont chukowvt, tempel 
a ont chukowa tok: micha nana puta kash filemovt pisvt in 
taha, mihma opivt taha aiena hatuk o, auah-tuklo kash o 
pehlichi cha, pit kohchvt Betani a ia tok. 

12. Atuk osh ont onna ho, Betani a asht okla minti na, 
yummak ash osh hohchvfo tok. 

13. Micha fik vpi vt hishi asha hosh, mishema ka hikia 

ho pit pisa tok; mihmvt yumma nana kia ahayuchi li yoba 
hinla ka, ahni cha, ona tok; atuk osh ona mvt, fik vt a nuna 
ik ai ono kisha hatuk o, nana kia iksho ho, amba hishi ak 
bano na ont pisa tok. 

14. Mihmvt Chisvs vt anumpuli mvt, Himak a pilla ma 
hatak nana kia vni isht ik chi ai vpo ho biliashke. Mihma 
nan m ai ithvna vhleha hvt haklo tok. 

15. Atuk osh Chelusalem a okla ai vla tok: mihma Chi- 
svs vt tempel a pit chukowa mvt, tempel anukaka ya nana 
a kanchi, micha a chumpa aienvt maya'tuk ash kocha pit 
yuhli mvt, anonti tuli holisso a bohlit itatoba ai-impa, micha 
puchi vlhpoba kanchi vhleha im ai om-binili aiena tuk ash 
halvllit filemohlit kinahlichi tok. 

16. Mihmvt hatak nana kia ai vlbeha ya tempel a isht 
hlopulla hi a ik im ahno ki tok. 

17. Mihmvt' nan im abvchit, Um aboha ya oklushi moma 
kvt vba pit ai anumpuli chuka hochifa hi oke, achi hosh ho- 
lisso ho keyu? yohmi kia hvchishno yokvto na hukopa 
vhleha in chuka yo ish ikbishke, achi tok. 

18. Mihma na-holissochi vhleha, micha na-holitompa isht 
asha pehlichi vhleha aiena kvt haklo mvt, okla ak osh mo- 
myt, yummyvt nan isht im abvchi ka ai im anukhlakancha 
hatuk o i komunta mvt, kanimihchit vbi ka ahni tok. 

19. Atuk o opivt taha ma, tumaha hash a kohchvt ia tok. 

20. Atuk o onnahinli ma, fik vpi ash ot ak-ïsht-vla pit 
vhlit bushit kunia tuk o pit pisvt ont ilhkoli tok. 

21. Mihma Pita vt pit anukfilli mvt, Yakeh! a shahli 
ma! fik ik ano ka hi oọ ish im apesa kash bvshit kunivshke, 
im achi tok. 

22. Mihma Chisvs vt afalaminchi mvt, Chihowa ak o bush 
1 yimmashke. 

23. Ahli pulla ho hvchim achi lishke, Kuna kia frih 
chaha ilvppa, Kanvllit, okhvta hak o pit ish okvtulashke ; 
im achi cha, chukvsh mvt anuktuklochi ik im iksho, amba 
nana ho miha tuk vt ont aiahla hi a yimmi hokmvt, im 
aiahla hi oke. 

24. Yobmi hoka vba pit hvsh anumpulikmvt, hvsh asilhha 

kvt hvsh isha hi vt hvchi yimmashke, yohmik mak osh hvehim 
aiahla hi oke. 

25. Micha vba pit anumpulit hvsh hikiakmvt, nana a 
hvchi kaniohmi tuk ashakma, hvsh i kashofashke: yohmi 
na hvchishno na hvchim aiashvchika puta ka Iki vba binili 
kvt huchi kashofi makinlashke. 

26. Amba hvsh i kashofi keyu hokmvno, hvuch Iki vba 
binili kvt hvchishno a na hvchim ajashvchika puta ka hvchi 
kashofa he keyu akinli hoke, im achi tok. 

27. Atuk o anonti Chelusalem a okla ai vla tok: mihma 
yummak ash ot tempel anukaka ya nowvt hikikia ma, na- 
holitompa isht-asha pehlichi vhleha, micha na-holissochi 
vhleha, mikmvt hatak hochitoka vhleha aiena kvt im ai vla 
tok. 

28. Mihmvt, Nan isht ai vihpesa mak o ilvppa puta ka 
ish yakohmichi cho? micha ilvppa puta ka ish yakomichi 
ka nan isht ai vlhpesa ka kvta hosh chim apesa tok oh cho? 
im achi tok. 

29. Mihma Chisvs vt afalaminchi mvt, Uno ak kia nana 
achufa ka hvchi ponaklo likma, hvs sum anolashke; yoh- 
mikma, vno vt nan-isht-ai-vlhpesa kaniohmi ho ilvppa puta 
ka isht ai yakohmichi li hatuk vt hvchim anoli lashke. 

30. Chan i baptismo vt vba yakni a minti hokmá, keyuk- 
mvt hatak akinli hokmá, nanta tuk oh cho? oh vm anoli, 
im achi tok. 

31. Mihma ilap bika it im anumpohonlit, Uba yak a tok: 
il achi hokma, Yohmik mak o katiohmi ho hvch iki yimmo 
tuk oh cho? acha hinla. 

32. Amba, Hatak ak a tok; il achi hokma, achi mvt, okla 
moma kvt Chan a hopan fehna hoke, ahni hatuk o, okla hak 
o 1 nukshopa tok. 

33. Mihmvt afalaminchi mvt, Chisvs ash o, Il anola he 
keyushke, im achi tok. Mihma Chisvs vt afalaminchi mvt, 
Uno vt nan isht ai vlhpesa kaniohmi ho ilvppa puta ka isht 
al yakohmichi li tuk vt ak hvchim anoloshke, achi tok. 

C HAPTER 


Pak-vpi a holokchi yo hatak toksvli ai vihpesa keyu vhleha i pota 
tok o isht vlhpisa,1. 13 Falisi vhleha hvt Sesa tuli holisso im itahobi 
ako Chisvs a isht i ponaklo ho, anumpa falama ima. 18 Satusi 
vhleha hvt hatak illi falamvt tana hi ako, Chisvs a isht i a ponaklo 
ho, im anoli: 28 anumpa vibpisa puta kvt kanima kak osh moma 
i shahli hatuk a Chisvs vt im anoli: 35 Klaist vt kuna hak o ushi 
ahinla ka, ponaklo: micha nan im ai ithvna vhleha ha ahah! im 
ahna chi ka, i miha. 41 Ohoyo ilbvsha i hatak illi yosh mait tuklo 
ho tvli holisso abohbli ya ont apitta ho, Chisvs vt im ahninchi. 


1. MIEHMUT nan-isht-vlhpisa ho isht im anumpulit 
ahanta mvt, Hatak osh pak-vpi aiasha ya hokchi cha, kuti 
apushi isht a holihtuchit apakfobli cha, oka-paki ai vibeha 
ya kulli cha, chuka chaha yo ikbi mvt, hatak toksvli vhleha 
ho i pota cha, yakni hopaki ho ia tok. - 

2. Atuk osh waya he ai vlhpesa ma, pak-vpi aholokchi 
nana waya ka, hatak toksvli vhleha hash ot ipeta chi ho, 
hatak toksvli vhleha hash o tishu ha pit in chuffichi tok. 

3. Atuk ak o yvmmak ash o okla it 1 hoklit boli cha, nana 
kia iksho ho pit chuvffichi tok. 

4. Mihma anonti tishu inla ho pit in chvffichi tok: atuk 
o yummak ash o tvli isht bolit, noshkobo ha mitvffit hofah- 
yalichi fehna cha, okla pit chvffñchi tok. 

5. Mihma anonti inla ho pit chvffichi tok: mihma yum- 
mak ash o okla vbi tok: mihma inla yvt laua ho pit yuhli 
kash kia, pit aieninchit kanimi ka þoli mvt, anonti kanimi 
ma vhi tok. 

6. Yobmi hatuk o iso achvfa, 1 holitopa fehna yosh im 
anta moma mvt, Suso hokvno okla holitobla chi hoke, achi 
mvt, ishtaiyopi mak o yvmmak ma pit chuffichi tok. 

7. Yohmi tuk kia hatak toksvli vhleha hash ot Ilvppak 
osh immi mak oke; inta! kiloh vbi na immi hatuk vt hv- 
pimmi hashke ; it im achit maya tok. 

8. Micha yvmmak ash o it i hoklit vbi cha, pakupi a ho- 
lokchi a ai ishit kocha pila tok oke. 


CHAPTA XII. 153 


9. Yohmi kuno, pak-vpi aholokchi immi atuk vto nanta 
hak o katiohma chi cho? Yummak ash ot. vla cha, hatak 
toksuli vhleha hash o vbit tahlikmvt, pakvpi a holokchi ash 
inla ho im issa chi hoke. 

10, 11. Yohmi ka, Tuli yumma chuk-ikbi vhleha hvt shiti- 
lema chash 0, yvmmvt chukbika nutaka in tola holitopa 1 
shahli ho tobvshke. īïlvppa Chitokaka yvt yumihchi ha 
tok o, hvpi nishkin a į na-fehnvshke, achi Holisso Holitopa 
ilvppa hvch ik it im anumpolo chatuk oh cho? im achi tok. 

12. Mihma nana isht apesa hosh ilap ak o isht anumpuli 
tuk a okla ithana hatuk osh, yummak ash o hoklit ishi bvnna 
hokak osh, okla ak ọ i nukshopa tok: mihmvt yummak ash 
o issvt filamohlit taha tok. 

13. Mihmvt ilap im anumpa akinli ho isht ai isht kanv- 
pacha chi ka, Falisi vhleha kanimi, micha Helotian iksa 
ajena ho pit on tihleli tok. 

14. Atuk ọ yvmmak ash ot ai vla mvt, Nan-ithunanchi 
ma! chishno yokvt aiahli chia, mikmvt hatak nana kia nan 
isht ik chim ahobo; hatak nashuka yak o ish pisa ho keyu 
hatuk okvt; amba Chihowa nana ajahni ak o ajahlit ish 
ithvnanchi chatuk a il ithaiyanvshke. Noshkobo isht 
chumpa tuli holisso ya Sesa yak ọ ima he ai vlhpesa hok- 
ma, keyukmá, nanta cho? 

15. Pi kvniakmá, ik pi kuniokma nanta chi cho? im 
achi tok. Yohmi kia okla nan ilahobi ka ithvna hatuk osh, 
Na-katihmi ho vmomaka hvs sa pesa cho? iskvli isht hvs 
sum vla na pisa lashke, im achi tok. 

16. Mihma okla isht im vla tok. Mihma, Ilvpput kuta 
hak o holbvt toba ho, mikmvt kuta ho a hohchifo ho? im 
achi tok. Mihma Sesa yak oke, okla im achi tok. 

17. Mihma Chisvs vt afalaminchi mvt, Nana puta kvt 
Sesa yak 0 immi hokma, Sesa yak o hvsh imashke; mikmvt 
nana puta kvt Chihowa ak o immi hokma Chihowa ak ọ 
hvsh imashke, im achi tok. Mihma okla i nukhlakancha 
tok. 

18. Yohmi ma Satusi vhleha hvt, Illi yvt falamvt tana he 
keyu; achi mak osh im ai vla cha, į ponaklot, 

19. Nan-ithunanchi ma! Kuna hoh kia itibapishi hvt tek- 
chi asha hosh vlla vt iksho ho illikma, itibapishi ash osh 
tekchi atuk a itauwaya cha, itibapishi im vlla ai ikba hi o, 
Moses vt holisso pim ikbi tok. 

20. Atuk o itibapishi hvt untuklot asha tok: mihma akni 
ak osh tekchi asha tuk osh, vlla iksho ho illi tok. 

21. Mibma iakaiya kash osh itauwaya tuk osh, anonti 
vlla vt iksho ho illi tok: mihma ont atuchina kyt mihinli 
tok. 

22. Mihma untuklo kash osh okla itauwaya ka, vlla vt 
iksho ki tok: ont ishtaiyopi ma choyo hash kia illi tok. 

23. Yohmi ka illi yvt falamvt tanikma, okla tanik mwno, 
untuklo hosh itauwaya tok a yvmma katima aiyukali mak o 
tekchi mak a hi oh cho? 

24. Mihma Chisvs vt afalaminchi mvt, Holisso Holitopa, 
micha Chihowa nan isht im aiahli ka aiena ka hwch ik ithano 
hatuk osh hvsh ashuckhi ho keyu ? 

25. Illi tuk vt tani hokvto, okla ik itauwayokma, anonti 
auwaya he 1 bobli kia iksho ka hi oka; amba enchil vhleha 
vba yaknı aiasha kak inli ho chiyuhma hi oke. 

26. Mikma illi yvmmak okvto tana he ak o miba hosh 
Chihowa hvt bufaha anuka a kaniohmit im anumpuli mvt, 
Uno ak osh Eblaham in Chihowa sia, mikmvt Aisaak in 
Chihowa siakmvt, anonti Chekob in Chihowa sia hoke, 
achi tok a Moses i holisso ha a huch ik peso chatnk oh cho? 

27. Yvmmak okvt illi ak o in Chihowa keyu, amba ok- 
chaya ak o in Chihowa yoke: yohmi hoka hvchishno ak osh 
hvsh ashvchi fehna hoke, im achi tok. 

28. Mihma na-holissochi vhleha hvt achufut vla cha, 
okla it im anumpulit maya ka haklot, yvmmak ash osh 
vlhpesa fehna isht i miha na akostininchi mvt, Nan-vlhpisa 
moma 1 shahli katima kak osh vmmona fehna hoh cho? 
achit 1 ponaklo tok. 

29. Mihma Chisvs vt afalaminchit, Nan vlhpisa moma i 
shahli vmmona fehna kvt, Islael vhlehba ma! ho hakló, 
Chitokaka hvpin Chihowa vt Chitokaka achvfa hoke. 

80. Micha Chitokaka chin Chihowa ya chi chukvsh a a 

mominchit, chi shilombish a uhulinchit, mikmvt chim anuk- 
fila ha mominchit, anonti chim ishthlampko ma a mominchit 
isht ish holitoblashke, achi ilvppak osh nan-vlhpisa moma 1 
shahli vmmona hoke. 

31. Mikma atukla kvt yvmmak inli ho chohmi hoke, 
Chin chuka-panta hàtak a ish holitobli kvt, chishno akinli 
ka chim itilauashke, achi hoke: nan vlhpisa inla vt ilvppa i 
shahli kyt ikshoshke, im achi tok. 

32. Mihma na-holissochi ash ot, Ulhpesa nan-ithunanchi 
ma! ajahli mak o ish mihvshke; Chihowa hvt achvfa ; 
yohmi ka inla mvt iksho ho yvmmak illvshke; 

33. Mikma yummak ash o chukvsh a mominchit, im 
anukfila ha mominchit, anonti shilombish a mominchit, im 
isht-hlampko ma mommchit isht holitoblikmvt, in chuka- 
panta hatak a holitobl kvt ilapa ai itilauechi kak osh vba 
isht aiokpvchi nana achvfa nipi vt momvt lua puta ka, 
micha vba isht aiokpvchi aiena ka moma 1 shahlishke, im 
achi tok. 

34. Mihma yvmmvt vlhpesa fehna miha na Ohisvs vt 
pisa mòt, Chihowa apehlichika ya auet ish į hopaki ke- 
yushke, im achi tok. Mibma yvmmak ash 1 himmakma 
hatak nana kia ik nukwiyot nana ik im asilhho ki tok. 

35. Mihma Chisvs vt tempel anukaka nan abvchit ahanta 
mvt, anumpulit, Katiohmi ho na-holissochi vhleha hvt Klaist 
vt Lewi a ushi achi cho? 

36. Lewi vt ilapo inli kak kia Shilombish Holitopa pulla 
kak o Chitokaka yvt an Chitokaka ya, Subbak ishtimpak- 
imma ya ish binili na chin tunnvp vhleha ha chiyi ai-o-hikia 
ya ikbi lashke, im achi kuno, achi tok. 

37. Yohmi kvt Lewi vt ilapo akinli kvt yvmma Chitokaka 
hochifo tok; yohmi ka katiohmi kak osh yvmmvt ushi yoh 
cho? achi tok. Mihma hatak holitompa keyu kuto momvt 
1 haponaklo kvt na-yukpa tok. 

38. Mihma nan isht ai im abvchit ahanta kvt, Na-holisso- 
chi vhleha na-fohka hofaloha abehkuchit itunowa kvt im 
achukma, micha ilhpak a kanchi ya ai it aiokpvchi aiena 
kak osh im achukma ; 

39. Mikmvt sinakak a aiasha holitopa i shahli, mikmvt 
impa chito asha ka aiasha holitopa i shahli aiena kak osh 
im achukma ; | 

40. Micha ohoyo i hatak illi puta in chuka a wehpuli, 
mikmvt peh vbanumpuli ilahobi kvt anumpa ilbvsha falaia- 
chit itunowa yoka, ahah! hvsh im ahnashke; yvmmak 
okvto nana palvmmi kvt i shahli hosh im vlhpisa hi oke, im 
achi tok. 

41. Mihmvt Chisvs vt tuli holisso abohli i chapaka yo 
ashvt okla hvt tuli holisso tuli holisso a bohli pit apitta ka 
pisa tok. Mihma nan in laua atuk vt lauachit pit- apitta 
kvt laua tok. 

42. Mihma ohoyo i hatak illi ilbvsha achvfa hosh vla 
mvt, mait tuklo yvmmvt sint achvfa ik ono ho pit abehli 
tok. 

43. Mihma nan im ai ithvna vhleha hash o hoyot, Ahli 
mak o hvchim achi lishke, Ohoyo i hatak illi ilbvsha ilvp- 
pak osh tuli holisso abohli pit apittvt aiasha ka moma i 
shahlichit fohkishke. 

44. Moma kvyto nan in laua im atampa hatuk osh okla 
bohli hatuk: amba yvmmvt ilbvsha yatuk vt ishi tuk vt 
mominchit pit bohli, isht okchaya he tuk ash kia momin- 
chishke, im achi tok. 

Tempel, micha Chelusalem aiena kvt aiokpulokvt taba hi a Chisvs 
vt tikbanli anoli: micha nana kvt ont ik a yakohmo takla ka, nana 
kvt isht ahoba kvt kaniohma he, 1; 14 micha na-palummi kvt a 
kaniohma he aiena ka anoli: 24 mihmvt ilapvt aya chikma a 
kaniohma he puta ka anoli. 28 Fik vpi ak 0 nan isht it apesa hosh 
nana kvt ai yakohma chi ka, ai onvt mahaya hi a anoli: 82 nitak 
kaniohmi, hvshi kanvlli nana ho ai yakohma hi a, hatak nana hosh 
ithana keyu batuk o, moma kvt il anuktahlvt vba pit anumpo- 
honlit im vlhtahvt maya chi ka, miha, 


1. MIHMUT tempel a a kohchvt iak fehna, nan im ai 
ithuna vhleha hvt achvfvt, Nan-ithunanchi ma! tuli hochito 

puta, micha chuka hochito puta aiena kvt a kaniohmi hosh 
yak aiasha ka, pisá, im achi tok, 

2. Mihma Chisvs vt afalaminchi myt, Chuka hochitoka 
yak hiohmaya ka ish pisa cho? tuli vt achvfa kia aka ik 
itulo ka hi vt it on tvlkanchit itonla kyt iksho hoke, im achi 
tok. 

3. Atuk osh tempel in chapaka Alif nvnih paknaka ya 
asha ma, Pita, micha Chemis, mikmvt Chan, anonti Antilu 
aiena kvt lumvt i ponaklot, 

4. Nitak katiohmik mak o ilvppa puta kvt yohma hi o, 
micha ilvppa puta kvt ont aiahla chikma, nanta hosh ai isht 
atokowa hi oh cho? ish pim anolashke, achi tok. 

5. Mihma Chisvs vt afalaminchi myt, Ahah! hysh alahni 
na hatak nana kia ik hvchi yoshublecho kashke. 

6. Sa hohchifo isht hohchifo kyt itvnowa cha, Klaist sia 
mak oke, achi kvt laua he, micha lauachit yoshublicha hi 
oke. 

7. Yohmikma tvnvp asha, micha tvnvp asha he annoa 
puta aiena ka hvsh haklokmvt, ik hvchi komunto kashke : 
ilvppa puta kvt moyumvt ont a yvmohmi pulla hi oke; 
yohmi kia ont ai-vhli kvto ik ai ono kisha hoke. 

8. Okla achvfa kyt okla makmli ka it amokvfa he, mikmvt 
apehlichika achvfa kvt apehlichika mak inli ka it amokufa hi 
oka; yohmikma yakni ilaiyuka ka yakni vt a winakvcha he: 
mikma hohchvyfo, micha okla ik it im ai achukmo alena kyt 
takala hi oke: yakohmi kak osh nanukhaklo ai ishtia 
vmmona mak oke. 

9. Yobmi kia ahah! hvsh il aljahnashke ; okla hwch ishit 
nan apesa vhleha ibbak a hvchi fohka he: mikma sinakak 
anukaka ma a hvchi a bohowa he: micha atokowa hvsh im 
anola chi ka, vno pulla hatuk mak o na pehlichi vhleha, 
micha miko puta aiena itikba ya hvch ishit ohona hi oke. 

10. Yohmikma vbanumpa hak osh tikba oklushi moma 
ka isht ai im anuhumpa pulla hi oke 

11. Amba okla hvch ishit, ivt okla ibbak a hvychi fohkik- 
ma, nana hvsh anumpula hi vt tikbanlı hvch ik anukfillok- 
myt, anonti tikbanlı anukfillit ik hvchim vlhtaho kashke: 

amba hushi kanvlli yumma fehna ka nana ho huchi nukfoh- 
kikma, yvmmak o hvsh anumpulashke: hvchishno ak osh 
hush anumpula hi o keyu, amba Shilombish Holitopa yak a 
hi oke. 

12. Mikma itibapishi hatuk vt itibapishi hash illi issakma, 
anonti iki atuk vt iso ha illi issa he; mikma vlla vhleha hyt 
iki, ishki ita tuklo ka 1 nukkilli cha, illi issa hi oke. 

13. Yohmikma vno pulla hatuk mak o hatak moma kvt 
hvchi nukkilla hi oke: yohmi kia kuna hosh aiahlit mahayvt 
ai vhli ka ona hok mak osh, mihi yosh okchaya hi oke. 

14. Yohmi kia hopaii Taniel vt isht anumpuli tok nan- 
okpvni a i nukkilli vlhpesa kvt a hikia he keyu kvt hikia na 
hush pisakmvt, (kuna hosh ilvppa it im- anumpulikmvt 
akostininchashke,) yohmikma Chutea ya asha tuk mvt nv- 
nih chaha pit a yihlepashke. 

15. Mikma kanima hosh aboha paknaka ahanta tuk mvt 
aboha ya akowa cha in chuka ya nana kia ai ishit kohcha 
chi kvt, ont ik chukowo kashke. : 

16. Yohmikma osapa anukaka yo anta tuk mvt, 1 na- 
fohka ya isha chi kvt, falamvt ik aiyo kashke. 

17. Yohmikma nitak yvmma foka ka kuna hosh vlla 
shanli hatuk, mikmvot vlla pishechi atuk aiena hokvto ai i 
palvmma he mak oke. 

18. Micha hvshtula yo hvch ik yihlepo ka hi vt vba pit 
hush anumpohonlashke. 

19. Nitak yvmma foka na-palummi kvt nana toba vmmo- 
na Chihowa hvt nan ikbi tok ai vhlit mihinti ka yvmma 
chohmi kvt iksho chatuk: mikmvt yvmma chohma he keyu 
ka hi oke. 

20. Micha Chihowa yak osh nitak yvmma foka ka ho- 
kohlichi tuk o keyukma, hatak nana hosh okchaya he tuk 
keyushke: amba nan-vlhtoka ilap vt atokoli tok pulla hatul 
mak o-nitak ymma hokohlichi tok oke. 

21. Micha yvmma fokakma hatak nana hosh, Yakeh! 
Klaist vt ilvppak o antushke, keyukmvt yakeh! yvmma 
antushke, hvchim achi hoh kia, ik hvchi yimmo kashke. 

22. Klaist ilahobi vhleha, micha hopaii ilahobi vhleha 

aiena tobvt hiohli kvt nan isht atokowa puta, micha na- 
fehna puta aiena ka otunihbinchit, yohma he yobakma, nan- 
vlhtoka vhleha nana kia yoshublicha hi oke. 

23. Yohmi kia yakeh! nan okluha ka tikbanli hvchim 
anoli li tuk oke, ahah! bvsh alahnashke. 

24. Amba na-palvmmi yvmmak atuk a misha foka nitak 
okvno, hushi vt okhlilikma, anonti hvshi ninak aya mwt ik 
tommo ka he. 

25. Mikma vba fochik puta kvt aka fohopakma, vba 
shutik nana aiasha puta kvt winakvcha hi oke. 

26. Yumma fokakma, Hatak Ushi vt nan-isht-aiahlika 
chinto, micha isht a holitopaka chinto aiena ka il ai eshi 
hosh 'hoshonti anukaka mihinti na okla pisa hi oke. 

27. Yvmma fokakma yummak ash ot im enchil vhleha 
ha pit tihlel na ilap i nan-vlhtoka vhleha ha a mahili ushta 
yakni atahaka ya ai vhlit shutik ont ataha pit ai vhli ka a 
hoyot itahoba hi oke. 

28. Inta! fik vpi nan isht vihpisa ka hvsh ai ithvnashke ; 
Yvmmak okvt hishi toba chi hosh bokoblit tahakma, toffa 
chi kvt olanlosi ka hysh ithana hoke. 

29. Yobmi hokvt hvchishno vt yvmmak o hysh chiyuh- 
mi; na-yakohmi puta kvt ont aiahli na hvsh pisakmvt, ai 
wla hosi, okhissa ak kia ai itukonofa hoka hysh ithanashke. 

30. Ahli mak o hvchim achi lishke, Himak a okla maya 
ilvppvt ont ik taho kisha họ, nana ilvppa puta kvt a yvmoh- 
ma chi hoke. 

31. Uba shutik, micha yakni aiena kvto ont ai iksho ka 
he, amba vm anumpa puta hatuk vto ont ai iksho ka he 
keyushke. 

32. Yohmi kia nitak yvmmak a he, micha hvshi kanvlli 
isht vlhpisa yummak a he aiena hokuno, hatak nana hosh 
pit ithana keyu, enchil vhleha vba aiasha, mikmvt Ushi 
aiena kak kia pit ik ithano, amba Iki ak banọ hoke. 

33. Ahah! aiahnit okchvt vba pit hush anumpohonlash- 
ke: nitak ont ai vlhpesa hi a hvsh ithana keyu hoka. 

34. Hatak Ushi vt hatak osh anowa hopaki ia hosh, in 
chuka issvt ia mvt, in tishu vhleha hash o chuka apesuchi 

atokoli mvt, mominchit a toksvli aiyuka im apesa cha, 
okhissa atoni ash o ahah! ahnit okcha chi ka, im apesa 
tok o chohmi hoka. 

35. Yohmi hoka ahah! ahnit hvchi okchashke: chuka 
chvfa pehlichi vt opiakmá, keyukmvt ninak iklvnna hokmá, 
akaka ohonla kak okmá, keyukmvt, onnahinli kak okmá 
nana ho vla hi a hvsh ithana keyu hokvt. i 

36. Yvmmak keyukma ashalika vla cha, nusi hosh hysh 
maya na ant hvchi pesa hinla hoke. 

37. Yohmi hoka nana ho hvchim achi li kvt moma kak 
o Ahah! ahnit hvchi okchashke, im achi li hoke, achi tok 
oke. | 


CHAPTA XIV. 


Na-holitompa isht asha micha na-holissochi vhleha aiena kvt Chisvs 
a illicha chi kvt anumpa it im achvfa, 1: 3 micha ohoyo hosh pa- 
shi ahama Chisvs noshkobo yo o fohopli. 10 Chutas Iskaliot vt 
Chisvs a ishit okla ibbak a fohka chi kvt inla nan isht it im apesa. 
12 Chisvs ak osh miha ho, nan im ai ithvna vhleha hvt vbanvblit 
ont ia isht-vlhpisa ha atahli: mihma Chisvs vt ibai impa hosh na- 
haksichi a atokolit bihlibli; 22 mihmvt Chitokaka im ai-impvt asha 
hi a apesa; 27 nan im ai ithvna vhleha hvtissvt tumoa he, 33 mik- 
mvt Pita yvt ilapa ik ithano miha he puta ka Chisvs vt tikbanli 
anoli. 32 Chisvs vt Ketsemane a ont chukowa cha, vba pit anum- 
puli; micha nan į palvmmit ahanta. 48 Chutas vt vla cha Chisvs 
a ant yukachit ishi ma, nan ai ithvna vhleha hvt issvt tamoa: 53 
Chisvs a Kaiafas a okla isht im ona mvt, ik ahobalo fehna, mihmvt 
illi issa; 66 Pita yvt i shahli ha ik ithano miha tuk osh anonti fa- 
lamvt nukhaklo. 


1. Y UMMAK atuk o i nitak tuklo ma, vbanvblit ont ia, 
micha pvska ik shatvmmo aiena kvt asha tok: mihma na- 
holitompa isht asha pehlichi vhleha, micha na-holissochi 
okla aiena kvt yvmmak ash o kaniohmit haksichit okla ishi 
cha, vbi bvnnvt maya tok. 

2. Yohmi kia, Impa holitopa maya nitak ano keyu kash- 
ke, yummak keyukma, okla hvt isht ik ai vlhpesot asha 
hbinla hoke, okla achi tok. 

3. Mihma yvmmak ash osh Betani tumaha Saimon leplo- 
si-vbi a tok in chuka yo impa hosh asha ma, ohoyo hvt 
spiknat nan-ahama toba ho alabasta kotobushi vlhto, holi- 
topa fehna ho ishi hosh vla tok: mihmvt kotobushi ash o 
koli mvt, yvmmak ash o noshkobo ha o fohopli tok. 

4. Yohmi ma kanimi mvt chukvsh anukaka isht ik im 
vihpeso fehna kvt asha tok; mihmvt, Na katihmi ho nan- 
ahama ilvppvt yakohmit okpulot kunia cho? 

5. Ilvppvt iskvli tahlepa tuchina atampa`kia aivibi cha, 
ilbvsha vhleha hai holhpela hinla tuk oka, achi tok. Mih- 
mvt ohoyo hash o okla nan isht mihachi tok. 

6. Mihma Chisvs vt, Ik asha, nanta katiohmi ho hvsh 
achibvchi hosh? nana achukma fehna mak o a si ai yvmih- 
chi hoke. 

7. Yohmi hoka ilbvsha yak okvto hvchim asha bilia cha- 
tuk: yohmi hokvt yvmmak okvno peh nitak kaniohmi ho 
hvchishno hush ahnikmvt, nana achukma ka hvsh 1 yumih- 
cha hinla hoke; amba vno vto hvchi takla anta li bilia key- 
ushke. 

8. Ilvppak ashot nana ka ai yvmihcha hinla kvto yvmih- 
chi hoke: sa nipi vt hollopa chi ka, tikbanli ahumma chi 
hosh vla ha tuk oke. 

9. Ahli mak o hvchim achi lishke: Ubanumpa ilvppvt 
yakni moma ka kanima fehna ho ai anuhumpakma, nana ai 
yakohmichi tuk iUvppak ash kia yvmmak ash o isht ithai- 
yana hi a, anohowa hi oke, achi tok. 

10. Mihma auah-tuklo kash achvfvt Chutas Iskaliot vt 
yummak ash o ishit na-holitompa isht asha pehlichi vhleha 
ibbak fohka chi hosh im ona tok. 

11. Mihma yvmma okla haklo mvt, na-yukpa mvt, tvli 
holisso ima he apesa tok. Mihma kaniohmi kak osh ai 
vlhpesa na yvmmak ash o ishi cha, yvmma ibbak fohka hinla 
kvt anukfihinli tok. f 

12. Atuk o pvska ik shatummo nitak vmmona ka vbanv- 
blit ontia ya okla ai vbi ma, nan im ai ithvna vhleha hash 
osh, Katima yak o 1il ia cha, il atahli na vbanvblit ont ia ya 
ish impa hinla kvt ish ahni cho? im achi tok. , 

13. Mihma nan im ai ithvna vhleha hash o tuklochit pit 
tihleli cha, Tvmaha ha ont bush chukowashke: mikma ha- 
tak vt lukfi kotoba oka vihto ho sholi kvt bvchi afama chi 
hoke: apihvt hvsh iashke. 

14. Mihma kanima yo ont chukowakma, chuka yumma 
vtta hatak ash o, Nan-ithvnanchi vt, ÙUbapotvlhpo ai impa 
aboha hvt katima yak o talaia ho, nan vm ai ithvna vhleha 
ha pehlichit vbanvblit ont ia ya it ibai impa la chi cho? 
achishke, hvsh im achashke. 

15. Mikma vba-potvlhpo yosh chito, nana vlhtaha achuk- 
ma ho hvchim anola chi hoke: yvmmak o hvsh a pim atah- 
lashke, im achi tok. 

16. Mihma nan im ai ithvna ash osh ivt, tvmaha ha ont 
chukowvt okla mvt, nana ai im anoli tuk ash ai vihpiesa na 
pisvt okla tok: micha vbanvblit ont ia ya atahlit okla tok. 

17. Atuk o ont opia ma yvmmak ash ot auahtuklo kash 
o pehlichi cha, ona tok. 

18. Mihma binohmayvt impa ma, Chisvs ash ot, Ahl 
mak o hvchim achi lishke; Subai impvt hvsh maya kvt 
hvsh achvfona mvt, svshit inla ibbak hvs sa fohka chi hoke, 
achi tok. 

19. Mihma okla nukhaklo fehna mvt, achuf-aiyukvt, Uno 
ak oh cho? im achi ma, ànonti inla mvt, Uno ak oh cho? 
achit isht mahaya tok. l 

20. Mihma afalaminchi mvt, Auah tuklo kvt achvfvt am- 
po achufa ho a svbai impa kak oke. 

21. Hatak Ushi yokvto isht a holibiso tok mak o aya ho 
mvhlishke: amba Hatak Ushi a ishit inla ibbak fohki yum- 
mak okvto 1 palumma chi mak oke: hatak yvmmak okvt ik 
tobo tok okmak osh im achukma hatuk mak a chi hoke, im 
achi tok. 

22. Mihma impa hosh maya ma, Chisvs vt pvska ya ishi 
cha, vba isht aiokpvchi mvt, tushahlichi cha, yvmmak ash 
o ima mvt, Ishit oh vpa, ilvppvt sa hakniīp mak oke, achi 
tok. 

23. Anonti isht-ishko ya ishi cha, vba pit aiokpuchit issa 
mvt, yummak ash o ima tok: mihma momvt okla ishko tok. 

24. Mihma, Ilvppvt svssish nan-isht-vlhpisa himona hosh 
lawa ka 1 fohopa mak oke. 

25. Ahli mak 0 hvchim achi lishke, Pakvpi a waya ka 
himmakma ak ishko mak atuk osh himonvchit Chihowa 
apehlichika yak o ai ishko la he nitak mak a hi oke, im achi 
tok. 

26. Mihma vba-isht-taloa ya okla taloa mvt, kohchvt 
Alif nvnih ha pit ilhkoli tok. 

27. Mihma Chisvs ash osh, Hysh moma kvt himak ninak 
a vno pulla kak o hvsh ibetubla chi hoke: Chukfvlhpoba 
apesvchi a issot boli likma, chukfvlhpoba vt it a fimimpa hi 
oke, achit holisso hatuk oka. 

28. Yohmi kia tani li ha myto, huchi tikba ivt Kalili a 
ona la chi hoke, im achi tok. 

29. Yohmi kia Pita ash osh, Moma kak osh ibetvbli ik 
nana kia, si yomohma he keyu, im achi tok. 

30. Mihma Chisvs vt, Ahli mak o hvchim achi lishke, 
Himak nitak peh himak ninak akinli, akaka yvt hitukla ha 
ola takla ka hituchina ha chik svthano ish miha chi hoke; 
im achi tok. l 

31. Yohmi kia Pita ash ot 1 shablichit kyllochit anum- 
pulit, Chi awant svlli hokmvt, kaniohmi kak osh ak chitha- 
no ka miha la he keyushke, achi ma, momvt yvmmak inli 
ho miha tok. 

32. Mihma osapushi Ketsemane hohchifo talaia ho okla 
ai ona tok: mihma nan im ai ithuna vhleha hash o, Uba pit 
anumpuli la chi takla ka ilvppak inli ho ho chiyá, im achi 
tok. 
33. Mihmvt Pita, micha Chemis, mikmvt Chan aiena ka 
pehlinchit ia mvt, okokko! ahni fehna mvt, anonti nukhak- 
lot isht alotowa tok. 

34. Mihmvt yvmmak ash o, Sa shilombisb»yt nukhaklo 
atampvt illi hoke: ilvppakinli ho okchvt hvsh chiyashke, 
im achi tok. : 

35. Mihmvt itikba ivt olanlosi ona mvt, aka ont hlipia 
myt, yohma hinla hokma, hvshi kanvlli ai vlhpisa atuk vt i 


kanvlla hinla ka, asilhha tok. 
11 

36. Mihmvt, Aki Abba ma! nan okluha kvt a chim aiahli 
bano hoke; isht-ishko ilvppa is sa kanvllichashke : ik yoh- 
mi kia vno ak osh nan ahni li kak keyu, amba chishno ak 
osh nana ho ish ahni mak ashke, achi tok. 

37. Micha vla mvt, nusi hosh maya na ant pisa cha, Pita 
ash o, Saimon chia hvt chi nusi ho? hvshi- kanvlli oe 
achvfa takla ka chi okcha he keyu cho? 

38. Okchvt vba pit hvsh anumpvlashke, yvmmak keyuk- 
mvt anukpvli ho ish iba chukowa hinlvshke. Shilombish 
okvto im vlhtaha ho mvhli kia, amba haknip ak osh tikam- 
bi hoke, im achi tok. 

39. Mihmvt anonti kanima ia cha, vba pit ana mot, 
anumpa mihi ash mli ho miha tok. 

40. Micha falamvt vla ma, nishkin ak osh weki hatuk osh, 
anonti nusi hosh maya na ant pisa tok: mihma nana ho 
okla im acha hi vt ik ithano ki tok. 

41. Atuk o ont isht atuchina vla mvt, Himmak mak o, 
mayvt nusit hush fohashke: ont ai vhli hoke, hushi kanvlli 
vlhpisa hvt ai onvshke : yakeh! Hatak Ushi a ishit nan- 
ashvchi vhleha ibbak a fohka chi mak oke. 

42. Ho tani; kiloh ilhkķoli, svshit okla ibbak sa fohka 
chi hokvt olanlosi vlvshke, im achi tok. 

43. Yohmi ma mih makinli ho anumpuli moma na auah 
tuklo atuk achvfa Chutas vt okla chinto na-holitompa isht 
asha pehlichi vhleha, micha na-holissochi vhleha aiena aiasha 
ka a minti hosh bvshpo falaia, micha iti tvptua aiena sholi 
ho it apehvt vla tok. 

44. Yohmi kvt ishit okla ibbak fohka chi yvmmak osh ot 
nana apesvt, Kuna ho į suksowa likma, yvmmak osh mih 
mak achi hoke; yvmmak o hvsh ishi cha, achukmalit ishit 
hvsh iashke, im achi tuk a tok. 

45. Atukwosh vla makinli hosh, yvmmak ash o apissanlit 
Iwt im ona mvt, A shahli ma! A shahli ma! achi mvt, i 
suksowa tok. 

46. Mihma yummak ash o ibbak onochit okla ishi 
tok. 

47. Mihma bilikasi hiohmaya tuk vt achvfvt bvshpo falaia 

yo ishit shufi mvt, na-holitompa isht asha pehlichi in tishu 
ha ishit fahamvt haksobish a chanlit tvbli tok. 

48. Mihma Chisvs vt anumpuli mvt, Hatak hukopa yo 
ayot i kohcha ho chiyuhmit bvshpo falaia, micha iti tuptua 
alena sholi hosh hvs svsha chi kot hush itunowa cho? 

49. Nitak moma ka tempel anukaka ya huchi takla antvt, 
nan ithunanchi li ka, hvch ik sasho chatuk: yohmi kia Ho- 
lisso Holitopa yot ont aiahli pulla chi kak o hvsh yakoh- 
mishke, im achi tok. 

50. Mihma momvt yvmmak ash o issvt yihlepa tok. 

51. Mihma hatak himita achvfa nipi bano hosh linen an- 
chi kvt, yvmmak ash iakaiyvt aya tuko, hatak himita vhle- 
ha hut it 1 hokli tok. 

52. Mihma linen anchi ash o kanchi cha, nipi bano hosh 
mokofit mvllelit 1 kunia tok. 

53. Mihma Chisvs ash o na-holitompa isht asha 1 shahli 
yo okla isht im ia tok; mihma yumma na-holitompa isht 
asha pehlichi vhleha, micha hochitoka vhleha, mikmvt na- 
holissochi okla aiena kvt momvt im ai itvnahvt maya tok. 

54. Yohmi ma Pita yvt auet mishemanchi hosh pit iakai- 
yut maya mvt, na-holitompa isht asha 1 shahli im aboha 
holitopa yak kia ona tok: mihmvt tishu vhleha ha takla 
ashvt luak libesha tok. 

55. Mihma na-holitompa isht asha pehlichi vhleha, micha 
nan-apesa moma alena kvt Chisvs a nan isht im ai atokowa 
na vba chi kvt, okla akostininchi bvnna tuk osh, ik akosti- 
nincho ki tok. 

56. Yohmi ka yvmma nan isht atokoli ilahobi hokvto 
laua kia, nan isht atokoli kak osh ai it im achvfa keyu ki 
iol 

57. Mihma kanohmi hosh wakaya mvt, nan isht im ato- 
koli ilahobit, 

58. Ilvppvt ibbak o, isht toba tok tempel ilvppa okpuni 
lsh, nitak tuchinakma, inla yosh ibbak o isht toba keyu ho 
ikbi la chi hoke, achi ka e haklo tuk oke, achi tok. 

59. Yohmi kia yvmmvt okla nan isht atokoli kvt ont ik 
itibai achvfo akinli tok. 

60. Mihma na-holitompa isht asha i shahli ash osh iklvn- 
na wakayvt hikia mvt, Chisvs ash o į ponaklot, Afalamin- 
chit nana kia chik acho cho? yakohmi kvt nan isht chi ato- 
koli ka katiohmi hatuk oh cho? achi tok. 

61. Yohmi kia nana ik acho hosh lumvt asha tok. 
Mihma anonti na-holitompa isht asha i shahli ash ot i po- 
naklot, Chishno ak osh Na-holitopa ya Ushi Klaist chia mak 
oh cho? im achi tok. 

62. Mihma Chisvs vt, Mih sia mak oke: yohmi ka Hatak 
Ushi vt nan-okluha imaiya ibbak ishtimpakimma ya binili, 
mikmvt vba hoshonti anukaka minti aiena ho hvsh pisa he 
mak oke, achi tok. 

63. Mihma na-holitompa isht-asha 1 shahli yash ot 1 na- 
fohka ya it a hlilvffi mvt, Na katihmi ho himmakma nan isht 
atokowa ka iloh ahna hinla cho? 

64. Chihowa isht ik ahobalo anumpa ha hvsh hakloshke : 
nanta hvuchim anukfila cho? achi tok. Mihma illa he vih- 
pesa kak o, momvt okla anumpa onochi tok. 

65. Mihma kanimi kvt on tuftua mvt, anonti nashuka ya 
ompohomo cha, ibbak bonunta isht isso cha, Akostininchit 
anoli, achi tok: mihma tishu vhleha hvt ibbak pvtha ya 
okla isht pvsaha tok. 

66. Mihma Pita yvto nutaka aboha holitopa anukaka ya 
asha na choyo himita na-holitompa isht asha i shahli in tok- 
suli vhleha hvt achufuvt vla tok. 

67. Mihma Pita yvt libisha hosh asha na ont pisa cha 
atokolit pisa tok: mihmvt Chishno vt Chisvs Nasalet vtta 
ya awantish aya tuk akinlishke, achi tok. 

68. Yohmi kia Pita yvt ik ithano ilahobit, yvmma ithana 
li keyu; mikmvt nana ish miha kak kia ak chim akostinin- 
choshke, acki tok. Micha kohchvt apishia ya ona ma, aka- 
ka yvt ola tok. 

69. Atuk o anonti choyo himita yosh yvmmak ash o pisa 
mvt, bilikasi hiohmaya kash o, Ilvppak osh yvmma pit ai 
achvfa mak oke, im achi tok. 

70. Mihma anonti yvmma ik ithano, miha tok. Yvmmak 
atuk a in chekosi ma bilika hiohmaya tuk ash ot anonti Pita 

yash 0, Chishno ak kia okla yvmma ish ibai achvfa yatuk 0 
pullushke: Kalili hatak chia hatuk osh, chim anumpa hvt 
pit ai achvfa hoke, im achi tok. 

71. Yohmi kia Pita yash ot, Hatak ilvppa isht animpu- 
lit hush maya ka ithana li keyushke, achit ik ahobalot anum- 
pulit anumpa kvllo isht ile ononchit ishtia tok. 

72. Mihma atukla ma akaka vt ola tok. Mihma Pita ash 
osh, Akaka yvt hitukla ha ik olo kisha ho hituchina ha chik 
suthano ish miha chi hoke, im achi tok Chisvs im anumpa 
hash pit ithaiyana tok. Mihma yvmma anukfieli mvt, ya- 
haya tok. 


CHAPTA XY. 


Chisvs a okla takchi cha, Pailat ibbak fohki, 1; 15 na-holitompa isht 
asha vhleha hvt Pailat a anukfohkechi na Balabas ak o i hotofi 
cha Chisvs okvno ititaiyukhvna ahonvhlvt illa chi ho im issa: 17 
mihma tvshka chipota vhleha hvt yvmmak ash o kyti tvnna yo 
iachukolichi cha, isso: 20 mihmvt ititaiyukhvna ahonvhla chi mak 
o ilauet ia. 21 Chisvs a Kolkohla ya okla isht ona mvt, hatak 
hukopa tuklo itin takla yo a tak alichit ititaiyukhvna ahonyhlichi ; 
29 mihma na-holitompa isht asha vhleha, micha okla puta kwt ishit 
yopula: 33 hvshi vt okhlilit kvnia ma, Chisvs vt Ohihowa ha pit 
in tahpahanlvt illi. 38 Nantvnna holitompa tempel anukaka ta- 
kali tuk vt it a hlilafa; Sintulion vt, Chisvs vt Chihowa ushi pulla 
tuk achi; Chisvs vt ititaiyukhvna a takali ka, choyo kanimi kvt pisa. 
42 Chosef vt Chisvs haknip ititaiyukhuna takali tuk a ishit akvchi 
cha, sepvlka himona Wapi hikia tuk vt fohki. 


1. ÅTUK o onnahinli makinli ho na-holitompa isht asha 
pehlichi hash osh hochitoka vhleha, micha na-holissochi ok- 
la, mikmvt nan-apesa vhleha moma aiena ho nana ai it im 
apesvt maya cha, Chisvs a takchi mvt, isht ivt, Pailat ibbak 
a ont fohki tok. 

2. Mihma Pailat ash ot 1 ponaklot, Chishno ak osh Chu 
okla ha 1 miko chia mak oh cho? achi tok. Mihma Chisus 
vt, Vihpesa ho ish mihushke, im achi tok. 

3. Mihma na-holitompa isht asha pehlichi vhleha hvt 

yummak ash o nana ilaiyuka laua ho isht onochi tok: 
yohmi kia nanasi kia ilapvt afalaminchit ik miho ki tok. 

4. Mihma Pailat ash osh anonti i ponaklot, Nana chik 
acho há cha? yakeh! nana ka isht a chi atokoli ka laua 
fehnvshke, achi tok. 

5. Yohmi kia OChisvs ash ot nana ik acho moma tok. 
Yohmi hatuk o Pailat ash osh, okokko! aiahni tok. 

6. Mihma vbanvblit ont ia impa asha ka ilap mak osh, 
kanima yo okla ahnikma, yukvt talakchi atuk a achvfalit im 
1 hotofi chatuk a tok. 

1. Mihma achvfa hosh, Balabas hohchifo kvt nan-vlhpisa 
ya itibai 1 sanalit ahashwa cha, nan-vihpisa i sanali kvt ha- 
tak vbi tuk vt ai it apehvt talakchi hosh itonla tok. 

8. Atuk o okla laua yash ot chitolit tahpvlvt, nana ka ai 
1 yumihchi bilia yatuk vt yvmihcha chi ka okla im ahni tok. 

9. Yohmi kia Pailat ash osh afalaminchi mvt, Chu okla i 
Miko ak o hvchim 1 hotofi la chi ka hvsh ahni cho? im achi 
tok. 

10. Yvmmak okvno na-holitompa isht asha pehlichi vhle- 
ha hvt 1 nukhilli kak osh ishit ibbak fohki tuk a ithana ha- 
tuk okvt. 

11. Yohmi kia na-holitompa isht asha pehlichi vhleha 
hash ot Balabas ak o im i hotofi pulla chi ka okla ha isht a 
nukfohkichi tok. 

12. Mihma anonti Pallat ash ot afalaminchi mvt, Yohmi 
ka Chu okla 1 Miko hvsh achi yvmmak amo nanta ho kati- 
michi la he ak o hvsh ahni cho? achi tok. 

13. Mihma atuklanchit chitoli hosh, EE ak ọ 
ahonvhlvchi, achi tok. 

14. Yohmi ma Pailat ash ot, Nanta -N ho nan ik 
achukmo nanta mak o yvmohmi tuk oh cho? im achi tok. 
Mihma yvmmak o okla isht 1 shahlichi fehnvt tahpulvt, Iti- 
taiyukhvna ak o ahonvhlichí, achi tok. 

15. Yohmi ma Pailat ash ot okla ha yukpali bvnna kvt, 
Balabas ak o im i1 hotofi tok: micha Chisvs ash o fummi 
mvt, ititaiyukhvna ahonvhlvt illa chi mak 0, yummak ash o 
ishit okla hash ibbak fohki tok: 

16. Mihma tvshka chipota vhleha hash ot yummak ash o 
halvilit isht ivt nan ai apesa Pletolivm hohchifo ho isht ona 
tok: mihmvt aya achufa tuk ash 0 momint hoyot itvnali tok. 

17. Mibmvt na-fohka hummakbi ho ishit fokvchi mvt, 
kyti tunnvt iachuka ikbi cha, iachukolichi tok. 

18. Mihmvt aiokpvchit, Chu okla i Miko ma! na chi yuk- 
pashke, achi tok. 

19. Mihmvt noshkobo ha kushak ishit isso mvt, on tuf- 
tuvt, anonti hvchikbihlepvt hikia cha, aiokpuchi aiena tok. 

20. Mihmvt yvmmak ash o okla ishit yopula hayosh na- 
fohka hummakbi ash o į shufi cha, ilap i na-fohka yash inli 
ho okla fohkvchi mwt, ititaiyukhvna ahonvhlicha chi mak o 
kocha isht ia tok. 

21. Mihma Saimon Silinian hatak Aleksanta, micha Lufvs 
aiena iki vt yakni kocha vttvt minti hosh aya ma, im ititai- 
yukhuna ya shola chi ka okla atohnochi tok. 

22. Mihma yummak.ash o yakni Kolkohla, yvmmvt to- 
showakma, Noshkobo foni alasha achi ho okla isht ona tok. 

23. Mihmvt ishka chi ka oka-paki osh mwh it-ibvlhto ho 
okla ipeta tok; yohmi kia ik ishko ki tok. 

24. Mihmvt yvmmak ash o okla ititaiyukhuna ahonvhli- 
chi mvt, hatak achufa kvt kaniohmi aiyuka isha chi kvt nan 
isht a shoelit mayvt, i na-fohka yash okla it 1 hopela tok. 

25. Yohmi kvt hvshi kanvlli vlhpisa ont atuchina ho 
ititaiyukhuna ya okla ahonvhlichi tok 

26. Mihma anumpa isht ai onvtula hatuk holisso kvt pak- 
naka ya CHU OKLA I MIKO YOKE, achi hosh a ho- 
lisso tok. 

27. Micha hukopa tuklo ho achvfvt ibbak ishtimpak- 
imma takali ma, anonti achufvt im vlhfvbekimma takali ho 
it aleninchit ititaiyukhvna ahonvhlichi tok. 

28. Mihma holisso holitopa yvt achi kvt, Michasnan- 
vlhpisa kobvffi vhleha ho iba holhtiena tok achi hatuk vt 
ont aiahli tok oke. 

29. Mihma itunowvt aya mvt, yummak ash o ik ahobalot 
pit 1 yuchunuklit, Tempel a okpuni cha anonti nitak tuchi- 
nakma ikbi chia hash osh, 

30. Chishno ak mli kak osh ile okchalinchit ititaiyukhuna 
ya auet akowa, im achi beka tok. 

31. Mihma na-holitompa isht asha pehlichi vhleha, micha 
na-holissochi vhleha aiena hash kia ishit yopula akinlit, Inla 
yokvno okchalinchi hatuk o kak osh, ilap inli hokvto ile ok- 
chalincha he keyushke. 

32. E pisa cha pi yimma chi ka, himonasi ak o Islael i 
miko Klaist vt ititaiyukhvna ya vttvt auet ik akowá, it im 
achit maya tok. Mihma apehvt ititaiyukhuna ahonvhla 
kash kia yummak ash o na-mihachi tok. | 

33. Atuk o hvshi kanvlli vlhpisa isht hannali kvt ai ona 
ma, okhlili hvt yakni mominchit takali na hvshi kanvlli vih- 
pisa ont isht chakkali ka ona tok. 

34. Mihma hvshi kanvili vihpisa ont isht chakkalik fehna, 
Chisvs ash ot chitoli hosh tahpvlvt, Eloi, Eloi, lama sabak- 
hlani, yvmmvt toshowa kvt, An Chihowa ma! an Chihowa 
ma! nanta katiohmi ho is sa kanchi cho? achi hoke. 

35. Mihma bilika hiokmaya tuk vt kanimi kvt haklo mvt, 
Yakeh! Elias ak o 1 howvshke, achi tok. 

36. Mihma achvfvt malelit ivt na-shatummi o wineka ont 
alotoli cha, kushak o takalichit ishka chi ka pit ima mvt, Ik 
asha, Elias vt vla cha ant ishit akuchikma nana chi hokmá, 
keho pisa, achi tok. 

37. Mihma Chisvs ash osh chitoli hosh anumpuli mvt, 
fiopa issa tok. 

38. Mihma nantvnna tempel anukaka takali kash ot pak- 
naka ai it a hlilafyt la mvt, aka ont taha cha tuklo tok. 

39. Mihma Sintulion vt im a chapaka hikia tuk vt, yvm- 
mvt chitolit makachi cha, fiopa issa na pisa mvt, Hatak 
ilvppvt Chihowa Ushi yatuk o pulla mvhlishke, achi tok. 

40. Mihma ohoyo aiena hosh mishema ho pisvt hiohmaya 
ma, Meli Maktalene, micha Chemis iskitini, mikmvt Choses 
ajena ishki Meli, mikmvt Salome alena kak osh takla hinli tok. 

41. Yohmi kvt Kalili a anta ma, ohoyo ilvppak osh 
apehvt ayvt, nan isht im ashwa tok: mihma apehvt ayvi 
Chelusalem a ai vla tuk vt choyo mla yvt laua hosh pit ai 


okluha tok. 

42. Atuk o ont opivt taha ma, nana il al atahli nitak, 
yvmmvt nitak hullo vt onnvt asha ho, 

43. Chosef Alimahlea vtta, nan-apesa holitompa hosh, 
yvmmak kia Chihowa apehlichika hohoyo hosh anta hatuk 
osh, nukwaya ikshot Pailat ash o ont iba chukowa cha, 
Chisvs haknip a im asilhha tok. 

44. Mihma Pailat ash ot mihi ash takla illi hotuma, ahni 
kvt nukhlakancha tok, micha Sintulion a hoyo mwt, illi tuk 
a ahchibakmá, nana tuk a, 1 ponaklo tok. 

45. Micha sintulion a isht ai akostininchi mvt, haknip ash 
Chosef a im issa tok. 

46. Mihma yvmmak ash ot linen lapushki yo chumpa 
mvt, yvmmak ash ishit akvchi cha, lmen a a bonulli cha, 
sepvlka tuli yosh kulvt toba ho ont bohli cha, tuli yo tono- 
lichit sepvlka okhissa yash pit o bohli tok. 

47. Mihma Meli Maktalene, micha Meli Choses ishki ita 
tuklo kvt yvmmak ash a bohli ka pisvt okla tok. 


CHAPTA XVI. 


Enchil osh Chisvs vt falamvt tani tuk a choyo im anoli, 1. 9 Chisvs 
yt falamvt tani ha yvt Meli Maktalene a im otvni tuk osh, 12 nan 
im ai ithuna vhleha ha tuklot 1 haiaka: 14 atuk osb i himmakma 
auah-chufa kash ont im otvuni: yohmi mvt na yimma he keyu tuk 
a nan isht 1 miha; 15 micha vbanumpa ya kanima moyuma isht 
ai anumpohonla chi ka im apesa; 19 mihmvt vba ya ia ma, vba 
isht anumpa hvt anuhumpa. 


1. ÅTUK osh nitak hullot issa ma, Meli Maktalene, 
micha Chemis ishki, mikmvt Salome alena kvt ivt yvmmak 
ash o ont ahumma chi kvt, na-balama okla chumpa tok. 

2. Atuk osh wek chukowvt ia nitak vmmona onnahinli 
fehna hvshi kohcha ho sepvlka yash okla ona tok. 

3, 4. Mihmvt, Kuta hosh tuli vt chito fehna kash o se- 
pvlka okhissa a pim a kanvllicha chi ho? ilap bika it im 
achi tok: mihmvt okla pit hopokoyo kash osh, a kanvlli tuk 
a, okla pit pisa tok. 

5. Micha sepvlka ya okla pit chukowa mvt, hatak himita 

yvt na-fohka tohbi falaia fohka hosh, ishtimpak imma tvn- 
nvp a binili ho, okla pisa cha, nukhlakancha tok. 

6. Mihma yvmmak ash ot, Ik hvchi nukshopo kashke, 
Chisvs Nasalet vtta yvt ititaiyukhvna ahonvhla tuk ash o 
hvsh hoyoshke: tani tuk oke: ilvppa ikshoshke: okla a 
bohli tuk a, pit ho pesá. 

7. Yohmi kia hvsh ia cha, nan im ai ithvna vhleha, Pita 
alena ka, yvmmak okvt hvchi tikba Kalili a ia he tuk a, ont 
hvsh im anolashke: yvmmak o hvchi miha tuk mak oka, 
yummak o hvsh a pisa chi hoke, im achi tok. 

8. Mihma tushpvt pit okla kohcha mvt, sepvlka yash 
ashwvt pit yihlepa tok: nukhlakancha, wvnihinchi, micha 
nukshopa aiena hatuk osh, kuna kia nanasi kia okla pit ik 
im acho ki tok. 

9. Micha Chisvs vt wek chukowvt ia nitak vmmona on- 
nahınlı fehna ho tani tuk vt, Meli Maktalene, yvmmak o 
nan-isht-ahullo okpulo untuklo ka a kohchi tuk ash nan 
tikba 1 haiaka tok. | 

10. Mihma yvmmak ash osh ivt apehvt itunowa yatuk vt 
nukhaklot yaya hosh maya ma, ont im anoli tok. 

11. Mihma yvmmak ash osh okchaya na yvmmvt pisa 
tuk a okla haklo mvt, ik yimmo ki tok. 

12. I himmakma yvmmak ash osh, tuklo hosh itvnowvt 
ayvt, yakni kocha itonachi ma, anonti ai inlvt 1 haiaka tok. 

13. Mihma itiachi cha, kashapa kash o ont im anoli tok: 
mihma yvmmak ash kia okla ik i yimmo ki tok. 

14. Atuk o 1 himmakma auah-chvfa hash osh impa hosh 
maya ho ont 1 haiaka cha, tani ha ya mla yvt pisa tuk a 
okla ik 1 yimmo hatuk oka, na yimma he keyu, micha chu- 
kush kvllo aiena ka nanisht ai 1 miha tok. 

15. Mihmvt, Yakni moma ka ivt, vbanumpa ha hatak hi- 
kia puta isht hush im anumpohonlashke. 

16. Kuna hosh yimmi cha baptismokmvt, okchaya hi oke; 
amba kuna hosh ik yimmo hokvto, issikkopvt bilia im vlhpisa 
hi oke, im achi tok. 

17. Micha na-yimmi vhleha hokvno nan-isht atokowa ya- 
kohmi kak osh a takanlit aya hi oke. Uno sa hohchifo ha 

nan-isht ahullo okpulo puta isht kocha welikmvt, anumpa 
ilaiyuka anumpula hi oke. 

18. Micha sinti chilita puta ka peh okla aiowa he, mik- 
mvt ishkot illi nana kia ishko hoh kia, nan ik kanihcho ka 
he: abeka ya ibbak isht umbitepakma, hlakofa he bano ho- 
ke, im achi tok. 

19. Yohmi mvt Chitokaka yvt ant im anumpuli mvt, vba 
ivt vba yakni a ont chukowa cha, Chihowa im ibbak ishtim- 
pak-imma ya a binili tok oke. 

20. Mihma Chitokaka yvt apelahanchit anumpa ha nan 
isht atokowa kvt a takanlit aya hatuk ash isht aiahlichi ma, 
kanima moma ka vba isht ai anumpohonlit itvnowa tok oke. 
Amen. 


UBANUMPA LUK 


UVUTIHOLIS SOL EE KUKI 





CHAPTA I 


Luk vt Hlopilvs a pit im anumpuli, 1. 5 Enchil vt Sakalias a ont im 
otvni: 13 mihmvt ushi asha hi a i miha; 24 Elisabet vt vlla shali 
cha, ile luhmi. 26. Enchil vt choyo himita Meli a ont i haiaka ; 
yohmi mvt Shilombish Holitopa yosh nan anukfilli họ, Klaist ishki 
a toba pulla hi ai miha. 39 Meli vt Elisabet a ont i nowa mikmvt 
ita tuklo kvt Chihowa ya aiokpahanchi. 57 Chan vt vtta cha, hak- 
shup tupa mvt hohchifo: 64 mihma Sakalias vt falamvt anumpuli 
mvt, 67 na tikbanli anolit Chihowa ha aiokpahanchi. 


1, 2. NANA ka isht a pi yimmi ahli fehna vmmonvt 
isht auehinchi ka nishkin isht pisvt, nana ka isht ahashwa 
tuk vt yumma pim anohonli tok mak osh lawa kvt yvmmak 
atuk a isht anumpa holisso ha ikbi tuk o, 

3, 4. Uno ak kia nan vmmona isht-auehinchi ka nana kvt 
akaniohmi tok puta ka mominchit asilhhit achukmalit akos- 
tininchi li tuk vt, chishno vt nana ka isht chim annoa tuk a 
aiahli ka ish ithaiyana chi ka, nan-annoa ma it iakaiyachi 
hosh pit chi holissochi la hi vt vm anukfila tuk oke ; Hliopi- 
lvs holitopa fehna ma! 

5. Chutea i miko Helot vt ahanta nitak a, na-holitompa. 
isht vtta achvfa Sakalias hohchifo kvt, Abia apehlichika ai 
ibafohka yosh anta tok: mihma tekchi vt Aalon ushetik 
vhleha isht-atiaka. yosh, hohchifo kvt Elisabet a tok. 

6. Mihi yosh yvmmvt tuklot Chihowa yvt pisa ho aiahli 
biekvt, anumpa vlhpisa puta, mikmvt nan-vlhpisa ilaiyuka 
Chihowa yvt apihisa tok a moma ka i shanaiya iksho hosh 
ahashwa tok. 

7. Yvmohmi hosh Elisabet ak osh ushiksho yatuk o, vlla 
yvt ik im iksho ket okla hosh, tuklot sipoknit taryaha tok. 

8, 9. Atuk o yakohmi tok : ilap ai itvpeha yot ont im ai 
vlhpiesa ma, yummvt na holitompa isht asha Chihowa itikba. 
ya isht ai ahanta chi ka, na holitompa isht asha nan im vih- 
pisa chatuk mak 0, Chihowa in tempel a ont chukowa cha, 
na-balama luacha hi vt nashoeli ho isht im vihpisa tok. 

10. Yvmohmi ma okla laua yvt na balama lua takla ka 
vba pit anumpuli hosh kocha ya alasha tok. 

11. Yvmohmi ma Chihowa im enchil vt na-balama a lua 
alta ishtimpak imma tunnvp o hikivt 1 halaka tok. 

12. Mihma Sakalias vt pisa mvt, nukhlakanchvt nan-nuk- 
shopa mvt anukfoyuka tok. 

13. Mihma enchil ash ot, Sakalias vt chi nukshopa na; 
vba pit ish asilhha tok vt chim vlhpesa mak oke: yohmi ka 
chi tekchi Elisabet vt vlla nakni o chi shala he; mikma 
yvmma Chan ish hochifa he ; 

14. Yohmikmvt na chi yukpvt chim achukma fehna he; 
yohmikma yvmmvt vtta ka na yukpa kvt laua hi oke. 

15. Yvmmak okvt Chihowa ya 1 holitopa fehna he: mik- 
mvt oka-paki, micha oka homi nana kia ik ishko ka hi oke: 
micha ishki ikfoka a kohcha mak inli hosh Shilombish Holi- 
topa isht anukfohkvt alotowa hi oke. 

16. Yumohmikmvt yvmmak okvt Islael isht-aiunchululi 
vhleha ha lauachit in Chitokaka Chihowa ya im antia hi a 
anukfohkicha he mak oke. 

17. Mikmvt iki vhleha chukvsh a falamimchit vlla puta 
ka ai it ibafohkit it in nanaiyachikmvt, anonti nan ik yimmo 
puta ma hopoyuksa vhleha ha im anukfila ha pit ai ibafohkit, 
okla ha anukfohki na Chihowa hoka im vihtaha chi ka, Elias 
im anukfla chinto il ai eshi hosh Chitokaka itikba ya ia hi 
oke, im achi tok. 

18. Mibma Sakalias vt, Nanta hosh katiohmi na ilvppa 
isht akostminchi la chi cho? vno vt hatak sa sipokni, yoh- 
mikma sa tekchi mvt sipoknit taiyaha kuno, enchil a im 
achi tok. 

19. Mihma enchil ash ot afalamimchi kvt, Uno vt Chiho- 

wa itikba hikia Kebliel sia mak oke: mih hosh ant chit im 
anumpulit, nan annoa achukma ilvppa chim anoli la hi vt si 
vihtoka tuk oke. 
| 20. Yvmohmi tuk o vm anumpa ha ont im ai vihpiesak- 
myt aiahla hi oka ik chi yimmo; yohmi hokvt ik anumpulo 
ish toba cha, ish anumpula he ik chim vihpeso mak o, nana 
kash ot ont aiahli nitak a onak mak a hi oke, im achi tok. 

21. Mihma okla hash ot Sakalias a pit hoyot aiasha mvt, 
tempel anukaka ya anta na hopaki hatuk o, katiohmi cho? 
okla ahni tok. 

22. Atuk o yummak ash ot kohcha mvt, okla hash im 
anumpula he keyu ki tok: peh abahanchi mvt, anumpula 
he keyu hosh hikia hatuk ọ, tempel anukaka ya nana ho a 
pisa tuk a, okla akostininchi tok. 

23. Atuk o yakohmi tok ; ilap na-holitompa isht ai ahanta 
he nitak atuk vt ont taha makinli ma, in chuka ia tok. 

24, 25. Atuk o nitak yvmmak atuk a i himmak ha yo, 
tekchi Elsabet vt vlla 1 fohka cha, Hatak puta itintakla sa 
hofahya kvt a takali tuk a isht kancha chi hosh, auet sa 
pihisa nitak vt Chitokaka yvt ilvppak o a yakohmichi tuk 
oke; achi mvt ile luyuhmi na hvshi tahlapi tok. 

26, 27. Atuk o hvshi ont isht hannalik fehna choyo him- 
ita yvt hatak Chosef hohchifo hosh, Lewi in chuka-chvfa 
isht atiaka yo, ım vihpoa hosh ohoyo himita hohchifo mvt 
Meli osh, Kalli yakni tvmaha Nasalet hohchifo ho anta ho, 
Chihowa yvt Kebliel a pit 1 chuffichi tok. 

28. Yvmohmi na enchil ash ot im aboha ha ant chukowa 
mvt, Holitopa fehna chia hvt na chi yvkpashke; Chihowa 
hyt chi halvlli hoke, holitopa kvt ohoyo puta moma ka ish 
imaiyvshke, achi tok. 

29. Mihma yvmmak ash ot pisa mvt, yvmmvt nana ahan- 
chi ka nukhlakancha mvt, nan isht aiokpvchi katiohmi hosh 
yakohma hinla cho? ahnit im anukfila tok. 

30. Mihma enchil ash ot, Meli vt ik chi nukshopo kash- 
ke; Chihowa ish i holitopa hi vt chim vłhpesa tuk oke. 

31. Yohmi kvt yakeh ! vlla yvt chi fohka cha, vlla nakni- 
o ish ishikmvt, hohchifo ha Chisvs ish hochifa he mak oke. 

32. Yvmmak osh Chitokaka tobvt ahantvt, Nana moma 
i shabli Ushi hohchifa he; yohmikma Chitokaka Chihowa 
yvt iki Lewi im ai om binili holitopa ya ima hi oke. 

33. Yohmikma yvmmak osh Chekob in chuka chvfa isht 
atiaka pehlichi na bilia he: yohmikma yvmma apehlichika 
ya ont ataha he mvt iiksho ka he mak oke, im achi tok. 

34. Mihma Meli ash ot; Hatak kia ithana li keyu hatuk 
ano, katiohmit ilvppvt yakohma chi cho? enchil ash o im 
achi tok. 

35. Mihma enchil ash osh anonti afalaminchit, Shilom- 
bish Holitopa yak osh chim aya he; yohmikma Nana moma 
i shahli nan isht im aiahlika yvt chi ọ hoshontikacha hi oke ; 
yohmi hoka na-holitopa kvt chim vtta hi vt yvmmak kia 
Chihowa Ushi hohchifa hi oke. 

36. Micha yakeh! chi kanomi Elisabet vt ushiksho hoh- 
chifo chatuk kia, sipoknit taiyaha hosh vlla nakni 1 fohka 
tuk a himak vt hvshi ont isht i hannali hoke. 

37. Chihowa ak okvto nana kvt ik im aiahlo ka hi vt ik- 
sho hoka, im achi tok. 

38. Mihma Meli ash osh, Chitokaka immi ohoyo sia ka 
is sa pesashke: chim anuhumpa tuk mak o nana kvt vm al 
vihpiesashke, im achi tok. Mihma enchil ash ot issvt ia tok. 

39. Mihma nitak yvmma foka ma Meli ash ot wakaya 
cha, tushpvt ivt, Chuta yakni nvnib foka tumaha chito mvt 
talaia ho ona tok. 

40. Yohmi mvt Sakalias in chuka ya ont chukowa cha, 
Elisabet a aiokpuchi tok. 

41. Mihma yakohmi tok; Meli vt aiokpvchi na Elisabet 
vt haklo ma, vlla yvt ikfoka anuka ilhkoli tok; yohmi ma 
Elisabet vt Shilombish Holitopa isht anukfohkvt alotowa 
tok. 

42. Mihmvt chitoli hosh anumpulit, Holitopa kvt ohoyo 
puta moma ka ish imayvshke: mihma chikfoka anuka a toba 
mvt holitopvshke. 

43. An Chitokaka ishki vt ayvt vm vla iwp katiohmi 
ho 2 yakohmi cho? 

44. Yakeh! is si aiokpuchi ka anumpa hut olvt sa hak- 

sobish a ant fohka mak inli ho, vlla yvt na yukpa kvt sak- 
foka anuka ya ilhkoli kano. 

45. Chitokaka yvt yvmma nana ho im anoli tuk a ont 
aiahlit taiyaha hi oka, na yimmi tuk yvmmvto na yukpush- 
ke achi tok. 

46. Mihma Meli ash ot, Sa shilombish vt Chitokaka ya 
holitobli, 

47. Yohmi ma sa chukvsh vt Chihowa si okchalinchi a 
al isht ilaiyukpvshke. 

48. Yvmmak okvt in tishu ohoyo ilbvsha ya i nukhaklot 
pisa tuk oke: yohmi hoka himak pïllvt ia ka hatak isht ai 
unchululi puta kvt na-yukpa sia hochifa hi oke. 

49. Yvmmak osh nana moma imaiya mak osh nafehna 
chmto ka a yvmihchi tuk oke: yohmi kvt hohchifo hvt ho- 
litopa yoke. 

50. Micha hatak it ai unchululi ia puta ka ilapa im antia 
vhleha ha yvmmvt 1 nukhaklo kvt ai in takali mak oke. 

51. Yvmmak okvt ilapo shakba isht imaiyachi chatuk : 
ilapunla vhleha hvt ilap chukush nan isht im anukfilvt ma- 
yakma, yvmmak okvt it a fimibli chatuk oke. 

52. Yvmmak okvt hochitoka vhleha im alasha puta tuk 
a al isht akakohlikmvt, anonti ilbvsha vhleha ak o holitobli- 
chi chatuk oke. 

53. Hohchvfo ya yvmmak okvt na hochukma puta ka isht 
fihoblikmvt, anonti nan in laua yano nana kia ik im iksho- 
chit kanom pit tihleli chatuk oke. 

54, 55. Eblaham, mikmvt yvmma isht ai unchululi ka i 
nukhaklot a bilia hi vt pin tikba vhleha ha pim anumpohonli 
tok vt ithaiyana mvt, in tishu Islael a apelahanchi chatuk 
oke, achi tok. 

56. Mihmvt Meli vt yomma awant anta na hushi tuchi- 
na foka mvt, falamvt in chuka ona tok. 

57. Yohmi ma Elisabet vt vlla in tonla hi vt ont ai im 
vlhpiesa mvt, vlla nakni o sholi tok. 

58. Mihma in chuka panta asha, micha 1 kanomi vhleha 
aiena kvt, Chitokaka yvt yvmma 1 nukhaklo febna tuk a 
okla haklo mvt, ibai yukpa tok. 


CHAPA I. 17a 


59. Atuk o yakohmi tok: nitak ont isht untuchina ma 
vila ya hakshup tvblit itvnowa tok; atuk osh iki a hochifo- 
chit yvmmak ash Sakalias hochifo tok. 

60. Mihma ishki ash osh anumpuli mvt, Yohma he keyu; 
amba Chan ak o hohchifa chi hoke, achi tok. 

61. Mihma Chi kanomi hvt. kanima mwt hohchifo ilvppa 
isht a hohchifo kvt iikshoshke, okla im achi tok. 

62. Mihmvt iki ak osh nana ho hohchifa-hi a ahnik mak 
a chi ka, okla pit abvchi tok. 

63. Mihma yvmmak ash ot aholissochi a hoyo cha, Hoh- 
chifo hvt Chan oke, achit holissochi tok. Mihma, Na ka- 
tihmi ho? momwt okla ahni tok. 

64. Mihma yvmmak ash ot itih hvt ashalika wakama ma, 
isunlush vt yuhapa na anumpuli mvt, Chihowa ya alokpa- 
hanchi tok. 

65. Yvmohmi ma yvmma ai 1 bilika fullota aiasha tuk 
ash ot momvt nukshumpa tok: yohmi ma ilvppa yakohmi 
tuk vt momvt annovt Chutea yakni nvnih foka yash mom- 
inchit a hlopulli tok. 

66. Mihma okla ymma haklo tuk vt moyumvt, Ulla ka- 
tiohma chi hosh iluppvt yakohmi cho? ahanchit chukush 
anukaka okla isht anukfihinli tok. Mihma Chitokaka ibbak 
vt yummak ash o apelahanchi tok. 

67. Mihma iki Sakalias ash ot Shilombish Holitopa isht 
anukfohkvt alotowvt, tikbanli nana anolit pit aiokpahanchit, 

68-71. Islael in Chitokaka Chihowa hvt holitopashke : 
yvmmak okvt yakni toba tok taiyakla ka į hopaii hochukma 
aiashvt isht-auehinchi ka itih isht ai anumpohonli tok mak 
osh, pishno vt pin tunvp vhleha, mikmvt pi nukkilli vhleha 
ibbak ma mominchit il ai ọ hlakofa hi o, im okla talaia kai 
nukhaklot pihisa cha, nan isht vlhtoba he im atahlit, isht ai- 
okchaya chinto fehna ka ilap in tishu Lewi in chuka-chvfa 
a pi hilechi tok. 

12—15. Yohmi kvt pishno vt pin tvnvp vhleha ibbak ma 
il ai in hlakofikmvt, pi okchayvt nitak il ai ahanta kvt, nuk- 
shumpa iksho`hosh nan-ashvchi ikshot ai vlhpiesa hosh im 
antivt, itikba ma il SEA he mak o, auet pim aiahna hi vt 

ilap 1 nan-vlhpisa holitopa anumpa kvllo aiena ka pin tikba 
Eblaham a isht ai im il onochi tok vt ithaiyana cha, anonti 
nan i nukhakla he anumpa ha pin tikba vhleha ha ihima tok 
vt alahlichi mak oke. 

16—19. Yohmikma, Ulla chishno vt Chitokaka yvt ataya 
chi puta ma apoksiachit, anonti hvpin Chihowa nan-isht į 
nukhaklo chimto pulla hatuk mak o, ilap nan im ai ashuchika 
yot 1 kashofa hosh isht-ai okchaya ma im okla ha ish ithv- 
nahancha chi hosh Chitokaka itikba ish ia chi hokvt, Moma 
imaiya 1 hopati chi hohchifa hi oke. Yvummak atuk pulla 
mak o ali okhlilika, mikmvt al-illı ai o hoshonti alena anuka- 
ka aiasha tuk a in tohwekelicha chi, mikmvt hvp iyi yvt 
al itin-nanaiya hina foyuka chi ka apelvcha chi mak ọ onna 
tohwikeli vba minti kvt auet pi on tommishke. 

80. Yvmohmi tuk o vlla yash ot asvnot ivt, im anukfila 
mvt kvllot i shahlit ia; yohmi hosh yakni haiaka ya ahanta 
na Islael a i halaka he nitak vt ai ona tok. 


CHAPTA II. 


Chisvs vt Behlehem ak o ai vtta cha, vlhpoba ai-impa peni yo fohka, 
1. 8 Chukfvlhpoba apesvchi vhleha Behlehem bilika asha tuk ọ, 
Chisvs vt vtta ka, enchil osh ont im anoli; 13 mibma enchil vhleha 
hvt laua hosh ai vla cha, ibai achvfvt Chihowa ha okla aiokpahan- 
chi. 21 Chisvs vt hakshup tupa; yohmi ma tempel anukaka yak 
o Chitokaka ya pit ai im issa ma, Simeon, micha Anna alena kvt, 
ayvt okla hosh tempel a ont chukowa; yohmi cha hatak okchalin- 
chi himona vtta tuk a pisa mvt, Chihowa ha pit alokpabanchi. 
40 Chisvs vt afummi auah-tuklo ka ona mvt, 46 tempel o nan al 
im abvchi vhleha puta ka i haponaklo, nan im asilhhvchi aienvt 
anta: 51 atuk osh falamvt Nasalet ona cha, iki, ishki aiena ka im 
antia hosh ahanta. 


1. MIHMA yakohmi tok: nitak yumma foka ma, yaknı 
yommvyt okluyuhvt holissa hi a Sesa Akvstvs vt apihisa tok. 

3. Yakohmi ka Silenivs vt Silia 1 mikot ahanta mak o okla 
holissa he ilvppvt vlhpisa vmmona tok. 


3. Mihma momvt ilap in tvmaha aiyuka a holissa chi 
hosh ilhkoli tok. 

4, 5. Mihma Chosef ak kia, yvmmvt Lewi in chuka-chvfa 
yo isht-ai-unchululi hatuk okvt, Kalili yakni Nasalet tumaha 
ha vttvt kohchvt ia mvt, Chutea yakni Lewi in tvmaha 
Behlehem hohchifo ho tekchi vlhpoa Meli vt vlla m tola hosi 
ho, 1t iba holissa chi hosh ona tok. 

6. Atuk o yakohmi tok: yvomma ont ahashwak fehna, 
yvmmvt vlla in tola he nitak vt ont ai vlhpiesa tok. 

7. Mihmrvt ishi ahpi kvt vlla nakni osh in tola cha, yum- 
mak ash na-hlilahli 0 a bonulli mvt, aboha anuka yano aiasha 
yvt iksho hoka, issuba aj-ilhpita yo fohkit bohli tok. 

8. Yohmi ma yakni yummak inli ka chukfvlhpoba apesv- 
chi vhleha hvt vlhpoba apesvchi hosh ninak a haiaka yo 
alasha tok. 

9. Yvmohmi tuk o Chihowa im enchil vt ayvt im vla na 
Chihowa im a tohwekeli chmto kvt ai on tommit talaia ma, 
okla nukshopa fehna tok. 

10. Mihma enchil ash ot, Hvchi nukshopa ná; vno vt 
anumpa na-yukpali a chinto fehna okla moyuma ka im aya 
he mak o isht hvchim aya li hoke. 

11. Himak nitak a nan-okchalinchi, yommvt Klaist Chito- 
kaka mak osh Lewi in tvmaha ha a hvchim ai vttushke. 

12. Yohmi ka atokowa kvt ilvppak o yakohmi ha chi 
boke: Ullosi vt nahlilahli ọ a bonunta hosh, issuba ai 
ilhpitta yo fohkvt itonla ho ont hvsh pisa chi hoke, im achi 
tok. 

13. Yohmi ma 1 mih-makinli ho enchil okla chinto yot 
enchil ash o ant okla apeha cha, Chihowa ya aiokpvchit, 

14. Chihowa yvt vba chaha moma 1 shahli ya ik a holi- 
topá; mikmvt yakni paknaka ma ik a nanaiya: mikmvt ha- ' 
tak a nana achukma im anukflli aiena kvt ik ai ituyulá, 
ahanchi tok. 

15. Mihma yakohmi tok: enchil okla hash osh issvt vba 
ya ivt taha ma, chukfvlhpoba apesvehi vhleha hash osh, Inta ! 
Behlehem fehna ka kiloh ia cha, nana kvt a yvmohmi tuk o, 
Chitokaka yvt hvpim anohonli tuk ilvppa ont eho pisashke, 
it im achi tok. 

16. Mihmvt tushpvt itvnowvt ona cha, Meli, Chosef ita 

tuklo ka, micha vllosi atuk mwt issuba ai ilhpitta yo fohkvt 
itonla aiena ho okla pisa tok. 

17. Yakohmit ont pisa mvt, vlla yvmma nana ka okla 
nan isht im annoa tuk ash ot mishema a mominchit ai anoli 
tok. 

18. Yohm ma na yakohmi ka chukfvlhpoba apesvchi 
vhleha hvt im anoli na okla haiyaklo tuk vt momvt, okokko! 
alahnı tok. 

19. Yohmi kia Meli vto nana yakohmi kash mominchit , 
chukvsh anukaka isht ithaiyanvt, anukfihinli tok. 

20. Mihma chukfvlhpoba apesvchi vhleha hash ot nana 
kvt ım ai annoa tuk ash fehna ka okluhvlinchit haklo, micha 
pisa aiena mvt, Chihowa ya holitoblichit aiokpahanchit, fala- | 
myt okla ilhkoli tok. 

21. Yvmohmi tuk o nitak ont isht untuchina ma, vlla ya 
hakshup wishakchi tubla hi a ai ona hatuk o, ikfoka anuka 
ik foko kisha mak 0, enchil vt yummak o hochifo tok oka, 
yvmmak ash ot Chisvs hohchifo tok. 

22—24. Yvmohmi tuk o Moses vt nana apesa tok a, ishki 
ash ot na-hullochi nitak vt ont in taha mvt, ishi ahpi 
ka nakni osh vtta hokvto moyumvt Chitokaka ma pit im 
a holitopa he mak o, Chitokaka 1 nan-vlhpisa ha a ho- 
lihiso hatuk oka, yvmmak ash Chitokaka ima chi, micha 
nan-isht aiokpvchi vt pvchi yoshuba tuklo, keyukmvt pvchi 
himita yosh tukla hi o, Chitokaka 1 nan-vlhpisa yvto ahanchi 
hatuk oka, isht aiokpvcha chi hosh Chelusalem a itvlachi 
tok. 

25. Yvmohmi ma yakeh! hatak Simeon hohchifo hosh 
Chelusalem a anta tok: yohmi kvt yvmmak okvt hatak 
vlhpiesa, Chihowa ma holitobli aiahli hosh Islael okla na- 
yukpali a pit hohoyo hosh anta tok: yohmi ma yvmmak 
oka Shilombish Holitopa yvt anukfoyuka tok. 

26. Yohmi kvt yvmmak okvt Chitokaka 1 Klaist a ik peso 
kisha hokvto, illa he keyu ka, Shilombish Holitopa yvt tik- 
banli im anoli tok. ' 

27. Yvmohmi tuk o Shilombish Holitopa yosh yvmmak 
ash o anukfoyuka ho ayvt tempel a ant chukowa tok : atuk 

0 ai yvmohma he nan-vlhpisa ha isht ai yvmihcha chi hosh 
iki, ishki ita tuklo kvt vllosi Chisvs a sholi cha, ant chuk- 
owa; 

28. Yohmi ma yvmmak ash ot ibbak ishit sholi cha, Chi- 
howa ya pit aiokpahanchi mvt, 

29. Chitokaka ma! chishno chim anumpa ha tok pulla 

mak o, himak okvno chin tishu hvt G hosh ia hi a 
im alahní : 

30—32. Chi nan-ai- okchaya na-tohwikeli yvt oklushi nan 
ik ithano vhleha ha isht in tohwikela chi, micha chim okla 
vhleha Islael mvt isht a holitopa chi ka, okla moma itikba 
ish ai atahli tok a, sa nishkin vt pisa hoke, achi tok. 

33. Yohmi ma yvmmak ash o ishki, Chosef ita tuklo kvt 
yumma nana kvt isht anumpa ka, anukhlakancha tok. 

34, 35. Mihma Simeon ash ot, yummut ai yukpvt okla hi 
a, im alahnit vba isht asilhha ; yohmi mvt ishki Meli ash o, 
Yakeh! vlla ilvppvt Islael okla hvt isht ai akakoha, mikma 
anonti a tana he alena kvt lawa he: micha nan-isht-atoko- 
wa ka 1 sanalit isht anumpohonli na chukvsh lawa nan isht 
im anukfila puta mvt ai otaiyana he mak ọ isht ai vlhtoka 
hoke; ahli, mikmvt chishno chi shilombish ma ajeninchit 
bushpo falaia yvt a hlopulla hi oke; im achi tok. 

36. Yohmi ma ohoyo hopali Anna hohchifo Ase isht ai 
unchululi, Fanuel ushetik osh, himitasit hatak auwaya tuk 
o, afummi untuklo ma illi tuk o, antvt sipoknit kunia tok. 

37. Yohmi kvt vlhtaklvt hikia tuk a afummi pokoli untu- 
china akocha ushta foka hosh, yummak okvt tempel a issvt 
ik aiyo hosh, nitak, micha nimak aiena ka na-hullochi, micha 
vba pit anumpuli aiena hosh Chihowa ma isht a holitoblit 
ahanta tok. 

38. Atuk osh yvmmak ash ot yvmmak fehna ma ant 
chukowa mvt, Chihowa ha, yakoke, achit aiokpvchi akinli 
tok: mihmvt isht ai okchaya hi a Chelusalem a hoyot aiasha 
tuk puta ka yummak ash ai isht im anumpohonli tok. 

39. Yumohmi ma Chihowa i nan-vłhpisa hatuk ash mo- 
michit nana ka ont aiahlichit taiyahli mvt, falamvt, Kalili 
yakni ilap 0 in tumaha Nasalet a it onachi tok. 

40. Atuk o vlla yash ot asvnot ia mvt, im anukfila hot 
hopoyuksvt alotvt kvllot i shahlit mahaya; yohmi ma Chi- 
howa nan isht ahniechi ka mvt ai anukfoka tok. 

41. Ubanvblit ont ia nan-ai-impa holitopa ashakma iki, 
ishki ita tuklo kvt afommikma Chelusalem a itiachi beka 
tok. 

42. Atuk osh impa holitopa isht asha yummak oh chatuk 
mak osh ont ai vlhpiesa ma, yvmmak ash ot afummi auah 
tuklo ho, Chelusalem a ilhkoli tok. 

43. Atuk osh nitak vlhpisa hatuk vt ont in taha cha, fa- 
lamvt itiachi ma, vlla Chisus ash ot olbvlaka Chelusalem a 
anta hokak o; Chosef, micha ishki ita tuklo kvt ik akosti- 
nincho ki tok. 

44. Amba okla it apehvt asht aya ka takla aya he ako 
im ahombvt, ayvt nitak achufa nowvt okla tok: mihmvt 
yummak ash ilap 1 kanomi vhleha, micha ai it ithunaka puta 
itin takla ya a hoyo tok. 

45. Atuk osh yvmmak ash ik ahayucho mvt, hoyo kvt 
falamvt Chelusalem a itiachi tok. 

46. Atuk ak o yakohmi tok: nitak ont atuchina ho yvm- 
mak ash ot tempel anukaka ya hatak nan-ithvnanchi vhleha 
1 haponaklo, micha nan im a ponaklo aiena hosh takla asha 
na ont ahayuchit okla tok. 

47. Mihma yvmmvt nan-ithana, micha anumpa afalamin- 
chit miha imponna aiena ka okla haklo mvt, momvt okokko ! 
alahni tok. 

48. Mihma yvmmak ash ot ont pisa mvt, nukhlakanchvt 
okla tok: mihma ishki ash ot, Svso hvt nanta katiohmi ho 
ish pi yakohmichi na chiki ita tuklo li kvt nukhaiyaklot chi 
hoyo li cho? im achi tok. 

49. Yvmohmi ma yummak ash ot, Nanta katiohmi ho hvs 
sa hoyo hosh? Aki nan isht im a kaniohmi ka isht ahanta 
la he vlhpiesa kuno, huch ik ithano cho? im achi tok. 

50. Mihma anumpa yumma, yvmmwt isht im anumpuli 
ka, ik ai akostinincho kit okla tok. 

51. Mihma yvmmak ash ot awant ia cha, falamvt Nasalet 
a ona mvt, im antia achukma hosh ahanta tok: yohmi kia 


CHAIRA ILI. 185 


ishki ash ot anumpa yvmmak atuk ash mominchit ilap chu- 
kush ma isht il anukfohkit liesl tok. 

52. Mihma Chisvs ash ot ahopoyuksvt asvnot mahaya 
mvt, Chihowa, micha hatak puta aiena ka im a holitopa kvt 
1 shahlit mahaya tok. 


CHAPTA III. 


Chan Baptist vt vbanumpa isht anumpohonli, 1: 15 Klaist a ato- 
kowa anoli; 20 anonti aboha kwllo fohka. 21 Chisvs vt baptismo, 
yohmi ma yvmmak okvt Chihowa ha Ushi pulla hatuk vt annoa. 
23 Alvm ak o isht ai unchululit mihinti ho, Chisvs vt hatak a toba 
tok a vlhtokowa annoa. 


1. T IBELIUS Sesa yvt miko tobvt ahanta tok afvmmi 
ont isht auah tahlapik fehna, Pontivs Pailat vt Chutea yak- 
ni apehlichi ma, Helot vt Kalili ak o apehlichi ma, anonti 
itibapishi Filip vt Itulea, micha Hlakonitis yakni aiena ka 
apelilichi ma, Lisanias mvt Abilene ak o apehlichi ho, 

2. Annas, micha Kaiafas ita tuklo kvt na-holitompa isht 
asha 1 shahli yosh ashwa ho, Chihowa im anumpa hvt Chan 
Sakalias ushi a yakni halaka yo im ai ona tok. 

3—6. Yvmohmi ma hopaii Esias im anumpa holisso ha a 
holihiso kvt, Achvfa hosh yakni haiaka yo ai anumpohonlit, 
Chitokaka ataya hi a apoksiachit, i hina puta ka oh apissv- 
lechi: kolukbi puta mvt momvt ik alotá: mikma nvnih, 
micha nvnih hochito aiena moma kvt akanlosit ik tahá : hina 
fullota atuk kia apissvt ik tobá: yohmi ma ai itilaui iksho 
ke tuk vt itilauit tahashke : yohmikma hatak moma kvt Chi- 
howa 1 nan okchalinchi a pisa he mak oke, achishke ; ahan- 
chi tok mak o, yvmmak okvt ai ashvchika puta ka isht a 
kashofa chi ka, ile kostininchit baptisma hi a isht anumpo- 
honlit Chatan a bilika yakni a mominchit aya tok. 

7. Mihmvt im a baptisma chi hosh okla laua yvt ai vla 
ma, Sinti chilita isht-atiaka hvchia ma! na palummi mihinti 


ka hvsh 1 hlakofa hi a, kvta hosh hvchim anoli tuk oh 
cho? 

3. Yohmi hokvt ile kostininchi ai it vihpesa mak o vnit 
hvsh wayashke; micha, Himona Eblaham ak osh piki yoke, 
acha hi okvno hvch ik il anukfillo kashke; Chihowa hvt tuli 
yak aasha ka, Eblaham im vlla ya chi ka ai ikba hinla hoka, 
hvchim achi lishke. 

9. Yohmikma himak ak kia iskifa yvt iti puta ak-isht-vla 
ya al itonla hoke; yohmi hatuk oọ iti yvt vni achukma ho 
vnit waya keyu hokvto, moyumvt chayvt akakoha cha, luak 
a pit itokaha hi oke, im achi tok. 

10. Yohmi ma okla hash osh 1 ponaklot, Yohmi kuno 
nanta hak o e katiohma chi ho? achi tok. 

11. Mihma afalaminchi kvt, Kvna hosh na-fohka yvt in 
tuklokmvt, kanima hosh ik im ikshokma ik in chvfalí ; mik- 
ma kanima hosh ilimpa hvt ım asha kvt, yohmi makinlashke, 
im achi tok. 

12. Yohmi ma pvblikan vhleha hak kia baptisma chi hosh 
al vla mvt, Nan-ithvnanchi ma! nanta hak o e katiohma chi 
cho? im achi tok. 

13. Yohmi ma, Nana hvchim vlhpisa tuk vt atamblit hvch 
ik hoyo kashke, im achi tok. 

14. Yohmi ma tvshka chipota vhleha hak kia 1 po- 
naklot, Mikma pishno ak osh nanta hak 0 e yvmohma 
chi ho? achi tok: yohmi ma yvmmak ash o, Hatak 
nana kia hvch ik o mahlantokmvt, anonti kuna kia a 
holvbit hvch ik wehpulo kashke; yohmikmvt na hvchim 
ai vihtoba ma, Ùlhpiesa akinli hvsh aiahnashke, im achi 
tok. 

15. Okla hvt nana ka pit hohoyo hosh asha hatuk, atul 
osh hatak moma kvt, Chan a yvmmak osh Klaist mak okmá, 
keyukmá, nanta ho chishba? ahnit chukvsh a isht anukfielii 
okla aiasha ma, 

16. Chan ash ot mominchit im anumpullit, Uno yokvto 
oka yo isht hvchi baptismochi l mvhli; yohmi kia achvfa 
kyt a shahli fehna hosh mihinti ka 1 shulush isht-talakchi a 
vno vt hlitoli la hi o si ahoba keyu hoke; yvmmak osh Shi- 
lombish Holitopa, micha luak aiena ho isht hvchi baptismo- 
cha hi oke. 

17. Yvmmak osh i nan-isht mvshahchi yvt ibbak a foyu- 
ka: yohmi kvt 1 nan-anihechi yatuk ma achukmali fehnvt 
kashofa he; mikmvt onush atuk ma kanchak a pit asha- 
chikmvt, amba hakhlopish okvno luak vt moshola he keyu 
a isht hukma hi oke, ahanchi tok. 

18. Micha okla ha nana inla mvt laua ho isht ai i mihi- 
hut, vbanumpa ha isht im anumpohonli tok. 

19. Yohmi kia Helot miko yvt ilap itibapishi Filip tekchi 
Helotias atuk, micha Helot vt nan ik vihpeso puta ai 
yumohmi chatuk ash, pit a mominchit atokowvt nan isht ai 
1 miha hatuk o.- 

20. Nana ik ai vlhpesacho ke tuk moma kvot ilvppakma 
isht ai ibafohki hosh Chan a aboha kvllo fohkit im okhishta 
tok. 

21. Okla moyuma kvt baptismot taha ma, yakohmi tok: 
Chisvs ak kia baptismo cha, vba pit asilhha ma, vba yvt 
auet tiwa, l 

22. Yohmi ma Shilombish Holitopa yvt nipi asha hosh 
puchi-yoshuba chiyuhmit vba mintit im vla ma, vba ya 
anumpa hvt auet takali kvt, Chishno ak osh svso a holitopa 
chia hoke; chishno ak o nan isht chi a sai yukpa mak oke, 
achi tok. 

23. Mihma Chisvs vt afummi pokoli tuchina ka ona foka 
hosh, peh im ahoba kvno, Chosef ak o ushi a tok: mihma 
yummvt Heli ak o ushi a tok. 

24. Mihma yummvt Mahlat ak o ushi a tok: mihma 
yvmmvt Lefai ako ushi a tok: mihma yummvt Melchi ak 
0 ushi a tok: mihma yvmmvt Channa ak o ushi a tok: 
mihma yummvt Chosef ak o ushi a tok. 

25. Mihma yvmmvt Mattahlias ak o ushi a tok: mihma 
yummvt Amos ako ushi a tok; mihma yvmmvt Navm ak 
o ushi a tok; mihma svmmvt Esli ako ushi a tok: mihma 
yummvt Nakke ak o ushi a tok: 

26. Mihma yvmmvt Maath ak o ushi a tok: mihma yum- 
mvt Mattahlias.ak o ushi a tok: mihma yvmmvt Semei ak 
0 ushi a tok: mihma yummvt Chosef ak o ushi a tok: 
mihma yummvt Chuta ak o ushi a tok: 

27. Mihma yummuvt Choanna ak o ushi a tok: mihma 
yummvt Lehesa ak o ushi a tok: mihma yummvt Solobabel 
ako ushi a tok: mihma yvmmvt Salahliel ak o ushi a tok: 
mihma yvmmvt Neli ah o ushi a tok: 

28. Mihma yvmmvt Melchi ak o ushi a tok: mihma 
yummvt Alli ak o ushi a tok: mihma yvmmvt Kosam ak o 
ushi a tok; mihma yummvt Elmolam ak o ushi a tok: 
mihma yummvt El ak o ushi a tok. 

29. Mihma yvmmvt Chose ak o ushi a tok: mihma yvm- 
mvt Eliesel ak o ushi a tok: mihma yvmmvt Cholim ako 
ushi a tok; mihma yvmmvt Mathlat ak o ushi a tok: 
mihma yvmmvt Lefai ak o ushi a tok. 

30. Mihma yvmmvt Simeon ak o ushi a tok: mihma 
yummuvt Chuta ak o ushi a tok: mihma yummvt Chosef ak 
0 ushi a tok: mihma yvmmvt Chonan ak o ushi a tok: 
mihma yvmmvt Eliakim ak o ushi a tok. 

31. Mihma yvmmvt Melea ak o ushi a tok: mihma yvm- 
mvt Menan ako ushi a tok: mihma yvmmvt Mattahla ak o 
ushi a tok: mihma yvmmvt Nahlan ak o ushi a tok: mihma 
yummvt Lewi ak o ushi a tok. 

32. Mihma yvmmvt Chesse ak o ushi a tok: mihma 
yummvt Obet ako ushi a tok: mihma yummvt Boos ak o 
ushi a tok: mihma yvmmvt Salmon ak o ushi a tok: mihma 
yummvt Naason ak o ushi a tok. 

33. Mihma yvmmvt Aminatab ak o ushi a tok: mihma 
yummvt Alam ako ushi a tok: mihma yummvt Eslom ak 
o ushi a tok: mihma yvmmvt Fales ak o ushi a tok: mihma 
yummvt Chuta ak o ushi a tok. 

34. Mihma yummvt Chekob ak o ushi a tok: mihma 
yvmmvt Aisaak ako ushi a tok: mihma yvmmvt Eblaham 
ak o ushi a tok: mihma yvmmvt Hlala ak o ushi a tok: 
mihma yummvt Nachol ak o ushi a tok. 

35. Mihma yvmmvt Saluk ak o ushi a tok: mihma yum- 
mvt Lakau ak o ushi a tok: mihma yvmmvt Falek ak o 
ushi a tok: mihma yvmmvt Hebeh ak o ushi a tok: mihma 
yvmmvt Sala ak o ushi a tok. 

36. Mihma yvmmvt Kaman ak o ushi a tok: mihma 

yummut Alfaksat ak o ushi a tok: mihma yvmmvt Sem ak 
o ushi a tok: mihma yvmmvt Noah ako ushi a tok: mihma 
yvmmvt Lamek ak o ushi a tok. 

37. Mihma yummvt Mehlusala ak o ushi a tok: mihma 
yummvt Enok ak o ushi a tok: mihma yvmmvt Chalet ak 
o ushi a tok: mihma yvmmvt Maleleel ak o ushi a tok: 
mihma yvmmvt Kaiman ak o ushi a tok. 

38. Mihma yummvt Enos ak o ushi a tok: mihma yvm- 
mvt Seth ak o ushi a tok: mihma yvmmvt Alam ak o ushi 
a tok: mihma yvmmvt Chihowa ak o ushi a tok. 


CHARTA. 


Chisvs vt, nan-isht-ahullo okpulo yosh imomaka pihisa ma, ik impo 
ho nitak pokoli ushta mvt, nan-isht aj imomaka pisa puta ka imai- 
yachi, 1. 14 Chisvs vt falamvt Kalili a ona cha, wba isht anumpo- 
honli; 16 atuk osh Nasalet a ona cha, nitak hullo yo smakak å 
nan ai ithvnanchi: 28 mihma okla hvt ik im vihpeso mvt, wbi 
bvnna; 31 Chisvs vt Kapenavm a ona cha, nitak hullo ya nan 
ithvnanchit ahanta mvt, 33 nan-ishtahullo okpullo ma kohchichi; 
38 Pita tekchi ishki a hlakofichi; 40 mihmvt nan abeka ilaiyuka 
laua ka isht ahullo fehna kia ai yvmihchit ahanta mvt, 43 Kalili 
fullota ka vbanumpa ya isht ai anumpohonli, 


1. CHISUS vt Shilombish Holitopa isht anukfohkvt im 
alotowa hosh, Chatan vttvt falamvt ia ma, Shilombish ash ot 
im aiahni na ayot yakni haiaka ont chukowa na, 

2. Nitak pokoli ushta ka Setan vt imomaka pisa tok. 
Mihma nitak yvmma fehna ka nanasi kia vpa tok keyu: 
atuk osh yvmmvt ont taha na misha pilla muno hohchvfo 
tok. 

3. Yohmi ma Setan ash ot, Chihowa Ushi chia hokmuvt, 
tuli ilupput puska toba chi ka i mihá, im achi tok. 

4. Yohmi ma Chisvs vt afalaminchi mvt, Hatak vt puska 
yak bieka ho ai okchaya he keyu; amba Chihowa im 
anumpa moma kak ashke; achi kvt holisso hoke, im achi 
tok. 

5. Mihma Setan ash ot yummak ash ilauelit nvnih chaha 

yo isht oiya cha, yakosi itin takla fehna ho miko apehlichi 
puta yakni ajasha ka mominchit 1 haiakvchi tok. 

6. Mihmvt Setan ash ot, Nan im aiahlika, micha im a 
holitopaka aiena ilvppa mominchit chima lashke; yvmmvk 
okvt vno ak o vmmi toba tok: yohmi ka kvna a wno ahni 
li hok mak osh ima li hoke. 

7. Yohmi hoka chishno vt aka hlipivt is si aiokpvchi 
hokma, moma kvt chimmi hashke, im achi tok. 

8. Mihma Chisvs ash ot afalaminchit, Setan chia hyt vm 
ashaka yak o ish hikiashke; Chitokaka chin Chihowa yak o 
1 hvchukbihlepvt ish aiokpahanchashke ; micha yummak illa 
ho holitoblit ish im antiashke; achi kvt holisso hoka, im 
achi tok. 

9. Mihma yvmmak ash ot Chisvs ash o ilauelit Chelusa- 
lem a ont isht chukowa cha, tempel wishakchi yo ont o 
hilechi mvt, Chihowa Ushi chia hokmvt, aka pit ish ile 
pilashke : 

10, 11. Chishno a chi apesahancha chi ka, im enchil 
vhleha ha atohno na ibbak a okla vba isht takalihinchit 
chisht aya na nitak kanima kia chiyi ya tvli isht chik ai isso 
ka hi a, achi hosh holisso tok oka, im achi tok. 

12. Mihma Chisvs ash ot afalaminchi mvt, Chitokaka 
chin Chihowa ya imomaka chik peso kashke ; achi tok a 
ashushke, im achi tok. 

13. Mihma Setan ash ot nan isht ai imomaka pisa puta 
kash o isht im anukfillit ont tahli mvt, yakosi takla kuno i 
filummit ia tok. 

14. Yohmi ma Chisus ash ot Shilombish nan-isht im 
alahlı ka yvt anukfoyuka hosh falamvt Kalili a ona tok: 
mihma yvmma isht annoa kvt yakni yumma a bilika a mom- 
iuchit hlopulli tok. 

15. Mihma yvmma i sinakak a puta ka nan ai ithunan- 
chit ahanta ma, momvt ahninchi tok. 

16. Yohmi ma ai vttvt hofanti tok Nasalet mak o vla 
tok; mihmvt a yohmi atuk okvt, nitak hullo nitak a sina- 
kak a ont chukowa cha, holisso it im anumpula chi hosh 
wakayvt hikia tok. 

17—19. Mihma hopan Esajas 1 holisso ho ant ima tok: 
yohmi ma holisso hash wakummi mvt, yumma a holisso kvt, 
Tlbvsha puta ka vbanumpa isht im anumpuli la hi a yvm- 
mak osh nan isht si ahummi tuk okvt, Chitokaka im i shi- 
lombish vt si onvtuyula hoke: chukush nukhaklo puta ha- 
tuk kia hopohlvchit, yuka vhleha hatuk ma isht a hlakofa 
he; mikma lvpa puta yatuk mvt isht a hoponaya he, micha 
issikkopa puta kvt asha tuk a isht a mokofit, Chitokaka yvt 
ajokpahanchi afummi ma isht anumpohonli la hi o, si a 
tohno tuk oke, achi ho ahayuchi tok. 

20. Micha holisso hash akamvli mvt, falaminchit sinakak 
nan-isht aivtta yash ima cha, aka binili tok. Mihma sinakak 
ajasha tuk ash ot momvt nishkin isht aiokchifeli tok. 

21. Mibma yvmmak ash ot, Holisso ilupput himak nitak 
a hvchi haksobish a isht hush haklo kvt ont aiahli hoke, im 
achit isht ia tok. 

22. Yohmi ma moma kvt nan ia atokowa ma pisvt, anum- 
pa hochukma kvt itih ha a kohoncha ka okokko! aiahni 
tok: mihmvt, Ilvppvt Chosef ushi keyu ho? okla achi tok. 

23. Mihma, Alikchi a chishno inlit ile hlakofichi: nana 
kvt Kapenavm a a yvmohmi na e haklo tuk okma, chi yakni 
ilvppak mli ma a yvmihchí, achi anumpa isht vlhpisa ilvp- 
pako hvs sum achi pulla chi hoke, im achi tok. 

24. Mihmvt, Ahli pulla ho hvchim achi lishke, Hopaji 
nana ak osh ilap 1 yakni ak inli hoka ai a holitopa chatuk 
keyushke, achi tok. 

25. Yolimi kia aiahli mak o hvchim anoli li: Elias vt 
ahanta nitak a vba vt ai okshilitut kunia na afummi tuchina 
hushi hannali; yohmi na hopoa chinta fehnvt a hlopulli ka, 
Islael okla ha choyo i hatak illi vt lauvt aiasha tok. 

26. Yohmi kia yvmma achvfona kia im aya hi vt Elias 
vt ik vlhtoko: amba Saiton yakni Salepta tumaha, ohoyo i 
hatak illi yvmmak illa tok. 

27. Micha hopaii Elisevs vt ahanta nitak a Islael okla ha 
leplosi vbi kvt lauvt aiasha tok: yohmi kia yvmmak ash ot 


achvfona kia ik hlakofo ho, amba Naaman Silian hatak ak 
illa tok. 

28. Mihma smakak aiasha tuk vt ilvppa puta ka haklo 
mvt, momvt anukhobelvt kunia tok. 

29. Mihmvt okla wakaya cha, yummak ash o tumaha ha 
kohcha pit chuvffichi mvt, itehpelvt aka pit kancha chi hosh 
ilauelit, in tumaha al on talala sakti ont on talaka fehna 
isht ona tok. 

30. Yohmi tuk kia yvmmak ash ot okla hash itin takla a 
hlopullit kanima ia tok. 

31. Mihmvt Kapenavm tvmaha Kalili yakni a ona cha, 
nitak hullo nitak puta ka okla nana ithvnanchi tok. 

32. Yohmi ma im anumpa hvt a na-fehna hatuk ọ, nana 
ithunanchi ka okokko! okla aiahnit im anukfila tok. 

33. Yohmi ma sinakak a hatak vt shilombish okpulo yvt 
isht ai 1 foka hosh anta tok: atuk osh yvmmak ash ot chi- 
tolit tahpvlvt, 

34. Ikikke! Chisvs Nasalet minti chia ha nanta ho isht 
e chi ahalaia cho? ish pissikkopala chi hosh ish la hoh cho? 
kuna ho chia hoka chithana li, Chihowa 1 holitopa yak oke, 
achi tok. 

35. Mihma Chisvs ash ot yvmmak ash im olvbbit, Nuk- 
chintot yvmma ish a kohchashke ,achi tok. Yohmi ma shi- 
lombish okpulo ash ot okla ai itintaklvchit ai akvchi mvt, nan 
ik kanehiho hosh a kohcha tok. 

36. Yohmi ma okla moyuma mvt nukhlakanchvt, ilap 
bika it im anumpulit, Ilvppvt anumpa nanta hokak osh yak- 
ohmi cho? nan im vlhpisa, nan alahlika aiena ho shilom- 
bish okpulo puta ka nan isht im ai apihisa hoka, okla kocha 
wihushke, achi tok. 

37. Yohmi ma yvmma ai isht annoachi ka yakni auet a 
bilika aiasha ka moyuma a hlopulli tok. 

38. Mihma sinakak a vttvt kohchvt ia mvt, Saimon in 
chuka ont chukowa tok: mihma Saimon tekchi ishki vt 
yunha fehna tuk o, pisa hinla ka okla im aiahni tok. 

39. Mihma yvmmak ash o wakayvt hikia mvt, yvnha hash. 
im olvbbi: yohmi ma yvmmak ash o yvnha hvt ai issvchi 
tok: mihma ashalika tani cha, okla hash nan isht im vtta 
tok. 

40. Yohmi hatuk o hvshi vt okvtula ma, ililli ilaiyuka isht 
abeka im asha tuk puta kvt momvt yummak ash 0 im ai 
ona tok ; yohmi ma ibbak vt aleninchit mominchit isht um- 
bitepvt hlakofihinchi tok. 

41. Mihma nan-isht-ahullo okpulo puta kvt laua ka a ko- 
cha wiha mvt, chitoli hosh mihvt, Chishno ak osh Chihowa 
Ushi Klaist chia hoke, ahanchi tok. Mihma yvmmak ash 
im olvbbi mvt, ilap ak osh Klaist atuk a ithuna ka, yuna 
ik mihá, ik 1m ahno ki tok. 

42. Atuk osh ont onnvt taha ma, kohchvt ivt yahni haia- 
ka yo ona tok: mihma okla hvt hoyot itvnowvt im ai ona 
mvt, ai 1 filummit kanima ik aiyo ka chi ho, im olvbbi tok. 

43. Mihma tvmaha mla ak kia Chihowa apehlichika ya 
isht im anumpohonli la chi hoka, yummak a he mak osh 
aya li ha tok okvt, im achi tok. 

44. Mibmvt sinakak puta Kalili aiasha ka vbanumpa isht 
al anumpohonli tok. 


CHAPTA V. 


Chisvs vt Saimon i peni yo fohkvt asha hosh okla ha nan-ithunan- 
chi, 1: 4 Saimon vt, Chisvs osh i mihvt nan anukfilli pulla ho, him- 
ona ka nvni lawa fehna.hokli: 11 mihma Saimon, Chemis, micha 
Chan aiena kvt Chisvs a apeha. 12 Chisvs vt leplosi vbi yo hlak- 
ofichi: 16 atuk osh vba pit anumpula chi hosh haiaka ia; 17 mik- 
myt hatak palsi isht abeka yatuk a hlakofichi; 27 Chisvs vt Leifai 
nan im ai ithvna toba chi ka 1 miha: 29 micha pvblikan vhleha 
mikmvt hatak nan-ashvchi vhleha aiena ka yummvt ai vihpesa ho 
ibai impa hatuk vt miha; 33 ilap nan im ai ithuna vhleha hvt ka- 
niohmit nan i palvmma he anoli. 


1. ÅTUK o yakohmi tok; okla hvt Chihowa im anum- 
pa ha hakla chi kvt yummak ash atehlifichit kaiyanchi ho, 
Chenesalet hohtak lapalika yo hikia; 

2. Yohmi cha peni tuklo kvt hohtak lapalika ya takohnli 
na pisa tok: yohmi kia hatak nvni vbi vhleha hatuk vto a 
kocha wiha tuk osh nvni isht-hokli achufa hosh maya ha 
tok. s 

3, Mihmvt peni achvfalit Saimon ak 0 immi yọ pit chuk- 

owa mvt, oka alaka takali tuk a kanvllichit mishemanchit 
pit takalicha hinla ka, im ahnitok. Mihmvt binili cha, peni 
' yo fohkvt asha hosh okla ha nan ithvnanchi tok. 

4. Anumpuli kvt ont issa mvt, Saimon ash o, Ahofom- 
bika pit takalichi cha, nvni isht-hokli puta ka okvchit ish 
hoklashke, im achi tok. 

5. Mihma Saimon ash osh afalaminchi mvt, A shahli 
ma! ninak a isht il asha na oyunna kvt nana ke hoklo ke 
tuk: yohmi kia chishno chim anumpa atuk oka, noni isht- 
hokli a pit okvchi li mak inlashke, im achi tok. 

6. Micha ilvppa okla yvmihchi mvt, nvni lawa fehna ho 
hokli na 1 nvni isht hokli vt mitafa tok. 

7. Yohmi ma im itapela vhleha hvt peni achvfa ya asha 
tuk vt vla cha, ant apela hinla ka, okla pit im abvchi tok. 
Mihma okla ai vla cha, peni ash it aleninchit okla alotoli: 
yohmi hoka yvmmak ash ot okbilhhvt isht ivt okla tok. 

8. Saimon Pita yvt yakohmi na pisa mvt, Chisvs iyikala- 
ha ya pit tikinlit aka hlipivt, Hatak nan-ashvchi sia hoka a 
filvmmit, kanima ish iashke, Chitokaka ma! achi tok. 

9. Himonna okvchit kohchi kvt, nvni yvt yohmi ho hokli 
kvt, ilapo, micha inla apehvt aya tuk vt momvt nukhiakan- 
cha tok. 

10. Mihma Saimon im itapela, Sebete ushi, Chemis, mi- 
cha Chan ita tuklo kak kia yvmohmi tok. Mihma Chisvs 
vt Saimon a, Chi nukshopa ná, himak pilla ha hatak ak o 
ish hokla chi hoke, im achi tok. 

11. Mihma 1 peni ash vhli ha. okla ant itaiyali mvt, nana 
moma kvt asha na issa cha, yvmmak ash okla iakaiya tok. 

12. Atuk o yakohmi tok; yvmmak ash ot tvmaha kani- 
ohmi ho anta tuk o, hatak vt leplosi isht ai vbi fehna hosh 
anta tuk osh, Chisvs a pisa mvt, hlipivt itola cha, im 
ilbvshvt Chitokaka ma! chishno vt vlhpesa ish ahnikmvt, is 
sa kashofa hinlvshke, im achi tok. 

13. Mihma ibbak pit welit potoli mvt, Ulhpesa ahni lish- 
ke; chi kashofashke, im achi tok. Yohmi ma leplosi ash ot 
ashalika a mokofvt kvnia tok. 

14. Mihma hatak nana kia ik im anolo ka chi ka i miha 

myt, amba ivt na-holitompa isht vtta yak o ont im ile haia- 
kvchi cha, na chi kashofa ka nan-isht-ai im atokowa mak o 
Moses vt nan apesa tok a, nana ka ish bohlashke, im achi 
tok. 

15. Yohmi kia yohmi ha yak o isht 1 shahlit kanima mo- 
ma ka yvmmak o ai annoa tok: yohmi ma im a haponakla 
chi, micha haknip ik achukmo puta kvt a hlakofa chi hosh 
okla chinto fehnvt ai itvnaha tok. 

16. Mihma ilap illvt ai į mokofvt, yakni haiaka ona cha, 
vba pit anumpohonli tok. 

17. Atuk o yakohmi tok: nitak kaniohmi ho nana ithv- 
nanchi hosh ahanta ma,. Falisi vhleha, micha nan-vlhpisa 
ithunanchi vhleha alena kvt Kalili yakni tumaha ajasha 
moma, micha Chutea, mikmvt Chelusalem aliena ka asht 
kohchvt aya. kut yvmma binohmaya tok: yohmi ma Chito- 
kaka nan-isht im aiahlika yvt okla ma hlakoficha chi kvt ai 
iklvnnvt takali tok. | 

18. Yohmi ma hatak kanohmi kvt hatak vt palsi vbi yo 
potulhpo ai it 1 sholit isht vla tok : mihmvt kaniohmit yum- 
ma pit isht chukowa cha, itikba ya ont bohla hinla kvt, 
okla akostininchi bunna tok. 

19. Mihmvt okla hak osh laua fehna hatuk o, kaniohmit 
pit isht chukowa hinla kvt ik akostinincho mvt, aboha pak- 
naka yo okla pit oiya cha, pit hlopullichit in topushi ash 
fokit iklvnna ka Chisvs itikba ya pit bohli tok. 

20. Mihma okla na yimmi ka pisa mvt, Hatak chia kvt 
na chm ai ashvchika yvt chi kashofa hoke, im achi 
tok. 

21. Mihma na-holissochi vhleha, micha Falisi vhleha 
aiena kvt, Ilvppvt kuta hokak osh Chihowa ik ahobalot 
anumpuli cho? XKvta hosh nan-ai ashvchika ya kashofa 
himla? Chibowa ak illa keyu? aiahnit okla im anukfilvt 
aiasha tok. 

22. Yohmi kia yvmma im anukfila ha Chisvs vt im akos- 
tininchi mvt, anumpulit, Nanta mak o huchi chukvsh anu- 
kaka isht hvchim anukfila cho? 

28. Na chim ai ashvchika puta kvt chi kashofashke, achi 

13 

kak okma, keyukmvt, Tani cha now4: achi kak okmá, 
katimampo kak osh ahchiba kvt ik lauwo cho? 

24. Yohmi kia Hatak Ushi vt nan ai ashvchika puta 
kashofa hi vt yakni paknaka ya ai im vlhpiesa hatuk a hush 
akostinincha chi kak oka, im achi mvt, palsi vbi ash, Tanit 
chin topushi a ish ishi cha, chin chuka ish iashke, chim 
achi lishke, im achi tok. 

25. Mihma okla momvt pisa na tanit ai onvtola tuk ash 
ishi mvt, Chihowa ya holitoblichit aiokpahanchit in chuka ia 
tok. 

26. Mihma okla momvt nukhlakancha fehnvt, Chihowa 
ya holitoblichit aiokpahanchi mwt, nukshopa fehna hosh, 
Himak nitak oka nana kvt inļa fehna ho eho piesvshke, 
achi tok; 

27. Atuk o nana kvt a yakohmi ha ya kohchvt ia mvt, 
pvblikan vt Lefai hohchifo hosh tuli holisso abohli ya asha 
na ont pisa mvt, Is si akaiyashke, im achi tok. 

28. Mihma nana moma kvt asha na issvt wakaya mvt, 
iakaiya tok. 

29. Mihmvt Lefai ash osh ilap in chuka akinli ho yvm- 
mak ash ọ impa chinto fehna im ai ikbi tok: mihma pvblikan 
vhleha, micha inlaka aiena kyt laua hosh iba takla binoh- 
maya tok. 

30. Yohmi kia i na-holissochi vhleha, micha Falisi vhleha 
alena kuto yumma nan im ai ithvna vhleha ha lumvt nana 
mihachit, Nanta katiohmi ho pvblikan vhleha, micha nan- 
ashvchi vhleha aiena ka it-ibai impvt, nan it ibai ishkot hvsh 
alasha cho ? achi tok. 

31. Mihma Chisvs vt afalaminchi mvt, Haknip im achuk 
ma hokvto alikchi a bvnna keyu; amba abeka mak oh cha- 
tuk oke. 

32. Hopoyuksa vhleha ak o hoyot aya li ha tok keyu: 
amba nan-ashuchi vhleha hvt ile kostinincha chi kak atuk 
oke, im achi tok. 

33. Yohmi ma, Nanta katiohmi ho Chan nan im ai ithvna 
vhleha huto chekosikma nahullochit, vba pit anumpuli alenvt 
ahashwa, mikma Falisi vhleha nan im ai ithuna vhleha ak 

kia yumohmi akinli hokak o, amba chimmi huto impvt nari- 
ishkot aiasha cho? okla im achi tok. 

34. Mihma hatak himona choyo itauwaya tuk.vt takla 
anta moma ka, i kana vhleha hvt nukhaklot nahullocha 
hinla, hvush im apesa vlhpesa cho ? 

35. Yohmi kia hatak himona ohoyo itauwaya tuk ash ot 
ai į filumma he nitak vt ai ona he: yohmik mak o nitak 
yvmma fokakmvno okla nukhaklot nahullocha hi oke. 

36. Mihmvt nan isht vlhpisa ho aieninchit isht im anum- 
puli mvt, Hatak nan ak osh na-fohka himona a hlilafa ka na- 
fohka sipokni a akvlli chatuk keyu: yvmmak keyukma hi- 
mona yvt hlilvfíkmvt, anonti himona ya a bllafa tuk okvt 
sipokni a ai it im vlhpesa he keyu hoke. 

37. Mikma hatak nan ak osh oka pakı himona ya shukcha 
sipokni yo pit vni chatuk keyu: yvmmak keyukma oka paki 
himona yash ot shukcha ya mitahlichi cha hlayakma, anonti 
shukcha yash ot okpulo chatuk. 

38. Amba oka paki himona yvt shukcha himona yo vihto 
hok mak osh tuklot nan ik kanihmo chatuk oke. 

39. Micha hatak nan ak osh oka paki siponki a ishko ha 
yvt ashalika himona ma bvnna chatuk keyu: sipokni ak osh 
achukma kvt 1 shablishke, achi hokvt, im achi tok. 

Nana kvt achukma he okvno nitak hullo kia isht anta he ai vihpesa 
hatuk a, Chisvs vt anoli, 1: 8 mihmvt ibbak shila yatuk a hlakofi- 
chi. 12 Chisvs vt ninak a vba pit anumpohonli naonna myt, vba- 
numpeshi auah-tuklo ka atokoli; 17 yohmi mvt hatak abeka laua 
ka hlakofichi. 20 Hatak kaeh hosh holitopa he, mikma hatak 
kaniohmi ho na-palvmmi kyt onvtula he puta ka, Chisvs vt otv- 
nichi. 27 Pin tvnvp vhleha kia e holitoblit, nan isht ai achukma 
he puta maili yumohma hi a Chisvs vt pi miha; mikmvt okla 
moyuma ka il i kana hi ako, pim ahni; 37 hatak inla asha ka 
nan ik achukmo imma hokvno im anukfillit kil anumpulo ka hi 
a, pim abvchi. 43 Iti a ilap vni akinli kak o isht ithvna cha- 


EF er i hatak a ilap nana a kaniohmi kak o isht akostininchi 
a 

1. Y UMOHMI tuk osh vbanvblit ont ia yatuk nitak 
atukla ka ai isht nitak-hullo vmmona ho, yvmmak ash ot 
osapa taloha ha hlopullit aya tok: yohmi ma nan im ai ithv- 
na vhleha hash ot onush vni ya tvptulit ibbak isht koyuhlit 
okla vpa tok. 

2. Mihma Falisi vhleha kaniohmi kvt, Nanta katiohmi ho 
nana ka nitak hullo nitak a a yohma he vlhpesa keyu kvno 
hvchi yumohmi cho ? im achi tok. 

3. Mihma Chisvs ash ot afalaminchi mvt, Lewi vt ilapo, 
micha apehvt aya tuk aiena kvt hohchvfo mvt, nana a kani- 
ohmi tok ; 

4. Yohmi kvt kaniohmit Chihowa im aboha ha pit chu- 
kowvt, puska otvnni a ishi cha vpa mvt, apehvt aya tuk ash 
kia ipeta tok: yvmmak oka ai vpa he vlhpesa keyu, amba 
na-holitompa isht asha ak illa ha tok oka, ilvppak kia holisso 
ha hvch ik a peso chatuk oh cho? achi tok. 

5. Mihmvt Hatak Ushi vt nitak-hullo a in Chitokaka 
akinli hoke, im achi tok. 

6. Atuk 0 anonti yakohmi tok: E itako inla ho 
sinakak ont chukowa cha, nana ithvnanchi tok: mihma 
hatak vt ibbak ishtimpak imma yvt shila yosh yvmma 
asha tok. 

7. Mihma na-holissochi vhleha, micha Falisi vhleha aiena 
kvt nan vlhpisa onocha chi hosh, nitak-hullo nitak a na hla- 
kofichikmá, nanta chi chishba ? ahnit apesuchi tok. 

8: Yohmi kia ilap vt okla im anukfila ha im ithana hatuk 
osh, hatak ibbak shila yash, Wakaya cha, iklvnnaka ya ont 
hikiá,„ im achi tok. Mihma yvmmak ash ot wakaya mvt, 
ont hikia tok. 

9. Mihma Chisvs ash ot okla hash, Nana achvfa ho huchi 
ponaklo lashke: Nitak hullo nitak a nana achukma kak o a 
yvmohmi kak okmá, keyukmvt nana ik vlhpeso yak o a yv- 
mohmi kak okma, ilhfiopak a okchalinchi kak okmá, keyuk- 
mvt tvbli kakʻokmá, nana kak osh ai vlhpesa hoh cho? im 
achi tok. 

10. Mihmvt filemovt okla hash o mominchit pisa mvt, 
hatak ash ọ, Chibbak a chisemochí, im achi tok: mihma yv- 


CHA LA VI. 199 


mihchi tok : yohmi ma ibbak ash osh falamvt achukmvt taba 
mvt, in tunnvp akinli ho chiyuhmi tok. 

11. Mihma okla hvt anukhobela fehna tok: yohmi mvt 
Chisvs a nana ho kvnihcha chi kvt it i mihvt alasha tok. 

12. Mihma nitak yvmma foka ka, yakohmi tok: vba pit 
anumpula chi hosh kohchvt nvnih chaya yo ont olya tok; 
micha ninak a Chihowa pit im asilhhvt ahanta na onna tok. 

13. Mihmvt ont onnvt taha ma, ilap nan im ai ithvna 
vhleha hash hoyot itahobi tok: mihmvt yvmmak ash auah- 
tuklo ho ai atokoli mvt, yummak ash vbanumpeshi hochifo 
tok. 

14. Saimon yvmmakma ilap ak osh Pita yo hochifo, mik- 
mvt itibapishi Antilu, Chemis, micha Chan, Filip, mikmvt 
Bathlolomu, 

15. Mahlu, micha Tamas, Alfevs ushi Chemis, Saimon 
Selotes hohchifo: 

16. Micha Chutas Chemis itibapishi, mikmvt Ohutas Is- 
kaliot, yommak osh na haksichi yosh aiena tok. 

17, 18. Mihmvt yvmmak ash ot awant akowa cha, yakni 
matali yo ant hikia ma, nan im ai ithvna yvt lawa, mihmvt 
okla chinto fehna Chutea yakni moma, Chelusalem aiena ka 
a minti; mikma okhvta lapali ka Taja, micha Saiton aiena 
asht minti ; mihma shilombish okpulo yo isht issikkopa ya- 
tuk aiena kvt yvmma im a haponakla chi, micha haknip ik 
in chukmo puta atuk vt im a hlakofohla chi hosh im ai vlvt 
hlakofohli tok. 

19. Mibma okla chito ash ot momvt, nan-isht a hlakofi vt 
yvmmak o a kohcha hosh mominchit hlakofichi hatuk-oka, 
yvmma potoli bvnna tok. 

20. Mibma ilap mshkm ash nan im ai ithuna vhleha ha 
isht on talohli mvt, Ilbvsha hvchia ma! Chihowa apehli- 
chika yak osh hvchimmi hokvt na hvchi yukpushke. 

21. Himonasi hokvno hohchvfot aiasha huchia mvt, hvchi 
kaiya hi okvt na hvchi yukpushke. Himonasi hokvno yaba- 
yut bush alasha mvt, hvsh yukpa hi okvt na hvchi yuk- 
pushke. 

22. Hatak Ushi pulla atuk mak o hatak puta mvt hvchi 

nukkillit, ilap ai itapeha ya isht a hvch il a filamohlichit, na 
hvchi mihachit, hvchi hohchifo ma nan okpulo yo ai itilaue- 
chit kahancha hi oke: yohmikma na hvchi yukpvshke. 

23. Yakeh! nan-isht-vlhtoba hvt chinto hosh vba ya hv- 
chin tonla hokvt, nitak yvmma fehnakma, na ho yukpa: na 
hvchi yukpvt hvsh mwllashke: yvmma in tikba vhleha hvt 
hopaji puta ka yvmmak inli ho 1 yvmihchi beka tok oke. 

24. Amba nan in laua hvchia hvto nan-isht a hvchi yuk- 
pa ma hvsh pisa hokvt, na hvchi palvmmi mak oke. 

25. Kaiya hvchia huto hvchi hohchufa hi okvt na hvchi 
palummi mak oke. Himonasi a hvchi yukpa hokvto huchi 
nukhaklot hvsh yahaya hi okvt na hvchi palvmmi mak oke. 

26. Hatak moma kvt ahninchit isht huchi anumpohonlik- 
ma, na hvuchi palvmmi mak oke: in tikba vhleha hvt hopan 
ilahobi puta ka yvmmak inli ho 1 yumihchi tok oka. 

27. Amba hvsh haklo hvsh puta kuno hvchin tumvp vhle- 
ha ma i hullot, hvchi nukkillikma nana achukma ho hvsh 1 
yvmohmashke. 

28. Nan ik vlhpeso isht hvchim anukfillit na hvchi miha- 
chi ya na-yukpali hosh anumpulit, anonti anumpa isht hvchi 
a holvbechikma, vba pit isht hvsh anumpohonlashke. 

29, Micha kuna hosh chitisukpi a issokma, in tvnnvp ma 
pit ish 1 weli makinlashke; mikmvt kuna hosh chim anchi a 
chim ai ishi ka, chi na-fohka lumbo maisha chi ka, chik 1 
halanlo makinlashke. 

30. Kanima hosh nan chim asilhha ka ish imashke; micha 
kuna hosh nana ka chim ai ishikma, falaminchit chik 1 hoyo 
kashke. 

31. Micha hatak puta kvt hvchishno a a hvchi yohma hi 
a, hvsh aiahni hok mak osh, huchishno ak kia mih-mak o 
hush ai i yvmohmi makinlashke. 

32. Micha hvchishno a hvchi hullo na mihi yo hush 1 
hullo hokvto, nanta ho isht a hvchi yukpa cho? nan-ashv- 
chi vhleha hvt, kanima hosh ilap a į hullo hokuno 1 hullo 
chatuk akinli hoka. 

33. Micha kanima kvt hvchishno a nana achukma ka isht 
a hvchi yumohmi ho hvchishno mvt nan achukma ka isht 

hush ai i yumohmi hokvto, nanta ho isht hvchi yukpa cho? 
nan-ashuchi vhleha ak kia yvmmvno yohmi chatuk oka. 

34. Micha yummvt hvchim atobba hinla ka huchim ahoba 
hokmak osh hush i-pota hokvto, nanta ho isht a hvchi yuk- 
pa cho? nan-ashvchi vhleha ak kia yvmmak atuk ash inli 
ohmi ho isha chi kvt, nanashvchi bika ya 1 pota chatuk 
'oka. 

35. Amba hvehishno vto huchin tumvp puta ka hush 1 
hullo, mikmvt nana achukma ho hvsh yvmohmikmvt ; anonti 
nana kia isht ai vlhtoba hi a ik aiahno hosh hvsh i potashke : 
yohmikma isht a hvchim vlhtoba hokvto chinta he; micha 
Nana moma imaiya im vlla hvchia ha hi hoke. Yummak 
okvt ilap a ik aiokpacho, micha nan vlhpesa keyu vhleha 
aiena ka 1 kana achukma yoka. 

36. Yymohmi hoka hvchishno mvt na hvchi nukhaklo 

-bano kvt, hvch Iki vt nan 1 nukhaklo bano yoka yvmmak 
inli ho hvsh chiyuhmashke. 

37. Inla ya ik vlhpesachot nan hvch ik apeso kashke. 
Yohmik mak osh nan ik hvchim vlhpiso ka he mak oke: 
isht a hotopa he anumpa ha hvsh onochi ná: yohmikmak 
osh hvchishno vt isht a hotopa he anumpa hvt ik hvchi onv- 
tulo ka hi oke: inla ya 1 kashofit hvchim 1 haksashke ; yoh- 
mikmak osh hvcehishno mvt hvchi kashofa hi oke. 

38. Hush ihimashke: yohmikmak osh hvchishno mvt 
bush habihina hi oke: vlhpisa achukma, vlhtekvchit, mik- 
mot faiokvchit it al isso hosh ont atampvt hlahaya ho, 
hatak vt hvch il ai vskofvchi anukaka ya pit hvchim apitta 
hi oke. Nan isht vlhpisa hvchishno vt isht hush apesa tuk 
a, yvmmak mli hosh hvchishno ma isht huchim vihpisa hi 
oke, hvuchim achi lishke. 

39. Mihmvt nan isht apesvt anumpulit, Lupa yvt lvpa ya 
halvllit isht aya hinla ? tuklot yakni chiluk kia pit ik kaho 
ka hinla ho? 

40. Nana ithuna vt nan ithvnanchi a i shahli chatuk 
keyu: amba nana ka imponnvt aiahli hok mak osh moma 
kvt nan-ithunanchi ak o al itilaua hi oke. 

41. Micha nanta katiohmi ho na hishonluk iskvtinosi kvt 


202 Lala 


ish itibapishi nishkin a foka na ish pisa hokak osh, anonti iti 
chito yvt chi nishkin akinli ka foka kuno chik akostinincho 
cho? 

42. Keyukmvt anonti katiohmit ish itibapishi ha, Itibapi- 
shi li ma! na hishonluk iskvtinosi kvt chi nishkin a foka ka 
ak chi kohchi, ish acha hinla cho? chishno chi nishkin ak- 
inli kuno iti chito yosh foka ka chik peso kvt; nan-ilahobi 
chia hoka, iti chito yak o tikba ishit chi nishkin a ish a koh- 
chashke ; yohmikmak osh ish pisa achukma hosh ish itibap- 
ishi nishkin a nahishonluk iskvtinosi kvt foka ka ish kohcha 
hinla hoke. 

43. Iti achukma kvt vni vt okpulo yo vnit waya chatuk 
keyu: yohmikma iti okpulo mvt vni achukma ka vnit waya 
keyu chatuk oke. 

44. Iti puta kvt ilap vni yak o isht il ai otvninchi chatuk: 
hatak vt kuti hak o fik a ai vmo chatuk keyu: yohmikmvt 
bissvpi ak o paki a ai vmo chatuk keyushke. 

45. Hatak achukma yvt chukvsh a nana achukma kvt i 
foka hatuk osh, nana kvt achukma ho ai ishit kohonchi cha- 
tuk: mikma hatak vlhpesa keyu kuto chukvsh a nana ok- 
pulo yosh i foka hatuk osh, nana kvt vlhpesa keyu ho ai 
ishit kohonchi chatuk: chukvsh vt isht alotowakmak o itih 
hvt kohchit anumpuli chatuk oke. 

46. Na katihmi ho nana ka hvchi mihiha li ka hvsh yoh- 
mi keyu kak osh, Chitokaka ma! Chitokaka ma! hvs si achi 
cho ? 

47. Kuna kia vm vlot, nana mihiha li ka haponaklo cha, 
al yumohmi kvt, kuna ho holba ka hvchim anoli lashke. 

48. Hatak vt chuka ya ikbi kvt, yakni a kullit, hofobi- 
chit, tuli yo nutaka in tola ya al om bohli tuk mak o chi- 
yuhmi hoke: yvmohmi tuk o okchito hvt aya mvt, chuka 
yvmmak ash yanvili hvt kvllot al isso fehna tok: yohmi kia 
tuli yo a toba ha tok oka, ik winalecho ki tok. 

49. Amba kvna hosh haklo cha, mihma ik yohmo hokvto, 
hatak vt nutaka in tonla yvt iksho ho yakni yak o chuka ya 
ai on talali tok mak o chiyuhmi hoke: yumohmi tuk 0 yvm- 
mak ash yanulli hut kvllot ai isso fehna tok; yohmi ma 

chekosi makinli ho kinafa mvt, chuka yvmmvt okpulo kvt ai 
okluha tok, im achi tok. 


CHAP TEE 


Chisvs vt Kapenavm a ona cha, Sintulion na-yimmi ka abninchi mvt, 
1; 10 in tishu ha hlakofichi. 11 Nain a ona cha, choyo i hatak illi 
ushi illi tuk a falaminchit tanichi. 18 Chan vt aboha kvllo foka 
myt, yummak osh Klaist mak okma, keyukma, nana hatuk ma 
Chisvs a pit i ponaklo: 22 mihma ilap vt nana kvt a fehna kia 
yummichi tok puta kvt Chisvs vt im anoli: 24 mihmvt Chisvs vt 
Chan a isht anumpulit atokowa ka anol. 37 Ohoyo hot nanashv- 
chi yo ik yohmi, im aiahni na iyi ya nan-abama a hummi; mihma 
choyo hash hopoblvchit nan im ai ashvchika ya i kashoti. 


1. OKLA hvt haponaklot aiasha na nana ka mihvt ont in 
taiyaha mvt, Kapenavm a ont chukowa tok. 

2. Mihma Sintulion achvfvt in tishu, yvmmvt i holitopa 
chatuk osh, abeka cha, illa hosi tok. 

3. Atuk osh Chisvs a pit haklo mvt, vla cha, in tishu 
hash hlakoficha hinla ka, pit im aiahni hosh, Chu okla in 
tikba vhleha ha pit in tihleli tok. 

4. Atuk o yummak ash ot Chisvs a im ai ona mvt, im 
asilhha kvt achilita fehnvt, Ilvppa ai 1 yvmihcha he vihpiesa 
fehna ; 

5. Yvmmak okvt pim okla talaia ha pi holitoblit sinakak 
a pim ikbi tok oka, achi tok: 

6. Mihma Chisvs vt awant ia tok. Atuk osh chuka atuk 
ash ona hosit taha ma, Sintulion ash osh 1 kana vhleha ha 
pit in tihleli mvt, Chitokaka ma! ayvt ik chim ahchibo 
kashke: chishno vt vm aboha ya ant ish chukowa he si 
ahoba keyu hoka. 

7. Yohmi kvt anonti vno akinli hosh ayvt ont chi pisa la 
he si ahoba keyu kvt vm anukfila atuk oke: amba anum- 
pa bano ho ish mihakma, an tishu hatuk mvt hlakofa hin- 
lvshke. 

8. Uno ak kia hatak tvshka chipota vhleha pehlichit i 
shahli nutaka ahanta chatak sia hoka: yohmi kvt achvfa ka, 
Iá, im achi likma, ia hoke: mikmvt inla ma, Minti, im achi 

likma, minti hoke: mikmvt an tishu ha, Ilvppa yakohmichi, 
im achi likma, yvmihchi chatuk oke, pit im achi tok. 

9. Mihma Chisvs vt ilvppa puta ka haiyaklo mvt, pit im 
aiokpanchi fehnvt, filemvt hikia cha, apehvt aya tuk okla 
hash, Tslael okla ha kanima kia na yimmi chinto yakohmi 
ka ak a pesoshke, hvchim achi lishke, im achi tok. 

10. Mihma yvmmrvt yakohmit itunowa tuk vt chuka ash 
falamvt, tishu abeka tuk vt hlakofi tuk o ont pisa tok. 

11. Atuk o ont onna ma yakohmi tok: tvmaha Nain 
hohchifo ho ia tok; mihma nan im ai ithuna laua, micha 
okla laua aienvt apehvt ilhkoli tok. 

12. Atuk osh tvmaha okhissa ya i bilika vla ma, hatak 
vt ohoyo 1 hatak illi yo ushi yosh, ishki a yvmmak osh i 
bano chatuk osh illi na okla sholit kohcha tok; yohmi ma 
tvmaha okla hvt lauvt yvmma apehvt aya tok, 

13. Mihma Chitokaka yvt ishki atuk a pisa mvt, į nukha- 
klo cha, Ish yaiya ná, im achi tok. 

14. Mihmvt yvmmak ash ot ai onvtola kash ant potoli 
tok: mihma sholi tuk vt lumvt hieli tok. Mihma, Hatak 
himita chia hvt ish tanashke, chim achi lishke, achi tok. 

15. Mihma ili yatuk yvmmak ash ot tanit binili cha, 
anumpuli tok; mihma yvmmak ash ishki a pit ima tok. 

16. Mihma okla moma ka nanukshopa kvt ai anukfoyuka 
tok: mihmvt Chihowa ya holitoblichit aiokpahanchit, Ho- 
paii chinto kvt pitintakla ya a tobvt hikivshke; micha Chi- 
howa yvt im okla ha 1 nowvt ayvshke, okla achi tok. 

17. Mihma yakohmit Chisvs isht ai annoa kvt Chutea 
yakni a mominchit, anonti yakni inla auet a bilika aiasha ma 
moma a hlopulli-tok. 

18. Mihma Chan nan im al ithvna vhleha hvt nana kvt 
a yakokmi tuk a mominchit im anoli tok. 

19. Mihma' Chan ash ot ilap nan im ai ithvna ya tuklot 
hoyo cha, Chisvs a pit in tihleli mvt, Chishno ak osh aya 
he tuk mak o chia hokmá, ak chu? himmak pilla hak o 
inla yo e hoya chi cho? achi tok. 

20. Hatak ash ot ayvt im it onachi mvt, Chan Baptist 
vt, Chishno ak osh aya he tuk mak o chia hokmá, ak chu? 

himmak pilla hak o imla yo e hoya chi cho? achi hosh auet 
pi tihleli tuk oke, achi tok. 

21 Mihma hvshi kanvlli vihpisa yummak fehna ka haknip 
ik in chukmo, mikmvt ililli isht ai ilbusha, micha shilombish 
okpulo ai 1 foka puta aiena kvt laua ho hlakofichi tok: 
mihmvt lvpa vt laua atuk a hoponayochi tok. 

22. Mihmvt Chisvs vt afalaminchi mvt, Oh ia cha, nana 
ka hvsh pisa tuk, mihmvt. hush haklo tuk alena kvt Chana 
ont oh im anoli; lvpa yvt hoponayo, imomokpulo yvt nowa 
ma, leplosi vbi vt 1 kashofa, ik haponaklo vt haponaklo ma, 
illi myt falamvt tani, mihma ilbvsha ya vbanumpa hvt isht 
im anuhumpushke. 

23. Yohmi ka kyna hosh vno a ik si al ibetvblokmvt, 
mihi yosh na yukpa hoke, achi tok. 

24. Mihma Chan im anumpa isht aya tuk vt a falamvt, 
itiachi ma, okla ha Chan ak o isht im anumpulit, Nanta ho 
hysh pisa chi hosh yakni haiaka yvno hvsh Uhkoli tuk oh 
cho? Kushak osh mahli na winakuchi kak atuk o? 

25. Amba nanta ho hvsh pisa chi hosh hvsh ilhkoli tuk 
o? Hatak na-fohka lapushki fohka kak atuk o? Yakeh! 
na-fohka holitopa ishit shemvt, ilimpa hochukma in laua 
hokuto, hatak miko vhleha in chuka ak o aiasha cho 
kvmo. 

26. Amba nanta ho hvsh pisa chi hosh hvsh ilhkoli tuk 
o? Hopaiï ak atuk o? Ahlishke, micha holitopa kvt ho- 
pan ya 1 shahli fehna hoke, hvchim achi lishke. 

27. Ish ataya he chi tikba al apoksiahancha chi mak o 
vm anumpeshi a chi nashuka itikba ma chufñchi lishke, 
achit holisso tok a, ilvppak osh mih mak oke. 

28. Ohoyo ho a tobvt ai vtta tok puta ka hopaii chito 
kvt Chan Baptist a imaiya kvot ikshoshke, hvchim achi 
lishke ; yohmi ik nana kia moma ik lauwo hosh Chihowa 
apehlichika yvno anta kvt, Chan a imaiya hoke. 

29. Yohmi ma Chan a okla im a haponaklo tuk vt mo- 
yuma, micha pvblikan vhleha aiena kvt Chan a 1 baptismo 
ya isht a baptismot, Chihowa ya im aiahlichi tok. 

80. Amba Falisi vhleha, micha nan-vlhpisa ithvnanchi 

vhleha aiena kvto ilapo yokuto yvmmak ash o ik im a 
baptismo, Chihowa nana im ajahni tuk a ik ajahlecho 
hokvt. 

31. Mihma Chitokaka yvt, Yohmi kuno hatak himaka 
alasha ka nanta hak ọ pit it apesa la chi cho% yohmi ka 
nanta hak o okla pit hoyulba cho? 

32. Ulla yosh ilhpak a kanchi yo binomaya hosh ilap 
bika iti howvt, Oskula ha e hvchim olachi ka, hvchik heh- 
loshke ; illi isht taloa isht e hvchi yaiya ka, hvch ik yaiyosh- 
ke, ahanchi ho chiyumishke. 

33. Chan Baptist vt pvska yo ik po, mihmvt oka paki ma 
ik ishko yosh aya; yohmi ma, Nan-isht-ahullo okpuli 1l ai 
ishishke, hvsh achi. 

34. Hatak Ushi yokvto impa, micha nan ishko aiena hosh 
aya: yohmi ma, Yakeh! hatak isikopa, micha oka paki 
ishko shahli, pvblikan vhleha mikmvt nan ashvchi puta ka 1 
kana yoke, hvsh achishke. 

35. Yohmi kia Ahopoyuksaka yokvto ilap im vlla vhleha 
ha mominchit ai isht aiahli chatuk oke, achi tok. 

36. Mihma ibai impa hinla ka Falisi achvfvt im ahni tok : 
yohmi ma Falisi in chuka yash ont chukowvt, impa chi hosh 
binili tok. 

37. Yohmi ma ohoyo nan-ashvchi yosh tvmaha yumma 
anta tuk osh, Falisi in chuka ya Chisvs vt asht impa na 
akostininchi mvt, alabasta kotoba nan-ahama balama 
vihto ho isht ona mvt, 

38. Im asha-ka iyi pit a chiya ka ont hikivt yahaya cha, 
iyi ash nishkin okchi yak o isht achifut, anonti ilap noshko- 
bo pashi akinli ho ishit kasholinchi mvt, iyi a 1 suksohowvt, 
nan ahama balama ash o isht a hvmmi tok. 

39. Mihma Falisi vt yvmmak ash o hoyo tuk ash ot, 
yvmma pisa mvt, Hatak ilvppvt hopan atuk ok mvt, kuna 
hosh, micha ohoyo kaniohmi chatuk osh potoli ka, ik akosti- 
nincho ka heto; ohoyo ilvppvt nanashuchi yoka, ahnit Hapo 
inli il im achi tok. 

40. Mihma Chisvs ash ot afalaminchit, Salmon a nana 
chi miha la hinla kvt vm ashvshke, im achi tok. Mihma 

yummak ash ot, Nan ithunanchi ma! ish mihashke, achi 
tok. 

41. Mihma, Hatak nan-ahekvchi achvfa yvmma aheka 
im im takohnli kvt tuklo tok: achufa kvto aheka yvt iskuli 
tahlepa in tahlapikma, anonti achufa kuto pokoli tahlapi 
ha tok. 

42. Atuk osh isht atobba hi vt nana kia ik im iksho kit 
okla ma, it aleninchit pilla ho yvmmak ash ot 1 kashofi tok. 
Yohmi ka, Um anoli; katimampo kak osh yvmma 1 hullc 
kvt i shahlicha hmla cho? achi tok. 

43. Saimon ash ot afalaminchi mvt, Laua 1 shahli tuk 01 
kashofi kak a hmla, ahni li, achi tok. Mihma, Pit vihpesu- 
chit ish anukiiili mvhlishke, im achi tok. 

44. Mihmvt ohoyo a hikia ka pit filema mvt, Ohoyo 
ilvppa ish pisa cho? chim aboha ant chukowa li ma, 
chishno vto saiyi isht achifa he oka kapvssa kia chik samo 
ke tuk: amba ilvppak okvto nishkin okchi yo saiyi ya 
isht achifa mvt, ilap noshkobo pashi ak ọ isht kasholihin- 
chishke. 

45. Chishno vto chik sa suksowo ke tuk: amba ohoyo 
ilvppak okvto, ilvppa ant chukowa li tuk takla ka, saiyi ya 
1 suksohowa kvt ik iesoshke. 

46. Chishno vto sa noshkobo ha nan-ahama isht chik 
sum a hvmmo ke tuk; amba ohoyo ilvppak okvto saiyi ya 
nan-ahama isht ahummishke. 

47. Yohmi hokvt, Nan im ai ashvchika yvt laua tuk vt 
kashofa hoke: mihi yosh nan 1 hullo fehna hatuk okvt, 
chim achi lshke: amba ik lauo hosh 1 kashofa hok mak 
osh mihi yosh nan 1 hullo kvt a fehna keyu chatuk oke, im 
achi tok. 

48. Mihmvt ohoyo hash o, Chim ai ashvchika puta kvt 
chi kashofa mak oke, im achi tok. 

49. Mihma it apehvt asht impa tuk yvmmak ash ot, 
Ilvppvt kuta hokak osh nan-ai ashvchika puta kak kia ka- _ 
shof hoh cho ? ahnit ilapo mli okla im anukfla tok. 

50. Mihma ohoyo hash o, Na chi yimmika yvt chi okcha- | 
linchishke : na-yukpvt ish ayashke, im achi tok. 


~ 

CHAPTA VIII. 


Chisvs vt im anumpeshi vhleha, micha, nan-isht im vtta vhleha choyo 
alenvt apihvt aya ho, vbanumpa isht anumpuli, 1. 4 Na hokchi 
isht vlhpisa anumpa; 6 micha yvmmak atuk vt vlbitvt achukma 
annoa. 16 Pvla tohwikeli isht vihpisa; 21 kuna hosh Klaist im 
anumpa puta ka im antia hokvto, yvmmak o i kanomi fehna mak 
oke. 22 Chisvs vt kocha umba mahli kvllo ka yukobli; 26 mihmvt 
nan-sht-ahullo okpulo lawa ho batak achvfa ka a kocha weli: 
yohmi ma, shukha lokoli achvfa ho ont abeha chi ka, vihpesa im 
ahni; 483 choyo issish ont ia vbi yatuk o hlakofichi; 49 mihmvt 
Chailvs ushetik illi tuk a falaminchit tanichi. 


1. ÅTUK osh 1 himmakma yakohmi tok: tvmaha, 
micha chuka lokoli puta aiena ka mominchit a hlopullit 
ayvt, vbanumpa isht anumpohonli ; micha Chihowa apehli- 
chika ai isht ilaiyukpa anumpa ha otvninchit isht anumpo- 
honli tok: mihma auah tuklo kash ot apehvt aya ma, 

2. Micha ohoyo kanohmi, yvmmvt shilombish okpulo 
puta, micha haknip ik in chukmo puta alena tuk osha 
hlakofi tok, Meli Maktalene hohchifo yvmmak o nan-isht- 
ahullo okpulo untuklot a kohcha tok. 

3. Mihmvt Choanna Helot a nan-isht im vtta Chusa a 
tekchi, micha Susanna, mikmvt inlaka mvt laua hosh nana 
im asha tuk vt, Chisvs a isht apeluchi tuk vt apehvt aya 
akinli tok. 

4. Okla lawa fehnvt tvmaha moma ashvt minti kvt im ai 
itvnaha ma, nana isht apesa hosh im anumpuli tok. 

5. Na hokchi vt i nanihi hokchit ia tok; atuk osh hokchi 
ma, kanimi kvt hina lapalika yo kaha tok: atuk o a hvhli- 
chi; yohmi na hushi puta vba itvnowa kvt ant aiowvt vpa 
tok. 

6. Mihma kanimi kvto tuli yo ai o kaha tok: atuk osh 
offo mak inli hosh a shummi takanli kvt ik ım iksho hatuk 
okvt, bushit kunia tok. 

7. Anonti kanimi kvto kuti foka yo a kaha tok: atuk o 
-kyti ash ot awant ọffo cha, olvbbit ishi tok. 

8. Yohmi ma inla kuto yakni achukma ho ai o kaha tuk 
osh offot, nihi achvfa tuk kia tahlepa achufa vnit waya tok : 
ilvppa puta ka achit ont in taiyaha mvt, Kuna hosh isht 
haponakla he haksobish vt 1 hinlikmvt, haklashke, chitoli 
hosh achi tok. | 

9. Mihma nan im ai ithvna vhleha hash ot, Ilvppvt nan- 
isht vlhpisa katiohmi ha himla hoh cho? achit 1 ponaklo 
tok. 

10. Mihma, Hvchishno ano Chihowa apehlichika ya nana 
kvt ik otaiyano ke tuk a hvsh akostinincha he mak osh 
hvchim vlhpisa hoke: amba inla ka yokvto pisa kia, pisa 
he keyu; mikmvt haklo kia, ik akostinincho ka chi ho 
nan-isht vihpisa anumpa ha chi ha tok. 

11. Nan-isht vlhpisa kvt ilvppak oke. Na-nihi ak osh 
Chihowa im anumpa mak oke. ' 

12. Hina lapalika kaha kvt, anumpa ha haklo kak oke: 
yohmi ma Setan vt ayvt, okla yimmit ik okchayo ka 
chi ka, anumpa ha chukvsh ash a kohchit im ishi chatuk 
oke. 

13. Tuli yo ai o kaha kvto, anumpa ha haklokmvt, na 
yukpa hosh ahninchi kak oke; yakohmi kak osh hakshish 
vt iksho; yohmi hosh chekosi takla hokvno yimmi tuk osh, 
nana kvt ont a palummikma, mokohli hoke. 

14. Mikma kuti foka yo a kaha kvto, anumpa ha haklo 
tuk kia, yakni pakna ahantvt nan-isht a kaniohmi puta, 
mikmvt nan in laua bunna, micha na-washoha puta isht a 
nukfoyuka kak osh ai im olvbbi na vnit ahlit ik wayo kak 
oke. 

15. Amba yakni achukma yo ai o kaha kvto, yommvt 
chukvsh achukma aiahli mak osh anumpa ha haklokmvt, 
leshit achunanchi cha, vnit waya kak oke. 

16. Hatak nan ak osh pvla ha luachi mvt, nan-aivihto 
yo isht ompohomokma, keyukmvt topa nutaka yo pit tala- 
likma, nana chatuk keyu; amba kvna hosh ant chuko- 
wakmvt tohwikeli ka pisa chi ka, pvla ai-ọ-hikia yakoo 
hilechi chatuk oke. 

17. Na luma pana hatuk osh ik otaiyano ka hi vt iiksho : 

mikma nana hosh luma tuk ak o ik akostinincho ki, ik otano 
ka he mvt iksho hoke. 

18. Yohmi hoka nana ka hvsh haklo kyt, Ahah! hvsh 
ahnashke; kuna hosh ishi hokmak o, mihi yo ima hi oke: 
mikmvt kuna hosh ishi keyu tuk mvno, mihi yo ishi ahomba 
tuk ash kia aieninchit im ai isha hi oke, achi tok. 

19. Yohmi ma ishki, micha itibapishi vhleha aiena kvt im 
al vla kia, okla hak osh atehlefvt kunia hatuk o, a hikia ka 
ona he keyu ki tok. 

20. Mihma, Chishki, micha chitibapishi vhleha aiena kvt 
chi pisa bvnna hosh, kocha ya hiohmayvshke, achit im anoli 
tok. 

21. Mihma yummak ash ot afalaminchi mvt, Chihowa 
im anumpa ha haponaklo cha, mihi yo ai yvmohmi vhleha 
ilvppak osh vshki, micha itibapishi li vhleha aiena mak oke, 
im achi tok. 

22. Atuk osh nitak kaniohmi ho yakohmi tok: nan im ai 
ithuna vhleha hash ai it apehvt peni ont chukowa tok; mih- 
mvt, Okhvta mish-tunnvp ak o pit eho tanvblashke, achi 
tok. Mihma peni ash okla oka tobli tok. 

23. Atuk o yakohmit peni a asht itunowa ma, yummak 
amo nusi tok: atuk o mahli chito kvt okhvta hash on itu- 
yula; yohmi ma oka yvt ibai alota na ai isht-kvnvpvt ai i 
palvmma he pullvt aiasha tok. 

24. Yohmi cha okla onvt yvmmak ash okchuli mvt, 
Pithvnanchi ma! Pithvnanchi ma! “pilli mak oke, achi tok. 
Mihma yvmmak ash ot tani cha, mahli micha oka poakvchi 
aiena kash im alummi tok : mihma yummak ash ot yokopa 
na chulusvt talaia tok. 

25. Mihma yvmmak ash ot, Na huchi yimmika mvto ? im 
achi tok. Mihma okla nukshopa hatuk okvt, nukhlakanchut, 
Ilvppvt hatak katiohmi makoh cho? ilvppvt mahli, oka alena 
kak kia nan į miha ma, im antwshke, it im achit maya tok. 

26. Atuk osh Katalenes okla į yakni Kalili auet i chapa 
ka talaia ka, okla ont ataiya.tok. 

27. Yohmi na yvmmak ash ot pit kohchvt ia ma, hatak 
achvfa kvt nan-isht-ahullo okpulo puta kvt ai 1 foka tok ho- 

paki hosh, na fohka kia fohka chatuk keyu, mihmvt chuka 
yo ai vtta chatuk keyu, amba hatak illi aiasha yak o ai vtta 
chatuk osh, tvmaha ha a kohchvt aya hosh afama tok. 

28. Mihmvt Chisvs a pisa mvt, chitolit tahpvla mvt, 
yummak ash itikba ya aka hlipivt chitol hosh anumpulit, 
Chisvs Chihowa nana moma imaiya Ushi chia ha, vno vt 
nanta ho isht chi ahalaia li cho? chik svlbvshalo ka chi 
mak o, chim asilhha lishke, achi tok. 

29. Yvmmak okvt shilombish okpulo vt hatak ash a koh- 
cha chi ka, im apesa ha tok. Yvmmak okvt himonna hak- 
sinchit hohokli beka tok; yohmi hatuk a yvmmak okvt toli 
ita-takvli, micha iyi al vlhpitta tuli aiena isht talakchi ho 
okla apesvchi ha tok: yohmi kvt isht a kamvssa yatuk a 
kobvffíikma, nan-isht-ahullo okpulo ash osh chvflichi na kani 
haiaka a kunia beka tok. 

30. Yohmi hatuk o Chisvs ash ot 1 ponaklot, Chi woke 
chifo hvt nanta ho? achi tok: mihma yvmmak ash ot nan- 
isht-ahullo okpulo vt laua hosh pit ai abeha hatuk oka, 
Lechvn sia, achi tok. 

31. Yohmi ma kohchvt ahofobika ai-ilbvsha mak o okla 
ia hi a ik im apeso ka chi ka, okla im asilhha tok. 

32. Yohmi ma nvnih pilla yummak oka shukha laua yvt 
ai impa hosh aiasha tok: yohmi ma yummak o okla ont 
abeha chi ka vlhpesa, im ahna chi ka, im asilhha tok. Yoh- 
mi ma vihpesa, im ahni tok. 

33. Yohmi ma-nan-isht-ahullo okpulo puta kash ot hatak 
ash a kocha wihvt ia mvt, shukha yash o ont chukowa tok. 
Yohmi ma shukha laua yash osh nvnih chakpatali ka asht 
aka pit yihlepa fehnvt, okhvta ont ai oka kahvt, nuksakkit illi 
tok. rn 
34. Yohmi ma yumma apesvchi vhleha hvt nana kvt ai 
yumohmi ka pisa mvt, yihlepvt ivt, tumaha mikmvt haiaka 
ajasha tuk aiena ka ai im anoli tok. 

35. Yohmi ma nana kvt ai yvmohmi tuk ash okla pisvt 
ilhkoli tok. Atuk osh Chisvs ash im ai vla cha, hatak nan- 
isht-ahullo okpulo puta kvt a kocha wiha tuk ash, ilefoka 
fohka cha, im anukfila a hopoyuksa achukma, hosh, 

Chisvs iyi ituma ya binili ho okla pisa tok: yohmi mvt okla 
nukshopa tok. 

36. Yohmi ma nan-isht-ahullo okpulo puta ai i foka tuk 
vt kaniohmit a hlakofi na okla pisa tuk ash kia im anoli tok. 

37. Yvmolhmi ma Katalenes yakni ai i bilika tuk vt okla 
laua kvt nanukshopa chinto kvt ai onvtuyula hatuk osh, 
yvmmak okvt i filvmma hinla ka, momvt okla im asilhha 
tok. Yobmi na yvmmak ash ot oiyvt peni ash pit chukowa 
mvt, falamvt aya tok. 

38, 39. Mihma nan-isht-ahullo puta kvt a kocha wiha tuk 
hatak ash ot awant aya hinla kvt, im asilhha tok: yohmi 
kia Chisvs ash ot, Chin chuka yak o falamvt ish ona cha, 
Chihowa hvt nana chinto nana mak ọ a chi yvmihchi tuk a, 
ont ish anolashike, achit pit chuflichi tok. Mihma yvmmak 
ash ot ia mvt, nana chinto fehna nana mak o Chisvs vt i 
yvmihchi tuk a, tumaha hash mominchit ai anoli tok. 

40. Atuk o yakohmi tok; Chisvs ash ot falamvt vla ma, 
okla hut momvt hoyo hosh aiasha tuk okvt, okla na yukpvt , 
alokpvchi tok. 

41. Yohmi ma hatak vt Chailvs hochifo hosh, sinakak 
apesuchi yosh vla tok; mihmvt Chisvs iyi ituma ya aka 
ant hlipia cha, in chuka ya ona hinla ka, im asilhha tok. 

42. Yummak okvt ushetik vt achvfa illa hosh, afummi 
auah-tuklo foka tuk osh, illa hosi hosh itonla ha tok. 
Yohmi ma yvmmak ash ot ia hosh aya ma, okla chinto kut 
ai a folublit kunia tok. 

43. Yohmi ma ohoyo hvt issish um-bokafa tok afummi 
auah-tuklo hatuk osh, nana im asha tuk a mominchit alikchi 
puta kak o ai ataiyaha kia, achufona ma a wa he mvt 
iksho hosh, aya tuk osh, 

44. Im ashaka ona cha, im anchi aposhokvchi ya pit 
potoli tok: yohmi ma ashalika issish ont ia tuk vt i hokofa tok. 

45. Mihma Chisvs vt, Kvta hosh sa potoli cho? achi tok. 
Kona hatuk keyu ka momvt miha ma, Pita yvt, micha ape- 
hvt aya tok aiena kash ot, Pi shahli ma! okla chito vt chi a 
folublit chi atehlifichi fehna hokak 0, Kuta hosh sa potoli, 
ish achi cha? achi tok. 

46. Mihma Chisvs ash ot, Kuna hosh sa potoli tuk, nan- 
isht aiahlika yvt a si a kohcha ka akostininchi li hoka, achi 
tok. 

47. Yohmi ma ohoyo hash ot ilapvt luma keyu kvt akos- 
tininchi mvt, wvnihinchit ona mvt, itikba ya aka ont hlipia 
cha, nana kaniohmi ho yummak oka potoli tuk, micha ka- 
niohmit ashalika hlakofi tuk aiena kvt okla moma itikba ya 
ali im anoli tok. 

48. Mihma yvmmak ash ot, Svsotek ma! na chi yukpa 
achukmashke; na chi yimmika yak osh chi hlakofichi hoka, 
na-yukpa bieka anukfoyuka hosh ish ayashke, im achi tok. 

49. Yvmmak okvt anumpuli moma ho, sinakak apesvchi 
in chuka ya achvfvt minti hosh vla mvt, Chiso-tek vt illish- 
ke; nan-ithvnanchi ma chik im ahchibalo kashke, im achi 
tok. | 

50. Yohmi kia Chisvs vt pit haklo mvt nan i mihvt, Ik 
chi komunto kashke ; pilla ik chi yimmí, mikma yvmmak 
okut hlakofa chi KWA im achi tok. 

51. Atuk osh aboha yash ont chukowa mvt, hatak nana 
kia ik chukowá, ik aiahno; amba Pita, micha Chemis, mik- 
mvt Chan, micha choyo himita ya iki, mikmvt ishki ita- 
tuklo kak illa tok. 

52. Yohmi ma moyumvt ilbvshvt isht yahaya tok: yohmi 
kia yvmmak ash ot, Hvsh yaiya ná; ili keyu; pilla nusi 
hoke, achi tok. 

53. Mihma yvmmak okvt illi hoka, okla ithana hatuk osh, 
yvmmak ash ik ahobalot olvli tok. 

54. Yohmi ma yvmmak ash ot mominchit kohchichit tahli 
mvt, yummak ash ibbak a halvlli cha, i howvt, Ohoyo himita 
ma! tani, achi tok. 

55. Mihma shilombish vt falamvt im vla cha, yummak 
ash ot ashalika tani tok; mihma nan-ilimpa i hoya hinla ka, 
miha tok. 

56. Mihma iki, ishki itatuklo kash ot nukhlakancha fehna 
tok. Yohmi ma nana kvt a yvmohmi tuk ash hatak nana 
kia ik im anolo ka hi ọ i miha tok 

Chisvs vt im anumpeshi auah-tuklo ka vbanumpa isht anumpula chi, 
micha nana kvt isht ahullo fehna kia yvmihchi a puta hosh im ai 
vlhpesa hatuk vt otvnincha chi ho, pit tihleli, 1. 7 Helot vt, Chi- 
svs 2 pisa bunna. 17 Chisvs vt pvska lumbo tahlapi, micha nvni 
chipunta tuklo aiena tuk a, hatak tahlepa sipokni tahlapi ka im- 
pvchi: 18 micha ilapa kvna hak o okla im ahoba hatuk a ponaklo 
tok; 22 micha ilap vt illi tuk osh, anonti falamvt tana he aiena kyt 
tikbanli anoli: 28 yohmi mvt nan im ai ithuna vhleha ilapa holi- 
tobli pulla kvt, ile kaiyancha he, micha na-palvmmi puta ma pisa. 
chi alena kvt im vihtaha hi a,i miha. 28 Chisvs vt vba pit anum- 
pula chi hosh nvnih chaha pit oiya atuk osh, wba pit anumpulit 
ahanta moma hosh pisa ka inlvt toba. 37 Ulla yosh nan-isht-ahullo 
okpulo isht abeka tuk a Chisvs vt hlakofichi: 43 mihmvt anonti 
ilap 1 palvmmit illa hi vt tikbanli anoli; 46 nan im ai ithvna vhleha 
hvt ilap na-fehna bvnna im anukfila puta ka im oktvbli: 51 Sa 
malia okla hvt Chisvs a ik aiokpacho kvt okla illit taha chi ka, 
Chemis, Chan, lta-tuklo kvt alini “ma, Chisvs vt nan isht i miha; 
57 hatak kaniohmi kvt chukvsh ą mominchit isht im antia. he keyu 
kvt asha hatuk o, nan i miha. 


1. Y UMOHMI mvt ilapo nan im ai ithuna vhleha auah- 
tuklo kash hoyot itahobi mvt, nan-isht-ahullo okpulo puta 
imaiyvt, mikmvt abeka ilaiyuka puta ma hlakofihincha chi 
ka, nan aiahlika ya isht im apesa tok. 

2. Yohmi mvt, Chihowa apehlichika yoka. isht anumpo- 
honlit, anonti abeka puta ma hlakofihincha chi mak ọ pit 
tihleli tok. 

3. Yohmi mvt, Itunowvt hvsh aya kvt tubi kia, mikmvt 
shukcha, micha pvska, anonti tuli holisso, ilefoka Tumbo mvt 
tuklo aiyuka, peh nanasi kia hvch ik isho kashke. 

4. Mikmvt chuka nana ho ont hysh chukowakmuvt, yum- 
mak o hvsh ahashwa tuk osh, kohchvt hvsh iashke. 

5. Micha kvna kia ik hvchi aiokpachokma, tumaha yum- 
ma a kohchvt hvsh iakmvt, nan-isht im atokowa mak o 
hituk tohbi ka hvch iyi. ya tahtulit hysh a kanchashke, im 
achi tok. | 

6. Mihma okla ivt tumaha puta ka hlopullit ayvt, vba- 

numpa isht anumpohonlit, kanima moma ka abeka a hlako- 
fichit itunowa tok. 

7, 8. Helot miko ash ot, yvmmvt nana puta ai yvmihchi 
ka haklo tok; yohmi mvt kanimi kvt, Chan ak osh illi tuk 
vt falamvt tani tuk, achi ma; anonti kanimi kvt, Elias ak 
osh ant haiaka, achi: mihma inlaka mvt hopaii vhleha tikba 
ya tok ak osh achvfvt falamvt tani hoke, achi hoka, katiohmi 
ahnit ik im vlhpiesot im anukfila tok. 

9. Mihmvt Helot ash ot Chan ano noshkoba ha tvbli li 
chamo: amba na yakohmi puta a hahaklo li ka yvmmak 
osh kuta hoh cho? achi tok. Mihmvt yvmmak ash pisa 
bvnna tok. -o 

10. Mihma vbanumpeshi vhleha hash ot falamvt ai “ona 
mvt, nana al yvmihchi tuk vt mominchit okla im anoli tok. 
Mihma yvmmak ash ot pehlinchit il a Tumvt, naksika tumaha 
hohchifo Betsaita ai į bilika yakni haiaka yo ia tok. 

11. Mihma okla hvt akostininchi mvt, yummak ash o pit 

iakaiya tok; mihma yvmmak ash ot im aiokpahanchit, Chi- 
howa apehlichika isht im anumpohonlit, yommak okvt hla- 
kofi bunna hokvno blakofihinchi tok. 
12. Atuk ọ nitak ash ot ont shohbit mahaya ma, auah- 
tuklo kash ot ai vlvt, Yakni haiaka yo Il alasha họka, okila- 
laua ya ish in tohno na ilhkolit tumaha puta, micha a kocha 
chuka hiohli yakni auet a bilika fullota aiena ka ont a nusit, 
Uhpak ma ahayuchit mayashke, im achi tok. 

13. Yohmi kia yvmmak ash ot, Impa oh ipetá, im achi 
tok. Yohmi ma, Pvska tahlapi, mikmvt nvni tuklo ajena 
misha keyu hosh pin chiyvshke; kanima yo ivt okla moma 
ilvppa ilhpak a kil in chumpo hokmvt, okla achi tok. 

14. Yohmi ka hatak vt tahlepa sipokni tahlapi foka ha 
tok. Yohmi ma nan im ai ithuna vhleha hash o,'Pokoli 
tahlapi aiyukvt ia ho ho binohlichí, im achi tok. 

15. Yohmi ma yvmihchit, mominchit okla binohlichi tok. 

16. Yohmi ma yvmmak ash ot pvska tablapi, micha nvni 
tuklo aiena kash 'o' ishi cha, pit wba chakalit aiokpuchi cha, 
tushahlichi mvt, okla laua ya in talohla chi ho, nan im ai 
ithvna vhleha hash pit ima tok. 

17. Mihma okla impvt momvt kaiya tok; mihma okla im 
atampa tuk a, boshulli yvt kishi auah-tuklo ho okla aiowa 
tok. 

18. Atuk o yakohmi tok: nan im ai ithuna vhleha ak illa 
hosh apiha ho antvt, vba pit anumpuli tok: atuk osh yum- 
mak ash 0 į ponaklot, Okla huto vno vt kuta sia ho achi ho? 
achi tok. 

19. Yohmi ma afalaminchi mvt, Chan Baptist ; amba ka- 
nimi kuto, Elias ak o achi: mikma inlaka yuto, Hopaii vhle- 
ha tikba ya tok ak osh achvfvt falamvt tani hoke, okla achish- 
ke, achì tok. 

20. Amba, Hvchishno vto vno vt kuta sia ho hush achi 
ho? im achi ma, Pita yvt afalaminchit, Chihowa i Klaist á, 
achi tok. 

21. Yohm ma yumma hatak nana kia okla ik im anolo 
ka chi ka, achukmalit kvllochit i miha mvt, 

22. Hatak Ushi yokvt nan isht ai ilbvsha kvt in laua chi, 
yohmikmvt hochitoka vhleha, micha na holitompa isht asha 
pehlichi vhleha, mikmvt na holissochi puta aiena mvt ik i 
yimmot ik aiokpachot vbi tuk ma, nitak ont atuchinakma 
falamvt tana hi oke, achi tok. 

23. Yohmi mvt mominchit 1 miha kvt, Kvna hosh siakai- 
ya he, ahni hok mvt, ilapo yvt ik ile holitoblo hosh nitak 
moma ka im iti-taiyukhvna atuk ma ieshi hosh, vno a siakai- 
yashke. 

24. Kuna kia ilap im ilhfiopak a okchalinchi bvnna hok- 
mvt, 1 kunia hi oka; amba kuna hosh vno pulla hatuk mak 
0 im ilhfiopak vt isht 1 kunia hokmvt, mihi yosh il im okcha- 
Jincha hi oke. 

25. Hatak vt yakni a il a mominchit ieshi hosh, anonti 
apo fehna yash il okpvnichit il issikkopalit kaiyanchi hok- 
mvto, nanta ho isht ilaiyukpa hinla cho? 

26. Kvna hosh vno, micha vm anumpa puta alena ka i ho- 
fahya tukma, mihi yo Hatak Ushi vt ilapo, mikmvt Iki, mi- 
cha enchil hochukma vhleha a puta nan-isht aholitopa ka il 
ajeshit ayvt vlakmvt, i hofahya hi oke. 

27. Yohm kia Chihowa apehlichika ya pisa ha keyuk 

mvt, illa chi keyu kvt ilvppa. kanimi mvt hiohmaya hoke: 
ahli mak o hvchim anoli lishke, achi tok. 

28. Ilvppa puta ka ahanchi tuk ash nitak ont isht untu- 
china foka ma, Pita, micha Chan, mikmvt Chemis aiena ka 
pehlichi cha, nvnih chaha yo vba pit anumpula chi hosh ia 
tok. 

29. Atuk osh vba pit anumpuli ma, nashuka yvt mlvt 
toba ma, 1 na-fohka yvt tohbit shohmalili tok. 

30. Yohmi ma hatak tuklo kvt, yommvt Moses, micha 
Elias ita-tuklo mak osh yvmmak ash ant im anumpulit okla 
tok. 

31. Yvmmak okvt nan-isht a holitopa ahli ka il ajeshi 
hosh ant otaiyanit okla cha, yvmmak okvt Chelusalem a ai 
illa hi a, isht anumpohonlit okla tok. 

32. Yohmi kia Pita, micha mlaka aiena yvmma apehvt 
aya tuk ash ot nosilhha fehna tok : atuk osh okla ont okchvt 
taha mvt, isht-a holitopaka yash, micha hatak tuklo kvt 
apehvt hieli tuk ash aiena ka okla pisa tok. 

33. Atuk o yakohmi tok; yvmmak ash ot ai i flummit 
tamovt okla ma, Pita yash osh Chisvs ash, Pi shahli ma! 
ilvppa e maya kvt pim achukmvshke: yohmi ka vlhtipo 
tuchina ka il ikbashke, achvfa kvt chimmi hokma, anonti ` 
achvfvt Moses ak o immi hokma, anonti achufa kvto Elias 
ak o immi hashke, achi tok: yvmmak o miha li, ahni keyu 
hosh : 

34. Yvmmak ash ot yakohmichit anumpohonli moma na 
hoshonti aya kvt, ant 0 hoshontikachi tok; yohmi ma ho- 
shonti anukaka ya pit chukowvt ia kvt, okla nukshopa tok. 

35. Yohmi ma hoshonti anukaka ya auet ai anumpa kvt, 
Ilvppak osh Svso a holitopa mak oke, hvsh i haponaklashe, 
achi tok. 

36. Atuk o anumpa hash ot ont taha ma, Chidi ak illa 
hosh hikia na okla pisa tok. Yumohmi ma nana yakohmi 
kash okla nana ik achot, nana ho pisa tuk vt achvfonvchi 
mvt hatak nana kia nitak yvmma foka ka ikim anolo beka tok. 

37. Atuk o yakohmi tok: ont onna ma nvnih hash okla 
asht akowvt minti ma, okla lawa kvt ont afama tok. 

88. Yohmi ma okla ha takla aya tuk vt hatak achvfvt 
chitolit mihvt, Nan-ithunanchi ma! svso ha ish pisakbano 
chim ahni lishke, vm vlla yvt yvmmak bano hatuk oke. 

39. Yohmi ho shilombish okpulo yvt ishikma, ashalika 
tahpahanla hoke; mikmvt haiochichechit itukpokpokihin- 
chi beka hoke: yohmi kvt kaniohmit i filumma he keyu 
chohmit, haknip litolit hotopahanlishke. 

40. Yohmi ho na chim ai ithvna vhleha hak o yvmma 
kohchicha hinla ka, im asilhha li tuk ak ọ, okla yumihcha he 
keyu ketuk oke, achi tok. 

41. Mihma Chisvs ash ot afalaminchi mvt, Na yimmi ik- 
sho, micha nan-ahli ali'i shanaia fehna okla hvchia ma! huch 
iba takla ahantvt, nana ka isht ak ahno ho katiohmi foka 
chi cho? Chiso ha ilvppa ishit minti. 

42. Mihma ishit minti hosh aya ma, nan-isht-ahullo okpulo 
yash ot aka pila cha, haiochichechi tok. Mihma Chisvs vt 
nan-isht ahullo okpulo yash im alvmmi cha, vila yash hla- 
kofichit, iki ibbak ash falaminchit fohki tok. 

43. Yohmi ma:Chihowa nanisht im aiahhi chmto fehna 
ka momvt okla isht nukhlakancha tok. Yohmi kvt nana ka 
Chisvs vt ai yvmihchi tuk puta kash momvt, okokko! okla 
aiahnit maya takla ma, yvmmak ash osh ilap nan im a 
ithuna vhleha hash, 

44. Anumpa ilvppa puta kvt hvchi haksobish atuk ma ik 
a fohoká, hvsh ahnashke; Hatak Ushi yokvt hatak puta 
ibbak a i foyuka hi oke. 

45. Yohmi kia anumpa ilvppa okla ik akostmincho ki tok : 
mihma na miha kash ik im ai otano; yohmi hoka yvmmak 
ash okla ik ai ithaiyano ki tok: mihmvt anumpa yummak 
ash im asilhhvchi okla nukwia tok. 

46. Yohmi ma, Katima kak osh holitopa kvt moma i 
shahla hinla hoh chishba? ahnit okla isht im ai anukfilvt 
maya tok. 

47. Mihma okla chukvsh nan im anukfila ha Chisvs vt im 
akostininchi mvt, vlla yo ishit, il a bilikuchit binilichi tok. 

48. Mihmvt, Kvna hosh vlla ilvppt vmmi hohchifo ho 
ahninchi hokvto, vno ak o si ahninchi hoke: mikmvt kuna 

-hosh vno a si ahninchi hokmvt, yvmmvt auet sa kanchi tok 
ma pit ahninchi hoke: kanima hosh moma ik a lauwo kvt 
'hvchi takla ahanta hokvto, mihi yosh moma i shahla hi oke, 
im achi tok. 

49. Mihma Chan vt afalaminchi mvt, Pi shahli ma! 
achufa hosh chi hohchifo ha nan-isht-ahullo okpulo puta ka 
ishit kocha weli hosh anta ho e pisa tuk: yohmi kia yvm- 
mak okvt ik piba fohko hatuk o, il im alvmmi kano, achi tok. 

50. Mihma Chisvs ash ot, Hvch ik im alammo kashke : 
kvna hosh pi sanalit anta keyu hokvto, pibai achvfa hoke. 

51. Atuk o yakohmi tok: yvmmak ash o aiokpanchit vba 
ya isht ia chi nitak vt ont vlhpiesa hatuk o, Chelusalem a 
ia chi kvt ai anukfoyukvt nashuka ya pit filimmi tok. 

52. Mihmvt nan ont ım atahla chi ho, anumpa shali vhle- 
ha ha tikba pit tihleli tok: yohmi na okla ivt Samalitan okla 
m tvmahushi o ont chukowa tok. 

53. Yohmi ma yvmmak okvt Chelusalem a ia ho fehna 
nashuka yatuk o, okla ik aiokpacho ki tok. , 

54. Yohmi na nan im ai ithuna Chemis, micha Chan ita 
tuklo kvt yakomi ka pisa mvt, Chitokaka ma! Elias vt 
yumihchi tok akinli ho chohmichit, pishno mvt luak vba 
minti kvt aka itula cha, okla ilvppa hushmit tahla chi ka il 
im apesa hinla ka, ish ahni cho? achi tok. 

55. Mihma yvmmak ash ot filemvt im alvmmi mvt, Hv- 
chi chukush ai im anukfila a kaniohmi hosh hvsh aya kvt 
hvch ik ithanoshke. 

56. Hatak Ushi vt hatak puta ka vba chi hosh aya ha 
tok keyu, amba okchalincha chi ha tok oke, achi tok. Wa 
ma ilhkolit tumahushi inla yo ona tok. 

57. Atuk o yakohmi tok; ia hosh okla itunowa ma, takla 
ya hatak achvfvt, Chitokaka ma! kanimak fehna chik aya 
kia, vno vt chiakaiya la chi hoke, im achi tok. 

58. Mihma Chisvs ash ot, Chula puta kvt chiluk vt im ai 
ashakma, vba hushi puta kvt vlhpichik vt im asha hoke: 
amba Hatak Ushi okvto noshkobo ha kanima a bohla hi vt 
ik im iiksho hoke, im achi tok. 

59. Mihmvt inla yọ, Is siakaiyashke, im achi tok. Yoh- 

mi kia yvmmak ash ot, Chitokaka ma! vihpesa, vm ahni na 
ivt, aki ak o tikba ont ak hohpi ha yosh; im achi tok. 

60. Mihma Chisvs ash ot, Illi ak osh ilap bika iHi yokvno 
hohpashke : amba chishno vto ivt, Chihowa apehlichika ya 
isht ish anumpohonlashke, im achi tok. 

61. Mihma anonti inla mvt, Chiakaiya la chi mak oke ; 
yohmi kia ivt an chuka maya kak o tikba ont aiokpvchi la 
hi a, is svm ahnashke, achi tok. 

62. Mihma Chisvs ash ot, Hatak nana kia yakni isht pa- 
tafa ya ibbak a isht ishi ha yvt, olbvlaka a pit hopokoyo 
kvt, Chihowa apehlichika ya ahalaia he vlhpesa keyu hoke, 
achi tok. 

Chisvs vt nan im ai ithvna vhleha pokoli untuklochit vbanumpa isht 
anumpula chi, micha nana kvt a fehna kia yvmihchi puta hosh im 
al vibpesa hatuk vt otvnicha chi mak 0 a tohno, 1: 17 kaniohmi 
kak ọ okla na yukpa he isht ai vlhpesa hatuk a, Chisvs vt im 
anoli; 25 Chisvs vt nan-vlhpisa ithvnanchi hatuk a vba yakni hina 
ya isht it im anumpuli: yohmi hosh hatak achukma Samalitan vt 
kaniohmi tok nan-isht vlhpisa yvmmak o, ilapvt in chuka panta 
hatak puta ka isht ithana he mak o isht im anumpuli. 


1. NANA kvt a yakohmi ha ya, Chitokaka yvt inla yosh 
pokoli untuklo ho atokoli akinli cha, tuklo aiyukachit tuma- 
ha puta, mikmvt kanima yo ilapo vt ai ona hinla kvt, tik- 
banli pit tihleli tok. 

2. Yvmohmi hatuk osh na-waya yvt ai-vlmo-ona hokvto 
laua mvhli ho, amba. na-toksvli vhleha hak osh chvbehasish- 
ke: yohmi hoka na-waya yvt al-vlmo-ona ka in Chitokaka 
ya hvsh im asilhhahanchi na na-toksvli vhleha ha 1 na-waya 
yvt ai-vlmo-ona ka pit apittashke. 

3. Hvsh itunowashke: yakeh! chukfvlhpoba ushi yosh 
nashobo ai itintakla maya ho, ohmichi mak osh pit hvchi 


tihleli li hoke. 
4. Tuli holisso ai-vlhto, micha bahta, mikmvt shulush 

ajena ka isht hvch ik ayo kashke: micha hina takla ya ha- 
tak nana kia hvch ik aiokpacho kashke. 

5. Mikmvt chuka nana ho ont hvsh chukowa kvt nan 
tikba, Na-nanaiya kvt chuka ilvppa ant iba fokashke, ahnit 
hvsh mihashke ; 

6. Mikma na-nanaiya ushi vt yvmma anta tukma, nan-isht 
hvsh il a nanaiya mvt ai onvtuyulashke: amba keyukmvno, 
nan-isht hvsh il a nanaiya yvt huchi falama hi oke. 

7. Mikmvt chuka yummak ash inli ho ahashwvt, peh nana 
hoh kia hvch ipetakma, vpvt hvsh ishkashke : toksvli vt im 
vihtoba he ak osh im ai vlhpesa hoka. Chuka vbaiyvchit 
hvch ik itvnowo kashke. 

8. Mikmvt tvmaha nana ho ont hvsh chukowa ka, okla 
hvchi aiokpvchikma, impa nana hosh hvchi tikba talala hok- 
ma, hvsh pashke. 

9. Yohmikmvt abeka yvt yvmma ashakma, ho hlakofichí: 
yohmikmvt Chihowa apehlichika yvt hvch 1 bilika vlvshke, 
hvsh ım achashke. 

10. Amba tvmaha nana ho ont hvsh chukowa na ik hv- 
chi aiokpachokma, yvmmak ash a kohchvt ivt, bini bvsh- 
kvchi puta ka hvsh ona cha, 

11. Hvchin tvmaha 1 hituk tohbi vt pi a lapali tuk a, hv- 
chi o kashofit e kanchishke: yohmi kia Chihowa apehlichi- 
ka yato hvch 1 bilika vla hoka, hvsh ithaiyanashke, hvsh im 
achashke. 

12. Yohmi kia nitak yvmma fehnakma Sotom vt im ahle- 
ka hoh kia pit im vlhpisa kvt, tumaha yvmma 1 shahla hi 
oke. 

13. Kolasin ma! na chi palvmmi mak oke ; Betsaita ma! 
na chi palummi mak oke; na-fehna puta kvt hvchishno ya 
a hvchim a yvmohmi tuk vt Tala, micha Salton ita-tuklo ka 
a yumohmi ha tok okma, hopakı kash mli ho na-pashi tunna 
fohka cha, hituk chubbi anuka binoh-mayvt ile kostinincha 
hi a tok oke. 

14. Yohmi kia nan al-vlhpisa chinto nitak okvno Taia, 
micha Saiton ita-tuklo kvt im ahleka hoh kia pit im vlhpisa 
kyot, huchishno a 1 shahla hi oke. 

15. Yohmikma Kapenavm chia ,hvt shutik ako ont ish 
talala tuk vt, aka ivt ai-okpuloka mak ọ pit ish a kunia hi 
oke. 

16. Mikma kvna hosh hvchi haponaklokmvt, vno a a ha- 
ponaklo hoke: mikma kvna hosh hvchishno a hvchi shitile- 
makmvt, vno a sa shitilema hoke: mikmvt vno a sa shitile- 
makmvt, auet sa kanchi tok a shitilema hoke. 

17. Yvmohmi tuk ọ pokoli untuklo kash osh na yukpa 
hosh. falamvt ai vla mvt, Chitokaka ma! chi hohchifo pulla 
kak 0 nan-isht-ahullo okpulo puta kak kia pim antihiyushke, 
achi tok. 

18. Mihma yvmmak ash ot, Setan vt malvtha kvt vba 
vttvt aka minti chatuk a, chiyuhmi ho pisa li kuno. 

19. Yakeh! sinti chilita puta, mikmvt halambia puta aie- 
na ka hvsh a hvhlihinchi: micha na tunvp nan-isht ai im ahli 
ka ma mominchit a hvsh imaiya chi mak o nan isht aiahlika 
ya hvch ima lishke: yohmi ka nana hosh a kaniohmit hvchi 
hotopala hi vt iksho ka hi oke. 

20. Yohmi kia shilombish okpulo puta kvt hvchim antia 
ilvppak okvno nan ik hvchi yukpo kashke; amba hvchi 
hohchifo puta kvt vba ya a holisso, yvmmak o na hvchi 
yukpa vlhpesa hoke, ım achi tok. 

21. Hvshi kanvlli vlhpisa yvmma fehna ma Chisvs vt 
chukvsh na yukpa mvt, Aki, vba, mikmvt yakni ita-tuklo 
in Chitokaka ma! na yakohmi puta ka na kostini, micha 
nan-ithvna aiena kuno ish in luhmi tuk osh, vlosi puta ho 
ish im otvninchi hoka, yak oke, chim aiahni lishke, vihpie- 
svshke, Aki ma! yvmmak osh chim vlhpiesa hatuk oka: , 

22. Nan okluha ka Aki vt svbbak a a fohkishke ; yohmi 
ka kvna hosh Ushi yoka hatak nana kia ik ithano họ, amba 
Iki vt ak illa hoke : mikmvt kuna hosh Iki yoka kuna kia 
ik ithano ho, amba Ushi vt ak illa; micha Ushi vt kuna ho 
im otvninchi mak bano hoke, achi tok. 

23. Yohmi mvt nan im ai ithvna vhleha a hieli ka pit file- 
ma mvt, yvmmak ash bano ho, Nishkin vt hvchishno nana 
hvsh pisa ka pisa kvto na yukpvshke. 

24. Hopaŭ vhleha, micha miko yhleha aiena kvt laua hosh 

huchishno nana hvsh pihisa ka pisa bunna tuk osh, ik peso 
ki tok: micha hvchishno nana hvsh hahaklo ka haklo bunna 
tuk osh, ik haklo ki tok o, hvchim anoli lishke, achi 
tok. 

25. Yohmi ma yakeh! nan-vlhpisa ithunanchi achvfa 
hosh wakayvt hikia mvt, imomaka pisa bunnvt, Nan-ithvnan- 
chi ma! ai okchayvt bilia ya pisa la hi okvto, nanta ho kati- 
ohmi la chi cho? achi tok. 

26. Mihma yvmmak ash ot, Nan-vlhpisa holisso ha kati- 
ohmit a holisso ho ? katiohmi ho ai ish it im anumpuli ho? 
im achi tok. 

27. Mihma yummak ash ot afalaminchi mvt, Chi chukvsh 
mominchi hosh, chi shilombish ma mominchit, chim isht- 
hlampko a mominchit, mikmvt chim anukfila ma mominchi 
hosh Chitokaka chin Chihowa ya isht ish holitoblashke ; 
mikmvt chin chuka panta hatak ma ish holitobli kvt, chishno 
akinli chim itilauashke, im achi.tok. 

28. Mihma yvmmak ash ot, Ulhpesa, ish miha mvhlishke : 
ilvppak o ish yvmihchashke : yohmi hokmak osh chi okchaya 
hi oke, ım achi tok. 

29. Yohmi kia yummak ash ot il ai achukmali kai kvt, 
Chisvs ash, Yohmi ka kvta hak osh an chuka panta hatak 
o? im achi tok. 

30. Mihma Chisvs ash ot afalaminchi mvt, Hatak 
achufut Chelusalem vttvt Cheliko la tuk osh, hatak hu- 
kopa vhleha ont iba chukowa na i nafohka ya im apoyua 
cha, isskkopalit boyuhli na ila hosit itonla ho, issvt ilh- 
koli tok. 

31. Atuk o yakohmi tok; na-holitompa. isht wtta posh 
hma yvmma minta he mak yoba tuk osh, yummak ash ant 
pisa mvt, apakfompvt hina in tvnnvp o ant ia tok. 

32. Mihma Lefait hatak ak kia yvmmak ash vlvt ant pisa 
kia, yvmmak ash inli ho apakfompvt hina in tvnnvp o ant 
ia tok. 

33. Amba Samalitan hatak osh nowvt aya tuk osh, yom- 
myt ai itola kash, vlot pisa mvt, i nukhaklo tok. 

34. Mihmvt ai-itola kash vla cha, ai okpunlo tuka na- 

bila, micha okapaki aiena ka isht ahummit, afohlit in tahli 
cha, ilap im issuba hatuk ash o binilichit isht ayvt, a-foha 
chuka yo isht ona cha, apesuchi tok. 

35. Atuk osh ont onna ma ia chi mvt, iskvli tuklo ka 
ishit kohchit, afoha chuka apesvchi yash ima mvt, Ilvppa 
ish apistikelashke: micha atampa kot kaniohmi hosh chi 
kunia tuk mak heno, falamvt aya likmvt, chim atobbi lash- 
ke; im achi tok. 

36. Yvmohmi ka tuchina ilvppa katima kak osh hatak 
hukopa vhleha ont im isht kanvpa tuk a in chuka panta ha- 
tak a tok o, chim ahoba cho? achi tok. 

37. Mihma yvmmak ash ot, I nukhaklo tok á, achi tok. 
Mihma Chisvs ash ot, Ia cha, chishno myt yummak inli ho 
ish chohminchashke, im achi tok. 

38. Atuk osh yakohmi tok; ia hosh okla itvnowvt aya 
ma, yummak ash ot tvmahushi achufa ho pit chukowa tok: 
mihma ohoyo achvfa, Mahla hohchifo hosh, aiokpuchit im 
aboha ya isht chukowa tok. 

39. Mihma yvmma itibapishi hvt Meli hohchifo hosh 
anta tuk osh, yummak ash kia Chisvus iyi ituma ya binilit, 
im anumpa ha haklo tok. 

40. Amba Mahla vto nan-isht vtta in lauvt isht ik im ai 
vlhpieso mvt, yvmmak ash o im ai vlot, Chitokaka ma! sa 
nakfish vt si apela hi a ik ahno ho, vno ak bano hosh nan- 
isht anta li ka, nan isht chik ahno cho? yohmi hoka nan 
isht ik subai vtta, ish 1 mihashke, ant im achi tok. 

41. Mihma Chisvs ash ot afalaminchi mvt, Mahla ma! 
Mahbla ma! nana ka ahalaivt im anukfila isht ik chim vlhpi- 
eso kvt chin lauvshke. 

42. Yohmi kia nana ai vlhpiesa hokvto achvfa hoke; 
yohmi ka ai im ai isha he keyu nana achukma mih mak o 
Meli yokvto al apissali tuk oke, im achi tok. 


CHAPTA XI 


Chisvs vt nan im ai ithvna vhleha ha vba pit animpuli im abvchi, 1; 
14 nan-isht ahullo okpulo kohchichi: 28 mikmyt kuna hosh Chiho- 

wa im anumpa ha im antia hokvto holitopa ka anoli; 37 Falisi 
okla nana ka ilahobi, yummak oka nana palvmmi onvtula he puta 
ka atokowa anoli. 


1. ÅTUK o yakohmi tok: a kaniohmi ho antvt vba pit 
anumpuli tuk osh ont issa ma, nan im ai ithvna vhleha ha 
achufut, Chitokaka ma! Chan vt nan im ai ithvna vhleha ha 
im abvchi tok a, chohmit pishno ma vba pit anumpuli ka, 
ish pim abvchashke, im achi tok. 

2. Mihma yummak ash ot, Uba pit hvsh anumpulikmvt, 
Piki vba ish binili ma! Chi hohchifo hvt holitopashke. Ish 
apehlichika yvt vlashke. Nana ish aiahni ka vba ya a yoh- 
mi kvt yakni ilvppak ma a yohmi makinlashke. 

3. Nitak moma ilhpak vt a pim vlhpiesa mak o nitak osh 
nitak ma ish pihimashke. 

4. Mikmvt il ai-ashvchika puta ka ish pi kashofashke : 
= pishno mvt kuna kia aheka pin.takalikma, il i kashofi bano 
hoke: micha anukpulika imma hokuno ik iba chukowá, chik 
pim ahno kashke; amba nanokpulo ya ish pi a hlakofihin- 
chashke, hvsh achashke,im achi tok. l 

5, 6. Mihmvt yvmmak ash ot, Hvsh katima kak osh chi 
kana hvt asha tuk osh, ninak iklvnna họ ayvt ish onvt, A 
kana hvt nowvt aya tuk osh vm vla ho, nana kia itikba ma 
talali la hi vt ik svm iksho hoka, pvska tuchina ka is sam. 
potashke, a kana ma! ish im achi; 

7. Yohmikma aboha anukaka ya auet al afalaminchi kvt, 
Chik svm ahchibalo kia, himak ano okhissa vt vlhkama ho, 
vm vlla vt si apihvt topa ha kahvt maya ka, tani lish chima. 
la he keyushke, auet chim achi; 

8. Yohmi tuk kia i kana hatuk ak osh tani cha, ipeta he 
tuk keyu kia, amba yummak ash osh im ahchibvchi fehna 
kak o tani cha, laua kyt kaniohmi ho bvnnakma, ima hinla 
hoke, huchim achi lishke. 

9. Yohmi ka hvsh asilhhakma, huch ima he: hvsh ho- 
yokmvt, hvsh ahayucha he: hvsh sokohakma, hvchin tiwa 
hi oke. 

10. Asilbha aiyuka hokvto habena hoke; mikma kuna 

hosh hoyo hokvto, ahayuchi hoke: micha kuna hosh soko- 
hakma, in tiwa pulla hi oke, hvchim achi lishke. 

11. Hvsh kanima kvt iki atuk o, ushi vt puska im 
asilhhakma, yummak ash tvli yo ima hinla ? keyukmvt 
nuni yo asilhhakma, nvni a he tuk ash sinti yo ima hinla 
ho? 

12. Yvmmak keyukmvt, akak-ushi lobunchi yo asilhhak- 
ma, halambia ho ima himla ho? 

13. Yvmohmi ka hvchishno vt huchi ai vlhpesa keyu kia, 
hvchim vila ya nana achukma puta ka isht ima hokuto 
huchimponna ka, hvch Iki vba binili kvt į shaiyahlit, kuna 
hosh im asilhhakma, Shilombish Holitopa ya ima hinla keyu 
cho? im achi tok. 

14. Mihma yvmmak ash ot ik anumpulo yo nan-isht 
ahullo okpulo ya a kohchit anta tok. Atuk o yakohmi 
tok: nan-isht ahullo okpulo vt a kohcha mvno, ik anum- 
pulo ash ot anumpuli tok; mihma okla hvt anukhlakancha 
tok. 

15. Yobmi kia kanimi kvto, Ilvppvt nan-isht abullo 
okpulo puta 1 miko Beelsebvb ak o nan-isht ahullo okpulo 
puta ka isht kocha weli hoke, achi tok. 

16. Mihma inlaka mvto imomaka pisa kvt, nan-isht-ato- 
kowa kvt vba a minta hi a im a hoyo tok. 

17. Yohmi kia yvmmak okvt nana im anukfila puta ka 
ithana hatuk osh, Apehlichika achvfa kvt it a kashapvt 
ilapo ash ipli it im 1 sanali hokvt, ont aiokpulokut taha 
hoke: mikma chuka yvt ita kashapvt ilapo ash inli it im i 
sanali hokvt, akvma hoke. 

18. Setan ak kia ita kashapvt ilapo ash inlit il im į sanali 
hokmvt, im apehlichika yvt katiohmi hosh talaia hinla cho? 
wno vt Beelsebvb ak ọ nan-isht ahullo okpulo puta ka isht 
kocha weli li ho hvsh miha hoka, 

19. Yohmi ka vno vt Beelsebvb ak o nan-isht ahullo 
okpulo puta ka isht kocha weli li hokma, hvch iso vhleha 
huto kuta hak 0 yvmma isht kocha weli cho? Yohmi hoka 
yvmmak osh na hvchim apesa yashke. 

20. Amba vno vt Chihowa ibbak-ushi o nan isht ahullo 

okpulo puta ka isht kocha wihinli li hokma, yohmi hok- 
mno, Chihowa apehlichika yvt hvchim vla mak oke. 

21. Hatak hlampko yosh na-halupa ai im vlhtaiyaha hosh 
in chuka apesvchi hokvno, nana kvt aiyubaka hoke. 

22. Amba kvllo kvt ilapo a i shahlı hosh ant 1 kohchvt, 
imaiyachi hokmak osh, i na- halupa ai anukchieto tuk ash 
mominchit im ai eshi cha, nana immi hatuk ash inla im it a 
kvshkoli chatuk oke. 

23. Kuna hosh vno a svb ai achvfa keyu kvt vm i sanali 
hoke; mikma kvna hosh svba hoyo keyu hokvto na fimmi 
yoke. 
> 24. Shilombish okpulo yvt hatak a a kohchakmvt, a foha 
he hoyot halaka oka ik ai iksho puta ka hlopullit aya kia ik 
ahayucho mvt, An chuka ai vttvt kohchvt a minti li kash osh 
falamvt ia lashke, achi hoke. 

25. Atuk osh onakmvt, yvmmak ash ot pashpovt shemvt 
taiyaha cha hikia ho, ont pisa hoke. 

, 26. Yohmikmvt shilombish okpulo untuklo inla yvt ok- 

pulo kvt ilapo a i shahli ho ont pehlichit vla na, yummak 
ash okla pit abeha cha, aiasha hoke; yohmikma hatak yum- 
ma nana kvt ont al-isht im aiyopa kak osh ik achukmo kvt 
vmmona tuk ash 1 shahli hoke, im achi tok. 

27. Atuk o yakohmi tok; ilvppa anumpohonli moma ho, 
ohoyo achvfvt okla takla hikia tuk vt chitoli hosh mihvt, 
Ikfoka yvt yvmmak osh chisht aya tuk, mikma i pishi ma 
ish a pihishi tuk a alena kvto holitopushke, im achi tok. 

28. Yohmi kia yvmmak ash ot, Ahli, na-yukpa aiahli 
kuto Chihowa im anumpa ha haklo cha, im antia hak oke, 
achi tok. 

29. Atuk o okla hvt itahobvt ant a laua feme taha ma, 
Hatak himonasi asha ilvppvt ai vlhpesa keyushke; nan-isht 
atokowa okla hoyo; yohmi kia nan-isht atokowa nana hosh 
in takala he keyu, amba hopaii Chonas nan-isht im atokowa 
kak a hi oke. : 

30. Chonas vt Ninefeh okla ha isht ai im atokowa tok a, 
Hatak Ushi mvt hatak himonasi asha ilvppa ai in chiyuhmi 


makinla hi oke. 
15 


P i 

31. Nana vlhpisa chinto nitak okuno oka-mahli ohoyo 
miko vt hatak himonasi asha ilvppa awant hikia cha, atoko- 
wut anumpa onocha hi oke; yvmmak okvto yakni ont ai 
vhli pilla vttvt minti kvt, Solomon isht im a hopoyuksaka 
ya haklot aya tok okvt; atuk ọ yakeh! Solomon a imaiya 
mak osh ilvppa ahantvshke. i 

32. Nana vlhpisa chinto nitak okvno Ninefeh okla hvt 
hatak vt himonasi asha ilvppa iba takla wakayut hiohmayvt, 
atokowvt anumpa onocha hi oke; yvmmak okvto Chonas vt 
vbanumpa ont isht im anumpohonli ma, ile kostininchi tok 
okvt; atuk o yakeh! Chonas a imaiya mak osh ilvppa ahan- 
tvshke. i 

33. Hatak nana ak osh pvla ba pvlali kvt a lumaka ho 
talali chatuk keyu, keyukmvt tanchi isht-vlhpisa nutaka yo 
talali chatuk keyu, amba kuna hoh kia ant chukowakmvt 
tohwikeli ka pisa chi ka, pvla ai-o hikia ak o o hilechi chatuk. 

34. Haknip a i pvla hvt nishkin ak oke: yohmi hoka chi 
nishkin vt achukmakma, chi haknip ak kia momvt tohwikelit 
alota hoke; amba chi nishkin vt okpulo yokmwno, chi haknip 
ak kia ai okhlilikvt kvnia hoke. 

35. Yohmi ka ahah! ish aiahni na na tohwikeli kvt a chi 
foyuka yvmmvt ik okhlilo kashke. 

36. Yvmohmi ka chi haknip vt im a kanima kvt ai okhli- 
lika iïüksho hosh tohwikeli banot alotowa hokma, moma kvt 
tohwikelit alotowa kvt, pvla lua achukma kvt chim a tohwi- 
kelichi chatuk a a chiyuhma hinla hoke, achi tok. 

37. Yvmohmit anumpohonli moma na Falisi achvfet, 
yvmmak ash ot ont ibai impa hinla ka im ahni tok: mihma 
ont chukowa cha, impa chi hosh binili tok. 

38. Yohmi ma Falisi ash ot pisa mvt, ik impo kisha kvt 
ibbak ik ahchifo ke tuk a, okokko! ajahni tok. 

39. Mihma Chitokaka ash osh, Falisi hvchia hvt isht-ishko 
micha ampo alena ka paknaka yokvno hvsh kashofishke : 
amba hvchi anukaka yvto na wehpuli, micha nan ik ai vlh- 
peso banot isht huchi alotowvshke. 

40. Nan anukfila iksho hvchia ma! nana ka paknaka ya 
ikbi mvt, anukaka yak kia ikbi akinli tok keyu cho? 

41. Amba yohmi kia nana hvchim asha kvt hush habenv- 
chashke: yohmikma yakeh! nana puta kvt a hvchim vih- 
pesa bano hoke, 

42. Amba Falisi hvchia ma! na hvchi palvmmi mak oke, 
mint, micha lu, mikmvt haiyukpolo ilaiyuka puta waya it 
a kashkoa ont isht pokoli kak osh hvchi kvnia, mikmvt nana 
ai-vlhpiesa ka, micha Chihowa holitobli aiena hokvno hush 
vbanvbli hoka: ilvppak o a hvchi yumohmi ha yosh, anonti 
yvmmak ma hvch ik a haksecho ka hetuk oke. 

43. Falisi hvchia ma! na hvchi palvmmi mak oke, sina- 
kak puta anukaka aiasha holitopa puta, mikmvt ilhpak a 
kanchi ai it alokpvchi alena kak o hvchim ai achukma hoka. 

44. Na-holissochi vhleha, micha Falisi okla aliena nan- 
ilahobi hvchia ma! na hvchi palvmmi mak oke; a-hollopi 
vt otani keyu ho, hatak vt a nowvt vbanopoli kia, yommvt 
ik akostinincho chatuk a hvch itilaui hoka, im achi tok. 

45. Mihma nan-vihpisa ithunanchi vhleha hvt achufut 
afalaminchit, Nan-ithunanchi ma! ilvppa yak ish achi kvt 
pishno a aleninchit nan isht chik pi ahobaloshke. 

46. Mihma yvmmak ash ot, Nan-vlhpisa ithunanchi hvchia 
ma! hvchishno ak kia na hvchi palvmmi mak oke; nana 
weki shali ka palvmma hinla ho hatak a hvsh shalihinchi 
mvt, huchishno yak okvto nana weki ash hvch ibbak ushi 
achufona kia ishit hvch ik potolo hoka. 

47. Na hvchi palvmmi mak oke: hopai puta ka hvchin 
tikba vhleha hvt vbi tok a 1 sepvlka yo hvsh ihikbi hoka. 

48. Hvchin tikba vhleha hvt yvmmak oka ahambi mvhli 
ma, hvchishno vt i sepvlka puta ma hvsh ihikbi kvt, hvchin 
tikba vhleha hvt nana a kaniohmi tok a hush im ahninchi 
kyt isht atokowa mak o hvsh ieshi mvhlishke. 

49. Yvmohmi ka Chihowa i hopoyuksaka yak kia yak 
achi tok. Hopaii vhleha, micha vbanumpeshi vhleha aiena 
ka pit in tihlihinli likma, kanima ka vbikmvt, anonti issikko- 
pali aiena he; 

50. Yohmi na yakni vt toba tok taiyakla ka hopaii vhleha 
im issish vt hlatahampa tok moyuma ka, himonasi hatak 
ahashwa ilvppak ọ im a hoya hi oke. 

51. Ebel a im issish a tok a ai vhlit mihintit Sakalaias 
alta micha tem p elitin takla ai vbi tok issish ako ant ai 
vhli yummak o himonasi hatak alasha ilvppak ọ im a hoya 
he mak oke, aiahli mak o huchi miha lishke. 

52. Nan-vlhpisa ithunanchi huchia ma! na hvchi palummi 
mak oke; nan-ai-ithvna isht tiwa ya ishit hvsh kanchi hoka: 
hvchishno ak kia pit hvch ik chukowokmvt, inla yvt pit 
abeha he tuk a hvsh ataklahamishke, achi tok. 

53. Ilvppa puta ka isht im ahanchi moma na na holissochi 
vhleha micha Falisı vhleha alena kvt a tushpalechit, 
yummvt nana ilaiyuka miha he tuk, okla achibvchi ho fehna 
mvt, 

54. Nana kia itakha a kohchvt miha na haklot nan-vlhpisa 
isht onocha he bunna hosh okla im alechi tok. 

Chisvs vt nan-im ai ithvna vhleha ha nana ka peh ilahoba he imma 
hokvno ahah ! okla abhna chi ka 1 miha, 1; 13 yohmi myt nan im 
al ithvna vhleha hvt chukvsh a nan ilaiyuka isht ik asitio ka chi 
ka, bhatak nan in laua yosh nana ai isht ilaiyukpvt ahanta tuko, 
nan illi hvt ashalika a mokofit ishi tok, nan isht vlhpisa ha isht im 
anumpuli. 22 Chisvs vt nan im ai ithvna vhleha ha yakni paknaka 
nana a kaniohmi puta hokvno chukvsh isht ik anushkunno ka hi a 
i miha; 31 micha hatak shilombish okchaya he ak o na tikba anuk- 
fihinli; 36 yohmikmvt Chitokaka yvt aya hi a, tikbanli im vihtaha 
he puta ka isht im anumpuli. 54 Chisvs vt okla ha, ilap ak osh 
Klaist mak atuk a ik akostinincho ka, nan isht i miha; yohmi mvt 
Chihowa ha iti nanaiya pulla hi a i miha, 


1. Y UMOHMI ai itin takla ma, okla laua kvt atampa 
fehna hosh itvnaha, yomohmi cha ilap bika okla it i hvhlihin- 
chi ma, yummak ash ot nan im ai ithuna vhleha hash, Falisi 
vhleha 1 pvska isht shatummi, yummvt nan-ilahobi yak oka, 
ik kaniohmi kia ahah! hvsh aiahnashke. 

2. Nana kvt ompoholmo tuk vt ik wakamo ka he, mikma 


nana kvt luma tuk vt ik otaiyano ka he aiena kvt iksho ka 
hi oke. 

3. Yvmohmi hoka nana ho aiokhlilika ya hvsh ai anum- 
pohonli tuk ma, a tohwikeli yo a hakla he; mikmvt hakso- 
bish ont tikelichit abohushi anukaka yo hvsh ai anumpohonli 
tok ma, aboha paknaka puta ma ai annoa hi oke. 

4. Yohmi ka a kana hvchia ma! Haknip a vbi kia, him- 
makma nana ho a kaniohma he mvt ik im iksho yvmmak 
ọkvno hvch ik 1 nukshopo kashke, hvchim achi lishke. 

5. Amba kvna ho hvsh i nukshopa he okvno hvchim anoli 
lashke ; Illichi ha mvt, ai- -okpuloka ya pit kancha hi vt im 
vlhpiesa yvmmak 0 hvsh 1 nukshopashke; ahli, Yvmmak 
o hvsh i nukshohompashke, hvchim achi lishke. 

6. Hushi chipunta tahlapi kvt sint tuchima ho ai vlbi 
chatuk keyu? Yohmi kvot yvmmak okvt achvfona kia Chi- 
howa itikba ya ai a haksi keyu chatuk oke. 

7. Yohmi ka hvchishno hvchi pashi puta noshkobo ai o 

hieli kak kia moyumvt holhtinvt taha yoke. Yohmi hoka 
ik hvchi nukshopo kashke; holitopa kvt hushi chipunta 
laua ka hvsh i shahli hoke. 
8. Kovna hosh vno a hatak itikba ya Klaist oke, si achit 
si ahninchi tuk ma, mibi yo Hatak Ushi vt Chihowa im 
enchil puta itikba ai ahninchit, Ùm antia yoke, achit aiokpv- 
cha he akmli hoke. 

9. Amba kvna hosh hatak puta itikba vno a ik si ahnie- 
chot, Ahalaia li keyu, achi tuk ak o, mihi yo Chihowa im 
enchil itikba ya ik ahniechot ik ahalaiyo ka hi oke. 

10. Mikma kvna hosh Hatak Ushi a na mihachit anum- 
puli tuk okvto, i kashofa he; amba kvna hosh Shilombish 
Holitopa ak o ik ahobalot anumpuli tuk okvto, i kashofa he 
keyu kvmohmi hoke. 

11. Micha sinakak puta, mikmvt mia vhleha, mikmvt 
nan apesa puta ka hvch isht im ai onakma, kaniohmi hosh, 
micha afalaminchit nana ka hvsh anumpula he aiena kvt 
hvch ik anukfillo kashke. 

12. Nana ho hvsh acha he vlhpesa ka Shilombish Holi- 
topa ak osh hushi kanvlli yvmmak fehna akili ka hvchim 
anola hi oke, hvchim achi lishke, im achi tok. 

13. Mihma okla hash ot achufut, Nan-ithunanchi ma! 

itibapishi li ha ish i miha na, nana kvt vlhtoshowvt pibbak 
a pi fohka tuk a a kashvblashke, im achi tok. 

14. Mihma yvmmak ash o, Hatak chia ha, kuta hosh nana 
hrchim apesa yokmá, keyukmvt nana hvchi itakvshkoli 
yokmá, nanta ho sakbi tok oh cho? im achi tok. 

15. Mihmvt, Ahah! hvsh aiahni cha, nan in laua bvnna 
ya hvch ik ahalaiyo kashke: hatak vt nana kvt laua ho il 
aleshi kak o im ilhfiopak vt takali ho keyu hoke, im achi tok. 

16. Mihmvt okla hash nan-isht vlhpisa ho isht im anum- 
pulit, Hatak nan in laua achvfa hosh im osapa yvt nana 
waya fehna tok. 

17. Mihmvt, Nana a waya puta ka kanima ai ashachi la 
hi vt ik sum iksho kvto, nanta ak o katiohmi la chi cho? 
achit il anukflli tok. 

18. Mihmvt, Ilvppak o yakohmi lashke; an tanchi in 
chuka yak o yuhli lish, chito i shahli ho ikbi lashke: micha 
yummak o a nan a waya, micha na hochukma puta ka mo- 
minchit ashachi lashke. À 

19. Mikmvt sa shilombish a, Sa shilombish ma! na ho- 
chukma laua kvt afummi laua taha he vlhpesa ka achukmalit 
ashachit chin tahlishke; peh nan ik pilesot fohvt, impvt, 
nan-ishkot, nan isht ish ilaiyukpashke, im achi laskke, achi 
tok. 

20. Yohmi kia Chihowa yokvto yummak ash, Ik hopo- 
yukso chia ma! chi shilombish a falaminchit himak ninak a 
chim a hoya chi hoke; yohmikmvno nana ish atahli tuk 
amo kvta ho immi ha chi cho? im achi tok. 

21. Yohmi ka kvna hosh na hochukma puta ma ilap inli 
isht ım atahlit ahanta hosh, anonti Chihowa ai imma hokvno 
nana kvt im vlhtaiyaha tuk keyu kvt yvmmak o chiyuhmi 
hoke, achi tok. 

22. Mihmvt nan im ai ithvna vhleha hash, Yvmohmi 
hoka hvchi ai okchaya hi a nana ho hush pa he; mikmvt 
hvchi haknip ma nana ho hvsh fohka hi a anukfillit hvch ik 
ilbvsho kashke, hvchim achi lishke. 

23. Okchaya kvt holitopa kvt'ilhpak a i shahlikma, 
anonti haknip vt holitopa kvt na fohka ya į shahli hoke. 

24. Fvla chito puta ka anukfillit ho pesa: yvmmak okvt 
nana kia hokchi cha vmo ho keyu: mikmvt yummak okvt 
vihpoyak in chuka, micha kanchak aiena kia im asha keyu 
ho, Chihowa ak osh ipeta hoke. Holitopa kuto hushi puta 
ka katiohmit isht hvsh 1 shahli ho? 

25. Yohmi ka hvsh katima kak osh anukfihinlit isht 
ilbvsha kvt hvchi chaha ka kubit achvfa kia hvsh il acha- 
kala hinla cho? 

26. Nana kvt moma ik a lauwo hoka hvsh:yvmihcha he 
keyu kvt, nanta katiohmi ho inla yokak heno anukfillit hvsh 
pisa cho? 

27. Lilli puta kvt kaniohmit offot hofantit mahaya ka 
anukfillit ho pesá; yvmmak okvt toksvlit a hoyubli keyu : 
anonti nana ho shvnni keyushke: yohmi kia Solomon vt 
nan isht im a holitopa moma isht a shema kvt ilvppa achv- 
fona kia chohmi tok keyu, hvchim achi lishke. 

28. Yohmi ka Chihowa hvt hvshuk himak nitak.a kowi 
ha hiohmaya tuk osh, onna ha apaluska pit vihpita chi kia, 
shemuchi kvt yvmihchi kuto, hvchishno ai shahlichi hosh 
ik hvchi shemacho ka hinla cho? na yimmi fehna keyu 
hvchia ma! 

29. Yohmi hoka nana hvsh impa he, mikmvt nana hvsh 
ishka he aiena kvt hvch ik hoyo kashke; mikmvt komuntvt 
ik hvchim anukfilo kashke. 

30. Ilvppa chohmi puta kak O oklushi yaknı paknaka 
aiasha kvt hoyo chatuk mak oke: ilvppa chohmi puta ka a 
hychi bunna bokvno hvch Iki vt ithana hoke. 

31. Yohmi kia amba Chihowa apehlichika yak 0 hvush 
hoyashke; mikmvno ilvppa moyuma kvt a hvchim ibakaha 
hi oke. 

32. Apehlichika ya hvch ima kvt im achukma hoka, 
chukfvlhpoba aya ik lauwo hvchia mwt, ik hvchi nukshopo 
kashke. 

33. Na hvchim asha kvt hvsh kanchi cha, ilbvsha ya 
hvsh habenvchashke : tuli holisso 1 shukcha yvmmak okvt 
nitak nana ont a sipokna he keyu, na-holitompa nitak nana 
taiyaba he keyu vt vba itonla; hukopa nana hosh aj 1 bilin- 

cha he keyu, mikma shushi mvt okpvna he keyu, yak 0 
isht hvsh il atahlashke. 

34. Kanima yo hvchim ilayak vt itonla hokma, huchi 
chukvsh ak kia mihi yo pit takanla hinla akinli hoka. 

35. Il ai-vskufvchi ma isht il ai vskufvchit im vlhtahbvt, 
pula puta mvt hvchin lihimbashke. 

36. Yohmikmvt hvchishno ak kia hatak osh i shahli hvt 
choyo ipetvchi ia tuk osh falamvt vla chi, atuk osh vla cha 
sokohakma, ashalika in tiwa chi cha, pit hoyo hosh aiasha 
ho hvsh chiyuhmashke. 

37. Chitokaka yvt ayvt vlvt, okchvt asha na ont pisa ka, 
tishu vhleha yummvt na-yukpa mak oke: ahli mak o hvchim 
achi lishke, Ilap ash osh nan isht il ai vskufvchit tahli cha, 
yvmmak osh impa chi ka binohlichikmvt, wakayvt nan isht 
im vtta hi oke. 

38. Micha nmak kashapa ont atukla ho ayakma, keyuk- 
mvt ont atuchina ho ayakma, nana cha yumohmit aiasha ho 
ont pisa ka, tishu vhleha yvmmvt nayukpa hi oke. 

39. Hatak chuka chvfa pehlichi vt in chuka ahanta kvt 
hyshi kanvlli vlhpisa kaniohmi kak ọ hukopa yvt vla hi ą 
akostminchi hokmvt, atoni tuk osh in chuka yvt okpulot ik 
in tiwo ka hetuk a, ilvppa hysh ithaiyanashke. 

40. Yohmi hoka hvchishno mvt, huchim vlhtahashke: 
yvmmak a he hvch ik aiahno hvshi kanvlli vlhpisa. takla kia 
Hatak Ushi vt vla hi oke. 

41. Mihma Pita yash ot, Chitokaka ina! nan-isht-vlhpisa 
ilvppa pishno ak okma, keyukmvt peh moma kak o isht ish 
im anumpulikmá, nanta cho? im achi tok. 

42. Mihma, Yohmi kvno kvta hak osh nan-apesvchi 
aiahli, mikmvt hopoyuksa achukma aiena tuko, mihi yo i 
shahli hvt ont ai-vlhpiesakma nan-vpa hvt ai immi ha he 
vlhpesa ka, ipihinta chi ka, ilap in chuka chvfa yash pehli- 
chi ikba chi cho? 

43. I shahh hvt ayvt vla kvt, yakohmi hosh ahanta na 
ant pisa ka, tishu yummvt na yukpa mak oke. 

44. Ahli mak o hvchim achi lishke: Nana im asha ka 
moma apesuchi 0 ikba hi oke. 


> 

45. Yohmi tuk kia tishu yvmmak ash osh chukvsh anuk- 
aka, A shahli hyt ai vla he tuk vt vbanvblichishke, achi cha, 
hatak toksvli puta, micha ohoyo toksvli puta aiena kash bo- 
lit, impvt, nan-ishkot, okishkot haksi aiena hosh ahanta tok 
mono; 

46. Tishu yumma 1 shahli hash ot ilapvt yumma pit hoyo 
nitak keyu, micha ik akostinincho ai itin: takla hvshi kanvlli 
vlhpisa fehna ho ayvt vla cha, chanlhit ita hokofit, nan ik 
yimmo vhleha yak o ai iba foyuka chi ka im apesa hi oke. 

47. Yohmikma 1 shahli nan ahni tuk a akostminchi hosh, 

ik il atahlokmvt, nan-ahni tuk ash kia yvmihchi keyu ke tuk 
tishu yummak ash otfahama lawa isht boa hi oke. 
48. Amba ik akostinincho hosh nana ka isht a foma he 
vihpesa ka yvmohmi hokmvto, fahama ik lauwo ho isht fv- 
ma hi oke: kwna ho lauachit ima tok ma, mihi yo laua ho 
ım a hoya hi oke: micha kanima ho hatak vt lauachit ibbak 
fohki tuk ma, mihi yọ laua į shahli ho im a hoya hi oke. 

49. Yakni paknaka ya luak ọ ai yo bohyuli la chi hosh 
aya li tok: atuk osh himonasi ako lua hatuk bano, nana ka 
ai ahni lishke. 

50. Yohmi kia baptismo isht a baptismo la chi kvt vm 
asha: yohmi ka yvmmvt ont ai yumohma chi takla hokuno 
a palvmmi fehnvshke. 

51. Yakni paknaka ya a nanaiyvcha chi hosh aya li tok 
o, hvchim ahoba cho? Keyushke; ita kvshkoli kak illa 
hoke, hvchim achi lishke. 

52. Himak pilla ma chuka chvfa ka tahlapit ashvt it a 
kashapa cha, tuchina kvt tuklo ka i sanalikma, anonti tuklo 
kvt tuchina ka 1 sanala hi oke. 

53. It 1 kanimachi cha, iki vt ushi a i sanalikma, anonti 
ushi atuk vt iki a i sanalikma ; ishki vt ushetik a i sanalik- 
ma, anonti ushetik atuk vt ishki a i sanalikma, anonti ipokni 
vt ipok a 1 sanalikma, ipok atuk vt ipokni a i sanala hi oke, 
achi tok. 

54. Mihmvt anonti okla hash, Hvshi ai-okvtulaka hoshon- 
tit kocha na hysh pisakmvt, ashalika, Umbvt mihintishke, 
hvsh achi chatuk; atukma yohmi mvhli chatuk. 

55. Micha oka-mahli hosh mahlikma, Lvshpa chishke, 
= hvsh achi chatuk; atuk ma ont yvmohmi chatuk oke. 

56. Nan ilahobi hvchia hoka, shutik, micha yakni aiena 
kvt pisa kaniohmi hokvno nan isht hvsh ai akostininchi ho- 
kak osh, amba katiohmi ho himak okvno nana ka hych ik 
akostmimncho cho? 

57. Ahli, micha nanta katiohmi ho hvchishno akinli kvt 
nana vihpesa kuno hvch ik ithano cho? 

58. Nan-vlhpisa chi onochi ya awant miko ish im ona 
chi hosh ish aya kvt, takla ya, aj i hlakofi bvnna kvt ish 
achunanchashke :: yummak keyukma chi halvllit nan-apesa 
ya isht chi ai onakma, anonti nan apesa yash ot tishu ha 
ibbak a a chi fohki na tishu hash ot aboha kollo ya chi foh- 
ka hinla hoke. 

59.” Iskuli ont isht aiyopi fehna ka ish atobbi ho keyuk- 
mvt, yvmmak oka ish kohcha he keyu hoke, chim achi lish- 
ke, achi tok, 


CHAPTA XIII. 


Chisvs vt ile kostininchit il aiasha he ako pi miha, 1. 6 Fik vpi vna 
he keyu nan isht-vlhpisa. 10 Nitak hullo yo Chisvs vt nan ithv- 
nanchit ahanta hosh ohoyo iksitopo ilbvsha ya hlakofichi; 15 mi- 
cha vba yakni apehlichika ya mvstvt nihi, micha pvska isht sha- 
tummichi aiena kak o isht it apesa; 24 okhissa iskvtinosi ymma 
chukowa bvnna kvt achunancha hi a, okla ha i miba. 31 Chisvs 
a Helot vt vbi bvnna hatuk o, kohchvt kvnia hinla ka, okla im 
ahni ma, nana ho im achi; anonti Chelusalem vt ont alokpulokyt 
taha chi ka, itukonofvt mihinti ka, Chisvs vt tikbanli anoli mvt, 
isht yahaya. 


1" Y UMMA: fehna mia kanmi kvt yvmma asha tuk vt, 
Pailat vt Kalili hatak issish a okla vba pit isht aiokpvchi a 
al italomi tuk a, im anoli tok. ; 

2. Mihma Chisvs ash ot afalaminchi mvt, Kalili batak osh 
yakohmi hokvt nan-ashvchi kvt Kalili okla ha moma i shahli 
atuk osh na yakohmi ka isht ai ilbvsha tuk o, hychim ahoba 
cho? 

. 3. Keyushke; amba hvchishno ak kia hvsh ile kostinin- 
chi keyukmvt, hvsh moma kvt ilbvshvt hvch ill akimla chi 
ka, hvchim anoli hshke. 

4. Yvmmak keyukmvt Siloam a chuka chaha hikia tuk 
vt auah untuchina ka o kinafvt vbi tok a, yvmmak osh nan 
ashvchi kvt hatak Chelusalem asha moma ka 1 shahli ha tok 
a, huchim ahoba cho? 

5. Keyushke; amba hvchishno ak kia hvsh ile kostininchi 
keyukmvt, hvsh moma kvt ilbvshvt hvch illi akmla chi ka, 
hvchim anol lishke. 

6. Nan-isht-vlhpisa ilvppakma isht anumpuli tok: Hatak 
achufa hosh fik vpi vt osapushi anukaka ya im a hollokchi 
tuk osh ona cha, vni a a hoyo tuk osh, ik ahayucho ki tok. 

7. Mihmvt im osapushi apoksiachi ash o, Inta! ilvppvt 
afvmmi atuchina mak o fik vpi ilvppa vni a hoyo kvt aya 
li hosh ak ahayucho bekvshke: chanlit akvchí; nanta ka- 
tiohmi ho hikivt yakni a ai okpvninchi cho? im achi tok. 

8. Mihma yummak ash ot afalaminchi mvt, Chitokaka 
ma! himak afummi achvfa takla hokuno ant hikia na, kullit 
apakfoplit, yakni achukmali ya isht apolichit tahli li hay- 
ashke. 

9. Yohmi na vnit waya hokmvno, vlhpesa: amba keyuk- 
mvno, yvmma misha pilla mak o chanht ish akvchashke, im 
achi tok. 

10. Mihmvt nitak hullo yo yvmmak ash ot nan ithvnan- 
chi hosh sinakak achvfona ka anta tok. 

11. Mihma ohoyo hvt shilombish okpulo nan iksitopochi 
yvt al i foka tuk a afummi auah untuchina hosh, kochofvt 
kunia, kaniohmit il apissalecha he keyu kvmohmi: hosh anta 
tok: - 

12. Atuk o Chisvs vt yummak ash pisa mvt, pit i howa 
cha, Ohoyo chia ma! nan ik chi ai iksitopo ka ish ai į mok- 
ofa mak oke, im achi tok. 

13. Mihmvt yvmmak ash o ibbak aita tuklonchit isht um- 
bitepa tok: mihma yvmmak ash ot mihmakinli ho apissvt 
taha mvt, Chihowa ha holitoblichi tok. 

14. Mihma sinakak a apesvchi ash ot, Chisvus vt nitak 

hullo yo hlakofichi ka im okpulo fehna hatuk osb, okla hash, 
Nitak hannali kak o hatak vt a toksvla he vihpesa kuto 
ashvshke: yohmi ka nitak hullo ak a he tuk keyu; yohmi 
hoka yvmma ai itintakla kak o ai vlvt hvchi hlakofashke, im 
achi tok. 

15. Yohmi ma Chitokaka yash ot afalaminchi mvt, yvm- 
mak ash, Peh nana ilahobi chia hoke: hysh moma kvt nitak 
hullo a chi wak toksvli okmá, keyukmvt chim issuba hakso- 
bish falaia okmá, nana kvt ai ilhpitta ya.talakchit hikia tuk 
a i hotofi cha, halvllit oka ipetvt ish ia chatuk keyu ? 

16. Yohmi ka ohoyo ilvpput Eblaham ushetik atuk o, 
Detan vt takchit ishi tok a, ilvppvt afummi auahuntuchina 
hatuk a, nitak hullo ya isht talakchi tuk vt ai i holhtofa he 
vihpesa keyu cho? 1m achi tok. 

17. Mihma ilvppa yvmmak achi ma, 1 sanali vhleha hash 
ot momvt hofahya tok; mihma nan isht a chinto a puta ka 
yumihinchi ka okla hvt momvt na yukpa tok. 

18. Mihma yvmmak ash ot, Chihowa apehlichika yvt nan- 
ta hak o hoyulba ? yohm ka nanta hak o isht it apesa la chi 
chow 

19. Mvstvt nihi achvfa ho hatak vt ishi cha, im osapushi 
a pit a pila tok o, offot hofantit mahayvt, iti chito tobvt hi- 
kia tok: yohmi na vba hushi puta kvt naksish puta ka ant 
ai o binohonli tok mak o chiyuhmi hoke, achi tok. 

20. Mihmvt anonti Chihowa apehlichika ya nanta hak o 
isht it apesa la chi cho? 

21. Poska shatummichi yo choyo hvt ishi cha, tanchi pu- 
shi isht vlhpisa tuchina ho a yumuslichi tuk 0, momvt sha- 
tummit taiyaha tuk mak o holba hoke, achi tok. 

22. Mihmvt tvmaha puta, micha tumahushi alena ka hlo- 
pullit ayvt nan ithvnanchit, Chelusalem imma ia hosh aya 
tok. 

23. Mihma achufvt, Chitokaka ma! Achafoa kak illa hosh 
okchaya hi oh cho? im achi tok. a 

24. Mihma yvmmak ash ot, Yichina fehnvt okhissa iski- 
tini a chukowa hvchi bunnashke; chukowa bvnnvt pisa kia, 
nan ik kanihmo ka chi kvt laua hoke, hvchim achi lishke, 


CHA BADA LI. '239 


25. Chuka chvfa pehlichi yvt kaniohmi ho wakayvt, ok- 
hissa ya okhishta ha ma, kocha ya hvsh hiohmayut, okhissa 
ya sokohvt, Chitokaka ma! Chitokaka ma ! ish pin tiwashke 
hush achi kia, yummak ash ot afalaminchit, Yvmmak o 
minti, ahnit hvch ithana li keyu kvt, huchim acha hi oke. 

26. Yvmma fokakma hvchishno ash ot, Chi tikba ya ai 
impvt, nan ishkot il alasha chatuk: yohmi ma chishno vt 
pin tvmaha itm takla ya nana ish al ithunanchi tok mak oke, 
hvsh acha he. 

27. Yohmi kia yvmmak ash ot, Yvmmak o miti, ahnit 
hvch ithana li keyu hoka, nan ai vlhpesa keyu puta ka a 
yohmi hvchia hvt, momvt hvs sa filummashke, hvchim achi 
lishke, acha hi oke. 

28. Yohmikma hvchishno yokvno kocha a kanchi na, 
Eblaham, micha Aisaak, mikmvt Chekob, micha hopaii puta 
ka a moyuma hokvto Chihowa apehlichika ya auet aiasha 
na hvsh pisa he, yomma fokak mak osh yahayvt noti a vput 
hvsh alasha hi oke. 

29. Mikma hvshi akochaka imma, micha hvshi ai okv- 
tula ka, mikmvt falvymmi, micha oka mahli alena ka a mi- 
hintit Chihowa apehlichika. im ai-impa ya ai a binohla hi 
oke. 

30. Mikma yakeh! ishtaiyopi tuk vt Ae yosh na tikba 
hi oke, mikma na tikba tuk vt mihi yosh ishtaiyopa hi oke. 

31. Mih-nitak fehna akinli ka Falisi kaniohmi kvt ai vla 
cha, Ilvppa a kohchvt kanima ish iashke ; Helot vt chiba he 
ahna hila hoka, achi tok. 

32. Mihma yvmmak ash o, Oh ia cha, chula yvmma ont 
oh im anoli; Himak nitak, micha onna ha alena kuno nan- 
isht ahullo okpulo puta kocha weli, micha haknip ik in 
chukmo puta ka hlakofichi aienvt ahanta li tuk osh, nitak 
ont atuchmakma, nana ka aiahlit ont vm ataiyaha hok mak 
a hi oke. 

33. Yohmi kia himak nitak, micha onna ha, anonti nitak 
ont atuchina kvno, nowa li pullashke ; hopaii atuk vt Che- 
lusalem keyu ka ai illa he keyu hoka. 

34. Chelusalem, Chelusalem hopaii vhleha vbi, micha auet 

chin tihleli tuk a tvli ishit boli chia ma! akaka yosh ushi 
vhleha ha sanahchi nuta ya pit ai itahobi chatuk mak o, 
chiyuhmit chim vlla vhleha ha itahohombi la he, aiahni li tuk 
nana kia, huchishno ak osh vlhpesa hvch ik aiahno hokwno, 

35. Yakeh! hvchin chuka yvt hvchin chuk-illissvt taiyaha 
mak oke. Yohmi hoka aiahli mak o hvchi miha lishke; 
Chitokaka 1 hohchifo mak o aya kvt holitopvshke, hvsh 
acha chi ka, ont ai vlhpiesa keyukma, hvch ik sa peso ka 
chi hoke, im achi tok oke. 


CHAPTA XIV. 


Chisvs vt, nitak hullo nitak o hatak nipi shofohli isht abeka ya hlako- 
fichi, 1: 7 hatak im anukfila kvllo vhleha hvt im anukfila ha akan- 
losecha hi a, micha nan in laua vhleha hvt ilbusha ya i kana he 
aiena ka im abvchi. 15 Opiaka impa chito asha tok isht vihpisa. 
25 Chisvs a nan im ai ithvna e toba chi hokmvt, yummak Oo e ho- 
litobli hatuk mak osh pishno vt ile kaiyanchit, nana fehna hatuk 
kia il issa hinla hatuk puta ka, yummak okvt nan isht vlhpisa ilai- 
yuka ho isht a pim abuchi. 


1. ÅTUK o yakohmi tok; nitak hullo yo impa chi Fa- 
lisi miko vhleha achvfa ka in chuka yo pit chukowa ma, 
okla apesvchi tok. | 

2. Yohmi ma hatak achvfa kvt haknip oka atoba ililli ho 
isht abeka kvt itikba ya asha tok. 

3. Mihma Chisvs ash ot na mihvt, nan-vlhpisa ithvnanchi 
vhleha, Falisi okla aiena kash im anumpulit, Nitak hullo ya 
na hlakoficha he ai vlhpiesa hoh cho? achi tok. 

4. Mihma nan ik achot maya tok. Mihma yvmmak ash 
ishi cha, hlakofichi mvt, kanima ia chi ka, im ahni tok. 

5. Mihmvt okla hash im anumpulit, Hvsh katima kak osh 
hvchim issuba haksobish falaia okmá, keyukmvt wak toksvli 
okma, nana kvt yakni chiluk hofobi o pit itula ka, ashalika 
nitak hullo nitak a halvllit bvch ik kohcho ka hinla cho? 
achi tok. 

6. Yobmi ma anonti ilvppa puta ka okla ai isht im afala- 
mincha he keyu ki tok. 

7. Mihma im annoa tuk vhleha hvt aiasha holitompa kak 
0 hoyot a binohli na pisa mvt, nan-isht vihpisa ha takalichit, 

8. Ohoyo ipetvchi ish aya hi a, kuna hosh chim anoli tuk 
ma, aiasha holitopa i shahli ka chik binilo kashke; hatak 
holitopa kvt chishno a chi shahli kia yvmmak ash ot im 
anoli tuk a hinla hoke. 

9. Atuk o chim anoli tuk, anonti yumma im anoli tuk 
yvmmak ash ot ita tuklot vla cha, Hatak ilvppak osh ik 
aiashá, chim achikma, chi hofahyvt aiasha ik a lauwo kak o 
ish a binila hinla hoke. : 

10. Amba chim annoakmvt ivt, alasha ik a lauwo kak ọ 
ish a binili tuk o, na chim anoli tuk ash ot vlakmvt, A kana 
hvt chaha i shahli kak o pit oiyá, chim acha himla hoke: 
yohmikma chibai impvt maya yvmma ish ai 1 holitopa he 
mak oke. 

. 11. Kvna hosh ilefehnvchi hokvto aka ona he; anonti 
kuna hosh ik ile fehnacho hokuto holitopa hi oke. 

12. Yohmi mvt ilapa hoyo tuk ash kia, Tvbokoli impa 
yokmá, keyukmvt opiaka impa yokmá, nana ho ish ikbi kvt, 
chi kana vhleha, micha ish itibapishi vhleha, mikmvt chi 
kanomi vhleha, chin chuka panta hatak nan in laua puta 
kia chik hoyo kashke ; yvmmak keyukma, ilapo mvt chishno 
a chi hoya hinla hoke: yohmikma nana ho, ish yvmihchi 
tuk a ai itilauit chim vlhtoba hi oke. 

13. Amba impa chito ish ikbikmvt, ilbvsha, imomokpulo, 
kinafa, lvpa aiena kak o ish hoyashke. 

14. Yohmikmak osh na chi yukpa hi oke : yummak okvto 
chishno ma afalaminchit ai itilauechit chi yvmihcha he keyu 
hoka: hatak vlhpesa illi puta kvt tanik mak o yvmmak atuk 
a falamvt pit ai itilauit chim vihtoba hi oke, im achi tok. 

15. Mihma ai ibai impvt maya tuk ash o achvfvt ilvppa 
puta ka haklo mvt, Chihowa apehlichika ya pvska ai vpa 
kak osh mihi hosh na yukpa hi oke, im achi tok. 

16. Mihma yvmmak ash o, Hatak achvfa hosh opiaka 
impa chito fehna ka ikbi cha, lauvt aya chi ka, im anoli 
tok. l 


17. Atuk ash opiaka impa ont ai vlhpesa ma, im annoa 

tuk vhleha hash, Himak ano nana moma kvt vihtahushke, 
ho mmti, im acha chi ho, in tishu ha chuffichi tok. 

18. Mihma moyumvt im anukfila achufa ohmit taha mvt, 
okla nan isht ile mihachit isht ia tok. Ummona kvt, Osapa 
iskitini yo chumpa li tuk osh, yvmma pisvt ia la he vlhpesa 
hóke; vno yokvno ik ayo mak kia þa is svm ahna hi a chim 
asilhha lishke, im achi tok. 

19. Mihma inla mvt, Uno vt wak toksvli yok tahlapi 
ho, chumpa li tuk osh, ivt kaniohmi hatuk okma pisa la chi 
hatuk oka, vno yokvno ik ayo mak kia þa is sum ahna hi a 
chim asilhha lishke, achi tok. 

20. Mihma anonti inla hosh, Uno vt choyo itauwaya li; 
yohmi hatuk osh aya la he keyushke, achi tok. 

21. Yvmohmi ma tishu yvmmak ash ot vla cha, 1 shahli 
ha ilvppa puta kash ant im anoli tok. Mihma chuka 
yumma pehlichi ash ot im okpulo mvt, in tishu hash, 
Tushpvt kohchvt ivt tvmaha itin takla hina hochito, chi- 
punta aiena ka ayot, ilbvsha, micha imomokpulo, mikmvt 
kinafa, micha lvpa aiena ka pehlichit ilvppa isht ish lashke, 
im achi tok. 

22. Atuk o tishu hashot, Chitokaka ma! chishno nana 
ish ai apesa tuk ano, ont aiahlit taha akinli kia, aiasha vt 
asha momvshke, achi tok. 

23. Mihma i shahli ash ot tishu hash, Kohchvt ivt, haja- 
ka hina bvshkvchi, mikmvt kvti holihta anukaka aiena puta 
ka ayvt, ilvppa vla chi ka, ish atushpalechi na an chuka vt 
alota mak mlashke, 

24. Im annoa tuk vhleha hatuk yvmmak amo achvfa kia 
vm opiaka impa ya iskitinosi kia ai vpa he keyu mak oke, 
hvchim achi lishke, im achi tok, im achi tok oke. 

25. Atuk o okla lawa fehna hosh apehvt aya ma, yvm- 
mak ash ot filema cha ; 

26. Kuna hosh ayvt vm vla kvt, iki, micha ishki, mik- 
myt tekchi, mikmvt im vlla, anonti ilap itibapishi, mik- 
mvt in tek vhleha aiena, mikmvt im ilhfiopak akinli aiena 
kak kia, 1 nukkilli keyu hokvto, nan vm ai ithuna a he ke- 


yushke. 

27. Micha kuna hosh im iti-taiyukhvna ya shoyuli cha, 
siakaiya keyu hokvto, nan vm ai ithvna a he keyushke. i 

28. Hush katima kak osh chuka chaha ikba he ahnı kvt, 
vmmona ka aka binilit, Tahli la hinlakma, nanta cho? ahnit 
ai-vihtoba he ma hotinvt ik peso ka hinla cho ? 

29. Yvmmak atuk keyukmvt nutaka in tola ya bohli ha 
yosh, anonti atahla he keyukma, yvmmak atuk ash pisa kvt 
momvt isht itukhlakafvt, 

30. Hatak ilvppvt itvbvnnit isht ia tuk ak osh, atahla n 
keyu ke tuk, acha hinla hoke. 

31. Yvmmak keyukmvt miko nanta ak osh miko inla yo 
it in tanampa chi kvt, vmmona ka aka bmilit, ilapvt tahlepa 
sipokni pokoli ishi kvt, tahlepa sipokni pokoli tuklo pehlichi 
hosh 1 kohcha ka, amokvfa he vlhpesakmá, nana kvt v 
fillit ik peso ka hinla cho? 

32. Yvmmak keyukmvt, achvfa yash ot hopaki pilla mi 
takanli moma kak inli ho itin nanaiya ka ahnit, U 
shali a pit chvfficha hinla hoke. 

33. Yohmi ka yvmmak o chiyuhmit, hvchishno vt vad 
moma kyt nana ho hvchim asha tuk vt mominchit hvsh issa 
keyukmvt, nan vm al ithvna hvchia ha he keyu hoke. 

34. Hvpi vt achukma hoke: yohmi kia hvpi hash ot 
homi tuk vt 1 kvniakmvto, katiohmi kak osh anonti homa 
hinla cho? 

35. Yvmmvt yakni, micha nan 1-yvlhkı yakni isht er 
mvli aiena kak kia isht ai im vlhpesa he keyu ;. araba hatak 
vt kocha-pit kanchi chatuk oke. Kwna hosh isht haponakla 
he haksobish vt 1 hinlikmvt, haklashke, im achi tok. 


CHAPTA XY. 


Chukfvlhpoba kvnia nan isht vlhpisa, 1; 8 mikmvt tuli huta tushafa 
kvnia nan-isht-vlhpisa aiena. 11 Hatak himita ik hoyoyukso nan 
isht vihpisa. 


1. Y UMMA foka ma pvblikan vhleha, micha nan-ashv- 


chi okla aliena kvt 1 haponakla chi kvt, momvt auet a 


kanulli tok. 
16 

2. Yohmi ma Falisi vhleha hvt micha na-holissochi 
vhleha aiena kash ot lumasit na-mihachit, Hatak ilvppvt 
nan-ashvuchi vhleha hvt ilapa ai ibafohka chi ka ahninchit, it 
ibai impa yoke, achi tok. 

3. Mihma yummak ash ot nan- fi bpisa Uvppa isht im 
anumpuli mvt, 

4. Hatak hvsh katima kak osh chukfolhpoba tahlepa 
achufvt im asha tuk osh, achvfvt 1 kunia hokmvt, pokoli 
chakkali a kocha chakkali kash ot yakni haiaka ya maya na 
issvt, kunia tuk yummak ash o hoyot hikikivt ahayuchik 
mak a hinla keyu ? 

5. Atuk osh ahayuchikmvt, na yukpvt isht iabvnali ; 

6. Atuk osh in chuka yash vla mvt, 1 kana vhleha, micha 
in chuka panta hatak puta ka hoyot itahobi cha, An chuk- 
fvlbpoba yvt kunia tuk ash ahayuchi li hoka, na hvs svbai 
yukpashke, im achi hoke. 

7. Yohmi ka yvmmak inli ho chohmit, Nan-ashvchi 
achufa hosh ile kostininchikma, vba ya na yukpa asha kvt 
hatak vlhpesa pokoli chakkali akocha chakkali kvt nan ile 
kostininchi yvt ai im ahalaiya he keyu, yummak oka i shahla 
hi oke, hvchim achi lishke. 

8. Yvmmak keyukmvt ohoyo nanta hak osh wli hvta 
tushahli pokoli kvt im asha tuk osh, tushafa achvfvt 1 kvni- 
akmvt, pula ha pvlali cha, aboha ya bvshpolit achukmalit 
hoyot hikikivt ahayuchik mak ahinla keyu ? 

9. Atuk osh ahayuchikmvt, i kana puta, micha in chuka 
panta asha tuk aiena kash hoyot itahobi cha, Tvli huta 
tushafa a kunia tuk ash ot ahayuchi li hoka, na hvs sub ai 
yukpashke, achi hoke. 

10. Yohmi ka nan-ashuchi achvfvt ile kostininchikma, 
Chihowa im enchil vhleha aiasha ka na yukpa kvt yvmma 
akinli ho chiyubmi chatuk oke, huchim achi lishke, achi 
tok. 

11. Mihmvt, Hatak achvfa hosh ushi vt in tuklo tok. 

12. Atuk o nakfish ash ot iki a, Aki ma! nana kvt vmmi 
ha he tuk ash is sumashke, im achi tok. Mihma nan isht ai 
okchaya yash 0 im it a kashvbli tok. 

13. Mihma yvmmak atuk a nitak kanohmi keyu ho, ushi 
nakfish ash osh mominchit itahobit taiyablı cha, ivt yakni 
hopaki fehna ho ona cha, nan isht aya tuk puta kash yum- 
mak o isht a yopomot ahantvt kampilvt taiyahli tok. 

14. Yohmit mominchit kampilvt tahli ma, yakni yvmma 
hohchufo chinto fehna kvt a kohcha tok; mihma yvmmak 
ash ot nana kvt ik im iksho kit isht la tok. 

15. Mihmvt yakni yvmma hatak ont iba fohka tok; atuk 
o yvmmak osh shukha laua ipeta beka chi ka im osapa puta 
ka pit chvffichi tok. 

16. Atuk o yvmmak ash ot shukha laua yvt nanvni ai 
vpa beka tok yvmmak o vpvt kaiya bunna þeka tok: yohmi 
kia kvna kia yvmma ik ipeto beka tok. 

17. Atuk o yvmmak ash ot ont il akostininchi mvt, Aki 
im ilhtohno vhleha hvt laua kvt katiohmi hosh pvska yvt 
laua kvt im vlhpesakma, anonti atampa mvt asha chatuk ak 
o, uno ilvppa a hohchvfot svlli cho? 

18. Wakayvt ivt, aki im ona lish, Aki ma! Chihowa im 
ashvchit, mikmvt chi tikba ya a sai yoshuba tuk. 

19. Yohmi kvt himak a pilla ma, chiso sa hohchifa he si 
ahoba keyushke ; chim ilhtohno vhleha achvfa kak o is si ai 
itilauechashke, im achi lashke, achi tok. 

20. Mihmvt wakaya cha, iki a im ia tok; atuk osh auet 
hopaki pilla minti kak inli ho, iki ash osh pit pisa mvt, 1 
nukhaklo cha, chvfvt ivt, yummak ash ikunla ont vbvnaiyvt 
1 suksowa tok. 

21. Mihma ushi ash ot, Aki ma! Chihowa im ashvchit, 
mikmvt chi tikba ya a sai yoshohumba tuk; yohmi kvt 
himak a pilla ma chiso sa hohchifa he si ahoba keyushke, 
im achi tok. 

22. Yohmi kia iki ash ot im ilhtohno vhleha hash, Na- 
fohka holitopa moma 1 shahli kak o ishit kohchit ant ho 
fohkvchi cha, ibbak ma ibbak-ushi-fohka ant fohkit, iyi ma 
shulush hvsh holochashke ; 

23. Micha wak ushi ilhpitvt nia ya ilvppa isht vlot, oh 
vbi na impvt na-yukpvt kiloh aiashá; 

24. vso ilupput illi tuk osh, falamvt okchaya hoke; 

kunia tuk osh haiaka hoke. Mihma na yukpvt okla aiasha 
tok. - 

25. Yohmi ka ushi akni huto osapa anta tok : atuk osh 
minti cha, chuka yash bilikasi vla mvt, vhlepa ola, micha 
hihla aiena ka pit haklo tok. 

26. Mihmvt ilhtohno vhleha hash achvfalit pit 1 howa 
cha, Katiohmi hosh yakohmi cho? achit i ponaklo 
tok. 

27. Mihma yvmmak ash ot, Chi nakfish ak osh vla hosh 
achukmakut ayvt vla ho, chiki vt pisa kak osh wakushi 
ilhpitvt nia ya vbi hatuk oke, im achi tok. 

28. Mihma yvmmak ash ot hvshaya cha, ont chukowa ik 
bunno ki tok: yohmi hatuk o iki ash ot kohchut ivt, ont i 
howa tok. 

29. Mihma afalaminchi mvt, iki ash o, Inta! afummi 
kanohmi ilvppa chi yuka chiyuhmit isht chim ahanta li mvt, 
chim anumpa ma himonna kia ak kobvffoshke; yohmi kia a 
kana vhleha ai isht it ibai yukpa la chi Kp isi kosomushi kia 
chik samo chatuk, 

30. Amba chiso ilupput haui puta ai iba fohkvt ayvt, 
nan isht ish ai okchaya he tuk ash isht yopomot tahli cha 
vla ma, mih makinli ho wak ushi ilhpitvt nia ya ish im 
wbishke, im achi tok. 

31. Mihma yvmmak ash ot, Suso ma! nitak moma ka si 
awant ish ahantvshke, yohmi kvt nan okluha vm asha kvot 
chimmi hoke. 

32. Chi nakfish ilvppak okvt illi tuk osh, anonti falamvt 
okchaya; micha kunia tuk osh haiaka hoka, impa ikbit na 
yukpvot il aiasha he vlhpesa hatuk oke, im achi tok ns; ; 
achi tok, 


CHAPTA XVI. 


Nan-apesvchi ik aiahlo nan-isht-vlhpisa, 1; 14 Chisvs ùt Falisi 
vhleha hvt ilap a okla ishit yopula ma, nana ka peh ilahobi 
whleha hatuk a nan isht 1 miha. 19 Hatak nan in laua, micha 
Lasalvs ita tuklo nan-isht-vlhpisa. 


Cad 


CHAPA XVI. 247 
1. MIHMUT yvmmak ash. ot nan im ai ithuna vhleha 


ha, Hatak nan in laua achvfa hosh nan-apesuchi vt im anta 
tok: atuk o yummak ash ot nana immi puta kash ishti yo- 
pomot tahli ho, im annoa cha haklo tok. 

2. Mihmvt yvmmak ash o 1 howa cha, Katiohmi ho 
ilvppa isht a chi haklo l cho? nan- ish apesvchi yatuk vt 
achukmalit ish ai il anolashke : himak a pilla ma nan ape- 
suchi chia ha chi keyu hoke, im achi tok. 

3. Yohmi ma nan apesvchi yash osh, Nanta hak o kati- 
ohmi la chi cho? a shahli hvt nan ai apesvchi li ash si a 
kohchichikma, okchanli la he wa nan asilhha ma sa 
hofahyushke. 

4. Nan ai apesvchi li ash sa kohchichikma, in wchaka 
yokuno chukowa la hi a okla vm ahna chi ka, nana ho ka- 
niohmi la chi kvto ithaiyana lishke, achi tok. | 

5. Mihmvt i sbahli ha aheka im asha tuk vhleha hash 
mominchit hoyo mvt, Ummona ka a shahli ho aheka katoh- 
mi ho ish in takanli cho? im achi tok. 

6. Mihmvt yummak ash ot, Na-bila vlhpisa tahlepa 
achvfa, achi tok. Mihma, Chim aheka holisso ha ishi cha, 
tushpvt aka binilit, pokoli tahlapi ho takalichi, im achi tok. 

7. Mihma anonti mla ho, Mikma chishno vto katohmi 
hosh aheka yvt chim asha cho? im achi tok. Mihma, 
Onush vlhpisa tahlepa achvfa, achi tok. Mihma yvmmak 
ash 0, Chim aheka holisso ha ishi cha, pokoli untuchina i 
takalichi, im achi tok. 

8. Yohmi ma nan-apesvchi nan ik ai vihpeso ash ot kos- 
tini fehnvt yvmohmi hatuk o, i shahli hvt im ai okpahanchi 
tok: yakni ilvppa im vlla vhleha hvt ilap bika nan it im a 
kaniohmit hopoyuksa kvt, a nitaki im vlla vhleha ha i shahli 
hoke. 

9. Yohmi ka, Nan-ai-vlhpesa keyu mammon a hvchi 
kana vhleha ha hi a isht hvsh ikbashke, hvchim achi lishke : 
yohmi tukma ont hvch ai illikma, ai vtta bilia ya ik chuko- 
wa, hvchim alahna hi oke. 

10. Kuna hosh nana kvt moma ik a lauwo ho aiahli 
achukma yatuk mvt, nana kvt ik aiaka kia aiahli achukma 


kaa 

akinli chatuk; yohmikma kuna hosh nana kvt moma ik a 
lauwo ho aiahli achukma atuk keyukmvt, nana kvt ik 
alaka kia, aiahli achukma chatuk keyu akinli hoke. 

11, Yobmi ka nan-ai-vlhpesa keyu mammon a isht a 
hvch ik aiahlo ke tuk ma, kvta hak osh na holitopa ahli ya 
hvsh apesvcha hi 2 hvchi tohna hinla cho? 

12. Micha inla yo nana kvt immi hatuk a isht hvch ik 
aiahlo ke tuk mvno, kvta hosh nana kvt chimmi fehna ya 
chima hi o? 

13. Tishu yuka nana kia 1 Fani tuklochit im antia he 
keyushke ; achvfalit 1 nukkilli cha, achvfa kamo holitobla 
hinla; keyukmvt achufalit halanli cha, anonti achufa kamo 
a haksicha hinla hoke. Chihowa, micha mammon it ailenin- 
chit hvsh im antia he keyushke, im achi tok. 

14. Mihma Falisi vt tvli holisso anuksitia fehna vhleha 
hatuk osh, ilvppa puta ka haiyaklo mvt, isht ik imi ahno 
ki tok. 

15. Mihma yvmmak ash o, Hvchishno ak osh hatak itik- 
ba ya ai il achukmvli hvchia mak oke : yohmi kia Chihowa 
hyt hvchi chukvsh puta ka ithaiyanvshke: nana kvt hatak 
a im a holitopa fehnakma, Chihowa hvt ai i nukkilli mak 
oke. 

16. Nan-vlhpisa, micha hopaii vhleha i holisso aiena kvt 
aiashvt mihinti tuk o Chan vt vla tok: yvmmak a tok takla 
kuno Chibowa apehlichika yak osh anuhumpa na hatak puta 
kvt yichinvt pit vibibihushke. 

17. Micha vba shutik, mikmvt yakni aiena hokvto ont ik 
ahobot ik ai iksho ka hinla kvt, nan-vlhpisa iskitinosi kvt 
moma ik lauwo hosh ont ik ai iksho ka hi a ik lauwo ka hi 
oke. 

18. Kuna hosh tekchi a kanchi cha, inla itauwayakmvt, 
hawi toba hoke; mikma kvna hosh i hatak vt kanchi tok o 
itauwaya hokmvt, haui toba hoke, im achi tok. 

19. Hatak nan in laua achvfa hosh na-fohka hummakbi 
ho anonti linen lapushki aiena ho foyuka mvt, nitak moma 
nan-vpa in chitot nan isht ilaiyukpa hosh anta tok. 

20. Yvmohmi ma hatak ilbvsha yosh Lasalvs hohchifo 

hosh liahpo bieka ho, yvmma 1 holhta okhissa ya ont 
bohyuli na tuyula tok. 

21. Yohmi kvt hatak nan in laua im ai-impa yo boshulli 
vt a chilofa kak o habenvt vpa ka aiahni ha tok; yohmi ma 
ofi puta nana kia ai vlvt liahpo a 1 holahakshi tok. 

22. Atuk ash o yakohmi tok: hatak ilbvsha yash ot illi 
ma, enchil vhleha hosh ant isht ivt,Eblaham shakba pohloma 
ka ont fohki tok. Mihma hatak nan in laua yash kia illi 
cha, hollopi tok. 

23. Atuk osh yummak ash osh alokpuloka ya ont al 
issikkopa cha, vba chakali mvt, Eblaham vt hopaki pilla ka 
auet asha ma, Lasalvs vt shakba pohloma ka foka na pisa 
tok. 

24. Mihmvt tahpahanlvt, Aki Eblaham ma! auet a nuk- 
haklot Lasalvs a auet chvfàñchi na ibbak-ushi wishakchi a 
oka kapussa ik oka hilechi cha, sasunlvsh a ant ik kapvs- 
sulli: a libbi ilvppa vm a palvmmi kvt atampa fehnvshke, 
achi tok. 

25. Yohmi kia Eblaham ash ot, Svso ma! chi okchaya 
taklvt ish ahanta kvt, na hochukma puta ka ish pihisa tok: 
yohmi ma Lasalvs ak kia nana kvt a palvmmi puta ka pihisa 
tuk a, ish ithaiyanashke: yohmi tuk kia yvmmak ash ot 
himak okvno hopohlvt na yukpa ma, anonti chishno vto 
chim a palvmmi fehnvshke. 

26. Micha ilvppak osh ai vhli keyu; a hvp itin takla ya 
kolukbi chito fehna hosh bachaya hoke: yohmi hatuk ọ 
Ilvppa al asht ia kvt tanvblit yvmma a chim ona he tuk mak 
osh, na kanihma he keyu; yohmikma anonti yvmma asht 
minti kvt hlopulli cha pim vla he keyu akinli hoke, achi 
tok. 

27. Yohmi ma yummak ash ot, Yohmi hoka aki ma! 
yvmmak oka aki in chuka ya pit ish chvfficha he mak o 
chim asilhha lishke. 

28. Yohmi ka itibapishi li hvt tahlapit asha hoka, atoko- 
wa ka ont ai im anoli na ai issikkopa ilvppa yvmmakmvt ai 
vla yoba ná, achi tok. 

29. Eblaham ash ot, Moses micha hopaii puta im anumpa 


s 

hvt in tonla hokvt, yummak o okla į haponáklashke, im 
achi tok. 

30. Yohmi ma yvmmåk ash ot, Aha! aki Eblaham ma! 
illi atuk ak osh achvfvt ayvt im ona hokmvno, okla ile kos- 
tinincha hinla hoke, achi tok. 

31. Mihma yvmmak ash ot, Moses, micha hopaii puta im 
anumpa ha haklo keyukmvt, illi tuk osh achvfvt tani mak o, 
yimma hi vt anukfoyuka he keyu hoke, im achi tok. 


CHAPTA XVII. 


Chisvs vt nan im ai ithvna vhleha hvt ahah! ahni cha, inla ya ik 
yoshublecho ka he, 1, 3 micha ilap bika yvt nana ka it i kashofa he 
aiena ka i miba: 6 na yimmi aiahlika yokvt na fehna ka anoli: 
micha Chihowa ha holitobli kvt nana ho ik yumohmi kia im anuk- 
fila mvt akanlosi bieka hi a,i miha ; 11 leplosi vbi 2 hatak pokoli 
ho hlakofichi; 20 Chihowa. apehlichika yut hatak chukvsh anuka- 
ka ako fohka: micha kuna hosh yvmmak oka nan isht ik ahno tuk 
okvto momvt ont al okpulokvt taha pulla hi a, 'anoli 


1. Y OHMI mvt nan im ai ithuna vhleha hash o ik ka- 
niohmi hoh kia nana isht ai ibetvbli okvt iksho ka chi keyu 
pulla hoke ; yohmi kia kuna ho yvmmvt isht a tobakma, 
mihi yosh nan 1 palummi mak oke. 

2. Chipunta ilvppa achvfona ka ibetvblichi hokmwt, ilap 
ak o ikunla ya tuli chito na botoli ak osh a takanli ho, okhv- 
ta ha pit okvchi kak o, vlhpesa kvt im i shahli hoke. 

3. Ahab! hvsh il aiahnashke. Ish itibapishi hvt chi 
yoshuba hokma, im alvmmit nana ish į mihashke: yohmi na 
yvmmak ash ot nukhaklot ile kostininchi hokma, kashofit 
ish 1 kanchashke. 

4. Micha nitak achvfa ka untuklo ha chi yoshuba cha, 
anonti nitak achvfa ka untuklo ha yo filemvt, Sa nukhaklosh- 
ke, achi hokma, ish i kashofa he mak oke. 

5. Mihma vbanumpeshi vhleha hash ot Chitokaka yash, 
Na pi yimmi ka 1 shahlichit ish pi nukfohkashke, im achi tok. 

6. Mihma Chitokaka yash osh, Na hvchi yimmi kvt 
mwstvt nihi achufa ka chohmi hosh huchi anukfoka hok- 

mvt, bihi vpi iluppa hakshish fehna ai isht alobafvt okhvta 
hak o ont ish a holokchashke, hvsh im achikma, hvchim 
antia#hinla hoke. 

7. Yohmi ka hush katima kak osh yuka hvt im anta tuk 
vt yakni patuffi hokmá, keyukmvt wak ipeta hokmá, nana 
hosh anta tuk osh osapa mintit vla makinli ho, Tvt ont binili 
cha, impá, im acha hila? 

8. Amba yummak o keyukmvt; Nana ho opiaka impa la 
chi ka atahli cha, il ai-vskofvchit chin taha cha, nan isht is 
sum anta na impvt nan ishko aienvt issa li ha yo, himmak ọ 
impvt nan ish ishkashke, im acha hinla keyu ? 

9. Micha yuka yummak ash ot nan ai im vihpisa atuk ash 
ot yumihchi ma, yak oke! im ahni ho? keyu ka, vm aho- 
bushke. 

10. Yohmi hoka yoma chiyuhmit hvchishno mvt, nana 
kvt a huchim vlhpisa tuk vt mominchit ont hvsh ataiyah- 
likmvt, Nana ho isht ai yukpa hi o keyu tishu pia: nana 
ka isht il ai vtta hi a pim vlhpesa tuk mak osh e yumih- 
chishke, hvsh achi makinlashke, achi tok. 

11. Atuk o yakohmi tok: yvmmak ash ot Chelusalem ia 
hosh aya mvt, Samalia micha Kalili alièna ka iklvnna hlo- 
pullit ia tok. 

12. Micha tvmahushi achufa ho ont chukowak fehna, ha- 
tak pokoli kvt leplosi vbi yosh ant afama cha, mishemanchit 
auet hieli tok. 

13. Mihmvt chitoli hosh okla anumpulit, Chisus pi shahli 
ma! ish-pi nukhaklashke, achi tok. 

14. Mihma yvmmak ash ot pit pisa mvt, Oh ia cha, na- 
holitompa isht asha vhleha hak o ont hvsh im ile haiakv- 
chashke, im achi tok. Atuk o yakohmi tok: ilhkoli hosh 
asht aya mvt, okla hlakofi tok. 

15. Mihma yvmmak ash ot achufut hlakofi kvt ile pisa 
mvt, falama cha, chitoli hosh anumpulit, Chihowa ha holi- 
toblichi tok. 

16. Mihmvt yvmmak ash iyi ituma yak o hlipia cha, yak 
oke! ahnit aiokpuchi tok: yohmi kvt yvmmvt Samalatan ha- 
tak a tok. 


252 LUK, 


17. Yohmi ma Chisvs ash ot anumpuli mvt, Pokoli hosh 
hlakofi tuk keyu ? amba chakkali mvto ? 

18. Falamvt Chihowa ha holitoblichit aya kut iiksho ho, 
amba oklushi imla hatak ilvppak illvshke, achi tok. 

: 19. Mihmvt yvmmak ash o, Ish wakaya cha, ish iashke ; 
a chi yimmika yak osh chi hlakofichi hoke, im achi tok. 

20. Yvmohmi ma Falisi vhleha hvt Chihowa apehlichika 
yut, Katiohmi kak o aya hi 0? ahnit į ponaklo ma, afala- 
minchi mvt, Chihowa apehlichika yot ai im akostininchi ho 
aya he keyu. 

21. Micha Yakeh! ilvppak oke: keyukmvt, Yakeh! 
yvmmak oke; achi kak okmá, kanimampa he keyu hoke. 
Chihowa apehlichika yvt hvchi chukvsh anukaka foyuka 
hoka, achi tok. 

22. Yohmi mvt nan im ai ithvna vhleha hash o, Hatak 
Ushi į nitak o achvfalichit pisa ka hvchi bvnna fehna kia, 
hvch ik peso ka hi a nitak vt ai ona pulla hi oke. 

23. Yohmi ka Yakeh! ilvppak oke; keyukmvt, Yakeh ! 
yvmmak oke; hvchim achikmá, nana hi oke. Yohmikma 
ivt hvuch ik im onokmvt, hvch ik iakaiyo kashke. 

24. Malvtha kvt shutik nutaka kanima ho a malvthaka- 
chit kohchakmvt, shutik nutaka bakapa tunnup ma pit on 
tommi chatuk a, Hatak Ushi 1 nitak vt ont ai vlhpiesakma, 
yvmmak inli ho chiyuhma hi oke. 

25. Yohmi kia ik a yvmohmo kisha ka, isht ai issikkopa 
mvt in laua he; mikma hatak himonasi asha ilvppvt ik i 
yimmot ik ahnincho ka hi mak oke. 

26. Mikma Hatak Ushi i nitak mvt, Noah vt ahanta nitak 
a a kaniohmi tok mak o, a chiyuhmi makinla hi oke. 

27. Okla impvt, okla nan ishkot, ohoyo okla itauwayvt, 
okla itauwaya hi vt im vlhpowvchit alasha tuk o, Noah vt 
peni chito a pit chukowa nitak fehna ma, oka falama vt aya 
cha, mominchit vbit taiyahli tok. 

28. Lat ahanta nitak a a kaniohmi tok mwt, okla impvt, 
okla nan ishkot, okla na chumpvt, okla na kanchit, okla na 
hokchit, chuka okla ikbi alenvt alasha tok. 

29. Yohmi tuk kia Lat vt Sotom a a kohchvt ia nitak 

fehna ma, luak, micha hituk lakna aiena kvt vba ya auet al 
umba cha, mominchit vbit taiyahli tok. 

30. Yakohmi tok a chiyuhmit Hatak Ushi vt ont haiaka 
nitak fehnakma, yvmohma he akinli hoke. 

31. Nitak ymma fehnakma kuna hosh aboha paknaka 
anta na im vlhpoyak vt aboha anuka asha tuk ma, akowvt 
apoyuvt isht ik aiyo kashke; yohmikma anonti, kvna hosh 
osapa anta tukmvt, falamvt ik aiyo akinlashke. 

32. Lat tekchi a tok a hvsh ithaiyanashke. 

33. Kvna hosh ilap im ilhfiopak okchalinchi bunna hokv- 
to, kaiyancha he; mikma kuna hosh 1m ilhfiopak a ik i hullo 
hokmvyvt, okchalincha hi oke. 

34. Ninak yvmma fehnakma topa achvfa ka hatak tuklot 
kaha tuk ma, achufa ka ai eshi na achvfa hosh itonla he. 

35. Ohoyo tuklo hosh nan it iba botoli hosh ashwa tuk 
ma, achvfa kash o ai eshi na achvfa hosh anta he. 

36. Hatak tuklo hosh osapa ya ashwa tuk ma, achvfa 
kash o ai eshi na achvfa hosh anta hi oka, hvch im anoli 
lishke, im achi tok. . 

37. Mihma okla afalaminchi mvt, Chitokaka ma! katima 
yak o? im achi tok. Mihma yummak ash ot, Kanima yo 
illi haknip vt ituyulakma mihi yo ossi puta mvt ont ai ita- 
hoba hi mak oke, im achi tok. 


CHAPTA XVIII. 


Nan apesa ai ahlichi keyu, micha ohoyo i hatak illi nan asilhha achu- 
nanchi aiena nan isht vlhpisa, 1; 9 Falisi, micha pvblikan ita tuklo 
nan isht vlhpisa. 15 Chisvs vt vlla chipunta ya holitoblit ishit 
sholi. 18 Chisvs vt hatak pehlichi himita nan in laua yo Klaist 
okma, nan laua im asha kak okma, nanta kak osh holitopa kvt im 
i shahli chishba ? ahnit imomaka pisa. 31 Chisvs vt ilapvt ititai- 
yukhvna ahonvhlvt illa he, atukmvt nitak ont isht atuchinakma 
falamvt tana he, anonti tikbanli anoli. 


1. MIHMUT yummak ash o, Hatak vt vba pit anum- 
pohonli kvt bilia cha, ik in takobo ka he tuk a, nan isht 
vihpisa ho isht anumpulit achi mvt, 

2. Tvmaha ho nan apesa vt ahanta kvt, Chihowa ya i 
nukshompa keyukmvt, anonti hatak ma nan isht ik im aho- 
bo ya tok. 

3. Yohmi ma tvmaha yumma ohoyo i hatak illi yosh anta 
tok; atuk osh yvmmak ash o im ai vla cha, Nan vlhpisa si 
onochi tuk a nan ahli achukma ka isht is svm ai apesashke, 
achi tok. 

4. Yohmi ma yakosi takla kvno yvmihcha he ik ahno ke 
tuk osh, amba himmak o nan il anukfilli kvt, Chihowa ya 1 
nukshompa li keyu mvt, anonti hatak ma nan isht vm ahom- 
ba keyu hatuk nana kia, 

5. Ohoyo 1 hatak illi ilvppvt si ataklaiyami hoka, nan ahli 
achukma ka isht ai im apesa lashke; yummak keyukma, 
mihinti bekakmvt, an takobicha himlvshke, achi tok. 

6. Mihma Chitokaka yash ot, Nan apesa ai vihpesa keyu 
vt nana achi tuk a, ho haiyakló. 

7. Yohmi ka Chihowa hvt ilap osh ai atokoli tok mak o 
nitak, miċha ninak aiena ka pit in tahpahanla ka, im ile 
svlaha tuk mak osh, nan ai ahli achukma ka ik im apeso ka 
hila cho? 

8. Chekosi makmli ho nan ai ahli achukma ka isht ai im 
apesa hi oka, hvchim achi lishke. Yohmi kia amba Hatak 
Ushi vt ayakmvto, yakni paknaka ya na yimmi kvt asha na 
pisa hi oh cho? achi tok. 

9. Mihmvt kanimi kvt ile yimmiīt, ilap ak osh ai vlhpesa 
mak o im ahobvt, inla asha kuno ik ahobalo vhleha hatuk 
ash nan-isht-vlhpisa ilvppa isht im anumpuli mwt, 

10. Hatak tuklo kvot vba pit anumpula chi hosh tempel a 
pit chukowvt okla tok: achvfa kak osh Falisi okma, achyfa 
kvto pvblikan a tok. 

11. Falisi ash osh hikia cha, vba pit isht il anumpuli mvt, 
Chihowa ma! hatak inla asha na-wehli; nan ik ai vlhpieso ; 
haui puta; mikmvt pvblikan ilvppak kia.ak chohmo kvt, yak 
oke! pit chim aiahni lishke. 

12. Nitak hullo achufakma hitukla na hullochi likmvt, 
nan vm asha puta kvt ont isht pokoli kot a kunihiyushke, 
achi tok. 

13. Yohmi ma pvblikan ash ot auet mishema yak inli ho 
hikivt, i holhponayo ak kia vba chakalinchi keyu hosh, peh 
ikkishi ak o isso mvt, Nan ashvchi sia hoka, Chihowa hvt is 
sa nukhaklashke, im achi tok. 

14. Yohmi kvt hatak ilvppvt nan im aiahlı achukma kvt 
achufa yash i shahli hosh in chuka ona tok a huchim anoli 
lishke: kuna hosh ile fehnvchikmvt, aka ona he; mikma 
kuna hosh ile akanlosichi hokmvt, holitopa hi oka, achi tok. 

15. Yohmi må vlosi puta kia, yummak ash ot potola hinla 
ka okla ishit im ai vla tok: yohmi kia nan im ai ithuna 
vhleha hash ot pisa mvt, okla im alvmmi tok. 

16. Yohmi kia Chisvs vto yummak ash o pit hoyo cha, 
Ulla chipunta vt vm ai vla hi a hvsh ahni cha, huch ik im 
alammo kashke; ilvppak o chohmi hosh Shaka apehlichika 
ya aiasha hoke. 

17. Ahli mak o hvchim achi lishke; Eiaa hosh vlla 
iskitini ak o chohmit Chihowa apehlichika ya aiokpvchi ho 
keyukmvt, kaniohmi kak osh yumma chukowa he keyu hoke, 
achi tok. 

18. Mihma hatak pehlichi achvfvt i ponaklot, Nan-ithv- 
nanchi achukma ma! nantak o katiohmi li kak .osh ai ok- 
chayvt bilia yato vmmi ha hinla cho? achi tok. 

19. Mihma Chisvs vt yummak ash o, Na katihmi ho vno 
a achukma is si achi cho? achukma kvt iksho ho, amba 
achufa kak illa, yommvt Chihowa ak oke. 

20. Nan vihpisa, Haui ish toba na: Kvna kia ish bi na: 
Na chik hukopo kashke ; Anumpa ik ahlo isht atokolit chik 
anto kashke; Chiki, micha chishke aiena ka ish Bu ronkash- 
ke; achi puta ka ish ithanvshke, im achi tok. 

21. Mihma yvmmak ash ot, vlla sa tomba kash inli En 
iluppa puta ka holitoblit isht mihinti li tok a ant a himak 
vyshke, achi tok. 

22. Mihma Chisvs vt ilvppa puta ka haklo mvt, Yohmi 
kia nana achvfa ho isht chik ai onoshke ; nana chim asha 
kvt mominchit ish kampila cha, ilbvsha ya ishit it a kosh- 
koachí, yohmik mak osh vba ya chim ilayak vt asha hi òke; 
micha ant is siakayashke, im achi tok. 

23. Mihma yvmmak ash ot ilvppa haklo mvt, nan in laua 
fehna hatuk osh, nukhaklo fehna tok. 

24. Yohmi ma nukhaklo fehna ho Chisvs vt pisa mvt, 
Nana in laua vhleha hokvto palummi fehna nana ho Chihowa 
apehlichika ya chukowa he; 

25. Kamel vt chofak aki nishkin a hlopulli ka palvmmi 
kvt hatak nan in laua yosh Chihowa apehlichika chukowa 
hokvno ik lauwoshke, im achi tok. 

26. Mihma yvmma okla haklo mvt, Yohmikma kvta hak 
osh okchaya hinla cho? achi tok. 

27. Mihma yvmmak ash ot, Hatak okmvno nana kvt ai 
yvmohma he keyu kia, Chihowa yak okmvno ai yvmohmi 
hoke, achi tok. 

28. Yohmi ma Pita yash ot, Yakeh! Pishno vto momin- 
chit il issa cha, e chiakaiya kuno, achi tok. 

29. Mihma yvmmak ash ot okla hash, Ahli mak o hvuchim 
achi lishke ; Hatak vt Chihowa apehlichika pulla hatuk mak 
o in chuka, iki, ishki, itibapishi vhleha, tekchi, im vlla puta 
aiena ka a kanima kia issvt aya hokvto, 

30. Yakni ilvppak mli ka nana laua kvt yvmmak 
atuk a im i shahli tuk mvt, yakni inla mihintikma, 
ai okchayvt bilia ya ik peso ka hi vt iksho hoke, im achi 
tok. 

31. Yohmi mvt auah-tuklo kash hoyo cha, Inta! Chelu- 
salem ak o iloh ivshke; yohmi ka hopaii vhleba hvt Hatak 
Ushi ak o holisso ha ishi ai ikbichi tok a puyuta kvt ont ai 
ahla chi hoke. 

32. Yummak oka ishit Chentail okla ibbak fohki na ishit 
yopulvt, itukhlakafvt hofahyalichit, on tuftua chi: 

33. Micha okla fvmmi cha, vba chi hoke ; atukma nitak 
ont a tuchinakma falamvt tana hi oke, im achi tok. 

34. Yohmi ma ilvppa puta ka achi kia okla ik akostinin- 
cho ki tok: mihma anumpa ilvppvt im a luma na nana kvt 
anumpa tuk ash kia okla ik ithaiyano ki tok. 

35. Atuk o yakohmi tok; yvmmak ash. ot Cheliko bili- 
kasi ka vla ma, hatak lvpa achvfa kvt hina lapalika yo binilit 
nan asilhha tok. 

36. Atuk osh okla laua vt ont ihiya ka haklo mvt, Ka- 
tiohmi hosh yakohmi cho? achit a ponaklo tok. 

37. Mihma, Chisvs Nasalet ai vtta ak osh aya hatuk a, 
okla im anoli tok. 

88. Mihma yvmmak ash ot tahpvlvt, Chisvs, Lewi Ushi 
chia hvt is sa nukhaklashke, achi tok. 

89. Mihma tikba asht aya tuk ash ot, nukchinta chi ka, 
i miha tok: yohmi kia yvmmak ọ isht i shahlichi fehnvt 
tahpvlvt, Lewi Ushi chia hvt is sa nukhaklashke, achi tok. 

40. Mihma Chisvs vt hikia mvt, yvmmak ash o isht im 
vla hinla ka miha tok: atuk osh yvmmak ash ot 1 bilikasi 
vla ma, 1 ponaklot, 

41. Nanta hak o a chi katimichi la hi a, ish ahni cho? 
achi tok. Mihma yvmmak ash ot Chitokaka ma! hoponayo 
la hi á, achi tok. 

42. Mihma Chisvs ash ot, Ish hoponayashke, a chi yimmi 
yak osh chi okchalinchishke, 1m achi tok. 

43. Yohmi ma yvmmak ash ot ashalika hoponayo cha, 
yvmmak ash o iakaiya mvt, Chihowa ya holitoblichi tok : 
mihma okla hvt pisa mvt, Chihowa ya pit aiokpahanchi tok. 


CHAPTA XIX. | 


Sakevs vt vbanumpa anukfohka tok a isht anumpa, 1. 11 Hatak 
holitompa hosh miko tobvt ia hosh, in tishu vhleha ha tuli holisso 
ibbak fohki. 25 Chisvs vt issuba haksobish falaia himita yo o 
minilit aya hosh Chelusalem a ont chukowa; 45 Chisvs vt tempel 
a ont chukowa cha, nan itatoba vhleha maya tuk a kocha pit 
tihleli. 


1. MIHMA Chisvs vt Cheliko ont chukowut a hlopullit 
la tok. 

2. Mihma hatak vt pvblikan vhleha pehlichi yosh Sakevs 
hohchifo kvt, nan in laua hosh anta tok. 

3. Atuk osh yummak ash ot, Kuta hoh chishba? ahni 
myt, Chisvs a pisa bvnna tok: atuk ak osh okla a fohopa 
fehna hatuk ọ, ik chaho hatuk osh na kanihma he keyu ki 
tok. 


258 LUK; 


4. Mihmvt yum-imma ont ia chi hatuk o, pisa chi hosh 
tikba pit malelit, bihi iti 0 ont oiya tok: 

5. Atuk o Chisvs ash ot yvmmak ash o vla mvt, pit vba 
chakalit yvmmak ash o pisa cha, Sakevs ma! tushpvt ako- 
wá; himak nitak a chin chuka ya anta la chi hatuk oke, im 
achi tok. 

6. Mihma yvmmak ash ot tushpvt akowa cha, na yukpa 
fehna hosh yummak ash o ilauelit ilap in chuka isht chuko- 
wa tok. 

7. Mihma okla hvt pisa mvt, momvt lumasit na mihachit, 
Hatak nan ashvchi yo kako ont ibai vtta chi hosh ia tuk, 
achi tok. 

8. Mihma Sakevs ash osh hikia cha, Chitokaka yash, 
Inta! Chitokaka ma! vm ilayak a iklvnnachit ilbusha ya im 
issa lishke; yohmi kvt hatak nana kia nanasi ka anumpa isht 
a holabi hosh im ishi li tuk okmvt, yummak atuk a ohmi 
ushta ho i falamichi lashke, im achi tok. , 

9. Mihma Chisvs ash ot, Ilvppak kia Eblaham ushi akinli 
hatuk oka, himak nitak a ai-okchaya yvt chuka ilvppa 
ulushke. 

10. Hatak Ushi vt okpulot taha tok mak o hoyot okcha- 
Imcha chi hosh aya tok oka, achi tok. 

11. Mihma ilvppa puta ka okla haklo ma, achakalinchi 
mvt, Chelusalem a ona he, micha Chihowa apehlichika yvt 
chekosi otvna hinla ka, okla im ahoba alena hatuk oka, nan- 
isht-vlhpisa ho isht anumpuli tok. 

12. Yohmi hatuk osh, Hatak holitompa achvfa hosh miko 
ont vlhtoka cha, falamvt aya hi osh yakni hopaki ka ia tok. 

13. Mihmvt in tishu pokoli ka hoyo cha, tuli holisso weki 
pokoli ka.ibbak fohki mvt, Nan isht hvsh itatomba tuk - 
vla lashke, achi tok. 

14. Atuk ak o 1 yakni achvfa okla hash ot 1 nukkilli ai, 
Hatak yvmmak okvno ik pi pehlichi, il ahna he keyu, achit 
anumpa shali a iakaiyachit pit chuffichi tok. 

15. Atuk o yakohmi tok; yvmmak ash ot miko ont vlh- 
tokvt im vihtaha cha, falamvt vla; yohmi mvt nana isht ita- 
toba kvt hatak achvfa aiyuka kvt kaniohmi ho ahayuchi 

tukma, akostinincha hinla kvt, tishu vhleha ilvppa tuli ho- 
lisso ima tok ash, yummvt im annoa cha, im ai vla chi ka, 
apesa tok. 

16. Mihma tikba vla kvt, Chitokaka ma! chin tvli holisso 
weki achvfa tuk ash osh weki pokoli ho isht il ahayuchi li 
tuk oke, achi tok. f 

17. Mihma yvmmak ash o, Ulhpesa, tishu chi achuk- 
muvshke; nana kvt ik lauwo fehna kia aiahli chi achukma 
tuk okvt, tumaha pokoli ho ai 1 shalhit ish pehlicha chi kvt 
a chim vlhpiesashke, im achi tok. 

18. Mihma atukla kvt vla mvt, Chitokaka ma! chin toli 
holisso weki achvfa tuk ash ot weki tahlapi ho isht il aha- 
yuchi li tuk oke, achi tok. 

19. Mihma yvmmak ash kia, Chishno mvt, tvmaha tah- 
lapi ho ish pehlicha chi kvt a chim vihpiesashke, im achi 
tok. 

20. Yohmi ma inla yosh vla mvt, Yakeh ! Chitokaka ma! 
chin tuli holisso weki achvfa kash nantapuski yo a bonullit 
bohli li tuk o, yak itonlvshke. 

21. Nana ka chishno ak osh ish bohli tuk keyu kia, ish 
ishi; yohmikmvt ish hokchi tuk keyu kia ish mo chatuk ; 
hatak palvmmi chia hatuk oka chi sa nukshopa tuk oke, im 
achi tok. 

22. Mihma yvmmak ash o, Tishu haksi chia ka chishno 
chitih a kohcha kak mli ho nan isht chim apesa la chi hoke. 
Hatak palvmmi sia nana ka vno yak osh bohli li tuk keyu 
kia ishi li; mikmvt hokchi.li tuk keyu kia vmo li chatuk a, 
ish ithana ; 

23. Yohmi ho kak osh na katihmi ho an tuli holisso weki 
achvfa kash tuli holisso a bohli a chik bohlo ke tuk o, vla li 
kvt vmmi hash a chelichi hosh ak hoyo cho? im achi tok. 

24. Mihmvt bilika hiohmaya kash 0, Yvmma tuli holisso 
weki achvfa kash oh im ishi cha, tuli holisso weki pokoli ha 
ishi kak o oh imá, im achi tok. 

25. Mihma, Chitokaka ma! yvmmak okvto tvli holisso 
weki pokoli ka ishishke, okla im achi tok. 

26. Kuna hosh ishi hok mak o ima he; amba ik im iksho 

hatuk okvno ishi tuk ash kia, im ai isha hi oka, hvch im achi 
lishke. 

27. Amba a nukkilli vhleha hvt 1 miko la he tuk a, vlh- 
pesa ik ahno ke tuk yummak okvno ilvppa isht vla cha, sa 
tikba ya oh ai vbi, achi tok oke, achi tok. 

28. Micha ilvppa yakohmichit anumpuli mvt, tikba hikvt 
Chelusalem a pit oiyvt la tok. 

29. Atuk o yakohmi tok; Betfachi, micha Betani aiena 
ka auet bilika nvnih chaha Alif hohchifo ho vla mvt, nan im 
al ithvna ya tuklochit pit tihleli mvt, 

30. Ivt tumahushi hvchi chapaka talaia ka hvsh onashke : 
yumma ont hvsh chukowak fehna kvt issuba himita hatak vt 
ik o minilo kisha yosh talakchit hikia na hvsh pisa chi hoke; 
yvmma hvsh 1 hotofi cha, isht hvsh lashke. 

31. Mikma hatak nana hosh huchim ponaklot, Nanta ka- 
tiohmi ho hvsh 1 hotofi cho? achikma, Chitokaka yak osh 
bunna hatuk oke; hvsh im achashke, im achi tok. 

32. Mihma vihtoka tuk ash ot itiachi mvt, yomma nana al 
i miha tuk ash yohmi fehna mvhli ho ont pisvt okla tok. 

33. Micha issuba himita yash 1 hotofi hosh ahashwa ma, 
yummvt immi atuk ash ot, Nanta katiohmi ho issuba himita 
ya hvsh 1 hotofi cho? im achi tok. 


34. Mihma, Chitokaka yak osh bvnna hatuk oke, achi tok. 


35. Mihmvt yvmmak ash o Chisvs a isht im ona; yohmi 
ma issuba himita yash anchi puta ka om pulli cha, Chisvs a 
okla o minilichi tok. 

36. Micha ia hosh aya ma, hina ya im anchi puta ka okla 
polli tok. 

37. Atuk osh yvmmak ash ot ona he Alif nvnih ha pit 
okvtanowvt mahaya ma, nan im ai ithuna vhleha okla chito 
ash ot moyumvt na fehna puta kvt yvmohmi na okla pihisa 
tuk vt, na yukpvt chitolit tahpvlvt, Chihowa ya pit aiokpa- 
hanchi tok. 

38. Chitokaka i hohchifo ho aya kvt miko yvmmvt holi- 
topvshke; vba ya nanaiya achukmakma, achaha moma 1 
shahli ma Chihowa vt ik a holitopa, achi tok. 

39. Mihma Falisi vt okla laua takla asht aya tuk vt kani- 

mi kvt, Nan ithunanchi ma! na chim ai ithvna vhleha ha im 
alvmmií, im achi tok. 

40. Mihma yvmmak ash ot afalaminchi mvt, Yakohmi 
kvt ont yokopa hokma, tuli puta kvt chekosi fehna tahpulvt 
anumpula hinla hoka, hvch im anoli lishke, im achi tok. 

41. Atuk osh bilika ona cha, tumaha hash pit pisa cha, 
isht yaiya mvt, 

42. Chishno akinli fehna kvt a chi nitak ilvppa fehna kak 
kia nana isht chi ai yukpa he ai vlhpesa ka ish ithaiyana tok 
okbato; amba himak okvno chi holhponayo ha ai in lumvt 
kvnia hoke. 

43. Chin tunvp vhleha hvt yakni kullit on talaka holihta 
kvllo ai ikbichit isht chi a folvblit a chim oktvbli bieka na 
anukaka ya ish foyuka hi a nitak vt chim aya hi oke. 

44. Yohmikma a chi nowvt aya he nitak a chik ithaiyano 
ke tuk oka, chishno, mikmvt chim vlla chi anukaka asha aie- 
na ka yakni ak o ai itilauechit aka chi bohla he; mikmvt 
tuli achufona kia it vlantvt kaha hi a, ik chim ahno ka hi 
oke, achi tok. 

45. Mihma tempel a ont chukowa cha, anukaka yumma 
nana a kanchi, micha nana a chumpa aiena maya tuk ash 
kocha pit yuhli mvt, 

46. An chuka yvt vba pit al anumpuli chuka yoke: achi 
hosh holisso tok okak ọ, hvchishno yokvto na hukopa vhle- 
ha in chuka yo hvsh ikbishke, im achi tok. - 

47. Yohmi mvt nitak moma tempel anukaka ya nana im 
al abahanchi tok. Yohmi kia na holitompa isht asha pehli- 
chi vhleha, mikmvt na-holissochi puta; micha hatak hochi- 
toka vhleha aiena kvt vbi bunnvt alasha tok. 

48. Yohmi kia okla momvt im a haponaklo kvt im achuk- 
ma fehnvt alasha hatuk o, nana a kaniohma hinla kvt ik 
ithaiyano ki tok. 


CHAPTA XX. 


Kanimi kvt, Klaist kaniohmit isht im ai vihpesa hosh yvmohmi ha- 
tuk vt atokowa anola chi ka, im ahni hatuk o nan anoli, 1. 9 Pa- 
kvpi a hollokchi isht vihpisa. 20 Iskvli itunali vt Sesa ak o im 

itahoba he ai vlhpesa hatuk a Chisvs vt otuninchi. 27 Chisvs vt 
hatak illi falamvt tana he iluppa Satusi okla ha isht it im anum- 
puli mvt, anumpa ha i kobvff. 41 Klaist vt a katiohmi kak osh Lewi 
a ushi okmvt, anonti Lewi a in Chitokaka ya hinla chishba ? achit 
Chisvs vt ponaklo tok. 


1. ATUK 0 yakohmi tok: nitak yvmma foka ma tempel 
anukaka ya okla nana im abvchi, micha vbanumpa isht 
anumpuli aiena hosh ahanta ma, na-holitompa isht asha 
pehlichi vhleha, micha na-holissochi vhleha, mikmvt hochi- 
toka vhleha aiena kvt ai it apihvt ant i kohcha tok. 

2. Mihmvt im anumpulit, Nan-isht ai vlhpesa nana ho 
ilvppa puta ka isht ish yakohmichi, micha kuna hosh nan 
isht ai vlhpesa ilvppa chima tok aish pim anolashke, achi 


tok. | 
3. Mihma yvmmak ash ot afalaminchi mvt, Uno ak kia 


nana achvfa ka hvchi ponaklo la chi hoke, mikma is sum 
anolashke. 

4. Chan baptismo vt vba yak oa minti hokmá, keyuk- 
mvt hatak ak o a minti hokmá, nanta ha tok 0? im achi 
tok, 

5. Mihma ilap bika nan it im achit maya mvt, Uba yak o 
a minti tok; il achi hokma, Nanta katiohmi ho yumma hvch 
ik 1 yimmo ke tuk oh cho? acha hinla. 

6. Amba anonti, Hatak ak o a minti tok; il achi hokma, 
Chan vt hopaii a tok a okla yimmi hatuk okvt, okla momvt 
tuli isht pi bola hinla hoke, achi tok. 

7. Mihmvt afalaminchit, Kanimampo kak a tok a kil itha- 
noshke, okla im achi tok. 

8. Mihma Chisvs ash ot, vno ak kia nan isht ai vihpesa 
nana ho ilvppa puta ka isht yakohmichi li hatuk vt ak hv- 
chim anoloshke, im achi tok. 

9. Mibmvt nan-isht vlhpisa ilvppa okla ha isht anumpulit 
isht ia tok: Hatak achvfa hosh pakvpi a hokchit talli cha, 
hatak toksvli vhleha ho į pota cha, yakni hopaki ho nowvt 
aya na ahchiba tok. i 

10. Atuk osh a waya ont vlhpesvt taba ma, pakvpi a 
hollokchi a waya ka okla ipeta chi ho, yvmmak ash ot tishu 

ha hatak toksuli vhleha hash pit 1 chuffichi tok: yohmi tok 
kia hatak toksvli vhleha hash ot yvmmak ash ọ boli cha, 
nana ik im iksho ho kanima pit chuffichi tok. l 

11. Mihma anonti tishu inla ho pit chuffichi tok; atuk o 
yvmmak ash kia okla bolit hofahyalichi fehna cha, nana ik 
im iksho ho kanima pit chvffichi tok. 

12. Mihma anonti ont atuchina ma pit chuffichi tok; yoh- 
mi ma yvmmak ash kia okla bolit ai okpvninchi cha, kocha 
pit pila tok. 

13. Yohmi ma pakvpi a hollokchi vt immi hatuk ash ot, 
Nanta ho katiohmi la chi cho? svso a holitopa yako pit 
chvffichi lashke; yvmmak okmvno okla pisakmvt, holitobla 
hinla yoba ká, achi tok. 

14. Yohmi tuk kia hatak toksvli vhleha hash ot yvmmak 
ash o pisa mvt, Ilvppak osh immi ha he mak oke; inta! 
kiloh vbi, atuk mvt nan im ai vlhtoshowa he tuk vt hvpim- 
mi ha hinla hoke, ilap bika it im achit maya tok. 

15. Mihma yvmmak ash o pakupi a hollokchi a ishit a 
kohchi cha, okla vbi tok: yohmi kvno pakvpi 2 hollokchi vt 
immi hatuk ash ot yvmmak ash o nanta ho katimihcha hinla 
cho? 

16. Yvmmak ash ot ayvt vla cha, hatak toksvli vhleha 
ilvppak ash vbit tahlikmvt, pakvpi a hollokchi ash inla yo 
1 pota hi oke, achi tok. Mihma okla haklo mvt, Yohma 
hi a Chihowa yvt ik ahno kashke, okla achi tok. 

17. Mihma okla ha atokolit pisa mvt, Yohmi ka tuli ya 
chuk-ikbi vhleha hvt shitilema yash o mihi ash inli hosh 
chukbika nutaka in tola holitopa 1 shahli ho tobvshke, achi 
holisso ilvppvt katiohmi hoh cho? 

18. Kvna hosh tuli yvmma onvtulakmvt, kobahla he; 
amba yvmmak ash ot kuna ho onvtula hokmvto, litolit kai- 
yancha hi oke, achi tok. 

19. Yohmi ma hvshi kanvlli vlhpisa yvmmak fehna ka 
na-holitompa isht asha pehlichi vhleha, micha na-holissochi 
vhleha aiena kvt, yommvt nan-isht-vłhpisa ilvppa ilap ako 
isht anumpuli hatuk a okla akostininchi hatuk osh, yvmmak 
ash ishi bunna hokak osh okla hak o i nukshopa tok. 

20. Mihmvt okla apesvchi beka ; yohmi mvt hatak vihpe- 
sa ilahobi cha, yvmmak ash ilap im anumpa akinli ho ai isht 
onochi: yohmi hokmak osh yvmmak ash ishit hatak pehli- 
chi ibbak a ont fohki na nana im apesa hinla ka, na pisa 
vhleha ha tohno tok. 

21. Mihmvt yummak ash ot okla 1 ponaklot, Nan ithv- 
nanchi ma! nana kvt ai-vlhpiesa ho ish miha, mikmvt ish 
ithvnanchi, yohmi kvot hatak mvt a chim it i shahsholi keyu, 
amba Chihowa 1 hina ai ahli mak o ish ithunanchi chatuk a 
il ithaiyanvshke. 

22. Noshkobo isht chumpa tuli holisso a Sesa yak o ima 
he ai vlhpesa hokmá, keyukmá, nanta cho? pit achi tok. 

23. Yohmi kia yvmmak ash ot okla nan-ilahobi ka akos- 
tininchi hatuk osh, Nanta katiohmi ho imomakachit hvs sa 
pisa cho? 

24. Iskvli a oh a haiakvchí. Kuta hak o holbvt toba ho, 
mikmvt kuvuta ho a hohchifo ho? im achi tok. Mihma afal- 
aminchi mvt, Sesa yak oke, okla im achi tok. 

25. Mihma yvmmak ash ot, Yohmi hoka nana kvt Sesa 
yak o ai immi hokma Sesa yako hvsh imashke ; mikma nana 
kvt Chihowa yak o ai immi hokmvno Chihowa yak ashke, 
im achi tok. 

26. Yohmi ma okla itikba ya im anumpa ha ai isht ono- 
cha he keyu mvt, yummvt nana miha ka anukhlakancha cha, 
nana ik acho ki tok. 

27. Yohmi ma Satusi vhleha kanimi kvt, IH yvt fala- 
mvt tana he keyu, achi chatuk osh im ai vla cha, i ponaklot, 

28. Nan-ithvnanchi ma! hatak nana kia itibapishi hvt illi 
kvt tekchi vt asha hosh, vlla yvt iksho ho illi hokma, itibapi- 
shi hatuk ak osh tekchi atuk a ilaueli cha, itibapishi hatuk 
a vlla isht im ai ikba hi oka, Moses vt holissochit pi bobli 
tok. 

29. Yohmi tok o itibapishi hvt untuklo hosh asha tok: 
atuk o akni ak osh ohoyo itauawa tuk osh, vlla yvt iksho ho 
illi tok. 

30. Mihma atukla kash ot yvmmak ash ilaueli tuk osh, 
anonti vlla yvt iksho ho illi tok. 

31. Yohmi ma ont atuchina kash ot ilaueli; yohmi tok ọ 
ont isht untuklo kash kia yvmmak ash inli ho chomit ilaueli ; 
yohmi kvt vlla kia iksho ho ill tok. 

32. Ont isht aiyopi fehna ma ohoyo hash kia illi tok. 

33. Yohmi ka untuklo kash ot yumma tekchi ikbit ilaueli 
tok okvno, illi yvt falamvt tanikma, katima kak o tekchi 
mak a hi oh cho? achi tok. 

34. Mihma Chisvs vt afalaminchit, Yakni ilvppa vlla yo- 
kuto itauwaya, mikmvt vlhpowvchit itauwayuchishke. 

35. Amba yakni yvmma pisa he, micha illi tok vt fala- 
mvt tana he aiena kvt ai im vlhpesa tuk yvmmak okvto 
itauwaya he keyu, micha it im apobuchit itauwacha he keyu 
hoke, 

36. Mikmvt himmakma illa he keyu ; yvmmak okvt en- 
chil vhleha hak o ai itilaui hokvt, micha falamvt tani tok 
okla hokvt Chihowa im vila mak oke. 

37. Illi yvt tana he, Moses ak kia bufaha anukaka ya ai 
otuninchi mak osh Chitokaka yvt Eblaham in Chihowa, 
mikmyvt Aisaak in Chihowa, micha Chekob in Chihowa aiena 
ka hochihifo tok. 

38. Yvmmak okvt illi ak o in Chihowa yo keyu, amba 
okchaya yak oke; yvmmak o moma kvt ai okchaya hoka, 
im achi tok. 

39. Mihma na-holissochi vhleha kanimi kvt afalaminchit, 
Nan ithvnanchi ma! vlhpesa fehna ho ish mihvshke, achi 
tok. 

40. Mihmvt yummak atuk ọ i himmakma okla nan Å 
ponaklo kvt nukwia tok. 

41. Mihma yummak ash ot okla hash, Katiohmi ho 
Klaist vt Lewi a Ushi okla achi cho? 

42. Mihma Lewi vt ilap inli kvt ataloa holisso ha, Chito- 
kaka yvt an Chitokaka ya, Svbbak`isht-impakimma ya ish 
binili na, 

43. Chin tunup vhleha ha chiyi yvt ai-o-hikia yo ikbi 
lashke, im achi tok, achishke. 

44. Lewi vt yumma Chitokaka achi, yohmi ka katiohmi 
hosh ilap ushi oh cho ? im achi tok, 

45. Yohmi mvt okla momvt haklo na nan im ai ithuna 
vhleha yash, 

46. Na-holissochi vhleha nafohka holitopa hofvloha ho 
abehkvchit itunowa bunna, micha ilhpak a kanchi ai it-aiok- 
puchi yak o, micha sinakak puta anukaka ma ai-o-minili ho- 
litopa 1 shahli puta kak o, mikmvt impa chito asha ka aia- 
sha holitopa 1 shahli puta kak o ai im achukma vhleha; 

47. Ohoyo i hatak illi vhleha in chuka puta ka a weh- 
pul, micha peh ilahobi kvt vba pit anumpuli aiena kvt fa- 
lajachi vhleha ha ahah ! hvsh im aiahnashke ; yvmmak okuto 
na palummi chito 1 shahli ho pisa he mak oke, im achi tok. 

Ohoyo i hatak illi yosh Chitokaka ya na kvtinosi pit isht aiokpuchi 
ho, Chisvs vt ahninchi fehna, 1. 5 Tempel vt ont aiokpulokvt taha 
hi 23, anonti Chelusalem vt ont aiokpulokvt taha cha, chukillissvt 
talaia bi a isht anumpuli; 25 micha ilap vt vla chikma, nan isht 
atokowa puta kvt kaniohma hi a anoli, 


1. MIHMOUT vba chakalit hopokoyo ‘mwt, hatak nan in 
laua vhleha hvt tuli holisso abohli holitopa yo in tuli ho- 
lisso ya pit apittvt maya ho pisa tok. 

2. Mihmvt ohoyo 1 batak illi ilbvsha yosh mait tuklo ho 
yvmma pit apitta ka, pisa akinli tok. 

3.” Mihmvt yvmmak ash ot, Ahli mak o hvchim achi lish- 
ke, Ohoyo 1 hatak illi ilupput moma 1 shahlichit pit foh- 
kishke. 

4. Ilvppak okvto moma kvt nan in laua hatuk osh ai im 
atampa kvt Chihowa isht aiokpuchi abohli ya pit apittvshke ; 
amba yvmmak okvto ilbusha yosh isht ai okchaya he vt in 
tonla tuk vt lushumit pit abehlishke, achi tok. 

5. Yohmi ma kanimi kvt tempel vt tvli hochukma, micha 
na hvlbena puta ishit shema fehna ka okla isht anumpulit 
maya ma, yvmmak ash ot, 

6. Ilvppa puta hvsh pisa ka, tuli achvfona kia aka. ik 
itolo ke tuk osh, it o tvlkanchit itonla kvt ai iksho ka he 
nitak vt vla hi oke, achi tok, 

7. Mihma okla 1 ponaklot, Nan-ithunanchi ma! katiohmi 
fokak mak o ilvppa puta kvt ai yumohma hi oh cho? micha 
iluppa puta kvt ont a yvmohma chik ma, nan-isht atokowa 
nanta hosh otaiyana hi oh cho? achi tok. 

8. Mihma yvmmak ash ot, Ahah! hvsh ahni cha, ik 
hvchi yoshubo kashke; sa hohchifo ha isht hochifo kut, 
Uno ak osh Klaist sia hoke, achit aya kot laua hi oka; al 
yohma he nitak vt ik hopakoshke: yohmi kia yvmma hvch 
ik iakaiyo kashke. 

9. Tunup asha, micha nana ik it im achukmo fehna ka 
hush haklo kia, ik hvchi nukshopo kashke: yvmma puta 
kak osh tikbanli ai yumohma hi oka; amba ont ishtaiyopi 
kuto chekosa chi keyu hoke, 

10. Yvmma fokakma oklushi achvfa ii oklushi inla ya 
itintanampa he; yohmikma miko apehlichi achufa kvt miko 
apehlichi infa ya ifin tanampa hi oke. 

11. Yohmikma kanima ai ilaiyukachit yakni vt winakuchi 
chinta he; mikma hohchvfo chinto, micha abeka okpulo 
aiena kvt asha he; yohmikma nana pisvt ai i nukshopa he 
fehna, micha nan isht atokowa chinto aiena kvt vba ya auet 
a halaka hi oke. 

12. Yohmi kia ilvppa puta kvt ik a yvmohmo kisha ka, 
sa hohchifo pulla hatuk mak o okla hvt ibbak a hvchi ono- 
chi cha, hvch issikkopala he; yohmi kvot miko vhleha, 
micha hatak pehlichi a puta itikba ya isht hvchi ai onvt, 
sinakak puta isht hvchi ai ona, mikmvt aboha kullo a huchi 
fohka hi oke. 

13. Mikma yummak ash osh nan isht a hvchim atokoli 
mak a hi oke. 

14. Yohmi hoka afalaminchit nana ho hvsh miha hi vt 
tikbanli hvch ik anukfillo ka chi kvt, hvchi chukush ma 
hvsh il anukfoyukashke. 

15. Uno ak osh itih, mikmvt im anukfila hopoyuksa 
aiena ka hvch ima likma, yvmmak o hvchi nukkilli vhleha 
hvt i sanalit miha, mikmvt a kanimancha he kia iksho ka hi 
oke. 

16. Micha hvch iki, hvch ishki, mikmvt hvsh itibapishi 

vhleha, hvchi kanomi vhleha, micha hvch i kana vhleha 
aliena kvt hvch ishit, okla ibbak a a hvchi fohka he: mikmvt 
hvsh kanima mvt, yvmmak osh ai ahni ho, hvch illa hi oke. 

17. Micha vno sa hohchifo pulla hatuk mak o hatak 
moma kvt isht a hvchi nukkilla hi oke. 

18. Yohmi kia hvchi noshkobo pashi vt achvfa kia ai 
okpuloka he keyu hoke. 

19. Nuklanlvt achunanchit hvsh ahat pulla hosh 
hvchim ilhfiopak atuk ma hvsh il ai eshashke. 

20. Micha Chelusalem a tvshka chipota puta ka isht 
apakfoyupa na hvsh pisakmvt, yommvt ajokpulokvt taha 
chi ka, atukonofa ka hvsh ithaiyanashke. 

21. Yvmma fokakma Chutea ya ajasha tuk vt nunih 
chaha foka pit yihlepakma; anonti yvmma ai iklvnna aiasha 
tuk vt a kocha wihashke; mikma kocha foka tumahushi 
maya tuk okvto. yvmma pit ik vlbeho kashke. # 
` 22, Nana puta holihiso tok vt ont ai ahla chi mak o, 
ilvppvt na palummi chinto kvt.isht ai im vlhpisa he nitak a 
hi oke. 

23. Amba nitak yvmma foka ho vlla shanli, micha pishin- 
chi aiena hokvto 1 palvmma he; na komunta chinto kvt 
yakni a ai onvtuyulakma, vba auet į nukkilli mvt okla ilvppa 
onvtula hi oke. 

24. Yohmikma bushpo falaia yo isht akakoha he; micha 
yuka tobvt oklushi moma ai im ohona he; mikma Chelusa- 
lem a Chentail okla hosh aka a hvhlihinchi na Chentail okla 
nana im ai vlhpisa atuk vt ont ai ahlik mak a hi oke. 

25. Yohmikma hvshi, micha hvshi-ninak-aya, mikmvt 
fochik puta aiena ka nan isht atokowa kvt aiasha he; mik- 
ma oklushi puta a kaniohmi ik ithanot isht a komunta yvt 
yakni paknaka ya ai onvtuyulakma, okhvta oka bvnvtha kvt 
fohompa he ; 

26. Ilvppa puta kvt yakni a ai onvtuyula chi ka hohoyo 
tuk vt hatak chukvsh puta kash ot nukshopvt illa hi oke : 
vba nan isht aiahli ka puta asha kash ot winakahancha 
hi oke. 


27. Yvmma fokakma Hatak Ushi vt nan-isht-aiahlika, 

micha isht a holitopa chinto alena ka il ai eshit a hoshonti 
anukaka minti na okla pisa hi oke. 

28. Mikma nana ilvppa puta kvt ont alahlit isht ia, yoh- 
mikma a hvchi hlakofa chi kvt atukonofvt taha hoka, vba 
pit hopokoyot huchi noshkobo ha hvsh vba chakalichashke, 
im achi tok. 

29. Mihmvt nan-isht vlhpisa ho okla hash isht im anum- 
pulit, Fik vpi, micha iti puta ka ho pesá. 

30. Yvmmvt bokoplit kohcha na hvsh pisakmvt, hvchish- 
no akinli kia toffa vt olanlosi ant takanli ka hvsh ithana cha- 
tuk oke. 

31. Yohmi kvt yvmmak inli ho chiyuhmit nana ilvppa 
puta kvt ont aiahli na hvsh pisakmvt, Chihowa apehlichika 
yvt auet olanlosi vla ka hvsh ithaiyanashke. 

32. Ahli mak o hvchim achi lishke; Himak a hatak asha 
ilvppvt ont ik ai ikshot ik kvnio kisha ho, momvt ont aiahli 
ha chi hoke. 

33. Uba shutik, micha yakni aiena hokvto ont ik ai iksho 
ka he; amba vno vm anumpa puta hatuk vto ont ik ai iksho 
ka he keyu hoke. 

34. Micha ahah! hvsh il aiahnashke; yummak keyuk- 
mvt kanima kash inli ho isikopa, micha na homi ishkot 
haksi, mikmvt yakni ilvppa antvt nana ai okchaya he anuk- 
foyuka fehna aiena kak osh hvchi chukvsh ma isht alotvt 
atopa, yohmi na hvch ik akostinincho ho, nitak yvmmvt 
ayvt ant hvchi kohcha hila hoke. 

35. Yvmmak okvt nan-isht hokli o chiyuhmit ayvt, yakni 
pataiya ai ahashwa tuk a mominchit i kohcha hi oke. 

36. Yumohmi hoka il a nuktahlvt vba pit anumpohonlit 
hvsh biliashke : yohmi tuk osh nana kvt a yakohma chi 
puta ka mominchit ai 1 hlakofit, Hatak Ushi itikba ya hioh- 
maya hi vt a hvchi vlhpesashke, im achi tok. 

37. Mihmvt nitak okvno tempel anukaka yak o nana 
ithunanchit anta tuk osh, ninak ano kohchvt ia mvt, nvnih 
chaha Alif hohchifo ho ont antvt on onna tok. 

38. Atuk o onnahmli fehna 1 haponakla chi kvt, okla hvt 
momvt tempel 2 im ai ona tok. 

Chutas Iskaliot vt Chisvs a ishit na-holitompa isht asha pehlichi 
vhleha ha ibbak fohka chi kvt nan it im apesa, 1. 7 Pita, Chan 
ita tuklo hosh ont ai vbanvblit isht vlhpisa ka atahli ho, Chisvs vt 
auah-tuklo yash it ibai impa mvt, 19 opiaka na holitopa impa isht 
vlhpisa ka apesa. 31 Pita na-yimmi im anukfila hatuk vt i kunia 
chi keyu, amba hituchina ha yo ilapa ik ithano chatuk vt miha chi 
ka, Ohisvs vt im anoli. 39 Nana kyt im a palvmmi, micha vba 
pit anumpohonlit osapushi anukaka ya anta; 47 Chisvs a okla isht 
ia na na holitompa isht asha pehlichi a im ona. 54 Pita yvt hitu- 
china ha yo Chisvs a ik ithano ka miha tuk osh, į himmak o nuk- 
haklot yahaya fehna, 63 mihma Chisvs 2 okla ik ahobalot na 
mihachi. 66 Chisvs a ilauelit nan ai apesa ya isht ona na illa chi 
im vlhpisa. 


1. MIHMA vbanvblit ont ia achi, puska ik shatummo 
impa hvt ai ona he tok. 

2. Yvmohmi ma okla hak o i nukshopa hatuk osh, na- 
holitompa isht asha pehlichi vhleha, micha na-holissochi 
puta kash ot yumma kaniohmichit vba hinla kvt akostinin- 
chi bahana tok. 

3. Yohmi ma Setan vt Chutas Iskaliot hohchifo, auah- 
tuklo ka ai iba holhtina hatuk ash ont chukowa tok. 

4. Mihma yummak ash ot ia mvt, kaniohmichit ishit 
ibbak fohka hmla kvt, na-holitompa isht asha pehlichi 
vhleha, micha kvpitvni vhleha aiena ka ont isht it im anum- 
puli tok. 

5. Mihma okla na yukpa mvt, yvmmak ash tuli holisso 
ima chi kvt im apesa tok. 

6. Mihma, Yohma hinla kvt miha mvt, okla laua yvt ai 
iksho ma ataklvchit ishit, ibbak a fohka hinla kvt ai vlhpesa 
hi a hoyo tok. 

7. Atuk o pvska ik a shatummo ka he, micha ai vbanv- 
blit ont ia illa he nitak vt ai ona tok. 

8. Mihma Chisvs vt Pita, Chan ita tuklo ka pit tihlelit, 
Ivt ai vbanvblit ont ia ya hvsh pim atahh tuk o, iloh im- 
pashke, achi tok. 

9. Mihma yummak ash ot, Katima yak o il ai atahla 
hinla ka ish ahni cho? ım achit okla tok. 

10. Mihma, Yakeh! tvmaha ha ont hvsh chukowakma, 
hatak vt lukfi kotoba oka vihto ho sholi kvt huchi.afama 
chi hoke; yvmmak o apihvt aboha kanima yo pit chuko- 
wakma, hvsh chukowashke. 

11. Mikmvt hatak chuka yvmma ai vtta yatuk ash, Nan- 
ithvnanchi vt, Katima ko ai impa aboha yvt talaia ho, nan 
vm ai ithvna vhleha ha pehlichit ai vbanvblit ont ia ya ai it 
ibai impa la chi cho? auet chim achi kuno; hvsh im 
achashke. 

12. Yohmikma yvmmak ash ot vba potvlhpo chito hosh 
nana ai vlhtaha achukma ho hvchi pisacha chi hoke; yvm- 
mak o hvsh al atahlashke, im achi tok. 

13. Mihma itiachi tuk osh, yummvt nana ai 1 miha hatuk 
ash ont ai vihpiesa na pisvt okla tok; yohmi mvt ai vbanv- 
blit ont ia ya al atahlit okla tok. 

14. Atuk o hvshi kanvlli vt ai ona ma, vbanumpeshi 
auah-tuklo kash ot apiha ho, bmili tok. 
= 15. Mihm, Ik si ai ilbvsho kisha takla kak osh ai vbanu- 
blit ont ia ilvppa a hvch ibai impa ka ahni kvt ahani li fehna 
tuk oke. 

16. Himak a pilla ma yvmma ak ai vpo mak ọ, Chihowa 
apehlichika yak ọ ai isht aiahla chi mak oke, hvchim achi 
lishke, im achi tok. 

17. Mihmvt isht ishko a ishi cha, vba pit aiokpvchi mvt, 
Ilvppa oh ishi cha, hvsh ita kashkoashke ; 

18. Pakvpi a waya ka ak ai ishko mak o, Chihowa apeh- 
lichika yvt vla chi mak oke, hvchim achi lishke, im achi 
tok. . 

19. Mihmvt puska ya ishi cha, vba pit aiokpvchi mvt, 
tushalichi cha, yummak ash o ima mvt, Ilvppvt sa nipi yosh 
hvchishno yak o isht hvchi vlhtoba mak oke, isht hvs svthai- 
yana chi mak osh ilvppa hvchi yumohmashke, achi tok. 

20. Īmpvt issa ma, isht ishko ma aieninchit, Isht ishko 
ilvppvit nan vlhpisa himona yosh vm issish vt kichisho 
atuk mak o hlatapa ka isht a toba mak oke. 

21. Yohmi kia yakeh! svshit inla ibbak fohka chi ibbak 
vt si awant al impa ya ashvshke. 

22. Yohmi ka Hatak Ushi yokvto aj im vlhpisa tok mak 
osh yohmi mvhli; amba ishit inla ibbak fohki yvmmak okvto 
ali palvmmi mak oke. 

23. Yohmi ma, E katima mak osh ilvppa a pi yakohma 
chi hatuk oh cho? ahnit il im asilhhvchit maya tok. 

24. Atuk osh anonti, E katima kak osh moma i shahli 
ha hinla chishba? ahnit ai ita-chapovt maya tok. 

25. Yohmi ma yvmmak ash ot, Chentail okla 1 miko 
vhleha hak osh i na-hullo ho tobvt, nana ho ahnikmvt, 
ai 1 yumihchi chatuk; micha yvmma ai 1 shahlit nan im 
al vlhpisvt antakmvt, nana achukmah yo hohchifo cha- 
tuk. 

26. Amba hvchishno vto hvchi yumohma he keyu hoke; 
mikma kvna hosh moma 1 shahlı kvt hvch ibafoka hokmvt, 
yvmmak osh himmak o chohmashke; mikma na pehlichi 
yokmvt, nan-isht im vtta yo chiyuhmashke. 

27. Ashvt impa kak okmá, nan isht im anta kak okmá, 
nanta kak osh 1 shahli yo? ashvt impa kak keyu? yohmi 
kia vno vto nan isht im vtta mak o chohmi hosh hvchi iba- 
foka lishke. 

28. Isht ai imomaka sa pesa a puta ka hvchishno ak osh 
hvs si apeha beka tuk mak oke. 

29, 30. Yohmi ka a pehlichi H a vm ai impa ai impvt, ai 
ishkot, alasha holitopa ka chieyvt, Islael hatak isht-ai-un- 
chululi auah-tuklo ka nana hvsh im apihisa chi mak o, 
apehlichika ya hvch im apesa li kvt, vno a Aki vt ai vm 
apesa tok a chiyuhmichi lishke, im achi tok. 

31. Mihmvt Chitokaka yash ot Saimon, Saimon, yakeh ! 
Setan vt chishi cha, mvshlichit onush o chiyuhmichi ka 
bunna tuk. 

32. Yohm kia na chi yimmi tuk vt ik chi kvnio ka chi 
ka, vba pit isht chi anumpuli li tuk; yohmi ka a filemvt ish 
ile kostininchikmvt, ish itibapishi vhleha ha ish hlampko- 
chashke, achi tok. 

33. Mihma yvmmak ash ot, Chitokaka ma! aboha kvllo, 

micha al-illi aiena ka chi awant ona la hi vt vm vihtaha 
hoke, im achi tok. 

34. Mihma, Pita chia ha chim anoli lshke, himak nitak 
a akaka yvt ik olo kisha ho, hituchina ha chik svthano ish 
miha chi hoke, achi tok. 

35. Mihmvt, Tuli holisso i shukcha, micha bahta pinak 
ai-vlhto, mihmvt shulush aiena kvt iksho ho pit htchi tihle- 
li li chash, nanasi kia isht ik hvchim ai ono ke tuko? im 
achi tok; mihma, Nanasi kia ik pim ai ono ke tuk keyu, 
okla achi tok. 

36. Mihma, Amba himak okvno, kuna hosh tvli holisso 1 
shukcha yvt in tonla tukmvt, ishi cha, anonti bahta pinak-ai- 
vlhto ma mihinlashke ; yohmikma kvna hosh bvshpo falaia 
yyt ik im iksho ke tuk mvt, im anchi a kanchi cha, achvfa 
ka chumpashke. 

37. Yohmi kvt yummak ash ot, Nan-vlhpisa kobvffñ vhle- 

ha ho ai iba holhtina tok, achi holisso tok ilvppvt vno ako 
ant si ai isht ai ahla chi ka pulla moma hoke; nana kvt 
vno ak o svsht anumpa tok okvto ont ai vhla chi mak oke, 
im achi tok. 

38. Mihma, Yakeh! Chitokaka ma! bvshpo falaia yvt 
tuklo hosh yak chiyvshke, achi tok. Mihma, Yvmmak oh 
kia vlhpesa hoke, im achi tok. 

39. Mihmvt yummak o yohmi chatuk okvt, kocha ia mvt, 
Alf nvnih chaha ya ona ma, nan-im ai ithvna vhleha hash 
kia iakaiya tok. 

40 Mihma yvmmak ash ot yvmma ont anta mvt, A yo- 
shuba ya hvch ik iba chukowo ka chi kvt vba pit hvsh 
anumpohonlashke, im achi tok. 

41. Mihmvt ai i filvmmit tvli bohpoa ont ai itola ho tuk 
ohmi foka ho, ont hvchukbihlepvt hikia cha, vba pit anum- 
pulit, 

42. Aki ma! vlhpesa ish ahni hokmvt, isht-ishko iluppa 
is sa kanvllichashke : yohmi kia vno ak osh ahni li kak o ke- 
yu; amba chishno ish aiahni kak o ai yumohmashke, achi tok. 

43. Mihma enchil vba minti kvt anti haiakot miwa 
honchi tok, A 

44. Mihma 1 palvmmi kvt a fehna hatuk okvt, i shahli- 
chit a chilitvt vba pit asilhha tok: mihma laksha kvt issish 
hlatapa chimto aka fohompa ho chiyuhmi tok. 

45 Atuk osh vba pit asilhha tuk ash ot wakaya cha, nan 
im al ithuna vhleha aiasha ka vla mvt, nukhaklo kvt nusi 
tuk osh aiasha na pisa mvt, 

46. Nanta katiohmi ho hvchi nusi cho? ai-ashuchika ya 
hvch ik iba chukowo ka chi kvt, tanit vba pit oh asilhhá, 
im achi tok. 

47. Mihma yvmmvt anumpuli moma ho, E T al iba 
holhtina Chutas hohchifo hash ot okla lawa ka in tikba 
hikvt aya tuk osh, 1 suksowa chi kvt Chisvs a atukonofvt 
ja tok. 

48. Yohm kia Chisvs ash ot, Chutas ma! na suksowa 
hak o Hatak Ushi a isht haksichit ishit inla ibbak a ish 
fohki hoh cho? im achi tok. 

49. Mihma apeha atuk ash ot nana kvt a kaniohma hinla 
ka pisa mvt, Chitokaka ma! bvshpo falala yo isht e fahama 
chi cho? im achi tok. 

50. Mihma achvfvt na-holitompa isht asha pehlichi 1 shahli 
in tishu ho fahama cha, ishtimpak imma haksobish a tvbli tok. 

51. Mihma Chisvs ash ot anumpulit, Yvmmak okvno ant 
ik a yohmi na hysh aiahnashke, achi tok. Mihmvt hakso- 
bish ash i potoli mvt, hlakofichi tok. 

52. Mihmvt Chisvs ash ot na-holitompa isht asha pehlichi 
vhleha, micha tempel 1 kvpituni vhleha, mikmvt hochitoka 
vhleha aiena kvt ai im vla tuk ash, Na-hukopa yo ayut 1 
kohcha ho chiyuhmit bushpo falaia, mikmvt iti tuptua alena 
ka sholi hosh hush itunowa cho? 

53. Nitak moma hichi takla tempel a anukaka ya ahanta 
li kuno; ibbak nana kia hvch ik sio welo ke tuk; yohmi 
kia himak okvto hvchishno, micha aiokhlilika nana im alahli 
aiena ka hvchi nitak mak okvt, im achi tok. 

54. Yohmi ma yvmmak ash o okla ishi mvt, isht ivt na 
holitompa isht asha pehlichi 1 shahli in chuka yo ont ishit 
chukowa tok. Mihma Pita yvt auet i mishemanchit jakaya 
tok. 

55. Atuk o kushi aboha ai itin-takla talaia tuk a aiik- 
lvnna ka okla luak ai oti cha, binohlit taha ma, Pita yvt takla 
binili tok. 

56. Atuk o yummvt luak bilika ont binili ka, ohoyo Mita 
achvfot pisa cha, atokolit pisa fehna mvt, Hatak ilvppak kia 
yvmma awant aya kamo, achi tok. 

57. Mihma ik ithano ilahobit, Ohoyo ma! yvmma ak 
ithanoshke, achi tok. 

58. Atuk o anonti in au ma, inla sy yummak ash 
pisa mvt, Chishno vt yvmma ai achvfa chia akinli, achi ma; 
Pita ash ot, Hatak ma! mihi yo sia keyushke. 

59. Atuk o yvmmak atuk ai hvshi kanvlli achvfa foka 
ma, inla hosh kvllochi fehnvt miha mvt, Ilvppak kia yvmma 
awant aya yatuk vt aiahli hoke; ilvppvt Kalili hatak oka, 
achi tok. 

60. Mihma Pita yash osh, Hatak ma! nana ho ish miha 
ka ak ithanoshke, achi tok. Mihma ashalika anumpohonli 
moma na akaka yvt ola tok. 

61. Mihma Chitokaka yòt filemvt Pita ya pisa tok. Ma 
Pita yash ot, yvmmvt, Akaka yvt ik olo kisha ho, hituchina 
ha chik svthano ish miha chi hoke, im achi tuk Chitokaka 
im anumpa hash ithaiyana tok. l 

62. Mihmvt Pita yvt kohcha cha, yahaya GA ita 

63. Mihma Chisvs ash apesvċhit maya tuk hatak ash ot 
ik ahobalot na-mihachi mvt, boli tok. 

64. Micha nishkin a okla ompohomot, nashuka ya ISSO 
mvt, kvta hosh chisso ho? akostininchit anolí, achit į pe 
naklo tok. 

65. Mihmvt ik ahobalo renei nan a INASA isht im 1 sana- 
lit mihachi kvt lauachi tok. 

66. Atuk ọ onnvt taha mak inli ho, hochitoka vhleha, 
micha na holitompa isht asha pehlichi vhleha, mikmvt na- 
holissochi vhleha aiena kot itahoba cha, yummak ash ilauelit 
im ai-apesa aboha ya ishit chukowa mvt, 

67. Chishno ak osh, Klaist mak ọ chia hoh cho? pim 
anoli, im achi tok. Mihma, Hvchim anoli li mak ọ, hvchi 


yimma he keyu. 
18 

68. Micha vno mvt na hvchim asilhha'li mak o, afalamin- 
chit hvs sum anumpula he keyukmvt, anonti ant ik i hotofá, 
hvs svm ahna he keyu. 

69. Himak a pilla ma Hatak Ushi vt Chihowa nan okluha 
imaiya im ibbak isht impak. imma ya a binila he mak oke, 
im achi tok. 

70. Mihma momvt, Mih-kvto chishno ak osh Chihowa 
Ushi chia ho? okla achi tok. Mihma yvmmak ash ot, Mihi 
yo sia mak atuk o hvsh mihvshke, im achi tok. 

71. Mihma, Hvpishno akinli hosh ilap itih fehna iloh a 
haklo kvt, himmakma nan isht atokowa ka iloh ahna hinla 
cho? okla achi tok. 

Chisvs a okla ilauelit Pailat ak oisht im ona ma, 1, 13 Pailat ash ot, 
okla ak osh yumma im ahni fehna hatuk o, Chisvs vt ititaiyukhuna 
ahonvhla chi ka, im issa cha, Balabbas ak o i hotofi. 26 Chisvs vt 
iti-taiyukhvna ahonvbla chi ho okla isht ia myt, Saimon ak osh iti- 
taiyukhvna ya iba shola chi ka atohno; 33 hatak hukopa tuklo 
hosh apihvt iti-taiyukhvna ahonvhla ak inli; achvfa kuto Chisvs 
vt yumma takanli moma ho, i yimmit aiokpuchi. 44 Chisvs vt 
illi. 50 Chosef Alimahlea minti osh Chisvs haknip a ishi cha, 
hohpi. 


1. MIHMA okla laua yot momit wakaya cha, yvmmak 
ash ilauelit Pallat a isht im ona tok. 

2. Yohmi mvt, Hatak ilvppvt Klaist miko yo ile mihvt, 
Sesa ya noshkobo isht chumpa tvl holisso im itahobi 
chatuk a im alvmminchit ahantvt, pim okla talaia ka ok- 
pvnit abanta ho, e pisa tuk oke, achit anumpa okla onochi 
tok. | 

3. Mihma Pailat vt yvmmak ash.o 1 ponaklot, Chishno 
ak osh Chu okla ha 1 miko chia mak oh cho? achi tok. 
Mihma afalamimchi mvt, Mih-mak atuk ish mihvshke, achi 
tok. 

4. Yohmi ma Pailat ash ot, na-holitompa isht asha peh- 
lichi vhleħa, micha okla puta kash, Hatak ilvppa nan ik ai 
vlhpeso nana kia ak ai akostininchoshke, im achi tok. 

5. Mihma okla isht 1 shahlit a chilitut, Ilvppvt vmmona 
ka Kalili ak o ai isht ia hosh Chu okla aiasha ka mominchit 
a hlopullit nana im abvchit, okla ha ai okpvnichit isht aya 
hosh ilvppa vla hoke, achi tok. 

6. Mihma Kalili achi na Pailat vt baklo mvt, Kalili hatak 
okmá, nanta hatuk ba? achit ponaklo tok. 

7. Atuk osh Helot apeblichi yako ai iba fohka atuk o 
akostininchi makinli hosh, Helot ak kia ilapvt nitak yumma 
fehna ma Chelusalem a ant anta hatuk o, pit 1 chuffichi 
tok. 

8. Yohmi na Helot vt Chisvs a pisa mvt, na yukpa fehna 
tok: yohmi kvt yvmma isht ai annoa ka hahaklo ka laua 
hatuk osh, pisa bvnna fehna tuk a hopaki tok; yohmi hatuk 
osh nana a fehna kaniohmi kia a yvmihchi na pisa chi kvt 
ahni tok. 

9. Mihmvt anumpa lauachit nana isht im asilhhvchi tok : 
yohmi kia yummak ash ot afalaminchi kvt nana kia ikim 
acho ki tok. 

10. Mihma na-holitompa isht asha pehlichi vhleha micha, 
na-holissochi vhleha aiena kash ot kvllochi fehnvt anumpa 
onochit hiohmaya tok. 

11. Mihma Helot ash ot in tvshka chipota vhleha hash o 
pehlinchi cha, yummak ash ọ na-keyukechi fehnvt isht 
itukhlakafvt ik ahobacho ke tuk: mihmvt na-fohka tobbi 
holitompa ho fohkachechi cha, falaminchit Pailat a pit i 
chvffichi tok. 

12. Mihma tikba hokvno ai it 1 nukkilli yoh chatuk ak 
osh, nitak yvmma fehna ka Pailat, micha Helot itatuklo kvt 
al iti kana toba tok. 

13. Mihma Pailat ash ot na-holitompa isht asha peħlichi 
vhleha, micha hochitoka vhleha, mikmvt okla a puta. kash 
hoyot itahobi mvt, 

14. Hatak ilvppvt okla ha 1 miko a isht ai iti filamolichi 
yoke, achi hosh isht hvs svm vla tuk: mihma yakeh! hvchi 
tikba ya nana ka ai im asilhhahanchi li kvt, anumpa isht 
hvsh ai onochi tuk imma ka, nana ik ai-vihpeso kvt hatak 
ilvppa ai a takali ka ak im akostiminchoshke. 

15. Mihma Helot vt mihinli tuk; yvmmak o.pit hvchi a 
tihleli li; yohmi ka nana ka isht ai illa he vihpesa ma a 

takali keyushke. 

16. Yohmi hoka fummi lish, 1 hotofi la chi hoke, im achi 
tok. 

17. Yohmi kvt ai-vbanvblit ont ia impa asha ka achv- 
falichit ai i hotofa hi a vlhpesa ha tok. 

18. Mihma himonna achvfa momvt tahpulvt, Hatak 
ilvppvno kanima isht ia cha, Balabbas ak o ish pi kohchi- 
chashke, achi tok. 

19. Yvmmak okvt tvmaha ha antvt i miko a ik im Ftio 
ka chi ka okla ha anukfohkichi, micha hatak vbi aiena hatuk 
o, aboha kvllo a pit a fohki tuk a tok. i 

20. Yohmi hatuk o Pailat vt Chisvs ak o i hotofi T Px 
hatuk osh, himmak ma okla ha im anumpuli tok. 

21. Yohmi kia okla tahpvlvt, Iti-taiyukhuna yo ahonvh- 
Jvchi, iti-taiyukhana yo ahonuhlichi, ahanchi tok. 

22. Mihma ont atuchina ma, Nanta katiohmi ho? nan ik 
al vlhpeso nanta mak ọ yumohmi tuk oh cho? nana ka isht 
ai illa he vlhpesa ka vno vt ak im akostininchoshke ; -yohmi 
hatuk osh fummi lish, 1 hotofi la chi hoke, im achi tok. 

23. Mihma okla a chilita fehnvt chitolit anumpuli hosh, 
yvmmvyt iti-taiyukhvna ahonvbla hinla ka asihihlha tok: mih- 
mvt yvmma, micha na-holitompa isht asha pehlichi vhleha 
aiena im anumpa hak osh imaiyachi tok. 

24. Mihma Pailat ash ot okla hvt nana asilhha tuk mak o 
vihpesa chi ka apesa tok. 

25. Mihma yummak o okla asilhha tuk oka, 1 miko ik im 
antio ka chi ka anukfohkvchichi, micha hatak ma wbi aiena 
hatuk o aboha kvllo a pit a fohki tuk a tok ash, 1 kohchichi 
tok: amba Chisvs ak okvno nana ho okla ahna chi ka, im 
issa tok. 

26. Mihma yummak ash o kanima isht ivt itvnowa mvt, 
Silinian hatak Saimon osh halaka vttvt minti ho okla balvllit 
ishi; yohmi mvt yvmmak osh Chisvs a iba shola chi ka, iti- 
taiyukhuna ya om bohli tok. 

27. Yobmi ma okla lawa fehna kvt iakaiyvt itunowa ma, 

choyo aiena tuk osh yvmmak ash o isht nukhaklot chitolit 
yahaya tok. | 

28. Yohmi kia Chisvs ash ot pit filema mvt, Chelusalem 
ushetik hvchia ma! vno ak okvno svsht yaiyvt nishkin okchi 
hvch ik hlåtvblo kashke: amba hvchishno inli kak o isht ile 
yaiyvt nishkin okchi hvsh hlatvblikmvt, huchim vlla alena 
kak ashke. 

29. Yakeh! vlla ik im iksho, micha oshvto nana a foyuka 
keyu, mikmvt 1 pishik vt na pishechi keyu alena hokvto im 
achukmvshke, okla acha he nitak vt mihintishke. 

30. Yvmma fokakma nvnih chaha puta ka, Pi o kinahli, 
im achikmvt, nvnih chipunta ya, Hush pi ompohomashke, 
achit isht ia hi oke. 

31. Yohmi ka iti vt okchakı o ilvppa okla ai yvmichi tuk 
mvno, anonti shila yokvno nanta mak osh a katiohma hi oh 
cho? achi tok. 

32. Yohmi ma hatak haksı tuklo hosh illit okla chi ho, ai 
apehalinchit isht aya tok. 

33. Atuk osh Kalfali hohchifo yvmmak atuk ash okla ai 
vla mvt, yummak ash, mikmvt hatak haksi tuklo aiena kash 
ot achvfvt ibbak isht-impak imma yo takali ma, anonti achv- 
fot vlhfvbeka tvnnvp o takalı ho, iti-taiyukhuna ya ai aho- 
nvhlichi tok. 

34. Yohmi ma Chisvs ash ot, Aki ma! ish 1 kashofashke : 
nana ka kaniohmi kvt okla ithana ho keyu hoka, achi tok. 
Yohmi ma 1 na fohka ya ita kushkolit mayvt na-shoeli tok. 

35. Mihma okla hvt pisvt hiohmaya tok: mihma hochi- 
toka vhleha mvt ik ahobalot, Inla ya okchalinchi yatuk okvt, 
ilap ak osh Chihowa i holitopa Klaist atuk okmvt ilap inli 
kak osh ik il okchalinchi, achi tok. 

36. Mihma tvshka chipota vhleha ak kia ai im vlvt, ishit 
yopulvt, anonti wineka ipeta mvt, 

37. Chishno ak osh Chu okla ha i miko chia hokmvt, ish 
il okchalinchashke, achi tok. 

38. Yohmi ma Klik, micha Latin, mikmvt Heblu aiena 
anumpa ho isht a holisso kvt, ILUPPAK OSH CHU OKLA. 
HA I MIKO MAK OKE, achi hosh paknaka ya takali tok. 

39. Mihma hatak haksi tuklot vba takohli tuk ash ot 
achvfvt yvmmak ash ik ahobalot mihachit, Chishno ak osh 
Klaist chia hokmvt, il okchalinchi cha, pishno ma ish pi ok- 
chalinchashke, achi tok. 

40. Amba achufa kvto afalaminchit im alvmmit, Chishno 
ak kia na chim vihpisa kvt a miha achvfa hokak osh Chiho- 
wa ha chik 1 nukshopo cho ? 

41. Micha pishno ak okvto pim ai vlhpesa ho muhli; 
pishno nana il a kaniohmi tuk isht ai vihtoba he vihpesa 
mak o e pisa hoka ; amba hatak ilvppak okvto nana ho ok- 
puni tuk keyushke, achi tok. 

42. Mihmvt Chisvs ash, Chitokaka ma! ish apehlichika 
ya ont ish chukowakmvt, is svthaiyanashke, im achi tok. 

43. Mihma Chisvs ash ot, Himak nitak a si awant pala- 
tais aish anta chi hoke, al ahli mak o chim achi lishke, im 
achi tok. 

44. Yohmi ka yvmmvt hvshi kanvlli vlhpisa ont isht han- 
nali foka tok; mihma yakni moma ka ai okhlilit kvnia na 
hvshi kanvili vihpisa ont isht chakkali tok. 

45. Yohmi ma hvshi vt okhilli ma, nan-tvnna tempel anu- 
kaka takali atuk vt iklvnna ita hlilafa tok. 

46. Mihma Chisvs vt chitoli hosh anumpuli mvt, Aki ma! 
sa shilombish a chibbak pit a fohki lishke, achi tok: mih- 
mvt yakohmichit miha mvt, fiopissa tok. 

47. Mihma nana kvt ai yumohmi na Sintulion vt pisa 
mvt, Ilvppvt hatak ahli achukma yatuk o pulla mvhlishke, 
achit Chihowa ya holitoblichi tok. 

48. Mihma okla yumma pisvt ai itahoba tuk ash ot, nana 
kvt ai yvmohmi ka pisa mvt, momvt ilap ikkishi ha isso cha, 
falamvt ilhkoli tok. 

49. Mihma yvmma ai it ithanaka puta, micha choyo Ka- 
lili a asht ai apehvt minti tuk alena kash ot mishema ho 
auet hielit, na yakohmi puta ka pibisa tok. 

50. Mihma hatak vt Chosef hohchifo nan-apesa, micha 
katak aiahli achukma hosh anta tok. 

51. Okla nana im anukfila, micha a kaniohmit maya aiena 
ka ilvppvto ik ibafohko ki tok: ilvppvt Chu okla in tvmaha 

Alimahlea ak o ai vtta hosh yummak kia Chihowa apehli- 
chika ya pit hohoyo ya tok. 

52. Hatak ilvppak ash ot ivt, Pailat a im ona cha, Chisvs 
haknip a asilhha tok. 

53. Micha yvmmak ash ot akuchi cha, na-lapushki linen 
o a bonullit sepvlka vt tuli yosh kulvt toba ho, yvmma ha- 
tak nana kia ik a fohko yatuk o fohki tok. 

54. Mihma yummrt ai atahli nitak atuk ọ, nitak hullo vt 
atukonofvt mihinti tok. 

55. Mihma ohoyo Kalili a asht ai apehvt aya tuk ash kia, 
iakaiyvt ilhkoli cha, sepvlka, micha haknip ash ot kaniohmit 
itola aiena ka achukmalit pisa tok. 

56. Mihmvt falamvt ilhkoli cha, na-balama, micha nan- 
ahama aiena ka atahlit maya tok: mihmvt anumpa vlhpisa 
yoka nitak hullo yokvno foha tok. 

Chisvs vt falamvt tani tuk a enchil tuklo hosh choyo hash sepvlka ak 
o al im anoli, 1. 13 Chisvs nan im ai ithvna vhleha tuk vt tuklot 
Emmavs a itiachi hosh ayvt okla ; 38 il otvnichi, nan im ai ithvna 
vhleha hatuk vt chiya moma na Chisvs vt itintakla ant hikia; 
4T yohmi cha Chelusalem ak 0 vmmona ka ai isht ia hosh wba- 
numpa' ya okla isht anumpula chi ka, im apesa. 51 Chisvs vt vba 
a holitopa ya ia. 


1. Å TUK osh wek nitak vmmona onnvt okhlilinchi feh- 
na ho na-balama atahli tuk vt ishit, inla ka ai itapihvt, se- 
pvlka yash okla ai ona tok. 

2. Mihma tuli vt sepvlka ya kanima pit tonoli tuk o okla 
pisa tok., 

3. Mihmvt okla pit chukowa tuk osh, Chitokaka Chisus 
haknip ash ik peso ki tok. 

4. Atuk o yakohmi tok; okla nana a kaniohmi ik ai ithano 
fehnvt maya ma, yakeh! hatak tuklo kvt i na-fohka shoh- 
malali hosh itumasi a hinli tok. 

5. Mihma okla nukshopvt, aka pit yochonoli ma, yommak 

ash ot, Nanta katiohmi ho mkehaya. illi aiasha ak 0 hvsh 
hoyo cho? 

6. Ilvppa ikshoshke; amba tani baly oke ; Kalili a anta 
moma mvt hvchim anoli kvt ; 

7. Hatak Ushi vt hatak nan ashvchi vhleha ibbak a a 
fohka cha, iti-taiyukhvna ai ahonvhla tuk osh, nitak ont 
atuchinakma falamvt tana hi oke, achi tuk a,hvsh ithaiya- 
nashke, im ačhi tok. 

8. Mihma im anumpa ha tok ya okla ithaiyana tok. 

9. Micha sepvlka yash asht falamvt ilhkoli mvt, auah- 
achufa kash, micha imla moma aiena ka na ya kohpu puta tuk 
ash mominchit ont im anoli tok. 

10. Meli Maktalene, micha Choanna, mikmvt Meli, i 
ishki, micha choyo inla ka yvmma apehvt aya tuk alena kak 
osh vbanumpeshi vhleha ha na-yakohmi puta tuk a ont im 
anoli tok. 

11. Mihma yvmma im anumpa hvt annoa ik ahlo yak o 
ai im itilaui cha, okla ik yimmo ki tok. 

12. Mihma Pita yvt wakaya cha, malelit sepvlka ya onvt, 
pit aka chonoli mvt, linen nan-tvnna ak bano hosh asha 
na pisa cha, ja mvt, nana kvt ai yvmohmi tuk ash, okokko ! 
ahni tok. 

13. Atuk o tuklo kvot nitak mih-makinli ka tumahushi 
Emmavs hohchifo hosh, yummvt Chelusalem a auet i kowi 
untuchina foka hatuk o itiachi tok. 

14. Mihmvt nana kvt ai yvmohmi tuk ilvppa puta kash 
isht it im anumpohonli tok. 

15. Atuk o yakohmi tok; it im anumpulit nan itf im 
asilhhahanchi kash ot moma ho, Chisus akinli kut sakki cha, 

takla aya tok. 

16. Yohmi kia ik ithano ket okla chi ka, nishkin SA mo- 
choli ho chiyuhmi tok. 

17. Mihma yvmmak ash ot, Ilvppak osh anumpa katiohmi 
mak o isht it im anumpohonlit hvsh aya cha, hvsh ilapissa 
cho? im achi tok. 

18. Mihma achvfvt Kleopas hohchifo hosh afalaminchit ; 
- Hatak kanima minti chishno ak hosh Chelusalem a ish anta 

kot himak nitak chohmi yumma nana kvt a kaniohmi ka PER 
akostinincho ke tuk oh cho? im achi tok. 

19. Mihma yummak ash ot, Nana nanta ho? achi ma, 
Chisvs Nasalet hatak nan im a kaniohmi tuk a, yvmmak 
okvt hopaii yosh Chihowa, mikmvt okla puta alena itikba 
ya nana a kaniohmi, micha B aiena kvt a chinto 
fehna tuk; 

20. Yvmohmi tuk o na- holitompa isht asha pehlichi 
vhleha, micha pi hochitoka vhleha aiena kvt, yommvt illa 
chi hosh im vlhpisa chi ka, kaniohmichit ishit inla ibbak a 
fohki na iti-taiyukhuna ahonvhlichi tuk. 

21. Yohmi kia yvmmak osh Isłael'okla ha hlakoficha he 
tuk mak atuk a pi yihimmi tuk; yvmolmi tuk kia keyushke ; 
micha yvmmak bano keyu, nana kvt a yakohmi tuk a himak 
nitak vt nitak ont isht atuchinvshke. 

22. Micha anonti choyo il ai itapeha tuk a a kanimi kvt 
onnahinli fehna sepvlka ya ont maya tuk vt, 

23. Yvmma haknip a ik peso hosh ai vla mvt, anonti en- 
chil mvt i haiaka na pisa ma, Yvmmak ash ot okchaya hoke, 
achi tuk achi cha, okla pi nukhlakyshli tuk oke. 

24. Yohmi ma il ai itapeha tuk a a kanimi kvt sepvlka 
ya ona, yohmi mvt ohoyo nana a miha tuk a vihpesa ho 
ont pisa tuk; yohmi kia yvmmak amo okla ik peso ke tuk 
oke, im achi Te 
' 25. Mihma yvmmak ash ot, z anukfila iksho, hopaii 
vhleha hvt anumpuli tok moma ka chukvsh isht yimma he 
sulaha hvchia ma! 

26. Klaist vt na yakohmi puta ka pisa ha yosh a holito- 
paka ya chukowa he vlhpesa ha tok keyu cho? 

27. Mihmvt Moses, micha hopaii puta aiena tok ai vhli 
kak o isht ia hosh, Holisso Holitopa ya a mominchit ilap a 
isht al annoa ka achukmalit im anohonli tok. 

28. Mihma tvmahushi itiachi yvymmak atuk ash ot itona- 
cha hosi tok; yohmi ma yvmmak ash ot ont ia hinla ka, ile 
chohmichi tok. 

29. Yohmi kia im a chilita fehnvt oklvt, Nitak vt 
shohbit ont opivt mahaya hoka, pi takla ish antashke, 

achit okla tok. Mihma takla anta chi hosh ont chukowa 
tok. 

30. Atuk o yakohmi tok; yvummak ash ot takla impvt 
binili mvt, puska ya ishi cha, vba isht aiokpvchi mvt, tush- 
tolit, yvmmak ash o ipeta tok. 

31. Mihma nishkin vt i fatumvt okla cha, yvmmak ash 
ithanvt okla tok; yohmi ma yummak ash ot į holhponayo 
ha ai i kvninihya tok. f 

32. Mihma, Ilvppvt takla ya a pim anumpuli, micha Ho- 
lisso Holitopa aiena ka achukmalit a pim otvninchi ma, pi 
chukvsh vt libisha tuk keyu ? itim achi tok. 

33. Mihmvt hvshi kanvlli vlhpisa mih-makinli ho wakaya 
cha, falamvt Chelusalem a it vlachi mvt, auah-achvfa kash 
ot, micha ai itapeha tuk aliena kvt, itunaha mot, 

34. Chitokaka yvt falamvt tani pulla mvhli tuk osh, Sai- 
mon a i haiaka kuno, achit maya ho ant pisvt okla tok. 

35. Mihmvt yummak ash osh hina takla ya nanarkvt a 
kaniohmi tuk, micha yummvt pvska tushalichit ashvt kani- 
ohmit im otaiyani tuk aiena kash anolit okla tok. 

36. Mihma yakohmichit anumpohonli moma ho, Chisvs 
vt ilap fehna hosh ai iklvnna ont hikia cha, Nanaiya ket hv- 
chimmi hashke ; im achi tok. 

37. Yohmi kia yvmmak ash ot komuntvt nukshopa fehna 
mvt, Shilup o pisa ka, im ahoba tok. 

38. Yohmi ma, Na katihmi ho hvchi komunta cho? mi- 
cha, Na katihmi ho hvchi chukush anukaka ya na huchim 
anukfila anuktuklo kvt takali cho? 

39. Svbbak, saiyi aiena ka ho pesa; wno sia hash inli 
hoke; sa pusholit ho pesa: shilup vto nipi, micha foni puta 
aiena asha, vno vt si yvmohmi na hvs sa pisa ka, chohmi 
keyu hoka, im achi tok. 

40. Micha ilvppa yakohmichit anumpuli mvt, ibbak, mı- 
cha iyi alena kash 1 haiakvchi tok. 

41. Mihma okla na yukpa kak osh yimmi keyu kisha, mi- 
cha okokko! aiahni aienvt maya takla ma, yvmmak ash ot, 
Ilvppa nan-ilhpak nana kia hvchim asha cho? im achi tok. 

42. Mihma nvni vihpusha tushafa, micha fol-bila alena 
ho okla ipeta tok. 

43. Mihma ishi cha, okla itikba ya ai vpa tok. 

44, Mihmvt, Nan okluha kvt isht a si annovt Moses, mi- 
cha hopaii vhleha aiena 1 holisso, mikmvt ataloa holitopa 
aiena ka ai o holisso tok vt ont aiahli pulla chi mak 0, hvchi 
takla anta li moma kvt anumpa ilvppa puta ka isht hvchim 
anumpuli li tok oke, im achi tok. 

45. Mihmvt Holisso Holitopa ya ithaiyana chi ka, im 
anukfila nan-isht akostininchi a in tiwi tok. 

46. Mihmvt, Klaist vt yakohmi hosh 1 palvmmit, illi tuk 
osh, anonti nitak ont atuchinakma illi tuk vt tana hi a, isht 
al vlhpiesa tok. 

47. Micha ile kostinincha he, mikmvt ai ashvchika puta 
isht a kashofa he aiena kvt yvmma hohchifo ho isht anumpa 
kvot, vmmona ka Chelusalem ak o ai isht ia hosh, oklushi 
moma isbt im anumpa hi oke, achi hosh yakohmit holihiso 
hoke. 

48. Yohmi ho hvchishno ak osh na ki puta ka al- 
atokowvt anoli hvchia mak oke. 

49. Yohmi ka yakeh! Aki vt nana ka hvch ima hi vt 
miha tok mak o, hvchishno a hvchi o kaiyanchi lishke: yoh- 
mi kia Chelusalem tumaha hak o hvsh alashvt, nana alahli 
vba minti kvt ont hvchi anukfoyuka kak mak ashke, im achi 
tok. 

50. Yvmohmi tuk osh yvmmak ash pehlichit kohchvt ivt 
Betani yokvno isht ona tok: mihmvt ilap ibbak ash vba pit 
wieli cha, yvmmak ash holitoblit aiokpvchi tok. 

51. Atuk o yakohmi tok: yvmmak ash holitoblit aiok- 
puchi ai itin takla mvt, ai i filummit vba pilla pit a kunia 
tok. 

52. Mihma yvmmak ash okla pit holitoblichit aiokpvchi 
cha, na-yukpa fehna hosh falamvt Chelusalem a ai vla tok. 

53. Yohmi mvt Chihowa ya in talovt holitoblichit pit 
alokpahanchit tempel anukaka ya ajasha beka tok. Amen. 


UBANUMPA CHAN 


VT HOLISSOCHI TOK. 


CHAPTA I 


Anumpa achi Chisvs Klaist yvmmak osh vmmona fehna ka Chihowa 
ha iba chvfa, 1; 6 Nan-tohwikeli ai ahli kvt achvfa illa ilvppak 
atuk a atokowa anola chi mak osh Chan vt aya hatok, 15 Chan 
vt Klaist a nan vlhtokowa isht ai anol. 85 Chan nan im ai ithvna 
yatuk vt tuklot Chisvs a apeha toba; yummak atuk vt achvfyt An- 
tilu ak osb itibapishi Pita ya ilauelit Ohisvs a isht im cna. 


1. Ù MMONA ka Anumpa hvt ahanta mvt, Anumpa hvt 
Chihowa ya ai iba chvfa tok: mihmvt Anumpa hash ot 
Chihowa ya tok. 

2. Yvmmak inli hosh vmmona ka Chihowa ya al iba chv- 
fa tok. 

3. Yvmmak atuk mak o nan okluha kvt toba tok; yohmi 
ka nana kvt toba tok vt yommak o keyu hokvno ik tobo ki 
tok. i 

4. Yvmmak oka isht ai okchaya yvt asha tok: yohmi ka 
isht ai okchaya yvmmak ash ot hatak puta ka m tohwikeli 
ya tok. 

5. Mihmvt tohwikeli hash ot ai okhlilika ya a tohommi ; 
yohmi ka okhlilika yvt yvmmak ash 0 ik akostinincho ki 
tok. 

6. Hatak Chan hohchifo hosh, Chihowa nana aiahni ho 
aya tok, É 

7. Yvmma pulla tuk mak o hatak vt momvt yimma hi o, 
yvmmak ash osh nan atokoli osh Nan-tohwikeli ash atokowa 
anola chi hosh aya tok. 

8. Yvmmak osh Nan-tohwikeli mih mak a tok keyu; am- 

þa Nan-tohwikeli yomma atokowa anola chi mak osh aya 
tok. 

9. Yakni pakna hatak vt ai-vtta hoka mominchit in toh- 
wikelichi, yvmmak osh Nan-tohwikeli ahli mak a tok. 

10. Yvmmak atuk mak o yakni vt toba toko, yakni a ai 
abanta ma, yakni vt yvmmak ash ik ithano ki tok. 

11. Yvmmak okvt ayvt ilap immi vhleha ho im vla ma, 
immi vhleha hash osh ik 1 yimmo ki tok. 

12. Amba laua kaniohmi hosh ahninchit, ilapo hohchifo 
hai yimmi hokvno, Chihowa ushi vhleha toba chi mak o 
isht ai vlhpesa ka ima tok; 

13. Issish ak o keyu, mikmvt haknip nan ahni keyu, mi- 
cha hatak osh nan abni keyu ho, yvmmak okvt toba tok; 
amba Chihowa yak a tok. 

14. Micha Anumpa. hash ot nipi yo toba. cha; nan isht 
i kana, micha nana aiahlika aienvt isht alotowa hosh pi takla 
ahanta tok : yohmi na isht a holitopa ya, Iki a Ushi vt achv- 
fa illa cha ai isht a holitopa chatuk mak o, chiyuhmi ho e 
pihisa tok. 

15. Chan vt yvmmak oka atokowa anoli uani chitolit 
anumpulit, Auct siakaiyvt mibinti kak osh sa tikba ahanta 
tok mak okvt, yummak ash holitopa kvt vno aa shahli ho, 
isht anumpohonlii li tuk a ilvppak atuk mak oke, achi 
tok. 

16. Micha yvmmvt isht alotowa hatuk ash e moma kvt 
nan isht 1 kana yvt ai itulbitkuchi ho, e pisa tok. 

17. Nan-vlhpisa yokvto Moses ak atuk mak o vlhpibisa 
tok: amba nan isht 1 kana, micha nan-alahlika aiena hokuto 
Chisus Klaist ak o a minti tok. +% 

18. Hatak nana hosh Chihowa ya nitak nan ash o pisa 
tok keyu: Ushi holitopa achvfa illa Iki shakba ya afoyuka, 
yvmmak atuk okvto yvmmak oka otvninchi tok oke. 

19. Mihma yvmmak ash o, Kuta chia hoh cho? achit 
ont i ponakla chi ka, Chu okla hvt na-holitompa isht asha, 
micha Lefait okla aiena ka Chelusalem aa kohchit pit tihleli 
na Chan vt atokowa anoli tok a ilvppak oke. 

20. Yohmi kvt yvmmak ash ot atokolit anoli kvt, Mih sia 

hoke, achi tok keyu; amba atokolit, Uno ak osh Klaist'o 
sia keyu hoke, achi tok. 

21. Mihma okla 1 ponaklot, Mih kvto kuta hako? Elias 
ak o chia ho? achi tok: mihma, Mih sia keyu, achi tok. 
Hopaii mih mak o chja ho? achi ma; afalaminchi mvt, 
Keyu, achi tok. 

22. Mihma, Kuta chia hak 0? ish pim anoli na auet pi 
tihleli tuk vhleha ha anumpa falama ka ont il imashke: 
chishno akinli kvto, Kvta ho ish ile miha cho? im achi 
tok. 

23. Mihma yummak ash ot, Achvfa hosh yakni halaka 
yo ai anumpohonlit, Chitokaka ataya hi a oh apissvlichí, 
ahanchi ho hopaii Esaias vt isht anumpohonli tok mak o 
mih sia mak oke, achi tok. 

24. Mihma okla vlhtokvt ilhkoli tuk ash ot Falisi uhleha 
ha tok. 

25. Atuk osh yummak ash o okla 1 ponaklot, Chishno ak 
osh Klaist mih mak o chia keyu; Elias a chia keyu; anonti 
hopaii mih mak o chia keyu hokak osh, nanta katiohmi ho 
ish baptismochi cho? ım achi tok. 

26. Chan ash osh yvmmak ash o im afalaminchi waa; 
Uno vto oka yo ishit baptismochi lishke; amba achvfa 
kvt hvchi takla hikia yvmmak okuno hwch ik itha- 
noshke. 

27. Yvmmak osh siakaiyvt minti kvt holitopa kvt a shahli 
ka, i shulush isht-talakchi a hotof la he si ahoba keyu mak 
oke, achi tok. 

28. Chatan misha Behlabala yvmmak o Chan vt a bap- 
tismochi hosh ahanta hatuk o, ilvppa puta kvt ai yakohmi 
tok. 

29. Atuk o ont onna ma Chan vt, Chisvs vt 1 minti na 
pisa mvt, Chihowa in Chukfvlhpoba ushi, yummak osh 
yakni im ai-ashvchika isht kanchi a, ho pesa. 

80. Hatak vt auet siakaiyvt minti kvt, yvmmak osh sa 
tikba ahanta tuk osh holitopa kvt a shahli hoke; achi li tuk 
a ilvppak osh mih mak oke. 

31. Yohmi kvt. ilvppa ithana li tuk keyu;. yobmi kia 

ilvppak osh Islael okla hą im otvna chi kak o, vno vt oka 
ya ishit baptismochit aya li hatuk oke, achi tok. 

32. Mihmvt Chan vt atokowa anolit, Shilombish okvto 
pvchi yoshuba yo chiyuhmi hosh vba ya vttvt mintit, yvm- 
mak ash ant o binili na pisa li tok: 

33. Yohmi ka yvmmak ash o ak ithano ki tok; yohmi 
kia oka ishit baptismochi la chi ho, sa tohno tuk yvmmak 
osh, Kuna ho Shilombish ak osh aka mintit ant o binili na 
ish pisa chi ka, mihi yosh Shilombish Holitopa ya ishit bap- 
tismocha chi mak oke, im achi tok. 

84. Atuk o, Ilvppak osh Chihowa ha Ushi pulla hatuk a 
pisvt, atokowa anoli li tuk oke, achi tok. 

35. Anonti ont onna ma Chan vt ilap, nan im ai ithvna 
tuklo alenvt hinli tok. 

36. Micha Chisvs ash ot nowvt aya na pisa mvt, Chiho- 
wa in Chukfvlhpoba ushi a ho pesá, im achi tok. 

37. Mihma nan im ai ithvna tuklo kash ot, yvmmak 
ash ot anumpuli na haklo mvt, Chisvs a iakaiyvt okla 
tok. 

38. Mihma Chisvs ash ot filema cha, iakaiyvt okla kash o 
pisa mvt, Nanta ho hvsh hoyo cho? im achi ma, Labbai ma! 
yvmmvt vlhtoshowakmvt, nan-ithvnanchi ma! achi, Katima 
ko ish ai vtta yoh cho? im achi tok. 

39. Mibma, Mintit ant ho pesá, im achi tok. Mihma 
itulachit kanima ai-vtta yatuk a ant pisvt okla mvt, hvshi 
kanvlli vlhpisa ont isht pokoli foka Boop oka, nitak yvm- 
mvno apehvt ashwa tok. 

40. Tuklot Chan vt anumpuli na haklo cha, yumma 
iakaiyvt okla tuk ash, achvfa kot Antilu, Saimon Pita itiba- 
pishi ha tok. 

41. Yvmmak ash ot na tikba ilapo itibapishi akinli Sai- 
mon ak Oo pisa mvt, Messias ash, yummvt vlhtoshowakmvt, 
Klaist achi ho il ahayuchishke, im achi tok. 

42. Mihma yvmmak ash o ilauelit Chisvs a im vla tok. 
Mihma Chisvs vt yvmmak ash o pisa mvt, Chona ushi 
Saimon chia hvt Sefas, yvmmvt toshowakmvt, tuli achi 
hoke, yvmmak o chi hohchifashke, achi tok: 

43. Atuk osh ont onna ka Chisvs vt Kalili a ia hi atuk 
osh Filip a pisa mvt, Is siakaiyashke, im achi tok. 

44. Filip vt Antilu, micha Pita ita-tuklo in tumaha Bet- 
saita yak o ai vtta ya tok. 

45. Filip vt Nahlanael a pisa mvt, Chisvs Nasalet vtta, 
Chosef ushi, yummak o nan vlhpisa ya Moses vt, micha 
hopaii puta kvt isht a holissohonchi tok mak o, e pisvshke, 
im achi tok. 

46. Mihma Nahlanael ash osh, Nana achukma kvt Nasa- 
let a ai itolvt kohcha hinla ho? im achi ma, mmap ash osh, 
Minti cha, ant pisá, im achi tok. 

47. Chisvs vt Nahlanael vt i minti na pisa mvt, Yakeh! 
Islael batak ahli fehna kvt nana ilahobi keyu mak oke, achi 
tok. 

48. Mihma Nahlanael ash ot, Katiohmit is svthana cho ? 
im achi ma, Chisvs vt afalaminchi mvt, Filip vt ont ik chi 
hoyo kisha ho, fik vpi nuta ya ish asha kak o, chi pisa 
li kamo, im achi tok. 

49. Mihma Nahlanael, ash ot afalaminçhi mvt, Labbai 
ma! chishno ak osh Chibowa Ushi chwshke; chishno ak 
osh Islael okla 1 miko chivshke, im achi tok. 

50. Chisvs vt afalaminchi mvt, Fik vpi nuta ya ish 
asha ho chi pisa li tuk achi li kak o, chi yimmi ha cha? 
nana kvt ilvppa i shahli fehna ka ish pisa hi oke, im achi 
tok. 

51. Mihma, Ahlishke, ahli mak o chim achi lishke, 
Himak a pilla vba yvt tiwa na Chibowa im enchil vhleha 
hvt Hatak Ushi a auet ai akohowa, anonti vba pit ai ihiya 
alena ka, ish pisa hi oke, im achi tok. 


CHAPTA 11. 


Kana ak o nan-itauwayvchi asha ho Chisvs vt oka kapvssa atuk a 
oka paki ikbi, 1; 12 Chelusalem a ona cha, na chumpa vhleha, 
micha na kanchi vhleha aiena tempel anukaka ajasha tuk a kocha 
pit yuhli; 23 yohmi ma Chisvs vt na fehna yvmihinchi ho pisa 
hatuk mak osh lauvt i yimmi. 

1. ATUK o nitak ont atuchina ma Kalili yakni Kana 
a nan-itauwayuchi vt asha tok: mihma Chisvs ishki vt 
yumma ont anta tok. 

2. Mihma Chisvs, micha nan im ai ithuna vhleha aiena 
kvt nan-itauwayuchi a aya hi a, im annoa tok. 

3. Atuk o oka paki vt ont ai ik im ikshot taha ma, Chisvs 
ishki vt yvmmak ash o, Oka paki vt okla ik im ikshoshke, 
im achi tok. 

4. Chisvs ash ot, Ohoyo ma! vno vt nanta isht a chi aha- 
laia li cho? hvshi kanvlli vm ai vlhpisa hvt ik ai ono kisha 
hoke. 

5. Ishki ash ot nan-isht asha vhleha hash, Nana ho hv- 
chim achikma, hvsh yvmihchashke, im achi tok. 

6. Mihma Chu okla ai yvmohmi yatuk osh isht il ai achi- 
fa ya tuk, tuli shuti oka ai-vlbeha hannali kvt, fvkin tuk- 
lokmá, tuchinakma nana ai vlhto aiyuka hosh yvmma ta- 
lohmaya tok. 

7. Atuk o Chisvs ash ot, Shuti oka ai-vlbeha ya oka oh 
alotoli, ım achi tok. Mihma yvmmak ash o okla alotolit 
iti-vibi vhlichi tok. 

8. Mihma, Inta! ho bicheli cha impa pehlichi ya ishit oh 
ım iá, im achi tok. Mihma okla ishit im ia tok. 

9. Mihma impa pehlichi ash ot oka oka paki toba tuk ash 
ishkot pisa cha, kaniohmi hosh toba tuk a ik akostinincho 
mvt, yohmi kia nan-isht asha vhleha oka ochi tuk okvto 
ithana ho, impa peblichi ash ot himona ohoyo itauwaya ash 
hoyo tok. 

10. Yohmi mvt, Hatak moma kvt vmmona ka okapaki 
achukma ka talohli chatuk; atuk osh hatak vt ishkot fiho- 
pak mak o, okpulo yak oh chatuk; amba chishno vto oka 
paki achukma ya ish il atomba na himak atoshke, im achi tok. 

11. Na fehna yvmihchit isht ai vmmona kvt ilvppak 0 
Chisvs vt Kalili yakni Kana yak o ai yvmihchit, ilap im a 
holitopa ya otvninchi tok; mibma nan im ai ithvna vhleha 
hvt 1 yimmi tok. 

12. Ai yakohmi ha ya, yvmmak ash ot, ishki, micha iti- 
bapishi vhleha, mikmvt nam im ai ithvna vhleha aienvt Ka- 

penavm a ilhkoli tok; atuk osh nitak kanohmi aa ho ont 
maya tok. 

13. Mihma Chu okla 1 Tanzia nynii ont ia yvt ai ona 
hosi hatuk o, Chisvs vt Chelusalem a ia tok. 

14. Atuk osh tempel anukaka ya wak, chukfvlhpoba, 
micha puchi vihpoba aiena kanchi vhleha, mikmvt tuli holis- 
so itatoba aiena kvt binohmaya na pisa tok. 

15. Mihmvt aseta chipunta yo isht fuma ikbi cha, yvm- 
mak ash, chukfvlhpoba, micha wak puta aiena kash mom- 
mchit tempel a a kocha weli tok; mihmvt tuli holisso itato- 
ba vhleha in tvli holisso ash aka faopli mvt, anonti al-impa 
tuli holisso ai-itatoba puta kash kinahlichi tok. 

16. Mihmvt puchi yoshuba vihpoba kanchi vhleha hatuk 
ash o, Ilvppa kanima ishit oh ia cha, Aki in chuka yano na- 
na al-itatoba chuka hvch ik ikbo kashke, im achi tok. 

17. Mihma, Chin chuka i hullo pulla kak osh vm anuk- 
fila uhvlinchit ai ishit kaiyanchishke, achi hosh holisso ha 
tok a, nan im ai ithvna vhleha lwt ithaiyana tok. 

18. Mihma Chu okla hash ot afalaminchi mvt, Nan isht 
atokowa nanta ho ish pim otvninchi hosh- ar puta ka ish 
yakohmichi cho ? im achi tok. 

19. Mihma Chisvs ash ot afalaminchi mvt, Tempel ilvppa 
oh okpuni; atuk ma nitak tuchinakma falaminchit ikbit hi- 
lechi lashke, im achi tok. 

20. Yohmi ma Chu okla hash ot, Tempel ilvppvt a 
pokoli ushta akocha .hannali ho tobvt vlhtaha tok: yohmi 
ka chishno vto nitak tuchina ho falaminchit ikbit ish hilecha 
hinla cho? achi tok. 

21. Yohmi kia yvmmak okvt Er WA tempel ak o 
isht anumpuli ha tok.’ 

22. Yohmi tok o mu ash ot illi tuk vt falamvt tani 
ma, ilvppa im achi tok a, nan im ai ithvna vhleha hvt ithai- 
yana tok; mihmvt Holisso Holitopa, micha Chisvs vt anum- 
pa anumpuli tok aiena ka okla yimmi tok. 

23. Ubanublit ont ia isht ashvt impvt maya nitak o, 
yvmmvt Chelusalem a anta cha, na-fehna puta ka yvmihinchi 
na okla pisa mvt, lauvt 1 yimmi tok. 

24.” Yohmi kia Chisvs vt hatak moma ka ithana hatuk 
okvt ik 1 yimmo ki tok. 

25. Micha nana hosh hatak a anukfoyuka ka ithaiyana 
hoka, kuna kia hatak a isht atokolit im anola he vihpesa 
keyu ki tok. 


CHAPTA III. 


Chisvs vt Nikotemvs a It im anumpuli; yobmi hosh atuklanchit vtta 
hi oka ai vlhpesa batuk, 1; 14 micha kaniohmi kia ilapvt ititaiyuk- 
huna a takalit illa hi a ai vlhpesa hatuk aiena; 16 mikmvt hiho- 
wa hyt bhatak a i hullo ka, 18 micha Chihowa ik im antio vhleha 
hvt nan į palvmma he aiena ka anoli. 22 Chan vt Klaist nan-isht 
a holitopa ya, micha yvmma i yimmi hatuk okvto ai okchaya he. 


1. HATAK vt Falisi yosh Nikotemvs hohchifo hosh, 
Chu okla pehlichi yosh ahanta tok. 

2. Atuk osh yvmmak ash ot ninak o ayvt Chisvs a im 
vla cha, A shahli ma! chishno ak osh nan ithunanchi yosh 
Chihowa ak o ish a minti ka il ithanvshke ; Chihowa ak osh 
ik apelachokma, hatak nana hosh na-fehna ilvppa puta ish 
yvmihinchi ka, yvmihcha he keyu hoka, im achi tok. 

3. Chisvs vt afalaminchi mvt, Ahlishke, ahli mak o chim 
achi lishke, Hatak vt atuklant vtta keyukmvt, Chihowa 
apehlichika ya pisa he keyu hoke, im achi tok. 

4. Nikotemus ash ot, Hatak vt sipoknit taiyaha kvt kati- 
ohmi kak osh vtta hinla ho? atukla ma ishki im oshvto ya 
pit chukowa cha, vtta hinla ho? im achi tok. 

5. Chisvs vt afalaminchi mvt, Ahlishke, ahli mak o chim 
achilishke, Hatak vt oka, micha Shilombish ita-tuklo kak o 
isht ai vtta keyu hokuto, Chihowa apehlichika ya chukowa 
he keyu hoke. 

6. Nipi yo a tobvt vtta hokvto, nipi yoke; mikma Shi- 
lombish o a tobvt vtta hokvto, shilombish oke. 

7. Atuklanchit hvsh vtta pullashke, chim achi li tuk a, 
okokko! chik ahno kashke. 

8. Mahli hvt kanima yo pit ai im vlhpesakmvt, pit mahlit 
fokka hokvno ish haklo kia, yommak o a minti hosh, anonti 

yummak o ia, ish ai ahni keyu ka, Shilombish ak o a tobvt 
vtta hokvto yvmmak mli kak o chiyuhmi bano hoke, im achi 
tok. 

9. Nikotemvs ash osh afalaminchi mvt, Katiohmi kak osh 
ilvppa puta kvt yvmohma hinla cho? im achi tok. 

10. Chisvs vt afalaminchi mvt, Islael okla ha nan-ithv- 
nanchi chia hokak osh, ilvppa puta ka chik ithano cho? 

11. Ahlishke, ahli mak o chim achi lishke, Nana ka il 
ithana mak osh il anumpuli: mikmvt' e pisa tuk mak osh 
atokolit il anoli hoke; yohmi ka nana atokolit il anoli ka ik 
hvchi yimmoshke. 

12. Nana kvt yakni paknaka asha yo isht a hvchim anoli 
li ba ya tuk a, ik hvchi yimmo ke tuk vt, anonti nana kvt 
vba asha ho isht a huchim anoli li hok mak o, katiohmit hv- 
chi yimma chi cho? 

13. Yohmi ka hatak nana hosh vba ya ia tuk keyu; amba 
vba ya mintit vla tok Hatak Ushi vba ya asha yvmmak il- 
lvshke. j 

14. Yohmi ka Moses vt sinti a kowi anukaka ya vba tak- 
alichi tok a, yummak inli chiyuhmit Hatak Ushi vt vba takali 
pulla hi oke : 

15. Yohmi na kuna hosh yvmma 1 yimmikmvt, ik illo 
hosh, amba ai-okchayvt bilia yo pisa hi oke. 

16. Chihowa yvt yakni a 1 hullo fehna kvt, kuna hosh 
yumma i yimmikmvt ik illo hosh, amba ai okchayvt bilia yo 
pisa hi 0, Ushi achvfa illa holitopa ya auet ima. tok. 

17. Yakni ak o ilbvshacha chi ho, Chihowa yvt Ushi a 
auet ima tok keyu hoka; amba yummak atuk mak o yakni 
wt isht al okchaya hi a tok; 

18. Kuna hosh yvmma 1 yimmi kuto, isht ai ilbvsha he 
anumpa hvt onvtula keyu hoke: amba kuna hosh i yimmi 
keyu hokvto, Chihowa Ushi achvfa illa holitopa hohchifo 
hatuk a 1 yimmi keyu kvt, isht ai ilbvsha he anumpa hvt 
onvtula mashko hoke. 

19. Yohmi ka tohwikeli hvt yakni a ant iba chukowa 
ma, ilap nana a kaniohmi ai vihpesa keyu hatuk okvt, hatak 
vt ai okhlilika, yak osh im ai achukma kvt atohwikinli ka, 

im i shahli, ilvppak o isht ai ilbvsha he anumpa hvt onvtula 
hoke. 

20. Nan ik ai vlhpeso ya a yohmi aiyukali vt atohwikinli 
ka i nukkillikmvt, anonti ilap nana a kaniohmi yvt otunit ik 
hofahyalo ka hinla ka, atohwikinli ka ik ono chatuk oke. 

21. Amba kvna hosh nan-ai ahlika yo a yohmi yokvto, 
ilap nana a kaniohmi yvt Chihowa yak atuk mak o isht a 
yumohmi tuk vt otvna chi ka, atohwikinli ka ona chatuk 
oke, im achi tok. 

22. Nana kvt ai yakohmi ha ya, Chisvs vt nan im ai 
ithuna, vhleha ha it apihvt Chutea yakni a ai vla tok; mih- 
ma takla yummak o antvt baptismochi tok. 

23. Mihma Chan ak kia Salim i bilika Enon yvmmak ọ 
oka vt laua hatuk o, baptismochit ahanta tok: mihma okla 
hvt ai vlvt baptismo tok. 

24. Chan vt aboha kvllo ik fohko kisha ha tok. 

25. Yohmi ma Chan nan im ai ithuna vhleba kanimi, 
micha Chu okla aiena kvt na-baptismo a isht ai it im asilh- 
hvchit maya tok. 

26. Mihmvt Chan a ai im ai vlvt, Nan-ithvnanchi ma! 
Chatan misha ya a chi awant aya tok yvmmak o nana ai 
atokowa isht ish anohonli kash, yummak fehna kvt baptis- 
mohonchi ho, okla momvt im ai itahohombushke, im achi 
tok. 

27. Chan ash ot afalaminchi mvt, Uba yak o auet ai ima ho 
keyukma, hatak vt nana ho ilap inli kvt isha he keyu hoke. 

28. Uno vt Klaist mak o sia keyu: amba itikba aya a si 
vlhtoka hatuk oke; achi li tok a hvchishno fehna akinli kyt 
ai atokowa ka hvs sum ithanvshke. 

29 Ohoyo himona hatak auwaya ka ilaueli kak osh, yvm- 
myt hatak himona ohoyo itauwaya mak oke: amba himona 
ohoyo itauwaya 1 kana hokvto himona ohoyo itauwaya 
anumpuli pulla kak o hikivt 1 haponaklot isht a yukpa 
chinto hoke: yohmi ka na sai yukpa ilvppvt isbt aiahli 
mak oke. 

30. Yvmmak okvto isht 1 shahlit mahaya he vlhpesakma, 
amba vno vto ak a lauwot mahaya la he vibpesa hoke., 

31. Uba ya a minti yvmmak okvto moma ka i shahli 
hoke: yakni yak o a minti hokvto yakni yakinli; mikmvt 
yakni yak o ai isht anumpuli hoke; vba ya a minti yum- 
mak okvto moma ka i shabli hoke. 

32. Micha nana ka pisa tuk; mihmvt Naa tuk aiena 

mak osh yummak ash atokolit anumpuli hoke; yohmi kia 
nan al vlhtokowa anohonli ka, hatak nana kia ik yimmoshke. 

33. Kuna hosh, yvmmvt nan ai vlhtokowa anoli ka yim- 
mit aiokpvchi bokuto; Chihowa yut aiahli ka, aiahlichi hosh 
yimmi hoke. 

34. Chihowa yu atohno tok a, yummak okvt Chihowa 
im anumpa ho anumpohonlishke; yummak oka Shilombish 
vt vlhpisa ho Chihowa yvt ihima keyu hoka. 

35. Iki vt Ushi a į hullo kvt nan okluha ka yumma ibbak. 
o fohkishke. 

36. Kuna hosh Ushi a i yimmi hokvto ai- -okchayvt, bilia 
ya pisa hoke; mikma kuna hosh Ushi a i yimmi keyu ho- 
kvto, ai-okchaya ya pisa he keyu; amba Chihowa nan-isht 
ai 1 nukkilli yak osh onvtuyula hoke, achi tok. 


CHAPTA IV. 


Chisvs vt Samalia ohoyo ho ai okchaya oka ak ọ isht im anumpuli 
hosh 1, 26 ilap ak osh Klaist mak atuk vt il anoli ; 28 mihma ohoyo 
hash ot falamvt tvmaha ha ona cha, yvmmak atuk a okla ha im 
anoli; 89 mihma okla hash ot na yimmi. 43 Chisvs vt falamvt 
Kalili a ona tuk osh Kana ak o anta hosh, hatak holitompa ushi vt 
abeka hosh Kapenavm ak ọ itonla ka, pit hlakofichi. 


1. CHISUS vt nan ithvna vhleha ikbit baptismochi kvt, 
Chan a 1 shahlichi ka, Falisi vhleha hvt haklot maya ka, 
Chitokaka yvt akostininchi hatuk osh, 

2. Chisus vt ilap mli kvoto baptismochi keyu ho, amba 
nan im ai ithvna vhleha hak atuk ak o, 

3. Chutea yash issvt Kalili yash inli ho anonti ia tok. 

4. Yohmi kvt Samalia ya pit hlopullit maya he vlhpesa 
tuk a tok. 

5. Atuk osh Chekob vt ushi Chosef a osapa ima tok ta- 

laia ka bilika, Samalia yakni tvmaha Saika hohchifo ho, vla 
tok. 

6. Yohmi ma Chekob i kuli hut yvmma hikia yala yoh- 
mi hatuk o Chisvs vt nowvt ayvt hoyvbli mvt, hushi kanvlli 
isht vlhpisa ont hannali foka hatuk o, kuli yvmmak ash w- 
kohmit a bininli tok. 

7. Atuk `o Samalia ohoyo hvt oka ochit aya hosh yom: 
mak ash o vla ma, Chisvs ash ot, Pi na ak ishkó, im 
achi tok. 

8. Nan im ai ithvna vhleha TO ilimpa ii tvmaha 
ilhkoli tuk a tok. 

9. Yohmi ma Chu okla hvt Samalia okla ha nan ai itim 
ahalaia keyu chatuk oka, Katiohmi ho Chu chia hokak osh, 
vno vt Samalia qa sia ha oka is sum asilhha cho? im 
achi tok. 

10. Chisvs ash ot afalaminchi mvt, Chihowa i na- IA 
ha, micha kuna hosh, Svpeta na ak ishkó; chim achi aiena 
ka ish ithana batuk okmvt, ilapo ak o ish im asilhha na 
yvmmak okvt oka okchaya yo chipeta he tuk oke, im achi 
tok. 

11. Mibma ohoyo hash, ot, A shahli ma! isht ish ocha 
hi vt nana kia ik chim iksho ho, anonti kvli hvt hofobishke ; 
yohmi ka katimak o oka okchaya yvmma ish ai ishi hosh ? 

12. Chishno ak osh piki Chekob vt ilapo inli, micha im 
vlla vhleha, mikmvt 1 wak aienvt ai ishko yatuk vt kuli ha 
pima tok a ish imaiya hotuma! im achi tok. 

13. Chisvs vt afalaminchi mvt, Kvna hosh oka ilvppa 
ishko tukmvt, anonti itukshila he; 

14. Amba kvna hosh oka ya ipeta la chi yvmmak-o ishko 
hokvto, nitak nana itukshila he keyu ;-amba vno ak osh oka 
ya ipeta la chi hokvno, yvmmak atuk ma a foyukvt tobo- 
honli na nitak bilia hi oke im achi tok. 

15. Ohoyo hash ot, A. shahli ma! oka ilvppa is svpeta 
na ik svtukshilokmvt, anonti ochit aya kvt ilvppak o ak lo 
kashke, im achi tok. 

16. Chisvs ash ot, Ia cha, IN hatak a ont i howvt ula, 
Im achi tok. 

17. Mihma ohoyo hash ot afalaminchi mvt, A hatak vt 
ikshoshke, achi ma, Chisvs vt, A hatak vt iksho, ish achi 
kvt, vlhpesa ish mihvshke. 

18. Hatak vt tahlapi hosh chim asha tuk osh, anonti 
himonasi a chim asha kvto, chi hatak atuk 0 keyu hoka, 
yummak okvno aiahli mak osh ish mihvshke, im achi tok. 

19. Ohoyo hash ot, A shahli ma! hopaii chia hatuk o 
chi akostininchi lishke. 

20. Pin tikba vhleha hvt nvnih ilvppak o asht Chihowa 
pit aiokpahanchi tok: a tok ak o hvchishno vto Chelusalem 
a ashvt hatak,puta kvt Chihowa pit aiokpahancha he vih- 
pesa hatuk a ish mihvshke, im achi tok. 

21. Mihma Chisvs ash ot, Ohoyo chia mot is sa yim- 
mashke; nvnih ilvppa, micha Chelusalem aiena kak kia 
mayut Iki a pit hvsh aiokpvcha he keyu ka hi a hvshi 
kanvlli vihpisa hvt mihinti hoke. 

22. Hvchishno vto yummak o hvsh ahni keyu hosh pit 
hush aiokpvchishke ; isht-ai-okchaya hi vt Chu okla immi ho- 
ka, pishno vto nana ho pit il aiokpvchi hokvt il ithana hoke. 

23. Yohmi kia Chihowa pit aiokpvchi aiahli vhleha hvt 
shilombish, mikmvt alahli aiena mak o isht aiokpahancha 
hi a, hushi kanvlli at vlhpisa hvt mihinti ho, anonti himonasi 


a vla hoke: yvomma chohmi hosh ilapa aiokpvcha he ako. 


Iki vt hoyo hoka. 

24. Chihowa yvt Shilombish oke: yohmi ka kuna hosh 
yvmma pit aiokpvchi hokvt shilombish, mikmvt aiahli alienas 
mak o isht aiokpvchi pullashke, im achi tok. 

25. Ohoyo hash ot, Messias, Klaist hohchifo kvt, vla hi a 
ithana lishke, yvmmvt vla hok mak osh, nana moma ka pim 
anola hi oke, im acht tok. 

26. Chisvs ash osh, Uno vt chim anumpohonli li kak osh 
mihi yo sia hoke, im achi tok. 

27. Mihma nan im ai ithvna vhleha hash ot ilvppa atak- 
lama ma ai vla cha, yvmmvt ohoyo ha it im anumpuli tuk 
a okla anukhlakancha tok: yohmi kvt hatak achvfa kia, 
Nanta ho ish hoyo hosh? Katiohmi ho yvmma ish it im 
anumpuli cho? achi kia iksho ki tok, 

28. Yohmi ma ohoyo hash ot isht-ochi ash talali cha, ivt 
tumaha ont chukowa myt, hatak puta kash, 

29. Yakeh! hatak vt nana ho a kaniohmi li tok a mo- 
minchit. vm anoli ka ant ho pesá, ilvppvt Klaist mak o keyu 
ho? achi tok. : 

30. Mihma tvmaha hash a kohchvt ivt, yommak ash okla 
im ai ona tok. 

31. Yohmi takla ma nan im ai ithvna vhleha hash ot, Pi 
shahli ma! impá, achit im asilhha tok. 

32. Yohmi kia, Ilhpak vpa la chi kvt vm asha yvmmak 
oka hvch ik akostininchoshke. 

33. Yohmi hatuk o nan-ithuna vhleha hash ot, Ùpa chi 
ka hatak nana kia isht im vla tuk atuk o? it im achıt maya 
tok. 

' 84. Chisvs ash ot, Auet sa kanchi tok nan ahni kak o a 
yvmohmi, micha i na-toksvli atahli aiena kak osh vm ilhpak 
oke. 

” 85. Na-hoyo ai vlhpesa chi ka hvshi ushtvt asha moma, 
hvsh achi keyu ho? yakeh! oh vba chakali cha, osapa puta 
kvt himonasi ak kia a hoya he ai ona kyt tohmbi ka ho pesa, 
huchim achi lishke. 

36. Na-hokchi, micha nan vmo ita-tuklo kvt itibai yukpa 
chi ka, nan vmo yash ot vihtoba ha ishi hosh ai okchayvt 
bilia na-waya ya hoyo hoke. 

37. Yohmi ka achvyfvt hokchi okma, anonti achvfa hosh 
vmo, achi tok 2 yvmmvt aiahlishke, 

38. Hvchishno vt hvsh a toksaiyali tok keyu kvt hvsh ai 
vma chi ka, pit hvchi tihleli li tuk: hatak inla yosh toksvli 
tuk o, im a toksvli yash pit hush chukowa tuk oke, inr achi 
tok. 

39. Mihma ohoyo hvt nana vlhtokowa ka anolit, Nana 
ho a kaniohmi li tok 23 mominchit vm anolishke, achi ka 
Samalia okla tvmaha asha tuk vt lauvt yummak ash isht ai 
i yimmi tok. 

40. Yohmi hatuk osh Samalia okla hvt yvmmak ash im 
ai vla mvt, takla anta hinla ka im asilhha tok; mihma yvm- 
ma anta na nitak tuklo tok. 

41. Mihma ilap fehna akinli im anumpa hatuk o himakma 
yimmi kvt laua tok. | 

42. Mihmvt ohoyo hash o, Himak ano pi yimmishke, 
chishno ak osh nan ish anoli kak ọ keyu; pishno akinli hosh 
il ai i haponaklo cha, ilvppak osh Klaist, yakni okchalinchi 
mak atuk pulla ka il akostininchishke, im achi tok. 

43. Nitak tuklo ont vbanvpa ma yummak ash kohchvt 
ia mvt, Kalili a ona tok. 

44. Chisvs akinli kvt hopaii vt ilap i yakni akinli a a 
holitopa hi vt ik im iksho ka, vlhtokowa anoli tok. 

45. Micha Kalili ash vla ma, Kalili okla hvt yvmmak kia 
impa holitopa ya itvnowa hatuk osh, impa holitopa isht 
asha yummvt Chelusalem a nana puta ka a yumihchi tuk mo: 
minchit pisa tuk okvt, yvmmak ash o okla alokpuchi tok. 

46. Yohmi hatuk o Chisvs ash ot Kalili yakni Kana yvm- 
mak o oka ya okapaki ai ikbi tok ash ot, anonti ona tok. 
Mihma hatak holitompa achvfa hosh ushi vt abeka kvt Ka- 
penavm a itonla tok. l 

47. Atuk osh, Chisvs vt Chutea ya a kohchvt ayvt Kalili 
ula ka, haklo mvt, yummak ash im ona cha, ushi vt illa hosi 
hatuk o, ivt ont hlakoficha hinla ka, im asilhha tok. 

48. Yohmi ma Chisvs ash ot, Nan isht atokowa, micha 
na-fehna aiena ho hvsh pisa ho keyukmvt, huchi yimma he 
keyushke, im achi tok. 

49. Mihma hatak holitompa hash osh, A shahli ma! vm 
vlla vt ik inlo takla ish onashke, im achi tok. 

50. Mihma Chisvs ash ot, Chiso hvt okchaya hoke; ish 
jashke, im achi tok. Mihma hatak ash ot,'Chisvs vt im 
anumpuli ka anumpa ha yimmi cha,ia tok. 

51. Atuk osh ia hosh aya ma, nan isht im asha vhleha 
hvt afama cha, Chiso hvt okchayvshke; achit im anoli tok. 

52. Mihma hvshi kanvlli vlhpisa yvt kaniohmi kak o pit 
nuktanlvt isht ia tuk a im a ponaklo tok. Mihma, Pila- 
shash hvshi kanvlli vlhpisa ont isht untuklo kak o yunha 
hvt shipa tuk, im achi tok. 

53. Yohmi ma iki ash ot, Chisvs vt, Chiso hut okchaya 
hoke, im achi tuk hvshi kanvlli vihpisa vt yummak fehna 

akmli tuk a ithana tok; micha ilapo fehna, mikmvt in chuka 
chvfa yvt a momvt yimmi tok. 

54. Chisvs vt Chutea ya a kohchvt ayvt Kalili a vlvt, 
anonti na-fehna ka ai yimihchi kvt ilvppvt ont atukla ha tok 
oke. `` ; 


CHAPTA Y. 


Chisvs vt Chelusalem a ona tuk osh, nitak hullo, nitak o Behlesta oka 
talaia ho hatak vt abeka tok a afummi pokoli tuchina akocha un- 
tuchina tuk a a hlakofichi, 1. 10 Chu vhleha hvt, Chisvs vt nitak 

- hullo yo na hlakofichi hatuk ọ, vbi bunna ma; 17 Chisvs ash osh 
ilapvt Chihowa ya Ushi yatuk okvt yvmmak oka yvmihcha he im 
al vihpesa-hosh yvmihchi tuk vt anoli. 32 Chisvs vt ilapvt Ohi- 

= howa Ushi pulla hatuk a, Chan vt atokolit anoli ma, 36 atukla ma 

-= ilapo inli kvt nana kvt a fehna kia yvmihinchi ka isht otvni; 39 
Baibil vt yumma atokolit anoli akinli hoke. 


1. ILUPPUT ai yakohmi ha ya, Chu okla impa holitopa 
hvt asha tok: mihma Chisvs vt Chelusalem a ia tok. 

2. Yohmi ka Chelusalem a chukfvlhpoba : a kanchi 1 bili- 
ka yummak o ai-yupi vt Heblu hohchifo hosh Behlesta yosh 
1 hoshontika tahlapi hosh talaya hoke. 

3. Yakohmi ka hatak iksitopo, ik hoponayo, imomokpulo, 
nipi vt ikshot kvnia puta aiena kvt laua fehna hosh oka pia- 
kvcha chi ka, im aiehchi hosh kahvt maya tok. 

4. Enchil vt kaniohmikma ayvt, al yupi ash oka ont pia- 
lichi hatuk o; yohmikma kvna hosh oka vt piakvchikma, 
tikba pit okvtulakmvt, abeka nana ho isht abeka hatuk kia 
hlakofi beka tok. 

5. Yohmi ho hatak achvfa kvt iksitopo ik nowo tok a 
afummi pokoli tuchina akocha untuchina hosh yumma itonla 
tok. 

6. Yvmmak ash ot itonla na Chisvs vt pisa mvt, ai yumoh- 
mi tok vt hopaki fehnvt taha ka ithana hatuk osh, yummak 
ash o, Chi hlakofa hi a ish ahni cho? im achi tok. 

7. Mihma hatak iksitopo ik nowo yash ot afalaminchi mvt, 
A shahli ma! hatak nana kia oka yvt piakvchikma, ai-yupi 
a pit sı okvcha hi vt ik sum ikshoshke ; yohmi hatuk o maya 

li taklakma, inla yosh sa tikba okvtula beka hoke, im achi 
tok. : 

8. Chisvs ash ot, Tanit, chi potvlhpo ya ishi cha, nowá, 
im achi tok. 

9. Yohmi ma ashalika fehna hatak ash ot hlakofi cha, 1 
potvlhpo ash ishi mvt, nowa tok; mihma nitak yvmma fehna 
kyt nitak hullo ya tok. 

10. Yohmi hatuk o Chu okla hvt na hlakofi tuk yvmmak 
ash o, Nitak hulló yoke; chi potvlhpo a isht ish aya he ai 
vihpesa keyu hoke, im achi tok. 

11. Mihma yvmmak ash osh afalaminchi mvt, Na sa hla- 
kofichi yvmmak osh, Chi potvlhpo ya ishi cha, nowá, vm 
achi tuk oke, im achi tok. 

12. Mihma yvmmvt, Hatak nanta hosh, Chi potvlhpo 
ya ishi cha, nowa, chim achi tuk oh cho? achit okla im 
asilhhvchi tok. 

13. Yohmi ma okla laua yvt yvmma asha hatuk ọ, Chisvs 
yt lumvyt a kunia tuk atuk a, na hlakofi tuk ash ot kuna ak 
atuk a ik ithano ki tok. 

14. I himmakma Chisus vt yummak ash o tempel anyuka- 
ka ya a pisa mvt, Yakeh! chi hlakofi hokvt, nan okpulo i 
shabli kyt ik chi onvtulo ka chi kvt, himmak mvno ik chi 
yoshubo kashke, im achi tok. 

15. Mihma hatak ash at kohchvt ia mvt, hlakofichi tuk 
vt Chisvs ak atuk a, Chu okla ha ont im anoli tok, 

16. Yohmi hatuk o Chu okla hash osh, Chisvs vt nitak 
hullo nitak ọ ymma yvmihchi tuk 0, yummak ash i nukkil- 
lit vbi bvnnvt maya tok. 

17. Yohmi kia Chisvs vt, Aki vt toksahanii na himak a 
kak o, vno vt toksvli li hoke. 

18. Yohmi ka yvmmvt nitak hullo ya kobvfå kak o illa 
keyu, amba Chihowa yak osh Iki yo mihvt, Chihowa ya ila- 
pinli kvt itilaui ho isht il ilapissa aiena hatuk o, Chu okla 
hvt yvmmak ash vbi bvnna kvt 1 shahlichi tok. 

19. Mihma Chisvs ash osh afalaminchi mvt, Ahblishke, 
ahli mak o hvchim achi lishke; Ushi yvt ilapo imli hokvto 
nana kaniohma he keyu, amba nana ho Iki vt yvmihchi ho, 


CHAPTA V 303 


pisa tuk mak oh chatuk oke; nana ho yvmmak osh a yoh- 
mik mak o, Ushi yak kia yvmmak o ai yohmi akinli hoke. 

20. Iki vt Ushi a 1 hullo hatuk osh, ilapvt nana ho a ka- 
niohmi kvt mominchit yvmma im otvninchi chatuk; yohmi 
kvt hvchi nukhlakancha chi ka, nana kvt ilvppa 1 shahli 
fehna ka im otvnincha hi oke. 

21. Iki vt illi a tanichit okchalinchi chatuk a, Ushi vt 
yvmmak inli ho chohmit kvna ho ilap ahni hosh okchalinchi 
hoke. i 

22, 23. Iki vt hatak kvna kia nana ka im apesa keyu ho- 
ka; amba hatak vt momvt Ushi a holitobli kvt, Iki a holi- 
tobli kak inli hosh ai itilauecha chi ka, nan-vlhpisa he puta 
ka mominchit Ushi ak o im issa hoke. Kvna hosh Ushi 
yash ik holitoblokmvt, yvmma auet kanchi tuk Iki ash ik 
holitoblo hoke. 

24. Ablishke, ahli mak o hvehim achi lishke ; Kvna hosh 
vm anumpa ha haklo cha, auet sa kanchi tok a pit i yimmi 
hokvto, ai-okchayvt bilia ya ahayuchi; mikmvt isht ai ilbv- 
sha he anumpa hvt ik onvtulo ka hi oke: amba al-illi ha a 
kohchvt ai-okchaya yo ona hoke. 

25. Ahlishke, ahli mak o hvchim achi lishke; Ili yot 
Chihowa Ushi im anumpa ha hakla he hvshi kanvlli ai vlh- 
pisa kvt mihintit, himonasi ak kia vlvshke; yohmi ka haklo 
hokvto, yummvt okchaya he mak oke. 

26. Iki vt ilapvt kaniohmit ai-okchaya ya ilap inli il ai 
ishi hokvt, yummak mli ho chohmit Ushi vt ilap inli il ai 
isha chi ka, im apesa hoke : 

27. Micha yummak okvt Hatak Ushi atuk oka, nan apesvt 
ahanta he isht ai vlhpesa ka im apesa hatuk oke. 

28. Hvshi kanvlli ai vlhpisa kvt mihinti yvmmak okuno 
a-hollopi ya vlbehvt maya kvt, momot yvmma im anumpa 
ha haklo cha, kocha wiha he; | 

29. Kvna hosh ai vlhpiesa ho yvmohmi tok okvto okchaya 
chi mak osh tana he; anonti kuna hosh aivlhpesa keyu ho 
yvmohmi tok okvto, nan isht ai 1 palumma chi mak osh tana 
hi oka, ilvppa hvch ik anukhlakancho kashke. 

30. Uno akinli hokyto nana ho kaniohmi la he keyu; na- 

na ka haklo lik mak osh apesa 'li; yohmi kvt vno vm anuk- 
fila ho hoyo li keyu, amba Aki auet sa kanchi tok im anuk- 
fila ak oka, nan apesa li kvt ai vlhpiesa hoke. 

31. Uno akinli hosh nan il atokolit anoli li hokmúno, nan 
il atokolit anoli li kvt ik ahlo hoke. 

32. Na si atokowa anoli kvt inla hosh asha kvt, yummuvt 
nan atokowa isht si anoli ka nan vlhtokowa aiahli mak oka 
ithana lishke. 

83. Chan a nan i ponakla chi ka, pit hvsh tihleli ma, 
yummak ash ot aiahli ka atokolit anoli tok, 

34. Yohmi kia hatak osh nan atokowa anoli ho, hoyo li 
keyu hoke; yohmi kia hvchishno yak osh a hvchi okchaya 
chi kak o, ilvppa puta ka achi li hoke. 

35. Yvmmak okvt pvla lua yosh shohmalalit tohwikeli ya 
tok: yohmi ma hvshi kanvlli vlhpisa achvfa kuno in tohwi- 
kinli ka nan isht il aiyukpa ka hvsh ahbni tok. 

36. Yohmi kia nan atokowa si anoli kvt Chan ai shahli- 
chi kvt asha hoke; na toksuli atahli la hi o Aki vt vm 
apesa tok o, na toksvli ho isht ahanta li ka yvmmak osh, 
Aki vt auet sa kanchi tok o mvhli ka, atokowa si anohonli 
hoke. 

37. Mihma Aki vt auet sa kanchi tok vt, ilapvt ai no 
ka si anohonli tok. Nitak kaniohmi kash o yvmma im anum- 
pa ha hvsh im antia tok keyu mvt, anonti kaniohmit otaiyani 
ka hvsh pisa tok keyushke. 

38. Mihma im anumpa hvt hvchi anukfoka keyu lioke: 
auet sa kanchi tok ash yumma hvsh i yimmi keyu hoke. 

39. Holisso Holitopa ya achukmalit asilhhit ho pihisa: 
yvmmak o ai okchaya yvt a hvchin takali ka hvchim ahoba 
hatuk okvt, micha yvmmak osh ai-atokowa ka si anohonli 
„mak oke. 

40. Yohmi ka vm vlvt ai-okchaya ya hvsh pisa hi vt hvch 
ik ahno kvmohmishke. 

41. Hatak o ai im a holitopa hi ano ahni li ushike. 

42. Yohmi kia Chihowa holitobli kvt huchi anukfoka keyu 
ka, hvuch ithana lishke. 

43. Uno vt Aki i hohchifo ho aya li ma, hvch ik si ahnin- 

choshke; inla yosh ilap i hohchifo akinli ho aya hokmvno, 
yvmmak o hvsh ahnincha hinlvshke. 

44, Ilap bika al it im aholitopa yak o hvsh aiahni cha, 
Chihowa ak illa al im a holitopa hi ano hvsh ahni keyu kvt, 
katiohmi kak osh hvchi yimma hinla cho? 

45. Anumpa hvchi onochit Aki a im anoli la hinla ka, ik 
hvchim ahobo kashke; amba hvsh anukchieto tuk Moses ak 
osh anumpa hvchi onodi hoke. 

46. Moses a hush i yimmi tok okmvt, vno a hvs sa yim- 
ma he tuk oke; yvmmvt vno ak o isht a sa holissochi tok 
oka. 

47. Amba yvmmvt holissohonchi tok a ik hvchi yimmo 
hokmvt, katiohmit vm anumpa hak o hvchi yimma hinla 
cho ? im achi tok. 


' CHAPTA VI. 


Chisvs vt pvska lumbo tablapi, micha nvni tuklo aiena tuk a batak 
tablepa sipokni tahlapi ka impvchi, 1. 14 Nan-ithvna vhleha ash 
ot okhvta ilhkoli tuk osh, mahli okpulo itafama; yohmi tuk kia 
okhvta paknaka ya a nowvt maya hosh Chisvs vt ona. 27 Hatak 
vt imi shilombish ak o ilhpak im atahli .bunnvt maya hi a i miha 

- mvt, 32 ilap ak osh ai okchaya pvska mak atuk vt miha. 65 Laua 
hosh ik im vlhpeso mvt, issvt į filymmi; 66 Pita yvt auah tuklo 
nan im anukfila ka anoli hosh, Chisvs vt Chihowa ak o Ushi pulla 
ka yimmi ka anoli. 


1. NANA kvt ai yakohmi ha ya, Chisvs ash ot Kalili 
okhvta, yvmmvt Tibelias okhvta ho pit tanvbli tok. 

2. Mihma abeka puta hatuk a nana ka ai į yvmihchit anta 
na pisa tuk ak osh okla laua fehnvt pit iakaiya tok. 

3. Yohmi ma Chisvs vt nvnih chaha yo pit oiya cha, 
yvmmak o nan im ai ithvna vhleha hash pehlinchit binili 
tok. 

4. Mihma vbanvblit ont-ia Chu okla im impa holitopa yvt 
al ona hosi tok. 

5. Yohmi ma Chisvs ash ot vba chakalit, okla laua fehna 

hosh im ai vla na pisa mvt, Filip ash o, Katima ko pus- 
ka ya il a chumpa na okla ilupput impa chi cho? im achi 
tok. 

6. Ilapvt nana a kaniohma hinla hokvto ithana hatuk osh, 
yummak 0 imomaka pisa hosh ilvppa achi tok. 

7. Mihma Filip ash -ot afalaminchi mvt, Puska yvt iskuli 
tahlepa tuklo vlhtoba mak osh, momvt iskutinosi aiyuka ho 
isha hinla kia, vlhpesa he keyushke, achi tok. 

8. Nan im al ithyna achvfyt, Antilu, Saimon Pita itiba- 
pishi hash osh, 

9. Ulla himita yvt bali palvska tahlapi, micha nvni chi- 
punta tuklo aiena ho ishi kvt iluppa ashushke; yohmi mak 
osh laua fehna hoka, na katihma heto, im achi tok. 

10. Mihma Chisvs ash ot, Okla ha ho binolichi, achi tok. 
Yvmma hvshuk vt asha fehna tok. Yohmi hatuk o hatak 
holhtina kvt tahlepa sipokni tahlapi foka hosh aka binohli 
tok. 

11. Mihma Chisvs vt puska yash ishi cha, vba pit aiok- 
pvchi mvt, nan im ai ithvna vhleha ha ima ma, nan im ai 
ithuna vhleha hash ot aka binohli tuk ash ima tok: mihmvt 
noni mvt kaniohmi ho okla bvnna hinla tuk a yvmmak atuk 
ash mli ho okla chohmichi tok. 

12. Mihma okla hash ot kaiyvt taha ma, nan im ai ithvna 
vhleha hash o, Boshulli vt atampvt asha ka oh itahobi, na- 
nasi kia ik kvnio kashke, im achi tok. 

13. Yohmi na yvmmak ash ot bali palvska tahlapi ka 
okla ai vpa ma im atampa tuk boshulli asha ka, aiowvt ita- 
hobi mvt, kishi auah tuklo ka okla alotoli tok. 

14. Yohmi ma Chisvs vt na-fehna ho yvmihchi na okla 
pisa mvt, Ilvppak osh hopaii yakni ilvppa vla he tuk mak ọ 
pulla mvhlishke, achi tok. 

15. Yohmi hatuk osh okla mintit iti halullit ishit, miko 
ikba hinla ka, Chisvs vt akostininchi mvt, filvmmit ilap bieka 
hosh nvnih chaha yo anonti ia tok. 

16. Atuk o opivt taha ma, nan im ai ithvna vhleha hash 
ot pit okvtahvt okhvta ho ona tok. 

17. Micha peni ont vihbeha mvt, Kapenavm imma ia hosh 

okhvta ha asht aya tok. Atuk o ont okhlilit taiyaha ka, 
Chisvs ash ot ik im ayo kisha tok. 

18. Mihma mahli chito yosh mabli hatuk o, okhvta hash 
ot poakahanchi tok. 

19. Yohmi hatuk o peni ash okla mofi kvt, kowi tuchi- 
nakmá, keyukmvt ushtakmá, nana foka ho ona mvt, Chisvs 
vt okhvta paknaka a nohowa hosh peni ash 1 bilika ona na 
okla pisa tok; yohmi mvt okla nukshopa tok. 

20. Yohmi Kia yvmmak ash ot, Hvchi nukshopa ná, vno 
sia hash oke. 

21. Mihma okla na yukpa fehnvt yvmmak ash o peni 
ash ik chukowa, okla im ahni tok; atuk o peni ash ot 
chekosi fehna okla ai ona he tuk ash yakni a ont ataiya 
tok. - 

22. Ont onna ma okla okhvta mish tunnvp hiohmaya kvt, 
peni inla mvt yumma iksho ho, achufa yvmmak illa tuk o 
nan im ai ithvna vhleha hyt vlbeha tuk; yohmi ka Chisus 
vt nan m ai ithuna vhleha ha takla peni ont ik chukowo 


ho, amba nan im ai ithuna vhleha ak bano hosh ihkoli tuk 


a, pisa mvt; 

23. Yohmi kia Chitokaka yvt pvska vba pit ai isht aiok- 
puchi na okla ai impa tuk a pit bilika Tibelias a a minti kvt 
peni inla kanohmi hosh vla tok. 

24, Yohmi hatuk a Chisvs, micha nan im ai ithvna vhleha 
alena kash ot.yvmmak ash iksho ho okla akostininchi mvt, 
yvmmak kia peni inla kanohmi kash vlbeha cha, Chisvs a 
hoyot, itunowut Kapenavm a okla ai vla tok. 

25. Mihmvt okhvta ha mish in tunnvp o anta na okla ont 
pisa mvt, Pi shahli ma! katiohmi kash o ilvppa ish la tuk oh. 
cho ? im achi tok. 

26. Chisvs vt afalaminchi mvt, Ahlishke, ahli mak o hv- 
chim achi lishke; Nana afehna puta ka yumihchi li ho hvs 


sa pisa tuk ak osh hvs sa hoyo kak keyu, amba puska ya 


hvsh pvt, huchi kaiya tuk ak oke. 

27. Nhpak vt okpula hi okvno ahnit hvch ik toksalo 
kashke; amba ilhpak vt ik taho hosh ai-okchayvt bilia ya 
ona :hinla, yomma Hatak Ushi vt hvch ima he yummak ash- 

20 

ke: yvmmak o Iki Chihowa yvt ai atokolit ai im aiahlichi 
hatuk oke, im achi tok. 

28. Yobmi ma okla afalaminchi mvt, Nanta ak o e kati- 
ohmi hosh Chihowa 1 na toksvli ha e toksvla hinla cho? im 
achi tok. 

29. Chisvs vt afalaminchi mvt, Auet sa kanchi tok yum- 
mak o hvch i yimmi ilvppak osh Chihowa į na toksuli mak 
oke, ım achi tok. 

30. Yohmi hatuk o okla hash ot, E pisa cha, e chi yimma 
chi kuno, na-fehna nanta ho ish yvmihchi ho? nanta hak o 
isht ish ahanta cho? 

31. Pin tikba vhleha hvt chukushmi Aa ya manna yo 
al ahampa tok; okla vpa chi ka pvska vba minti ho ipeta 
tok, achi kvt holisso tok oke, 1m achi tok. 

32. Yohmi ma Chisus ash ot, Ahlishke, ahli mak o hv- 
chim achi lishke, Pvska vba minti yvmma Moses ak osh 
hvch ipeta ha tok keyu; yohmi kia Aki ak osh pvska aiahli 
vba minti ka hvch ipeta hoke. 

33. Uba mintit vla cha, yakni a ai-okchaya ihima kak 
osh, yummvt Chihowa 1 pvska mak oke, im achi tok. 

34. Yohmi ma, Chitokaka ma! Pvska ilvppak o ish pipi- 
hinta na biliashke, im achi tok. 

35. Mihma Chisvs ash ot, Uno ak osh ai-okchaya pvska 
ya sia mak oke: kuna hosh vno ak o vm vla hokvt nitak 
nana hohchufa he keyu; micha kvna hosh vno a a yimmi 
hokvt nitak nana itukshila he keyu hoke. 

36. Yohmi kia hvchishno vto hvs sa pisa kvt ik hvchi 
yimmo ka, hvchīm anoli li tuk oke. 

37. Aki vt vma hokvno momvt vm vla hi oke; mikma 
kvna hosh vm vla hokvno, ik kaniohmi kia falaminchit kocha 
pit tobli la he keyu hoke. 

38. Vba ya mintit vla li kvt, vno akinli nana vm anukfila 
hosh a yumohmi la he tok keyu hokvt, amba auet sa kanchi 
tok nan im anukfila ha he tok. 

39. Yohmi kvt auet sa kanchi tok Aki vt vma tok moyu- . 
ma ka achvfa kia ik sa kvnio hosh, amba nitak ont ishtaiyo- 
pikma falaminchit tanichi la he ilvppak o im anukfila hoke. 

40. Micha Ushi a pisa cha, yummak ash 1 yimmi 
hokuto, momvt ai-okchayvt bilia ya pisa he, ilvppak 
o auet sa kanchi tok vt aiahni hoke; yohmi ka nitak 
ont ishtaiyopikma yvmmak ash o falaminchit tanichi la 
hi oke. 

41. Yvmmvt, Uno ak osh pvska vba minti tok mak o sia 
hoke, achi hatuk o, Chu okla hash ot yummak ash o lumasit 
na-mihachit maya tok. l 

42. Mihmvt, Ilvppvt Chisus, Chosef a Ushi yoh chokvsh 
keyu? mikma iki, micha ishki aiena ka iloh ithana keya ho? 
yohmi hokak osh katiohmi ho vba mintit vla H tok, achi 
cho? achi tok. 

43. Yohmi hatuk o Chisvs vt afalaminchi mvt, Lumasit 
nan itiba mihvt hvch ik mayo kashke. 

44. Hatak nana kia vm vla he keyv, amba auet sa kanchi 
tok Aki ak osh halvli hok mak a hi oke: mikma nitak ont 
ishtaiyopikma falaminchit tanichi la hi oke. 

45. Mihmvt momvt Chihowa yak o nan im ai ithvna he, 
achi kvt hopani puta 1 holisso ha a holisso tok. Yohmi ha- 
tuk o hatak vt Aki a im a haponaklot, nana ka im ai ithvna 
aiyuka hokvto, vm ahanla hoke. 

46. Hatak nana hosh Aki ak o pisa chatuk o keyu; 
Chihowa yak o a minti tok ak bano yvmmvto Aki a pisa 
chatuk oke. 

47. Ablishke, ahli mak o hvch im achi lishke, Kuna kia 
a yimmi hokuto ai-okchayvt bilia ya pisa hoke. 

48. Uno ak osh ai-okchaya pvska sia mak oke. 

49. Hvchin tikba vhleha hvt chukushmi foka ya manna 
ai ahampa tok vt illi tok. 

50. Pvska ilvppak o hatak vt ai vpa cha, ik illo ka hio, 
vba ya mintit vla tok mak oke. 

51. Uno ak osh pvska okchaya vba minti tok a sia mak 
oke; hatak nana hosh pvska ilvppa vpa hokmvt, okchaya 
na bilia he; yohmikma pvska ipeta la he, yommvt vno sa 
nipi yakni vt ai okchaya hi ọ, isht atobbi la chi kak oke, im 
achi tok. 

52. Yohmi hatuk o Chu okla hash ot, Hatak ilvppvt 

katiohmi kak osh ilap nipi ya pipeta na e pa hinla ho? 
achit itachowvt maya tok. 

53. Mihma Chisvs vt, Ahlishke, ahli mak o huchim achi 
lishke ; Hatak Ushi nipi ya vpvt, im issish ma hvsh ishko 
keyu Haiii, ai okchaya hi vt hvchi anukfoka keyu hoke. 

54. Kuna hosh sa nipi a vpa cha, svssish ma ishko ho- 
kuto, ai-okchayvt bilia ya pisa hoke; atukma nitak ont 
ishtaiyopikma falaminchit tanichi la hi oke. 

55. Sa nipi vt ilbpak o fehnakma, svssish a ishka hio 
fehna hoke. 

56. Kvna hosh sa nipi a vpa cha, svssish ma ishko hokvt, 
vno a a svbai achafakma, anonti vno mvt ilapa ai ibachafa 
li hoke. | 

57. Aki okchaya yvt vno`a auet sa kanchi tok o, Akı ak 
o vno vt ai okchaya li hatuk a, kuna hosh vno a supa hokvt, 
yvmmak inli ho chohmit vno ak o si ai okchaya hi oke. 

58. Ilvppak osh pvska vba minti tok mak oke; hvchin 
tikba vhleha hvt manna ya vpa tuk osh anonti illi tok a 
a chohmi ho keyu; kuna hosh pvska ilvppa vpa hokuto 
okchayvt bilia he mak oke, im ahanchi tok, 

59. Kapenavm a nan ai ithvnanchit ahanta mak osh sina- 
kak anukaka ya ilvppa puta ka ai ahanchi tok. 

60. Yohmi hatuk 0 nan im ai ithwna vhleha hvt ilvppa 
haklot in taha mvt, Jawa kvt, Ilvppvt anumpa kvllo feh- 
nvshke, kuta hosh haponakla hinla cho? achi tok. 

61. Nan im ai ithvna vhleha hvt yvmma lumasit nan isht 
a miha ka, Chisvs vt ilapo inlit akostininchi mvt, Ivppvt 
hvchi ibetvblichi hoh cho ? 

62. Yohmi kvto Hatak Ushi vt tikba ma ai vtta tok vba 
ya ia na hvsh pisa hok mvto ? 

63. Okchalinchi vt shilombish ak oke; yohmikma nipi 
vto nana ho isht ai vlhpesa keyu hoke; anumpa hvchim 
anumpuli li yvmmak osh shilombish okmvt, anonti isht ai- 
okchaya yoke. 

64. Yohmi ka hvsh kaniohmi mvt ik yimmo kvt hvsh 
ashushke, im achi tok. Ummonvt isht auehinchi kak inli 
ho kwuna hak osh ik yimmo ka he, mikma kuna hak osh 

ilapa ishit inla ibbak fohka he aiena ka Chisvs vt ithana tuk 
a tok. 

65. Mihmvt, Yohmi hatuk o Aki ak osh anuktohkichi ho 
keyukma, hatak nana hosh vm vla he keyu hoke, hvchim 
achi li kuno, achi tok. 

66. Yvmmak fehna kak o nan im ai ithvna vhleha hvt 
lauvt filamovt taha mvt, 1 himmak ma apehvt ik itunowo 
ki tok. 

67. Yohmi ma Chisvs ash ot auah-tuklo kash o, 
Hvchishno ak kia filummit aya hi a hvchim anukfila- cho ? 
im achi tok. 

68. Mihma Saimon Pita yvt afalaminchi mvt, Kuta hak 
0 il im ia hinla cho? chishno ak osh ai okchayvt bilia isht 
anumpa ha ish ieshishke. 

69. Micha chishno ak osh Chihowa okchaya Ushi, Klaist 
mak o chia pulla ka il ithanvt, pi yimmi fehna hoke, im 
achi tok. 

70. Chisvs ash ot, Auah-tuklło ho hvchi atokoli hi tok o, 
hvsh achvfona kvt nan-isht-ahullo okpulo yo chia keyu? 
im achi tok. 

71. Yvmmak osh auah-tuklo ka ai iba chvfa yatuk osh, 
yummak ash ishit inla ibbak fohka chi ha tok oka Saimon, 
ushi Chutas Tskaliot ak o isht anumpuli ha tok oke. 

Chisvs vt luma chohmi hosh ayvt Chelusalem a ona ma, Chu vhleha 
hut yvmmak ash pisa bunnvt aiasha. mvt, nanisht anukfilli kyt im 
ilaiyukvt aiasha, 1. 14 Chisvs vt tempel a ont chukowa cha, nan 
ithunanchit ahanta. 37 Hatak vt itukshila. hokvto, ilap ak-ọ im 
al onvt nan ishka hi a, ahnit Chisvs vt hoyo., 


1. NANA kvt ai yakohmi ha ya, Chisvs vt Kalili yakni 
ak o ahanta tok: Chu okla hash osh yummak ash vbi ka 
bunnvt maya hatuk o, Chu 1 yakni yokvno ahanta he ik 
ahno ha tok. 

2. Mihma Chu okla chishako vlhtipo nuta ai impa holi- 
topa yoh chatuk nitak vt a tikeli tok, 

3. Yohmi hatuk o i kanomi vhleha hvt yummak ash o, 
Ilvppa issvt ivt, Chutea yakni yak o ish ona na nan chim ai 
ithvna vhleha hak kia na-fehna puta.ish ai yvmihchi ka 
pisashke. i 

4. Ilapo vt otvni achukmvt annoa hi a ahni hokvt, 
hatak vt ai alumaka ho nana ka yumihchi chatuk vt 
iksho hoke. Ilvppak oka a chi yvmohmi mvhli chatuk 
okmvt, yakni a ish il ai im otvninchashke, okla im achi 
' tok. 

5. I kanomi vhleha hak kia ik į yimmo hatuk osh. 

6. Mihma Chisvs ash ot, Uno vt ia la he ai vlhpiesa kuto 
ik ai ono kisha hoke; amba hvchishno vto hush ia hi vt 
hvchim vlhpiesa bieka hoke. 

7. Yakni vt hvchishno yokuno hvchi nukkilla he keyu: 

amba vno vto yvmma nana a kaniohmi kvt ai vlhpiesa 
keyu ka atokolit anoli li hatuk o, vno yokvno a nukkilli 
hoke. - 
8. Ai-impa holitopa asha iluppa hvsh iashke; vno yo- 
kvto ai vlhpesa kvt ai ona fehna keyu kisha hoka, ai-impa 
holitopa asha ilvppa himonasi kuno ia la chi keyu hoke, im 
achi tok. 

9. Anumpa ilvppa puta ka im ahanchit in taha mvt, 
Kalili yakni akinli ho anta tok. 

10. Yohmi tuk kia 1 kanomi vhleha hash ot ivt taha tuk 
o, ilap ash kia ile haiakvchi fehna keyu, amba luma choh- 
mit ayvt, ai-impa holitopa asha kash ona tok. 

11. Yohmi ma Chu okla hvt yvmmak ash ai-impa holi- 
topa asha ka hoyot, Mih mvto katima yak o hikia cho? 
achi tok. 

12. -Mihmvt kanimi kvt, Yvmmvt hatak achukma hoke, 
achi ma, inlaka yokvto, Keyu, amba okla ha haksichi yoke, 
achi hatuk o yvmmak ash lumasit isht anumpulit, ilap bika 
itachowa fehnvt maya tok. 

13. Yohmi kia Chu okla ha 1 nukshopa hatuk osh, hatak 
nana kia haiakvchit yvmma isht anumpuli kvt iksho ki 
tok. 

14. Atuk o ai-impa holitopa asha ka iklvnnvt taha foka 

ma, Chisvs ash ot tempel a pit chukowa cha, nana ithv- 
nanchi tok. l 

15. Mihma Chu okla hvt nukhlakancha cha, Hatak 
ilvppvt katiohmi kak osh ithvna tok keyu kuto, holisso ha 
imponna hoh chishba ? achi tok. 

16. Chisvs vt afalaminchi mvt, Nan isht ai ithunanchi 
li kvt vno vmmi ho keyu, amba auet sa kanchi tok ak o 
immi hoke. Aa 

17. Hatak nana hosh, yvmmvt nana ai ahni tok mak o 
ahninchit yvmihchi hokmvt, nan-isht-ithunanchi ka Chiho- 
wa ak o a minti hokmá, keyukmvt peh vno ahni li 
hosh anumpuli li hokmá, nana hatuk ma akostinincha hi 
oke. 

18. Kwna kia peh ilap abni hosh anumpuli hokvto ilap 
isht a holitopa he ak o ajahni chatuk; amba auet kanchi 
tok vt nan-isht a-holitopa he ak o alahni hokvto, yummak 
osh aiahbli, mikma nana ik ai vlhpeso nana kia ai a takalı 
keyu hoke. 

19. Moses vt vba-nan-vlhpisa ya hvch ima tok keyu ho? 
a tok ak o hvchi achvfona kia vba-nan-vlhpisa mvno huch ik 
holitobloshke. Nanta katiohmi ho svbi bunnvt hush itvno- 
wa cho? 

20. Okla hash ot afalaminchi mvt, Nan-isht-ahullo okpulo 
yo il ai eshi chia hoka, kvta hosh chibi bunnvt itvnowa hoh 
cho? okla achi tok. 

21. Chisvs vt afalaminchi mvt, Nana achvfa ho ai yvmih- 
chi li, yvmohmi ma momvt okokko! hvsh ahnishke. 

22. Yohmi ka Moses vt hakshup tvpa ka hvchim 
apesa tok. Moses ak osh yvmma tikbanlichi tok keyu, 
amba in tikba vhleha ak a tok: a tok kia hvchishno 
vto nitak hullo nitak ọ hatak hakshup hvsh in taham- 
blishke. 

23. Moses 1 nan-vlhpisa yut ik kobafo ka chi ka, hatak 
vt nitak hullo nitak ọ hakshup in tvptohowa ma, vno vto 
nitak hullo mtak o hlakofichit kaiyanchi li kak o, hvs sa 
nukkilli cho? 

24. Nana kyt a kaniohmi ahoba kak o isht ik hychim a- 

nukfilo kashke; amba nana kvt isht vihpisa kvt ai-vihpiesa 
mak o isht hvchim anukfilashke. 

25. Mihma Chelusalem a asha tuk vt kanimi kvt, Okla 
vbi bunnvt maya beka tuk a ilvppak osh mih mak o keyu? 

26. Yohmi kia nukwaya iksho hosh anumpohonli ma, nan 
ok ik im achoshke. Ilvppak osh Klaist fehna' mak o mvhli 
kuno, hatak pehlichi vhleha hvt akostininchi hoh chishba ? 

27. Yohmi kia hatak ilvppvto kanima yo a minti ka iah 
im ithanushke ; amba Klaist ak osh vla hokma, kanima yo 
a minti ka kimk nana hosh akostinincha he keyu hoke. 

28. Mihma Chisvs vt tempel anukaka ya nana ai ithvnan- 
chi hosh anta tuk ash osh chitolit, Uno a hvs svthana mvt, 
anonti kanima yo a minti li tuk ma hvsh ithanvshke; yohmi 
ka vno akinli ahni li hosh aya li keyu, amba auet sa kanchi 
tok yvmmak osh aiahli mak atuk o yvmma chik ithanoshke. 

29. Amba vno vto yommak o a minti li tuk okvt, yomma 
ithana li hoke; yvmmak osh auet sa kanchi tok mak oke, 
achi tok. 

30. Mihma okla ishi bvnna tok; yohmi kia hvshi kanvlli 
isht ai im vlhpisa kvt ik ai ono Elia hatuk oka, hatak nana 
kia ibbak a ik onocho ki tok. 

31. Mihma okla lawvt yvmmak ash į yimmi mvt, Klaist 
ak osh vla hokmvto, na-fehna puta ka yvmihchi kvt, hatak 
ilvppvt ai yumihchi tuk puta ka i shahlicha hinla ho? okla 
achi tok. 

32. Okla hvt lumasit yakohmichit yvmma isht anumpulit 
maya ka, Falisi vhleha hvt haklo tok; micha Falisi vhleha, 
mikmvt na-holitompa isht asha pehlichi vhleha aiena kash 
ot yvmmak ash isha chi ka, tishu vhleha ha pit tihleli tok. 

33. Mihma Chisvs ash ot, Chekosi itintakla kak o hvchi 
takla anta li moma chi; atuk mvt anonti auet sa kanchi tok 
a im ia la chi hoke. 

34. Hvs sa hoyo kia, hvch ik sa peso ka chi; mikmvt 
kanima yo ai ahanta likma, yvmma hvsh ai ona he keyu ho- 
ke, im achi tok. 

35. Mihma Chu okla hash osh ilapo bika it im achit, 
Katima ko ia chi hokak 0, kebo pesa ka chi hoh chishba ? 


CHAPTA VII. 315 


ita-fimimpvt Chentail okla ibvlhkahvt asha hako im ayvt, 
Chentail okla ha nan ithvnancha chi ho? 

36. Ilvppak osh anumpa nanta mak ọ, Hus sa hoyo kia, 
hvch ik sa peso ka chi; mikmvt kanima yo ai ahanta likma, 
yumma hvsh ona he keyu hoke, achi tok. 

37. Nitak ont ishtaiyopi na holitoblit ai-impa nitak chinto 
yommak fehna Chisus vt hikia cha, tahpahanla mvt, Hatak 
nana hosh itukshila hokmvt, vno ak o vm ai vlot ik ishkó. 

38. Kuna hosh vno a a yimmikma, yvmmak o, Holisso 
Holitopa yvt achi hatuk oka, oka okchaya okhina yvt chu- 
kush a a yanvllit a kokoncha chi hoke, achi tok. 

39. Yohmi kia ilapa 1 yimmi vhleha hvt Shilombish a 
habena he yvmmak o isht anumpuli hosh ilvppa miha tok: 
Chisvs vt ont ik a holitopo kisha hatuk o, Shilombish Holi- 
topa yvt ik ayo kisha ha tok. 

40. Yohmi hatuk o anumpa ilvppa haklo mvt, okla hash 
ot lauvt, Ilvppak osh hopaii mih mak o fehna ho mwvhlishke, 
achi tok. 

41. Kanmi mvt, Ilvppak osh Klaist mak oke, achi ma, 
amba kanimi kuto, Klaist. vt Kalili yakni a vttvt a kohchvt 
aya hinla ho? 

42. Klaist vt Lewi Ushi ai isht atiaka ho, micha Behle- 
hem tumaha Lewi vt ai ahanta tok mak o ai vtta ahpa hi a, 
Holisso Holitopa yvt achi hatuk keyu? achi tok. 

43. Yohmi hatuk o yvmmak atuk mak o okla hvt isht ai 
ita kashaput maya tok. 

44. Mihma kanimi kvt yummak ash ishi ka ahni tok; 
yohmi kia hatak nana hosh ibbak a ik onocho ki tok. 

45. Yohmi ma tishu vhleha hash osh na holitompa isht 
asha pehlichi vhleha, micha Falisi vhleha aiena kash im ai 
ona tok; mihma yummak ash osh, Nanta katiohmi ho yum- 
mak ash isht hvch ik lo cho? im achi tok. 

46. Mihma tishu vhleha hash ot, Hatak nana hosh 
anumpuli kut hatak ilvppa siular chatuk keyushke, achi 
tok. 

47. Mihma Falisi vhleha hash ot afalaminchi mvt, Hv- 
chishno ak kia hysh i haksi hotuma ł 

48. Hatak hochitoka, keyukmvt Falisi vhleha aiena kot 
kanimi mvt, yumma i yimmi tuk o? 

49. Yobmi ka nan-vlhpisa kia ithana keyu okla ilvppvto 
nan isht 1 palvmma he vlhpesvshke, achi tok. 

50. Nikotemvs, yummvt ninak o ayvt Chisvs a im ona 
tok ash ot, yumma ai ibachvfa hatuk osh, 

.51. Nan vlhpisa pin tonla kvt hatak a ai 1 haponaklot, 
nana ho a kaniohmi hatuk ma ai akostininchi keyu kisha kvt, 
nan im apesa chatuk oh cho? im achi tok. 

52. Mihma okla afalaminchi mvt, Œhishno ak kia Kalili» 
hatak chia hatuk 0? achukmalit hoyot pisá: hopaii vt 
Kalili yakni a ai vttvt kohchvt aya hi vt iksho hoka, im 
achi tok. 

53. Yohmi ma hatak ash ot momvt in chuka aiyuka 
ilhkolit taha tok. 

Falisi vhleha hvt, choyo hosh haui tobvt ahanta na yymmak osh nan 
im apesa chi ho, isht im ona, 1. 12 Chisvs vt ilap ak osh yakni in- 
tohwikeli; yohmi ka yvmmvt im aiahli ka Iki vt atokolit anoli 
chatuk aiena ka miha. 80 Chu okla hvt Chisvs a i sanali; yohmi 
hatuk o ilapvt Eblaham ak okvno isht atiaka ho mvhli akinli kia, 
nan ai ashvchika yokvno i yuka vhleha; micha nan isht ahullo ok- 
pulo a im vlla vhleha aiena hatuk a, Chisvs vt im otvninchi. 


1. CHISUS vt Alif nvnih ha ia tok. 

2. Atuk osh onna-hinli febna falamvt tempel ash ant 
chukowa ma, okla momvt im al itunaha tok: mihma aka 
binilit nan ithunanchi tok. 

3. Mihma na-holissochi vhleha, micha Falisi vhleha alena 
kvt, ohoyo hvt lumakvt anta tuk o, isht im ona tok; micha 
al iklvnna ka okla binilichi myt, 

4. Nan-ithunanchi ma! ohoyo ilvppvt lumakvt anta, ai 
yakohmi fehnvt haiaka na ishi tuk oke. 

5. Yohmi ka Moses vt iluppa chohmi hokvt tuli isht boa 
hio, nan-vlhpisa ya isht a pim apesa tok; yohmi ka chishno 
vto nantuk ish achi cho? im achi tok. 


CHABRPIOILI. 317 


6. Ilap ak 0 anumpa onocha hi vt ahnit, imomaka pisa 
hosh ilvppa okla achi tok. Yohmi kia Chisvs ash ot ik i 
haponaklo ho chohmit, aka pit waiahpvt, ibbak-ushi a yakni : 
a isht ai 0 holissochi tok. 

7. Yohmi ka okla 1 ponaklo kash ot a moyuma ma, wa- 
kaya mvt, Kanima hosh ai ashvchika ik im iksho kvt hvchi 
takla hikia hokmvt, yvmmak osh na tikba tuli ya isht ik boli, 
im achi tok. 

8. Mihmvt anonti aka pit Ma yakni a ai 0 holisso- 
chi tok. 

9. Mihma okla haklo tuk ash m ilap chukvsh akinli ka 
nan isht ai il akostininchi mvt, holitopa 1 shahli tuk ak osh 
tikba achvfa aiyukvt kohchvt ihiya mvt, ik a lauwo ke tuk 
vt momvt ont taiyaha tok; mihma Chisvs ak bano hosh hikia 
ma; ohoyo hash osh ai Mars ash hikia tok. 

10. Chisvs ash ot wakaya mvt, inla yvt iksho ho, choyo 
ak bano ho pisa mvt, Ohoyo chia ma! anumpa chi onochi 
vhleha mvto? hatak nana kia anumpa ik chi onocho ke tuk 
oh cho? im achi tok. 

11. Mihma, Hatak nana kia anumpa ik si onochoshke, 
Chitokaka ma! achi tok. Mihma Chisvs ash `ot, Uno ak 
kia anumpa chi onochi li keyushke, ia cha, himmakma ik 
chi hakso kashke, im achi tok. 

12. Mihmvt Chisvs ash ot anonti okla ha im anumpuli 
myt, Uno ak osh yakni im a tohwikeli sia mak oke; kuna 
hosh vno a siakaiya hokvt, ai okhlilika yo aya he keyu; 
amba ai okchaya tohwikeli hvt in takala he mak oke, im 
achi tok. 

13. Yohmi hatuk o Falisi vhleha hash ot, Nan ish ai | 
atokoli kyt chishno akinli hosh ish il ai-anoli hokvt, nan ish 
ai atokoli ka ahli keyushke, im achi tok. 

14. Chisvs ash ot afalaminchi mvt Atokoli kvt vno akinli 
hosh il ai anol l akinii kia, nan ai atokoli li ka ahli hoke: 
vno ak okvto kanima yo a minti li tuk: mikmvt kanima yo 
atia la he alena kvt ithanali hoka; amba hvchishno vto ka- 
nima yo a minti li tuk, micha kanima yo atia la he aiena ka 
hvsh akostinincha he keyushke. 

15. Haknip nan isht a kaniohmi chatuk mak 0 nana 
hvsh apesushke; vno vto hatak nana kia nana ak im ape- 
soshke. l 

16. Yohmi kia nana ka apesa li hokma, nan apesa li ka 
aiahli hoke; vno ak. illa keyu hoka, amba vno vt auet. sa 
kanchi tok Aki a itatuklo li hoke. 

17. Hatak tuklo hosh. nana atokolit anol: ho aiahla hi a, 
hvchi nan-vlhpisa yak kia a holihiso hoke. 

18. Nan isht a si atokowa anoli kvt. vno akinili kak osh 
mihi yo sia hokma, anonti auet sa kanchi tok Aki ak osh 
nana atokowa ka si anoli hoke. 

19. Yohmi ma Katima ko Chiki vto asha hosh? okla 
im achi tok. Chisvs vt afalaminchi mvt, Uno, mikmvt Aki 
ita tuklo li ka hvch ik pithanoshke; vno a hvs svthana ha- 
tuk okmvt, Aki ma hvsh ithana he tuk akinli. hoke, im achi 
tok. 

20. Anumpa ilvppa Chisvs vt tempel anukaka ya nana 
ai ithunanchi hosh ahantvt, toli holisso abohli yo hikia 
hosh anumpuli tok: hvshi kanvlli isht at im vihpisa kvt 
ik ai ono kisha hatuk o, hatak nana kia ibbak a ik onocho 
ki tok. 

21. Anonti Chisvs ash ot, Kanima ia likma, hvs sa hoyo 
kia, nan ai-ashvchika puta kak o isht hvchi ai illa hi oke : 
kanima yo ai ona li ka, hvchishno vto hvsh ona he keyu, im 
achi tok. 

22. Yohmi ma Chu okla hash ot, Kanima yo ai ona h ka, 
hvchishno vto hush ona he keyu, achi kvt ilap mli kak osh 
ile ba chi hoh cho? achi tok. | 

23. Mihma, Hvchishno vto aka yo a minti hvchia hokma, 
vno vto vba yo a minti li hoke ;, hvehishno vto yakni ilvppak 
o ai ibachvfa hvchia hokma, vno vto yakni ilvppa ai iba- 
chvfa sia keyu hoke. 

24. Yohmi ka na hvchim ai-ashvchika puta kak o isht 
hvchi ai illa hi oke, huchim achi li hokvno ; vno ak osh mih 
mak o sia ka ik hvchi yimmo hokmvt, na hvchim ai-ashuchi- 
ka puta kak o isht hvchi ai illa hi oka, im achi tok. 

25. Mihma, Chishno ak osh kuta hak o chia ho? okla im 

achi tok. Mihma Chisvs ash ot, Ummona ka nana ho hv- 
chim anoli lı kash mih mak o sia hoke. 

26. Nana ka hvchi mihvt, nan isht apesa la hi vt lauvt 
vm ashvshke. Yohmi kia auet sa kanchi tok yummak osh 
aiahlıi mak oke; mihma vno vt yvmmak o nana ka ai im a 
baklo li tuk mak osh yakni a isht im anumpali li hoke. 

27. Iki ak ọ isht im anumpuli hatuk a, okla ik akostinin- 
cho ki tok. ; 

28. Mihma Chisvs ash ot, Hatak Ushi a vba hvsh takali- 
chi hok mak osh, vno vt mih mak sia hatuk; micha vno 
akınli vm anukfila hosh nanasi ka ai yumohmi li keyu; amba 
Aki ak osh nan svthvnanchi tuk mak o ilvppa puta ka anum- 
puli li hatuk a hvsh akostinincha hi oke. 

29. Micha auet sa kanchi tok vt sa takla aya hoke; Aki 
vt ilap illvchit sa kanchi tok keyu; nana kvt yumma yuk- 
pali pulla kak o yumohmi kvt a sa þilia.chatuk oke, im achi 
tok. 

30. Anumpa ilvppa puta ka anumpohonli ma, i yimmi 
kvt laua tok. 

31. Yohmi ma Chisvs ash ot 1 yimmi tuk vhleha Chu 
okla hash o, Um anumpa ha hysh halvlli kot hvch ik issok- 
mvt, nan vm al ithvna ahli fehna huchia mak a chi hoke. 

32. Mikmvt nan-aiahli ka hvsh ithana he; mikma nan- 
alahlika yash ot yuka keyu hvch ikba hi oke, im achi 
tok. 

33. Okla afalaminchi mvt, Eblaham ak o isht atiaka pia, 
yohmi kvt nitak nan ash ọ hatak nana kia ai į yuka hosh il 
anta tok keyu ka, katiohmi ho, Yuka keyu hvchi toba hi 
oke, ish achi cho ? im achi tok. 

34. Chisvs ash ot afalaminchi mvt, -Ahlishke, ahli mak o 
hbvchīm achi lishke, Kuna hosh nan ai ashvchika ya ai yoh- 
mi hokmvt, nan-ai-ashvchika ya i yuka mak oke. 

35. Yohmi ka yuka hokvto chuka ya ai ahantvt bilia cha- 
tuk keyu; amba Ushi yokvto ahanta na bilia chatuk oke. 

36. Yohmi hoka Ushi yak osh yuka keyu ka hvch ikbi 
hokma, yuka keyu ahli mak o hvchia ha hi oke. 

37. Eblaham ak o isht atiaka hvchia hokvno hvchim 

ithana li; yohmi kia vm anumpa hak osh huchi chukush a 
ai anukfoyuka keyu kak o, svbi huchi bunnushke. 

38. Aki a ai iba pisa li tok mak osh vno vt nana ka isht 
anumpuli li hoke; mihma hvchishno vt hvch iki a hush ai 
iba-pisa tok mak osh a hvchi yvmohmishke, im achi tok. . 

39. Mihma okla afalaminchi mvt, Eblaham ak osh piki 
oke; im achi tok. Chisvs ash ot, Eblaham ak o ushi hv- 
chia hatuk okmvt, Eblaham vt nana a kaniohmi tok mak o, 
hvsh yvmohma he tuk oke. 

40. Amba Chihowa ya nana ai im a haponaklo li tuk vt 
nan ai ahlika mak o hatak hvchim anoli li ka, subi hvchi bun- 
nushke; Eblaham vt ilvppa yakohmi tok keyu hoke. 

41. Hoch iki vt nana a kaniohmi tok mak o hush yumoh- 
mishke, im achi tok. Mihma, Iki, ishki ita tuklo kvt ai vlh- 
pesa keyu ho a toba hosh il vtta tok keyu: Piki vt achvfa, 
Chihowa ak oke, im achi tok. 

42. Chisvs ash osh, Chihowa ak osh hvch Iki atuk okma, 
hvs sa hulla he tuk oke; vno vt Chihowa yak o a kohchvt 
aya li hosh vla li ha tok oka; yohmi kvt vno vm anukfila 
akinli hosh vla li tok keyu; amba yvmmak osh auet sa kan- 
chi tok oke. i 

43. Nanta katiohmi ho vm anumpa ha hvch ik svm akos- 
tinincho cho? vm anumpa ha haponaklo ik hvchi bvnno kak 
okut, 

44, Setan hvch iki ak o hvsh a toba hatuk osh, hvch iki 
nana ai-ahni kak o ai yohma hi a hvchim anukfilvshke : 
yvmmak okvt vmmona kash inli ho hatak vbi a tok; micha 
ilap ak osh nan aiahli kvt anukfoka keyu hatuk osh, nan 
ai ahlika ya a hikia keyu hoke. Holabit anumpuli kvt ai 
immi ka mak okvt anumpuli hoke; ilap ak osh holabi yokvt, 
anonti na-holabi iki mak oke. 

45. Yohmi hatuk o ai ahlika yo hvchim anoli li hatuk o, 
hvch ik sa yimmoshke. 

46. Hvsh katima kak osh nan al-ashvchi li tuk a hvs sum 
atokola hmla cho? Ahli mak o miha li hok mak heno, 
nanta katiohmi ho hvch ik sa yimmo cho? 

47. Kuna kia Chihowa ya immi hokmvt, Chihowa im 


-” 

anumpa ha haklo hoke; yohmi hoka hvchishno vto Chiho- 
wa immi hvchia keyu hokvt hvch ik hakloshke, im achi tok, 

48. Mihma Chu okla vhleha hash ot afalaminchi mvt, 
Chishno vt Samalitan hatak chia hosh, nan-isht-ahullo ok- 
pulo a ish il al eshi hatuk a, e chi achi kvt vlhpesa ho e 
miha keyu cho? im achi tok. 

49. Chisvs vt afalaminchi mvt, Nan-isht-ahullo okpulo il 
ai ishi li keyushke: amba Aki a-holitobli li hatuk o, hv- 
chishno vto vno a hveh ik sa holitobloshke. 

50. Micha vno akinli isht a sa holitopa hi o ahni li keyu; 
yumma aiahni cha, nan apihisa kuto achvfa hosh asha hoke. 

51. Ablishke, ahli mak o hvchim achi lishke; Hatak vt 
nana mihiha li ka vm antia hokmvt, nitak nana ai-illika ya 
pisa he keyu hoke, im achi tok. 

52. Mihma Chu okla hash ot, Nan-isht-ahullo okpulo a 
ish 1l al eshi hatuk a, himak vno il akostiminchishke; Ebla- 
ham, mikmvt hopaii vhleha aiena kvt illi tok: yohmi ka ha- 
tak vt nana mihiha li ka vm antia hokmvt, nitak nana al- 
illika ya pisa he keyu, ish achishke. 

53. Piki Eblaham illi tok a ish į shaiyahli cho? mihma 
hopani vhleha aiena kvt illit taha tok. Chishno ok ash kuta 
hak o ish il ai apesa hoh cho? im achi tok. 

54. Chisvs vt afalaminchi mvt, Uno akinli hosh ile holi- 
tobli li hokma, na sa holitopa he mak keyu hoke. Hvchin 
Chihowa hvsh miha tuk Aki yvmmak osh sa holitobli hoke. 

"55. Yohmi kia hvchishno vto yumma hvch ik ithanosh- 
ke; amba vno vto yvmma ithana lishke; yohmi kvt yum- 
ma ak ithano hoke; achi li hokmvt, holabi hvchishno akinli 
ho chohmi la chi hoke; yohmi kia yvmmak oka ithana li 
mvt, nana ahanchi ka holitobli lishke. 

56. Hvch iki Eblaham vt ai ahanta li nitak a pisa hi okvt 
na yukpa tok; atuk osh pisa cha, na yukpa chinto fehna 
tok, achi tok. 

57. Mihma Chu okla hash ot, Sipokni kvt afummi pokoli 
tahlapi ka chik ono kisha hokak osh, Eblaham a ish pisa 
tok oh cho? im achi tok. 

58. Mihma Chisvs vt Ahlishke, ahli mak o hvchim achi 

lishke, Eblabam vt iksho kisha ma, anta li tok oke, im achi 
tok. 

59. Yohmi ma ishit bola chi kvt, tuli a okla aiowa tok: 
yohmi kia Chisvs ash ot lumvt okla ai iklvnnaka ya hlopul- 
lit ayvt tempel a a kohchvt ont ia tok. l 


CHAPTA. IX. 


Hatak vt lvpa yosh vtta tok a, Chisvs vt hoponayochi, 1: 13 hatak 
ash o ilauet Falisi vhleha ha isht im ona ma, Falisi vhleha hash 
ot hatak ash sinakak a a kohchichi. 35 Chisvs wt ilap ak osh Chi- 
howa ha Ushi mak atuk vt hatak yvmmak ash im il otvninchi ma, 
hatak ash ot į yimmi cha, aiokpuchi. 


1. MICHA Chisvs vt ont ia cha aya mvt, hatak vt lvpa 
imoma yosh vtta tok osh asha na pisa tok. 

2. Mihma nan im ai ithvna vhleha hvt, Pi shahli ma! 
hatak ilvppak okmá, keyukmvt iki, ishki itatuklo ka a kati- 
ma kak osh nan ashvchi tok o, hatak ilvppvt lvpa imoma 
yosh vtta tok oh cho? achit i ponaklo tok. 

3. Ohisvs ash ot afalaminchi mvt, Hatak ilvppak okmá, 
keyukmvt iki, ishki ita-tuklo ka a kanima kak osh nana ashv- 
chi tok ọ keyu hoke; amba Chihowa nan-isht im al ahlika 
yvt ilvppak o isht ai otuna he mak o, ai yakohmi tok oke. 

4. In toksvli la he mak ọ auet sa kanchi tok oka nitaki 
moma kak o isht im ahanta li pullashke ; nmak vt vla ha 
yokmvno, hatak nana kia pilesa he keyushke. 

5. Yakni a ai ahanta li takla hokvto, yakni a in YANGA 
sia hoke, im achi tok. 

6. Iluppa mak achit ont issa mvt, yakni a on tofvt, lukfi 
a itukchi ishit yumuslit tahli mvt, hatak lvpa nishkin a lukfi 
ash o isht im apolusli tok. 

7, Mihmuvt, Oka talaia Siloam, yvmmvt toshowakmvt, 
Pila, achi ho ia cha, ont okamí, im achi tok. Yohmi ma ia 
cha.ont okami mvt, pisa hosh vla tok. 

8. Yohmi hatuk o chuka panta hatak vhleha, micha yum- 
mvt lvpa yo tikba ka pisa beka tuk vhleha yvmmak ash ot, 
Ilvppvt ashvt nana asihibla chokvsh mak o keyu? achi ma, 

9. Kanimi kvt, Ilvppvt mihi yoka, achi ma, inla mvt, Peh 
holba hoka, achi tok : yohmi kia ilap vto, Mihi yo sia hoke, 
achi tok. | 

10. Yohmi hatuk o, Katiohmi hosh chi nishkin vto fatu- 
ma tuk oh cho? im achi tok. 

11. Mihma afalaminchi mvt, Hatak Chisvs hohchifo kak 
osh lukfi a yvmvslit, sa nishkin a isht vm apolusli cha, Oka 
talala Siloam a ia cha, ont okami, vm achi ma, wt ont aka- 
mili hosh, hoponayo li tuk oke, aehi tok. 

12. Mihma, Atuk osh mih mvto? okla im achi ma, Ak 
akostininchoshke, achi tok. 

13. Mihma lvpa yo beka tuk yummak ash o ilauinlit Fa- 
lisi vhleha ha isht im ona tok. 

14. Yohmi ka nitak hullo nitak o Chisvs vt lukfi a yumuv- 
sli cha, nishkin a i fatummi tuk a tok. 

15. Yohmi hatuk o anonti Falisi vhleha hvt kaniohmit 
hopanayo tuk a, im asılhhvchi akinli tok. Lukfi -yumvska 
yo sa nishkin a isht a lapohlechi na okami li tuk osh, hopo- 
nayo lishke, im achi tok. 

16. Yohmi hatuk o Falisi vhleha kanimi kvt, Hatak yom- 
mvt nitak hullo nitak a holitobli keyu hokvt, Chihowa ak o 
a minti keyushke, achi tok. Inlaka yokvto, Hatak vt nan 
ashvchi atuk vt katiohmi hosh na-fehna puta yakobmi ka 
yumihcha hinla cho? achi tok: yohmi mvt ilap bika okla ai 
ita kashapvt maya tok. 

17. Hatak lvpa yatuk ash o anonti, Chishno vto chi nish- 
kin a chi fatummi tuk a, yummak oka nanta isht ish achi 
cho? okla im achi ma, Yvmmak ash ot hopaii yoke, achi tok. 

18. Yobmi kia Chu okla hash ot hoponayo tuk ash iki, 
ishki ita tuklo ka hoyot ik im asilhhacho kisha kvt, yommvyt 
lvpa yatuk osh hoponayo tuk a, ik yimmo ki tok. 

19. Atuk osh. yvmmak ash o okla i ponaklot, Ilvppvt hveh 
iso lvpa yosh vtta tok hvsh achi chokvsh oh cho? Yohmi ho- 
kak osh. katiohmi ho himak ano hoponayo cho? okla achi tok. 

20. Iki, ishki ita-tuklo kash ot afalaminchi mvt, Ilvppvt 
piso, micha lvpa yosh vtta tok okvno il ithanvshke. 


21. Amba nana hosh kaniohmi ho himak ano pisa kuno, 
21 

kil akostininchoshke ; mikmvt kuna hosh nishkin a i fatummi 
tuk alena kuno, kil ithanoshke; vila keyu hoka, ilap ak o 
hvsh 1 ponaklokma, ilap mli hosh isht il ai anumpula hinla 
hoke, achit okla tok. 

22. Hatak nana hosh, yommvt Klaist oke, achi hokmvt, 
sinakak a a kohcha hi o, Chu okla hvt ai it ibachvfvt taba 
mashko hatuk o, iki, ishki itatuklo kvt Chu okla hak o i 
nukshopa hatuk osh, anumpa ilvppa achit okla tok. 

23. Yohmi hatuk osh iki, ishki itatuklo kash ot, Ulla keyu 
hoka, ilap ak o oh i ponakló, achit okla tok. 

24. Yohmi ma atukla ma hatak lvpa yatuk ash o okla 
hoyo mvt, Chihowa yak o pit holitoblichi, hatak PT 
okvto nan ashvchi a il im ithana hoke, im achi tok. 

25. Mihma afalaminchi mvt, Yvmmak okvt nana ashuchi 
yokmá, keyukmá, nana hokuno ak im ithanoshke; nana 
achufa kuno ithana li; yohmi kvt lvpa sia ha tuk kia, himak 
ano hoponayo li kak oke. 

26. Mihma anonti, Nanta ho a chi katimichi tuk o? Ka- 
timihchi hosh chi nishkin a fatummi tuk oh cho? okla im 
achi tok. | 

27. Mihma im afalaminchi mvt, Hvchim anolit taiyahli 
li kia, hvch ik haponaklo ke tuk vt, nanta katiohmi ho atuk- 
lanchit haklo ka hvsh ahni cho? hvchishno ak kia nan im ai 
ithuna toba hvchi bunna ho? achi tok. 

28. Yohmi ma okla ishtukhlakafvt, Chishno YA osh yumma 
nan im ai ithvna chia hoke; amba pishno vto Moses ak o 
nan im ai ithuna pla hoke. 

29. Moses ak okvno Chihowa yvt im anumpuli beka tok 
a il ithbana ; amba ilvppak okvto kanima yo a minti ma, il ai 
im ithana keyushke, okla im achi tok. 

30. Mihma hatak ash osh- afalaminchi mvt, Yvmmvt ka- 
nima yo a minti tuk a hvch ik im akostinincho ho, anonti sa 
nishkin a a fatummi hoka, ilvppvt na-fehnvushke. 

31. Mihmvt Chihowa yvt nan ashvchi vhleba hokvno 1 
haponaklo keyu chatuk; amba hatak nana hosh Chihowa 
ya aiokpuchi, micha nan ahni ka im antia aiena yok mak o 
mihi yo į haponaklo chatuk a iloh ithanvshke. 

32. Yakni vt toba tok a taiyakla ka lvpa imoma yosh vtta 
tok a hatak nana kia nishkin ash 1 fatummi tok a annoa cha- 
tuk keyushke. 

33. Hatak ilvppvt Chihowa yak o a minti hatuk keyu 
hokmvt, nana ho yvmihcha he keyushke, im achi tok. 

34. Mihma okla afalaminchi mvt, Nana ai ashvchika bie- 
ka mak osh ish vtta tok ak naka nan ish pim abuchi hotu- 
ma? im achi mvt, a kohchichi tok. 

35. Yvmma a kohchichi tuk a, Chisvs vt haklo tok ; atuk 
osh yvmmak ash o pisa mvt, Chihowa Ushi a ish 1 yimmi 
cho? im achi tok. 

36. Afalaminchi mvt, Chitokaka ma! 1 yimmi la hinla 
yummak osh kuta ho ? achi tok. 

37. Mihma Chisvs ash osh, Yvmmak oka ish pisa tuk o, 
anonti mihi yosh chit im anumpohonli hoke, im achi tok. 

38. Mihma, Chitokaka ma! sai yimmishke, achi mvt, 
yvmmak ash alokpuchi tok. 

39. Ik hoponayo atuk vt hoponayo yokma, anonti hopo- 
nayo tuk vt lvpa yo toba he, yakohmit nan isht im vihpisa 
hi o, yakni ilvppa aya li hatuk oke. 

40. Mihma Falisi vhleha kanimi kvt yvmma apeha tuk 
ash ot anumpa ilvppa puta ka haklo mvt, Pishno ak kia lvpa 
pia hoh cho? im achi tok. 

41. Chisvs ash ot, Lvpa hvchia hatuk okmvto, nan ai 
ashuchika yvt ik huchim iksho ka he tuk; amba, E hopona- 
yo, himak a hvsh achi; yohmi hokvt hvchim ai ashvchika 
vvt takanli moma hoke, im achi tok. 


CHAPTA X. 


Chisvs ak osh okhissa, mikmvt yvmmak osh chukfvlhpoba apesvchi 
achukma yatuk osh chukfvlhpoba ya vlbtobvt illi, 1. 19 Okla hvt 
Chisvs a nan isht ai im anukfila kvt ilaiyuka, 24 Chisvs vt Chi- 
howa hak ọ a minti tuk a ilap nana ai isht ahanta kak inli hosh 
otuninchi ka im anoli; 39 Chu okla hvt vbi bunna kia im a hlakofit 
kocha. 40 Chisvs vtia mvt Chatan misha tunnvp o ona ma, okla 
laua hosh i yimmi. 

1. AHLISHKE, ahli mak o hvchim achi lishke, Kvna 
hosh chukfvlhpoba 1 holihta okhissa yak o ik a chukowo 
hosh, amba naksika kanima yo pit oiyvt o walvbli hokvto, 
yummvt hukopa, mikmvt na wehpuli mak oke. 

2. Amba okhissa yak o pit a chukowa hokuto, yummak 
osh chukfvlhpoba ya apesvchi mak oke. ` 

8. Yvmmak o okhissa apesvchi atuk vt in tiwikma, itih 
ola ka, chukfvlhpoba yvt ithana; yohmi hatuk oka in chuk- 
fvlhpoba atuk ash hohchifo aiyuka hochifot pehlichit kohcha 
chatuk. 

4. Atuk osh in chukfvlhpoba yash kocha welit tahlikmvt, 
tikba im iakma, itih ola ka, ithana hatuk okvt, chukfvlhpoba 
yash ot apehvt ia chatuk. 

5. Yohmi kia inla itih ola hokvno ik ithano hatuk osh, api- 
hvt ia he keyu hosh, amba 1 flvmmit yihlepa chatuk oke, 
im achi tok. 

6. Nan-isht-vlhpisa ilvppak o Chisvs vt okla ha isht im 
anumpuli tok: yohmi kia nana ho yvmmvt isht ai im anum- 
puli hatuk a, okla ik akostinincho ki tok. 

7. Yohmi hatuk o Chisvs ash ot atuklanchit, Ahlishke, 
ahli mak o hvchim achi lishke, Uno ak osh chukfvlhpoba 
im okhissa sia hoke. 

8. A sa tikba aya tok puta kvto hukopa, mikmvt na- 
wehpuli bano ha tok: yohmi hatuk o chukivihpoba yvt 
yummak okvno ik 1 haponaklo ki tok. 

9. Uno ak osh okhissa sia hoke: hatak nana hosh vno ak 
o si a chukowa hokvto, okchąya he: micha pit chukoho- 
wot, anonti kohonchvt, al-impa ya ahayuhoncha hi oke. 

10. Na-hukopa yvt hukopa, micha vbi, nan okpvni aiena 
he ak bieka hosh aya chatuk; amba ai okchaya ya okla 
ahayuchikmvt, anonti laua kvt 1 shahli fehna ho pisa he 
mak o, vno vto aya li ha tok. 

11. Uno ak osh chukfvlhpoba apesvchi achukma sia mak 
oke; chukfvlhpoba apesvchi achukma yvt chukfvlhpoba ya 
ilap im ilhfiopak a a kaiyanchi hoke. 

12. Amba peh ilhtohno, chukfvlhpoba apesvchi keyu ha- 
tuk, micha chukfvlhpoba yvt immi atuk keyuk muto, na- 

shoba vt minti na pisakmvt, chukfvlhpoba ya issvt chufa 
hoke; yohmi ma nashoba yvt yvmmak ash ant hoklit, chuk- 
folhpoba yash it ai yuhli hoke. 

13. Ilhtono hyt peh ilhtohno atuk okvt, chukfvlhpoba ya 
nan isht ik ahno hatuk mak osh chvfa'hoke. 

14. Uno ak osh chukfulhpoba apesvchi achukma sia hoke; 
an chukfvlhpoba ya ithaiyana li hoke; mikma anonti vmmi 
hvt vno a svthana hoke. 

15. Aki vtəsvthana ka, vno mvt Aki a ithana li akinli 
koke; yohmi hosh chukfvlhpoba ya isht vlhtoba ho vm 
ilhfiopak a aka bohyuli lishke. 

16. Yohmi kvt chukfvlhpoba inla mwt ilvppa ashaka ai 
achufa keyu kvt vm asha hoke: yvmmakma pehlichit vla 
likma, vm anumpa ha hakla hi oke: yohmikma atasha vt 
achufakma, anonti chukfulhpoba apesvchi vt achvfa hi 
oke. 

17. Um ilhfiopak a falaminchit ishi la hinla hosh aka 
bohyuli li; yohmi hoka Aki vt sa holitobli hoke. 

18. Hatak nana hosh vm ishi ho keyu: amba vno akinli 
ahni li hosh aka bohyuli li hoke. Aka bohyuli la hi vt isht 
vm ai vlhpesakmvt, anonti falaminchit ishi la hi vt isht vm 
al vlhpesa hoke. Nan-vlhpisa ilvppak o Aki a im a habena 
li tok, im achi tok. 

19. Yohmi hatuk ọ anonti Chu T hash ot anumpa 
ilvppa isht ai it a kashapvt maya tok. 

20. Yohmi mvt, Nan-isht-ahullo okpulo il ai ishi hatuk 
osh tasimbo hokvto, nanta katiohmi ho hvsh 1 haponaklo 
hosh ? achi kvt laua ma, 

21. Inlaka yokvto, Ilvppak okvt nan-isht-ahullo okpulo 
il ai ishi ho im anumpa keyushke. Nan-isht-ahullo okpulo 
vt lvpa nishkin a fatumma hinla ho? achi tok. 

22. Hvshtula yo tempel a himonvchit Chitokaka pit im 
issa impa hosh Chelusalem a asha ho, yohmi tok. 

23. Mihma Chisvs vt tempel anukaka Solomon im api- 
shia nutaka ya hikikia tok. ) 
24. Mihma Chu vhleha hash ot vlvt yummak ash o ant a 
folubli cha, Ik ai ithano chohmit il aiasha na katiohmi foka 

chi ho ish pim ahni cho? Chishno ak osh Klaist chia hok- 
mvt, achukmalit ish pim anolashke, im achi tok. 

25. Mihma Chisvs ash ot afalaminchi mvt, Hvchim anoli 
li ka, ik hvchi yimmo hoke: nana ka Aki hohchifo ho isht 
a yvmihinchi li kak o, yummak osh ai vihtokowa ka si ano- 
“honlishke. 

26. Yohmi kiarik huchi yimmoshke; yvmmak o huchim 
achi li hatuk oka, an chukfvlhpoba keyu hvchia hatuk okvt. 

27. An chukfvlhpoba vto vm anumpa ha haklokma, an- 
onti vno vt ilap ma ithana li ho, a si apeha cha sik 

28. Mikmaai-okchayvt bilia ya yvmma im issa li; yohmi 
ka nitak nana ilbvshvt -illa he keyukma, anonti kuna kia 
yvmmak ash svbbak a a kohchit isha hi vt iksho hoke. 

29. Aki yumma vma tok vt moma i shahli; yohmi ka 
kuna kia yvmmak ash Aki ibbak a a kohchit isha hi vt iksho 
hoke. 

30. Uno, Aki itatuklo li kvt il it ibai achvfa gie achi 
tok. 

31. Mihma anonti Chu okla hash ot tuli ishit bola chi 
kyt tuli-a okla aiowa tok. 

32. Chisvs vt afalaminchi mvt, Isht il apeluchi vt Akia 
minti pulla na na hochukma lawa ka isht a yumihinchi li 
hush pisa tuk a, na-fehna yumma puta tuk ash katima kak 
o tuli a isht hvs sa bola chi mak oh cho? im achi tok. 

33. Mihma Chu okla hash ot afalaminchi mvt, Na fehna 
achukma yvmmak atuk ako tuli ą ishit e chi bola chi mak 
o keyu; amba ik ahobalot anumpulit, anonti hatak chia ho- 
kak osh, Chihowa ish il apesa alena, kak oke, im achi tok. 

34. Chisvs vt afalaminchi mvt, Chitokaka vhleha hvchia 
hoke, achi li tok, achi kvt hvchi nan-vlhpisa holisso ha a 
holihiso keyu cho ? 

35." Chihowa im anumpa hvt ayvt al im ahanta yo yum- 
mak o Chitokaka vhleha hohchifo tok okma, anonti Holisso 
Holitopa yvt kobafa hi ọ keyushke : 

36. Iki vt na-holitopa ka isht a im atokoli cha, yakni ą 
auet kanchi tok o, Chihowa Ushi sia hoke, achi li tuk ako, 
Nan ik ahobalot ish anumpuli, hvsh achi hoh cho? 

37. Aki vt nana a kaniohmi ak o ak yumiheho hok mak 
0, hvchik sa yimmo kashke. 

38. Amba yvmihchi li hokmuno, vno ak okvno hvch ik sa 
yimmo hoh kia, nana kvt a kaniohmi yvmmak o hvchi yim- 
mi cha, Aki vt auet a si achafakma, anonti vno vt ilap a pit 
ai achafa li ka, akostininchit hvchi yimmashke, im achi tok, 

39. Yohmi hatuk o anonti okla ishi bvnna tok: yohmi 
kia ibbak a im a hlakofi tok. 

40. Mihmvt anonti ivt, Chatan misha Chan vt a ni 
mochi vmmona tok yummak 0 ona cha, ahanta tok. 

41. Mihma okla lawvt im ai itahoba mvt, Chan vto na- 
fehna nana kia yvmihchi tok keyu; yohmi kia Chan vt ha- 
tak ilvppa isht anumpohonli tok a, momvt ajahli ha tok, achi 
tok. 

42. Yohmi ma yvmma ashvt ai 1 yimmi kvt laua tok. 


CHAPTA XI. 


Lasalvs vt abeka na in tek vhleha hvt Chisvs a pit im anoli, 1; 17 
Chisvs vt Betani a vla, mihmvt Lasalvs a falaminchit tanichi. 45 

- Laua hosh Chisvs a i yimmi kia, kanimi kvt Falisi vhleha ha ont 
im anoli; Chisys vt kohchvt ia myt, tumaha Eflihaim ont anta. 


1. HATAR achvfa Lasalvs hohchifo, Meli micha itibap- 
ishi Mahla itatuklo in tvmaha Betani ak o vtta yosh abeka 
tok. 

2. Meli yvmmak osh Chitokaka ya pashi ahama isht a 
hummi cha, iyi ma ilap pashi yo isht 1 kasholichi tok mak o 
1 nakfi yosh Lasalvs vt abeka ha tok. 

3. Yohmi hatuk o in tek tuklo kash ot yvmmak ash pit 
im anolit, Yakeh! Chitokaka ma! ish holitobli chatuk vt 
abekushke, achi tok. 

4. Mihma ilvppa Chisvs vt haklo mvt, Nan abeka ilupput 
isht ai illa hi 0 keyu hoke; amba Chihowa vt isht a holito- 
pa na Chihowa Ushi vt yvmmak o isht a holitopa chi mak 
oke, achi tok. | 

5. Mahla, micha itibapishi, mikmvt Lasalvs aiena ka Chi- 
sus vt holitobli tok. 

” 

6. Yohmi hatuk osh yummvt abeka tuk a haklo ha yvt, 
al vtta tuk ash inli ho ahanta na nitak tuklo tok. 

T. Atuk osh yvmma ont vbanvpa ma nan im ai ithvna 
vhleha hash, Anonti Chutea yakni ya iloh iashke, im achi 
tok. - 

8. Mihma nan im ai ithuna vhleha hash ot, Pi shahli ma! 
Chu okla hvt chekosi kash o tvli a ishit chi boli bunna tuk 
a, anonti yymma ish ia chi ho? im achi tok. 

9. Chisvs vt afalaminchi mvt, Nitak achvfa ka hvshi ka- 
nvili vlhpisa auah-tuklo chatuk keyu cho? Hatak nana 
hosh nitak ọ nowvt aya hokmvt, yakni ilvppa ai in tohwikeli 
ka pisa batuk osh ik ibetvblo hoke. 

10. Amba hatak vt ninak o nowvt aya hokmvto, tohwe- 
keli kyt ik im iksho hatuk osh, ibetvbli hoke, achi tok. 

11. Ilvppak o achi tok: yohmi ha yosh i himmak o, Hv- 
pi kana Lasalvs vt nusishke; yohmi kia nusi tuk a ont ok- 
chvli la chi mak osh ia li hoke, im achi tok. 

19. Yohmi ma nan im ai ithvna vhleha hvt, Chitokaka 
ma! nusi hatuk okmvt, hlakofa chi hoke, achi tok. 

13. Yohmi kia yvmmvt illi kak o Chisvs vt miha ha tok; 
amba nusit foba kak o miha ka, okla im ahoba tok. 

14. Yohmi ma Chisvs vt achukmali fehnvt, Lasalvs vt illi 
tuk oke. 

15. Yohmi ka vno vt yvmma ont ak anto ke tuk vt, hv- 
chishno na hvchi yimma chi ka, hvchishno ak atuk mak o 
sai yukpvshke; yohmi kia yvmma iloh im ai onashke, im 
achi tok. 

16. Mihma Tamas, yvmmvt Titimus hohchifo hosh yvm- 
ma nan im ai ithuna ai itilaui vhleha hash, Pishno ak kia 
iloh ia cha, apihvt hvp illashke, im achi tok. 

17. Atuk o Chisvs ash ot ona mvt, yummak ash ot hol- 
lopi tuk a nitak ushta tuk o, ont akostininchi tok. 

18. Betani vt Chelusalem a pit i bilika kowi tuklo foka 
tok. 

19. Mihma i nakfi illi Mahla, micha Meli itatuklo ka ho- 
pohlvla chi hosh Chu okla hvt lauvt im ai itahoba tok. 

20. Atuk o Mahla ash osh, Chisvs vt minti ka, haklo 

makinlı hosh, ivt ont afama tok; amba Meli vto aboha anu- 
ka yash asha moma tok. 

21. Mihma Mahla vt Chisvs ash o, Chitokaka ma! ilvp- 
pa ant ish anta tuk okma, a nakfi vt illa hetuk keyushke. 

22, Ik yohmi kia himonasi mak o Chihowa ya nana ho 
ish im asilhha hoka, Chihowa yvt chima hinla ka ithana 
lishke, im achi tok. 

23. Mihma Chisvs vt, chi nakfi vt falamvt tana chi akmli 
hoke, ım achi tok. 

24. Mihma Mahla ash ot, Nitak ont ishtaiyopi illi vt fala- 
mvt tani yvmmak okvno falamvt tana hi oka, ithana lishke, 
im achi tok. 

25. Chisvs vt, Uno ak osh illi a falaminchit tanichi, mik- 
myt al- -okchaya alena ka sia mak oke. Kwna hosh vno ak 
o a yimmi hokvto, ik illi tuk nana kia, okchaya he mak oke. 

26. Micha kuna hosh okchayvt ahanta hosh vno a a yim- 
mi hokvto, nitak nana illa he heyu hoke. Ilvppa chi yim- 
mi cho ? im achi tok. 

27. Ahli, Chitokaka ma! chishno ak osh Chihowa Ushi, 
Klaist yakni ilvppa aya hi a tok mak o chia ka sai yimmish- 
ke, im achi tok. 

28. Ilvppa yakohmichit miha mwt, ivt itibapishi Meli a 
Jumasit ont 1 howvt, Nan-ithvnanchi vt vla cha, chi hoyosh- 
ke, achi tok. 

29. Yvmma haklo makınlı hosh, ashalika wakayvt ivt ont 
afama tok. l 

30. Chisvs vt tumaha ha ant ik chukowo kisha hosh, 
Mahla yvt ai afama tuk ash akinli ho hikia ha tok. 

31. Mihma Chu okla hvt apehvt aboha anuka ya mayvt 
hopohlvli tuk ash ot, Meli vt tushpvt wakayvt kocha ia na 
okla pisa mvt, Ahollopi yvmmak o ont a yaiya chi hosh ia 
hoka, achi mvt iakaiya tok. 

32. Atuk o Meli ash ot Chisvs a hikia kash ona cha, pisa 
mvt, iyi ituma ya ont hlipia cha, Chitokaka ma! ilvppa ant 
ish anta tuk okma, a nakfi vt illa he tuk keyushke, im achi 
tok. 

33. Yvmmvt yahaya ma, anonti Chu okla yumma apihvt 


332 CHAN, 


ai vla tuk aiena kvt yahaya akinli na Chisus vt pisa hatuk 
osh, chukvsh anukaka isht a nukhaklo fehnvt ik im vihpieso 
ki tok. 

34. Mihmvt, Katima a o hvsh bohli tuk oh cho? achi 
ma, Chitokaka ma! minti cha, ant pisá, okla im achi tok. 

35. Chisvs vt nishkin okchi minti tok. 

36. Mihma Chu okla hash ot, Yakeh! į holitopa fehna 
tuk o mvhli, achi tok. 

37. Mihma kanimi kvt, Lvpa yatuk a hoponayochi tuk vt, 
batak ilvppak kia ik illo ka hinla ka, a kanimihcha he tuk 
keyu chishba ? okla achi tok. 

38. Yohmi ma Chisvs ash ot anonti chukvsh anukaka isht 
anukhaklo fehnvt ayvt ahollopi a ona tok. Yakni chiluk o 
tuli yosh isht vihkuma ha tok. 

39. Chisvs ash osh, Tuli ya ishit ho kanvllichí achi, ma, 
Mahla illi tuk a in tek ash osh; Chitokaka ma! illi tuk a 
nitak ushta hokvt himak foka ma shua hoke, im achi tok. 

40. Mihma Chisvs vt, Chi yimmi hokmvt, Chihowa isht 
a holitopaka ya ish pisa hinla hoke, ak chim acho ke tuk oh 
cho? im achi tok. i 

41. Mihma illi ai itola tuk ash tuli ya okla ai ishit kanvl- 
lichi tok. Mihma Chisvs vt nishkin a pit vba chakalichi 
myt, Aki ma! is sa haiyaklo hatuk a yak oke, chim aiahni 
Jishke. 

42. Yohmi kvt is sa haiyaklo a bita chatuk a ithaiyana 
li kuno; yohmi kia okla ilvppa hiohmaya kvt, chishno ak 
osh auet is sa kanchi tok a ai yimma chi kak 0, yumma achi 
li tuk oke, achi tok. 

43. Yakohmichit anumpulit ont in taha mvt, chitoli hosh 
anumpulit, Lasalvs ma! auet kohchá, achi tok. 

44. Mihma illi atuk ash ot ibbak, iyi aiena ka ahollopi 
ishit shema yot isht vlhfowa ho ant kohcha tok; mihma 
nashuka yano nantapuski yosh isht vhifoyuka tok. Mihma 
Chisvs vt, Oh i hotofi na ik iá, im achi tok. 

45. Yohmi ma Chu okla Meli a im ai itahoba Tuk osh, 
Chisvs vt nana ka ai yvmihchi na pisa mvt, laua hosh 1 yim- 
mi tok. 

46. Yohmi kia kanimi hokvto falamvt ivt, Falisi vhleha 
ha im ona cha, nana ka Chisvs vt ai yvmihchi tuk ash okla 
im anoli tok. 

47. Yohmi ma na-holitompa isht asha pehlichi vhleha, 
micha Falisi vhleha aiena kash ot hatak hochitoka nan apesa 
vhleha ha itahobi mvt, Hatak ilvppvt na-fehna lawa ka yv- 
mihchi ka, nanta mak o katiohmi hosh iloh aiasha cho? 

48. Tuppa ant ik yohmí, iloh im ahni hokma, hatak mo- 
ma kvt 1 yimma chi hoke; yohmikma Loman okla hvt vla 
cha, pi yakni, micha pim okla talaia aiena kash ai okpunicha 
hinla hoke, achi tok. 

49. Mihma achvfvt Kaiafas hohchifo hosh afummi yvm- 
ma fehna ka na holitompa isht asha pehlichi i shahli a ai 
ibafohka hatuk osh, Nana ka hvch ik akostinincho kvmoh- 
mishke. 

50. Mikmvt hatak achvfa hosh okla ha vlhtobvt illi na 
okla talaia kash ot momvt 1k illo ka hi a, a hvpim Wa 
hatuk a hvch ik anukfilloshke, im achi tok. 

51. Yohmi kvt ilap nana aiahni hosh iluppa anumpuli ha 
tok keyu; amba afummi yvmma fehna ka na-holitompa isht 
asha pehlichi 1 shahli hosh anta hatuk okvt, Klaist vt okla . 
yumma vlhtobvt illa he. 

52. Yohmi kvt okla yvmmak bana hi o keyu; amba Chi- 
howa im vlla vhleha kanima ai it afimimpvt asha tuk aiena 
ma hoyot a miha chvfa ho ai itahoba he ak o, tikbanli anoli 
ha tok. 

53. Yumohmi hatuk o nitak yumma al vhlit mihinti ka, 
yumma vba chi kvt nana it ım apesvt okla maya beka tok. 

54. Yohmi hatuk o Chisvs vt himmakma haiaka fehnvt 

Chu okla itintakla ya ik a hikikio ki tok; amba yvmmak 
ash vttvt ia mvt, yakni haiaka pit a bilika tvmaha Eflihaim 
hohchifo ho nan im ai ithvna vhleha ha pehliechit ahanta 
tok. 
55. Atuk o Chu okla nan im vbanvblit ont ia yvt ai 
ona hosi tok; mihma ilap nan ai il atablit maya chi kvt, 
nan-vbanvblit ont ia yvt ik ai ono kisha ho yakni yvmma 
asht Chelusalem a ia kyt laua tok. 

56. Atuk osh Chisvs ash okla hoyot, tempel anukaka ya 
hiohmayvt, Impa holitopa asha ka ik lo ka chi hokmá, nana 
ka hvchim ahoba cho? it im achit maya tok, 

57. Na-holitompa isht asha pehlichi vhleha, mikmvt Falisi 
vhleha aiena kash ot, yvmmvt kanima yo anta ka hatak nana 
hosh akostininchi hokmvt, anoli na okla isha hinla kyt anum- 
pa vihpisa ka bohli tuk a tok oke. 


CHAPTA XT 


Meli vt Chisvs iyi ya nan-ahama im ahvmmi ma, yvmmyvt ai vihpesa 
ho yohmi hatuk a Chisvs vt miha, 1. 12 Chisvs vt issuba nashoba 

l yo om binili hosh Chelusalem a ona. 20 Klik kanimi kyt Chisvs a 
pisa bvnna: 23 Chisvs vt ilapvt kaniohmit illa he, anoli; 27 Chi- 
svs vt chukvsh anukaka nan isht nukhaklo in chito mvt, wba pit 
anumpuli; 37 Hatak pehlichi whleha hvt laua hosh Chisvs a i 
yimmi: yohmi kia Chisvs a isht anumpuli nukwia. 


1. ATUK o nan vbanvblit ont ia isht asha chi ka nitak 
hannalit takanli moma ho, Chisvs vt Betani ak o Lasalvs vt 
ai illi tuk o falaminchit tanichi tuk a yvmmvt yvmmak o ai 
vtta chatuk o, ona tok. 

2. Mihma yvmmak 0 opiaka impa yo okla ai im atahli 
tok; mihma Mahla ak osh nan ai isht im anta ma, amba 
Lasalvs vto ibai impa hosh maya kak o iba takla asha 
tok. 

3. Yobmi ma Meli vt spiknat nan-ahama holitopa 
fehna weki achvfa ka ishi cha, Chisvs iyi ya ishit a hummi 
mvt ilap pashi akinli ho iyi yash isht 1 kasholichi tok: mih- 
ma nan ahama balama kvt aboha yash alotowa tok. 

4. Mihma nan im ai ithvna vhleha achvfa Saimon ushi 
Chutas Iskaliot vt yvmmak oka inla ibbak fohka he mak 
osh, 

5. Nanta katiohmi ho nan ahama ilvppvt iskvli tahlepa 
tuchina kia isht ik vibi cha, ilbvsha ya ik 1 holhpelo ke tuk 
oh cho? achi tok. | 

6. Ilbvsha yak ọ i nukhaklo kak osh ilvppa achi tok 
keyu; amba hukopa yatuk osh, micha yvmmak osh shuk- 

cha ya ishi hatuk osh, nana kvt yumma ai vibeha ho shaiyali 
yatuk ak a tok. 

7. Mihma Chisvs vt, Ant ik yvmihchí, ish im alahnashke, 
a sa hollopa chi nitak mak a hio, ilvppa ilatomba hatuk 
oke. i 

8. Ilbvsha yak okvto hvchim asha na bilia chatuk; amba 
vno ak okvto huchim anta li a bila he keyushke, 

9. Yohmi ma yvmma ant anta ka Chu okla hvt lauvt 
akostininchi tok: mihmvt Chisvs ak bano kak o keyu, amba 
Lasalvs, yommvt. illi tuk o, falammchit tanichi tuk ash it 
ajeninchit pisa chi hosh okla ai vla tok. 

10. Yohmi kia na-holitompa isht asha pehlichi vhleha ho- 
kuto Lasalvs ak kia aleninchit illicha hmla kvt, isht it im 
anumpulit maya tok. 

11. Yvmmak atuk pulla mak o Chu vhleha laua. kvt 
yumma itvnowvt, Chisvs a aii yimmi kak a tok. 

12. Nitak ont atukla ma okla laua kvt ai-impa holitopa 
ya itunowa tuk vt, Chisvs vt Chelusalem a vla chi hosh 
minti na okla haklo mvt, 

13. Pam vpi naksish a ishit, kohchvt afamvt okla ia mvt, 
chitoli hosh, Hosanna, Islael 1 miko Chitokaka i hohchifo ho 
il ai eshi hosh aya hokvt holitopa mak oke, okla achi tok. 

14, 15. Salon ushetik chia hvt chi nukshopa ná, chi miko 
vt issuba haksobish falaia himita ya on talaia hosh minti 
hoke, achi hosh holisso hatuk oka, Chisvs ash ot issuba hak- 
sobish falaia himita yọ pisa mvt, yummak ash on talaia tok. 

16. Ummona kvno nan im ai ithvna vhleha hvt ilvppa ik 
ai akostinincho ki tok; amba. Chisvs vt ont a holitopa ha 
yak o, nana kvt yakohmi hosh yvmma isht a holisso tok a, 
anonti okla hvt nana kash ai į yvmihchi tok aiena ka ithai- 
yana tok. 

17. Mihma yvmmvt Lasalvs a ahollopi ai 1 howvt kohchit 
illi tuk a falaminchit tanichi ka, okla apihvt aya tuk ash osh 
al vlhtokowa ka anohonli tok. 

18. Yvmmvt na-fehna ilvppa yvmihchi tuk a okla haklo 
tuk atuk osh, ilvppak atuk pulla kak ọ okla mak kia ont 
afama ha tok. 

19. Yohmi ma Falisi vhleha hash ot, Nana hvsh kanihma 
he keyu kvto hvsh akostininchi cho? yakeh! okla puta 
hash ot yvmmak 0 0 pit a kanvllishke, ilap bika it im achit 
maya tok. 

20. Mihma Klik vhleha kanimi kvt vba pit aiokpvchit 
ayot, al impa holitopa asha ka ai vla tuk vt takla maya 
tok. 

21. Yohmi hatuk osh yvmmak ash ot Kalili yakni Bet- 
saita tumaha a minti tuk, Filip ash im ai ona mvt, Pi shahli 
ma! Chisvs a pisa pi bunnvshke, achit i ponaklo tok. 

22. Mihma Filip ash osh ivt, Antilu a ont im anoli tok; 
atuk o anonti Antilu ash osh Filip a ita tuklo cha Chisvs a 
im anoli tok. 

23. Mihma Chisvs vt afalaminchi mvt, Hatak Ushi vt a 
holitopa he tuk a hvshi kanvlli vlhpisa kvt ai onvshke. 

24. Ahlishke, ahli mak o hvchim achi lishke, Onush nihi 
vt yakni anukaka yo itola cha, illi ho keyukmvt, ilap ash 
biekvt itonla hoke; amba illi hokmvto, waya fehna chatuk 
oke. 

25. Kuna hosh ilap im ilhfiopak a i hullo fehna hokvto, i 
kunia hi oke; amba kuna hosh yakni ilvppa ahanta kvt ilap 
im ilhfiopak a i nukkilli hokvto, mihma ieshit okchayvt a bi- 
lia hi oke. 

26. Hatak nana hosh vm antia hokmvt, siakaiyashke ; 
mikmvt kanima yo ai ahanta likma, yvmmak o an tishu hoh 
kia anta hi oke; hatak nana hosh vm antia hokma, yvmmak 
o Aki vt folitoplá he mak oke. 

27. Himak oka sa shilombish vt ik im ai vlhpesoshke : 
yohmi ka, Aki ma! hvshi kanvlli ai vlhpisa takali ilvppa ai 
isht is sai į hlakofichashke, achi likma, nanta chi cho? yoh- 
mi kia ilvppak a he mak ọ hvshi kanvlli vlhpisa takalı iluppa 
im aya li ha tok oke. 

28. Chi hohchifo ha ish holitoblichashke, Aki ma! achi 
tok. Yohma ma vba ya auet ai anumpa kvt, Yvmmak oka 
holitoblichi li tuk osh, anonti himmakma holitoblichi la chi 
akinli hoke, achi tok. 

29. Yohmi hatuk o okla hvt bilika hiohmaya tuk vt, yvm- 

ma haklo mvt, Hilohvshke, achi tok. Mihma kanimi kyt, 
Enchil osh auet im anumpuli hoke, achi tok. 

30. Chisvs ash osh afalaminchit, Uno ak atuk mak o 
anumpa ilvppvt auet takali ho keyu, amba hvchishno pulla 
kak oke. 

31. Himak okvno yakni vt nana im ai vihpisa mak oke: 
himak okvno yakni ilvppa ai 1 shahli nan im aiyahanchi ash 
ot issvt kohcha he mak oke. 

22. Uno vt yakni a a mokofvt vba takali li hokmvt, hatak 
moma ka halvllit il a kanvllichi la hi oke, achi tok. 

33. Ai-illi kaniohmi ho isht illa he ak osh anoli hosh ilvp- 
pa achi ha tok. 

34. Mihma okla hash.ot afalaminchi mvt, Klaist vt ahan- 
ta na bilia ho nan-vlhpisa holisso ha okla il a haklo chatuk; 
yohmi ka katiohmi ho, Hatak Ushi vt vba ya takala hi o ish 
achi cho?. Hatak Ushi ilvppak osh kuta hokak 0? okla im 
achi tok. 

35. Mihma Chisvs vt, Himonasi takla kak o tohwikeli hot 
hvch m takanli hoke. Tohwikeli hvt hvchin takanli takla 
kak osh hvsh nowashke, yvmmak keyukma okhlili hvt hvchi 
onvtula hinla hoke. Kwna hosh okhlili ho nowvt aya hokv- 
to, kanima yo ia kvt ithana keyu hoke. 

36. A tohwikeli hvt hvchin takanli takla kak osh a toh- 
wikinli vlla hvchia ha chi kvt, a tohwikeli ha hvsh i yim- 
mashke, im achi tok. Ilvppak o Chisvs vt anumpohonli 
myt, ai i filummit kunia cha, ik 1 haiako ki tok. 

37. Na-fehna laua ho itikba ya yvmmak ash ot ai yumi- 
hinchi hoh kia, okla ai i yimma he keyu ki tok. 

38. Yohmi kvt hopa Esaias vt anumpuli mvt, Chitokaka 
ma! nana il anoli ka kuta hosh pi yimmi cho? micha kvta 
hak o Chihowa 1 shakba mvt 1 haiaka tuk oh cho? ahanchi 
tok a ont aiahla chi maka tok. 

39, 40. Anonti Esaias vt 1 himmakma, Nishkin a isht ik 
peso, mikmvt chukvsh ma ik akostinincho kish, chukvsh hi- 
mona ik anukfoyuko ki, ak hlakoficho ka chi ka, nishkin a 
im akvmmi mvt, anonti chukvsh ma i kvllochishke; achi tok 
oka, okla yimma he keyu ki tok, 

41. Yvmma im isht a holitopa ya pisvt yvmma pit isht 
anumpuli mak osh Esaias vt ilvppa puta ka achi tok. 

42. Yohmi kia nan apesa hochitoka vhleha huti yimmi 
kut laua akinli tok: yohmi kia sinakak a a kohchicha hinla 
hatuk o, Falisi vhleha pulla kak 0 yvmmak ash i yimmi ha- 
tuk vt okla ik otvnincho ki tok. 

43. Hatak ai ım aholitopa yak o im achukma kyt, Chiho- 
wa ai im a holitopa ka im 1 shahli hatuk osh. 

44. Chisvs vt chitoli hosh, Kuna hosh vno a a yimmi kvt 
vno ak o a yimmi ho keyu, amba auet sa kanchi tok yvm- 
mak 01 yimmi mak oke. 

45. Micha kvna hosh vno a sa pisa hokmvt, auet sa kan- 
chi tok ma pisa mak oke. 

46. Kvna hoh kia vno 2 a yimmi hokvt ai-okhlilika ya ik 
ai ahanto ka chi mak o, nan-toliwikeli mak osh ayvt yakni a 
vla li ha tok oke. 

47. Yohmi kia hatak nana hosh vm anumpa ha haklo cha, 
ik yimmo hokma, nan im apesvt ilbvshali la hi o keyushke ; 
yakni ak 0 nan im apesvt ilbvshali la hi osh aya li tok keyu ; 
amba yakni 2 okchalinchi la chi ha tok oke. 

48. Kvna hosh vno 2 sa shitilema cha, vm anumpa ha ik 
ahnincho hokvno, achvfa hosh nan im apesvt ilbvshali kuto 
asha hoke; anumpa anumpohonli li tuk ash fehna akinli kak 
osh nitak ai ishtaiyopikma nana im apesvt ilbvshala he mak 
oke. 

49. Uno akinli hosh nana ka ahnit anumpuli li tuk keyu 
hoka; amba auet sa kanchi tok Aki ak osh nana ho achi la 
he, mikmvt nana ho anumpuli la he aiena ka nana vm ape- 
sa ha tok. g 

50. Yohmi ka i nan-vlhpisa vt ai-okchayvt bilia yoka 
ithaiyana lishke; yohmi hatuk osh nana ho anumpohonli 
li ka, yummvt Aki vt vno a a miha tok a mih mak o anum- 
puli li hoke, achi tok. 

SA zdal 


Chisvs vt nan im ai ithuna vhleha ha iyi im achifa, 1. 18 Chisvs vt 
Chutas ak osh ishit inla im issa chi hatuk a, nana kvt isht vlhpisa 
ho isht im atokoli. 31 Chisvs vt ilap nan isht a holitopa hi anoli, 
mihmvt nan im ai ithvna vhleha hvt it i hulla chi ka, i miha mvt, 
86 Pita yvt hituchina ha yo ilapa ik ithano miha chi ka, tikbanli 
im anoli. 


1. NAN vbanvblit ont ia ai-impa holitopa kvt ik ai ono 
kisha ho, Chisvs vt ilapvt yakni ilvppa al issvt, Iki a im ią 
chi hvshi kanvlli vlhpisa kvt ai ona ka ithaiyana mvt, immi 
hvt yakni paknaka asha ka 1 hullo hatuk vt, yumma į hullo 
kyt imomvt ont illi tok. 

2. Yohmi ka okhlili ai-impa yut ont vlhtaha yvmma 
fehna ma, yvmmak ash ishit inla im issa chi ka Setan wt 
Daimon ushi, Chutas Iskaliot chukvsh a anukfohkichi 
hatuk o; ` 

3. Chisvs vt,: Iki vt nana moma ka ilap ak ọ ibbak a 
fohki tok, micha ilapvt Chihowa hak oa minti ha tok osh, 
anonti Chihowa hak o im ia chi kvt ithaiyana mvt, 

4. Okhlili impa asha tuk vt wakayvt, im anchi ash o 
naksika pit bohli mvt, tikba takali ishi cha, isht il ai vsko- 
fuchi tok. 

5. Yohmi ha yosh oka ya ampo pit vnit ishi cha, nan 
im al ithvna vhleha iyi yash achifvt isht ia mvt, tikba takali 
isht ai il ai vskofanchi tuk ash o ishit isht i kasholichi tok. 

6. Atuk osh Saimon Pita yash o ont a.hikia tok; mihma 
Saimon Pita yash ot, Chitokaka ma! saiyi ya ish achifa chi 
hoh cho? im achi tok. ` 

7. Chisvs vt afalaminchi mvt, Nana ka yvmihchi li ja 
himonasi kuno chik akostininchoshke ; yohmi kia himmak o 
ish akostinincha hi oke, im achi tok. 

8. Pita yash ot, Saiyi yak okno -nitak nana chik sum 
achifo kashke, im achi tok. Chisvs:vt afalaminchi mvt, Ak 
chi achifo hokma, is si ahalaia keyu hoke, im achi tok. 


9. Saimon Pita yash ot, Chitokaka ma! saiyi ak bano 
22 

keyu kashke, amba svbbak, micha sa noshkobo pit aieninchi 
hosh, im achi tok. 

10. Chisvs vt, Ùlhchifa tuk ekvto himmak ma ik vlhchifo. 
ho iyi ak bano kia, momvt kashofa chatuk; yohmi ka 
hvchishno vt hvchi kashofa akinli kia, hvsh moma ke- 
yushke. 

11. Kvna hosh ilapa ishit mla ibbak fohka chi hoka 
ithana, yohmi hatuk osh, Momvt hvchi kashofa keyushke, 
achi tok. 

12. Yohmit iyi ya im achifvt taiyahli mvt, im anchi ash 
ishi cha, falamvt aka binili mvt, Nana ka hvchi yumihchi 
li ka hvsh ithana cho ? i 

13. Uno a, Na pithunanchi, pin Chitokaka hvs si achi; 
yohmi ka mih sia ho mvhli hoka, vlhpesa hvsh mihvshke. 

14. Yohmi kia vno vt hychin Chitokaka, micha na hvch 
ithunanchi sia hatuk osh, hvch iyi ya hvchim achifa li hatuk 
okma, hvchishno ak kia hvchishno bika iyi ya hvsh it im 
achifa he vlhpesa hoke. 

15. Uno vt a huchi yumihchi li tuk mak o hvsh a chi- 
yuhmicha he mak o, na hvchim abvchi li hatuk oke. 

16. Ahlishke, ahli mak o hvchim achi lishke; Tishu hvt 
i shahli ha imaiya chatuk keyu; mikma nan-vlhtoka yosh 
aya kot nan-atokoli tuk a imaiya chatuk keyu hoke. 

17. Ilvppa puta ka hvsh ithana cha, yummak o hvsh 
yvmihchi hokmvt, na hvchi yukpa mak oke. 

18. Moma kak o isht hvchi anumpuli li ho keyushke : 
kanima kak o vno vt atokoli li tok okvto ithana lishke: 
yohmi kia Holisso Holitopa yvt, Pvska svbai vpa kash ot 
iyi kotoba ya isht a sai o wakelishke, achi ha tok a yvmmvt 
ont ai ahla chi mak oke. 

19. Yvmmak ash ot ont ai yvmohmi ha ma, vno ak atuk 
a huchi yimma he mak o, ik ai ono kisha ho himak ano: 
hvchim anoli lishke. 

20. Ahlishke, ahli mak o hvchim achi lishke, Kuna kia 
vno ak osh nan tohno li ho aya ka ahninchi hokvt, vno ak 
0 si ahninchi hoke; micha kuna kia, vno ą si ahninchi hok- 
mvt, auet sa kanchi tok mak o ahninchi hoke; im achi tok. 


C H APRETI. 341 


21. Chisvs vt yakohmiechit anumpuli mvt, chukvsh anu- 
kaka ai ik im vlhpieso mvt, atokolit anolit, Ahlishke, ahli 
mak o hvchim achi lishke, -Hvsh achvfona kvt sushit inla 
ibbak o hvs sa fohka chi hoke, achi tok. 

22. Mihma nan im ai ithvna vhleha hash ot kanima kak 
o miha hatuk a ik ai akostinincho mvt, filemovt okla iti 
pisa tok. 

23. Yohmi ma nan im ai ithvna vhleha ha achvfa ka 
Chisvs vt holitobli yatuk o, Chisvs ikkishi ha vtayvt asha 
tok. 

24. Yohmi tuk o yvmmak ash osh kvna hak o miha 
hatuk ma a ponakla chi ka, Saimon Pita yvt i yuchunukli 
tok. 

25. Mihma Chisvs ikkishi ha vtayvt asha pesi Chitokaka 

Ey kuta hak o cho? im achi tok. 

, Mihma Chisvs vt afalaminchi mvt, Itih fohka achvfa 
ka Fi okvchit kohchi li kvt, kanima ho pit ima likma, 
yvmmak osh mih mak a chi hoke, achi tok. Atuk osh 
itih fohka achvfa ka pit okvchit kohchi mvt, Saimon ushi 
Chutas Iskaliot ak o ima tok. 

27. Mihma itih fohka achvfa ishi ma, Setan vt yommak 
ash ont ckukowa tok. Mihma Chisvs vt, Nana ka ish yv- 
mohma chi kvt tushpvt ish yvmihchashke, im achi tok. 

28. Nana ka a kaniohma hio, ilvppa im achi ka, impvt 
maya tuk vt hatak achvfa kia ik akostinincho ki tok. 

29. Chutas ak osh shukcha ya ishi hatuk oka, ai impa 
holitopa asha takla ka nana ho pi bvnna hinla ka chum- 
pakma, keyukmvt ilbvsha vhleha yak o nanasi kia į hopela 
hinlakmá, nana ho Chisvs vt 1 miha hatuk a, kanimi kvt im 
ahoba tok. 

30. Mihma itih fohka achufa ka ishi makinli hosh kocha 
ia tok; mihma yvmmvt ninak a tok. 

31. Yvmmak ash ot kocha ia ma, Chisvs vt, Himak okv- 
no Hatak Ushi vt ai ahlit holitopakma, anonti Chihowa yvt 
yummak o isht a holitopa ai ahla chi mak oke. 

32. Chihowa yvt yvmmak o isht a holitopa ai ahli hok- 
,mvt, Chihowa yvt anonti ilap mlit yvmmak ash ọ ai isht il 

a holiloblichi ai alla chi akinli: micha chekosi fehna yom- 
mak ash o holiloblichi ai ahla chi mak oke. Í 

33. Chipota vhleha ma! chekosi takla kak o hvchi takla 
asha lishke; yohmi ka hvs sa hoya chi hoke; Chu okla ha, 
Kanima yo ai ia li hoka, hvsh ona he keyushke, im achi li 
tuk mak osh anonti hvchishno ma himonasi a hvchim achi 
Jishke. 

34. Hvsh it i hullo kvt, vno vt hvchi hullo li tuk a ohmi- 
chi hosh -hvuchishno yak kia hvsh it i hulla he mak o, nan 
vlhpisa himona ka hvch ima lishke. ` LS 

35. Hvchishno bika yvt hvsh it i hullo ilvppa pulla kak 
o nan vm ai ithvna hvchia hatuk a, hatak moma kvt isht 
ithaiyana he mak oke, achi tok. 

86. Saimon Pita yash ot, Chitokaka ma! katima ko ish 
ja chi hoh cho? im achi ma, Chisvs-vt afalaminchi mvt, 
Kanima yo ia li hoka, himonasi kuno pit is siakaiya he 
keyushke; yohmi kia 1 himmak o pit is siakaiya hi oke, im 
achi tok. l 

37. Pita yash osh, Chitokaka ma! Na katihmi ho himo- 
nasi akmli kuno pit ak chiakaiyo ka hinla cho? chishno a 
pulla kak o vm ilhfiopak a aka bohyuli lashke. 

38. Chisvs vt afalaminchi mvt, Uno a pulla kak o chim 
ilhfiopak 'aka ish bohyula chi cho? Ahlishke, ahli mak ọ 
chim achi lishke; Akaka yvt ik olo kisha ho, hituchina ha 
chik svthano ish miha chi hoke, im achi tok. 


CHAPTA XIV. 


Chisvs vt nan im ai ithuna vhleha ha pehlichit impvt asha moma 
hosh, apihvt vba yakni a ont okla asha hi a, i miha, 1; 18 micha 
ilap hohchifo hak o nan isht asilhhvt anumpuli hokvno moma im 
alablicha hi vt miha. 15 Chisvs vt nanuktalali inla auet ima hi vt 
miha. i 


1. H UCHI chukvsh vt nana ik huchi kaniohmo kashke ; 
Chihowa ha, oh i yimmi cha, vno ma oh a yimmi. 
2. Aki in chuka ya ajasha yvt laua hoke: ik yvmohmo 

hatuk okma, huchim anoli la he tuk oke, aiasha ya hvchim 
apoksiachit atahli la chi hosh ia li hoke. | 

3. Yohmi kvt ont apoksiachit hvchīm atahli li hokmvt, 
anonti falamvt vla lish, vno vt kanima yo ai ahanta likma, 
huchishno mvt yvmmak o hvsh ai ahashwa hi a, ant huch 
ishit ai vtta li ka ona la hi oke. 

4. Yohmi hokvt kanima yo ia li hoka pit hvsh ithana; 
mikmvt hina ya hush ithanvshke, im achi tok. 

5. Tamas ash osh, Chitokaka ma! kanima yo ish ia hoka 
il ithana keyu : yohmi kvt katiohmi hosh hina yano il ithana 
hinła cho? im achi tok. 

6. Mihma Chisvs ash ot, Uno ak osh hina, micha ai ahlika, 
ai okchaya aiena sia mak oke: vno ak o keyukma hatak 
nana hosh Aki a im ai ona he keyu hoke. 

7. Uno a hvs svthana hatuk okmvt, Aki ma hvsh ithana 
akinla he tuk oke: atuk kia hush pisa tuk okvt himak 
ai vhlit ia hokvno hvsh ithaiyanvshke. 

8. Filip ash osh, Chitokaka ma! Chiki a ish pi haiakv- 
chashke, yohmikma pim vłhpesa hinla hoke, im achi tok. 

9. Mihma Chisvs vt, Chi takla ahanta li hopakit taiyaha 
ka, Filip vt chik svthano kisha tuk oh cho? kuna hosh vno 
a sa pisakmvt, Aki a pisa hatuk; yohmi ka katiohmi ho, 
Chiki a ish pi haiakvchashke, ish achi cho? 

10. Uno vt Aki ibali achafa likma, anonti Aki vt vno a a 
svbai achafa ka ik chi yimmo cho? anumpa hvchim anum- 
pohonli li kvt vno akınlı vm anukfila hosh anumpuli li ke- 
yushke; amba Aki svbai achafa yvmmak osh nana ka ai 
yumihchi hoke. 

11. Uno vt Aki a ibai achafa likma, anonti Aki vt auet 
svbai achafa ka hvs sa yimmashke; keyuk mak heto nana 
kvt a kaniohmi tuk yvmmak pulla kak o isht ai'hvs sa yim- 
mashke. 

12. Ahlishke, ahli mak o hvchim achi lishke, Kuna hosh 
a yimmikmvt, vno nana ai yvmihchi li tuk ash yvmihchi 
akinla hi oke: yohmikmvt vno vto Aki a im ia lH hatuk oka, 
nana kvt a ang Uvppa puta ka i shahli ho yumihcha hi 
oke. 

13. Micha a hohchifo pulla ho nana ka isht hvsh asilhha 
hokma, Iki vt Ushia ai isht a holitopa ai ahla hi a, mihi yo 
yumihchi la hi oke. 

14. A hohchifo pulla ho nana ka isht hvsh asilhha hok- 
ma, al yvmihchi la hi mak oke. 

15. Hvs sa hullo hokmvt, vm anumpa vlhpisa puta ka 
hvsh holitoblashke. 

16. Mikma Aki a im asilhha likma, yummvt a hvchi 
takla ahanta na bila he mak o hvchi nanuktalali inla ya 
auet hvch ima hi oke. 

17. Yvmmvt Shilombish ai ahli, yommak oka yakni okvto 
pisa keyu, micha ithana keyu aiena hatuk osh, ahnincha he 
keyu mak oke; yohmi kia hvchishno yokvno hvchi takla 
ahanta tuk osh, anonti hvchi anukfoyuka chi hoka hvsh 
ithana hoke. 

18. Hvchi vlhtakla ho hrch issvt aya la he keyu; hvchim 
aya la hi oke. 

19. Chekosikma yakni vt sa pisa chi keyu hoke; amba 
huchishno vto hvs sa pisa hi oke; yohmi ka sai okchaya 
hoka, anonti hvuchi okchaya he akmli hoke. 

20. Uno vt Aki a ibai achafa likma, anonti hvchishno vt 
wno a hvs svbai achafa na hvuchishno ma hvch ibai achafa li 
aiena ka, nitak yvmma fehnakma hvsh akostinincha hi oke. 

21. Kuna hosh vm anumpa vlhpisa vt in tonla cha, holi- 
tobli hokmvt, yommak osh sa holitobli mak oke; micha 
kuna hosh vno a sa holitoblikmvt, Aki ma 1 holitopakma, 
wno mvt holitoblit il im otvninchi la hi oke. 

22. Chutas vt Iskaliot ak keyu hosh, Chitokaka ma! ka- 
tiohmi ho pishno ano ant ish pim ile haiakvchi hokak osh, 
yakni ano chik im ile haiakvcho ka chi hoh cho ? im achi 
tok. 

23. Chisvs vt afalaminchi mvt, Hatak vt a hullo hokmvt, 
vm anumpa ha holitobla he; yohmikma Aki vt ilapo ma 
holitoblikma, il im aya cha, il ibai vtta he mak oke. 

24. Uno a a hullo keyu hokvto, vm anumpa ha ik holito- 
blo hoke; micha anumpa ilvppa hvsh haiyaklo ka vm anum- 
pa keyu, amba auet sa kanchi tok Aki ak o immi hoke. 

25. Hvchi takla ahanta li takla batuk mak osh ilvppa 
puta ka isht hvchim anumpohonli lishke. 

26. Yohmi kia nanuktalali, yvmmvt Shilombish Holitopa 
mak o a hohchifo pulla hatuk mak o Aki vt auet kancha 
chi hoka, yummak osh nan okluba ka hvch ithvnanchit, 
nana ho hvchim ahanchi lı tuk ma, moma alami a hvchi 
anukfohka hi oke. 

27. Nanaiya ya hvchi bohli lishke: a nanaiya ya hvch 
ima lishke: yakni vt ima chatuk a chohmi keyu ho hvch 
ima lishke. Hychi chukush vt ik kaniohmokmwt, anonti ik 
nukshopo kashke. 

28. Ia li tukmvt, anonti falamvt hvchim aya la hi oke, 
huchim achi li ka hysh haklo kuno. Hws sa hullo hatuk 
okmvt, Aki ak o im ia li hoke, achi li tuk a na hvchi yukpa 
he tuk; Aki vt vmaiya hatuk oka. 

29. Micha ont ai ahlikma, hvsh 1 yimma he mak o, himo- 
nasi ik ono kisha ho hvchim anoli lı tuk oke. 

30. Yakni ilvppa ai i shahli yatuk mvt, nana ho isht a si 
ahalaia keyu hosh minti hoka, himak a pilla mvno hvch it 
im anumpuli li fehna chi keyu mak oke. 

31. Yohmi kia Aki a holitobli li ka, yakni vt ithaiyana 
chi ka, Aki vt nana ho vm apihisa tok a, mih mak o yumih- 
chi li hoke. Ho wakayá, kiloh ilhkoli. 


CHAPTA XY. 


Chisvs vt paki vpi yosh naksish puta aiena hosh nan isht vibpisa 
ilvppak o hatak vt ilap ak ọ pit ai achafa pulla hosh vnit waya ka 
chohma he ai vlhpesa batuk a anoli, 1: 9 micha ilapvt nan im ai 
ithuna vhleha ha 1 hullo fehna hatuk vt anoli mvt, 12 anonti yvm- 
makmvt it i hullo kvt yvmmak inli ho chohma hi a in tohno; 19 
yakni ilvppak okvt ilap, micha Iki ita-tuklo ka ik ahnincho yatuk 
okvt yummakma 1 nukkillit ilbwshacha hi a im anoli. 


1. UNO ak osh pak-vpi ahli sia hokma, anonti Aki ak 
osh apoksiachi oke. 
2. Naksısh vno ak oa sai offo hosh vni keyu hokma, mo- 

minchit ishit kanchi hoke: mikmvt naksish vt vni hokuto, 
isht 1 shahlit vna chi ka, achukmalit apoksiachi hoke. 

3. Anumpa isht hvchim anumpohonli li tuk pulla ho 
himonasi a isht a hvchi a kashofvshke. 

4. Uno a ho svbai achafá; mikma vno mvt hvch ibai 
achafa lashke. Naksish vt vpi ako pit a hikia ho keyuk- 
`- mvt, ilap illa kvt vna he keyu chatuk a, yvmmak i chiyuh- 
mit hvchishno ak kia vno a hvs svbai achafa ho keyuknivt, 
nana hvsh kanihma he keyushke. 

5. Uno ak osh pakupi sia hokma, hvchishno vto nak- 
sish hvchia hoke.. Kvna hosh vno a subai achafa na anonti 
ilap ma ibai achafa li hokma, mihi yosh vni fehna chatuk 
oke: vno ak o keyukma nana hvsh kanihma he keyu hoke. 

6. Kvna kia vno a svbai achafa keyu hokma, naksish mak 
o ai itilauechit kanchi na bvshi chatuk; yohmikma hatak 
puta mvt yummak ash aiowvt luak a pila na lua chatuk oke. 

7. Uno a hvs svbai achafa na vm anumpa mwt hvchi 
anukfoyuka hokma, nana ho hvsh aiahni cha hvsh asilhha 
hokvt, hvchim ai ahla hi oke. 

8. Hvsh vni fehna yvmmak okmak o, NJ vt isht a holi- 
topa ai ahla he; yohmikma nan vm ai ithuna huchia mak a 
hi oke. 

9. Uno a Aki vt a hullo tok mak o, ai itilauechi hosh hv- 
chi hullo li hoke; a sa holitobli kvt hvsh biliashke. 

10. Ùm anumpa vlhpisa puta ka hvsh im antia hokmvt, 
a sa holitobli kvt a hvchi bilia he: vno vt Aki a im anumpa 
vlhpisa puta ka im antia li kvt, ai 1 hullo mvt a sa bilia tok 
mak ọ hvsh chiyuhma hi oke. 

11. Hvchishno pulla atuk mak o nan isht vm ilaiyukpa 
hatuk mvt hvchin takali bilia na, na hvchi yukpa kvt aloto- 
wa chi mak 0, ilvppa puta ka isht hvchim anumpohonli li 
hoke. 

12. Uno vt hvchi hullo li tok mak o, chiyuhmichit hush 
it i hulla he, ilvppak osh. vm anumpa vlhpisa mak oke. 

13. Hatak vt i kana vhleha ha i hullo kvt im ilhfiopak a 
aka bohyuli hoka, hatak. nana kia yumma 1 shahlichit it i 
hulla hi vt ikshoshke. 

14. Nana ho hvchim apesa li ka hush yumohmi hokmvt, 
a kana hvchia mak oke. 

15. Himak pilla kuno ilhtohno hvchi achi la he keyu ; 
ilhtohno yokvto, i shahli hvt nana ho isht ahanta ka, akos- 
tininchi keyu chatuk; amba nana ho Aki aim a haklo li 
tuk vt okluyuha hvchim anoli li hatuk okvt, a kana vhleha 
hvchi achi lishke. 

16. Hvchishno ak osh hvs si atokoli tok o keyu; amba 
itunowut vnit hvsh waya he ak atuk oke; yohmikma hvchi 
a waya kvt aiasha na Aki a nana ho a hohchifo pulla kak o 
isht hush im asilhhakma, hvch ima he mak o, vno ak osh al 
atokolit huchim apesa li hatuk oke. 

17. Hush it i hulla he mak o, ilvppa hvchim apihisa li 
hoke. 

18. Yakni vt hvchi nukkilli. hokmvt, ik hvchi nukkillo ki- 
sha hosh vno a a nukkilli tok a hush ithaiyanushke. 

19. Yakni ak o hvsh ai achvfa hatuk okmvno, yakni vt 
immi hatuk okvno holitobla he tuk; amba yakni a hvsh ai 
achvfa keyu; amba vno ak osh atokolit yakni a a kohchit 
hvch ishi li hatuk; yohmi hatuk o yakni vt hvchi nukkilli 
hoke. 

20. Tishu hvt 1 shahli ha imaiya chatuk keyu, huchim 
achi H tok anumpa yvmma hvsh ithaiyanashke. Uno a okla 
svlbushachi tok okmvt, hvchishno ma hvch ilłbvshacha he 
akini hoke; vm anumpa ha im antia tok okmvt, hvchim 
anumpa ha im antia he akimli hoke. 

21. Yohmi kia auet sa kanchi tok a pit ithana keyu hokvt, 
uno pulla hatuk mak o ilvppa puta ka hvchi yvmihcha hi 
oke. 

22. Uno ak osh ayot vlvt ant ak im anumpulo hatuk ok- 
mno, al ashvchika yvt okla ik im iksho ka he tuk; amba 
himak okvno nan im ai ashvchika ya isht ompoholma hi vt 
okla ik im ikshoshke. 

23. Kuna hosh vno a a nukkilli hokvt, Aki ma i nukkilli 
akinli hoke. 

24. Uno vt na-fehna puta ka, hatak inla nana kia ai yv- 
mihchi chatuk keyu ka ai itintakla ma vno vt ai yvmihchi li 

tuk keyu hokmvno, nan ai ashvchika yvt okla ik im iksho ka 
he tuk; amba himak okvno pisa cha, anonti vno, mikmvt 
Aki T ka i nukkilli tuk oke. 

25. Yohmi kia na kaniohmi keyu ho okla a nukkillishke, 
achi anumpa hvt i nan vlhpisa holisso ha a holisso tok vt 
ont al ahla chi kak o, ilvppvt ai yakohmi tok. 

26. Yohmi kia nanuktalali, yommak okvt Shilombish ahli, 
Aki a a kohchvt aya mak o, Aki a im ai isht auet hvchi 
kanchi li vla hokmvt, yvmmak osh ai atokowa ka si anohonla 
he mak oke. 

27. Yohmikma hvchishno vt nana vmmona ka si apehvt 
hvsh aya tuk okvt, nan ai-atokowa ka hvsh anoli akinla hi 
oke. 


CHAPTA XVI. 


Chisvs vt anonti nan im ai ithuna vhleha ha okla hyt ilbvshala chi 
puta ka im anoli, 1: 7 mihmvt nanuktalali, yvmmvt Shilombish 
Holitopa mak o auet ima hi vt miha. 16 Falamvt tani ha yvt, 
ilapvt i nowvt aya pulla he im anoli; 23 ilap hohchifo pulla ho 
Chihowa ha nan isht im asilhha hokvto im anumpa hvt holitopa 
pulla hi a miba. 


1. [K hvehi ibetvblo ka he mak o, ilvppa puta ka isht 
hvchim anumpohonli li hoke. 

2. Simakak puta ka okla a hvchi kohchicha he; ahli, 
kuna hosh hvchibi hokmvt, Chihowa ha holitoblichi mak o 
im ahoba he nitak vt mihinti hoke. 

3. Yohmi kvt Aki, mikmvt vno il ita-tuklo ka ik pithano 
hatuk mak osh, iluppa puta ka huchi yumihcha hi oke. 

4. Yohmi kia nitak yummvt al ona hokma, yvmmak oka 
hvchim anoli li tok a hvsh ithana he mak 0, ilvppa puta ka 
hvchim anoli lı hoke. Yohmi kvt vno vt hvchi takla anta li 
hokvt, nana vmmona hokvno ilvppa puta ka ak hvchim acho 
ki tok oke. 

5. Yohmi tuk osh himonasi yokvno auet sa kanchi tok 
mak o falamvt im ia la chi hoke; yohmi na hvsh kanima kia, 
Katima yo ish ia chi cho? achit hvchik sa ponakloshke. 

6. Amba ilvppa puta ka hvchim achi li kak o, nanukhaklo 
kyt huchi chukush a alotolishke. 

7. Yohmi kia ahli mak o hvch im anoli lishke. Uno vt 
ja li hok mak o nan isht a hvchim vlhpiesa chi hoke; wno 
vt ia li keyu hokmwno, nanuktalali vt huchim aya he keyu: 
amba ia li hokmvto, yumma auet hvchi kanchi la he mak 
oke. 

8. Yohmikma yummak osh vlakmvt, ai ashuchika, micha 
nan ai vihpiesa, mikmvt nan-vlhpisa aiena ka okla puta ka, 
anukfohkicha hi oke. 

9. Uno a okla a yimmi hatuk keyu hoka, nan im ai ashv- 
chi hatuk a im otvnihincha he; i 

10. Uno vt Aki a im ia li; yohmi na himmakma hvch ik 
sa peso hatuk oka, nan ai vlhpiesa hatuk a im otunihincha he: 

11. Yakni a ai 1 shahli hvt nan im vlhpisa hatuk oka, 
nan-vlhpisa ma im otunihincha hi oke. 

12. Na hvchim achi la he yokvto vm asha moma akınli 
kia, himonasi okvno yvmmak oka hvsh akostinincha he key- 
ushke. . 

13. Yohmi kia Shilombish ahli, yymmvt vla hok mak osh, 
nan ai ahlika puta ma hvch ithvnancha hi oke; yvmmak 
okvt ilap nana aiahni hosh 'anumpula he keyu hokvt; amba 
nana ho haklo tuk mak osh mihi yo anumpula hi oke; mik- 
mvt nana a kaniohma he puta ka hvchim otunihincha hi oke. 

14. Yymmak okvt vno ak o vm ai ishi cha, huchim otv- 
nihincha hi okvt, vno a sa holitoblicha he mak oke. 

15. Nana moma Aki vt im asha kvt vmmi hoke ; yohmi 
hatuk mak o, vno ak o vm ai eshi cha hvchim otunihincha 
he, huchim achi li tuk oke. 

16. Chekosikma hvs sa pisa chi keyushke ; atukmvt an- 
onti Aki ak o im ia li hatuk oka, chekosikma hvs sa pisa hi 
oke, im achi tok. 

17. Yohmi ma nan im ai ithuna vhleha kaniohmi kvt, 
Chekosikma hvs sa pisa chi keyushke; anonti Aki a im ia 
li hatuk oka, chekosikma hvs sa pisa chi hoka hvpim achi ka, 
ilvppak osh katiohmi hoh cho? ilap bika it im achit maya 
tok. 

18. Yohmi hatuk osh, Chekosikma, achi ilvppvt nanta 
hak oh cho? nana ho miha ka kil im akostininchoshke, okla 
achi tok. 

19. Ilapa okla i ponaklo bunna ka Chisvs vt im ithana 
hatuk osh, Chekosikma hvs sa pisa chi keyushke : atuk osh 
anonti chekosikma hvs sa pisa chi oke, achi li tuk yummak 
ash isht ai it im a ponaklot hvsh maya cho? | 

20. Ahlishke, ahli mak o hvch im achi lishke; Hvchishno 
yokvto nishkin okchi mintit hush yahaya chi hoke yohmik- 
ma yakni vto na-yukpa chi hoke: mikma hvchi nukhaklo 
fehna he; yohmi kia na hvchi nukhaklo kash ot falamvt isht 
a hvchi yukpa hi oke. | 

21. Ohoyo hvt vlla in tonla chikmvt, hvshi kanvlli vihpisa 
hvt im ai vla hokvt ilbvsha hoke; yohmi tuk kia hatak osh 
tobvt yakni a ai ituyula ka, na yukpa kvt, vlla yot in tola 
makıīnli hosh na palvmmi tuk a imi-haksi hoke. 

22. Yohmi ka hvchishno vt himonasi kuno hvch ilbvshvsh- 
ke; yohmi kia himmakma hichi pisa la chi akinli; yohmik- 
ma hvchi chukvsh vt yukpa he, mikma na hvchi yukpa ka 
hatak nana hosh ishit hvchi kancha wa. 

23. Mikma nitak yvmma fehnakma nana kia hvch ik sa 
ponaklo ka hi oke. Ahlishke, ahli mak o hvch im achi 
lishke, Uno a hohchifo ho nana ka Aki a isht a hush im 
asilhhakma, hvch ima he mak oke. 

24. Tikbvt a mihinti hokvno a hohchifo ha nana ka 
isht hvch ik asilhho ke tuk; oh asilhhá; yohmikmvt na 
hvchi yukpvt isht alotowa chi ka, hvsh habena he mak 
oke. 

25. Nana ilvppa puta ka nan isht vlhpisa ho isht hvchim 
anumpuli lishke; yohmi kia himmakma nan isht vlhpisa ho 
isht ak hvchim anumpulo hosh, amba otvninchi achukma 
hosh Aki a isht a hvchim anohonli la he'nitak vt mihinti 
hoke. 

26. Nitak yvmmak okvno a hohchifo ha nan isht a hvsh 
asilhha hi oke: yohmikma Aki a hvch isht im a ponaklo la 
hi oke; hvchim achi li keyushke. 

27. Hvchishno vt hvs sa hullo, mikmvt Chihowa ak o a 

kochvt aya li hatok a hvchi yimmi tuk: yohmi batuk 0 Aki 
vt ilapo akinli kvt hvchi hullo hoka. 

28. Aki ak o a kohchvt aya hosh yakni a vla li tok osh; 
anonti yakni ash issvt, Aki a im ia li hoke, im achi tok. 

29. Nan im al ithuna vhleha hash ot, Inta! himak okuno 
achukmalit isht pim anumpuli cha, nan-isht vihpisa ho chik 
anum puloshke. 

30. Nan okluha ka isb ithaiyana ka, hatak nana hosh 
nana ka a chim a ponakla hi o keyu ka himak okvno 1l akos- 
tininchishke; Chihowa ak o a kohchvt ish aya tok pulla ka 
ilvppak o isht a pi yimmishke, okla im achi tok. 

31. Chisvs vt afalaminchi mvt, Himak ano okla hvchi 
yimmi cho? | 

32. Inta! batak vt ilap in chuka aiyukali ka ai ita fimim- 
pvt ilap banochit hvs sa filumma chi ka hvshi kanvlli ai 
vlhpisa kvt mihinti tuk osh, anonti himak okvno ai ona 
hoke; yohmi kia Aki ak osh si ahina hoka, vno ak illa he 
keyushke. 

33. Uno pulla ho nana anuktanla ka hvsh iesha he mak 
o, ilvppa puta ka isht hvchim anumpuli lishke. Yakni pak- 
naka yokvno na palummi puta kvt a hvchim ajasha he; 
yohmi kia bvchi nuktanla achukmashke; vno vt yakni 2 
imaiyachi li tuk oke, im achi tok. 


CHAPTA XVIL 


Ishit inla ibbak fohka chi ninak a Chisvs vt vba pit anumpuli kyt, 
ilapvt illi tuk vt falamvt tani ha ya, Chihowa hvt nan im ai ithvna 

. whleha ha apelahanchi na im anukfila hyt al it achvfa he, 1; 20 
Chihowa, Ushi ita tuklo ka im anukfila pit ai itachvfa he: 24 yoh- 
mi cha ilap vt vba yakni a holitopvt ahanta ka ont apehvt maya 
he puta ka vba isht anumpohonli. 


1. ÅNUMPA. Uvppa puta Ka Chisvs vt anumpohonli 
mvt, vba pit vba chakali cha, Aki ma! hvshi kanvlli vlhpisa 
yvt ai onvshke. Chiso ha ish holitoblichi na anonti chiso 
mvt chi holitoblichi akinlashke. 

2. Laua kvt kaniohmi ho ish im ihisa tuk ma, yummak 

ash ai okchayvt bila yo yvmmak ash ot ima hi vt, hatak 
puyuta ma ai imaiya he mak o, ish im apihisa tok oke. 

3. Yohmi ka Chishno ak illa kak osh Chihowa ahli chia 
ka, micha Chisvs Klaist auet ish kanchi tok ma okla ithai- 
yana he ak o ilvppak osh ai-okchayvt bilia yoke. 

4. Yakni paknaka ya a chi holitoblichi lishke. Na- 
toksvli isht ahanta la hi 0 is sum apesa tok a, atahli 
lishke. 

5. Yohmi ka, Aki ma! yakni vt iksho mak o na holitopa 
ka isht chiba holitopa li ya tok mak o, himak a chishno a 
al il a aleninchit is sa holitoblichashke. 

6. Hatak puta ka yakni ak o ai ishit is suma hatuk a, chi 
hohchifo ha im otvninchi li hokuno; yvmmak okvt chimmi 
hatuk o, is suma hatuk oka, chim anumpa ha okla holitobli 
tuk oke. . 

T. Nana ka is svma tok okluyuha kvt chishno ak o a minti 
hatuk a himak okvno okla akostininchishke. 

8. Anumpa is suma chash yvmmak o ima li hokvno; 
mihma yvmma ‘okla aiokpvchi mvt, vno vt chishno ak o a 
chi a minti li hatuk a, okla akostininchi, micha chishno ak 
osh auet is sa kanchi tok aiena ka okla yimmi hatuk oke. 

9. Yummak o isht chim ilbvshvt anumpuli lishke; yakni 
ak o isht chim ilbvshvt anumpuli li keyu, amba ilvppak o is 
suma tok a, yvmmvt chimmi vhleha hoka, isht chim ilbvshvt 
anumpuli lishke. 

10. Yohmi ka vmmi hit momvt chimmi hokma, anonti 
chimmi hvt vno a vmmi makinli hoke: yohmi hoka v vno vt 
yvmma isht a sa holitopa hoke. 

11. Himak okvno yakni paknaka ya himmakma ik si'ai 
iksho mak oke; yohmi kia iluppak okvto yakni a ai ahashwa 
na vno vt ania aya li mak oke. Aki holitopa ma! is suma 
tok vhleha ilvppak oka chishno chi hohchifo pulla hatuk 
mak o ish apesahanchi na yvmmak mvt ai itibai achvfa kvt 
pishno a chiyuhmashke. 

12. Pehliechit yakni paknaka ai ahanta li moma kvto chi 
hohchifo pulla ho isht ai apesahanchi li tok: is svma tok 
vhleha yummak oka apesahanchi li ma, achvfa kia ik kvnio 

ho, amba Holisso Holitopa vt ont ai ahla chi kak o, nan-ok- 
pvni ushi ak illa tuk oke. 

13. Yohmi ka vno pulla hatuk mak o a nan-isht ilaiyukpa 
ma ilap inlit okla il ai esha hi o, ilvppa puyuta ka yakni 
paknaka isht ai anumpohonli li, yohmi tuk osh himak okvno 
chim aya li mak oke. 

14. Chim anumpa ha ima li tuk oke: yohmi ma yvm- 
mak okvt yakni a ai immi keyu kvt, vno vt yakni a ai immi 
sia keyu kak inli ho chohmi hatuk ọ, okla 1 nukkilli hatuk 
oke. 

15. Yakni ak o a kohchit ish isha hi o chim asilhha li 
keyu; amba apesahanchit nan-okpulo ak o ishit chik ahala- 
yacho ka he ak oke. 

16. Yakni a ai immi keyu kvt, vno vt yakni a ai immi sia 
keyu kak mli ho okla chiyuhmi hoke. 

17. Yvmmak oka na chim ai ahlika pulla kak o isht ish 1 
kashofichashke ; chim anumpa hak osh nan ai ahlika yoke. 

18. Chishno vt yakni paknaka ya auet is sa kanchi tok 
mak o, chohmichit vno mvt iluppak ma yakni paknaka ya a 
tihlehinli lishke. 

19. Micha ilap ak kia nan-ai ahlika ya ai isht a kashofa 
chi ka, vno vt ilvppak pulla hatuk mak o ile kashofichi li 
' hoke. 

20. Micha ilvppa illa ho isht asihibla li keyu; amba 
ilvppa pulla im anumpa hatuk mak o a yimma he aiena 
kak oke. 

21. Moyumvt ai itib achvfa kvt, Aki chia hvt vno a is 
subai achafakma, anonti vno mvt a chibai achafa li kak inli 
ho okla chiyuhmi cha, yvmmak mvt pishno a a pibai acha- 
fashke: yohmi na chishno ak osh auet is sa kanchi tok a 
okla moma kvt ithaiyanashke. 

22. Yohmikma ilvppvt ai itib achufa kvt Aa il itibai 
achufa kak mli ho chohma hi a, nan-isht aholitopa i Is suma 
tok a ilvppa ima lishke. 

23. Uno vtilvppa ai ibachafa likma, anonti chishno mvt 
auet is subai achafa; al yakobmi ho yvmmak osh ont ai ahli 
achvfa ka tobashke ; yohmikma chishno ak osh auet is sa 

kanchi tok; a tok osh ilvppak oka ish i hullo kvt vno a is 
sa hullo kak mli ho ish chohmichi ka, yakni vt ithaiya- 
nashke. 

24. Aki ma! is svma tok vhleha hak kia kanima yo ai 
ahanta likma, si apihvt asha cha, nan-isht vm aholitopa 
yvmma is suma tok a pisa he ako, ahni lishke: yakni vt ik 
tobo kisha mak o is sa holitobli tok mak oke. 

25. Aki ahli achukma ma! yakni vt ik chithanoshke ; 
yohmi kia vno vto chithana li; mihma chishno ak osh auet 
is sa kanchi tok a iluppak okvto akostininchi hatuk oke. 

26. Yohmi na ilvppak o chi hohchifo ha isht im anohonli 
li tuk osh, anonti anohonli la chi hoke: yohmikma na-holi- 
tobli ai isht is sa hullo hatuk vt ilvppak ma anukfoyuka na, 
anonti vno mvt al ibachafa lashke, achi tok. 


CHAPTA XYIII 


Chisvs vt osapushi yo ont chukowa, 1; 6 Chutas vt Chisvs a isha chi 
hosh ai vla na, Chisvs vt anumpuli ma, falamvt obvlhpelvt aka 
ont fohopa; 10 Pita yvt Malkvs haksobish a chanlit hokofi. 
12 Chisvs a okla takchi cha isht ia mvt, Annas ak o isht im ona 
tuk osh achakalinchi mvt, Kaiafas ak 0 okla isht im ona; 15 mih- 
ma Pita yvt Chisvs a ik ithano miha. 29 Chisvs a Pailat ako 
okla isht im ona ma, Pailat ash osh achukmalit nan im a ponaklo. 


1. CHISUS vt ilvppa puta ka ahanchit in taiyaha mvt, 
nan im ai ithvna vhleha pehlinchit Kitlon bokushi a pit 
tanvblit osapushi vt yvmma talaia tuk o, nan im ai ithvna 
vhleha hash ai it apihvt ont chukowa tok. 

2. Yohmi ka Chisvs vt nan im ai ithvna vhleha.ha pehli- 
chit yvmma ai ona fehna chatuk a ishit inla im issa tok 
Chutas ak kia yumma pit ai ithana tok. 

3. Yohmi hatuk osh Chutas ash ot hatak ai-itapeha 
achufa, 1 kvpitvni vhleha alena ka na-holitompa isht asha 
pehlichi vhleha, mikmvt Falisi vhleha aiena ka al im ai ishi 
myt, pvla afohka, mikmvt na shimahli pvla, micha na halupa 
aiena ka sholi hosh yvmmak ash ai vla tok. 

4. Yohmi ma Chisvs vt nana hosh ilapa ai onvtuyula chi 

puta moma ka ithana hatuk okvt, ivt ont afamvt, Kuta ho 
hvsh hoyo cho? im achi tok. 

5. Mihma, Chisvs Nasalet minti ak oke, okla im achi ma, 
Chisvs ash osh, vno ak osh mih sia mak oke, im achi tok. 
Mihma ishit inla im issa tok Chutas ash kia yumma takla 
hikia tok. 

6. Atuk o, Uno ak osh mih sia mak oke, im achi makinli 
ho, okla obvlhpelvt ivt aka ont kaha tok. 

T. Mihma atuklanchit i ponaklot, Kvta hak o hvsh hoyo 
cho? achi tok. Mihma, Chisvs Nasalet minti ak oke, okla 
achi tok. 

8. Chisvs vt afalaminchi mvt, Uno ak osh mih sia hatuk 
vt hvchim anoli li kuno; yohmi hoka vno ak o hvs sa hoyo 
hatuk okmvt, iluppak okvno asht ik itunowa, hush im ah- 
nashke. i 

9. Yohmi na, yvmmak o isht anumpuli hosh, Is suma tok 
vhleha hokvt achufa kia ik sa kvnioshke, ahanchi tok a ont 
al ahlashke, achi tok. 

10. Yohmi ma Saimon Pita yvt bvshpo falaia shanli tuk 
osh halvllit shuf mvt, na holitompa isht asha pehlichi i 
shahli in tishu ho isht fahamvt, haksobish isht impak imma 
ya chanlit hokofi tok. Tishu hohchifo hvt Malkvs a tok. 

11. Mihma Chisvs vt Pita yash o, Chi bvshpo falaia ya i 
shukcha pit fohkí ; isht ishko Aki vt auet vma tok ą ak ai 
ishko ka hinla cho ? im achi tok. 

12. Yohmi ma hatak aya achvfa, micha kvpituni, mikmvt 
Chu okla nan vihtoka vhleha alena kash ot Chisvs ash ishi 
cha, takebutok. . 

13. Mihmvt yvmmak osh Kaiafas vt afummi yvmma feh- 
na ka na holitompa isht asha pehlichi 1 shahli yatuk o, 
yumma ipochi yatuk oka Annas ak o tikba okla isht im ona 
tok. 

14. Kaiafas ilvppak osh hatak achvfa hosh okla hoka 
vlhlobvt illa he ak o ai vlhpiesa ka, Chu okla ha it im 
apesa tuk a tok. 

15. Mihma Saimon Pita yvt Chisvs a pit iakaiyvt aya 


ma, anonti nan im ai ithuna achufa yummak oka na-holi- 
23 

tompa isht asha pehlichi i shahli hvt ithana hatuk o, Chisus 
a awant na-holitompa isht asha pehlichi 1 shahli i nan-ai- 
apesa ya ont chukowa tok. 

16. Amba Pita vto okhissa kocha yak o hikiatok. Yoh- 
mi ma nan im ai ithvna achvfa na-holitompa isht asha 
pehlichi į shahli hvt ithana hatuk, yummak ash ot kohchvt 
ivt, choyo okhissa apesvchi yash ont im anoli cha, Pita ya 
ilauelit chukowa tok. 

17. Mihma ohoyo himita okhissa apesuchi Si ot Pita 
ya, Chishno ak kia hatak ilvppa nan im ai ithuna chia keyu ? 
im achi ma, Mih sia keyushke, im achi tok. 

18. Mihma kapvssvehi hatuk o, ilhtohno vhleha, a 
nan vihtoka vhleha aiena kash ot tobaksi yo oti cha, libisha 
hosh hiohmaya tok; mihma Pita yvt takla hikivt Orin 
tok. 

19. Na-holitompa isht asha pehlichi i shahli ash ot 
Chisvs a nan im ai ithuna vhleha, mikmvt nan isht im abv- 
chi aiena ka ai im asilhhvchi tok. 

20. Chisvs vt afalaminchi mvt, okla puta ka ai im otvni 
achukma hosh anumpohonli li hatuk; Chu okla hvt ai 
itunaha bilia sinakak, micha tempel aiena yvmmak o nana 
ai ithunanchi li chatuk; yohmi kvt luma ` chohmi hokuto 
nana ak achoshke. , 

21.-Na katihmi ho vno ak o is suma ponaklo cho? ? nana 
im achi li ka haklo chatuk vhleha hak o ish į ponaklashke : 
yakel ! yvmmak osh nana achi li chatuk a okla ithana maig 
achi tok. | 

22. Ilvppa yakohmichit an ma, manufaa vhleha 
hut achvfvt bilikasi hikia tuk osh, Chisvs ash ibbak isht 
pasalichi mvt, Na holitompa isht asha pehlichi į shahli ya 
yakohmichi hosh ish 1m anumpuli cho? achi tok. 

23. Chisvs vt afalaminchi mvt, Ik vlhpeso ho anumpuli 
li hokma, nan ik vihpeso mak o isht ish atokolashke : 
amba vlhpesa tuk mvno, katiohmi ho is svsso cho? achi 
tok. 

24. Yvmmak ash ot talakchi na AUN vt na onna 
isht asha pehlichi 1 shahli Kaiafas a pit pila tuk a tok. 

25. Mihma Saimon Pita yvt libisha hosh hikia tok: yoh- 
mi ma, Chishno vt yvmma nan im ai ithvna vhleha ħa ish 
ibai achvfa tuk keyu? okla im achi ma, ik ahlo mihvt, Uno 
yokvt mih sia keyushke, achi tok. 

26. Na holitompa isht asha pehlichi 1 shahli im ilhtohno 
vhlłeha achvfvt Pita yvt haksobish tvbli tuk ash 1 kanomi 
hosh, Chishno ak osh yvmma awant osapushi a ish anta ho, 
chi pisa li tuk keyu ? achi tok. 

27. Mihma Pita yvt ik ahlo kash mli ho miha tok: mihma 
chekosi fehna akaka yvt ola tok. 

28. Yohmi ma Chisvs ash Kaiafas a im al ishit ivt, nan 
ai apesa yo okla isht ona tok: yommvt onnahinli ha tok; 
yohmi kvt. nan-vbanublit ont ia ya ai impa he tuk vt, im ai 
okpuloka hinla hatuk osh ilapo ak okvto nan ai-apesa ya 
okla pit ik chukowo ki tok. 

29. Mihma Pailat vt kohchvt ona mvt, Hatak ilvppa 
anumpa nanta mak o hvsh ai ikbichi cho? achi tok. 

30. Mihma okla afalaminchi mvt, Ilvppvt nanokpuni keyu 
hatuk okma, chibbak oka ant e chi fohka he tuk keyu ui 
okla im achi tok. 

31. Mihma Pailat vt, Isht oh ia cha, hvchi nan-vlhpisa 
mak o isht oh al im apesa, im achi tok. Yohmi hatuk o 
Chu okla hash osh, Hatak nana kia Wa he il im apesa he 
vt a pim vlhpesa keyu hoke, okla im achi tok. 

32. Yohmi ka Chisvs vt kaniohmit ai-illi yo ai ila hi vt 
anumpohonli tok a, ont ai ahla he mak a tok. 

33. Mihma Pailat vt atuklanchit nan-ai-apesa yash ont 
chukowa cha, Œhisvs ai howa mvt, Chishno ak osh -Chu 
okla 1 miko chia mak oh cho? im achi tok. 

34. Mihma Chisvs vt afalaminchi mvt, Chishno akinli 
hosh, keyukmvt, mla yak osh vno a isht a chim anolikmá, 
nanta tuk o ilvppa ish achi cho? im achi tok. 

35. Pallat vt afalaminchit, Uno vt Chu sia ho? chishno 
chim okla ash inli, mikmvt na holitompa isht asha pehlichi 
vhleha aiena kak osh chishit svbbak a fohki tuk oke. Nanta 
mak oish katiohmi tuk oh cho ? achi tok. 

36. Chisvs vt afalaminchi mvt, Apehlichi li ka yvt yakni 

ilvppak inli keyushke. Apehlichi li ka yvt yakni ilvppak 
inli hatuk okma, Chu okla ibbak ak a fohko ka chi ka, an 
tishu vhleha hvt itihimba he tuk: amba himak okvno apeh- 
` lichi li ka yvt ilvppak inli ho keyushke, achi tok. 

37. Yohmi hatuk o Pailat ash osh, Mib kuto miko chia 
akinli hotuma? im achi ma, Chisvs vt afalaminchit, Miko 
sia mak atuk o ish mihvshke. Nan ai ahlika atokolit anoli 
la he ilvppak osh sa toba cha, anonti ilvppa pulla hatuk 
mak o ayot yakni a vla li tuk oke. Nan a ahblika yo anuk- 
foyuka aiyukali hokvto, vm anumpa ha haponaklo bano hoke, 
achi tok. 

38. Pailat ash osh, Nan-ai ahlika yak osh nanta ho? im 
achi tok. Mihmvt ilvppa achi mvt, falamvt kohchvt Chu 
okla hash im ona mvt, Nan ik ai-vlhpeso nana kia a takali 
ka ak im akostinincho kvmohmishke. 

39. Yohmi kia nan-vbanvbli ont ia isht asha hokvno, 
achvfalichit a hvchim i hotofi la he ai vihpesa chatuk vt 
ashushke: yohmi hoka Chu okla i miko ak oa hvchim į 
hotofi la hi a hvsh ahni cho? im achi tok. 

40. Mihma anonti momvt chitoli hosh, Hatak ilvppvno 
keyu ho, amba Balabbas ak ashke, okla achi tok. Yohmi 
ka Balabbas vt hatak hukopa ya tok. 


CHAPI XIX 


Pailat vt Chisvs ash fummit issa ma, tvshka chipota vhleha hvt kvti 
. tvnna yo iachokolichi, 1: 4 hlakofichi bvana kia, Chu okla nan ahni 
kak 0 im antia hatuk osh, yvmmvt ititaiyukhvna ahonvhla chi mak 
o, im issa: 17 tushka chipota vhleha hvt 1 nafohka yatuk a iti 
hopela: 26 Chisvs vt ishki yatuk 2 achukmalit apelahancha chi 
ka, nan im ai ithvna į holitopa yatuk ai miha cha, illi. 31 Tvshka 
chipota vhleha hvt, Chisvs naksi a tuli halupa ishit bahli. 38 Cho- 
sef Alimahlea minti, micha Nikotemvs ita tuklo hosh Chisvs hak- 
nip a ishi cha, hohpl. 


1. Y OHMI hatuk o yvmma foka ma Pailat vt Chisvs a 
ishi cha, fommi tok. 
2. Mihma tvshka chipota vhleha hvt kuti tynyt iachuka 

ikbit, noshkobo ha iachukolichi mvt, na jiha na fohka ho- 
litopa yo ishit okla anchichi tok. 

3. Mihmvt aiokpvchi mvt, Chu okla 1 miko yosh nan ik 
yukpá, achi mvt ibbak okla isht isso tok. 

4. Yohmi ma anonti Pailat ash ot ia cha, Yakeh! nana 
ik ai-vlhpeso nana kia ai a takali na akostininchi li keyu ka 
hysh akostinincha chi mak o, ilauelit huchi kohchi lishke, im 
achi tok. 

5. Mihma Chisvs vt kvti iachuka ha iachukoli cha, na- 
tishepa na-fohka holitopa fohka hosh auet kohcha tok. 
Mihma Pailat ash osh, Yakeh ! hatak atukma ho pesá, okla 
ha im achi tok. 

6. Yohmi ma na-holitompa isht asha pehlichi vhleha, 
mikmvt nan-vlhtoka vhleha aiena kash ot yvmmak ash pisa 
mvt, chitoli hosh mihvt, Ititaiyukhvna ak o oh ahonvhlichí, 
ititaiyukhuna ak o oh ahonvhlichi; ahanchi ma, Pailat ash 
osh, Oh ishi cha, ititaiyukhuna ak 0 oh ahonvhlichí; vno 
yokvto nana ik ai-vlhpeso nana kia ai atakali ka ak im akos- 
tinincho hoke, im achi tok. 

7. Chu okla hvt afalaminchi mvt, Nan-vlhpisa hut pin 
tonla : yohmi ka ilvppak okvt Chihowa Ushi ilapissa hatuk 
okvt, pi nan-vlhpisa pulla kak o isht illa he vlhpesa hoke, 
im achi tok. 

8. Yohmi hatuk o Pailat vt anumpa yvmma haklo mvt, 
nukshopa kyt isht 1 shahli tok. 

9. Mihmvt anonti nan al apesa yash ont chukowa cha, 
Chisvs ash o, Katima ko ish minti tok oh cho? im achi tok. 
Yohmi kia Chisvs ash ot nana ik im acho ki tok. 

10. Yohmi ma Pailat ash ot, Chik sum anumpulo mak 
oh cho? vno vt ititaiyukhvna ya a chi ahonvhlichi la hi vt 
vm vlhpesa, anonti chi hotofi la hi vt vm vlhpesa aiena ka 
chik ithaiyano cho? 

11. Chisvs vt afalaminchi mvt, Chishno yokvt vba ako 
auet a chima ho keyukma, vno yoka nana ho is sa kanihcha 
hi vt'chim vihpesa keyushke : yohmi hoka svshit ayvt chib- 
bak a ant sa fohki tuk a yummak osh nan-ashvchi kvt ai in 
chinto hoke, achi tok. 

12. Yohmi ma yumma al vhlit minti ka Pailat vt yymmak 
ash i hotofi bunnvt im anukfihinla tok: yohmi kia Chu okla 
hvt' chitolit anumpulit, Hatak ilvppa ish i hotofi hokmut, 
esa ya 1 kana chia ha he keyu. Kwna hosh miko il ape- 
 šakmvt, Sesa ak o 1 sanalit anumpuli hoke, okla achi tok. 

13. Yohmi hatuk o Pailat vt anumpa yvmma haklo mvt, 
Chisvs ash ishit kohchi cha, ilap vto nan ai-apesa ai-o-minili 
om binili tok, yummvt Tvli potvlhpo hohchifo ho,’ amba 
Heblu ano Kabbahla hohchifo ha tok. 

14. Mihma nan vbanvblit ont ia asha chi ka, ai il atahlit 
maya nitak, mihmvt hvshi kanvlli vibpisa yvt ont isht han- 

nali foka aiena ; yohmi batuk o Chu okla hash o, Hvchi 
miko ya ho pesá, im achi tok. 

15. Yohmi kia okla chitoli hosh anumpulit, Kanima isht 
oh ia cha, kanima isht oh ia cha, ititaiyukhvna oh ahonvhli- 
chi, achi ma, Pailot ash ot, Hvchi miko ya ititaiyukhuna 
ahonvhlichi la chi cho? im achi ma, na holitompa isht asha 
pehlichi vhleha hash ot, Pi miko vt iksho, Sesa ak banoshke, 
im achi tok. 

16. Yohmi ma polaka yummak ash ot ititaiyukhvna ahon- 
vhlvt' illa chi mak o, ibbak i fohki tok. Yvmma foka ma 
Chisvs'ash o okla ishi cha, halvllit kanima isht ia tok. 

17. Yohmi ma im ititaiyukhvna yash o sholi cha ivt yakni 
hohchifo noshkobo foni aiasha yo, anonti Heblu yokuno yum- 
mvt Kalkohla hohchifo ho ona tok. 

18. Mihma yvmmak ash, michka inla yvt tuklo ho aienin- 
chit ititaiyukhvna okla ai ahonvhlichi tok: Chisvs ak osh 
iklvnna yo takali na achufa bikvt ita hlaklaka takohli tok. 

19. Mibma Pailat vt nan anoli holisso ba holissochit iti- 
taiyukhuna ya a lapalichi tok. Yohmi ka holisso kyt, CHI- 
SUS NASALET MINTI CHU OKLA I MIKO YOKE, 
achi ha tok. l 

20. Yohmi na Chisvs vt ititaiyukhvna ai ahonvhlvt illi 
yvmmvt tvmaha ha i bilika ha tok: yohmi ka holisso kvt 
Heblu, Klik, mikmvt Latin aiena anumpa hosh isht a holisso 
hatuk oka, nan anoli holisso ilvppak ash Chu okla laua kut 
pisa tok. 

21. Yohmi ma Chu okla na holitompa isht im asha peh- 
lichi vhleha hash osh Pailat a, Chu okla i miko, achit chik 
holissocho kashke; amba Chu okla 1 miko sia hoke, achi 
chatuk yvmmak o ish holissochashke, okla im achi tok. 

22. Mihma Pailat ash ot, Nana ho holissochi li kvt bolis- 
sochi li mak atuk oke, im achi tok. 

23. Yohmi ma tvshka chipota 'whleha hvt Chisvs a ititai- 
yukhvna ahonvhlichi mvt, 1 na fohka yatuk a ishit ita kush- 
koa ushtali cha, tushka, chipota vt 1 kashampa aiyuka tok; 
mihmvt i na fohka lumbo ash kia ajeninchi tok: na fohka 
lumbo yvt ahchuwa yo keyu, paknaka yak o a tunnvt maya 
hosh ont taiyaha ha tok. 

24. Yohmi hatuk o, Ilvppak okvno keho Woa hosh, 
amba kvna hosh immi ha chi ka, na shoelit kil oh asha, ilap 
bika it im achit maya tok; yohmi ka Holisso Holitopa vt, 
Um ilifoka ya okla iti hopela mvt, a na fohka lumbo yoka 
na shoeli isht aiasha kvno, achi ka ont aiahla chi mak a tok; 
yohmi hatuk o tvshka chipota vhleha hvt ilvppa okla yakoh- 
mi tok. 

25. Mihma Chisvs ititaiyukhvna a takali ka ituma ya ish- 
ki, micha ishki nakfish, mikmvt Meli Kleofas tekchi, mikmvt 
Meli Maktalene aiena hosh hiohmaya tok. 
< 26. Yohmi hatuk o Chisvs vt ishki, micha nan im ai ithv- 
na yvmma į hullo beka tuk mak osh itatuklot hinli na pisa 
mvt, ishki ash 0, Ohoyo Te chiso ha ish pisashke; im achi 
tok. 

27. Mihmvt nan im ai ithvna yash 0, Chishkisa a ish pi- 
sashke, im achi tok. Mihma nan im ai ithvna yvmmak ash 
osh hvshi kanvlli vlhpisa yvmmak fehna ai-vhlit ia ka, choyo 
hash ilauelit ilap in chuka akinli ho bohli tok. 

28. Yakohmi ha ya, nan okluha kvot ont ai vlhtaha ka, 
Chisvs vt ithana hatuk osh, Holisso Holitopa yvt ont ai ahla 
chi ka, Sa tukshilvshke, achi tok. 

29. Yohmi ma nan-ai-vlhto wineka alota kvt talaia tok; 
atuk o na-shatummi yo wineka yash alotolit hisso p o ta- 
kalichit itih ha pit tikelichi tok. 

80. Yohmi hatuk o Chisvs vt wineka yash ishkot pisa 


362 CHAN, 


mvt, Vihtaiyahushke, achi tok; yohmi cha aka yuhchu- 
nukli mvt, fiopissa tok. 

31. Yohmi hatuk o nan il ai atahli nitak atuk oka, nitak 
hullo ya haknip vt ititaiyukhuna ya ik a takohmayo ka chi 
ka, mtak hullo yvmmvt nitak holitopa hatuk oka, Chu okla 
hash osh yvmma hanali ak osh kobahli na ishit kanima ia 
hinla ka, Pallat a im asilhha tok. 

32. Yohmi na tushka chipota vhleha hash ot ivt, ititai- 
yukhvna ai iba honvhlvt okla kash achvfalit tikba hanali ha 
kobahlichi mvt, anonti achvfa yash kobahlichi tok. 

33. Amba Chbisvs vt a takali tuk a okla ona mvt, yummuvto 
illi mashko tuk o pisa cha, yvmmvno hanali ha ik kobahle- 
cho ki tok. 

34. Yohmi kia tvshka chipota vhleha yash ot-achufvt 
naksi a na halupa ho ishit bahli na ashalika issish, micha oka 
aiena hosh auet fohopa tok. 

35. Yohmi ka yvmma pisa tok mak osh atokowa ka anoli ; 
yohmi ka yvmmvt atokoli ka ai ahli hoke: yohmi ka hv- 
chishno vt hvchi yimma chi ka, ai ahli mak o miha kvt itha- 
na hoke. 

36. Holisso Holitopa yvt, Foni vt ik pakoto ka he, achi 
kvt ont ai ahla chi mak o, nana kvt a yakohmi tok. 

37. Micha anonti Holisso Holitopa ai anumpa inla mvt, 
Yvmma okla bahli tuk vt yvmmak ash pisa hi oke, achishke. 

38. Micha ai yakohmi ha ya, Chosef Alimahlea minti vt 
Chisvs a nan im ai ithvna akinli kia, Chu okla ha i nukshopa 
kvt il aluma beka tuk osh, Chisvs haknip a isha hinila kvt, 
Pailat a ont im asilhha tok: mihma Pailat vt vlhpesa, im 
ahni tok. Yohmi hatuk o ivt, Chisus haknip ash ont ishi” 
tok. 

39. Yohmi ma Nikotemvs vt nan vmmona ka ninak o 
ayvt Chisvs a pisa tok yvmmak ash kia vla cha, mvh micha 
aloes itibvlhto kvt weki tahlepa achvfa foka ho isht vla tok. 

40. Yohmi ma Chisvs haknip ash ọ ishit okla cha, Chu 
okla hvt hohpi kvt yvmihchi chatuk mak o, yvmmak ash o 
linen osh na-balama pit aiena ho isht a bonulli tok. 

41. Ititaiyukhvna ahonvhlvt ai illi yumma osapushi osh ta- 

laia tok: mihma osapushi anukaka ya sepvlka himona, ha- 
tak vt ik a hollopo kisha yo, bikia tok. 

42, Yohmi hatuk o Chu okla nan il ai atahli nitak a tok; 
yohmi hatuk o sepvlka yvt yvmma auet 1 bilikasi hatuk oka, 
vummak o Chisvs a bohlit okla tok. 


CHAPTA XX. 


Meli Maktalene vt sepvlka yash ona, 1. 2 Pita, Chan itatuklo kvt 
tushpvt ivt, sepvlka yash it onachi akinli. 11 Meli Maktalene ash 
ot sepvlka ya falamvt ona, atuk ọ į himmak o Chisvs fehna kash 
osh yvymmak ash inli ho ont i haiaka. 19 Mih nitak akmli opivt 
taha ho nanim ai ithvna vhleha hvt itunahvt chiya ma, Chisvs vt 
im ona; 25 Wek inla hosh ont taha ho nan im ai ithvna vhleha 
hvt Tamas a pit a momvt itvnahvt chiya ho, Chisvs vt anonti 1 
haiaka. 


1. WEK chukowvt iahpi onnahinli fehna okhlilinchi 
moma ho, Meli Maktalene vt sepvlka yash ona cha, tuli ge 
osh sepvlka ya a kanvlli tuk o, pisa tok. 

2. Yohmi ma maleli hosh vlvt, Saimon Pita, micha nan- 
ithuna achufa Chisvs vt holitobli yatuk ita tuklo ka, Chito- 
kaka ya sepvlka ya ai ishit kohchi cha kanima yo ont bohli 
tuk a chini ho, kil akostininchoshke, im achi tok. 

3. Yohmi ma Pita yvt, micha nan-ithuna achvfa yash ita 
tuklo cha ivt, sepvlka ya it onachi tok. 

4. Yohmi kvt tuklot pit tihlaiya tok; atuk o nan-ithuna 
achvfa yash ot Pita ya imaiya cha, tikba sepvlka ya ona tok. 

5. Yohmi cha ont a hlipvt pit hopokoyo mvt, linen vto 
kahvt maya na pisa akinli kia, pit ik chukowo ki tok. 

6. Yohmi ma Saimon Pita yash ot auet jakayvt vla mvt, 
sepvlka yash pit chukowa cha, linen vt kabvt maya ka 
pisa tok. 

7. Yohmi ma nantapvski noshkobo isht afoa tuk vto 
linen a 1k ibafoko hosh, amba pohlvt taha cha, ilapissa yo 
itonla tok. 

8. Mibma nan-ithvna achvfa na tikba sepvlka ya ona tuk 
ash kia pit chukowa cha, pisa mvt, yimmi tok., 

9. Yvmma foka mvno illi tuk vt falamvt tana hi oka, 
Holisso Holitopa ya ik al akostinincho kishvt okla tok. 

10. Yobmi mvt nan-ithvna ash osh ilap in chuka atuk 
akinli ho itiachi tok. 

11. Yohmi kia Meli vto sepvlka a kocha ya nishkin okchi 
mihintit hikia tok: atuk osh nishkin okchi mihintit pit aka 
chunulit, sepvlka anukaka ya pit hopokoyo tok. 

12. Mihmvt enchil tuklo 1 na-fohka tombi kvt Chisvs 
haknip ai itola tuk a, achvfot noshkobo imma yatuk ako 
asha ma, achvfot iyi pilla hatuk ak o asha na pisa 
tok. 

13. Mihma, Ohoyo chia hvt na katihmi ho ish Tm 
cho? im achit okla ma, An Chitokaka ya okla ishit kunia 
tuk a chini ho, kanima yo a bohli tuk a ak ithano kak oke, 

Im achi tok. 

14. Micha ilvppa mak achi mvt, im ashak-imma pit file- 
ma mvt, Chisvs vt bikia na pisa kia, yommak osh Ohisvs 
ash atuk a ik ahno ki tok. 

15. Chisvs ash ot, Ohoyo chia hvt na katihmi ho isb ya- 
haya cho? Kuta ho ish hoyo cho? im achi tok: mihma 
osapushi apesuchi mak o im ahoba mvt, A shahli ma! 
chishno ak osh yummak ash ai isht ish ia tuk okmvt, kani- 
ma yo ont ish bohli tuk mvt, is sum anoli na ont ishit minti 
lashke, im achi tok. 

16. Chisvs ash ot, Mel, im achi ma, pit-filema mvt, 
Labboni, yvmmvt nan-ithunanchi ma! achi hoke, im 
achi tok. 

17. Chisvs vt, Uba ivt Aki a ak im ono kisha hoka, is sa 
potoli ná; amba ivt itibapishi li vhleha aiasha kak o ona 
cha, Aki, mikmvt hvch Iki, an Chihowa, mikmvt hvchin 
Chihowa im ia li ka, ish im anolashke, im achi tok. 

18. Meli Maktalene ash osh vla cha, Chitokaka ya pisa 
tuk, yohmi na ilvppa puta ka im ahanchi tuk a, nan-ithvna 
vhleha hash im anoli tok. 

19. Atuk o nitak yvmmak ash inlit ont shohbi wek chu- 
kowvt iahpi nitak atuk ọ, Chu okla ha i nukshopa hatuk 
osh nan-ithvna vhleha ai itvnahvt chieya ka, okhissa yvt 

vlhkvma ho, Chisvs ash ot vlot iklvnna ant hikia cha, Huchi 
nuktanlashke, im achi tok. 

20. Ilvppa mak achi mvt, ibbak iti chaplinchit, naksi 
alena ka 1 wel tok. Yohmi ma nan-ithvna vhleha hash osh 
Chitokaka ya pisa kvt na yukpa tok. 

21. Yohmi ma Chisvs ash ot atuklanchit, Hvchi nuktan- 
lashke; Aki vt na sa tohno tok mak o, al itilauechi hosh 
huchishno ma na hvchi tohno li hoke, im achi tok. 

22. Micha ılvppa makachit in taha mvt, o fiopa mvt, Shi- 
lombish Holitopa ya oh ishi. 

23. Kvna im ai ashvchika yo hvsh i kashofi hoka, i ka- 
shofa he mak oke; mikmvt kvna im ai ashvchika yo hvch 
ik i kashofo haa ik i kashofo ka he mak oke, ini achi tok. 

24. Yohmi kia Chisvs vt vla ka, auah-tuklo yatuk a 
achufa, Titimvs hohchifo Tamás vt takla asha tok keyu. 

25. Yohmi tuk o nan-ithvna vhleha inla yash osh, Chi- 
tokaka ya e pisa kuno; im achi tok. Yohmi kia, Ibbak 
chofak ai ahonvhla tuk a pisa lish, chofak pit a hika tuk 24 
subbak ushi pit maiachi lish, anonti naksi a svbbak pit hile- 
chi li ho keyukmvt, sai yimma he keyushke, im achi tok. 

26. Atuk o anonti nitak isht untuchina ma nan im ai 
ithuna vhleha hash osh aboha anuka aiasha ma, Tamas vt 
takla asha tok ; yohmi ma okhissa yvt vlhkvma ho, Chisvs vt 
vla cha, iklvnna ya ant hikivt, Hvchi nuktanlashke, achi tok. 
27. Mihmvt Tamas ash o, Chibbak ushi a auet welit, svb- 
bak a pisá; mikmvt chibbak ma auet welit sa naksi a pit 
hilechi: yolimi cha, na yimmi iksho hosh ish anta ná, amba 
chi yimmi kyt a chim alotowashke, im achi tok. 

28. Mihma Tamas vt afalaminchi mvt, Lz Chitokaka ma! 
an Chihowa ma! im achi tok. 

29. Chisvs ash ot, Tamas is sa pisa hatuk mak osh chi 
yimmishke : pisa ho keyu kia, yimmi tok vhleha hokvt na 
yukpa mak oke, im achi tok. 

30. Micha na-fehna inla kvt laua ho, Chisvs vt nan im ai 
ithuna vhleha hvt pisa na yvmihchi mwhli tok a holisso 
ilvppa ik a holissoshke. 
<31 Amba Chisvs vtuGhilo wasUshisKlaist makaa tok 3, 

hvchi yimma he; micha hvchi yimmi pulla hosh yvmma 
hohchifo hatuk mak o okchayvt bilia ya hvsh ahayucha he 
mak o, ilvppa puta kvt holisso hatuk oke. 


CHAPTA XXI. 


Chisvs vt, nan im ai ithvna vhleha hvt Tibelias okhvta ha nvni hokli 
bosh maya ho, ont im otvni, 1; 12 yohmi cha nan-isht-hokli a nvni 
im alotoli cha, anonti itibai impa. 15 Chisvs a i hullokmvt in 
chukfvlhpoba, micha in chukfvlhpobushi aiena ka im ipeta hi a 
hituchina ha Pita ya į miha; micha Pita yvt na palummi isht illa 
bi a tikbanli im anoli. 24 Chan vt ilap nana anohonli ka aiahli, 


micha Chisvs vt na fehna ka yvmihchi tok a, inla yvt lauvt asha 
hosh ik holisso ka, miha. 


LAEDUPPUT ai yakohmi ha ya, anonti Chisvs vt nan 
im ai ithuna vhleha ha Tibelias okhvta hak o ont a im ile 
haiakvchi tok: mihmvt ilvppak o ai yakohmi hosh ile hai- 
akvchi tok. 

2. Saimon Pita, micha Tamas Titimvs hohchifo, mikmvt 
Nahlanael Kalili yakni Kana vtta, micha Sebete ushi tuklo, 
anonti nan im ai ithvna inla tuklo aiena kvt ai itapehvt ma- 
ya tok. 

3. Saimon Pita yash ot, Noni vbit ia lishke, im achi ma, 
Pishno ak kia chi apihvt il ivshke, im achi tok. Okla koh- 
chvt ivt chekosi makinli ho peni a ont vlbeha tok; atuk osh 
ninak yvmma nana kia okla ik hoklo ki tok. 

4. Atuk o ont onnvt taha ma, Chisvs vt alaka ya hikia 
tok; yohmi kia nan-ithvna vhleha hvt Chisvs ash atuk a ik 
ithano ki tok. 

5. Yohmi ma Chisvs ash ot, Ulla vto Himpa hvchim asha 
cho? im achi ma, afalaminchit, Ikshoshke, achi tok. 

6. Mihma, Peni ishtimpak-imma yak o nvni-isht-hokli a 
oh okvchi, micha hvsh ahayuchashke, im achi tok. Yohmi 
hatuk o pit okvchi mvt, anonti nvni yvt laua fehna ka, ha- 
lvlli kvt okla na kanihma he keyu ki tok. 

7. Yohmi ma nan-ithuna Ohisvs vt holitobli yatuk, yum- 
mak ash ot, Chitokaka mak oke, Pita ya im achi tok. 

Mihma yvmmvt Chitokaka mak atuk o, Saimon Pita yvt 
haklo mvt, nipi bano tuk osh nafohkvt nvni hokli yatuk ash 
o ishit il ai vskofvchi mvt, okhvta hash pit okatula tok. 

8. Mihma nan-ithvna vhleha inla ka yvto alaka ya pit 1 
hopaki keyu, amba ku b it tahlepa tuklo foka ho asha hatuk 
okvt, pen-ushi ash o alhtot nvn-isht-hokli nvni alota ka halvl- 
lit isht ja tok. 

9. Atuk osh alaka ya okla ona makinli ho, tobaksi luak 
vt yumma asha ma, nvni yomma. itotonla ma, pvska ak kia 
itonla na okla pisa tok. 

10. Chisvs ash ot, Nvni himonasi hvsh hokli tuk vt, 
ishit ho minti, im achi tok. 

11. Saimon Pita yvt pit chukowvt nvn-isht-hokli ash nvni 
hochito tahlepa achvfa pokoli tahlapi cha, akocha tuchina 
alenvt alota ho halvllit, alaka isht ona tok: laua hokvto 
yakohmi nana kia nvn-isht-hokli ash ot ik okpulo ki tok. 

12. Chisvs ash ot, Mintit ant oh impa, im achi tok. Mib- 
ma yommvt Chitokaka mak atuk a ithana hatuk osh, nan- 
ithuna vhleha hvt achvfa kia 1 ponaklot, Kvta chia ho ?-achi 
kia iksho ki tok. 

13. Mihma Chisvs ash ot onvt, pvska ya ishi cha, 1 ho- 
pela mvt, nvni ma yvmihchi akinli tok. 

14. Chisvs vt illi tuk osh falamvt tani ha yvt, ilvppvt ont 
atuchina mak o nan im ai ithvna vhleha ha im ile haiakvchi 
tok. 

15. Atuk o impvt okla issa ma, Chisvs ash ot Saimon 
Pita ya, Saimon, Chonas ushi chia hvt is so hullo kvt, ilvp- 
pa puta ka chim 1 shahli cho? im achi ma, Ahlishke, Chito- 
kaka ma! chi hullo li hoka chishno vt ish ithanvshke, im 
achi ma, An chukfvlhpoba ushi puta ka pehlichit ish ipih- 
intashke, im achi tok. 

16. Anonti atukla ma, Saimon, Chonas ushi chia hvt is 
sa hullo cho? im achi ma, Ahlishke, Chitokaka ma! chi 
hullo li hoka, chishno vt ish ithanvshke, im achi tok: mib- 
ma, An chukfvlhpoba puta ka pehlichit ish ipihintashke, im 
achi tok, 

17. Ont atuchina ma, Saimon, Chonas ushi chia hvt is sa 

hullo cho ?$1m achi ma; ont atuchina mak o, Is sa hullo 
cho? im achi hatuk o, Pita yash osh nukhaklot taha tok. 
Yohmi mvt, Chitokaka ma! nan okluha ka ish ithanvshke, 
chi hullo li hoka chishno vt ish ithanvshke, im achi tok. 
Mihma Chisvs vt, An chukfvlhpoba puta ka pehlichit ish 
ipihintashke, im achi tok. 

18. Ahlishke, ahli mak o chim achi lishke, Chi himita 
mvto chishno mlit il ai vskofachechit, chishno ish ahni hosh 
kanima ish aya beka tok: yohmi kia ont a chi sipokni ha- 
yokmvto, chibbak a ish wakeli na inla hosh chi vskofachechi 
cha, kanima ish ajahni keyu kia, chisht aya hi oke, im achi 
tok. 

19. Ai illi kaniohmi ho Chihowa ha isht a holitoblicha 
he ak ọ, anoli hosh ilvppa anumpuli tok. Mihmvt ilvppa 
anumpuli mvt, Is siakaiyashke, im achi tok. 

20. Mihma Pita yvt filemvt, nan-ithuna achufa Chisvs vt 
holitobli chatuk opiaka impvt maya ka ikkishi ha pit vtayvt 
ashvt, Chitokaka ma ! chishit inla ibbak chi fohki kuto, ka- 
tima kak oh cho ? achi tok ash osh awant aya na pisa tok. 

21 Pita yvt yvmma pisa mvt, Chisvs ash o, Chitokaka 
ma! yohmikmvno hatak ilvppak amo katiohma chi cho? im 
achi tok. 

22. Chisvs ash osh, Uno ak osh ahni li hokma, m 
okvt ahanta tuk o vla la he, yommvt nanta isht chi ahalaia 
cho? Is siakaiyashke, im achi tok. 

23. Yohmi ma itibapishi vhleha hvt, nan-ithvna yummvt 
ik illo ka he yatuk a, it im anolit maya tok; yohmi kia 
Chisvs vt, Yvmmvt ik illo ka hi a i`miha tok keyu; amba 
uno ahni li hokma, ahanta tuk o vla la he, yvmmvt nanta 
isht chi ahalaia cho? achi tok. wasii 

24. Nan-ithvna ilvppak a tok mak osh ilvppa puta ka 
atokoli cha, anonti yakohmi ka holissochi tok: yohmi ka 
yvmmvt nana atokolit anoli ka ai ahli ka il ithaiyanvshke. 

25.: Micha nana mla Chisvs vt a kaniohmi tok a lauvt 
asha, yummak osh momvt holisso hokma, holihiso kvt yakni 
ak oh kia holisso hvt ai itola hi vt iksho ka hinla, vm aho- 
bushke. Amen. 

IM APOSTEL VHLEHA HYT NANA A KANIOHMI TOK, 


CHAPTA I. 


Klaist vt illi ha ya tok a isht annoa kaniohmi kvt vlbitvt annoa, 1. 9 
Yvmmvyt vba ia isht annoa. 15 Chutvs vihtoba ho achvyfa ka ato- 
kola hi a, Pita yvt isht anumpuli. 


1, 2. [IAFILUS ma ! Chisvs vt vmmona, nana puta 
a kaniohmit nan im abvchit isht mahaya tok osh, vba anum- 
peshi vhleha ha ilapo akinli atokoli tok vt, nana vlhpisa ka 
Shilombish Holitopa pulla ho isht ai ihima tok osh, vba ia 
tok nitak fena ka, holisso tikba kash o, isht ai ikbi li tok. 

8. Yvmmak okvt ilbvsha hayvt okchaya kvt, nana ahli 
isht ikhaiyana he lawa ka, yvmmak ash o ai isht im ile hai- 
akvchi'cha, nana kvt Chihowa apehlichika ya, pit ai ahalaia 
puta ka isht anumpohonli ka, okla pisa na nitak pokoli ushta 
tok. 

4. Micha itahobit taiyahli mvt, Chelusalem a okla issvt ik 

aiyo hosh ; amba Iki vt nana miha tok, Yvmma hvs sum 
a haklo tuk vt, pit hoyot hvsh chieyashke ; achit im apesa 
myt, 
- 5. Chan ak okvto oka yo isht baptismochi mwhli tok; 
amba hvchishno vto himmak pila ha, nitak kanohmi keyuk- 
ma, Shilombish Holitopa yako isht hvchi baptisma chi hoke; 
achi tok. 

6. Yvmohmi na okla itahobvt chieya mvt, nan i ponaklot, 
Chitokaka ma, himak foka hokvno apehlichika ya falamin- 
chit Islael a ish ema chi cho? achi tok. 

7. Mihma, Nitak, micha afvmmi puta ka, Iki vt ilapo ib- 
bak akinli ho fohkit ieshi ka hvsh ithana vlhpesa keyu hoke. 

8. Amba Shilombish Holitopa yvt ayut hvchim vla ha 
mvno, nana al ahlika ya, hvsh esha he: yumohmikmvt Che- 
lusalem, micha Chutia moma, micha Samelia, micha yakni 
afolota ont ai vhli fena aiena ka, atokolit a na si anoli hv- 
chia ha he mak oke : im achi tok. 

9. Mihma nana yakohmi ka anumpulit ont in taiyaha ma, 
oklat pisa na, vba ishtia ma, hoshonti hvt i holhponayo ha 
ant im a luhmit ishi tok. 

10. Mihma vba ia na, pit aiokchifelit shutik pilla ka pit 
hopokoyot hieli ma, hatak tuklot nafohka tohbi fohka hosh 
1 bilikasi hieli tok. 

11. Mihmvt yvmmak ash osh, Kalili hatak hvchia hvt, 
nanta katihmi ho shutik pilla ka pit hopokoyot hvsh hieli cho? 
Chisvs ilvppak ash fehna akinli kvt hvchim eshit vba ishtia 
ka, kaniohmit vba ia ho hvsh pisa tuk a yvmmak inli ho 
chohmit ayvt vla hi oke; achi tok. 

12. Yvmohmi ma, nvnih chaha Alifit hohchifo ho, yvm- 
mak okvt Chelusalem a pit bilika nitak hullo anowa vihpesa 
ho asht falamvt Chelusalem a okla vla tok. 

13. Micha okla ant chukowa mvt, vba potvlhpo ya yvm- 
mak o Pita, micha Chemis, micha Chan, mikmvt Antilu, Fi- 
lip, micha Tamws, Bahlolomu, micha Mahlu, Chemis, Alfivs 
ushi, mikmvt Saimon Selotis, micha Chutus Chemis itiba- 
pishi aiena kvt ai asha tuk ọ pit oiyat taħa tok. 

14. Ilvppak osh momvt ohoyo puta, micha Meli Chisvs 
ishki, micha itibapishi vhleha hatuk aiena ka ai itapehvt im 
anukfila ai achvfvt vba pit anumpulit, nana asilhha aiena kvt 
ik isso hosh aiasha tok. 

15. Atuk ọ nitak yvmma foka ma! nan ithvna vhleha hoh- 
chifo holhtina kvt tahlepa achvfa cha pokoli tuklo foka hosh 
itunahvt chieya ho, Pita yvt iklvnna wakayvt hikia cha, 

16. Hatak itibapishi li vhleha ma! Shilombish Holitopa 
yvt tikbanli, Lewi ash itakha ai isht Chutvs a isht anumpuli 
tok o, Chisvs okla ishi ka in tikba hika tuk a, ik kaniohmi 
kia holisso ilvppvt ai ahli tuk pulla hoke. 

17. Yvmmak okvt hvp iba holhtiena cha, anonti nan isht 
vtta ilvppa pit ahalaia ka ieshi hatuk, 

18. Micha hatak iUvppvt yoshoba isht vlhtoba tuk a osapa 
yo ishit chumpa tuk; micha itihpelvt akivt, iklvnna mitafa 
na, iskuna puta kashot momvt kocha pit fohopa tok. 

19. Yvmohmi ka Chelusalem okla ajasha kvt momvt 
akostininchi tuk; yohmi hatuk o osapa yvmmvt ilap im 
anumpa ya, Esiltama hohchifo, yommvt osapa issish achi 
hoke. 

20. Micha ataloa holisso ha a holisso kut, Yvmmvyt ai 
ahanta yatuk a ik chukilissá, yohmikma hatak nana kia yvm- 
mak ash ik ai ahanto kashke ; micha, Nana ai isht vtta yatuk 
a inla yosh ishashke ; Mhi hke 

21, 22. Yvmohmi hoka, Chitokaka Chisvs vt pi takla 
vttut aya, Chan a im a baptismo chash, vhlit mintit a hvpim 
eshi na vba ia nitak fehna ai vla ka, hatak yakohmi kvt pi 
apehvt, aya na bilia tok okvt, yommvt falamvt tani tuk a, 
atokowa pib ai anola chi kvt, achvfvt vlhtoka pullashke ; 
achi tok. 

23. Mihma hatak tuklot, Chosef osh Basabus hohchifo 
hosh, hochifo apunta kvt Chvstvs o, anonti Mathlaivs alena 
ho, okla hiohlichi tok. 

24. Micha,okla vba pit anumpuli mvt, Chitokaka hatak 
moma chukush a ithaiyana chia hokvt, tuklo ilvppa kani- 
mampo kak o, ish atokoli hatuk okmvt ish otuninchi na, 

25. Nan isht vtta ilvppa, micha vba anumpa isht vtta pit 
ahalaia aiena, yommak atuk 0, Chutvs vt ilap ai vtta ya ia 
chin cha, yoshoba cha issa tuk oka, ieshashke; okla achi 
tok. 

26. Micha okla nashoeli bohli tok; mihma nashoeli ash ot 
Mathlaivs ak o onvtula na, yommak osh vbanumpeshi auah- 
chvfa kash iba holhtiena tok oke. 


CHAP TA II. 


Ubanumpeshi vhleha hut Shilombish anukfohka fehna mvt, anumpa 
ilaiyuka anumpuli, 1. 14 Pita yvt vbanumpa isht anumpuli. 


1. ATUKO Pentekost nitak vt ont vlhpiesvt taha ma, 


momvt im anukfila ai achvfot mih achvfa yo chieya tok. 
24 

2. Yvmohmi ma ashalika mahli kollo chinto chiyuhmit, 
vba ya fopa hosh mintit vla cha, aboha anuka okla aiasha 
tuk ash ant alotolit kaiyanchi tok oke. 

3, 4. Yumohmi ma, isunlvsh chuhlahli kvt luak o chiyuh- 
mi hosh ant 1 haiaka, micha achvfaiyuka ant onvtoyula 
tok; yvmohmi na, moyumvt Shilombish Holitopa yvt isht 
anukiohkvt alota ma, anumpa inla puta anumpula hi a, 
Shilombish vt apelahanchi na, okla anumpulit ishtia. tok 
oke. 

5. Yvmohmi ma Chelusalem a Chu vhleha, hatak hopo- 
yuksa puta, oklushi moma shutik nuta ka aiasha ka a.minti 
hosh, ajasha tok. 

6. Mihma ilvppak ashot annovt takakanli ma, okla laua 
yot ant itahoba cha, ilap im anumpa aiyuka yọ, ai anum- 
pulit maya na, hatak momvt haklo hatuk osh, okla anukhla- 
kancha tok. 

7. Micha momvt okla nukhlakancha mvt, okokko! ai 
ahni mvt, Ilvppa anumpulit maya kvt momvt Kalili okia 
keyu ho? 

8. Micha nanta katiohmi ho hatak moma kut il a toba 
tok pim anumpa akinli ho, e hahaklo cho? 

9. Patia okla, micha Mit okla, micha Ilam 'okla, mikmvt 
Mesopotemia, micha Chutia, anonti Kapatosha micha Pon- 
tvs mikmvt Asia, 

10. Fichia micha Pafilia Echip, mikmvt Libya pilla, Sai- 
lini foka aiena alasha puta, micha Chu vhleha, mikmvt ai 
ibulhto puta, Lom mintit itvnowvt aya, 

11. Kht okla, micha Alabia okla. puta kashot, Chihowa 1 
na fehna ka, pishno pim anumpa ho okla isht anumpuli na 
eho haiyakloshke ; itim achit maya tok. 

12. Micha okla momvt nukhlakancha mvt, ik ai akosti- 
nincho chohmi cha ilvppvt, Katiohma hinla hosh yakohmi 
ho? itim achit maya ma, 

13. Anonti inla ka mvt isht yopulvt, Hatak yakohmi kvt 
oka paki himona yo yvmmi hoka; achi tok. 

14. Yohmi kia Pita yashot, auah chufa kash ibafohkvt 
hikia cha, im anumpa vba takalichit, Chutia. hatak hvchia, 

micha Chelusalem aiasha hvchia, hvsh moma kvt, 1lvppa oh 
ithaiyana cha, vm anumpa ha hvsh haponaklashke. 

15. Yakohmi kvt nan ishkot haksi ho keyu, chishno 
yokuto yohmi ho hvchim akoba kia nitak hvshi isht vlhpisa. 
ont atuchina hoka. 

16. Amba ilvppvto hopaii Choel vt isht- anumpo- 
honlit, 

17. Nitak. himmaka pilakma yakohma hi oke: Nipi 
puyuta ka vmi shilombish ma ai isht 0 fohohompli la.hi oke: 
yohmikma huch iso nakni vhleha, micha hvch iso tek puta 
kash ot vba. anumpa isht anumpulikma, anonti hatak hvchi 
himithoa puta kash ot nan isht ahoba. pihisa he; yohmikma 
hatak hvchi sipokni puta kvt holhpokunna ma.holhpokohuna 
hi oke. 

18. Micha nitak yvmma fokakma, an tishu vhleha, micha. 
ohoyo an tishu moyuma ka vmi shilombish a o fohohombli 
la he; yohmikma vbanumpa isht anumpula hi oke. 

19. Micha vba shutik a nana fehna ka. a haiakahanchi lik- 
mvt, anonti aka yakni ma nan isht ahoba, issish, micha luak, 
anonti shobulli yobota aiena. ya hi oke: 

20. Chitokaka 1 nitak chinto holitopa kvt ik lo kisha họ,, 
hushi ash ot okhlili ho tobakma, hvshi ninal: aya ash ot issish 
toba hi oke.. 

21. Micha yakohma hi oke, Kuna kia Chitokaka hohchifo 
ha pit hochihifokmvt okchaya he mak oke; Chihowa yot 
ahanchishke: ahanchi tok mak oke.. 

22. Islael hatak hvchia hvt, anumpa yakohmi ka hush 
haiyaklashke; Chisvs Nasalet al.vtta; Chihowa yvt. ai ahnie- 
chi hatak osh, hvch itintakla ahanta ma, yummak o Chihowa. 
yvt isht ahullo, nana fehna, micha. nan isht. ahoba puyuta 
ka isht hvch itintakla ma, a. yvmihinchi tuk. a, huchishno 
akinli kak kia hvsh ithamayushke. 

23. Yvmma. Chihowa yvt nan tikbanli pit akostininchi,. 
micha ik kaniohmi kia yohma he ma im anukfila cha, issa 
tok pulla hatuk mak.o, hvsh. ishi cha, ibbak haksi yash isht 
iti taiyukhvna a takalichit hush. bi tok. 

24. Yvmma Chihowa yvt illi na-hotopa puta. ka hotoffi. 

cha, tanichi tok: yvmmak oka yvmmvt a foka he vlhpesa 
keyu hatuk oka. 

25. Lewi yvt yvmma isht anumpuli mvt, Chitokaka yvt 
sa nashuka itikba ya hikia na, pit pihisa li chatuk. Ik sa 
kanvllo ka hi a, yommak okot svbbak isht impak imma ya 
hikia hoka: 

26. Yohmi hatuk o, sa chukvsh vt na yukpa ma, anonti 
sa sunlush vt yukpa tok: yohmikma sa nipi ak kia nan ahni 
iksho hosh foha hi oke. 

27. Umi shilombish a aiokpuloka ya ish a kancha he keyu 
hokvt, anonti chi Holitopa tuk ash kia ant toshbit ik tahá, 
ish im ahna he keyu boke. 

28. Chishno yvt ai okchaya hina puta is sum otvnichi 
tok; chishno vt chi nashuka ya, isht yukpalit is si alotola hi 
oke; ahanchi tok. 

29. Hatak il itibapishi vhleha ma! nukwaya ikshot hatak 
iki clinto Lewi atuk osh illi cha hollopi aiena tok ọ, im ahol- 
lopi yvt hop itin takla ya hikia na himak a nitak fehna hatuk 
a, isht hvchim anumpohonli lashke. 

30. Yomohmi ka hopan atuk, micha Chihowa yvt, nipi 
okvto yumma isht atia ka yo, Klaist a ai ikbit yvmma im ai 
asha holitopa tuk ash, ai o binila chi mak o, hilecha hi vt, 
anumpa kollo isht ai im il apihisa tok a, ithaiyana tok oke. 

31. Ilvppa tikbanli akostininchi hatuk osh, Klaist vt fala- 
myt tana hi a isht anumpuli mvt, ilap imi shilombish a aiok- 
puloka ya ik im a kancho ma, anonti nipi yvt toshbit ik taho 
ki tok aiena ka, miha tok oke. 

32. Chisvs ilvppa Chihowa yvt tanichi tuk 0, yumma 
atokowa nan anoli pi bieka mak osh e hielishke. 

33. Yohmi ka Chihowa im ibbak isht impak imma a binilit 
holitopa, micha Shilombish Holtopa im ihisa tuk ash, Iki 
ya im al ihishi aiena hatuk makosh, ilvppa auet fohohombli 
na, himonasi ka mihmak o hvsh pisa, micha hvsh hahak- 
loshke. j 

34. Lewi yvt vba shutik a ona tok keyu hoka ; yohmi kia 
ilapinli kvt, Chitokaka yvt an Chitokaka ya, Subbak isht 
impak imma ya ish binili na, 

35. Chin tvnvp vhleha ha chiyi ai o hikia ikbi lashke; im 
achi tok, ahanchi tok. 

36. Yumohmi hoka, Islael okla moma kvt, Chisvs iti ital- 
yukhvna hvsh a takalichi chash fehna ka, Chihowa yvt yvm- 
mvt Chitokaka, micha Klaist aliena mak o, ikbi tok a, ithal- 
yana pullashke ; im achi tok. 

37. Yohmi ma ilvppa okla haiyaklo mvt, chukush vt nuk- 
haklo fena mvt, Pita, micha vbanumpeshi inla alena kash o, 
Hatak il itibapishi vhleha ma! nantak ọ e katiohma chi cho? 
im ahanchi tok oke. 

38. Yvmohmi ma Pita yashot, Hvsh moma kvt ile kosti- 
ninchit, nan ai ashvchika puta isht kashofa chi ka, Chisus 
Klaist hohchifo ha, im a hvchi baptismashke; yohmikmvt 
Shilombish Holitopa holhpila ka hvsh isha he mak oke. 

39. Anumpa hvt hvchishno, micha chim vlla puta aiena, 
micha auet hopaki pilla aiasha ka moma, peh laua kvt ka- 
niohmi ho Chitokaka hvpin Chihowa yvt pit hoya hi a, im 
aya hoka; im ahanchi tok oke. 

40. Micha-anumpa inla myt laiyawa ho, isht im anumpu- 
ht, anonti atohnohonchi mvt, Awlhpesa iksho isht ai unchu- 
luli vhleha ilvppa hvsh ai ile mokofashke ; ahanchi tok oke. 

41. Yvmohmi ma im anumpa ha na yukpvt ihishi tuk 
puta kvt baptismo tok; yvmohmi na nitak yvmmak inli ka 
hatak tahlepa sipokni tuchina fokvt ibvlhkaha tok oke. 

42. Yvmohmi cha vbanumpeshi vhleha im anumpa hash, 
micha iti hullo aiena, micha pvska boshullichi, mikmvt vba 
pit anumpuli aiena kvt kvllo fenhvt ahashwa tok. 

43. Yvmohmi ma hatak moma ka nukshopa hvt onvtu- 
yula tok ; mihma nana fehna, micha nan isht ahoba laua aiena 
kvt vbanumpeshi vhleha hash isht a yumohmi tok. 

44. Yvmohmi ma na yimmi tuk vhleha hvt momvt ai it 
achvfa mvt, anonti nana puta ka ai 1 moma hosh ai asha tok. 

45. Micha im osapa puta, vlhpoyak aiena kash okla kam- 
pela cha, hatak mominchit hatak vt nana ho bvnna hatuk 
aiyuka ka, 1 hopela tok. 

46. Micha im anukfla mvt ai achvfvt, Tempel anukaka 
ya, ntak moma ai ahashwa, micha chuka taloha puta ma, 

puska a boshullichit itunowa aiena mvt, chukush ai ahlit na 
yukpvt im ilhpak ma vpvt aiashvt, 

47. Chihowa ya ai okpahanchi ma, okla moyuma kvt 
ahniechi tok. Yvmohmi ma okchaya he puta kano, Chito- 
kaka yvt nitak moyuma ka vbanumpuli iksa ya isht ibaka- 
hanli tok oke. 


CHAPTA III. 


Pita, Chan ita tuklo kvt hatak imomokpulo hlakofichi tok o isht an- 
noa, 6. 


1. Y OHMI ma Pita,Chan ita tuklo kvt hvshi kanvlli 
isht vlhpisa chakkali ho, vba pit ai animpuli hushi kanvili 
hatuk o, tempel a itiachit ont chukowa tok. 

2. Yvmohmi ma hatak vt imomokpulo yosh vtta tok o, 
yvmma okla iti sholit, tempel ʻa, okla ont a chukowa ka, 
nanasi kia im asilhha chi ho, nitak uha tempel okhissa, 
yummvt hohchifo mvt .aiukli achi ho, ont okla bohyuli beka 
tok o; 

3. Yvmmak ashot, Pita, micha Chan ita tuklo kvt tem- 
pel a pit chukowvt okla chi ho, pisa mvt nanasi kia asilhha 
tok. 

4. Mihma Pita yvt Chan ash awant yvmmak ash alok- 
chifelit pihisa mvt, Auet pi pesá, achi tok. 

5. Yohmi ma yvmmak ashot nana ho im a habena chi 
ka, im ahoba mvt 1m atia tok. 

6. Mihma Pita yashot, Tvli holisso, micha tuli holisso 
Jakna aiena hokvto ik sum ikshoshke: amba nana ho ishi l 
kuto chima lishke: Chisvs Klaist Nasalet al vtta hohchifo 
pulla ka, wakaya cha nowá, achi tok. 

7. Mihmvt ibbak im ishtimpak imma ya halvlh cha, 
wakeli tok: mihma ashalika iyi, micha iyi imoksak foni 
puta aiena kash ot hlampkot toba tok. 

8. Mihma yvmmak ash ot balaklit tanit hikia cha, nowa 
tok: mihmvt nohowvt, anonti mvilit, Chihowa ma pit aiok- 
pahanchit, yvmmak ash awant Tempel a ont chukowa tok. 

9. Mihma okla momvt yvmmvt nohowa, micha Chihowa 
pit aiokpahanchi alena ka, piesa tok. 

10. Mihmvt yvmmak osh na habena chi hosh tempel 
okhissa aiukli a asha beka tuk a, okla ithana tok: nana kvt 
ai i yakohmi tuk a, okla okokko! ahnit anukhlakanchvt 
kunia tok. 

11. Micha hatak imomokpulo hlakofi tuk ash ot Pita, 
micha Chan ita tuklo ka balanli ma, okla moma kashot 
okokko! ahni fehnvt, o yihlepvt Solomon im apishia achi ho 
nutaka ya, ont ai itahoba tok. 

12. Yvmohmi na Pita yvt pihisa mvt, okla hash im 
anumpulit, Islael hatak hvchia hvt, nanta katihmi ho ilvp- 
pa isht hvchi anukhlakancha cho? Micha nanta -katihmi 
ho pishno nan isht a pim ahlika akinli hokma, keyukmvt pi 
achukma hokma, nana tuk osh hatak ilvppa e nowvchi tuk 
o chiyuhmit aiokchifeli fenvt hvsh pi pihisa cho? 

13. Eblaham micha Aisak, mikmvt Chekob in Chihowa, 
micha hvp iki vhleha in Chihowa yvt Ushi Chisvs a holito- 
bli tok; yvmmak oka Pailat vt ant ik iá, im ahni vlhpiesa 
tuk a bvuchishno vt itikba hielit kanchit ibbak hvsh fohki 
tok oke. | 

14. Micha Holitopa, mikmvt Ajahli alena tuk ash hvsh 
kanchi cha, hatak vbi yak osh-a hvchim vihpiesa chi kvt, 
hush asihihla tok. 

15. Micha Ajokchaya i miko ya hvsh bi tok o, yommak 
ash illi tuk a, Chihowa yvt tanichi tok 0; yvmma atokowa 
anoli vhleha pia mak oke. 

16. Yvmma hohchifo, hohchifo yvmma a yimmi pulla 
hosh hatak ilvppa hlampkochi tuk o, hvsh pisvt hvsh ithal- 
yanushke: ahli, yumma ai 1 yimmika pulla hosh haknip 
achukma ajahli ilvppa, hvsh moma hvchi tikba ya a im 
ataiyahli hoke. 

17. Yohmi ka itibapishili vhleha ma! na hvchik ithaiyano 
kak osh hvsh yumohmi tok; micha hatak hvchi pehlichi 
vhleha ak kia yohmi akinli tuk a, himak a ithaiyana 
Jishke. 

18. Yohm kia Klaist vt ilbvsha he a, Chihowa yvt tikba 

ma 1 hopal puta itih ha, nana yumma puta ka isht anohonli 
tuk vt, yumihchit ai ahlichi tok oke. 

19. Yvmohmi hoka ile kostininchit im anukfila inla hvchi 
anukfohkashke; yumohmi na nitak hochukma Chitokaka 
itikba a mihinti kut ahanlakma, nan hush ai ashuchika puta 
kvt huchi kashofa hi oke. 

20. Yumohmikma tikba kash isht hvchim anumpa tok 
Chisvs Klaist a auet chvfficha hi oke. 

21. Yvmmak oka vba shutik vt ieshi pulla na, nana ok- 
luha Chihowa yot nitak tikba pilla mihinti ka, 1 hopaii 
hochukma puta itih ha isht anumpohonli tok vt, ont ai ahla 
he vlhpiesa hoke. 

22. Moses okvt hatak pin tikba vhleha ha, Chin Chitokaka 
Chihowa yut hush itibapishi hatuk a hopaii, vno chohmi ka 
ikbit huchi hilecha he: -yvommak o nan okluha nana ho 
hvchim ahanchikma, hvsh haiyakla hi oke. 

23. Yohmikma, yakohma hi oke: kuna hosh Hopaii 
yvmma 1 haponakla he keyukmvt, okla ai ibafohka tuk vt 
ai okpulo kvt kunia hi oke; im ahanchi muhli tok. 

24. Ahli, micha hopai. moma, Samuel ai vhlit minti, 
micha ola takla ha asht isht auchinchit anumponli kvt mo- 
mvt, nitak yakohma hi oka, tikbanlit anoli akinli tok. 

25. Hvchishno vt, hopaii vhleha, micha Chihowa yvt 
hvpin tikba vhleha ha, nan it im apesvt Eblaham a, chish- 
no isht chi ai unchululi ho, oklushi puta yakni paknaka 
aiasha kvt ai isht ilayukpa hi oke; im ahanchi tok, anumpa 
ha ushi hvchia hoke. 

26. Chihowa yvt ushi Chisvs ikbit hilechi mvt, huchish- 
no ak o mominchit nan im ai ashvchika ya al isht filummi- 
chit a chi yukpala chi ka, tikbanli auet chvifihinchi tok oke ; 
achi tok oke. 


CHAPTA IV. 


Pita, Chan ita tuklo kvt aboha kvllo vhlpitta tok, 1. 8 Pita yot 
nukwaya iksho tok. 18 Ubanumpeshi vlheha hvt anumpa kvllo 
im vlhpisa tok. 

1, 2. MICHA okla ha im anumpulit ahashwa ma, na 
holitompa ish vtta vhleha, micha tempel atoni, mikmvt 
Satusi vhleha aiena kvt, yvmmvt hatak illi puta tana hi 
oka, Chisvs atuk mak ọ okla ha nan ikhvnanchi, micha isht 
anumpohonli kak ọ, ik im vlhpieso hatuk osh, ant 1 kocha 
tok. 

3. Micha okla ibbak isht ieshit, aboha kvllo apitta na 
onna tok, opia hosi tok oka. 

4. Yohmi kia anumpa ha hahaklo tuk vt, laua hosh yim- 
mi tok; yvmohmi ma hatak holhtina kvt tahlepa sipokni 
tahlapi foka tok. 

5. Ont onna ma yakohmi tok; Okla 1 pehlichika vhleha, 
micha hatak hochitoka vhleha, micha na holissochi vhleha, 

6. Mikmvt Annas, na holitompa isht asha peblichi, mi- 
cha Kaiafvs, mikmvt Chan,’ micha -Aliksanta, micha na 
holitompa isht asha pehlichi 1 kanomi vhleha moma ajenvt, 
Cheluselem a ai itahoba tok. 

7. Micha yvmmak ash o ai iklvnna hiohlechi mvt, Kvta 
hosh nan apesa tuk o, keyukmvt nanta hohchifo ho ilvppa 

isht hvsh ai yakohmi tuk oh cho? achit ponaklo tok. 

' 8. Yohmi ma Pita vt Shilombish Holitopa isht anukfoh- 
ka fehna mvt, Okla pehlichi vhleha micha Islael 1 hochitoka 
vhleha hvchia ma! 

9. Hatak iksitopo vt nan isht il ayukpa yvt im vihtaha 
tuk a, kaniohmi ho isht a hlakofi tuk a, himak nitak a pishno 
ak o pi ponaklo hatuk oka, 

10. Hvchishno vt hvsh moma, micha Islael okla moma 
kvt hush ithaiyanashke; Chisvs Klaist Nasalet ai vtta hoh- 
chifo pulla, yvmma iti itaiyukhuna hvsh a takalichi tok o illi 
tuk a, Chihowa yvt tanichi tok: yvmmak fehna kak o, ha- 
tak ilvppvtisht a hlakofi cha hvchi tikba ya, yak hikia hoke. 

11. Tvli ilvppak o, chuk-ikbi vhleha hvchia hyt, ik'aho- 
balot hvsh kanchi tok mak o, yvmmak ash ot chukbi ka nu- 
tak intola fehna toba hoke. 

12. Micha ai okchaya mvt inla kia iiksho: shutik nutaka 
ya hohchifo inla ma hatak puta ka auet ai ima tok o, mihi 
yo U ai okchaya he vlhpesa kvt iksho hoka ; im ahanchi tok. 

13. Yohmi ma Pita, micha Chan ita tuklo kyt nukwaya 
iksho ho okla pihisa, micha yvmmvt hatak holisso imponna 
keyu, micha nan ik ithano alena yatuk a, akostininchi mvt, 
okokko! okla alłahnı tok; micha yvmmvt Chisvs a apehvt 
aya tuk a, okla im akostininchi tok. 

14. Micha hlakofi tuk hatak ashot ibafokvt hikia na, okla 
pisa hatuk osh, yvmma okla nan isht a miha he keyu tok. 

15. Amba ai itvnaha ka a kohcha chi ka, okla im apesa 
ha yokvto, ilap bika it im'anumpulit mayvt, 

16. Hatak ilvppa nanta ko eho katimihcha chi ho? na 
fehna ithana hinla mak 0, yvmma ai isht yvmohmi mvhli 
tuk a, Chelusalem ai asha kvt momvt akostininchi hoka; 
anonti pishno vt ik ahlo, e miha he keyushke. 

17. Amba okla ha ibai a chukowvt i shahlit isht ik aiyo 
ka he a, i nokowa fehnvt, himmak a pilla ma, hatak nana kia 
hohchifo ilvppa isht ik im anumpulo ka hi a, iloh im ape- 
sashke; ahanchi tok. 

18. Mihmvt okla pit i howa cha, Chisvs hohchifo ha isht 
ik anumpulo kvmohmikmvt, anonti nan im abvchit ik ahash- 
wo ka chi ho, im apesa tok. 

19. Yohm kia Pita, micha Chan ita tuklo kash ot, afala- 
minchi mvt, Hvchishno ak o a hvchi haponaklo kvt, Chiho- 
wa ya, 1 shahlichi kak okma, nanta kosh Chihowa itikba ya 
ai vlhpiesa ho anukfillit ho pesa. 

20. Nana ka e pisa tuk, micha e hahaklo tuk aiena kvt, 
isht kil anumpulo ka he keyu hoka; im achi tok. 

21. Yvmohmi ma okla hatuk pulla mak o, kanimihchit a 
fumma hinla kvt, ik akostinincho hatuk osh, achakalit nan i 
mihvt tahli mvt, ant ik ayá, okla im ahni tok; nana kvt a 
yumohmi tuk a, hatak moma kvt, Chihowa ya pit isht holi- 
tobli hatuk o. 

22. Hatak vt hopahki kvt afummi pokoli ushta ka atampa 
ho na fehna nahlakofichi ilvppvt ai 1 yvmohmi hatuk oka. 

23. Ant ik ayá, im ahni mvno, ivt ilap ai itapeha ai asha 
kash itonachi tok; michana holitompaisht vtta vhleha, ho- 
chitoka aiena kvt nana im achi tuk ash mominchit anoli tok. 

24. Mihma yvmma okla haklo mvt, im anukfila ai achvfvt, 

Chihowa ya okla pit im anumpuli mvt, Chitokaka ma! 
chishno akosh Chihowa chia hosh, vba shutik, micha yakni, 
mikmvt okhvta, micha nana moma yakohmi ajasha ka ikbi 
tok chia hut; 

25. Lewi chim vlla itih ha isht ish'ai anumpuli mvt, Nan- 
ta katihmi ho okla nan ik ithano yvt'nokowa ma, anonti okla 
hvt nana tok keyu ka anukfllit ai asha tok oh cho? 

26. Yakni miko vhleha hvt hieli ma, yohmina pehlichi 
vhleha hvt Chitokaka, micha 1 Klaist aiena ka i sanalit ita- 
homba tok, ish achi tok. 

27, 28. Ahli mvhlishke, chiso holitopa Chisvs, yummak o 
chishno vt ish ila hummichi tuk ash, Helot vt Pashis Pailat 
a ita tuklot, okla nan ik ithano vhleha, micha Islael okla 
alena ka itapehvt 1 sanalit nana hosh kaniohma hi a, chibbak, 
micha chim anukfila aiena kvt, tikbanlit aiahni tok a, yv- 
mihcha chi mak osh, okla itahohomba tok oke. 

29, 30. Yvmohmi ka himonasi a, Chitokaka yvt okla im 
anumpa palvmmi a ish ithaiyanashke, micha hlakoficha chi 
kvt, chibbak a auet ish wihinli; micha nan isht ahoba puta, 
, anonti na fehna puta aiena kvt chiso holitopa Chisvs hoh- 
chifo pulla ka isht a yvmohmi na, chin tishu vhleha hvt nuk- 
waya iksho hosh chim anumpa ha isht kai Mayo chi ka 
auet ish im alahnashke ; 'achi tok. 

31. Yvmohmit vba pit anumpulit okla in taiyaha ma, itv- 
nahvt okla a chieya tuk ash winakahanchi tok: yohmi ma 
momvt Shilombish Holitopa yvt anukfohkvt kunia mvt, nuk- 
waya iksho hosh Chihowa im anumpa ha okla isht anumpo- 
honti tok oke. 

32. Okla laua na yimmi tuk whleha hashot chukush achu- 
fa mvt, Shilombish mvt achvfa hosh al asha tok; micha 
achufona kia nana im aiasha kvt kaniohmi ka iluppa vno vm- 
mi fena, achi tok keyu ; amba nana moma ai 1 moma hosh 
alasha tok. 

33. Vbanumpeshi vhleha hash ot nan ahlika chinto ka il 
aleshi hosh, Chitokaka Chisvs vt tani tok a atokowa okła 
anohonli tok: yvmohmi ma ayukpa chinto kvt mominchit 
onvtoyula tok. 

34. Micha achvfona kia nana kvt ik im iksho mvt ibafoka 
tok keyu; amba osapa, micha chuka kia in talohmaya aiyu- 
kali atuk vt, kampila cha, nana hosh nana kanchi ka it vih- 
toba tuk puta ka, okla isht ai vla tok. 

35. Micha yummak ash vbanumpeshi vhleha iyi ituma ya, 
ant ashachi tok; yohmi na hatak vt nana ka banna ka aiyu- 
kali tuk a isht 1 holhpila tok oke. 

36. Yohmi ma Choses atuk o, vbanumpeshi vhleha hvt 
Banabas hochifo tok, yvmmvt toshowakmvt Nana im abv- 
chi ushi achi hoke, Lefait hatak Saiplvs yakni vtta vt, 

37. Osapa in talaia tuk osh, kanchi cha, tuli holisso a isht 
vla cha, vbanumpeshi vhleha iyi ituma ya, ant ashachi tok 
oke. 


CHAPTA V. 


Ananaivs, Safaila itatuklo kvt, Pita yvt nan i miba ma, illit aka kaha, 
1. 12 Ubanumpeshi vhleha hyt na fehna puta ywmihinchi tok. 


1. Y OHMI kia hatak achvfa Ananaivs hohchifo hosh, 
tekchi Safaila itatuklot, osapa kanchi, 

2. Micha isht vlhtoba tuk ash kashvblit ishi tok; tekchi 
ak kia im akostininchi ho; micha a kashampa ho isht vla 
cha, vbanumpeshi vhleha iyi ituma ant bohli tok. 

3. Yohmi ma Pita yashot, Ananaws, nanta katiohmi ho 
Shilombish Holitopa ya ish 1 holabi cha, osapa isht vihtoba 
tuk a kashvblit ish isha chi ka, Setan vt chi chukvsh a anuk- 
fohki tok oh cho? 

4. Talaya moma mvt, chishno ak o chimmi ha tok keyu ? 
micha yummvt kvnia ha ya, chishno chibbak o foka tuk 
keyu? nanta katiohmi ho, ilvppa chi chukvsh anukaka isht 
chim anukfiela tuk oh cho? Hatak o ish 1 holabi tuk keyu, 
amba Chihowa ak atuk oke: achi tok. 

5. Yumohmi ma, Ananaivs ashot anumpa ilvppa hahaklo 
mvt, aka itulvt fiopissa tok; yohmi ma na yakohmi ka haklo 
kvt momvt nukhlakancha fehna tok. 

6. Mihma hatak himita vhleha yosh wakayvt, nan abo- 
nullit isht kohcha cha, ont okla hohpi tok. 


CH AFATI 383 


7. Mihma yvmmak atuk a hopaki kvt hvshi kanvlli isht 
vlhpisa tuchina foka ho, tekchi vt nana kvt yvmohmi tuk a, 
ik akostinincho hosh ant chukowa tok. 

8. Mihma Pita yvt im anumpuli mvt, Yakohmi ho osapa 
ya hvsh kanchi tuk okma, nanakmvt, is sum anolashke ; achi 
tok, mihma, Yau, yummak okvno ; achi tok. 

9. Mihma Pita yashot, Katiohmi ho Ohitokaka imi Shi- 
lombish a imoma ka hvsh pisa chi kvt, huchim anukfila hvt 
ai achvfa tuk oh cho? Chi hatak a hohpi tuk, micha chish- 
no ma isht chi kohcha chi vhleha iyi vt okhissa ya asha ka, 
pisá; im achi tok. 

10. Yohmi ma mih makmli ho yvmmak ash ot iyi ituma 
ya ont itula mvt fiopissa tok; mihma hatak himita vhleha 
yash ot ant abeha cha, yvmmvt illi tuk o pisa mvt, ishit koh- 
cha cha, 1 hatak ont apotulit hohpi tok. 

11. Mihma vbanumpuli iksa yvt moma, micha kaniohmi 
hosh na yakohmi ka haklo tuk vt momvt nukshopa fena tok. 

12. Yvmohmi ma vbanumpeshi vhleha ibbak a nan isht 
ahoba, micha na fehna aiena laua kvt okla itintakla ya isht a 
yumohmi tok. Mihma momvt im anukfila hvt ai achufvt 
Solomon im apishia nutaka chieya tok. - 

13. Mihma inla hokvto nukwia kvt hatak achvfa kia ik 
ibafohko ki tok; yohmi kia okla hokvto yumma ahninchi tok. 

14. Mihma na yimmi vhleha hatak nakni, micha ohoyo 
puta aiena kvt, laua hosh Chitokaka ya ai ibvlhkaha kvt i 
shahlit ia tok. 

15. Yohmi hatuk o Pita yvt ayvt ont iakma shilombish 
ak illa kia kaniohmi ka pit o hoshontikacha hi a, abeka puta 
ka isht kohchvt hina puta isht onvt topa, micha topushi 
aiena paknaka ont okla o kahpulli tok. 

16. Mihma auet abilika tvmaha talohmayvt fullota ka 
asht minti kvt laua hosh abeka puta, micha na shilombish 
okpulo puta isht issikkopa vhleha hatuk aiena isht ayvt, 
Cheluselem a ai vla tok; mihma momvt hlakofit taiyaha tok. 

17. Yohmi ma na holitompa isht asha pehlichi, micha 
apeha tuk vt, (yvmmvt Satusi iksa yatuk osh,) momvt Wa- 
kaya mvt, anukhobela fehna tok. 

18. Mihmvt vbanumpeshi vhleha ha, okla ibbak isht ieshi 
cha, okla moma im aboha kvllo yo pit apitta tok. 

19. Yohmi tuk kia Chitokaka im enchil vt ninak a aboha 
kullo okhissa ya ant tiwit tahli cha, pehlichit kohcha mvt, 

20. Oh ia cha, ai okchaya ilvppa isht anumpa ha mom- 
inchit tempel anukaka ya ont. hielit okla ha isht hush im 
anumpohonlashke ; achi tok. 

21. Mihma yvmma okla haklo mvt, onnahinli fehna tem- 
pel a ont abeha cha, nan ithvnanchit ahashwa. tok. Yohmi 
kia na holitompa isht: asha pehlichi vt apeha tuk ash ajenvt 
al vla mvt, nan apesa vhleha, micha Islael okla i hochitoka 
moma 1 howvt itahobi mvt, yommak ash isht vla chi ho, aboha 
kvllo a pit tihleli tok. 

22. Yohmi tuk kia nan vłhtoka vhleha hash ot ai vla cha, 
aboha kvllo anukaka ya, yummak ash ant ik a peso mvt okla 
falamvt ont anolit, 

“23. Aboha kullo yokvto vlhkama achukma bano, yohmi 
ma apistikeli yvt okhissa puta itikba kocha ya hieli ho, ont 
e pisa ho mvuhhi tuk, yohmi kia e tiwi mvt, hatak nana kia 
anukaka ya asha na ke peso kano; ahanchi tok., 

24. Yvmohmi ma na holitopa isht asha pehlichi i shahli 
micha tempel atoni, mikmvt na holtompa isht asha pehli- 
chi vhleha aiena kvt, na yakohmi ka haklo mvt, nana ako 
ilvppvt ont ai vihpiesa hinla. ka, ik ai akostininchot. okla aia- 
sha tok. 

25. Yohmi ma achvfa kvt ayvt okla hash ant im anohonli 
kvt, Yakeh! hatak aboha kvllo pit hush apitta tuk ash o 
tempel anukaka ya hielit, okla ha nan im abalianchishke, 
achi tok. 

26. Yohmi ma nan atoni ash ot, nan vihtoka vhleha hash 
itupeha cha ia mvt, okla ha 1 nukshopa, yummak keyukmvt, 
tuli okla isht boa hinla hatuk osh, yvmmak ash: o: nan ik kan- 
ihcho hosh ont. pehlichit vla. tok. 

27. Ont okla pehlichit. vla. mvt, nan: apesa vhleha itikba. 
ya hiohlichi tok: yohmi ma na. holitompa isht asha pehlichi 
yot im a ponaklot, 

28. Hohchifo ilvppa isht im abvchit. hvehik ahanto. ka hi 

a, kullochi fehnvt okla. e chim apesa tuk keyu ? Yohmi ka- 
sh o Cheluselem a hvchim anumpa isht ai. alotolit hush kai- 
yanchi; yohmi mvt hatak ilvppa im issish a pishno ak o 
isht pi onochi huchi bunnushke; ahanchi tok. 

29. Yohmi ma, Pita, micha vbanumpa isht vtta vhleha 
inla aiena kashot afalaminchi mvt, Chihowa yak 0 il im 
antia kvt hatak a, il i shahlicha he tuk oke. 

30. Hvpin tikba puta in Chihowa yvt, Ohisvs. yumma iti 
a takalichit hvsh bi tuk a, tanichi tok. 

31. Yvmmak o Miko, micha, Nan okchalinchi aiena cha, 
ilekostininchi Islael a. anukfohki, micha ai ashuchika alena 
ma kashofa chi ka, Chihowa:yvt ilap-ibbak ishtimpak imma 
ya isht holitobli tok. oke. 

32. Yumohmi ka pishno ak. osh: nan ilvppa puta ka: isht 
im a atokowvt anoli pia; yohmikma Shilombish Holitopa, 
yvmma Chihowa yvt im antia. vhleha ha ima tok a, yohmi 
akinli hoke; achi tok. 

33. Yvmma haklo mvt, okla anukhobela fehna mvt, vba 
chi kvt, isht anumpulit maya tok. 

34. Mihma achvfvt Falisi hatak, Kameliel hohchifo, nan 
vlhpisa ikhananchi, okla momvt 1 holitopa cha tuk o, nan 
apesa vhleha itin takla ya hikia mvt, vbanumpeshi vhleha 
hash, chekosi takla ka kocha pit ashacha chi ka, miha tok. 

35. Yumohmi mvt, Islael okla hvchia hvt hatak iluppa 
imma yo, nana kanihcha chi ka, hush aiahnı hokvto, ahah ! 
isht hvsh il aiahnashke. 

36. Himak nitak takla ka, Hlutas vt ilap ak osh hatak 
fehna mak o, mihvt ahanta na yvmma hatak. holbtina kvt 
tahlepa ushta. fokot iba kaha tok 0; yvmmak ash o vbi ma, 
im antia vhleha hatuk ashot momvt, ita fimimpvt, ont aiok- 
pulokvt taha tok. 

37. Chutvs Kalili hatak osh hatak iluppak ash achakut, 
okla holhtinvt. maya nitak ash ahanta cha, okla lawa ka isht 
il akanvllichi tok osh, yummak ash kia illi tok: yohmi ma 
kaniohmi hosh: im antia tuk vt, momvt itatiapvt taha tok.. 

38. Yvmohmi hoka, Hatak ilvppa nan isht hvchik ahalaio 
bo, peh asht- ik itunowa; chim ahanchi lishke Anumpa, mi- 

cha, nan isht vtta aiena ilvppvt hatak atuk okma, ont aiok- 
pulokvt taha chi hoka. 

39. Amba yvmma Chihowa yak atukmvno, ai okpvnit 
hvsh kancha he keyushke. Yvmmak keyukmvt, Chihowa 
yak o itibi hosh hvsh ahashwa na hvchi ahayucha hinla hoke ; 
im ahanchi tok. 

40. Mihma, vlhpesa okla ım ahni tok. Micha vbanumpa 
isht vtta vhleha hash 1 howa cha, fvmmit ashachi mvt, Chi- 
sus hohchifo ha okla isht ik anumpolo ka chi ka, im apesvt 
taiyahli cha, kunompit tihleli tok. 

41. Yohmi ma yvmma hohchifo pulla ho na hofahya ka 
isht ile pisa he a, ont ai vihpiesa tuk vt, na yubukpvt nan 
apesa vhleha itikba ya asht okla ia tok. 

42. Micha nitak moma tempel anukaka, micha chuka 
taloha moma ka, nan im abvchi, micha Chisvs Klaist isht 
anumpuli aiena kvt okla ik isso tok. 


CHAPTA VI. 


UVbanumpeshi vhleha hvt hatak ilbvsha ithana, micha anumpa ha 
isht anumpuli aiena, 1. 5 Hatak vlhtoka untuklot vlhtoka tok. 


1, NITAK yummak foka, nan ithvna vhleha hvt laua 
kvt sht i shaht taha ma, im ohoyo vlhtakla puta ka nitak 
moma nana iti hopela ya ahaksichi beka hatuk o, Klik okla 
hyt Heblu okla ha nanumachit alasha tok. 

2. Yohmi ma auahtuklo kashot nan ithuna vhleha laua 
kash itahobi cha, Chihowa im anumpa ha il issa cha, ai im- 
pa yak o isht il ai ashwa he, vlhpesa keyushke. 

3. Yohmi hoka il itibapishi vhleha ma! hvsh ai itvpeha ya 
hatak untuklo annoa achukma chatuk, nan imponna, micha 
Shilombish Holitopa anukfohka aiena ho hvsh atokoli na, 
yvmmak o nan ai isht vtta ilvppa e hiohlechashke. 

4. Amba pishno ak okvto, vba pit anumpuli, micha 
anumpa isht vtta alena kak o, kil isso kvmohma chi hoke; 
achi tok. 

5. Yohmi ma okla lawa kash ot momvt anumpa ha aiok- 

panchi tok. Yohmi mvt Istefin hatak na yimmi, micha 
Shilombish Holitopa yvt anukfohka fehna, micha Filip, mi- 
cha Pokolvs, mikmvt Naikena, micha Taimon, micha Pami- 
nvs, mikmvt Nikolis vbanumpa nukfohka Antiak ai vtta aie- 
na ho, okla atokoli cha, 

6. Yvmma puta kash ọ vbanumpeshi vhleha itikba hioh- 
lechi tok. Mihma okla vba pit anumpuli mvt, ibbak isht 
umbitepa tok. 

7. Yohmi ma Chihowa im anumpa hvt isht 1 shahlit ia 
ma, Cheluselem a nan ithvna vhleha holhtina laua kyt 1 
shahlit ishtia fehna tok; yohmi ma na holitompa isht asha 
lawa fena kvt ayimmika ya im antivt aiasha tok. 

8. Mihma Istefin vt ayimmika, micha isht ai ahlika aiena 
kvt isht alota mvt, nan isht ahoba chinto, micha nafehna aie- 
na ka, okla itin takla ya a yvmihinchi tok. 

9. Yvmohmi ma smakak Laibatin okla 1 sinakak achi ho, 
asha yatuk, micha Sailini okla, micha Aleksantia okla, mik- 
mvt Silisia, micha Asia minti alena kaniohmi kvt, Istefin a 
itim anumpulit hieli tok. 

10. Yohmi kia chukvsh, micha ahopoyuksaka aiena ho 
isht ai anumpuli hatuk ash, okla nan isht a miha he keyu 
tok. 

11. Yohmi mvt hatak lumvt tohno na, Yummak ashot 
Moses, micha Chihowa aiena ka ik ahobalot isht anumpo- 
honli ka, e haklo kano; achi tok. l 

12. Micha okla puta, mikmvt 1 hochitoka vhleha micha 
holissochi vhleha aiena kash okla ilhkolihinchi na, okla i 
kohcha cha yvmmak ash ishi mvt, nan apesa vhleha ha isht 
im ona tok. 

13. Micha hatak nana aholubi ya hiohlechi na, yummak 
ash ot, Hatak ilvppvt aholitopaka ilvppa, micha nan vih- 
pisa aiena ka, anumpa ik ahobalo isht mihachi kvt ik issosh- 
ke. 

14. Chisvs Nasalet ai vtta ilvppvt ilvppa okpvna he, mi- 
cha nan vlhpisa puta Moses vt hvp ima tok a inlvcha he, 
ilvppvt achi ho, okla e haklo kamo; achi tok. 


15. Yvmohmi ma, itunahvt maya kash ot momvt yummak 
25 

ash aiokchifeli fehnvt pisa ma, nashuka mvt enchil nashuka 
yo chiyuhmi na, pisa tok oke. 


CHAPTA VII. 
Istefin a im asilhhvchi hatuk o isht il anumpuli. 


1. Y UMOHMI ma na holitompa isht asha pehlichi 
ashot, Nana kvt yakohmi ho mvhli cho? achi tok. 

2. Mihma yvmmak ashot, Hatak itibapishi h vhleha, mi- 
cha an tikba puta ma! hvsh haiyaklashke. Pin tikba Ebla- 
ham vt Chalan a, ont ik vtto kisha hosh, Mesopotemia ak o 
anta moma ma, Chihowa holitopa yvt ant 1 baiaka tok. 

3. Mihmvt yummak ash ọ, Chi kanomi vhleha i filvmmit, 
chi yakni a a kohchvt ayvt, yakni chi pisachi la chi ka, ish 
lashke; im achi tok. 

4. Mihma Kaltia okla 1 yakni ash a kohchvt = cha, 
Kalan ak o ant ai ahanta tok. Atuk o iki vt illi ma, yvm- 
mak ash o a wihachit yakni ilvppa himonasi hvsh ai ahashwa 
ka, isht vla tok. 

5. Ulla yvt ik im iksho kisha ma, ilap micha isht ai-un- 
chululi aiena ka, yvmmvt immi ha he mak o, ima hi okvt, i 
miha tok nana kia, a binila hi a peh iyi pvtba a habli achvfa 
kia, ilap a ik emo ki tok, 

6. Micha Chihowa yvt yakohmichit anumpuli tok: Yvm- 
ma isht ai unchululi vhleha hvt yakni mla ai itunowa he; 
yohmikma okla yukachit Ubushahanchi na, afummi tahlepa 
ushta he. 

7. Yohmikma oklushi nana hoi yukvt ahashwa tukma, 
yumma na kanichi la hi oke; yohmi ha -:mvno, okla kocha 
wiha cha, ilvppa ant a si aiokpahancha hi oke; Chihowa 
yvt achi tok. 

8. Mihnwt hakshup tvpa nan vlhpisa ka ima tok. Atuk 
o Eblaham vt Aisak a ikbi cha, nitak isht untuchina ma, 
hakshup tvbli. tok. Atuk ọ Aisak vt Chekob a ikbi tok o, 
Chekob vt hatak piki hochitoka auah tuklo ka ikbi tok, 

9. Yohmi tuko, hatak iki hochitoka yash ot Chosef ai 

nukkilli hatuk osh, nan isht chumpvt Echip a pit kanchi tok; 
yohmi kia Chihowa yvt awant anta tok. 

10. Micha nan isht im a palvmmi puta ka mommchit ai 
isht kohchi cha, Echip miko Feleo a itikba ya aholitopa, mi- 
cha nan imponna aienvt ahanta chi ka, ima tok; yohmi na 
yvmmak ashot Echip yakni, micha in chuka moma pehlichi 
ikbi tok. 

11. Yvmohmi ma Echip yakni moma, micha Kenan aiena 
ka na hohchvfo, micha na palvmmi chinto alena kvt onvtu- 
yula tok; yohmi ma hvpin tikba vhleha hashot nan ilimpa 
nana kia ik ahayucho ki tok. 

12. Yohmi kia Echip a tanchi vt ahd na Chekob vt ha- 
klo mvt, hvpin tikba vhleha ak ọ vmmona ka pit tihleli tok. 

13. Atuk o ont atukla kak o, Chosef vt itibapishi vhleha 
ha im il anoli tok. Yohmi ma Chosef 1 kanomi vhleha ha- 
p u Feleo a im annoa tok. 

. Yohmi ma Chosef vt iki Çhekob, micha 1 kanomi 
— moma kvt, hatak pokoli untuklo akucha tahlapi ho, 
pit hoyo hosh; pit chvffichi tok. 

15. Yohmi na Chekob vt Echip a ona tok osh, ilap ash, 
micha hvpin tikba vhleha aienvt Uli tok. 

16. Yvmohmi na ishtivt Saikam a isht ona cha, Eblaham 
vt ahollopi Saikam iki, Ema ushi vhleha ha tuli holisso 
isht in chumpa tok a, ont fohki tok. 

17. Yvmohmi kash o Chihowa yvt anumpa kvllo Ebla- 
ham a nan isht ai im apihisa tok, nitak vt ai ona het ma- 
haya ma, okla hashot Echip a a laua kvt 1 shaht isht maha- 
ya na, 

18. Miko YA Chosef a ithana keyu hosh hikia tok. 

19. Yvmmak ash osh hvpi kanomi vhleha ha haksichi mvt, 
hvpin tikba vhleha hash o ilbvshachi, yumohmi cha okcha- 
yut ik mayo ka chi ka, im vllosi a isht kampila beka tok. 

20. Yvmmak foka ma Moses. vt vtta mvt, aiukli fehna, 
yumohmi cha iki in chuka ya hvshi tuchina ho, a pishi tok. 

21. Yvmohmi tuk o kocha kanchi ma, Feleo ushetik vt 
eshi cha, ilap ushi a chi ho hofantichi tok. 

22. Yvmohmi ma, Moses vt Echip okla nan ai ithana 

puta ka mominchit ithaiyana, yumohmi mvt anumpa puta, 
micha na fehna puta aiena ka isht anta imponna tok. 

23. Yvmohmi tok osh hopaki kvt afummi pokoli ushta 
ont vlhpiesa mvt, itibapishi Islael ushi vhleha ha 1 nowvt 
aya hi oka, chukush anukfoyuka tok. 

24. Yumohmi tok osh, achvfvt nan vlhpesa keyu ho isht 
Ubusha na pisa mvt, yommak ash apelvchi, yohmi cha, issik- 
kopa tuk a atobbit, Echip hatak ash vbi tok. 

25. Yvmma ibbak ak o Chihowa yvt isht hlakoficha hi a, 
itibapishi vhleha hvt okla akostininchi hatuk a, im ahoba 
hatuk kia, okla ik akostinincho ki tok. 

26. Yvmohmi tuk o nitak ont atukla ma itibi hosh ash- 
wa ma, yommak ashot ont 1 haiaka cha, itin nanaiyvcha chi 
hosh, Hatak, itibapishi hvchia hoke; na katihmi ho hvsh iti 
okpvni cho? ahanchi tok. 

27. Yohmi kia in chuka panta hatak okpvni tuk ashot, 
Kuta hosh na pi pehlichi, micha na pim apesa aiena ka chik- 
bi tuk o? . 

28. Pilashash Echip hatak ish bi tuk vt, is sa chomicha 
chi ho? achi mvt, naksi ka pit tobli tok. 

29. Yohmi ma ilvppa ahanchi ka, Moses vt kvnia cha, 
hatak nowvt aya yosh, Matian yakni ya ahanta hosh, yvm- 
mak o ushi tuklo ka ai ikbi tok. 

30. Atuk o afummi pokoli ushta kvt ont taha ma, Chi- 
tokaka im enchil vt yakni haiaka nvnih chaha Sama ya bv- 
faha anuka luak libbi ho, ant im a haiaka tok. 

31. Moses vt yvmma pisa mvt, na pisa kvt okokko! 
aiahni tok; micha akostinincha chi hosh bilika ona ma, Chi- 
tokaka im anumpa hvt im vla kvot, 

32. Uno akosh chin tikba vhleha yain Chihowa sia, Ebla- 
ham a in Chihowa, micha Aisak ma in Chihowa, micha 
Chekob a in Chihowa sia mak oke; ahanchi tok. Yohmi 
ma Moses vt wvnihinchi mvt, atokowvt pisa nukwia tok oke. 

33. Yumohmi ma Chitokaka ashot, Shulush a chiyi ish a 
shuelashke ; ish a hikia yummvt yakni holitopa hoka. 

34. Um okla vhleha Echip ai ahashwvt ilbvsha ka pisa 
kvt pihisa li: micha okla yahaya ka hahaklo li chatuk; 

yvmohmi cha kocha weli la chi hosh aka minti lishke. 
Yohmi ka mintí, chishno ak o himonasi a Echip a pit chi 
chvffichi lashke; 1m achi tok. 

35. Moses ilvppa, okla shitilema cha, Kvta hosh na peh- 
lichi, micha nan apesa aiena ka chikbi tok 0? ahanchi tok 
ash fena akinli ka, na pehlichi, micha na hlakofichi aiena 
. ka, enchil bvfaha anuka ai į halaka ka ibbak ọ, Chihowa yvt 
isht a pit chvffihinchi tok. 

36. Mihma na fehna, micha nan isht ahoba puta aiena ka, 
Echip yakni, micha okhvta humma, mikmvt afummi pokoli 
ushta ho yakni halaka ya, isht a kaniminchi hosh, yvmma 
pehlichit kohcha tok. 

37. Moses ilvppak osh Islael ushi vhleha ha, Chihowa 
hvchin Chitokaka yvt hvsh itibapishi hatuk a, hopaii vno 
chohmi ho, ikbit hvchi hilecha he; yvmmak o hvsh 1 ha- 
ponakla hi oke; im ahanchi tok oke. 

38. Ilvppak osh yakni haiaka okla ai itvnaha ka ibafohka, 
enchil vt nvnih chaha Sama ya ai im anumpuli ka awant 
anta; micha hvpin tikba vhleha ma ibafohka tok; yvmmak 
osh isht ai okchaya, nan vlhpisa puta ka hvp ima chi kvt, 
ishi tok mak oke. 

39. Yvmmak o hvpin tikba vhleha hvt im antia he keyu 
hosh, amba naksi ka pit tobli cha, chukush vt falamvt Echip 
a ia mvt, 

40. Alon ash o Pi tikba ilhkola chi ka, Chitokaka puta 
ka, pim ikbí; Moses ilvppa pi pehlichi Echip yakni ai isht 
pi kohchi ano, nana mak osh isht a kaniohmi tuk chishba, 
kil ithaiyano hoka, im ahanchi tok. 

41. Micha nitak yvmma foka ma, wak ushi okla ikbi cha, 
na holba toba yash nan isht aiokpvchi ya, isht im ai vla 
cha, ilap ibbak nan ikbi tuk a isht il ai yukpvt aiasha tok. 

42. Yohmi ma vba fochik puta ka, okla aiokpvcha chi 
mak ọ, Chihowa yvt issvt 1 filvmmi tok. Hopaii vhleha i 
holisso ha a holibiso kyt, Islael in chuka achvfa vhleha 
hvchia ma!- afommi pokoli ushta ka yakni haiaka, nan 
vlhpoba nipi puta, micha nan isht ai okpvchi puta aiena ka, 
isht hvs sum ahanla cho? 

43. Amba Molak im vlhtipo a, micha Limfan chin Chi- 
howa 1 fochik aiena, na holba hvsh aiokpvcha chi mak osb, 
hush ikbi tok vt shoyulit hvsh aya cha tok. Yvmohmi 
hoka wihachit Babulon misha pilla, hvch isht aya la hi oke, 
achi hoka. 

44. Yummak okvt Moses a 1 mihvt, kaniohmi ho pisa 
tuk vt, holba ho ikba he o, apesa tok mak o, hvpin tikba 
vhleha hvt yakni haiaka yaisht ai atokowa vihtipo vt in takali 
tok. 

45. Atuk o hvpin tikba vhleha hak kia, yvmma ishi tok 
osh, Choshua 'a apehvt oklushi nan ik ithano, yummak o 
Chihowa yut pin tikba vhleha itikba ya a kohchit tihlihinli 
tok, 1 yakni a isht chukowa tok o, ituyula na, Lewi vt 
ahanta nitak a oyuna tok. 

46. Mihma yvmmak osh Chihowa itikba ai isht il ayukpa 
ahayuchi, yvmohmi cha, Chekob in Chihowa ya aboha im 
atahli bunna tok; 

47. Yohmi tuk kia Solomon ak osh chuka ya im ikbi 
tok. 

48. Yohmi kia Moma i shahli hvt tempel puta ibbak o 
isht ikbi yokuno, ai ahanta cha tuk keyu; 

49. Uba yvt vm aiasha okma, yakni vt saiyi ai o hikia 
yoke. Chuka nanta ho hvs sum ikba chi ho? mikma a 
foha li ak osh nanta ho? 

50. Uno svbbak ak osh nana ilvppa moma ka ikbi tok 
keyu cho? Chitokaka yvt achishke; hopaii vt achi 
hoka. 

51. Ikunla kvllo, micha chukvsh mikmvt haksobish aiena 
wishakchi ik tapo hvchia hvt, Shilombish Holitopa ya 1 
sunalit hysh bilia. Hvchin tikba vhleha hvt yohmi tok a, 
hysh chiyuhmishke. 

52. Hopaii vhliba ha katima kak o hvchin tikba vhleha 
hot ik ilbushacho kitoko? Micha Aiahli vt aya hi a, tik- 
banli anoli vhleha, yvmma okla vbi tok o mihi o himak a 
hvchishno vt na haksichi, micha nan vbi aiena bush a toyu- 
ba tuk oke. 

53. Micha enchil vhleha hosh nan vlhpisa ya auet tosholi 

na, hush eshi tok; yohmi kia hvchik holitoblo cha tuk oke: 
achi tok oke. 

54. Yohmi ma na yakohmi ka okla haiyaklo mvt, chu- 
kush vt nvhla tok; micha yummak ash noti isht.o shakan- 
lichi tok. 

55. Yohmi kia yummak okvt Shilombish Holitopa anuk- 
fohkvt kunia hatuk osh, vba ya pit ai okchifeh fehnvt 
hop okoyo mvt, Chihowa im aholitopaka, micha Chisvs' vt 
Chihowa im ibbak ishtimpak imma ya hikia aiena ho, pisa tok, 

56. Micha, Uba yvt tiwa, micha. Hatak Ushi vt Chihowa 
ibbak isht impak imma ya auet hikia alena ha pisa lishke; 
achi tok. 

57. Yohmi ma dhitali a” okla. tasali mvt, haksobish a 
akummi cha, achvfa chohmit o yihhlepvt tumaha ha ishit a 
kohchi cha, tuli ishit boli tok. 

58. Yohmi ma nana atokowa anoli vlheha hashot, ilap 
anchi a hatak himita Sal hohchifo ho, iyi ituma ont ashachi 
tok. 

59. Micha Istefin vt pit im payvt, Chitokaka Chisvs ma! 
Sa shilombish a ish ishashke; ahanchi na, okla tuli ishit 
boli tok. 

60. Yohmi ma hvchukbihlepvt hikia cha, chitoli hosh, 
Chitokaka ma! ai ashvchika ilvppa isht ish onochi ná; achi 
tok. Micha ilvppa ahanchi mvt, nusit kunia tok.oke. 


CHAPTA VIIL 


Filip vt Samelia ya vbanumpuli iksa ahilichi, 5. 26 Joni hatak 
anumpeshi yo baptismochi. 


1. YUMMUT ili ka Sal vt vlhpesa ahni tok. Micha 
nitak yvmma foka ma, vbanumpuli iksa Cheluselem ashwa 
tok a i palvmmichi fehna tok; yohmi ma momvt ita fimim- 
pvt Chutia yakni, micha Samelia aiena a mominchi na, vba- 
numpeshi vhleha hash illa tok. 

2. Yohmi ma hatak hochukma yosh Istefin a hohpit 
taiyahli mvt, okla isht yaiya fena tok. 

3. Yohmi ma Sal vto, vbanumpuli iksa ya okpvnit, chuka 
moma iba chukowa cha, hatak puta, ohoyo puta aiena ka 
halvllit ishit, aboha kullo pit apihinta tok. 

4. Yvmohmi hatuk o ita fimimpa tuk vhleha hash ot, 
anumpa ha isht anumpulit kanima moma itvnowa tok. 

5. Yohmi ma Filip vt Samelia tumaha ha ona cha, Klaist 
a isht im anumpohonli tok. 

6. Mihma okla hvt, yummvt na fehna yumihinchi ka 
haklo, micha pihisa aiena mvt, im anukfila ai achvfyt Filip 
vt nana ahanchi puta ka, haponaklo tok. 

7. Shilombish okpulo puta a foyuka tuk vt chitolit tah- 
panlvt lawa ka a kocha wiha hatok o; micha palsi isht 
abeka lawa tuk, micha imomokpulo aiena tuk vt hlakofi tok. 

8. Yvmohmi ma tvmaha yvmma a yukpa chinto tok. 

9. Yohmi kia hatak achufa Saimon hohchifo hosh, tikba 
ma tvmaha yvmmak mli ka aj isht ahullot ahantvt, ilap 
ak osh hatak na fehna mak o, mihiha cha, Samelia okla ha 
nukhlakvshli tok. 

19. Yvmmak o, chipunta, micha asvno aiena kvt momvt, 
Hatak ilvppvt Chihowa nan isht im ai ahlika chinto mak 
oke; ahanchi mvt, okla im antia tok. 

11. Micha yvmmak osh isht ahullot, isht nukhlakahashli 
tok hopaki hatuk o, okla im antia beka tok. 

12. Yvmohmi tuk kia, Filip vt Chihowa apehliechika, 
micha Chisvs Klaist hohchifo aiena nana puta ka isht ai 
anumpohonli na, okla yimmi mvt, hatak, micha ohoyo puta 
aliena kvt baptismo tok. 

13. Yohmi ma Saimon vt ilap ash kia yimmi akinti tok, 
micha baptismo mvt, Filip a ibafohkvt ayvt, na fehna, micha 
nan isht ahoba puta aiena kvt a kaniohmi na pisa mvt, nuk- 
hlakancha tok. 

14. Yohmi ma vbanumpeshi vhleha Cheluselem maya 
tuk vt, Samelia vt Chihowa im anumpa ha ishi tuk o, haklo 
mvt, Pita micha Chan aiena ka okla pit in tihleli tok. 

15. Atuk 0, yummak ashot itonanchi mvt, okla Shilom- 
bish Holitopa anukfohka chi ka, vba pit isht anumpulit ok- 
lat tok. 

16. Yvmma foka ma, achvfona kia yummvt ik onvtulo 
kisha ha tok; Chitokaka Chisvs hohchifo ha isht a baptismo 
tuk ak illa ha tok. 

17. Yohmi mvt okla hash ibbak isht umbitehimpa ma, 
Shilombish Holitopa yvt okla anukfohka tok. 

18. Yumohmi ma Saimon vt vbanumpeshi vhleha ibbak 
isht umbitepa ka, Shilombish Holitopa yvt ai anukfohka ho, 
pisa mvt tuli holisso ant i weli cha, 

19. Uno ak kia nan isht im ai ahlika ilvppa hvs sama na, 
kuna ho vno vt svbbak isht umbitepa likma, Shilombish 
Holitopa yvt ai anukfohkashke, ahanchi tok. 

20. Yohmi kia, Pita yvt, Chihowa yosh nan ima ya, tuli 
holisso yvt isht vlhtoba hinla ka, chim ahoba tuk oka, chin 
tuli holisso yvt chi awant aiokpuloka pit kvniashke. 

21. Chi chukvsh vt Chihowa ya itikba ya ai vlhpiesa 
keyu hokvt; nan ilvppa kaniohmi kia, micha ahalaia kia ik 
chim ikshoshke. 

22. Yvmohmi hoka, nan isht ik chi ai vlhpeso ilvppa ish 
ile kostininchashke ; micha Chihowa pit ish im asihihla na, 
yohma he yobakma, chi chukvsh im anukfila yvt chi kashofa 
hi oke. 

23. Chishno vt basunlvsh homi, micha nan ai ashvchika; 
abonunta alena chia hatuk o, akostininchi li hoka; im achi 
tok. 

24. Mihma Saimon vt afalaminchit, Chitokaka ya pit im 
ilbvshvt isht hvs si anumpuli na, na yakohmi hvsh anumpuli 
tuk a achvfona kia ant ik si onvtulo kashke ; achi tok. 

25. Mihma yvmmak ash ot, Chitokaka im anumpa ha 
atokowvt anolit, isht anumpohonli cha falama mvt, Samelia 
okla in tvmahushi lawa ka vbanumpa isht ai anumpohonlit, 
Cheluselem a itvlachi tok. 

26. Yvmohmi ma, Chitokaka im enchil vt Filip 2 im 
anumpulit, Wakaya cha, oka mahli pila ivt, hina Cheluselem 
vttvt, Kesa ia bachaya chukushmi foka yvmma ish onashke, 
im achi tok. . 

27. Mibma wakaya cha ia tok. Atuk o Ehliopia batak, 
Kantisi choyo Ehliopia okla 1 miko im anumpeshi holitompa. 

hosh, yvmmak'osh tuli holisso a mominchit i shoyuli yosh 
vba pit aiokpucha chi hosh, Cheluselem a vla tok osh, 

28. Falamvt ia kvt im iti chanvlli anukaka binilit, Esaias 
hopaii i holisso ha itim anumpvli tok. 

29. Mihma Shilombish vt, Filip a, Bilika ona cha, iti 
chanvlli ilvppa ont ibafohká ; im achi tok. 

80. Mihma Filip vt pit o malelit ona cha, Esaias hopaii i 
holisso itim anumpuli ka haklo mvt, Nan ish itim anumpuli 
kuto ish akostininchi cho? achi tok. 

31. Mihma, Katiohmi li kak osh, hatak nana hosh vm 
abvchi ho keyukma ? achi tok. Mihmvt, Filip vt pit oiya 
cha, awant asha hinla ka; ahni tok. 

32. Anumpa holisso kaa ai itim anumpuli ka apa 
a tok. “Chukfi vlhpoba chohmi ho yumma ai illi hvllat 
ishtia tok; micha chukfi vihpo-ushi yosh hishi im vmo in 
tikba hikia kvt, nan ik .ayo chatuk a chohmit, yommvt itih 
ha ik wakummo ki tok: : 

33. “ Ilbvsha fena ma, nan ai vlhpiesa ka ım ishi tok. 
Im ilhfiopak a yakni 2 ai ishi tok oka;'im al itilavi kvt 
ahashwa tok a, kuta hosh anola hinla cho?” 

34. Mihma anumpeshi vto, Filip 2 afalaminchi mvt, Chi 
ponaklo lishke; Kuta ho hopaii vt ilvppa isht anumpuli ho? 
Ilapo akinli hokmá, keyukmvt hatak inla yokmá, nanta họ ?: 
achi tok? 

35. Mihma Filip vt itih ha wakvmmi cha, holisso mihi 
ash inli ho ai isht ivt, Chisvs a isht im anumpohonli tok. 

36. Yumohmit hina fohkvt mahayvt okla mvt, oka nana 
kia ont a hieli tok. Mihma anumpeshi ashot, Yakeh! oka 
yoke; baptismo la hi a nanta kosh ai ataklummi cho? achi 

tok. 

37. Mihma Filip vt, Chi chukvsh mominchit ishit chi 
yimmi hokma, vlhpiesvshke, achi tok. Mihma afalaminchi 
mvt, Chisvs Klaist vt Chihowa ya ushi yoka,. sa. E Ee, 
achi tok. 

88. Mihma iti chanvlli vt lumvt hikia chi ka, miha tok ;; 
micha Filip vt anumpeshi ash ita tuklot pit okvtahvt oka yą 
itonachi na, yummak ash baptismochi tok. 

39. Yvmohmi ma oka yash ai ashwvt kochvt okla ma, 
Chitokaka imi Shilombish vt Filip a isht ia na, anumpeshi 
ash ot himmakma ik peso ki tok: micha na yukpa hosh 1 
hina fohkvt ia tok. 

40. Amba Filip vto Asotvs ako antvt haiaka tok; micha 
a hlopullit aya mvt, tumaha moyuma ka vba isht ai anum- 
pohonlit ayvt Seselia ya vla tok oke. 


CHAPTA IX. 


Sal vt Tamaskvs pillaia hosh aya ho, Klaist vt im anumpuli, 1. 10 
Ananaivs vt ayvtim ona ma, baptismo tok. 20 Pal vt nukwaya 
—iksho hosh Klaist a isht anumpohonli. 


1. Y UMOHMI ma, Sal vt Chitokaka i nan im ai ithana 
vhleha ha i nokowa, micha vbi aiena he fiopvt kohonchi kvt 
imoma mvt, na holitompa isht asha pehlichi im. ona tok. 
2. Micha sinakak puta, Tamaskvs asha ka, nakni okmá, 
keyukmvt choyo hokma nana hosh, ilvppa chohmi kvt asha 
na, ahayuchikmvt talakchi. o Cheluselem a pehlichit vla 
hinla kvt, yvmma puta Dia holisso ha, im ikba hi a, im 
asilhha tok. 

3. Atuk osh ia hosh aya mvt, Tamaskvs pit bilika ona 
tok; mihma tohwikelit vba minti kut yommak ash o asha- 
ja tommit a folupli tok. 

4. Yohmi ma aka ont itula tok; micha anumpa hvt, Sal, 

Sal, nanta katihmi ho is svulbushali cho? im pem in na 
aklo tok. 
- 5. Mihmvt, Chitokaka ma! kvta chia hoh cho? achi tok. 
Mihma Chitokaka ashot, Uno akosh, Chisvs ish ilbvshahanli 
ka sia mak oke, Na halupa puta asvnalinchit ish hahahli 
kvt chi palummi hoke; achi tok. 

6. Yohmi ma yvmmak ashot AS hakanchut waji chi 
mot, Chitokaka ma! nanta hak o katiohmi la hi a, si sum 
ahni cho? achi tok. Mihma Chitokaka yvt, Wakaya cha, 
ivt tvmaha ha ont ish chukowakmak o, nana ish kaniohma 
chi kvt, chim annoa chi hoke; im achi tok. 

7. Yohmi ma hatak apehvt aya tuk ashot anumpa kuno 
haklo kia, hatak nana kia ik peso mvt, ik anumpolo hosh 
hieli tok. 

8. Atuk o, Sal vt aka itolvt tani tok: micha nishkin vt 
fatuma mvt, hatak nana kia ik peso ki tok. Yohmi ma 
ibbak a halvlli cha ishtivt, Tamaskvs a okla isht chukowa 
tok. 

9. Yohmi ma ik hoponayo mvt, anonti ik impo, nan ik 
ishko aienvt ahanta na nitak tuchina tok. 

10. Yvmohmi ma hatak nan ithuna achvfa, Ananaivs 
hohchifo kvt Tamaskvs a anta tuko: yvmmak ash o holhpo- 
kuna ka, Chitokaka yvt, Ananaivs, im achi tok; mihma, Yak 
anta lishke, Chitokaka ma! achi tok. 

11. Mihma, Wakayvt ivt hina Apissa hohchifo ka ish ona 
cha, Chutvs in chuka ya, Tasvs hatak Sal hohchifo ka, ish 
aponaklashke ; yummak ash osli vba pit anumpohonli hoka. 

12. Micha holhpokuna kvt, hatak Ananaivs hohchifo hosh 
ant chukowa cha hopokoya chi ka, ibbak a ant isht um 
bitepa na, pisa tuk oke: Chitokaka yvt im achi tok. 

13. Yohmi ma Ananaws ashot afalaminchi mvt, Chito- 
kaka ma! hatak ilvppvt, chi holitopa vhleha Cheluselem 
aiasha ka kaniohmit nan isht ọkpvni ka, laua ho a haklo li 
chatuk. 

14. Micha chi hohchifo pit hochifo vhleha mominchit 
takcha chi ka, na holitompa isht asha pehlichi vhleha yvt im 
apesa tuk ọ, ilvppa anta hoke: achi tok. 

15. Yohmi kia Chitokaka ash ot, Iá, nan isht vm vtta ho- 
litopa, sa hohchifo ha shoyulit, miko vhleha micha okla nan _ 
ik ithano puta, micha Islael ushi vhleha aiena itikba ya 
hikia hi oka. 

16. Micha vno sa hohchifo pulla ka, na palummi Poa 
kaniohmi kia isht ilbvsha chi ka, im anoli la chi hokai; 
achi tok. 

17. Mihma Ananaivs ash ot, ivt aboha ya ont chukowa 
tok; micha ibbak a isht umbitepa mvt, Itibapishi li Sal ma! 
ish minti ma, hina takla ya a chi halaka tuk, Chitokaka 
Chisvs vt chishno vt ish hopokoyo cha, Shilombish Holi- 

topa yvt chi anukfohka chi ho, auet sa chvfliichi tuk oke; 
achi tok. 

18. Yohmi ma chekosi makinli ho, na hakhlobish atuk ọ 
chohmit nishkin a mokohlit aka itula tok; yohmi ma asha- 
lika hopokoyo mvt, wakaya cha baptismo tok. 

19. Micha nana impvt in taha mvt hlampko tok; yohmi 
mvt Sal vt nan-ithvna vhleha Tamaskvs maya ka awant anta 
na nitak kanohmi tok. 

20. Micha in chekosi makinli ho, Klaist 2 yummvt Chi- 
howa Ushi atuk a, sinakak puta ka, isht ai anumpohonli tok. 

21. Yohmi ma okla haklo kyt momvt anukhlakancha mvt, 
Ilvppak osh na hohchifo ilvppa pit hochifot Cheluselem ai 
asha tuk a ilbvshahanli cha, ilvppa aya kvt, yummvt talakchi 
yo, na holitompa isht asha pehlichi vhleha, isht im ona chi 
mak atuk keyu? achi tok. - 

22. Yohmi kia Sal vto hlampko kvt isht 1 shahlit ishtia, 
yohmi mwt atokowvt, ilvppak osh Klaist fehna mak oke; 
ahaya mvt, Chu okla Tamaskvs asha tuk a imaiyvchi tok. 

23. Yvmohmi kash o nitak kanohmi kvt taha ma, Chu 
okla hvt, yumma vba chi kvt isht anumpulit maya tok. 

24, Yohmi kia okla nan ahnit maya ka, Sal vt akostinin- 
chi tok; mihma vba chi kvt nitak, micha ninak moyuma 
holihta okhissa puta ka okla atoni tok. 

25. Yohmi ma nan ithvna vhleha hvt nitak o ishit, kishi 
fohkit tuli holihta lapalint aka pit bohli tok. 

26. Yvmohmi na Sal vt Cheluselem a vla mvt, nan ithvna 
vhleha ha ibafohka bvnna tok. Yohmi kia momvt okla i 
nukshopa tok; micha yummvt nan ithuna yo ik im ahobo 
ki tok. 

27. Yohmi kia Banabas ato eshi cha, ilauelit vbanumpeshi 
vhleha ya isht im vla tok; micha hina takla ya kaniohmit 
Chitokaka ya pisa tok, yohmi na im anumpuli tok, micha 
kaniohmit nukwaya iksho hosh, Chisvs hohchifo ha Tamas- 
kvs a isht ai anumpohonli tok aiena ka, im anoli tok. 

28. Yohmi ma Cheluselem a asht kocha, micha ant abeha 
alena ka takla ahanta tok. 

29, Micha nukwaya iksho hosh, Chitokaka Chisvs hoh- 

chifo ha isht anumpohonli cha, Klik okla ma itim anumpo- 
honli tok; yohmi kia vbi bunnvt okla aiasha tok. 

30. Yohmi na itibapishi vhleha yvt akostininchi mvt, 
ilauelit Seselia isht vla cha, Tasvs a pit chvffichi tok. 

3l. Yohmi na Chutia yakni vt moyuma, micha Kalili, 
micha Samelia aiena ka, vbanumpuli iksa puta kvt nuktanla 
mvt isht i shahlit ia tok; mihma Chitokaka 1 nukshoyupa, 
micha Shilombish Holitopa ya ishtilai yukpa alenvt ituno- 
wa kvt, lauvt isht i shaiyahli tok oke. 

32. Yakohmi tok; Pita yvt mominchit hlopullit aya mvt, 
vbanumpuli vhleha Litti ai asha tuk ash kia, im vla tok, 

33. Mihmvt yvmma hatak achvfa, Enias hohchifo kvt 
palsi isht abeka hosh topa itoyula na afummi untuchina tuk 
0, ont pisa tok, 

34. Micha Pita yashot, Enias ma! Chisvs Klaist vt chi 
hlakofichishke. Tani cha, chishno inlit chin topa ha patali, 
im achi tok. Mihma chekosi tani tok oke. 

35. Yohmi ma Litti, micha Salon aiena asha tuk vt mo- 
mvt yumma pisa mvt, filemvt Chitokaka ya im ai ona tok. 

36. Yohmi ma nan ithvna achvfa Tabihla hohchifo, yum- 
mvt toshowakmvt Takvs achi ho, Uhappa ya anta tok: oho- 
yo ilvppvt nan achukma a yvmohmi, micha na habenvchi 
aiena biekvt ahanta tok. 

37. Atuk o nitak yvmma foka ma yakohmi tok; yvmmvt 
abeka cha illi tok; yohmi ma yummak ash okla achifvt tahli 
mvt, vba potvlhpo ya boyuhli tok. 

88. Mihmvt Litti yvt Chappa ya pit bilika hatuk, micha 
nan ithvna vhleha hvt, Pita yvt yvmma anta ka, okla haklo 
tuk osh anukwaya im vla hinla ka, pit im ahnit hatak tuklo 
ka pit tihleli tok. 

39. Atuk o, Pita yash ot wakaya cha awant ia tok. Atuk 
osh vla ma, ilauelit vba potvlhpo ya okla ishit chukowa tok: 
mihma ohoyo vlhtakla vhleha yvt momvt apehut hiohmayvt 
yaiya mvt, nafohka, micha anchi chohmi, Takvs vt awant 
anta moma mvt ikbi tok a, haiakahanchi tok. 

40. Yohmi kia Pita yvt mominchit kocha weli cha, hv- 
chukbihlepvt hikia mvt, vba pit anumpuli tok; mihmvt hak- 

nip ai ittola ka pit filema mvt, Tabihla, tani, achi tok; yoh- 
mi ma nishkin a fatummi cha Pita ya pisa mvt, tanit binili 
tok. 

41. Mibma ibbak pit ima cha wakayvchi tok. Micha vba 
pit anumpuli vhleha, micha ohoyo vlhtakla puta aiena kash 
hoyo cha, okchaya ho ima tok. 

42. Yohmi ma Chappa okla hvt momvt yumma akostin- 
inchi tok; yohmi mvt lawvt Chitokaka ya 1 yimmi tok. 

43. Mihma yakohmi tok ; Saimon wak hakshup hummv- 
chi ya awant Chappa ya ahanta na nitak kanohmi tok oke. 


CHAPTA X. 


Kanilis vt Pita ya pit hoyo, 1. 84 Pita yvt vbanumpa isht anumpuli. 
Shilombish Holitopa yvt haponaklo vhleha ha onvtoyula. 


1. HATAK achvfa Seselia ya ahanta kvt, Kanilis hoh- 
chifo hosh tvshka chipota aya achvfa, Itili okla achi họ, i 
kvpitvni ha tok. 

2. Hatak achukma, micha in chuka-chufa moma aienvt 
Chihowa ya 1 nukshompa cha, okla ha na habenvchi fehna 
mvt, Chihowa ya pit im anumpohonli na bilia tok. 

3. Yvmmak ashot holhpokuna chohmit pisa ka nitak hv- 
shi kanvlli isht vlhpisa ont isht chakkali foka ho, Chihowa 
im enchil vt haiaka achukma hosh mintit ant iba chukowa 
mvt, Kanilis, im achi tok. 

4. Yohmi ma yummak ash atokowvt pisa mvt nukshopa 
cha, Chitokaka ma! nanta hoh cho? achi tok; mihma, Uba 
pit ish anumpohonli, micha nan ish hopela puta aiena ka, 
Chihowa yvt ithaiyana he mak o vba ihiya hoke. 

5. Yohmi hoka himak a, Saimon, Pita hohchifo ka pit 
hoyot, hatak a Chappa pit ish tihlelashke. 

6. Yvmmak okvt Saimon wak hakshvp hummvchi in chu- 
ka mvt okhvta lapali ka yo talaia ho, awant anta hoke : yvm- 
mak osh nana ho ish kaniohma he tuk ma, chim anola hi 
oke; im achi tok. 

7. Mihma enchil, Kanilis a im anumpohonli tuk ash ot ia 

ma, chuka nan isht im ai vtta ya tuklo, micha tvshka chi- 
pota nan isht ım ai ashwa bilia ya ahli achukma achvfa ho 
ajeninchit hoyo, tok. 

8. Micha nan okluha kash mominchit im anolit taiyahli 
mvt, Chappa ya pit tihleli tok. 

9. Ont onna ma okla itunowvt mahaya mvt, tumaha hash 
pit bilika ona ma, hvshi kanvlli isht vihpisa ont isht hannali 
foka ho, Pita yvt vba pit anumpula chi hosh aboha pakna 
pit oiya tok. 

10. Atuk osh hohchvfo fehnvt taiyaha cha, impa he tuk 
osh; amba okla atahlit isht maya ma, holhpokuna ho choh- 
mi tok. 

11. Micha shutik vt tiwa, yohmi ma, nan ai vlhpitta yosh 
nan tohbi chito wishakchi ushtvt ita shekonopa ho chohmi 
hosh aka į mintit, yakni ant onvtoyula ho, pisa tok. 

12. Mihma anukaka ya nan-vlhpoa puta, hanalushta ilia- 
yuka yakni aiasha kvt moyuma, micha napoa puta, micha 
nana aka a balvlli puta, micha vba hushi puta aiena kvt ai 
asha tok. 

13. Yvmohmi ma anumpa hvt mintit im vla kvt, Pita, 
tani cha, vbit vpá ; achi tok. 

14. Yohmi kia Pita ashot, Yohma he keyushke, Chitoka- 
ka ma! nana kvt ai vlhpesa keyu, kashofa keyu hokuno hi- 
monna kia, vpa li chatuk keyu hokvt ; achi tok. 

15. Yohmi ma anonti anumpa hvt atukla ma, im anum- 
puli kvt, Nana ho Chihowa yvt kashofi tuk a, yumma vih- 
pesa keyu, chik hochifo kashke ; achi tok. 

16. Hituchina ha yo ilvppa yakohmi tok; yohmi ma na- 
na ai vlhpitta kash ot falamvt vba ia tok. 

17. Pita yvt holhpokuna chohmit nana pisa tuk, yvmmvt 
nana isht akaniohmi hatuk a ik akostinincho chohmi ai itin 
takla ma, hatak Kanilis vt pit tihleli tuk ash, Saimon in chu- 
ka ya a ponaklo tuk osh okhissa itikba ya hieli tok. - 

18. Mihmvt tahpvla cha a ponaklot, Saimon, Pita hohchi- 
fo kvt, yvmmak o antakmá, nanta cho? achi tok. 

19. Pita yvt holhpokuna tuk ash o anukfihinli fehna, Shi- 
lombish vt, Yakeh! hatak tuchina kvt chi hoyoshke. 

20. Yohmi hoka tanit pit akowa cha, nana kia isht ai 
anuktuklo iksho hosh awant ish iashke, yumma vno ak osh 
auet tihleli l tuk oka; im achi tok. 

21. Yohmi ma Pita yash ot akowvt ivt, Kanilis vt auet in 
tihleli tuk hatak ash im ona mvt, Yakeh! vno ak osh hatak 
hvsh hoyo hatuk a sia mak oke. Nanta hosh a katiohmi ho 
ayut hush la cho? achi tok. 

22. Mihma, Kanilis Kvpitvni hatak ahli, micha Chihowa 
ya. 14 nukshohumpa cha tuk, micha Chu okla moyuma ka ai 
im annoa achukma hosh ahanta chatuk, yummak osh in chu- 
ka ya ish ona chi ka, chi hoyo cha, anumpa ha chi a hakla 
chi ka, Chihowa yvt enchil holitopa ya isht ai im anoli tuk 
oke; okla achi tok 

23. Yohmi ma 1 howvt .aboha pit apitta na maya tok. 
Atuk o ont onna ma, Pita yvt wakaya cha awant ia ma, iti- 
bapishi vhleha kanohmi kvt Ghappa ya asht apihvt ilhkoli 
tok. 

24. Atuk osh yvmmak atuk a onna ma, Seselia ya okla 
ont chukowa tok; yohmi ma Kanilis vt 1 kanomi vhleha, 
micha 1 kana fehna aiena ka hoyot itahobit tabli cha, asht 
pit hoyo tok: 

25. Atuk osh Pita yvt ant chukowa ma, Kanilis vt ont 
afama cha, iyi ituma ya hlipiyvt ai okpvchi tok. 

26. Yohmi kia Pita yvt, Hikiá, vno ak kia hatak sia akinli 
hoke, ahanchi cha halvilit tanichi tok. 

27. Micha im anumponlit pit chukowa mwt, itahoba tuk 
. vt laua hosh ai asha na pisa tok. 

28. Yohmi mvt Chu hatak okvt okla inla takla aya hok- 
ma, keyukmvt ont ibafohka hokma nana ka kaniohmit im ai 
vlhpiesa keyu:ka hvsh ithaiyanvshke; yohmi kia vno yokuto 
hatak nana kia ik vlhpeso, micha okpulo a la he keyu ho, 
Chihowa yvt vm abahanchi tuk oke. 

29. Yvmohmi hatuk ọ, sa hoyo makmli-ho nana ak acho 
hosh, ayvt :huchim.vla li hoke. Yohmi hosh hvchi ponaklo 
lishke, nanta katiohmi ho is sa hoyo tuk oh cho? im achi 
tok. 

30. Mihma Kanilis vt, Nitak ushta kash ọ.nahullochit an- 

26 

ta li, hushi kanvlli himak foka tok. Yohmi hosh hushi ka- 
nolli isht vlhpisa ont isht chakkali ho, vm aboha anukaka ya 
vba pit ai anumpuli li tuk; yohmi ma hatak vt nafohka 
shohmalali fohka kvt sa iiba ya hikia tuk. 

31. Mihmvt, Kanilis, vba pit ish anumpuli ka haklo, mi- 
cha nan ish hopehinla chatuk a Chihowa yvt ithaiyana hoke. 

32. Yohmi hoka Saimon, Pita hohchifo ka pit hoyot 
Chappa ya pit ish tihlelashke ; yummak okvt okhvta lapali 
ka Saimon wak hakshup hummvchi in chuka yo anta hoke ; 
yvmmak osh vlakmvt ant chim anumpula hi oke; achi tok. 

33. Yohmi hatuk o ashalika pit chi hoyo li kuno; atuk ọ 
ish la kvt ish vlhpesa hoke, yvmohmi ma Chihowa yvt nana 
chim apesa tuk a, mominchit e hakla chi mak osh momvt 
himak a yakohmit Chihowa itikba ya e chiya hoke; achi tok. 

34. Mihma Pita yvt itakha ya wakvmmi mvt Chihowa 
yvt hatak a kanimanchi keyu ka, ai ahlit akostininchi lishke— 

35. Amba oklushi moyuma ka kuna hosh yvmma i nuk- 
shoyupa cha, ai vlhpiesa ka yvmohmi hokvt, im a holitopa 
chatuk oke. 

36. Chihowa yvt Islael ushi vhleha ya anumpa auet ema 
na Chisvs Klaist pulla ho nuktanla hi a, isht ai im anuhum- 
pa tok 2, yommak osh moma in Chitokaka yoke. 

37. Baptismo yo Chan vt isht anumpuli ha yak o, anum- 
pa yummvt Kalili ai ishtia tuk osh, Chutia yakni a momin- 
chit ai anumpvt hlopulli tok ; 

38. Kaniohmit Chihowa yvt, Chisvs Nasalet ai vtta ya 
Shilombish Holitopa, micha nan isht im ai ahlika aiena ka ` 
isht ahvmmichi tok ; Chihowa yvt awant aya hatuk o, yom- 
mak ashot nan achukma ka isht ahanta, micha nan isht-ahul- 
'lo okpulo isht ilbvsha vhleha ya mominchit hlakofichit no- 
howa tok, hvsh ithaiyanvshke. 

39. Micha yvmmvt Chu okla 1 yakni, micha Cheluselem 
aiena ka nana họ a kanimihinchi tukma, moyuma atokowa 
anoli pia mak oke ; yvmmak ọ okla iti a takalichit vbi tok. 

40. Yummak ash nitak ont atuchina ma, Chihowa yvt ta- 
nichi cha, achukmalit haiakvchi tok. 

41. Yohmi kia okla moma kak a tek keyu, amba nana 

atokowa anoli vhleha, Chihowa yvt tikbanli atokohonli tok, 
illi tuk vt falamvt tani ha ya, nan itibai impvt, ishkot maya 
tok, pishno ak a tok oke. 

42. Mihma okla ha il ım anumpula he, micha okchaya 
vhleha, mikmvt illi puta aiena nan im apesa ya he, Chihowa 
yvt atokoli ka ilap ak atuk a, atokowa il anohonla he, pim 
apesa tok oke. 

43. Yvmmak o hopaii moma kvt, yvmma hohchifo pulla 
hatuk mak o, kvna ho kia 1 yimmi hokvt ai ashvchika puta 
kyt isht a kashofa ahayucha hi a, atokolit okla anohonli tok ; 
achi tok. 

44. Pita yvt anumpa ilvppa rohe kvt moma ho, 
anumpa haklo yash Shilombish Holitopa yot mominchit 
onvtuyula tok. 

45. Yohmi ma hakshup tvptua na yimmi vhleha Pita ya 
apihvt vla tuk vt, okla nan ik ithano vhleha ak kia Shilom- 
bish holhpila kvt o fohopa hatuk o, 

46. Anumpa ilaiyuka okla anumpulit Chihowa ahnihinchi 
ka, okla haklo hatuk osh momvt nukhlakancha tok; Mihma 
Pita yvt afalaminchit; 

47. Shilombish Holitopa yvt Toae tuk vhleha Bini 
akinli chohmi ; yakohmi kvt ik baptismo ka chi ka, hatak 
nanta hosh oka ya im `ataklvmma hinla cho? achi tok. 

48. Yohmi mvt Chitokaka isht a hochifot okla baptisma 
chi, 1 miha tok ; yohmi ma awant anta na nitak kanohma chi 
ka okla im ahni tok oke. 


CHAPTA XI 


Pita yvt oklushi nan ik ithano vbanumpa ont isht im anumpuli tuk 
0, nanumachi, 1. 19 UVbanumpa yvt tvmaha kanohmi ka ai 
anumpa. 


1. Y UMOHMI ma vbanumpeshi vhleha micha itibapi- 
shi vhleha aiena Chutia maya tuk vt okla nan ik ithano 
vhleha hak kia Chihowa im anumpa ha ishi tuk a, okla 
haklo tok. 

2. Yumohmi tuk o, Pita yvt Cheluselem a vla ma, hak- 
shup tupa vhleha yatuk vt i chapvt anumpulit, 

3. Chishno vt hatak hakshup tvpa keyu vhleha ya ont 
ish iba chukowa cha, ish ibai impa tuk oke; ahanchi tok. 

4. Yohmi ma Pita yvt ai ishtia vmmona ka silhhit im 
anolit, 

5. Chappa tvmaha ha vba pit anumpuli hosh ahanta li 
tuk osh, sa holhpokuna chohmit na pisa li ka, nan ai vlh- 
pitta yut mihinti kvt nan tohbi chito yo chiyuhmi hosh vhli 
ushta ka ishi ho vba ya ai aka mihinti tok, mihmvt vno ash 
fehna vm vla tok. 

6. Yvmmak ash sa nishkin a isht atokoli li mvt, nana vm 
anukfihinla tok, mihmvt nan-vlhpoba iyushta puta yakni 
pakna aiasha, micha na-poa nukshopa, mikmvt nan aka ba- 
lolli puta, micha vba hushi aiena ka pihisa li tok oke. 

7. Mihma anumpa hvt, Pita yvt wakaya cha, vbit vpá, 
vm ahanchi na, haklo hi tok. 

8. Yohmi kia vno ashot, Yohma he keyushke, Chitokaka 
ma! nitak nan ash nana kvt ai vlhpesa keyu, micha okpulo 
aiena kvt satakha ya fohka tok keyu chatuk oke; achi li 
tok. i 

9. Yohmi kia atukla ma anumpa hvt vba auet si afa- 
laminchit, Nana ho Chihowa yvt kashofi tuk a, yumma ai 
vlhpesa keyu, chik acho kashke ; achi tok. 

10. Ilvppa yakohmi kvt hituchina ya tok; yohmi ma 
moma falaminchit vba isht maya tok. 

11. Yvmohmi ma, mih makinli ho hatak tuchina Seselia 
auet ai an tihleli tuk a, chuka ai vtta li tuk ash, ai vla 
tok. 

12. Yvmohmi ma Shilombish vt, nana kia isht anukwaya 
iksho hosh awant ia la he,:a miha tok; yohmi ma il itiba- 
pishi hannali ilvppvt si apehvt itunowa ho, hatak ash in 
chuka ont e chukowa tok. 

13. Yohmi ma yvmmak ash ot kaniohmit enchil vt-ilap im 
aboha anuka ya 'hikia na pisa ho, Hatak a Chappa ya pit 
tihlelit Saimon, :Pita hohchifo ka pit ish hoyashke. 

14. Yvmmak osh anumpa, chishno, micha chin chuka 

achufa moma ajenvt isht huchi okchaya hi a, chim anola hi 
oke, im achi tuk a, pim anoli tuk oke. 

15. Yvmohmi ma anumpulit ishtia li makinli ho, Shilom- 
bish Holitopa yvt okla ha onvtuyula kvt, vmmona ka 
hvpishno a pi onvtula chash chiyuhmi tok. 

16. Yohmi ma Chitokaka yvt, Chan okvto' oka yo ishit 
baptismochi mvhlishke ; amba hvchishno yokuto Shilombish 
Holitopa yo ishit hvchi baptisma hi yoke; achi tok a, im 
anumpa ha ithaiyana li kuno. 

17. Yvmohmi ka Chihowa yvt, Chitokaka Chisus Klaist 
1 yimmi vhleba ha hvp ima tok, ai itilaui na hołhpila ka 
ihima tuk a, vno ak osh nanta sia hatuk osb Chihowa ya 
ataklvmmi la hinfa cho? im achi tok. 

18. Na yakohmi ka okla baiyaklo mvt lumot chieya cha, 
Chihowa ya aiokpabanchi mvt, Yohmikma Chihowa yvt 
okla nan ik ithano vhleha ak. kia isht okchaya ile kostininchi 
ya ibima tumvushke; ahanchi tok oke. 

19. Yvmohmi ma na palvmmi kot Istefin a isht atoba 
ma, okla ita fimimpa tuk vt itunowvt aya kvt Finisi, micha 
Saipilus, mikmvt Antiak a pit vhlichit imla ka yano keyu, 
amba Chu vhleha ak bano ho anumpa ha okła isht im 
anumpohonli tok. 

20. Micha kanimi kvt Saipilvs hatak, micha Sailini hatak 
aiena hatuk osh Antiak a ai vla mvt, yummak ash ot Klik 
okla ha im anumpulit Chitokaka Chisvs a isht anumpohonli 
tok. 

21. Yohmi ma Chitokaka ibbak vt awant anta tok, holhti- 
na laua hosh yimmi cha filemvt Ohitokaka ya im ona tok. 

22. Yvmohmi ma na yakomi kvt annovt, iksa Cheluse- 
lem ashwa tok haksobish a ont chukowa tok; mihma 
Banabas a yvmmvt ia kvt Antiak a ona chi ho okla pit 
chuffichi tok. 

23. Yvmmak ash osh vla cha, Chihowa im isht il aiyukpa 
ka pihisa mvt na yukpa tok; micha chukvsh mvt kvllo 
hosh Chitokaka ya isht asitia chi ka, mominchit atonohon- 
chi tok. 

24. Yvmmak okvt hatak achukma hosh, Shilombish Ho- 

litopa, micha ayimmika aiena kvt anukfoyuka fehna hatuk 
oka; yohmi ma okla hvt lawvt 'Chitokaka ya iba kaha tok. 

25. Yohmi ma Banabas vt Sal a hoya chi hosh, Tasvs a 
ia tok. 

26. Atuk osh yvmmak ash ahayuchi mvt, ilauelit Antiak 
a isht vla tok. Mihma yakohmi tok, afummi achvfa vih- 
piesa ka vbanumpuli iksa ya ibai itahobvt okla lawa ka nan 
im abahanchi tok. Mihma nan ithvna vhleha hyt vmmona 
ka Antiak ak o, Klaist okla a hohchifo tok. 

27. Yvmohmi ma nitak iluppa foka ma, hopaii vhleha 
Cheluselem minti kvt, Antiak a ai vla tok. 

28. Micha yvmmak ash ot achvfvt Akabvs hohchifo hosh 
hikia cha, hohchvfo chinto kvt yakni mominchit a hlopulla 
chi ka, Shilombish pulla isht ai anohonli tok. Yvmmrvt 
Kilatvs Sesa yvt ahanta nitak ako ont ai ahli tok. 

29. Yohmi ma nan ithvna vhleha yvt nana kvt kaniohmit 
im asha tukmvt ik kaniohmi kia, itibapishi vlheha Chutia 
maya ka isht apelvchi yappit 1 pila chi kvt, hatak moma 
tok. 

30. Yummak ash okla yohmi mvhli cha Banabas, micha 
Sal ita tuklo kak o ibbak fohkit, hatak tikba vhleha ya pit 
pila tok oke. 


CHAPTA XII. 
Helot vt vbanumpuli vhleha ha issikkopali. 


1. Y OHMI ma nitak yvmma foka ma, Helot miko yvt 
vbanumpuli iksa yatuk a kaniohmi ho, ilbvshala chi kvt 
ibbak a o weli tok. 

2. Micha Chemis, Chan itibapishi ha bvshpo falaia ho 
isht vbi tok. 

3. Micha yohmi ka Chu okla hvt im achukma ho, pisa 
hatuk osh achakalinchi mvt, Pita ya aleninchit isha chin 
tok; mihma pvska ik shatummo vpa nitak a tok. 

4. Atuk osh yvmmak ash hoklit ishi mvt, aboha kvllo pit 
fohki cha, vbanvblit ont-ia issa ha yo okla ha isht 1 kohcha 

chi mak ọ, ahni hosh, tvshka chipota ushta bat aya ushta ho 
apesucha chi ka, im issa tok. 

5. Yohmi hatuk o Pita yashot aboha kvllo ya foka tok; 
yohmi kia vbanumpuli iksa yvt yvmma isht Chihowa pit im 
asilhha kvt, ik yokopo ki tok. 

6. Atuk o Helot vt isht kohcha he tuk a, yvmma ninak 
fenak akinli ka, Pita yvt tvli itatakvli tuklo hosh isht talai- 
yakchi ho, tvshka chipota tuklo itin takla yo a nusi tok; 
yohmi ma apesvchi vt okhissa itikba ya hielit aboha kvllo 
ya apesahanchi tok. 

T. Yvmohmi kash o Chitokaka im enchil vt im vla na 
tohwikeli kvt aboha kullo anukaka ya tommi tok :. mihma 
yvmmak ash osh Pita ya naksi a isso cha, tanichi mvt, 
Tushpvt tani; achi tok; yohmi ma in tuli itatakuli yvt 
ibbak a a mokohli tok. 

8. Mihma enchil ash ot, Il ai vskofachi cha, chi shulush 
a holo, im achi ma, yvmihchi tok, mihma, Chim anchi a 
anchi cha, is siakaiyashke, im achi tok. 

9. Mihma kohcha mvt iakaiya tok; yohmi kvt enchil vt 
nana a yvmihchìi ka ai ahli mak atuk a, ik akostinincho ki 
tok. Amba nana mak ọ pisa ho im ahoba tok. 

10. Ar atoni vmmona, micha atukla aiena ka ant itiachi 
mvt, tumaha pila ia tvli holihta okissa ya itvlachi ma, ilap 
akinlīt in tiwa tok; mihma pit kohcha cha, hina achvfa ho 
fokvt ayvt okla tuk o, enchil ash ot ashalika 1 filvmmi tok. 

11. Yohmi ma Pita yvt falamvt kostieni mvt, Chitokaka 
yut im enchil a auet chvffichi cha vno a Helot ibbak, micha 
Chu okla nana ahni tuk puta ka, a sa hlakofichi tuk a, 
himak a.ai ahli mak o ithaiyana lishke ; achi tok. 

12. Micha nan im anukfihinla mvt Chan, Mak hohchifo 
ishki, Meli in chuka ya, yvmma laua hosh itahobvt vba pit 
anumpuli hosh maya na, vla tok. 

13. Micha Pita yvt apishia okhissa ya ant sukoha ma, 
ohoyo himita Loti hohchifo hosh ont haponakio tok. 

14. Micha Pita im anumpa ho pit ithana mvt, na yukpa 
kvt apishia ya okhissa ya ik tiwo hosh, amba malelit ant 
chukowa mvt, Pita yvt apishia itikba ant a hikia ka, anoli tok. 

15. Mihma, Ik chi hopoyuksoshke, im achi tok. Yohmi 
kia 1 shahlichit, yohmi tuk ash pulla ho mihiha tok; yohmi 
ma, Im enchil oka, okla achi tok. 

16. Yohmi kia Pita ash ot sukoha kvt imoma tok; yohmi 
ma okla tiwi cha, pisa mvt nukhlakancha tok. 

17. Yohmi ma nukchintot maya chi ka, ibbak piti fa- 
hvmmi mvt, kaniohmit Chitokaka yvt ilap a aboha kvllo 
isht a kohchi tuk a, im anoli tok; mihmvt, Na yakohmi ka 
Chemis, micha il itibapishi vhleha aiena ka ivt oh im anoli, 
achi tok; mihmvt kohchvt ivt inla ho ona tok. 

18. Atuk o onnvt taha makinli ho, tvshka chipota vhleha 
ash ot Pita yvt nanta mak o a katiohmi tuk, ahnit nukhlak- 
ancha kvt chohmi tok keyu. 

19. Yvmohmi tuk o Helot vt yvmmak ash hoyo tuk osh 
ik peso mvt, apesvchi vhleha yash achukmalit im asilhhvchi 
mvt, yummak ash o vba chi ka, apesa tok. Mihmvt Chutia 
ya vttot ivt Seselia ona cha, yvmmak o anta tok. 

20. Mihmvt Helot vt Taia, micha Saitvun aiena ai asha ka 
isht ik i yukpo fehna tok; yohmi kia miko im vba potvlhpo 
apesvchi Blastvs a iti kana okla ikbi tok, micha ilap i yakni 
ya miko i yakni yak osh al apelvchi atuk alena hatuk oka, 
im anukfila mvt ai achvfa hosh im ai vla cha, nanaiya ka ai 
ahni tok. 

21. Yvmohmi ma ai vlhpisa tuk nitak o, Helot vt miko i 
na fohka ishit shemvt taiyahli cha, im aiasha holitopa pak- 
naka ya binil cha, anumpa isht hikvt im anumpohonli tok. 

22. Mihma okla hash ot tahpvlvt, Ilvppvt Chihowa yak 
0 im anumpa, hatak im anumpa yo keyushke; ahanchi tok. 

23. Mihma isht aholitopaka ya Chihowa yak o pit ik im 
, isso hatuk o, mih makinli ho Chihowa im enchil vt isso tok, 
mihma shushi yosh ai ahampa na fiopissa tok. 

24. Amba Chihowa im anumpa huto achakvt isht 1 shah- 
lit ra tok. 

25. Yohmi ma Banabas micha Sal ita tuklo kvt nan isht 
ahashwvt atahli mvt Chan, Mak hohchifo ka ilauint Chelu- 
selem a ashwvt falamvt ia tok oke. 

CHAPTA XIII. 


Pal, Banabas ita tuklo kvt oklushi nan ik ithano, ya im ia. 42 Ok- 
lushi nan ik ithano vhleha yvt vbanumpa yimmi. 


1. Y OHMI ma iksa Antiak ahashwa ka kaniohmi kut 
hopaii, micha nan im abuchi vhleha, Banabas, micha Simion 
osh Naika hohchifo, anonti Lusws, Sailini vtta, micha Ma- 
nevn, Helot na pehlichi ya iba hofanti tok, micha Sal choh- 
mi kvt maya tok. 

2. Okla Chitokaka pit aiokpvchit nahullochit maya ma, 
Banabas, micha Sal ita tuklo ka, a toksvli im ai atokoli li 
tuk isht ashwa chi ka, hvs sum atokolashke, Shilombish 
Holitopa yvt achi tok. 

3. Mihma okla nahullochit vba pit anumpuli cha, ibbak : a 
isht umbitepvt taiyahli mvt, okla pit tihleli tok. 

4. Yohmi ma Shilombish Holitopa yak osh pit tihleli 
hoka; wt Silushi a itonachi tok osh, yomma ashwvt peni 
vihtot ivt Saipilvs a itonachi tok. 

5. Micha Salemvs a ont ashwa mvt, Chi okla i sinakak 
puta Chihowa im anumpa isht ai anumpohonli tok. Mihma 
Chan a il ai apelahanchi akinli tok. 

6. Micha tashaiyi ya a hlopullit Pefvs a itonachi mvt, 
hatak isht ahullo achvfa hopaii ilahobi, Chu hatak Bachisvs 
hohchifo ho, pisa tok. 

7. Yvmmak okvt nahullo miko hatak nan ithana, Sachis 
Paulvs a awant anta tuk o, yummak ash ot Banabas, micha 
Sal aiena ka hoyo mvt, Chihowa im anumpa ha haklo bun- 
na tok. 

8. Yohmi kia Ilimvs hatak isht ahullo ash ot, hohchifo 
hvt toshowakmvt yummak oka nahullo miko a na yimmika 
ai 1 filvmmichi bvnna kvt yvmmak ash im ataklvmmi tok. 

9. Mihma Sal mvt, Pal hohchifo akinti hosh, Shilombish 
Holitopa yvt anukfohkvt kunia hosh, yummak ash atokolit 
pisa tok. 

10. Mihma, Na haksichi, micha nan ik ai vihpeso alena 
banot isht alotowa, nan isht ahullo okpulo ushi, ahopoyuksa 

okluha in tvnvp ma! Chitokaka i hina ai ahli puta okpvni 
kvt, ish issa he keyu cho? 

11. Mikma, yakeh ! himak a Chitokaka ibbak vt chi onvtu- 
la hoka, chi lvpakmwt hvshi a chik peso ho ahchiba chi 
hoke ; achi tok. Mihma chekosi makinli ho tohbi, micha 
okhlilika aienvt onvtula tok. Mihma kuna kia ibbak a ha- 
lvlli cha isht aya chi ka, hoyot fullokahanchi tok. 

12. Mihma nahullo miko vt Chitokaka im anumpa ha 
anukhlakancha cha, nana kvt yvmohmi na pisa mvt yimmi tok. 

13. Mihma Pal vt itvpeha yash aienvt Pefvs a a hotofi cha, 
okla mintit Pafilia yakni Pvki a ai vla tok. Mihma Chan 
vt 1 flvmmit Cheluselem a falamvt ona tok. 

14. Amba Pvki a asht kohchvt okla ia mvt, Pisitia yakni 
Antiak a ai vla cha, nitak hullo a sinakak a ont chukowvt 
chieya tok.. 

15. Mihma nan vlhpisa, micha hopaii i holisso puta aiena 
kash, itim anumpulit atahli ma, sinakak apehlichi vhleha 
yvt, Hatak, il itibapishi vhleha ma! okla isht im anumpa he 
anumpa hvt hvchim ashakmvyt hvsh anumpulashke ; achit 
auet im anoli tok. 

16. Mihma Pal vt hikia cha ibbak a pit isht im alummit, 
Islael okla, micha Chihowa ya i nukshohumpa vhleha hv- 
chia ma! hvsh haponaklashke. 

17. Okla ilvppa Islael vhleha in Chihowa yvt pin tikba 
vhleba ya atokoli mvt, hatak nowvt aya chiyuhmi hosh 
Echip a okla ahashwa ma, yvmmvt holitobli tuk osh, ilap 
ibbak kvllo pulla kvt yvmmak ash isht akohonchi tok. 

18. Micha afummi pokoli ushta foka yakni haiaka okla 
nana a kaniohmi ka, ant ik yohmi, im ahni tok. 

19. Micha Kenan yakni a oklushi untuklot ai imaiyachi 
mvt, 1 yakni atuk a, na shueli ho, isht ai i hopela tok. 

20. Micha yohmi ha ya nan apesa vhleha'im a hiohli- 
hinchi na, afommı tahlepa ushta cha pokoli tahlapit aiena 
foka ho, Samuel hopaï vt vtta tok. 

21. Atuk o 1 himmakma, miko okla asilhha tok. Mihma 
Chihowa yvt Sis ushi, Sal, hatak Benchamin isht atiaka yo, 
1 hilechi na afummi pokoli ushta tok. | 

22. Atuk osh yummak ash ai ishi mvt, Lewi ak osh 1 mi- 
ko ya chi ho okla ha i hilechi tok; yvmmak o pit atokolit, 
Ilap vt, Lewi Chesse ushi, vno sa chukvsh fehna iakaiya 
hatak, micha vno nan ai ahni li ya mominchit ai ahlicha chi 
mako ahayuchi lishke ; achi tok oke. 

23. Hatak ilvppa isht ai unchululi yo Chihowa yvt ilap 
miha tok pulla hosh, okchalinchi Chisvs a Islael okla ha i 
hilechi tok. 

24. Yvmmvt ik lo kisha ho, Chan vt vmmona ka Islael 
okla moyuma ka ile kostininchit baptismo ya isht im anum- 
pohonli tok. 

25. Micha Chan vt anumpulit ahanta mvt, Kuta hak o 
sia huchim ahoba cho? Uno vto mih mak o sia keyu hoke. 
Amba siakaiyvt minti kak ọ, yvmma iyi 1 shulush a vno vt i 
hotofi la he si ahoba keyu hoke ; achi tok. 

26. Hatak itibapishi li vhleha ma! Eblaham isht atiaka 
ushi, micha kvna hosh hvchi takla ashwa kvt Chihowa ya i 
nukshohumpakma, hvchishno ak o, ai okchaya isht anumpa 
Uvpput hvchim aya hoke. 

27. Cheluselem ai asha, micha i hochitoka alena kvt, 
yvmma, micha hopa vhleha im anumpa nitak hullò moma 
ka itim anumpuli chatuk aiena ka ik ithano hatuk osh, na 
palummi ka onochit yummak atuk a, ai-ahlichi tok oka. 

28. Micha kaniohmi ho yvmmak okvt isht ai illa he vih- 
pesa kvno, im ai akostininchi keyu ho kakosh, illa he 2 ahnit, 
Pailvt a okla im asilhha tok. 

29. Micha yvmma isht a holihiso tok a mominchit ai ahli- 
chit okla tahli mvt, iti ash ai ishit akvchi cha ahollopi anu- 
kaka ya bohyuli tok. 

30. Yohmi kia illi tuk a Chihowa yvt tanichi tok. 

31. Yolhmi ma Kalili ya asht apehvt mintit Cheluselem 
a ai vla tuk vt yvmma okla pisa na nitak kanohmi tok; mih 
mak osh yvmma atokowvt okla ha im anoli yoke. 

32. Yohmi hosh anumpa achukma pin tikba vhleha ima 
tok a isht e hvchim anumpulishke. 

33. Im vlla vhleha hvpia hak o, Chihowa yvt yvmmak 
ash isht pim ai ahlichi hosh Chisvs a falamichit tanichi 


414 APOSTELISHT ANUMPA, 


tok. Yohmi kvt ataloa ont atukla ka, Svso chia Isske, himak 
nitak a chikbi hishke, achit aholisso akinli hoke. 

34. Micha yvmmwvt illi tok a falaminchit tanichi ka him- 

makma falamvt ahollopi a chukowa he keyu hatuk o yak 
ahanchi tok, Lewi 1 nan isht il aiyukpa ahli ka chima la hi 
oke. 

35. Yumohmi hatuk o anonti, Chi. Holitopa ka ant nan 
toshbi ka ik pisá, ish im ahna he keyu hoke, inla ma ai ahan- 
chi hoke. 

36. Lewi ak okvto Chihowa nan ahni pulla ho, im okla 
ha nan isht im ahantvt in taiyaha mvt, illi cha in tikba vhle- 
ha ha ibafohkvt itoyulvt nan toshbi ma piesa tok oka. 

37. Amba Chihowa yvt falaminchit tanichi tok, yummvto 
nan toshbi nana kia ik peso ki tok. 

38. Yumohmi ka hatak il itibapishi vhleha ma! hatak 
ilvppa pulla hatuk mak o, nan ai ashvchika putaisht ka- 
shofa yvt ishit hvchim Bui hoka hvsh ithaiyanashke. 

39. Micha Moses i nan vihpisa ak okmuno yumma kani- 
ohmit isht hvsh ai i hlakofa he keyu ke tuk kia, na yimmi 
vt momvt yvmma pulla kano okluha isht ai i hlakofi 
hoke. 

40. Yvmohmi hoka ahah! hvsh ai ahnashke; yvmmak 
keyukma hopal vhleha 1 holisso ha isht ai anumpvt, 

41. Na shitilema vhleha hvchia hvt ho pesa cha, okokko ! 
ahnit, ik huchi nukhlakancha; hvchi nitak a nan isħt vtta 
ya isht ahanta li ka, kuna kia ik hvchim anoli mak o, kani- 
ohmit nan isht vtta yumma a hvchi yimma he keyu, achi 
kvt hvchi onvtula hinla hoke ; achi tok. 

42. Mihma Chu okla hvt sinakak a a kohcha wiha ma, 
okla nan ik ithano vhleha yvt anumpa yakohmi kash ot nitak 
hullo atuklakma isht im anumpa hinla kvt asilhha tok. 

43. Yvmohmi tuk o itvnaha yash ot tisheli ma, Chu okla 
laua, micha himona vbanumpuli toba vhleha aiena kvt Pal 
micha Banabas ita tuklo ka apehvt aya tok. Mihma yum- 
mak ash ot im anumpulit, Chihowa im aiisht il ayukpa pulla 
ho ai itunowa chi ka atohnohonchi tok. 

44. Atuk o atukla nitak hullo ya tumaha iiie achufa 

kvt moma hosit Chihowa im anumpa hakla chi kvt itvnaha 
tok. 

45. Yohmi kia Chu okla hvto okla laua ya pisa mvt, 
nukhobelvt alota mvt, Pal vt nana anumpuli ka ik ahobalot 
na mihachit itachowvt maya tok. 

46. Yohmi ma Pal, micha Banabas ita tuklo kash ot nuk- 
waya iksho kot isht 1 shahlit ia mvt, Chihowa im anumpa 
hvt tikba hvchishno ak o a hvchim anumpa he mvto ai vlh- 
piesa tuk okuno; yohmi kia, yvmmak ash naksi ka pit hvsh 
bohli cha, okchayvt bilia he o ik chi ahobo kvt isht hvsh il 
anukfihinli hoka, okla nan ik ithano yak o pit ili file- 
mvshke. 

47. Yakohmi ho Chitokaka yvt pim apihisa mvt, Okla 
nan ik ithano-vhleha ya ish in tohwikela chi, yakni ont vhli 
fullota kvt isht ai okchaya he mako, chi hilechi lishke; 
ahanchi tuk oke, achi tok. 

48. Mihma okla nan ik ithano vhleha yvt ilvppa haklo 
mvt, okla na yukpvt Chitokaka im anumpa ha aiokpahanchi 
tok. Mihma okchayvt bila he isht im vlhpisa tok vto mo- 
myt yimmi tok. 

49. Yohmi na Chitokaka im anumpa hvt annovt yakni 
yumma mominchit a hlopulli tok. 

50. Yohmi ma Chu okla hvt, vbanumpuli choyo holitom- 
pa vhleha, micha hatak holitompa tvmaha asha tuk aiena ka 
atohnohonchi cha, Pal, micha Banabas ita tuklo ka isht ai 
ilbvshaka ya ilhkolichi tok ; micha 1 yakni a kohchit kanom 
pit tihleli tok. 

51. Yohmi kia iyi hituk chubbi asha tuk a on tahtuli cha, 
mintit Aikonivm a itvlachi tok. 

52. Mihma nan ithuna vhleha yvt na yukpa, micha Shi- 
lombish Holitopa aiena ka isht anukfohka tok, 

Pal, micha Banabas ita tuklo kutipalummi, 1. 8 Pal vt Listi a hatak 
imomokpulo a hlakofichi na, nan-ishtahullo whleha hatuk o, okla 

hvt ahobuchi, 1. 19 Pal vt tuli isht boa, 21 Tvmaha ilaiyuka hlo 
pullit aya mvt, falamvt Antiak a itvlachi. 


1. MIHMA Aikonivm a yokohmi tok; Chu okla i sina- 
kak o ita tuklot ont chukowa cha, kaniohmit anumpohonli 
ma, Chu okla, micha Klik okla ai itvpeha kvt-laua hosh 
yimmi tok. 

2. Amba Chu nan ik yimmo vhleha hvto okla nan ik 
ithano a atohnochit, im anukfila ha itibapishi vhleha hash 
isht 1 nukkillichi tok. À 

3. Yvmohmi hatuk o nukwayiksho kit Chitokaka ya isht 
anumpulit, yvmmak ash ahashwa na hopaki ma, yvmmak 
ash ot nan isht ahoba, micha na fehna puta aiena kvt yumma 
ibbak a isht al yohma hi a ahni cha, im satai hanta ya 
isht ai ahlichi tok. 

4. Yohmi kia tvmaha okla chinto kash ot ita kashapa tok; 
mihma kashapa kuto Chu okla hak o pit halanli ma, anonti 
kashapvt vbanumpa isht vtta vhleha yak a tok. 

5. Atak osh okla nan ik ithano vhleha, micha Chu okla 
ha pit aiena kvt i pehlichi ka ai itvpehvt, yommak ash ilbv- 
shachit, tuli isht bola chi kvt im anukfilvt maya ma, 

6. Akostininchit okla mvt, tihlaivt Laikeonia yakni a 
tvmaha Listi, micha Tabi ita tuklo, micha yakni auet folumpa 
ka ona tok. 

T. Micha yvmmak o vbanumpa isht al anumpulit okla 
tok. 

8. Mihma Listi a hatak achvfa kvt ishki ikfoka anuka 
yakinli ho ai imomokpulo tok osh, iyi vt ik kvllo hosh, nitak 
nana nowa tok keyu vt bmili tok. 

9. Yvmmak ash ot Pal vt anumpuli ka haklo tok; mihma 
yummak ash ot atokowvt pihisa cha, hlakofa he vt yimmi ka 
akostitinichi mvt, 

10. Chitoli hosh anumpulit, Wakayvt chiyi a apissvt isht 
ish hikiashke; achi tok. Mihma yvmmak ashot mvllit, 
micha nowa aiena tok. 

11. Mihma okla hash ot, Pal vt nana yvmihinchi na pisa 
mvt, Laikeonia anumpa ho okla anumpulit chitoli hosh, Chi- 

tokaka vhleha yvt hatak o chiyuhmit aka mintit ayvt hvp 
im vlvshke; ahanchi tok. 

12. Micha Banabas a Chupita hochifo mvt, Pal ak WATA 
anumpuli chito atuk ọ, Makulvs hochifo tok. 

13. Mihma in tvmaha itikba hikia Chupita ya na holi- 
tompa isht im vtta yot, wak nakni chohmi, micha sita bita 
puta aiena ka ishit holihta okhisa ya vla kvt, okla ai itvpehvt 
vbit isht aiokpvcha he ahni tok. 

14. Mihma vbanumpeshi vhleha Banabas, micha Pal ita 
tuklo kvt haklo mvt, im ilefohka ya ita hlilvfft, okla mvt pit 
tihlaiyvt okla ha iba chukowa cha, tahpulvt, 

15. Hatak puta ma! na katihmi ho hvchi yakohmi cho? 
Pishno ak kia hatak hvchishno chohmi pia hoke, mih hosh 
nan ik ahobo yakohmi ka ai 1 filummit, Chihowa okchaya, 
vba shutik, micha yakni, micha okhvta, micha nana puta, 
yumma ai ahashwa ka aiena ikbi tok a, hush im ona he mak 
o, e hvchim anumpohonli hoke. 

16. Yvmmak okvt nitak tikba ma, oklushi moma ka ilap 
o inli nana a kaniohmi a ant ik ai itanowå, ahni tok. 

17. Yohmi kia ilap fehna isht ai atokowvt anoli a ik 
takohlicho hosh ahanta tok keyu; yohmi kvt nana ka 
achukmali hosh umba vba minti, micha na waya achukma 
nitak aiena ka auet hvp ihima cha, pi chukvsh a ilhpak, 
micha na yukpa aiena ka, isht alotohonli hoke; ahanchi 
tok. 

18. Micha ilvppa ahaya pulla hosh na kvni okla ha yo- 
kobli na, ymma okla nan ik im abo ki tok. 

19. Yvmohmi ma Chu hatak kanomona Antiak, micha 
Aikonivm aiena mintit vla cha, okla ha ant atohnochit, Pal 
a tuli isht bolit, illi ho im ahoba cha hvllat tumaha ha isht 
kohchi tok. 

20. Yohmi tuk kia, nan ithuna vhleha yvt afolublit hinli 
ma, tani cha, tumaha ha ant chnkowa tok. Atuk osh nitak 
ont atukla ma, Banabas awant Tabi a ia tok. 

21. Atuk osh tumaha yvmma vba isht im anumpulit, micha 
lawa ho nan im abvchi mvt, falamvt anonti Listi, micha 
Aikonivm, micha Antiak aiena kash itvlachit, 

22. Nan ithuna vhleha im anukfila hlampkochi, micha 
ayimmi kvt achunancha chi ho atohnochi mvt, na palvmmi 
laua ka ila hlopulli pulla hosh Chihowa apehliechika ya e 
chukowa hi oke; achi tok. 

23. Micha vbanumpuli iksa moma pehlichi aiyuka atoko- 
lit hiohlechi cha, nahullochit vba pit anumpulit issa mvt, 
Chitokaka yvmmak 0 okla anukcheto tuk ash pit im issa 
tok. 

24. Micha Pisitia hlopulli mvt, Pafilia itvlachi tok. 

25. Micha anumpa hash Pvki a isht ai anumpuli cha, 
Atelia itonachi tok. 

26. Atuk osh yummak o peni ai vlhtot Antiak yvmmak 
o toksvla chi ka Chihowa im aholitopaka hi o, pit im issa 
tok ash ai ahlichi tuk vt itonachi tok. 

27. Micha itulachi cha iksa ya itahobi cha, Chihowa yvt 
isht kaniohmihinchi tuk moma, micha okla nan ik ithano 
vhleha ya ayimmika okhissa ya ik tiwi tuk aiena ka, im ano- 
honlit okla tok. 

28.. Micha yvmmak o nan ikhvna vhleha ya awant ahash- 
wa na hopaki tok oke. 


CHAPTA XV. 


Hakshup tvpa isht ai itachowa, 1. 6 Vbanumpeshi vhleha hvt isht 
itim anumpulit maya. 22 Ai apissalechit im anukfila ha tok. 


1. MIHMA hatak kaniohmi Chutia mintit ai vla tuk vt, 
itibapishi vhleha ha .nan im abvchit, Moses 1 nan vlhpisa ak 
o chohmit hakshup hvchi tapa keyukmvt, hvchi okchaya he 
keyushke ; achi tok. 

2, Yohmi na Pal, micha Banabas ita tuklo kvt yummak 
ash itachowvt itim inla fehna ma, Pal, micha Banabas anonti 
inlaka kaniohmi aiena kvt anumpa itachowa tok, ilvppak 
atuk vt vbanumpeshi vhleha, micha asononchika vhleha aie- 
na ka Cheluselem a im ona chi ka, okla apesa tok. 

3. Mihma iksa vhleha yvt pit apehvt aya na kohchvt ilh- 
koli mvt, okla nan ik ithano vbanumpuli toba tuk a anohon- 

lit, Finisi, micha Samelia aiena ka hlopulli tok; micha iti- 
bapishi vhleha ya mominchit yukpali chinto tok. 

4. Atuk osh Cheluselem ash itonachi ma, iksa vhleha, 
micha vbanumpeshi vhleha, micha asononchika vhleha aie- 
na kvt aiokpanchi tok. Mihma Chihowa yvt ilapo a nana 
isht a kaniminchi tuk a mominchit anol tok. 

5. Yohmi kia Falisi iksa kaniohmi na yimmi atuk vt wa- 
kaya cha, Hakshup a in tvpli cha, Moses i nan vihpisa ha 
holitobla he aiena ka im apesa he vlhpiesvshke ; ahanchi 
tok. 

6. Yvmohmi ma vbanumpeshi vhleha, micha assonon- 
chika vhleha aiena kvt anumpa ilvppa anukfillit pisa chi kot 
itvnaha tok. 

7. Atuk osh itachowa chuma naha ma, Pita yvt wakaya 
mvt, Hatak itibapishi H vhleha ma! nitak hopaki kash Chi- 
howa yvt hvpin takla ma auet ai atokoli ka, yummvt svtih 
ak o okla nan ik ithano vhleha yvt vba isht anumpa anumpa 
ka a haiyaklo cha,yimma hi a tok a, hvsh ithaiyanvshke. 

8. Micha Chihowa yvmmak osh chukvsh puta ka ithaiya- 
na kvt, aiokpanchi hosh Shilombish Holitopa ihima kvt hv- 
pishno yo chash itilauechi hoke. 

9. Micha hvpishno a yvmma a pit im inlvchi keyu, yim- 
mi hatuk o chukvsh a 1 kashohufi hoke. 

10. Yvmohmi ka nanta katihmi ho Chihowa hvchik a- 
nukcheto hosh, nan ithuna vhleha ikonla ya ikonla abana 
yvmma pin tikba vhleha, micha hvpishno aiena kvt e lauwi 
cha, e shala he keyu ka, yvmma hush onochi cho? 

11. Yohmi kia Chitokaka Chisvs Klaist achukma pulla 
hatuk mak o, pi okchaya kvt yvmmak mli il itilaua he aliah- 
nit pi yimmishke; achi tok. 

12. Yohmi ma okla laua yvt lumvt chieyvt, Banabas, mi- 
cha Pal ita tuklo Chihowa yvt ilapo a, na fehna, micha nan 
isht ahoba puta aiena kaniohmi ho okla nan ikithano vhle- 
ha itin takla ya, isht a yvmihinchi tuk a anoli ka haklo tok. 

13. Okla hvt lumvt chieya ha yano, Chemis vt achaka- 
linchi mvt, Hatak itibapishi li vhleha ma! hvs sa haponak- 


lashke, 
21 

14. Chihowa yvt vmmona ka oklushi nan ik ithano a kan- 
lohmit aiokpanchit okla ilap isht hohchifa chi ka akohchit 
ishi tuk a, Simion vt anohonli tok. 

15. Micha hopan vhleha im anumpa hvt ilvppak o ai 
achvfvshke. . 

16. Yakohmi ha ma falama lish, Lewi in chuka kinafa 
tuk a falaminchit ikbi la hi oke ; micha okpulo tuk a fala- 
minchit ikbit hilechi la hi oke. 

17. Yvmmvt hatak a kashampa, micha okla nan ik ithano 
vhleha moma sa hohchifo ha isht a hohchifo tuk puta kvt, 
Chitokaka ya okla hohoya chi ka, yvmmak osh na yakohmi 
moma ka yvmihchi mak osh Chitokaka yvt achishke; achi 
holisso tok a. 

18. Ummona pillvt isht auehinchi ka Chihowa yvt ilap 
nana a kaniohmi puta ka mominchit ithaiyana chatuk. 

19. Yvmohmi hoka okla nan ik ithano atuk filemvt Chi- 
howa ya im onvt maya ka, kil anumpulicho ka he ak o, vno 
vt aiahni lishke. 

20. Amba na holba toba puta isht ai okpulo, micha oho- 
yo himita itin lumaka, mikmvt nana kvt nuksitvt illi puta, 
micha issish aiena ka ik ahalaio ka chi kak o pit iloh i holis- 
sochashke. 

21. Nitak hopaki isht auehinchi ka, Moses i holisso ha 
tvmaha moma, kvna hosh isht ai anumpohonlikma, nitak 
hullo moma, sinakak a ai itim anumpohonli chatuk oka; 
ahanchi tok. | 

22. Mihma vbanumpeshi vhleha, micha asononchika vhle- 
ha, iksa vhleha moma ai itvpeha kvt ilap ai itupeha akinli, 
hatak ai vlhtoka ho Pal, micha Banabas ita tuklo ka ai itv- 
pelinchit Antiak a pit tihlela he, vihpesa ahni tok Ohutvs 
osh Basabas hohchifo, micha Sailvs itatuklo itibapishi vhle- 
ha ya moma 1 shashonli kak a tok. 

23. Micha holissochit ibbak fohki kvt yakohmichi tok. 
Ubanumpeshi vhleha, micha asononchi ka, micha itibapishi 
vhleha aiena kvt, itibapishi vhleha okla nan ik ithano a tok 
Antiak, Silia, micha Selisia puta aiasha ka pit aiokpvehishke. 

24. Yvmohmi kyt hatak kaniohmi ilvppa isht ia tuk osh, 

anumpa isht hvchi ataklvmmit hvchi shilombish okpanit, 
Hvchi hakshup vt tvpa cha, nan vihpisa ya hvsh holito- 
blashke, ahanchi tuk a e haiyaklo tok; yvmmak oka il atoh- 
no tuk keyu hoke. 

25, 26. Chukvsh vt achvfa chohmit itvnahvt e chieya 
mvt, hatak vlhtoka hvpin Chitokaka Chisvs Klaist hohchifo 
pulla ka ilap im ilhfiopak a a kaiyanchi chohmi hatak o, pi 
holitopa Banabas, micha Pal ita tuklo ka ai itupehvchit pit 
e hvchin tihlela he a, vlhpesa il aiahni tuk. 

27. Yvmohmi hatuk osh Chutvs, micha Sailvs alena ka 
pit e hvchin tihleli hoka, mihi yosh yvmmak ash fehna ka 
itih ho isht huchim anohonla hi oke. 

28. Yvmohmi ka Shilombish Holitopa, micha pishno il 
aiena kot nana kvt weki kvt ai vlhpesa ilvppa chohmi ka, ai 
1 shahli ho e hvchi onoicha he keyu kak o vlhpiesa il aiahni 
tuk oke. 

29. Yohmi kvt nipi na holba toba pit im issa tuk, micha 
issish, mikmvt nana kvt nuksitvt illi tuk puta, micha ohoyo 
himita itin lumaka alena kak o, hvchik ahalaio kashke. Yvm- 
mak o hvchik il ahalaiacho hokmvto hvsh vlhpiesa hi oke. 
Hvchi achukmakashke ; achi tok. 

30. Yohmi na okla pit tihleli ma, Antiak a ai vla tok; 
micha okla laua ya itahobit tahli mvt, holisso hash ima tok. 

31. Mihma yvmmak ash okla itim anumpuli mvt, nan im 
annoa kvt okla na yukpa tok. 

32. Mihma Chutvs, micha Sailvs ita tuklo kvt, ilap mvt 
hopaii akinli hatuk okvt, itibapishi,vhleha ha anumpa lawa 
ka isht atohnohonchi cha kullochi tok. 

33. Atuk osh yvmmak osh ahashwa na ahchieba ma, iti- 
bapishi vhleha yvt piokpanchi cha vbanumpeshi vhleha ha 
pit in tihleli tok. 

34. Yohmi kia Sailvs vto yvmmak inli ahanta kak osh im 
vlhpiesa tok. 

35. Pal ak kia, micha Banabas aiena kvt Antiak a, inla 
laua ho ai itupehvt mayvt Chitokaka im anumpa ha im aba- 
hanchi, micha isht im anumpohonli aiena tok oke. 

36. Yummak atuk a nitak ont isht kaniohmi ma, Pal vt 

Banabas ash, Anonti ivt tumaha moma Chitokaka im anum- 
pa il ai anumpohonli tuk vt, 1l itibapishi vhleha ha i nowvt 
ayot kaniohmi hosh ai ashakma e pisashke ; im achi tok. 

37. Mihma Banabas vt Chan osh Mak hohchifo ka ilau- 
ehit aya lhi a ahni tok. 

38. Yohmi kia Pafilia ai 1 filvmmi cha iba takla nan isht 
vttvt ik ayo ke tuk ash, ilauelit aya ik vlhpeso, Pal vt ahni 
tok. 

39. Mihma itachowa kvt kvllo fehna hatuk osh, iti filvm- 
mit okla tok. Yohmi ma Banabas vt Mak a ilaueli cha peni 
fokhvt Đaipilvs a ona tok. 

40. Mihma Pal vt Sailvs a hoyo cha itibapishi vhleha yvt 
Chihowa im aholitopa he mak ọ, pit im issa ma, ia tok. 

41. Mihmvt yvmmak ashot iksa vhleha ya hlampkochit 
isht ayvt, Silia, micha Silisia aiena ka hlopulli tok oke. 


CHAPTA XVI. 


Pal vt Timohli a hakshup tvpli, 1. 14 Litie vt vbanumpuli toba. 
24 Aboha kvllo apesvchi vt vbanumpuli toba. 


1. Y UMOHMI mvt Tabi, micha Listi aiena ka vla tok. 
Mihma yvmma nan ithvna achufa Timohlivs hohchifo hosh 
anta tok; Chu ohoyo na yimmi o ushi; amba iki okvto Klik 
hatak a tok. i 

2. Yvmmak oka itibapishi vhleha Listi, micha Aikonivm 
aliena alasha kvt ahnichi tok. 

3. Yvmmak osh takla aya hi a, Pal vt aiahni tok; mi- 
cha ishi cha hakshup tvpli tok, yakni koyofa yvmma aiasha 
kuto Chu vhleha hatuk o, micha iki okvto Klik hatak ą 
momvt ithana hatok oka. 

4. Micha tumaha puta a hlopullit aya mvt, nan vihpisa 
vbanumpeshi vhleha, micha hatak asononchi aiena Cheluse- 
lem aiasha kvt apesa tuk a, holitobla chi ka ihimvt okla tok. 

5. Yumohmi ho iksa puta kvt yimmi kvt kullot hiohli ma, 
holhtma mvt laua kvt nitak atukma, i shahlit ia tok. 

6. Yvmohmi ma Fichia, micha Kaleshi yakni aiena a hlo- 

pullit okla, micha Asia a anumpa ha isht ai anumponla he 
keyu, Shilombish Holitopa yvt 1 miha tuko, 

7. Mishi a itvlachi mvt, Bihlinia chukowa bvunna tuk kia, 
Shilombish vt vihpesa, ik im ahno tok. 

8. Yohmi ma Mishi a ant itiachi mvt, Tloas a itvlachi tok. 

9. Mihma ninak 0, Pal a nan isht ahoba yot ant i halaka 
tok. Masetonia hatak osh hikia cha, im asilhhvchit, Mase- 
tonia ak o vla cha ant pi apelá, ahanchi tok. 

10. Mihma yummak oka vbanumpa ont isht 1l im anum- 
pula he mako, Chitokaka yvt auet pi hoyo tok pulla ka, pim 
anukfihinla mvt, nan isht ahoba ka pisa tuk a, in chekosi 
ma, Masetonia ya ia pi bunna tok. 

11. Yohmi cha Tloas a il a hotoffi mvt, auet apissalint 
mintit Samoleshi e la tuk osh,nitak atukla ka Niapolis a e la. 

12. Micha yvmma ashwvt il ia mvt, Filippi, yommak okvt 
tumaha chito kot Masetonia yakni koyofa yvmma moma į 
shahli, okla wiha a binili a e la tok. Micha tumaha yvmma 
il ashwa na nitak kanohmi tok. 

13. Micha nitak hullo ma tumaha kohchvt wt okhina la- 
pali ka, yommak -o vba pit ai anumpuli chatuk a, ont e chi- 
eya mvt, ohoyo hvt itahohumba ma il im anumpuli tok. 

14. Mihma.Chihowa aiokpanchi ohoyo achvfa Litie hoh- 
chifo, na humma lusbi kanchi, Hlaiataila tvmaha vtta yot pi 
haklo tok; mihi yo chukush o Chitokaka yvt tiwi na Pal vt 
nana isht P anumpohonli ka anukfohka tok. 

15. Micha ilap vt im chuka chufa aienvt baptismo mot, 
asilhhvchit, Uno vt Chitokaka ya pit im ai ahli li ka hvchim 
abobakmvt, an chuka ya ont hvsh chukowa cha hvsh ash- 
washke; ahanchi mvt, pi atushpalechi tok. 

16. Yakohmi tok, vba pit ai anumpuli ia hosh il aya ma, 
choyo himita achvfa kvt isht ahullo shilombish anukfoka 
hosh pi afama tok; yummak okvt nan anoli ilahobit vlhto- 
ba chinto i shahli vhleha isht im ahayuchi a tok. 
= 17. Yvmmak ashot Pal, micha pishno aiena ka piakai- 

yot aya mvt tahpulvt, Hatak yakohmi kvt Moma i Shahli 
Chihowa yako, in tvshka vhleha yosh ai okchaya hina hvpim 
abahanchi hoke; ahanchi tok. 

18. Mihmvt ilvppa yakohomi na nitak kanohmi tok. Yoh- 
mi kia Pal vt ik im vlhpeso hatuk osh filema mvt, shilom- 
bish ash, Chisvs Klaist hohchifo pulla ho, chishno vt yumma 
ish akohcha chi ka, chi miha lishke; im achi tok. Mihma 
yvmmak ashot mih makinli ho kohcha tok. 

19. Yvmohmi ma 1 shahli vhleha yvt nan isht ai ahayun- 
chi ashot kvnia na pisa mvt, Pal, micha Sailvs ita tuklo ka 
hokli cha, hullat ishtivt nan vpa a kanchi 2 isht chukowvt, 
hatak pehlichi vhleha ya isht im ona tok. 

20. Micha ishtivt tvshka chipota i miko vhleha ya isht im 
ona cha, Hatak ilvppvt Chu okak osh hvpin tumaha ha atak- 
laiyvmmi fenvshke. 

21. Micha Lom okla pia hvt, nan vlhpisa yvmma il aiok- 
pvchi cha, e holitobla he pim ai vlhpesa kevu ká pim aba- 
hanchishke ; ahanchi tok. 

22. Yohmi ma okla laua yashot im a svnali himona ach- 
vfa wakaya tok; mihma tvshka chipota i miko vhleha yashot 
im ilefohka ya okla 1 shueli mvt bola chi ka, okla apesa tok. 

23. Mihma fvma lawa ho okla onochi mvt, aboha kullo 
apesvchi a achukmalit apesahancha chi ka im apesvt tahli 
cha, aboha kullo pit apitta tok. 

24. Yvmmak ashot nana kvt yakohmit im vlhpihisa mvt, 
isht a kvllochi tok. 

25. Yvmohmi tuk o ninak iklvnna ma, Pal, micha Sailvs ita 
tuklo kashot vba pit anumpulit, Chihowa pit aiokpuchit in ta- 
lohowa tok ; mihma aboha kvllo vihpinta tuk vt haiyaklo tok. 

26. Mihma yakosi fena makinli họ, yakni winakvchi chin- 
to na, aboha kvllo nutaka intola yvt ilhkoli tok: mihma asha- 
lika okhissa yvt momvt tiwa ma, momvt im isht talakchi yvt 
1 mokohli tok. 

27. Mihma aboha kvllo apesvchi yvt nusi tuk vt okcha 
cha, aboha kullo okhissa puta kvt tiwa ho pisa mvt, aboha 
kvllo vlhto a tihlaiyvt tamoa tuk a, im ahoba mvt 1 bushpo 
falaia ya hvllat shufi kvt ile ba chin tok. 

28. Yohmi kia Pal vt chitolit pit tahpulvt, Momvt ilvppa 
e maya hoka, nana kia chik ile kanihcho kashke ; ahanchi tok. 

29. Mihma pula ha pit hoyo cha, mvlet pit chukowvt 
wvnihinchi hosh vla mvt, Pal, micha Sailvs ita tuklo itikba 
ya ant hlipia tok. 

30. Micha pehlichit kohcha mvt, Hatak hvchia ma! sai 
okchaya chi kuto nanta ko katiohmi la chi cho? achi tok. 

31. Yohmi ma, Chitokaka Chisvs Klaist ak o ish į yim- 
mashke, mikmak osh chishno, micha chin chuka achvfa 
aienvt chi okchaya hi oke; achit okla tok. 

32. Micha Chitokaka im anumpa ha ilap, micha in chuka 
anuka ya maya tuk ash a mominchit isht im anumpuli tok. 

83. Mihma ninak hvshi kanvlli isht vlhpisa mih makinli 
ho ishi cha, a fvma tuk a achifa tok; mihma ashalika ilap 
vt in chuka chvfa momvt baptismo tok. 

34. Micha peblichit im aboha ya ishit chukowa mvt, ilh- 
pak a itikba in talohli mvt, in chuka chvfa ya a moyumvt 
Chihowa ya yimmit na yukpa tok. 

35. Yumohmi tuk o onnvt taha ma, tushka chipota 1 mi- 
ko vhleha yvt anumpeshi a pit tihleli mvt, Hatak yummvi 
ant ik itiachi, ahanchi tok. 

36. Atuk o aboha kvllo apesuchi yvt Pal a anumpa ilvp- 
pa im anolit, Tvshka chipota 1 miko vhleha yvt ant ik ayá, 
auet huchim aiahni tuk oke; yvmohmi hoka himak ano koh- 
chvt ivt, na yukput hvsh ayashke, achi tok. 

37. Yohmi kia Pal vt, Anumpa vlhpisa yosh pi onvtula 
keyu ka, Lom batak pia ho kak o haiakuchi hosh pi fahami 
cha, aboha kullo ya pit pi apitta tuk; yohmi kash ot anonti 
peh luma hosh. pi kohchi hoh cho? Yohma he keyu pul- 
lvshke. Amba ilapo inlit ai vla cha, isht pi kohchashke ; 
im ahanchi tok. 

38. Atuk o anumpeshi ash ot anumpa ilvppa tushka chi- 
pota 1 miko vhleha yash ont im anoli tok. Mihma yummvt 
Lom hatak atuk o okla haklo mvt, nukshopa tok. 

39. Mihmvt ai vla cha ant im asilhhvt, isht kohchi mvt, 
tumaha ha a kohchvt okla hinla ka, im ahni tok. 

40. Mihma aboha kvllo a a kohchvt ia mvt, Litie in chuka 
ont chukowvt okla tok; micha itibapishi vhleha ya pisa cha 
hopohlvlit tabli mvt, kohchvt itiachi tok oke. 

CHAPTA XVII. 


Pal vt Hlessalonika ya wba isht ai anumpuli, 1. 10 Pal vt Belia 
ako ai anumpuli. 15 Pal vt Ahlens a ai anumpuli. 


1. YUMOHMI kashot Amfipolis, Apollonia aiena ka 
hlopullit okla mvt, Hlessalonika yvmmak o Chu okla i sina- 
kak vt hikia ho itvlachi tok. 

2. Mihma Pal vt yvmmak o a yohmi atuk okvt ont iba 
chukowa cha, nitak hullo nitak tuchina ka Holisso Holitopa 
ya ai isht okla ha im anumpohonli tok. 

3. Klaist vt issikkopa he, micha illi tuk osh falamvt tana 
hi vt ai vlhpiesa tok, isht į fahpullit im abvchit, yumohmi 
ka Chisvs ilvppa vno vt isht hvchim anumpohonli li kak 
osh, yummvt Klaist mak oke; achi tok. 

4. Mihma kanimi kvt yimmi mvt Pal, Sailvs ita tuklo 
kash iba kaha tok. Mihma Klik hatak vbanumpuli laua 
fehna, micha ohoyo holitompa aiena kot kanomosi tok ke- 
yushke. 

5. Yohmi kia Chu okla nan ik yimmo hokvto anukhobela 
mvt, hatak haksi nan isht vtta ik im iksho kaniohmi ho 
pehliechit itunnali cha, tumaha okla ha mominchit nukhla- 
kashlit, Chesvn in chuka ya o yihlepa tok; micha pehlichit 
kohchvt okla isht im vla chi hosh yummak ash hoya tok. 

6. Atuk osh yvmmak ash okla ik ahayucho mvt, hesin 
micha itibapishi vhleha kaniohmi ka-ajleninchit, hvllat tuma- 
ha apehlichi vhleha ya isht im ona cha, tahpvlvt, Yakohmi 
kvt yakni a shot filimmi tuk vt ilvppak kia ai vlvshke. 

7. Mihiyo Chesvn vt pehlichit ishi tuk; micha yakohmi 
kvt momvt Sesa 1 nan-vlhpisa ai ahalaia keyu họ, okla yv- 
mohmit, miko inla Chisvs vt asha hoke, ahanchishke, achi 
tok. 

8. Mihmvt okla puta, micha tvmaha apehlichi vhleha 
aiena kvt na yakomi ka haklo ma, nukhlakashli tok. 

9. Mihmvt Chesvn, micha inla aiena anumpa nana ho im 
al ishi kvt im vlhpesa mvt, asht ik itvnowá, okla im ahni tok; 

10. Mihma itibapishi vhleha yvt ashalika ninak o Pal, 
Sailvs itatuklo kash Belia pit tihleli tok; yvmmak ash ito- 
nachi mvt, Chu okla i sinakak o ont abeha tok. 

11. Yakohmi kuto hochukma kvt Hlessalonika maya ka 
i shahli tok, im anukfila mominchit isht aiokpanchit anumpa 
ha ishi hatuk osh, micha yummvt yohmi ho mvhli ho chish- 
ba, nitak moma Holisso Holitopa ya a hohoyo tok. 

12. Yvmohmi hatuk osh okla yvmmvt laua hosh yimmi 
tok; mihma Klik ohoyo holitompa vhleha, micha hatak 
aliena mvt kanomosi tok keyushke. 

13. Yohmi kia Chu okla Hlessalonika asha kvt, Pal vt 
Chihowa im anumpa ha Belia ya isht ai anumpohonli ka pit 
akostininchi mvt, yummak ash kia okla ai vla cha, okla ha 
ant okpvni tok. 

14. Mihma ashalika itibapishi vhleha ash il Pal a ok- 
huta ak o ia chohma chi ho, pit chvffñchi tok. Amba Sailvs, 
micha Timohlivs itatuklo kuto yvmmak inli ho ashwa moma 
tok. 

15. Mihma Pal ilauet isht okla aya tuk vt Ahlens a isht 
- ona tok; micha Sailvs, Timohlivs itatuklo kvt tushpa fehnvt 
im itonancha chi ka, pit 1 miha, anumpa ishi mvt, okla ilh- 
koli tok. 

16. Yohmi ma Pal vt yvmma pit hoyo hosh Ahlens a 
anta takla cha, tumaha hvt na holba toba banot isht alotowa 
na, pihisa mvt im anukfila hvt ik vlhpeso ki tok. 

17. Yvmohmi hatuk osh Chu okla, micha vbanumpa ahni 
vhleha aiena ka, sinakak micha kuna ho nana ai itatoba ai 
itafama hokvt nitak moma ai im anumpohonli beka tok. 

18. Mihma hatak nan-imponna Epikulvs iksa, micha Is- 
toik okla aiena kaniohmi kvt, yumma okla itim anumpuli 
tok. Mihma kanimi kvt, Anumpuli shahli ilvppvt nanta ko 
acha hinla? achi ma; kanimi kyt, Chisvs, micha falamyt 
tani aiena isht im anumpuli hatuk o, Yakni kanima nan isht 
ahullo ho isht anumpuli ha chinishke ; achi tok. 

19. Micha okla ilauelit ishtivt, Mas nvnih a isht ona mwt, 
Ilupput anumpa himona nana họ isht ish ai anumpuli ha- 
tukma, il ithuna hinla cho? 


X 

20. Chishno yokvt nan mla nana mak o pi haksobish a 
ant ish foyuki hoka. Yohmi hoka ilvppvt kaniohmi hatuk 
okma il akostinincha hinlvshke ; ahanchi tok. 

21. Ahlens okla moma, micha yakni inla hatak puta 
yumma, alasha aiena kvt, nan inla yo keyu, amba na himo- 
na fehna anoli, keyukmvt haklo hokmá, nana hosh ajiasha 
bilia hatok oka. 

22. Yvmohmi ma Pal vt Mas nvnih iklvnna ya hikia cha, 
Ahlens okla hvchia ma! nana a kaniohmi puta ka na holba 
toba ya hvsh alokpanchi fehna ho, hvchim akostininchi 
lishke. 

23. Ant ia li kot hvchi na holba toba puta ka pihisa li 
mvt, vba tvla ya, Kuna ik ithano Chihowa mak o, 
achi, iluppak osh isht ai o holisso ka pisa li hokvno. Yoh- 
mi hoka hvsh ithana keyu hosh, pit hvsh aiokpahanchi 
chatuk, mihmak o, vno vt hvchim anohonli lishke. 

24. Chikowa yakni, micha nana moma yvmma anukaka 
alasha aiena ka ikbi tok; yummak okvt vba shutik, micha 
yakni aiena ka in Chitokaka yokvt tempel puta ibbak a isht 
toba ya, ai ahanta keyu. 

25. Micha nana hosh ik im iksho hatuk o, hatak ibbak vt 
im isht anta chatuk keyu; yvmmak osh moma ka okchaya, 
micha im ilhfiopak, micha nana moma aiena ka ihima hatuk 
oka. 

26. Micha issish achvfa ho, hatak oklushi moma yakni 
paknaka a mominchit aiasha hi a ikbi tok; mihmvt nitak 
kaniohmi vlhpisa ho, micha kanima yo aiasha he puta ka, 
apesa tok. ; 

27. Yvmmvt Chitokaka ya hoya chi hatok; yvmmak 
okvto eho moma ka hvpi mishemanchi keyu nana kia, yoh- 
ma he yobakmvt, pasholit hoyo febra cha, yvmmak oka 
ahayucha hinla hoke. 

28. Hvpishno vt yvmmak o iloh ai okchaya, micha ilhko- 
lit, iloh aiasha hoka. Hvchim ataloa ikbi kaniohmi kvt, 
Hupishno ak kia yvmma ushi hvpia hoka, abanchi akinli 
tok oka. 

29. Yohmi ka Chihowa ya ushi vhleba pia hokvt, Chiho- 

wa imma ya tuli holisso lakna okma, keyukmvt, tuli huta, 
keyukmvt tuli, hatak nan isht vtta imponna nana anukfilli 
hosh, na holba ikbi ya chohmi hoka, hvpim ahoba he tuk 
keyu hoke. 

30. Nan ik ithaiyano nitak yvmmak foka hokvno, Chiho- 
wa yot tohmosonli hosh pihisa tok kia; amba himak okvno 
hatak okluha kanima moyuma ahanta kvt ile kostinincha he 
ak o, im'apihisvshke. 

31. Hatak a ilapo inlit atokoli tok, yvmmak o yakni a ai 
ahli banot nan isht im apesa he vt nitak a apesa tok okvt; 
illi tuk a tanichi hosh moma ka im ai ahlichi tok; ahanchi 
tok. 

32. Illi falamvt tana he puta okla haklo mvt, kanimi kvt 
isht yopula tok; mihma kanimi kvt, Anonti himmakma 
ilvppa e chim a hakla hi oke; achi tok. 

33. Yakohmi ho Pal vt okla iklivnnaka ya, akohcha tok. 

34. Yohmi kia hatak kaniohmi kvto yimmi cha, yvmmak 
ash ibakaha tok. Yvmma iba takla kvt Taionishus, Mas 
nvnih nan ai apesa, micha ohoyo Tamelis hohchifo hosh, 
anonti inla ai itvpeha tok oke. 


CHAPTA XVIII. 


Pal vt Kolinhla, a ibbak isht a toksvli, micha vba isht ai anumpuli 
aiena, 1. 9 Holhpokuna hosh isht ai i yiminta. 


1. NANA kvt a yakohmi ha ya, Pal vt Ahlens a akoh- 
chyt ia mvt, Kolinhla a vla tvk. 

2. Micha Chu hatak achufa Akuila hohchifo, Pantvs al 
vtta tok vt, tekchi Plisilla ita tuklo kvt, Kilatws vt Chu 
vhleha yvt momvt Lom a akocha wiha chi ka, apesa hatuk 
o, Itili ya ashwvt itvlachi tuk a cheki hosh ashwa na, pisa 
mvt yvmmak o im ona tok. 

3. Micha ilap vt a toksvli itim ai achvfa hatuk okvt, takla 
ahantvt toksvli tok; yvmmak okvt isht vibtipo ikbi im 
vlhtayak vhleha ha tok okvt. 

4. Mihmvt sinakak a nitak hullo moma ai anumpulit, Chu 
vhleha, micha Klik okla aiena ka nukfokichi tok. 

- 5. Atuk o Sailvs, micha Timohlivs ita tuklot Masetonia 
ashwvt itulachi ma, Pal vt chukvsh vt a yimihinta mvt, 
Chisvs ak osh Klaist pulla mak atuk a, Chu okla ha im 
abahanchi fehna tok. 

6. Mihma okla i sanalit ik ahobalot anumpuli ma, ilap im 
Hefohka ya wilohli mvt, Hvch issish vt hwchi noshkobo 
akinli ho onutulashke, vno vto sa kashofvshke. Himmak 
pilla ano okla nan ik ithano vhleha ak 0 im aya la chi hoke; 
im achi tok. 

7. Micha yvmmak ash akohchvt ia mvt, hatak achufa 
Chvstvs hohchifo, Chihowa aiokpahanchi in chuka ont chu- 
kowa tok. Yvmma in chuka yvt sinakak o bilikasi ho, 
talaia hatok. 

8. Mihma Kispvs sinakak apehlichika yvt in chukachvfa 
moma al itupehvt, Chitokaka ya 1 yimmi tok. Mihma Ko- 
linhla okla hvt haklo mvt, laua hosh yimmi cha baptismo 
tok. 

9. Mihma Chitokaka yvt ninak o, Pal vt holhpokuna 
chohmi ka im anumpulit, Chi nukshopa ná, amba anumpulí, 
micha lumvt chik asho kashke: 

10. Uno vt chi awant aya li hoka; hatak nana hosh chi 
onvtulvt chi hotopala he keyu hoke, tumaha ilvppa okla 
lauvt vm al ashwa hoka; im achi tok. 

11. Mihma Chihowa im anumpa ha ai im abvchit ahanta 
na afummi achvfa cha hvshi hannalit aiena tok. 

- 12. Atuk o Kalio vt Akaia 1 nahullo mikot ahanta ma, 
Chu okla hvt im anukfila ai achvfa chohmit, Pal a o kmafvt 
ishit nana ai apesa ya isht ona mwt, 

13. Nan-vlhpisa ya ai ahalaia keyu ka, Chihowa ya aiok- 
pucha chi ka, hatak ilvppvt okla ha atohnohonchishke, 
achanchi tok. 

14. Mihma Pal vt ilap itih ha wakvmma chi foka ma, 
Kalio vt, Chu okla hash nana kvt ik vlhpeso, keyukmvt, 
okpulo fehna nana hatuk okmvno, vno vt hvchim aiokpanchi 
la hi a, ai vlhpiesa he tuk oke, Chu okla hvchia ma! 

15. Amba anumpa, micha hohchifo puta, mikmvt huchi 
nan-vlhpisa imma aiena isht anumpa hatukmvno, huchishno 

akinli hosh yommvno isht hvsh ashashke. Uno yokuto 
nana yumma chohmi hokvno, non apesvt ahanta la he ke- 
yushke, im achi tok. 

16. Mihmvt nana ai vlhpisa asha tuk a kvnom pit tihleli 
tok. 

17. Mibma Klik vhleha hvt momvt simakak apehlichi 
Soshlenes a, okla hoklit ishi cha, nana ai vlhpisa itikba ya 
a boli tok. Mihma Kalio vt yvmma puta ka nan isht ik 
-ahno tok. 

18. Yakohmi ha ya, Pal vt ahanta na nitak kanohmi tok ; 
atuk osh itibapishi vhleha ya aiokpvchit tahli mvt, Plisilla, 
micha Akuila aiena ka ai itapihvt peni fohkvt ayvt Silia ya 
ia tok; anumpa ha il onochi tok okvt, Kenklea pashi ai vmo 
tok. 

19. Micha Efesvs a vla mvt, yummak o ant ashachi cha; 
amba ilapo vto vba isht ai anumpa chuka ont chukowa cha, 
Chu vhleha ya im anumpohonli tok. 

20. Mihma takla anta na hopaka hinla ka, okla ahni ma, 
ilap ak osh ik haklo tok. 

21. Micha okla ha aiokpvchi mvt, Ik kaniohmi kia, impa 
holitopa mihinti ilvppa Cheluselem ak o ai isht anta la chi 
hoke. Yohmi kia Chihowa ak osh ik yohmí ahni hokma, 
falamvt chim aya la he akinli hoke; ahanchi tok. Mihmvt 
peni fohkvt Efesvs vttvt 1a tok. 

22. Atuk osh Sesalia ya ont atayali cha, pit oiyvt iksa 
-` vhleha ha ont alokpvchit tahli mvt, Antiak a ia tok. 

23. Mihmvt yvmma ont anta naha cha ia mvt, Kaleshi, 
micha Fichia yakni alena ka, nan ithuna vhleha moma 
hlampkochit abaiyvt ayvt hlopulli tok. 

24. Mihma Chu achvfa Apollos hohchifo, Aleksantia ai 
vtta tok, hatak anumpuli imponna, micha Holisso Holitopa 
ya imponna fehna yosh Efesvs a vla tok. 

25. Hatak ilvppvt Chihowa 1 hina yvt im vlbvchi ya tok ; 
micha chukvsh vt ai yimihinta hatuk osh, Chan i baptismo 
ak illa ho ithana hosh, achunanchit Chitokaka immi ya isht 
anumpuli, micha im abvchi aiena tok. 

26. Micha nukwaya kvt iksho hosh, smakak a ai anum- 

pulit ishtia tok. Yvmmak ash o Akuila, micha Plisilla ita” 
tuklo kvt haklo mvt, yvmmak ash pit hoyot ishi cha, Chi- 

howa i hina ya achukmalit i shahlichit im anohonlit okla 

tok. 

27. Micha Akaia ya ia ka bvnna ma, nan ithvna vhleha 
yvt okla aiokpahancha chi ka, pit atohnochit, itibapishi 
vhleha yvt holissochi tuk 0; yvmmak ashot vla mvt, i nuk- 
baklo na yimmi tuk vhleha ya apelahanchi fehna tok. 

28. Yvmmak okvt, Chisvs ak osh Klaist mak a tok a ok- 
la itin takla Holisso Holitopa ya ai isht im abahanchit Chu 
okla ha anukfohki fehna tok oke. 


CHAPTA XIX. 


Pal vt ibbak isht umbitepaka Shilombish Holitopa yvt anukfohoka 
tok. 17 Ubanumpa yimmi kvt laua. 


1. ÅTUK o, yakohmi tok, Apollos vt Kolinhla a anta 
moma ma, Pal vt ibetvp pilla ka a hlopulli mvt, Efesvs a 
vla tok; micha nan ithvna kaniohmi ka ant pisa mvt, 

2. Hvchi yimmi tok takla kvto, Shilombish Holitopa ya 
hush eshi tok oh cho? im achi tok. Mihma Shilombish 
Holitopa yvt asha hokma, nana kak kia, e haklo chatuk keyu 
hoke; okla im achi tok. 

3. Mihma, Yohmi kvto, nanta ko ai isht hvchi baptismo 
hatok 0? im achi tok. Mihma, Chan i baptismo ak a tok; 
okla achi tok. 

4. Mihma, Chan vto ile kostininchit baptismo yo isht 
baptismochi ho mvhli cha, ilap iakayvt mihinti, Klaist Chi- 
sus mak o yimma hi a, okla ha im ahanchi tok; Pal vt achi 
tok. 

5. Mihma ilvppa okla haklo mvt, Chitokaka Chisvs hoh- 
chifo ha isht okla baptismo tox. 

6. Mihma Pal vtibbak a okla hash, isht umbitepa ma, 
Shilombish Holitopa yvt ant onvtoyula tok. Mihma anum- 
pa ilaiyuka okla anumpuli mvt, vbanumpa aiena isht anum- 
puli tok. 

7. Micha hatak vt moma kvt auahtuklo foka hatok. 

8. Micha sinakak ont chukowvt, nukwaya iksho hosh, 
Chihowa apehlichika imma ya isht anumpulit, anukfohki- 
chit ahanta na hushi tuchina tok. 

9. Yohmi kia kaniohmi hokvto chukvsh kvllo taha cha, ik 
yimmo mvt, hina yvmmak ash na mihachit okla laua itikba 
ya ai anumpohonli ma, yummak ashot ai i filvmmi cha, nan 
ithuna vhleha hash a filamolechit eshi cha, Tailanvs osh na- 
na ài ikhvna i hikia ho, nitak moma ai anumpohonli tok. 

10. Ilvppa yakohmi kvt imoma na afvmmi tuklo tok; 
yohmi hatuko, Chu, micha Klik okla aiena Asia ai asha tuk 
vt momvt Chitokaka Chisvs im anumpa ha haklo tok. 

11. Mihma Chihowa yvt nana kvt isht ahullo fehna kani- 
ohmi ka, Pal ibbak a isht a yvmihinchi tok. 


12. Yvmohmi hatuk o, nantapvski puta, keyukmvt, tikba 


takohlichi kia, yvmma haknip a ai isht abeka puta ka isht 
-im ohona; yohmi ma nan ililli puta kvt ai 1 filamoli, micha 
shilombish okpulo aiena kash ot akohoncha beka tok. 

18. Yumohmi ma Chu kaniohmi nan isht-ahullo okpulo 
kohchi ilahobit itanowa yvt, shilombish okpulo anukfoka 
vhleha ha, Chitokaka Chisvs hohchifo ha isht ai o hochifo- 
chit pisvt, Chisvs, Pal vt yvmma isht ai anumpohonli ka 
pulla ho, anumpa kullo ai isht e chi onohonchishke ; ahan- 
chi tok. 

14. Yohmi ma Chu hatak Sifa hohchifo, na holitompa 
isht asha pehlichi o ushi untuklo hosh yumma yohmi tok. 

15. Mihma shilombish okpulo ash ot falaminchi mvt, Chi- 
sus a ithana li, mikmvt Pal ano ithana li; amba huchishno 
ak osh kvta hvchia ho? achi tok. 

16. Mihma shilombish okpulo yvt a foka hatak ash ot 
yummak ash o mvlet, onvtulvt isht i shahlichit imaiyachi 
tok; yvmobmi na na fohka iksho micha ai okpulo kvt taha 
alena hosh, chuka yvmmak ash akohchvt yihlepa tok. 

17. Yohmi ma Chu okla hvt moma, micha Klik puta aie- 
na Efesvs asha tuk vt, ilvppa okla akostininchi tok; mihma 
na nukshopa hvt mominchit onvtoyula ma, Chitokaka Ohi- 
sus hohchifo hvt holitopa tok. 


PEET 

18. Mihma na yimmi tuk vt laua hosh ai vlvt ant il ano- 
lit, nana akaniohmi chatuk puta kut anohonli tok. 

19. Micha isht ahullo imponna vhleha hatuk aiena kak 
kia, laua hosh i holisso puta ka isht itahobi cha, hatak mo- 
ma itikba ya a hukmi tok. Micha ai vlhtoba ya okla ho- 
tihna mvt, tuli huta boshulli tahlepa sipokni pokoli tablapi 
tuk o, akostininchi tok. 

20. Chihowa im anumpa hvt kvllo kvt i shablit ia fehna, 
yakohmi hosh imaiyachi tok. 

21. Nana kvt a yakohmit ont ai issvchi ma, Pal vt Mase- 
tonia, micha Akaia aiena ka hlopullikmvt, Cheluselem a ia 
hi vt chukvsh a isht ai ahni mvt, Yvmma ont anta li tuk- 
myt, anonti Lom ma pisa li pulla akinlashke ; ahanchi tok. 

22. Mihmvt im ai itapela tuklo Timohlivs, micha Elastvs 
aiena ka Masetonia pit tihleli cha, amba ilapa vto Asia ya 
anta na ahchiba tok. 

23. Mihma nitak yvmma fehna ma, hina yvmma okla hvt 
nanumachi fehna tok. 

24. Hatak achvfa Temetivs hohchifo, tuli huta ikbi, yum- 
mak osh Taiena ya tuli hvta itombushi puta im ikbi yosh 
isht vlhtoba mvt chubihasi keyu ho, hatak nan ikbi imponna 
vhleha ya isht im vla cha; 

25. Yvmmak ash, micha nan isht vtta ai itim achvfa 
vhleha aiena ka hoyot itahobi mvt, Hatak puta ma! nan 
isht al vtta ilvppa pulla họ, nan isht il ahayuchi ka hvsh 
ithaiyanvshke. 

26. Yvmohmi ka Efesvs ak o bano keyu, amba Asia aa 
mominchi chiyuhmit Pal ilvppvt, ibbak isht toba yokvto 
chitokaka vhleha nana ho keyu hoke, ahanchi cha, okla laua 
ka anukftokichit filamolihinchi ka hvsh pisa, micha hvsh 
haklo aienvshke. 

27. Yvmohmi ka hvpishno nan isht iloh ai vtta iluppak 
bano ho, ik ahobalo ka he fehna keyu; amba nan isht ahullo 
ohoyo chito Taiena in tempel ak kia aienvt kalakshikma, 
anonti yummak 0 Asia moyuma, micha yakni puta kvt aiok- 
pahanchi yash isht aholitopa yvt ont ai okpulot kvnia hinla 
fehna hoke: achi tok. 


CETA Ta KA 13 


98. Mihma okla haklo mvt, anukhobelvt alota mvt, tah- 
pulut, Efesvs okla in Taiena vt chinto hoke: ahan- 
chi tok. 

29. Mihma tvmaha ha yahapa kvt alotvt kvnia tok. Mi- 
cha Masetonia hatak, Pal apehvt nowvt aya Kaws, micha 
Alistakvs ita tuklo ka hoklit okla ishi mvt, im anukfila ai 
achufa chiyuhmit yihlepvt, okla ai itahoba chatuk a pit abe- 
ha tok. 

30. Mihma Pal vt okla " pit iba chukowa WA tuk ak 
o nan ithvna vhleha yvt vlhpesa, okla ik im ahno ki tok. 

31. Mihma Asia hatak pehlichi vhleha kaniohmi, yumma 
1 kana yatuk vt, okla ai itahoba ya pit chukowa bvnnvt ik peso 
ka hi a, ahnit pit im anoli tok. 

32. Yvmohmi ma kanimi kvt nana ho mihakma, anonti 
inla mvt inla ho miha tok; itvnaha hak osh ai vlhpesa keyu 
hatuk o, micha moma chohmi kvt nana kaniohmi ho itvnaha 
- hatuk vt ik ahostinincho ki tok. 

33. Mihma Aleksanta ya okla laua akohchi ma, Chu okla 
hvt tikba pit hilechi tok; mihma Aleksanta yvt ibbak pit 
fahvmmi mvt, okla ha im isht il anumpuli bvnna tok. 

34. Yobmi kia yvmmak okvt Chu atuk o, okla akostinin- 
chi mvt, momvt anumpa achvfa, Efesvs oklain Taiena 
yvtchinto hoke, tahpulvt ahanchi na hushi kanvlli pm 
foka tok. 

35. Mihma tvmaha i holissochi yokvt okla ha yokopli KI 
'Efesvs hatak hvchia ma! Efesvs tvmaha htt nan isht ahullo 
ohoyo chito Taiena, micha na holba toba Chupita a mintit 
akatula tok aiena ka alokpvchi a, hatak nanta hosh ik akos- 
tinincho kvt ahanta cho ? 

36. Yohmi ka ilvppa nana ho isht ai acha hi o keyu hoka, 
hvchishno yvt nukchintot hvsh maya cha, tushpvt nana 
hvchik kaniohmo ka he tuk oke. 

37. Hatak yakohmi kvt tempel puta wehpuli keyu mvt, 
anonti hvchi nanisht ahullo ohoyo ma ik ahobalot na miha- 
chi o keyu hokak o, ilvppa isht hvsh la tuk oka. 

38. Yumohmi hoka Temetivs vt, micha hatak nan ikbi 


vhleha yvmma apeha kvt, hatak nana kia nana im a kanioh- 
28 


A 

mi tuk in takanli hokma, nan vlhpisa nitak vt asha, micha 
nan apesa vhleha mvt mayvshke; nan vlhpisa iti onochit ik 
asha. 

39. Amba nana inla imma yo hvsh ai asilhhvchi hokma, 
yummak okvto itunaha ai ahli ho ai vihpisa hi oke. 

40. Itvnaha ilvppak atuk a nana ho isht ilai anola he 
mvt iksho; yohmi hokvt himak nitak nana ai vlhpiesa mvt 
iksho ka, nan vlhpisa yvt hvpi onvtula he fehna hoka; achi 
tok. 

41. Micha yakmichit anumpulit issa mvt, itunaha yash 
tishelichi tok oke. 


CHAPTA XX. 


Pal vt Masetonia ona, 1. 7 Pal vt Chitokaka im opiaka impa holi- 
toblit antvt, vba isht anumpuli. 28 Pal vt iksa in tikba vhleha ha 
atohnochi. 


1. ÅTUK ọ yahapa kash ot issa ma, Pal vt nan ithuna 
vhleha ya hoyo cha ai okpvchi mvt, Masetonia a ona chi 
hosh ia tok. 

2. Atuk osh yakni puta yvmmak ash a hlopullit, im 
anumpohonli fehnvt aya tuk osh Klis a vla tok. 

3. Micha yvmmak o ahanta na hvshi tuchina tok. Mih- 
mot peni fohkvt Silia ia chi foka ma, Chu vhleha hvt im aie 
chi ma, falamvt Masetonia pit hlopulli ka ahni tok. 

4. Mihma apehvt Asia ona kvt Sopeta, Belia hatak, micha 
Hlessalonika okla Alistakvs, micha Sikvntus, micha Tubi 
hatak Kaivs, mikmvt Timohlws aiena kak, a tok; mikma 
Asia batak vt Tikikus, mikmvt Tafimvs alena kak a tok. 

5. Yakohmi kvt tikba ilhkoli tuk osh Tloas ak o ont ash- 
wut pi hoyo tok. 

6. Mihma pvska ik shatummo vpa nitak vt ai issachi ha 
yo, peni vlbihvt, Filippi asht e minti kvt, nitak tahlapi ho 
Tloas a il im ai vla cha, yvmmak o il asha na nitak untuklo 
tok. i 

7. Mihma nitak hullo achvfa nitak ahpi ho, nan ithuna 


- 

vhleha hvt puska kobahlicha chi hosh itahoba ma, Pal vt 
onnakma kanima ia chi hatuk osh, im anumpuli mvt; anum- 
pa hash isht mahaya na, ninak iklvnna ona tok. 

8. Mihma aboha vba potvlhpo ai itahobvt maya ka, pula 
hvt lawa tok, 

9. Mihma hatak himita achufa Yutikus hohchifo hosh 
okisushi ya asha tuk osh nusit kunia tok; anonti Pal mvt 
anumpa ha falaiachi aiena hatuk ọ, nusit kunia kvt akia cha, 
vba potulhpo ont atuchina ho vttvt aka ont ittula cha, illi 
yo okla sholit wakeli tok. 

10. Mihma Pal vt pit akowa cha, ont onvtuyulvt ishi mvt, 
Im ilhfiopak vt a foka moma hoka, ik hvchi nukhlakancho 
kashke, achi tok. 

11. Yvmohmi hatuk osh falamvt oiya mvt, pvska ya ko- 
bahlichit 1 impa cha, anumpohonli hopaki, polaka onnvt taha 
ho, kohchvt ia tok. o 

12. Mihma hatak himita yashot okchaya ho, okla isht vla 
mvt, na yukpa kvt chohmi tok keyu. 

13. Mihma tikba ivt peni ya il ona cha, ilap vt aka ayvt 
ia kak o ahni cha, yummak ọ miha tuk oka, yumma Pal ont 
al isht e fohka chi, pim ahoba hosh peni fohkvt wt Asvs a 
il ona tok. 

14. Atuk osh yummvt Asvs a a pi afama ma, ishit auet 

e fohki cha, mintit Mitilini ya e la tok, 
15. Micha yvmma asht peni fohkvt, e minti tuk vt nitak 
atukla ma, Kaios, 1 chapaka e la tuk osh, anonti onna ma, 
Samvs e la cha, Tochilum a ant il ashwa tok; atuk osh onna 
ma mintit Mailitvs a e la tok. 

16, Pal vt Asia a antvt nitak 1 kunia ik bvnno hatuk osh, 
yohma hinla yobakmvt, Pentekost nitak a Cheluselem a, ont 
anta chi hatuk osh, tushpvt aya hakut Efesvs a peni fokvt 
ont ia he ak ọ, ahni tok. 

17. Micha Mailitvs ak o vttvt, iksa 1 pehlichi vhleha ha 
Efesvs a pit hoyo tok. 

18. Atuk ọ okla im ai vla ma, Asia ya vla li nitak vm- 
mona tok aj itin taiyakla kvt, nitak moyuma ka kaniohmi 
hosh hvchi awant ahanta li chatuk, i 

19. Chukvsh akanlosi bieka, micha nishkin okchi mihinti 
fehna hosh, Chu vhleha hvt aiechit maya na, na palummi puta 
sai onvtulvt, Chitokaka ya im antihiya li tok. i 

20. Micha hvchishno nan isht hvchim ai vlhpesa puta ka 
hvchim a luhmi li tok keyu ; amba hvchim anolit ai itvnaha, 
micha chuka puta, a hvchim abahanchi li tok. 

21. Chu okla, micha Klik vhleha aiena ka, Chihowa ile 
kostininchit 1 falama cha, hvpin Chitokaka Chisvs Klaist a i 
yimmi aiena ka, im abahanchi li fehna chatuk a, hvsh ithai- 
yanvshke. 

22. Yvmohmi hosh himak a sa ul kala vt pit a yiminta 
fehna hosh, yvmma nana a si akaniohma hi a pit ithana iksho 
hosh, Cheluselem a ia lishke. 

23. Amba Shilombish Holitopa ak osh tvmaha moma ka 
ai anolit, talakchi, micha na palummi puta kvt an takalishke; 
ahanchi kak illushke. l 

24. Yohmi kia nan ilvppa puta kvt achufona kia ik 
sa folulechoshke, micha na yukpa hosh a nitak ma; 
micha nan isht vtta Chihowa achukma ka anoli, vbanum- 
pa im abvchi la he, Chitokaka Chisvs a ai im ishi li tuk 
vt atahli la chi kvt, vm ilhfiopak aa holitopa ak ai ah- 
noshke. 

25. Yumohmi hosh himak a, Chihowa apehlichika ya isht 
hvchim anumpulit hvch itin takla ma aya li chatuk a, hysh 
moyuma kvt himmakma sa nashuka ya hvsh pisa chi keyu 
ka, ithaiyana lishke. 

26. Yvmohmi hoka hatak okluyuha im issish a, vno 
yut nan isht ai ahalaia li keyu kvt, ai ahli mak osh himak 
nitak a hvchishno a hvchim anohonli lishke. 

27. Uno vt Chihowa im anukfila puyuta ka hvchim anoli 
ka, sa nukwaya iksho chatuk okvt. 

28. Yvmohmi hoka hvchishno akinli, micha nan iakaya 
vhleha moma, Shilombish Holitopa yvt mihi yo apesvchi 
puta hvch ikbi tok a, ahah! ahnit Chihowa im iksa puta 
ilap im issish akinli ho isht chumpa tok a, mominchit hosh 
pehlichashke. 

29. Uno vt kanima atia li ha ma, nashoba okpulo nan 

iakaiya vhleha hash, 1 nukhaklo iksho mak osh, ant hvch iba 
chukowa he; ilvppa vno vt ithaiyana li hoka, 

30. Micha hvchıshno hvsh ai itapeha yash mli hatak ak 
kia nan ikhvna vhleha ya filummichit il iakaiyvcha chi kvt, 
nan isht okpvni ya anumpulit hiohla hi oke. 

81. Yvmohmi hoka, hvsh ile nuktahla chiké ; micha afvm- 
mi tuchina ka nishkin okchi mihinti hosh, nitak micha ninak 
puyuta ma, moma nan im anolit ahanta li kvt, ak isso kv- 
mohmi chatuk a hvsh ithaiyanvshke. 

32. Inta! il itibapishi vhleha ma! Chihowa, micha ilap 
o achukma isht anumpa aiena, yummak osh ai ahlichit hvchi 
hiohlicha hinla, mikmvt hochukma toba tok vhleha moyuma 
ka al itin takla, ya, al vttvt hvch ima he vlhpiesa mak o, 
yvmma ibbak a pit hvchi fohki lishke. 

33. Hatak nana kia in tuli huta kia, mikmvt in tuli holisso 
lakna yokma, keyukmvt ilefohka yokmá nana kia im anush- 
kunna li chatuk keyushke. 

34. Ahli, ibbak ilvppak osh vno, micha si apehvt aya puta 
na pi bunna ka, nan isht ahanta chatuk a, huchishno ak kia 
hvsh ithaiyanvshke. 

35. Yakohmit toksahanli hosh ilbvsha puta ka hidh ape- 
lvcha he tuk, micha Chitokaka Chisvs im anumpa puta, yum- 
mak okvt, Ima kak osh na yukpa kvt habena ka, 1 shahli 
hoke, achi tok a hvsh ithaiyana chi ka mominchit hvchim 
anohonli li chatuk oke; im ahanchi tok. 

. 86. Micha yakohmichit anumpulit taiyahli mvt, hvchuk- 
bihlepvt hikia cha, moma ka peblichit vba pit anumpuli tok. 

37. Mihma momvt nishkin okchi minti fehna mvt, Pal 
ikonla ya okla onvtuyula cha i suksowa tok; 

38. Himmakma 1 nashuka ya okla pisa he keyu, miha 
tok; anumpa yvmmak 0 isht nukhaklo im atampa ha tok. 
Mihmvt apihvt peni ya okla ona tok oke. 


CHAPTA XXI. 


Pal vt Cheluselem a ia, 1. 17 Pal vt Cheluselem a ont anta ma, iti 
bokli. 81 Kvpitvni chito vt Pal hlakofichi. 

1. Mimma yakohmi tok, yvmmak ash pitil oka topli 
cha, 1 mokofvt auet apissanlit mihintit, Kovs a e la tuk osh, 
nitak atukla ma Lotis a e la; atuk osh yumma ashwvt Pa- 
tela ya e la tok. 

2. Micha peni vt Finishi ya ia hosh aya ka e pisa mvt, 
ont e chukowa cha, e maya tok. 

3. Atuk osh Saipilvs vt auet pi haiaka mvt, yvmmak ash 
pim vlhfvbeka imma yo talaia na, ont il ia mwt, Silia ya il 
ona cha, Taia yak o ont il ataya tok; peni na shali ka yvm- 
mak o ont akohcha wiha chi hatuk o. 

4. Micha yumma nan ithvna vhleha ya ont il ai ahayuchi 
mvt, il ashwa na nitak untuklo tok; yvmmak osh Pal a 
Cheluselem ik aiyo ka hi a, Shilombish pulla hatuk mak o, 
im achi tok. 

5. Nitak yummak ash ot ont pin taiyaha mvt, pishno ash ot 
kohchvt pi hina fohkvt il ia ma, momvt tekchi vhleha, micha 
im vlla puta aienvt pi apehvt pisht aya na, tumaha ha ant e 
kohcha tok; mihma oka takchvka ya hvehukbihlepvt e hieli 
cha, vba pit 1l anumpuli tok. 

6. Atuk osh okla it aiokpvchit pin taiyaha ma, peni 
pit il vlhto ma, yvmmak ash ot falamvt, in chuka ilhkoli 
tok. 

7. Atuk o peni fohkvt, Taia asht e minti tuk vt ont pim 
al vhli mvt, Talimeis a e la cha, il itibapishi vhleha ya ant il 
aiokpachi cha, nitak achvfa ho takla il ashwa tok. 

8. Atuk osh ont onna ma, Pal a apeha pia hatuk vto 
kohchvt ivt, Sesalia ya e la tok; micha Filip vbanumpa isht 
vtta, yummak osh untuklo kash aiena hatuk ash, in chuka 
ont e chukowa cha apehvt e maya tok. 

9. Mibma hatak yvmmvt ushetik ohoyo-himita ushta hosh 
im ashwa tuk osh, vbanumpa isht anumpuli tok. 

10. Micha ymma il asha na nitak kanohmi ma, hopaii 
achvfa Akebvs hohchifo hosh Chutia mintit vla tok. 

11. Micha yvmmak ashot ayvt pim vla mvt, Pal im vsko- 
fuchi yash ishi cha, ilap ibbak micha iyi aiena ka isht takchi 
mvt, Hatak vskofvchi ilvppvt immi yatukma, Chu vhleha 
Cheluselem aiasha kvt yakohmichit takchi cha, ishit okla 


> 

nan ik ithano ibbak a a fohka hi oke; Shilombish Holitopa 
yvt achishke; ahanchi tok. 

12. Mihma ilvppa okla e haklo mvt, pishno ash ot yvm- 
mak mli asha yatuk pit il aienvt, Cheluselem a ik aiyo ka hi 
a, okla il im ahni tok. 

13. Mihma Pal vt afalaminchi mvt, Katiohmi ho hysh 
ahni hosh yaiyvt sa chukvsh a hvsh kobvff cho? Sa talak- 
cha he ako illa keyu; amba Cheluselem a Chitokaka Chisvs 
hohchifo pulla ka, isht a si aj illa chi aiena kvt vm vihtaha 
hoke, achi tok. Kia 

14. Micha hakla he keyu ma, Chitokaka nan.ahni yak 
oshik yvmohmí, il ahni mvt, okla il issa tok. 

15. Mihmvt nitak yakohmi kvt ont taha ma, il il apoyua 
cha, Cheluselem a pit il ilhkoli tok. 

16. Mihma nan ithvna vhleha kaniohmi kvt Sesalia ya 
asht pi apehvt ia akinli tok; micha Nesvn Saipilvs vtta nan 
ithvna śipokni ka yo, yummak o il ibai ashwa chi ka, okla 
pisht ona tok. 

17. Atuk o Cheluselem ash il ai ona ma, il itibapishi 
vhleha yvt na yukpa hosh pi aiokpvchi tok. 

18. Atuk o onna ma, Pal vt pi awant Chemis a im ona; 
mihma hatak. tikba vhleha yvt momvt chieya tok. 

19. Mihma yvmmak ash aiokpvchit tahli mvt, ilap vt na- 
na isht ahanta ho, Chihowa yvt okla nan ik ithano vhleha 
itin takla ya, nana ai atahanli tuk puta kash o atokowa feh- 
na kak o anohonli tok, 

20. Mihma okla haklo mvt, Chitokaka ya okla alokpa- 
hanchi mvt; yvmmak ash o, Chu vhleha na yimmi kvt tah- 
lepa sipokni kaniohmi hosh ai asha kvt, yummak okvt mo- 
yumvt nan-vihpisa holitobli fehna ka, ish pihisvshke, il iti- 
bapishi ma ! 

21. Micha chishno vt Chu vhleha hosh oklushi nan ik 
ithano takla asha ka, mominchit Moses a okla issa chi ka, 
im abvchit im vlla puta ka hakshup tvpla he tuk keyu, 
mikmvt ilap nana a kaniohmi vlhpisa puta aiena ka, okla 
lakaiya he tuk keyu ka, ish i mihiha ho, okla im annoa 
tok. 

22. Yohmi ka nanta mak oh cho ? Tsh la tuk a, okla hakla 
chi hokvt, okla laua yvt itunaha pulla chi hoke. i 

23. Yvmohmi hoka pishno yvt nana e chi miha, iluppak 
oalkachi yumohmi ; ; hatak anumpa holitopa ile onochi tuk 
ushta hosh pim ashwvshke. 

24. Yvmmak o pehliechi cha, takla nan iba hullochit, mi- 
cha chishno ak osh vlhtoba hvt ibafohkvt chi kunia pulla na, 
okla noshkobo shafashke ; mina momwt chishno a nana a 
chi haiyaklo tuk vt peh pilla hatuk; amba chishno ak kia ai 
vlhpiesvt ish aya cha, nan janisa ya ish holitobli ka ithai- 
yanashke. 

25. Amba okla nan ik Te na yimmi vhleha imma ka- 
mo, nana yvmma chohmi kaik holitoblo ka chi, amba nana 
ka na holba toba pit im issa tuk puta, micha issish mikmvt 
nana kvt nuksitvt illi puta, micha ohoyo himita itin lumaka 
aiena kak o, okla ik ahalaio ka he yak o, okla pim anukfilvt 
pit 111 holissochi tok; im achi tok. 

26. Mihma Pal vt hatak ash pehlichi cha, onna ma, nan 
iba hullochi mvt, vba nan isht pit aiokpvchi ya achvfa ai- 
yuka pit im isht aiokpachi ha ya chi 'ho, nahullochi nitak 
vt ont taha ka, anola chi hosh tempel a chukowa tok. ' 

27. Atuk o nitak untuklo kash ot ont taha ahosi ma, 
Chu vhleha Asia minti tuk vt, yommvt tempel anukaka ya 
asha na, okla pisa mvt, okla mominchit atusapvlihipciit 
yvmmak ash iþbak isht ishi mvt ; 

28. Islael hatak puta ma! pi apelá ; en ilvppak osh 
yakni ilvppa, okla, micha nan-vlhpisa aiena ka i svnalit, ha- 
tak moyuma ka kanima mominchit ai imabvchi mak oke v; 
micha achakalechi mvt, Klik vhleha ma pehlichit tempel a 
ant isht chukowa cha, aholitopaka ilvppak ash aiokpapishke ; ; 
'achit tahpahanla ha tok. 

29. Tikba ka Tafimvs, Efesvs hatak vt yvmma awant tv- 
maha anta ho, okla pisa tuk osh, yumma Pal vt ilauint tem- 
pel a chukowa tuk a, okla im ahoba tok. 

30. Mihma tvmaha hash ot momvt wakaya ma, i yl- 
hlepvtitahoba tok; micha Pal ash okla.ishit tempel a a koh- 
chima; chekosi makinli ho okhissa puta kash ot vlhkvma tok. 

31. Micha okla vbi bunna hosh maya ma, tushka chipota 
aya-chvfa 1 kvpitvni chito ya, Cheluselem vt momvt nan ik 
ai vihpeso bano ka annoa kvt ayvt im vla cha; 

32. Yvmmak ash ot ashalika tvshka chipota vhleha, mi- 
cha kvpitvni puta ka pehlichi cha, chvfvt ivt im ona tok; 
mihma kvpituni chito, micha tvshka chipota vhleha alena ka 
okla pisa mvt, Pal a boli mvt issa tok. 

33. Mihma kvpitvni chito ash ot ivt ituma ona cha, yvm- 
mak ash ishi mvt, tvli itatakvli tuklo hosh ishit talakcha chi 
ka miha tok; mihmvt, yvmmvt kvna hatuk, micha nana ho 
kaniohmi aiena tuk a, asilhhvchi tok. 

34; Mibma okla laua asha tuk vt tahpvlvt, kanimi kvt 
kanimihchit miha ma, anonti kanimi kvt inlvchi tok ; mihma 
yvmmak ashot yahapa hatuk o, ai atokowa ma ik ai akosti- 
nincho mvt, yummak ash isht holihta kvllo ont fohka chi 
ka, miha tok. 

35. Atuk o yakohmi tok, okla hak osh okpulo ka fehna 
0, yvmmak ashot pit atuyvt ia ya ona ma, tvshka chipota 
vhleha yosh sholit ishtia tok. 

36. Okla laua yak osh, Yvmma kanima isht oh ia cha, 

ahayvt iakaiya hatuk o, 
. 87. Atuk o Pal ash o holihta kullo ya, ont isht chukowa 
chi foka ma, yummak ash ot kvpitvni chito yash, Chim anum- 
puli la hinla cho? im achi ma, yvmmak ash ot, Klik anumpa 
ya ish anumpula hinla ho? | 

38. Chishno ak osh Echip hatak chia hosh, nitak tikba 
kash nan isht ish ataklaiyama cha, hatak bika vbi ya tahlepa 
sipokni ushtat pehlichit yakni haiaka ya, pit isht ish chuko- 
wa tok keyu? achi tok. 

39. Mihma Pal vt, Uno vt Chu hatak Tasvs, Silisia yakni 
tvmaha al vtta, tumaha ik ahobo nana ho ai vtta sia keyu 
hoke: mi hosh okla ha im anumpuli la hi a vm ahnikbano, 
chim ahni lishke ; achi tok. 

40. Mihma yvmmak ash ot vlhpesa im ahni ma, Pal ash- 
ot pit atuyvt ia ya o hikia cha, okla ha ibbak a pit i fahvm- 
mi tok; micha luma biekvt okla aiasha ma, Heblu anumpa 
ho im anumpulit yak ahanchi mvt, 

CHAPTA XXII. 


Pal vt kaniohmit vbanumpa nukfoka tok vt anoli, 1. 25 Pal vt fuma 
he tuk kia, Lom hatak atuk osh hlakofi. 


1. HATAK il itibapishi vhleha, micha an tikba puta 
ma! himak a isht hvchim il anumpohonli li ka, hush hai- 
yaklashke. 

2. Yvmmvt Heblu anumpa ho isht im anumpuli na, okla 
haklo mvt, isht i shahlit lumvt aiasha tok. Mihma yum- 
mak ashot, 

3. Uno vt Chu hatak fehna sia, Tasvs, Silisia yakni in 
tumaha ak o ai vtta li tok nana kia, tumaha iluppa Kamiliel 
iyi itumaka yo ahantvt sa hofanti; micha hatak tikba vhleha 
1 nan vlhpisa ai apissali mvt, vm vlbahanchi tok; mihmvt 
Chihowa ya pit achunanchi kvt himak a nitak hysh moma 
kut, huchi yumohmi kak inli chiyuhmi li tok. 

4. Mihma ilvppa yakohmi ka nakni, micha ohoyo aiena ka, 
illa he mak o, takchit aboha kvllo pit apittut ilbvshachi li 
tok. 

5. Yohmi ka na holitompa isht asha pehlichi, micha ha- 
tak tikba vhłeha hak kia momvt vm ithaiyana hoke; micha 
yvmmak o il itibapishi vhleha pit i holisso ka, im ai ishi li 
hosh, yumma asha tuk vt talakchi ya Cheluselem a isht vla 
likma, na palummi pisa chi ho, Famaskvs a ia li tok. 

6. Atuk o yakohmi tok; nowvt aya li mvt, hushi vt tv- 
bokoli foka ho, Tamaskus a ona la hosi ma, ashalika nan 
tohwikeli chito vba minti kvot ant tommit si afolupli tok. 

7. Mihma aka ont sa tula cha, anumpa hvt, Sal, Sal, 
nanta katiohmi ho, is sa palvmmichi cho? vm ahanchi na, 
haiyaklo li tok. 

8. Mihmvt afalaminchit, Kvta chia hoh cho, Chitokaka 
ma? achi li ma, Uno ak osh Chisvs Nasalit ai vtta mihi yo 
ish i palummichi ka. sia mak oke; vm ahanchi tok. 

9. Mihma si apehvt aya tuk vt tohwikeli hokvno okla 
pisa mvhli cha, nukshopa tok; yohmi kia anumpa auet vmi 
anumpuli hokvno okla ik haklo ki tok. 

10. Mihma, Chitokaka ma! nanta ko katiohmi la chi ho? 
achi li tok. Mihma Chitokaka yash ot, Wakaya cha, Ta- 
maskvs a ish onashke; mikma nana ish a kaniohma he a 
chim vlhpisa tuk vt moyuma, yvmmak 0 a chim annoa hi 
oke; vm achi tok. 

11. Mihma tohwikeli yomma shohpakali tuk a ak hopa- 
nayo hatuk o, si apehvt aya tuk ibbak ak osh sa halvlli ho, 
ayot Tamaskvs a ona li tok. 

12. Mihma hatak achvfa vbanumpuli nan vlhpisa ya isht 
al ahli, Ananaivs osh, Chu vhleha yvmma ai asha ka moma 
al im annoa achukma chatuk osh, 

13. Ayvt vm vla cha hikia mvt, Itibapishi li Sal ma ! ish 
hoponayashke, vm achi tok; mihma hvshi kanvlli makinli 
ho, vba chakalit ilap a pisa li tok. . 

14. Mihma, Hvpin tikba vhleha in -Chihowa yvt, chishno 
vt ilap o nan ahni ka ish ithaiyana he, mikmvt Ahli yumma 
ish pisa cha, yumma itakha ai anumpa ma ish hakla hi a 
chi atokoli tuk oke. 

15. Chishno vt nana ho ish pisa tuk, micha ish haklo tuk 
aiena kvt, hatak moyuma ka im, anoli chia ha chi mak oka. 

16. Yohmi kvt nanta katiohmi ho himak a ish ahchibali 
cho? wakaya cha, baptismot, Chitokaka ya pit hochihifot, 
nan chim ai ashvchika puta kvt kashofvt chi kvniashke ; 
achi tok. 

17. Atuk o yakohmi tok, falamvt Cheluselem ash vla lish, 
tempel anukaka ya vba pit ai anumpohonlii li mvt, sa holh- 
pokuna chohmi tok. 

18. Mihma yvmmak ash ot vno ya, Nana isht is si ai anoli ka, 
okla chim aiokpahancha he keyu hoka, tushpa, micha Che- 
luselem a chekosi ish akohchashke : vm ahanchi na pisa li tok. 

19. Micha wno ash ot, Chitokaka ma! chishno chi yimmi 
vhleha hatuk a aboha kvllo pit apittvt, sinakak puta ka, a 
fahami li tuk a, okla ithaiyanvshke. 

20. Micha Istefin atokowa chi -anolit im-issish hlatapa 
ka, vno ak kia itomasi ya hikia li tuk osh, yvmmvt illa chi 
ka, vihpesa ahni li mvt, yumma vbit maya ka, im ilefohka 
ya ishi li tok oke; achi li tok. 

21. Mihma, Hopaki pilla, .okla nan ik ithano vhleha aia- 
sha kak o pit chi chvffichi la chi hoka, ish ayashke; vm 
achi hokvno ; achi tok. 

22. Mia anumpa ilvppa vhli oe okla i haponaklo 
tok; atuk osh chitolit, Hatak yumma chohmi ka, yakni a ai 
isht ho kanchi, yummak okvt okchayvt anta he vihpesa keyu 
hoka, okla achi tok. 

23. Micha okla tahpvlvt 1 na fohka puta kash shoelit 
kampilvt, lukfi pushi aiena ka pehlit vba pilvt maya ma, 

24. Kvpituni chito yvt yummak ash o holihta kvllo ya 
isht ona chi ka, apesa mvt, anonti yummak ash fommi hosh, 
nan i ponaklo na, kaniohmi ho okla hvt isht anumpuli kvt 
yohmi fehna hatukma, ilap vt akostinincha chi kvt, miha tok. 

25. Mihma wak hakshup aseta chuhla ka, okla ishit tak- 
chi ma, Pal ash osh kvpitvni hvt bilikasi hikia tuk o, Lom 
hatak, micha nan vlhpisa yosh ai atokowa keyu ka, ish fum- 
ma he chim ai vlhpesa ho? im achi tok. 

26. Kvpitvni vt ilvppa haklo mvt ivt, kvpitvni chito ya 
ont im anolit, Nana ish kaniohmi kyt, ahah! ish ahnashke, 
ilvppvt Lom hatak oka; ahanchi tok. 

27. Mihma Kvpitvni Sa ash ot vla mvt, Chishno vt Lom 
hatak chia ho? vm anol, im achi ma, yummak ash ot, Yau, 
achi tok. 

28. Mihma kvpituni chito yash ot afalaminchi mvt, Ilap 
inli nan ahni hosh aya ilvppa, vlhtoba chinto ho isht ishi li 
tok, achi tok; mihma Pal ash ot, Amba vno vto si ai imoma 
yosh vtta li tok oke, achi tok. 

29. Yohmi ma yvmma nan į ponakla he tuk ash ot mih 
makinli ho, ai 1 filamoli tok; mihma kvpitvni chito ash kia, 
yvmmak okvt Lom hatak atuk a akostininchi, micha takchi 
tuk aiena hatuk osh nukshopa tok. 

30. Ont onna ma, kaniohmi ho Chu vhleha yvt anumpa 
ha onochi hatukma atokowa ka akostinimchi bvnna hatuk 
osh, isht talakchi ya 1 hotuffi mvt, na holitompa isht asha 
pehlichi vhleha, micha i nan apesa vhleha moyuma kvt itv- 
naha chi ka, apesa tok. Micha Pal ash isht ona cha itikba 
ya ont hilechi tok oke. 

CHAPTA XXIII. 


Pal vt isht il anumpuli, 1. 10 Pal vt atakla aboha kvllo foka tok. 
23 Pal vt nahullo miko Filiks a im ia. 


1. MIHMA Pal vt hochitoka vhleha ya ai okchifelit pi- 
hisa mvt, Hatak il itibapishi vhleha ma! im anukfila ai 
achukma biekvt Chihowa itikba ma ai ahanta li himak nitak 
fenvshke ; achi tok. 

2. Mihma na holitompa isht asha pehlichi Ananaivs ash ot, 
yvmma bilika hiohmaya tuk vt itih ha lvsalicha chi ka, miha 
tok. 

3. Mihma Pal ash ot, Chihowa yvt chishno ak o chissa chi 
hoka, holihta kvllo tohbi chia ka; nan vlhpisa yo nan isht 
vm ai apesa chi hosh ish asha mvt, anonti nan vlhpesa ya ai 
vlhpesa keyu ka, svssa hi a ish miha cho? im achi tok. ` 
4. Mihma a bilika hiohmaya tuk vt, Chihowa i na holi- 
tompa isht asha pehlichi a chik ahobalo ho? achi tok. 

5. Mihma Pal ashot, Iloh itibapishi ma! yvmmak okvt 
na holitompa isht asha pehlichi ya, ak akostinincho ke tuk 
oke. Chim okla talaia pehlichi ya ik ahobalot ish apami 
ná, achi hosh holihiso hoka, achi tok. 

6. Yohmi kia kashapa kvt Satusi okla yokma, anonti ka- 
shapa kvt Falisi yo akastininchi mvt, iwnaha itin takla ya 
tahpulvt, Hatak il itibapishi vhleha ma! vno vt Falisi sia, 
Falisi o ushi sia hoke ; illi falamvt tana he isht a sai yimmi 
hatuk mak o, nan vm ai asilhhvchi hoke; achi tok. 

7. Yumihchit anumpuli ma, itachowa anumpa kvt Falisi 
vhleha, micha Satusi vhleha aiena itin takla ya takakanli 
tok; mihma okla laua yvt ita kashapa tok. 

8. Satusi iksa yokvt falamvt tana hi vt takanli keyu, mik- 
myt enchil, micha shilombish aiena kvt iksho, achi hoka; 
amba Falisi yokvto tuklonchit yimmit anoli hoke. 

9. Mihma yahapa chīmto kvt takali tok; mihma holisso- 
chi vhleha, Falisi apehanchi kvt wakaya cha, anumpa ha 
isht ai isso fehnvt, Nan ik vlhpeso nana kia hatak ilvppa kil 

ai akostininchoshke ; amba shilombish okma, keyukmvt en- 
chil okma nana hosh im anumpuli tok okma, Chihowa ya 
kiloh itibo kashke; ahanchi tok. 

10. Mihma okla itachowa chinto kvt takali ma, kupituni 
chito ash ot, Pal a okla iti hulat nipli na ahni kvt, komunta 
myt, ont afovt mokofit im ishit, holihta kvllo ya ant foka chi 
ho, tvshka chipota vhleha ya i miha tok. 

11. Mihma yvmmak atuk ninak a, Chitokaka yvt ant a 
hikivt, Pal ma! na chi yukpashke, Cheluselem a is si ai 
anchonli hatuk okvt, chiyuhmit Lom ma atokowvt ish ai 
anohonla chi pulla akinli hoke; achi tok. 

12. Atuk o onnvt taha ma, Chu vhleha kaniohmi kvt iti- 
bai achvfvt anumpa kollo ile onochit, Pal a okla vbi ho ke- 
yukmvt ik impo, micha nana kia ik ishko ka chi kvt, mibiha 
tok. 

13. Mihmvt pokoli ushta ka atampa hosh anumpa yakoh- 
mi ka ikbi tok. 

14. Mihmvt na holitompa isht asha pehlichi, micha aso- 
nonchika puta aliena ka im ai vla mvt, Anumpa kvllo fehna 
ka il il onochi kvt, Pal a ke bokmvt nana kia ke po ka chi 


hoke. 
15. Yvmohmi hoka, himik a hvchishno, micha Bh i 


vhleha hvsh ai itapeha kvt, yvmmak atuk ak ọ anonti achuk- 
malit 1 shahlichit im ai asilbhucha chi ho chohmit, kvpitvni 
chito ya hvsh im anoli na, onna ha ma yvmma isht hvchim 
ayashke, yohmikma yvmmvt iluppa itomasi a ik lo ho e ba 
chi kvt pim vlhtaha yoke; achi tok. 

16. Mihma Pal in tek ushi yvt, ymma im aiechit maya 
ka haklo mvt, ivt holihta kollo a ont chukowa cha, Pal a im 
anoli tok. 

17. Mihma Pal vt kvpitvni vhleha ya achvfvt pit hoyo 
cha, Hatak himita ilvppa ilauet kvpitvni chito ya isht im 
ona, yommak oka nanasi kia im anola chi kvt in takanli -ho- 
ka; achi tok. 

18. Mihma yvmmak ash ilaueli cha, kupituni chito ya isht 
im ona mvt, Pal aboha kvllo fohka yak osh pit sa hoyo na 
ula li họ, hatak himita ilvppvt nanasi kia chim anola hi vt 

im asha batuk o, ilauet chim vla la hinla ka, vm ahni tuk 
oke: achi tok. 

19. Mihma kvpitvni chito yvt yvmmak ash ibbak a halvlli 
cha, naksika alumaka isht im ona mvt 1 ponaklot, Yvm- 
mak osh nanta mak o is sum anola chi kvt chin takanli ha- 
tuk o? achi tok. 

20. Mihma, Yummak oka achukmalit i shablichit im 
asilhhvcha chi ho chohmit, onnaha ma, Pal a ilauet ai itv- 
naha ya isht ish ona chi ka, chim asilhha chi kvt, Chu vhle- 
ha yvt itib ai achvfa tuk oke ; 

21. Yohmi kia chishno vto vlhpesa, chik im abno kashke ; 
yummak okvt hatak pokoli ushta ka atampa hosh, yumma 
im aiechi kvt ai asha hosh, yummvt anumpa kollo ya isht 1 
onochit, yvmma okla ik bokmvt nana kia vpvt, ishkot ik 
mayo ka chi, isht il apesa tuk oke; yohmi atuk osh himak 
a im vlhtahvt, anumpa falama ka auet chim a hoyot maya 
hoke; achi tok. 

' 22. Mihma kvpituni chito yvt hatak himita yash ant ik ia, 
im ahni mvt, nana ilvppa puta is sum anoli tuk vt hatak na- 
na kia, chik im anolo kashke ; im achi tok. 

23. Mihmvt yummak ash ot kupituni tuklot hoyo mvt, Ni- 
nak hushi kanvlli isht vlhpisa ont atuchinakma, Sesalia ilh- 
kola chi ka, tvshka chipota tahlepa tuklo, micha issuba o 
binili tvshka pokoli untuklo, mikma na halupa ishi mvt tah- 
lepa tuklo ho hvsh atahlashke. 

24. Micha Pal a, okla o bmilichit TT isht ayot, 
nahullo miko Filiks a isht im ona chi ka, nan vlhpoa ma, 
hvsh atahlashke, ahanchi tok, 

25. Mihmvt ilvppak o yakohmichit holissochi tok. 

26. Kilativs Lisivs vt nahullo miko holitompa fena Filiks 
a pit aiokpuchishke. 

27. Hatak ilvppa Chu vhleha yvt ishi tuk; micha okla 
vba he tuk o; ilvppvt Lom hatak atuk o haklo li mvt, tvsh- 
ka chipota pehlinchit vla lish, okchalinchi li hokuno. 

28. Micha kaniohmi ho okla anumpa onochi tuk okma, 
akostininchi ka sa bvnna mvt ilauelit ilap itvnahvt maya ka 
iba chukowa li tuk. 

, 29. Mihmvt yvmmak okvt ilap i nan-vlhpisa yak o anum- 
pa hvt isht im atoba hatuk o, akostininchi li tuk; yohmi kia 
isht ai illikmá, keyukmvt talakchikmá nana he imma hokvto 
ik onvtulo ke tuk oke. 

30. Micha Chu vhleha yvt hatak ash im ajechi wa ma- 
ya ka vm annoa mvt, ashalika pit chin chvffichi lishke, mi- 
cha anumpa onochi vhleha mvt, yvmma nana ho isht a miha 
hi vt im asha tuk vt, chishno chi tikba yak o a miha chi ma, 
aieninchit im apesa li tuk oke. Chi achukmakashke; achi 
tok. 

31. Mihma tvshka chipota vhleha yvt, yommak osh im 
vlhpisa tuk okvt, Pal a ilauelit ninak o isht ayvt Antipetis a 
isht vla tok. 

32. Ont onna ma yomma apihvt ia chi ka, issuba o binili 
tushka ya ashachi cha, falamvt holihta kvllo ya okla ona 
tok. 

33. Yvmmak ashot Sesalia ya al vla cha, holisso hash 
nahullo miko ya ant ima mvt, Pal ma ajeninchit ibbak fohki 
tok. 

34. Mihma nahullo miko vt holisso hash pisvt issa mvt, 
ulhti nana ho vttvt aya hatuk a i ponaklo tok; Silisia d 
atuk o akostininchi mvt, 

35. Anumpa chi onochi vhleha ak kia ai vla hok mak o, 
chi haklo lashke ; achi mvt Helot 1 nan ai vlhpisa chuka yak 
o, yvmmvt a foka chi ka, apesa tok oke. 


CHAPTA XXIV. 


Tatvlvs vt Pal a anumpa onochi, 1. 10 Pal vt isht il anumpuli. 
24 Pal vt nahullo miko tekchi ita tuklo ka Klaist isht im anum- 
puli. 

je Y UMMAK atuk 2 nitak tablapit taha ma, na holi- 

tompa isht asha pehlichi Ananaivs vt asononchika vhleha, 

micha hatak anumponli achvfa Tatvlvs hohchifo ho itapehvt 

„la na, yommak osh Pal a nahullo miko a nan isht im piei 

tok. 

2. Yummak ash pit hoyo na vla ma, Tatvlvs vt anumpa 
onochit ishtivt, Filiks holitompa fehna ma! chishno ak atuk 
mak o nukchinto fehnvt il ahashwa chatuk, micha chishno 
vt nan chimponna pulla ho, nan isht im ai ahli achukma 
fehna kvt okla ilvppa ai 1 yvmohmi chatuk oke. 

3. Nitak moma, micha kanima a mommchit yukpa fehna 
hosh, il aiokpanchi chatok oke. 

4. Himmakma achakalechit ak chin takobecho ka chi na- 
na kia, nuktanla chia hvt, anumpa tilofasi ish pi haiyaklok- 
bano, chim ai ahni lishke. 

5. Hatak ilvppvt, Chu vhleha yakni paknaka aiasha ka 
mominchit ai itin takla ma, nan isht ataklaiyamvt nan itacho- 
wa ma atohnochit aya mvt, Nasalin iksa ya in tikba hika yo 
e pisa hatuk oka. 

6. Tempel ma aieninchit yvmmvt ik akobalo bvnna ho, 
ilvppa il ishi kvt pishno pi nan vlhpisa yo, nan isht il im 
apesa chin tok. 

7. Yohmi tuk kia kvpituni chito Lisivs vt ayvt ant pi koh- 
cha cha, kollo fehnvt yvmmak ash pibbak a a kohchit eshi 
cha, 

8. Yvmma anvmpa al ikbichi vhleha yvt ayvt chishno a 
chim vla chi ka apehisa tuk; yvmmak oka chishno inlit im 
al asilhhvchi hosh, anumpa isht il ai ikbichi hatuk puta 
ilvppa ish akostmmcha chi hatuk oke, ahanchi tok. 

9. Mihma Chu vhleha hak kia pit ataklammvt nana kash 
yummvt yohmi tok'oka, ahanchi tok. 

10. Mihma anumpula chi ka, nahullo miko vt pit im 
abvuchi ma, Pal ash ot, Okla ilvppa nan im- apesvt ish ahanta 
afymmi kanohmi ka, chim akostininchi li hatuk osh, na yuk- 
pa fehna hosh isht ile anumpohonli lishke. 

11. Uba pit aiokpvchi la chi hosh, Cheluselem ia li chash, 

-nitak auah tuklo ka atampa keyu ka, ish ithaiyana hinla 
kama. 

12. Yohmi ka tempel anukaka ya hatak nana kia ai ita- 
chowvt ahanta li, micha smakak puta, micha tumaha aiena 
ka okla ha ai ilhkolichit ahanta li, okla sa pisa tuk 
keyu, 

29 

13. Mikmvt nana ka anumpa ma himonasi a okla isht a 
sal onochi tuk vt atokola he keyu hoke. 

14. Amba ilvppak o chim il anohonli li, vno nana puyuta 
nan vlhpisa holisso, micha hopaii vhleha i holisso aiena, a 
holihiso tok moma ka, yimmit iksa inla yọ okla achi hatuk 
oka, an tikba vhleha in Chihowa ya yakohmit aiokpahanchi 
li mvhlishke. 

15. Micha, ahli mikmvt ik ai ahlo, moma illi yvt tana hi 
a, yumma ilap ak kia yohmi, okla ahni akinli hoka, vno vt 
Chihowa ya pit anukchieto lishke. 

16. Yohmi hatuk o Chihowa, mikmvt hatak puta aiena 
itikba ya chukush mvt yoshoba iiksho bilia hosh ahanta la 
chi kyt achunanchi li chatuk oke. 

17. Yvmmak a tok a afummi kanohmit taha ma, na hoth- 
pila vm okla ha isht im aya li mvt, vba pit isht aiokpvchi 
puta aiena ka isht vla li tok. - 

18. Mih ho yvmmak o Chu kaniohmi Asia minti kvt okla 
laua yokma, keyukmvt a yahapa itin takla yokmá nana keyu, 
tempel anukaka yo, nahullochit vm vlhtahvt anta li ka, sa 
pisa tok. 

19. Yvmmak osh chi tikba ma, ant maya tuk osh nana 
kia isht sa mihacha hi vt im asha tukmvt acha he 
tuk. 

20. Yonma keyukmvt ilvppa maya kak inli kia vno vt 
nan ai apesa itikba hikia li ka, nan ik vlhpeso nana kia vm 
ai akostininchi tukmvt, ik miha. 

21. Amba yumma itin takla hikia li mvt, ili tani yako 
isht tahpahanli li tuk, anumpa achvfa ilvppa illa tok o, 
himak nitak a hvchishno vt hvs sum asilhhvchishke : achi 
tok. 

22. Mihma Filiks vt ilvppa puta haklot, na yakohmi 
puta kash achukma fena ai akostininchi mvt, Kvpitvni 
chito Lisivs ak osh vla hokmak o nana hvchim a kaniohmi 
ya okluha hvchim akostininchi lashke ; achi mvt, im acha- 
kalechi tok. 

23. Micha kvpituni hvt Pal a apesvcha chi, yohmi kia 
fohacha he, mikmvt it ithvna ka vhleha yvt, nana ant isht im 

vtta, keyukmvt im ai itanowvt maya ka, ik im olabo ka hi a, 
im apesa tok. 

24. Yvmmak atuk a 1 himak nitak kanohmi ho, Filiks vt 
tekchi Chu ohoyo Tusila ya ilauelit vla mvt, Pal a pit hoyo 
cha, Klaist a 1 yimmi imma ka'im a haponaklot chieya tok. 

25. Yohmi na yvmmak ash ot, ai ahli, mikmvt ile nukta- 
lanli, micha nan-vlhpisa hi vt mihinti aiena ka isht anumpo- 
honli ma, Filiks vt wvnihinchi mvt, Himak okvno ish iashke, 
nitak vt vm vlhpiesa hok mak osh pit chi hoyo la hi oke; 
achi tok. 

26. Micha Pal vt tuli holisso kia ima na, 1 hotofa hinla 
ka im ahoba tok; yohmi hatuk osh chekosikma pit hoyo 
cha, itim anumpohonli beka tok. 

27. Yohmi tuk kia yvmmak atuk a, afummi tuklo taha 
ma, Pashis Festus vt Filiks vlhtobvt hikia tok; mihma 
Filiks vt Chu vhleha ya yukpali bunna kvt, Pal vt talakchi 
na, Issvt la ok. 


CHAPTA XXY. 
Chu okla hvt Festvs itikba hielit, Pal a anumpa onochi. 


1. Y OHMI tuk o Festvs vt ulhti ha vla tuk a, nitak 
tuchma ont ia ma, Sesalia ya vttvt ivt Cheluselem a ona 
tok. 

2. Mihma na holitompa isht asha pehlichi, micha Chu 
vhleha į hochitoka aiena kvt, yvmma Pal a ai isht im anoli 
cha, nan im asilhha tok. 

3. Micha im aiokpanchi cha, yummak ash Cheluselem a 
vla chi ka, pit hoyo na, takla im aiechit vba chi kvt, im 
asilhha tok. 

4. Yohmi kia Pal vt Sesalia yak inli ho anta pulla he, 
micha ilapo akinli mvt chekosikma, yvmma ia chi kvt, 
Festvs vt miha tok. 

5. Yohmi hoka hatak vlhpisa hvchi takla maya Kvt si 
apihvt ik ia cha, nan ik achukmo kvt a takanli hatukma 
hatak ilvppa ont ik atokolí; achi tok. 

6. Micha yvmmak ash takla ahanta na, nitak pokoli ka 
ont atampa ma, ivt Sesalia ya ona tok. Atuk osh ont onna 
ma, nan apesa ajasha ya om binili mvt, Pal a isht vla hi a, 
miha tok. 

7. Atuk o yvmmak ash ot vla ma, Chu vhleha Cheluse- 
lem mintit vla tuk vt, afoluplit hiohmayvt anumpa laua, 
micha okpulo fehna ho, ai ikbichit Pal a onochi mvt, yum- 
mak ash ai atokolit ahlicha he keyu ki tok. 

8. Mihma ilapo mlit isht il anumpulit ahanta mvt, Chu 
okla i nan vlhpisa, micha tempel, mikmvt Sesa yak okma 
nana kia, nana ka isht ai 1 yoshoba li iksho kvmohmishke, 
achi tok. 

9. Yohmi kia Festvs vt Chu vhleha ya yukpali bvnna 
kvt, Pal a afalammchi mvt, Cheluselem a ish ona cha, sa 
tikba hikwt ilvppak atuk puta kvt nan isht chim vlhpisa 
hinla cho? achi tok. . 

10. Mihma Pal ash ot, Nana vm ai vihpisa he ai vihpesa 
mak o, Sesa vt ai asht nan apesa yo hikia lishke; Chu okla 
hoka nana ik achukmo nana kia, al 1 yvmohmi li iksho ka, 
chishno vt ish ithaiyana fehnvshke. 

11. Uno vt anumpa kobvfå sia hokma, keyukmvt isht al 
illa he vlhpiesa kaniohmi ho a si yumohmi tuk okmvt, ik 
sullo ka hi a ak ahnoshke, Amba ilvppa puta kvt takali ho 
anumpa ma yakohmi kvt a sai onochi keyu hokmvno, hatak 
nana kia sasht ibbak ma ik fohko kashke, Sesa ya achakvlit 
pit im anoli li mak oke, achi tok. 

12. Mihma Festvs vt nan itibai apesa vhleha ya itim 
anumpulit issa mvt, afalaminchit, Sesa yak o ish im anoli 
mak ọ? Sesa yak o ish im iashke, achi tok. 

13. Atuk o nitak kanohmit taha ma, miko Ekilipa, micha 
Banisi ita tuklo kvt, Festvs a aiokpuchit aya hosh Sesalia 
ya itvlachi tok. 

14. Micha yvmmak ash ant ashwa na nitak kanohmi ma, 
Festvs vt Pal nana im a kaniohmi ya, miko im anolit, 
Hatak achvfa kvt talakchi na, Filiks vt issvt ia tok a 
ashvshke. 

15. Mihi yo Cheluselem ont anta li ma, na holitompa 

isht asha pehlichi vhleha, micha Chu in tikba vhleha aiena 
kvt nan im apesakbano, ahnit vm anoli tok. 

16. Mihma afalaminchit, Anumpa onvtula tuk vt anumpa 
onochi ya nashuka bika ita sanali keyu, micha nana isht 
a kaniohmi nan ash onvtula tuk vt, mihma isht 1l anumpula 
he mvt, ik im vlhpeso kisha ka Lom okla hvt hatak nana 
kia illi issa, im ai vihpesa chatuk keyu hoke ; im achi li tuk. 

17. Yohmi hatuk o ilvppa okla ai vla ma, ahchiba iksho 
ont, onna ma, nan apesa ai ọ binili ya o bmili lish hatak ash 
isht kohchvt vla chi ka, apesa li tok. 

18. Mihma anumpa onochi vhleha yvt wakayvt hieli mvt, 
yakohma chi ka ahni li tuk amo, achvfali kia isht ik onocho 
ki tok. 

19. Amba ilapo vba pit anumpuli isht a tobvt maya, mik- 
mvt Chisvs illi tok, yummak o Pal ak osh yvmmvt okchaya 
kak pulla, miha kak 0; yvmmak o anumpa isht onochi tok. 

20. Mihma anumpa yvmma chohmi ka, nan ai anukfilhi ak 
ithano hatuk osh, Cheluselem ak o ona cha, yvmmak ọ 
ilvppa puta kash ot nan isht im ai vlhpisa hinlakma, nana ka 
1 ponaklo li kuno. 

- 21. Yohmi kia Pal vt anumpa ha Akvstvs vt atoshowa. 
ka, hakla he pulla ho ahni ma, apesanchi tuk o Sesa ya pit 
in chvffchi la he vt miha li tuk oke; ahanchi tok. 

22. Mihma Ekilipa ash ot Festus a, Uno ak kia hatak yvm- 
ma 1 haponaklo la hinla, im achi ma; Onna ha mak o; ishi 
haponaklashke ; achi tok. 

23. Atuk o ont onna ma, Ekilipa, micha Banisi alena kvt 
shema chinto fehna hosh itvlachi cha, kupituni hochitoka. 
vhleha, micha hatak holitompa vhleha tvmaha asha tuk a, 
ai itapeha cha ai asht na haklo ya pit abeha ma, Festvs im 
anumpa ho Pal a isht kohchit vla tok. 

24. Mihma Festvs ash ot, Ekilipa miko, micha hatak pi 
apehvt ilvppa hvsh maya kvt momvt hatak ilvppa, Chu okla 
laua yvt moyumvt, yummak okvt himmakma okchayvt ahanta 
na ahchiba he vlhpesa keyushke, ahanchit Cheluselem, mi- 
cha ilvppak inli aiena ka, ai vm vla beka tuk mak o, hush 
pihisvshke, 

25. Yohm kia nana ho isht ai illa he vihpesa ka yumoh- 
mi tuk keyu; micha ilapo akinli mvt anumpa ha achakalin- 
chit Akvstvs a im anoli mak atuk o, akostininchi li mvt, pit 
chvfāchi ka vm-anukfihinla tuk okano. 

26. Mih hosh nana ho yvmma ai isht, a shahli ha pit i 
holissochi li fehna hi vt ik svm iksho: yohmi hatuk osh nana 
im asilhhvchi yak osh asht issa ha yokmvno, nanasi ka ho- 
lissochi la he vt vm asha hinla kak osh kohchit hychi tikba, 
micha chishno ak o fehna kak o chi tikbi ya ant hilechi 
lshke, miko Ekilipa ma! 

27. Anumpa mvt isht ai onòtula ka atokowa ma anoli 
ka aieninchi ho keyu kvt, aboha kollo foka ya pit chvfficha 
he vlhpisa keyu ka, vm ahoba hokvt; ahanchi tok oke. 

Pal vt Ekilipa a itikba hikivt kaniohmit aya chatuk puta kvt anoli, 1. 
12 Pal vt vbanumpuli toba tok vt anoli. 


1. M IHMA Ekilipa ashot, Chishno isht ish il anumpula 
chi kvt, chim vlhpesvshke, Pal a im achi tok. Mihma Pal 
ash ot ibbak a pit fahummi mvt, isht il anumpohonli tok. 

2. Chu vhleha yvt anumpa isht a sai onochi tok imma 
puta ka mominchit himak nitak a, chi tikba hikivt isht il 
anumpohonli la chi kvt, na yukpvt vm anukfihinlvshke, miko 
Ekilipa ma ! 

3. Chu okla 1 nan vlhpisa puta, micha anumpa ai isht 
itachowa puta aiena ka, chishno vt chimponna pulla hatuk 
mak o; yohmi hoka achukmalit a haponaklokbano, chim ai 
ahnilishke. 

4. Ùlla sa tomba tok takla, yvmmvt vmmona ka vno vm 
okla talaia ai itin takla Cheluselem ak a tok oka, nana a ka- 
niohmit mihinti li puta ka, Chu vhleha yvt momvt itha- 
nvshke. 

5. Ummona kash inli ho, svthanvt isht auehinchi tok, 
yummak osh vbanumpa isht pim iksa apissali kvt moma 1 
shahli, Falisi yosh ahanta li tok a, anola hinla chishke. 

6. Micha Chihowa yvt hvpin tikba vhleha ya anumpa 
ima tok a, a yimmi hatuk pulla hosh himonasi a hikivt nan 
vm vlhpisa mak oke. 

7. Anumpa tok yvmmak o pisa ka, aiahni hosh pim okla 
auah tuklo kvt nitak, ninak puyuta ka Chihowa ya pit aiok- 
pahanchi na bilia hoke. Na pit ai ahni yvmmak pulla ho, 
Chu vhleha yvt anumpa isht a sai onochi hoke, Ekilipa 
miko ma! 

8. Chihowa yvt illi puta ka tanicha hi a, katiohmi ho 
ayimma he keyu nana ho hvchim ahoba cho? 

9. Uno vt Chisvs Nasalet vtta hohchifo ha 1 sanalit nana 
ka lauachit a si yvmohma he tuk oka, ahnit il anukflli li 
mvhli tok. 

10. Mihmvt na yvmmak ash Cheluselem a ai yvmihinchi 
Ji akinli tok; micha na holitompa isht asha pehlichi vhleha 
yvt vm apesa hatuk o, vbanumpuli lauachit aboha kollo pit 
apihinta li tok ; micha okla vba chi ka vno vt vlhpesa, ahan- 
chi li tok. 

11. Micha sinakak puta ka ai ilbvshahanchi li mvt, Chi- 
howa pit ik ahobalot anumpula hi a, atushpalihinchi li tok; 
micha yohmi ka 1 nukkilli li fehna hatuk osh issikkopali kvt, 
yakni inla tvmaha puta kak kia isht aya li tok. 

12. Yummak o na holtompa isht asha pehlichi vhleha 
yvt atokowa, anumpa kvllo ai ahli achukma ka vma na, ieshi 
hosh Tamaskvs a ia hosh aya li tuko, 

13. Ont tubokolik fehna, hina takla ya, tohwikeli vba 
minti kvt shohmalali kvt hvshi a imaiya hosh, tommit vno, 
micha si apehvt nowvt aya tuk aiena kash a folupli na, pi- 
hisa li tok oke, miko ma! 

14. Mihma momvt aka ont pi kaha ma, anumpa hvt vm 
anumpuli kvt, Heblu anumpa yo Sal, Sal ma! nanta katioh- 
mi ho is svlbvshali cho? Na halupa puta ho pit ish hvhli 
kvt chi palummi hoke ; ahanchi na haiyaklo li tok. 

15. Micha, Kvta chia hoh cho. Chitokaka ma! achi li 
tok. Mihma, Uno akosh Chisvs ish issikkopali a sia hoke. 

16. Yohmi kia chishno a vbanumpa isht vtta, mikmvt 
naha ish pisa tuk ilvppa, micha nana chim ottvninchi likma, 

yvmma puta ka ish anohonla he aiena ka, chikbi la chi, apis- 
sali iluppa pulla hosh chi haiaka li hatuk oka; wakayvt 
chiyi a isht ish hikiashke. 

17. Okla ha, micha oklushi nan ik ithano vhleha aiena ka 
akohchit chi hlakofichi li hatuk okvt. 

18. Yvmmak oka į holhponayo ha fatummi, anonti ai 
= okhlihka ya a filummichit tohwikelika ya isht onvt, micha Se- 
tvn apehlichi a akohchit Chihowa ya isht ish im ohona na, 
nan ai ashvchika puta isht a akashofa ka, micha vno a yim- 
mika pulla hosh isht kashofa tok puta ka, iba takla ai ahanta 
aiena ma, ahayucha chi mako himak a pit chi chvfiihinchi 
lishke ; achi tok. 

19. Yohmi ma vba mintit haiaka kash ik im antiot ahanta 
li tok keyushke, miko Ekilipa ma ! 

20. Amba ile kostininchi cha filemvt, Chihowa ya okla im 
ona cha, ile kostininchi yvt a yohmi ai vlhpiesa ho yumoh- 
mit alasha hi a, vmmona ka, Tamaskvs, mikmvt Cheluselem, 
micha Chutia yakni afullota moma aiasha ka mominchit im 
anoli li mvt, anonti oklushi nan ik ithano vhleha ma im a- 
nohonli li tok oke. 

21. Yakohmi puta pulla hatuk mak o, tempel anukaka 
ya anta li ho, Chu vhleha yvt sashi cha, svbi bunnut maya 
tok. 

22, 23. Chihowa yvt si apelahanchi hatuk mak o, hopaii 
vhleha, micha Moses aiena kvt nan a kaniohma he, Klaist vt 
illvsha he, micha yvmmak osh illi tani ka tikba he, micha 
okla hash, mikmvt okla nan ik ithano vhleha aiena ka toh- 
wekeli ka 1 haiakvcha he a, ahanchi tok a, yumma nan isht 
inla yo miha keyu hosh asvno, micha chipunta aiena ka im 
anohonli kyt, himak nitak a sa moma hoke, ahanchi tok. 

24, Yakohmihchit isht il anumpohonli ma, Festus vt chi- 
tolit anumpulit, Pal, chi tasimboshke ; holisso. chimponna 
fehna kak osh isht chi tasimbo hoke; achi tok. 

25. Mihma, Sa tasimbo ho keyushke; amba anumpa ai 
ahli, anumpa kostini yo anumpohonli li hoke, Festvs holi- 
tompa fehna ma ! 

26. Miko vt ilvppa puta ka ithaiyana bo, itikba ma hikivt 

nukwaya ikshot anumpuli li akinlishke. Nana ilvppak okvt 
chukbika yo a yvmohmi tok keyu hoka. A yakohmi puta 
kvt achvfona kia in luma keyu ka, vno vt akostininchi li 
hoka. 

27. Miko Ekilipa ma! hopaii vhleha im anumpa ha chi 
yimmi cho? Chi yimmi ka ithana lishke, achi tok. 

28. Mihma Ekilipa ash ot Pal a, Ubanumpuli toba la hi a 
is si anukfokichi naha fehnushke ; im achi tok. 

29. Mihma Pal vt, Chishno ak o bano keyu, amba himak 
nitak a sa haklo kvt moyumvt naha fehna cha, anonti fehna, 
vno ak o chiyuhmi hosh, amba talakchi yakohmi kano keyu 
hosh, hvsh aiasha hi a, Chihowa ya pit im asilhha li hoke; 
achi tok. 

30. Yakmihchit anumpulit issa ma, miko vt, nahullo miko, 
micha Banisi, mikmvt apehvt chieya tuk aiena kvt wakaya 
tok. 

31. Micha naksika onvt taba mvt, Hatak ilvppvt isht ai 
illa he, micha isht a talakcha he ai vlhpesa nana ka, nana ho 
a kaniohmi kvt ikshoshke ; achit itim anumpuli tok. 

32. Mihma Ekilipa vt, Hatak ilvppvt 1 holhtufa hinla tuk, 
Desa ako achakalit im anola chintuk keyu hatukmvt; Fes- 
tvs a im achı tok oke. 


CHAPTA XXVII. 


Pal vt peni fohkvt Lom pila ia hosh aya, 1. 14 Mahli kvllo vt peni 
a onvtula. 39 Yakni a ont ahayuchi cha okla hlakofi. 


1. MICHA peni fohkvt Itili ya il ona hbi ą ai vlhpisvt 
taha ma, Pal, micha aboha kvllo fohka inla kaniohmi aiena 
ka, tvshka chipota Akvstvs ai itapeha 1 kupituni, Chulivs 
hohchifo ho ibbak fohki tok. 

2. Mihma Hlessalonika tumaha Masetonia hatak, Alista- 
kus vt piba foka hatuk o, Asia ya pit lapalika okla e maya 
chi mak osh pim anukfila hosh Atlemitivm peni yo pit il 
vlbeha mvt il ilhkoli tok. 

3. Atuk osh ont onna ma, Saitun a ont il ataya tok; mih- 

ma Chulws vt Pal ai kana fehnvt isht aya mvt, 1 kanomi 
vhleha aiasha ka ona cha, impa hinla chohmi ka, im apesa 
tok. 

4. Atuk o yumma asht il ilhkoli mvt, mabli hak osh ai 
isso hatuk o Saipilvs a nutaka il aya tok. 

5. Micha Silisia, mikmvt Pafilia aiena okhvta ha pit il a 
hlopulli mvt, Lishi yakni, Maila tvmaha ha e la tok. 

6. Mih ho yvmmak o Aleksantia peni yvt Itili ya ia hosh 
aya na, kupituni hvt pisa cha, yummak o pishno ash pit pi 
apitta tok. 

7. Mibma svlahvt il itunowa na nitak kanohmi hosh, Nai- 
tvs a ont kil i chapo kisha chiyuhmi ho, mahli hak osh pi 
a sanalı hatuk o Salmoni i chapa ka Klit ak o nunta asht il 
aya tok. 

8. Micha yvmmak ash ont kil aiyo chohmi hosh, peni ai 
ataya achukma hohchifo ho e la tok; yvmmak o bilika yo 
Lesi tumaha hvt talaia ha tok. 

9. Atuk o ahchiebvt taba, micha nahullochi hyt ai issa- 
chi ha ya tuko, himak okak heno peniisht aya ka ai achuk- 
ma he keyu hatuk o, Pal ash ot nani miha tok. 

10. Mihmvt, Hatak puta ma! himak okhvta aya ka nana 
kut ai okpulo kvt kvnibia fehna chishke, vlhpoyak, micha 
peni aiena kak bano keyu ; amba hvpim ilhfiopak vt aiena chi 
ka akostininchi lishke ; im ahanchi tok. 

11. Yohmi kia kvpitvni hash ot, peni vt immi hatuk, mi- 
cha isht aya pehlichi aiena kak 01 yimmi kvt, Pal vt nana 
anumpuli tuk a, im 1 shahli tok. 

12. Micha peni ai ataya yokvt hvshtula ya aiasha achuk- 
ma keyu hatuk 0, yvmma asht achakvlit ivt kaniohmi kia 
yohma hinlakmvt, Finisi yummak okvt Klit peni im ai ataya 
yosh falvmmi im okvtula imma pit bachayakmvt, anonti oka 
mahli im okvtula imma ma pit hikia ho, ona cha hvshtula 
ya yvmmak o okla asha hi a, miba kak osh laua kvt i shahli 
tok. 

13. Atuk o oka mahli hvt lomvt mabli ma, okla nan 
ahni tuk vt im vlhpesa, im ahoba mvt, hotofi cha, Klit pit 
a bilikasit peni isht aya tok. 


ma 


CIA TANNE 461 


14. Yohmi tuk kia yvmmak atuk a hopaki keyu ho, 
mahli kvllo fehna tobvt, Yulaklitun hohchifo hosh ai isso 
tok. 

15. Mihma peni vt atapuchit kunia cha, mahli ha a sana- 
lit ia he keyu ma, ant shalit isht ik-aya, il ahni tok. 

16. Mihma shalit ishtia ma, yakni tashaiyi achvfa Kilati 
hohchifo ho nutaka ona ma, penushi yak osh palvmmi ho 
isht e mihinti tok. 

17. Yvmmak ash o okla hvlat ishi mvt, apelvuchi kvt peni 
chito ash afohlit takchi mvt; anonti ik yohmokma, okchv- 
nak ont ai issa hinla ka, nukshopa kvt na huta ha ai akuchi 
na shalit isht aya tok. 

18. Atuk o mahli kvllo ka e takakanlit aya fehna hatuk 
0, ont onna ma, peni a okla shohhvlachi tok. 

19. Atuk osh nitak ont atuchina ma, pishno pibbak 
akinli ho peni isht talakchi ya ishit kocha pit e kampila 
tok. 

20. Micha nitak kanohmi ka, hvshi, mikmvt fochik nana 
kia ik haiako ma, anonti mahli kvllo mvt atampa fehna hosh 
pı onvtuyula ma, pi okchaya he pit ahomba kash ot, momvt 
pi kuna tok oke. 

21. Yohmi kia okla ik impo ho hopakit taha ma, Pal vt 
wakayvt itin takla hikia cha, Holitopa vhleha ma! vno ak o 
hvs sa haponaklo tukmvt, Kilati a hvchik a hotofo ke tuk 
osh, nan okpulo, micha nan kvnia aiena ilvppa hvchik peso 
ka he tuk oke. 

22. Yohmi kia hatak hvsh achvfona kia im Uhfiopak vt 
a kvnia chi keyu, amba peni ak illa chi hoka, hvchi yukpa 
hi a hvchi miha lishke. 

23. Himak ninak a Chihowa yummak 0 immi sia hosh, 
mihi yo ım atihiya li yatuk mak o, im enchil vt sa tuma ya 
hikivt, 

24. Pal vt ik chi nukshopo kashke. Sesa itikba ya ish 
ona chi pulla hoke; mikmvt Chihowa yvt ai itapehvt peni 
isht hvsh aya ka, yvmma mominchit chima hoke; ahanchi 
tuk oka. 

25. Yumohmi hoka holitopa vhleha yvt na huchi yuk- 

pashke; nana vm annoa tuk fena kvt ont vihpiesa chi ka, 
Chihowa 1 sai yimmi hoka. 

26. Yohmi kia yakni tashaiyi kaniohmi ho, ont iloh 0 
hlatapa chi hoke; achi tok. 

27. Yvmohmi tuk o ninak vt ont isht auah ushta mak o 
Atelia okhvta ha e fullokahanchi na, ninvk iklvnna foka ma, 
peni isht aya vhleha hash ot yakni nana mak o pit bilika ona 
ho, im ahoba tok. 

28. Micha oka ya apesa mvt, ashatvpa pokoli tuklo 
ho akostininchi tok; atuk osh achakvlit ivt mishema ona 
mvt, anonti apesa ma, ashatvpa auah tahlapi na pisa 
tok. 

29. Mihmvt tuli hochito ka ont ai issa hinla kvt, okla 
nukshopa kvt, yakni yichifi ya ushtat peni hasimbish a pit 
al okvchi mvt, onnakbano ahnit alasha tok. 

30. Mihma peni chito isht aya vhleha yash ot peni chito 
ya a kohcha wihvt yihlepa chin cha, penushi yash okhvta 
ha pit oka talali mvt, yakni isht yichifi ya peni chito itikba 
ya pit al oka kapulla hi a ahoba ma, 

81. Pal vt, kvpitvni, micha tushka chipota vhleha ajena 
kash, Yakohmi kak osh peni chito anukaka ya maya ho ke- 
yukma, hvchi okchaya he keyushke; im achi tok. 

32. Mihma tvshka chipota vhleha yvt peni ushi isht- 
talakchi ya chanlit hokofi na akia tok. 

83. Atuk o onnvt mihinti ma, Pal ash ot, momvt impa 
hinla ka, im ahni mvt, Nahullochit hvsh ahashwa cha, nana 
kia hvchik impo mak o himak vt nitak ont isht auah- 
ushtushke. 

34. Yohmi hoka nanasi hvsh impa hinla ka huchim ahni 
lishke. Ilvppak o hvsh ai okchaya chi mak okvt; hush 
achvfona kia chi noshkobo ha pashi vt ai akia chi keyu mak 
oke; achi tok. 

35. Yakohmihchit anumpulit tahli mvt, puska ya eshi 
cha, moma itikba ya Chihowa pit ai aokpachi tok; micha 
tushtuli mvt, impvt ishtia tok. 

86. Yohmi ma momvt yukpa chukma mvt, yvmmak ash 
kia okla impa tok. 

37. Micha peni il alhto kvt e moma kvt hatak tahlepa 
tuklo cha pokoli untuklo akucha hannali il aiena tok. 

38. Micha impa kvt okla ont im vlhpesa mvt, onush a 
okla okhvta pit oka hlahlit peni a shohhalali tok. 

39. Atuk ọ onnvt taha ma, yakni ya okla ik ithano ki 
tok; yohmi kia okhvta filumminchi yvt vhli hvt auet asha 
ho, okla pit pisa mvt, yohma hinla yobakma, yumma peni 
ya ont fohka chi kvt okla im anukfila tok. 

40. Micha isht yichifi ya okla kohchit aiowa mvt, okhvta 
ha okla im ile kaiyanchit peni isht afana isht talakchi a 
hotofi cha, nan tohbi shvpha wishakchi fehna takali ya 
mabli ha pit a asanalichit vba takalichi mvt, oka vhli pilla 
ka, okla ia tok. 

41. Micha okhvta tuklo ai itafama ya pit vlhto cha, peni 
ash yakni ont on talali tok; mihma ibbish imma kuto a 
kvllot kvnia cha ilhkola he keyu hosh talaya ma, amba 
hasimbish pila hamo oka banvtha kollo fena kvt okpvnit 
kanchi tok. 

42. Mihma tvshka chipota vhleha hash ot aboha kvllo 
vlhpita yatuk a vba hinla, yommak keyukma, kanima mvt 
okshonullit kohcha cha, hlakofa hinla ka, anumpulit maya 
tok. 

43. Yohmi kia kvpitvni hvt Pal a okchalinchi bunna 
hatuk osh, okla nan ahni tuk a im olvbbi tok; mihmvt 
kanima hosh okyohla hinla kak osh tikba okati ha pit 
oka kahvt kocha ona chi ka, 

44. Mikma inla kanimi kvt iti busha yo ọ binohli ma, 
kanimi mvt peni pahlahli yak ọ o binohla chi ho, miha tok. 
Mih hosh yakohmi tok; momvt nana kaniohmi iksho hosh 
yakni ya, okla onvt hlakofi tok oke. 


CHAPTA XXVIII. 


Pal, micha apehvt aya tuk aiena kash okla nan ik ithano vhleha hyt 
i kana fehna; 1. 8 Pal vt yakni tashaiyi abeka aiasha tuk a laua 
ho hlakofichi. 16 Pal vt Lom a vla mvt, Chu okla ha vbi isht im 
anumpuli. 

1. MICHA okla hlakofi mvto yakni tashaiyi vt Milita 
hohchifo hatuk o akostininchi tok. 

2. Mihma okla nan ik ithano vhleha yvt pi kana kvt peh 
chohmi tok keyu; mihma uhumba hatuk, micha kapvssa 
aiena hatuk oka, okla luak oti cha, mominghit pehlichit 
pishi tok. 

3. Mihma Pal vt iti chipunta laua itahobit, sholit luak a 
ant itoyashachi ma, sinti okpulo fena yvt luak lvshpa ka 
vttvt kohchvt, ibbak a apakfoa tok. 

4. Mihma sinti okpulo fehna yvt ibbak a a takanli na, 
oklushi nan ik ithano vhleha yash ot pisa mvt, Ik kaniohmi 
kia hatak ilvppvt hatak bika vbi pulla tuk osh, okhvta ho- 
kuno 1 hlakofi tuk nana kia, na palummi ak okvto okchayvt 
ik anta, ahni keyu hoke; ilap bika itim achit maya tok. 

5. Mihma sinti yash fahlit luak pit ituchi mvt, nan ik ka- 
nihmo ki tok. 

6. Yohmi kia shatalikma, keyukmvt ashalika illit aka 
itulakma nana chi kak o, im ahobvt maya tok; yohmi tuk kia 
okla pisa na hopakı ho, nan ik 1 kanihmo ho pisa mvt, inlvchit 
im anukfila mvt, yummak ash nan isht-ahullo hoka, achi tok. 

T. Yakni yvmmak oka yakni tashaiyi ya apehlichi Pvb- 
livs hohchifo ho, im osapa yosh talohmaya tok. Atuk osh 
yummvt pi kana achukmvt pehlichit pishi.na, nitak tuchina 
il ashwa tok. 

8. Atuk o yakohmi tok, Pvblivs iki vt yvnha, micha is- 
sish ika aiena ho isht abeka hosh ittoyula tok; atuk o Pal 
vt yvmmak ash ont iba chukowa cha, vba pit anumpulit 
ibbak a isht umbitepa mvt, hlakofichi tok. 

9. Ilvppvt a yakohmi ma inlaka ak kia, yakni tashaiyi 
yvmma abeka maya tuk vt ai vlvt hlakehofi tok. 

10. Micha yvmmak okvt nan isht a holitopa laua ka isht 
pi holtobli tok; micha kocha il ilhkoli ma, nana kia isht 
aya he vlhpesa puta ka okla pi shaliichi tok. 

11. Mihma hvshi tuchina kvt taha ma, Aleksantia peni 
yosh yvmmvt yakni tashaiyi yak o hvshtula ya takanli tok ; 
micha hohchifo mvt Kasta, mikmvt Palvks aiena hosh lapali 
ho, pit vlhtot il ilhkoli tok. 

12. Micha Sailekus a ont il ataya cha, yvmma il ashwa 
na nitak tuchina tok. 

13. Yvmma asht e minti mvt apakfompvt mihintit Lichi- 
vm a e la tok; atuk o ont onna ma, oka mahlit mahli ma, 
mintit nitak ont atukla ma, Putioli, ya e la tok. 

14. Yvmmak o il itibapishi vhleha ya ant il ahayuchi ma, 
takla e maya na nitak untukla chi ka pim ahni tok; yohmi 
ma Lom pila imma pit il ilhkoli tok. 

15. Mihma yvmma asht il ilhkoli ka, il itibapishi vhleha yvt 
pi haklo mvt, Api Folvm, mikmvt Ai-impa chuka tuchina heli 
ka ai vhli kak ọ, ant a pi afamvt itvnowa tok, Pal vt ymma 
pisa mvt, Chihowa ya, yakoke, pit im ahni mvt, ayiminta tok. 

16. Atuk o Lom a okla il ai vla ma, kvpitvni hvt aboha 
kvllo vlhpita yatuk a nan apesvchi i kvpitvni ha ont ibbak 
fohki tok; amba Pal ano ik yohmí im. ahni na, ilap bano 
hosh isht aya tuk tvshka chipota ya awant anta tok. 

17. Atuk o yakohmi tok, nitak tuchina ont taha ma, Pal 
vt Chu hochitoka vhleha ha hoyot itahobi tok; micha 
itahoba ma, Hatak ıl itibapishi vhleha ma! vno vt okla ho- 
ka, micha pin tikba nana a kaniohmi a puta kia nana im ai 
isht a kaniohmi li kvt iksho nana kia, Cheluselem a vttvt 
talakchi yosh Lom okla ha ibbak fohka li hokvno. 

18. Atuk o yvmmak ashot okla achukmalit vm asilhhv- 
chit taiyahli mvt, isht ai illa he vlhpesa mvt, si a takali keyu 
hatuk oka okla a hotofa he tuk. 

19. Yohmi kia Chu vhleha yvt yumma a sanalit anumpuli 
ma, vno vt ik kaniohmi kia, Sesa ya im anoli la hi vt, vm 
anukfla ha tok; vm okla talaia ka nana ho isht ai atokoli 
la hi vt vm asha ha tok o keyushke. 

20. Yvmohmi hatuk osh ilvppa a yakohmi pulla kak o 
huchi pisvt isht hvchitim anumpuli la chi hosh hvchi hoyo 
li tuk oke; Islael nan pit ai ahni a tok pulla mak o, tuli ita- 
takuli ilvppvt isht sa talaiyakchi hokvt; im ahanchi tok. 

21. Mihma, Chishno a chi nanumachi holisso kvt Chutia 
ya minti kvt ik pim vlo; yohmikma il itibapishi vhleha ak 
kia ai vla kvt kanima mvt, nana ik achukmo nana kia chi 
anolit anumpuli chatuk keyushke. 

22. Yohmi kia chishno nana isht chim anukfila kano hak- 
lo ka il ahnishke; amba iksa ilvppak okuno na mihachi 
kvt kanima mominchi hoka, 1l ikhaiyanushke; okla im achi 
tok. 

23. Micha nitak okla pit im apesa tuk o, laua kvt ai vtta 
ya okla ant iba chukowa tok; mihma yummak osh Chihowa 
apehlichika ya atokolit im anolit, Moses 1 nan-vlhpisa, mi- 
cha hopaii vhleha 1 holisso puta ka akohchit, Chisus a isht 
al anukfohkichit ahanta na onnahinli tuk vt opia tok oke. 

24. Yohmi ma nana kvt anumpa tuk puta ka kanimi koto 
yimmi ma, anonti kanimi mvt ik yimmo ki tok. 

25. Micha okla ik ai it achvfo mvt, Pal vt anumpa achvfa 
anumpulit, Shilombish Holitopa yvt hopaii Esaias a, ahli 
hosh ai isht anumpulit hvpin tikba vhleha ya, 

26. Oh ia cha, okla ilvppa haklo hokvno hvsh haklo kia 
hvchik akostinincho ka hi oke; mikmvt pisa hokvno hvsh 
pisa kia, yakohmi hvchik ai ahno ka hi oke; hvsh in ahan- 
chashke. s 

27. Yvmmak keyukmvt nishkin a ishit pisa cha, anonti 
haksobish ma, ishit haklokmvt, anonti chukvsh a akostinin- 
chi cha inlvt im anukfila na, hlakofichi la hinla ka, okla ilvppa 
chukvsh vt nusilhha fehnvt taha ma, anonti haksobish mvt 
haponaklo kvt in takobi ma, anonti nishkin a okla okhishta 
hoka; im ahanchi tok. 

28. Yvmohmi hoka, Chihowa yvt isht ai okchalinchi ya 
okla inla puta kako ima ka, yvmmak okvto haponakla chi 
hoke, hvsh ithaiyanashke ; achi ma, tisheli tok. 

29. Yummvt anumpa ilvppa ahanchit ont issa ma, Chu 
vhleha yvt tisheli cha, ilapo bika yak o itim anumpuli fehna 
hosh maya tok. 

30. Yvmohmi ma Pal vt, ilap chuka puta tuk vt ahanta 
na, afummi tuklo vlhpiesa hlopulli tok; yohmi mvt kuna 
hosh i nowvt ayvt vla ka aiokpahanchi banot, 

31. Chihowa apehlichika ya isht anumpulit, hatak nana 
hosh im alummi iksho ho, nana kvt Chitokaka Chisvs Klaist 
a pit ai ahalaia putakma nukwaya iiksho hosh im abahanchi 
beka tok oke. 

HOLLSSORATL TI TLD CGE LON 


A HIKIA HO I HOLISSOCHI TOK. 


CHAPTA L 


Vbanumpa yimmi Lom aiasha ka Pal vt pit aiokpvchi, 1; 16 Uba- 
numpa hvt nana, micha nan vlhpiesa nana ho isht otaiyani; 18 na- 
nashvchi moma ka Chihowa yvt i nukkilli; 21 nan ik ithano okla 
nan im ai ashvchika yvt nana hatuk okma anoli. 


1. PAL, Chisvs Klaist in tishu, apostel toba kvt, Chiho- 
wa im vbanumpa isht vtta hi osh vlhtoka tok vt, 

2. Yvmma tikba pilla kash 0 Chihowa hvt Holisso Holi- 
topa yak 01 hopaii vhleha ha isht ai anohonli kvt, 

3. Ilap Ushi Chisvs Klaist hvpīm Chitokaka, yummvt 
haknip imma hokvno Lewi isht atiaka yo isht atoba kak atok; 

4. Micha shilombish holitopa hokvno illi tuk osh falamvt 
tani kak osh Chihowa Ushi nan im ai abli febna kyt isht 
otaiyani ai okluha tok: 

5. Yvmmak atuk pulla mak o isht ai 1 kana, micha vba- 
numpa isht-ai vtta vlhtoka alena ka il ai eshi ka, oklushi mo- 
yuma kvt vbanumpa ha im antia na ilap hohchifo hot isht a 
holitopa hi atok: 

6. Yvmmak o ibai achufit Chisvs Klaist a im a hvchi 
vlhtoboka tok: 

7. Lom aiasha moyuma Chihowa i holitopa, vbanumpuli 
tohomba tok moyuma ka Piki Chihowa, micha Chitokaka 
Chisvs Klaist ita tuklo nan isht 1 kana, micha nan isht iti 
nanaiya ita tuklo kvt hvchi anukfoyukashke. 

8. Ummona ka Chisvs Klaist ak atuk mak o hvsh moyu- 
ma ka hvch ithaiyanvt, na huchi yimmi hoka annohowvt 

30 

yakni moyuma ka a hlopulli kak o, an Chihowa ya yak oke, 
pit im ai ahni li hoke. 

9. Yohmi ka yvmmak oka ilap Ushi im vbanumpa hak o 
ai isht sa shilombish oka isht in toksahanli li kvt, anumpa 
ilbvsha anumpuli li puta kvt pit huch ithaiyana bieka hosh, 
isht huchi anumpohonli li kvt ak isso kamohmi hoka, Chiho- 
wa yak osh nan atokowa si anoli yoke. 

10. Himak a yohma he yoba tuk o nitak vt ik hopako kia 
achukma biekvt ayvt, Chihowa yak osh ai ahni pulla na hv- 
chim ona la he ak osh asihihla lishke. 

11. Yohmi ka hvchi pisa sa bvnna fehna kvt, shilombish 
isht im achukma he yak o hvchi hopela li, nana ka isht hv- 
chi hlampka hi atok. 

12. Ilvppvt nana ka hvch ibai yukpa li hokbano, na yim- 
mi bika pia hatuk oka, achi li hoke. 

13. Yohmi ka itibapishi li vhleha ma! hvch im ona la hi 
okvt himonna vm anukfihinla kvt, nan-vni kaniohmi ka hvch 
itintakla ya ai ishi li kvt, Chentail inla vhleha ha ai ihishi 
li tok a chiyuhmi ak inlikbano ahni li tuk kia, si ataklama 
na himak a hvch ik ithano ka he ai ahni li keyu hoke. 

14. Klik, micha Bvlbaha vhleha, nan ithana, nan ik itha- 
no aiena ka vbanumpa ha isht im anumpohonli la he vm vlh- 
pisa hoke. 

15. Yohmi hoka, vno yokvto Lom hvsh ai asha kak kia, 
vbanumpa isht hvchim anumpohonli la chi kvt vm vihtaha 
hoke. 

16. Yohmi ka Klaist im vbanumpa ha i sa hofahya he 
keyu hoke: yohmi ka yvmmak okvt Chihowa nan im ai ahli 
pulla hatuk ak o kuna hosh yimmi puta hokvto isht ai ok- 
chaya hoke ; vmmona ka Chu hak osh ai yumohmi ho, anonti 
Klik vt ai yvmohmi ak inlishke. 

17. Yohmi ka yvmmak o na yimmi ak atuk pulla kak 0 
Chihowa i nan isht okchalinchi yvt na yimmi vhleha ha im 
otaiyani hoke; holihiso kvt, Ai-vlhpiesa yokuto na yimmi 
pulla kak osh isht okchaya hi oke, achi hoka. 

18. Yohmi ka Chihowa vba yakni binili nan isht 1 nukkilli 
yot hatak vt Chihowa ik holitoblo, micha nan ai vlhpiesa 

keyu yvmoħmi puta kvt anumpa ai ahli ka ataklvmmi kak o 
onvtuyula hosh otaiyani hoka. 

19. Yohmi ka Chihowa imma ka isht ithvna hinla ka ilap 
- ioli kvt isht otaiyani hoka, Chihowa yak osh 1 haiakuchi ha- 
tuk oka. 

20. Yohmi ka yakni, micha nan okluha vba ai asha kvt 
toba tok takla ka nana nishkin isht pisa he keyu Chihowa 
immi puta ka akostininchi fehna kyt nan okluha tohomba 
tok a Chihowa nan okluha im ai abli, micha okchayvt bilia 
yoka isht akostininchi hatuk osh nan isht a miha hi vt ik im 
ikshoshke. 

21. Yohmi ka Chihowa yoka ithana ha yokvt, Chihowa 
chohmichit ik holitoblo kish, yak oke ik im ai ahno, amba 
im anukfila kyt nan isht ik ahobo tobvt, chukush anukfila 
iksho yvt okhlilit kunia tok. 

22. Yvmmvt hopoyuksa ilahobi hosh ik hopoyukso toba 
tok. 

23. Micha Chihowa illa he keyu isht a holitopa ya kan- 
chit na holbvt toba hatak illa he, micha hushi, micha nam- 
poa iyi ushta, micha nana balali puta alena ka holbvt toba 
ho holitobli tok. 

24. Yvmohmi hatuk ak o Chihowa hokvt ilap inli chu- 
kush okpulo nan ai ahni puta kak atuk mak o na liteha ya 
a yomohmit, ilap haknip puta kash inli isht ik iti hofahyali, 
im ai ahni tok ak inlishke : 

25. Yohmi ka yvommvt Chihowa 1 nan ai ahli yoka holabi 
yo isht ai ikbi cha, natoba yak o aiokpvchit, in toksahanli 
kyt Nan ikbi ya i shahlichi tok: yvmmak okvto holitopvt 
bilia yoke. Amen. 

26. Ilvppak atuk pulla kak o Chihowa hvt ant ik yvmoh- 
mi ai ahni ho, haui isht ile hofahyali ilaiyuka ka ai yvmoh- 
mi tok. Yohmi kvt ohoyo hak kia nana ka ai yomohma he 
atuk ash o ai inlvchit, choyo hvt ai yomohma he atuk keyu 
ka yumohmi tok. 

27. Mihma nakni yak kia ohoyo hak o ai yvmohma he 
atuk vt issa cha, it 1 haui anukfilli kyt luhuwa fehna mvt, 
nakni vt nakni bika ka isht a hofahya yak ọ it 1 yvmihinchi 

hosh, ilap nan ai ashvchika isht vihtoba ai vlhpiesa mak o 
ilap ash inli hosh ibishi tok. 

28. Micha Chihowa hoka ithaiyana ka ik bunno hatuk 
oka, Chihowa hvt ant ik yumohmi ai ahni ho, im anukfila 
okpulo yoka nan isht ai ahni hosh, nan isht a hofahya he 
puta ka yumihinchi tok. 

29. Yohmi hosh nan ai vihpiesa keyu, itin lumaka, nan 
okpulo anukfilli, nan anushkunna, inla chukvsh hotopali 
bvnna, nan it 1 potunno, hatak bika vbi, itachowa, it i hak- 
sichi, nan isht 1 nukkilli, inla lumvt na mihachi aiena ka isht 
ai alotowvt kunia hatuk osh, 

30. Inla ya ashakachit na mihachi puta, Chihowa i nuk- 
killi vhleha, na hofahyalit isht anumpuli, ilefehnvchi, ilauata, 
nan isht ik achukmo puta ihikbi, iki, ishki ita tuklo ik im 
antio, 

31. Nan im anukfila iksho, nan it im vihpisa kobvfft 
shahli, im vlla i hullo ik im iksho, it i hopohla himma keyu, 
it 1 nukhaklo ik im iksho: 

32. Yvmmak okvt Chihowa 1 nan vlhpisa yvt, kuna hosh 
nana yvmma chiyuhmi ka yvmihinchi hokvt isht ai illa he 
vihpiesa achi ka ithana kia; yvmma yumihinchi kak bano 
keyu, amba kuna hosh yumihinchik mak ọ isht im ai achuk- 
ma hoke. 


CHAPTA II. 


Kuna hosh nanashvchi hokvto nana ho isht apehpoacha hi vt ik im 
iksho, 1: 6 mikmvt Chu yokma, keyukmvt OChentail okma, nana 
batuk oh kia Chihowa i nan vihpisa ha im a hlakofa he keyu. 


1. Y UMOHMI ka kvna chia hoh kia inla anumpa ish 
onochikmvt, nan isht ile mihacha hi vt ik chim ikshoshke, 
hatak chia ma! kvna chia hosh inla anumpa ish onochi hok- 
mvt, nana yummak ash inli ho ish ai yvmohmi chatuk okvt; 
nana ho inla ya ish onochi kvt, chishno yash inli hosh an- 
umpa ish il onochi hoke. 

2. Yohmi kia ilvppa chiyuhmi yvmihchi puta hokvno 

Chihowa yokvt ai ahli mak o nan vihpisa ya onochi hoka il 
ithaiynvshke. 

3. Yohmi ka hatak chia ma! nana yumma ai 
puta ka anumpa ish onochi mvt, yummak ash inli ho ish 
yvmihinchi kvt, Chihowa 1 nan vlhpisa ya ish ai 1 hlakofa 
hinla, chim ahoba cho? 

4. Micha Chihowa isht chi kana ya isht ish ile kostinin- 
cha he atuk vt chik ithaiyano hosh, isht chi kana fehnvt, 
chim ile salalit, na palvmmi chi onocha hi osh ile halanli 
aiena ka ish shitelama cho? 

5. Amba chi chukush kvllo nan ai ashvchika isht nuk- 
haklo keyu yak o ish iakaiya hosh, Chihowa yokvt nan ai 
vlhpiesa apesa ka otaiyana he, micha ai ilbvsha nitak vt otai- 
yanikma, a chilbvsha hi vt ish il im itvnahanlishke. 

6. Yvmmak okvto hatak puta kvt ilap nana kaniohmi tok 
ak o isht ai im atobba hi oke. 

7. Yohmi kvt kvna hosh nuktaiyalvt achunanchit nan 
achukma yvmohmi kvt, isht a holitopa, micha isht annoa 
achukma, micha isht ai illa he keyu hohoyo hokvno isht ai 
okchaya bilia he im apesa hi oke. 

8. Amba kwna hosh Chihowa ya 1 sanali, micha anumpa 
ai ahli ik holitoblo hosh, amba nan ai vihpiesa keyu a yvm- 
ohmi yokvno, isht 1 nukkilli chinto kvt onvtuyula hi oke, 

9. Micha hatak nan ik achukmo yvmihchi puta hokvno 
isht ai ilbvsha, micha isht anukhvmmi aiena hosh onvtuyula 
kvt; Chu ak o tikba onvtuyula cha, Chentail ak kia onvtu- 
yula hi oke: 

10. Amba isht a holitopa, micha isht annoa achukma, 
micha isht it 1 nanaiya aiena hosh hatak nana achukma yv- 
mihinchi puta hokvno onvtuyula he; yohmi kvt Chu ak o , 
tikba onvtuyula cha, Chentail ak kia onvtuyula hi oke; 

11. Yohmi ka Chihowa hokvto hatak puta ka it i shah- 
shohlichi kvt ik im iksho hoke. 

12. Yohmi ka laua kaniohmi hosh vba nan vlhpisa yvt 
ik im iksho hosh nan ashahanchi hokvto, vba nan vlhpisa 
iksho ho ai okpulo kvt kvnia mak inla he; mikma laua kan- 
iohmi hosh vba nan vlhpisa yot in tonla hosh nan ashahan- 

chi hatuk mvt, vba nan vihpisa yak o nan isht ai im vihpisa 
hi oke: 

13. Yohmi ka vba nan vlhpisa ya haklo vhleha hak osh 
Chihowa itikba ya isht ai vlhpiesa ho keyu, amba vba nan 
vlhpisa ya yumihinchi vhleha hak osh ai vlhpiesa hoke. 

14. Yohmi ka Chentail vba nan vihpisa ik im iksho vhle- 
ha hvt ilap nan anukfilli hosh nana a kaniohma he vba nan 
vlhpisa ya foka tuk -a yvmihchi hokmvt, yommvt vba nan 
vlhpisa yvt ik im iksho ak mli kia, ilap ash inli hosh isht im 
il 1 nan vlhpisa yoke. 

15. Yvmmak osh vba nan vlhpisa yut nan 1 miha ka otv- 
ninchi kvt 1 chukush oka ai o holihiso ho, ilap nan isht il 
akostininchi yak kia nan atokowa ka ibai anohonli, mikma 
im anukfila puta kvt 1 himmak ano ilap ash inli hosh an- 
umpa isht il onochi, isht 11 achukmali, kanimampo ka it im 
anohonli hoke. l 

16. Yohmi kvt Chihowa hokvt vm vbanumpa ak atuk 
pulla kak o Chisvs Klaist oka ishit hatak im anukfila luma 
puta tuk a nan im apesa he nitak yummak fehna ka yvmoh- 
ma hi oke. 

17. Yakeh! Chu chi hohchifo kvt, vba nan vlhpisa ya 
ish anukchieto hosh Chihowa ya isht ish ilauata ; 

18. Micha vba nan vlhpisa ya isht a chim vlbvchi hatuk 
osh, nan al ahni ka ish ithana, micha nan achukma 1 shahli 
ka ish holitobli hoke ; 

19. Micha nishkin tamoa ya in tikba hika, al okhlilika 
anukaka aiasha ka im pula sia hoke, ai ahnit ish ile yimmi 
hokvt ; 

20. Micha im anukfila iksho kostininchi, vlla chipinta nan 
im abvchi, nan ithana, micha nan ai ahli‘ vba nan vlhpisa 
foka ka ai isht ithuna ish ishi hoke. 

21. Yumohmi ka chishno yot inla nan ithunanchi chia 
hokvt, chishno inli kuno chik il ithvnancho cho? Hatak vt 
hukopa he keyu ho otvninchit ish anumpohonli hokak osh, 
chishno yvt ish hukopa cho? 

22. Hatak vt itin lumaka he keyu, ish ahaya . hokak osh, 
ish itin lumaka cho? Na holbvt toba ya 1 yuwalut ish shi- 

tilema hokak osh, Chihowa ya nana ish ima hi atuk vt ish 
ishi cho? 

23. Uba nan vlhpisa isht ish ilauata ho kak osh, vba nan 
vihpisa yash kobuvffit Chihowa ya isht chik holitoblo cho? 

24. Yohmi ka, Yohma hi o holihiso hatok oka, Chihowa 
hohchifo hyt Chentail vhleha ha ai 1 kvllakshi kvt huchishno 
yak atuk pulla kak oke. 

25. Yohmi ka vba nan vlhpisa yak o ish holitoblik mvno, 
hakshup tupa yvt isht ai achukma ai ahli; amba vba nan 
vlhpisa ya, ish kobufli yokmvno chi hakshup tupa yvt hak- 
shup ik tapo hoke. 

26. Yvmohmi ka hakshup ik tapo yvt vba nan vihpisa 
yvt isht ai vlhpiesa kak o holitobli hokmvt, hakshup ik tapo 
yash ot hakshup tvpa yo chohma hinla keyu ? 

27. Micha hakshup ik in tapo yoh mak osh vba nan vlh- 
pisa ya holitobli hokmvt, chishno yokvt holisso hvt chin 
tonla, micha chi hakshup tvpa kia vba nan vlhpisa ya ish 
kobahafi ka, nan chim apesa hinla keyu ? 

28. Yohmi ka paknali yokvto Chu keyu, micha nipi al 
otuni kuto hakshup tvpa keyu hoke. 

29. Amba im anukfila anukaka yokvto Chu oke; mikma 
hakshup tvpa yvto chukvsh anukaka yak oke; yvmmak oka 
hatak okvt ahninchi keyu, amba Chihowa yak oke. 


CHAPTA IIl 


Chu okla nan isht im achukma kvt 1 shahli, 1. 9 Uba nan vlhpisa 
yyt nanashuchi Chu a isht im atokowa; 20 hatak nana hosh vba ` 
nan vihpisa ya isht ai vlhpiesa he keyu: moma kvt na yimmi họ 
isht ai vihpiesa; yohmi kia vba nan vihpisa yvt akshot kunia 
keyu. 


1. Y OHMI ka Chu hvt nanta isht i shahli ho ishi ho? 
micha hakshup tvpa ya nanta hak 0 isht im ai achukma ho? 

2. Ai okluha bieka; vmmona ka Chihowa im anumpa 
hvt ibbak a foyuka hatok oka. 

3. Yohmi ka kaniohmi kvt ik yimmo hatuk okma, nanta 

katiohmi cho ? yvmmvt ik yimmo kak osh Chihowa yvt nan 
isht ai ahli yoka ik ai ahlecho ho? 

4. Ik yvmohmo pullashke; ahli, Chihowa hokvto ai 

“ ahlikma, amba hatak moma kvto holabi ashke ; yohma hi o 
holihiso hatok oka, Ish ai anumpohonli puta kvt ish ai ahla 
hi atok, micha nana chim vihpisakmvt, ish imaiyacha hi 
atok. 

5. Yohmi ka nan ai vlhpiesa keyu e yumohmi kak osh 
Chihowa hvt nan ai vlhpiesa yvmohmi ka otuninchi hokmv- 
no, nanta hak o il acha hinlaho? Chihowa hvt na palummi 
ka onochi kvt ik ai vlhpieso ho? Hatak vt anumpuli chatuk 
mak o anumpuli lishke. 

6. Ik yomohmo pullashke; yohmi hokmvno, Chihowa 
bvt okla moyuma ka katiohmit nan im apesa hinla ho? 

7. Yohmi ka Chihowa nan isht ai ahli yokvt vno ak osh 
holabi li kak ọ isht 1 shahlit otvni na ilap vt isht a holitopa 
hokak o, nanta katiohmi ho nan ashvchi yo chiyuhmit nan 
vm vlhpisa hinla ak inli ho? 

8. Amba nan ik ahlo isht a pi annohowa kvt, nan ik 
achukmo kak o e yvmohmi na nana kvt isht ai achukmash- 
ke, il achi ho kaniohmi hokak heto kvllochit anohonli hatuk 
a, nanta katiohmi ho ke yvmohmo cho? yummak ash nan 
vlhpisa hvt onvtuyula he vt ai vlhpiesa hoke. 

9. Yakohmi ka katiohmi ho? isht a pim achukma kvt 
yvmma il i shahli ho? Keyu kamohmi hoke; yohmi ka 
Chu, micha Chentail vhleha moyuma hokvt ai ashuchika nu- 
ta ai asha ka tikba kash il otvninchi tuk oke : 

10. Yohma hi o holihiso hatok oka, ai vlhpiesa yot iksho, 
achufa kia iksho hoke: 

11. Achufona kia nana ka akostininchi kvt iksho; achvfa 
kia Chihowa ya hohoyo kvt iksho hoke. 

12. Moyuma kvt naksika yo itunohowa, moyuma kvt ita- 
pihvt isht ai achukma hi vt iksho; achvfa kia nana achuk- 
ma yumihehi kvt iksho; achvfa kia iksho hoke. 

13. Ishit nvlli yvt hatak a hollopi tiwa yoke; isunlvsh a 
isht haksihinchi; asps nan isht vbi yvt itivlbi anukaka ya 
foka hoke; 

14. Inla ya nan okpulo im ai ahnit anumpuli, micha 
anumpa na hotopali aiena kvt itih ha alotowa hoke. 

15. Iyi yvt issish a hlatahampla chi kot pvlhki hoke. 

16. Isht ai okpulo, micha isht ai ilbvsha aiena kvt 1 hina 
ya foyuka hoke : | 

17. Isht it 1 nanaiya hina ya ik ithano chatuk oke‘ 

18. Chihowa isht 1 nukshopa yvt nishkm itikba ya ik im 
iksho hoke. 

19. Yohm ka nana ho vba nan vihpisa yvt achi kvt, kuna 
hosh vba nan vlhpisa 1 nuta ai asha kak o im achi ka il itha- 
na; yohmi na itih puta kvt vlhkvma hi atok ; micha okla 
moyuma kvt Chihowa itikba ya nan vlhpisa yvt ai onvtula 
hi atok. 

20. Yvmohmi hoka nan isht ai vtta vba nan vlhpisa yvt 
al ahni kak o hatak nana kia itikba ya ai vlhpiesa he keyu 
hoke; yohmi ka vba nan vlhpisa yak o ai ashvchika ya isht 
ithvna yoka. 

21. Amba himonasi kano nan ai vlhpiesa kvt vba nan vih- 
pisa holitobli kak o keyu, Chihowa hvt atahli tok a otaiyani 

kvt, vba nan vlhpisa, micha hopaii vhleha hvt nan atokowa 

anohonli tok ak atok : 

22. Yvmmvt Chihowa 1 nan ai vlhpiesa Chisus Klaist 1 
yimmi kak ọ a minti mak osh moyuma ka im annohowa, 
micha yimmi moyuma, kvt anukfoyuka ; it im inla kvt iksho 
hoka : 

23. Yohmi ka moyuma kvt nan ashvchi hatuk, micha 
Chihowa hvt ai ahnincha hi a ik ono hatuk oka: 

24. Chisvs Klaist vt isht vlhtoba ya atobbi tok pulla mak 
0, Chihowa isht 1 kana ya pilla isht ai im vlhpiesa hatuk 
oke: 

25. Yvmmak oka im issish a anukchieto hokmak o, 
Chihowa hvt haiakvchi tok; yohmi hosh Chihowa hvt na 
palvmmi onocha hi osh ile halanlit, tikba nan ai ashahanchi 
tok a 1 kashofi kvt, nan isht ai vlhpiesa otvnincha hi osh yv- 
mobmi tok: 

26. Yohmi hosh himonasi ya nan isht ai vlhpiesa ya otv- 
nincha chi hosh yvmohmi kvt, Chisvs ak o i yimmi hokvno 

nan ai ashuchika ya ai vlhpiesachi kut, ilap vt ai vlhpiesa hi 
atok. 

27. Yohmi ka nan isht ilauata yvt katimako? Iksho ka- 
mohmishke. Nan vlhpisa nanta hak o isht ai akshu ho? 
nan isht vtta nan vlhpisa hako? Keyu, amba na yimmi 
nan vlhpisa kak oke. 

28. Yvmohmi hoka hatak vt vba nan vlhpisa ya holitobli 
tok ak o keyu, amba na yimmi pulla kak osh isht ai vlhpiesa 
il ai ahnishke. 

29. Chihowa hvt Chu ak illa in Chihowa ho? yvmmvt 
Chentail ak kia in Chihowa ak inli keyu ho? Ahli, Chen- 
tail ak kia in Chihowa hoke; 

30. Yohmi ka hakshup tvpa yvt i yimmi hatuk pulla 
mak 0, micha hakshup ik tapo yvt yimmi hatuk pulla mak 
0 ai vlhpiesacha hi vt Chihowa achvfa illa hoka. 

31. Yohmi ka na yimmi yatuk pulla kak o vba nan vlh- 
pisa ya il akshochi ho? Ik yumohmo pullashke: amba vba 
nan vihpisa yak o il ai ahlichi hoke. 


CHAPTA IV. 


Eblaham vt na yimmi hosh ai vihpesa isht hohchifo, 1: 18 na yimmi 
moma hokvno Eblaham vt iki; 26 na hvpim a yimmi ka yak kia 
ai vlhpiesa isht pi hohchifa chi. 


1. Y OHMI ka piki Eblaham vt haknip imma hokuno 
nanta hak o ahayuchi tok o, il acha hinla ho? 

2. Yobmi ka Eblaham vt vba nan vlhpisa ya isht ahanta 
kak osh isht ai vlhpiesa hokmvt, nan isht ilauata ishi; 
yohmi kia Chihowa itikba hokvno yumohmi keyu ki 
tok. 

3. Yohmi ka Holisso Holitopa yvt nanta hak o achi ho? 
Eblaham vt Chihowa ya 1 yimmi kak osh nan isht ai vih- 
piesa yvt immi toba tok. 

4. Yohmi ka na toksahanli ka isht im vlhtoba kvt isht i 
kana yo keyu, amba aheka yoke. 

5. Amba toksahanlı yak keyu, amba nan ashvchi ya ai 

vlhpiesachi yak o i yimmi hokvto, ilap na yimmi ak osh 
nan isht ai vlhpiesa yvt immi toba hoke. 

6. Yvmma chiyuhmi ka hatak vt toksahanlı keyu kia, 
nan isht ai vlhpiesa ya Chihowa hvt ima na nan isht ilal- 
yukpa ka Lewi ak kia isht anumpuli kvt, 

7. Kuna hosh nan ik ai vlhpieso yvt 1 kashofa, micha ai 
ashvchika yvt im ompoholmo hokvto, na yukpushke. 

8. Chitokaka yvt ai ashvchika ik im iksho yo chohmichi 
hokvno hatak yummvt na yukpushke, achi tok. 

9. Yohmi ka nan isht ilaiyukpa ilvppvt hakshup tvpa 
ak illa ho immi ho? keyukmvt hakshup ik tapo yak kia 
aiena ho? Yohmi ka na yimmi yak osh Eblaham a nan 
isht ai vlhpiesa immi toba tok, il achi hoke. 

10. Yohmi ka katiohmit immi toba tok 0? hakshup tvpa 
hayak atok 0? keyukmvt hakshup ik tapo .kisha kak atok 
o? Hakshup tvpa hayak atok keyu, amba hakshup ik 
tapo kisha kak atok. 

11. Yohmi ka hakshup tvpa yak osh nan isht atokowa, 
micha nan isht ai vlhpiesa isht ai ahli mak o hakshup ik 
tapo kash inli hosh ishi tok; yohmi kvt hakshup ik tapo 
kia, yimmi hokvno moyuma ka iki ya hi atok; yohmi ho 
yvmmak kia nan isht ai vlhpiesa yvt immi ak inla hi 
atok: 

12. Yohmi kvt hakshup tvpa iki, micha hakshup tupa 
kak illa keyu, amba piki Eblaham vt hakshup ik tapo kisha 
ak mli kash osh yimmi a nohowa tok ak o iakaiya yvmmak 
okvno iki ya hi atok. 

13. Yohmi ka Eblaham, micha isht atiaka yvt yakni 
moyuma kvt immi ha hi ọ im issa kvt, vba nan vihpisa ya 
holitobli tok ak atok keyu, amba na yimmi nan isht ai vlh- 
piesa kak atok. 

14. Yohmi ka vba nan vlhpisa yvmma anukchieto yak 
osh immi ha he yokma, na yimmi vt akshu toba, micha nan 
im issa tok a ai ahla he keyu hoke. 

15. Yobmi ka vba nan vlhpisa yvto nan isht a palummi 
yoka; yohmi ka nan vlhpisa iksho hokvno, nan vlhpisą 
kobvfñ iksho hoka., 

16. Yumohmi hoka isht i kana yak a hi atuk pulla kak o, 
na yimmi isht ai vlhpiesa kak oke: yohmi ho yvmmak ash 
isht atiaka moyuma ka nan im issa tok ash im ai ahla hi- 
atok: isht atiaka vba nan vlhpisa in tonla kash illa keyu, 
amba isht atiaka Eblaham e moyuma ka piki vt yimmi tok 
ak 0 chiyuhmi aiena kak 0 im ai ahla hi atok. 

17. Yohmi ka, Oklushi lawa ka iki yo chikbi li tok; achi 
kut holihiso hatok ak o yohmi hoke ; Chihowa i yimmi tok 
yummak osh illi ya tanihinchi, micha nana kvt ik yymohmo 
kisha kia, yohmi tuk ash inli ho chohmichit isht anumpo- 
honli yvmmak o itikba ai yvmohmi hoke. 

18. Yvmmvt yohma he ik ahobo fehna kia, yohmi pulla 
chi ahnit, oklushi lawa ka iki toba hi atuk vt yimmi tok; 
yohma hi 0 anuhumpa hatuk oka, Isht chi ai unchululi hut 
yumohma hi oke. 

19. Yohmi kvt yimmi kvt ik kvllo keyu hokvt, sipokni 
kvt afummi tahlepa achvfa foka kia, ilap haknip vt himo- 
nasi kuno illi, micha Sela im oshvto yvt illi, ai ahni tok 
keyu. 

20. Chihowa hvt nan im issa tok ash ik yimmot anuk- 
tuklo keyu; amba yimmi kvt kvllo hatuk osh Chihowa ha 
holitohombli tok : 

21. Micha nan im ihisa hatuk vt ai ahlicha he bano aiena 
ka nukfoyuka fehna tok. 

22. Micha yvmohmi kak o nan isht ai vlhpiesa yvt immi 
toba tok. 

23. Yohmi ka yvmmvt Immi toba tok a, holihiso kak osh 
ilap ak atuk illa hak atok keyu : 

24. Amba pishno ak kia pi holihiso ak inli tok; pin 
Chitokaka Chisvs okvt ili tuk a falamimchit tanichi tok 
a il i yimmi hokmvt, pishno ak kia. pimmi toba hi atok 
oka, 

25. Yummak ash ot pim ai ashvchika yak atuk pulla 
mak o illa chi hosh ım vlhpisa tuk osh, isht pi ai vlhpiesa 
he mak o anonti falamvt tani tok. : 

CHATT 


Na yimmi ho isht a pi vibpiesa hokmak osh nan isht i kana Chihowa 
il ibai ishi, 1; 8 in tunvp pia hatuk kia Chisvs im issish pulla ho 
il itin nanaiya tok; 10 il itin nanaiya hokvt hupi okchaya chi 
pulla; 12 nanashvchi, micha nan illi itatuklo kut Alvm ak o minti 
tok; yohmi hoka nan ai vlhpiesa micha nan okchaya itatuklo kvt 
Chisvs Klaist ako a minti hoke. 


1. YUMOHMI ka na yimmi pulla yak o isht a pi ai 
vlhpiesa hatuk osh, pin Chitokaka Chisvs Klaist ak atuk 
pulla mak o Chihowa ya il it į nanaiya hoke. 

2. Yvmmak atuk pulla mak o isht 1 kana il a hieli ilvppa 
na yimmi pulla kak osh e chukowa cha, Chihowa isht a 
holitopa ya il isha he ahnit, pi yuhukpvshke. 

3. Micha yvmmak illa keyu, amba na palummi puta ak 
atuk mak o pi yuhukpa ak mlishke; na palvmmi yak osh 
nuktaiyalvt achunanchi ikbi hoka, il ithana hoke : 

4. Mikmvt nuktaiyalvt achunanchi yak osh Chihowa 
immi ai a atokowa isht ai il ithana ikbi hoke ; micha Chihowa 
immi ai atokowa isht ai il ithana yak osh ai okchaya pisa he 
ahni ikbi hoke : 

5. Micha ai okchaya pisa he ahni yvt hofahyali keyu ; 
Shilombish Holitopa yvt pi anukfoka hatuk osh Chihowa 
isht 1 hullo ya lauachit pi chukvsh anukaka ya pit fohobli 
hoka. 

6. Yohmi ka hlampko ik pim iksho moma kak o ont ai 
vlhpiesa ma, Chisvs vt Chihowa ik holitoblo ya vlhtobvt 
illi tok. 

7. Yohmi ka hatak vlhpesa yak ok mak o kanima kvt ` 
vihtobvt illa he keyu chiyuhmi; amba hatak achukma 
yokvno kaniohmi kvt vlhtobvt illi kvt ik nukwiyo ka hinla 
chishke. 

8. Amba Chihowa hokvto isht pi hullo otvninchi kut, 
nan ashvchi pia moma kash o, Chisvs Klaist vt pi vlhtobvt 
illi kak a tok. 

9. Yohmi ka himonasi hokuno im issish ak o isht a pi 

vihpiesa hokvt, yvmmak atuk pulla kak o isht i shahli 
fehnvt na palvmmi mihinti ka il 1 hlakofa hinla hoke. 

10. Yohmi ka in tvnvp pia moma kash ot, Ushi yvt illi 
tok pulla kak o Chihowa ya isht a il it į nanaiya hatuk ok- 
mvt, 1l it 1 nanaiya ha yokvt, ilap okchaya pulla kak o isht 
1 shahli fehnvt isht a pi okchaya hinla hoke. 

11. Micha yvmmak illa keyu, amba pin Chitokaka Chisvs 
Klaist ak atuk pulla kak o Chihowa ya isht a pi yuhukpa 
fehna cha, yummak atuk pulla kak o himonasi kuno isht il 
it 1 kana hoke. 

12. Yvmohmi ka hatak achvfa nan ashvchi achvfa pulla 
ho ai ashvchika yokvt yakni paknaka yoka chukowa tok; 
micha ai ashvchika yak atuk pulla mak ọ nan ili yvt yakni 
paknaka yoka onvtuyula tok; yohmi hatuk o nan illi yvt 
hatak moyuma ka onvtuyula tok, moyuma kvt ashahanchi 
hatuk oka. 

13. Yohmi ka vba nan vlhpisa yvt ik holisso kisha ho 
ai ashvchika yvt yakni paknaka ya a takali tok: amba nan 
vlhpisa yvt iksho hokvno ai ashvchika yvt onvtuyula he 
keyu hoke. 

14. Yohmi kia Alvm ai ahantvt Moses ai ahanta ant ai 
vhli Alvm nan ashahanchi tok a chohmi keyu moyuma kak 
kia nan illi yokvt 1 shaiyahli tok; yummak ash ot vla hi 
atok yumma isht vlhpisa hoke. 

15. Amba nan ai ashvchika yash o na hvlbina yvto ik 
chiyuhmo hoke. Yohmi ka achvfa hosh nan ashvchi kak o 
moyuma kvt illi hokma, Chihowa hvt isht 1 kana, micha 
isht 1 kana yak o isht a hvlbina yvt isht i shahli fehnvt, 
Chisvs Klaist, hatak achvfa, yummak atuk pulla kak ọ mo- 
yuma ka in laua hoke. 

16. Micha achufa nan ai ashvchi tok ash o na hvlbina 
yokuto chiyuhmi keyu hoke: yohmi ka ai ashvchika achvfa 
nan im vlhpisa kvt isht ai i palvmmi yatok, amba pilla na 
hvlbina yak okvto ai ashvchika lawa isht a kashofvt isht ai 
vlhpiesa yoke. 

17. Hatak achvfa kash im ai ashvchika yak o nan illi yvt 
hatak achvfa kash pulla kak o isht i shaiyahli hatok okma ; 

isht 1 kana lawa, micha nan isht ai vihpiesa hvibina lawa ka 
ihishi hokak heto isht i shabli fehnvt, hatak achvfa, Chisvs 
Klaist ak atuk pulla mak o ai okchaya ya a mikot aiasha hi 
oke. 

18. Yvmohmi ka achvfa nan ashvchi kash pulla kak o 
isht ai i palvmmi yvt hatak moma kvt isht im vlhpisa tok 
ash inli chiyuhmit, achvfa 1 nan isht ai vlhpiesa yak pulla 
kak o pilla na hvlbina ai ashvchika i kashofvt isht ai vlhpie- 
svt okchaya hi vt hatak moyuma ka im aya hatok. 

19. Hatak achvfa kash osh ik im antio pulla kak o moma 
kvt nan ai ashvchi'vhleha toba tok ash inli chiyuhmit, 
achvfa kash osh im antia pulla kak o lawa kvt ai vlhpiesa 
toba hi oke. 

20. Anonti al ashvchika yvt lawa chi mak o, vba nan- 
vlhpisa yvt aya tok: yohmi kia ai ashvchika yvt lawa ma, 
isht 1 kana yvt isht i shahli fehnvt lawa tok. 

21. Yohmi ka ai ashvchika yvt imaiyvt illihinchi tok ash 
mli chiyuhmit, isht i kana isht ai vihpiesa pulla kak osh isht 
1 shahlit pin Chitokaka Chisvs Klaist atuk pulla mak o, isht 
okchalinchi bilia hi atok. 


CHAPTA VI. 


Nanashvchi il ai ahanta he keyu, 1; 3 na baptismo pulla hosh yym- 
mak ash il im illi hatuk okvt: 12 nan ahopoyuksa a yumohma he 
osh pishno ak mli il im issa hatuk oka; himaka pilla ma nanashv- 
chi yvt ik hvp i shahlo kashke: 22 nanashvchi atoksali isht im 
vihtoba kvt nan illi. 


1. Y OHMI ka nanta hak o il acha hinla ho? Isht i 
kana yvt laua chi mak ọ, isht ai ashvchika ya e mahaya 
hinla ho? 

2. Ik yvmohmo pullashke. Ai ashvchika ya il im ili 
ha yvt, katiohmi kak osh yvmmak ash inli hg il al ahanta 
moma hinla ho? 

3. Yohmi ka Chisvs Klaist ak 0 im a baptismo kvt, illi 
tok a isht a pi baptismo ak ioli hatuk a, hvch ik ithano ho? 

4. Yvmohmi ka pi baptismo pulla kak osh illit il iba hol- 

lopi hoke: yohmit Klaist illi tok vt Chihowa isht a holi- 
topa yak pulla kak o falamvt isht a tani tok ash inli chi- 
yuhmit, pishno yak kia himonvt toba yosh il itunowa hi 
atok. 

5. Yohmi ka ilap illi tok. ak ọ isht a hoyulba hosh il iba 
hollokchi hatokmvt, illi tuk vt falamvt tani tok ak kia isht il 
a hoyulba ak inla hi atok. 

6. Yohmi ka ai ashvchika haknip vt okpulot kunia na 
himak a pilla hokvno ai ashuchika yuno ili yuka he keyu 
mak o, pim anukfila tikba yvt ititaiyukhuna yak 0 yomma 
ibai illi hatok, ilvppa 1l ithana hoka. 

7. Yohmi ka kvna hosh ibai illi hokvto, ai ashvchika ya 
ali mokofa hoke. 

8. Anonti Klaist a il ibai illi hatok mwt, il ibai okchaya 
ak inla hi okvt, pi yimmishke. 

9. Yohmi ka Klaist vt illi tuk vt, falamvt tani hatok okvt, 
himmakma illa he keyu: nan illi yvt himmakma imaiyacha 
he keyu ka il ithaiyanvshke. 

10. Yohmi ka illi hokvto, himonna illa ho ai ashvchika 
pulla kak o illi hatok: amba okchaya hokvto, Chihowa hak 
o im ahantushke. 

11. Yvmmak mli ho chiyuhmit hvchishno yak kia ai ashv- 
chika ya il im illi ho mvhli, hvsh il ahni, amba pin Chitokaka 
Chisvs Klaist ak atok pulla mak o okchayvt Chihowa ya il 
im ahanta, hysh il ahni ak inlashke. 

12. Ai ashvchika yvt hvchi haknip illa hi a ik imaiyacho 
ki, im anukfila okpulo yomma hvch ik im antio kashke. 

13. Huchi haknip moyuma ka vlhpesa ahnit, nan ik ai 
vlhpieso isht a yvmohmi yo chiyuhmit isht hush ashvchi ná; 
amba illi tok osh falamvt okchaya ho chiyuhmit, Chihowa 
ya hvsh il im issashke; micha hvchi haknip moyuma kvt 
Chihowa yak ọ nan isht ai vlhpiesa isht 1 yvmohmi mak ọ 
hvsh chiyumashke, 

14. Yohmi ka ai ashvchika yvt hvch į shahla he keyu; 
yohmi ka nan vihpisa yak o nutaka hvsh anta keyu, amba 
isht į kana yak oke. 

15. Yohmi ka katiohmi cho? nan vlhpisa ya nutaka il 

anta keyu; amba isht į kana nutaka yo il anta kak osh il 
ashucha chi ho? ik yvmohmo pullashke. 

16. Yohmi ka kuna ho in tishu tobvt hvsh im antia hok- 
mot, kuna ho hvsh im antia kvt, in tishu hvchia hokvt hvch 
ik ithano ho? Ai ashvchika isht ai iHi, keyukmvt im antivt 
isht al vlhpiesa yak okma, kanimampo yoke. 

17. Amba ai ashvchika ya i yuka hvchia hatok aa inli 
kia, nan isht vlbvchi kaniohmi ho hvchim vlbvchi hatok vt 
hvchi chukvush ak o isht hvsh holitobli hatuk ak o, Chihowa 
ya yak oke, pit im ai ahni lishke. 

18. Yumohmi ka ai ashvchika ya hvsh ai 1 mokofa mak 
osh, nan isht ai vlhpiesa ya in tishu hvsh toba hatok. 

19. Hvchim anukfila hvt ik hlampko pulla kak o, hatak 
anumpuli chatuk mak o chiyuhmit anumpuli lishke; yohmi 
kot hvchi haknip moyuma ka vlhpesa ahnit, nan ik vlhpeso 
ya hvsh yvmohma chi kak osh, na liteha, micha nan ik vlhpeso 
aiena ka i yuka hvsh toba tok ash inli chiyuhmit, himonasi 
hokvno hvchi haknip moyuma ka vlhpesa ahnit, ai ashuchika 
yut ik hvchim iksho ka chi kak osh nan isht al Sa ya 
in tishu hvsh tobashke. 

20. Yohmi kvt ai asuvemka ya 1 yuka hosh hvsh ai Sha 
mvto, nan isht ai vlhpiesa yvt ik huchim iksho ki tok; 

21. Yohmi ka nana yakohmi puta kuno nan isht il ai 
yukpa nanta ho hvsh ai ishi tok okak osh himonasi hokvno 
yvmmak a tok a hvsh i hofahya ho? yohmi ka nana yakoh- 
mi puta ka ont im ai isht aiyopi hokvto nan illi hak oke. 

22. Amba himonasi hokvno ai ashvchika ya ai 1 mokofa 
hatuk osh, Chihowa yak o in tishu hvsh toba hosh, ai ashv- 
chika 1 kashofvt isht il ai yukpa hvsh ishi hoke: yvmmvt 
ont im ai ishtaiyopi kvt ai okchayvt bilia yak oke. 

23. Yohmi ka ai ashvchika ya isht vihtoba hokvto nan illi 
hak oke; amba pin Chitokaka Chisvs Klaist ak atok pulla 
mak o Chihowa 1 na hvlbina hokvto ai okchayvt bilia yak 


oke. 
31 

CHAPTA VII. 


Okchayvt anta kak illa ho vba nan vlhpisa yvt onvtuyula, 1, 4 yoh- 
mi ka vba nan vlhpisa ya il im illi tok; 7 yohmi kia vba nan vih- 
pisa yvt nanashvchi keyu; 12 amba holitopa wlhpiesa, micha 
achukma ; nan vlhpisa ya holitobli kvt ik onancho kak osh Pal vt 
nukhaklo tok. 


1. ITIBAPISHI li vhleha ma! nan vihpisa ya ithana 
vhleha hak o im anumpuli lishke; yohmi ka hatak vt ok- 
chaya takla ka nan vlhpisa yvt i shaiyahli hoka hvch ik 
ithano cho? P 

2. Yohmi ka ohoyo hvt i hatak ashakmvt, nan vlhpisa 
ya nutaka ahanta hatuk osh, 1 hatak vt okchaya takla ka i 
filvmma he keyu; amba i hatak ak osh illi hok mvno, i 
hatak a i filvmma he keyu nan vlhpisa yash o ai i mokofa 
hoke. 

3. Yvmohmi hatuk o i hatak vt okchaya takla ho, hatak 
inlasauwaya hokmvto, haui hohchifa hi oke; amba i hatak 
vt illi hokmvno, nan vlhpisa yummak ash ai i mokofa hoke; 
yohmi hokvt hatak inla yo ik auwaya mak osh haui toba he 
keyu hoke. 

4. Yvmohmi hoka itibapishi li vhleha ma! hvchishno yak 
kia Chisvs Klaist haknip atuk pulla mak o nan vihpisa ya 
hvsh im illi hoke: yohmi kvt iola yo hvsh auwaya kvt, illi 
tok vt falamvt tani tok yvmmak a hi atuk: yohmi hosh Chi- 
howa yoka nan vnit hvsh 1 waya hi atok. 

5. Yohmi ka haknip ak 01 nutaka hosh il ai asha muno, 
ai ashuchika anukfila puta kvt nan vihpisa atuk pulla mak o 
yumohmit, haknip moyuma ka a toksahanli hosh isht illi ya 
vnit wahaya tok. 

6. Amba himonasi kuno nan vlhpisa ya il aii mokofa 
kvt, 1 nutakvt il ai asha hatok vt il im illi hatuk okvt; Chi- 
howa ya holisso tikba ya tok ak o isht il a holitobla he atuk 
keyu, amba shilombish himona yo isht e holitobla he atuk 
oke, 

7. Yakohmi hoka nanta hak o il acha hinla ho? vba nan 

vlhpisa yak osh ai ashuchika yo? ik yvmohmo pullashke. ` 
Keyu, ai ashvchika ya ak ithano ke tuk osh, amba vba nan 
vlhpisa ak atuk pulla mak o ithana li tok; yohmi kvt nan 
vihpisa yak osh, Chik anushkunno kashke, achi hatuk ke- 
yukma, nan anushkunna yo ithana la hi atuk keyu hoke. 

8. Amba ai ashvchika 'yvt vba nan vlhpisa atuk pulla 
mak o nan-anushkunna ilaiyuka puta ka isht si anukfokihin- 
chi tok; vba nan vlhpisa yvt iksho hokvno ai ashuchika yvt 
uli yatok oka. 

9. Yohmi ka vba nan vlhpisa ya ak ithano hokuto, hi- 
monna ka sai okchaya tok; amba vba nan vlhpisa nan ai 
ahni kvt vla mono, ai ashvchika yvt okcha tok: mihma svlli 
tok.- 

10. Micha vba nan vlhpisa yvmmvt isht ai okchaya yosh 
vlhpihisa tok ash osh, isht illi yo ahayuchi li tok. 

11. Yohmi ka ai ashvchika yvt vba nan vlhpisa yak o isht 
okcha cha, sa haksichi tok; micha yvmmak o isht svbi tok. 

12. Yvmohmi hatuk o vba nan vlhpisa yvt holitopa, mik- 
ma nan vlhpisa nan ai ahnı kvt holitopa, ai vlhpiesa, micha 
achukma hoke. 

13. Yvmohmi ka nana T yummak okak osh isht a 
sulla he an toba tok o? ik yvmohmo pullashke. Amba ai 
ashuchika yak atok yohmi ho ai ashvchika yvt otvna chi kak 
osh, nana achukma ka isht a solla he vm 'ikbi tok; yohmi 
ho ai ashvchika yvt ik achukmo atampa fehna kvt nan vih- 
pisa nan ai ahni kak o isht ai otvna hi atok. 

14. Yohmi ka vba nan vihpisa' yvto “shilombish imma 
hoka il ithanvshke; amba vno yokvto haknip nan aï ahni i 
nuta sia, ai ashvchika ya 1 yuka sia hoke. 

15. Yohmi kvot nana ho yohmi li kvt, vlhpesa ak ahno; 
yohmi kvt nana ho ai ahni li hokvto, yvmmvno ak yumih- 
cho; amba nana ho ak ahninchokmvt, yummak o yvmihchi 
lishke. 

16. Yumohmi kvt nana ka ak yvmihcho hokbano ai ahni 
lik mak osh yumihchi li hokmvt, vba nan vihpisa yvt achuk- 
~mvshke, vno yvt ai ahni lishke. 

17. Yakohmi hoka vno ak'osh himmakma'yumma yvmi- 

hinchi li kak keyu, amba ai ashuchika si anukfoyuka kak 
oke. D 

18. Yohmi ka vno ya sa foyuka, yummvt sa haknip anu- 
kaka ya nana achukma kvt iiksho ka ithaiyana lishke: yoh- 
mi kvt nana achukma ai ahni hokuto si anukfoyuka; yohmi 
kia nana achukma yvmma yvmihinchi la he ak osh ak aha- 
yuchoshke. 

19. Yohmi kvt nana achukma kuno yvmihchi la he ai 
ahni li kvt, ak yvmihchoshke ; amba nana ik achukma kvno 
yvmihehi la he ak ai abno kia, yvmmvno yvmihchi lishke. 

20. Anonti nana ka ak yvmihcho hok bano ai ahni lik 
mak osh yvmihchi li hokmvt, vno ak osh himmakma yvmma 
yvmihchi li kak keyu; amba ai ashvchika si anukfoyuka 
kak oke. 

21. Yakohmi hoka nana achukma ka yvmihchi la he ai 
ahni likma, nana ik achukmo hokvt si anukfoyuka a bila kvt, 
il akostininchi lishke. 

22. Yvmohmi hoka Chihowa i nan vlhpisa ya vm anukfila 
himona yak okvno isht 1 hullo lishke. 

23. Yohmi kia sa haknip nan ai ahni hokvt inla hatuk osh, 
vm a nukfila nana ai ahni ka in tanahampi, micha ai ashuchika 
nan al ahni sa haknip foyuka kak o 1 yuka sahakbi ho, pisa 
lishke. 

24. Uno hatak ilbvsha fehna sia hoka, kuta hak osh isht 
ai illi haknip ilvppa a sa hlakoficha chi cho? 

25. Pin Chitokaka Chisvs Klaist atuk pulla kak o Chi- 
howa ya yak oke pit im al ahni lishke. Yakohmi hoka vm 
anukfila hokvno Chihowa 1 nan vlhpisa yoka isht holitobli li; 
amba sa haknip okvno ai ashvchika nan ai ahm kak o isht 1 
yuka sia hoke. 


CHAPTA VIII. 


Klaist a kvna hosh ib ai achufa cha, Shilombish nan ahni ho ahanta 
hokvto isht ai ilbvsha he nan vihpisa ya im ai i hlakofi, 1; 5-18 
nan isht ahotopa he nana hosh haknip a atoba: 6-14 nan achukma 
nana hosh Shilombish a a minti, 17 mikma Chihowa im vlla toba 

ka nana achukma nana hosh otvni; 29 nan isht ai okchaya hi vt 
Chihowa pulla họ tikba ma im vlhpisa tok; 88 nan isht i hullo ya 
nanta hosh isht a pit i filamincha hinla ho? 


1. Y UMOHMI hoka Klaist Ohisvs ibai achvfa, haknip 
nan ai ahni kak o yvmohmi keyu, amba Shilombish, nan al 
ahni kak o iakaiya vhleha hokvno himonasi ka isht ai 1 pa- 
lvmma le anumpa hvt im vlhpisa keyu hoke. 

2. Yvmobmi ka isht ai okchaya Shilombish nan ai ahni 
Klaist Chisvs a minti kak osh ai ashvchika nan ai ahni isht 
ai illi yo a sa hlakofichi hatok oke. 

3. Yohmi ka vba nan vlhpisa yvt nana ka ik atahlo kvt, 
haknip ak atuk pulla kak o ik ai ahlo hatuk o, Chihowa hvt 
ilap Ushi ak inli ho ai ashvchika isht vlhtoba mak o hatak 
nan ashvchi haknip a hobachit auet kanchi hosh, haknip ak 
o al ashvchika ya ai 1 palvmminchi tok : 

4. Yohmi ho pishno yokvno haknip nan ai ahni ka e 
yumohomi keyu, amba Shilombish nan ai ahni kak o il iakaiya 
kak osh, vba nan vlhpisa isht ai vlhpiesa kvt pim ai ahla he 
atok oke. l 

5. Yohmi ka haknip nan ai ahùi kak o iakaiya hokvto, 
nana puta haknip immi hak o 1 hullot anukfihinli chatuk : 
amba Shilombish nan ai ahni kak o iakaiya hokvto, nana 
puta Shilombish immi hak o 1 hullot anukfhinli chatuk oke.. 

6. Yohmi ka haknip nan ai ahni kako isht ahanta hokvto 
isht ai illi yoke; amba Shilombish nan ai ahni kak o isht 
ahanta hokvto isht ai okchaya, micha isht it 1 nanaiya yoke: 

7. Haknip nan ai ahni kak o isht ahanta hokvto Ohi- 
howa į nukkilli yoka; yohmi kvt Chihowa 1 nan vlhpisa ya 
im antia keyu, micha yohma hi o keyu kamohmi mvhlishke. 

8. Yakobmi hoka haknip nan ai abni kak o i nutakvt 
ahanta hokvto Chihowa ya yukpala himma keyushke. 

9. Amba haknip nan ai ahni kak o į nutakvt hvsh ahanta 
keyu, amba Shilombish nan ai ahni kak 01 nutakvt hvsh 
ahanta hoke; Chihowa imi Shilombish ak osh hvchi anuk- 
foyuka ho mvhli hokmvt. Yohmi ka hatak nana hosh Klaist 
imi Shilombish a ishi keyu hohmvt, immi ho keyu hoke. 

10. Micha Klaist ak osh hvchi foyuka hokma, hvchi hak- 

nip okvto ai ashvchika yak atuk pulla kak o illi hoke: amba 
hvchi shilombish okvto nan isht ai vlhpiesa ya kak o ok- 
chaya hoke. 

11. Amba Chisvs vt illi tuk a falaminchit tanichi tok i Imi 
Shilombish ak osh hvchi anukfoyuka hokmvt, Klaist vt illi 
tuk a falaminchit tanichi hatok ak osh hvchi  hbaknip illi im 
vlhtayak ilap imi Shilombish hvchi anukfoyuka kak o isht 
okchalinchi ak inla hi oke. 

12. Yvmohmi ka itibapishi li vhleha ma! nan aheka vhle- 
ha pia kvt haknip nan ai ahni kak o il im aheka yosh haknip 
nan al ahni kak 0 il iakaiya hi ọ keyu hoke. 

13. Yobmi ka haknip nan ai ahni kak o hvsh iakaiya hok- 
mvto, hvch illa hi oke; amba Shilombish ak atuk pulla kak 
o haknip nan a kaniohmi puta ka hvsh illihinchi hokmvto, 
hvchi okchaya hi oke. | 

14. Yohmi ka laua kaniohmi ho Chihowa imi Shilombish 
ak osh anuktohlat isht aya hokvno, Chihowa ak o ushi vhle- 
ha hoke. 

15. Yohmi ka anonti isht a hvchi nukshopa chi hosh yuka 
im anukfila ho hvsh ishi hatok keyu; amba vlla im anukfila 
ho hush ishi hatok ak o, pishno vt Abba, Piki, il achishke. 

16. Shilombish Holitopa ak mli hosh pimi shilombish a 
nan isht atokowa it ibai anohonli kvt, Chihowa im vlla vhle- 
ha pia ka anolishke, 

17. Micha im vlla pia hokmvt, isha he ai vlhpiesa pia: 
micha Chihowa yak o im ai isha he vlhpiesa pia, micha 
Klaist ak o 1t ibai isha he ai vlhpiesa pia hoke: yohmi ka il 
ibai ilbvsha ho mvhli hok mak osh il iba holitopa hi atok. 

18. Yohmi ka yakni paknaka ilvppa nan isht ai ilbvsha 
puta hokvto nan isht a holitopa pim otaiyana hi a pit it 
vihpisa hi a ik ono, ai ahni lishke, 

19. Nana toba tok puta hokvto Chihowa ushi vhleha hvt 
isht otaiyana hi ak o pit hohoyo fehna hosh ai asha hoke. 

20. Nana toba tok puta hokvto vlhpesa ik ahno kia, isht 
ai illa hi vt im vihpisa tok: yohmi kia isht ai illa he im 
apesa kvt, isht a hlakofa he ahna hi a nukfokit yymihchi 

tok. 

21. Yohmi hoka nana toba tok ash puta kvt isht ai illa 
he i yuka hatuk vt ai 1 hlakofi cha, Chihowa im vlla vhleha 
hvt yuka keyut isht a holitopa yvt immi ak mla hi oke. 

22. Yohmi ka nana toba tok puta moyuma kvt 1t ibai 
hihihvt, it ibai ilbahasha na himak a hoka, il ithaiya- 
nvshke. 

23. Micha yvmmak illa ho keyu, amba pishno ak kia Shi- 
lombish isht ai vni waya vmmona ka il ishi kvt, pishno. ak 
kia e hihiha kvt vlla ai ahli e toba he, yommvt pi haknip 
isht a hlakofi yak o e hohoyo hoke, 

24. Yohmi ka nana kvt pim vihtaha tok vt il isha he il 
ai ahni kak osh -isht ai okchayvt il ahanta hoke: amba nana 
ka il ishi hokvto, himmak o il isha he il ahna he keyu hoka :- 
yohmi ka katiohmit hatak vt nana ka ishi kvt himmak o ishi 
la hi oka, ahnı ho? 

25. Amba nana ka e pisa keyu hosh il isha chi, il 
al ahni hok mak osh nuktaiyalvt achunanchit e hohoyo 
hoke. 

26. Yvmmak 1 chiyuhmit Shilombish ak kia ik a pi 
hlampko puta ka pi apelahanchi fehna hoke: nana ka il 
asilhha he tuk ai vlhpiesa kvt pishno ak inli kvt il ithana 
keyu hoka; amba Shilombish ash ini hosh isht a hihiha 
isht anumpa he keyu puta kak o pi anukfokihinchi hoke. 

27. Yohmi kia chukvsh puta silhhit akostininchi yak 
okuto Shilombish vt nana ho pi anukfokihinchi ka ithana 
hoke: Chihowa nan ai ahni kak o Shilombish ash ot vba- 
numpuli ahli puta ka nana ka anukfokihinchi hokvt. 

28. Yohmi ka nan okluha hokvt Chihowa 1 hullo vhleha, 
ilap nan ai ahni tok pulla mak o vihtohoka tok vhleha ho- 
kuto, isht im ai achukma he mak o it ibai toksahanli ka il 
ithaiyanvshke. 

29. Yvmohmi ka tikbanli SA tok okvto ilap Ushi 
yak o hoyulba he mak o tikbanlı atokohonli mak inli tok; 
yohmi ho yummak ash ot itibapishi laua ka tikba vttahpi 
ha hi atok. 

30. Anonti tikbanli atokohonli hatok okvto hoyo mak mli 
tok: mihmvt hoyo hatuk okuto ai vlhpiesvchi mak mli tok: 


490 LOMAN, 


mihmvt ai vlhpiesvchi hatuk okvto ilap isht aholitopa yo ib 
al isha he im ai ahni tok. i 

31. Yakohmi kwno nana ilvppa puta imma hokuno nanta 
hak o il acha hinla ho? Chihowa hak osh pi kana hokma, 
kvta hosh pi sanala hinla ho? 

32. Ilap Ushi fehna ka ik ilatombo hosh, amba pishno e 
moyuma hak atok pulla mak 0 pim issa tok vt, katiohmi ho 
yvmma pima hatuk vt nan okluha ka anonti pilla pima ak 
inla he keyu ho? 

33. Kuta hak osh CŒhihowa im vihtoka vhleha ha isht ai 
1 palvmmi anumpa kia onocha hinla ho? Chihowa ak osh i 
kashofi hoke. 

34. Kuta hosh nan vihpisa onocha hinla ho? Klaist ak 
osh illi hatok; ahli, ymma i shahli, yummak osh falamvt 
tani hatok osh Chihowa ibbak isht impak imma yo binilit, 
yvmmak osh isht pi anumpohonli hoke. 

35. Kuta hak osh Klaist vt pi hullo ka pi filummicha hinla 
ho? Tsht ai ilbvsha, isht a palvmmi, hatak bika yvt pi hoto- 
pali, isht a hohchvfo, haknip bieka, isht ai illa he, keyukmvt 
bvshpo falaia yak a hinla ho? 

36. Yohma hi o holihiso hatok oka, Chishno yak atuk 
pulla mak o nitak moma ka pihimbi na shohombishke, chukfi 
vlhpoba vba chi kak o e chiyuhmi hoke. 

37. Yvmmak illa keyu, nan okluha ilvppa puta ka ilap pi 
hullo tuk pulla kak o im aiyachi yak kia il į shahli hoke. 

38. Yohmi ka isht illa he, isht okchaya he, enchil vhleha, 
enchil vhleha i shahli, miko puta, himonasi nana ai asha 
puta, himak a pilla ai asha he puta; 

39. Isht a holitopa fehna, ilbvsha fehna, keyukmvt nana 
toba tok nana kia, pin Chitokaka Chisvs Klaist ak atuk pulla 
mak o, Chihowa il į hullo ka, pi filvmmicha himma keyu 
ka, sai yimmishke, 


CHAPTA DX. 


Pal vt Chu i nukhaklo, 1. 7 Eblaham isht al unchululi moma kvt 
nan ai yukpa isha hi vlla keyu: 18 Kuna ho ahni hok mak osh 


CHAPTA TX. o a 


Chihowa yvt i nukhaklo; 28 Chentail vt yimma he; mikma 
nan ik yimmo kak osh Chu yvto ik holitopo ka he a tuk tikba 
anoa. 


1. K LAIST ak o nan ai ahli ka isht ai anumpuli li kvt 
holabi li keyu, Shilombish Holitopa ak osh anukfokihinchi 
ho, isht akostininchi li yak kia nan atokowa ka anohonli ak 
imlishke. 

2. Yohmi kvt sa chukvsh anukaka ya isht a nukhaklo 
bilia, micha isht a weki chinto kvt a foyuka kak osh miha 
lishke. 

3. Yohmi ka itibapishi li vhleha, vm okla achvfa yak atuk 
pulla mak o Klaist a i filvmmit sa kunia hi a, ahni la hinla 
hokbano. 

4. Yvmmak osh Islael isht atiaka vhleha hoke: yvmmak 
o ushi isht a toba, micha Chihowa yvt holitopa fehnvt im 
otaiyani, micha nan it im vlhpisa puta, micha vba nan vlh- 
pisa in tonla, micha Chihowa isht aiokpvchi, micha ai okcha- 
= yət bilia puta im issa tok aiena kut immi hoke : 

5. Mihmvt iki vhleha tikba chash ot immi, micha yom- 
mak o Klaist vt hatak haknip imma hokvno a minti tok osh, 
moma 1 shaiyahtit Chihowa holitopvt bilivshke. Amen. 

6. Chihowa im anumpa hokvt aka itulvt kvnia tok ọ 
chiyuhmi keyu hoke. Yohmi ka Islael vhleha hak osh 
moyumvt Islael okla keyu hoke. 

7. Micha Eblakam isht atiaka e hokak osh moyu- 
myt im vila vhleha keyu ak inli: amba Aisaak ak o isht chi 
ai unchululi hohchifa hi oke. 

8. Yohmi kvt haknip imma im vlla vhleha hokvto, Chi- 
howa im vlla vhleha keyu hoke: amba im issa tok vlla 
vhleha hak osh isht ai unchululi mak osh toba ho mak a chi 
hoke. 

9. Yohmi ka nan im issa tok isht anumpa hvt ilvppak 
oke, Vibpisa tok nitak ont ai vlhpiesakma vla la hi oke, 
mikma Sela yvt ushi im vtta hi oke. 

10. Micha yvmmak illa keyu; amba Lebeka yak kia 
achufa piki Aisaak ak o isht ai 1 chakali hatuk o; 

11. Yohmi ka vlla yokvt ik ashwo kisha hokvt, nana 

achukma, nana ik achukmo nana kia ik yvmihcho kisha ak 
inli kia, nana ho yvmihchi tok ak o keyu, amba ilap ak'osh 
hoyo hatuk o vlhtoka kvt Chihowa nana ai ahni tok vt ai 
ahla chi kak o; 

12. Yvmmak ash o, Akni ak osh nakfish ai nutaka hi 
oke, im achi tok. 

13. Holihiso kvt, Chekob ano i hullo li tok: bg Bazu 
yokvno ak 1 hullo ki tok, ahanchi hatok oka. 

14. Yakohmi ka nanta hak o il acha hinla ho? Chi- 
howa hvt nana yvmihbinchi kvt ik ai vlhpeso ho? ik yvmoh- 
mo pullashke. 

15. Yohmi ka, Kuna ho 1 famis la he ahni likmvt, 1 
nukhaklo la hi oke; micha kvna ho i kana la he ahni lik- 
myt, 1 kana la hi oke, Moses a im achi tok. 

16. Yakobmi hoka yvmmak ash ọ, ilap nan aiahni hokma, 
mulihinli kak okmá, nana kak osh ishi ho keyu; amba Chi- 
howa yak osh 1 nukhaklo kak o yvmohmi hoke. 

17. Yohmi ka, Chishno yak o nan isht vm ai ahli yoka ai 
otuninchi la he, micha sa hohchifo hokvt yakni moma ka 
hlopullit ai annohowa he, ilvppak fehna kak atuk mak o ik 
ahantá chim ai ahni li tok, Feleo ya Holisso Holitopa yut 
im achishke. 

18. Yvmohmi hoka kvna ho 1 nukhakla he ahnikmwt, i 
nukhaklo hoke: micha kuna ho kvllocha he ahnikmyvt, kvl- 
locht hoke. 

19. Yakohmi ka chishno yokvt, Nanta katiohmi ho ik 
ahnincho imoma ho? Kuta hak osh ilap nan ai ahni ka i 
sanali hatuk 0? is sum acha chi hoke. 

“20. Yohmi ak inli kia, amba hatak chia ma! kvta chia 
hokak osh Chihowa ya 1 sanalit ish anumpuli cho?’ Nana 
toba tok vt 'ikbi tok ash 0, Nanta katihmi ho yakohmichit 
chishno yut is sakbi tok o? im acha hinla ho? 

21. Lukfampo ikbi yvt lukfi ya kanimihcha hi vt im ai 
vlhpiesa keyu ho?” lukfi yvmmvska 'miash inli' ka achvfa 
kuto isht a holitopa, mikma achvfa kuto isht a a kollakshi 
ampo yo ikbi chatuk keyu ho? Augi 

22. Yohmi ka yiwa hut ilap iaia 1 a e Y ia 

nan isht ai ahli ya otunincha he ai ahni kak osh, isht 
i nukkilli onvtuyula he nan ai vihto okpulot kunia he im 
vlhtaiyaha puta ka ilbvshala hi vt 1 svlaha fehna hatuk mvt : 

23, 24. Micha ilap isht a holitopa lawa fehna ka 1 nuk- 
haklo onvtuyula he nan ai vlhto puta, yvmmvt isht a holi- 
topa pisa hi 0 tikbanli im ataiyahli hatok vt, pishno yak 
fehna ka pi hohoyo hatok; Chu okla hak bano keyu, amba 
Chentail okla hak kia ai isht ommuicha he ai ahm hatok 
okma, nanta katihmi cho? 

25. Hosea yak o isht ai anumpohonli mvt, vm okla vhleha 
hatok keyu ka vm okla vhleha hochifa la he: micha a holi- 
topa tok aig kvt, a holitopa hi oke, ahanchi ak mli hatok 
oka. 

26. Yohmi ka, Ùm okla hvchia keyu ai im ahanchi tok 
ash inli, yommak o Chihowa okchaya im vlla vhleha a hoh- 
chihifa he mak oke. | | 

27. Esaias ak kia, Islael imma ka chitolit isht anumpo- 
honli mvt, Islael im vlla vhleha holhtina kvt, okhvta on ta- 
laka shinuk ai asha kak 0 chiyuhmi ak inli kia, kashapa hosh 
okchaya he mak oke. 

28. Yohmi kvt ilap im anumpa ha ai ahlicha chi kvt ai 
vlhpiesa hosh tushpa fehnvt yvmihcha hi oke : yohmi hosh 
Chitokaka yut yakni paknaka ya a yvmohma he vlhpisa tok 
anumpa ha ai ahlicha he mak oka. 

29. Mikma Esaias vt tikba kash, Sabaolh in Chitokaka 
yak osh kashapa ka pim ashahanchi hatuk keyukma, Sotom 
atok ash inli ho e chiyuhmi, micha Komolah yak o chiyuh- 
mit e toba hi atok oke, ahanchi tok. 

30. Yakohmi ka nanta hak o il acha hinla ho? Chentail 
okla hvt nan isht ai vihpiesa yak o achunanchit hohoyo hatuk 
keyu kvt, isht ai vlhpiesa na yimmi yak. o al isht ai vlhpiesa 
yak fehna ka ihishi hatok oke. 

81. Amba Islael okla hokvto nan vlhpisa isht ai vlhpiesa 
ya achunanchit hohoyo kvt, nan vlhpisa isht ai vlhpiesa ya 
ik ai ono hatok oke. 

32. Yohmi ka katiohmi hatok o? isht al n A yash o 
isht ai yimmi kak o keyu, amba nan vihpisa yako a mihinta 

hi ashoin chiyuhmit hohoyo hatok okvt. Isht ai ibetubli 
tuli yvmma isht ibetvbli hatuk okvt. 

33. Holihiso kvt, Yakeh! isht ai ibetvbli, micha isht ai 
itula tuli yo Saion anukaka ya bohli lishke: yohmi ka kvna 
hosh 1 yimmikmvt, hofahya he keyu mak oke, ahanchi tok 
oke. 


CHAPTA X. 


Uba nan vlhpisa, micha na yimmi yo isht ai vlhpiesa kvt itim inla ka 
anoli, 5, 11 Chu yokma, Chentail okma nana hohkia, na yimmi kut 
momvt hofahya he keyu, 18 Chentail vt vbanumpa ha holitoblit 
yimma he. 


1. ITIBAPISHI li vhleha ma! sa chukush nan aiahni, 
micha Islael oka anumpa ilbvsha Chihowa ha isht im anum- 
pohonli li kvt, okla okchaya he ak o ai ahni lishke. 

2. Yohmi ka Chihowa ya ai yiminta fehna kia, ai ahli 
ithana keyu ka atokowa im ithaiyana lishke. 

3. Yohmi kvt Chihowa hvt nan isht ai vihpiesa ya atai- 
yahli tok a ithana keyu hatuk osh, ilap inli i nan isht ai 
vlhpiesa yo ai ahlichi bvnna kvt, Chihowa hvt nan isht ai 
vlhpiesa ataiyahli hatok okvno ik im antio hatuk oke. 

4. Yohmi ka na yimmi puta hokvto isht ai vlhpiesa he 
mak o, Klaist ak osh vba nan vlhpisa nan ai ahni ka ai ahli- 
chi yoke. 

5. Yohmi ka Moses okvt vba nan vlhpisa isht ai vlhpiesa 
ka isht anumpuli mvt, Hatak vt yvmma puta ka yvmihin- 
chik mvt, isht ai okchaya hi oke, achi tok oke. 

6. Amba na yimmi isht ai vlhpiesa hokvto yakohmichit 
anumpulishke : Chi chukvsh oka isht anumpulit, Kuta hak 
osh vba yakni yoka ont chukowa hi o? achi kvt, Klaist a 
ont ilauelit aka isht vla chi ho? achi ka, chik acho kashke. 

7. Keyukmvt, Kuta hak osh ahofobi fehna ka ont chu- 
kowa hi o? achi kvt, Klaist a falaminchit tanichi cha, isht 
vla chi ho? achi ka, chik acho kashke. 

8. Amba yvmmak ash ot nantuk achi? Anumpa hokvt 
chi bilikasi, chitakha anukaka yak fehna, micha chi chukush 

anukaka foka hoke; achi kvt isht ai | papi anumpa isht il 
anumpuli kak oke. 

9. Chishno yokvt chitih fehna ka Chitokaka Chisvs oka 
isht otvninchit ish anumpuli, micha illi tuk a falammchit 
Chihowa hak osh tanichi tok a chi chukvsh oka isht chi 
vimmi hokmvt, chi okchaya hi oke, yvmmwvt achi hoke. 

10. Yohmi ka hatak vt chukvsh ak oọ isht ai yimmi kak 
osh isht ai vlhpiesa hoke; micha itih hako Klaist a isht 
otvninchit anumpohonli kak osh isht ai okchaya hoke. 

11. Yomohmi ka Holisso Holitopa yvt, Kuna fehna hoh 
kia 1 yimmikmvt, hofahya he keyu mak oke, ahanchishke. 

12. Yohmi ka Chu, micha Klik ita tuklo ka nana kvt ai 
it im inla keyu hoke : yohmi ka Chitokaka moyuma 1 shai- 
yahlı miash inli hosh ilapa 1 pahaya moyuma ka 1 nukhaklo 
kvt a chīnto fehna hoke. 

13. Yohmi ka kvna hoh kia Chitokaka hohchifo ha 1 
pahayakmvt, okchaya hi oke. 

14. Yohmi ka katiohmit yomma i yimmi hatuk keyu kvt 
1 pabaya hinla ho? micha katiohmit yumma haklo hatuk 
keyu kvt 1 yimma himla ho? micha katiohmit vbanumpa 
isht anumpuli yvt iksho ka,hakla himla ho? 

15. Micha vihtoka keyu kvt katiohmit vbanumpa ha isht 
anumpula hinla ho? hohhiso kvt, Isht it 1 nanaiyvchi vba- 
numpa isht anumpohonli, micha na hochukma isht anohowa 
isht ai yukpa puta isht aya ka iyi yvt yakeh! aiokli fehnvsh- 
ke, ahanchishke. 

16. Yohmi kia moyumvt vbanumpa ha im antia hatuk 
keyu. Yohmi ka Esaias vt, Chitokaka ma! kvta hak osh 
pim anumpa ha yimmi hatuk ọ? achishke. 

17. Yakohmi hoka haklo kak osh isht a yimmi hoke: 
Chihowa im anumpa hvt isht anuhumpa pulla kak o a haklo 
hoke. 

18. Yohmi kia haklo tuk keyu ho? Ih! ai ahli fehna ; 
yakni moyuma ka itih ola kvt im ohona tok; micha anumpa 
puyuta kvt yakni hatak ai ahanta moyuma ka im ohona tok 
oke, vno vto achi lishke. 

19. Amba Islael vt ithana hatuk keyu ho ? vno vto achi 

lishke. Ummona ka Moses vt okla ho keyu kia isht a chi 
nuktahlachi la hi oke, micha oklushi ik hopoyukso yo isht 
a chi nokowvchi la hi oke, achishke. 

20. Anonti Esaias vt nukwaya iksho hosh, Sa hohoyo 
hatok keyu kvt si ahayuchi tok; si a ponahaklo hatok keyu 
ka im otaiyani li hatok, achishke. 

21. Amba vm antia he keyu, micha a sanalit anumpuli 
okla hoka sabbak a pit i wiyeli li shohombishke, Islael okvno 
im ahanchishke. 


CHAPTA XI. 


Chihowa hvt Chu moma kak o kanchi hatuk keyu, 1; 7 kanimi kvto 
chukvsh kvllochi kia, kanimi kvto okchaya he vlhtoka tok: 16 
vbanumpa anukfohka hi yokvno im ahna he vihpesa; 26 Chihowa 
yak osh ahnit imissa tuk atok oka, 38 Chihowa nan im anukfila 
yokvno kvna hosh hoyo kvt im ithvna he keyu. l 


1. Y AKOHMI ka Chihowa hvt im okla fehna ka kan- 
chit taiyahli hatok o? Ik yvmohmo pullashke; yohmi ka 
vno yak kia Islaelait Eblaham isht atiaka Benchamin iksa. 
sia hoke, achi lishke. 

‘2. Chihowa hvt im okla fehna tikbanli ithaiyana tok okvto 

kanchit taiyahli hatok keyu hoke. Holisso Holitopa yvt 
Elias ai isht anumpohonli ka chik ithano cho? ` Islael oka 
anumpa onochit Chihowa ya isht anumpohonli kvt, 
3. Chitokaka ma! chi hopaii vhleha ha ahambi tok, chim 
alta puta ka iba kullit akahanchi tok; yohmi ka vno ak ba- 
no hosh ahanta li ma, vm ilhfiohpak a tvbli`bahanùshke, 
ahanchishke. i 

4. Yohmi kia Chihowa hyt afalaminchit nanta hak o im 
achi ho? Hatak tahlepa sipokni untuklo hokýto Baal hol- 
-byt toba ya ik i hvchukbihlepo atuk okvno vno vmmi yo 
ilatohomba li tuk oke, achishke. 
5. Yvmmak ash inli chiyuhmit himonasi ak kia isht i ka- 

nvt isht ai vlhtoka tok vt kaniohmi kvt ai asha ak inli hoke. 
6. Yohmi ka isht į kana yak okma, toksahanli tuk pulla 


— 


yak o ai yvmohmi keyu' hoke; yakohmi hokma isht 1 kana 


R 

yvt isht i kana keyu yoke. Amba toksahanli tuk pulla yak 
o ai yomohmi hokma, isht 1 kana yak o ai yvmohmi keyu 
hoke: yakohmi hokma toksahanli yvt toksahanli keyu hoke. 

7. Yakohmi ka katiohmi ho? Islael okvt nana hohoyo 
kvt ishi hatok keyu hoke: amba vihtoka yak osh ishi hatok; 
mihma kashapa hokvto m anukfila hvt kvllot kunia tok oke ; 

8. Yohmi ka holihiso kvt, Chihowa hokvt im anukfila 
nosilhhvt kvnia, nishkin nan isht pisa he keyu, micha hak- 
sobish nan isht hakla he keyu puta aiena ho ihima hatok ; 
ahanchi hatok ash o ihima na himak a nitak a ai vlvshke. 

9. Mihma Lewi vt achi kvt, Ai impa yvt isht ai ibetvbla 
he, micha isht ai itula he, micha isht ai okpula he, micha 
isht ai im vlhtoba he aiena isht ai in tobashke. 

10. Micha nishkin vt im okhlili cha, isht ik peso hosh 
hlipkvchit maya na biliashke, achishke. 

11. Yakohmi hoka ibetubli hatuk ak osh isht ai itulvt kv- 
nia ho? Ik yvmohmo pullashke: amba isht ai itula hatuk 
pulla kak o isht ai okchaya yvt Chentail a im vla La isht a 
nuktahlahancha chi hatok oke, achishke. | 

12. Yohmi ka yummvt isht ai itulvt kvnia kak o yakni 
moyuma kvt isht ai yukpa laua kvt im vla hokma, micha 
isht ik a lauwot taiyaha kak o Chentail vhleha ha isht ai 
yukpa lawa kvt im vla hokma; isht ai alotowa hokak heno 
isht i shahli fehna hi o keyu ? 

13. Yohmi ka Chentail hvchia ha hvch im anumpohonli 
il kvt, Chentail im apostel sia hatuk okvt, nan isht ai vtta 
li ya holitobli lishke. 

14. Yohmi hosh kaniohmit isht a nuktahlachit sa haknip 
ai achufa kash kanimi kuno okchalinchi la hinla hokmvt, 

15. Yohmi ka yvmma kaiyanchi kak o yakni moyuma kvt 
isht ai it 1 nanatya hokma, yummak ash i kanvt falaminchit 
ishi hokak heno nanta ha hi 0? amba illi tuk vt falamvt 
isht ai okchaya kak a hio? 

16. Yohmi ka vnit waya vmmona kvt holitopa hokma, a 
moyuma kvt holitopa ak mli hoke :. micha hakshish vt holi- 
topa hokma, naksish puta kak kia yohmi ak inli hoke. 

17. Mihma naksish kaniohmi kvto atvptovt kunia hokma, 

alif haiaka ai offo chia hash osh ish ibafohka hatuk: micha 
yummak ash ibafoka hosh alif okchi, micha hakshish aiena 
ka ish ibai ishi hatuk okmvt ; 

18. Naksish puta ka ik ahobalot chik im ilauato kashke; 
amba ish ilauata hok mak osh chishno yak osh hakshish ish 
il al ishi keyu, amba hakshish ak osh chishi hoke. 

19. Yvmohmi ka, Naksish kaniohmi kvt kobahlit kunihiya 
kvt, vno yak osh iba fohka la he yak 0 yohmi hatok, ish 
acha chi hoke. 

20. Ahli; ik yimmo kak osh kobanhlit ya hatok ; 
amba chishno vto na yimmi kak osh isht ish a hikia hoke. 
Chik ilefehnacho kashke, amba ish il akanlosechashke: 

21. Yohmi ka Chihowa hvt naksish fehna yash kanchi 
nukwiya tok keyu hokmvt, chishno yak kia chi kancha he 
yoba ká, ahah! ish ahnashke. 

22. Yvmohmi ka Chihowa hvt isht 1 kana, micha isht 
palvmminchi ya ho pesá: aka itula tok ash isht palummin- 
chi; amba chishno yokvno isht chi kana, ilap isht 1 kana 
yash ọ ish a mabaya hokmvt; yvmmak keyu hokmvno 
chishno yak kia chayvt chi tvpa he ak inli hoke. 

23. Yvmmak ash kia ik yimmo kak 0 keyu hokmvt, iba 
fohoka he; Chihowa hak osh yvmmak ash falaminchit iba 
fohoka hi vt im ai ahli hoka. 

24. Yohmi ka chishno yvt alif haiaka ai offo yo a tupa 
hosh alf achukma yash, ai yumohmi chatuk keyu kia, ish 
ibafohka hatok okma; naksish fehna yatok ilvppak heto 
isht i shahli fehnvt ilap immi yatuk ash mli ka ibafohoka 
hinla keyu ho? 

25. Yohmi ka itibapishi li vhleha ma! Islael a kashapa 
hokvt im anukfila hvt kahanio na Chentail vhleha isht ai 
alotowa yvt vla he yak atok, anumpa ai ahli ik otano cha- 
tuk ilvppa hvch ik ithaiyano hosh, hvchishno ash inli hosh 
ile yimmit hvsh ai asha hi a ak hvchim ai ahnoshke. 

26. Yakohmikmvno Islael vhleha hvt moyumvt okchaya 
hi oke; holihiso kvt, Nahlakofichi yvt Saion ak o a mintit 
kohcha hosh ai ashvchika ya Chekob a ai isht 1 kahancha hi 
oke, achi hatok oka. 

27. Micha ai ashvchika yash ai isht 1 kanchi likmvt, ilvp- 
pak o. nan it im apesa la he tok mak oke. 

28. Ubanumpa hash imma hokvno, huchishno yak atuk 
pulla kak 0 yvmmak ash ot tvnvp vhleha hoke; amba vlh- 
toka yash imma hokvno iki vhleha yash ak atuk pulla kak o 
1 holitopa vhleha hoke. 

29. Yohmi ka Chihowa hvt na habenahanchi, micha ato- 
kohonli aliena kvt inlvchit im anukfila he keyu hoke. 

30. Yohmi ka hvchishno yokuto tikba pilla kash Chihowa 
ya hvsh 1 yimmi hatok keyu; yohmi kia yvmmak ash ot 
isht ik a yimmo pulla kak o isht 1 nukhaklo yash hvsh ishi 
hatok ash o; 

31. Chiyubmit ilvppak ash ot himonasi ka ik yimmo ak 
inli hatuk kia, isht hvsh į nukhaklo yak atuk pulla kako 
ilvppak ash kia isht į nukhaklo ya ishi mak inla hi atok. 

32. Yohmi ka Chihowa hvt yvmmak ash moyuma kvt ik 
yimmo ka he im alahni hosh moyuma ka 1 nukhakla he ak 
atok. 

33. Yakeh! Chihowa hvt hopoyuksa fehna, micha nan 
ithana aiena kyt ataha hi vt ik im iiksho; nana apihisa ka 
akostininchit nana a kaniohmi puta ka silhhit ahayucha he 
keyu hoke. 

34. Yohmi ka kvta hak osh Chitokaka im anukfla ha 
ithaiyana tok 0? keyukmvt kuta hak osh nan 1 miha ya- 
tok 0? 

35. Keyukmvt kuta hak osh tikba ima hatok osh, anonti 
falamvt im vihtoba hi atok 0? 

36. Yohmi ka nan okluha kvt yvmmak o a mihinti, micha 
yvmmak o isht a toba, micha yvmmak o immi mak osh to- 
homba tok; isht a holitopa yvt yvmmak 0 immit peh bili- 
ashke. Amen. 


yr 


CHAPTA XII 


Chihowa ahnichit e yukpa la chi ka Chihowa nan isht i nukhaklo 
yash pi nukfokihincha hi a tuk, 1; 3 ilifehnvchit pishno ak inli ka 
isht ik pim anukfilo kashke; 6 amba kanima yo il a hikia na nana 

ka yvmohma he vihpesa kvt a pi onutuyulak ma, mihi yo e yv- 
mohmashke; 9 iti hullo,micha nana ka il a yvmihcha he vlhpesa inla 

- aiena ka pim apesa; 19 afalvminchit nana ka ik vihpesalo ka hi 
okvno pim ahni keyu hoke. 


1. YUMOHMI ka itibapishi li vhleha ma! Chihowa 
hvt isht 1 nukhaklo puta hak atuk pulla mak o hvchi haknip 
puta hokvno vba isht aiokpvchi okchaya, holitopa, Chiho- 
wa yvt alokpancha he vlhpesa ho, yumma isht hvsh ai ahan- 
ta he vlhpiesa hokvt, hvsh inv issa ke, hvchim ai ahni lishke. 

2. Micha yakni ilvppak inli ka hvch ik hoyulbo kashke 
amba hvchim anukfila hvt himonvt toba pulla hatuk mal 
osh inlvt hvsh tobashke; yohmi hosh nan achukma, nan a 
vlhpiesa, nan ai ahli Chihowa nan ai ahni ka hvsh akosti- 
ninchashke. 

3. Yohmi ka isht 1 kana ya vma hatuk pulla mak o, ha- 
tak hvch ibafoka puta ka ilap ash inli kvt isht il anukfilla 
he ai vlhpiesa ka isht į shahlichit isht ik anukfillo kashke, 
im achi lishke: amba il oktamblit Chihowa hvt hatak bikia 
aiyuka ka isht ai yimmi kaniohmi ho ima hatok ash o, hatak 
hikia aiyuka kvt isht 1l anukfllashke. 

4. Yohmi ka pi haknip vt achvfa kia, pit ai achvfa hvt 
laua, micha pit al achvfa ilvppvt moyuma kvt nan isht al 
vtta yvt miash inli keyu kash o: 

5. E chiyuhmi hosh e laua kia, Klaist il ibai achvfa kuto 
haknip achvfa pia, micha achufa aiyuka kvt pit ilit ibai 
achvfa hoke. 

6. Yvmohmi ka isht 1 kana yvt kaniohmi ho il ishi hatok 
ak osh na hvlbina puta kvt ilaiyuka ho il ieshi hokvt, Shi- 
lombish anukfoyukvt anumpuli isht ai vtta yo e habena ha- 
tuk okmvt, isht ai yimmi yak ọ al itlaui ho yvmmak'`o isht - 
il ahantashke. 

7. Mikmvt chvch nan isht im vtta isht ai vtta ya e habe- 
na hatok mvt, yvmmak o isht il ahantashke; micha nan 
ithunanchi yokmvt, yvmmak o isht ahantashke. 

8. Micha vbanumpa isht atohnochi yokmvt, yummak o 
isht ahantashke: na hopela yokmut, im anukfila apissali 
hosh yumihchashke: pehlichi yokmvt, ai ahli achukmashke : 

i nukhaklot nan isht im vtta yokmvt, aiokpanchi+hosh yv- 
mihchashke. 

9. Isht 1 hullo yvt isht il ahobi iiksho hashke. Nan ik 
achukmo ka ish 1 nukkillashke ; nan achukma hoka ish asi- 
tiashke. 

10. Itibapishi chiyuhmit it 1 kana fehnvt hvsh it i hul- 
lashke; hvsh iti holitobli kut hush it im 1 shahlashke. 

11. Nan isht vtta kvt intakobi keyu; chukvsh isht ai yi- 
minta fehnvt, Chitokaka yak ọ in toksvli hosh isht hvsh 
ahantashke. 

12. Ai okchayvt bilia pisa la he ai ahnit, hvchi yuhu- 
pashke : na palummi hvsh pihisa kvt hvchi nuktaiyalashke : 
achunanchi hosh anumpa ilbvsha hush anumpohonlashke. 

13. Ubanumpuli a bunna ka hvsh i hopehinlashke: hatak 
ik ithano ya hvsh i kana fehnashke. 

14. Hvch ilbvshali ka isht im ai achukma he ai ahnit 
isht hvsh anumpohonlashke; isht ai okpula hi a hvch ik ai 
ahno hosh, isht ai achukma he ak o al abnit isht hvsh anum- 
pohonlashke. 

15. Nan isht ilaiyukpa ka hvsh ibai yukpashke ; micha 
nukhaklokma, hvsh iba nukhaklashke. 

16. Hvchim anukfila hvt ai achvfvt hvsh it im anukfl- 
lashke. Isht a holitopa puta ka huch ik hohoyo kashke: 
amba hatak ilbusha yak o hvsh il itilauechashke. Hvehish- 
no inli hvch ik ile yimmo kashke. 

17. Hatak vt nan ik achukmo hvchi yvmihchi karnan ik 
achukmo yo hvch ik i falamincho kashke. Hatak moyuma 
itikba ya nana achukma puta ka hush yvmihchashke. 

18. Yohma he yobakma, hvsh a yumohma he-ai vihpiesa 
kuto, hatak moyuma ka hvsh:it.i nanaiya hosh hvush ahan- 
tashke. 

19. A holitopa ma! hveh ik il ai+okho-kashke, amba ai 
'vihpiesa isht-im atobbi yak ọ-hvsh il im issashke; holihiso 
kvt, Ai vlhpiesa isht atobba hi okvt vmmi hatuk osh, afala- 
:minċhit-atobbi la hi oke, Chitokaka yvt achi hatok oka. 

20. -Yvmohmi-ka chin tunup:vt'hohchufo hokma,-ish ipe- 
tashke; itukshila hokma, nan ishko ish ipetashke ; iHvppak 

o ish yvmihchi hokmak osh luak tobaksi yo noshkobo ha 
ish o fohobla hi oke. 

- 21. Nan ik achukmo 1 nutvt chik il ai okho kashke; am- 
ba nan achukma kak o nan ik achukmo ka isht ish imaiya- 
chashke. ! 


CHAPTA XIII. 
| 


Nan apesa ya im antia, mikmvt nana ka il i yvmohma he vihpesa kvt 
inla mvt asha ka isht anumpuli, 1, 8 vba nan vlhpisa yvt ahla hi a 
holitobli, 11 atampli fehnvt impa, nan ishkot haksi aiena kvt ai 
okhlili ka yo yvmohmi hatuk osh kanima yo vbanumpa hyt atoh- 
wikeli hokvno ai otaiyana he keyu. 


1. OHILOMBISH puta kvt nan vlhtoka i shahli vhleha 
ha im antiashke. Nan vlhtoka inla kvt iksho: amba Chi- 
howa ak osh ai ahni kak bano hoka; nan vihtoka puyuta ka . 
Chihowa hak osh vihtoka he ai ahni hoke. 

2. Yvmohmi hoka kvna fehna hoh kia nan vlhtoka yoka 
1 sanali hokvt, Chihowa hvt nan apesa tok a 1 sanali hoke: 
mikmvt 1 sanali vhleha hokvto ilap mli isht ai ilbvsha yosh 
im vlhpisvt isha hi oke. 

3. Nan vlhtoka vhleha hoka nan toksuli achukma yak osh 
ai 1 nukshopa yo keyu hoke: amba nan ik achukmo toksvli 
yak oke. Yakohmi ka nan vihtoka yoka chishno yvt 1 nuk- 
shopa la he, chik ai ahno cho? Nan achukma kak o ish 
yumohmashke; mikmvto yummak ash o ish im a holitopa 
hi oke. 

4. Nan isht chim achukma chi mak o yummvt Chihowa 
nan isht im vtta hatuk oka. Yohmi kia nan ik achukmo 
kak o ish yvmihchi hokmvt, chi nukshopashke: yohmi ka 
yvmnwt bvshpo falaia ya peh pilla ieshi ho keyu; amba 
yvmmvt Chihowa nan isht im vtta yosh nana ka ai ahlichit 
nan ik achukmo yymihchi ya isht ai 1 palvmmi ka onohonchi 
mak oke. É 

5. Yumohmi hoka isht ai 1 palvmma he ak bano kako 
keyu, amba isht il akostininchi yak atuk pulla aiena kak 0 
ish im antia pullashke. 

6. Yohmi ka ilvppak atuk pulla kak 0 noshkobo chumpa 
ya ish atobbi makinlashke: yvmmvt Chihowa nan isht im 
vtta vhleha hatuk osh nana ilvppak fehna ka isht ahantvt 
bilia hoke. 

7. Yvmohmi ka moma kvt ilap ai isha he ai vlhpiesa ka 
ish imashke: noshkobo chumpa ya kvna hosh isha he ai 
vihpiesa kak o ish imashke: vlhpoyak isht ai vihtoba ka- 
shampa kunia he tuk a kuna hosh isha he ai vlhpiesa kak o 
ish imashke: kuna ho i nukshopa he, ai vlhpiesa kak ọ ish 
i nukshopashke: kuna ho holitoba he ai vlhpiesa kak ọ ish 
holitoblashke. 

8. Hatak nana kia aheka yvt ik chin takanlo kashke: 
amba hvsh it i hulla he vto hush it in takanlashke; yohmi 
ka kuna hosh inla ya i hullo hokvto vba nan vihpisa ya al 
ahlhichi hoke. 

9. Yohmi ka, Chik it in lumako kashke, Chik bo kashke, 
Chik hukopo kashke, Chik aholvbecho kashke, Chik anush- 
kunno kashke; micha nan vlhpisa inla kvt takanli hok- 
mvt, anumpa kanomosi, Chin chuka panta hatak a ish i 
hullo kvt, chishno ish il i hullo kak i chiyuhmashke, achi 
ilvppak o foka hoke. 

10. It i hullo yvt nan ik achukmo in chuka panta hatak 
a ik 1 yvmihcho yoke: yvmohmi hoka it i hullo yak osh 
vba nan vlhpisa ya ai ahlichi mak oke. 

11. Micha ilvppak o hysh yvmohmashke: mikmvt himo- 
nasi ka nusi tuk vt pi okcha he hvshi kanvlli hvt ont ai 
vihpiesa ka il ithaiyanashke ; himonasi kuno isht ai pi ok- 
chaya yokvt pi bilika kvt pi yimmi hatok ano i shahli hoka. 

12. Ninak vt ant ia hosi ma, nitak vt vla hosishke: yv- 
mohmi hoka okhlili isht a toksvli puta ka e kaiyan- 
chashke: micha nan tohwikeli isht il atukkochi yak o e 
foyukashke. 

13. Nitak itunowa yak o chiyuhmit ai vlhpiesa hosh il 
itunowashke: haksi, micha tasimbot tasali keyu, itiba nusit . 
isht a haui keyu, itachowa, micha iti potunnot hvch ik it i 
nukkillo kashke. 

14. Amba Chitokaka Chisvs Klaist ak o hvsh foyukash- 

ke; micha haknip nan ai ahni okpulo puta ka im aï ahlicha 
chi kvt haknip a nana hvch ik atahlo kashke. 


CHAPTA XIV. 


Nana kvt ilim itim inla mak osh il iti shetilima he tok keyu, 1; 13 
amba nana ka ahah! il oh abni na, nana ka il itim inla hoh kia, inla 
maya kvt isht ik pim ai ibetvblo kashka; 15 nana kvt. yohmi ka 
na laua ho isht mihvt Pal wt otvninchi hoke. 


1. NA yimmi kvt ik ono ka ħvsh 1 kana banashke; 
micha im anukfila anuktuklo atuk a nana isht chik im. apeso 
kashke. 

2. Yohmi ka achvfa hokvto nan okluha ka vpa hi atuk vt 
yimmishke; inla hokvto na yimmi kvt ik ono mvt, na waya 
yak o vpvshke. 

3. Yohmi ka vpa hokvt ik po hoka ik kanimancho kash- 
ke; micha ik po hokvt vpa hoka nan ik im apeso kashke ; 
Chihowa ak osh 1 kana hatuk oka. 

4. Kuta chia hokak osh hatak iala in tishu ha nan ish im 
apesa hoh cho? ilap 1 shahli ak illa ho isht. im a hikia he, 
keyukmvt isht ai im itula hi oke. Ahli, ai ahlit hikia hi 
oke, Chihowa hak osh ai ahlichit hilecha hinla hoka. 

5. Hatak achvfa hokuto nitak achufa kvt inla ka i shahli, 
al ahnishke; inla hokvto nitak moma kvt itilaui, ai ahnishke. 
Hatak puyuta kvt ilap im anukfila fehna ka ai ahlit anukfo- 
yukashke. 

6. Kuna hosh nitak a holitoblikmvt, Chitokaka yak o i 
holitobli hoke: mikma kvna hosh nitak a ik i holitoblo hok- 
mvt, Chitokaka yak ọ ik į holitoblo hoke. Kvna hosħ vpak- 
mvt, Chitokaka yak: o im vpa hoke; Chitokaka yak o isht 
aiokpvchi ya ima hokvt: mikma kvna hosh ik pokmvt, 
Chitokaka yak o ik im vpo hoke: yohmi kia isht aiokpvchi 
ya Chihowa yak o ima hoke. 

7. E kanima kvt pishno inli il im anta keyu ħoke: micha 
hatak nana kia ilap inli il im illi keyu hoke. 

8. Pi okchayvt il ahanta kvt, Chitokaka yak o il im aban- 
ta hoke; micha pilli hokmvt, Chitokaka yak o il im illi hoke; 

yvmohmi hoka pi okchaya, pilli, kanimampo hoh kia Chito- 
kaka yak 0 immi pia hoke. 

9. Yohmi ka Klaist okvt illi tuk vt falamvt okchaya kvt, 
ili, micha okchaya jt aieninchit in Chitokaka toba chi ilvp- 
pak fehna hatok oka. 

10. Yohmi kia nanta katiohmi ho chitibapishi ha nan ish 
im apesa cho? micha nanta katiohmi ho ish itibapishi ha 
ish kanimanchi cho? e moyuma kvt Klaist nan apesvt ai 0 
binili ka itikba ya e hiohla hi oka. 

11. Yohmi ka holihiso kvt, Sai okchaya hoka iyikalaha 
puta kvt a huchukbihlapa hi oke; mikma isunlvsh puta kvt 
Chihowa ha aiokpahancha hi oke, Chitokakayvtachı hoke, 
achi hatuk oka. 

12. Yakohmi hoka e moyuma kvt Chihowa hoka il im il 
anohonla hi oke. 

13. Yvmohmi hoka himak a pilla kuno nan it im apesvt 
kil ahanto kashke; amba hatak nana kia isht ai ibetubla he, 
keyukmvt isht ai itula he nana kia itibapishi 1 hina ya ik 
bohlo ka he ilvppak o hvsh im anukfillashke. 

14. Yohmi ka nana kvt ilap ak inl kvt ik kashofo kvt 
iksho ka, Chisvs Klaist ak atuk mak o isht a sa nukfoyukvt, 
ithaiyana lishke: amba kuna hosh nana kyt ik kashofo al 
ahni hokvno, yommvno nana kvt ik 1 kashofo hoke. 

15. Ish itibapishi hvt nana ish pa ka isht ik im vlhpieso 
hokma, himak a i hullot ish nohowa keyushke.. Yvmmak 
ash Klaist vt vlhtobvt Uli hatok oka, chim ilhpak a isht 
chik okpano kashke. 

16. Yvmohmi hoka nana achukma isht ish ilaiyukpa kvt 
ik ai vlhpesot isht ik anumpo kashke. 

17. Yohmi ka Chihowa apehlichika yokvt nan impa, nan 
ishko kak o keyu hoke; amba nan isht ai vihpiesa, micha 
isht it 1 nanaiya, micha Shilombish Holitopa ai isht ilaiyuk- 
pa yak oke. 

18. Yohmi ka kuna hosh nana ilvppak fehna ka Klaist a 
isht im antia hokvno Chibowa yvt ahninchi, mikmvt hatak 
puta kvt vihpesa ai ahni hoke. 

19. Yvmohmi hoka nana kvt isht ai it 1 kana puta, micha 

nana ka isht iti hlampkohoncha he aiena kak o e yumoho- 
mashke. 

20. Yohmi ka nan vpa ak atuk mak o Chihowa hvt nana 
toksahanlii tuk ash isht chik okpano kashke. Nan okluha 
kvt kashofa mvhli hoke: yohmi kia hatak nana hosh inla 
isht ai ibetvbli ho impa hokvto, isht ik im achukmo hoke. 

21. Nipi vpa, oka paki ishko, keyukmvt nana kia ish 
itibapishi hvt isht ai itulvt isht ai ibetvblit isht ik a hlamp- 
ko ka chi ho, ai yvmohmi kvt ik achukmo hoke. 

22. Nana kash chi yimmi cho? Chihowa itikba yak o 
chishno illa hosh ish a yvmohmashke. Kvna hosh ilap vt 
nana ho vihpiesa ahnıt, ilap ash inli anumpa isht ik il onocho 
hokvt, na yukpa hoke. 

23. Yohmi ka kvna hosh anuktuklo hoh kia vpa hokmuto, 
anumpa onvtula hoke: nana hoh kia yimmi keyu hosh yvm- 
ihchi hokvto ai ashvchi yoka. 


CHAPTA XV. 


Hlampko kyt, ik hlampko ya nan ib ai isha he, 1; 2 pishno inti kil 
ile yukpalo, 3 Klaist vt yohmi tok keyu, 7 amba e moma ka Klaist 
vt pi kanyt nan pim anukfilli tok a chohmit it i kanvt ili tiholito- 
blicha he: 30 Pal vt Loman vbanumpuli vhleha hyt vba isht an- 
umpula he im a sihiha. 


1. Y AKOHMI hoka pi hlampko hokvto ik hlampko hok- 
vno nan il ib ai isha he atuk; micha pishno mli il ile yuk- 
pala hi atuk keyu hoke. 

2. E moyuma kvt ilap in chuka panta hatak vt vbanumpa 
ha isht a hlampkot im achukma chi ka e yukpalashke. 

3. Yohmi ka Klaist ak kia ile yukpali tok keyu hoka; 
amba holihiso kvt, Isht a hofahyali puta kvt chi onvtula ha- 
tuk vt sai onvutula hatuk oke, achi hatok oka. 

4. Yohmi ka nana fehna hoh kia tikba pilla kash holihiso 
kvt nana isht a pim vibucha he mak o holihiso hatok oka; 
yohmi kvt Holisso Holitopa ak o nana ka isht a nuktaiyalvt 
achunanchit ai okchayvt bilia ya il isha he,il ai ahna hi atok 
oke. 

5. Yohmi ka Chihowa hak osh hvchi atohnohonchit isht 
anuktaiyalvt achunanchi ya hvch ima na nana hvsh it im 
_ anukĝflli kvt ai achvfvt Klaist Chisvs ak atok ak o hvsh chi- 
yumashke. 

6. Yohmi hosh hvchim anukfila hvt ai achvfut, itih achufa 
hosh Chihowa, pin Chitokaka Chisvs Klaist Iki yak fehna 
ka hvsh holitobla hi atuk oke. 

7. Yvmohmi hoka Chihowa hvt isht aholitopa chi kak o 
Klaist ak kia pi kana hatok ash 0, chiyuhmit hvsh 1t 1 kan- 
ashke. 

8. Yohmi ka Chihowa isht ai ahli yak atuk pulla kak o 
Chisvs Klaist okvt hakshup tupa yak o nan isht im vtta to- 
ba kvt, iki vhleha ha nan im ihisa tok puta ka ai ahlicha 
chi kak atok oke, achi lishke. i 

9. Micha yohmi ho Chentail vhleha hvt ilap isht 1 nuk- 
haklo tok ak o Chihowa ya holitobla hi atok oke ; holihiso 
kut, Ilvppak atuk mak o Chentail vhleha ha ibai achufut chi 
alokpahanchi la he; micha chi hohchifo ha isht talohowa la 
hi oke, achi hatok oka. 

10. Micha anonti Chentail hvchia hvt vm okla vhleha ha 
hvsh ibai okpahanchashke, Chitokaka yvt achishke. 

11. Micha anonti, Chentail moyuma kvot Chitokaka ya 
hush aiokpahanchashke : micha okla moyuma kvt hush ai- 
okpahanchashke, achishke. 

12. Micha anonti Chesse ak o isht atiaka yosh ahanta he, 
micha yummak fehna hosh Chentail okla ha i shahlit mikot 
wakaya hi oke: yvmmak o Chentail okla hvt anukchieta hi 
oke, Esalas vt achishke. 

13. Yohmi ka ai okchayvt bilia ya pisa he ai ahni ya in 
Chihowa yak osh isht ai yimmit ai isht it i nanaiya, micha 
ai isht il aiyukpa moyuma ka hvchi alotoli ho Shilombish 
Holitopa nan isht ai ahli yak atuk pulla mak o ai okchayvt 
bilia hvsh isha hi okvt, ai ahli fehnvt huchi anukfoyukashke. 

14. Micha itibapishi li hvchia hvt nana achukma bieka 
hosh hvchi anukfoyukvt, nan ithana isht a hvchi alotowa ha- 
tuk osh, nana ka hvsh it i miha he bieka ak inli ka, vno ak 
inli kvt huchi yimmi li ak inlishke. 

15. Yohmi ak inli kia itibapishi li vhleha ma! Chihowa 
ak osh isht 1 kana ya vma hatuk oka, ik sa nukwayo kvt isht 
1 shahli hosh isht hvsh ithana chi kak 0, nana a kaniohmi 
ka hvchi holissohonch lishke; 

16. Yohmi hosh Chisvs Klaist nan isht im vtta yosh, 
Chihowa im vbanumpa ha Chentail okla hak o isht im ahan- 
ta la chi hatok; yohmi ho Chentail vt Shilombish Holitopa 
yak o isht a kashofa hatuko vba isht aiokpvchi ka ahnincha 
hi atok oke. 

17. Yvmohmi hoka nan okluyuha, Chihowa hvt isht pit 
ahalaya ka Chisvs Klaist ak atuk pulla mak o, nana ka isht 
ilauata la hi vt ieshi lishke. 

18. Chihowa imi Shilombish. nan. isht ai ahli yak atuk 
pulla mak o nan isht nukhlakancha, micha, nan isht atoko- 
wa yo nana ka isht ai yumohmit anumpohonli li hoy Chen- 
tall okvt im antia chi ka, Klaist vt isht a si atoksvli hatuk 
keyu hokvno nana ai yomohmi tuk ash achvfa kia isht anum- 
puli la he keyu hoke. 

19. Yumohmi hosh Chelusalem, micha isht ai apakfoyu- 
put Iilikvm a ont ai vbli itintakla ya Klaist im vbanumpa 
ya ai ahli fehnvt isht ai anumpohonli li hatuk oke. 

20. Ahli, yakohmi hosh intolahpi hatak inla immi pak- 
naka yo ai ikbi li yoba ná, at'ahni li kak osh kanima yo 
Klaist vt isht ik ai anumpo hokvno. vbanumpa ya isht ai 
anumpohonli sa bunna fehna chatuk oke. 

21. Yohmi kia holihiso kvt, yummak o isht im anumpa 
hatok keyu kia, okla pisa hi oke ; micha okla, yvmmvt haklo 
hatok keyu kia, akostinincha hi oke, achı hatok oka. 

22. Yohmi ka ilvppak atuk pulla. kak o huchim ona la hi 
atok vt, isht a si ataklvma fehna ak inli hatuk oke. 

23. Yobmi kia himonasi hokvno ilvppa ai anumpuli la hi 
okot ik sum iksho hatuk osh; micha huchim ona sa bvn- 
na fehna tok a himak a afummi hvt laua fehna hatuk 
osh ; 

24. Kanima kash inli ho nowvt ayvt Ispani yoka chuko- 
wa likmvt, hvchim ona la hi oke: yohmi kvt nowvt aya li 
hokvt, ont hvchi pisa la he ai ahni li: micha hvchi pisvt 


X 

kaniohmit vm vihpiesa ha yokmvno, nowvt aya li kash acha- 
kalit pit hvs sa pila he chishke, ai ahni lishke. 

25. Yohmi kia himonasi hokvno vbanumpuli vhleha hak 
01 hopela la chi hosh Chelusalem ak o ia la chishke. 

26. Yohmi ka Masetonia, micha Akala okla aiena kvt im 
vlhpiesa. hosh. vbanumpuli ilbvsha. Chelusalem ai asha ka 
nan isht, apelvchi kaniohmi ka. į bohonli tuk oke. 

27. Im vihpiesa ai ahli fehna hosh yvmihchi tuk: yohmi 
hatuk o im aheka vhleha hokvt. Yohmi ka Chentail okla 
hvt nana Shilombish immi puta ka ibai ihishi toba hatuk 


myt, anonti nana haknip. immi puta ka yumma isht apelvcha 


hi okvt im ai vlhpiesa ak inlishke. 

28. Yumohmi hoka ilvppa isht vttvt vm vlhtaha, micha 
nan isht apehblvchi ilvppak ash o im al ahblichi li ha yok mak 
osh, huchin tvmaha ha hlopullit Ispani yoka ont chukowa la 
hi oke. 

29. Micha hvchim ona likmvt, Klaist: im vbanumpa al 
isht ilaiyukpa ak ahli fehna laua ka isht hvehim ona la hi 
okvt, ithaiyana lishke. 

30. Yohmi ka itibapishi li vhleha ma! Chitokaka Chisvs. 
Klaist ak atuk puyula, micha Shilombish ak atuk mak o 
isht iti hullo yvt huchi anukfoyuka hokvt, subai yichina fehna 
hosh anumpa ilbvsha Chihowa ya im anumpohonli kvt, isht 
hvs si anumpohonlashke. 

31. Yohmi ho ik yimmo vħleha Chutia ai asha ka aiy 
hlakofi lashke: micha Chelusalem a nan 1 hopela la chi 
ishi li kash vbanumpuli vhleha hash ot aiokpahanchashke. 

32. Yohmi ho Chihowa nan ai ahni pulla ho nan isht 
ilaiyukpa ya ieshit hvch im ona li hosh, nana ka hvch ibai 
yuhukpa li hokbano. 

33. Yohmi ka nan isht it 1 nanaiya in Chihowa, yak osh 
hush moyuma ka hvch iba foyukashke, Amen. 


CHAPTA XVI. 


Ubanumpuli Loman asha tuk vt laua ka ai okpacha hi a, Pal vt im 
ahni, 1, 17 mihmvt nan itakvshkoli, nan ibetvblichi aiena ka ahah! 

okla im ahna chi ka im anoli; 21 atuk osh nana ka yakmihchit na 
pit i mihihvt tahli mvt, ishtaiyopichi kvt Chihowa ya aiokpa- 
hanchi. 


1. KLENKLEA chuch hikia ka nan isht im vtta, pin tek, 
Febi ya hvsh aiokpancha he pit hvchim ai ahni lishke: 

2. Yohmi hosh Chitokaka yak o ai achvfa hoka vbanum- 
puli ai yvmohmi yak o chiyuhmit hvsh aiokpvchashke : mi- 
cha nana hoh kia isht apelvcha hi a bunna hokma, hvsh 
apelashke: yohmi ka yvmmvt laua ka apelahanchi chatuk ; 
micha vno ak kia aieninchit si apelahanchi chatuk oke. 

3. Klaist Chisvs a ibai achvfvt svb a toksahanli Akuila, 
micha Plissilla ita tuklo ka hush aiokpvchashke. 

4. Yvmmak okvt vm ilhfiopak ak atuk pulla kak o ilap 
ikunla fehna ka aka ya bohonli tok: yvmmak oka vno ak 
illa keyu, amba Chentail iksa hiohli puyuta aiena kvt yak 
oke, im ai ahnishke. 

5. Yummak ash chiyuhmit yvmma in chuka vbanumpuli 
iksa maya ka hush aiokpuchashke. Epenetus 2 holitopa 
febhna, yummvt Klaist 1 yimmi kvt Akaia ya ai yvmohmit 
nan vni vmmona hatok a hvsh aiokpuchashke. 

6. Meli ya hush aiokpvchashke; yvmmak okvt pin tok- 
sahanli fehna hatok oke. 

7. A kanomi, micha svbai yuka Antonikvs; micha Chunia 
itatuklo, yummak okvt vbanumpeshi vhleha ha i holitopa 
yoka hvsh aiokpvchashke ; yummak okvt sa tikba Klaist ai 
ibai achvfa hatok mak oke. 

8. Amplias Chitokaka ya ai achvfa a holitopa ya hvsh 
alokpuchashke. 

9. Ùlbani Klaist ai achufvt piba toksahanli, Stakus a 
holitopa aiena ka hvsh aiokpuchashke. 

10. Apelles, Klaist vt ahninchi ya hvsh aiokpvchashke. 
Alistobulvs in chuka chvfa ai achvfa ka hvsh ai okpv- 
chashke. y 

11. A kanomi Helotion a hvsh aiokpuchashke. Nasissus 
in chuka chvfa Chitokaka ai achvfa ka hvsh aiokpuchashke. 

12. Tlaifina, micha Tlaifosa itatuklo, Chitokaka in toksa- 
hanli ya hvsh aiokpvchashke. Pasis holitopa, yvmmvt 

Chitokaka ya in toksahanli fehna chatuk a, hysh alokpu- 
chashke, 

13. Lufvs Chitokaka ım ion micha ishki, micha n- 
mvt vshki ya hvsh aiokpvchashke. 

14. Asinklitvs, Flekon, Hemas, Patlobvs, Hemes, micha 
il itibapishi vhleha hot yvmma apehvt maya aiena ka hvsh 
alokpvchashke. 

15. Filolokvs, micha Chulia, Nelevs, WA m tek, micha 
Olimpas, micha vbanumpuli yvmma apehvt maya aiena-ka 
hush aiokpvchashke. 

16. It i suksowa holitopa yo isht hvsh it aiokpvchashke. 
Klaist in chvch vhleha hokvt hvchi aiokpuchishke. 

17. Yohmi ka itibapishi li vhleha ma! nan vlbvchi hysh 
ithvna kash 1 sanalit isht it 1 filvmmichi; micha isht ibetv- 
blichi aiena ihikbi hokvno, yakohmi hvsh ahni pulla cha, 
hvch ik ahalaiyo kashke. 

18. Yohmi ka ilvppa chiyuhmi puta hokvto Chitokaka 
Chisvs Klaist ak 0 in toksuli keyu hoke, amba ilap ikfoka 
yak inli hoke: mikmvt anumpa achukma puta, micha isht 
ahninchi anumpa puta aliena kak ọ nuktvhlvt ahah ! ik ahno 
chukvsh puta ka isht haksichi hoke. 

19. Yohmi ka isht hvsh im antia yokvt hatak moyuma ka 
im anohowa hoke: yvmohmi hoka hvchishno yak atuk pulla 
kak o sai yukpushke: yohmi ak inli kia nana achukma kak 
o hvch imponna cha, nan ik achukmo hokvno ik hvch im- 
ponno hok bano hvchim ai ahni lishke. 

20. Mikma nan isht it i nanaiya in Chihowa yak osh Se- 
tan oka chekosikma chiyi nuta ya a litola chi hoke.. Pin 
Chitokaka Chisvs Klaist isht i kana yvt hvchi anuk oyu 
kashke. Amen. 

21. Tiīmohlws svba toksvli, micha Lusws, micha Oha- 
son, micha Sosipata a kanomi aiena kvt pit hvchi alokpu- 
chishke. 

22. Tetivs sia holisso ilvppa holissohonchi kash ot Chi- 
tokaka ibai achvfa hvchia ha pit hvchi aiokpvchi lishke. 

23. Uno, micha chvch moma aiena ka nan im atahli 
Kaws ash ot pit hvchi alokpvchishke. Elastvs,tumaha in 

tuli holisso sholi, micha il itibapishi Katvs aiena kvt pit 
huchi aiokpuchishke. 

24. Pin Chitokaka Chisvs Klaist isht i kana yvt hvsh 
moyuma ka hvchi anukfoyukashke. Amen. 

25. Yohmi cha Ohisvs Klaist vt nan abahanchi tok vm 
vbanumpa ak atuk na luma ituyula chatuk yakni toba tok 
itin takla ka isht ik anumpo chatuk osh isht anuhumpa ak 
atuk puyula mak o isht'a'hvchim ai ahlicha he im ai vlhpiesa 
hatuk, 

26. Micha Chihowa okchayvt bilia yvt nan apihisa hatuk 
mak o hopal vhleha hvt holissohonchi tok o, oklushi moyu- 
ma kvt na yimmit isht im antia chi mak o, im otaiyani hatok: 

27. Chihowa hopoyuksa achufa bano kash ot Chisvs 
Klaist ak atuk pulla kak osht a holitopa yot immit biliash- 
ke. Amen. 


"i 

HOLISSO VMMONA PAL VT 


KOLINHLA CHOCH 


A HIKIA HO I HOLISSOCHI TOK, 


CHAPTA I. 


Ubanumpuli Kolinhla asha tuk a Pal vt pit ai okpvchi, mihmvt 
Chihowa ya aiokpuchi, 1; 10 itibachufvt maya he 1 miha; 12 itaka- 
shapvt maya tuk a nanimiha. 18 Aka a nahopoyuksa yvt nan 
isht a hopoyuksa ka; 21 nan ik ahobo vbanumpa isht anumpuli 
kak o Chihowa yvt isht okpaninchi: 26 na hopoyuksa, micha nan 
i shahli aiena kak osh vlhtoka keyu, amba ik hopoyukso, ik 
hlampko, aiena kak osh vihtoka; 


1. PAL, Chihowa nan ai ahni atuk pulla mak o Chisvs 
Klaist im apostel vihtoka tok, micha 1l itibapishi Soshlenes 
ita tuklo kvt, 

2. Chihowa in chvch Kolinhla a hikia, Ohisvs Klaist ak 
atuk pulla kak o isht a kashofvt, vbanumpuli vihtoka tok, 
micha pin Chitokaka Chisvs Klaist vt yumma, micha pishno 
il ita tuklo ka pimmi hatuk o hohchifo ha anukchietot ho- 
hoyot kanima moma ai asha aiena ka pit 1 holissohonchishke. 

3. Isht i kana, micha isht it 1 nanaiya alena Piki Chiho- 
wa, micha Chitokaka Chisus Klaist ita tuklo ka a mihinti 
kyt huchi anukfoyukashke. 

4. Yohmi ka Chisvs Klaist ak atuk pulla kak o Chihowa 
hvt ilap isht 1 kana ya hvch ima hatuk oka, an Chihowa ya 
huchishno yak atuk pulla mak o yak oke im ai ahni li 
bilivshke. 

5. Yohmi ho nan okluha kvt yvmmak o isht a hvchm 

laua hosh isht anumpuli puta, micha nan ithana puta kvt 
isht a hvchim alenvshke. 

6. Yakohmi hosh Chisvs Klaist nan isht atokowa yash 
osh hvchishno a isht ai ahli hatuk oke. 

7. Yohmi hosh na hvibina nana kia ik ai ono ho hysh 
ishi tuk keyu hatuk osh; pin Chitokaka Chisvs Klaist vt 
otaiyana hi a hvsh hohoyo hoke. 

8. Yvmmak ash mli hosh hvchi ai ahlihinchit ont ai vhli 
ka isht hvch ona hi oke: yohmi ho pin Chitokaka Chisus 
Klaist 1 nitak fehna ka anumpa isht a hvchi onvtula hi vt 
iksho ka hi oke. 

9. Chihowa hvt ai ahli yoke, yvmmak o ilap Ushi pin 
Chitokaka Chisvs Klaist a al ib al eshi isht a huchi vlhtoka 
hatuk oke. 

10. Yohmi ka itibapishi li vhleha ma! nana a miha chvfa 
ho isht hvsh anumpula he, mikmvt ai it 1 filvmmi puta kvt 
ik hvchim iksko ka he; amba nana hosh ai ahni kvt hvuchim 
anukfila hvt ai ahli fehnvt hvsh it ibafoyuka he mak o, 
pin Chitokaka Chisvs Klaist isht a hochihifo hosh hvchim 
al ahni lishke. 

11. Itibapishi li vhleha ma! nan itachowa yvt hvchin tak- 
la a takali ka, Kloe in chuka chvfa yosh vm anoli hatuk oke. 

12. Yohmi ka hvsh moma kvt, Uno ak osh Pal ai achvfa 
sia; anonti, Uno mvt Apollos ai achufa sia; mikma, Uno vto 
Sefas ai achufa sia; yohmik ma, Uno vto Klaist ai achvfa 
sia; hvsh achi ilvppak o achi lishke. 

13. Klaist vt ita kvshkoa ho? hvchishno atuk mak o Pal 
ak osh ititaiyukhvna ai illi tok 0? keyukmvt Pal 1 hohchifo 
ho isht hvchi baptismo tok o? 

14. Hvsh kanima kia ak hvchi baptismocho hosh Klis- 
pvs, micha Kaivs ita tuklo bano tok a yak oke, Chihowa ha 
im ai ahni lishke. 

15. Yohmi hatuk o vno ak inli a hohchifo ho isht baptis- 
mochi li tok a, hvsh kanima kia hvsh acha he keyushke. 

16. Mikmvt Stefanvs in chuka chvfa ak kia baptismochi li 
tok; inla yano baptismochi likmá, nana tuk vt ak itha- 


noshke. 

17. Baptismochi la hi o, Klaist vt sı atokoli tok keyu 
'hoka, amba vbanumpa isht anumpuli la he ak atok: anum- 
pa hopoyuksa ya he atuk keyu, yohmi hokma Klaist im 
ititaiyukhuna yvt nan ai ahla he keyu hoke. 

18. Ititaiyukhvna isht anumpuli yokvt kuna hosh ilbvshvt 
illa chi yvmmak o ik im ahobo yoke: amba okchaya chi 
pishno ak okvno Chihowa nan isht im ai ahli yoke. 

19. Nan imponna isht a hopoyuksa yokvno okpvni la chi, 
mikmvt nan ithana nan isht akostininchi yano akshochi la 
chi, achi hosh holibiso hatok oke. 

20. Katima yak o na-hopoyuksa yvt anta ho? katima 
yak o na-holissochi yvt anta ho? yakni ilvppa nan isht ai it 
i ponaklo yvto katima yak ọ maya ho? yakni ilvppa isht 
a hopoyuksa ya Chihowa hvto ik ahobalecho hatuk keyu ? 

21. Nan isht a hopoyuksa hosh Chihowa hvt nan atahli 
tok kia, yakni vt ilap hopoyuksa kak osh Chihowa ya isht ik 
ithano ma, vbanumpa isht anumpuli ik ahobo kia, kuna hosh 
yimmi hokvno mihi yo Chihowa hvt vlhpesa, ahnit isht 
okchalinchi yoke. 

22. Chu okla hvt nan isht atokowa asihihla, mikma na 
hopoyuksa yo Klik vto hohoyoshke: 

23. Yohmi kia pishno vto Klaist ititaiyukhvna al illi tok 
a isht il anumpohonli ka, Chu okla hokvno isht ai im ibetv- 
bli yokmvt, anonti Klik okvno nan ik im ahobo yoke; 

24. Yohmi kia Chu okla, mikmvt Klik okla ita tuklo ka 
kanima hosh vihtoka hokund mihi yo Chihowa nan isht im 
ai ahli, micha Chibowa nan isht im ahopoyuksa Klaist a 
isht il im anumpohonlishke. 

25. Chihowa nan isht ik im ahobo yvt hatak okuno hopo- 
yuksa kvt 1 shahli hoka; micha Chihowa yvt isht ik a 
hlampko ahoba kia hatak okvno hlampko kvt 1 shahli 
hoke. 

26. Itibapishi li vhleha ma! hvchishno vto huchi vlhto- 
ka hokvto yakni pakna a hopoyuksa yvt ik lauwo, nan isht 
ai ahli ishi kvt ik lauwo, hatak holitompa aliena kvt ik lau- 
wo hosh vlhtoka ka hvsh pisvshke : 

27. Yohmi kvt ilap hopoyuksa ya hofahyala chi kvt 

33 

Chihowa hvt yakni iluppa nana ik. ahobo puta ka atokoli 
hatuk; micha nana hlampko yumma hofahyala chi kvt 
yakni ilvppa ik a hlampko yo Chihowa hvt atokoli hatuk : 

28. Mikmvt nana kvt yaknı ilvppa ik a holitopo, micha 
nana kvt yumma ik ai ahobo aiena ka, Chihowa hvt atokoli 
hatuk; ahli, yohmi kvt nana asha tuk a akshocha chi kvt 
nana kyt iksho ke tuk a atokoli hatuk : 

29. Yohmi ho hatak nana kia Chihowa itikba ya ai ilau- 
ata he atuk keyu hoke. 

30. Yohmi kia hvchishno vto.yvmmak atuk mak o Klaist 
Chisvs a hvsh ibai achufa ka yummak o Chihowa pulla kak 
o isht pi a hopoyuksa, micha isht pi ai vlhpiesa, micha isht 
pi a kashofa, micha isht pi al vlbi yoke : 

31. Yohmi ka holisso hatuk oka, Kvna kia ilauata hok- 
mvt, Chitokaka yak o isht ik ilauata. 


CHAPTA IL 


Ubanumpa isht anumpohonli ka Chihowa nan isht im ai ahli yosh ai 
ibafoyuka tuk a, Pal vt achi, 1. 14 Im anukfila himona hatak 
keyu hokvto vbanumpa ha ik akostinincho. . 


1. Y OHMI ka itibapishi li vhleha ma! kaniohmi kash 
huchim ona li kvt, Chihowa isht atokowa yo hvchim ano- 
honli la chi kvt, isht ahnincha he anumpa hokmá, keyuk- 
mvt isht ahnincha he hopoyuksa hokmá, nana ho isht 
hvchim aya li hatok keyu hoke. 

2. Nana ka a hvchim ai ithvna la he ahni li hatok keyu, 
amba Chisus Klaist, micha yummak osh ititaiyukhuna ai 
illi tok ak bano hatok ak oka. 

3. Yohmi mvt isht a hlampko iksho, mihmvt komunta, 
micha wvnihinchi fehna hosh hvchin takla ya ahanta li tok. 

4. Mihmvt anumpuli li, micha vbanumpa isht anumpuli 
li aiena kvt, hatak hopoyuksa nan isht yukpali anumpa 
hatok keyu, amba Shilombish, micha nan ahli yo otvninchit 
isht anohonli li tok: 

5. Yohmi ka na buchi yimmi kvt hatak nan isht m a 

hopoyuksa yo a minta chi hatok keyu, amba Chihowa nan 
isht ai ahli yak a he atok. 

6. Yohmi kia vbanumpa ithana ahli yokuno na hopo- 
yuksa yo isht il im anumpulishke: yohmi kia yakni ilvppa 
isht a hopoyuksa yak keyu; mikmvt yakni ilvppa 1 miko 
vhleha isht a hopoyuksa, yvmmak okvt ont ik ai iksho ka 
he ak atuk keyushke. 

T. Yohmi kia Chihowa isht im a hopoyuksa yummrvt 
luma hatok a yvmma isht pi a holitopa hi o, yakni vt ik 
tobo kisha ma, Chihowa hvt apesa tok ak o isht il anum- 
pohonlishke. 

8. Yakni ilvppa i miko vhleha achvfa kia ilvppak ash ik 
ithano ki tok: okla ithana hatuk okmvt, a holitopa in Chi- 
tokaka ya ititaiyukhvna ai vba he atok keyu hoke. 

9. Yohmi kia kuna hosh yvmma i hullo hokvno mihi yo 
Chihowa hvt nana ka im atatyahli tok a, yvmmak oka hatak 
nishkin vt ik pesokma, anonti haksobish vt ik haklokma, 
hatak chukvsh ak kia ik anukfohko hoke, achi hosh holihiso 
hatuk oka. 

10. Yohmi tok o Chihowa hvt ilap imi Shilombish pulla 
ho yvmmak ash isht a pim otvninchi hatuk: Shilombish ak 
osh nana puta ka silhhit ithana hokvt, ahli, Chihowa nana 
im a kaniohmi a hofobi kak kia ai yomohmi yoke. 

11. Kuta hosh hatak nana im a kaniohmi puta ka ithana 
cho? hatak shilombish yvmmvt ilapa anukfoyuka ak illa 
keyu? yvmmak 1 chohmi ho Chihowa nana im a kaniohmi 
puta ka hatak nana hosh ithana keyu ho, amba Chihowa 
imi Shilombish ak illa hoke. 

12. Yohmi ka yakni nana isht ai im anukfila yo il ishi ha- 
tuk keyu, amba Chihowa hatuk mak o nana puta ka il ishi 
hatuk vt il ithana chi pulla hosh Shilombish Chihowa a minti 
ho il ishi hatuk oke. 

13. Nana puta yvmma isht il anumpohonli kvt yumma 
hatak nan isht im a hopoyuksa yosh abvchi anumpa keyu, 
amba yvmmak oka Shilombish Holitopa yosh abvchi anum- 
pa ho Shilombish nana im a kaniohmi ya Shilombish anuk- 
foyuka vhleha ho il ithunahanchishke, 

14. Hatak chukvsh ik kashofo hokvto Chihowa imi Shi- 
lombish nana im a kaniohmi puta ka ik ithano yoke; yum- 
mak okvt ilap a nana ik ahobo hokvt: mikmvt ithana he 
keyu, yummak ash o Shilombish osh abvchi hoka. 

15. Yohmi ka kuna hosh Shilombish anukfoyuka hokvto 
nana puta ka anukfillit akostininchi, yohmi kia ilap okuno 
hatak nana hosh im akostininchi keyushke. 

16. Kuta hosh Chitokaka im anukfila ha ithaiyana cha, 
mihi yosh nan im abvcha hinla cho? Yohmi kia pishno 
yokuto Klaist im anukfila yo il ieshvshke, 


CHAPTA LH: 


Pishukchi vt vlla chipunta yak ọ immi, 1: 3 kaniohmi họ itakvsh- 
koa hatuk a haknip imma im anukfila hatuk vt otuni. 7 Kuna 
hosh hokchi, mikma kvna hosh oka o foechi itatuklo kvt nana ke- 
yu: 14 Chihowa ak osh wayachi. 16 Vbanumpuli yvt Chihowa 
in tempel; 19 yakni nan isht ahopoyuksa yokvto Chihowa i naho- 
poyuksa keyu. 


1. Y OHMI ka itibapishi li vhleha ma! Shilombish 
anukfoyuka ho chohmichit hvchim anumpohonli la he keyu, 
amba haknip nan ai ahnit Klaist ibai achufa vllosi yo hvehi 
chohmichi lishke. 

2. Pishukchi yo isht huch ipeta li tok, ilhpak kvllo atok 
keyu ; tikba kamo isht a huchim vlhpesa tok keyu kvt hi- 
monasi ak kia, isht a hvchim vihpesa keyu momvushke. 

3. Haknip nan ai ahni hvchia moma hoka iti potvnno, 
micha itachowa anonti iti flamohli aiena kvt hwch itin takla 
aiasha hoka, haknip nan ai ahni mak o huchia moma, micha 
hatak im anukfila yo chohmit hush itvnohowa keyu ? 

4. Hvsh kanima kvt, Uno vto Pal al achufa sia ; anonti in- 
la mvt, Uno vto Apollos ai achvfa sia, hysh achi hokvt hak- 
nip nan ai ahni hvchia mak o keyu? 

5. Yohmi ka kuta hosh Pal okma, anonti kuta hosh Apol- 
los 0? amba vbanumpa isht vtta yommak atuk mak o hush 
moma ka Chitokaka me hvchi anukfohki tuk mak o, hwchi 
vimmi tuk oke. 


Cai 

6. Hatak moma kvt yohma he miak o Chitokaka yvt ape- 
sa tok o, Uno ak osh na-hokchi li tok, Apollos vto oka on 
hlali tok; amba Chihowa yokvto offochi hatuk oke. 

7. Yobmi ka kuna hosh hokchi, mikma kuna hosh oka 
isht on hlali hokvto na kanihma he keyu, amba Chihowa 
yvmmak osh offochi yoke. 

8. Yohmi ka kuna hosh na hokchi, anonti kvna hosh oka 
isht on hlali ita tuklo kvt itibai achufa yoke: yohmi ka mo- 
ma kvt ilap na toksuli isht: ai vlhpiesvt vlhtoba ak illa ho 
isha hi oke. 

9. Chihowa immi hosh itiba toksuli vhleha pia hoke. 
Chihowa nan im ahollokchi hvchia, micha aboha Chihowa 
hvt atahli tuk mak o hvchia hoke. 

10. Chihowa het ilap nan isht į} kana yumma vma tuk 
mak o aboha ikbi imponna hopoyuksa yo chohmit in tolahpi 
ya bohli li hatuk, mihma inla yosh yummak ash o ai itvbvni 
hoke. Yvmohmi hoka hatak moma kvt kanimihchit yum- 
mak ash o ai itubuni kvt ahah! ahnashke. 

11. Intolahpi yvmmvt Chisvs Klaist, yvmmak osh itola 
ha ya, hatak nana hosh inla ya bobla he keyu hoka. 

12. Yohmi ka hatak kvna kia intohlapi ilvppa pakna ya 
tuli holisso lakna yokma, tuli huta yokma, tvli ai vibi chito 
yokma, iti yokma, hvshuk okma, onush vpi yokma, nana ho 
isht itubuni tuk okmá ; 

13. Nana vlhtaha tuk aiyuka kvt otaiyana hi oke: nitak 
yvmmak osh otvnincha he, luak o isht otaiyana hi oka; yv- 
mohmi ka hatak a im a toksvli aiyuka kvt kaniohmi hatuk 
oh kia, luak osh imomaka pisa hi oke. 

14. Yvmmak ash pakna ai itvbvni tuk a hatak nana hosh 
atoksvli tuk ak o ik okpulokma; miħi: yosh nan vlhtoba ya 
isha hi oke. 

15. Kvna hosh atahli tuk 2 lua hokma; yvmmak osh ł kv- 
nivt ilbvsha hi oke: yohmi kia ilap okvto okchaya he, yohmi 
kia luak o a hlopulli kak inlr hø chohma hi oke. 

16. Chihowa in tempel hvchia, yohmi hatuk 0 Chihowa 
imni Shilombish vë huchia chükvt anta-ka hvch ik ithano- 
cho? 

17. Kwna kia Chihowa in tempel a litehlikma, mihi yo 
Chihowa hvt ishit kancha he; Chihowa in tempel vt holito- 
pa yoka, tempel yummak 0 hvchia hoke. 

18. Kvna kia ik ile haksecho kia. Hvchi kanima hosh 
yakni ilvppa hopoyuksa ho ilahobikmvt, yummvt hopoyuk- 
sa chi kvt yakni ilvppa ik ahobo yo ik tob4, 

19. Yakni ilvppa isht im a hopoyuksa yokvto Chihowa 
ya isht ik im ahobo yoka. Yvmmak okvt hopoyuksa ya 
ilap nan isht imponna ak mli ho isht ishi yoke, achi hosh 
holisso tok oka. 

20. Mihmvt anonti atuklanchi mvt, Chitokaka yvt hopo- 
yuksa im anukfila puta, yummvt ai ahli ik ono ka ithaiyana 
hoke, achi tok. p 

21. Yumohmi hoka kuna kia hatak puta ho isht ik ilauato 
kia, nana moma kvt hvehimmi hoka ; 

22. Pal ak okmá, keyukmvt Apollos, keyukmvt Sefas, 
keyukmvt yakni ilvppa, keyukmvt ilhfiopak okchaya, keyuk- 
mvt nan illi, keyukmvt nana kvt himonasi asha, keyukmvt 
nana kvt asha he moma kvt hvchimmi yoke. 

23. Mikma hvchishno vto Klaist immi hvchia; mikma 
Klaist vt Chihowa immi hoke. 


CHAPTA IV. 


Kaniohmit Klaist im vbanumpa isht vtta ya il ahnicha he tuk 1; 7 
nana ka e habena tuk keyu kvt il į shi keyu. 9 Apostel vhlehvt 
yakni pakna ik ahobo yo isht vlhpisa, 16 yvmmak o il im antia he 
tuk. 


1. K LAIST in tishu vhleha, micha, nan ahli Chihowa 
hvt otuninchi tok puta nan im apesuchi vhleha mak o, chi- 
yuhmichit hatak puta kvt isht pi anukfillashke. 

2. Anonti nan apesvchi vhleha nan isht im vibpisa kvt 
hatak yvmmvt ai ahla hi ak oh chatuk oke. 

3. Yohmi kia hvchishno, keyukmvt hatak inla nana kia 
nana ho isht hvs sum anukfillit hvsh apesa kia, vno yokvto 

yvymmvt vm iskitinosi fehna hoke; ahli wno ak inli kvt isht 
il anukfillit nan apesa li keyu hoke. 

4. Uno ak inli kvt nana ho isht il akostminchi li keyu 
- kvt; yohmi kak osh ilvppak o isht si ai vlhpiesa hī o keyu; 
amba kvna hosh nan isht si anukfillit apesa hokuto Chitoka- 
ka yak oke. 

5. Yvmohmi hoka Chitokaka yvt ik lo kisha ka tikbalin- 
chit nan isht anukfillit hvch ik apeso kashke, yvmmak osh 
ai okhlilika ya nana kvt a luma puta tuk a otvninchikmvt, 
anonti chukvsh im anukfila puta hatuk ma haiakahancha hi 
oke; yvmohmi ha ya hatak moma kvt nana ai isha he vlh- 
pesa tuk vt Chihowa ya im ai isha hi oke. 

6. Yohmi ka itibapishi li vhleha ma! yvmma puta kash 
hvchishno pulla hatuk mak o, vno, mikmvt Apollos, ita tuklo 
li kak o isht il onochi li: yohmi ka nana kvt holisso tok ai 
shahlichit hatak o isht ik hvchim anukfilo hosh pishno ak o 
hvsh pim ai ithvnashke; yohmi hosh hvsh achvfona kia achvfa 
ka ish ile fehnvchit, anonti achvfa ka hvch ik i sanalo kashke. 

7. Kuta hosh hvch iti shashohlichit huchim apesa tok 0? 
Nanta ho ish ishi hosh yumma chik habeno tok 0? yohmi 
ka ish habena hatuk mvt, nanta katiohmi ho chik habeno ke 
tuk ak inli ho chohmit isht ish ilauata cho? 

8. Himak ano na hvchi fihopa, himak ano na hvchin laua, 
ik piksho ho mikot hvsh mayvshke; yohmi ka hvsh miko 
hatuk o mvhli hokbano ahni li, yvmmak atuk mvno pishno 
ak kia e hvch iba mika he atuk. 

9. Illa he isht im vlhpisa kak ọ chohmit vbanumpeshi 
ishtaiyopi pishno a Chihowa hvt pi atokoli tuk a vm ahoba 
hoka; yakni moma, mikmvt enchil vhleha, mikmvt hatak 
puta itikba a yopissa e toba tok oka. - 

10. Klaist atuk mak o ik pi ahobo ma, amba hvchishno 
vto Klaist a isht hvchi a hopoyuksa hoke: ik pi hlampko 
ma, amba hvchishno vto hvehi hlampkoshke: hvchi holito- 
pa ma, amba pishno vto ik pi holitoposhke. 

11. Pi hohchahafot, pi tukshihinla, micha haknip bieka, 
mihma pi pvsahaha; yohmi ho ai vtta ahli yvt ik pim iksho 
na ant himakushke.: 

12. Mihmvt pishno pibbak ak inli ho isht toksahanli hosh 
ont pi a hoyublishke. Isht pi atukhlakahafa kia, i kanvt il 
anumpohonlishke : pi palvmihinchi kia, vilipiesa il ahnishke. 

13. Ik aħobalot na pi achi kia, 1 kana hosh il im anum- 
pohonlishke ; yakni pakna im a liteha ak inli ho a pi chiyuh- 
mi, mikma nana moma isht liteha chukvlhpvsh ak o e cħi- 
yuhmi na ant himakvshke. 

14. Hvchi hofahyali la he osh ilvppa puta ka holissochi 
li keyu, amba vm vlla 3 holitopa ħvsh chiyuhmi kvt ahah! 
hvsh ahana chi kak o hvchi miha lishke. 

15. Klaist nan isht ithvnanchi tahlepa sipokni pokoli hosh 
huchim ai asha hoh kia, hvch iki vt ik lauwoshke; Klaist. 
Chisvs osh nan apelvchi ho vbanumpa pulla ho isht hvchi 
tobachi li tuk oke. 

16. Yvmohmi hokvt hvs siakaiya hi a hvchi miha lishke. 

17. Ilvppa yakohmi kak o Timohlivs, svso a holitopa, 
Chitokaka im ai ahlit achukma ya pit hvchi kanchi li ka, . 
mihi yosh kanima moma iksa a hiohli puta ka Klaist isht 
abvchit, nana a kaniohmi li puta ka anolit hvchi anukfohki- 
cha hi oke. 

18. Yohmi ka ak hvchim ono ka he im ahobvt, hvsh kan- 
imi kyt isht hvsh ilefehevchishke. 

19. Yohmi kia Chitokaka yvt vlħpesa ahnikma, chekosi 
huchim ona la chi hoke: yohmi kvt ilefehnvchi vhleha ħa- 
tuk yvmmak ash im anumpa hak a chi keyu, amba nan ai 
ahli yak o ithana la chi hoke. 

20. Chihowa im apehliechika yokvt antimpa ho keyu, 
amba nan isht ai ahli yak oke. 

21. Nanta ho hvsh ahni? fuli yokma, keyukmvt 1 hullo, 
micha chukvsh im anukfila yohbi hokmá, nanta ho ieshi hosh 
hvchim ona la chi cho? 


CHAPTA V. 


Haui myt Kolinbla chech g ibvlbkahýt maya kak osh hofahyalichi, 
1; 10 nan ibetvblichi okpulo yokvno hofahyalit kano pit kancha 
he vlhpesa. 


CHAPTA FV. DoF 


t. [TIN hmaka yut huch itin takla ya asha kvt anoho- 
wa fehna hoke; yohmi ka kuna kia iki tekchi atuk a itau- 
waya, nan itin lumaka chohmi kvt Chentail okla ak kia ai 
yvmohmi fehna chatuk keyu hoke. 

2. Yohmi ka kvna hosh na yakohmi ka yumihchi tuk vt 
hvch itin takla ya a filvmma chi ka, ik hvchi nukhaklo kish, 
isht hvsh ile fehnvchishke. 

3. Sa haknip okuno isht.a hvchi filummi lt mvhli; yoh- 
mi kia sa shilombish okvno isht huch ibafokvt hvch itin takla- 
ahanta li ka chohmit, kuna hosh na yakohmi ka yvmohmi 
tuk mihi yo nana im apesa li mashkoshke. , 

4, 5. Kaniohmi ho pin Chitokaka Chisvs Klaist 1 hohchi- 
fo ho isht itvnahvt. hush chiyakma, sa shilombish vt.a huch. 
iba foyuka na pin Chitokaka Chisus Klaist nan isht im ai 
ahli pulla hatuk mak o, kuna hatuk ash haknip isht ai im 
ilbvsha tok osh Chitokaka ©hisvs Klaist 1 nitak vla hokvno 
imi Shilombish okvto okchaya chi ka, Setan ak 0 hvsh im 

6. Nan isht hush ilauata ka ik achukmoshke. Nan isht 
shatummi iskvtinosi kia na yummvska moma ka U 
ka hvch ik ithano cho? 

7. Yvmohmi ka ik yvmmo hvchia hokvt, na yvmmvska 
himona mak o huchia ha chi kvt, nan isht shatummi tikba. 
yash isht ile filvmmichit hvsh kanchashke. Klaist vt na 
pim vbanublit ont ia yvt vlhtobvt illi tok oka. 

8. Yomohmi hoka impa holitopa isht kiloh ai ashá; yoh- 
mi kvt nan isht shatummi tikba yash o keyu, mikmvt isht: 
iti nukkilli, micha nan ik ai vlhpeso aiena ka isht shatummi 
yak 0 keyu, amba nan ilahobi keyu hosh ai ahli 1 pvska ik 
shatummo yak ashke. 

9. Itin lumaka vhleba ha. huch ik itiba chvfo ka chi ho, 
holisso ha hvchi holissochi li. tuk oke. 

10. Yohmi kak osh yakni ilvppa ai itin lumaka vhleha, 
mikmvt nan anushkunna atampa vhleha, micha. na wehpuli 
vhleha, mikmvt na holbvt toba aiokpuchi vhleha aiena ka 
hvch ik itupeho kumohma he ak atok keyu;. yohmi hokmvt 
yakni: ya hvsh a kohcha he ak osh hvchim vlhpesa hoka. 

11. Yohmi tok kia kuna hosh itibapishi hohchifo hatuk 
vt itin lumaka, keyukmvt nan anushkunna atampa, keyuk- 
myt na holbvt toba aiokpuchi, keyukmvt inla isht itukhla- 
kafa, keyukmvt oka homi ishko, keyukmvt na wehpuli ok- 
ma, nana hokvno hvch ik itibai achvfokmvt, yumma chohmi 
kash impa kia hvch ik itibai impo ka hio himak a hvchi 
holissochi lishke. 

12. Kuna hosh iksa ibafohka yatuk keyu yvmmak kia 
nanta ho isht im apesa la he vlhpesa ho? iksa ibafohka 
yvmmak atuk okvno hvsh im apesa keyu ho? 

13. Amba kvna hosh iksa ibafohka keyu hokvno Chihowa 
yosh nan ım apesa yoke. Yvmohmi hoka hatak nan ashv- 
chi yummak ash ai il i filymmichit hvsh kanchashke. 


CHAPTA VI. 


Ubanumpuli vt nan vlhpisa isht it onocha he keyu, 1; 9 nan ik vih- 
peso vto vba apehlichi ka ai ahanta he keyu. 15 Hvpi haknip vt 
Klaist a ibachvfa, 19 mikmvt Shilombish Holitopa in tempel oke. 


1. FLUSH kanimi kvt inla ya nana hvsh iti kaniohmik- 
mvt, nan ik vihpeso itikba yo ont nana hvchim vihpisa hi 
osh hvsh ahni cha, amba na yimmi vhleha itikba yokuno 
keyu ka hinla hatuk ọ? 

2. Na yimmi vhleha hvt yakni moma nan im apesa hi a 
hvch ik ithano cho? yohmi ka yakni a nan hvsh im apesa 
hi okmvt, nana kvt iskvtinosi hokuno hvsh apesa he hvchi 
vlhpesa keyu ho? 

8. Enchil vhleha ha nan iloh im apesa hi a hvchik ithano 
cho? yohmi hokvt okchaya ilvppa nana ım a kaniohmi yo- 
kak heno il 1 shaiyahlichi fehna hinla keyu ho? 

4. Yohmi ka okchaya ilvppa nana im a kaniohmi yo nan 
isht hvchim vlhpisa chi hokmvt, kuna hosh iksa im a hoh- 
topa keyu mihi yosh na hvchim apesa chi ka, hvsh atokoli 
chatuk oh cho? 

5. Hvchi hofahya chi ho hvchim anumpuli lishke. Ha- 
tak hopoyuksa kvt hvch itin takla ya iksho ho ? achufa kia 

itibapishi vhleha nan iti kaniohmi ka im apesa he keyu kvt 
Waha ho? yohmi ho mvhli ho? 

. Yohmi kia itibapishi achufa kvt itibapishi atuk a anum- 
pa pae» cha, nan ik yimmo uhisha itikba yo nana im vih- 
pisa chi kut ohonvshke. 

7. Yomohmi hoka himonasi kia anumpa itonochit nan im 
vlhpisvt hvsh maya hokvt, nana hush ashuchi fehnvshke. 
Nanta katiohmi ho nan ik vlhpeso ka hvchi onocha he hvch 
ik im ahno hosh ? nanta katiohmi ho nana ka ik vlhpesachot 
huchim isha hi a vlhpesa hvchik im ahno hosh ? 

8. Yohmi keyu, amba hvch itibapishi ak kia ai vlhpiesa 
keyu ho na hush im ishi kvt, nan hush ashvchi hoke. 

9. Ik vlhpeso vhleha hokvt Chihowa im apehlichika yvt 
ai immi ha he vlhpesa keyu ka hvch ik ithano cho? hvch 
ik ile haksecho kashke ; itin lumaka vhleha, naholbvt toba 
aiokpuchi vhleha, micha haui vhleha, micha nakni haui vh- 
leha, micha nakni bika iti hauichi vhleha, 

10. Micha hukopa vhleha, micha nan anushkunna atampa 
vhleha, micha oka homi ishko vhleha, micha inla isht ituk- 
hlakafa vhleha, micha na wehpuli vhleha, aiena hokvno Chi- 
howa im apehlichika yvt ai immi toba he vlhpesa keyu hoke. 

11. Yohmi ka hvsh kanimi kvt yvmma chohmi hvchia 
hatuk oke. Yohmi tuk kia hvchi ahchifa hatuk, mihmvt 
hvchi kashofa hatuk, yohmi kvt Chihowa imi Shilombish 
pulia ho Chitokaka Chisvs 1 hohchifo ho isht a hvchi vlh- 
piesa hoke. 

12. Nana puta kvt isht vm ai POT yohmi kia nana 
puta kvt isht vm ai achukma keyu; nana puta kvt isht vm 
al vihpesa, yohmi kia yvmma kanima kak oh kia 1 yuka la 
he keyu hoke. 

13. Il impa hvt takoba yak o immi hoh chatuk oke, mik- 
ma takoba yato ilimpa hak o ai immi hoh chatuk oke: 
yohmi kia yvmmak ash ọ it aieninchit Chihowa hvt iksho- 
kecha chi hoke. Yohmi ka haknip okvt haui yak o ai im 
vlhpisa keyu, amba Chitokaka yak oke: yohmikma Chito- 
kaka yvt haknip a nan im atahli yoke. i 

14. Yohmi kvt Chihowa hvt Chitokaka ya tanichi hatuk 

okot anonti pishno 2 ilap nan isht im ai ahli yo isht pi tani- 
cha he ak inli hoke. 

15. Yohmi ka hvchi haknip vt Klaist a ai it immi ha huch 
ik ithano cho? yohmi hatuk a Klaist a al it immi hash ishi 
lish, anonti haui yo ai it immichi la chi cho? ik yumohmo 
pullashke. 

16. Yakeh! kuna hohkia haui yo ibafohka kot, yvommvt 
haknip achufa ka hvch ik ithano cho? tuklo tik kia haknip 
achufa toba hi oke, achi hoka. 

17. Amba kuna hosh Chitokaka ak o ibafokkakmvt, shi- 
lombish achvfa hoke. | 

18. Haui ya ili filummichit hvsh m lelashke. Kvna kia 
nar ai ashvchika moma ka yvmihchi hokvto, haknip okvno 
nana kanihchi keyu hoke: amba kvna hosh itin lumaka ho- 
kuto, ilap haknip ak inli ho okpanit nan ashvchi hoke: 

19. Yakeh! hvchi haknip vt Shilombish Holitopa mihi 
yosh hvchi afoka, yommak osh Chihowa a minti ho hvsh 
leshi, yummak 0 in tempel hvċhia hosh, hvchishno ak mli 
kuno keyu kvt hvch ik ithano cho? 

20. Nan ai vlli ho isht hvsh ai vlhtoba hatok: yumohmi ho- 
kot hvchi haknip, micha hvch imi shilombish, yummak okvt 
Chihowa immi hoka, Chihowa ya isht hvsh holitoblashke. 


CHAPTA VII. 


Nan itauwaya imma ka miha, 1; 4 mikmvt ik iti lumako ka hi a itau- 
waya hi a miha: 10 nan itauwaya kvt pilla ik ahobot iti mokofa 
he keyu: 18 moma kvt ilap nan im vlhpisa kvt vihpesa ahnit ahi 
kia he; 25 choyo himithoa itauwaya ka. nan isht. anumpuli. 


1. Y UMOHMI ka. nana ka hvs sa holissochi tok imma 
kak oke. Hatak vt ohoyo ha ik potolo kak osh im achukma 
hoke. 

2, Yvmohmi kia itin lumaka iksho ka chi kak ọ, hatak 
moma kvt ilap tekchi ak inli ho ieshikma, anonti ohoyo mo- 
ma kvt i hatak ak inli ho ieshashke. 

3. I hatak vt ohoyo ha. isht ai im vlhpesa ka imashke : 
mikma tekchi atuk ak kia į hatak a mihinlohimchashke. 

4. Tekchi vt ilap haknip ak o immi ho keyu, amba 1 ha- 
tak ak oke; mikma i hatak ak kia mihi yo chohmit ilap hak- 
nip a immi keyu, amba tekchi ak oke. 

5. Isht im ai vlhpiesa hatuk ash hvch ik it im esho kash- 
ke, amba anumpa .ilbvsha hvsh anumpuli fehna chi hosh 
chekosi itin takla yo hvsh it im ahni hok mak ashke; atuk 
osh nan isht il ai oktambli ik hvchim iksho ki Setan vt imo- 
maka hvchi pisa hinla ka, atuklant hvsh it im onashke,. 

6. Yohmi kia vno nana vm anukfila hosh ilvppa isht hv- 
chim anumpuli lishke, yohmi kvt nana isht vm vlhpisa tuk 
keyu hoke. 

7. Hatak puta kvt vno ak inli chiyuhma he ako ahni 
lishke. Yohmi kia hatak moma kvt Chihowa i nan hulbina 
ya isht im vlhpiesa cha, achvfa kvt ilvppak o isht ai im vih- 
piesakma, anonti inla yvt yummak o isht im vlhpiesa yoke. 

8. Yumohmi ka nan ik itauwayo kisha, micha 1 hatak illi 
vhleha aiena kvt, Uno ak inli chohmit maya hinla hokmuto, 
im achukmvshke, achi lishke. 

9. Yohmi kia okla il oktampla he keyu muto, okla itau- 
wayashke: itauwaya kak osh lua hi a im i shahli hoke. 

10. Anonti itauwaya vhleha hokvno im apesa lishke; 
yohmi kia vno ak keyu, amba Chitokaka yak ọkẹ; Tekchi 
atuk vt 1 hatak atuk a ik i filummo kashke. 

11. Yohmi kia anonti tekchi atuk vt filummi hokmuto, 
inla ik auwayo hosh antashke: keyukmvt i hatak atuk ash 
o 1 kanvt į falamashke; mikma i hatak vt tekehi a ik kancho 
kashke. 

12. Yohmi ka inlaka yanọ vno ak osh anumpuli li, Chi- 
tokaka yak keyu; iloh itibapishi kuna kia tekchi ik yimma, 
yohmi kia yvmmak ash o awant anta kvt im achukmakma, 
yvmma ik kancho kashke. 

183. Anonti choyo hvt i hatak osh ik yimmo, yohmi kia 
yummak ash awant anta kvt im achukmakma, yvmma ik 
kancho kashke. 

14. I hatak vt ik yimmo yvt tekchi atuk pulla mak o isht 
im a kashofa yoke; mikma tekchi nan ik yimmo yvt.i hatak 
atuk mak o isht im a kashofa yoke; yummak keyukma hv- 

l . 


528 I. KOLINHLIAN, 


chim vlla yvt ik kashofo ka he tuk; amba himak ano holi- 
topa hoke. 

15. Yohmi kia ik yimmo yvt filummi hokmvt, filummit 
ayashke. Yvmma chohmi hokvno il itibapishi yokmá, pin 
tek okma, nana hash osh 1 yuka he keyushke; yohmi ka 
Chihowa huto iti nanaiya he ak o pi atokli tuk oke. 

16. Tekchi chia ma! chi batak aish okchalinchikmá nana 
chi kvot nanta ish ithana cho? mikma hatak chia ma! chi 
tekchi a ish okchalinchikma, nana chi kvt katiobmit ish ithana 
cho ? 

17. Yohmi kia Chihowa hvt kaniohmichit hatak moma ka 
1 hopehinla hatuk, Chihowa yvt moma achvfalechit atokoli 
tok; yohmi hoka yvmmak o ik ai itvnowá. Yohmi ka 
chuch hiohli moma ai yomohma chi mak o apihisa lishke. 

18. Kvna kia hakshup tupa yvt vbanumpa nukfohka ho? 
Yobmi hokmvt hakshup ik tapo yo ik tobo kashke. Kuna 
kia hakshup ik tapo yosh vbanumpa nukfohka ho? yohmi 
hokmvt hakshup tupa keyu kashke. 

19. Hakshup tvpa yokvto nana keyu, mikma hakshup ik 
tapo yokvt nana keyu, amba Chihowa 1 nan vlhpisa holito- 
hombli kak oke. < 

20. Hatak moma kvot kaniohmit antvt vbanumpa anuk- 
fohka tuk vt, yummak inli ho anukfoyukvt isht ahantashke. 

21. Yuka chia hosh vbanumpa chi nukfohka ho? yohmi 
hokmvt na yohmi chik ahno kashke; yohmi kia yuka keyu 
ish toba hinla hokmvto, yvmmak o ish yvmihchashke. 

22. Kuna hoh kia yuka hosh Chitokaka isht anukfoyu- 
kakma, mihi yosh Chitokaka immi yuka keyu hoke; yvommak 
ash inli ho chohmit kvna hosh yuka keyu yosh vbanumpa 
anukfohkakmvt, mihi yosh Klaist in tishu yokvt. 

23. Nan ai vili yo hvsh ai vlbi hatuk; hatak 1 yuka ho 
hvchia keyu kashke. l 

24. Itibapishi li vhleha ma! hatak moma kvt kanima yo 
hikivt anukfohka tuk mvt, Chihowa im antihiyvt yvmmak inli 
ho antashke. 

25. Yvmohmika choyo himithoa hatak haleli keyu vhleha 
imma kak a he tuk okuno Chitokaka i nan vihpisa yvt ik 

sum ikshoshke: yohmi kia ai ahla chi hosh Chitokaka nan 
isht 1 nukhaklo ahayuchi tuk mak 0, chohmit vno vm anuk- 
fila ha ima lishke. 

26. Yohmi kia himonasi yokvno nan isht palummi ak atuk 
mak o ilvppak okvt achukma, ahni li; na yakohmi ka hatak 
vt yohmi kak o achukma, achi lishke. 

27. Tekchi a ish a talaiyakchi ho? 1 holhtoyufa he, chik 
ahno kashke. Chi tekchi a ish 1 holhtoyufa ho? tekchi a 
chik hoyo kashke. 

28. Yohmi kia anonti ish itauwaya hokmvt nana ish ashv- 
chi tuk keyu hoke: mikma ohoyo himita hatak haleli keyu 
yosh hatak auwaya hokmvt, nan ashvchi tuk keyu hoke. 
Yvmobmi ak inli kia ymma chohmi kvt haknip nan isht ik 
im vlhpieso ka he; yohmi kia hvchi kanvt nana kaniohma 
hi okvno ak hvchim anoloshke. 

29. Yohmi ka itibapishi li vhleha ma! ilvppak o achi 
lishke: nitak vt ik falaio yosh takanli hoke; tekchi im asha 
vhleha yatuk vt, ik im iksho chiyuhmashke. 

30. Mikma kuna hosh yaiya kia, yaiya tuk keyu chiyuh- 
mashke; mikma kvna hosh yukpa kia, yukpa tuk keyu chi- 
yuhmashke; mikma kuna hosh chumpa kia, ik esho ke tuk 
chiyumashke. 

31. Mikma kuna hosh yakni ilvppa nan isht ai ahanta kia, 
ik vlhpesachot ahanta ik chiyuhmo kashke. Yakni ilvppa 
nana a kaniohmi yokvto ont ikshot ihiya hoka. 

32. Yohmi hoka nan isht im anukfilvt ik huchi komunto 
ka he ak o hvchim ai ahni lishke. Kuna hosh itauwaya keyu 
hokvto, kaniohmit Chitokaka ya yukpala chi kvt, nana kyt 
Chitokaka ai immi hak o anukfihinii hoke. 

33. Amba kvna hosh itauwaya yokvto, kaniohmit tekchi a 
yukpala chi kvt, nana kvt yakni ai immi hako anukfihinli hoke. 

34. Hatak im asha, mikmuvt choyo himita hatak haleli 
keyu hokvto, it im inla hoke: choyo hatak auwaya keyu 
hokvto ilap haknip, micha im anukfila ita tuklo ka isht ik 
ashucho ka chi kvt, nana kvt Chitokaka ai immi hak o anuk- 
fihinli hoke : amba hatak im asha yokuto, kaniohmit i hatak 
yukpala chi kvt, nana kvt yakni ai immi hak o anukfihinli hoke. 


. 

85. Yohmi ka hvchishno isht ai hvchim vlhpesa hi ọ 
ilvppa anumpuli lishke: yohmi kvt nan isht atakluma yo isht 
hvchi onochi la chi batuk keyu; amba nana kvt ai vihpiesa 
kak atuk; yohmi ka nan isht fitekuchi ik im ikshot, Chito- 
kaka ya im antihiyvt nan isht hvsh im ahantashke. 

36. Yohmi ka hatak kuna hosh ilap ushetik hatak haleli 
keyu hatuk a ilap inli hosh ik vlhpesalo kot anukfllikmvt, 
yvmmak ash osh hofantit taha ha ya tuk okma, anonti yv- 
mohma he vlhpesa hoka, nana ho iki ash osh ahnikmvt 
nanashuchi keyu hokvt, yumihckashkes yohmi ho hatak 
auwayashke. 

37. Yvmohmi kia yumohma he vlhpesa keyu hokmvno, 
iki ash osh ilap chukvsh isht ile kullochit ilap nan ahni hosh 
ahlicha hinla hosh, anonti yakohmashke, ahnit ilap ehukvsh 
a anukfoyuki hokmvt, ushetik hatak halel keyu kask ot 
imoma hosh im anta he ahnikmvt, vlhpesa ho yvmihchi 
hoke. 

38. Yvmohmi boka kuna hosh ushetik hatak haleli keyu 
ha hatak auwayuchi kvt vlhpesa ho yumihchi hoke; yohmi 
kia kuna hosh ushetik hatak haleli keyu ya hatak auwaya- 
chi keyu kak osh, vlhpesa kvt i shahli ho yumihchi hoke. 

39. I hatak vt okchaya moyuma ka tekchi vt nan vihpisa 
pulla ho isht a talaiyakchi hoke; yohmi tuk kia i hatak 
ash osh illi hokmvuno, Chitokaka immi kuna hoh kia ahnik- 
mvt, auwaya hi vt 1 holhtofa hoke. 

40. Yohmi ka Chihowa imi Shilombish vt a si si anukfoyuka 
ak inli ka vm ahoba hoka, vno vm anukfila ha yvmmak ash 
osh iakaiyvt peh anta hokmvt, yvmmvt yukpa kvt i shahli 
hoke. 


- CHAPTA VIH. 


Naholbvt toba puta ka nan isht aiokpuchi ka isht anumpuli, 1; 9 
kuna kia na kil ibetvblicho kashke. 


1. Y OHMI ka na holbut toba isht aiokpvchit nana ka 
im issa tok imma hokvno, nana ka iloh itbaiyana kyt il 

ithanushke. Nan ithana yvt ile chahvchi, amba nan 1 hullo 
yokvto nan achukmali yoke. 

2. Yohmi ka kuna kia nana ka ithana im ahoba hokmvt, 
nana ka kaniohmit ithana he tuk ash osh ik ithano kisha 
hoke. 

3. Amba kuna hosh Chihowa ya i hullokma, mihi yosh 
yumma im a holitopa hoke. 

4. Na holbvt toba puta isht aiokpvchit nana ka im issa 
tok yummak o vpa hatuk imma tok okuno, na holbvt toba 
yvt yakni pakna ya nana ho keyu; micha Chihowa inla yvt 
iksho, amba achufa kak illa ka iloh ithanvshke. 

5. I shahli hohchifo kyt ai asha kvt vba shutik ak okma, 
keyukmvt yakni pakna yak okmá, nana ho ai asha kvot, i 
shahli hot laua cha, anonti chitokaka mvt laua hoke. 

6. Amba pishno yokvno Chihowa achvfa, Iki, yvmmak 
osh nan ai ahni pulla ho nana moma kvt toba hoke: mikma 
pishno vt yvmmak o immi pia hi osh il in toba hoke; mikma 
Chitokaka Chisvs Klaist achvfa yvmmak atuk mak o nana 
moma kvt ai asha, mikma pishno mvt yvmmak atuk mak o 
il ai ashushke. 

7. Yohmi kia nan isht ithaiyana yash hatak moyuma ka 
anukfoyuka keyushke: kanimi kvt na holbvt toba ya nana 
ho chohmichit isht ai į yimmi cha, na holbvt toba yash nana 
ho im issa tuk ash o yummak o ai vpvt maya na ant hima- 
kushke: yohmi mvt nan isht il ai akostininchi yut ik ono 
hatuk osh ai okpuloka hoke. 

8. Yohmi ka il impa hatuk mak o Chihowa hvt pi ahnin- 
chi ho keyu: ilimpa hoh kia, kaniohmit il i shahli keyu 
hoka; mikmvt kil impo kia kil a lauwo keyu hoke. 

9. Yohmi kia ahah! hvsh ahni na na hvsh a kaniohma 
he vlhpesa ilvppak ash ot kuna hosh ik -hlampko, yummak 
ash o ibetublichi yo ik kaniohmi kia ik tobo kashke. 

10. Kuna chia hosh nana hash isht ithaiyana kia, na 
holbvt toba in tempel anukaka ya ish ai impa na kvna hosh 
chi piesakmvt, yummuvt nan isht il akostininchi hyt ik hlamp- 
ko hatuk okmvt, na holbvt toba nana ho im issa tok yom- 
mak ash ọ vpa hi vt į shahlit anukfohka keyu ka hinla ho? 

si 

11. Yohmi ka nana ish ithana pulla tuk ash o chitiba- 
pishi ik hlampko yvmmak o Klaist vlhtobvt illi tok a ai 
okpuloka chi cho? ; 

12. Yohmi ka hvsh itibapishi vhleha ha yakohmiechit 
hush im ashuchi cha, nan isht il akostininchi ik hlampko 
yash hvsh hotopali kvt, Klaist ak o hvsh im ashvchi hoke. 

13. Yvmohmi ka ilhpak vt itibapishi li ha ibetvblichi- 
hokma, itibapishi li hash ak ibetvblecho ka chi kvt, yakni.vt 
talaia moma ka nipi nana kia vpa la he keyu hoke. 


CHAPTA IX. 


Ubanumpa isht vtta yvt nan isht il apelacha hi okvno, im atahla he 
otvninchi, 1: 18 yohmi kia ilap vt kvna kia nana ka iwekechi. 
tok keyu. 21 Okchayvt il anta ilvppvt nan iti timiya pvlhki ho 
chohmi. 


1. APOSTEL sia keyu ho? yuka keyu sia keyu ho? 
pin Chitokaka Chisvs Klaist a pisa li tuk keyu ho? Chito- 
kaka. hýsh ibai achufa ka yvmmvt na hvchi atahli li tuk 
mak keyu ? 

2. Inla yokvno im apostel sia keyu hok mak heto, hv- 
chishno yokuno huchim vbanumpeshi sia mvhlishke: Chito- 
kaka hvsh ibai achvfa kak osh vbanumpeshi si vihtoka hatuk 
a ir ahlichi hvcehia hoke. 

. Kuna bosh ik yimmot si a pondlilo tuk yumma im 
alaehi li ka ilvppak oke; . 

4. Impa, micha nan iko ifa. wi kvt ishta pim vih- 
piesa keyu ho? 

5. Ohoyo pin tek a ilauelt aya nt apostel mla vhleha,. 
mikmvt Chitokaka itibapishi vhleha, micha. Sefas aiena ka 
chohmit pim ohoyo, pin tek a ilauelit il aya hi vt na vih- 
piesa keyu ho? 

6. Yohmikmvt Bia ita tuklo li kak bano. hosh ke 
toksvlo ka hi vt pim vlhpiesa keyu ha? j 

7. Kuta hosh kàniohmi hoh kia itotinowa kvt Ep inli: 
hosh nan 1 kuma ho? kvta hosh pakvpi a hollokchi ya ikbi 
tuk vt, yumma nan ai vni ka.ai vpa keyu ho? keyukma 

kuta hosh nan vlhpoba apistikeli kvt anonti nan vihpoba -ya 
1 pishukchi ya ik ishko ka hinla ? 

8. Hatak o chohmit ilvppa puta ka achi li ho? vba nan 
vihpisa yak kia yummak inli ho achi ak inli. keyu ho? 

9. Wak toksvli yummvt.na nihechi ka, Itakha ya chik ' 
takcho kashke, achi hosh: Moses i nan. vihpisa ya holisso 
hoke. Chitokaka. yvt. wak toksvli ya nan im atahli ho? 

10. Yohmi ka. pishno ak-illa puyulla hatuk mak o achi 
toko? pishno puyulla mvhli hatuk mak o ilvppvt holisso 
hatuk : yohmi ka kuna hosh yakni patufli kvt, nawaya pisa 
he ahni hosh yakni patvffashke ; mikma nan isht.ilai yukpa. 
pisa he ahni hosh kvna kia nanihechi kvt, na pisa he ahni 
tuk ak o ibai isha hi oke. 

11. Nana kvt shilombish imma ko e hvchim a hokchi 
hatuk okma, nana kvt .haknip ahalaia imma e hvchim ai 
vma chi ka, nana kvt a fehna ho? 

12. Inla yvt ilvppa. hvċh ibai isha hi vt vlhpesa hokma, 
pishno yokak heto isht a pim #Ihpiesa: keyu ho? yohmi kia. 
nana vihpesa ahnit ilvppak ash o isht: kil il apelacho hatuk :. 
amba Klaist im vbanumpa ha kil ataklammo ka chi kvt, 
nana moma ka ik yumohmi il ahni hoke. 

13. Kvna:kia.nana kvt holitopa imma kak.o isht vttakvt, 
yvmmyt nana kvt tempel a ai immi hak ọ ai vpa; mikma 
kuna hosh alta ya nan isht.ai vtta. kvt; yommvt- alta ya nan 
al ibai ishi ka hvch ik ithano cho? 

14. Yummak inli ho chohmit kuna hosh vbanumpa .isht 
anumpuli kvt, yummvt vbanumpa ha.ai isht il apelacha.hi. 
o; Chitokaka yvt apesa.tok. 

15., Yohmi kia ilvppa puta kash. achvfona kia isht. il 
apelachi li tuk keyu: yohmi mvt nana kvt vm ai yomohma. 
chi kvt iluppa puta: kash. holissohonchi li tuk. keyu: kuna 
kia nan isht il a holitopa li ya ik ahobalecho ka. he atuk.a, 
illi kak: osh achukma kvt yumma-vm i shahliskke. 

16. Ubanumpa isht anumpohonli. li hoh kia, nan isht il 
abolitopa la hi.vt ik sum iksho kamohmishke: nana kvt. ai 
vlhpiesa- mak osh: si, onvtuyula -hoka ; ahli, vbanumpa-hąa; 
isht anumpohonli li keyukmvt, nan vm a palummi hoke, 

17. Ahni li hok mak osh ilvppa yvmohmi li hokmvt, nan 
vihtoba kia jeshi ll hoke; amba ak ahno hok mak osh 
ilvppa yvmihchi li hoh kia, vbanumpa isht ai vtta hi okvto 

si vlhtokowa hatuk oke. 
018. Yohmi ka nanta hosh nan isht vm vlhtoba yo? ahli, 
vbanumpa ho isht anumpohonli li kvt, Klaist im vbanumpa 
hash nan ak ai illecho ka chi hatuk; yokmi hokvt vbanumpa 
isht vm ai vlhpiesa hatuk a ak vlhpesacho ka hi o keyushke. 

19. Achvfona kia 1 yuka sia keyu, yohmi kia 1 shahlichit 
asitubi la chi kvt, vno ak inli hosh moma ka il im 1 yuka- 
hanchi li hoke. 

20. Yohmi hokvt Chu okla ha asitvbi la chi kvt, Chu 
okla hokvno Chu ak mli ho toba li hatuk; mihmvt kuna 
hosh nan vlhpisa ya ai 1 nutaka atuk a asitubi la chi kvt, 
nan vlhpisa ai i nutaka hokuno nan vlhpisa ai 1 nutaka ak 
inli ho toba li hatuk ; 

21. Kvna hosh nan vlhpisa a keyu ka asitubi la chi kvt, 
nan vlhpisa a keyu hokvno nan vlhpisa a keyu ak inli ho 
toba li hatuk; yohmi kia nan vlhpisa ik im ikshot Chihowa 
ik im antio ka hi o keyu, Klaist 1 nan vlhpisa yosh onvtu- 
yula hoka. 

22. Ik hlampko ya asitvbi la chi kvt, ik hlampko hokvno 
ik hlampko ak inli ho toba li hatuk; yohmi kvt ik kaniohmi 
kia kanimi ka okchalinchi la chi kvt, hatak moma ka nana 
moma ka in toba li hoke. 

23. Yohmi kvt vbanumpa ha hvch ibai ishi la chi kvt, 
vbanumpa pulla kak o ilvppa yakohmi li hoke. 

24. Kwvna hosh ai itin timiya ai yihlepa chi hatuk okvt, 
moma kak osh yihlepa kia, nan isht a holitopa hi okvno 
achvfa bano hosh ishi chatuk a hvch ik ithano cho? Nan 
isht a holitopa hi ya hvsh isha chi kvt, yvmmak inli ho 
chohmit hvsh malelashke. 

25. Yohmi ka hatak moma kvt 1 shahlicha he ahnit ile 
lushummi hokvto, yommvt nana moma ka il ai oktampli 
hoke. Yohmi kvt iachuka okpula hi o isha chi kvt, okla 
ilvppak o yakohmi hoke: pishno yokvto nan okpula he 
keyu kak oke., 

26. Yvmohmi hoka ik im ai ono keyut, yakohmit mali- 
hili lishke: kuna hosh mabli ho ihisso ho chohmi keyut, 
itihimbi lishke. 

27. Yohmi kvt sa haknip imaiyachi li, yohmi mvt yuka- 
hanchi lishke: yvmmak keyukmvt ik kaniohmi kia inla ya 
vbanumpa isht im anumpohonli li haya tuk vt, vno ak inli 
kak osh ak ai ablo ka hinla hoke. : 


CHAPTA X. 


Chu okla nan isht im vihpisa holitopa, 1. 7 Chu okla nan isht im 
apalumi tok a nan isht il ithana he tuk. 21 Chitokaka im ai impa 
ya Setan 0 im ai impa kiloh ikbo kashke. 24 Jl itibapishi im 
anukfila ha ilitim ahnicha he tok. 


1. Y AKOHMI ka itibapishi li vhleha ma! pin tikba 
vhleha hvt kaniohmit moma kvt hoshonti ha ai i nutakvt 
ayot, anonti momvt okhvta ho a hlopulli tok a hvch ik itha- 
no ka hi a, hvchim ai ahni li keyushke. 

2. Yohmi ka Moses a im antia chi kvt hoshonti, micha 
okhvta ita tuklo kash o isht a baptismo tok. 

3. Mihma il impa shilombish imma a miha chufa ho 
momvt vpa tok. 

4. Mihmvt nan ishko shilombish imma a miha chvfa ho 
momvt ishko tok. Tuli chito shilombish imma yvmmak ash 
okla ai ishko tok a yvmmak ash ot iakaiya tok oka; yohmi 
ma Tvli chito yvmmvt Klaist mak atok oke. 

5. Yohmi kia yvmma kashampa laua ka Chihowa yvt 
isht ik i abno fehbna tok ; illit yakni haiaka ya okla a fimim- 
pa tok oka. 

6. Yohmi ka nana yakohmi kvt nan isht a pim vlbvcha 
hi atuk ; yvmohmi hokvt okla nan anushkunna tok ak inli 
ho chokmit nan ik vlhpeso puta ka kil anushkunno ka h 
atuk oke. i 

7. Okla hvt binohmayut impvt, nan ishkot wakaya cha, a 
hihlvchi tok, achi kvt holisso hoka; kanima kvt yohmi ha- 
tok a chohmit nan holbvt toba aiokpvchi hvchia keyu 
kashke, i 

8. Mihmvt kanimi kvt itinlumaka tuk osh, nitak achvfa 
ka tahlepa sipokni pokoli tuklo akocha tuchinýt ak-akoha 
tok vhleha ha chohmit kil itinlumako kashke. 

9. Mihmvt kanimi kvt Klaist imomaka pisa tuk osh, sinti 
o isht ai illi tok vhleha ha chohmit Klaist a imomaka ke 
‘peso kashke. 

10. Mihmvt kanimi kvt ik im wlhpesot na mihachi tuk 
osh, nan okpvni o isht ai okpuloka tok vhleha ha chohmit, 
na hvch ik mihacho kaskke. 

11. Yohmi ka isht a pim vlbvcha hi a ilvppa puyuta kvt 
yvmmak ash o ai 1 yvmohmi tok: yohmi tuk osh yummak 
atok vt isht a pm achukma chi mak o holisso ma, yakni 
ont ai vhli hvt pishno ak o pim vlvshke. 

12. Yvmohmi hoka kvna hosh, Hikia li, ahni kvt, mihi 
yosh ik itulo ka chi kvt ahah! ahnashke. | 

13. Nana imomaka pisa nana hosh hvchi onvtula he keyu; 
amba hatak moma ka ai onvtuyula chatuk chohmi kvt yvm- 
mak oke; yohmi kia Chihowa yvt ai ahli, yvmmvt nan hvsh 
a lauecha he ont ia hokuno imomaka hvchi pisa hi a ahna he 
keyu hoke; amba yvmmak ash hvsh a lauecha chi ka nana 
imomaka pisa yvt hvchi ontuyulakma, a hlakofa he ataya ya 
hvchim ikba he ak inli hoke. : 

14. Yvmohmi hoka a kana a holitopa vhleha ma! na 
holbvt toba ai okpvchi hvsh 1 filummashke. 

15. Hatak hopoyuksa yo hvchi chohmichit anumpuli 
lishke; nana ho achi li ka anukfillit hvsh akostininchashke. 

16. Isht ishko holitopa mihi yo Chihowa isht il aiokpuchi 
kvt, yummvt Klaist im issish a isht itibai ishi keyu ho? 
Pvska e boshullichi ka, yummvt Klaist haknip a isht itibai 
ishi keyu ho? 

17. Pishno vt pi laua kia, pvska achvfa, anonti haknip 
achufa pia hoke; pvska achvfa yumma momvt ioh itibai 
ishi hokvt. 

18. Islael okla haknip imma hokvno ho pesá; kvna hosh 
vba nan isht aiokpvchi nipi yo ai vpa kvt, yommvt alta ya 
itibai ishi keyu ho? 

19. Yohmi ka nanta ho achisili ho? na holbvt toba 

yvummvt nana hoke; mikmvt na holbvt toba nana ho isht 
aiokpvcha chi ho imma ka yvmmvt nana hoke, achi li ho? 
keyú. 

20. Amba nana ho Chentail okla hvt vba isht aiokpvchi 
kvt, nan isht a hullo okpulo yak o isht aiokpvchi kvt, Chi- 
howa yak okvno keyu, achi li hoke: yohmi hokvt nan isht 
a hullo okpulo ya hvsh ibai isha hi 0, hvchim ahni li key- 
ushke. 

21. Chitokaka im isht ishko, Ai nan isht ahullo ok- 
pulo im isht ishko it aieninchit hush ai ishka he keyushke : 
mikmvt Chitokaka im ai-impa, mikmvt nan-isht ahullo ok- 
pulo vhleha im ai-impa it ajeninchit hvsh ibai achufa he 
keyushke. 

22. Chitokaka ya il anukhobelvchi na pi nuktvhla hinla 
ho? yumma hlampko kutilishahliho? . 

23. Nana moma kvt isht vm ai vihpiesa, yohmi kia -nana 
moma kak osh isht achukma he keyu; nan moma kvt isht 
vm ai vlhpiesa, yohmi kia nana moma kak osh achukmalechi 
keyu hoke. 

24. Hatak kvna kia ilap nan isht im ai vlhpiesa he ak þa- 
no ho ik hoyo kashke; amba hatak moma kvt inla nan isht 
im ai vlhpiesa he yak ashke. 

25. Nipi a chumpa ya nana hosh a kunia tuk a, ymma 
nan isht il akostininchi pulla kak o nana ik 2 ponaklot, hvsh 
pashke. 

26. Yakni moma, micha awaya moma kut Chitokakafi 1m- 
mi hoke. 

27. Kanimi kvt na yimmi keyu hosh ont hvsh ibai impa 
he hvchim ahni hokma, ia hi a hvsh ahni hokmvt; nana 
hosh hvchin tikba ya talaiakma nan ishtil akostininchi pulla 
kak o nana ik a ponaklot, hvsh pashke. 

28. Yohmi kia kuna hosh, Na holbvt toba isht aiokpu- 
cha hi o ilvppa im issa tok a hvchim achikma, na huchim 
anoli tuk yvmmak pulla, mikmvt nan isht il akostininchi 
aiena pulla kak o hushpa ná; yakni micha ai immi moma 
aiena kvt Chitokaka immi hoke. 

29. Nan isht il akostininchi achi li ka, chimmi ak o keyu, 

amba yvmmak ash oke; nan isht vm ai vlhpisa hosh yvm- 
ihchi li ka, nanta katiohmi ho inla nan isht il akostininchi 
hosh si onochi ho ? 

30. Chihowa nan isht 1 kana pulla ho ibai ishi li hokmvt, 
yvmmak oka yak oke isht ahni li ka, nanta katiohmi ho nan 
ik vlhpeso yo isht a si anumpa cho ? 

31. Yvmohmi hoka hvsh impa, keyukmvt na hvsh ishko, 
keyukmvt nana ho hvsh yumihchi hokmvt, Chihowa isht a 
holitopa chi ho, mominchit hvsh yvmohmashke. 

32. Achvfona kia Chu ak okmá, keyukmvt Chentail ak 
okmá, keyukmvt Chihowa in chvch ak okmá, nana kia hvch 
ik ibetvblicho kashke. 

33. Hatak moma ka nana moma ka yukpali kvt, vno nan 
isht vm ai vlhpiesa hio hoyo li keyu; amba lawa yummvt 
okchaya chi ka, isht im ai vihpiesa hi o hoyo li ka hvsh chi- 
yuhmashke. 


CHAPTA XI. 


Chihowa aiokpahanchi 2 nana kvt ik vihpeso, micha Chitokaka im 
opiaka impa ma ik ahobalo aiena ka im alvmmi, 1. 23 Chitokaka 
im opiaka impa vlhpisa vmonnvt isht a minti tok a im anoli; mih- 
myt kaniohmit okla holitobla hi tok a im otvninchi. 


1. Uno vt Klaist a iakaiya sia akinli ho chohmit, siakai- 
ya hvchia hashke. 

2. Yvmohmi ka itibapishi li ilisha ma! nana moma isht 
hvs svthaiyana, mikmvt nan vlhpisa holitopa moyuma ka 
hvch ichima li tuk a hvsh holitobli hoka, hvchi ahninchi 


- lishke. 


3. Yohmi ka hatak moma 1 noshkoboka yvt Klaist ak ok- 
ma; anonti choyo ha 1 noshkoboka yvt hatak ak oke; mik- 
ma Klaist i noshkoboka yvt Chihowa yak oka, hvsh ithana 
he ak o, hvchim ahni lishke. 

4. Hatak moma kvt anumpa ilbvsha anumpuli, keyukmvt 


Shilombish o anukfoyukvt anumpuli kvt, noshkobo hvt im 


o hlipia hokmvt, ilap noshkobo ha hofahyalı hoke. 
5. Amba ohoyo moma kvt noshkobo o hlipia keyu hosh, 

anumpa ilbvsha anumpuli, keyukmvt Shilombish o anukfo- 
yukut anumpuli hokmvt, noshkobo yash o hofahyali hoke ; 
yummak okvt noshkobo 1 shafa yak mli ho chiyuhmi hoka. 

6. Ohoyo hvt noshkobo ompoholmo keyukmvt, pashi ak 
kia vlmashke ; yohmi kia pashi vimo, keyukmvt shafa kak 
okma, nana ka ohoyo hvt isht a hofahya hinla hokma, nosh- 
kobo hvt ompoholmashke. 

7. Chihowa ya a hoyulba na isht a holitopa hoka, hatak 
vt noshkobo ha nan o hlipela he vlhpesa keyu mvhlishke : 
amba hatak a isht im a holitopa yokvto ohoyo ak oke. 

8. Hatak vt ohoyo ak o a toba tok keyu, amba ohoyo ak 
osh hatak ak atok oka. 

9. Mikmvt hatak vt ohoyo ak atuk pulla mak o toba tok 
keyu, amba ohoyo ak osh hatak ak atok oke. 

10. Yvmohmi kak o ohoyo hvt enchil vhleha ak pulla 
kak oka, noshkobo hvt ompoholma he vlhpesa hoke. 

11. Yohmi kia ohoyo hvt iksho ka hatak vt anta he keyu, 
mikma hatak vt anta he keyu, mikma hatak vt iksho ka 
ohoyo hvt anta he keyu, Chitokaka yvt im ahni hoke. 

12. Ohoyo hvt hatak ak 0 a toba yatuk o, yummak inli 
ho chohmit hatak vt ohoyo pulla kak 0 atoba hoke; yohmi 
ka nana puta kvt Chihowa ak o atoba hoke. 

13. Hvchishno ak inli hosh anukfillit ho pesá; ohoyo hvt 
noshkobo ompoholmo keyu hosh Chihowa im ilbvshvt an- 
umpuli yummvt vlhpesa ho? 

14. Hatak vt pashi vt falaia hokmvt, ishit hofahya ka 
nan isht anukfilli kak oh kia nan hvchi ithvnanchi keyu ho? 

15. Amba ohoyo hvt pashi vt i falaia hokmvt, isht im a 
holitopa hoke; ilap pashi vt noshkobo isht ompoholma hi 
0 ishi tok oka. 

16. Yohmi kia kuna hosh a sanali kak o bunna ahoba kia, 
pishno yukuto yvmma chohmi kvt ik pim iksho chatuk; 
mikmvt Chihowa in chvch a hiohli kvt yumma chohmi kvt 
ik im iksho chatuk oke. 

17, Yohmi ka achukma i shahli kak o keyu, amba okpulo 
i shahla chi hosh mintit hush itvnaha kak o, ak hvchim 
ahnincho ilvppak osh huchim anoli lishke. 

18. Ubanumpuli iksa yosh ant hvsh ai itunaha kvt, nana 
vmonna ka ita kvshkovt hush maya ka haklo lishke: yohmi 
kvt sai yimmi chohmishke. 

19. Yohmi ka hvch ik itibachufo kak o pulla chi, yoh- 
mik mak o kuvuna hosh ai ahli hok mak osh hvch itin takla 
ya otaiyana hi oke. 

20. Yohmi ka a miha chvfa ho ant hvsh ai itvnaha, ilvp- 
pak osh Chitokaka im opiaka impa ya vpa ho keyu hoke. 

21. Hvsh impakmvt, hush moma kvt hvchim opiaka impa 
yatuk kak illa ho tikba hvsh ishishke: yohmi hatuk o achufa 
kvt hohchufokma, anonti inla yato nan ishkot haksishke. 

22. Yakeh! ai impa he, mikmvt ai ishka he aiena chuka 
yot ik huchim iksho ho? keyukmvt Chihowa in chuch hush 
shitilema cha, anonti kuna hosh nana kvt ik im iksho ke tuk 
yummak ash kia hvsh hofahyala chi hosh hwsh yohmi ho? 
Nanta ho hvchim achi la chi ho? '‘ilvppak ash o isht huchi 
ahninchi la chi ho? isht huchi ahninchi li keyushke. 

23. Chitokaka ya im ishi li tuk mihi yo hvch ihima l; 
yohmi ka Chitokaka Chisvs vt tunup ibbak fohka chi ninak 
yummak ini mvt puska ya ishi tok. 

24. Mihmvt yummak ash ot vba pit isht aiokpuchi cha, 
puska yash boshullichi mvt, Ieshi cha, ho vpá; iwpput sa 
haknip osh hvchi boshulli hoke: hvs svthana chi kvt ilup- 
pak o hush yumihchashe, achi tok. 

25. Yvmmak ash inli ho chohmichit opiaka impa ishi ha- 
yosh, isht ishko ash kia yummak ash òt ishi mvt, Ilvppvt nan 
vlhpisa himona vm issish o isht ai ahli toba hoke; ilvppak 
o hish yvmihchi cha, yummak ash hush ishko aiyukakmvt, 
hvs svthahanashke. 

26. Puska ilvppa hush pa Tie, milim isht ishko 
ilvppa hvsh ai ishko aiyuka aiena kvt, Chitokaka illi tok a 
hush otvnihinchi na yvmmak atuk vt vla hayashke. 

27. Yumohmi ka kuna hosh yohma he ai vihpiesa keyu 
hosh, puska ilvppak ash vpa chi, mikmvt Chitokaka īm isht 
ishko iluppak ash ai ishka chi aiena hokmvt, mihi yosh Chi- 
tokaka haknip, micha im issish ita tuklo ka ik holitoblot nan 
isht 1 palummi mak a hi oke. 

28. Yohmi ka hatak okvt'anukfillit ik ile pisá : “yumohmi 

cha mihi yosh pvska yash ik pá, mikmvt isht ishko yash ik 
ai ishko. 
29. Kuna hosh ai vlhpiesa keyut yvmmak ash wpa, micha 
ishko aiena kvt Chitokaka haknip ash ik akostinincho hokvt, 
mihi yosh ilap nan isht im wlhpisa hi o yummak ash vpa, 
micha ishko alena hoke. 

30. Ilvppa yakohmi kak ʻo ik sitopo, micha 'abeka aiena 
kyt laua hosh hvchim ai asha; mihma laua 'kvt nusi hoke. 

31. Pishno ak imli kvt il il akostininchi hatuk okmuvt, nan 
isht pim vlhpisa hi atuk keyu. 

32. Yohmi ka nan isht pim 'vihpisa kvt, yakni ya ai itv- 
pehvt ik pi palvmmo ka chi kvt, isht pi achukma chi hosh 
'Chitokaka ya il im afuma hoke. 

33. Yomohmi hoka itibapishi li vhleha ma! hvsh impa 
chi hosh hysh itvnahakmvt, it i hullot hvsh iti hoyashke. 

34. Yumohmi ka itunahvt nan isht hvchim vlhpisa chi 
kvt, kuna hosh hohchufo hokvto, mihi yosh ‘in ‘chuka yak'o 
ik ai impá. Nana inla ka yatuk okvno ona lik mak osb, 
apoksiachi la hi oke. 


CHRT T YT 
Shilombish na holhpela hokvto il ai yuka, 1; 7 yohmi kia moma kvt 
nan isht ai yukpa he vlhpesa bano. 12 Haknip a ai ibachvfa yot 
ai it im il aiyuka bano, yohmi kia ilap bika it im vihpesak mvt, 
haknip ma im ai vihpiesa chatuk; 29 yohmi 'hoka na pi hvibena 
kvt il aiyuka kia, isht il itapela he tok. 


1. Y UMOHMI ka itibapishi li vhleha ma! Shilombish 
imma ka hvch ik akostinincho ka hi a ak hvchim ahnoshke. 

2. Chentail hvchia hvt na hvsh anukfoyuka hosh na hol- 
bvt toba ik anumpulo puta ilvppa hush im ohona kvt hysh 
ithaiyanvshke. 

3. Yvmohmi ka hatak nana kia Chihowa imi Shilombish 
anukfoyuka hosh anumpuli kvt, Chisvs a na kallakshi yo 
hochifa he keyu hoke: yohmikma hatak kvna kia Chisvs vt 
Chitokaka yoke, acha he keyu, amba Shilombish Holitopa yak 
osh anukfoyuka hok mak ahinla ka hvch ithvnanchi lishke. 

4. Yohmi ka na hvlbina ilaiyuka kvt ai asha; yohmi kia 
Shilombish mihi ash inli hoke. 

5. Mikma nan isht vtta mvt im ilaiyuka; yohmi kia 
Chitokaka yokvto mihi ash inli hoke. 

6. Mikma na toksvli mvt im ilaiyuka hoke; yohmi kia 
Chihowa mihi ash inli hosh iluppa moma ka hatak moma ka 
anukfohkichi hoke. 

7. Yohmi ka Shilombish nan isht otuni ho hatak moma 
kvt isht ai vlhpiesa hi osh habena hoke. 

8. Shilombish pulla ho na hopoyuksa anumpa ha achvfa 
kvt anukfoyuka hoke; inla yato Shilombish yummak inli ho 
nan ithana anumpa ha anufoyuka hoke. 

9. Inla mvt Shilombish mihi ash inli pulla ho na yimmi 
ha ishi: mikma inla mvt Shilombish mihi ash inli pulla ho 
na hlakofichi hvlbina ka ishi hoke. 

10. Inla yvt na fehna puta yvmihcha hi vt ishi; inla mvt 
Shilombish anukfoyukvt nan ithvnancha hi vt ishi; inla mvt 
chukush im anukfila puta akostinmchi yo ishi; inla mvt 
anumpa ilaiyuka anumpula he vt ishi; inla mvt anumpa 
ilaiyuka toshola hi vt ishi ka Shilombish pulla kak oke. 

11. Shilombish achvfa mihi ash inli kak osh hatak moma 
ka kanimi ho im ai ahni aiyuka hosh na yakohmi puta kash 
im it a kvshkolit anukfohkichi hoke. 

12. Haknip okvto achufa, yohmi kia yvmma ai immi 
hokvto in laua; mikma haknip achvfa yvmma ai immi mo- 
ma kvt laiyawa kia, haknip achvfa hoke; yohmi ka Klaist 
ak kia ilvppak inli ho chohmi hoke. 

13. Shilombish achvfa pulla ho momvt isht il a baptis- 
mot haknip achvfa e toba; Chu, keyukmvt Chentail pia 
hokmá, yuka, keyukmvt yuka keyu yo pia hokmá, nana 
tuk kia momvt Shilombish achvfa il ibai ishi yo e toba 
hatuk. 

14. Haknip vt al immi im achvfa keyu, amba laua hoka. 

15. Iyi yvt, Uno vto ibbak sia keyu hokvt, haknip ai im- 
mi sia keyu; achi hokmvto, yohmi kia yvmmvt haknip a ai 
immi keyu ho? 

16. Mikma haksobish vt, Uno vto nishkin sia keyu hokvt, 

haknip ai immi sia keyu hoke; achi hokmvto, yohmi kia 
yvmmvt haknip a ai immi keyu ho? 

17. Yohmikma haknip moma kvt nishkin okma, katima 
yak osh na haklo ya hinla ho? moma kak osh na haklo 
yokma, katima yak osh na huwa ya hila ho? 

18. Yohmi ka himonasi yokuno Chitokaka yvt yakohma 
hinla, ahni mak osh, al immi hash achvfa aiyukali momin- 
chit haknip ash ai iba fohkichishke. | 

19. Yohmi ka moma kak osh ai immi achvfa hokmvno, 
katima yak osh haknip a hinla ho? 

20. Yohmi ka himonasi yokvno ai immi yvt laua: yohmi 
kia haknip okvto achvfa hoke. 

21. Yohmi ka nishkin vt ibbak a, Nana ka ak chi svbvn- 
noshke, im acha he keyu: keyukmvt anonti iyi yash o, Na- 
na ka ak chi subunnoshke, noshkobo hvt im acha he keyu 
hoke. 

22. Keyú, yvmma 1 shahbli, haknip ai immi ilvppak ash 
osh ik hlampko fehna ahoba kia ai vlhpiesa hoke. 

23. Yohmi ka haknip al immi ilvppak ash kanima ka ho- 
litopa ik lauwo pim ahoba kia, ilvppak ash o holitopa i 
shahli fehna il ima hoke: mikmvt a pim alumaka imma ho- 
kuno 1 shahlichit e shemvchi hoke. 

24. Isht a pi aiokli imma hokvno shema yvt isht im ai 
vlhpesa keyu hoke: yohmi ka Chihowa hvt haknip a iti 
fohkit apoksiachi mvt, kanimi kvt ik alauwo ke tuk ash holi- 
tobli. kvt 1 shahlichi fehna hoke. 

25. Yohmi na haknip ash ita kvshkoa iksho ka hi atok; 
amba ai it immi hash osh ahah! it im ahna he ak atok oke. 

26. Yohmi ka haknip ai immi achvfa hatuk vt ilbvsha 
hokma, haknip ai immi moma kak osh ibai ilbvsha hoke : 
mihma ai immi achvfa kvt holitopa hokma, moma kvt ibai 
yukpa hoke. 

27. Yohmi ka Klaist haknip o hvchia, micha yvmmak 
ash o al immi ka a kashampa ai yuka hvchia hoke. —. 

28. Yohmi ka Chihowa hvt kanimi ka atokolit chvch a 
hiohlichi; vmmona ka apostel, atukla ka Shilombish anuk- 
foyukvt anumpuli; atuchina ka vbanumpa isht ithvnanchi ; 


544 I. KOLINHLTIAN, 


mikmvt na fehna puta yumihchi, mikmvt na hlakofichi holh- 
pela, nan apelvchi, chuch pehlichi, anumpa ilaiyuka anum- 
puli puta kak oke. 

29. Moma kak osh apostel o? keyukmvt. moma kak osh 
Shilombish anukfoyukvt anumpuli yo? keyukmvt moma 
kak osh vbanumpa isht ithunanchi yo? keyukmvt moma 
kak-osh na fehna puta yumihchi yo? 

30. Moma kak osh na hlakofichi holhpela ha ishi ho? 
keyukmvt moma. kak osh anumpa il aiyuka anumpuli ho? 
keyukmvt moma kak osh anumpa ilaiyuka tosholi yo? 

81. Yohm ka na holhpela puta achukma i shahli kako 
ishi ka hvsh ahni fehnashke. Yohmi kia na fehna kvt i 
shahli ho hvchim anoli lishke. i 


e 
CHAPTA XIII. 


Shilombish holhpela moma kvt nan i hullo kvt aiena keyu hokuto 
nan ik ahoba, 1; 4 nani hullo im anukfila nan a kaniohmi. 


1. HATAK im anumpa ilaiyuka. puta, mikmvt enchil 
puta im anumpa ho isht anumpuli li hob kia, nan i hullo 
yvt ik sum ikshokmvt, tuli lakna ohonla, keyukmwt tuli kusa 
kvsahahanchi ak inli ho holba li hoke. 

2. Yohmi ka Shilombish anukfoyukvt anumpuli na holh- 
pela ka jeshi li, micha nan ik otano ki tok moma ka akosti- 
ninchi li, micha nan ithana moma ka jeshi li, yohmi cha na 
yimmi moma. ma, jeshi li, yohmi hokvt nvnih hochito puta 
ka kanvllichi la. hinla kia, nan i hullo yvt ik sum iksho hok- 
myto, nana ho sia keyu hoke. 

8. Yohmikmvt. nana vm asha .moma. kash ilbusha ya im 
iti yopelachi li, micha sa haknip mvt.lua. chi ho im issa li; 
yohmi kia nan i hullo yvt ik svm iksho hokmvto, nana ho 
isht vm ai achukma keyu hoke. 

4. Nan i hullo yvt na:hotopali ya 1 svlaha, micha nan 1. 
kana yoke; nan i hullo yvt nana. potvnnot.i nukkilli keyu; 
nan i hullę.yvt ilap inli ka isht- ilauata. keyu, ile chahuchi 
keyu. 

5. Ilefehnvchi hosh inla ya hofahyali keyu, ilap immi yo 
hoyo keyu, nan ik kanihmo ka nokowa keyu ; nan ik vlh- 
peso anuktilli keyu. 

6. Nan ik vlhpeso isht ai yukpa-keyu, amba nan ahli yo 
isht ai yukpa yoke. 

7. Nana moma ka ompohomo, nana. moma ka yimmi; 
nana moma kvt vlhpesa chi, ahanit a yimmi, nana moma kot 
ant.ik sum ai yohmi, ahani. 

8. Nan i hullo. yokuto nitak nana ont ai iksho ka he ke- 
yu: amba Shilombish anukfoyukvt anumpuli yokma, nana 
hatuk kia yvmmak okvto ont ai iksho ka hi oke; anumpa 
ilaiyuka ithaiyana yokmá, nana tuk kia.yummak okvto ont 
issa hi oke; nan ithaņna yokma, nana hatuk vt ont akshot 
kvnia hi oke. 

9. Ik onancho hosh il ithaiyana hosh, anonti ik onancho 
hosh Shilombish anukfoyukvt il anumpuli hoke. 

10. Yohmi kia nana ont ai ahli yvmmvt vla chi, yohmi 
hokmvno nana ik ono yvmmak atuk vt ont. ai ikshot kaya 
hi oke. 

11. Ulla sa tomba mvt, vlla yo chohmit: anumpuli li tok; 
vlla yo chohmit nana akostininchi li tok; vlla yo chohmit 
nana anukfilli li tok; yohmi tok kia hatak ont toba li mvt, 
vlla nana im akaniohmi yash kanchi li tok. 

. 12. Himonasi yokvno ik onanchot a pisa yo hlopullechit 
& pisa: yohmi kia yvmmak fokak mak o nashuka bika il iti 
pihisa hi-oke : himonasi yokvno ak onancho hosh ithana lig 
yohmi kia himmak o himonasi ya svthaiyana. kak inli ho 
chohmit ithaiyana la hi oke. 

13. Yohmi ka himonasi yokvno na yimmi, ai okchayvt bi- 
lia pisahe ahni, nan į hullo, tuchina ilvppak ash osh takali 
hoke: yohmi kia ilvppak ash moma i shahli hokuto nani 
hullo yak oke. 

Shilombish anukfoyukvt anumpuli ha ahninchi; 4 yvmmak osh 
anumpa. inla ithanvt anumpuli ka i shabli; 12. isht a hlampko 

achukmvt i sbaht ia chi ka ita tuklo ka a yvmihchba hinla ; 
84 chvch itvnahvt maya ka choyo hvt anumpula he keyu im 
vlhpisa. 


1. NAN i hullo ya achunanchit iakaiyvt, ishi ka hvchi 
bunnashke: mikmvt Shilombish imma ka anukfoyuka chi ka 
hvchi bunnashke: yohmi kia Shilombish anukfoyukvt hush 
anumpula he ak osh ahni kvt hvsh į shahlichashke. 

2. Kuna hosh anumpa inla yo anumpuli hokvto, hatak o 
im anumpuli keyu, amba-Chihowa yak oke: kuna hosh im 
akostininchi keyu hoka; yohmi kia Shilombish anukfoyuka 
hosh yvmmak ash ot nana luma hatok puta ka anumpuli hoke. 

3. Amba Shilombish anukfoyukvt anumpuli hokvto, 
hlampkohonchi, mikmvt ai okchaya he ahna chi ka 1 mihiha, 
mikmvt hopohlahanlii, aiena hosh hatak puta im anumpuli 
hoke. 

4. Kvna hosh anumpa inla yo anumpuli hokvto, ilap illa 
isht achukmali hoke ; amba kuna hosh Shilombish anukfoy- 
ukvt anumpuli hokvto, chvch a hiampkohonchi hoke. 

5. Hvsh moma kvt anumpa ilaiyuka hvsh anumpula he 
ak o hvchim ahni li; yohmi kia Shilombish anukfoyukvt 
hvsh anumpula he ak o hvchim ahni li kvt į shahlłichi li : 
kuna hosh anumpa ilaiyuka anumpuli ka, chvch vt achuk- 
mvt i shahlit hlampka chi ka, yummvt tosholi keyukma, kv- 
na hosh Shilombish anukfoyukvt anumpul kak osh holitopa 
kvt 1 shahli hoke. à 

6. Yohmi ka itibapishi li vhleha ma! nana otvninchi, ke- 
yukmvt nana ithvnanchi, keyukmvt Shilombish anukfoyukvt 
anumpuli, keyukmvt nana abuchi nana hosh anumpa ilaiyu- 
ka anumpuli la chi hosh huchim ona li hokmvto, nanta ho 
isht huchi yukpali la hinla ho? 

7. Yohmi ka nana kvt fiopa iksho hosh ohonla kvt, oskula 
hokmá, keyukmvt hap okmá, nana ka ai ola kak osh it im 
ilaiyuka keyukmvt, katiohmi kak osh oskula yokmá, keyuk- 
mvt hap okma, nana ho ai ola kvt otaiyana hinla ho? 

8. Isht pufa yut ola kvt ik haiako hokma, kuta hosh itiba 
chi kvt il atahla hinla cho? 

9. Yummak inli ho hvsh chiyuhmi kvt anumpa akostinin- 

cha he kvllo keyu ho hush anumpuli keyukma, katiohmi kak 
osh nana hosh anumpa tuk vt otvna chi ho? mabliako 
hvsh ai anumpuli ha chi hoka. 

10. Anumpa ola ilaiyuka laua kvt yakni pakna ai asha, 
yumohmi chatuk; yohmi kia achvfa kvt nana ho miha keyu 
kvt iksho hoke. 

11. Yvmohmi ka anumpa ola ka yvmmak o miha ka ak 
akostininchokma, kuna hosh anumpuli yummak ash o im 
bulbaha sia mak a hi oke; mikma kuna hosh anumpuli yvm- 
mak ash ot am bvlbaha mak a hi oke. 

12. Yummak inli ho chohmit Shilombish imma ka ahnit 
hvsh achilita hokvt, chvch a hvsh hlampkohoncha he yak 
osh hvsh anukfillashke. 

13. Yvmohmi hoka anumpa inla yo kuna hosh isht anum- 
puli hokmvt, yvmmak ash toshola chi kvt vba ik asilhhá. 

14. Anumpa inla yo vba isht anumpuli li hokma, sa chu- 
kush ak osh vba asilhha hoke: yohmi kia vm anukila ho- 
kuto inla ya nan im vni keyu hoke. 

15. Yohmi ka katiohmi kak a chi ho? chukvsh o vba 
isht anumpuli la he, micha vm anukfila ho vba isht anum- 
puli la he: mikmvt chukvsh o isht taloa la he, micha vm 
anukfila ho isht taloa la hi oke. 

16. Yvmmak keyukma, Chihowa isht ish aiokpvchi kia, 
kuna kia nan ik ithano im ai o binili binili hatuk vt, nana ho 
ish achi ka akostininchi keyu kvt, katiohmi kak osh yvmmak 
ash osh yak oke abnit,vba pit ish aiokpvchi ka, Amen acha 
hinla ho? 

17. Ahli hosh yak oke vba pit ish aiokpvchi ho mvhli; 
yohmi kia inla yokvno hlampkohonchi keyu hoke. 

18. Anumpa inla anumpuli li kvt, hvsh moma ka hvch i 
shahlichi li kvt, an Chihowa ya yak oke im ahni lishke. 

19. Yohmi kia chvch itunaha ka inla maya ka vm anum- 
pa ola ka nana isht im abvchi la chi kvt, vm anukfila anum- 
pa akostininchi tahlapi anumpuli li kak osh, anumpa inla 
tahlepa sipokni pokoli anumpuli ka vm i shahlishke. - 

20. Itibapishi li vhleha ma! nana akostininchi kvt vlla 
chipunta yo huch ik tobo kashke: yohmi kia nana ik ai vlh- 

peso hokvno vllosi yo hush tobashke; yohmi kia nana akos- 
tininchi hokvno hatak o hvsh tobashke. 

21. Anumpa im inla, mikmvt itivlbi inla hatuk o okla 
ilvppa isht anumpohonli la chi: ilvppa moma yvmohmi hoh 
kia okla ik sa haponaklo ka chi, Chitokaka yvt achi hoke, 
achi kvt nan vihpisa ya a holisso hoke. 

22. Yohmi hoka anumpa mla anumpuli yvt na yimmi 
 vhleha ha isht im atokowa keyu, amba kuna hosh yimmi 
keyu kak oke; yohmi hoka Shilombish anukfoyuka kvt 
anumpuli kak o kuna hosh yimmi keyu yvmmak o achuk- 
mali keyu, amba kvna hosh yimmi kak oke. 

23. Yvmohmi hoka chvch moma kvt miha chvfa ho ant ai 
itunaha cha, momvt anumpa inla anumpuli aiyuka hokma, 
anonti nan ik ithano, mikmvt nan ik yimmo aiena kak kia ai 
- vlakmvt, tasimbo yo hvchim acha hinla keyu? 

24. Amba moma kak osh Shilombish anukfoyukvt anum- 
puli hokma, anonti na yimmi keyu, keyukmvt nan ik ithano 
yosh vla hoh kia yimmit, momvt anumpuli ka abli ahnit 
anukfohka, yvmmak ash ot moma kak o nan isht ai im vih- 
pisa hoke. 

25. Yohmi ka yakohmi hosh chukvsh isht im anukfila 
anukaka yvt otaiyani yoke: yakohmi hok mak osh hlipia 
cha, yummak ash ot Chihowa ya aiokpvchishke, mikmvt 
Chihowa hvt hvch iba takla ho mvhli hatuk a anola hi 
oke. 

26. Yohmi ka itibapishi vhleha ma! nanta katiohmi ho? 
ant hvsh itunahakmvt, hvsh moma kvt ataloa yokmá, anum- 
pa tosholi ak okma, nana ho hvsh ishi aiyuka hosh ant'hush 
itunahushke. Isht achukma hi ọ nana moma kvt yvmoh- 
mashke. 

27. Hatak kuna hosh anumpa inla yo anumpuli hokma, 
tuklo, keyukmvt tuchina kuno ont ik aiyo, yohmik mak oit' 
iakaiyashke; mikma achvfa kak osh tosholi ashke. 

28. Amba tosholi iksho hokmvno, ai itunaha ya lumvt 
binilashke: yohmi cha Chihowa, ilapo ak inli ita tuklonchit 
im anumpulashke. 

29. Shilombish anukfoyukvt anumpuli vhleha hvt taklo, 

tuchinakma, nana kvt anumpulikma, inla yokvto ahli ho? 
ahnit anukfillit pisashke. 

30. I bilikasi binili yvmmak ash o nana kvt im otuni 
hokma, vmmona kash ot nuktanlvt binilashke. 

31. Momvt ithana cha, anonti moma kvt isht im ai 
achukmvt isht 1 shahla chi ka, Shilombish anukfoyukvt hush 
moma kvt it iakaiya hosh hvsh anumpula hinla hoke. 

32. Shilombish anukfoyukvt anumpuli vhleha im anuk- 
fla puyuta kvt Shilombish anukfoyukvt anumpuli vhleha 
hash o 1 nutaka yoke. 

33. Shakapvt nan iti ataklvma he Chihowa hvt ahni 
keyu, amba vbanumpa anukfohka ahli im ai itunaha moma 
kak o chohmit iti nanaiya yak oke. 

34. Iksa itunahvt maya .ka hvchim ohoyo hvt lumvt 

binohmayashke; yvmmak okvt anumpula he im vlhpesa 
keyu hoka; amba im antia he ak osh im vlhpesa hoka, nan 
vlhpisa yvt yvmmak o achi ak inli hoke. 
. 35. Yohm ka nana ho ithuna bunna hokmvt, chuka ak 
mli kak o i hatak a ai im aponaklashke: iksa itunahvt maya 
ka choyo hosh anumpuli hokvto nan isht im a hofahya 
hoka, 

36. Yakeh! Chihowa im anumpa hvt hvchishno ak o a 
kohchvt minti hatok 0? keyukmvt hvchishno ak bano ho 
hvchim ona hatuk 0? 

37. Hatak kuna hosh ilap inli kvt Shilombish anukfoyu- 
kvt anumpuli yokma, keyukmvt Shilombish holhpela ka isht 
anukfoyuka ho mihi yosh im ahobakmvt, pit hvchi holisso- 
chi li tuk yvmmvt Chitokaka į nan vlhpisa mak atuk 2 
akostininchit, ahli ahnashke. i 

38. Amba kuna hosh ik akostinincho hokvto mihi yosh 

nan ik akostinincho kvt imomashke. 
. 39. Yvmohmi ka itibapishi li vhleha ma! Shilombish 
anukfoyukvt anumpula he ishi ka bunnvt hush achilitashke : 
mikmvt anumpa inla anumpuli ka hvch ik im alammo 
kashke. 

40. Nana moma kvt ai vlhpiesa, micha ai itiakaiyvt 
anuktanla mak o yvmohmashke. 

CHAPTA KV. 


Illit falamvt e tani pulla hi a, Klaist vt illit falamvt tani tok ak o isht 
anoli, 1: 21 Klaist vt illit falamvt tani tok a nana kvt isht a yv- 
mohmi: 36 falamvt e tana he nana akaniohmi: 51 Klaist vt vlak 
ma, okchayvt anta tuk vt inlvt toba he. 


1. YUMOHMI ka itibapishi vhleha ma! vbanumpa 
yvmmak o hvchim anumpohonli li yvmma hvsh ishi tuk osh, 
anonti mihi yo anukfoyukvt hush mahaya ka, yummak ili 
ho hvch im anohonli lishke: 

2. Yvmmak o hvchi ai okchaya, nana ka isht hvchim 
anumpuli li tuk a ithaiyanvt-hvsh ieshi hokmvt, nana ka ik 
onancho keyut hvchi yimmi hatuk okmvt. 

3, 4. Holisso Holitopa nana achi tok mak o nana pim ai 
ashvchika puta kak o Klaist vt kaniohmit isht ai illi; yohmi 
cha yvmmak ash ot hollopi tuk osh, anonti nitak ont atu- 
china ma Holisso Holitopa nana achi tok mak ọ yvmmak 
ash ot anonti tani tok, yvmmak o vno ak kia si anukfoyuka 
hatuk osh, mihi yo tikbanli huchim anohonli li tuk oke. 

5. Mihma yummak ash ot Sefas a i baiaka, yohmi mvt 
auah tuklo kash i haiaka tok. 

6. Yohmi ha ya tuk osh himona achvfa yvmmak ash 
osh itibapishi tahlepa tahlapi ont ia ka i haiaka tok: yum- 
mak atok a akashampa laua kvt okchaya na ant himakushke, 
yohmi kia kanimi kvto nusit akakoha tok. 

7. Yohmi ha yo yummak ash ot Chemis a į haiaka tok; 
yohmi mvt apostel vhleha hash mominchit i halaka tok. 

8. Yohmi mvt moma ont ishtaiyopi ka ai vlhpiesa keyu 
ho chohmi, vno ak kia yommak ash ot a haiaka tok. 

9. Apostel vhleha moma ik alauwo sia, yohmi kvt apostel 
hohchifa he si vlhpesa keyu, Chihowa in chuch a ilbvshali 
li tok okvt. 

10. Yohmi kia Chihowa nan isht i kana pulla ho kanima 
a hikia li kvt yvmmak o hikia sia mak oke; mikmvt yumma 
nan isht 1 kana yummvt si anukfoyuka kvt ik ai ono ke tuk 
keyu hoke: yohmi hokvt toksvli hoyubli kvt yvmmak ash 

moma ka 1 shahlichi li: yohmi kia vno ak keyu, amba Chi- 
howa nan isht į kana mibi yosh a svbai achvfa kak atuk 
oke. 

11, Yvmohmi hoka vno yak okma, keyukmvt yummak 
okmá, e nana hosh yvmihchit il anumpohonli ma, yumohmit 
hvchi yimmi hatuk oke. 

12. Yohmi ka Klaist yommvt illit- falamvt tani tuk vt isht 
anumpa hokma, katiohmi ho hvsh kanimi kvt illit falamvt 
tana hi vt iksho, hvsh achi cho? 

13. Yohmi ka illit falamvt tana hi vt iksho hatuk; yohmi 
hokma Klaist vt ik tano ki tok oke. 

14. Yohmi ka Klaist vt ik tano ki tok; yohmi hokma 
vbanumpa isht il anumpuli ka isht ai achukma he keyu, 
mikma nan isht hvchi ai yimmi ka yvt isht ai achukma he 
keyu ak inli hoke. 

15. Ahli, yohmi ka Chihowa isht atokowa ik ahlo il otuni 
hoke: Chihowa yvt Klaist a tanichi tok a isht il atokoli tok 
okvt: yvmmak ash ik tanicho ke tok, illi yvt falamvt tana 
he keyukma. 

16. Ilh yvt tana he keyu, yohmi hokma Klaist vt ik tano 
ki tok oke. i 

17. Yohmi ka Klaist vt ik tano kitok okma, na hvchim 
ai yimmi ka yvt ik ai ahlo ; na huchim ai ashuchi ka hvsh a 
bikia momvshke. 

18. Yohmikma kuna hosh akakohvt Klaist a iba nusi tuk 
vhleha yvmmvt aiokpuloka mak oke. 

19. Okchaya ilvppak bano kak osh Klaist a il ai okchaya 
chi il anukchieto hatuk okmvt, pilbusha kvt hatak moma ka 
il 1 shahlishke. 

20. Yohmi ka himak vno Klaist vt illit falamvt tani tok, 
micha kuna hosh nusi tuk vhleha yvmmak ash nan vni vm- 
mona mak o toba hoke. 

21. Hatak puyulla hatuk mak ọ nan illi hvt aya tok, ha- 
tak pulla kak o illit falamvt tani vt a minti tok. 

22. Alvm atok puyulla mak 0 momvt illi ka, yvmmak 
inli ho chohmit Klaist pulla atuk mak 0 momvt falamvt ok- 
chaya yo toba hi oke. 

` 28. Yohmi kia hatak moma kvt ilap nan isbt im ai vlh- 
piesa kak a hi oke: Klaist ak osh nan vni vmmona hoke: i 
himmak o Klaist immi hatuk vt, yvmmvt mintikma, tana hi 
oke. 

24. Mikma apehlichika, nan vlhtoka, micha nan im ai ahli 
aiena ka ai akshochi ha yosh apehlichika ya yummak ash ot 
Iki Chihowa mak o ibbak fohka hi oke; yohmik mak o ai 
vhli hvt vla hi oke. 

25. Yummak okvt mikot ahanta pullvt, in tvnvp vhleha 
moma ka ilap iyi nuta ashachi ha ya hi oke. 

26. Tvnvp ishtaiyopi mak osh yvmmvt ont ik ai iksho ka 
chi kvt nan illi ak oke. 

27. Nana moma ka yvmmak ash ot iyi nuta ya ashachi 
tok oke. Yohmi ka nana puta kvt yvmmak ash ai i nuta- 
kushke, yvmmvt achi kia, nana moma ka yvmmak ash ai i 
nutakvchi tok ilap ak bano hosh keyu kvt otaiyanishke. 

28. Yohmi ka nana moma kvt yvmmak ash o ai 1 nutakvt 
taha, yohmik mak o Ushi ilap ak kia nana moma ka aii 
nutakvchi tok yummak ash o al 1 nutaka he; yohmi ho 
Chihowa ya moyuma kvt nana moma ka isht ai okpahanchit 
isht im antia hi oke. 

29. Yvmmak a he keyukma; illi tuk ak o vihtoba hosh 
baptismo tuk, yvmmvto nanta ho katiohma hi ọ? ili yvt 
tana he keyu kvmohmi hokma; nanta katiohmi ho illi atuk 
pulla ka isht a baptismo hatuk 0? 

80. Mikma nanta katiohmi ho hvshi kanvlli moma ka isht 
a pi palvmmi ya il a hikia cho? 

31. Nan isht ilaiyukpa yvmma hvchishno pulla hatuk 
mak o pin Chitokaka Klaist Chisvs isht im ai eshi li kak 
osh ai ahlichit anohonli li mvt, nitak moma ka sahanlishke. 

32. Hatak o chohmit nampoa nukshopa puta ka Efesvs 
ak o al itihimbi li tuk vt, illi yvt tani keyukma, nanta hosh 
isht vm ai achukma hinla ho? onnaha ya hvp illa chi hokvt, 
impvt, nan ishkot keho mayá. 

33. Hvch ik ile haksecho kashke: nan ik vlhpeso a chu- 
kulbi yokvto im anukfila achukma puta tuk a im okpuni 
yoke. 

34. Yohma he ai vlhpiesa hoka oh okcha, micha na hvch 
ik ashucho kashke; kanimi kvt Chihowa nan isht im ithai- 
yana ik im iksho hoka. Hvchi hofahya chi ho ilvppa hvchim 
anumpuli lishke. 

35. Yohmi ka katiohmi hosh illi yvt tani ho? mikmvt 
haknip vt katiohmi ho yvmmak ash ot isht kohcha ho? hatak 
kanimi kvt acha hi oka. 

36. Im anukfilla iksho chia ma! nana ka ish hokchi tuk 
a illi yo keyukmvt, yvmmak ash ot okchaya yo keyu hoke. 

37. Mikma nana ish hokchi kvt nan vpi yvmmak a hio 
ish hokchi keyu, amba onush okmá, keyukmvt nihi inla yok- 
má, nana kia nibi ak bano hoke : 

38. Yohmi ka Chihowa yvt yohmi ai ahni mak osh, nan 
vpi ya chi ka ima hoke; mikmvt nihi moma kvto ilap im vpi 
ya chi ka ima hoke. 

89. Nipi moma kvt nipi mihi achvfa keyu hoke; yohmi 
ka hatak nipi vt inlak ma, inla mvt nampoa nipi, inla mvt 
nyni nipi, inla mvt hushi nipi yak oke. 

40. Uba imma na haknip ilaiyuka, aka imma na haknip 
ilaiyuka alena kvt ai asha hoke: yohmi kia vba imma isht 
im a holitopa yokvto achvfa, mikma inla mvt aka imma nan 
isht im a holitopa yak oka. 

41. Hoshi yvt nan isht im a holitopa yvt achvfa, inla mvt 
hvshi ninak aya nan isht im a holitopa, anonti inla mvt 
fochik puta isht im a holitopa yvt asha hoke; isht a ho- 
litopa hokvno fochik achvfa kvt fochik inla ya it im inla 
hoke. 

42. Illit falamvt tani kot yommak inli ho chiyuhma hi 
oke. Toshba hi osh hollohokchi tuk vt, ik toshbo ka hi osh 
taiyani hoke. 

43. Ik holitopot hollohokchi tuk vt, alioi hi osh tal- 
yani hoke: ik hlampkot halol okei tuk vt, nan ai ahla- 
he mak osh taiyani hoke. 

44. Ilhfiopak haknip hollohokchi mi vt, shilombish imma 
haknip osh taiyani hoke. Ilhfiopak haknip, mikmvt shilom- . 
bish 1 Imma haknip ita tuklo kvt ashushke. 

45. Yvmohmi kak o hatak vmmona Alvm vt shilombish 


554 IL. KOLINHLIAN. 


okchaya yosh toba tok; Alvm ishtaiyopi kuto Shilombish 
okchalinchi yo toba tok, achi hosh holihiso hoke. 

46. Yohmi kia shilombish imma kak osh vmmona tuk 
keyu, amba haknip imma kak atok oke: atuk o i himmak 0 
shilombish imma kak atok oke. 

47. Hatak vmmona kyt yakni yo a toba hatuk osh, yakni 
imma kak oke. Hatak atukla kvto vba minti Chitokaka ak oke. 

48. Yakni ai immi atuk ash o, chohmit kuna hosh yakni 
al immi hokuto yvmmak inli ho chohmi hoke: mikma vba ai 
immi hokvto, yvmmak ash inli ho chohmi hoke. 

49. Yohmi ka yakni ai immi kash o holba ka iloh ieshi 
hatuk a, chohmit vba ai immi kash o holba ka iloh iesha he 
ak mli hoke. 

50. Yohmi ka itibapishi li vhleha ma! nipi, micha issish 
ita tuklo kuto Chihowa im apehlichika yvt ai immi ha he 
vlhpesa keyu; mikma nan toshba hi okvto nan ik toshbo ya 
al immi ha he vlhpesa aiena keyu hoke. 

51, 52. Yakeb! nana a luma hatuk a hvch im anoli lish- 
ke; mọma kak osh hvpi nusa chi keyu, amba ai ishtaiyopi 
isht pufa yvt nana olakma, yakosi itin takla, nishkin mo- 
chukli ai itin takla ho, moma kvt inlvt e toba hi oke: nana 
ola hvt ohonla he, mikmak o illi atuk vt ik toshbo ka hi 
osh tana he, mikma inlvt e toba hi oke. 

53, 54. Na toshba he ilvppak ash osh nan toshba he ke- 
yu ho isht a foyuka pulla he, mikma nan illa he ilvppak 
ash osh nan illa he keyu ho isht a foyuka he: yvmohmi 
ha yok mak o, nan illi hash o ont imaiyachi na ik ai iksho 
ka hi oke; abanchi hosh holisso tok vt yummak ash ot ont 
al ahla hi oke. 

55. Nan ili ma! katima yak o nan isht ish nvhli yo? 
ahollopi ma! katima yak o nan isht ish imaiyachi ho? 

56. Nan ill i nan isht nvhli vt nana ashuchi ak oke; mik- 
ma nan ashvchi isht imi hlampko yvt nan vlhpisa yak oke. 

57. Yohmi kia hvpin Chitokaka Chisvs Klaist pulla ha- 
tuk mak o nan isht imaiyachi ya Chihowa yvt hupima ho- 
ka, Chihowa ya yak oke; im ai ahni lishke. 

58. Yvmohmi hoka itibapishi li a holitopa vhleha ma! 

hysh kvllo cha ik hvchi fitekacho kish, vihtoba iksho ka hi 
osh Chitokaka hvsh in toksvli keyu kvt hush ithaiyana ho- 
kvt, Chitokaka im atoksvli ya lauachit hvsh toksahanlashke. 


CHAPTA XYI. 


Nan ik im iksho a kaniohmit apelacha he, mikmvt vbanumpa hvt i 
shaht holitopvt mahaya chi ka, nanasi isht apelacha he im anoli; 
13 i kanyt nani mihvt tabli mvt, isht aiyopichi kvt vbanumpa ha 
yakoke ahani tok. l 


1. Y OHMI ka na yimmi ahli nan im itahobi imma ho- 
kvno, chvch Kaleshi a hiohli kak o nana im apesa li tok a, 
chohmit hush yvmihchi ak inlashke. 

2. Ona li ha yo nan itahobi kvt ik ai iksho ka chi ka, wek 
nitak vmmonakma achvfa hvsh aiyuka kvt, Chihowa hvt nan 
im ilayak a ataiyahli ka, it ilauechit ishit hvsh il im bohon- 
lashke. 

3. Atuk o ona likma, kuna ho vlhpesa hvsh ahni hokma, 
mihi yosh nana hvsh habenvchi tuk ash Chelusalem isht ona 
chi ka, holisso ha im atahli lish, pit yuhli lashke. 

4. Yohmi kia ia li kak ọ vlhpesa hinla hokma, yummak 
ash ot si apihvt ia chi hoke. 

5. Yohmi ka Masetonia yakni ya a hlopulli li ha yosh, hv- 
chim ona la chi hoke, Masetonia yakni yaa hlopulli limak okvt. 

6. Yohmikmvt hvch ibai anta la chi, ahli, hvshtula yak 
kia hvch ibai anta la chi chishke ; yohmi ho anowa hopaki 
kanima yo ia la chi ka hvs si apelvcha hi oke. 

7. Himonasi ya nowvt aya li hokvto, hvchi pisa la he 
keyu; amba Chitokaka yvt ik yohmí ahni hokma, ont hvch 
ibai anta li hopaka he keyu, ahni li hoke. 

8. Yohmi kvt Efesvs ak o anta li Pentekost ai onak mak 
a chi hoke. 

9. Okhissa yvt chito, mikmvt vm ai ahla hi vt an tiwa, 
mikma a sanali vt laua hoke. 

10. Yohmi ka Timohlivs vt ona hokmvt, nukshopa ikshot 
hvch ibatakla anta chi ka hvsh pisashke : uno vt yvmmak inli 
chohmit, yvmmvt Chitokakaim atoksvli li ya toksahanli hoke. 

11. Yvmohmi ka kuna kia ik shitelemo kashke: amba 
yvmmvt ayvt vm vla chi ka, i kanvt hush apelvchashke : 
itibapishi li vhleha takla vla hi a hoyo li hoka. 

12. Il itibapishi Apollos okvno iloh itibapishi vhleha ha 
al itupihut hvchim ona he ak o ahni li fehna tuk; yohmi 
kia himonasi yokvno ona hi vt ik ahno kvmohmi tuk; yohmi 
kia ona he im al vlhpiesa onakma, ona chi hoke. 

13. Okchvt oh 1 apistikeli, ai yimmika ya kvllot ieshit 
hvsh hikiashke, hatak ahli il otvninchit, hush hlampkashke. 

14. Nana hvsh a kaniohmi puta kvt nan it i hullo mak o 
ik ai yumohmi. 

15, 16. Stefanas in chuka chvfa, yummak osh Akaia ya 
nan al vni vmmona yosh, na yimmi ahli vhleha ha apelvcha 
chi kvt okla il ım issa tok; yohmi ka itibapishi li vhleha 
ma! yvmma chohmi, micha na piba toksvli, micha toksvlit 
hoyubli ayuka ka hvsh im antia chi ka, hvch iti kanvt hv- 
chi atohno lishke. 

17. Stefanas, micha Fatunatvs, mikmvt Akaikvs alena kvt 
ai vla ka sai yukpushke; nana ka hvch ik onancho ke tuk a 
okla onanchit atahli hoka; 

18. Sa chukvsh, micha hvchishno aliena chukvsh a okla 
yukpali hatuk: yvmohmi hoka yvmma chohmi vhleha ha i 
kanyt hvsh ithaiyanashke. | 

19., Asia yakni chvch maya kvt pit hvchi aiokpvchishke. 
Akuila micha Plissilla ita tuklo kvt, ilap in chvch maya ka 
aiena kvt, Chitokaka ibai achvfa hvchia hoka pit hvchi aiok- 
puchi fehnvshke, 

20. Itibapishi moma, kvt pit hvchi aiokpvchishke. Šuk- 
sowa holitopa yo hvsh it aiokpvchashke. 

21. Uno Pal nan isht aiokpuchi ka vno subbak isht holis- 
sohonchi lishke. 

22. Kuna hoh kia Chitokaka Chisvs Klaist 2 holitobli 
keyukmvt, mihi yosh Anahlema, Malanahla mak ashke. 

23. Hvpin Chitokaka Chisvs Klaist nan isht i kana yosh 
hvchi anukfoyukashke. 

24, Klaist Chisvs ibai achufa hvchia ka nan isht 1 hullo 
li yut mominchit hvchi anukfoyukashke. Amen. 

Pal vt ilap nan isht im apalvmi ka isht hopohohla kyt achi; mihmvt 
vbanumpuli Kolinhla ai asha ka nan isht hopohla tok ash inli ho 
isht hopohlahan li kvt Chihowa ya yak oke im ai ahni, 1; 15 nana 
hosh kaniohmi họ ik im vlo ki tok vt anoli; 23 i kana kak a tok. 


1. CHIHOWA nan ai ahni atuk pulla mak o Chisvs 
Klaist im apostel Pai, micha il itibapishi Timohli ita tuklo 
kvt Chihowa m chvch, yvmmvt Kolinhla a hikia, mikmvt na 
yimmi ahli moma yvmmvyt Akaia moma ka ai asha ka aie- 
ninchit pit aiokpvehi kvt, 

2. Piki Chihowa, micha Chisvs Klaist ita tuklo nan isht i 
kana, micha isht it 1 nanaiya ita tuklo kvt hvchi anukfoyuk- 
ashke, hvchim ahnishke. 

3. Pin Chitokaka Chisvs Klaist Iki, Chihowa, nani nuk- 
haklo fehna Iki, micha nan isht anuktanla moma in Chiho- 
wa yot holitopashke. 

4. Yvmmak osh nan isht il ai a'e moma ka pi nukta- 
lahanl; yohmi ho pishno vt Chihowa hak o nan isht im 
anuktaiyala ya isht a pi nuktaiyala cha, kvna hoh kia ilbai- 
yasha hokma, e nuktalahanla hinlvshke. 

5. Klaist pulla hatuk mak o nan isht ilbvsha yvt pim a 
laua; yohmi hokvt Klaist pulla hatuk mak ọ nan isht a pi ' 
ia yak kia lauvshke, 

6. Yohmi ka nan isht a pilbaiyasha hoh kia, huchishno 

ano nan isht hvchim ahopohla, micha nan isht hvchim ai 
okchaya chi kvt, nan ilbvsha yvmmak o pishno vt isht a pil- 
bvsha tuk ak inli chohmi ka isht a hvch ilbvsha hokmak osh 
nan isht ‘hvchim ai ahli hoke ; anonti pishno vt isht a pi 
nuktaiyala hok mak heno, yummvt nan isht a huchim a ho- 
pohla, micha hvchim ai okchaya mak oke. 

7. Yohmi ka nan ilbvsha puta ka hvsh ibai ishi, yohmi 
batuk okvt na hopohla ma hvsh ibai isha chi ka il ithaiyana 
kak osh nan isht e hvchim anukfilli kvt kvllo fehnvshke. 

8. Iloh itibapishi vhleha ma! nan isht a pilbvsha yommvt 
Asia yakni ya a pi onvtula ; yohmi mvt pim isht hlampko 
hash imaiyachi na na pi weki fehna mvt; okchaya he yak 
kia kil ahno ke tuk a, hvch ik akostinincho ka hi a e huchim 
ahni keyu hoka : 

9. Yohmi ka illa he anumpa il il ai eshi, yohmi kvt pish- 
no ak imli ka il anukchieta he keyu; amba illi tanichi Chiho- 
wa yak a hetuk oke. | 

10. Yvmmak osh nan illi chinto fehna kash a pi hlakofi- 
chi tuk osh, a pi hlakofichi moma: yohmi kvt yvmmak ash 
osh pi a hlakofihincha chi ka yvmmak ọ il anukchieto 
hoke. 

11. Hatak laua pulla kak 0 nan isht 1 kana pi onvtuyula 
tuk a, hvchishno ak kia itapelvt anumpa ilbvsha isht hvsh 
pi anumpohonli; yohmi họ pishno pulla kak o yak oke Chi- 
howa ya im ahni kvt laua hi oke. i 

12. Isht il il akostininchi isht im ai atokowa kvt haknip 
imma isht hopoyuksa keyu, amba Chīhowa nan isht 1 kana 
pulla hatuk mak o nan anukfila apissali achvfa, micha Chi- 
howa anukfoyuka ai ahli hosh yakni paknaka il ai ahanta 
hatuk: yohmi hokvt hvchishno yak heno 1 shahlichit il a 
hvchi yvmohmi, ilvppak osh nan isht il il aīyukpa hoke. 

13. Nana ka hvsh it im anumpuli; micha ahli hvsh akos- 
tininchi fehna tuk yvmmak keyukma nana inla yo e hvchi 
holissochi keyu hoke; yohmi hoka ahli ahnit, akostinmchit 
mahayut ont ai vhli ka hvsh ona hi a hvchim ai ahni lishke: 

14. Chitokaka Chisvs i nitak vt vlakma, nan isht pim ilai- 
yukpa hvchia ha chi kvt, yummak inli ho chohmit nan isht 

huchim ilaiyukpa pia ha chi ka, hvsh kanimi kvt ahli hush 
pi akostininchi ak inli tuk oke. 

15, 16. Yohmi ka yakohmi tok ak o na yimmi hosh 
atukla ma nan isht ilaiyukpa ka hvsh isha hi a tikba huchim 
ona la he ahnit, anonti ont ivt, Masetonia yakni ona li tuk 
mvt, anonti Masetonia yakni yash o akohchvt atuklant hv- 
chim aya li hok mak osh, Chutia imma aya la chikma, hvs 
si apelvcha hi a vm anukfila tuk oke. 

17. Yvmohmi kvt yakohmit vm anukfila mvt, vm anukfila 
hut fitekuchi hosh yvmihchi li tuk 0? yvmmak keyukmvt 
vno vto yau, yau, mikmvt keyu, keyu, achi la hi osh nana 
ka ahni li kvt, haknip nan ai ahni ho isht anukfilli li tuk ọ ? 

18. Yohmi ka Chihowa hvt ai ahli yatuk 0, pim anumpa 
nan isht e huchim achi tuk a yau yatuk osh anonti keyu, ya- 
tuk keyushke. 

19. Uno, mikmvt Silfanvs, micha Timohlivs aiena pulla 
kak ọ, Chihowa Ushi Chisvs Klaist, yommvt hvchim anu- 
humpa kvt,yau yatuk osh, anonti keyu yatuk keyushke, amba 
yvmmak okvt yau yatuk oke. 

20. Yvmmak atuk pulla mak o Chihowa hvt nana im 
ihisa tuk moma kvt yau okma, anonti yummak atuk mak o 
Amen oke, yohmi kak o pishno ma Chihowa nan isht ima 
holitopa yoke. 

21. Yumohmi ka Klaist a iloh ibai achvfa chi ka, hvpi 
hlampkohonchi cha, na pi ahvmmi kvt, yummvt Chihowa 
ak oke. 

22. Mihmvt ilap immi pia ha chi ka, yummak ash osh pi 
ai ahlichi mvt, ai okchayvt bilia e pisa he pim ai ahiichi kvt, 
Shilombish a pi anukfohkechi tuk oke. 

23. Yumohmi hoka hvchi kanyt na huchim anuakflli la 
chi kak osh, Kolinhla ya ak ono kisha hatuk a Chihowa hvt 
vmi shilombish a atokowvt vm ithana ya chi ka hohoyo 
lishke. 

24. Na hvchi yimmi ka il i shahli hatuk keyu hoka, am- 
ba na hvchim ai yukpa apelvchi pia hoke; na yimmi pulla 
hatuk mak osh hlampkot hvsh hikia hoke. 

CHAPTAL 


Nana hosh kaniohmi kak o ik im ono ki tuk vt anoli, 1; 6 Chvch a 
a kohcha tok a i nukhanklot i kvshofa hi a im ahni; 10 ilap ak kia 
i kvshof tuk a chohmachi: 15 kanima yo vbanumpa isht anum- 
pohonli ka Chihowa yvt im ai okpanchi. 


1. Y OHMI ka vm anukfila kvt na nukhaklo hosh, atuk- 
la ma ak hvchim ono ka chi, ilvppak o vno ak inli kvt vm 
anukfila hatuk oke. 

2. Hvchi nukhaklochi li, yohmi hokma kvta hosh na sai 
yukpala hinla ho? amba vno yak atuk mak o kuna hosh 
nukhaklo tuk yvmmak inli kak a hinla keyu ? 

3. Yohmi ka ona likmvt, kuna ho ibai yukpa la hetuk, 
yvmmak ash ot nana a kaniohmi ka isht a nukhaklo la 
hinla kak osh, ilvppvt mihi ash inli ka isht hvchi holissochi 
li hatuk oke: hvsh moma nan isht hvchim ai-yukpa yvt 
vno a nan isht vm il aiyukpa ak inli hoke, ai ahnit hvsh 
moma ka hvchi yimmi lishke. 

4. Na nukhaklo fehna, chukvsh ilbaiyvshvt nishkin okchi 
myt laua aliena hosh isht huchi holissochi li hatuk; hvchi 
nukhakla he yak atuk keyu, amba nan isht i hullo yomma 
isht huchi boyullo li fehna hatuk a hvsh ithaiyana chi kak 
atuk oke. 

5. Yohmi kia kvna hosh na nukhaklochi tuk okmvt, 
wno ak illa ho si anukhaklochi tuk keyu: hvsh moma 
ka ak hvchi kvllo ka chi kak osh ilvppa hvchim achi 
lishke. 

6. Hatak yvmma chohmi kuno nan vlhpisa ilvppak o laua 
kvt im apesa tuk a, im ai vlhpiesa hoke. 

7. Yohmi tuk a yvmma chohmi kash 1 kashofit hopohlvli 
kak o hvsh ahna he tuk oke; yvmmak keyukma yumma 
chohmi kash ot na nukhaklot isht ai i palummit kunia hinla 
hoke. 

8. Yvmohbmi hoka nan isht hvsh i hullo kvt yvmmak ash 
o hvsh im otvnincha chi kak o hvchim ai ahni lishke. 

9. Ilvppak a he mak o holissochi li akinli hatuk; nana 

moma ka ai im antia hvchia hokmá, nana ka hvch imoma 
ka ithvna la chi hatuk oke. 
10. Kvna ho nana ka hvsh i kashofi hokma, vno ak kia i 


kashofi li hoke; nana hatuk o 1 kashofi likmvt, hvuchishno 


pulla kak ọ Klaist vihtoba hosh yumihchi li hoke. 

11. Yvmmak keyukma Setan vt pi haksicha hinla, yvm- 
ma nan ahni ik vlhpeso ya kil ithano keyu hoka. 

12. Yohmi ka Klaist im vbanumpa isht anumpohonli la 
chi hosh, Tloas a ona li ma, Chitokaka yvt nan ai ahni 
ho, okhissa yvt an tiwa tok. 

13. Itibapishi li Titvs a ak ahayucho hokvt, vm anukfila 
nuktvla ik svym iksho ki tok: yohmi ka okla yummak ash 
aiokpuchit issa li mvt, yvmma a kohchvt Masetonia yakni 
ya 1a li tok. 

14. Yohmi hoka, yak oke ahnit, Chihowa ha kiloh aiok- 
puchi; yvmmak osh Klaist pulla hatuk mak o il imaiyacha 
chi ka pi apelahanchi; mikmvt kanima moma ka pishno 
pulla atuk mak o ilap a nan isht im ithuna 1 na balama 
otunihinchishke. 

15. Pishno vto Klaist ibai achufa pia hosh kuna hosh 
okchaya chi, micha illa chi aiena kak o Chihowa 1 nan isht 
balama champuli pia hoke. 

16. Achufa kano, illi bitema nan isht ai illa he i pia 
hoke, mikmvt inla yano okchaya na balama nan isht ai 
okchaya pia hoke. Yohmi ka kuta hosh ilvppa puyuta ka 
isht im ai vlhpiesa cho? 

17. Laua hvt Chihowa im anumpa ik ai ahlecho ya e 
chohmi keyu; amba chukvsh ai ahli, yohmi kvt Chihowa 
im vihtoka kvt, Chihowa itikba yo Klaist 1 hohchifo isht il 
anumpohonli hoke. 


CHAPTA IIl 


Pal vt vbanumpa isht anumpohonli ho Kolinblia vt vbanumpa anuk- 
fohka kak ọ yvmmak ash Chihowa hvt pit pila hatuk a otvninchi 
tok, 1; 6 vbanumpa anumpula chi ka Chihowa yak osh ataiyahli 
tok a tuk, 12 vbanumpa hak osh holitopa kvt Moses nan apesa tok 
a 1 shahli, t 

1. PISHNO ak inli kot atuklanchit il il ahninchit isht il 
ia ho? keyukmvt inla maya ka chohmit, isht hvsh pi kana 
he holisso puta ka il isha he pim vihpesa ho? yvmmak 
keyukmvt holisso isht ai į kana ya e hvchim ai isha hi vt 
vlhpesa ho? | 

2. Hychishno ak osh pi holisso hvchia hosh pi chukvsh a 
a holihiso tuk osh, hatak moma ka im otaiyanit im ai it 
anuhumpa hoke : 

3. Pishno yatuk mak o hvchishno vt Klaist 1 holisso toba 
tuk otaiyanit hvsh anohowa kvt, isht holissochi oka yo isht 
holihiso tok keyu, amba Chihowa okchaya imi Shilombish 
ak atuk; tuli patvssa yo a holihiso tok keyu, amba chukvsh 
nipi ak atuk oke. 

4. Yohmi batuk o Klaist pulla hatuk mak o Chihowa 
yak osh yvmihchi tuk a pi yimmishke. 

5. Pishno ak mli nana ka ai isht anukfllt isht im ai 
ahla he il ahm kak osh pishno ak inli kvt il ona chi keyu 
hoke: amba Chihowa ak atuk mak o nana ka pim ai ahlit 
il ona chi hoke. 

6. Nan it im vlhpisa himona nan isht im vtta ai ahla he 
mak o yvmmak osh pi atokoli ak inli tok: holisso tikba yak 
o nan isht im vtta ho keyu, amba Shilombish ak oke; 
holisso tikba yash okvto vbi yoka, amba Shilombish okuto 
okchalinchi yoke. 

7. Yohmi ka tuli yo ai in chuwa holisso isht ai illa he 
isht ai vtta yvt holitopa; yohmi ho Moses yumma nashuka 
yvt shohpalali hoka, Islael ushi vhleha hvt nashuka yash o 
atokowvt pisa he keyu ki tok; yvmmak ash ot ont ai iksho 
ka hi atok oke ; 

8. Katiohmi hosh Shilombish nan isht ai vtta yokak heto 
holitopa kvt 1 shahla hetuk keyu ho? 

9. Isht a palumma he nan vlhpisa isht ai vtta yvt holi- 
topa hokma, nan isht ai vlhpiesa isht ai vtta yokak heto 
holitopa kvt i shahli fehna he tuk keyu ho? 

10. Nana kvt yakohmit holitopa tok ilvppak ash ot na 
holitopa yvmmvt į shahli pulla kak o holitopa kvt ik alau- 
wo ki tok. 

11. Nana kvt ont ai iksho kak osh holitopa tok okma, 
nana kvt takali kvt holitopa 1 shahli fehna hinla hoke. 

12. Yvmohmi hoka yvmohma chi ahnit na pi yimmi 
hosh anumpa otaiyani fehna ho isht il anumpuli hoke. 

13. Yvmohmi kvt Moses atok ano chohmi keyu, yvm- 
mak okvto Islael ushi vhleha hvt nan vlhpisa yummak ash 
ot kvnia kia, a hlopullichit ai vhli pit atokowvt pisa keyu 
kak o, isht ompoholmo yo ilap nashuka pey isht ompo- 
homo tok. 

14. Yohmi kia yvmma im Tamaa hash ot lvpa yatok; 
himak nitak ak kia Testament sipokni im ai itim anumpuli 
hokvno nan ompoholmo mihi ash mli kvt ik i kvnio kisha 
hosh takali hoke; yohmi kia yvmmak ash ot Klaist ak o 
ont isht ai akshot kvnia hoke. 

15. Yohmi ka himak ak kia Moses a ai itim anumpuli ka, 
nan ompoholmo yashot 1 chukvsh a on hlipia hoke. 

16. Yvmohmi tuk o Chitokaka ya pit ai i filemvt im 
onakma, nan ompoholmo yash o isht i kancha hi oke; 

17. Yohmi ka Chitokaka yvt, Shilombish yummak ash 
oke : yohmi ka kanima yo Chitokaka imi Shilombish vt ai 
otaiyanikma, mihi yo ai yuka keyu mak oke. 

18. Yohmi ka nashuka ompoholmo keyut a pisa yo il a 
pihisa chohmit Chitokaka im aholitopa ya e pihisvt, yom- 
mak ash mli ho hoyulba chi hosh momvt inlvt e toba kvt, 
Chitokaka imi Shilombish vt a pi yvmihchi kak o, holitopa 
kut 1 shahlit il a mahaya hoke. 


CHAPTA IV. 


Ai ahli, achilita hosh vbanumpa ha isht anumpohonli tuk vt otwnin- 
chi, 1; 7 mihmvt nan im apalvmi puta tuk vt Chihowa yosh isht 
ahilitopa he, 12 chvch nan isht im a chukma he; 16 mikmvt ilap 
nan isht il ai yukpvt im a bilia hi a tuk a, achi. 


1. Y AKOHMA chi mak o, nan isht į nukhaklo il ishi 
hatuk mak osh, nan isht ai vtta ilvppak ash o isht il ahanta 
kvt, pin takobi keyushke. 


2. Isht a hofahya he nan isht im aluma puta ka e kanchi 
36 

mvt; 1 kostinit nan isht akanomi ya il ai itunowa keyu, 
Chihowa im anumpa ha ik ahlechot il inlvchi keyu; amba 
Chihowa itikba ya nan ai abli ya il otvninchi ka, hatak mo- 
ma nan isht il akostininchi yvt ahli, pim ahni hoke. 

3. Yohmi kia pim vbanumpa hvt luma hokmvt, okpula 
he vhleha hak o in luma hoke. 

4. Klaist, yummvt Chihowa Hoyulba ka, im vbanumpa 
holitopa in tohwikeli hvt on tomma chi keyu ka, na yimmi 
keyu yvmmak ash o im anukfila puta ka yakni ilvppa i 
shahli yosh lvblichi hatuk oke. 

5. Ubanumpa isht il anumpuli kvt, pishno ak inli ho isht 
il anumpuli keyu, amba Klaist Ọhisvs Chitokaka yak atuk: 
yohmi hokvt pishno yokvto Chisvs pulla hatuk mak o hw- 
chin tishu pia hvt il otuninchishke. 

6. Tohwikeli hvt ai okhlilika ya a kohchvt tomma chi ka, 
Chihowa yvmmak osh im apesa tok okvt, Chihowa im aho- 
litopa nan isht ithaiyana im a tohwikeli hvt Chisvs Klaist i 
nashuka a minti mak ọ pima chi hosh pi chukvsh a a tora- 
mi hatuk oka. ; 

7. Yohmi kia nan isht ai ahli chinto fehna kvt pishno ak 
o keyu, amba Chihowa ak 0 immi ha chi ka, nan ilayak 
holitopa ilvppak ash o nan ai vlhto okfulush toba ho isht il 
ieshi hoke. 

8. A palvmmi bano hosh pia folubli kia, atukonofvt pi 
komunta keyu kisha; atia he pim oktvpa, yohmi kia isht 
apelvchi yvt ik pim iksho ka chi kil ahno hoke. 

9. Inla yvt pi palummichi, yohmi kia Chihowa hvt ik 
pisso; aka il itula; yohmi kia ik pi okpulo hoke. 

10. Chitokaka Chisvs vt isht ilh mak o pi haknip a isht 
ieshit il aya bila; yohmi na Chisvs okchaya yosh pi haknip 
a al otvna chi hatuk oke. 

11. Chisvs vt okchaya kvt illa he pi haknip a isht ai ota- 
hana chi ka, Chisvs pulla hatuk mak o okchąyvt il anta kvt, 
illa he pim vlhpihisa na bilia hoka. 

12. Yohmi hoka nan illi yosh pi a toksahanli, yohmi kia 
nan okchaya yosh hvchi a toksahanli hoke. 

13. Na yimmi im anukfila, Na sai yimmi yvmohmi hosh 

anumpuli li hoke; achit holisso tok a yummak mli ho il 
ieshi hosh na pi yimmi ak mli, yvmohmi hokvt il anumpuli 
hoke. 

14. Chitokaka Chisvs a tanichi tok yvmmak osh Chisvs 
pulla hatuk mak o pi tanicha he ak mli, mikmvt hvchishno 
a apit aleninchit pi hioblicha hi a il ithaiyana hoke. 

15. Nana puta kvt hvchishno pulla hatuk mak o ai ya- 
kohmi ka, laua kvt yak oke ahnit, aiokpvchi pulla ho nan 
isht 1 kana laua kot Chihowa yvt isht a holitopa chi hoke. 

16. Yakohmi hoka pin takobi keyu hoke; yohmi kia ha- 
tak pi pakna yokvto tikambit mahaya kia, hatak anukaka 
yokuto nitak osk nitak ma himonvt tohombvshke. 

17. Yakosi itintakla ho na pim a palvmmi shohvla kia, 
na holitopa weki bilia nan imaiya fehna ka pim atahli hoke : 

18. Nana puyuta yvmmvt otaiyani yak o e pihisa keyu, 
amba nana kvt otaiyani yak keyu; nana puta yvmmvt 
otaiyani yokvto a bilia keyu; amba nana puta yvmmvt otai- 
yani keyu kak osh a bilia yoke. 


CHAPTA VY. 


Ajokchaya bila pisa he anukfoyuka ahli, 1; 9 mihmvt Klaist im ai 
asha holitopa nan apesa itikba hikia chi kvt ithaiana, yohmi mvt 
im a holitopa he ahnit toksahanli; mihmvtib ai achvfvt nohowa, 
micha inla mvt okchaya chi ka anukfokihinchi. 


1. Ú LHTIPO yakni pakna a pim aboha iluppak okvt ont 
a yuhla kia, ibbak isht atoba tok keyu, vba a holitopa ya a 
bilia chuka, Chihowa hvt ikbi tok a, pin talaia kvt il ithal- 
yana hoka. 

2. Ilvppak ash o il a foyuka kak osh ilbvshvt e hihiha kvt, 
pim aboha, yummvt vba a minti mak ọ, isht e fohka he 
sahni fehnvt, e hohoyo hoke : 

3. Yakohmit e foyuka mvhli hokmvt, haknip biekvt il 
otaiyana chi keyu. 

4. Vihtipo ilvppa il ai ahanta hokvto, nani weki tikabit 
ilbvshvt e hihiha; yohmi kia ik fohko ka hi ak o il ahni 
keyu, amba isht il a foyuka he ak oke; yohmi ho nana kvt 

illa he imma hatuk okvto nan okchaya kak o ont ai iksho 
kak a chi hatok a il ahni hoke. 

5. Yohmi ka nana kvt ilvppak a chi ka a pi atahli tuk vt 
Chihowa ak oke; yvmmak osh ai okchayvt bilia yvt pim ai 
ahla chi ka, Shilombish a pihima ak inli hoke. 

6. Yvmohmi hoka yumolimi pulla chi ai ahni fehna kvt, 
haknip o il al anta takla hokvto, Chihowa ya 1 filummi hosh 
il anta kvt il ithaiyana hoke. 

7. Na yimmi pulla kak osh il itvnohowa, pisa kak o keyu 
hoka. 

8. Yvmohmi pulla chi il ahni fehna, yohmi hokvt haknip 
a al 1 filummi cha, Chitokaka yak o il ibai achvfa hi ak osh 
pim 1 shaiyahli hoke. 

9. Yvmohmi hokvt ibai achvfa kak okmá, keyukmvt 1 
filummi kak okma, nana kia yvmmak ash e yukpala chi kvt 
e toksahanli hoke. 

10. Ilap haknip aiyuka nana kvt ai yumohmi tuk a nana 
achukma hokma, keyukmvt okpulo hokma, nana hoh kia, 
yumma yumihchi tuk isht vlhtoba mak o moyuma kvt il isha 
chi kvt, Klaist imo binili nan ai apesa itikba ya e moma 
kvt ont il ai otaiyana chi pulla hoka. 

11. Yvmohmi hoka Chitokaka isht im anukshopa hi 2 
ithaiyana hosh, hatak puta kvt hlakofa he ahnit il in toho- 
no; yvmohmi hokvt Chihowa ho il im otaiyam pulla; yoh- 
mi hokvt nan isht hvsh il akostininchi ma e hvchim otaiyani 
ak inli,ahni li hoke. 

12. Isht hvsh pi ahnincha hi a pishno ak inli kvt atukla 
ma isht e hvchim atahli keyu; amba chukvsh ak o keyu; 
ilap nashuka yo isht il aiyukpvt ilauata vhleha yumma hv- 
chishno vt i nan hvsh ok acha hi vt hvchi anukfoka chi kak 
osh, pishno ak o nan isht hvsh il atyukpa kvt hvsh il auata 
chi kak o, e hvchim ahani hoke. ` 

13. Pishno ak inli kak osh il il atampli fehna hokmá, na- 
na hoh kia, Chihowa nan isht im a holitopa chi kak oke: 
keyukmvt pim anukfila nuktaiyala hokmá, nana kia hvchish- 
no nan isht hvchim achukma chi kak oke. 

14. Klaist nan isht pi hullo yak osh a pi anukfoyukvt pi 

ai yimilihinchi hatuk oka; yohmi ka achufa kvt moma ka im 
ili hatok, yohmi hokma, moma kak osh illi yoke, ahnit ya- 
kohmichit isht pim anukfila hoka. 

15. Yohmi ka moma kak o im illi hatuk oka, kvna hosh 
himmak ma okchayvt ahanta kvt, ilap nan ahni banot 
ahanta he keyu, amba vlhtoba hosh ili tuk osh, anonti 
falamvt tani tok yummak o holitoblichi hosh ahanta he 
vihpesa hoke. 

16. Yohmi ka himak a pilla ka haknip imma hatak nana 
kia il ithaiyana chi keyu: ahli, yohmi kia haknip imma 
Klaist okvno il ithaiyana tok: yohmi tok kia himak a pilla 
kvno yvmmak ash il ithaiyana chi keyu mak oke. 

17. Yvmohmi ka hatak nana hosh Klaist a ibai achvfa 
hokmvt, mihi yosh nana toba himona yoke: na sipokni atuk 
vt ont ai ikshot kvnia na, yakeh! nana puta kvt himonvt 
toba hoke. 

18. Yohmi ka Chihowa yvmmak osh Chisvs Klaist pulla 
hatuk mak o ilap a isht a pit i nanaiyvchi tok; mihmvt 
nan isht it 1 nanaiyvchi isht ai vtta yo pi atokoli tuk mak 
osh, nana yakohmi puta ka yvmihchi yoke. 

19. Yohmi kvt Klaist pulla ho Chihowa hvt yakni a ilap 
a isht il 1 nanaiyuchi kvt, yommak ash nan im ai ashvchi 
puta kash o isht in takalihinchi keyu; yohmi mvt nan isht 
it 1 nanaiya im anumpa ha pi anukfoyuki hatok. 

20. Yvmohmi hoka Klaist vlhtobvt im anumpa isht aya 
pia hoke; yohmi ka pishno pulla hatuk mak o Chihowa hyt 
1 kanyt hvchim anumpohonli chiyuhmi ma; pishno mvt 
Klaist vlhtoba hosh e hvchim asilhha ka Chihowa ya hvsh i 
nanaiyashke. 

21. Yvmmak atuk mak o Chihowa nan isht im ai vihpiesa 
e toba chi ka, yvmmvt nan ashvchi ithaiyana tok keyu ka, 
yvmmak ash o Chihowa yvt nan ashvchi yo pim ikbi tok. 


CHAPTA VI. 


Ilap, micha itapehvt toksvli aiena kvt Chihowa yak o iba toksahanli 
kvt achi, 1; 5 vbanumpa isht anumpohonlit nan isht im apalvmi, 

micha toksahanli aiena kvt anoli; 14 Chihowa okchaya yo in tem- 
pel a tuk okvt, na holbvt toba puta nan akaniohmi ik vihpeso puta 
ka ai i flumma chi ka i miha. 


1. Y UMOHMI hoka pishno vt nan itiba toksuli pia 
hosh, Chihowa nan isht 1 kana hvsh habena kvt, pilla hvsh 
habena chi keyu ho 1 kanvt hvchin tohono li hoke. 

ZMA okpancha he nitak vt takali ma chi hahaklo li tok; 
anonti isht ai okchaya nitak vt takali ma chi on chvfvt chi 
apelahanchi li tok, yommvt achi hoka: yohmi hoka yakeh! 
himonasi ya aiokpahancha he nitak vt takali hoke; yakeh ! 
himonasi yak osh isht ai okchaya he nitak vt takali hoke. 

3. VUbanumpa isht ai vtta yvt ik hofahyo ka chi ka, nana 
kia isht ai ibetvbli ya kil 1 bohonlo hosh ; 

4. Nuktaiyalvt achunanchi fehna, nan apalvmmi puta ka 
isht ai atukonufvt a hlakofa he keyu ; 

5. Fahama, aboha kvllo ma fohoka, nukkillit yahapa 
puta, toksahanlit hoyubli, nusi mvt ik im iksho, hohbchahafo, 

6. Chukvsh kashofa, nan ithaiyana, 1 kanyt nuktaiyala, 
svlahvt nokowa, Shilombish Holitopa, ilahobi keyu hosh 
nan it 1 hullo, 

7. Nan ahli isht anumpa, Chihowa nan isht im ai ahli, 
isht impakimma, mikmvt isht afubekimma ita tuklo kvt nan 
isht ai vlhpiesa i nan isht tanampi isht ai im vihtaiyaha; 

8. Nan isht holitopa, anonti nan isht ik holitopo, nan ik 
achukmo isht annoa, anonti nan achukma isht annoa; na 
haksichi yo chiyuhmi, yohmi kia ai ahli bieka ; 

9. Ik ithano yo chiyuhmi, yohmi kia otaiyani achukma; 
illa he im ai vlhpihisa, yohmi kia yakeh! pi okchaya moma ; 
kostina hi osh nan į palummi, yohmi kia illi keyu ; 

10. Na nukhaklo yo chiyuhmi, yohmi kia na yukpa 
bieka; ilbvsha yo chiyuhmi, yohmi kia lawa ka nan in 
lauahanchi; nan ik im iksho kamohmi ho chiyuhmi, yohmi 
kia nana moma kvt ai immi; nana kvt a pi yakohmi hokvt, 
Chihowa nan isht im vtta vt kaniohma hetuk a chohmit 
nana moma ka isht il ai otvnihinchi hoke. 

11. Kolinhlian huchia ma! pitakha yvt hvchi wakama, pi 
chukush mvt hvchim a chinto fehna hoke. 

12. Pi chukush a ai iskitinosi ho hush pim a foyuka 
keyu, yohmi kia hvchi chukush okvno iskitinesi ho hvsh a 
pi foyuki hoke. 

13. Yohmi ka mihi ash mli chohmi ho hvsh pi falamin- 
chi cha, hvchi chukvsh 2 hvsh pin chitolashke; vm vlla 
chipunta chohmi ho im anumpuli li hoke.. 

14. Na yimmi keyu vhleha hokvno it ibai achvfvt ikunla 
abana isht ik hvch abanaiyo kashke: nanta ho nan vihpesa 
kvt nan ik vlhpeso ya it ibai ieshi ho? nanta ho tohwikeli 
hyt okhlili ha isht ai it ibai achvfa ho? 

15. Yohmikma Klaist vt Belial a nanta ho isht al itiba 
ola achukma ho? mikma na yimmi yvt nan ik yimmo ya 
nanta ho isht ai it ibai achufa ho? 

16. Yohmikma Chihowa in tempel vt na holbvt toba puta 
ka nanta ho isht ai it ibai achvfa ho? Chihowa okchaya 
in tempel hvchia hoka; yohmi ka Chihowa hvt, Yvmmak 
oka ai ahanta la chi, mikmvt a nohọowa la chi: yohmi cha in 
Chihowa sia hokma, anonti ilap vt vm okla ha chi hoke, 
achi tok oka. 

17. Yvmohmi hoka yvmma a kohchvt hvsh mintashke ; 
yohmi cha oh 1 filvmmí, mikmvt nana kvt ik kashofo ka 
hvsh potoli ná; yohmik mak o hvch į kanvt hvchi ieshi la 
chi hoke, Chitokaka yvt achishke. 

18. Yohmikmvt hvch Iki toba likma, anonti hvchishno vt 
suso vhleha, svsotek vhleha hush toba hi oke, Chihowa nana 
moma i shahli hvt achishke. 


CHAPTA VII. 


Nan ashvchi ik im iksho ka hei miha, 1; 2 Klaist im vbanumpa ishi 
ai ahli yatuk ilap a okla aiokpancha chi kai miba; Ilap nan im 
ai ashvchika isht ilekostinincha hi a i holisso vmonna kvt nukfo- 
kichichi tok 0, Titus vt ant im anoli ilvppak o nana kvt i palvmi 
ak inli kia isht hopohohla tok vt pit im anoli. 


m Y UMOHMI ka a kana holitopa vhleha ma! nana 
hash yakohmiechit pimihisa ka, haknip, micha hvpim anuk- 
fila nan isht ai liteha puyuta ka isht kiloh il a kashofi, 

Chihowa ha holitohombli pulla hosh ont ai ahlit nan ai 
ashvchi ka ik pim iksho kashke. 

2. Pi kanvt hvsh il anukfoyukashke; hatak nana kia kil 
vlhpesalo hatuk keyu; hatak nana kia il ai okpvnichi hatuk 
keyu; hatak nana kia haksichi hosh nan il im ishi hatuk 
keyu. 

3. Anumpa hvchi onochi la hi osh ilvppa anumpuli li 
keyu; hvch ibai illi hokmá, okchayvt hush ibai ahanta 
hokmá, nana hi vt pi chukvsh a hvsh pim a foyuka hoke, 
tikba kash achi li tuk oka. 

4. Yohma chi ahnit, na yimmi chintot hvchim anumpuli 
li hokvt otuninchi li fehnvshke; nan isht hvchi ilauahanta 
li chinto hoke; na hopohla ma isht vm alotowa kvt, na pim 
apalvmmi a moma ka isht a sai yukpa vm atampa fehna 
hoke. 

5. Masetonia yakni ya ant e chukowa ha yatuk a pi hak- 
nip vt ik foho kumohmi; yohmi hoka a pi afolubli moma ka 
nan isht a pi palvmmi ; kocha ya ai itihimbi ma, pi anukaka 
ma, pi nukshohumpushke. | 

6. Yumohmi kia Chihowa hvt kuna hosh im anukfila 
akanlosi puta hokvno nuktalali, yommak osh Titus vt ayvt 
vla pulla ho pi nuktalali tuk. 

7. Yohmi kvt yvmmvt ayvt vla kak bano keyu, amba na 
nuktanla mihi yo yummak ash ot isht hvchi anuktanla pulla 
tuk osh, nan isht hvs sa hullo kvllo, mihmvt na hvchi nuk- 
haklo, huchim anukfila ha kvllochit isht hvs si atakali alena 
ka yvmmak ash ot ant pim anoli hoka: yohmi hoka nan isht 
sai yukpa vm 1 shahli fehna tuk oke. 

8. Yohmi kyt hvchi holissochit isht hvchi nukhaklochi li 
tuk vt sa nukhaklo tuk kia, himak ano sa nukhaklo keyush- 
ke; holisso yvmmak ash ot na hvchi nukhaklochi kia, hvshi 
kanvlli achvfa ho chohmi tok a akostininchi li hoke. 

9. Himonasi ya sai yukpvshke, na hvchi nukhaklo kak 
keyu, amba na hvchi nukhaklot hvsh ile kostininchi kak 
atuk oke: pishno ak atuk mak o nana kia isht hvchi ai ok- 
pulo ka chi kvt, Chihowa nan ai:ahni ho na hychi nukhaklo 
tuk oke. 

10. Chihowa nan ai ahni ho na nukhaklo yokvto anuk- 
fohka cha, okchaya chi hosh ile kostininchi kvt nukhakla 
himma keyu hoke: amba yakni yo nan isht a nukhaklo yo- 
kuto illa hi osh anukfohka hoke. 

11. Chihowa nan al ahni ho na hvchi nukhaklo tuk vt 
ilvppak fehna ka ho pesá; tushpvt anukfohkvt nana isht 
hvsh ahanta tuk, ahli, na hvchi onvtula tuk ash hush il im 1 
kanvllichi tuk, ahli, ile shitilemvt nan ai ashvchi hush i nuk- 
killi tuk, ahli, na hvchi nukshopa tuk, ahli, yvmohmi pullak- 
bano ahni fehnvt hvchi anukfoyuka tuk, ahli, nan a mosholit 
hvsh ahanta tuk, ahli, ik vihpeso mak o i sanalit hvsh 1 nuk- 
killi tuk, yohmi hokvt nan ilvppak ash hvsh ai iti kashofa 
kvt nana ilvppa puta kak o isht hysh 1l otuninchishke. 

12. Yvmohmi ka hvchi holissochi li tuk vt kuna hosh nan 
ik vlhpeso ka yvmihchi tuk, mihmvt kuna hosh ik vlhpesot 
nan į palvmmi tuk pulla kak 0 yvmihchi li tuk keyu; amba 
Chihowa itikba yo tushpvt anukfohkvt isht e huchim ahanta 
ka hvchim otaiyana chi kak atuk oke. 

13. Yvmohmi hoka nan isht hvchi nuktanla ka isht a pi 
nuktaiyala hoke; ahli, yohmi hokvt Titus yvmmvt im anuk- 
fila hut hush moyuma kak o nan isht a nuktanla tuk okvt, 
na yukpa kak o pishno vt na pi yukpa pim atampa tuk oke. 

14. Hvchishno pulla hatuk mak o isht im ilauata li tuk 
oh kia, sa hofahya keyu; yohmi ka ai ahli ho nana moma 
isht e hvchim anumpuli kvt, Titvs itikba yo na yukpvt il 
ilauata ha tuk a, yummak ash ot ai ahli bieka hoke. 

15. Yohmi ka nukshohumpa, micha wvnihinchi alena 
hosh yvmmak ash hvsh aiokpuchi cha, nana ka mominchit 
hvsh 1m antia tuk a ithaiyana momvt, yvmmak ash ot im 
anukfila isht hvchi kana kvt in laiyawa atampa hoke. 

16. Yvmohma hoka nana moma ka hvsh ai ahli ka hvchi 
yimmi li kak osh na sai yukpa hoke. 


Ç HART Asv 


Ubanumpuli ilbvsha Cheluselvm asha ka peh pilla nana ka isht ape- 
lacha hei miha, 1; 7 vbanumpuli Masetonia ai ashvt nan akanioh- 

mi ka hobacha he. 8 Chihowa nan isht i kana anukfoyuka pulla 
hosh; 14 Klaist a jakaia pulla hosh yvmihcha he; mikmvt nana ka 
yvkmichi kvt ilap shilombish nan im achukmali pulla ka, achi. 


1. Y UMOHMI ka itibapishi l vhleha ma! Masetonia 
yakni chvch a hichi ka Chihowa hvt ilap nan isht 1 kana 
yo ihima ma, 

2. Nan imomaka pisa chinto a palummi kak ọ nan isht 
im il aiyukpa kvt lawa, yohmi mvt ilbvsha fehna yatuk vt 
ilap nan ahnit nan itahobi kvt, lauachi fehna tuk a isht e 
hvchim anolishke. - 

3. Nan isht il ilauechi, ahli, nan isht il ilauecha hi a 
im atampa ak inli kia, yumihcha he ahnit, ilap inli nana im 
anukfila hatuk o atokowa anoli li hoke; 

4. Nan isht i kana yash il ishi cha, na yimmi ahli vhleha 
isht im ia ka ibachvfvt il apelvcha hi a, okla ai ahni fehnvt 
pim asilhha tuk oke. 

5. Yobmi kvt ilvppak o okla yvmihchi tuk, yohma he 
ahnit pim anukfila tuk keyu; yohmi kia na tikba Chitokaka 
yoka okla il im issa cha, anonti Chihowa nan ai ahni pulla 
ho pishno ma pim 1l issa tuk oke. 

6. Yohmi hatuk o nana ka isht wakaya hatuk okvt, Titus 
ak osh nan isht 1 kana hvsh bohla he yummak ash kia huchi 
al itahobit tahla hi a, 1l im ahni tuk oke. 

7. Yvmohmi hoka na yimmi, micha anumpuli imponna, 
micha nan ithana, micha tushpvt anukfohkvt nana ka isht 
ahanta, mikmvt hvsh pi hullo aliena, nana moma ma isht a 
hvchim vlhtaiyaha laua ka, chohmit nan isht 1 kana ilvppak 
kia hvchin lauashke. 

8. Nan vlhpisa yo isht anumpuli li keyu, amba inla tush- 
pvt anukfohkvt nan achunanchi yak oke; yohmi kvt na 
hushi hullo ai ahli kak o otvninchi la he ak atuk oke. 

9. Hvpin Chitokaka Chisvs Klaist, yvmmak okvt nan in 
laua yatuk kia, hvchishno pulla kak o ilbvsha yọ toba tok ; 
yvmmvt nan ilbvsha pulla hatuk mak o na hvchin laua chi 
hatok vt hvsh ithana hoke. 

10. Yohmi ka tikba kash isht hvsh wakaya kvt, nana ka 
hvsh yvmihcha he ak illa keyu, amba afummi achvfa foka 

kash yohmikbano ahbnit, hvchi anukfoyuka ak inli tok, ilvp- 
pvt nan isht hvchim vlhpesa hoka, vno nana anukfilli li kvt 
anoli lishke. 

11. Yohmi hoka himonasi ya nana kvt aì yumohma he 
yatuk ash hvsh yumihchashke: yohmik bano ahnit hvehim 
vlhtaiyaha hatuk okvno na hvchim asha ka isht hvsh ai ahli- 
chi kvt, huchim vlhtaiyaha ak inlashke. 

12. Im anukfila ak osh nan tikba yohmikbano ahni ha 
yatuk okvno, hatak yummvt nana ho ishi tuk ash isht vlhpisa 
ho ima kvt isht ai vlhpesa hoke, amba yvmmak ash ot nana 
hash ik isho ke tuk ak osh isht ik im ai vlhpiso chatuk keyu, 

13. Hvchishno ak osh na hvchi weki, nan mla yvto nan 
ik ahalaio ka hi ọ miha li keyu. 

14. Amba ai itilauashke, yohmi hoka himonasi ano na 
hvchin laua yak osh ilbvshvt na bvnna yak o apelvcha chi; 
yohmi tukma ilap nan in laua yak kia ilbvshvt na hvehi bvn- 
nakma hvchi apelvcha chi; yohmikma nana kvt ai itilaui kvt; 

15. Kuna hosh nana ka lauachit itahobi hatuk kia, atampa 
kvt ik im iksho hoke; mihma kvna hosh ik lauachot itahobi 
hatuk kia, ak im ono keyu, achi hosh holisso ka chohmi 
hoke. i 
16. Yohmi ka achilitut nana yvmmak ash isht hvchim 
vtta chi ka, Titus ım anukfila ha Chihowa hvt anukfohki- 
chechi tuk a yak oke, im ahni lishke. 

17. Yvmmak ash osh nan in tohono li ka aiokpanchi 
fehna mvhli hatuk; yohmi kvt ilap inli nan im anukfila kvt 
achilitvt, ila tushpa fehnvt hvchi maya hatuk oke. 

18. Yohmi ma vbanumpa pulla hatuk mak o chvch hi- 
olli moma ka im a holitopa il itibapishi ha, tuklonchit pit e 
pila hatuk. 

19. Yohmi kvt yvmmak bano hatuk keyu, amba Chito- 
kaka yvmmak ash mli kvt isht a holitopa chi, mikmvt nana 
kvt yohmikbano ahnit hvchim vlhtaiyaha tuk vt otaiyana 
chi ka, nan isht i kana ilvppak okvt pishno pulla hatuk mak 
o al yumohmi tuk a yvmmak ash ieshit pi takla nowvt aya 
chi kvt, chvch vhleha ho yvmmak ash ot ai im vihtokowa 
ak mli tuk oke. 

20. Nan isht 1 kana laua ilvppak ash yakohmichit isht il 
ahanta na kuna kia nan isht ik pi mihacho ka chi ka, iluppa 
ahah! il ahani tuk oke. 

21. Chitokaka itikba ak illa keyu, amba hatak puta itik- 
ba yak kia, nana kvt vlhpiesa ho isht iloh il otvnincha he- 
tuk oke. 

22. Yohmi kvt himonna imomaka e pihisa na nana lawa 
ka achunanchi yatuk il itibapishi, mihmak o ibafokit pit e 
pila tuk; yohmi ka hvchi yimmi chinto kvt nana ka achu- 
nanchi 1 shahli fehna chi pulla hoke. 

23. Hvchishno yatuk mak o kvnia kia Titvs a a ponakla 
he yoba ká, yummak okvt vm itapela, micha na svba toksuli 
yoke; yvmmak keyukmvt hvp itibapishi vhleha hash a po- 
nakla he yoba ka; yvmmak okvt Klaist nan isht a holitopa 
chi ka, chvch hiohli puta ho ai im vlhtoka vhleha hoke. 

24. Yvmohmi hoka nan isht hvsh 1 hullo, mikmvt hv- 
chishno a nan e hvchi yimmit isht il ilauata hatuk ash ato- 
kolit ahlichi kvt, chvch hiohli puta, mikmvt ilvppak ash aje- 
na ka hvsh im otvninchashke. 


CHAPTA IX. 


Achakalinchi mvt peh pilla nan ima he ako anukfokichi, 1; 6 na ho- 
Jokchi nihi yo isht ita pesa hosh na hokchi tok aiyuk ali kak osh 
vma he, achi; 7 aiokpanchit nan ima kak ọ Chihowa yvt holito- 
blichi; 10 pilla nan isht i kana lauachi ya Chihowa hvt ilap nan 
isht i kana ya lauachit ima. 


1. UBANUMPULI ahli vhleha nan isht im ahanta he 
imma yummak ash okvno, nan isht mihvt hvchi holisso chi la 
he vm vihpesa keyu. > i 

2. Yohmik bano ahni kvt hvchim vlhtaiyaha hatuk, mib- 
ma Akaia ai asha kak kia afommi achvfa foka kash nana kvt 
im vlhtaiyaha hatuk, mihi yash o Masetonia ai asha ka isht 
im ilauata li hatuk; yohmi hatuk o na hvsh a mosholi kvllo 
kvt laua fehna ka yimitvchit anukfohkiechi ka ithaiyana 


lishke. l 
3. Yohmi ka ilvppak ash 0 hvchim vlhtaha chi ka, achi 

tuk mak osh il itibapishi vhleha ha pit tibleli li tuk oke; 
yohmi ka nan isht e hvch ilauwaiyata tuk ash o ont ik ai 
ahlo keyu ka chi kak atuk. . 

4. Masetonia hatak ash ot si apihvt ona yoba cha, nana 
kvt ik hvchim vlhtaho ke tuk o ont ahayuchi na, na yimmit 
isht ilauwaiyata tuk mihi yo ai isht a pi hofahya hinla kvt, 
huchishno ak a he okvno il achi keyu. 

5. Yohmi ka il itibapishi vhleha hash ot tikba hvchim 
aya cha, nan isht hvsh 1 kana he vt isht anuhumpa tuk ash, 
tikbanli atahla he vlhpesa ahnit,1 miha li tuk; yohmi ka 
pilla nan isht 1 kana yvmmak a he ash ot vlhtaiyaha kvt, 
nan il ahayuchi bvnna yo ik chohmo kashke. 

6. Yohmi ka kvna hosh ik lauacho hosh hokchi hokuto, 
mihi yosh ik lauacho hosh vma chi ak mli hoke; mikma 
kuna hosh lauachi hosh hokchi hokvto, mihi yosh lauachi 
hosh vma chi ak inli, ilvppa achi lishke. 

7. Kuna kia ilap im anukfila hak o na tikba nan isht ik 
ahni ha yosh hatak moma kvt nan ik ima; isht nukhaklo 
keyu, mikmvt yohma hi atuk ahni kak o keyu; aiokpanchit 
nan ima yak o Chihowa yvto 1 hullo hoke. 

8. Yohmi ka Chihowa hvt nan isht 1 kana moma ka isht 
hvchim a lauacha hinla kvt im vihpiesa hoke; yohmikma 
nana moma ka isht hvch im vlhtaiyaha biekvt, na toksvli 
achukma moma mvt isht a hvchin laua hi oke. 

9. Yvmmvt na fimmi hatuk; micha yummvt ilbusha yo 
nan ima hatuk aiena kvt, nan ai vlhpiesa ho yvmihchi tuk a 
takali na bilia hi hoke. 

10. Yohmi ka kuna hosh na hokchi a na nihi im atahli 
yak osh hvchim ilimpa chi pvska ma ik atahanlí, micha 
hvchi na nihi hollokchi tuk ash ik ibakahanlí, mikmvt na 
hush a kaniohmi ai vlhpesa im wni ya i shahlichit ik ibafoh- 
okí ; achi hosh holisso hoke. 

11. Nana ka lauachit hvsh ima chi kvt, nana moma isht 
a hvchin laiyauwa ka yvmmak osh pishno pulla hatuk mak o, 
lawa kvt Chihowa ha yak oke im ai ahna chi ka, nukfohkih- 
inchishke. 

12. Nan isht apehlvchi iluppak oka isht ahanta kot vba- 

numpuli ahli vhleha nan ik im iksho kash o nan im atahli 
illa keyu, amba Chihowa ha lauachit yak oke im ai ahni 
vhleha ha isht a laiyawa ak inlishke. 

13. Klaist ım vbanumpa ha im antia hvsh il anohonli ; 
yohmi mvt ilap, micha hatak moma ka nan isht hysh apelv- 
chi na nan isht apelvchi ilvppak ash o imomaka pihisa pulla 
hosh Chihowa ya okla holitoblichishke. 

14. Yohmi mvt vba isht hvchi anumpohonli pulla hosh 
Chihowa nan isht į kana fehna kvt hvchi anukfoyuka chi 
ka, ai ahnit isht hvchi hullo hoke. 

15. Chihowa nan isht 1 kana yvt anumpa ho isht annoa 
he keyu hoka yak oke im ai abni lishke. 


CHAPTA Ya 


Klaist im apostel atuk osh nana kyt vlhtoka, mikmvt shilombish im- 
ma isht im ai abli kvt anumpuli. 


1. Y UMOHMI kvt Klaist chukvsh yohbi, micha chuk- 
vsh nukhobela iksho pulla ho, vno Pal sia hvt hvchi kanyt 
hvchi tohono lishke; hvchi takla antakmvt, im anukfila 
akanlosi, amba hvchi filummikmvto, hvchi nukwaya iksho 
sia mak oke. 

2. Yohmi kvt haknip imma nan ahni ho nana ka e yvm- 
ihchi tuk a kanimi kvt pi ahobachi, yummak okvno nukwa- 
ya ikshot 1 kvllo li kvt hvchi takla ont anta lı hokmvto, 
nukwayvt ak hvchi kvllo ka he ak osh hvuchim asilhha lishke. 

3. Yohmi kvt haknip o il ai ahanta kia, haknip imma nan 
ahni yo ai isht e tanahampi keyu. 

4. Nan isht e tanampi yokuto hatak osh nan isht tanampi 
yo cholimi keyu, amba Chihowa pulla hatuk mak o.kvllo ai 
ahli hosh nan a holihta kvllo puta hatuk a yuhlichi yoka. 

5. Nan anukfilli ik vlhpeso puta, mikmvt nan anukfillı cha- 
ha, yvmmak okvt Chihowa nan ithana ya 1 sanalit ilap inli 
ile chahvchi moma ka ishit e kanchi, mikmvt Klaist a im 
antia chi ka, nan isht pim anukfila moma ka e yukahanchi 

oke., 
; 6. Yohmi ka na hvsh im antia he tuk vt ont a hvchim ai 


CHAPTAX. i 574 


ahlikma, nan ik im antio moma kvno nana kvt isht ai im 
vlhpiesa mak o isht il i yvmihcha he vt pim vlhtaha hoke. 

7. Nashuka yo chohmichit nana ka hvsh pihisa ho? Kv- 
na kia Klaist immi sia, ahnit ilap mli 1l anukchieto hokmvt, 
atuklant ilap ak mli hosh ilvppak ash ik anukfillí, yommak 
ash ot immi sia, ahni ka, yvmmak mli ho chohmit pishno 
kia Klaist immi pia, 1l ahni hoke.: 

8. Yohmi kvt nana a pi vlhtoka tuk pulla ho nana ka i 
shahlichit isht ilauwaiyata li ka isht ik hvchi okpulo hosh, 
achukma i shahlit hvsh mahaya hi 0, yummak ash Chihowa 
yvt pima hatuk oka, sa hofahya he keyu hoke. 

9. Yohmi kvt holisso ho isht a hvchi nukshopli la he, 
ahni li tuk a ik si ahobo ka chi kvt, ilvppak ọ yvmihchi li 
hoke. l 

10. I holisso hokvto weki, micha kvllo, yohmi kia ilap 
haknip fehna otaiyani hokmvto ik kvllo, micha im anumpa 
mvt ik ahobo hoka, yvmmak ash ot achi. 

11. Yvmma chohmi tuk ak osh ilvppa ik anukitilli, yohmi 
ka il 1 filvmmik mak osh holisso pulla ho anumpa yakohmi 
kae yvmihchi kvt, pishno fehna il otaiyanıi hokmak heto, 
nan isht il anta kvt, yommak ash atuk ak inli ho e chohma 
hi oke. 

12. Kanima kvt ilap mli 1l abninchi vhleha, yvmma pish- 
no vt isht il iba hotehnachit, isht il it apesa keyu ; yohmi ka 
ilap inliabninchit nan isht il apesa vhleha, micha ilap inli ka 
isht il it apihisa vhleha aiena hokvto hopoyuksa keyu hoke; 

13. Yohmi ka nan isht a pim vlhpisa ya ont atampa ho- 
kuno nan isht il ilauwaiyata he keyu; amba nan isht vlhpisa 
pulla yvmmvt hvchishno ak kia hvuchim ona he, nan vlhpisa 
yo Chihowa yvt pim apesa tok ak oke. 

14. Ik hvchim ono ke tuk ak inli ho chohmit nan isht a 
pim vihipisa ya pit il atamplit il ile mahampli keyu; Klaist 
im vbanumpa isht anumpohonli ak inli hosh hvchishno a e 
hvchim ona hatok: n 

15. Nan a pim vlhpisa, yash pit atamplit batak inla im a 
pilesa yokuno nana ka isht il ilauwaiyata he keyu; amba na 
hvchi yimmi hatuk vt į shahlit hlampko na nan isht a pim 

vihpisa hash o, hvchishno pulla ho isht a pi chito fehna he 
ak o il ahni. 

16. Yohmikmvno hvsh ai asha ka misha vbanumpa isht 
il anumpohonli kvt, hatak inla nan isht im ai vlhpisa ai vlh- 
taiyaha ho isht kil ilauwaiyato ka chi hatuk. 

17. Yohmi ka kvna hosh ilauwaiyata hokvto, mihi yosh 
Chitokaka yo isht ik ilauwaiyata. 

18. Kvna hoh kia ilap inli il ahninchi kak osh mihi yosh 
holitopa keyu, amba kuna ho Chitokaka ak osh ahninchik 
mak oh chatuk oke. a 


CHAP TAKE 


Kolinhlia ya i hullo pulla hosh ilap inli il ahnichit vbanumpeshi mo- 
ma i shahli ka ili tilauechit anohonli: 9 vbanumpa ha pilla isht 
im anumpohonli hatuk, vba nan vlhpisa imma nan achi ka ai itilaui. 


1. NAN isht ilauwaiyata li kanomosi ka ant ik yohmí, 
hvs sum ai ahnikbano hvchim ahni li; yohmi ka ant ik yoh- 
mi, hvs sum ahna chi pulla hoke. 

2. Chihowa anukfoyukvt nan isht 1 hullo mak o isht hv- 
chi huhulo li hokvt: ohoyo himita hopoyuksa ahli hatak 
haleli keyu chohmi mak o, hvch ishit Chisvs a im otvninchi 
la hi mak osh, i hatak achvfa chi ka hvch it im apobuchi li 
hatuk. 

3. Yohmi tuk kia sinti okvt ilap kostini pulla kak osh If 
a haksichi tok a, chohmit na hvchim anukfila hash ot sha- 
naia na nan anukfilli apissali achufa, yommvt Klaist ak o al 
achvfa yash o hvsh i filvmma hinla ka, sa nukshohumpa 
hoke. 

4. Kvna hoh kia Chisvs inla yvmma isht il anumpuli tuk 
ash keyu ho isht anumpulit aya, micha Shilombish inla yvm- 
ma hvchi anukfoyuka tuk ash keyu ho hvchi anukfoyuka, 
yummak keyukmvt vbanumpa inla yvmma hvsh aiokpvehi 
tuk ash keyu ho hvsh aiokpvchi hokmvt, ant ik yohmí, hush 
im ahni vlhpesa hoke. 

5. Apostel moma i shahli fehna kak kia ik alauecho sia 
keyu, vm aboha hoka. 


| 

6. Yohmi ka anumpuli hokvt ik imponno sia, yohmi 
-kia nan ithana kak o keyu; yohmi kvt hvch itin takla ya 
nana moma ka achukmalit isht e hvchim otaiyani hatuk 
oke. 

7. Nan isht hvchi holitopa chi ka il akanlosechi lish, Chi- 
howa im vbanumpa ha pilla isht hvchim anumpohonli li kak 
osh nan ashvchi li hatuk o ? 

8. Huchi apelvchit nan isht hvchim ahanta la chi kvt, 
chvch hiohli inla yo nan im ihishi li kvt, ilap ak osh nan 
atobbi ho ishishi li hatuk. 

9. Yohmi kyt hvch iba takla ahantvt na sa pab kia 
kuna hosh na hvchi kunia tuk keyu; nana kvt ik sum ono 
ke tuk okvno itibapishi li vhleha Masetonia minti hosh vm 
atahli tok; yohmi hoka nana moma ka isht ak hvchim ile 
wekecho ke tuk; yohmi hokvt yvmmak o a si yumohma chi 
mak oke, 

10. Klaist nan isht im ai ahli yvt a sa nukfoyuka hosh, 
nan isht ilauwaiyata li iluppa kuna hosh Akaia afullota anta 
kvt, svssacha he keyu hoke. 

11. Nanta katiohmi ho? hvchi hullo li keyu kak 0? Chi- 
howa hvt ithaiyanvshke. 

12. Amba anumpa si onochi bunna kia, anumpa isht si 
onocha hi vt ik im iksho ka he; micha nana ka isht ai ilau- 
ata hatuk vt pishno ak inli ho chohmit otaiyana chi kak o, 
a kaniohmit ahanta li hatuk vt, yummak o ai yvmohmit 
ahanta la chi hoke. 

13. Yvmma chohmi kvt vbanumpeshi ahli keyu hoke ; 
na haksichi yosh Klaist nan isht im vtta ilahobi hoke. 

14. Ilvppvt a yakohmi ka anukhlakancha he vlhpesa ke- 
yu; Setan ak fehna ak kia inlvt tobvt a tohwikeli ka im en- 
chil ilahobi chatuk oka. 

15. Yvmohmi hoka yvmmak ash in tishu vhleha ak kia 
inlvt tobvt, nan isht ai vlhpiesa in tishu vhleha ha holba 
hokvt na fehna keyushke; yvmma im ishtaiyopi yvt ilap vt 
nana a kaniohmi chatuk ak inli ho chiyuhma hi oke. 

16. Hatak nana kia im anukfila iksho ik si ahno kashke: 
yummak keyukmvt im A a iksho si ahni hoh kia, vlh- 

pesa vm ahni; vno ak mh kvt iskutinosi ka isht ilauata 
lashke, anonti achi lishke, 

17. Ilvppa puta anumpuli li kvt Chitokaka ak o iakaiya 
hosh anumpuli li keyushke; amba im anukfila iksho yo 
chohmit nukwaya iksho hosh isht ilauata ilvppa anumpuli 
lishke. 

18. Lawa kvt haknip imma ka isht ilauata kak o, vno ak 
kia isht ilauata li ak inla chi chishke. 

19. Hvchishno vto hvchi hopoyuksa kak osh, im anukfila 
iksho a yukpa hosh ant ik yohmi, hvsh im ahni hoka. 

20. Hatak okvt yuka ho hvch ikbi hokmá, keyukmvt vpvt 
hvchi tahli hokmá, keyukmvt nana hvchim ai ishi hokmá, 
keyukmvt ile chahvchi hokmá, keyukmvt hvchi nashu- 
ka ya isso hokmá, nana kia ant ik yohmi, hvsh im ahni 
hoke. 

21. Ik ahobo hatuk osh isht a hofahya hi ọ chohmichit 
anumpuli lishke. Yohmi ak inli hoh kia kanima kvt nana 
ka isht ik nukwayo kvt asha hokma, nan im anukfila iksho 
chohmit anumpuli hosh, vno ak kia isht ik sa nukwiyo ak 
inlishke. 

22. Heblu okla ho? vno ak kia yvmmak o sia hoke. 
Islael okla ho? vno ak kia yvmmak ọ sia hoke. Eblaham 
ako isht atia ho? vno ak kia yummak o sia hoke. 

23. Klaist in tishu ho? im anukfila iksho chohmit anum- 
puli li kvt, yvmmak oka į shahli li hoke; yvmma i shahli- 
chit toksvli li hoke, atampa ho sa fahama hoke, aboha kullo 
fohoka li chatuk, a svlli naha kvt laua chatuk oke. 

24. Chu okla ha pokoli ushta chi ma achvfa hosh iksho 
ho tahlapi ha im a sa fahama tok. 

25. Hituchina ha fuli isht sa fahama tok, himonna ka tuli 
isht sa boa tok, hituchina ha, peni fohkvt aya li tok a okpulo 
tok, ninak achufa nitak achvfa aiena ka okhvta pakna taka- 
kanli li tok. 

26. Anowa hopaki kia himonna a nohọowa li, oka kia isht 
vm a palvmmi, na wehli kia isht vm a palummi, 2 yakni 
achufa okla hak kia isht vm a palummi, vbanumpa ik ithano 
ma isht vm a palummi, tumaha anukaka kia isht vm a pa- 

lummi, yakni haiaka kia isht vm a palummi, micha itibapishi 
li ilahobi vhleha kia isht vm a palvmmi ; 

27. Hoyohambli, na hotohompa, himonna nusi vm okpo- 
honlðò fehna, himmonna hohchufot, ituk shihinla, micha 
kapvssa ka, haknip bieka aiena hosh isht vm a palvmmi 
hatuk. 

28. Nana ilvppa moyuma kvt kochanli a mintit a si onv- 
tohonla ma, nitak moma ka chvch hiohli puyuta nana isht 
anukfilli mvt a si onvtohonla hoke. 

29. Kuta hak osh ik hlampko na vno ak osh sa hlampko 
ho? kvta hak osh ibetubli na vno ak osh ik sa nuklibisho ho? 

30. Nana ka isht ilauata la he vihpesa hokmvt, nana kot 
isht a ik sa hlampko imma kak o isht ilauata la chi hoke. 

31. Chihowa pin Chitokaka Chisvs Klaist Iki, holitopa 
bilia yak osh, holabi li keyu ka ithaiyana hoke. 

32. Hatak pehlichi miko Aletas nutaka- ahanta tuk vt 
Tamaskus a si ai yukachi bvnna kvt, Tamasenes tumaha ha 
tushka chipota atonichi tok. 

33. Yohmi na kishi ho fohkvt tuli holihta okhissushi a 
hlopullit aka ona hosh yumma ibbak a 1 hlakofi li tok. 


CHAPTA XII. 


Isht il anampohonli myt vba atuchina ka nana kvt auet im atokovt 
im otvni tok vt anoli, 1,9 yohmi kia nan isht ik hlampko ako isht 
aholitopa hi vt ahni, iki nani kana mak o chohmit im aya chi kvt 
im anoli. 


1. NANA ka isht ilauata la he okuto vm vlhpesa keyu 
ak inli chishke. Nana ka Chitokaka yvt sa pisachit vm 
otvninchi tok ak o isht anumpuli li la chi hoke. 

2. Afummi auah ushta atampa kash hatak Klaist ibai 
achufa ka ithanali tok; yummvt haknip o a fohka hokmá 
nana tok chishba, ak ithanoshke; keyukmvt ħaknip a aii 
filvmmi hokmá nana tok chishba, ak ithanoshke; Chihowa 
ak osh ithana; yvmmak atuk ash o hoklit vba ont atuchina 
ka isht ona tok. 

3. Hatak yvmma chohmi ka ithana li tok, haknip o a 
fohka hokmá, haknip a ai 1 filvmmi hokmá nana tok chishba, 
ak ithanoshke; Chihowa ak osh ithana hoke. 

4. Yvmmak ash o hoklit Palatais a isht ona na, anumpa 
he keyu puta hatak okvt anumpula he vlhpiesa keyu ho 
haklo tok. 

5. Yumma chohmi kak o isht ilauata la chi hoke: yohmi 
kia vno ak inli hokvno isht ilauata la he keyu, amba nan 
isht ik sa hlampko puta kak a hi oke. 

6. Isht ilauata ik sa bvnna hoh kia, vm 'anukfila hokvto 
iksho ka he keyu hoka; ahli ho miha la hi okvt; yohmi kia 
ilolambi lishke; keyukma hatak kvna kia sa kaniohmi ho sa 
pisa, micha a sa haklo kvt, isht 1 shahlichit sg si anukfilla 
Nep hoke. 

T. Micha nana vm otvni apakna pulla ho isht chahvt ak 
P l ka chi kak o, kvti haknip shamvlli, Setan in tishu mak 
o ahama kvt, isht chahvt ak atapo ka chi kak o, ishit sahaso 
ya chi hatok. 

8. Ilvppa pulla kak o Chitokaka ya hituchina ha im 
asilhha li kvt, ilvppak ash osh vm-a filumma chi kak atuk 
oke. 

9. Mihma, Nan isht vm i kana yvt isht chim vlhpesa hoke; 
nan vm isht hlampko yvt ik hlampko yak o isht im ai 
vlhtaha yoka, vm achi tok. Yvmohmi hoka Klaist isht 1 
hlampko yvt si onvtuyula chi ka, nan isht ik sa hlampko 
-isht ilauata li kak osh vm vlhpesa chi hoke. 

10. Yvmohmi hoka Klaist pulla kak o nan isht ik sa 
hlampko puta, nan isht sa hofahyali puta, nan isht hotopa 
puta, na palvmmi atukonofa a hlakofa he keyu puta kak o, 
isht il aì yukpa li hoke, ik sa hlampko hok mak osh, sa 
hlampko hokvt. 

11. Isht ilauahanta li kak osh ik hopoyukso yo toba 
lishke; hys si atoblichi tuk oka; ahninchit isht hvs si 
anumpula he vlhpesa tok oka: nana ho si ahomba keyu 
kia, apostel vhleha 1 shahli fehna kak kia asha ka hikia li 
keyu hoka. 

12. Apostel isht atokowa yvt hwch itin takla ya ai 

yumohmi kvt, nan nuktaiyalvt achunanchi, nan isht atokowa 
puta, nan isht nukhlakvshli puta, na fehna yvmihchi puta 
aiena moma ka, isht ai yvmohmi mwhli tok. 

13. Nanta hak o chvch inla puta ka isht hvch ik a lauwo 
tuk oh cho? nana ka ak hvchi kvllo ilvppak atuk ako? wno 
fehna kvt hvchim ashvchi li tok ilvppak atuk ash hvs sa 
kashofashke. 

14. Yakeh! ont isht atuchina mak o hvch im ona la chi 
kvt vm vlhtahvshke: yohmi kvt huchi kvllo la chi keyu; na 
hvchimmi hak o keyu, amba hvchishno 'yak o hoyo li hokvt. 
Ulla yak osh iki micha ishki ita tuklo ka nana im ahayucha 
he vlhpesa keyu, amba iki micha ishki ita tuklo kak a hetuk 
oke. 

15. Micha hvchishno pulla kak o a lushumichit ik si 
ataha kia sai yukpa fehna hi oke: hvchi hullo li kvt isht 1 
shahlichi li fehna kia, ik lauwot hvchim a holitopa li hoke. 

16. Yohmi kia ant ik yohmi, hvchi kvllo li tok keyu: 
yvmohmi kia 1 kostini li hatuk osh, a haksichit hvchim ishi 
li tuk o, achi hoke. 

17. Hvchi pila li tuk yvmmak ash o kanimi ka nan isht 
hvch im ai ishit il ahayuchi li tuk 0? 

18. Titus vt hvchim ona he, ahni lish, itibapishi ma 
aleninchit pila li tok. Titvs vt na hvuchim ai ishit il ahayu- 
chi tuk 0? anukfila achvfvt il itvnowa tuk keyu? ataya 
achufa ho il ai itunowa tuk keyu ? 

19. Anonti nana isht hvuchim il il a miba, huchim ahoba 
cho? Klaist a iba foyuka hosh Chihowa itikba ya il anum- 
pulishke, yohma kvt nana moma e yvmihchi kvt, pi holitopa 
fehna vhleha ma! isht hvsh a hlampka he ak oke. 

20. Yvmmak keyukma ona likmvt, itachowa, it 1 potvnno, 
it 1 nokowa, 1t 1 nukhobela, ashaka nana a mihachi, iti shuk- 
shovt na mihachi, ilefehnvchi, itakushkoa, hvsh alena cha 
vlhpesvt hvsh maya na, hvchi ahayuchi la hetuk ash osh 
keyu ho hvchi ahayuchi li, yohmikmvt a kaniohmi li hvs sa 
pisa hetuk ash o keyu hosh, hvchim otaiyani la he ká, ahnit 
sa nukshohumpa : 

21. Yohmi ka anonti ona likma, an Chihowa yvt a hvchim 

itin takla a si akanlosechi na nan ai ashvchi mashko tuk vt 
na liteha, micha na haui, micha chukvsh nan isht haui alena 
ka yvmohmi tuk vt, 1 filummit ik ile kostinimcho kisha tuk o 
isht yahaya li yoba na. 


CHAPTA XIII. 


Nan ibetvblichi vhleha hvt ile kostininchi keyu ka nana im apesa hi 
vt miha, 1; 5 nana ka a yimmi hatuk vt il imoma ka pisvt-ik ono 
kisha ho nan a kaniohmi atuk vt falamvt il a chukmala hi a achi. 


1. [LUPPUT isht atuchina mak o hvuchim aya lishke : 
Nan atokoli tuklo, tuchina itih ho anumpa moma kvt isht al 
ahlashke. 

2. Tikba. hoka hvuchim anoli li tok osh, anonti atukla mak 
o hvchi takla anta li chohmit tikbanli hvchim ano li lishke ; 
yohmi kvt himak a ik saksho hatuk osh tikba ka yoshuba 
tok ash, micha inla moma aiena ka pit 1 holissochi li, yohmi 
kvt anonti ona likmvt, apoanchi la he keyu hoke. 

3. Klaist vt isht si a hvchim anumpohonli tuk a atokowa 
hvsh hoyo hoka, yvmmvt hvchishno yokuno ik hvchi hlampko 
keyu, amba hvchi ai a hlampko hoke. 

4. Ik hlampko hosh ititaiyukhvna a takalit illi tok kia, 
Chihowa imi hlampko pulla ho okchaya hoka, pishno ak kia 
yvmma iba chafvt ik pi hlampko; yohmi kia Chihowa imi 
hlampko yvt hvchi onvtula chi pulla ka, yvmmak ash iba 
chafvt pi okchaya chi hoke. 

5. Ai yimmi ka yoka hvsh ibai achvfakma, nana kvt hv- 
chishno inli hvsh ile pisashke; hvchishno inli imomaka hvsh 
pisashke. Hvchishno inli hvch ik ithano cho? Chisvs Klaist 
vt hvch iba foyvka ka, ik ai ahlo hvchia keyukmvt. 

6. Yobmi ka pishno yvt ik ai ahlo pia keyu ka, hvsh 
ithana chi ka sa yimmishke. 

7. Micha Chihowa ya pitim asilhha li kvt, nan ik vihpeso 
ka ik hvchi yvmohmo ka he ak oke: ilai ahli kvt isht il 
otuna he ak keyu, amba ik ai ahlo yo pia e chiyuhmi kia, 
huchishno yokvto nana achukma kak o hush yumohma he 
ak oke. 

8. Anumpa ahli il i sanali kvt nana e kanihma he keyu, 
amba anumpa ahli ya il apelvchi yak oka. 

9. Ik pi hlampkokmvt, hvchi hlampko kak 0, pi yukpa 
hokvt: anonti ai ahlit hvehim vlhtaha he ilvppak kia e hv- 
chim ai ahni hoke. 

10. Yvmohmi ka ik saksho hosh ilvppa puta ka hvchi 
holissochi lishke, ilvppak atuk keyukmvt ont,hvch iba takla 
anta likmvt, Chitokaka isht im ai ahli isht hlampkochi la he, 
micha isht okpvni la he ak keyu ho vma tok ak 0 anumpa 
ishit halupvchi la hetuk yoba ká. 

11. Ishtaiyopi ka itibapishi li vhleha ma! na hvchi yuk- 
pashke. Ai ahlit hvchim vihtahashke, ahopohla achuk- 
mvt hvchim anukfila achvfvt, it 1 nanaiyvt hvsh ai ashashke; 
mikma Chihowa holitoblit nan isht it i nanaiyvchi yosh hvchi 
anukfoyuka chi hoke. 

12. Suksowa holitopa yo ‘isht hvsh it aiokpuchashke. 

13. Ubanumpi yimmi ahli puta kvt pit hvchi aiokpu- 
chishke. i 

14. Chitokaka Chisus Klaist nan isht 1 kana, micha Chi- 
howa isht 1 hullo micha Shilombish Holitopa ai itibai achufa 
aiena kvt hush moyuma ka hvchi anukfoyukashke. Amen. 

HOLISSOPPAL VI 


SHYCH KALESHAN 


YAKNI A HIOHLI HO I HOLISSOCHI TOK. 


CHAPTA 1, 


Hatak keyu, amba Chihowa pulla hosh vbanumpa isht anumpula . 
chi ka atokoli tok a Pal vt achi, 1: 6 Kaleshan vbanumpuli vt 
chekosi vbanumpa haifilami kak o okokko! ahnit miha; 11 ha- 
tak o keyu, amba Chihowa yo vbanumpa ha im ai ithvna; 14 nana 
ka ik vihtoko kisha kvt hatak kamohmi hatuk vt anoli, 17 yvm- 
mak atuk vt ont i himmak o im anukfila kaniohmi kyt anoli. 


TRAT apostel sia kyt hatak kaniohmi ho nan a si vlh- 
toka tok keyu, mikmvt hatak nan ahni hatok keyu, Chisus 
Klaist, micha Iki Chihowa, yvmmvt illi tok a falaminchit 
tanichi tok ita tuklo kak atok: 

2. Yohmi ka itibapishi li vhleha si apehvt maya kvt, mo- 
mvt chvch Kaleshan yakni hiohli ka pit hvchi aiokpvchi 
lishke. 

3. Iki Chihowa, micha hvpm OChitokaka Chisvs Klaist ita 
tuklo nan isht 1 kana, micha isht it 1 nanaiya ita tuklo kot 
hvchi anukfoyukashke. 

4. Yvmmak okvt Piki Chihowa nan ahni tok mak ọ yakni 
ik achukmo ilvppa a pi a hlakoficha chi hosh, nan il aiashv- 
chi pulla kak o yvmmak okvt il im issa tok. 

5. Chihowa Piki yvmmak osh holitopvt bilia cha bili- 
ashke. Amen. 

6. Chekosi fehna ho Klaist isht 1 kana isht huchi hohoyo 

tok ai filvmmit, vbanumpa inla yo hvsh eshi ka, okokko! 
ahni lishke. 

7. Yummvt vbanumpa keyu; amba kanimi kvt hvchi 
anuktuklochi cha, laist 1 im vbanumpa ha shanaiyuchi bunna 
kutashushke. . 

8. Yohmi kia pishno, keyukmvt vba yakni enchil ak ok- 
ma nana hosh vbanumpa imla isht e huchim anumpohonli 
tuk a keyu ho isht anumpulikmvt, okpulot taha he ik im 
vihpisa. 

9. Tikba ka e hvchim achi tok a, anonti himak a mih mak 
inli ho hvchim achi lishke; Hatak nana kia vbanumpa hysh 
eshi tok a inla yo isht t anumpulikmvt, okpulot taha he ik im 
vlhpisá. 

10. Himak a hatak ak osh, keyukmvt Chihowa ak osh ą 
kana he ahm li cho? hatak o yukpali sa bunna ho? hatak 
ak o yukpali li momakmvt, Klaist in tishu sia ha he keyu 
hokut. 

11. Amba itibapishi li vhleha ma! hatak nan ahni keyu 
ho vbanumpa isht anumpohonli li tuk vt huch ithvnanchi 
lishke. 

12. Hatak o im ai ishi li tuk keyu, micha im ai ithvna li 
tuk keyu hokvt; amba Chisvs Klaist ak osh vm otvninchi 
hatuk. 

“13. Nitak chashpo ma kaniohmit Chu okla im vbanumpa 
anukfoyukvt ayvt, atablichit Chihowa in chvch a ilbvshalit, 
chukilissvchi li; 

14. Yohmi kvt Chu im vbanumpa ithvna li kvt, vm okla 
achvfa ai itilaui li laua ka i shaiyahlit, an tikba vhleha im 
anumpa vlhpisa ik holisso atok a amosholi li fehnvt im antia 
li tok a, hush haklo tuk oka. 

15. Yohmi tok kia Chibowa yvmmak osh hvshki im 
oshvto ya ai ishit sa kohchi cha, isht i kana isht sa hoyo tok, 

16. Yohmi kvt vlhpesa ahni cha, Ushi ya si ai otuninchi 
kvt, vbanumpa ik ithano vhleha ha vbanumpa isht im anum- 
pohonli la chi ak atok; yohmi mak inli ho hatak nana kia it 
im anumpuli li tok keyu. 

17. Mihmvt Cheluselem g ivt apostel vhleha sa tikba tok 

a ont pisa li tok keyu; amba Alabia yak o ona li tok osh, 
anonti falamvt Tamaskvs a ona li tok. 

18. Atuk osh afummi tuchina ma Pita ya pist ia hosh 
Cheluselem a ona li tok; mihmvt ibai anta li nitak awah 
tahlapi tok. 

19. Yohmi kia apostel vhleha inla yano ak peso, hemis 
Chitokaka itibapishi ak illa tok. 

20. Chihowa itikba yo hikivt nana puta.hveh i holissochi 
li kvt, holabi li keyu ka ho pesá. 

21. I himmak o Silia, micha Silisia foka ka ona li tok. 

22. Micha Chutia chvch puta Klaist ibafoyuka yvt sa na- 
shuka ya ik peso kisha tuk atok. 

23. Amba chashpo ka pilbushali tok yvmmak ati ot 
himak ano ai yimmi ka tikba ka okpvni tok vt isht anumpo- 
honli ka haklo kak illa tok. 

24. Micha vno ak atuk mak o Chihowa ya holitobli tok. 


CHAPTA II. 


Atukla ma Cheluselem a ia tok, nana kvt yvmma' akaniohmi tok a 
anoli, 1: 11 Antiak a anta mvt, nana ka a yohma he vlhpesa keyu 
kvt Peta yvt yohmi na Pal vt im alymmi, mihmvt na yimmi kak 
keyu hokma, kvna hosh nan vlhpiesa he keyu ka im anoli. a 


1. Y OHMI tok a 1 himmak afvommi auah ushta ma 
anonti vno, Banabas ita, tuklot Titus a ilauinlit Chehiselem 
a ilia tok. 

2. Yohmi ka Chihowa yak osh vm otuninchi na ona lish, 
vbanumpa Chentail vhleha ha isht in anumpohonli li tuk vt 
isht im anumpuli li tok; yohmi kia vbanumpa tosholit aya 
li tuk a peh pilla na, anonti himmakma vbanumpa tosholit 
aya li kia peh pilla ná, ahni li hatuk osh luma hosh hatak 
annoa achukma kak o im anumpuli li tok. 

3. Yohmi ka Titvs vt si awant aya tuk vt, Klik atuk 9, 
hakshuk tvpa he 1 mihiha kia, ik yumohmo ki tok. 

4. Yohmi ka yvmmvt itibapishi ik ahlo takla iba chukowa 
kut, Klaist Chisus puyulla ho a yuka keyut il ahashwa ka pim 

akostinincha chi hosh lumvt piba chukowa tok; yohmi kvt 
falaminchit pi yukacha chi hatok; yohmi tuk kia ik yohmo 
ki tok oke. 

5. Ubanumpa ahli yvt hvchin tonla chi kak o, yummak 
ash o hvshi kanvlli achvfa kia i nutakvt il a kanvllı tok 
keyu. 

6. Amba, kuna hosh holitompa vhleha ahoba kvt, nana 
ho kaniohmi yoh kia, yummak okvto nan isht vm a kanioh- 
mi keyu; Chihowa yvt hatak a nashuka yak o pisa keyu; 
holitompa ahoba yòmmak ash o it im anumpuli li tok a na- 
na isht abafohki tok keyu. 

7. Amba hakshup ik tapo vbanumpa in tosholi la hi vt si 
vihtoka ma, hakshup tupa vbanumpa in toshola hi vt Pita 
ak osh vlhtoka tok a pisa mvt ; 

8. Pita ya hakshup tvpa vbanumpa in toshola he atokoli 
tok mak osh vbanumpa isht ai ahlichi tok, anònti mih mak 
inli hosh vbanumpa Chentail a in tosholi li ka isht ai ablichi 
tok oka. 

9. Yohmi ka Chemis, Sefas, micha Chan aiena kvt pehli- 
chika yo ahoba hatuk osh isht 1 kana vma tok a pisa mvt, 
vno, micha Banabas, il ita tuklo kvt il iba holhtina chi kak 
o, ibbak isht impakimma ya pima tok; yohmikma vbanum- 
pa ik ithano yak o im anumpulit 1l iakma, ilap vt hakshup 
tvpa vbanumpa in toshola chi hatok. 

10. Iibvsha ma il ithana he pim ahni tok; yvmmak okvno 
wmo ak kia aiokpanchit achunanchi li tok. 

11. Yvmohmi tok kia Pita yvt Antiak a ant anta ma, ato- 
kowvt im asanali li tok, nan ik vlhpeso yohmi tok ak oka. 

12. Chemis vt tohro tok a ik lo kisha kano, Pita yvt 
Chentail a ibai impa tok; yohmii tok kia ai Vla ma, hakship 
tupa ya 1 nukshopa hatuk osh, kohchvt 1l a filummi tok. 

13. Mihma Chu inla ak kia nan il ahobi tok ;` yohmi kak 
o Banabas ak kia nan il ahobi ka iba taklvt yvmohmi tok. 

14. Yohmi kia yohmit vbanumpa ieshit ai vlhpiesvt itu- 
nchowa keyu ho pisa li mvt, momvt haklo ho, Pita ya, 
Chishno vt Chu chia hoh kia, Chentail nana a kaniohmi ka 
ish yvmohmi cha, Chu nana a kaniohmi ka chik yvmohmo 

ho kak osh, nanta katiohmi ho Chentail vt Chu chohmit 
ahanta he ish im ahni cho? im achi li tok. 

15. Pishno vt Chu yosh il vtta tok, yohmi kvt Chentail 
nan ashvchi pia keyu, 

16. Hatak vt vba nan vlhpisa iakaiya kak osh isht ai vlh- 
piesa keyu, amba Chisvs Klaist į yimmi hok mak osh isht ai 
vlhpiesa ka ithaiyana hosh, vba nan vlhpisa yak o keyu, am- 
ba Klaist 1 yimmi mak oọ isht a pi vlhpiesa chi kvt, Chisvs 
Klaist il 1 yimmi tok ; vba nan vihpisa iakaiya hokvno hatak 
nana hosh isht ai vlhpiesa he keyu hoka. 

17. Yohmi ka Klaist ak o isht ai vlhpiesa pi bvnna ho- 
kvto, pishno vt nana ashvchi pia moma hatuk vt otaiyani ; 
yohmi ka Klaist vt nan ai ashvchiin tishu ho? ik yvmohmo 
pullashke. 

18. Nana ka okpvni li tukvt anonti ikbi likmvt, nan vih- 
pisa kobvffi toba li hoke. i 

19. Uba nan vlhpisa pulla ho vba nan vihpisa ya im illi 
li kvt, Chihowa yak o ai okchaya la he atok. 

20. Klaist a ititaiyukhvna iba takalit svlli hoke: yohmi 
kia si okchaya hoke ; yohmi kvt vno ak o keyu, amba Klaist 
ak osh okchayvt sa foyuka hoke ; himak a okchayvt haknip 
a halaia li moma hokvto, Chihowa Ushi, yvmmvt a hullot si 
vlhtobvt illi tok ai yimmi li hosh si okchaya hoke. 

21. Chihowa nan isht 1 kana ya akshuchi li keyu; nan 
isht ai vihpiesa hvt vba nan vlhpisa yak ọ isht atoba, yum- 
mak okmvno Klaist vt pilla illi tok. ' 


CHAP TAS 


Ubanumpa ha i fummi ka nani miha; 6 kvna hosh yimmi hokvto 
nan al vlhpiesa; 9 mikmvt Eblaham a ibaiyukpa ; 10 na laua ho 
isht miha hosh iluppa anoli. 


1. [M anukfila iksho Kalesan okla ma! huchi nishkin a 
pisa yo Chisvs Klaist vt ititaiyukhvna atakalit illi tuk vt hv- 
chi tikba ya ai anohowa tok a, kvta mak osh hvchi yoshubli 
na vbanumpa ahli ya hvsh im antia he keyu cho? 


CHAPTA JI. 591 


2. Ilvppak illa ho hvchi ai ithuna sa bvnnvshke ; vba nan 
vihpisa ya hvsh iakaiya kak osh Shilombish Holitopa ya 
hush ieshi tok oh cho? akchu? haklot hvchi yimmi kak 
atuk o? : 

-3. Hvchim anukfila iksho fehna kvt hvsh yvmohmi cho? 
Shilombish o anukfoyukvt isht hvsh ia kash ot, himak ano 
haknip o isht a hvchi vlhtaha cho? 

4. Nan laua họ isht hvchi ilbaiyasha ka peh pilla ha tok 
0? peh pilla keyu hatok pulla hoke. 

5. Yvmohmi ka Shilombish a hvch ima cha, hvch itin 
takla ya na fehna puta ka ai yvmihchi kvt, vba nan vihpisa 
ya hvsh im antia tok ak 0? akchu? vbanumpa haklot a hv- 
chi yimmi kak atuk 0? 

6. Yvmmak mli ho chiyuhmit Eblaham vt Chihowa yai 
yimmi tok: mihmvt nan isht ai yimmi kvt ai vlhpiesa im 
vlhpisa tok. l 

7. Yvmohmi ka hvsh ithaiyanashke, yimmi puyuta yvm- 
mak okvto Eblaham im vlla vhleha yoke. 

8. Mihma Holisso Holitopa yvt Chihowa yvt vbanumpa 
ik ithano ya na yimmi pulla kak ọ isht ai vlhpiesacha hi a 
tikbanli pisa kak osh, Eblaham a vbanumpa ha isht im anum- 
pulit, Chishno ak ọ okla moma kvt na yukpa hi oke, achi tok. 

9. Yvmohmi hoka kvna hosh yimmi yokvto, mihi yosh na 
yimmi Eblaham a iba taklvt na yukpa hoke. 

10. Uba nan vlhpisa anukchieto aiyuka hokvto, na`hotopa 
anumpa hvt onvtonla bieka hoka: holisso kvt, Kvna kia vba 
nan vlhpisa holisso atakali puta ka achunanchit ik im antio 
aiyuka hokvno, na hotopa anumpa hvt onvtuyula hoke achi 
hoka, 

11. Amba hatak kvna kia Chihowa ai itikba yokvno vba 
nan vlhpisa ya isht ai vlhpiesa he keyu kvt otvnishke; Ha- 
tak vihpesa yokvto yimmi pulla kak osh isht ai okchaya hi 
oka. 

12. Yohmi ka vba nan vlhpisa yvt ai yimmi ka yokvno 
ahalaia keyu, amba, Hatak vt yvmma yumihchi hokvto, 
yummak o isht ai okchaya hi oke. 

13. Klaist vt pi vlhtobvt na hotopa onvtula toba cha, vba 

nan vlhpisa isht a hotopa ya a chumpvt pi falaminchi tok ; 
holisso kvt, Kuna kia iti a atakalikmvt, na hotopa anumpa 
hosh onvtula hoke, achi hoke. 

14. Yvmohmi ho Chisvs Klaist pulla hatuk mak o Ebla- 
ham nan isht aiyukpa yvt Chentail a onvtula chi hatok; 
yumohmi ho pi yimmi pulla kak osh, Shilombish pim issa 
tok a il isha chi hatok. 

15. Itibapishi li vhleha ma! hatak nana a kaniohmi yo 
anumpuli lishke: peh hatak nana it im vlhpisa yoh kia kvl- 
lochi hama, hatak kvna hosh akshochi, micha ibafohka he 
keyu. 

16. Yohmi ka Eblaham, micha im isht atiaka yak o nan 
im ihisa tok; Laua nana ho ahobvchit isht atiaka vhleha, 
achi keyu ; amba achvfa chohmichit, Chim isht atiaka yak 
o, achi yummvt Klaist ak oke. 

17. Yohmi ka ilvppak o achi lishke, Nan itim vihpisa 
Klaist isht anumpa yvmma Chihowa yvt kvllochi ha ya, af- 
vmmi tahlepa ushta pokoli tuchina ha yo vba nan vlhpisa to- 
ba tok vt akshocha he keyu, yohmi kvt nan im Issa tok a ik 
al ahlecho ka he atok keyu. 

18. Uba nan vlhpisa im antia pulla kak o nana ai isha he 
vlhpesa kvt ai yumohmi hokma, nan im issa yak keyu hoka; 
yohmi kia Chihowa yvt nan im issa tuk osh Eblaham a ima 
tok. 

19. Yohmi ka vba nan vlhpisa yvt nanta ho katiohmichi 
hatok oh cho? Nan vlhpisa kobvfā pulla kak o vlhpisa tok 
o, isht atiaka yvmma nana im ihisa tok vt vlak mak a he 
vlhpisa tok; yohmi ka enchil vhleha hosh iti takla hikivt to- 
sholi ya 1 brp hosh nan vlhpisa ya anolit haiakvchi tok. 

20. Yohmi ka ititakla hikivt tosholi vt achyfa ho ititakla 
hikivt tosholi chatuk keyu, amba Chihowa yvto achvfa hoke. 

21. Yohmi kuno nan vihpisa yvt Chibowa nan isht im 
issa tok 21 sanali cho? ik yumohmo pullashke ; nan vihpisa 
ima tok intonla kvt okchalincha hinla hokma, nan vihpisa 
pulla kak o isht ai vlhpiesa hi atok o mvhlishke. 

22. Holisso Holitopa yvt moma ka nan ai ashvchi į 'nu- 
takuchit ompohomo hoke; yohmi ho Chisvs Klaist 1 yimmi 

pulla ho nan ai yukpa im issa tok 2 kuna hosh 1 yimmikmvt 
isha hi atok. 

23. Yohmi kia ai yimmi ka yvt ik lo kisha ma, vba nan 
vihpisa ya ili nutakut il ai ashvt, ai yimmi ka yvt himmak 
o haiaka he yak o il anukchieta hi a pi atoblichi tok. 

24. Yvmohmi ka vba nan vlhpisa yvt pi kostininchi yosh 


Klaist a pisht im ona na, na ya pulla hosh isht ai vihpie- - 


sa hi atok. 

25. Yohmi tok kia ai yimmi ka yvt ai vla ha yokvno, 
kostininchi ya il i nuktaka keyu hoke. 

26. Klaist Chisvs a i yimmi pulla hosh hvsh moma kvt 
Chihowa im vlla hvchia hokvt. 

27. Klaist a ishit hohchifot hvchi Pa tok aiyuka 
hokvto, Klaist a isht hvsh foyuka hoke. 

28. Chu okmá, Klik okmá, nana kvt iksho; yuka yok- 
má, yuka keyu yokma, nana kvt iksho; nakni okma, ohoyo 
hokmá nana kvt iksho, amba hush moyuma kvt achufut 
Klaist Chisvs a hvsh ibafoyuka hoke. 

29. Yohmi kvt Klaist a immi hvchia hokmvt, Eblaham 
isht atiaka hvchia, micha nan im issa tok a al isha he vlh- 
pesa hvchia hoke. 


CHAPTA IV. 


Nan vlhpisa į yuka pia hatuk a Klaist akosh na pi hlakofichi; mik- 
myt Chihowa ushi vhleha pikbi, 1; 6 ymma i chukvsh okvno 
Chihowa yvt ilap ushi imi shilombish ọ auet nukfokihinchi. 22 
Akah micha Sela itatuklo kvt nan isht vllipisa. 


L ANONTI ibai isha he vlhpesa kvt, vlla moma hokuto, 
nana moma kvt immi hoh kia, yuka ha nan isht inla keyu 
hoke, achi lishke. 

2. Amba kostininchi, micha apesvchi ya i nuta kvt ahanta 
na, iki vt im apesa tok nitak a ona chatuk oke. 

3. Yvmmak inli ho chiyuhmit, pishno ak kia vila pia mo- 
mo mvt, yakni nan ai ithvna ai ishtia vmmona ya i nutakvt 
yukut il ashwa tok. 

4. Yohmi tok kia nitak ont vlhpesa kvt vla ma, Chihowa 


| 

yot Ushi vt pila na, nan vihpisa i nutaka toba hosh choyo 
ho a toba tok. 

5. Uba nan vlhpisa 1 nutakvt asha tuk a falaminchit pi 
chumpa na, Chihowa ushi vhleha e toba chi hatok. 

6. Yohmi tok a ushi vhleha hvchia hoka, Chihowa yvt 
Ushi imi Shilombish a hvchi chukvush a anukfohki na Abba 
Iki achit tahpahanla hoke. 

7. Yvmohmi hoka himak a pilla ka yuka chia keyu, am- 
ba ushi mak o chia hoke; yohmi kvt ushi chia hokmvt, 
Klaist pulla hatuk mak o Chihowa immi ha ai isha he vih- 
piesa chia hoke. 

8. Yohmi kia tikba ma Chihowa hvch ik ithano mvt, 
chihowa nana keyu ka hvsh 1 yuka tok. 

9. Yohmi tok kia, himak a Chihowa ya hvsh ithana ha ya, 
yummak keyukmvt, Chihowa yak osh hvch ithana ha ya, ka- 
tiohmi ho anonti nan ai ithana ai ishtia vmmona isht hlamp- 
ka he keyu, micha isht ai yukpa he keyu ka falamvt 1 nu- 
takvt yuka hvchi bvnna cho ? 

10. Nitak il aiyuka, micha hvshi talali, micha afummi vih- 
pisa aiena ka hvsh holitoblishke. 

11. Peh pilla họ hvchin toksvlit isht a svlbvsha tuk yo- 
ba ká ahnit, ahah! hvchim ahni lishke. 

12. Itibapishi li vhleha ma! hvchishno ak inli chohmi li 
hokvt, vno ak o hvsh chohma chi ka hvchim asilhha lishke : 
nan ik vlhpeso hvs sa yvmihchi tok keyu kvmohmi hoke. 

13. Ummona hoka haknip ik hlampkot hoyubli hosh ka- 
niohmit vbanumpa ha hvchin tosholi li tok a, hvsh itha- 
nvshke. 

14. Micha imomaka pisa li yvt sa haknip a afoyuka ka ik 
shitilemot hvch ik sa kancho ki tok; amba Chihowa im en- 
chilchohmichit, Klaist Chisvs mak o, chohmichit hvs sashi tok. 

15. Yokmi kvno nan isht aiyukpa yaisht hvsh anumpuli 
tok mvto? hvsh yvmihcha hinla nana hokmvt, hvchi nish- 
kiń a hvsh kohchi cha, hvs svma hinla tok a, atokowa hv- 
chim anoli lishke. 

16. Yvmohmi ka ahli ho hvchim anoli li kak osh hvchīn 
tvnvp o toba li cho? 

17. Hvchi hullo fehna ahoba kia vlhpesa keyu hoke; 
ahli, huchi ataklvma he ahni na hvch ik sa hullo hosh, ilap 
ak o hvsh 1 hulla chi kak atok oke. 

18. Yohmi kia nana achukma hokvno 1 hullo fehnvt bilia 
kak o vlhpesa hoke; micha hvchi takla anta li kak bano 
keyu. 

19. Um vlla chipunta vhleha ma! choyo vlla esha chi 
nukhumi ka a hvchim a chohmi li tuk atok o Klaist vt a hv- 
chi atobak mak a chi hoke. 

20. Himak a hvchiī takla anta lish, vm anumpa ha inlanchi 
la he sa bunnushke; a huchi anukfilli la he ak ithanoshke. 

21. Uba nan vlhpisa ya į nutaka hvchi bunna kvt, vba 
nan vlhpisa ya hvchik haklo ho? oh vm anoli 

22. Holisso kvt, Eblaham vt ushi ín tuklo tok; achvfa 
kvt ohoyo yuka yak o ushi yokma, achvfa kvto ohoyo yuka 
keyu yak o atok, achi hoka. 

23. Yohmi ka ohoyo yuka ushi. yvt haknip nana a kani- 
ohmi chatuk a chiyuhmi tok; amba ohoyo yuka keyu ushi 
vto im issa tok ak atok. 

24. Yvmmvt nan isht vlhpisa yoke: ilvppvt nan it im 
vihpisa tuklo yoka; achvfa kvt nvnih chaha Sainai a tobvt 
yuka ikbichi, yvmmvt Akah yak oke. 

25. Akah ilvppvt nvnih chaha Sainai yosh Alabia yako 
hikia hosh, Chelusalem vt himak a talaia ka isht vlhpisa 
hosh, im vlla puta ka il ai eshit yuka hoke. 

26. Amba Chelusalem vba yokvto yuka keyu hosh, e 
moma ka hvp ishkí yoke. 

27. Holisso kvt, Ulla ik chim iksho, vlla ish eshi chatuk 
keyu ma! chi yukpashke ; vlla esha chi chi nukhvmi chatuk 
keyu ma! chitolit ish tahpahanlashke ; ohoyo vlhtakla ya 
tuk kia vlla in laua kvt hatak im asha tuk kak kia, i 1 shahli 
hokvt, achi hoka, 

28. Yohmi ka itibapishi li vhleha ma! pishno vi Aisaak 
atok a, chohmit nan im issa tok ak ọ im vlla pia hoke. 

29. Yohmi ka nitak yvmma haknip o kaniohmi chatuk 4 
chohmit ai vtta yvt Shilombish ai vtta ya ilbushali tok a. 
chohmit himak ak kia yvmohmi hoke, 

88 

30. Yvmohmi ka Holisso Holitopa yvt nan tuk achi ho? 
Ohoyo yuka, micha ushi ita tuklo ka kohchit ish kanchash- 
ke: ohoyo yuka ushi vt ohoyo yuka keyu ushi ya nana ibai 
isha he vlhpesa keyu hoka. 

31. Yvmohmi hoka itibapishi li vhleha ma! choyo yuka 
im vlla pia keyu, amba ohoyo yuka keyu ak oke. 


CHAPTA YV. 


Klaist pula hatuk mak 0 yuka keyu toba tok vt yvmmak fehna ho 
ai itanohowa chi ka i miha, 1; 3 Chu okla nan im vihpisa yokwno 
ik im antio ka chi, amba nan į hullo pullvt itancohowa he; 19 hak- 
nip imma atoksvli kvt kaniohmi ka anoli; 22 mihmvt shilombish 
imma nan vni ka anoli. 


1. Y UMOHMI hoka a yuka keyu ho Klaist vt pisht ona 
tuk a kvllot hvsh hielashke, micha anonti yuka ikunla im 
abana ilvppa isht hvch ik 1l onocho kashke. 

2. Yakeh! Pal sia hosh hakshup hvchi tvpa hokma, 
Klaist vt nan isht hvchim ai achukma he keyu ka hvchim 
achi Hshke. 

3. Anonti hatak moma kvt hakshup tupa yummak okvto, 
nan vihpisa moma ka yvmihcha he aheka in takanli ka atok- 
olit im anoli lishke: 

4. Kvna hvchia hosh nan vlhpisa yak o isht hvchi ai vih- 
piesa hokma, Klaist vt nana isht hvchim ai achukma keyu; 
isht 1 kana ya 1 filvmmit hvchi tula hoke. 

5. Yohmi ka Shilombish pulla hatuk mak ọ na yimmi 
hosh isht ai vihpiesa hi a 1l esha he ahnit, e hohoyoshke. 

6. Chisvs Klaist imma hokvno hakshup tupa yokmá, 
hakshup ik tapo yokmá, nana hoh kia nana a kanihma he 
keyu hoke; amba ai yimmi ka 1 hullo isht atoba yak oke. 

7. Vihpesa hosh hvsh maleli tuk; anumpa ahli ya hvch 
ik im antio ka chi ka, kuta hosh hvchi ataklvmmi tuk o ? 

8. Hvchi anukfohki na vlhpesa hush ahni ilupput hvchi 
hoyo tok ak 0 a miti keyu hoke. 

9. Isht shatummichi iskvtinosi kia yummvska ya momin- 
chit shatummichi chatuk oke. 


CHAPTA V. 597 


10. Chitokaka pulla kak o hvchi yimmi li kvt, nana inla 
hvch im anukfila he keyu ak oke ; amba kuna hatuk oh kia 
mihi yosh hvchi anuktuklochikmvt, nan vlhpisa yvt onvtula 
hi oke. 

11. Yohmi ka itibapishi li vhleha ma! vno yvt hakshup 
tupa ya isht anumpuli li moma hokak osh, nanta katiohmi 
ho nan ilbvsha yvt si onvtula moma cho? yvmmak okma 
ititaiyukhuna isht ai ibetvbli vt yokopa hoke. 

12. Hvchi anuktoklochi vhleha hatuk vt chvch aa apot 
kvniakbano ahni hshke. 

13. Itibapishi li vhleha ma! a yuka keyu yo hveh isht 
ona tuk oke; a yuka keyu yuto haknip yukpali keyu, amba 
it i hullot it apelahanchi yak oke. 

14. Anumpa achvfa ho vba nan vlhpisa a moma kvt isht 
ai ahli hoka; yummvt ilvppak oke, Chin chuka panta 
hatak a ish i hullo kvt chishno ak mli ho chim itilau- 
ashke. 

15. Amba iti koblit, vpvt hvsh ititahli hokmvt, iti okpv- 
nit huch ik iti tahlo ka chi kyt, ahah! hvsh ahnashke. 

16. Yohmi ka Shilombish iba foyukvt hvsh ayashke; 
yohmi hokmvto, haknip nan ahni okpulo ya hvch ik ai ah- 
lecho ka chi hoke. 

17. Haknip nan ahni kvt Shilombish a im 1 sanalikma, 
Shilombish nan ahni kvt haknip a im i sanali hoke; micha 
ilvppvt 1t im inla hoke: yvmohmi ho nana yvmihcha he 
hvsh ahni kia hvsh yvmihcha he keyu hoke. 

18. Amba Shilombish ak osh hvch isht aya hokma, nan 
vihpisa-ya hvsh į nutaka keyu hoke. 

19. Yvmohmi ka haknip atoksvli otvni yvmmvt ilvppak 
oke: Haui toba, itin lumaka, na liteha, haui anukfilli, 

20. Na holba aiokpvchi, ikhish isht yushpakama, iti 
nukkilli, itachowa, iti shahshohlechi, anukhobela, iti yichi- 
na, ita kvshkovt nan vlhpisa i sanali, vbanumpuli iksa iti 
filamohh, 

21. It 1 potvnno, hatak bika vbi, okishko shahli, okish- 
kot tussahvt aya, micha yvmma chohmi puta ka tikba ma 
hvchim anoli li ak mli tok kia, himak a atuklant hychim 

anoli li ka, ilvppa yvmihchi puta kvt Chihowa im 'apehli- 
chika yo isha he vlhpesa keyu hoke. 

22. Amba Shilombish o isht ai vni hokvto, I hullo, na-- 
yukpa, it 1 nanaiya, nuktaiyalvt nokowa svlaha, anukfila 
yohbi, nana achukma yvmohmi, na yimmi, 

23. Il aiokha bvnna keyu, ahah! ahnit il oktampli; 
yumma chohmi ka onvtonla kvt nan vlhpisa yvt ik- 
shoshke. 

24. Yohmi ka kuna hosh Klaist a immi hokvto haknip, 
micha haknip nan isht i hullo, micha nan ai ahni okpulo 
ya haknip ash ajeninchit ititaiyukhvna a takalichit illichi 
hoke. 

25. Shilombish ak o il ai okchaya hokmvt, Shilombish a 
iba foyukvt il iba nohowa mak inlashke. 

26. Nana ik ahobo a holitopa ya ahnit it 1 nokowvchit, it 
1 potvnnot kiloh ai asho kashke. 


CHAPTA VI. 


Kuna hosh nana kvt ik im vihpeso ka i kanvt nan im anukfilla he, 
micha nan i weki ka ib ai isha he 1 miha, 1; 6 vbanumpa isht 
anumpuli yoka nana ka isht im vttvt apelacha he 1 miha: nan vih- 
pisa chinto nitak yvmmak okvno momvt nan im vlhpisa hi a anoli. 


Ti ITIBAPISHI li vhleha ma! hatak kuna kia nan ai 
ashvchi ka iba chukowa hokma, Shilombish anukfoyuka 
hvchia hvt, chukvsh isht 1 nukhaklot yvmma chohm kash 
falaminchit hvsh hilechashke; hvchishno kia nan ai ashvchi 
hychi ai itula hinla kyt, hvsh il anukfihmlashke. 

2. Nana isht a hvchi weki puyuta ka hvsh iti shaiya- 
lashke; yohmi hosh Klaist i nan vihpisa ya hvsh ai ahl- 
chashke. 

3. Hatak vt nana keyu kia, na sa fehna ahni hokmvt, 
ilap inli hosh ile haksichi hoke. 

4. Amba hatak puyuta kvt ilap nan isht ai vtta Pa 0 
yakohmi ahnit, pisashke; yvmohmi hosh inla yo ai yukpa 
keyut, ilap ak inli tuk ak osh nan isht il ai yuhukpa chi 
hoke, 

5. Hatak puyuta kvt ilap i shahpo illa ho shaiyala he 
oka. 

6. Kwna hosh vbanumpa ha isht im vlbvchi hokmvt, nan 
im abvchi yvmmak ash nana hochukma puta ka it ibai 
eshashke. 

7. Hychik ile haksecho kashke; Chihowa hvt isht ik si 
yopulá, ahni keyu hoke; hatak vt nana ho hokchi tuk mvt, 
yvmmak o vma hi oke. 

8. Kuna hosh haknip ak o i hokchi hatuk okvto, haknip 
ak o isht okpula hi 0 vma hi oke; amba kuna hosh Shilom- 
bish ak oi hokchi hatuk okuto, Shilombish ak o al okchaya 
bilia yo vma hi oke. 

9. Yohmi kvt nana achukma isht il ahanta kvt ik pin 
takobo kashke; pi tikambi keyu hokmvt, nitak ont ai vlh- 
piesakma, il ai vma hi okvt. À 

10. Yohmi hoka hatak moma ka nana il im ai achukma 
la hi vt pin takalikmvt, e yvmihchikmvt, na yimmi in 
chuka chufa vhleha yokak heno 1 shahlichit il i yvmih- 
chashke. 

11. Holisso chito kvt, kaniohmi ho vno subbak ak mli ho 
pit isht huchi holissochi li tuk a hopesá. 

12. Haknip ak o isht otuni achukma he ahni aiyukali 
hokvto, hakshup tupa he ak o hvchim ahnishke; yvmmak 
keyukmvt Klaist ititaiyukhuna ai illi pulla hatuk mak o na 
palvmmi pisa hinla kak illa kak osh yumohmi hoke. 

13. Yohmi ka hakshup tvpa vhleha ilap inli kak kia vba 
nan vlhpisa ya holitobli keyu: yohmi kia hvchi hakshup 
tupa he huchim ahni kvt, huchi haknip ak o isht ilauata he 
ahni hoke. 

14. Amba vno yokuto isht ak ilauato pulla he, pin Chi- 
tokaka Chisvs Klaist ititayukhuna atakalit illi tok ak 
banashke: yvmmak atuk pulla mak o yakni vt ititaiyuk- 
huna vm ai illi, mikmvt vno yvt yàkni a im ai illi li 
hoke. 

15. Klaist Chisvs imma hokvno hakshup tvpa, micha 
hakshup tvpa keyu aiena kvt nana keyu, amba himonvt 
toba ak illa hoke. 

16. Laua kvt kaniohmi hosh anumpa vlhpisa ilvppak 
ash im antivt aya, micha Chihowa im Islael aiena hokvno 
isht 1 nanaiya, micha isht 1 nukhaklo ita tuklo kvt onvtuyu- 
lashke. 

17. Chitokaka Chisus pulla hatuk mak o sa haknip a na 
misa laua ka isht shaiyali li hoka; himak a pilla mvno 
hatak nana kia ik si ataklammo kashke. 

18. Itibapishi li vhleha ma! pin Chitokaka Chisvs Klaist 
isht i kana yvt hvchimi shilombish a anukfoyukashke. 


Amen. 
. 


CHAPTA I. 601 


HOLISSOBPA 18 ua 


CHUCH EFESVS 


A HIKIA HO I HOLISSOCHI TOK. 


CHAPTA 1 


Pal vt Efeshan okla pit ai okpvchi, 1; 4 vbanumpuli vhleha hyt yakni 
vtiktobo kisha mak o vlhtahvt Chihowa im vila vhleha toba tok, 
11 Klaist pulla ho nan ai yukpa ai immi ha he im vihpisa 13 
Shilombish Holitopa yo isht ai ahlit kvllo; 17 mihmvt Chitokaka 
Chisvs Klaist im a holitopa vba ya pisa hi mak o vba anumpo- 
honli, 


1. P AL, Chihowa nan ai ahni ha tuk pulla mak o Chisvs 
Klaist im apostel vt vbanumpuli ahli Efesvs ai asha, micha 
Klaist Chisvs 1 yimmi aiena ka pit aiokpvchishke. 

2. Piki Chihowa, micha Chitokaka Chisvs Klaist ita tuklo 
nan isht 1 kana, micha isht it 1 nanaiya ita tuklo kvt hvchi 
anukfoyukashke. 

3. Chihowa pin Chitokaka Chisvs Klaist Iki, yymmak osh 
Chisvs ak atuk mak ọ vba nana ishit pi yukpahanli yvt 
holitopashke : 4 

4. Yohmi hosh yakni in tolahpi vt iksho pilla ma, Klaist 
a a pl atokoli kvt, 1 hullot nan ai ashuchi iksho, micha liteha 
iksho hosh yvmma itikba il aya he ak atok oke. 

5. Yvmohmi kak osh vlhpesa ahni pulla tuk mak osh, 
Chisvs Klaist atuk mak o ilap im vlla e toba he ak o, tik- 
banli pi atokoli tok, 

6. Yohmi kvt isht 1 kana chinto yvt isht annohowa he, 

yvmmak pulla ho Holitopa achvfa yvmma a pi ahninchi 
tok. 

7. Yvmmak ash pulla im issish ọ isht a pi vlhtoba mvt, 
isht 1 kana yvt chinto pulla hatuk mak o nan pim ai ashvchi 
yvt pi kashofa hoke : 

8. Yohmi kvt hopoyuksa biekvt im anukfila chinto hosh, 
isht 1 kana yvmma chitolechit pihima tok oke ; 

9. Yvmihcha he il ai ahni tok vt vlhpiesa ahni pulla hosh, 
im anukfila luma hatok a pim otvninchi kvt; 

10. Yvmmvt nitak vt ont ai vlhpiesakma, nana puta vba 
ai asha, micha yakni pakna ai asha aiena ka itahobit achvfa- 
lechit, Klaist yumma fehna ka 1 nutakacha he ak atok: 

11. Yvmmak ili pulla họ il ai isha he vlhpesa e toba hi 
osh, ilap nan ahni bieka hosh nana moma ka yvmihchi 
chatuk im anufila ho, tikbanli pi vlhtoka tok : 

12. Yohmi kvt na tikba Klaist a il anukchieto tuk pishno 
ak o im a holitopå yvt a pi annohowa chi hatok. 

13. Hvchishno ak kia anumpa ahli vbanumpa isht hvsh 
ai okchaya hvsh haklo hayvt, yvmmak ash hvsh anukchieto 
tuk ak inli; hvchi yimmi ha yosh, yummak ash nana im 
ihisa tok Shilombish Holitopa yvmma isht hvchim ai ahli 
tok, 

14. Yvmmak okvt nana il-ai isha he vlhpesa ka il isha he 
atokowa isht vlhpisa hosh mahaya tuk o falaminchit chum- 
pvt a pim atahli tok a il ishi na, yvmma im a holitopa yvt 
isht annohowak mak a he oke. 

15. Yvmohmi ka vno yak kia Chitokaka Chisvs a hvsb 1 
yimmi, micha vbanumpa yimmi ahli moma ka hush 1 hullo 
ka, haklo li hayvt, 

16. Yak oke ishit hvchi ahni li kvt, issa li keyu mvt, 
micha anumpa ilbvsha anumpuli likmvt, isht hvchi anohonli 
li hoke ; 

17. Yohmi ka pin Chitokaka Chisvs Klaist in Chihowa, 
na holitopa puta Iki vt Shilombish isht a hopoyuksa, micha 
isht otuninchi hvch ima na yvmma ithaiyanvt hvsh mahaya 
he; 

18. Nan isht hvsh anukfilli i holhponayo yvt in tohwikeli 


CHAPA STI. 603 


na, ai okchaya hvsh pihisa hi o hvchi atokoli kvt kaniohmi, 
micha vbanumpa yimmi ahli ya isht a holitopa chinto il ai 
isha hi vt kaniohmi, 

19. Micha ilap nan isht im ai ahli chinto a yvmihchi kut, 
na yimmi vhleha pia ha ilap nan isht im ai ahli chinto fehna 
ka isht pi yvmihichi kvt kaniohmi aiena ka, hvsh a kostinin- 
cha he ak atuk oke. 

20. Yummak ash o yvmihchi hosh, Klaist illi tuk a fala- 
“ minchit tanichit, vba a holitopa ilap ak inli ibbak isht impa- 
kimma yo binilichit, 

21. Hochitoka puta, nan vihtoka puta, nan im ai ahli, 
nan i shahli puta, micha na hohchifo moma, yvmmvt yakni 
ilvppa a hohchihifo kak bano keyu, amba yakni yvmmvt 
vla chi aiena ka 1 shaiyahli yak oke: 

22. Yohmi kvt nana moma ka yvmma iyi nutakvchi, 
mihmvt chvch im ai achukma chi ka nana moma 1 noshkobo 
ha chi ka atokoli tok, 

23. Yvmmak ashot ilap haknip oke, ilvppak osh kanima 
moma alotoli a4sht alota mak oke. 


CHAPTA II. 


Im anukfila kaniohmi yosh il vtta tok, 1; 3 Chihowa nan isht i kana 
pulla ho kaniohmit pim anukfila ka anoli; 10 nan achukma ka e 
yvmihcha he e toba tok; 13 Klaist il im antia hokmvt, vba imma 
nan im vhltaha hash il ahanta cha, Chihowa im okla achvfa mak o 
pia ha hi a tok. 


1. Y OHMI kvt na yoshuba, micha nan ai ashwchi isht 
hvchi illi yatuk a, hvchi okchalinchi tok oke. 

2. Ilvppa chiyuhmi ka chashpo ma hvsh ai itunowa kut, 
yakni ilvppa ai yumohmi cha tuk a yvmohmit shutik takla 
1 miko, shilombish vbanumpa ik im antio puta anukfoyukvt 
isht aya kak ọ, iakaiya hosh hvsh itvnowa tok oke: 

3. Yohmi kak o pishno ak kia chashpo ma iba takla pi 
haknip im anukfila ik achukmo iakaiyvt, haknip nan ai ahni, 
micha chukvsh nan ai ahni aiena ho e yvmohmi tuk oke ; 

yohmi kyt chukush okpulo vmmona il ishi tok moma kvt im 
ai anukkilli pi onvtonla kvt, inla yak inli chohmi hoke. 

4. Yohmi tok kia Chihowa nan i nukhaklo chinto im ai 
vihtayak pulla hosh, nan isht i hullo chito ho isht pi hullo 
hatuk osh, 

5. Nan ai ashvchi isht pilli moma kia, Klaist iba taklan- 
chit hvpi okchalinchi tok oke; isht į kana pulla ho hvchi 
okchaya hoke; 

6. Micha Chisvs Klaist ibafohkit wakayvchit, vba a holi- 
topa puta pi binilichi tok oke; 

7. Yohmi hosh himak a pilla ma Klaist Chisvs pulla ho 
pi nukhaklo tuk vt, isht i kana chinto fehna ka isht otv- 
nincha chi hatok. 

8. Na yimmi kak osh isht i kana pulla ho hvchi okchaya 
hoke; yohmi kvt ilvppvt hvchishno na hush ahni kak keyu, 
Chihowa na hvch ima kak oke. 

9. Nan toksvli kak keyu, yvmmak A Wa. kvna kia 
isht ilauata yoba ná. 

10. Yvmma im a toba hvpia kvt, nan toksvli achukma 
isht il ahanta bi osh Klaist Chisvs ak o il a toba tok; yvmma 
il ai itunowa hi ọ Chihowa hvt tikbanli apesa tok. 

11. Yvmohmi ka nitak chashpo ma haknip i nuta yosh 
Chentail hvchia ma, nipi hakshup tvpa ibbak isht toba hoh- 
chifo yommak okvt hakshup ik tapo hvchi hochifo hoke. 

12. Yohmi kvt yvmma foka mvno Klaist ibafoyuka keyut, 
Tslael okla ai achvfa hvsh ahalaia keyu, micha nan im issa 
tok isht it im vlhpisa hvch ik ahalaio, aiokchaya pisa he 
ahni ik im iksho, Chihowa ik ithano yosh yakní a hvsh ai 
asha tok. 

13. Yohmi tok kia himak ano Chisvs Klaist pulla hatuk 
mak o hvchishno vt tikba mvno hvsh mishemanchi tuk vt, 
Chisvs im issish ʻo isht bhvsh a bilika kvt hvsh ithaiyanashke. 

14. Yvmmak osh pit i-nanaiyvchi yosh, e tuklo ka achvfa 
pikbi cha, holihta nan isht pit 1 filvmmichi yatuk a ishit 
kanchi tok oke; 

15. Yohmi kvt nan isht it 1 nukkilli nan isht vihpisa yvt 
im vlhpisa tok, haknip isht ilbvsha cha, ishit kanchi tok + 


CHA PTAA J I. 605 


yohmi hosh tuklo ka hatak himona achvfa il ai ikbi cha, it 
i nanaiyvcha chi hatok : 

16. Yohmi kvt ititaiyukhvna pulla ho tuklo ka haknip 
achufa isht ikbit, yommak o it į nukkilli tuk a ai Hlichi cha, 
Chihowa ya it 1 kanvcha chi hatok : 

17. Atuk osh mishemanchit hysh ai asha, micha bilika al 
asha aiena tuk a, anumpa isht it į nanaiyvchi isht anumpulit 
hvchim aya tok oke. 

18. Yvmmak atuk pulla ho Shilombish achvfa hosh pi 
anukfohkichi ho, il ita tuklo kvt Uba Iki il im ohona hokvt. 

19. Yakeh! yohmi ka himak a pilla ma ik ahalaio okla 
inla yo hvchia keyu, amba vbanumpuli ibai okla, micha Qhi- 
howa in chuka chvfa hvchia hoke. 

20. Yohmi cha apostel, micha hopaii puta kvt in tolahpi 
yokma, Chisus Klaist ak inli hosh noshkoboka chukbika 
tuli yo, onvtula hosh hvsh it abana hoke. 

21. Yvmmak o ai it abana iti fohka achukma kvt, Chito- 
kaka ibafoyukvt tempel holitopa tobvt isht mahaya hoke, 

22. Yvmmak o hvchishno ak kia hvsh ai it abana cha, 
Chihowa im aboha imi Shilombish a foyuka hvsh toba hoke. 


CHAPTA III. 


Chentail vt vbanumpa habena he atok, 1; 9 Pal vt im anumpohonla 
he vt vhltoka; 14 mihmvt Chihowa nani hullo tok a okla akosti- 
nincha chi ka vba asihihla; 20 mihmvt nan isht aiokchaya chinto 
vt yakohmi ha tuk o Chihowa ya yakoke im ai ahni. 


1. [LUPPA pulla kak ọ Pal sia hvt Chentail huchia ha- 
tuk mak o Chisvs Klaist 1 yuka sia hoke. 

2. Chihowa nan isht į kana vlhpisa ishit hvchim anum- 
puli la chi ho vma tok a, hvsh haklo mvhli tok a; 

3. Yvmmvt Chihowa im anukfila luma hatok a kanioh- 
michit vm otvninchi tok a, anumpa ik lauwo ka tikba ka 
huchi holissochi li tok oke. 

4. Yvmmak o hvsh itim anumpulikmvt, Klaist im anuk- 
fila luma hatok a ithana li ka, hush akostinincha hinla hoke; 

5. Yvmmvt nitak tikba ma hatak ushi vhleha ha im an- 

noa tok a ohmi keyu ho, himak ano Shilombish vt apostel 
holitopa vhleha, micha hopaii puta aiena ka im otuninchi 
hoke ; 

6. Yvmohmi na Chentail vt vbanumpa pulla ho iba tak- 
lvt nan al isha he vlhpesa toba, micha haknip ai achvfa 
toba cha, Klaist pulla ho nan im ihisa tok a ibai isha ke 
atok : 

7. Chihowa yvt ilap nan isht im ai ahli vm ai yvmihinchi 
pulla hosh, ilap nan isht 1 kana vma pulla ho, vbanumpa 
isht vtta toba li tok oke. 

8. Uno vt vbanumpa yimmi moma ik lauwo ka ik a lau- 
wo sia hoh kia, isht 1 kana ilvppa vma na Klaist nan isht 
yukpali kuna hosh ithvnvt hlopullicha he keyu a, Chentail 
a isht im anumpuli la hi atok. 

9. Micha im anukfila luma hatok a itibai achufa kyt ka- 
niohmi ka hatak moma ka pisachi la hi atok; yvmma yakni 
tobahpi a minti ka Chihowa hvt Chisvs Klaist nana moma 
ka isht ikbi tok vt, luhmit ieshi tok ; 

10. Yvmohma hi o himak ano hochitoka ilaiyuka, nan 
vlhtoka ilaiyuka, vba a holitopa ai asha kvt, chvch pulla 
atuk mak o Chihowa a hopoyuksa chīnto kvt im otatyana 
hi atok. 

11. Yohmi kvt Chisvs Klaist pin Chitokaka isht yvmih- 
cha he ım anukfila bilia tok mak osh yumihchishke. 

12. Mihi yo 1 yimmi kak osh pi nukwaya keyut, pi hakla 
chi ahnit, pi anukfoyukvt 1l im ohona hoke. 

13. Yohmi ka hvchishno ak atuk mak o nan isht sulbusha 
ka, yvmmvt nan isht a huchi holitopa hokvt hvchi chukush 
isht ik huchim ello kashke. 

14, 15. Ilvppa pulla kak o pin Chitokaka Chisvs Klaist, 
yvmmak o chuka chvfa vba yakni a ai asha, micha yakni ai 
asha a moyuma kvt ai a hohchifo Iki a į huchukbehlipa li 
kvt, 

16. Isht im a holitopa chinto fehna ka hvch ima na, imi 
Shilombish vt chukvsh isht hlampko isht hvchi nlampko- 
honchi; l 

17. Micha na hvchi yimmi ho Klaist vt hvchi chukvsh a 

anukfoyuka he yohmi lishke; yohmi ho nan isht i hullo a 
akshish a tobvt a hvchi kollo hosh, 

18. Ubanumpuli ahli puta iba taklvt a pvtha, micha afa- 
laia ka, micha hofobi, micha chaha alena ka hvsh akostinin- 
cha hinla hoke. 

19. Micha Klaist vt nan isht pi hullo ka ai ithvna he 
atampa ka hvsh ithvna hosh, Chihowa isht alotowa moma 
kvt isht hvchi alotowa he ak atok. 

20. Yvmmak osh ilap im isht hlampko isht pi hlampko- 
honchi kvt, nana ho il asilhha, keyukmvt nan il anukfilli 
moma atampa fehna ka pim atahla hinla, 

21. Mihi yosh Klaist atuk pulla mak o chvch isht a holi- 
topa na nitak ataha iksho, yakni ataha iksko kashke. Amen. 


CHAPTA IV. 


Itib achvfa hei miha, 1; 7 Chihowa hyt 11 in chvch vt nan isht 
hlampkot 1 shaht mahaya chi ka im okla ha shilombish holhpela 
il aiyuka ihima ka anoli; 17 nan a kaniohmi tikba yatuk a naksi 
ka bohli; 28 nana a kaniohma he vlhpesa ka yvmihchi, micha nan 
ik vlhpeso moma ka mokofa chi ka į miha, 


1. Y UMOHMI ka Chitokaka atuk mak o yuka sia hut 
hvsh a yvmohma he hvchi vlhtoka tuk vt, ai vlhpiesvt hvsh 
ayut, 

2. Chukvsh akanlosi, micha chukvsh yohbi, micha anuk- 
hobela svlahvt, iti hullot, it im į nuktaiyalvt ; 

3. Shilombish ai isht itibai achvfvt nan isht it 1 nanaiya 
isht iti talakchi kak o hvsh ai ahna he, hvchim asilhha 
lishke. 

4. Yohmi ka haknip achvfa, micha Shilombish achufa 
hosh aiasha, yvmmak inli ho chohmit hvsh a yumohma he ` 
hvchi vlhtoka tok vt, ai okchaya pisa he hvsh ai ahni kvt 
achvfa hoke. 

5. Chitokaka yvt achvfa, na yimmi mvt achvfa, baptismo 
myt achvfa, 

6. Moma Iki achvfa, yummvt nana moma i shahli; nana 
moma a hlopulli, hvsh moyuma ka hvchi foyuka hoke. 

7. Yohmi ak inli kia e moma ka nan isht į kana pima kvot, 
Klaist 1 na hvlbina kaniohmi ho pi anukfohki kak oke. 

8. Yvmohmi kak o vba ia mvt, yuka lawa yukachit isht 
ayvt, na hvlbina puta ka hatak puta ka ima tok, achishke. 

9. Yohmi ka vba ia tok, achi kvt nanta hoh cho? amba 
yvmmvt tikba ma vba mintit aka yakni vla tok ak inli keyu ? 

10. Uba minti tok mihi yo ak inli hosh vba shutik pakna- 
ka pilla ona kvt, nana moma alotowa chi kak atok. 

11. Micha kanimi kvt apostel; micha kanimi kvt hopaii; 
micha kanimi kvt vbanumpa tosholi; micha kanimi kvt iksa 
apesvchi; micha kanimi kvt nan ithvnanchi aiena ya chi ima 
tok : 

12. Yohmi kvt mofem yimmi vhleha ha ai ahlicha he, 
vbanumpa isht vtta he, Klaist haknip ithvnanchit hlampko- 
honcha hi ak atok oke. 

13. Yvmohomi na e moma kvt mahayvt nan ai yimmi ka, 
micha Chihowa Ushi ai ithvna aiena ka ont il ai achvfot, 
hatak im ahli e tobvt, Klaist vt a kaniohmit ai alotowa feh- 
na ka e chiyuhma hi oke: 

14. Yvmohmi hosh himak a pilla ma vlla pia keyu hosh, 
oka piakvchi ka chohmit, anumpa il aiyukali mahli choh- 
mi hatak vt nan isht 1 kostini o isht haksicha chi kvt, isht 
im ajihinchi ka ibafohkvt ke fullokahancho kashke. 

15. Amba i hullo hosh anumpa ahli anumpulit, nan ok- 
luha ka isht im a hofantit mahayvt, Klaist yommvt noshko- 
boka ya e chiyuhmashke. 

16. Yvmmak o haknip moma kvt ai itifohka achukma, 
micha hakshish puta isht iti talakchi hosh moma kvt nana a 
kaniohma he vlhpisa kvt, ahlit yohmit it apelachi hosh 
haknip isht a chitot isht it 1 hullot mahaya hoke. 

17. Yohmi ka ilvppa achi li mvt, anonti himak a pilla ma 
Chentail inla im anukfila ik ahobo, 

18. Im anukfila okhlili, micha chukvsh vt okpulo fehna 
hatuk osh, nana ik ithano anukfoka kak osh, Chihowa im ai 
okchaya 1 filvmmit yoshubvt aya; 

19. Chukvsh svlahbot atvpa, na haui atampa, na liteha 
puta asitivt isht ahanta ka hvch ik ai itunowo ka he 

mak o,Chitokaka pulla hatuk mak o atokolit hvchim anoli 
bshke. 

20. Amba hvchishno vt yvmohma hi osh Klaist a hvsh 
ithvna tuk keyu hoke : 

21. Yohmi ka hvsh i haponaklo cha, Chisvs im anumpa 
ahli yo isht hvchim vibuchi tuk okmvt; 

22. Tikba ma nana hvsh a kaniohmi tok vt hatak sipok- 
ni, yommvt na haksichi chukush okpulo isht yoshuba aiena 
kuno, naksika hvsh bohlashke : 

23. Micha chukvush isht hvsh anukfilli vt himonvt to- 
bashke : 

24. Micha hatak himona, yummvt Chihowa holba tobvt 
nan ai vlhpiesa, micha nan ai ashvchi ik im iksho ahli mak 
o isht hvsh foyukashke. 

25. Yohmi hokvt na holabi puta naksika bohlit anumpa 
ahli in chuka panta hatak a hatak moma kvt im anumpu- 
lashke; haknip il itib achvfa hokvt: 

26. Hvchi nokowa kia, ik hvchi yoshubo kashke; hvsh 
nokowa moma na hvshi vt ik okvtulo kashke. 

27. Micha nan isht a hullo okpulo ya hvchik 1 kanvllo 
kashke. 

28. Kuna kia hukopa tuk vt, himmak ma ik hukopo kash- 
ke; amba ik pilesa cha nana achukma kako ibbak isht tok- 
sahanli hosh, kuna kia ilbvshakma ima hi vt nan ahayu- 
chashke. 

29. Anumpa liteha yvt chitih ha ik kohchot, amba nana 
kvt achukma isht hlampka he, micha haklo puta kvt isht 
im achukma he ak ashke. 

80. Micha Chihowa imi Shilombish Holitopa, yummak o 
hvsh ai okchaya he nitak pit isht hvchim vlhpisa kvt, hv- 
chik nukhaklocho kashke. 

31.- Chukvsh homi, micha it 1 nokowa, micha nukhobela, 
micha itachowa, micha anumpa ik achukmo nanumachi, 
micha nan ik achukmo puta aliena kvt naksika itonlashke. 

82. Micha it 1 kanvt, chukvsh na hih isht iti ahnit, Chiho- 
wa hvt Klaist ak atuk mak 0 hvehi kashofi tuk a chohmit, 
hvsh it 1 kashohofashke. 

CHAPTA V. 


Chihowa ya im antivt nan ai i hullo yo ai itanohowa he, 1; 3 im an- 
umpa liteha hosh itanowa beka tuk vt naksika bohla he; 18 nan ish- 
kot haksa he imma ka ik ahalaio ka he, amba shilombish holitopa 
yo isht anukfoyukvt im vihtaha he nani miha; 22 Ohoyo hvt ka- 
niohmit ahanta he, ilap i hatak a im antia he; 25 Klaist vt chvch a 
1 hullo ka chohmit hatak vt im choyo ha į hulla he nan isht miha. 


1. Y UMOHMI hoka vlla -holitopa yo chiyuhmit Chiho- 
wa ya hvsh iakaiyashke. 

2. Micha Klaist vt pi hullo cha, pishno ak atuk mak o 
nan ashvchi isht vlhtoba, Chihowa nan 1 balama, isht il im 
issa tok a chiyuhmit, ai it 1 hullot hvsh ai itunowashke. 

3. Amba haui toba, micha nana liteha puta,nan anush- 
kunna atampa vbanumpa yimmi vt yohma he vlhpesa keyu 
ka, himonna kia yohmi tok achit ik hvchi annowo kashke. 

4. Micha anumpa isht a hofahya, anumpa makali anum- 
puli, na yopula, a yvmohma he ai vlhpiesa keyu ka hvch ik 
anumpulo hosh, amba Chihowa ya yak oke im ai ahni kak 
osh hvchim 1 shahlashke. 

5. Hatak haui nana kia, hatak ik kashofo, hatak nan an- 
ushkunna atampa, yvmmvt na holbvt toba alokpvchi, ilvppvt 
Klaist, micha Chihowa ım apehlichika nan ai isha he vlh- 
piesa keyu ka hvsh ithana hoke. 

6. Hatak nana kia anumpa ik achukmo isht ik hvchi hak- 
secho kashke : ilvppa puyuta pulla kak o Chihowa nan isht 
i nukkilli yvt vbanumpa ik im antio hatak puta ka onvtuyula 
hoke. 

7. Yvmohmi hoka Oa okuno hvchishno vt na hvch 
ik iba taklo yashke. 

8. Tikba ma hvchi okhlili tok kia, himak ano Chitokaka 
hush a tohwikeli hokvt, tohwikeli vila yo chohmit hush ituno- 
washke. 

9. Shilombish isht ai.vni hokvto nana achukma bieka, 
micha nan aivihpiesa yvmohmi, micha gipa ahli yak 
oke. 

10. Yohmi cha nana ho OChitokaka yvt aiokpanchikma, 
hvsh akostinincha hi oke. 

11. Micha okhlili ka a toksvli nan ik vno huch ik iba taklo 
hosh, amba ik im ahninchot hysh im alummashke. , 

12. Alumaka ho nana kvt ai yvmohmi tuk a isht anum- 
puli illa kak kia, isht hofaya he vlhpesa hoke. 

13. Yohmi ka atokowa otvni kvt nan tohwikeli ak o isht 
otuni hoke: nana hosh nana ka otvninchikmvt, yummak osh 
tohwikeli hoke. 

14. Yvmohmi kak o, Nusi tuk chia kvt, chi okchashke, 
micha illi tuk chia kvt falamvt ish tanashke, mikma Klaist 
vt tohwikeli chima chi hoke, achi hoke. 

15. Yohmi ka im anukfila iksho chohmi keyut, amba ho- 
poyuksa chohmit ahah ! ahnit hysh itunowashke. 

16. Nitak vt ik hvchi kvnio hosh nan isht hysh il im 
ahantashke ; nitak hvsh ai ahanta kyt ik achukmo hoka. 

17. Yvmohmi hoka ik hopoyukso yo hvchia keyu hosh, 
amba Ckitokaka im anukfila hvt kaniohmi ka hvsh akostin- 
inchashke. 

18. Micha oka homi isht ik hvchi hakso, yvmmvt im ila- 
yak isht yopomo yoke; amba Shilombish ak o isht hvchi 
alotowashke. 

19. Uba isht taloa, micha Shilombish imma isht taloa 
aiena ka isht il ai anumpohonlit, chukush isht in champulit 
Chitokaka ya lıwsh in talohowashke. 

20. Nana puta ka pin Chitokaka Chisvs Klaist isht ho- 
chihifot Chihowa, yummvt Iki mak oka, yak oke ai ahnit, il 
ajokpahanchashke. 

21. Chihowa i nukshohompa hosh hvsh it im antiashke. 

22. Tekchi vhleha ma! Chitokaka chohmichit hvchi ha- 
tak a hvsh im antiashke. 

23. Klaist vt chwch a 1 noshkobo ya yvmmak inli ho 
chohmit hatak vt ilap tekchi a i noshkoboka yoka: micha 
yvmmvt haknip ai okchaya mak oke. 

24. Yvmohmi ka chvch vt Klaist a im antia ka yummak 
mli ho chohmit, tekchi vhleha hvt nana puta ka ilap į hatak 


a isht im antiashke. 
39 


612 EFESHAN, 


25. I hatak vhleha ma! hvchi tekchi a hvsh 1 hullo kvt, 
Klaist vt chvch a 1 hullo hosh, il im issa tok ak inli ka, hush 
chiyuhmichashke : 

26. Yvmohmi kvt oka isht achifvt vbanumpa isht kasho- 
fvt na hullochi cha, 

27. Chvch holitopa,.na liteha lapali iksho, shinowa, yvm- 
ma chohmi nana kia iksho ho ilap itikba hilecha chi hatok ; 
ahli a holitopa, imomokpulo keyu ho ilap itikba hilech, chi 
hatok. 

28. Yvmmak inli ho chiyuhmit, hatak puta kvt ilap hak- 
nip chiyuhmichit, tekchi vhleha ha i hulla he vlhpesa hoke. 
Kuna hosh tekchi a 1 huhullo kvt, ilap a i hullo hoke. 

29. Kuna kia ilap haknip ai nukkilli chatuk keyu hoka; 
amba Chitokaka yvt chvch 21 yvmihchi ak inli ho chohmit, 
apovchit hiahnit ilaueli hoke. 

30. Pishno vt yvmma haknip, nipi micha foni aiena ka ai 
achvfa pia hoka. 

31. Ilvppa pulla kak o hatak vt iki, micha ishki ita tuklo 
ka issa cha, tekchi ak o asitia he, mikmvt tuklo ilvppvt nipi 
achvfa hi oke. 

32. Ilvppvt na fehna chinto hoke: yohmi kia Klaist, 
micha chvch ita tuklo yummak o isht miha lishke. 

33. Yohmi ak inli kia hvchishno hvsh puta aiyukali kvt 
ilap iali chiyuhmit hvchi tekchi a hvsh 1 hullashke; mikma 
tekchi vt yohmi ahnit, 1 hatak a holitoblashke. 


CHAPTA VI. 


Ulla yvt ishki, micha iki ita tuklo ka im antia he vt vihpesa, 1; 5 
yuka hvt 1 shahli ha im antia he vt vihpesa: 9 mikma i shahli hvt 
ai vlhpiesa mak 01 yuka ha 1 yvmohma he vihpesa;.10 na pi ok- 
chaya Uvppvt il itihimbi; 13 vbanumpuli vt nan isht ile atukkochi, 
18 yohmi ka kanimihchit ilvppak ash isht aya he anoli. 


1. ULLA vhleha ma! Chitokaka ak o huch iki, micha 
hvch ishki ita tuklo hvsh im antiashke ; ilvppak osh vlhpesa 
hoka. 


CHAPTA VI. 613 


2. Chiki, micha chishki ita tuklo ka ish holitoblashke, 
ilvppvt anumpa vlhpisa nan im issa ya apatoa vmmona. 

3. Yohmi hosh chim achukmvt hopaki ho yakni paknaka 
ish al ahantashke. 

4. Mikma iki hvchia hvt hvchim vlla ya hvch ik nokowv- 
cho kashke: amba Chitokaka yak o anukfohkí, micha nan 
ai ahni yak o a fohkit hvsh hofantihinchashke. 

5. Yuka vhleha ma! yakni ilvppak inli haknip isht hvchi 
nahullo ya į nukwiyvt wvnihinchit, chukush apissali kvt, 
Klaist ak inli ho chohmichit hvsh im antiashke. 

6. Yohmi kvt hatak yukpali yo chohmit, nishkin pisa 
bano toksvli keyu; amba Klaist in tishu ho chohmit huchi 
chukush fehna Chihowa nan ai ahni ya hvsh yvmihin- 
chashke: 

7. Yohmi kvt aiokpanchit yuka a toksvli toksvlit, Chito- 
kaka yak o i yvmihchí, hatak ak o keyu; 

8. Nana achukma nana ho hatak kvna kia yuka hokmá, 
yuka keyu hokmá, nana hoh kia yvmihchikma, yummak 
atuk mak inli ho Chitokaka ya im a habena hi a hvsh ithai- 
yanashke. 

9. Mikma 1 nahullo hvchia hvt i nokowvt anumpuli iksho 
hosh, yummak mli ho hvsh 1 yummihinchashke: hatak iti 
shahshohlechit anukfilli keyu hosh, vba yakni hvchim 1 Shahli 
yot binili ka hvsh ithaiyanashke. 

10. Ishtaiyopi ka itibapishi li vhleha ma! Chitokaka a 
hlampkot im a hlampko chinto yo hvsh a hlampkashke. 

11. Nan isht ahullo okpulo isht a yoshubli a im i sanalit 
hvsh hikia hinla kvt, nan isht il atukkochi Chihowa yvt 
atahlı tók a a moyuma ka hvsh foyukashke. 

12. Nipi, micha issish ọ im i sanalit il itibi keyu, amba 
miko vhleha, nan vhltoka, hochitoka, yakni ai okhlili ka ilvp- 
pa pehlichi vhleha, shilombish okpulo vba itunowa puta 
aiena kak oke. 

13. Yvmohmi ka nitak ik achukmo ka im ai i sanalit 
hikia, micha hvsh atabli hayvt, hvsh hikia hinla kvt, nan isht 
il atukkochi Chihowa yvt atahli tok a moyuma ka hvsh il ai 
eshashke. 

14. Yvmohmi ka anumpa ai ahli isht vskofaiyachit nana 
isht ai vihpiesa ikkishi alata ho foyukvt, 

15. Micha vbanumpa it 1 nanaiyvchi nan isht im vihtai- 
yaha ma hvch iyi isht hoyulo hosh hvsh hikiashke. 

16. Nan okpulo yvmma im iti naki ishit hulohushmi puta 
ka isht hvsh mosholicha himla kvt, moma pahnaka ya telihpa 
na yimmi ka mak ọ hvsh il ai eshashke. 

17. Noshkobo isht ompoholmo ai okchaya, micha Shilom- 
bish 1 bvshpo falaia, yummvt Chihowa i im anumpa mak oka 
hvsh ieshashke. 

18. Shilombish anukfoyuka hosh anumpa ilbvsha puta 
im anumpohonlit, asihihla hosh achunanchit ahah! ahani, 
micha vbanumpa yimmi puta ka isht hvsh asihihlashke : 

19. Micha vno ma isht hvs si anumpohonlashke: yohmi 
na itih kohchit anumpuli la hi a vma na vbanumpa luma ya 
tok a anohonli la chi kvt, nukwaya ikshot svtih ha wakum- 
mi lashke. 

20. Yvmma pulla ho Uba Miko im anumpeshi talakchi 
sia hoke: si yvmohmi kia nukwaya ikshot anumpuli la he 
vlhpesa hokvt, anumpuli la hi a vba isht hvs si anumpohon- 
lashke. 

21. Amba nana vm a kaniohmi, micha nana isht anta li 
aliena ka hysh akostinincha chi ak inli kvno, Tikikvs itiba- 
pishi a holitopa, micha Chitokaka nan im isht vtta ai ahli 
ak osh nana moma ka hvchim anola chi hoke. 

22. Yvmohma chi kak 0 yvmma hvchi pila li tuk oke; 
yohmi na nana pim a kaniohmi ka hvsh ithana chi hatuk; 
mikma hvchi chukvsh a hopohlvla chi hoke. 

23. Iki Chihowa, micha Chitokaka Chisvs Klaist a minti 
na yimmi ka isht ai it i hullo, micha it 1 nanaiya aiena kvt 
itibapishi vhleha ha hvchi anukfoyukashke. 

24. Chitokaka Chisvs Klaist 1 hullo ai ahı moyuma ka 
nan isht i kana yvt anukfoyukashke. Amen. 

HOLISSO PAL VT 


CHVUCH FILIPPI 


A HIKIA HO I HOLISSOCHI TOK. 


CHAPTA I. 


Filippi chvch hikia ka pit aiokpvchi, 1. 6 Na toksvli achukma isht 
wakaya tok vt Chihowa hvt isht ai ahlichit im atabla chi ka yimmi. 
12 Lom aboha kvllo afoyuka ka nan isht im anukfila he nana hosh 
akaniohmi tuk a anoli. 22 Klaist pulla kak o okchaya kak okma, 
keyukmvt illi kak okma nana hi vt im vhltaiahvt anta tok vt anoli. 


1. PAL, micha Timohlivs, ita tuklo Chisvs Klaist in 
tishu hvt vbanumpa yimmi ahli vhleha Chisvs Klaist ibafo- 
yuka Filippi ai asha, bishop puta, micha chvch nan isht im 
vtta puta aiena ka pit aiokpuchi kut, 

2. Piki Chihowa, micha Chitokaka Chisvs Klaist ita tuklo 
nan isht 1 kana, micha isht it i nanaiya aiena kvt hvchi anuk- 
foyukashke, huchim ahnishke. 

3. Hvchi anukfilli li aiyuka kvt an Chihowa ya yak oke 
im alłahnit, 

4, 5. Nitak na hvchi yimmi tok vhlit mintit ant himak ak 
o hvchim ilayak iti hopinhinlvt, vbanumpa isht hush apelv- 
chi kak o, anumpa ilbvsha isht hvchi anumpuli li puta kvt 
chukush yukpvt isht hvchi asihihla li bilivshke. 

6. Ilvppa fehna ka sai yimmi hatuk osh, Nan toksuli . 
achukma isht a hvchi wakaya kvt, ai ahlichit Chisvs Klaist 
1 mitak a hvch isht ona he, ilvppa fehna ka sai yimmi hatuk 
oke. 


616 FILIPPIAN, 


7. Yvmohmit hvsh moma ka ilvppa hvchi anukfilli la he 
vlhpesa, sa chukvsh isht hvch ithaiyana li hokvt; vbanumpa 
isht anumpuli li, micha ai ablichi li hosh sa talakchi aiena 
ka nan isht i kana hvs svb ai ishi hoka. 

8. Chisvs Klaist hiahnit isht i hullo chohmit hvchi sa pa- 
lata fehna ka, Chihowa yvt atokolit si anoli yoka. 

9. Micha ilvppa asihihla lishke; yummvt Chihowa im 
anumpa ithanvt, hvsh akostininchi puta kak osh hvsh it i 
hullo kvt, chitot isht i shahlit hvsh mahayashke. 

10. Yvmohmi hosh nana kvt it im inla ka imoma ka pisvt, 
achukmaka vlhpesa ahnit, ai ahli, isht im ai ibetubla he ik- 
sho hosh Klaist 1 nitak a hush onashke. 

11. Yvmohmit Chisvs Klaist ak atuk mak o nan ai vih- 
piesa isht ai vni isht a hvchi alotowa na, Chihowa yvt isht 
a holitopvt isht anumpa he yak oke. 

12. Yohmi ka itibapishi li vhleha ma! nana vm a kanioh- 
mi tuk a vbanumpa hvt isht i shahlit isht atoba tuk a hysh 
ithana he, hvchim ai ahni lishke. 

13. Yvmohmi ka Klaist pulla ho sai yuka kvt miko atoni 
tvshka chipota 1 holihta, micha kanima moma ka ai otv- 
nishke. 

14. Mihma itibapishi li vhleha laua kvt sai yuka kak o 
Chitokaka anukchieto kvt, isht 1 shahlit nukwaya keyu feh- 
nvt, nukshopa mvt iksho hosh vbanumpa ha isht anumpo- 
honlishke. 

15. Kanimi kvt isht a potvnno, micha nan isht an chowa 
aiena ka bvnna hosh Klaist a isht anumpulikma; anonti 
kanimi kvto a kana he ahni hosh yohmi hoke. 

16. Achvfa kvt nan isht an chowa kak o ahni hosh 
Klaist a isht anumpulit, chukvsh ahli keyu hosh, sai yuka 
ka ai vbechit svlbvshali bunna hosh : 

17. Amba achufa kvto holitobli hosh, vbanumpa afovt 
isht anumpuli la he si vlhtoka tuk a ithana hatuk osh, yohmi 

hoke. 

18. Yohmi kvno ik kaniohmi hoh kia peh ilahobi hokmá 
ahli hokmá, nana kia Klaist vt isht anumpa hoke; yohmi 
na yumma a sai yukpa ahli hosh, a sai yuhukpa chi hoke. 

19. Anumpa ilbvsha isht hvs si anumpohonli; micha 
Chisvs Klaist imi Shilombish vt si apelahanchi aiena, ilvp- 
pak osh isht sı okchaya hi a ithana li hokvt, 

20. Yvmmak a he ahbni li fehna kvt, nana kia isht sa 
hofahya he keyu, amba nukwaya iksho kumohmit ai yv- 
mohmi chatuk vt, a moyuma chi ho si okchaya hokma, 
svlli hokma, nana kia Klaist vt sa haknip a isht a holitopa 
hi a ahni li hoke. 

21. Uno yak okvto si okchaya kvt Klaist ak okmvt, 
anonti svlli hoh kia nan isht vm ai achukma hoke. 

22. Yohmi kia haknip ak o ai anta li hokmvto, a tok- 
svli li nan al vni kvt ilvppak oke; yohmi kia kanimampo 
ahni la hinla kvt ak ithanoshke. 

23. Yakni issvt ia lish, Klaist a ont ai ibachvfa li, yvm- 
mak ok mak o 1 shahli fehna hoka sa bvnna hatuk osh, nan 
a mia tuklo isht a svb bikeli hoka : 

24. Yobmi kia haknip ai anta li kak ọ achukma kvt isht 
hvchim 1 shahli hoke. 

25. Micha ilvppa sai yimmi ahli hatuk osh, nana a hvchi 
yimmi kvt 1 shahlit a hvchi yukpa kvt isht i shahla hi ako 
hvsh moyuma ka hvchi takla ahanta la chi kvt, ithana 
lishke. | 

26. Yohmi ka vno pulla, micha hvchim ona li kak o 
Chisvs Klaist a isht hush il ai yukpa kvt 1 shahla he ak 
oke. 

27. Nana hvsh a kaniohmi kvt Klaist im anumpa ak o 
isht ai vlhpesa kak banashke: yohmi na onvt hvchi pesa li 
hokmá, keyukmvt kanima aya li ik saksho hokmá nana kia 
na hvchim a kaniohmi puta yvmmwt shilombish achvfa, im 
anukfila achvfa hosh vbanumpa ai yimmi ka hvsh it iba 
fohovt kvllot hvsh hieli ho hahaklo lashke. 

28. Micha nana hoh kia hvchim 1 sanali puta ka ik hvchi 
nukhlakancho kashke: yohmikmvno yummak okvto ai ok- 
puloka hi yosh isht ai im atokowa, amba hvchishno ano isht 
al okchaya he Chihbowa a minti mak osh isht hvchim atoko- 
wa hoke. 

29. Hvchishno vto Klaist pulla kak o yvmma hwsh i 

yimmi kak bano keyu, amba yvmma pulla kak o nan isht 
hvsh im ilbvsha he hvchim vlhpisa hoka : 

30. Yohmi kvt anumpulit iti kahanlot isht svlbvsha yvm- 
ma hvs sa pisa tok, anonti himak a si onvtuyula ka hvs sa 
hahaklo ka yvmmak inli hosh hvchi onvtuyula hoke. 


CHAPTA IL 


Klaist a iakaivt im anukfila iti bai achvufvt il akanlosichi banot ai- 
asha hi a i miha, 1; 12 ilap nan isht aiokchaya a toksabanlit pvla 
ho chohmit yakni a im a tohwikela hi a im achi. 


1. Y OHMI ka Klaist atuk pulla mak o ahopohla yvt 
asha hokma, 1 hullo kvt a nuktanla yvt asha hokma, Shi- 
lombish ai itiba chufa yvt asha hokma, chukvsh isht i nuk- 
haklot hi ahni yvt asha hokma, 

2. Hvchim anukfila hvt itilauit nana a miha chufa holito- 
bht, chukvsh achvfa cha, hvchim anukfila ai achvfa hosh 
nan a sal yukpa ya isht hvs sum alotolashke. 

3. Anumpa isht itachowa shahli, keyukmvt ilefehnvchi 
nanasi kvt ik vihtaho kashke; amba chukvsh akanlosi hosh 
moyuma kvt mla yvt achukma kvt ilap ai shahli ho anuk- 
fillashke. 

4. Hatak moma kvt ilap immi kak o bano keyu, amba 
hatak moma kvt inla immi ak kia anukfillashke. 

5. Klaist Chisvs anukfoyuka tok akinli nan anukfila ilvp- 
put hvchi anukfoyukashke. 

6. Yvmmvt Chihowa hoyulba yatak osh, Chihowa ya ile 
itilauechi kvt na wehpuli ya he ahni tok keyu. 

7. Yohmi kvt il a kohchichit yuka ohmi ho il aleshit 
hatak chohmi hosh toba tok oke. 

8. Micha hatak ohmi hosh haiaka mvt, il akanlosechit im 
antia kvot, ititaiyukhvna a takalit illi yoh kia isht illi kak 
atok. 

9. Yvmohmi hatuk o Chihowa hvt holitoblichi fehna 
mvt, hochifo kvt na hohchifo inla moma ka 1 shabh ho 
ima tok oke: 

10. Yvmohmi ka Chisvs hohchifo ha vba yakni aiasha, 

micha yakni paknaka ajasha, micha yakni nutaka aiasha 
puta kvt 1 huchukbihlepa he; 

11. Micha hatak isunlvsh puta kvt Iki Chihowa yvt isht 
a holitopa he mak ọ, Chisvs Klaist vt Chitokaka ya he, achit 
anohonlashke. 

12. Yvmohmi ka a holitopa vhleba ma! hvs sum antia 
chatuk vt huchi takla anta li kak bano keyu, amba himo- 
nasi yokak heno ik saksho ka i shahlichit hvs svm antia kvt, 
nukshumpvt wvnihinchi hosh hvchishno imli aiokchaya ya 
hvsh atahlashke. 

13. Chihowa ak osh ilap nan isht im vlhpesa hosh ai 
ahni kak o ahnit, hvsh yvmihcha chi ka hvchi a toksahanii 
hoke. l 

14. Nana moma ka ik ahninchot na miha keyu, micha 
anumpa ita chowa mvt iksho ho hush yumihchashke. 

15. Anumpa nana kia hvchi onvtonla keyu, nan okpvni 
keyu, na liteha lapanli keyu hosh okla shanaiowa, micha 
nan ai ashvchi ai ititakla yo yvmma 1 pvla tohwikeli choh- 
mit yakni paknaka ya hvsh ai ashvshke. 

16. Micha anumpa okchaya ya hvsh otvninchi na Klaist 
i nitak a pilla ho chahafa li tok keyu, micha pilla ho toksv- 
li li keyu kvt sai yukpashke. 

17. Ahli, na hvchi yimmit vba isht hvsh il ai okpuchi, 
micha nan isht hvsh ai ahanta aiena ont alahla chi kak o, 
il imi kanchi li hokmvt, sai yukpvt hvsh moma ka hvch iba 
yukpa li hoke. 

18. Yvmmak inli kak o yukpvt hvs svbai yukpa mak in- 

lishke. 

019. Yohmi kia chekikma Timoblivs a hvchi pila la chi, 
yumohmi hosh hvchi a kaniohmi ka akostininchi lish, sai 
yukpa chi kvt, ahnit Chitokaka Chisvs a anukchieto lishke. 

20. Nana a hvchi a kaniohmi ka anukfhinli fehna kyt 
hatak inla im anukfila yommak mli ohmi ho ik sum iksho 
hokvt. 

21. Moma kvt ilap immi ak o hoyo mvt, nana kvt Chisvs 
Klaist immi hokvno ik hoyo hokvt. 

22, Amba yvmma imomaka pisa tuk a hvsh ithana; 

yvmmak okvt ushi yosh iki iba toksuli chohmit vbanumpa 
isht sub a toksahanli tuk oke. 

23. Yvmohmi ka yvmmak o chekosikma sa kaniohma chi 
ka pisa likmvt, pila la chi ahni lishke. 

24. Yohmi kvt vno yak kia chekosikma ona la chi, ahnit 
Chitokaka ya anukchieto lishke. 

25. Yohmi ak inli kia Epaflotitvs, itibapishi li, itiba tok- 
suli l, micha tvshka chipota sv bika, micha hvchim anumpa 
shahli, micha nana a sa bvnna tuk a isht vm anta chatuk, 
yummak o hvchi pila la he vihpesa ahni li tuk oke. 

26. Hvchi palata fehnvt, ilap vt abeka tuk a hvsh haklo 
tuk ak o nan a nukhaklo kyt chukvsh a alota fehna tok. 

27. Abeka ho mvhlit ilh naha fehna tuk, yohmi kia 
Chihowa hvt 1 nukhaklo tuk: yohmi kvt yvmmak bano 
keyu, amba vno ma a nukhaklo tuk: yvmmak keyukma 
svlbvsha kvt it vibehkucha he atuk oke. 

28. Yumohmi kak ọ ahni fehnvt hvchi pila li tuk oke; 
yohmi na anonti hvchi pisa likmvt, hvchi yukpakma, vno vt 
a nukhaklo kvt ik lauwo ka he ak atuk oke. 

29 Yvmohmi hoka Chitokaka ibafoyuka ka chohmichit 
chukvsh yukpa biekvt hvsh aiokpvchashke ; mikmvt yvmma 
chohmi kash hvsh holitohomblashke : 

30. Klaist ak o in toksvli pulla kak osh ilap im ilhfiopak 
a na fehna ik ahno hosh, ill naha fehna kvt, isht hvs si ape- 
lacha he tuk ik ouo ka vm atahla chi kak atuk oke. 


CHAPTA. III. 


Nan i hullo cha, nan abvchi ik ahlo yokwno ahah! im ahna hi a i mi- 
ha, 1; 8 Klaist pulla ba tuk mak ọ nan okluha ka ik ahobo ahna 
he: 18 haknip imma nan ahni ho iakaiya yokvno 1 filumma he 
nan i miha. 


1. ISHTAIYOPI ka itibapishi li vhleha ma! Chitokaka 
ya hvsh ai yukpashke. Nana kvt mihi yo ash inli ho hvchi 
holissochi li kvt, vm ahchiba keyu mvhli, amba hvchishno 
yak osh isht hvchi a hlampka chi kak oke. 

2. Ofi ya ahah! hvsh im ahnashke, nan ik vlhpeso yv- 

mohmi ya ahah! hvsh im ahnashke, tvblit kanchi ya ahah ! 
hush im ahnashke. 

3. Pishno ak okvto hakshup tvpa shilombish anukfoyu- 
kvt Chihowa holitoblichi, micha Chisvs Klaist ai yukpa pia, 
yohmi kvt haknip a ai anukchieto keyu pia hoke. 

4. Uno ak kia haknip a ai anukchieto la hinla tuk ak inli 
hoke. Kvna kia haknip a ai anukchieta hinla kvt ishi ka 
ahnikma, vno vt 1 shahli li hoke. 

5. Nitak ont isht untuchina ma hakshup sa tvpa tok, Is- 
lael isht ai unchululi, Benchamin apelhichi, Heblu ai ahli sia 
hoke: vba nan vlhpisa yak okmvno Falisi yo sia hoke. 

6. Amosholi hosh chvch a i palvmmichit, vba nan vihpisa 
isht ai vlhpiesa yvmmak okmvno anumpa nana kia si onv- 
tula he keyu ki tok. 

7. Yohmi tok kia nana isht ahayuchi li yatuk vt, yommvt 
Klaist pulla kak o a kvnia, ahni li tuk oke. 

8. Ahli mvhlishke, yohmi kvt Klaist Chisvs an Chitokaka 
ithana achukma fehna kak o nana puta kvt peh ik ahobo 
ahni lishke; yvmma pulla kak o nana puta kvt isht a kvnia, 
mikmvt yvmmak ash o chopilhkvsh a chohmichi li, yvmoh- 
mit Klaist a asitvbi li, 

9. Mikmvt yumma ibafoyuka la he, micha vno ak inli kvt 
vba nan vlhpisa yummak o isht ai vlhpiesvt il ai eshi li keyu, 
amba yummvt Klaist a i yimmi kvt nan ai vlhpiesa na yim- 
mi pulla kak o Chihowa a minti yak oke: 

10. Yvmohmi ka Klaist, micha yvmmvt illit tani tok nan 
isht im ai ahli, micha yvmmwvt ai ilbvsha tok a iba takla kot 
kaniohmi aiena ka ithana lish, yvmmvt illi tok a hoyulba la 
chi kak a hetuk oke. 

11. Ik kaniohmi kia illit tani ka ona li yoba ná, ahni li 
hatuk osh. 

12. Himak okvno ona li mashko ahni li keyu, micha hi- 
mak ak kia ai ahlit sa taha ahni li keyu; amba achunanchit 
iakaiya li, yumohmi hosh yvmmak a he ak o Klaist Chisvs 
vt si atokoli tok yvmmak ash ieshi la he ak atuk oke. 

13. Itibapishi li vhleha ma! ont ishi li tuk il ahni li ke- 
yu hoke; yohmi kia nana achvfa iluppak 0 yohmi li, nana 


” 

puta olbvl ai asha ka vmi haksi cha, nan tikba asha kako 
subbak a pit wielit, 

14. Achunanchit ai vibi ya mahaya li, nan vibi yommvt 
Klaist Chisvs pulla kak o Chihowa yvt vba et a hohoyo kak 
oke. 

15. Yohmi ka ai ahh aiyuka pia hokvto, yakohmit pim 
anukfilashke ; yohmi ka nana ka kaniohmit hvchim anukfila 
kvt inla tuk okma, Chihowa yvt ilvppak oh kia hvchim otv- 
nincha chi koke. 

16. Yobmi kia iloh ai ona mashko hatuk okvto, yommak 
ash mli ho kiloh ai itvnowa cha, nana yvmmak ash inli ho 
iloh anukfihinlashke. 

17. Itibapishi li vhleha ma! it apehvt na sa hobachi hysh 
tobashke, micha pishno a hobachi hvsh ahni kvt yakohmit 
aya vhleha ha hvsh holitoblashke. 

18. Lauvt aya kvt yvmma himonna huchim anohonli li 
chatuk osh, anonti himak a nishkin okchi mihinti hosh, yum- 
mvt Klaist im ititaiyukhvna in tvnvp vhleha hoka, hvchim 
anoli lishke. 

19. Yumma ont im ishtayopi kvt aiokpuloka he, yvmma i 
shahli yvt ilap takoba ak inli, micha nan isht hofahya isht 
ile holitobli, yummvt yakni paknaka nana a halaia kak o asi- 
tia yoke. 

20. Uba yakni okla ai achvfa pia hoka ; yvmmak o a minta 
hio pi Okchalinchi Chitokaka Chisvs Klaist a e hohoyo hoke. 

21. Yvmmvt imi hlampko ho isht yumihchit nana puta 
ka imaiyachit 1l alesha hinla hokvt, ilap haknip holitopa ya 
hoyulba chi ka yvmmak ash ot pi haknip akanlosi ya inlv- 
cha hi oke. 


CHAPTA IY. 


Chitokaka ya a kvllo fehnvt itanowa he i miha, 1; 4 vbanumpuli 
ahli mak osh aiasha he im apesa; 10 ilap a i kana tuk a na yuk- 
put yak oke. pit im ai ahni fehna. 


1. Y UMOHMI ka itibapishi li a holitopa, micha i palata 
li, isht sai yukpa, micha isht sa holitopa hvchia ma! kollot 

hikivt Chitokaka ya hvsh ibai achvfashke, holitopa fehna 
vhleha ma! 

2. Yuotias a ilbushvt im asilhha li, micha Sintichi ma 
ilbvshvt im asilhha li ka, yummvt im anukfila it ibai achvfa 
hosh Chitokaka ya ibafoyukashke. 

3. Mikmvt chishno itiba toksvli li abli ak kia chim asilhha 
lishke, choyo yummvt vbanumpa ha isht svba toksvli tuk, 
micha Klement, micha svba toksvli vhleha inla aiena, yvm- 
ma hohchifo hvt holisso okchaya a takali ka, ish apelahan- 
chashke. 

4. Chitokaka ya hvsh ai yukpa na biliashke ; micha anonti, 
Na hvchi yukpashke, achi lishke. 

5. Nana ka isht hvsh il oktampli yvt hatak moma ka im 
otaiyanashke. Chitokaka yvt vla hosi hoke. 

6. Nana kia isht ik hvchi ataklaiyamo kashke ; amba nana 
puta ka anumpa ilbvsha anumpulit asihihlvt aiokpahanchi 
hosh nana a huchi bvnna kvt Chihowa ya im annohowashke. 

7. Micha Chihowa im isht it 1 nanaiya, yummvt im anuk- 
fila moma 1 shahli yvt huchi chukvsh, micha hvchim anukfila 
alena ka Klaist Chisvs pulla hatuk mak o atohona chi hoke. 

8. Ishtaiyopi ka itibapishi li vhleha ma! nana hosh ahlik- 
ma, nana hosh holitopakma, nana hosh ai vlhpiesakma, nana 
hosh kashofakma, nana hosh aloklikma, nana hosh annoa 
achukmakma, nan ai vlhpesa inla yvt ashakma, anonti alok- 
pancha he vlhpesa kvt ashakma, ilvppa puta kash hvsh 
anukfihnlashke. 

9. Nana puta yumma hvs svm ai ithuna, micha hvush ishi, 
micha hvsh haklo, micha hvs si a pisa alena tuk vt hysh 
yvmohmashke; yohmikma Chihowa im isht it 1 nanaiya yvt 
hvch ibafoyuka chi hoke. 

10. Yohmi kia himak ano polaka hvs si anukfilli tuk vt 
anonti okcha 1 shahli ka Chitokaka ya isht a sai yukpa fehn- 
- vshke; yvmmak a hi o isht hvs si anukfilli tuk kia, hush ai 
yumihcha hinla kak osh ik hvchim iksho ki tok oke. 

11. Nana kvt ik svm ono kak osh ilvppa achi li ho keyu: 
kaniohmi ho a hikia Ji hoh kia, yommak oka si a nuktaiyala 
he vt ithvnvt tahli li tuk okvt. 

12. Kaniohmit nana ka ik sum iksho hosh aya li kvt itha- 
na li, micha kaniohmit nana an laua hosh aya li kvt ithana 
li hoke; kanima moma, micha nana puta ka sa kaiya, micha 
sa hohchvfo, micha nan an laua, micha nana ik sum ono 
aiena hosh aya li kvt ithana li hoke. 

13. Klaist pulla hosh sa hlampkohonchi kak o, nana mo- 
ma ka yvmihchi la hinla hoke. 

14. Yohmi ak mli kia ai vihpiesa ho yvmohmit nana vm 
a palvmmi ka hvs svb anukhaklot hvs si apela tok oke. 

15. Yvmohmi ka Filippian vhleha hvchia ma! vbanumpa 
hvt anumpa vmmona ka Masetonia ya akohchvt ia li ma, 
chvch nana kia nana isht apela he vma na ishi la hetuk ash 
imma ka yvmohmi keyu ma, amba hvchishno ak illa tuk vt 
hvsh ithaiyanashke. 

16. Hlessalonika ya anta li ma, himonna ka pit hvs sa 
pila tuk osh, anonti nana ka a sa bvnna tuk a pit hvs sa 
pila tuk oke. 

17. Na hvlbina sa bvnna kak o keyu; amba nana achuk- 
ma hvsh yvmohmi tuk isht ai vni kot hvuchin laua he kak o 
ahni lishke. | | 

18. Yohmi kia nana moma ka ishi lish, nan an laua hoke; 
si alotowa hoke, Epaflotitvs ibbak fohkit nana balama vba 
nan isht aiokpvchi Chihowa hvt vlhpesa ahni ya et hvs sa 
pila tuk a, vm vla tuk oke. 

19. Yohmi ka an Chihowa holitopa fehna kvt Chisvs 
Klaist pulla kak o nana a hvchi bvnna moma ka hvchim 
atahla hi oke. 

20. Yohmi ka Chihowa, micha Piki yak osh holitopa na 
bilivt biliashke. Amen. 

21. Ubanumpa yimmi Klaist Chisvs ibai achufa vhleha 
ha hvsh aiokpvchashke. Itibapishi li vhleha hvt si apihvt 
maya kvt hvchi aiokpvchishke. 

22. Ubanumpa yimmi moma kvt pit hvchi aiokpuchi; 
mihma Sesa in chuka chufa yokak heto pit hvchi aiokpuchi 
fehnvshke. 

23. Pin Chitokaka Chisvs Klaist isht 1 kana yvt hvsh 
moyuma ka hvchi anukfoyukashke. Amen. 


y 


4 

HOLT WA aa 


CHOCH KOLOSSI 


A HIKIA HO I HOLISSOCHI TOK. 


CHAPTA I. 


Na yimmi ahlit maya pulla kak o Chihowa ya ai okpahanchi, 1: 9 
nan isht i kana anukfohkvt i shahlit mahaya he isht anumpohonli ; 
14 Klaist holitopa he isht anumpuli; 21 mihmvt nana ka Klaist vt 
im ataiyahli tok a im anoli. 


1. P AL, Chihowa nan ai ahni hatuk pulla mak o Chisvs 
Klaist im apostel sia, micha Timohlivs pitibapishi ita tuklo 
kvt, n 

2. Ubanumpa yimmi ahli vhleha, il itibapishi ahli Klaist 
a ibafoyuka Kolossi ai asha ka pit aiokpvchi kvt, Piki Chi- 
howa, micha Chitokaka Chisvs Klaist ita tuklo nan isht i 
kana, micha nan isht it i nanaiya ita tuklo mak osh hvchi 
anukfoyukashke, hvchim ahnishke. 

3. Chihowa, micha pin Chitokaka Chisvs Klaist Iki ya 
yak oke, im ahnit, vba isht e hvchi anumpohonli na bilia 
hoke: | 

4. Yohmi kvt Klaist Chisvs a hvsh 1 yimmi, micha vba- 
numpa yimmi vhleha ha hvsh į hullo ka e haklo ha yokvt, 

5. Ai okchaya bilia hvsh isha he vba hvch in tuyula pulla 
kak 0 e yohmishke; yummak oka vbanumpa ahli isht ai 
anumpa ho tikba kash hvsh haiyaklo tuk vt; 

6. Mihi yosh hvchim vla tuk ak inli chohmit, yakni mo- 
ma ka im aya cha, nan vnit waya kvt, nana ka hvsh haiya- 

klot, Chihowa nan isht i kana ahli hysh ithaiyana nitak atuk 
talyakla kvt, nan vnit hvsh waya kak inli ho chohmi hoke. 

7. Yvmmak ash inli ho Epaflas, tishu pi bika pi holitopa 
ya hvsh im ai ithvna tuk; yvmmak okvt Klaist im vbanum- 
pa isht vtta hvchim ahli mak oke: 

8. Yvmmak inli kak osh Shilombish a ibai achufut hysh 
it i hullo ka pim anoli tok. 

9. Yakohmi kak o nitak yvmma fehna ka e haiyaklo tuk 
taiyakla kvt, anumpa ilbvsha isht e huchi anumpohonli kvt 
il issa keyu, mihmvt hvchi hopoyuksa bieka, micha shilom- 
bish im ahalaia ka ithvnvt, Chihowa nan ai ahni ka hysh 
ithana ka isht hvchi alotowa he ak o, il ai ahni hoke: 

10. Micha nan toksvli achukma puta ka isht ai vni, micha 
Chihowa nan isht im ithana ya isht i shahlit isht ia hosh, 
Chitokaka ya ai im vlhpiesvt nana moma ka isht yukpali cha; 

11. Chihowa imi hlampko holitopa isht hlampko fehna 
hosh, nukchintot achunanchit, nan ilbvusha yot onvtuyula 
kia nuktaiyalut vlhpesa ahnit yukpa banot ; 

12. Ubanumpa yimmi yvt vba atohwikeli ai isha he vlh- 
pesa bosh ai asha ka ai il iba takla hi a pi ai atahli tok, Piki 
yumma yak oke hvsh im ai ahna he ak ọ, il ai ahni hoke ; 

13. Yvmmak okvt aiokhlili ka isht im ai ahli ya a pi'a 
hlakofichi mvt, anonti kanvllichit ilap Ushi holitopa im 
apehlichika ya pisht ona tuk oke ; 

14. Yummak 0 im issish isht vlbi ai okchaya, nan ai 
ashuchi isht kashofa mak o il eshi hoke: 

15. Yvmmvt Chihowa ya pisa he keyu ka hoyulba kvt, 
nana toba tok puta ka Uttahpi yoke. 

16. Yvmmak atuk mak 0 nana moma toba kvt nana vba 
alasha, micha yakni paknaka ai asha, nana ka pisa he, mi- 
cha nana ka ik peso ka he, miko yohmá, nan i shahli yok- 
ma, bochitoka yokma, nan vihtoka yokmá, aiena mikmvt 
nana moma kvt yvmmak atuk mak o toba kvt, yummak ash 
o m toba tok. 

17. Yohmi ka yvmmak ash osh nana moma ka in tikba 
yoke, mihma yvmmak ọ nana moma kvt a takala he atok vt 
ont al yomohmit isht ai it im vlhpesa hoke. 

18. Yohmi ka yvmmak osh chvch haknip a i noshkobo 
yoke: yummvt nana moma ka ai in tikbvt holitopa cha, al 
isht ia vmmona illi tuk osh falamvt tani vhleha ha im Ùt- 
tahpi yoke. 

19. Iki vt vlhpesa ahni kvt, yummak ash o nan isht ai 
vlhtaha yvt afoyuka he, ahm tok: 

20. Yohmi kvt ititaiyukhvna issish a hlatapa tok pulla ho 
iti nanaiyvichi ikbi cha, yvmmak pulla ho nana moma ka 
isht il ai į kanvcha hi vt ahni tok; yvmmak pulla ho nana 
yakni ai asha yokma, nana vba yakni alasha yokma, nana 
kvt yvmohmi hoke. 

21. Yohmi ka hvchishno vt tikba kamo ik ahalaio yosh 
nana ashvchi toksvlit hvchim anukfila isht in tanampi atuk 
kia, himak ano hvch il 1 kanvchi tuk oke, 

22. Ilap haknip nipi illi kak ọ himak ano hvch il i kanv- 
chi tuk; yvmohmi hosh nan ai ashvchi iksho, micha liteha 
a lapali iksho, micha anumpa nana kia hvchi onvtula he keyu 
ho ilap a itikba yg hvchi hilecha hi atok: 

23. Nan ai yimmika ya a kvllot nan anukfilli fitikvchi 
iksho, micha nana ka yohma he ahni, vbanumpa a takali 
yvmma hvsh haiyaklo ma, yummak ash ot okla moma shutik 
nuta alasha ka im anuhumpa tuk a hvch ik i filvmmo ka chi 
mak o, Pal sia hvt vbanumpa isht vtta toba li tuk osh ; 

24. Himak a hvchishno pulla kak o, nan isht a palummi 
puta kvt sai yukpa hoke; micha Klaist ai ilbvsha tok a sa 
haknip isht svlðvsha kvt ik ono kisha ka, haknip yvmmvt 
chvch pulla kak oka, isht alotolit isht mahaya li hoke. 

25. Hvchishno pulla ho Chihowa hvt nana ai ahnit vm 
apesa kvt, Chihowa im anumpa mominchit isht anumpuli la 
he akio vbanumpa isht vtta si atokli tok. 

26. Anumpa yvmmvt nitak bilia kash, micha hatak chash- 
po asha ka in luma hatok kia, himak ano vbanumpa yimmi 
puta ka im otvni yak oke. 

27. Yvmmak ash o Chihowa hot anumpa luma hatok 
ilvppak ash isht a holitopa chinto kvt Chentail ai itintakla 
otuni kvt kaniohmi ka im otunincha he ai ahni tok; yummvt 
Kjaist huchi anukfoyuka j wa isha he isht ai ahni yoke. 

28. Yvmma isht il anumpohonlit e hopoyuksa biekvt, ha- 
tak moma kvt ahah! ahna hi a il im ahbanchi mvt, hatak 
moma ka il ım abahanchi hoke ; yvmohmi hosh Chisvs Klaist 
pulla hatuk mak o hatak moma ka ai ahlichit e hilecha chi 
hatuk. 

29. Yvmmak a chi mak osh vno ak kia imi hlampko isht 
sa hlampkohonchi fehna kak o amosholit toksahanli li hoke. 


CHA PT AAT: 


Ai vihpiesa banot chvch a ai asha he i miha, 1: 8 hatak nan im anuk- 
fila, micha nana kyt Klaist a isht a hvch a filummicha hi okvno 
hvsh i filymma he anoli. 


Ja H UCHISHNO, micha Laotisea al asha, micha laua 
kvt kaniohmi hosh sa nashuka ya ik peso kisha puta ka 
anukfihinlit, isht svlbvsha fehna ka hvsh ithaiyana hi a hv- 
chim ahni lishke : | 

2. Yvmohmi ho chukvsh vt it 1 hullot itushekonompa 
hosh chukvsh vt hopohohlashke: yumohmi hosh ai yimmi 
ahli isht ai yukpa chinto ka ai ahlit ithana he, yohmi hosh 
Chihowa yvmmvt Iki, micha Klaist isht anumpa luma hatok 
ma otvnihincha he ak atok; 

3. Klaist ak o na hopoyuksa, micha nan ithana ita tuklo 
im isht ilaiyukpa moma kvt a luma hoke. 

4. Micha hatak nana kia anumpa isht yimmichi isht huchi 
haksicha hinla kak o ilvppa achi lishke. 

5. Haknip okvno isht ik saksho kia, shilombish okuno isht 
huch ibafoyukvt ai vlhpiesa hvsh yvmohmi, micha Klaist ai 
yimmi ka a kvllot hvsh hieli ka hvchi pihisa 1i kvt sai yukpa 
hoke. ; 

6. Yvmohmi ka Klaist Chisvs Chitokaka ya hvsh 1 yim- 
mi hatuk okvt, yumohmit hvsh iba nohowashke : 

7. Micha hakshish atobvt kvllot ontalaivt a hvchim ai 
vlbvchi tok mak o, ai yimmika a kvllot im ai vlhtaha feh- 
not, yak oke hvsh ai ahnashke. 

8. Ahah! hvsh ahnashke, keyukma hatak nana kia hatak 

im anumpa chashpo isht auehinchi iakaiya, micha yakni nan 
ai ithuna isht ia vmmona iakaiya cha, Klaist a ik iakaiyo yvt 
anumpa inla, micha anumpa isht haksichi aiena ka isht hvchi 
okpvnichi ná. 

9. Klaist ak osh Chihowa yvt akaniohmi ka isht alotowa 
kvt: 

10. Hochitoka, micha nan vihtoka puta 1 noshkoboka 
yummak 0 isht hvchim ai vlhtaha hoke: 

11. Yvmmak pulla ho hvchishno ak kia ibbak o hakshup 
isht tupa keyu ho hakshup isht hvchin tupa tok: yumohmi 
hosh Klaist hakshup tupa pulla ho haknip nan isht ashuchi 
yash naksika hvsh bohli tuk oke: 

12. Na baptismo ho hvsh iba hollopi tuk, Chihowa yut 
toksvlit yummvt illi tuk a falaminchit tanichi tok ak o, hvchi 
yimmi hosh yummak ash awant hvsh tani hoke. 

13. Yohmi kvt huchishno vt nana hvsh ai ashvchi isht 
illi, micha hvchi haknip hakshup ik tapo atuk a nana hvsh 
ai ashuchi puta ka hvchi kashofi cha, yvmmak ash iba tak- 
lvchit hvchi okchalinchi tuk oke : 

14. Nan isht vlhpisa ibbak isht holisso a kashofi tok, yvm- 
mvt pi sanali, micha pim ai vlhpiesa keyu hosh pi ai ititakla 
hikia tok a ishit kanchit, im ititaiyukhvna ya ahonvhlichi 
tok oke: 

15. Yvmma pulla ho hochitoka, micha isht im ai ahli 
puta aiena ka wehpulit, haiakvchit pisachit isht ai yukpa tok. 

16. Yvmohmi hoka hatak nana kia impa ak ok ma, nan 
ishko ak okmá, impa holitopa nitak ak okmá, hvshi talali ak 
okma, nitak hvllo puta ak okma, nana kia nan isht apesvt ik 
hvchi onocho kashke. 

17. Yvmmvt nana kvt vla he isht vlhpisa yoke: amba 
haknip okvto Klaist ak oke. 

18. Hatak nana kia ilap ahnit il akanlosechit, enchil vhle- 
ha ha aiokpvchit nana pisa chatuk keyu kvt, afvnalit haknip 
im anukfila isht ilefehnvchi, yvmohmit noshkoboka ya ha- 
bili keyu kvt, na hvsh asituba he tuk a, ik hvchim esho' 
kashke. 

19. Yvmmak o haknip moma itachakli, micha hakshish 

aiena kvt isht ai iti talakchit isht hlampkot, Chihowa hvt 
ahni ho tobvt ia hoke. 

20. Yohmi ka yakni ai ithvna isht ia vmmona aji filvm- 
mit, Klaist a hvsh ibai iHi tok okmvt, nanta katihmi ho 
yakni hvsh ibafoyuka chohmit, nan isht vlhpisa hatak vt ape- 
svt ithvnanchi ka hvsh i nutaka cho? 

21, 22. Ilvppa chohmi ka, Ish potoli na; vpvt ish pisa 
ná; ish pushohli na, moma kvt jeshi kvt okpula he bieka 
hoka. 

23. Nana yvmma puta hokvt hopoyuksa ahoba ho mvhli, 
ilap ahnit vba alokpuchit il akanlosechit hahnip a ilbvshali ; 
yohmi kia holitoblichi keyu, peh haknip ak ọ im achukmali 
hoke. 


CHAPTA III 


Pim anukfila nan isht hih il abni a kanima yo ila bohla hi a pim 
anoli, 1; 5 na liteha isht im anukfila puta ka illicha he vlhpesa ka 
i miha; 9 nan ahli anumpuli; 12 i kanvt nan iti nanaiyachi; 14 
vba isht talohovt isht 1 shahlit hvsh iti hlampkochashke; 18 hatak 
im choyo; 10 batak choyo im asha; 20 vlla, 21 iki 22, yuka alena 
kvt nan a kaniohma hi vlhpesa ka isht anumpuli. 


1. Y OHMI ka Klaist a hush iba tani tuk okmvt, Klaist 
vt a binili vba Chihowa ibbak isht impakimma nana ai asha 
kak o hysh hohoyashke. 

2. Hvchim anukñfila ha nana kvt vba ai asha kak o hvush 
onochi cha, nana kvt yakni paknaka ai asha kak ọ keyu 
kashke, 

3. Hvch illi; yohmi hosh hvchi okchaya yvt Klaist a iba 
lumvt Chihowa ya ibafoyuka hoke. 

4. Klaist yommvt il ai okchaya yosh halaka, yohmikma 
hvchishno ak kia a holitopa hosh yvmmak ash awant hvsh 
haiaka hi oke. 

5. Yumohmi ka hvchim i nana kvt yakni ai asha ka bvsh 
illihinchí; haui toba, chukvsh liteha, anushkunna atampa, 
haknip nan ahni okpulo, nana ahayuchi bunna atampa, asi, 
mvt na holbvt toba aiokpvchi yoke. 

6. Na yakohmi pulla kak ọ Chihowa nan isht 1 nukkilli 
vt nan ik im antio hatak puta ka onvtuyula hoke : 

7. Yvmma chohmi ka hvchishno ak kia chashpo ma hysh 
ibafoyuka kvt hvsh ai itvnowa tok. 

8. Yohmi tuk kia himak okvno hvchishno vt nokowa, 
nukhobela, 1 nukkilli, ik ahobalot anumpuli, anumpa isht 
hofahya, hvch itih ha akocha ilvppa moma kak kia hvsh 
kanchashke. 

9. Hvsh it 1 holabi ná, hatak sipokni ya shufit nana a 
kaniohmi chatuk puta ka hvsh kanchi cha; 

10. Hatak himona yo isht hvsh foyuka tuk okvt, yommak 
okvt nan ithana ka isht a himonvt, Ikbi tok a hoyulba hosh 
himonvt toba tok: 

11. Yvmmak oka Klik, micha Chu yo keyu, hakshup 
tupa, micha hakshup ik tapo yo keyu, Bvlbaha, micha okla 
nukshopa yo keyu, yuka, micha ik yuko yo keyu, amba 
Klaist vto nana moma ka im 1 shahli, micha moma ka ibafo- 
yuka hoke. l 

12. Yvmohmi hoka Chihowa im vlhtoka nan ashvchi 
iksho, holitopa hvchia hokvt hiahni, 1 kana, anukfila akan- 
losi, chukush yohbi, anukhobela svlahvt nuktaiyala aiena 
kak o hvsh foyukashke. 

13. Hatak kvna kia isht itachowa im ashakmvt, itin lumvt 
hvsh it i kashofashke; Klaist vt hvchi kashofi tok oka, 
yvmmak inli ho chohmit hvsh yvmohmashke. 

14. Micha ilvppa moma paknakachi kvt nan isht i hullo, 
yvmmak osh ai vlhtaha ai ahli ka isht iti talakchi yoka, isht 
hvsh foyukashke. 

15. Micha it i nanaiyvchi Chihowa a minti vt hvchi chu- 
kvsh a foyukvt nana hvchim apesashke, yvmmak a he ako 
haknip achufa hvsh toba chi hosh hvchi vlhtoka tok oke: 
micha yak oke, hvsh ahnashke. 

16. Klaist im anumpa hvt a chitot hvchi foyuka na isht 
a hvchi hopoyuksashke; vba isht taloa, micha shilombish 
imma isht taloa aiena ka isht it im abvchit, isht it i nukfoh- 
kit, nana aiokpahancha he hvchi chukvsh a foyukvt Chito- 
kaka ya hvsh in talohoashke. 

17. Micha anumpa hokmá, na kaniohmi hokmá, nana hoh 
kia hvsh yvmohmikmvt, Chitokaka Chisvs hochihifot yvm- 
mak atuk mak o Iki Chihowa ya yak oke im ai ahnit, 
mominchit hvsh yumihinchashke. 

18. Tekchi vhleha ma! Chitokaka im ai vlhpiesa mak o 
hvchi hatak a hvsh im ile nutakvchashke. 

19. I batak vhleha ma! hvchi tekchi a hvsh i hullashke; 
yohmi kvt chukush homit hvch ik 1 kvllo kashke. 

20. Ulla vhleha ma! nana moma ka hvch iki, micha hvch 
ishki ita tuklo ka, hvsh im antiashke ; ilvppak osh Chitokaka 
ya m ai achukma ahli yoka. 

21. Iki vhleha ma! hvchim vlla vhleha ha hysh nokowvchi 
ná; yohmikma im ai ahli la he keyu ahnit, chukvsh iella 
hinla yoba ká. 

22. Yuka vhleha ma! hvchi haknip i nahullo vhleha ha 
nana puta ka hvsh im antiashke; nishkin pisa toksvli hatak 
ak o yukpali chohmi keyu, chukvsh achufa ai apissali hosh 
Chihowa ya hvsh 1 nukshoyupashke. 

23. Yohmi kvt nan toksvli nana ho hvsh yvmihchikmvt, 
chukush ai ahlit Chitokaka pulla, micha hatak keyu ho 
hush 1 yvmihchashke. 

24. Chitokaka yak o ai isha he ai vlhpesa isht huchim 
vlhtoba he vt hvsh ithaiyanashke: Chitokaka Klaist ak o 
hvsh in toksahanli hokvt. 

25. Amba kvna hosh nan ik vihpeso yohmikmvt, nan ik 
vlhpeso yohmi tuk ak osh isht im vlhpisa hi oke: iti shah- 
sholichit kuna kia im anukfilli kvt iksho hoka. 


CHAPTA IV. 


Nan 1 shahli vt nana a kaniohma he vihpesa ka achi, 1. 2 Uba a 
sihihla bilia he im achi; 5 chwch ik ibafoko itanowa ka nan vihpesa 
biekvt im itvnohowa he; 10 nana ka i shahlit mahaya he ahnit im 
achi, 


1. I NAHULLO vhleha ma! hvchi yuka vhleha nan 
isht im vlhpesa, micha nan isht im itilaui aiena ka hvsh 

imashke; micha hvchishno ak kia hvchi shahli hvt vba 
yakni binili ka hvsh ithaiyanashke. 

2. Anumpa ilbvsha anumpohonlit, yummak ash 0 al 
okchvt yak oke hvsh ahanashke. 

3. Yohmi mak inlit Klaist im anumpa luma yatok, micha 
yvmma pulla kak o sa talakchi ak inli tuk vt isht anumpuli 
la he, okhissa ya Chihowa yvt pin tiwa hi a, isht hvsh an- 
umpohonli mak inlashke. 

4. Yvmohmi ho anumpuli la he vlhpesa hatuk vt, otunin- 
chi lashke. 

5. Kocha ai asha ka į hopoyuksvt itvnowvt, nitak ik hv- 
chi kvnio hosh nan isht hvsh il im ahantashke. 

6. Hvchim anumpa puta kvt Chihowa nan isht 1 kana ai 
ibafoyuka -biekvt hvpi ho isht yummashke; yohmi hosh 
kaniohmit hatak puta anumpa falama ka hvsh ima he vlh- 
pesa kvt hush ithaiyana hoke. 

7. Nana vma kaniohmi ka Tikikvs, ilvppvt itibapishili ho- 
litopa, micha vbanumpa isht vtta ai ahlit, micha tishu sa 
bika Chitokaka ibafoyuka yak osh hvchim anola chi hoke. 

8. Yvmmvt yvmohma chi kak o hvchi pila li tuk: yohmi 
ka nana hvchim a kaniohmi ka akostininchi cha, huchi chuk- 
vsh a hopohlula chi kak atuk ; 

9. Micha Onesimvs itibapishi li ai ahli holitopa, yvmmvt 
hvchishno ak inli ka aieninchit hvchi pila li hatuk. Yvmmak 
osh nana moma ilvppa a kaniohmi ka hvchim anola chi hoke. 

10. Alistakvs, svbai yuka yvt pit hvchi aiokpvchishke : 
micha Makvs, Banabas in tek ushi mvt pit hvchi alokpv- 
chishke; yvmmak oka isht anumpa vlhpisa ha hvsh ishi tuk 
vt hvchim onakma, hysh aiokpuchashke. 

11. Micha Chisvs, yummvt Chvstvs hohchifo hvt pit huchi 
alokpvchishke ; yakohmi kvt hakshup tupa yoke. Ilvppak 
illa hosh Chihowa im apehlichika a svba toksahanlı yosh 
nan isht sa hopohohla yatuk oke. 

12. Epaflas, yommvt hvchishno mak inli, Klaist in tishu 
hosh pit hvchi aiokpvchishke, micha Chihowa nan ai ahni 
moma ka a kvllot ai ahlit hvsh hikia hi a anumpa ilbvsha 
achunanchit isht hvchi anumpohonli bilia yoke. 

13. Hvchishno, micha Laotisea ai asha, micha Hielapolis 
ai asha aiena ka hvchi anukfihinli fehna ka im atokowa anoli 
sia hoke. 

14. Luk, alikchi holitopa, micha Temas, ita tuklo kvt pit 
hvchi aiokpvchishke. 

15. Itibapishi vhleha hvt Laotisea aiasha, micha Nimfas, 
micha in chuka chufa chvch ai asha aiena ka „Bit hvsh alok- 
pvchashke. 

16. Micha holisso ilvppa hvsh it im aAa anonti 
Laotisea chvch ak kia ai it anumpa hi a hvsh apesashke: 
mikmvt holisso Laotisea a minti ak kia hvsh it im anumpu- 
lashke. 

17. Micha Achippus a Chitokaka yak 0 vbanumpa isht 
al vtta ish im ai eshi tuk vt ahah! ahnitish ai ahlichashke, 
hvsh ım achashke. 

18. Uno subbak ak inli ho Pal sia hvt pit isht hvchi aiok- 
puchi lishke. Sa talakchi ka hvsh ithaiyanashke. Isht i 
kana yvt hvch anukfoyukashke. Amen. 

HOLISSO OMMONA PAL VT 


CHUCH HLESSALONIKA 


A HIKIA HO I HOLISSOCHI TOK. 


CHA P TAZ. 


Chvch Hlessalonika a hikia ka ithanvt vba isht anumpohonlit yak oke 
im ai ahni, 1; 5 mihmvt Chihowa anukfoyuka ahli ahnit į yimmi 
kot isht anumpuli. 


1. PAL, micha Silfanvs, micha Timohlivs aiena kvt 
Hlessalonian chvch Iki Chihowa, micha Chitokaka Chisvs 
Klaist ibafoyuka ya pit hvchi aiokpvchi kvt, Piki Chihowa 
micha Chitokaka Chisvs Klaist ita tuklo nan isht 1 kana, 
micha nan isht it 1 nanaiya ita tuklo kvt hvchi anukfoyuk- 
ashke hvchim ahnishke. 

2. Anumpa iibusha il anumpulikmvt, e hvchi anohonlit, 
Chihowa ya yak oke hvsh moma ka isht e hvchim ahani 
hoke; 

3. Pin Chitokaka Chisvs Klaist ibafoyukvt na hvchi yim- 
mi kvt na hvsh yvmihchi, micha na hysh i hullo aiena kvt 
na hvsh toksahanli, micha ai okchaya pisa he ahnit nuktai- 
yalut hvsh achunanchi aiena ka Chihowa Piki itikba ya 
ithaiyanvt e bilia hoke : 

4. Micha itibapishi li vhleha ma! Chihowa i holitopvt 
im ai vlhtoka hvchia ka il ithaiyana kak oke. 

5. Pim vbanumpa hvt anumpa illa hosh hvchim aya tok 
keyu, amba nan isht ai ahli, micha Shilombish Holitopa ai 

itibafoyuka alena na na hvchi yimmi febna tok: yumohmit 
huchishno ak atuk mak o kaniohmit hvchi takla il aya tok 2 
hvsh ithaiyana ak mli hoka. 

6. Yvmohmi cha nan isht ai ilbvsha lawa kia, Shilombish 
Holitopa ai yukpvt vbanumpa ha hvsh aiokpvchi cha, pish- 
no, micha Chitokaka ya ım antia hvsh toba tuk oke: 

7. Yvmobmi hokvt na yimmi moma Masetonia, micha 
Akaja aiena ai asha kvt im ai ithvnvt iakaiya hi o bvchia 
hoke. 

8. Hvchishno ak o mwhli ho Chitokaka im anumpa an- 
noa kvt Masetonia, micha Akaia ak bano keyu, amba kani- 
ma moma kak kia, Chihowa hvsh 1 yimmi kvt annovshke ; 
yohmi ka pishno vt nana il acha he vlhpesa keyu hoke. 

9. Micha yvmma chohmi puta kak osh pi anoli kvt, 
kaniohmit e hvch iba chukowa tok; micha kaniohmit Chi- 
howa ahli okchaya ya hvsh im antia chi hosh, na holba ya 
1 filummit Chihowa hvsh im ona tuk a anoli hoke. 

10. Yohmi cha Ushi Chisvs vt illi tuk a falaminchit tani- 
chi tok a, mihi yosh vba yakni minta chi ka hvsh hohoyo 
ka, yvmmak osh nan isht 1 nukkilli minti ka pi ahlakofichi 
tok mak oke. 


CHAPTA II. 


'Vbanumpa hvt kaniohmit Hlessalonika ya ai anuhumpa ma, kanioh- 
mit okla aiokpvychi tok a anoli, 1; 18 pisa ka bunna fehna, yohmi 
kia nana hosh kaniohmi kak o ik im ono kyt anoli. 


1. [TIBAPISHI li vhleha ma! hvchishno ak kia kanioh- 
mit e hvch iba chukowa ma, yvmmvt pilla tok keyu ka, 
hvsh itbaiyana hoka: 

2. Yohmi ka tikba ka pilbvsha, micha Filippi okla hvt pi 
hofahyali aiena tok a hvsh ithaiyanvshke; yohmi ha ya pin 
Chihowa pulla ho a nukwaya keyut, achunanchit a lushum- 
mit vbanumpa ha isht e hvchim anumpohonli tok. 

3. Ubanumpa isht e hvchim anumpohonli kvt, anumpa 
yoshubli, micha chukvsh litehli, micha i kostinit haksichi 
atok keyu hoka ; 

4. Amba Chihowa ak osh vihpesa ahnit vbanumpa ha 
pibbak fohki tok oka, yvmohmit il anumpuli hoke: hatak 
ak o e yukpali keyu, amba Chihowa pi chukvsh a pisa yak 
oke. 

5. Micha nitak nan ash o na fehnvchit il anumpuli tuk 
keyu, nan isht ahayuchi bvnna hosh, nan il ilahobi ha tuk 
keyu ka hvsh ithana hoke: Chihowa mvt pisa yoke. 

6. Micha hatak ak o a holitopa e hoyo tuk keyu, hv- 
chishno, micha inla yak oh kia tok keyu, Klaist im apostel 
pia hvt hvchi wekit na hvch im a hoyocha he vlhpesa kia, 
e yvmohmi tuk keyu. 

7, Amba huchi takla il ashwa mvt, ik kvllot, vila ilaueli 
vt ipetut hofantichi chatuk a e chohmi tuk oke : 

8. Yvmohmi høsh hiahnit e hvchi palata fehna hokvt, 
vlhpesa ahnit Chihowa im anumpa ak bano keyu, amba 
pimi shilombish ak kia aieninchit e hvch ima hinla tuk, 
hvsh pi holitopa fehna hoka. 

9. Itibapishi li vhleha ma! toksahanlit hoyvblit pilbvsha 
tok a hush ithana hoke; achvfona kia e hvchi weka chi 
keyu kvt, ninak, micha nitak, aiena ka toksahanlit Chihowa 
im anumpa ha isht e hvchim anumpohonli tok. 

10. Hvchishno, micha Chihowa ak kia kaniohmit chukvsh 
kashofvt ai vlhpiesa, micha anumpa onvtula he iksho ho na 
yimmi vhleha hvchia ha hvchi takla il ashwa tok a atokolit 
pi anoli hvchia hoke. 

11. Atohnochit, micha hopohlulit iki yosh im vlla im 
anumpuli ak inli ho e chohmi tuk a hvsh ithaiyana, 

12. Yohmi hokvt vba apehlichika holitopa ya hvsh esha 
. chi ka, Chihowa, yvmmak osh hvchi hoyo tuk a, hvsh im ai 
ahla he ak atuk. 

13. Chihowa im anumpa ha hvsh pi haponaklo mvt, 
im anumpa nana ho chohmichit hvsh ishi keyu kvt, amba 
ai ahli hoka, Chihowa im anumpa hoke, yvmmvt na yimmi 
hvchia puta ka ai ahlt hvchi atahli tuk ilvppa pulla aiena 
kak o Chihowa ya yak oke il im ahni kvt, il issa keyu hoke. 

14. Itibapishi li vhleha ma! hvchishno vt Chihowa in 
chuch puta Klaist ibafoyuka hosh Chutea aiasha ka, lakai- 

ya hvsh toba tuk oke; hvchishno ak kia Chu okla hvt 
yumihchi tok a, hvchim okla hvt chohmichit hvch ilbvshali 
tok oka: 

15. Yvmmvt Chitokaka, micha ilap i hopaii puta atuk ak 
kia vbi tok osh, pishno ma pilbvshali tuk oke: mihmvt 
Chihowa yo yukpali keyu mvt, hatak moma ka im inla 
hoke : 

16. Ilim anumpuli na Chentail vt okchaya chi ka pim 
alummi hoke; ilap nan ashvchi alotola chi kak osh yumoh- 
mi bilia chatuk okvt, nan isht i nukkilli vt onvtula kvt ont 
im ai okluha hoke. 

17. Yohmi ka itibapishi li vhleha ma! nitak ik hopako 
ka nashuka yokvno hvchi filummichit pi ai ishi tuk, chukush 
ak okuno keyu, yumohmi ho isht i shahli fehnvt hvchi na- 
shuka ya pisa pi bvnna fehna tuk oke. 

18. Yvmohmi kak osh himonna, micha a tukla foka ka e 
hvchim ona he, Pal fehna sia hot vm anukfila tuk; yohmi 
tuk kia Setan vt pi ataklvmmi tok. 

19. Yohmi ka nanta hak o il isha he il ahni ho? nanta 
hak o isht pi aiyukpa yo? nanta kak osh pim iachuka isht 
pi ayukpa yo? Pm Chitokaka Chisvs Klaist vt vlakma 
itikba ya hvchishno yak a he keyu ? 

20. Hvchishno ak o isht pi a holitopa, micha isht pi ai- 
yukpa yoka. 


CHAPTA III. 


Timohli 2 pit i pila kvt Tlessalonian a i hullo; micha nan ai vhipiesa 
ho okla yvmohmi ka isht yukpa kvt, otuninchi hatok, 1; 10 wba 
isht anumpohonli, micha im ona hi a ahni fehna aiena. 


1. Y UMOHMI hoka pi nuktaiyala he keyu kit taha 
mvt, Ahlens a pishno bano hosh il ashwa he vihpesa il 
ahni tok. 

2. Micha Timohlivs, pitibapishi, Chihowa nan isht im 
vtta, Klaist im vbanumpa a piba toksuli, vt huchi ai yimmi 
ka ya a hvchi hlampkohonchit hvchi hopohlvla chi ho, e 
pila tuk oke: 

3. Yohmi na hatak kuvuna kia nan ai ilbvsha yakohmi ka 
isht ik a shanaiowo kashke; huchishno ak kia yakohma hi 
vt isht pim vihpisa tok a bush ithanvshke. 

4. Hvchi takla il ashwa mvhli mvt, nan isht-ilbvsha ya e 
pisa hi vt tikbanli huchim anoli tok fehna kpt ant ai yumoh- 
mi tuk a, hvsh ithaiyanvshke. | 

5. Yakohmi kak o sa nuktaiyala he keyu ia taha mvt, na 
nukpvlichi vt kaniohmit haksichi tuk yoba ká, yohmi na e 
toksvli tuk vt peh pilla ná, ahni li hosh, hvchi ai yimmi ka 
akostininchi la chi hosh pila li tuk oke. 

6. Yvmohmi tuk kia himak vno Timohlivs vt hvchi a 
kohchvt pim vla cha, a hvchi ai yimmi, micha hush iti hullo 
annoa achukma ka isht pim vla, mihma hvsh p? ithaiyana a 
bilia, huchi pisa pi bunna ka, hvchishno mvt pi pisa hvchi 
bunna fehna ak inli tuk a, e haklo tuk oke. 

7. Yumohmi kvt itibapishi li vhleha ma! a pilbusha pu- 
tot nana kvt pim atukonofa kia a hvchi yimmi ka pulla kak 
0 isht pi a hopohla tuk oke. 

8. Chitokaka ya ibafoyuka kvllot hvsh hielikma, himak a 
pi okchaya mak okvt. 

9. Huchishno pulla kak o pin Chihowa itikba ya na 
yukpa puta isht pi aiyukpa kvt, yak oke ahni katioh- 
mi ho hvchishno pulla kak o anonti Chihowa ya il ima 
hinila ? 

10. Ninak, micha nitak moma anumpa ilbvsha achunan- 
chit il asihihla kvt, yvmmvt hvchi nashuka ya e pisa cha, 
na hvchi yimmika yvt nan ik al ono ketuk a il ai ahlicha he 
ak oke. 

11. Yohmi ka Chihowa ilap vt Piki, micha pin Chitokaka 
Chisvs Klaist vt il atia chi ka apissvlichit pisht hvchim 
onashke. 

12. Micha Chitokaka yvt hush iti hullo ka i shahlit isht 
ia, micha hatak moma hvsh i hullo ka i shahlit isht ia, a 
chinto ka hvchim ahnashke; pishno e hvchi hullo ka hvsh 
chohmashke : 

13. Yvmohmi ho pin Chitokaka Chisvs Klaist vt vba- 
numpa yimmi puta pehliechit vlakma, nan ashvchi ikshot, 

anumpa hvchi onvtula keyut, Chihowa, Piki mak o itikba 
ya hvsh hiela hi o, mihi yosh huchi chukvsh a hlampkohon- 
chashke. 

CHAPTA IV. 


Chihowa anukfoyuka kvt i shahlit mahaya hi a atohnohonchi, 1; 9 iti 
hullo, 11 nuktanlvt ilap nan isht ai vtta he tok akbano ihi ahni ; 
14 illit falamvt tani, mikmvt anonti Klaist vt minta hi a isht anum- 
puli. 


1. Y UMOHMI ka anonti itibapishi li vhleha ma! Chito- 
kaka Chisvs puyulla họ -isht e hvchim anumpohonli kvt, 
yvmmvt kaniohmit ayvt Chihowa ya hvsh yukpala hi osh 
hvsh pi a haponaklo tok vt, yvmobmit chitot isht i shahli 
fehnvt hvsh mahaya he ak o e hvchim asilhhvshke. 

2. Chitokaka Chisvs pulla ho anumpa vihpisa nana ho e 
hvch ima tok a hvsh ithaiyana hokvt. 

3. Nan ashvchi ik hvchim iksho ilvppak osh Chihowa im 
anukfila hoka, yommvt na haui hvchik ahalaio ka he; 

4. Micha hvsh moyuma kvt nan ashvchi iksho, micha ho- 
litobli hosh, kaniohmit im ai vlhto ya iesha he vt ithana hi 
ak oke. 

5. Haknip nan ai ahni isht haui toba keyu hosh, Chentail 
vt Chihowa ik ithano ka ik chohmo kashke: 

6. Hatak nana kia atablit itibapishi ha nana hoh kia ik 
haksecho kashke; Chitokaka yvt yvmma chohmi ka im 
apesvt na hotopa onocha he oka, yumma chashpo ma ahah! 
hvsh im ahna he, atokolit e huchim anoli tok. . 

T. Chihowa yvt a liteha yo a pi atokoli tok keyu, amba 
nan il ai ashvchi iksho ka hi ak atuk oke. 

8. Yvmohmi ka kvna kia shitilemakmvt, hatak o shitile- 
ma keyu, amba Chihowa yvmmvt ilap Shilombish Holitopa 
ya pima tok ak oke. 

9. Amba itibapishi it 1 hulla he imma hokvno isht hvchi 
holissochi la bi a hvsh ahna he keyu: hvchishno ak inli hosh 
it i hulla hi okvto Chihowa yak o hvsh im ai ithvna tuk oka. 

10. Yohmi kvt il itibapishi moma Masetonia moma ai asha 
ka hvsh 1 yumohmi mvhli hoke: yohmi kia il itibapishi vhle- 

ha ma! isht 1 shahlit hush mahaya hi ak ọ e hvchim asilh- 
hvshke. 

11. Micha na fehna ahnit nuktaiyalvt, nana ilap isht ai 
vtta he bieka ho yvmihchi, micha ilap ibbak ak inli ho isht 
toksahanla hi ilvppak ọ e hvchim apesa tok ak oke: 

12. Yvmohmi hosh kocha asha ka ai vihpiesa ho hvsh i 
yvmohmi cha, nana kia ik hvch im ono kvt iksho kashke. 

13. Yohmi kia itibapishi li vhleha ma! nusi vhleha ak 
okvno hvch ik im ithano ka he ahni li keyu, inla yvt nana ai 
okchaya pisa he ik ahno yo, chohmit ik hvchi nukhaklo ka 
he ak oke. 

14. Chisus vt illi tuk osh falamvt tani tok a pi yimmi 
hokma, yvmmak mli ho chohmit kuna hosh Chisvs a ibafoy- 
ukvt nusi tok okvno Chihowa hvt iba tanicha hi oka. 

15. Uhihowa im anumpa pulla ho ilvppa e hvchim achi 
hoka, yummvt Chisvs vt vlakma, pishno vt pi okchayvt il 
asha tuk vt, nusi tok a 1l in tikba he keyu hoke. 

16. Chitokaka yvt ilap ak inli hosh na shakapa, enchil i 
miko im anumpa ola, micha Chihowa im isht pufa chinto 
ohonla ho a pehliechit vba mintit vla hi oka; mikma Klaist 
a ibafoyukvt illi tuk vt tikba tana hi oke. 

17. Yohmi mak inli ho pi okchayvt il asha kvt, hoshonti 
ataya shutik takla Chitokaka ya il ai afama chi ka, yvmmak 
ash aieninchit pisht ia hi oke: yumohmi ho Chitokaka takla 
ya il asha na bilia hi oke. 

18. Yvmohmi hoka, anumpa sipna puta kak o isht hvsh 
it i hopohlahanlashke. 


CHAPTA YV. 


Nan: vhlpisa chinto nitak a kaniohmit Klaist vt vla be anoli, 1; 12 
nan im abvchi, micha nana ka achukma he bano ho ahnit, apesa- 
hanchi puta ka holitobla he i miha; mihmvt nan inla isht ai im 
anukfila he vhlpesa ka aieninchit. achi. 


1. Y OHMI kia itibapishi li vhleha ma! himak a pilla ni- 
tak nan a kaniohma he puta imma hokvno isht hvchi holis- 
sochi la hi a hvsh ahna he keyushke. 

2. Chitokaka 1 nitak vt hukopa yosh ninak o aya ho 
chohmit vla hi okvno, hvchishno ak mli kvt hysh ithana feh- 
na hoka. j 

3. Achukma bieka, tvnvp vt iksho, okla ahanchikma, yoh- 
mikmak o yohma chi ik ahno takla ho na palvmmi kvt onv- 
tula kvt, ohoyo vlla esha chi kvt nukhumi ka chiyuhma hi 
oka; mikma hlakofa he keyu hoke. 

4. Yohmi kia itibapishi li vhleha ma! hukopa yo chohmit 
nitak yummvt hvchi sakka chi ka, ai okhlilika yo hvsh aya 
keyushke. 

5. Hush moma kyt atohwikeli ka im vlla hvchia, micha 
nitak im vila hvchia hoke; ninak, micha ai okhlileka yo pia 
keyu hoke. 

6. Yvmohmi ka inla yo chohmit ik hvpi nuso kashke; 
amba okchvt ahah ! il ahnashke. 

7. Kuna hosh usi hokvto ninak ak o nusi; mikma nan 
ishkot haksi hokvto ninak ak o haksi hoka. 

8. Amba nitak o pia hokvto ahah! ahnit, na yimmi ikki- 
shi alata, micha nan i hullo ma isht hush foyuka, micha 
noshkobo isht ompoholmo ai okchaya pisa he ahni yą il 
ieshashke. 

9. Chihowa yvt ai i nukkilli yo a pim apesa tok keyu, 
amba pin Chitokaka Chisvs Klaist pulla ho ai okchaya il 
isha chi hatok oka. 

10. Yvmmvt pi vlhtobvt illi tok, yohmi ka pi okcha hok- 
má, pi nusi hokmá, nana kia iba takla il ahanta hi atok. 

11. Yvmohmi hoka hvsh yumohmi ak inh hatuk vt, it 
im anumpulit iti hopohlahanlit, hush iti hlampkohonchashke. 

12. Micha itibapishi li vhleha ma! hvchin toksahanlit, 
Chitokaka pulla ho hvchi pehliechit, ahah! hvsh ahna he 
hvchi anukfohki ya, hvsh ithaiyana he; 

13. Micha toksahanli pulla kak o holitoblit hvsh im anuk- 
filli fehna hi a e hvchim asilhhushke. Micha hvchishno 
bika hvsh it 1 kanashke. 

14. Yohmi ka itibapishi li vhleha ma! ilapunla yvt isht 
im ahleka hinla ka hvsh im anoli, chukvsh ielli ma hvsh 
hopohlahanlit, chukush ik hlampko hvsh hlampkohonchit, 

hatak puta ka chukush isht hvsh i nuktaiyala he ak o e 
hvchi nukfohkishke. 

15. Yohmi ka hvsh ahni na kvna kia nana ik achukmo 
ka nana ik achukmo mak inli ho hatak nana kia ik į yvmihcho 
kashke; amba huchishno ak mli, micha hatak puta ka isht 
im achukma kak o hvsh iakaiya na biliashke. 

16. Hvchi yukpa na biliashke. 

17. Anumpa ilbvsha hvsh anumpuli kvt hvch ik isso 
kashke. 

18. Nana puta ka yak oke, hvsh ai ahnashke; Klaist 
Chisus pulla kak o Chihowa hvt ilvppa hvchim ai ahni hoka. 

19. Shilombish a hvsh mosholichi na. 

20. Shilombish anukfoyukvt anumpuli ka hvsh shitilema 
na 

21. Nana moma ka imomaka hvsh pisashke; nana kvt 
achukma ka kvllochit hysh ieshashke. 

22. Nana ik achukmo ahomba moma ka ik hvchi ahalaio 
kashke. : 

23. Mikma it į nanaiya yvt a mihinti Chihowa ak inli 
hosh ai okluhvchit hvchi kashofashke; micha Chihowa ya 
im asihihla li kvt, hvchi shilombish, micha hvchim anukfila, 
micha hvchi haknip aiena kvt anumpa onvtula ikshochit 
hvchi ieshit, pin Chitokaka Chisvs Klaist vt ai vla hi a hvch 
isht onakbano ai ahni lishke. 

24. Nana miha kvt ai alilichi yosh hvchi hoyo kvt, yvm- 
myt yvmihcha chi ak inli hoke. 

25. Itibapishi li vhleha ma! anumpa ilbvsha isht hush pi 
anumpohonlashke. 

26. Hvsh itibapishi puta ka suksowa holitopa yo isht 
hvsh al okpvchashke. 

27. Chitokaka pulla ho holisso ilvppa il itibapishi holi- 
topa vhleha ha hvsh im it anumpohonla he ak o hvchi miha 
lishké. 

g8. Pin Chitokaka Chisvs Klaist nan isht i kana yot 


bvchi anukfoyukashke. Amen, 
41 

CHVUCH HLESSALONIKA 


A HIKIA HO I HOLISSOCHI TOK., 


< CHAPTA 'I 


Hlessalonian okla hvt vbanumpa anukfohka ai abli ahnit, yimmit 
miha, 1; 7 nan į pvlammit maya ka vba afoha he isht hopohla- 
hanli; mibmvt nana kvt isht ai vhlpiesa ho nan vihpisa pvlammi 
kvt i nukkilli vhleha ha onvtuyula he isht miba. 


1. PAL, micha Silfanvs, micha Timohlivs pia hut Chvch 
Hlessalonika a hikia Piki Chihowa, micha Chitokaka Chisvs 
Klaist ibafoyuka ka pit il aiokpvchi kvt, 

2. Piki Chihowa, micha Chitokaka Chisvs Klaist ita 
tuklo nan isht 1 kana, micha isht it 1 nanaiya ita tuklo kvt 
hvchi anukfoyukashke, e hvch im ahnishke. 

3. Hvchi ai yimmi ka yvt chitot isht i shahli fehna, micha 
hvsh moma kvt hush it i hullo kvt laua fehna hoka, itiba- 
pishi li vhleha ma! isht ai vlhpiesa ho hvchishno pulla kak 
0 Chihowa ya yak oke il im ai ahni na bilia hi atuk oke: 

4. Yvmohmi kvt pishno vt ai ilbvsha, micha na palummi 
puta aiena kvt hvchi onvtuyula kvt, hvchi nuktaiyalvt, na 
huchi yimmi kak o, Chihowa in chvch puta ka a hvchi 
anolit isht e hvch ilauata hoke. 

5. Yvmmak okvt Chihowa hvt ai vlhpiesa apesvt onochi 
ka isht otvni, yohmi ho Chibowa im apehlchi ka ya hvsh 
isha he vlhpiesa ka hvchi ahna hi atok, yvmmak a he mak 
o hvch ilbaiyvsha hoka. 

6. Chihowa hvt hvch ilbushali ya į falaminchit na pa- 
Jummi ho onocha hi vt vihpesa; 

7. Micha hvchishno vt hvch ilbusha kvt, hush pibafoha 
hi a huchim ahna hi vt vlhpesa hoka, nitak yvmma fehna 
Chitokaka Chisvs vt enchil hlampko puta ka il ai eshit, 

8. Uba mintit luak libbi biekvt haliakvt, Chihowa ik 
ithano, micha Chitokaka Chisvs Klaist im vbanumpa ik im 
antio aiena ka isha he vlhpesa mak o im apesvt onochikma ; 

9. Yummak okvt Chitokaka, micha nan isht im ai ahli 
holitopa itikba ai i filvmmit na palvmmi a bilia isht im vlh- 
tobvt ilbvsha he; 

10. Yummak okvt vla cha, vbanumpa yimmi puta ka 
isht a holitopa he, mikma 1 yimmi puta kvt okokko! ahnit 
aiokpahancha he nitak yummak ok mak o yakohma he, ato- 
kolit il anoli tok a hvchi yimmi tok oka. 

11. Yvmohmi hoka anumpa ilbvsha isht e huchim anum- 
pohonli na bilia kvt, pin Chihowa yvt nan isht ilaiyukpa 
ilvppak ash hvsh isha hi a vlhpesa hvchi ahni cha, ilap nan 
isht i kana aiokpancha he achukma moma, micha ai yimmi 
a toksvli nan isht im ai ahli alena ka isht hvcehim atahli hok- 
bano il ai ahni hoke. | 

12. Yvmohmi ka pin Chitokaka Chisvs Klaist hohchifo 
hut, huchi a holitopakma, pin Chihowa, micha Chitokaka 
Chisvs Klaist nan isht į kana pulla ho yvmmak ash huchi a 
holitopashke. 


CHAPTA II. 


Nan ai ahli ya a kvllot iesha hi a i miha; nan ai ahli laua kvt ai i 
filumma he, mikma Klaist i sanali vt Chitokaka yvt ik lo kisha 
ka, otaiyana hi a anol;15 vba isht animpobonli. 


1. Y OHMI ka itibapishi li vhleha ma! pin Chitokaka 
Chisvs Klaist vt vla he, micha il im itvnaha he ak o isht e 
hvchim asilhhvshke. 

2. Yohmi ka chekosi, shilombish -tikbanli anoli yokmá, 
vbanumpa tosholi yokmá, pi holisso hak okmá, nana hoh 

kia Klaist 1 nitak vt auet olanlosi hvchi chohmit, huchim 
anukfila hvt ik shanaiowot ik huchi komunto kashke. 

3. Hatak nana kia kaniohmit ik hvchi haksecho kashke: 
vbanumpa ha 1 filummit ik asho kisha, micha nan okpvni 
ushi, hatak nan ashuchi yvmmvt ik hajako kisha ka, nitak 
yummvt vla he keyu. | 

4. Yvmmak okvt Chihowa hohchifo, micha 1 shahli ikbit 
aiokpuchi puta ka 1 sanalit ile chabvchit, il 1 shahlichi yoke: 
yohmi hosh yvmmvt Chihowa chohmit, Chihowa in tempel 
a binilit, Chihowa ile mihvt ile haiakuchi hoke. 

5. Hvchi takla anta li moma mvt, ilvppa puta ka hvchim 
anoli h tok a huch ik ithaiyano ho? 

6. Yohmi ka himak ano nitak vt im vlhpiesakmvt otuna 
hi a, nana hosh halvili ka, hvsh ithaiyanvshke. 

7. Na luma chito ik vlhpeso yvt tobvt isht ia mashko 
hoke: himak a halvlli kvt halahanla chi; atuk 0 yvmmak 
ash o ishit 1 kanvllichik mak a hi oke. 

8. Mikma yohmikmak ọ nan ashvchi yummak ash ot otv- 
na hi oke; yvmmak oka Chitokaka yvt itih ilhfiopak isht 
iHicha he, micha shohpakali hosh ant haiakakmvt, yummak 
ash o akshocha hi oke. 

9, 10. Yvmmak okvt Setan nan akaniohmi yo lakaiya kvt, 
nan isht im ai ahli, nan isht atokowa puta, micha na holabi 
isht nukhlakancha, mikmvt nan ik vlhpeso isht yoshubli aie- 
na ho il ai ishit illi na bila he puta ai itin takla ya ayvt 
otaiyani yummak a he oke; okchaya hi atuk kia vbanumpa 
ahlika ya holitoblit ik yimmo tok okut. 

11. Mikma yakohmi kak ọ Chihowa yvt nan isht a yosli- 
uba kullo kvt ik onvtula im ahni na na-holabi kia i yimma he: 

12. Yvmohmi pulla hosh anumpa ahli ik yimmo hosh, 
amba nan ik vlhpeso aiokpanchi tuk vt momvt nan im vłh- 
pisvt na hotopa hi atok. 

13. Yohmi kia itibapishi li Chitokaka i holitopa huchia 
ma! hvchishno pulla kak ọ Chihowa ya yak oke il im alah- 
nit bilia he vlhpesa hoke. Shilombish isbt a kashofa, mi- 
cha anumpa ahli yimmi pulla hosh hvchi okchaya he ai vm- 
mona ka hvchi atokoli tok oke : 

14. Yvmmak a hi o pin Chitokaka Chisvs Klaist isht a 
holitopa ya hvsh isha hi a, yummak ash ot pim vbanumpa 
isht buchi hohoyo tok oke. 

15. Yumohmi hoka itibapishi li vhleha ma! kvllot hush 
hielashke, micha anumpa vlhpisa puta vbanumpa toshowa 
hokmá, keyukmvt pi holisso hokmá, nana ho hvsh ai ithv- 
na tuk vt hvsh ieshashke. 

16. Mikma pin Chitokaka Chisvs Klaist ilap inli, micha 
Piki Chihowa, yvmmvt pi hullo, micha nan isht į kana pulla 
hosh chukvsh isht a nuktaiyala bilia, micha nana isha he 
ahni achukma ya pihima tok vt, 

17. Hvchi chukvsh a hopohlvli cha, anonti anumpa 
achukma puta, micha nan toksvli achukma alena ka isht a 
huchi hlampkohonchashke. 


CHAPTA III. 


Uba isht anumpohonla hi a im a sihlha, 1; 6 nan ai vlhpiesa ik shana- 
iowo ka he į miha; nan in takobi, micha nan ik vlhpeso aiena ka 
ik ai itapeho ka he, 16 isht aiyopichi kvt vba asihlha. 


1. [SHTAIYOPI ka itibapishi li vhleha ma! anumpa 
ilbvsha isht hvsh pi anumpohonli na Chitokaka im anumpa 
yvt mvlihinlit ayvt, holitopa kvt, hvchim ai yvmohmi kak 
inli ho chohmashke : 

2. Yohmi ho hatak ik vlhpeso, micha hatak nan ashvchi 
atampa alena ka il 1 hlakofa he ak o, hatak moma kvt ai 

yimmi ka ishi keyu hoka. 
| 3. Yohmi kia Chitokaka yvt na mihvt ai ahlichi, yommak 
osh hvchi hlampkochi cha, nan okpulo ya hvchi a filummi- 
chit hvch iesha hi oke. 

4. Micha hvchishno pulla hokvno Chitokaka ya isht il 
anukchieto kvt, nana e hvchim apesa tok a hvsh yvmihchi 
kvt, anonti hvsh yumihmcha chi mak oke. 

5. Mikma Chitokaka yvt hvchi chukvsh a apissvlechi na 
Chihowa ya hvsh 1 hullo, Klaist atok a chiyuhmit nuktaiya- 
lyt hvsh achunanchashke. 

6. Yohmi ka itibapishi li vhleha ma! pin Chitokaka Chi- 
sus Klaist a hochihifot isht e hvchim apesa kvt, itibapishi 
kuna hosh ai vlhpesa keyu ho aya, 'micha anumpa vlhpisa 
pim ai ishi tok ak keyu hokvno, hvsh 1 filvmmashke. 

7. Hvchishno ak inli kia kaniohmit hvsh pi ahobacha he 
vlhpesa kvt hvsh ithanvshke: hvchi takla il ashwa mvt, ai 
vlhpėsa keyu ka a pi yumohmi tok keyu: 

8. Micha pila katak inla 1 pvska e pa tok keyu, amba ni- 
nak, micha nitak moma ka toksvlit, hoyublit pi palummi 
tok, yvmmvt hvsh kanima kia nana kvt ik hvchi kvnio ka chi 
kak atok. 

9. Yohmi kvt e yvmohma he vlhpesa keyu nana tok 
keyu: amba hvsh piakaiya hi o e hvchim ile haiakvchi ha- 
tuk oke. 

10. Hvchi takla il ashwa mvt kvna-kia toksvla he keyuk- 
mvt impa he vihpesa keyu, ilvppak oka e hvchim apesa tok. 

11. Kanmı kvt hvchi takla ai vihpesa keyut aya mvt, 
toksula he keyu kvmohmit, nan isht ahalaia keyu kia isht 
vttvt fullokahanchi ka e haklo hoka. 

12. Yvmma chohmi puta kvt nuktanlvt ahanlvt, toksvlit, 
ilap 1 pvska vpa he ak o im apesvt, pin Chitokaka Chisus 
Klaist puyulla mak o il in tonohonchishke. 

13. Yohmi kia itibapishi li vhleha ma! nana achukma ka 
hvsh yvmohmi kvt ik hvch in takobokashke. 

14. Micha hatak nana hosh pim anumpa holisso ilvppa ik 
im antiokma, yohmi hvsh ahni cha, takla hvch ik ayo ki ho- 
fahyashke. 

15. Yohmi kia hvchin` tvnvp o ahnit hvchik anukfillo 
hosh, amba itibapishi ha chohmichit nana hvsh i mihashke. 

16. Chitokaka it 1 nanaiyvchi ilap ak osh ik kaniohmi kia 
isht it 1 nanaiya ya hvch ima na biliashke. Chitokaka yvt 
hvsh moma ka hvch ibafoyukashke. 

17. Pal sia hvt svbbak fehna ho isht hvchi aiokpvchi li 
ka, yvmmvt a holisso puta ka isht ithuna mak oke: yakoh- 
mi ho holissochi hshke. 

18. Chitokaka Chisvs Klaist nan isht į kana yvt hush 
moyuma ka hvchi anukfoyukashke. Amen. 

HOLISSO VMMONA PAL VT 


TIMOHLI YA 


I HOLISSOCHI TOK. 


CHAPTA I, 


Timohli a >it aiokpvchi, mihmvt nana ka isht atokoli tok vt isht i 
mihiha, 1; 5 nana ho isht ai vihpiesa hosh nan vihpisa yatuk a 
anoli; 11 ilap vbanumpa nukfoka tok vt anoli. 


1. PI Okchalinchi Chikowa, micha ai okchaya bilia e 
pihisa he ahnit il anukchieto, Chitokaka Chisvs Klaist īta 
tuklo ka im anumpa pulla ho, Chisvs Klaist im apostel 
IA ai 

2. Nan ai yimmi pulla ho svso fehna Timohli ya pit aiok- 
puchi hoke; Isht 1 kana, isht 1 nukhaklo, micha isht iti 
nanaiya aiena kvt Piki Chihowa, micha pin Chitokaka Chi- 
sus Klaist ita tuklo ka a mibinti kvt chi anukfoyukashke. 

3. Masetonia ya ia li mvt, Efesvs a ish anta cha, kuna kia 
nana inlaisht ik abacho ka chi ka, 

4. Mikmvt anumpa ik ahobo, micha in tikba ai unchulu- 
lit isht auehinchi isht annoa ataha iksho, yummak okvt Chi- 
howa holitobli nan isht ai yimmi 1 shahlichit nukfohkicha he 
keyu hosh, iti posilbhvchit ai asha hi a anukfohkichi yum- 
mak oka isht ik ahanto ka chi ka, ish im apihisa he chim ai 
ahni li tok a, ish yumihchashke. 

5. Uba nan vlhpisa yokvto chukvsh kashofa, micha im 
anukfila achukma, micha na-yimmi ai ahli aiena hosh it i 
hulla he ak 9, hoyo hoke: 


> 

6. Kanmi kvt ilvppa puta kak oọ į filummit, naksika ia 
cha, anumpa nan ik ahobo anumpuli hoh mak osh; s 

7. Ilap okvt nana ho okla miha, micha nana ho kvllochit 
miha aiena kvt akostininchi keyu kia, vba nan vlhpisa ithv- 
nanchi o toba.bvnna chatuk oke. 

8. Yohmi ka hatak okvt ai vlhpiesvchi hosh isht vtta hok- 
ma, vba nan vlhpisa yvt achukma hoka il ithanvshke. 

9. Uba nan vlhpisa yvt hatak vlhpesa yak o in toba tok 
keyu, amba vba nan vlhpisa ik ahninchot ik im antio, Chi- 
howa ik holitoblo, nan ashvchi, Chihowa ik im antio, vba- 
numpa ik ahobalo, iki puta vbi vhleha, ishki puta vbi vhleha, 
hatak bika vbi vhleha. 

10, 11. Hau puta, kuna hosh ilap mli kvt nakni bika isht 
ile litehli vhleha, hatak bika hukopa vhleha, holabi vhleha, 
anumpa kullo il onochit ik ahlo vhleha, mikmvt ilap inli isht 
ilaiyukpa Chihowa im anumpa holitopa, isht vm atokowa 
tok, nan ai ahli yvmma i sanali kia yvmohmi vhleha aiena 
kak atok, ilvppa il ithaiyanvshke. 

12, 13. Yohmi ka tikba ma vbanumpa ik ahodalo, micha 
na yimmi vhleha 1 palummihinchi, micha chuktsh hotopa- 
hanli sia yatuk kia, ai ahli la he vm ahnit, pin Chitokaka 
Chisvs Klaist mihi yosh sa hlampkohonchi chi, vbanumpa 
isht im vtta yo sa hilechi tok; yohmi ka nan ik yimmot nan 
ak ithano hatuk osh, nana ka yvmihchi li tuk osh nan isht i 
nukhaklo a ahayuchi li tuk vt, yak oke im ahni lishke. 

14. Yohmi ka pin Chitokaka nan isht i kana yot lawa 
fehna hatuk o, Klaist Chisvs ai ibafoyuka hosh na sai yimmi 
cha, nan isht i hullo li tok oke. 

15. Nan ashvchi vhleha yvmma vno ak osh moma į shahli 
li yatuk a, okchalincha chi hosh Klaist Chisvs vt yakni pak- 
na vla tok, anumpa ilvppvt ai abli fehna ka vlhpesa ahnit, 
alokpancha he vlhpiesa hoke, 

16. Yohmi ka nan ashvchi moma į shahli vno yak atuk 
osh nan isht 1 nukhaklo ya ahayuchi li tok, ilvppak ọ bimak 
a pilla ai asha kvt yumma i yimmi cha, ai okchayvt bilia isha 
chi ka, Chisvs Klaist vt vno ak o nan isht ahobvcha h: ak osh 
ilap nan isht 1 svlahvt į nukhaklo ya otvnihincha chí ha tok. 

17. Yohmi ka Miko okchayvt a bilia, illa he keyu, na 
holhponayo hvt pisa he keyu, Chihowa hopoyuksa yak bano 
kak o ahninchit holitohombli na bilia hosh ik bilia. Amen. 

18. Tikba nan atokowa isht a chi anoli kvt, tikbalichit isht 
chi otunihinchi yummak atuk pulla mak o, tvshka ahli achuk- 
ma hosh ish tanahampa chi ka, svso Timohli ya nan isht 
ish ahanta he ilvppa chi atokoli lishke : 

19. Ilvppak ash im ai ahli achukma kvt isht il akostinin- 
chi achukma ka ish ieshashke: yakohmit isht il ithaiyana he 
tuk ash osh kanimi kvt kanchi kvto, nan ai yimmi ka yash ọ 
it a yuhli yoke. 

20. Yohmi ka kanimi kvt Himenevs, micha Aleksanta ita 
tuklo kak atuk; yvmmvt vbanumpa ik ahobalot nan ik 
mihacho ka chi ka yvmmak o ithvna chi ka, Setan a ım issa 
li tok oke. 


CHAPTA II. 


Hatak moma ka vba isht anumpohonla he, miħmvt nana kvt kanioh- 
mi kako yakohma hi a anoli, 1; 9 kaniohmit choyo hvt shema he: 
12 choyo hyt vba anumpa isht anumpula he keyu, yohmi kia na 
yimmi abli hokmvt, okchaya he, 


TEL Y OHMI hoka nana ish a yumohma he vmmona kvt, 
Chihowa hvt hatak puta ka 1 nukhaklo ka yak oke pit im ai 
ahnit, anumpa ilbvsha ish anumpuli kvt, Chihowa hvt hatak 
puta i kanvt, miko vhleha, micha nan vlhtoka vhleha aiena 
ka hopoyuksiacha he ak o ish im asihihla he chi atohno 
lishke; yohmi kvt Chihowa ya e holitobli, micha hatak nana 
il ai it i kaniohmi puta kvt ahli achukma hosh il ahanta hok 
mak osh pi okchaya takla kvt, iti hullot it i kanvt il ahash- 
wa hinla hoke. 

3. Ilvppak okvt achukma hoke; yohmi ka pi Okchalinchi 
Chihowa hvt pisa kvt ahninchi hoke: 

4. Yvmmak okvt hatak puta kvt vbanumpa ahli yoka 
nukfoyuka cha, okchaya he ak 0 im aiahni hoke : 

5. Yohmi ka Chihowa hyt achvfa, micha hatak, Chihowa 
ita tuklo it į nanaiyvchi yvt achvfa, hatak Klaist Chisvs ak oke. 

6. Yvmmak okvt moma ka vlhtoba mak osh ilap inlit il 

im issa kvt, anumpa ahli ilvppvt ont ai vlhpiesakma anohowa 
hi a tok oke. 

7. Yvmmak atuk mak 0 apostel, micha vbanumpa isht 
vtta ita tuklo ka si vlhtoka tok oke ; yohmi kvt anumpa ahli, 
micha na yimmi imma aiena ka Chentail okla im abvchi sia 
hosh, holabi keyu hosh Klaist isht anumpa ahli mak o anum- 
puli lishke. 

8. Yohmi ka anuktuklo, micha anukhobela aiena iksho 
hosh, ibbak mvt kashofa achukma bieka bosh vba pit welit, 
kanima moma ka hatak puta kvt anumpa ilbvsha ai anum- 
pohonla hi a im ai ahni lishke. 

9. Anonti yvmmak ash inli ho chiyuhmit, ohoyo puta kvt 
ilefoka ai vlli chito, pul, tuli holisso lakna aiena ka isht ik 
shemo ka he, micha pashi aiena ka yikyuachit ik shemacho ka 
he; amba im anukfila puta kvt ile oktamplit, hatak ma ik ai 
okchifelo hosh nuktanlvt, ilap isht a shema he ai vlhpiesa ka 
isht shema he im ai ahni lishke. 

10. Amba ohoyo puta kvt Chihowa holitobli kvt, si anuk- 
foyuka ahnit il anoli kvt, ai yvmohma he vlhpesa, nan isht 
vtta achukma kak o yvmohmashke. 

11. Ohoyo hvt ai ahlit ım antivt, lumvt maya hosh nana 
ka ithvnashke. 

12. Yohmi ka hatak a ohoyo hvt 1 shahlit, nana ka im 
abvchit ahanta he ak im ahnoshke; amba lumvt ai asha he 
im ai ahni lishke. 

13. Yohmi ka Alvm ak osh If a tikba toba hatok oka. 

14. Mihma Setan vt Alvm a haksichi tok keyu, amba 
choyo hak o haksichi na ai ashvchika ya yvmohmi tok. 

15. Yohmi kia vlla ishi kvt okchaya he, yohmi kvt na 
yimmi kvt ik isso hosh, 1 hullo, micha chukvsh kashofa ho 
isht holitoblit, ile oktamplı hok mak osh okchaya hi oke. 


CHARCA LLI 


Bishop, micha iksa nan isht im vtta, micha im ohoyo aiena kvt nana 
hosh im vhltaiyahahe,1; 15 Chihowa in chvch, micha nan ai ahli vt 
al vlbvchi ka isht im anumpuli. 

1. ANUMPA ilvppvt ai ahlishke, yohmi kvt hatak kuna 
hosh bishop nan ai isht vtta ishi bvnnakmvt, nan al isht vtta 
achukma ho ishi bvnna hoke. 

2. Yohmi ka bishop vt anumpa ik achukmo nana kia 
onvtula he keyu, tekchi achvfa i hatak, nana ka ahah ! ahni, 
ile oktampli, nana a kaniohmi mvt achukma, hatak ik ithano 
moma ka 1 kana, nana im abvchi kvt imponna, 

3. Oka homi ishko shahli keyu, na fahama keyu, ai vih- 
piesa keyu isht a hofahya he nan isht ahayuchi bvnna keyu; 
amba nuktanlvt, ik itachowo, tuli holisso 1 hullo keyu; 

4. Yohmi kvt ilap in chuka chvfa ya pehlichi kvt impon- 
na, im vlla vhleha hvt im antia achukma chi ka yopunla 
keyu hosh im anukfila nuktanla achukma hosh nana Ti apl- 
hisashke: 

5. Yohmi ka hatak im chuka chvfa pehlichi ik ithano kvt, 
katiohmit Chihowa im chvch a apesvchi imponna hinla ho? 

6. Himona vbanumpuli toba keyu hashke; yohmi hatuk 
mvt ilefehnvchi isht a wakayvt hikia hokmvt, nan isht ahullo 
okpulo nan isht ilbvsha ım vlhpisa tok a  chiyubmit i im vlh- 
pisa hinla hoke. 

7. Anonti vbanumpuli keyu aiasha im annoa achukma 
kvt ieshashke; keyukmvt isht a hofahya, micha nan isht 
ahullo okpulo nan isht haksichi aiena ka pit itula hinla 
hoke. 

8. Anonti chvch nan isht im vtta yvt yopunla iksho hosh 
im anukfila nuktanla achukmashke, im anumpa tuklo keyu, 
oka homi ishko shahli keyu, ai vlhpiesa keyu isht a hofahya 
he nan isht ahayuchi bvnna kvyu ; 

9. Nan ai yimma hi vt vbanumpa a luma hatok a im 
anukfila kashofa achukma hosh isht ieshashke. 

10. Yvmmak ash o tikba imomaka pisashke ; yohmi kvt 
anumpa ik achukmo onvtuyula iksho hok mak osh, chvch 
nan isht im ai vtta ya isht vttashke. 

11. Tekchi ak kia yopunla keyu hosh im anukfila nuk- 
tanla, hotopali bunnvt na-mihachi keyu, nana ka ahah ! ahni, 
nana moma ka ai ahli banashke. 

12. Chrvch nan isht im vtta yvt tekchi achufa i hatak osh, 

im vlla vhleha, micha ilap in chuka chufa ya ai vlhpiesa 
hosh pehlichashke. 

13. Yohmi ka chvch nan isht im vtta nan-ai isht-vtta isht 
vita ai ahli yummak osh ilap isht hohchifo achukma ka ishi 
hoke; yohmi cha Klaist Chisvs isht ai yimmi kvt nukwaya 
iksho hosh anukfoyukvt ahantvshke. 

14, 15. Chekosikma chim ona la chi, ahni li; yohmi kia 
anta li hopaki hokma, Chihowa im aboha anukaka, yvmmvt 
Chihowa okchaya in chvch okvt, vbanumpa ahli ka in tonik, 
micha in tolahpi yoka, ish a kaniohma he puta kvt ish ithai- 
yana he mak o, ilvppa puta ka pit chi holissochi lishke. 

16. Mikma moyuma kvt ilvppa ai ahli ai ahnishke; vba- 
numpa nan ownmchi kvt na chinto fehna; yohmi kvt Chi- 
howa hvt haknip o isht otunit, Shilombish Holitopa ka isht 
al ahlit, enchil vhleha ha im a haiakvt, Chentail vhleha ha 
isht im anuhumpa tok, mihma yakni paknaka ya ai į yihim- 
mi tok o, vba a holitopa ka ik chukowá im ai ahni na pit 
chukowa tok. 


CHAPTA IV. 


Nan ai yimmika ya i filymmit akakoha hi a tikbanli anoli, 1; 6 na- 
na ka a yymohma he vihpiesa ka mominchit yirmihcha hi a anumpa 
vlhpisa 1l aiyukali isht i miha. 


1. SHILOMBISH Holitopa yvt otuninchi fehna hosh 
anoli kvt, himak a pilla ka kaniohmi kvt vbanumpa yimmi 
tuk vt issa cha, shilombish na yoshubli im antivt, nan isht 
ahullo okpulo vħleha imma isht vibuchi ka yimmit, 

2. Nan ilahobi holabi hosh anumpohonii kvt, isht il 
akostinmchi mvt tuli lvshpa isht luvt yikotut kunia hatuk 
osh ; 

3. Nan-itauwaya im olvbichi, micha ilhpak kaniohmi ka 
ik 'po ka he alena ka im apihisa he; ilhpak yvmmak oka 
anumpa ahli ithana, micha i yimmi aiena hokuto yak oke ai 
ahnit, habena he mak o, Chihowa hyt ikbi tok oke. 

4. Yohmi ka Chihowa hyt nana moma ikbi tök 2 achuk- 

ma bano, yak oke ai ahnit habena hokuto, ik ahnincho ka 
hi a nana kvt ikshoshke. è 

5. Yohmi ka Chihowa im anumpa, micha anumpa ilbvsha 
ita tuklo atuk mak o yvmmak ash ot isht a pim vlhpiesa 
hoke. 

6. Ilvppak o itibapishi vhleha hvt ithaiyana he mak o ish 
nukfoyuki hok mvt, Chisvs Klaist im anumpa isht vtta 
achukma chia mak a he, na yimmi, micha nan vibuchi 
achukma ita tuklo isht anumpa ka isht chim vlbvchit a chi 
anukfoyuka hoke. 

7. Anumpa kvllakshi shukanumpa, ohoyo sipokni nan 
anoli chohmi ka chik ahnincho hosh, amba Chihowa holito- 
blit isht ahantashke. 

8. Haknip nan isht vtta isht ai achukma hokvto mishema 
he keyu hoke: amba Chihowa holitobli nana moma ka isht 
im ai achukma kvt, yakni paknaka nan al isht ai yukpa, mi- 
cha yakni inla vla he mihinti ita tuklo ka isht ai yukpa he 
im issa hoke. 

9. Anumpa ilvppvt ai ahli fehna ka, vlhpesa ahnit, ai 
okpancha he vlhpiesa hoke. 

10. Yohmi ka ilvppak osh yohma chi ho, e toksvlit pi 
hoyvblit, isht a hofahya anumpa aiena kvt pi onvtohonla 
kvt, Chihowa okchaya ak o il anukchieto ka; yvmmak osh 
hatak moma okchalinchi, yvmma 1 yimmi hok mak heno 
ahli fehna hosh okchalinchi yoke. 

11. Ilvppa puta ka im apesvt ish im abahanchashke. 

12. Chi himita kak o isht ik chi yukpo kvt kuna kia ik 
anto kashke; amba nan ish a kaniohmi, ish anumpuli moma, 
ish 1 hullo, chukvsh nan isht ish ai ahni, na chi yimmi, haui 
imma anukfila iksho, ilvppa puta ka ish yvmohmi pulla na 
na-yimmi vhleha hvt chim ai ithvnvt chiakaiyashke. 

13. Holisso it im annmpulit nan atohnochit, vbanumpa 
im abvchit isht ish ahanta na ona lashke. 

14. Na hvlbina chimmi ha he nitak hopaki pilla kash an- 
nohowa tok o, vbanumpa isht vtta vhleha hvt ibbak chi 
onochi na chim ai ahli tok vt, chi anukfoyuka kvt isht chik 
ahanto ki na. 

15. Ilvppa ish anukfihinli cha, chim anukfila ha a mo- 
minchit isht ish ahantvt, nana ka i shahlit ish mahaya ka 
nana moma ka ai otvnashke. 

16. Ahah! ish il ahnashke, micha nana ish abahanchi kvt 
ahbab! ish ahnashke: yohmi kvt yvmma achunanchit isht 
ish mahayashke: ilvppak o ish yvmohmi hokmak osh, ish 
ile okchalinchikmvt, anonti inlvt chi haklo aiena ka ish ok- 
chalincha hinla hoke. 


CELA EAEAN Aa 


Hatak ilaiyuka ka kanimihchit nan į miha he anoli, 1: 5 ohoyo i 
hatak illi ya nan isht į miha: 17 iksa nan isht im vtta, 23 Timohli 
abekoma chohmi aiena ka nan isht miha, 24 kanimi ka nan im 
ashvchika yvt tikba ivt nan vlhpisa ka ona, mikma kanimi nan 
im ashvchika yvt himmak o iakaivt nan vihpisa ka ona. 


1. FLATAK asvnochi ka anumpa kvllo isht chik im 
alummicho hosh, amba iki chohmichit i kanvt nana ishi 
mihashke; micha hatak himita vhleha hokwvno itibapishi 
chohmichit 1 kanvt nana ish 1 mihakmvt, 

2. Ohoyo sipokni vhleha hokvno ishki chobmichit i kanyt 
nana ish 1 mihakmvt, anonti choyo himita vhleha hokvno 
haui imma anukfllı iksho hosh, in tek chohmichit i kanvt 
nana ish 1 mihashke. 

3. Ohoyo 1 hatak illi vhleha hvt i hatak illi ahli pulla ka 
ish holitoblashke. 

4. Amba ohoyo 1 batak illi kaniohmi kvt im vlla, keyuk- 
mvt ipok vhleha hvt ashakmvt, vmmona nan ithvna kvt, in 
chuka mayvt nana achukma ka yvmohmashke; micha 
ipokni, ishki chohmi ka falaminchit im atobbashke: ilvppvt 
achukmvshke, yohmi kvt Chihowa itikba ya ai vlhpiesa 
hoke. 

5. Yohmi ka ohoyo 1 hatak illi ahli pulla, micha vihtakla 
hokvto, Chihowa ak o anukchieto kvt, nitak, ninak ita tuklo 
ka anumpa ilbvsha anumpohonlit- a bilia hoke. 

6. Amba ohoyo 1 hatak illi yvt haknip nan isht ai yukpa 
isht ai yukpvt ahanta hokvto, okchaya takla kvt illi yoke. 

7. Yohmi ka ilvppa puta ka ish im apihisa na anumpa 
ik achukmo kvt ik onvtulo kashke. 

8. Amba kanimi kvt ilap immi, micha ilap in chuka chvfa 
a fehna aiena ka ik im atahlo hokmvt, vbanumpa ha ik 
holitoblo kvt, nan ik yimmo ak kia ik achukmo kvt 1 shahli 
hoke. 

9. Ohoyo i hatak illi yvt afummi pokoli hannali ka ik 
ono hokuto, ik iba holisso kashke, 

10. Yvmmvt hatak achvfa tekchi atok, nan isht vtta 
achukma ka isht annoa achukma, vlla achukmalit hofanti- 
hinchi, hatak ik ithano nowvt aya ka nan im atahanli, 
vbanumpuli holitopa iyi kia im achihifa, ilbvsha ya apela- 
hanchi, nan isht vtta achukma puta ka achunanchi biekvt 
isht ahanta cha tuk mak osh iba holissashke. 

11. Amba ohoyo i hatak illi himita vhleha hokuno ish 
im olvbichashke ; yummak okvto Klaist im antia ik bunnot, 
yakni paknaka nan isht ai yukpa ahnit isht iakmvt, hatak 
auwaya bunna hinla hoke : 

12. Yvmmak okvt na yimmi vmmona tuk vt issa hokvt, 
isht ilbvsha anumpa hvt onvtuyula hoke. 

13. Mikmvt anonti nan isht vtta mtakobi kyt, chuka 
abaiyuchi banot itunohowa; micha nan isht vtta intakobi 
kak bano keyu, amba anumpa chukushpali alena, micha 
inla nana im a kaniohmi kak bieka isht ahantvt, nana isht 
anumpula he vlhpesa keyu kia isht anumpuli hoke. 

14, Yohmi hoka ohoyo 1 hatak illi himita vhleha hvt 
hatak auwayakmut, vlla ishki tobvt, chuka apesvchit anta 
kvt, nana ik achukmo nana kia yvmohmi na vbanumpa 1 
. sanali vhleha hot hofahyalit isht ik animpulo ka he, im ai 
ahni lishke. 

15. Himak a kaniohmi hokvto naksika filummit Setan a 
jakaiyvt ia mashko hoke. 

16. Yohmi ka hatak, keyukmvt ohoyo na yimmi kani- 
mampo kvt ohoyo i hatak illi yvt i kanomi hvt asha hok- 
myt, ymma apelahanchi na chuch ak okvto nan isht ik į 
kvnio kashke; amba ohoyo 1 hatak illi ahli pulla hokvno 
apewehashke. . 

17. Iksa pehlichi vhleha hvt achukmalit iksa pehlichi 
kak osh holitopa kvt 1 shahlikma, anonti vbanumpa ithv- 
nanchit isht anumpuli hokak heto 1 shabli fehnvt holito- 
pashke. 

18. Yohmi ka Holisso Holitopa yot achi kvt, Wak tok- 
suli vt onush nihechi ka itih ha chik takcho kashke: micha, 
Na toksvli vt im vlhtoba he ak osh ai vlhpiesa hoke, 
achishke. 

19. Ubanumpa isht vtta yvt nan ik achukmo kia yumoh- 
mi tok annoa ka ik chi yimmo kashke; amba nan atokowa 
anoli tuklo, tuchina kanima hosh anoli hok mak ashke. 

20. Amba ashvchi hatuk o mvhli hokmvno, momvt pisa 
ho, ish im alvmmichashke, yohmi na inla asha kvt nukshopa 
mak inlashke. 

21. Nana chim apihisa li kvt, Chihowa, micha Chitokaka 
Chisvs Klaist, micha enchil vlhtoka vhleha aiena ka itikba 


hikia li hosh, ilvppa ish holitobli kvt it i shahsholechit, ha- ` 


tak achvfona ho 1 kana 1 shahlichit nana isht chik im ahanto 
ka he ahni lishke. 

22. Hatak kvna kia himak fokalechit ibbak onochit, inla 
nan ai ashvchi ka chik iba taklo kashke: yvmohmi kvt a 
kashofa hosh ish ahantashke. 

23. Himmakma oka kapvssa chik ishko hosh, amba chik- 
foka ak atuk pulla mak o, micha chi abeka shahli aiena 
hokvt oka-paki kanomosi ka ish ishkashke. 

24. Hatak kaniohmi nan ai ashvchi yvt tikbanli otvnit, 
nan ai vlhpisa itikba ya ohona hoke; mikma hatak kanioh- 
mi hokvno iakaiya hoke. 

25. Anonti hatak kaniohmi nana achukma a yvmohmi 
kot tikbanli otvni akinlishke; mikma ik yohmo ke tuk vt 
luma be keyu hoke. 


CHAPTA VI. 


Yuka hvt nana ka isht ahanta he vihpesa ka anoli, 1: 3 ilap vt nan 
isht ithvnachi tuk a keyu ho kvna hosh isht ithvnachi hokwno į 
flvmma he. 6 Chihowa anukfoyuka hokvto nan il ahayuchi, 

10 tvli holisso i hullo kvt nan ik vihpeso yo hakshish; 11 nana ho 
Timohli vt i filvmmi cha, anonti nana ho im antia he: 17 nan in- 
lava ya nana ho im acha hi a im achi. 


bad UKE puta ikunla abana nuta ahanta kvt, ilap 1 na 
hullo isht a holitopa he vlhpiesa ka isht holitobli na Chiho- 
wa hohchifo, micha im vbanumpa aiena kvt isht ik kvllak- 
sho kashke. 

2. Mikma 1 na hullo vbanumpuli yosh asha hokvt itiba- 
pishi hokvt, isht ik 1 ahno ka he vlhpesa keyushke; amba į 
na-hullo yvt na-yimmi, micha Chihowa 1 holitopa, micha 
nana isht ai yukpa vba minti ka it ibai ishi yoka, aiokpan- 
chit nana ka isht im ahantashke. Ilvppa puta kak ọ im 
abvchit ish atonohonchashke. 

3. Yohmi ka hatak kanima hosh nana mla ho abvchi, 
micha isht ai achukma anumpa Chitokaka Chisvs Klaist im 
anumpa, micha Chihowa holitobli nan isht vlbahanchi aiena 
ka vlhpesa ik ahnot, 

4. Ilefehnvchi isht alotvt, nan ithana keyu, amba tasimbot 
nan isht a ponaklo ak bano isht anumpohonli, micha anum- 
pa isht itachowa aiena yvmmak 0 a minti hosh nan it i 
potvnno, it 1 nukowa, anumpa, kanimanchit isht anumpuli, 
anukfila okpulo, 

5. Micha hatak im anukfila ik achukmo, micha vbanum- 
pa ahli kvt ik im iksho cha, nana ahayuchi kak osh Chiho- 
wa holitobli im ahoba hosh, it 1 kvllot anumpuli aiena hoke; 
yvmma chohmi ka ish il 1 flvmmichashke. 

6. A nuktanla hosh Chihowa holitobli kvt nana a fehna 
ahayuchi hoke. 

7. Yohmi ka yakni ilvppa nana il ishi hosh e la tok 
keyu; yohmi kvt nana ishit il ia he keyu kvt ai ahlishke. 

8. Yohmi kvt nan ilhpak, micha ilefoka aiena il ishi kvt, 
yvmmak oka isht pim ai vlhpiesashke. 

9. Amba nan in laua he ak bano bvnna fehna hokvto, 
nan isht hokli, nan isht anukpvli, micha anukfila ik hopo- 
yukso, micha anukfla okpulo isht ile okpvni aiena ka chu- 
kowa, yummak ash ai okpuloka chinto ka hatak a okai 


ahambi hoke. 5 
49 

10. Yohmi ka tvli holisso i hullo kak osh nan ik achuk- 
mo moma ka hakshish isht a toba hoke; yvmmak o kanioh- 
mi kvt anuksitivt hohoyo kak osh, vbanumpa ha 1 filummi 
cha, nan isht a nukhaklo laua ka isht ile nvhlit ile hlopulli- 
hinchi tok oke. 

11. Amba chishno Chihowa immi chia ma! ilvppa puta 
kano ish i filvmmashke: micha ai vihpiesa yvmohmi, 
Chihowa holitobli, na yimmi, i hullo, nuktanlvt achunanchi, 
anukfila yohbi aiena hak o ish hohoyashke. 

12. Na-yimmi isht itibi achukma yummak ọ isht ish 
itihimbashke ; ai-okchayvvt bilia ak o kollo hosh ish ieshash- 
ke, yvmmak o chishno ak kia isht chi vlhtoka tok, micha 
nan atokowa anoli lawa ka itikba yo vbanumpa yimmi isht 
anoli achukma ka ish il apesa tuk mak oke. 

13. Chihowa yummak osh nana moma ka ik okchaya, 
im ahni na okchaya, micha Chisvs Klaist, yummak okvt 
Pontivs Pailat itikba hikia mvt, ai atokowa ahli achukma 
ka il anoli tok ita tuklo itikba ya hikia.li hosh nana chim 
apihisa li kvt ; 

14. Chishno yvt na-liteha iksho, anumpa ik achukmo chi 
onvtula he kia iiksho hosh, nan vihpisa ilvppa holitoblit ish 
ahanta na pin Chitokaka Chisvs Klaist okvt haiakashke: 

15. Ai yumohma he apesa tok nitak yvmma ilap ak bano 
hosh ithana hosh yvmmak oka haiakvcha he; yohmi kvt 
ilap ak osh nayukpa Miko ak bano, miko moma ka 1 Miko, 
micha chitokaka moma ka in Chitokaka yoke. 

16. Yvmmak okvt ai illa hi vt ik im iiksho, micha tohwi- 
keli yummak oka hatak nana hosh ai ona he keyu ho any- 
kaka ai ahanta hoke; yohmi ka yvmmak oka hatak nana 
hosh pisa chatuk keyu, micha pisa hi o keyu; yvmmak 
okvt isht a holitopa, micha nana moma isht imaiya bilia ita 
tuklo kvt immi hashke. Amen. 

17. Himonasi im ilayak laua aiasha ka nana ish im apihisa 
kvt, im anukfila chahvt ik ai asho ka he, micha im ilayak aí 
ahli keyu ka ik anukchieto hosh, amba Chihowa okchaya, 
yvmmak osh nana isht pim ai achukma he moma ka laua- 
chit pihima kak ashke : 

18. Yohmi kvt nana achukmvli kvt nan isht vtta achuk- 
ma ka isht ahanta fehna kot, hopela hi vt im vlhtaha, ha- 
benvcha he vt ahni kvt; 

19. Nitak himak a pilla mihinta he ak pulit tuk mak o 
im ilayak achukma ilap immi mak osh intolahpi bohonli na 
ai okchayvt bilia ya isha he mak ọ, ish 1 mihihashke. 

20. Timohli ma! nana chim vlhpibisa tok vt ish holitobli 
kvt, vbanumpa isht ik ahalaio isht anumpa, isht ik ahobo 
anumpa, micha nan ithana ahli keyu it i chilitvt isht it im 
anumpuli aiena ka chik ahalaio kashke. 

21. Yohmi ka kaniohmi kvt yvmmak ọoọ iakaiya miha 
hosh, vbanumpa ha i shanaiyvt ashvchi tok oke. Isht 1 
kana yvt chi anukfoyukashke. Amen. 

HOLISSO ATUKLA PAL VT 


T-M GH aa 


I HOLISSOCHI TOK. 


CHAPTA I. 


Timobli į hullo kyt Pal vt isht anumputi, 1; 6 Chihowa nan ısht i ka- 
na anukfoyuka tok vt 1 shahlichit isht im anukfihinla hi na im achi. 


1. CHIHOWA nana ai ahni ho Chisvs Klaist im apos- 
tel Pal vt ai okchaya Chisvs Klaist vt ataiyahli tok a ano- 
honla chi hosh iso į holitopa fehna Timohli ya aiokpvchishke ; 

2., Nan isht i kana, isht 1 nukhaklo, micha isht it i na- 
naiya aiena kvt Iki Chihowa, micha pin Chitokaka Chisvs 
Klaist ita tuklo ka a mihinti kvt chi anukfoyukashke. 

3. Chihowa ya yak oke im ai ahni li kvt, an tikba vhleha 
hvt kaniohmit aiokpahanchi beka tok a chiyuhmit anukfila 
kashofa ho isht aiokpahanchi li kvt, ak isso hosh nitak, ninak 
moyuma ka anumpa ilbusha anumpohonli likmvt, chithaiya- 
na lishke : À 

4. Yohmi kvt chi nishkin okchi mihinti tok a ithaiyana li 
mvt, chi pisa sa bvnna fehna, yvmohmit sai yukpa ai ahli 
fehna hokbano ai ahni lishke ; 

5. Yohmi kvt na yimmi ai ahli kvt chi anukfoyuka ka 
ithaiyana li mvt, chipokni Lois ak o vmmona ka yvmmvt 
anukfoyuka tok osh, anonti chishki Yunis a anukfoyuka tok 
osh, chishno ak kia chi anukfoyuka ka sai yimmi akinlishke. 

6. Yvmohmi hoka svbbak chi onochi li tok ak 0 nana 

Chihowa ish i habena tok vt chi anukfoyuka, yomma achuk- 
malit ish okchvla chi mak o chim anohonli lishke. 

7. Yvmohmi ka anukfila isht nukshopa keyu, amba isht 
hlampko, mikmvt isht i hullo, mikmvt isht a hopoyuksa ai- 
ena anukfila ho Chihowa hvt pima tok oka. 

8. Yohmi ka pin Chitokaka im anumpa atokowa, mikmvt 
yvmma atuk pulla mak o yuka sia aiena ka chik 1 hofahyo 
hosh; amba vbanumpa ak atuk pulla mak o nan isht pa- 
lvmmi puta ka Chihowa hvt chi hlampkohonchi mak o isht 
ish ibai ilbvshashke ; 

9. Yvmmak osh pi okchalinchi cha, vba nan isht ilaiyuk- 
pa holitopa ho il iesha he mak ọ pi atokoli kvt, pishno nan 
il ai isha he ai vlhpiesa kak 0 yohmi keyu, amba ilap nan 
isht im anukfihinla hosh, yakni ik tobo pilla kash mli ho ilap 
isht 1 kana ya Chisvs Klaist ak atuk pulla mak o pihima kak 
a tok oke : - 

10. Amba pi Okchalinchi Chisvs Klaist vt vla kak osh 
himonasi kuno isht 1 kana ya otvninchi kvt, nan-illi ho imai- 
yachit kanchi cha, ai okchaya micha ai illa he keyu aiena ka 
vbanumpa ak pulla kak o isht otvninchishke : 

11. Yvmmak atuk pulla mak o vbanumpa isht vtta, mi- 
cha apostel, micha Chentail vhleha nan im abvchi ajena si 
vlhtoka tok oke. _ 

12. Yvmmak atuk pulla mak o na-palummi puta ilvppa 
aiena ka pihisa li; yohmi ak inli kia sa hofahya he keyu; 
kuna ho 1 yimmi li hatuk vt ithana li hokvt ; mikma nana ka 
isha chi ho ibbak fohki li tok a ishi na nitak yvmma ona he 
bano ka 1 sai yimmishke. 

13. Anumpa ai ahli achukma is si a-haklo tok vt, Chisvs 
Klaist isht 1 yimmi, micha isht i hullo aiena ka kvllot ish 
jeshashke. 

14. Shilombish Holitopa pi anukfoka kak osh chi apihinla 
na nana achukma ish iesha chi ho chima tok a ish ieshashke. 

15. Chishno yokvt ilvppa ish ithana; yohmi kvt Asia ai 
asha tuk vt moyumvt a filummit kunia tok: yvmma iba foka 
kvt Fichellvs, micha Hemochenes ita tuklo kak oke. 

16. Onesifolvs in chuka chufa yoka Chitokaka yvt į nuk- 

haklok bano, yummak okvt sai yukpahanli beka tok oka, mi- 
cha yukvt sa talaiyakchi ka ik sa hofahyo ki tok. 

17. Amba Lom a ont anta mvt, achunanchi fehna hosh 
sa hohoyo cha, si ahayuchi tok. 

18. Chitokaka yokvt vlhpesa im ai ahni na nitak yvmmak 
oka Chitokaka yvt 1 nukhaklo ka abayuchi hok bano; micha 
Efesvs a ont anta li ma, nana lawa kaniohmi ka isht si ape- 
lahanchi tok a, chishno yokvt ish ithana fehnvshke. 


CHAPTA Il 


Timohli vt achunanchit Chitokaka in tishu ai ahla chi ka Pal vt i mi- 
ha, 1; 16 nana ho ahah! ahna he; 24 mikmvt Chitokaka in tishu 
hvt kaniohmit ai vlhpiesvt im anukfila he im anoli, 


1. Y OHMI ka svso chia hvt Chisvs Klaist nan isht 1 ka- 
na yoka isht ish hlampkashke. 

2. Nan-atokowa anoli lawa itikba yo chishno yokvt nana 
ka is si a haiyaklo tok vt, yummak oka hatak ai ahli achuk- 
ma inla ai asha ka nan im abvcha he ai vlhpiesa ak inli kak 
o ish imashke. 

3. Yohmi ka Chisvs Klaist in tvshka achukma chia hokvt 
na palvmmi ish pihisa kvt, vlhpesa ish ai ahnashke. 

4. Hatak kuna kia tvshka toba hokvto, yakni ilvppa nana 
a kaniohmi ka isht ataklvma keyu hoke: tvshka atokoli tok 
ak o yukpala chi hosh yvmohmi hoke. 

5. Mikma it i shahlichi a bvnna hosh hatak vt achunanchi 
ak inli mak osh, nan vihpisa yak o holitoblit achunanchi ke- 
yu hokvto, iachukola he keyu hoke. 

6. Yakni okchali yvt vmmona ka toksvli ha yak osh na- 
waya yoka ai vpashke. 

7, Nana chim ahanchi li ka ish anukfihinlashke ; mikmvt 
nana moma ka ish ithaiyana chi ka Chitokaka yvt chi anuk- 
fohki hokbano. 

8. Um vbanumpa hak atuk mak o Lewi isht ai unchululi 
Chisvs Klaist vt illi tuk vt, falamvt tani tok a ish ithaiya- 
nyshke : 

9. Yvmmak atuk pulla mak o nan-ishtakanomi yo chi- 
yuhmit na-palummi ka pihisa li hosh, polaka sa talaiyakchi 
tuk oke: yohmi kia Chihowa im anumpa hokuto talakchi 
keyu hoke. 

10. Yohmi ka ai-okchaya pisa he vlhtoka tok vhleha 
atuk pulla kak ọ na-palummi puta pibisa li kvt, yummak kia 
Chisvs Klaist vt ai-okchaya ataiyahli tok a, micha nan isht 
a holitopa aiena ka isha chi ka si yumohmi hoke. 

11. Ilvppvt anumpa ai ahli yoke: il ibai illi hokmvt, il 
ibai okchaya chi ak inli hoke. 

12. Nuktanlvt il achunanchi hokmvt, il iba mika he ak 
inli hoke: Klaist a ak ithanoshke, il achikma, ilap ak kia ik 
pithano ak inla hi oke: 

13. Kili yimmo kia, ilap okvto ai ahlit ahanta : aini 
kvt ik ile holitoblo ka he keyu hoke. , 

14. Ilvppa puta ka ithana chi mak o ish ithvnanchashke : 
yohmi kvt anumpa illa nan isht achukma he keyu, amba 
haklot maya kvt isht ai okpula hi okvno isht itachowvt ik ai 
asho ka hi o, Chitokaka itikba ya anumpa ai ahli ka isht ish 
im apihisashke. 

15. Ulhbpiesa chi ahni ho Chihowa itikba ya ish hikia bii 
kvt ish achunanchashke; yohmi kvt ish a toksvli tuk vt isht 


chi hofahya he keyu hosh anumpa ai ahli yoka, moyumvt 
ai isha he ai vlhpiesa ka, ish ita kvshkolashke. 


16. Yohmikmvt vbanumpa isht ik ahalaio isht anumpa, 
isht ik ahobo anumpa puta kuno ish apakfopashke; yum- 
mak okvt Chihowa ik holitoblo 1 shahli ka ikba hinla hoke. 

17. Mikmvt im anumpa hvt kanka yo chiyuhmit okpa- 
hana hi oke: yvmmak oka iba foka kvt Himenevs, micha 
Filetvs ita tuklo kak oke. 

18. Yvmmak okvt nan ai ahli ka i filummi kvt, illi falamvt 
tani yvt ant ia tok ahanchi kak atok; mihmvt na yımmi 
kamohmi ka okpvni hoke. 

19. Yohmi kia Chihowa im intolahpi yvt kullo ai ahli 
hoke: anumpa ilvppak osh ai o holisso kak o, Ilap immi ka 
Chitokaka yvto ithana hoke. Mikmvt Klaist hohchifo ho- 
chihifo kvt moyumvt nan ai vlhpesa keyu ka i filummashke, 


666 IT" TTMOTIM, 


20. Yohmi kia chuka chinto anukaka ya nan ai vihto tuli 
holisso lakna, micha tuli huta isht a toba alena kak bano 
hosh foka chatuk keyu, amba iti, micha lukfi isht a toba kak 
kia aiena ak inli chatuk; yohmikma kaniohmi kvto isht a 
fehnakma, kaniohmi kvto isht a kvllakshi chatuk oke. 

21. Yohmi ka ilvppak ash kuna hosh ai i filvmmi hok 
mvto, nan ai vlhto -holitopa hosh kashofuvt, i shahli ha isht 
im ahanta chi kvt im vlhtaha hosh, nan toksuli achukma 
puta ka isht ahanta chi kvt im vlhtaha hoke. 

22. Haui anukfila himita immi ha tushpvt ish 1 filummi 
mak inlashke; amba nan ai vlhpiesa, nan ai ahh, it 1 hullo, 
micha it 1 nanaiya aiena ish yvmohmi kvt, chukvsh kashofa 
Chitokaka isht a hochihifo kak o ish ibai achvfashke. 

23. Amba isht a hopoyųksa he keyu anumpa tasimbo 
yokvno chik ahalaio kashke ; mikmvt yummak okvt itachowa 
ikbi yoka ish ithanashke. 

24. Mikmvt Chitokaka in tishu hokvt itachowa he vih- 
pesa keyu, amba hatak moma i kana, nan im abvchi kvt 
imponna, nan im okpulot isht ilbvsha kia, nuktanla aiena 
vihpesa: 

25. Im anukfila yohbi hosh vbanumpa i sanali vhleha 
yoka nan im abuchi vlhpesa; yohmik mak o Chihowa hvt 
nukfohki na ile kostininchit, vbanumpa ai ahli ka achuk- 
malit ithana yoba na: 

26. Yohmikmvt nan isht a hullo okpulo i nan isht hokli 
ya ai i hlakofa hinla; yvmmak osh ilap ai ahni hosh yum- 
mak ash o yukahanchi hatuk oke. 


CHAPTA III. 


Nan ik vhlpeso nitak vt vla hi a tikbanli anoli, 1; 6 vbanumpa in 
tunvp vhleha ha otuninchi; 10 Timohli vt ilap ak o nan im ai 
ithvnvt iakaiya he isht miha; 16 mihmvt Holisso Holitopa ya 
ahnichit isht anumpuli. 


1. [LUPPA ish ithana mak inlashke : yohmi kvt nitak 
ishtaiyopit mahayakma, nitak yvmmvt nan isht a palvmmi 
alotowa hi oke. 

2. Yohmi ka hatak vt ilapunla he, tuli holisso 1 hullo, 
nan isht ilauata, ilefehnvchi, vbanumpa ik ahobalo, iki, ishki 
ita tuklo ik im antio, Chihowa ya yak oke ik im ai ahno, 
Chihowa ya ik holitoblo, 

3. Im vlla i hullo ik im iksho, nan it im vlhpisa kobvfå, 
inla aholvbechi, ile oktampli ik ithano, anukfila yohbi iksho, 
hatak hochukma moyuma ka ik į hullo, 

4. Ilap i yimmi tuk kia haksichi, ahah ! ik ahno, anukfila 
chaha, haknip nan isht ai yukpa yak bano hoi hullo kvt 
Chihowa ya im 1 shahli ; 

5. Chihowa ya holitobli ilahobi kia, ai ahli ka ona hosh 
yohmi keyu ka he: yvmma chiyuhmi hokvno ish 1 filvm- 
mashke. 

6. Yohmi ka ilvppa chiyuhmi kak osh chuka ya chuko- 
wot, ohoyo im. anukfila iksho, ai ashvchika isht ompo- 
holmot kunia, anukfila ik achukmo ilaiyuka ka im antivt 
ahantvot ; 

7. Nana ka ithahanvt bilia kia, anumpa ai ahli kvno 
achukmalit ithvna he keyu puta ka yukahanchi hoke. 

8. Yohmi ka Channes, micha Chambles ita tuklo kvt 
Moses a 1 sanali tok oka, ilvppak ash kia hatak im anukfila 
okpulot kunia, na yimmi kvt ai vihpesa keyu hosh anumpa 
ai ahli ya 1 sanali mak mlishke. 

9, Yohmi kia himak a pilla ma achakalit ia he keyu; 
yohmi kvt Channes micha Chambles ita tuklo atok a chi- 
yuhmit, yummvt nana a kaniohmi kvt ai vlhpiesa keyu kvt 
hatak puta ka im otvna chi mak inlishke. 

10. Amba nana abahanchi li, kaniohmit ahanta H, nan 
isht vm anukfihinla, nan isht ai ahanta la he tuk vt ai ahli 
li, nan ilbvsha pihisa li kvt sa nuktaiyala, nan 1 hullo li, 
nuktanlvt achunanchi li, 

11. Antiak, Ikonivm, Lista aiena ka ahanta li ma, kani- 
mihchit a sa hotopahanli na svlbahasha, nan isht ilbvsha 
kaniohmi ho pihisa li tok a chishno yokvt ish ithana feh- 
nvshke: yohmi kia Chitokaka yokvt yvmma moyuma ka a 
sa hlakofihinchi tok oke. 

12. Ahli mvhli, Chisvs Klaist ibai achvfa hosh Chihowa 

im ai ahli bvnna moyuma kvt nan isht a hotopa he pihisa 
pulla hi oke. 

13. Amba hatak ik vlhpeso, micha na yoshubli aiena kuto 
nan ai vlhpesa keyu yohmi kvt i shahlit mahaya hi oke: 
yohmi kvt ilap vt yoshuhumba hatuk osh inla ya yoshu- 
humbla hi oke. 

14. Amba nana ka chishno yvt ish ai ithvna tuk vt, ai 
ahlit chi yimmi hatuk okvt ish mahayashke: yohmi kvt 
kuna ho ish im ai ithvna tuk vt ish ithaiyanvshke. 

15. Mikmvt yumma ish ithana kvt vlla chi tomba kash 
inli hosh Holisso Holitopa ak o ish ai ithvna tok; yvmmak 
okvt chi hopoyuksacha hinla ho Chisvs Klaist a i yimmit 
isht chi okchaya hi oke. | 

16. Holisso Holitopa moma ka Chihowa hvt nukfohkichi 
ho holissohonchi tok oka; nan isht vlbvchi, nan isht ai 
atokowa, nan isht kostininchi, nan ai vlhpiesa aiena isht 
pithvnanchi achukma hoke. 

17. Yohmi hatuk o hatak Chihowa immi hvt ai ahli hosh, 
nan toksvli achukma puta ka isht ahanta chi kvt im vitaha 
achukma hinla hoke. - 


CHAPESAETY 


Ai ahlit nan a kaniohma he vhlpesa kvt yvmihcha chi ka i miha, 1; 
6 ai illa he nitak vt im atikeli, mihmvt vba achukma ka pisa chi 
im ai ahli kvt im anoli; 9 chekosi im vla chi ka i miha; 16 nan 
1 palvmmi vmmona ka nana kvt kaniohmit onotuyula tok a anoli, 


1. CHIHOWA, micha Chisvs Klaist yvmmak osh ilap 
apehlichika ishit haiakakmvt, okchaya, micha illi tok aiena 
ka nan im apihisa he itikba ya hikia hosh na chi miha 
lishke. 

2. Yohmi kvt vbanumpa ha isht ish anumpohonlashke , 
yohmi kvt nitak ai yvmohma he ai vlhpiesa, ai vlhpiesa 
keyu aiena ka ish achunanchashke; al atokolit im anumpo 
honlit, im alvmminchit nuktaiyala hosh nana ka ish im aba- 


hanchit ish atohnohonchashke. | 
3. Yohmi ka vbanumpa ai ahli ka haklo ik bunno ka hi a 

nitak vt vla hi oke: haksobish yauohlichi ishi cha, ilap im 
anukfila okpulo ilaiyuka im antia kak osh nan-abvchi lawa 
ka il im itvnahanla hi oke: 

4, Mikmvt vbanumpa ai ahli ka haksobish a isht 1 filvm- 
mit kunia cha, anumpa ik ahobo yako haklo bvnna toba hi oke. 

5. Amba chishno yokvto nan okluha ka ahah! ahnit, nan 
ilbvsha chi onvtuyula kia chi nuktanlvt, vbanumpa isht an- 
umpuli yvt nan isht ai vtta he tuk a isht ahantvt, vbanumpa 
isht ish ahanta hi atuk vt ish ai ahlichi fehnashke. 

6. Yohmi ka svlla chi kvt anumpa hvt si onvtula ho, a 
svlla chi kyt atukonofushke. 

7. Itibi achukma ka itihimbit atahli lishke, nan isht ai 
ahanta la hi atuk vt atahli lishke, vbanumpa sai yimmi kvt 
ai ahli hosh achunanchi lishke : 

8. Yohmi hoka himak a pilla ma nan isht ai vlhpiesa ia- 
chukoli la he vmmit ituyula, yvmma nan ai ahli apesa, Chi- 
tokaka yvt nitak yvmmak fehna ka vma hi oke: yohmi kot 
vno ak bano ho vma he keyu, amba ilap vt vla ka 1 hullo 
moyuma aiena ka ima hi oke. 

9. Chekosi chim vlhtaha pulla cha, ai ahanta li ka ish 
lashke. 

10. Yohmi ka Temas vto himonasi yakni ilvppak inli kak 
01 hullo hatuk osh, svssvt ia tok: yohmi tuk osh Hlessa- 
lonika ya ia tok: Klesens vto Kaleshi yak o ia ma, Titvs vto 
Talmasia yak o ia tok. 

11. Luk ak bano hosh si awant anta hoke ; Mak ano ilau- 
elit ish lashke ; yommak okvt vbanumpa isht ai vtta ya a si 
apela hinla hoka. 

12. Yohmi ma Tikikvs ano Efesvs a ia chi ho tohno li 
tok. ` 

13. Nowvt aya anchi chito ya Kapvs Tloas anta ka ibbak 
fohki li tok a ish mintikmvt, isht is sum vlashke; yohmik- 
mvt holisso moma, micha tvlhko holisso yokak heno isht ish 
la pullashke. 

14. Aleksanta tvli lakna nan isht ai ikbi yvt nan ik achuk- 
mo ilaiyuka si onohonchi tok: ilap nana a kaniohmi tok ak 
o Chitokaka yokvt isht im atobbashke. 

15. Yvmmak oka ahah ! ish im ahni mak inlashke : yom- 
mak okvt pim anumpa moyuma ka į sanali fehna hatuk 
oka. 

16. Ummona isht il anumpuli li kuno hatak achvfa kia si 
awant hikia tok keyu; amba hatak moma kvt svssvt ia tok: 
yumma yvmohmi tok vt isht ik onvtuyulo hok bano ai ahnit, 
Chihowa ya im ilbvsha lishke. 

17. Yohmi kia Chitokaka yvt si awant bikia tok ; micha 
sa hlampkohonchi na vbanumpa isht anumpohonli li chatuk 
vt ai ahli fehnvt vno ak o isht ai otvni ho, Chentail moyu- 
ma kvt haiyaklo tok : yohmi ma koi chito itakha ya sa koh- 
chi tok. 

18. Yohmi ka Chitokaka yvt nana a kaniohmi ik achuk- 
mo moyuma ka a sa hlakfihinchi cha, sai okchalinchit ilap 
vba apehlichika ya isht sai ona hi oke: yvmma isht a holito- 
pa yokvt immit biliashke. Amen. 

19. Pliska, micha Akuila, micha Onesifolvs in dia chv- 
fa aiokpvchí. 

20. Elastvs vto Kolinhla yak o anta tok; amba Tlofimvs 
vto abeka hosh Miletum ak o itonla ho issvt minti l tok. 

21. Chim vlhtaha pulla cha, ik hvshtulo kisha họ ish 
lashke. Eubulvs vt pit chi aiokpvchishke, micha Putens, 
Linvs, Klautia, micha itibapishi moyuma kvt pit chi aiokpv- 
chi mak inlishke, 

22. Chitokaka Chisvs Klaist vt chimi shilombish a iba- 
foyukashke. Isht 1 kana yvt chi anukfoyukashke. Amen. 

HOLISSO PAL VT 


TI Tosa 


I HOLISSOCHI TOK. 


CHAPTA I. 


Titvs a pit aiokpvchi, mibmvt nana kaniohmi ho Kleti a anta he im 
ahni tuk vt anoli, 1; 6 vbanumpa isht vtta yvt kaniohmit nan im 
ai vhltaiyaha he; 11 nan ik vlhpeso anumpulit nan ithwnanchi itak- 
ha yvt issa he isht anumpuli. 


1. PAL, Chihowa in tishu, micha Chisvs Klaist im apos- 
tel okvt, vbanumpa ha anohonli na okchayvt bilia he Ohi- 
howa hvt im ahni tok vhleha hvt yimmi cha, anumpa ai 
ahli ka achukmali fehnvt ithunvt, Chihowa ha isht a holito- 
bla hi atok; 

2. Yohmi cha ai okchayvt bilia pisa he ai ahna hi atok, 
yvmmak oka Chihowa holaba he keyu yvt, nana puta kvt 
ik tobo pilla kash inli ho, im ihisa tok; 

3. Yohmi tok osh ont ai vlhpiesa ma nan im ihisa tok vt 
vbanumpa isht anumpohonli ho isht otvnihinchi; yvmma 
vno ak osh isht anumpohonli la he vm vlhpisa kvt, Chihowa 
pi Okchalinchi nan apihisa tok mak 0 yvmohmishke. 

4. Yohmi kvt nan isht a pi yimmi pulla kak o svso, Titus 
a, pit chi aiokpvchi lishke: Nan isht 1 kana, i nukhaklo, 
micha isht it 1 nanaiya aiena kvt Piki Chihowa, micha pi 
Okchalinchi Chitokaka Chisvs Klaist ita tuklo ka a mihinti 
kvt chi anukfoyukashke., 

5. Kleti a ish anta he chim ai ahni li kvt ilvppak atok; 
nana kvt ik vlhtaho puta tuk 2 achukmalit isht ish ahanta 
kvt, chim apesa li hatuk oka, vbanumpa isht vtta ya tumaha 
puta ka ish ai atokohonlashke. 

6. Kanima ka anumpa ik achukmo kvt onvtonla he keyu, 
ohoyo achvfa 1 hatak, im vlla mvt vbanumpa yimmi nan isht 
yopomo anumpa kia onvtonla he keyu, micha ilapunla keyu 
hok mak o ish atokolashke. 

7. Yohmi ka bishop vt Chihowa nan im apesvchi yatuk 
osh, anumpa ik achukmo kia onvtula he keyu ho pullashke : 
ilap ai ahni keyu, nokowa shahli keyu, oka homi ishko 
shahli keyu, na-fahama keyu, ai vlhpiesa keyu isht a hofah- 
ya he nan isht ahayuchi bunna keyu ; 

8. Amba hatak ik ithano i hullo, hatak achukma puta ka 
1 hullo, kostini, ai vlhpiesa, Chihowa holitobli, ile oktampli ; 

9. Mikmvt anumpa ai ahli im vlbahanchi kash o kullot 
halvlli hosh, nan isht vlbvchi ai ahli ka isht im abahanchit, 
vbanumpa 1 sanali vhleha ha nan į mihvt im alumminchi 
mak inlashke. 

10. Yohmi ka ilapunla, nan ik ahobo isht anumpuli, mi- 
cha na haksichi yvt laua fehna hosh ai asha hoka, mikmvt 
hakshup tupa vhleha hokak heto laua hoke: 

11. Yvmma itih hvt vlhkvma pullashke, yvmmak osh 
chuka chvfa moma ka ai ahli ka 3 filummihinchi kvt, ai vlh- 
pesa keyu isht a hofahya he nan isht ahayuchi bvnna kak 
osh, yohma hi atuk keyu kia nana ka abahanchishke. 

12. Ilap ai achvfa, ilap 1 hopai atuk ak mli hosh na miha 
kvt, Kletian vhleha hvt holabi kak bano chatuk, nampoa ok- 
pulo, intakobi, isikopa aiena hoke, achi tok. 

13. Anumpa atokowa ilvppvt ai ahli hoke; yohmi hoka 
vbanumpa yimmi kvt ai ahla chi mak o, hotopalit ish im 
alumminchashke : 

14. Yohmikmvt Chu im anumpa ik ahobo, micha anumpa 
ai ahli ka i filummi hatak nan apihisa aiena ka chik im antio 
kashke. 

15. Yohmi ka kashofa hokvno nan okluha kvt 1 kashofa 
hoke; amba ik kashofo, na yimma he keyu hokvno nana kia 

ik į kashofo hoke; amba nan ahni, micha isht il akostininchi 
alena kvt litehvt kunia hoke. 

16. Yohmi kvt Chihowa ha ithana, miha kvt il otvninchi 
ak inli kia, nana a kaniohmi puta kvt isht ik holitoblo, na 
yimma he keyu, mikmvt nan toksvli achukma puta ka ik ai 
ahlo hoka į yuwala he vlhpesa hoke. 


CHAPTA II. 


Nana ho isht anumpulit abahancha hi a, mikmvt kaniohmit ai vihpie- 
svt aya hi a Titvs a im apesa, 1; 9 yuka, micha hatak moma kvt 
nan akaniohma he vihpesa ka anoli. 


1. Å MBA chishno yokvto nan okluha kvt nan isht vlbv- 
chi achukma ka isht ai ahli kak o isht ish anumpohon- 
lashke ; 

2. Yohmi kvt hatak asvnochi puta kvt ahah ! ahni, yo- 
punla iksho hosh im anukfila weki achukma, kostini, vba- 
numpa yimmi, it 1 hullo, nuktanlvt achunanchi alena kvt ai 
ahlashke : 

3. Mikma choyo asvnochi puta kvt vbanumpuli yokvt ai 
yumohmi vlhpiesa kak o yumohmi mak inlashke ; inla aho- 
lvbechi keyu, oka homi yoka i yuhuka keyu, nana hochuk- 
ma ka abahanchashke : 

4. Yohmi kvt Chihowa im anumpa hvt ik kvllaksho ka 
chi ka, choyo himita puta kvt ile oktampli, 1 hatak 1 hullo, 
im vlla ya 1 hullo aiena ; 

5. Mikmvt kostini, haui anukfila iksho, ilap in chuka an- 
tot, nan isht ahanta, hochukma, ilap 1 hatak im antia achuk- 
ma alena chi ka im abahanchashke. 

6. Hatak himita puta mvt ile oktampla chi ka nanishi 
mihiha mak inlashke. 

7. Nan okluha ish a kaniohmi kvt nan toksuli achukma 
puta isht ai ithuna yo ish il otunihinchashke: nan ish aba- 
hanchi kvt ai ahli kak bano, yopunla keyu hosh anukfila 
weki achukma hosh ish im abahanchashke ; 

8. Yohmi kvt anumpa achukma isht ai 1 sanala he iksho 


— 

ho ish abahanchashke; yohmi na kyna hosh chi sanali hatuk 
mvt, nan ik achukmo nana kia isht chi anumpula he iksho 
kvt hofahyashke. 

9. Yuka puta kvt ilap į na-hullo yoka im antia, micha 
nan okluha ka isht ai yukpali, a sanalit ik anumpulo ka he; 

10. Micha ik hukopo, amba nan okluha ka ai abli achuk- 
ma he; yvmohmi cha Chihowa pi Okchalinchi im anumpa 
ha nan okluha ka isht a holitobla chi ka ish i mihihashke. 

11. Yohmi ka Chihowa isht i kana yak osh ai okchaya 
ishi kvt hatak puta ka im otvni tok oka, 

12. Yvmmak osh pim abahanchi kvt, Chihowa isht ik 
holitoblo puta, yakni ilvppak inli anukfila okpulo ilaiyuka ka 
isht kil ahanto ka he, amba ile oktampli, hatak bika it im ai 
ahli achukma, micha Chihowa ya holitobli hosh himonasi 
yakni ilvppa il ahanta he; 

13. Mikmvt ai okchayvt isht il ai yukpa bilia, micha Chi. 
howa Chitokaka, pi okchalinchi Chisvs Klaist vt isht a holi- 
topa ieshi hosh haiaka hi a pit hohoyot il ahanta he; 

14. Yohmi kvt yvmmak ash osh ai ashvchika puta ka a 
pi hlakofihinchi cha, pi kashofi na ilap immi okla holitopa 
fehna e toba cha, nan toksvli achukma puta ka a yiminta 
hosh isht 1l ahanta he mak o, pi vlhtoba hosh illi tok. 

15. Ilvppa puta kak o ish anumpulashke, yohmi kvt 
Klaist im anumpa ai ahli ka nan isht a mihvt ish im olaham- 
bashke., Yohmi na hatak nana kia ik chi shitilemo kashke. 

Nana ho ithwnancha he, mikmvt nana ho ik ithunancho ka he aiena 
ka Titus a im abvchi, 1; 12 im vla hi a pit i miha, 


1 MIKO, nan apesa, nan vlhtoka vhleha moyuma ka 
im antia achukma, nan toksvli achukma puta ka isht ahanta 
chi kvt im vlhtaha he, 

2. Hatak nana kia kvllakshichit isht ik anumpulo, it i 
nokowvt ik itachowo, amba anukfila yohbi, hatak moma ka 
i kana aiena he mak o, ithana chi ka ish im anohonlashke. 

3. Yohmi ka pishno ak kia tikba hokvno nana kil ithano, 
Chihowa kil im antio, pi yoshubvt, anukfila okpulo ilaiyuka, 
micha haknip isht ai yukpa aiena ka i yuhukvt, hotopali 
bunna, it 1 potvnno aiena isht il ahanta kvt, nan isht ik pi 
ahobo fehna hosh it i nukkillit il ahanta tok. 

4. Yohmi tok kia Chihowa pi okchalinchi yvt hatak isht 
1 kana, micha isht i nukhaklo aiena kvt otaiyani ha yano, 

5. Nan ai vlhpiesa isht ahantvt il atahli tok ak o keyu, 
amba pi nukhaklo kak osh himona toba isht vihchihifa kvt, 
Shilombish Holitopa yak o himona isht a toba ho isht a pi 
okchalinchi tok oke; , 

6. Yohmi kvt yvmmak ash o Chisvs Klaist pi okchalinchi 
yvt nan atahli tok ak pulla kak ọ, lauachi fehna hosh pi o 
fohobli tok : 

7. Yohmi na isht i kana yo isht a pi vlhpiesa hosh, ai 
okchayvt bila il isha he pim ai vlhpiesa hosh e toba hinla 
hoke. 

8. Anumpa ilvppvt ai ahli yoke, yohmi kvt nana yom- 
mak ash puta ka kvllochi fehna hosh isht ish anumpohonla 
he chim ai ahni li; yohmi na Chihowa i yimmi tok vhleha 
hvt ahah! ahnit, nan toksvli achukma puta ka achunanchit 
isht ahantashke. Nana ilvppa puta kvt achukma, micha 
hatak a isht im achukma hoke. 

9. Nan isht a ponaklo isht ik ahobo, in tikba ai unchulu- 
lit isht auehinchi isht annoa, nan isht itachowa, micha Chu 
i nan vlhpisa isht itachowa aiena ka chik ahalaio kashke : 
yummvt nan isht ik ahobo, micha nan isht ai achukma hi vt 
iksho hoka. 

10. Hatak kuna hosh vbanumpuli iksa i sanalit it a kvsh- 
koli bvnna hokma, vmmona, micha atuklant ish im olabi ha 
yoka yvmihchi kvt imoma hokma, chik aiokpancho kashke. 

11. Yvmma chiyuhmi hokvto ai ahli ka i filummit kunia 
hosh, nan ashahanchi kvt, ilap ili kvt ik ai ahlo kvt otvnin- 
chi hoka ish ithaiyanashke. 

12. Tikikus, Atemas, kanimampo ka pit chim pila li hok- 
ma, Nikopolis ak o anta li hoka ik kaniohmi kia ish la pul- 
lashke: hvshtula ya yvmmak o anta la chi hoke. 

13. Nan vlhpisa imponna Senas, micha Apollos ita tuklo 
kvt im vihtaha achukma cha, nana a bvnna kvot ik im iksho 
ka chi ka ish im atahli cha, auet ish pilashke. 

14. Mikma pimmi yokvt nan isht ai vni ik im iksho hosh 
ik anto ka chi kvt, nana ka ai yvmohma he ai vlhpiesa nan 
toksvli achukma puta ka achunanchit isht ahanta chi kvt, 

i moyumvt ithvna mak inlashke, 

15. Si apiha kvt moyumrt pit chi aiokpvchishke. Na 
yimmi pia ha pi hullo ka moyuma ish aiokpvchashke. Isht 
1 kana yvt hvsh moyuma ka hvchi anukfoyukashke. Amen. 

HOBLISS O- RAFY E 


FILEMON A 


I HOLISSOCHI TOK. 


Filemon a pit aiokpvchi, mihmvt na yimmi, micha. nan isht i hullo 
aiena kvt anukfoyuka ka haklo mvt, na yukpa; yohmi hosh in 
tishu Onesimvs a nana ka i kashofi cha, atuklanchit i hullot alok- 
pycha chi ka ahni fehnvt miha. 


1. PAL, Chisvs Klaist ak atuk pulla mak o yuka, micha 
il itibapishi Timohli yvt pi holitopa, il itiba toksvli Filemon, 

2. Mikmvt pi holitopa Affa, micha tvshka il itilaui Achip- 
pus, micha chvch chim chuka asha aiena ka pit hvchi aiok- 
pvchishke : 

3. Nan isht 1 kana, micha isht it į nanaiya ita tuklo Piki 
Chihowa, micha Chitokaka Chisvs Klaist aiena ka a mihinti 
kvt huchi anukfoyukashke.. 

4. Anumpa ilbvsha anumpohonli likmvt,. chithaiyana li 
kyt, 

5. Chitokaka Chisvs Klaist oka isb 1 yimmi, micha vba- 
numpuli vhleha ha ish į bullo aiena ka hahaklo li kak osh, 
Chihowa ya yak oke im ai ahni lishke. 

6. Na yimmi chi anukfoyuka kvt ai ahli fehnvt. otahani 
na Chisvs Klaist isht a holitopa he mak o, nana achukma 
puta kvt chi anukfoyuka ka ai ithaiyana hokbano, ai ahnit 
asilhha lishke. 

7. Yohmi ka chishno ak atuk pulla mak o vbanumpuli 
vhleha chukvsh vt yuhukpa hoka, isht ish i hullo ka isht a 
pi nuktula, micha isht a. pi yukpa chintoshke, itibapishili ma! 


—— 

8. Yohmi ka Klaist immi sia hokvt nana ka nukwaya 
iksho kamohmi hosh a chim ai vlhpiesa ka chim apesa la 
he vlhpiesa kia, 

9. Pal sipokni, micha Chisvs Klaist ak atuk pulla mak ọ 
yuka ma aiena mih sia hash osh, isht i hullo li pulla atuk 
mak osh chim asilhha li kak osh vm i shahlishke. 

10. Yuka hosh anta li mvt, tobachi li tok svso, Onesimvs 
ak atuk pulla mak o chim asilhha lishke. 

11. Yvmmak okvt tikba hokvno nan isht chim ai achukma 
iksho ki tok kia, himonasi kuno chishno, micha vno il ita 
tuklo ka isht pim ai achukma fehnvshke. 

12. Yvmmak oka falaminchit pila lishke; sa chukvsh 
chiyuhmi hoka 1 kanvt ish ishashke. 

13. Yvmmak okvt si awant antvt, vbanumpa ak atuk 
pulla mak o yuka hosh anta li ka, chishno ak a he tuk mak 
o chi vlhtoba hosh nana kia isht vm ahanta he im ai ahni la 
he vihpesa kia; 

14. Yohmi kia chishno chim anukfila keyu ka, nana kia 
yumohmi la he ak ai ahno: yohmi na nana achukma ish 
yvmohmi kvt ik kaniohmi kia ish yvmohma hi atuk o keyu, 
amba chishno inli chim anukfila kak ashke. 

15. Yohmi ka yvmmak okvt hvshi kanvlli achvfa chohmi 
itin takla ho chi filvmmi na yvmmak ash ish ishi na bilia hi 
atuk yoba ka; 

16. Yohmi ka yuka keyu, yuka kano i shahli, vno yvt 
itibapishi li a holitopa ho fehna, amba chishno yokak heno 
a chimmi, micha Chitokaka ibai achufa hokvt chi holitopa 
kvt 1 shahli fehna hinla keyu ? 

17. Yohmi ka chibai achvfa li ka is si ahni hokmvt, vno 
ak a he tuk ma chiyuhmichit 1 kanvt ish ishashke. 

18. Nana kia chim okpvni tok, micha aheka kia chin 
takanii hokma, vno ak o aheka is sum ikbashke. 

19. Pal sia hvt vno svbbak ak inli ho isht holissochi li 
kvt, atobbi la he mak oke; yohmi kia is sum aheka kvt 
chishno yak fehna kak kia is san takanli ak inli ak chim 
achoshke. 

20. Ahlishke, itibapishi li ma! Chitokaka ish ibai achvfa 

hoka nana isht chi a sai yukpashke; Chitokaka ish ibai 
achvfa hokvt is sa nuktalalashke. 

21. Is sum antia hinla ka chi yimmi li, micha nana achi 
li ka į shahli ak inli ish yvmihcha chi ka ithana li alena 
hatuk osh, chi holissochi li tuk oke. 

22. Yohmi kia ai-vtta la chikma, aieninchit is sum Aei- 
lashke: yohmi kvt anumpa ilbvsha ish anumpohonli hatuk 
mak oọ chim ona la he ai ahni lishke. 

23. Chisus Klaist ak atuk mak o yuka sa bika Epaflas 
vt pit chi aiokpvchishke. 

24. Makvs, Alistachvs, Temas, Lukas it ibai toksvli li 
vhleha aiena kvt pit chi aiokpvehishke. 

25. Pin Chitokaka Chisvs Klaist isht 1 kana yvt chi Shi- 
lombish a ibafoyukashke. Amen. 


680 PPRT DITOS 


' HOLISSO PAL VT 


HEBLU OKLA HA 


I HOLISSOCHI TOK. 


CHAPTA I. 


Klaist vt Iki Chibowa ya itilaui kvt annoa, 1: 4 enchil puta i shahli 
fehna; 14 enchil vhleha hvt nan isht ai vtta ka anoli. 


1. CHIHOWA hvt nitak chashpo ilaiyuka, micha a ka- 
niohmi mvt ilaiyuka hosh pin tikba vhleha hopaï vhleha ak 
0 isht ai im anumpohonli kvt, 

2. Polaka ilvppvt ai ishtaiyopi mak o ilap Ushi yọ isht a 
pim anumpohonli kvt, yvmmak osh nana moma ka iesha he 
im ai vlhpiesa mak o atokoli tok; micha vba yakni, micha 
yakni ilvppa a moyuma ka yvmmak ash o isht ai ikbi ak 
inli tok: 

3. Yvmmak ash osh Chihowa isht a holitopa shohmalali, 
micha Chihowa mih fehna yatuk, micha nan okluba ka im 
anumpa kvlio ai ahli kak o isht ieshi hosh ai ashvchika isht 
a pi kashofa hi a ataiyahli tok osh, Nan okluha imaiya vba 
chaha moma i shahli ka a binili im isht impak imma ako 
binili tok. i 

4. Nan iesha he im ai vlhpiesa hatuk vt jeshi hatuk osh, 
ilap hohchifo isht a holitopa kak osh enchil vhleha ha i 
shahli fehna hatuk osh kaniohmit holitopa kvt yumma i 
shahli fehna hoke. 

5. Nitak nanta kash o enchil vhleha ha achvfona kia, 
Chishno yvt svso chia mak o himak nitak a chi tobachi 

lishke; micha anonti ilap vt, Uno yak o Svso hachi, mik- 
mvt, vno yvt Iki sia hachi hoke, im achi tok o? 

6. Micha anonti, Tobahpi yash o yakni paknaka ya isht 
vla mvt, Chihowa im enchil vhleha hvt moyumvt aiokpa- 
hanchashke, ahanchishke. 

7. Mikmvt enchil vhleha hano isht anumpuli kvt ilvppak 
o achishke, Yvmmvt im ehchil vhleha hokvno mahli chiyuh- 
michit, mikmvt in tishu hano luak libbi chiyumichi hoke. 

8. Amba Ushi yokvno iluppak o im achishke, Chihowa 
ma! ish ai o binili holitompa kvt hikia bilivt peh bilivshke: 
nan ai vlhpiesa tvbi yak osh ish apehlichika yoka m twbi 
yoke : 

9. Chishno yokvt nan ai vlhpiesa kak o ish 1 hullo cha, 
nan ik vlhpeso yokvno ish į nukkillishke ; yohmi ka Chi- 
howa, chin Chihowa yak osh nan isht ai yukpa bilia ya 
laua i shahli ho isht chi ahummi kvt, ish ai itilaui tuk a 1 
shahli chikbi tok. 

10. Micha Chitokaka chishno yak osh vmmona kash inli 
ho yakni ilvppa intolahpi ka ish boyuhli tok; mihmvt nana 
moma vba shutik ai asha ka, chibbak ak osh ihikbi tok. 

11. Yvmmak okuto ont ai okpulo kvt taha kia, Chishno 
yokvto ish ahanta he; mikma yvmmak okvto moyumvt 
sipokni kvt na fohka yo chiyuhma hi oke : 

12. Mikma anchi yak inli ho chohmichit ish pohla he; 
mikma yvmmak ash ot inlvt toba he: yohmi kia Chishno 
yokuto mih yash inli chia, micha chim afummi hokvt ont 
ataha he iiksho hoke. 

13. Yohmi kia nitak nanta kash o enchil vhleha achvfona 
— kia, Svbbak isht impak-imma ak o ish a binili na chin tvnvp 
vhleha hoka chiyi ai o hikia yo ikbi li hayashke, im achi 
tok o? 

14. Yvmmak ash ot moyuma kvt nan isht ahanta shi- 
lombish osh ai okchaya pisa he im ai vlhpiesa vhleha yvm- 
mak ọ nan isht im ahanta chi vlhtoka yo keyu? 

CHARTA IL 


Klaist 2 il im antia he tuk, 1; 9 pi okchalincha chi kyt hatak o toba 
tok oka; 14 yohmi kvt nana kvt a yakohma he vlhpesa tok mak 
osh hatak o toba tok. 


1. Y OHMI hoka nana e haiyaklo tuk puta kvt ahah! 
ahni fehna hosh il anukfihinla hetuk, e yvmohmi keyukmvt, 
nitak kanima ka pi kunia hinla hoke. 

2. Yohmi ka enchil vhleha hvt anumpa anumpohonli tok 
a ai ahlit kvllo hatok okma, micha kuna hosh anumpa yvm- 
mak ash o kobahafi, micha ik im antio puta ka isht vlhtoba 
kvt isht ai vlhtoba he vlhpiesa ho ihishi tok okma: 

3. Ai-okchaya chinto yakohmi ka kil anukfihinlokmvt, 
katiohmit pi hlakofa hinla cho? yvmma vmmona ka Chito- 
kaka yak osh isht anumpohonli tok ọ, anonti yumma 1 hapo- 
naklo tok puta kvt ai ahlichi mak osh pim anohonli tok: 

4. Chihowa hak kia atokowa ibai anohonli kvt, nan isht 
atokowa, nan isht anukhlakvshli, micha nan isht ai ahli ilai- 
yuka, micha Shilombish Holitopa na hopela aiena ka ilap 
im anukfihinla hosh isht ai ahlichi tok: 

5. Yohmi ka yakni talaia he isht il anumpuli ka, enchil 
vhleha hokvno 1 nutaka apihisa tok keyu hoke. 

6. Amba achvfa kvt kanima ka atokoli hosh ai anumpuli 
kvt, Hatak vt nanta ho yvmmak oka chishno yokvt isht chim 
anukfihinla ho? micha hatak ushi yoka, chishno yokvt ish i 
nohowa ho? ahanchi tok. | 

7. Yvmmak oka enchil vhleha hokvno lumvt ik lauwo ho 
ish ikbi tok osh, isht a holitopa chinto ka isht ish iachuko- 
lechi, micha nan okļuha chibbak vt ihikbi tok a i shahli ho 
ish ikbi tok: 

8. Chishno yokvt nan okluha kvt iyi nuta aiasha cha, im 
antia hi a ish apesa tok. Yakohmichit moyuma ka im i 
nutakvchi ha yokvt, nana kia ik im 1 nutakacho ka achvfa 
kia iksho ki tok. Yohmi kia nan okluha kvt ik im i nutako 
kisha ho himonasi ka e pibisushke: 

9. Yohmi kia Chisvs, yummak okvt enchil vhleha ha lu- 
mvt ik lauwo hosh toba tok kia, nan-illi isht ilbvsha ka pihisa 
kak osh isht a holitopa chinto ka isht iachuka ka e pihi- 
sushke; yohmi na Chihowa isht 1 kana pulla hatuk mak 
o yummak ash ot hatak moyuma ka vlhtoba hosh illa hi 
atok. 

10. Yvmmak pulla hosh nan okluha ka ihikbi tok, mih 
fehna kash inli atuk pulla mak o nan okluha kvt toba tok, 
yvmmvt yvmihcha he im ai vlhpiesa hosh ushi vhleha laua 
ka isht a holitopa ka pehlichit isht ohona kvt, yummak ash 
isht ai okchaya 1 kvpituni hvt nan isht ilbvsha puta ka pihisa 
hosh isht ai abla hi a im apihisa tok oka. 

11. Yohmi ka na-kashofi, micha nan al ashvchika 1 ka- 
shofa aiena kvt it ibai achvfa hoke; yakohmi hoka ik hofah- 
yo hosh itibapishi vhleha hochihifo kvt, 

12. Itibapishi li vhleha ha chi hohchifo ha otuninchit im 
anohonli la chi; itibapishi li vhleha ha ai iklvnna hikivt 
talahowvt chi aiokpahanchi la chi hoke, ahanchishke. 

13. Mikmvt anonti, Yvmmak o anukchieto la chi hoke, 
achishke. Anonti, Uno, micha vlla vhleha ha Chihowa hvt 
ahama tok oka pisá, achishke. 

14. Yohmi hoka vlla vhleha hash osh haknip, issish aiena 
ka ibai ishi hatuk o, ilap ak kia anonti yvmmak ash ibai ishi 
tok ak mli hoke: yohmi na vlhtobvt illi pulla hosh nan-illi 
ishi, yvmmvt nan isht ahullo okpulo ak atuk a imaiyachi 
cha; 

15. Yvmmvt nan-illi 1 nukshopa kak osh, okchaya takla 
kvt yuka tobvt kunia chatuk a mominchit hlakoficha hi atok. 

16. Yohmi ka ahlishke, yvmmvt enchil vhleha ha halanli 
tok keyu; amba Eblaham isht ai unchululi hak o halanli 
tok. 

17. Yvmobmi ka nan okluha ka ai yvmohma he ai vlh- 
piesa hosh itibapishi vhleha ak inli ho chiyuhmit toba hi 
atok; yvmohmi hosh 1 kana fehnvt na-holitompa isht vtta 
chinto ai ahli fehna hosh Chihowa nan isht im ahanta kvt, 
okla puta nan ai ashahanchi tok isht vihtohomba he ikbi 
mak osh isht ahanta hi atok. 

18. Yohmi ka ilap ak kia imomaka pisa kvt, na-palummi 
pihisa hatuk okvt, kuna hosh imomaka pisa hokuno apelvcha 
hi vt ithana hoke. 


CHAPTA III. 


Klaist vt holitopa kvt Moses ai shahli, 1:7 yohmi hoka kili yim- 
mokmyt, Islael chukush kvllo vt na palymmi isht onvtula he im 
vlhpisa tok a į shahlit pi onvtula he bano hoke. 


1. Y UMOHMI hoka itibapishi holitopa vhleha vba nan 
isht ilaiyukpa et annohowa ka ibai ishi hvchia ma! Apostel, 
micha Na-holitompa isht vtta chinto, Chisvs Klaist a il ithai- 
yana, il il apihisa tok a hvsh anukfihinlashke. 

2. Moses vt ilap in chuka ai achvfa moyuma ka im ai ahli 
bano tok a, chiyuhmit yvmmak ash osh ilap a atokoli tok a 
im ai ahli bano tok. 

3. Yohmi ka hatak ilvppvt isht a holitopa 1 shahli ho isht 
a holitopa kvt Moses a į shahli kvt, chuka yoka kuma hosh 
ikbi tok ak osh holitopa kvt, chuka yash i shahli chatuk a 
chiyuhmi hoke. 

4. Yohmi ka chuka toba moyuma ka ikbi vt asha bano 
chatuk; amba nana moma ihikbi tok vt Chihowa ak oke. 

5. Yohmi ka tishu ho chiyuhmit Moses vt ilap in chuka 
al achvfa moyuma ka im ai ahli bano kvt, nana isht anu- 
humpa he mak o atokolit anohonli tok : 

6. Amba Klaist vto Ushi yosh in chuka achvfa pehliechi 
ho chiyuhmit ai ahli tok; yohmi ka ai okchaya ya na-yuk- 
put e hohoyo hosh Chisvs Klaist il anukchieto kvt, achu- 
nanchi ai ahli hosh ai vhli ka il ona hokmvt, yvmmak ash in 
chuka pia hoke. 

7. Yvmohmi hoka Shilombish Holitopa yvt ahanchi kvt, 
Himak nitak oka im anumpa hoka hvsh haiyaklo hokmvt, 

8. Hvchi chukvsh oka hvch ik kvllocho kashke: yohmi 
kvt isht a nokowvchi, yomohmit nana ka imomaka pisachi 
hosh yakni haiaka itvnowa tok a hvch ik chiyuhmicho 
'kashke. 

9. Nitak yummak ash hvch iki vt ik sai yimmo kvt imo- 

maka sa pisuchi tok; micha nana a kaniohmi li puta ka 
pihisa na afummi pokoli ushta tok. i 

10. Yvmohmi hoka okla yvmmak ash isht vm ahchibvt 
kunia tok: mihmvt, Yvmmvt chukvsh anukaka ya isht ashv- 
chi bilia, micha vm anumpa vlhpisa puta ka ik ithanoshke, 
achi li tok. 

11. Yohmi kyt sa nukhobela hosh anumpa kvllo il ono- 
chit anumpohonli li hoka, Um afoha yoka chukowa himma 
keyu mak oke. 

12. Itibapishi li vhleha hvt ahah! hvsh ai ahnashke, chu- 
kush okpulo, nan ik yimmo Chihowa okchaya ya isht hvsh 
ai į filvmma hinla kvt, hvsh kanima ka ik hvchi anukfoyuko 
kashke. 

13. Amba himak nitak achi itin takla kak o nitak puta 
ka nan it į mihvt hvsh iti hlampkohonchi pulla ho, hvsh ka- 
nima kia nan ai ashvchi isht a haksit ik hvchi kvllo kashke. 

14. Yohmi ka na pi yimmi vmmona tok vt ai ahli biekvt 
mahayvt ont ai vhli ka il ona hokmvt, Chīsvs -oka ibai achvfa 
vhleha e toba hoke. 

15. Himak nitak achi itin takla kak o, Himak nitak oka 
im anumpa hoka hvsh haiyaklo hokmvt, isht a nokowuchi 
yumohmi tok a, chiyuhmit hvchi chukvsh oka hvch ik kvl- 
locho kashke. 

16. Yohmi ka kaniohmi kvt haklo hayvt nokowuchi tok: 
yohmi kia Moses vt pehlichit Echip a kohchi tok a moma 
hosh yohmi tok keyu hoke. | 

17. Amba afummi pokoli ushta ka kvta hak ọ isht im . 
ahchibvt kunia tok 0?. nan ashvchi tuk osh haknip illi vt 
- yakni haiaka ya ai itohonla ak atok keyu cho? 

18. Yohmi ka kvta hak osh im afoha yoka chukowa him 
ma keyu ho anumpa kvllo il onochit anumpohonli tok 0? 
amba ik 1 yimmo ke tuk vhleha ak atok keyu cho? 

19. Yohmi ka ik 1 yimmo pulla kak osh chukowa he keyu 
ki tok a-eho pisvshke. 

Ubanumpuli a-foha he vihtaha tok a na yimmi pulla hokmak osh 
isha he, 1: 12 Chihowa im anumpa hvt aiahli fehna; 14 Na ho- 
litompa chinto isht pim vtta yvt Klaist Chisvs Chihowa Ushi, 
16 nan isht ai 1 kana ai ọ binili holitompa nukwaya keyu ħosh il 
ohonashke. 


1. Y UMOHMI hoka im afoha e chukowa he pim issa 
tok a takali moma hoka, hvsh kanima kvt huch ik ono ahoba 
himla ka, ahah! il ai ahnashke. 

2. Isht ai yukpa anumpa yash ot pishno ak kia pim an- 
nohowa kvt, yvmmvt | im annohowa tok ash o chiyuhmi tok: 
yohmi kia anumpa im annohowa kvt nan isht im achukma 
tok keyu kvt, anumpa hahaklo yummak okvt na yimmi ya 
ibafoki keyu ak atok. 

3. Yohmi ka, Si anukhobela hosh anumpa kvllo il onochit 
anumpohonli li hoka, yummak okvt vm afoha yoka chukowa 
he keyu, ilap vt achi tok: yohmi ak mli kia pishno il i yim- 
mi hatuk okvto yakni toba vmmona pilla kash nan toksvli 
puta kash ot ont vlhtaiyaha tok im afoha yoka e chukowa 
hoke. 

4. Ilap vt yakohmichit nitak isht untuklo ka ai atokowa 
kanima ka isht anumpuli tok: yohmi kvt Chihowa hokvt 
ilap a toksvli puta hoka ataiyahli kak osh nitak isht untuklo 
hokvno foha tok. 

5. Mihmvt ilvppak o, Um aiana yoka chukowa he keyu, 
anonti achi tok. 

6. Yakohmi hoka afoha yoka kaniohmi kvt chukowa chi 
pulla ka takanli moma hoka, yohmi ka isht ai yukpa anum- 
pa im annohowa vmmona tok vhleha hokvto afoha yoka ik 
chukowo kvt na-yimma he keyu kak atok. 

7. Anonti Lewi ak o isht ai anumpulit nitak kaniohmi ho 
atokolit, Himak nitak a ahanchi, nitak yvmmak atok a hopa- 
kit taiyaha, achi hoka, Himak nitak a vm anumpa hvsh hai- 
yaklo hokmvt, huchi chukvsh oka hvch ik kvllocho kashke. 

8. Yohmi ka Choshua vt yummak ash afoha ya ima ha- 

tok okma, 1 himmak okvno nitak inla ho isht anumpula hi 
atok keyu hoke. 

9. Yvmohmi hoka Chihowa im okla vhleha hokvto afoha 
yvt in takanli hoke. 

10. Yohmi ka kuna hosh Chihowa im afoha yoka ont 
chukowa hokvto, ilap inli toksvli kash issa kvt, Chihowa hvt 
ilap toksvli tuk vt issa ak mli tok ash mli ho chiyuhmi hoke. 

11. Yohmi hoka afoha yvmma e chukowa chi kvt il achu- 
nanchi fehnashke; ik yimmo hosh itohonla tok ash o chi- 
yuhmit hatak kvna kia ik itulo kashke. 

12. Yohmi ka Chihowa im anumpa hvt okchaya, micha 
isht ai ahli fehna, micha halupa kvt bvshpo falaia itahlakla 
halupa yak kia į shahli hosh hlopullichit bvshli kvt, ilhfiopak, 
micha shilombish ita tuklo ka it 1 filummichi, anonti itachakli, 
micha lupi ita tuklo ka it į filummichi, micha ehukvsh anu- 
kaka nan isht ahni, micha nan isht anukfilli puta ka akosti- 
ninchit nan im apesa yoke. 

13. Nana toba moma kvt achvfa kia itikba ya ik im ai 
otano kvt iiksho; amba nana ka il it į kaniohma chi yumma 
1 holhponayo hokvno nan okluha kvt ik ompoholmo 1 bieka 
hoke. 

14. Na-holitompa isht vtta chinto pim anta, Chihowa 
Ushi, Chisvs okvt vba yakni oka ona tok oka, nana ka il il 
apihisa tok vt il ai ahlashke. 

15. Yohmi ka na holitompa isht vtta chinto nan isht a 
pilbvsha ka ik piba nukhaklo ka hi osh pim anta keyu; am- 
ba nana a kaniohmi puta ka imomaka pisa kvt, pishno ak 
inli ho chiyuhmi kia ai ashvchi yak osh ik im iksho ki tok. 

16. Nan-isht 1 nukhaklo il ishi cha, ont ai vlhpiesa pi 
apela chi ka isht i kana il ahayucha chi kvt, isht ai i kana 
al o binili holitompa nukwaya keyu hosh il onashke. 


CHAPTA V, 


Chihowa yvt Klaist 2 holitobli; mikmvt na holitompa isht vtta i 
shahli yo atokoli, 1; 14 Heblu okla hvt nan ai ahli ilvppa ithvna 
he tuk vt a haksichi ka Pal vt nan i miha, 

Ii. Y OHMI ka na holitompa isht vtta chinto puta hatak 
aa kohchit ihishi ka, hatak ak atuk pulla mak ọ nana Chi- 
howa immi ha isht ahanta chi kvt, vihtoka tuk osh nan ai 
ashvchi isht vlhtoba he puta, micha na hvibina aiena ka isht 
im ona hi atok: 

2. Ilap ak kia nan isht ai ibetvbla hi vt isht apakfoyupa 
ak mli hokvt, nan ik ithano, micha yoshuba vhleha aiena ka 
yvmmvt 1 nukhakla he bano hoke. 

3. Mikmvt nana kvt ai yakohmi hokvt, ilap nan ai ashvchi 
isht vlhtoba he yak kia, aleninchit okla nan ai ashvchi isht 
vlhtoba ħi a isht im ona hi atok oke. 

4. Hatak nana kia ilap ak mli kvt nan isht a holitopa ilvp- 
pa isha he keyu, amba Alon atok a chohmichit Chihowa ak 
osh atokoh hok mak oke: 

5. Yohmi ka Klaist ak kia ilap ak mli hosh na holitompa 
isht vtta chinto toba chi kvt isht ile holitoblichi tok keyu : 
amba, Chishno vt Svso chia ho himak nitak oka chi tobachi 
lishke; im achi kak atok oke. 

6. Anonti, Chishno yokvt Melkisetek atok a chiyuhmit na 
holitompa isht vtta hosh ish ahanta na bilia hi oke, inla ka- 
nima ka ai achi ak mli tok. 

7. Yvmmak ash ot hatak haknip ieshit yakni paknaka 
ilvppa ahanta mvt, nishkin okchi mihintit, chitoli fehna hosh 
pabayvt, nan-illi im a hlakoficha hinla ka im ilbvsha fehnvt 
anumpohonli tok: yohmi ka Chihowa ha bolitobli hatuk 
mak o, Chihowa hvt 1 haponaklo tok: 

8. Yvmmak ash ot Ushi atuk ak inli kia, na palvmmi pi- 
hisa kak osh im antia kia isht ithvna tok : 

9. Mihmvt nana kvt ai ahlıt im vlhtaiyaha kak osh, im 
antia puta hokvno ai okchayvt bilia ya im atahli yoke : 

10. Yohmi kvt Melkisetek atok a chiyuhmit na holitompa 
isht vtta chinto hosh Chihowa hak o im ai vlhtoka tok. 

11. Melkisetek ash isht il anumpula chi kvt pin laua: 
yohmi kia nana ka akostininchi hvchi svlaha hoka, tosholi ka 
kvllo hoke. 

12. Yohmi ka yvmmak atok a hopakit taiyaha hoka nan 
im abvchi yosh hvsh ahanta he vihpiesa kia, kanima kvt 

Chihowa im anumpa ai isht ia vmmona ka anonti huchim 
abucha hi a vlhpesa pulla hoke: yohmi kvt ilhpak kvllo vpa 
chatuk okvno huch ik chohmo, amba pishukchi ishko chatuk 
ak o chiyuhmi ho hush tobushke. 

13. Yohmi ka pishukchi ishko puta hokvto nan kla al 
vlhpiesa anumpa hoka akostinincha hi a ik ona, vllosi yokvt. 

14. Amba ilhpak kvllo vt asvnochi vhleha hak o im ai vlh- 
piesa hoke ; yvmmak ash ot nana ka ai yvmohomi kak osh 
im anukfila isht toksahanli hosh nan achukma, ik achukmo 
ita tuklo ka isht akostininchi hoke. 


CHAPTA VI. 


Nan ai yimmika ya ai i filummit aka ik kaho ka chi, 1: 11 amba 
kvllot hiela chi: 12 nana ka achunanchit nuktaiyalvt Chihowa ya 
alokpucha chi ka į miha: 13 Chihowa im anumpa hvt ahli hoka. 


1. Y UMOHMI hoka Klaist ai isht vlbvchi ummona ho- 
kuno e boyuhli cha, ai ahli fehnvt itikba il ia hosh nan tok- 
suli isht ai illi ai } filvmmit ile kostininchi, micha Chihowa 
isht 1 yimmi ; 

2. Baptismo nan isht vlbvchi, micha ibbak onohonchi, mi- 
cha illi tok vt falamvt tani, micha hatak puta nan im vlhpisvt: 
bilia he aiena ka intolahpi ka atuklanchit keho bohlo kashke. 

3. Micha Chihowa ak osh vlhpesa ahni hokma, ilvppa e 
yvmohma he mak oke. 

4. Yohmi ka kuna hosh himonna ha im vibuchit, na-hvl- 
bina vba yakni minti ka akostininchi, micha Shilombish Ho- 
litopa ya ibat ishi tok okvto, 

5. Mikmvt Chihowa im anumpa achukma, micha vbanum- 
pa nitak nan isht ai ahla he aiena ka anukfoyuka ha yak okvto, 

6. Yvmmak ash osh vbanumpa ha i filummi hokvt kanioh- 
mit atuklant himonvt toba cha, ai isht ile kostinincha hinla 
kyt iksho kamohmi hoke; yohmi kvt ilap ash inli hosh Chi- 
howa Ushi ya himonvchit ititayukhuna ya ai vbi kot, otv- 
ninchit hofahli hokut. 

7. Yohmi ka yakni ak osh uhumba aiyuka ka ai ihishko 

hosh yakni a toksvli yummak atuk vt ai isha he vlhpiesa ho 
offohonchi cha, nan isht ai yukpa Chihowa a mihinti ka ishi 
hoke : 

8. Amba bafulli halupa ilaiyuka uifokoschi hokvno nan 
ik ahobo hatuk o, isht ai okpuloka he anumpa hvt onvtuyula 
hosi; yvmmvt ont im ishtaiyopi hokvto lua he mak oke. 

9. Yakohmichit il anumpuli hoh kia, amba holitopa 
vhleha ma! hvchishno yokvno nana achukma i shahli, 
micha ai okchaya nana kvt ai ahalaia kak ọ a hvchi yumoh- 
mi ka, pi yimmishke. 

10. Yohmi ka Chihowa hvt ik ai vlhpeso hokmá, nanta 
tuk osh nan toksvlit holitoblit ilap hohchifo imma ka nan 
isht hvsh im ahanta tuk a imi haksa he keyu, vbanum- 
puli vhleha ha nan isht hvsh im ahanta tuk osh, isht hvsh 
ahanta kvt imoma hoka. 

11. Mikmvt ai okchaya ishi la he ai abnit, ai ahlit hvchi 
yimmi hosh ont ai vhli ka hvsh ona chi kvt, nana hush a 
kaniohmi kash ot moyuma kvt hvsh achunancha he e hvchim 
al ahnishke. 

12. Yohmi hosh ik hvch intakobo kashke; amba kanioh- 
mi kvt na yimmi kak osh nana ka nuktaiyalvt hohoyo hosh, 
nana im ihisa tok ash ont jeshi vlhpesa tok ak o > hush hoba- 
chashke. 

13. Yohmi ka Chihowa hvt Eblaham a nana ka im ihisa 
hokvt ilap inli ho ai isht anumpa kvllo il onochi kvt, 1 shahli 
kanima ai isht anumpa kullo il onocha he keyu kak atok, 

14. Ahlishke yukpahanlit chi yukpali la he, mikmvt laua- 
hanchit chi lauachi la hi oke, ahanchi tok. 

15. Yakohmit nana ka nuktaiyalut hohoyo hatuk osh, 
nana ka im ihisa tok ash ishi tok. 

16. Yohmi ka hatak okvto 1 shahli ho ai isht anumpa 
kvllo il onohonchi chatuk vt ai ahli; micha nan isht ai ahli- 
chi anumpa kvllo il onochi kak osh itachowa puta hokvno 
ont im ai vhlichi chatuk bano hoke. 

17. Yvmohmi ka Chihowa hokvt nana ka im ihisa tok a 
ont isha he im ai vlhpiesa vhleha hoka ilap nana im anukfi- 
hinla tok vt kaniohmit ai inla himma keyu ka, achukmalit i 

shahlichit im otvninchi bvnna hosh, anumpa kullo yo il ono- 
chit isht ai ahlichi tok: 

18. Yohmi ka nana kaniohmit ai inli himma keyu tuklo 
yummak oka Chihowa hokvt isht a holaba himma keyu 
hoka, vba isht il aiyukpa pim ihisa tok ash 1l isha chi hosh 
a hlakofi yo il 0 chahafa kvt, nan isht a nuktaiyala chinto 1l 
iesha he ak atok. 

19. Nana pim ihisa tok ask il isha he il ai ahni kak osh, 
isht a kullo ai abli kanvlla he keyu yo shilombish vt im iti- 
laui, micha yvmmak osh, aholitopa fehna isht ompoholmo 
anukaka yoka chukowa mak oke. 

20. Yvmmak oka pin tikba-heka, Chisus vt chukowvt, 
Melkisetek atok a chiyuhmit na holitompa isht vtta chinto 
bilia toba tọk oke. 


CHAPTA VIL 


Melkisetek atok 2 chohmit Klaist Chisvs vt nan isht vtta holitompa, 1, 
11 Alon na holitompa isht vtta. yatok a i shahli fehna. 


1. Y OHMI ka Melkisetek ilupput Salem i miko, Chi- 
howa holitopa fehna i na holitompa isht vtta yosh, Eblaham 
vt miko vhleha ont ubit falamvt aya ma yummak ash ot ont 
afama mvt, yukpali tok. 

2. Yvmmak ash o Eblaham vt moyuma ka a kashapa ont 
isht pokoli ka ima mak inli tok: vmmona hoka toshowak- 
mvt, Nan ai vlhpiesa 1 miko, mikmvt anonti yumma acha- 
kaya kvt Salem į miko, yummvt nanaiya 1 miko achi hoke, 

3. Iki iksho, ishki iksho, isht ai unchululi iksho, nitak ai 
` isht la vmmona tok vt iksho, micha im ilhfiopak vt ont ai 
vhli tok vt iksho, amba Chihowa Ushi yak o chiyuhmi hosh 
na holitompa isht vtta yosh ahantvt bilia hoke. 

4. Yohmi ka hatak ilvppvt a chinto kaniohmi ho, iki 
chinto Eblaham ash ot nana ka in tunvp a im ai ishi tok ash 
achukma 1 shahli kak oa kashapa ont isht pokoli ka ima 
tok a, hvsh anukfillashke. 

5. Yohmi ka Lefai ushi vhleha atuk vt na-holitompa isht 

vtta vlhtoka kvt, okla yvmmvt itibapishi; micha Eblaham 
ak o isht atiaka yak mli kia, vba nan-vlhpisa in tonla hatuk 
osh, a kashapa ont isht pokoli ka im ai ishi beka mvhlishke : 

6. Amba yvmmak ash o ilap okvto ai isht unchululi ho 
keyu kia, a kashapa ont isht pokoli ka Eblaham a im ai ishi 
mvt, nana im ihisa tok ash o yukpali tok. 

7. Mikmvt 1 shahli hak osh ik lauwo ka yukpali hoka ik ai 
ahlo, acha hi yvt ikshoshke. 

8. Mikmvt ilvppak okvno hatak vt illa he kia a kashapa 
ont isht pokoli ka ishi; amba yvmmak okono yvmmvt ishi 
kvt okchayvt ahanta ka, nana kvt isht ai atokowa hoke. 

9. Yohmi ka Lefai yokvt a kashapa ont isht pokoli ka 
ihishi kia, Eblaham ak ọ isht ai unchululi hokvt, a kashapa 
ont isht pokoli ka Eblaham a ibai atobbi ak inli tok, yumma 
chiyuhmi achi la hinla ak mli hoke. 

10. Yohmi ka Melkisetek vt yvmmak ash o afama ma, 
yvmmvt iki ikfeksa anukaka yak o foka moma hatok. 

11. Yohmi ka Lefai na-holitompa isht ai vtta yokvt ai 
ahli bieka hatok okma, yvmmak o okla hvt i nuta ai asha 
hosh vba nan vlhpisa puta ka ihishi hatok oka, Melkisetek 
atok a chiyuhmit na holitompa isht vtta inla hokvt na ka- 
tihmi ho vlhtoka he vlhpesa moma ho? micha Alon na 
holitompa isht ai vtta yatok a chiyuhma he keyu ho? 

12. Yohmi ka na holitompa isht ai vtta inla hosh vlhtoka 
hatuk o, anonti nan vlhpisa yash ot inlvt toba he vlhpiesa 
hoke. 

13. Yohmi ka yvmma nana puta ilvppvt isht anuhumpa 
hokvto, oklushi inla. ho ibai achufa hatok; yummak okvto 
hatak achufa kia alta ya nan isht ai vtta beka tok keyu hoke. 

14. Yohmi ka Chuta yak o pin Chitokaka yvt a tobvt 
kohcha tok vt ai atokowa ; oklushi yvmmak oka na holitom- 
pa isht ai vita imma nana kia Moses vt isht anumpuli tok 
keyu hoke. > 

15. Mikmvt nana ai atokowa hokvt į shaiyahli fehna imo- 
ma ka, Melkisetek atok a hoyulba hosh na holitompa isht 
vtta inla kvt hikia hoke, 

16. Yvmmak okvto haknip nan im vlhpisa imma ho isht 

vihtoka tok keyu, amba okchayvt bilia im ai vlhpiesa hatuk 
osh vlhtoka tok oke. 

17. Yohmi ka yvmmvt atokolit anoli hosh, Chishno yokvt 
na-holitompa isht vtta Melkisetek atok 2 chiyuhmit bilia 
chia hoke, ahanchi tok. 

18. Yohmi ka nan vlhpisa yummak ash osh nana ka isht 
al achukma, ai ahli ka ik ono hatuk osh akshu tok vt ai 
ahlishke. 

19. Nan-vlhpisa yummak ash okvto nana kia ai ahlichi 
tok keyu hoke: yvmmak atuk mak o nana achukma 1 shahli 
ho pim ataiyahli hosh vla hatok pulla kak o, Chihowa i bili- 
kasi ka il ona hoke. 

20. Mihma yvmmak ash ot anumpa kvllo il onoyuchi 
keyu iksho ho yvmmak ash ot na holitompa isht vtta toba 
tok oka: 

21. Yohmi ka anumpa kvllo il onochi kia iksho ho yvm- 
mvt na holtompa isht vtta vhleha tohomba tok oka: amba 
iluppak okvno anumpa kvllo il onochi hosh nana im ahanchi 
kvt, Chitokaka yak osh anumpa kvllo il onochi kvt, inlvt im 
anukfila he keyu mak osh, Chishno yokvt na holitompa isht 
vtta Melkisetek atok a chiyuhmit bilia chia hoke, ahanchi tok: 

22. Yakohmi hosh Chisvs okvt nan it im vihpisa achuk- 
ma 1 shahli yoka ai ahlichi toba tok oke. 

23. Yohmi ka yvmmak ash okvto na holitompa isht vtta 
yvt lawa mwhli tok: yohmi kvt yummak okvto nan illi ak 
atuk pulla mak o ahantvt bilia beka tok keyu hoke. 

24. Amba hatak ilvppak okvto okchayvt bilia hatuk osh 
na holitompa isht ai vtta inla himma keyu ho ieshi boke. 

25. Yvmohmi hokvt anonti ilap ak o anukchieto hosh 
Chihowa hoka im ohona hokvno mominchit okchalincha he 
bano hosh, yummak oka apelvchit isht anumpohonli hosh 
ahantvt bilia hoka. 

26. Yohmi ka na holitompa isht vtta chinto, yvmmak 
okvt ai ashvchika ik im iksho, nan ik okpano, na liteha iksho, 
nan ashvchi vhleha ha ai i filvmmi, micha chaha kvt vba 
yakni yak kia į shahli, yummak chiyuhmi hosh pim ahanta 
he ai vlhpiesa batok : 

27. Yohmi ka na holitompa isht vtta pehlichi chinto vhle- 
ha hokvto nitak moma ka ilap nan ai ashvchi isht vlhtoba 
ka tikba pit im issa ha yosh, okla nan ai ashvchi isht vihtoba 
ka pit ım issa beka tok o, yummak okvto chiyuhma he im 
vihpesa keyu, nan ai ashvchi isht vlhtoba il im issa mak osh 
ilvppak oka himonna ma yvmohmi tok okvt, 

28. Yohmi ka nan vlhpisa yummak ash ot hatak ibetvbla 
he im vlhtayak kia na holitompa isht vtta chinto atokohonli ; 
amba anumpa kvllo isht ai-ahli tok ash ot vba nan vlhpisa 
yvmmak ash ot toba ha yak o, Ushi ya atokoli ho, yummvt 
na holitompa isht vtta ai ahlit bilia he mak oke. 


CHAPTA VIII. 


Klaist ak osh na holitompa isht vtta 1 shahli bila, yohmi ka Klaist vt 
vla ha yokvno Alon isht ai unchululi kyt na holitompa isht vtta 
vlhtoka he keyu mak oke, 1: 7 yvmmak mli chohmit Chihowa yvt 
nan vihpisa himona ikbi ha yokvno Islael vt Echip a kohchvt minti 
ma, nan vihpisa toba tok vt kashofut taha hoke. 


1. NANA isht il anumpohonli kash puta ka ilvppak osh 
moma 1 shahlishke: Na holitompa isht vtta chinto yakohmi 
hosh vba yakni Chihowa Chitokaka yvt a þinili kak o isht 
impak imma yo pi þinili hosh ; 

2. Uba aholitopa, micha vihtipo ai ahli fehna ka hatak ak 
atok keyu, amba Chitokaka yak osh ikbi tok, yummak o nan 
isht ai ahanta hoke. 

3. Yohmi ka na holitompa iie vtta chinto puta kvt na 
hvlbina, micha nan ai aşhvchi isht vlhtoba puta aiena pit im 
issa chi hosh vihtoka chatuk oka; hatak ilvppak kia anonti 
nana im ai asha tuk osh pit im issa he im vihpiesa hoke. 

4. Yohmi kvt yakni ilvppak o ahanta hokmvt, na holi- 
tompa isht vtta ya hi o keyu, vba nan vlhpisa yak atuk 
pulla mak o na hvlbina pit im issa hosh na holitompa isht 
vtta vhleha hvt ai asha Heka: 

5. Yvmmak okvt naa rislhiti ahanta kvt vba yakni nana aj 
asha kak o isht vlhpisa, micha isht a hoyulba mak ọ isht ai 
yvmihchi hoke ; yohmi ka Moses vt vlhtipo ya ikba chikma, 

Chihowa hvt nan i miha kvt, Ahah! ahnit nan isht a holba 
nunih paknaka chim ai otvni tok ak o chiyuhmi ho nan ok- 
luha ka ish ikbashke, achi tok oka. 

6. Yohmi tok kia himonasi hokvno yvmmak okvt nan ıt 
im vlhpisa achukma i shahli, nana achukma i shahli anno- 
howa puta isht ai ahli tok a, it į nanaiyvchi yosh nan isht 
ai vtta holitopa i shahli fehna họ ieshi mak inlishke. 

7. Yohmi ka nan it im vlhpisa vmmona yvmmvt nan isht 
ik ono iksho hatok okma, anonti atukla kvt ai yomohma hi 
ya hoya hi atok keyu hoke. 

8. Yohmi ka yummvt nan isht ik ono ka pisa kak osh 
Chitokaka yvt achi kvt, Yakeh! Islael in chukachvfa; mi- 
cha Chuta in chukachvfa aiena ka nan it im vlhpisa himona 
im apihisa la he nitak vt vla hi oke, 

9. Iki vhleha hoka ibbak halvllit pehliechit, nitak kanioh- 
mi kash Echip yakni yoka a kohchi li mvt, nan it im vihpisa 
im apihisa li tok okvno chiyuhma he keyu; yvmmak okvt 
nan it im vlhpisa im apihbisa li tok ash foyukvt mahaya keyu 
hatuk o, ak ahnincho ki tok, Chitokaka yvt aa im 
ahanchi tok. 

10. Yohmi ka nan it im vlbpisa ilvppak o nitak himak a 
pilla mak o Chuta in chukachvfa yoka im apihisa la hi oke; 
yohmikmvt a nan vlhpisa puta yoka anukfokihinchi likmvt, 
chukush oka ai o holissohonchi la hi oke; mikmvt in Chi- 
howa sia hahe, mikma vm okla hahi oke. Chitokaka yvt 
ahanchishke. 

11. Yvmobmikma hatak puta kvt in chuka panta, micha 
hatak puta kvt itibapishi aiena ka nan im abvchit, Chihowa 
hoka ish ithaiyanashke, im ahancha he keyu; moma ik lau- 
wo, micha moma i shahli aiena kvt svthana hi oka. 

12. Yohmi ka ik vihpeso al yumohmi puta ka i nukhaklo 
la he, mikmvt nan ai ashvchi, micha vba nan vlhpisa koba- 
hafi puta ka himak a pilla ak ithaiyano ka he mak oke. 

13. Nan it im vlhpisa himona yvmmak achi kak osh, vm- 
mona tok vt sipokni yo chohmichi hoke. Yohmi ka nana 
kvt okpulot sipoknit isht ai aiena hokvto, ont ik ai igy 
kamohma chi kvt vihtaiyaha hoke. 

CHAPTA IX. 


Uba nan-vihpisa yokvto issish a hlatahampla hi aim apesa 1; 11 
amba Klaist vt ilap issish, micha ilap fehna isbt a hlakofa hi o ile 
kanchi tok vt mihi yosh holitopa febna: 15 nan vihpisa himona 
ai ahlichi hosh Klaist vt illa he vihpiesa hatok. 


1. Y OHMI ka nan it im vihpisa vmmona yvmmak ash 
ot Chihowa aiokpvchi nan isht vihpisa puta, micha aholito- 
pa yakni ilvppa ahalaiya aiena ka ishi tok vt ai ahlishke. 

2. Yohmi ka vihtipo yokvt toba tok: vmmona yvmma 
anukaka yak o pvla ai o hikia, micha ai impa, micha puska 
otvni alena kvt asha beka tok, yvmmak osh aholitopa hoh- 
chifo hoke. 

3. Mihma nan-tvnna isht ompoholmo vba takali atukla 
mish asha ka, vlhtipo yokvto aholitopa moma i shahli hoh- 
chifo hoke : 

4. Yvmmak oka anukaka ya na balama aluachi tuli ho- 
lisso lakna isht toba, micha nan it im vlhpisa yash im itombi 
yokvt tvli holisso lakna yosh isht ompoholmot apakfoyupa, 
yummak o tuli holisso lakna nan ai vihto manna yosh vihto, 
micha Alon in tvbi yvt bikobli tok, micha tuli patvssa tuklo 
nan it im vihpisa yvt al o holihiso tok aiena kvt foyuka hosh 
taloha tok : 

5. Mihma paknaka ya Chelubim holitopa vhleha hvt isht 
ai i kana ai o binili ya o hoshontikahanchi tok, yummak oka 
himonasi ka achvfa aiyukvt isht il anumpula he keyushke. 

6. Yohmi ka nana puta kvt yakohmit vihtaiyaha ha yak 
o, na holitompa isht vtta yak osh vlhtipo vmmona anukaka 
yak o chukowvt, Chihowa aiokpvchit a hlopulh beka tok: 

7. Amba atukla hokvno na holitompa isht vtta chinto kak 
osh ilap bano hosh afummikma himonna ho chukowa kvt, 
issish ik esho keyu hosh yvmmak o ilap nan ai ashvchi, mi- 
cha okla nan ai ashvchi aiena ka isht vlhtoba mak o pit im 
issa beka tok : 

8. Shilombish Holitopa yak osh vlhtipo vmmona yash 

ot hikia imoma hokvno, aholitopa moma i shahli anukaka a 
chukowa yokvt ik otano kisha ho ilvppak o otvninchi tok : 

9. Yvmmak osh nitak yvmmak fehna ka nan isht vihpisa 
hatok; yummak ash o na hvlbina, micha nan ai ashuchi isht 
vlhtoba ita tuklo ka im ihisa tok: yohmi ka yvmma isht 
ahanta hokuno yvmmak okvt nan isht il akostininchi imma 
hokvno nuktvla ai ahli yo im ikba he keyu hatok. 

10. Yvmmak okvt nan iihpak, micha nan ishko puta, mi- 
cha il achifa ilaiyuka, micha haknip imma nan isht vlhpisa 
puta aiena kak illa hosh im vihpihisa na nan ai vlhpesa ni- 
tak vt vla hi atok. 

11. Amba Klaist vt vla hokvt vihtipo chito, micha vlhta- 
ha achukma kvt į shahli, ibbak isht a toba keyu, yvmma 
achi kvt nan toba ilvppak o chohmi keyu, na holitompa isht 
vtta chinto hosh nana achukma vla chi puta ka isht ahanta 
kut; 

12.. Issi kosoma, micha wak ushi issish o keyu, amba ilap 
im issish ak inli ho isht a pi vibtombut bilia ya isht a pim 
ataiyahli ha yosh, aholitopa yoka himonna achvfa chukowa 
tok. 

13. Yohmi ka wak nakni, micha issi kosoma issish, micha 
wak tek himita hullushmi hituk chubbi ya ik kashofo ka ai 
o fimimpa kak osh kanimihchit haknip a kashofi hatok ok- 
ma; 

14. Shilombish okchayvt bilia anukfoka pulla hatuk osh 
isht ik ai ono kia iksho hosh Klaist vt Chihowa yoka pit il 
im issa tok; yumma im issish okak heto 1 shablichi fehna 
hosh nan a kaniohmit isht ai illi ya a hvchi filvmmichit, isht 
hvsh il akostininchi yoka hvchi kashofichi na Chihowa ok- 
chaya yoka hvsh holitobla hinla hoke. 

15. Yohmi ka yvmmak okvt nan it im vihpisa vmmona 
nuta al ashvt nan ai ashabanchi tok vt isht vihtoba chi mak 
o, illi pulla hatuk mak osh nan it im vlhpisa himona yoka 
ai ahlichi toba ho, im annohowa tok puta hokvt ai okchayvt 
bilia isha he im ai vibpiesa im ihisa tok a isha hi atok. 

16. Nan it im vlhpisa yvt tobakma, nan it im vihpisa isht 
ai ahli kvt illi kak o pulla chatuk mak inlishke. 

17. Yohmi ka nan it im vibpisa isht ai ahli yash osh ok- 
chaya imoma hokvno isht ik ai ahlo kamohmi, amba illi ha 
yak o isht ai ahli chatuk oke. 

18. Yvmohmi hoka nan it im Vihpisa vmmona hokvt issish 
iksho ho isht ai ahli tok keyu hoke. 

19. Yohmi ka Moses okvt vba nan vlhpisa yvt nana api- 
hisa ka mominchit okla puta ka isht im anumpohonlit tai- 
yahli mvt, wak ushi, micha issi kosoma ushi issish ita tuklo, 
oka kapvssa, micha chukfi hishi humma, micha hissop aiena 
ho ieshi cha, holisso, micha okla moma aleninchit isht o 
fimmi mvt, 

20. Ilvppak osh nan it im vlhpisa issish mak o Chihowa 


yokvt hvchim apihisa tuk oke, achi tok. 


21. Anonti yvmmak ash ot vlhtipo, micha Chihowa isht 


aiokpvchi al-vlhto aiena ka issish isht o fimmi mak inli tok. 


22. Yohmi ka vba nan vihpisa yak atuk pulla mak o nan 
okluha kvt moma chohmit issish isht a kashofa hoke; mi- 
cha issish hlatahampa keyu hokvno nan ai ashvchika isht a 
kashofa iksho hoke. 

23. Yohmi hoka nana vba ai asha puta ka isht vlhpisa 
puta kvt ilvppak ash o isht a kashofa hi atuk; amba nana 
vba al asha yummak oka nan ai ashvchika isht vihtoba 


— — 


achukma kvt ilvppak. ash o i shahli ho isht a kashofa hi 


atuk oke. Aas 

24. Yohmi ka Chisvs vt aholitopa puta ibbak isht a toba, 
yvmmak o ai ahli fehna ka isht vihpisa hatok ak o chukowa 
tok keyu; amba pishno ak atuk pulla mak o Chihowa itikba 
ya himonasi kuno ai otaiyana chi kak osh vba yakni fehna 


ka chukowa tok: 


25. Na holitompa isht vtta chinto yokuto aholitopa yoka 
afummikma in issish o isht chukowa beka tok, chiyuhmit hi- 
monna ilap ash il im issa hi atok keyu hoke : 

26. Yohmi tok okma, yakni intolahpi toba vmmona tok 
takla ka himonna ihinla hi atok pulla; amba himonasi kuno 
himonna achufa ho yakni ont ishtaiyopi yako ant ai otai- 
yani kvt, nan ai ashvchi isht kanchi mak osh ilap 1l im issa 
hosh illi tok: 

27. Yohmi ka hatak puta kvt himonna ho illa hi vt im 
vlhpihisa tok; amba misha pilla hokvno nan im vlhpisa ni- 
tak osh vla hi oke: 

28. Yvmma chiyuhmit Klaist ak kia lawa nan im ai ashv- 
chi isht kancha chi mak osh himonna ma il im issa tok: 
yohmi kvt yvmma hohoyo vhleha hokvno nan ai ashvchi ik 
im iksho hosh atukla okchalincha chi hosh otaiyana hi oke. 


è 


CHAPTA X. 


Uba nan-vihpisa ho na nipi vba isht aiokpvchi hokvno nan ashvchi 
isht kancha he keyu, 1: 10 amba Klaist baknip osh himonna ha 
nan vlhtoba hosh illi ba yokuto nan ashvchi ya isht kanchi; 19 
achunanchit nan ai yimmika ya kvllot ieshit Chihowa ya aiokpa- 
hancha he i miha. 


1. Y OHMI ka vba nan vlhpisa yokvt nana achukma puta 
vla he ak o isht vlhpisa hatok; yohmi kvt nana yummak o 
isht a holba ai ahli keyu hokvt, nan ai ashvchi isht vlhtoba 
puta ymma afummi aiyuka ka pit im ihisa na bilia mak ġ 
isht ahanta vhleha hoka nuktalalit ai ahlicha himma keyu 
hoke. 

2. Yohmi tok okma, ilvppak oka pit im issa kut issa hi 
atok keyu? yohmi ka aiokpvchi yakohmi vhleha hokvt hi- 
monna kashofa ha yokvt, nan ai ashvchi puta isht il akosti- 
ninchi yvt ik im iksho ka hi atok oka, 

3. Amba nan ai ashvchi isht vlhtoba yvmmak ash o 
afummikma anonti nan al ashvchi isht ai otaiyani beka tok. 

4. Yohmi ka wak-nakni, micha issi kosomushi issish alena 
kot nan ai ashvchi puta ka isht kancha he keyu kamohmi 
hoka. 

5. Yumohmi hoka yakni ilvppa vla mvt, Nan ai ashvchi 
isht vlhtoba, micha vba isht aiokpvchi aiena hokvno chik 
ahrio tok; amba haknip o is sum ikbi tok, achi tok : 

6. Nan ai ashvchi isht vlhtoba lua yokvno isht a chi yuk- 
pa tok keyu hoke. 

7. Yohmi hatuk oka, yakeh! nan isht si annohowa ho- 

lisso a foyuka hoka nan ish ai ahni tok a ataivahli la chi 
hosh vla li hoke, Chihowa ma! achi li tok. 

8. Tikba kash nan ai ashvchi isht vlhtoba, micha vba 
isht aioxpvchi, micha nan ai ashvchi isht vlhtoba lua aiena 
ilvppa vba nan vlhpisa yak atuk pulla kak o isht ahanta 
hoka, chik ahno mvt, anonti yvmma isht a chi yukpa keyu 
ki tok, achi tok. 

9. Yohmi mvt, Yakeh! nan ish ai ahni tok a ataiyahli 
la chi hosh vla li hoke, Chihowa ma! achi kvt, nana vm- 
mona kash o isht kanchi hosh nan atukla kash o ai ahlicha 
chi hatok. 

10. Nan ai ahni tok yvmmak atuk pulla kak o Chisvs 
Klaist vt himonna achufa ma, haknip a im issa tok ak o isht 
a pi kashofa hoke. 

11. Yohmi ka na holitompa isht vtta puta kvt nitak mo- 
ma ka hikwt nan isht ahanta kvt, nan ai ashvchi isht vlhtoba 
mih ash mli, yvmmvt nan ai ashvchi isht kancha himma 
keyu ka, himonna pit im ihisa chatuk : 

12. Amba hatak ilvppvt o nan ai ashvchi isht vihtoba 
achvfa ka, im issa ha ya tok vt, Chihowa ibbak isht impak 
imma ak o binilit bilia hoke : 

13. Himak a pilla mahaya hokvno in tvnvp vhleha hokvt 
ilap iyi ai o hikia yo toba he, ai ahnit ahanta hoke. 

14. Yohmi ka nan ai ashvchi isht vlhtoba achvfa ho ka- 
shofa vhleha yvmmak okwno isht nuktalalit ai ahlichit bila 
hatok. 

15. Yvmmak oka anonti Shilombish Holitopa yak kia nan 
atokowa pim anoli hoke; yohmi kvt anonti tikba ka achi 
ha yak osh, 

16. Nan it im vlhpisa ilvppak o nitak yvmma 1 himmak 
okvno it im apihisa likmvt, chukvsh fehna ka a nan vlhpisa 
yoka nukfohkihinchi la he, micha im anukfila fehna ka ai o 
holissohonchi la he; 

17. Mikmvt nan im ai ashvchi, micha vba nan vihpisa 
kobahafi tok puta ka himak a pilla ma ak ithaiyano ka hi 
oke, Chitokaka yvt achishke, achi tok. 

18. Yobmi ka ilvppa isht a. kashofa kvt asha hokvno, 

anonti nan ai ashvchi isht vlhtoba himmakma im issa he 
iksho hoke. 

19. Yvmohmi hoka itibapishi li vhleha ma! Chisvs im 
issish ak atuk pulla kak ọ nukwaya iksho hosh aholitopa 
fehna ka e chukowa hoke: 

20. Yohmi kvt aholitopa isht ompoholmo takali yvmma 
achi kvt haknip ak oke, yommak atuk pulla kak o hina 
himona, micha okchaya holitoblichit pim apesa tok o e chu- 
kowa hoke. 

21. Yohmikmvt na holitompa isht vtta chinto Chihowa 
im aboha i shahli hosh pim ahanta hokvt; 

22. Chukvsh ai ahli, micha į yimmi ai ahli fehna, pi chu- 
kush mvt issish o fimmvt, isht il il-akostininchi ik achukmo 
ka ai 1 filummit, pi haknip okvt oka kashofa achukma isht 
vihchifa tuk aiena ho isht 1 bilikasi il onashke. 

23. Nana pim ihisa tok vt ai ahli yoka, nana pi yimmi il 
il apihisa tok vt shanaia iksho hosh il ai ahlashke: 

24. Micha nana ka isht it anukfilli hosh iloh it i hulot, 
micha nan isht vtta achukma puta ka e yvmohma chi kvt, il 
itaryimitachashke : 

25. Kaniohmi kvt ai yvmohmi chatuk a chiyuhmit il itv- 
naha he tuk vt kil isso kashke: amba nana ka it i mihvt, 
nitak yvmmvt vla hosi ka hvsh pisa kak osh, į shablichi feh- 
nvt hush yvmohmashke. 

26. Yohmi ka nan ai ahli ka il ithaiyana ha yokvt, pishno 
inli pim anukfila hosh il ashuchi hokmvno, nan ai ashuchi 
isht vlhtoba yvt himmakma takanli keyu hoke; 

27. Amba isht a nukshobla he na palummi vlhpisa, micha 
isht 1 nukkilli luak aiena ka hohoyot ahanta he; yummvt 
vbanumpa al ahli 1 sanali vhleha hoka okpvnit tumola he ak 
osh takanlı hoke. a 

28. Moses 1 nan vlhpisa yoka ik holitoblo hatuk vt nan 
atokowa anoli tuklo, tuchina, kanima kvt pisa ho isht i nuk- 
haklo kia iksho ho, illi hatok oke. 

29. Yohmi ka kvna hosh Chihowa Ushi yoka iyi nuta 
bohlit a hvhlihinchi, micha nan it im vihpisa issish yummak 
0 isht a kashofa tok ash osh nana ik holitopo isht ahobuchi, 

micha nan isht 1 kana Shilombish Holitopa ya nan isht ik 
ahobalo hatuk okvto, nan isht ilbvsha yvt i shabli katiohmi 
ho isht ilbvsha he, huchim ahoba ho? 

30. Yohmi ka, Ai vlhpiesa isht atobba hi okvt vmmi 
hoke, ilvppak ash achi tok yvmmak okvno il ithana; fala- 
minchit atobbi la he, Chitokaka yvt achishke. Mikma 
anonti, Chitokaka yvt im okla vhleha hoka nan im apesa hi 
oke, achi kyt takanlishke. 

31. Chihowa okchaya yoka nan im vlhpisa chi hosh ib- 
bak a foyuka kvt nana ka isht a nvkshopa he vihpesa hoke. 

32. Yohmi kia nitak tok ash o hvsh ithaiyanashke, yvm- 
mak amo nana ka hvsh ithaiyana ha yokvto, na palummi 
chinto puta ka it i kahanlot isht hvch ilbahasha tok : 

33. Yohmi kvt isht a hofahya, micha na palvmmi puta hvchi 
onvtuyula hosh okla a yopissa mak o hvsh tohomba kvt hvchi 
yvmohmi; micha kanimikma yvmma yvmohmi puta kash o 
ibai achvfa hvsh tohomba kvot chiyuhmi mak inli tok oke. 

34. Yohmi ka yuka talakchi yosh ahanta li ma, hvs svba 
nukhaklo tok; micha hvchim ilayak puta ka hvchi wehpo- 
honli kia, vihpesa ahnit hvchi yukpa kvt nana okpula he 
keyu, micha achukma 1 shahli hosh vba aholitopa yoka hv- 
chin tuyula kvt, hvsh il ithana hatuk okvt. 

35. Yumohmi hoka na yimmi hvchi anukfoyuka kash osh 
hvch ik kancho kashke: yvmmak osh nan isht vlhtoba nan 
isht il aiyukpa chinto ho ieshi hoke. 

36. Yohmi ka nuktaiyalvt achunancha he hvchim vlh- 
piesa; yohmi hosh Chihowa nan ai ahni tok a hvsh ataiyahli 
ha yosh, nana auet hvchim ihisa tok ash hvsh iesha hi atok. 

37. Himak a pilla chekosi fehnakma vla hi atok vt, vla 
chi kvt svlaha hosh vla chi keyu hoke. 

38. Yohmiika ai vlhpiesa yokvto na yimmi pulla kak osh 
okchaya chi; amba hatak nana hosh falama hok mvno, sa 
shilombish vt isht im ai yukpa hi vt iksho hoke. 

39. Amba pishno vto falama cha, nan isht ai ilbvsha bilia 
pihisa he vhleha yvmmak okvno il ibai achvfa keyu, amba 
na yimmi cha, shilombish okvt aani bila yvmmak o il 
ibai achvfa hoke: 

CHAPTA XI. 


Na yimmika yvt nana hatuk a anoli, 1; 7 nayimmi isht ai vni kyt 
vbanumpuli tikba ash ot nan im anukfila na otvni tok a anoli. 


1. NA yimmi kak osh nana il isha he ai ahnit e hohoyo 
ka nan isht pim al ahli yoke; micha nana ke peso ka nan 
isht ai atokowa yoke. 

2. Yvmmak atuk pulla kak o hatak tikba vhleha hokvt 
nan annoa achukma ka isht ai atokowa tok oka. 

3. Na pi yimma pulla kak osh yakni puta kvt Chihowa 
im anumpa hak oọ isht a toba tok a isht il akostininchi hoke ; 
yohmi hatuk o nana puta e pihisa kvt nana puta otaiyani 
kak o isht atoba tok keyu. 

4. Na yimmi pulla kak osh Ebel okvt vba isht aiokpvchi 
achukma kvt Ken immi ya 1 shahli fehna ho Chihowa hoka 
ont im issa tok; yummak ash o nana ka ai vlhpiesa kvt isht 
atokowa kvt, i na hvlbina puta ka Chihowa hokvt atokolit 
im aiokpanchi tok; micha yvmmak atuk pulla kak o illi tok 
kia anumpuli kvt imomvshke. . 

5. Na yimmi pulla kak osh Enok vt toshowa kvt nan-illi 
ik peso ka chi kak atok; micha Chihowa ak osh tosholi ha- 
tuk oka, iksho ki tok: ik toshowo kisha kvt Chihowa yoka 
yukpali tok, nan isht atokowa ilvppak o ishi hatok okvt. 

6. Amba na yimmi iksho hokvno kaniohmit yukpala him- 
ma keyu hoke; yohmi hoka kvna hosh Chihowa im onak- 
mvt, yummak osh ahanta, micha yvmmak okvt ilap o achu- 
nanchit hohoyo puta hokvno nan im atobbi aiena ka yimmi 
= pullashke. 

T. Noah yoka Chihowa hvt nana im anohonli ma, nana 
ka ik peso kisha ak mli kia, nvkshopvt holitobli hokvt, i 
yimmi pulla hosh in chuka-chvfa yvt isht ai okchaya hi a 
peni chito ya ikbi tok; micha yvmma yvmohmi kak osh 
okla puta ai asha tok ash na palvmmi vlhpisa hvt onvtula 
he vlhpesa ka isht otvninchi tok; micha na yimmi isht ai 
vlhpiesa iesha hi vlhpesa hosh toba tok. 

8. Eblabam okvt yakni inla yvmma i himmak o immi 
tobvt isha hi o, ivt ona chi hoi howa ma, yimmi pulla kak 
osh im antia tok; micha yummak o ia li, ahni keyu kia, 
kohchvt ia tok. 

9. Na yimma pulla kak osh yakni im issa tok ash ont 
ahanta kvt, yakni vt immi keyu ho chiyuhmi hosh Aisaak, 
micha Chekob ita tuklo, yvmmvt nan im issa tok mihi ash 
lesha he im ai vlhpesa ak inli ka ai itapehvt vihtipo anukaka 
yo ahashwa tok: 

10. Tvmaha chito intolahpi yvt kvllo achukma yvmmak 
oka Chihowa hak osh apesvt bohli, micha ikbi yak o hohoyo 
hatok okvt. 

l1. Na yimmi pulla kak osh anonti Sela ilap inlit isht 
hlampko ishi hosh chakali cha, vlla sholi tok, ai yvmohmi 
chatuk a ont ivt kvnia kia, yvmmak ash ot nan im issa tok 
a al ahli yoke ahnit i yimmi hatok okvt. 

12. Yvmohmi hoka achufa, yvmmvt illi ak o chiyuhmi 
kia, laua kvt fochik vba shutik ai asha ka itilaui, micha shi- 
nuk a holhtina iksho okhvta ontalaka ai asha kak o chiyuh- 
mi hosh a toba tok. 

13. Ilvppvt momot yimmi imoma hosh illi tok ; nan im 
ihisa tok a ishi tok keyu; amba yvmmvt hopaki fehna moma 
ho pihisa kvt, yvmma yimmi ai ahli fehnvt anukfoyuka hosh, 
yakni paknaka ai asha kvt, peh nowvt aya, ai anta na upay 
ka he ik im iksho yosh il anohonli tok. 

14. Kuna hosh yvmma chohmi ka achi hokvto, ai ahanta 
he yakni yo hoyo kvt otvninchi fehna hoka. 

15. Yohmi ka yakni yvmma a kohchvt minti tok vt 
anukfihinli hatok okmvt, a falama hi vt takanli akinli tok 
mvhlishke. 

16. Amba himonasi kuno yakni achukma i shabli, yvm- 
mvt vba yakni yak o bumna hoke: yvmohmi hoka in 
Chihowa isht a hohchihifo kvt, Chihowa hvt hofahya 
keyu, yummak oka tvmaha chito yo im ataiyahli hatok 
okvt. 

17. Na yimmi pulla kak osh Eblaham okvt nana ka 
imomaka pisa ho, Aisaak a im issa tok; micha nana im 

ihisa puta kash ishi hatuk okvt ushi yummak i bieka tuk vt 
im issa tok. 

18. Yvmmak o isht anumpa hosh Aisaak ak o chi un- 
chululi kvt isht a toba hi oke, achi tok. 

19. Chihowa yokvt, ilh tuk kia, falaminchit tanicha he 
bano hoka, ai ahni pulla hatuk mak osh yvmmvt illi tuk a 
chiyuhmichit falaminchit ishi tok. 

20. Na yimmi pulla kak osh Aisaak okvt Chekob, Esau 
ita tuklo kvt 1 himmak nana im akaniohma hi oka im anolit 
yukpali tok. 

21. Na yimmi pulla kak osh Chekob .okvt illit isht ma- 
haya mvt, Chosef ushi a ita tuklont yukpali tok; mihmvt 
in. tvbi wishakchi ak o on hlipia hosh Chihowa ha aiok- 
puchi tok. 

22. Na yimmi pulla kak osh Chosef okvt illi mvt, Islael 
im vlla vhleha hokvt wihvt itvnowa hi oka isht anumpuli 
tok; micha ilap foni yoka kanimihcha hi oka im apesa tok. 

23. Na yimmi pulla kak osh Moses okvt vttahpi mvt, 
vlla aiokli fehna ho iki, ishki ita tuklo kvt pisa hatuk osh, 
luhumi na hvshi tuchina ona tok; micha miko i nan vlhpi- 
sa ya 1 nukshopa tok keyu. 

24. Na yimmi pulla kak osh Moses okvt asvnot taiyaha 
mvt, Feleo ushetik ushi isht a hohchifa he ik ai ahno kvt; 

25. Chibowa im okla vhleha hak o na palvmmi isht ibai 
Ubusha kak osh nitak kanomosi takla, nan ai ashvchika ai 
isht ilaiyukpvt ahanta hi atuk vt im i shahli tok: 

26. Yohmi kvt Klaist a i yimmit isht a hofahya yak osh 
nan isht ilaiyukpa chinto kvt Echip anukaka nan im ilayak 
puta ai asha ka im į shahli tok; nan isht vlhtoba nan isht 
ilaiyukpa yak o hohoyo tok okvt. 

27. Na yimmi pulla kak osh yvmmak ash ot Echip a 
issa kvt, miko yokvt isht 1 nukkilli ya i nukshopa tok keyu; 
yohmi kvt nishkin vt pisa he keyu yvmmak okvno pisa kash 
chiyuhmit nuktaiyalvt achunanchit ahanta tok. 

28. Na yimmi pulla kak osh yvmmak ash ot vbanvblit 
ont ai, micha issish isht o fimmi aiena ka holitobli na, vttah- 
pi ahambi yummvt ik halelo ka chi hatok. 

29. Na yimmi pulla kak osh okla hvt okhvta humma 
yvt yakni shila chiyuhmi ho a hlopulli tok ; yumma Echip 
okla hokvt.hobachi hosh okai illit taiyaha tok, 

30. Na yimmi pulla kak o Cheliko tvh isht a holihta 
yokvt okla apakfohompa na nitak 'untuklo ma aka itula 
tok. 

31. Na yimmi pulla kak osh Lehab ohoyo haui yatuk vt, 
yimma he keyu vhleha hoka ibafokvt illi tok keyu, na tikba 
pisa vhleha hoka 1 kanvt ilap in chuka yoka ik chukowa, 
im ahni hatok okvt. Wa adi 

32. Micha himmakma nanta hak o achi la chi? Yohmi 
kvt Keteon, Balak, Samson, Chefhli, Lewi aiena, micha 
Samuel, micha hopaii vhleha aiena ka isht anolit ont tal- 
yahli la he keyu hoke: 

33. Yummak okvto na yimmi pulla kak osh apehlichika 
puta imaiyachi, nan ai vlhpiesa ka yumihinchi, nana im 
ibisa tok a ihishi, koi hochito itakha ya akvmmi aiena 
tok; 

84. Luak libbi isht lua mosholihinchi, bvshpo falaia 
halupa ai i hlakohofi, tikambi tuk vi hlampko, itibi kvt 
kullot isht 1 shahlit mahaya, oklushi inla in tvshka chipota 
ya falaminchit tiblihinli aiena tok. l 

35. Ohoyo vhleha ha im illi tuk vt anonti falamvt ok- 
chaya na ihishi tok; mihma inla yvt a hlakofa he im Issa 
kia, vihpesa ik ahno hosh nan isht a hotopa; issikkopa 
pihisa, yohmi kvt falamvt tani achukma 1 shahli ho isha he 
ak atok: 

36. Mihma inla yvt isht ik ahobalo anumpa okpulo 
fehna, micha fuma isht a hotopa fehna puta, mihmvt anonti 
talakchit aboha kullo fohoka aiena ka isht ai imomaka pihisa 
toka i 
37, Okla tuli isht bohowa, bushut ita hokohofa, isht ai 
imomaka pihisa, bvshpo falaia isht al ihinli: chukfi vlhpoba 
hakshup, micha issi kosoma hakshup aiena ho foyukvut yak- 
ni haiaka ai itunowa, nana ik im iksho kamohmi hosh, nan 
ilbushvt issikkopa aiena tok ; 

38. Yummak oka yakni yvt immi ha he ik ono hatok ; 

yakni haiaka nvnih anuka, micha tvli chiluk, micha yakni 
chiluk anuka alena ka okla ashvt itvnowa tok. 

39. Mihmvt ilupput moyumvt na yimmi pulla kak osh 
nana annoa achukma ka isht ai atokowa kia, nana im ihisa 
tok a ik isho ki tok. > 

40. Chihowa hak osh nana inla achukma ho pim atai- 
yahli ka, okla pibai achafa keyu kvt ai ahlit im vihtaha hi 
atok keyu hoke. y 


CHAPTA XH. 


Chihowa anukfoyukvt achunanchit nayimmi ka il ai itunowa he 
achi, 1; 22 kvna hosh nan vlhpisa himona aiokpuchi kvt isht ai 
yukpa ahalaia he vlhpesa ka anoli. 


1. Y UMOHMI ka nan atokowa anoli puta kvt hoshonti 
chinto ka chiyuhmit yakohmi hosh isht a pi apakfoyupa ak 
inli hokvt, na weki puta, micha nan ai ashvchi yvt nan isht 
ahomba iksho isht a pi apakfoyupa a moma ka naksika e 
boyuhli cha, a mvllela he pit tikba ituyula ka nuktaiyalut 
achunanchit e mvilihinlashke, 

2. Chisvs nan isht a pi yimmi ka pi nukfohkichi, micha 
atahli, yommak osh nan isht ilaiyukpa yvt itikba auet takali 
kak osh vihpesa ahnit, ititaiyukhvua ya takalit, nan isht a 
hofahya nan isht ik im ahobo tok osh, Chihowa ai o binili 
holitompa isht impakimma yak o binili ka hvsh pihi- 
sashke. 

3. Yohmi ka hvchim anukfla hvt tikambit vm ai ahla he 
keyu, ahnit taha yoba hinla kvt, nan ashvchi vhleha hvt 
ilap a 1 sanahanli kia yvmmak oka vlhpesa ai ahni tok a 

hvsh anukfihinlashke. 

4. Hvchishno yokvto nan ai ashvchika ya i sanali kollo 
fehnvt hvsh ilafoa na issish isht ik hlatapo kishvshke. 

5. Micha isht a nuktvla he anumpa hvt hvchim anum- 
puli kvt vlla yo chohmichit, Svso ma! Chitokaka i nan isht 
kostininchi ya chik ahobalo ki ná; micha yvmmvt chi kosti- 
ninchikma, vm ai ahla he Ms chik ai ahno kashkej achi 


ka chimi haksi tok o? 
45 


A 


708 HEBLU, 


6. Yohmi ka Chitokaka yvt kuna ho i hulo hokuto 
kostininchi hoke; micha ushi puta ka ahninchi hokuto fommi 
hoke. 

7. Hvchi kostininchi ka nuktaiyalvt vlhpesa hush ahni 
hokma, Chihowa hak osh ushi yo chohmichit hvchi yumih- 
chi hoke; ushi nanta ho iki vt kostininchi keyu ka anta 
hatuk 0? 

8. Amba nan isht kostininchi yummak oka moyuma kvt 
ibai ishi chatuk bano, yvmmvt ik hvchim iksho hokmvto, 
ushi vhleha hvchia keyu, amba iki iksho hvchia hoke. 

9. Mihmvt anonti piki vt 'haknip asha pishno chohmi 
hosh pi kostininchi chatuk; mihma yumma e holitobli tuk 
vt shilombish puta Iki yokak heno i nutakvt il ai asha cha, 
pi okchaya he ak osh pim į shahla hinla keyu ho? 

10. Yohmi ka yummak okvto nitak kanomosi takla ho 
ilap ai ahni hosh pi kostininchi chatuk mvhlishke : amba 
yvmmvto nan isht pim al achukmvt, ilap nan ai vihpiesa 
kak o il ibai isha he ak atok oke. 

11. Yohmi ka himonasi ka isht a kostininchi hokvno isht 
ai yukpa he ik ahobo, amba nukhaklochi; yohmi ak mli kia 
yumma isht ai yumohmi vhleha hokvno i himmak o nan 
isht ai vłhpiesa nan vni achukma ka 1 wayvchi hoke. 

12. Yohmi hoka hvch ibbak vt aka pit takali ka ho wa- 
keli, micha hvch iyikalaha ik hlampko ka apissvlechit ho 
hilechí ; 

13. Micha hvch iyi ya hina apissa ho hvsh im ikbashke, 
keyukma hanali okpulo yvto tahlofa hinla hoke; amba 
yummuto ik yohmo hosh hlakofi kak 0 ahni fehna hetuk 
oke. 

14. Achunanchit hatak puta ka it i nanaiyut, nan ai 
ashuchi iksho ya hvsh ieshashke, yvmmvt iksho ka hatak 
nana kia Chitokaka ya pisà he keyu hoke. 

15. Nana ka ahah! hvsh ai ahnashke, keyukma hatak 
kanima kvt Chihowa yvt isht 1 kana ya 1 hlakofi yoba ná ; 
mikmvt na homi okpulo hakshish kia offot kohcha cha, 
hvchi ataklvmmi na lawa kvt isht ai okpula hinla hoke, 

16. Anonti hatak haui, micha vbanumpa ik ahobalo ka- 

nima kvt, Esau yokvt ilhpak himonna vpa yokak o vttahpi 
nana kvt ilap ai immi hatuk vt kanchi tok a, chohma hinla 
kvt anta yoba ká. 

17. Yohmi ka kaniohmit 1 himmak okvno nana isht ai 
yukpa he anumpa tok a isha he ai ahni kia, vlhpesa ik im 
ahno tok a hvsh ithana; yohmi ka im anukfila ha inlvcha 
he yvmmak o achunanchit nishkin okchi mihinti hosh asi- 
hihla ak inli kia, ik ahayucho ki tok. 

18. Yohmi ka nvnih yvmma potola hinla, micha luak 
isht luhuwa, hoshonti lusa, micha okblilika, micha apeli 
chmto aiena ho hvsh ona keyu, 

19. Yohmi kvt isht-pufa yvt ohonla, micha anumpa 
vlhpisa puta isht anumpohonli ma, yvmma okla hvt haiyak- 
lo mvt, anumpa yvmnwt himmakma ilap a isht ik im anum- 
po ka chi ka asilhha tok : 

20. Yohmi kvt nana im anuhumpa kvt kaniohmit vlhpesa 
ahnit okla haponakla he keyu hatok; yohmi ka nan vihpo- 
ba yak oh kia nvnih ha haleli hokmvt, yummvt tuli isht 
bovt illa hi atok, keyukmvt iti falaia tvli halupa achaka yo 
- isht bahvt hlopulla hi atok: 

21. Micha na pisa yommvt isbt a nukshopa fehna he 
vlhpiesa hatuk o, Moses vt, Sa nukshopa fehna hosh sa 
wvnihinchishke, achi tok: 

22. Amba hvchishno yvto nvnih Saion, micha Chihowa 
okchaya in tvmaha chinto, Chelusalem vba talaia, micha 
enchil vhleha, a holhtina iksho kamohmi, itahoba chinto ai 
asha, 

23. Micha vttahpi im iksa hohchifo hvt uba a holitopa 
yak o a holihiso, micha Chihowa moyuma ka nan im apesa, 
micha hatak vlhpiesa puta imi shilombish vt ai ahli toba 
tok, 

24. Micha Chisvs nan it im vlhpisa himona ya ai-ahlichi, 
micha issish nan isht o fimmi, yvmmak osh Ebel vt a 
yvmohmi tok a nana achukma i shahli ho isht anumpuli 
aiena ho hvsh ona hoke. 

25. Ahah! ahnit yvmmvt anumpuli ka hwch ik į hapo- 
naklo kina. Yohmi ka yakni paknaka ai anumpuli ka ik i 

haponaklo mvt hlakofi tok keyu ka, yommvt vba a holitopa 
yak o auet anumpohonli ho il 1 filummi hokak heto, pi 
hlakofa he keyu fehna hoke : 

26. Yvmmak o im anumpa hosh nitak yvmmak ash yak- 
ni ya winalihinchi tok ; amba himonasi kuno yvmmvt nana 
anoli kvt, Anonti himonna ha yo yakni ak bano keyu, 
amba vba yakni yak kia winalihinchi li mak inli, achishke. 

27. Mikma, Anonti himonna ha yo achi, anumpa ilvppvt 
nana puta kvt winakahancha hinla kuto, toba hatuk osh, 
ont akshot taha chi ho isht otvni na nana puta kvt winaka- 
hancha he keyu kak osh asha moma chi hatok. 

28. Yvmohmi ka apehlichika yvmmvt aksha he keyu 
mak o il ishi hokvt, Chihowa yvt isht į kana yoka il jeshi 
pulla hosh, holitoblit i nukshopa ai ahli ai vlhpiesa hosh 
Chihowa yoka nan isht il im ahantashke. 

29. Pm Chihowa yokvt luak nan okpvnit kahanchi yoka. 


— 


CHAPTA XIII. 


Nana ka a yvmihcha he vlhpisa kaniohmi ka anoli, 1: "7 im vbanum- 
pa isht anumpuli vhleha ha holitobla he į miha: 9 nan ithvnanchi 
inla hokvno ik į haponaklo he, 16 vbanumpa hvt holitopa,hi ahnit 
nan isht apelvchi: 17 nan vihpisa ya im antia he aiena ka i miha: 
mihmvt isht aiyopichi kvt vba isht anumpuli. 


1. ITIBAPISHI it i hullo kvt mabaya pullashke. 

2. Hatak ik ithano ya i kanvt apelvcha he tuk vt ik 
hvchimi hakso kashke; yvmma ai yvmohmi kak osh kani- 

= ohmi kvt ik ithano kia, enchil a aboha ya ik chukowa im 

ahni cha apelvchi tok oka. 

3. Talakchi puta ka ibai achvfa ho chiyuhmit, micha na 
palvmmi isht ilbvsha yvmma puta ka hvsh ithaiyanashke ; 
hvchishno yak kia hvchi haknip vt hvchi shilombish ai itifo- 
ka moma hokvt. 

4. Nan itauwaya yokvt hatak moma ka isht im ai vlhpiesa, 
micha topa yvt okpulo keyu kvt isht a holitopa hoke ; amba 
itauwaya yot ik it im ai ahlo puta, micha haui puta aiena 
kvno Chihowa hvt nan im apesa hi oke. 

5. Nana hvsh it i kakiohmi kvt nana it im anushkunna 
kvt ik hvchim iksho kashke; micha nana kaniohmi hosh 
huchim asha hokmvt isht hvchim vlhpiesashke; yvmmvt, 
Chissvt ia la himma keyu, micha hvchi kanchi la himma ke- 
yu, ahanchi tok oka. 

6. Yvmohmi hoka Chitokaka yak osh na si apela yoke, 
micha hatak vt nana ho sa kanimihcha hinla hokvno 1 sa nvk- 
shopa he keyu, pi nukwaya iksho hosh il acha he bano hoke. 

7. Huchi pehlichi yummak oka hvsh itaiyanashke; yvm- 
mak osh Chihowa im anumpa hoka isht hvchim anumpo- 
honli tok; yvmmvt na yimmi tok ak o hvsh hobachi cha, 
nana a kaniohmi tuk ash ai vhli ka hvsh anukfihinlashke. 

8. Chisvs Klaist okvt pilashash kaniohmi tuk vt, himak 
nitak a mih ash inli, micha peh bilia yoke. 

9. Nan isht vlbvchi ilapissa, micha ilaiyuka ka isht hvchi 
filemoa ná; Chihowa hvt isht 1 kana hak o chukvsh vt isht 
ai abli ka nana achukma hoke: nan ilhpak ak keyu, yvm- 
mak okvto yvmma isht ai ahanta kia nana im achukmali tok 
keyu hoke. 

10. Pishno vto alta yvt pi hikia; yumohmi ka vlhtipo 
chash o nan isht ai ahanta yvmmak okuto ai impa im ai 
vihpesa keyu hoke, 

11. Yvmohmi ka anonti nan vihpoba yvmmak o issish o 
isht nan ai ashuchika ak pulla kak o na holitompa isht vtta 
chinto yvt a holitopa ya ishit chukowa họ, nipi ash ot abi- 
nanchi ka misha yo a hulukmi beka tok. 

12. Yvmohmi ka Cbisvs ak kia ilap im issish ak o okla 
isht kashofa chi kak osh, holihta isht vihkuma misha yo ai 
ilbvshvt illi tok. 

13. Yobmi hoka.-ilap vt nan isht hoia tok chiyuhmi 
ho ieshi hosh, abinanchi yak o kiloh ia cha kiloh im oná. 

14. Ilvppak okuno tvmaha chito talaia bilia bi vt ik pim 
iksho, amba himmak vla he achvfa kak o e hoyo hokut. 

15. Yohmi ka yummak atuk pulla kak o Chihowa isht a 
holitopa he pitivlbi isht a waya ka yummak o pit il im ihi- 
svt bilia cha, ilap hohchifo ha yak oke ai ahnit, il aiokpa- 
hanchashke, 

16. Micha nana achukma isht ahanta cha, vbanumpa nan 
isht apelvcha he aiena tuk vt hvchimi haksi ná: nana isht 
it i hullo yvmma chohmi kak o Chihowa yokvt isht im vih- 
pesa fehna hoke. 

17. Hvchi pebliechi ka holitoblit hush im antia pullash- 
ke; hvchimi shilombish isht im anukfihinla kvt, nana il ano- 
honli pulla chi ho chiyuhmit, na yukpa hosh yvmohmi hok- 
bano, nan isht a nukhaklo keyu, yummak okma nan isht a 
huchi yukpa he keyu hoka. 

18. Anumpa ilbvsha isht hvsh pi anumpohonlashke ; yoh- 
mi kvt nan okluha ka ai isbt il akostininchi achukma ho il 
ieshit ai vlhpiesa kak bano hosh il ahanta he il ai ahnishke. 

19. Yohmi kia ilvppak o yohmik bano hvchim ahni li į 
shahl hokvto, chekosi a holhtofa cha, falamvt hvchim ona li 
hok bano, ai ahni lishke. 

20. Yohmi na nan it į nanaiyvchi Chihowa yvmmak osh 
nan it im vlhpisa bilia issish ak atuk pulla kak o Chukfvlh- 
poba apesvchi chinto, pin Chitokaka Chisvs okvt illi tuk 2 
falamimchit tanichi tok okvt, 

21. Ilap nan ai ahni ka hvsh yvmihcha me ka nan toksvli 
achukma puta ka hvchi anukfohkihinchit isht hvchim ai 
ahlichi ho, ilap nan isht im vlhpiesa fehna ka Chisvs Klaist 
ak atuk pulla kak ọ hvsh yvmihinchashke ; yvmmak pulla 
kak o isht a holitopa yokvt immi bilivt peh biliashke. 
Amen. 

22. Mikmvt itibapishi li vhleha ha nan isht atohnochi 
anumpa achukma ka vlhpesa ahnit hvsh aiokpuchi hokbano 
hvchim ai ahni lishke: anumpa kanomosi hvchi holissochi li 
tuk okvt. 

23. Yohmi ka il itibapishi Timohli vt ik 14 im ahni na ia 
tuk oka hvsh ithanashke; yovmmvt chekosikma vla hokma, 
awant ont hvchi pisa la chi oke. 

24. Huchi pehliechi puta, micha vbanumpuli moyuma ka 
hvsh aiokpuchashke. Itali okla hvt hvchi aiokpvchishke. 

25. Isht i kana yokvt hvsh moyuma ka hvchi anukfoyu- 
kashke. Amen, 


CHAPTA 1. 713 


CHEMIS 


I HOLISSO HOKE. 


CHAPTA I. 


Na pi palvmmi kvt nan isht il aiyukpa he tuk, 1; 3 mikmvt nan isht 
il ahopoyuksa Chihowa ya il im asilhha he Ti 13 nan isht a pi 
palymmi kvt na pim ashvchika yvt Chihowa yak o a mintishke, il 
acha he keyu; 22 vbanumpa ha im antia yo hvpia hashke. 27 
Ubanumpa nukfohka ahli kvt nana ha tuk a anot. 


1. CHEMIS, Chihowa, micha Chitokaka Chisvs Klaist 
in tishu hvt Islael isht atiaka akushkoa auah tuklo kvt ita 
fimimpvt kanima moma maya puta ka, pit alokpvchi hoke. 

2. Itibapishi li vhleha ma! nan isht imomaka pisa ilaiyu- 
ka puta ka hvsh pihisakmvt, na yukpali į shahli nana kak 0 
hvchim itilauashke : 

3. Na hvchi yimmi nan isht imomaka pisa yak osh nuk- 
tanlvt achunanchi ya anukfohkichi hoka hvsh ithaiyanashke. 

4. Yobmi kia hvchishno vt hvchi alahlit hvchi vihtaha ka 
nan isht ik ai ono kyt ik hvchim iksho ka hi a, nuktanlvt 
achunanchi yak osh a kaniohmi he tuk vt ont aiahli pul- 
lashke. 

5. Hvsh kanimi kvt isht a hopoyuksa hi vt ik = ik- 
sho hokmvt, Chihowa hak 0, yummak osh hatak moma ka 
ai okpanchit ima, micha nan isht ik mihacho chatuk ak o, im 
asilhhashke. Yohmikma yvmmak oka ima he bano hoke. 

6. Yohmi kia na yimmi hosh nan isht anuktuklo nana kia 
ikshot asiihhashke; kuna hosh anuktuklo hokvto, okhuta oka 

banvtha ho mahli hvt shalit isht ia na poakahanchi kak o, 
chiyuhmi hoka. 

7. Yohmi hokvt hatak yvmmak okvt Chitokaka ya nanasi 
kia im a habena hi a ik im ahobo kashke. 

8. Hatak im anukfila tuklo yvt nana a kaniohmi puta kvt 
fitikahanchi hoke. 

9. Il itibapishi hvt ilbvsha yatuk osh holitopa kvt na 
yukpashke. 

10. Yohmikma nan in laua yatuk osh akanlosit toba kot 
ha yukpashke: yohmi kvt yvmmak okvt ont iksho kvt hai- 
yukpulo pakanli ak o chiyuhma chi hokvt. 

11. Hvshi vt na hushma he lvshpa ka il ai ishit kohcha 
mak inli hosh haiyukpulo puta ka bushechikma, pakanli asha 
tuk vt chilofa na pisa aiokli tuk vt okpulo chatuk; yohmi 
ka hatak nan in laua ahanta kak kia yummak inli ho chiyuh- 
mit nana a kaniohmi yatuk vt ont ai iksho ka hi oke. 

12. Hatak nana hosh nan isht imomaka pisa ya pisa cha, 
ai ahli hlopulli hokvto na yukpushke; yummak okuto ai 
ahlit hlopulli ha yokvto, ai okchaya iachuka holitompa 
Chitokaka yvt, kuna hosh ilap a holitoblikma, ima hi vt mi- 
ha tok mak o isha hi okvt. 

13. Hatak nana kia nan isht anukpvli pisa hokvt, Chiho- 
wa hak osh sa nukpvlechi ho, ik acho kashke ; Chihowa hvt 
nan ik vlhpeso ya ishit nukpvla he keyu, mikmvt ilap vt 
hatak nana kia isht nukpvlecha hi o keyu hoka. 

14. Amba ilap chukvsh nan ahni yak osh halvllit ishit 
mahayvt yukachi hok mak o, hatak moma kvt nukpvli 
hoke. 

15. Yohmi tuk mak o chukvsh nan ahni ash osh chakali 
mvt, nan al ashuchika yo cheli hoke ; atukma nan ai ashvchi- 
ka ash osh ont ai vihtaha hokvto, nan illi ho ikbi hoke. 

16. Itibapishi li a holitopa vhleha ma! hvch ik yoshubo 
kashke. l 

17. Na hvibina achukma, micha na hvlbina ai atli puta 
hokvto vba ak 0 a minti ; yohmi kvt yvmmak okvt inlvt ta- 
kohli, micha ilaiyuka kia ik im iksho, nan tohwikeli puta Iki 
ak o a minti hosh aka vla hoke. 

18. Immi ha hi osh ikbi tok puta nan i wayahpi e chi- 
yuhma hi ọ, ilap ahni hosh anumpa ai ahli yo ishit tobahan- 
chi tok. 

19. Yohmi hoka itibapishi li a holitopa vhleha ma! hatak 
moyuma kvt tushpa hosh haponaklokmvt, svlaha hosh 
anumpuli cha, nukhobela mvt svlahashke : 

20. Hatak nukhobela im anukfila hvt Chihowa holitobla 
hi a nukfohkichi chatuk keyu hoke. 

21. Yohmi hoka na liteha okpulo puta, micha nan ik aji 
vlhpeso ilaiyuka puta ma mominchit naksika hush bohli cha, 
anukfila yohbi hosh anumpa hollokchi, yummak osh hvchim 
i shilombish puta okchalincha hi vt im vihpiesa ka hvsh 
ihishashke. 

22. Yohmi kvt anumpa ha haklo illvt hvchishno mli isht 
hvchik ile yoshublo kish, amba holitoblit im antia yo hvchia 
hashke. 

23. Kuna hosh anumpa ha haponaklo kia, holitoblit im 
antia keyu hokmvt, yommvt hatak osh a pisa ya ilap nashu- 
ka ak mli ka ali il a pisa ka chohmi hoka. 

24. Yvmmak ash ot ilap inli ka ile pisa cha, kanima iak- 
mvt, mih mak inli ho hatak kaniohmi atuk ash osh imi hak- 
si chatuk oka. 

25. Amba kuna hosh a yuka keyu nan vlhpisa abli ka pi- 
hisvt achunanchi hokvto, yvmmvt anumpa ha peh haklot imi 
haksi keyu hatuk osh, amba holitoblit na toksvli isht ahanta 
hokvto, hatak mihi yosh yakohmit ahanta kvt nan isht ilai 
yukpa hi oke. 

26. Hatak nana hosh hvċhi takla anta kvt vbanumpuli yo 
ahoba kia, ilap isunlush a ik apesacho hosh, amba ilap chu- 
kush ash mli ka haksichit ahanta hokvto, hatak ilvppvt vba- 
numpa yimmi kvt ım ahli keyu hoke. ` 

27. Na yimmi ahli, litcha ikshot, Iki Chihowa itikba tak- 
ali kvt, vlla vlhtakla vhleha, micha choyo 1 hatak illi puta 
aiena ka nana kvt im a palvmmit aiasha ka, 1 nowvt aya, 
mikmvt yakni a isht ik ile litehacho aiena ilvppak oke. 

CHAPTA Il. 


Übanvmpuli vt nan in laua ya holitobli cha, anonti itibapishi ilbvsha 
ya kanimanchi ka vihpesa keyu, 1; 13 amba i hullot it i nukhakla 
he tuk; 17 na yimmi kvt isht ai vni kvt ikim ikshọ hokuto illi 
yoke; 21 Eblaham na yimmi kvt yvmma chohmi tok keyu. 


1. JTIBAPISHI li vhleha ma! pin Chitokaka Chisus 
Klaist Chitokaka holitopa ya hvsh į yimmi kvt, hatak oka 
iti shahsholechit isht holitoblit hvch ik ahanto kashke. 

2. Hatak vt na fohka hochukma ho fohka cha, tuli holisso 
lakna ibbak ushi abeha abehkvchi hosh, hvchim ai itunaha 
ya vla ma; anonti hatak ilbvsha mvt nafohka nini ya fohka 
hosh vla ; 

3. Yohmi hokma nafohka hochukma ho Sia kak ash o' 
hvsh holitobli cha, yvmmak ash o, Aiasha achukma ilvppak 
o binii, hush im achi: mikmvt ilbvsha ash o, Yvmmak o 
ish hikiashke; keyukmvt ai asha li nutaka ilvppak ọ ant ish 
ashashke, hysh im achi; 

4. Yohmi kvt yummvt hvehishno inkli hvsh il iti shahsho- 
lechi, micha anukfila ai vlhpesa keyu nan isht im anukfilli 
yo hvsh toba ho keyu? 

5. Itibapishi li a holitopa vhleha ma ! hvsh haponaklash- 
ke; yakni pakna ilvppa ilbvshvt aiasha kvt ai yimmi ka yo 
nan isht al in laua chi, micha kvna hosh ilap a holitobli tuk 
ma, vba apehlichika yo ima hi vt miha tok mak 0 immi ha 
chi ka, Chihowa hvt atokolichi tok keyu ? 

6. Amba hvchishno yokvto ilbvsha ya hvsh kaniman- 
chishke. Hatak nan in laua vhleha hvt huchishno a hvch 
ilbvshachit, nan ai apesa kia hallvlit hvch isht ohona chatuk 
keyu ? 

7. Na hohchifo holitopa yummak o isht a hvchi hohchifo 
hatuk ash ik ahobalot okla nanumahanchi keyu ? 

8. Uba nan vlhpisa 1 noshkoboka, Holisso Holitopa vt, 
Chin chuka panta hatak a ish į hullo kvt chishno inli kak o 
ish itilauechashke, achi kako, hvsh ai ahlichi hokmvt, vlh- 
pesa ho hvchi yvmohmi hoke : 

9. Amba hatak puta ka iti shahsholechi hosh hvsh ah- 
ninchi hok mvuto, hush ashuchi; yohmikmvt nan vihpisa 
kobvffi mak o nan vlhpisa yash ot isht a hvchi atokowa 
hoke. 

10. Kuna hosh nan vihpisa ya mominchit ai ahlichi hosh, 
anonti achufona ka kobufli hokvt, mominchit kobvffi. mak oke. 

11. Hvsh iti lumaka na, achi mvt, anonti kuna kia ish bi 
na, achi ak inli tok oka. Yohmi ka hvch ik iti lvmako hoh 
kia, hatak a ish bi hokmvt, nan vlhpisa kobvfli o ish tọba 
hoke. 

12. Hvsh anumpuli, micha nana hvsh a kaniohmi puta 
kvt, a yuka keyu nan vlhpisa ho kuna hosh nan isht im vih- 
pisa hi vt kaniohma he vihpiesa ka, hush chiyuhmashke. 

13. Kvna hosh inla ya ik į nukhaklo ke tuk okvto, ilap 
mvt 1 nukhaklo iksho ho nan im vihpisvt na palummi pisa 
he; mikma nan i nukhaklo yokvto nan im vihpisvt im a pa- 
lummi a ik 1 nukshopo hoke. 

14. Itibapishi li vhleha ma! hatak vt ai yimmika yvt an- 
ukfoka miha kia, na toksvli kvt ik im iksho hokvto, yum- 
mvt nanta ho isht im ai achukma hinla ho? Ai yimmika 
~illa kvt yvmma okchalincha hinla ho? 

15. Iksa ibafohka itibapishi, in tek kanima hosh nipi bano 
cha, nitak yvmma nana vpa he kia ik im iksho ; . 

16. Yohmikma hvsh achvfona kvt yummak ash o haknip a 
nan isht apelvcha he ai vlhpesa ka hvsh ima keyu nana kia, 
Høvchi libishvt, huchi kaliya hosh na yukpvt hvsh ituno- 
washke, hvsh im achi ka, nanta ho isht ai achukma hinila 
cho? 

17. Yohmi ka ai yimmika yak kia yvmmak inli ho choh- 
mit, na toksvli hvt ik im iksho ho, yummak illa hokmvt, illi 
hoke. j 

18. Ahli, kuna kia, Chishno vto ai yimmika yosh chi 
nukfoka ma, anonti vno vto na toksvli ak o isht ahanta lish- 
ke; nana ka isht ish ahanta keyu hosh nan isht a chi yim- 
mi ha is sum otvninchikma, anonti vno vto nana ka isht 
ahanta li hosh nan isht a sai yimmi kvt chim otvninchi 
lashke, 

19. Chihowa hvt achvfa ka hvchi yimmi kvt, vlhpiesa ho 
huchi yumohmishke: nan isht ahullo okpulo vhleha ak kia 
yimmi cha, wvnihinchi hoke. 

20. Yohmi kia ai yimmika yokvt, na toksvli hvt ik im 
iksho yokvto, illi mak atuk a, hatak ik hopoyukso chia hvt 
akostininchi ka ish ahni cho? 

21. Pin tikba Eblaham vt ilap ushi Aisaak a alta pakna 
vba isht ai okpvchit isht ahanta kak osh isht ai vlhpiesa tok 
keyu ? 

22. Yvmmak okvt nan ishi ahanta ka ai yimmika yokvt ka- 
niohmit ibai isht ahanta tok, micha nan isht ahanta pulla ho 
ai yimmika yvt isht ai ahlit kunia tok a ish akostininchi cho? 

23. Micha Eblaham vt Chihowa ha 1 yimmi tok; mih- 
myt yvmmvt nan ai vihpiesa ha isht im vlhpisa tok, achi 
Holisso Holitopa vt ont ai ahli tok; mihma yummak ash 
osh Chihowa 1 kana isht hohchifo tok. 

24. Yohmi hoka na yimmi illa kak keyu, amba nana ka 
isht ahanta kak o pulla hosh hatak vt kaniohmit isht ai vlh- 
piesa ka hvsh akostininchishke. 

25. Yohmi ka yvmmak inli chohmi hosh ohoyo haui Le- 
hab vt nan isht ahanta ilvppa pulla hosh okla yakni pisvt 
aya tuk a pehlichit ishi tuk osh, hina inla ha pit tihleli hosh 
isht ai vlhpiesa tok keyu ? 

26. Hatak haknip vt, shilombish vt iksho hokuno, illi yo 
chatuk a, na yimmi hak kia nan isht ahanta kvt ik im iksho 
hokvto, illi ak inli hoke. 


CHAPTA III. 


Ai o walampli hosh inla ya na kili miho ka he tok, 1; 5 pisunlvsh 
a il im alummashke, haknip a ai achvfa kitinosi kia, nan achukma 
hokma, ik vihpeso chinto hokma, nana ka yvmihcha he bano; 18 
na hopoyuksa ahli hokvto im anukfila yohbit nanaiya, nukhobela 
kyt ik im iksho chatuk. 


1. ITIBAPISHI li vhleha ma! nan isht vlhpisa chinto i 
shahli mak osh pi onvtula hinla ka hvsh ithana kot, nan 
ithananchi a lauvt hvch ik tobo kashke. 

2. E moma kvt nana ka il ai ibetvbli kvt laua hoke. Ha- 
tak nana hosh anumpa ha isht ik ibetvblo hokmvt, mihi yosh 
hatak ai ahli, micha haknip a mominchit apesahancha hinla 
hoke. -~ 
3. Yakeh! pim antia chi ka issuba itih ha kapali a e 
fohki chatuk; micha haknip a mominchit e fullolichi hoke. 

4. Yakeh! anonti peni hochito, yvmmvt na hochito fehna 
ho mahli kvllo hosh shalit isht ihiya kia, apesvchi mak osh 
kanima ho ia hi a ahnikma, isht afana yvt iskvtinosi kia ful- 
lolichi chatuk oke. 

5. Yvmmak inli ho chohmit isunlvsh vt nana iskvtinosi 
ak inli kia, nan alaka mak o ai isht il atambli chatuk: mik- 
ma yakeh! lvak vt iskvtinosi kia iti laua chinto luachi cha- 
tuk. 

6. Yohmi ka isunlvsh vt luak, micha ai ashvchi yakni 
mak oke: yohmi hosh isunlvsh vt pi haknip a ibai achvfa 
hatuk osh haknip a mominchit okpahani; micha yommvt ai 
, okpuloka luak mak o isht libbi hatuk'osh, hatak isht ai un- 
chululi puta ka libbichi chatuk oke. 

7. Nampoa ilaiyuka, micha hushi, micha nana hosh aka 
a ita balvili, mikmvt okhvta anuka ai asha puta kuto kos- 
tini chatuk: hatak isht ai unchululi puta kvt yvmmak okv- 
no kostininchi chatuk oke : 

8. Amba isunlush ak okuno hatak naha hosh kostinincha 
hi o keyu ; yummak okvt nan ik vlhpeso, kostina hi o keyu, 
hatak isht illi banot alotowa hoke. 

9. Yvmmak o Iki Chihowa ha isht il ai okpahanchikmvt ; 
anonti yummvt Chihowa ha holba hosh toba tok hatak puta 
kash yvmmak ash inli ho anumpa okpvlo isht e mihachishke. 

10. Itakha mih achvfa holitoblit isht ai okpvchi, mikmvt 
anumpa okpulo isht mihachi aiena hosh akohonchvshke. Iti- 
bapishi li vhleha ma! ilvppa puta kvt yakohma he tuk o 
keyushke. 

11. Kvli hvt akocha achvfa ka oka champuli, takba aiena 
ho akohonchi chatuk ọ? 

12. Itibapishi l vhleha ma! fik vpi vt alif vni yo vna 
hinla ho? keyukmvt pak-vpi vt fik o vna hinla cho? yom- 

mak inli chiyuhmit kuli nanta hak osh hvpi oka, micha oka 
kashaha alena ka kohonchi chatuk keyushke. 

13. Kvta hak osh hatak hopoyuksa, micha nan ithana 
anukfohka achukma kvt hvchi takla ahanta cho? mih mak 
osh hopoyuksa chukvsh yohbi hosh nana kvt ai vlhpiesa ho 
yvmohmi kvt na toksvli ha isht otunihinchashke. 

14. Amba it į potunno homi, micha itachowa aiena hosh 
huchi chukvsh a foka hokmuno, isht hvch ik ilauato, mik- 
mvt nan ahli ka hvch ik a holabo kashke. 

15. Na hopoyuksa iluppak okvto vba ak o a minti keyu, 
amba yakni, hatak, micha nan isht ahullo okpulo aiena kak 
o immi hoke. 

16. Kanima yo it 1 potwvnno, micha itachowa aiena kvt 
ashakma, ai itasheha, mikmvt nana a kaniohmi ik vihpeso 
moma aiena kvt yvmmak oka a takali hoke. 

17. Amba na hopoyuksa vba ak o a minti hatuk osh vm- 
mona ka hanta achukma tuk mvt, anonti it 1 nanaiyachi, 
yohbi, ilap nan ahni ak bano keyu, nani nukhaklo, michä 
nan al vlhpiesa yohma he aiena kvt alotowa, iti shahshole- 
chi iksho, micha peh il ahobi vt ik ım iiksho chatuk oke. 

18. Mikma nan ai vlhpiesa vni a nanaiyachi vhleha yvm- 
mak osh im anukfila nuktaiyala hosh hohokchi hoke. 


CHAPTA IV. 


Nan ashvchi il-aiyuka ka ahah! im ahna hei miha, 1; 13 mibmvt nan 
okchayailvppvt ont ataha kia kil ithano, yohmi hokvt pishno, micha 
nana ho il, jeshi moma kvt Chihowa hosh nan ai ahni kak a chi ka 
il im asiJhhashke, 


1. ÎT in tanampi, micha itibi puta kvt hvchi takla ya 
takali kvt, katima ko a toba cho? hvchishno hvchi haknip 
isht ai yukpa he ahni kyt hvchi haknip a a tanahampi kako 
a toba ilvppak o keyu ? 

2. Nana ka huchi bunna fehna ho kak osh hvch ik esho; 
hush bi mvt, ishi ka hvchi bunna kia, hvsh isha hi ọ keyush- 
ke; itibit it in tanampi aienvt hvsh aiasha kia; hvch ik asilh- 
ho kak okvut; hvch ik eshoshke, 

3. Hvsh asilhha kia, hvch ik esho; yvmmak oka hvchish- 
no hvchi haknip isht ai yukpa he ahni pulla kak o isht yo- 
pomot hvsh tahla chi kvt, ai vihpiesa aa ho hvsh asilhha 
hokut. 

4. Hatak haui, choyo haui vhleha huchia hvt yakni anush- 
kuiina hokito, Chihowa ha in tanampi chatuk àa, hvch ik 
ithano cho? Yohmi hoka kuna hoh kia yakni aiti wi 
ahanta chi mak okmvt, Chihowa ha in tunvp oke. 

5. Chukvsh pi anukfoka kak osh il it 1 potvnna hi a ahni 
ka Holisso Holitopa vt achi ka, ik ahlo ho hvchim ahobo 
cho ? 

6. Yohmi kia yvmmak okvto 1 shahlichit isht 1 kana ya 
ima hoke; yohmi hatuk osh Chihowa hvt ilefehnvchi puta 
ka 1 sanalikmvt, amba chukvsh akanlosi yokvno 1 kanvt ape- 
lahanchi, achi hoke. 

7. Yohmi hoka Chihowa ak o hvsh il im issa cha, hush 
ım antiashke. Nan isht a hullo okpulo a hvsh į sanalashke, 
yohmikma yymmak okvt hvch 1 kanulla hinla hoke. 

8. Chihowa ai 1 bilika pit hush kanvllashke, yohmikma 
ilap mvt hvchi bilincha chł hoke. Nan ashvchi vhleha hv- 
chia hvt hvch ibbak a hvsh kashofikma, anonti im anukfila 
mia tuklo hvchia mvt hvchi chukvsh ą hvsh kostinin- 
chashke. 

9. Il ilbvshachit niakd yaiyvt hvsh ai ashashke; 
yukpvt hvsh ai asha tuk a na yaya tobakma, na hvchi yuk- 
pa yatuk vt chukush isht nukhaklo yo tobashke. 

10. Chitokaka itikba ya a hvsh il akanlosechashke ; yoh- 
mikma yvmmak okvt halvllit hvchi wakela chi hoke. 

11. Itibapıishı li vhleha ma! hvchishno hvchi bika ya nan 
it 1 mihachit hvch ik anumpülo kashke. Kvna hosh itibapi- 
shi ha na mihachit anumpuli kvt itibapishi hash 0 anumpa 
onochi hokvt, nan vihpisa ak o nanumachi, micha nan vlh- 
pisa hash o kanimanchi mak oke; amba nan vihpisa ya ish 
kanimanchi hokmvt, nan vihpisa ya holitobli mak o chia 
keyu, amba nan vihpisa kanimanchi mak o chia hoke. 

12. Nan vihpisa ikbi vt yommak okvto okchalinchi, micha 
vbi ajena kvt im ai vlhpesa he band mak osh achifa kut 

ashushke; chishno ak osh kvta chia hatuk osh inla ya 
anumpa ish onochi cho? 

13. Inta! himak nitak, onna ha kanima ka tumaha yvm- 
mak o il ona cha, afummi achvfa ka yvmmak o ashwvt, nan 
ita tobvt nan isht ahayuchit il ahashwashke, achi hvchia ma! 

14. Onna ha nana a kaniohma hi a hvsh ithana keyu kvt. 
Hvchim ilhfiopak vt nanta ho? oka shobulli yommak okvt 
chekosi takla hokvno otuni tuk osh kvnia chatuk a, yom- 
mak o itilaui hoke. 

15. Yohmi hoka Chitokaka ak osh yvmma ahni wa 
pi okchaya cha ilvppa, keyukmvt yvmma kanima ka pi yv- 
mohma chi chishke, hvsh acha he tuk oke. 

16. Amba himak okvno hvchishno hvsh il atambli kak 
osh isht hvchi yukpvshke; nan isht ai yukpa yvmma choh- 
mi puta kvt vlhpesa keyu bano hoke. 

17. Yohmt hatuk o kuna hosh nana ai vlhpesa ka yohma 
hi vt ithana hosh, yvmmak ash ik yohmo hokvto, mihi yosh 
ashvchi mak oke. 


CHAPTA V. 


Chihowa yvt na palvmmi isht im atobbi yoka, hatak nan in laua nan | 
ashvchi vt 1 nukshohompashke, 1, 7 Chob atok a nan im ai ithunvt 
nana kyt ik pvlvmmi kia nuktaiyala he tuk; 13 nana kyt palum- 
mi ka anumpa ilbvsha yo anumpohonlikmvt, anonti nana kvt isht 
im achukmakmvt vba taloa isht talohowashke; 16 pishno na kil 
aiahlo nukhaklot il itim anohonla he tuk, micha wba isht it anumpo- 
honla he tuk, 19 itibapishi nan ashvchi tuk a falvminchit nan ai 
ahli ka a bilechi aina hi a isht anumpulti. 


1. [NTA ! hatak nan in laua hvchia ma! na palvmmi 
hvch on itula chi kyt, nishkin okchi mintit chitoli hosh hvsh 
yahayashke. 

2. Nana laua hvchim ai asha tuk vt toshbit taha ma, hv- 
chi na fohka puta ka shushi ai vpa bano hoke. 

3. Hvychin tvli holisso lakna, micha hvchin tuli holisso 
hvta aiena kvt laknvt taha: yohmi kvt lakna yvmmak atuk 
vt nan isht hvchi atokola he; mikmvt luak o chiyuhmit 

huchi nipi 3 ahampa chi hoke. Nitak hvchim ishtaiyopik 
mak a hi a hvchim ilayak a hvsh itahobi tuk oke. 

4. Yakeh! toksvli vhleha hvchim osapa puta nana ai vmo 
tuk isht vlhtoba he tuk, yvmmak oka hvchishno ak osh nana 
ik vlhpesalot falaminchit hvsh ishi tuk a, pahayushke: yoh- 
mikma nan vmo tuk vhleha paya kvt Sabaolh Chitokaka 
haksobish a ont chukowa hoke. 

5. Nan isht aiyukpa il impa in lauvt, haui toba hosh yak- 
ni pakna ya hvsh maya tuk: vlhpoba illa chi hokvt ilhpi- 
hinta chatuk mak ọ, itilauechit hvchi chukush a hosh ipi- 
hinta tuk oke. 

6. Hatak ai vlhpiesa yatuk a anumpa onochit hvsh bi 
tok; yohmi kia yummak okvt ik huchi sanalo kisha hoke. 

7. Yohmi hoka itibapishi li vhleha ma! nukchintot hvsh 
hoyo na Chitokaka yvt vlashke. Yakeh! hatak osapa tok- 
svli vt nan vni hochukma yakni a waya ka anukfilit hohoyo ; 
yohmi kvt yvmma ahni kvt nukchintot falaiachi hosh, vm- 
mona micha ont ishtaiyopi aiena ka im on umba chatuk oke. 

8. Yohmi ka hvchishno ak kia nukchintot hvchi chukvsh 
a ai ahlichit hvsh hlampkochashke: Clitokaka vt ai vla he 
tuk vt atukonofvt taha hoke. 

9. Nanasi kia isht hvch ik it i potvnno kashke, itiba pishi 
li vhleha ma! yummak keyukmvt nana isht hvchim vlhpisa 
hmla hoke. Yakeh! nan apesa yvt okhissa itikba ya hikia 
hoke. 

10. Itibapishi l vhleha ma! hopaii Chitokaka i hohchifo 
pulla hatuk mak o anumpohonli tok vhleha hvt na palummi 
pisa, micha nukchinto tok puta mak o nan isht ithanvt hysh 

hobacha chi kot hush anukfillashke. 
= 11. Yakeh! kuna hosh nuktanlvt achunanchi mak 0 
yummak okvt na yukpa, il ahni chatuk. Chob vt nuktan- 
lvt achunanchi tok okvno hvsh haklo chatuk: yohmi cha 
Chitokaka nana ai ahni tok ash hvsh akostininchi: yohmi 
kvt Chitokaka yvt nan 1 nukhaklo fehna, micha 1 kana fehna 
hoka hvsh akostininchiske : 

12. Yohmi kia itibapishi li vhleha ma! ik kaniohmi nana 
kia vba shutik, keyukmvt yakni, keyukmvt anumpa kullo 

isht ai vlhpisa inla nana kia anumpa kvllo ai isht. hvch ik 
il onocho kashke: amba. yau, hvsh achikma, ik ai ahli; 
mikmvt keyu, hvsh achikma, keyu mak ashke: yvmmak 
keyukma nan isht hvchim vlhpisa hvt hvchi on itula hi oke. 

13. Kuna kia na palvmmi pisa kvt huchi takla ahanta 
cho? yohmikmvt vba pit anumpohonlashke; kuna kia na 
yukpa kvt asha? yohmi hokmvt vba isht taloa mak o isht 
taloashke. 

14. Kvna kia abeka kvt hvchi takla ahanta cho? yohmi 
hokmvt ilap ak osh iksa. pehlichi vhleha ha hoyashke : 
yohmikma yvmmak ash osh vba isht anumpulit, Chitokaka 
i hohchifo ho nan ahama ya okla ahummichashke. 

15. Yohmi hokma na yimmi hosh vba isht anumpuli 
pulla kak osh abeka ya hlakoficha he; mikma Chitokaka 
yut yummak ash tanicha hi oke: mikma nana ho ai ashvchi 
tuk ok mak heno 1 kashofa he mak oke. 

16. Nan hvsh ai ashvchi puta. ka huchishno bika yvt hvsh - 
it im anohonlashke; mikmvt huchi hlakofa chi kvt, vba 
isht hush it im anumpuli pullashke. Hatak ai vlhpiesa 
hosh na yimmi hosh vba pit anumpohonli kvt nana ka ai 
ahlichi fehna chatuk oke. 

17. Elias vt hatak im anukfila im a kaniohma he vt ` 
hvpishno ak mli chohmi tok; yohmi hatuk osh ik umbo ka 
hi a ai ahli fehnvt vba pit anumpohonli tok; yohmi ma 
yaknı yvmma ik ai umbo ho afvmmi tuchina cha hvshi 
hannali aiena tok. 

18. Yohmi ma anonti yvmmak ash inli na vba pit 
anumpohonli ma, Chitokaka yvt umbachi. na yakni a nana 
kvt a wahaya tok. 

19. Itibapishi li vhleha ma! hvsh kanima hosh vbanumpa 
ha 1 filummit hvsh aya na anonti achvfot nukfohkichit. fala- 
minchi hokma, 

20. Kuna hosh hatak nan ashuchi vt yoshubvt ataya 
tuk a nukfohkichit falaminchi hokvt, yommvt hatak shilom- 
bish a ai illi ya a hlakoficha he; mikmvt nan ai ashuchika 
laua ho ompohoma he aiena hoka ithaiyanashke. 

j HA U CYA 


i HOLISSO UMMONA HOKE. 


CHAPA YE 


Shilombish nan isht i kana laua pulla kak ọ Chihowa ya aiokpa- 
hanchi, 1; 10 Hopaii vhleha pulla ho Klaist isht im ai okchaya yvt 
tikbanli anohowa tok a anoli; 13 Chihowa im anumpa ho isht ai 
vtta hatuk okvt, nan ashvchi ikshot maya chi ka i miha. 


1. PITA, Chisvs Klaist im apostel okvt 1 yakni keyu 
ai it a fimimpvt Pontvs, Kaleshi Kappatosia, Asia, micha 
Bihlinia aiena ai asha ka pit al okpvchi kvt, 

2. Iki Chihowa hak osh tikbanli ithaiyanvt, okchaya. he 
atokoli tok yummak oka Shilombish Holitopa yak osh 
kashohofi na, nana kaim antia. ho Chisvs Klaist im issish isht 
o fima tok hvchia hoka; Nan isht 1 kana yyt huchi anukfo- 
yuka, micha nan isht it i nanaiya. yvt hvchin lauashke. 

3. Pm Chitokaka Chisvs: Klaist Iki, micha in Chihowa 
hokvt holitopashke, yommak osh pi nukhaklo chinto hatuk 
osb, Chisvs Klaist vt illi tuk kia, falaminchit tanichi kak 
osh anonti himonvchit pikbi tok o, na yukpa fehna. hosh, 

4. Ai ahanta okpula himma. keyu, micha. liteha he keyu, 
micha aksha he keyu họ e hohoyo ka, huchimmi hosh vba 
yakni ya ai vihtaiyaha hoke ; 

5. Yummak oka na yimmi pulla kak o Chihowa imi 
hlampko kvt ishi na at okchaya nitak ishtaiyopi otaiyana chi 
ka ona hoke. 

6. Yvmmak oka nan isħt a huchi yukpa. fehna; yohmi 
kia yakosi itintakla ka ai yvmohma he vlhpesa họ isht 

imomaka pisa ilaiyuka hvsh pihisa kak osh isht a hvchi 
nukhakio hoke: 

7. Yohmi kia na hvchi yimmi ka isht imomaka pihisa 
kak osh holitopa kvt, tvli holisso lakna okpulo chatuk, 
yummak oka luak isht imomaką pisa chatuk ak kia 1 
shahli fehna hokvt, 'Chisvs Klaist vt haiakakma, isht a 
holitopa, micha annoa chinto aiena kvt isht a huchi otaiyani 
hokbano ; 

8. Yummak oka hvch ik peso kia, hvsh i hullo; yvmmak 
ash himonasi ka hvsh pisa keyu ak inli kia, hvch į yimmi 
hosh, nan isht ilaiyukpa annoa he keyu, micha isht a holi- 
topa alotowa aiena ka isht a hvchi yukpa : 

9. Na hvchi yimmi isht vlhtoba ka hvsh ihishi kvt, hvchi 
shilombish isht ai okchaya yak fehna hoke. 

10. Ai okchaya yvmmak o hopaii vhleha hvt a ponahaklo, 
micha achunanchit hohoyo tok, isht į kana yosh hvchim vla 
hi oka yvmmvt tikbanlī anohonli kvt ; 

11. Nitak katiohmi, micha nitak nanta, Chisvs imi 
Shilombish vt yvmmak ash anukfoyuka hatuk vt Chisvs 
vt isht ai ilbvsha he puta, micha yvmohmi hosh isht a 
holitopa he aiena ka tikbanli atokolit anoli tok a, ai ahnit 
hohoyo tok. . 

12. Yvmmak ash 0 im otaiyani kvt, ilap ak atuk ak o 
yohmi keyu; amba pishno ak atuk mak o nana ka otvni- 
hinchi tok yvmmak ash himonasi ka vbanumpa ha Shilom- 
bish Holitopa vba yakni mihinti hosh awant aya họ, isht 
hvchim anumpohonli kash osh hvchim anohonli tok; nana 
yumma puta kash enchil vhleha hokvt akostininchi bahana 
fehna hoke. 

13. Yvmohmi hoka hvchi chukush a okchvlit aiksiachi 
cha, ahah! ahnit, Chisvs Klaist vt ant haiakakma, isht i 
kana yosh hvchim vla hi okvt ai abli bano hosh hvsh hoho- 
yashke. : 

14. Yohmi kvt vlla nan im antia yo hush chiyuhmit, 
tikba hokuno nana hvch ik ithano hosh chukvsh nan ahni 
kak o hvsh yvmohmi beka tok vt, hvch ik ile hobacho 


kashke: 

15. Amba hvsh im antia chi hvchi howa tok, yommvt 
nan ai ashuchika ik im iksho hoka, nan ai ashuchika ik hvch 
im iksho ak mlashke: 

16. Uno vt nan ai ashuchika ik svm iksho hoka, nan ai 
ashvchika ik hvch im iksho kashke; achi hosh holihiso 
hoka; 

17. Yohmi ka Iki ak 0 hvsh im asithha hokmvt, yum- 
mak okvt hatak it 1 shahshohlechi iksho hosh hatak puta 
kvt ilap a kaniohmi tuk ak o isht im apesa yoka, ilvppa 
hvsh ai ahanta takla kvt hvsh holitoblashke : 

18. Yohmi kvt hvch iki vhleha hak o hvsh im ai ithvna 
tok nana hvsh a kaniohmi ik achukmo yoka a hvchi filvm- 
michi kvt. nana okpula he tvli hvta, micha tvli holisso 
lakna chiyuhmi ho isht hvchi vlhtoba tok keyu kvt hvsh 
ithanushke ; 

19. Amba Klaist im issish holitopa Chukfvlhpobushi ai 
okpuloka iksho, micha liteha iksho yak a tok; 

20. Yvmmak osh yakni mtolahpi vt ik tobo pilla kash o 
tikbanli vlhtoka tok osh, hvchishno yak atuk pulla kak o 
himak ont ishtaiyopi ilvppa otaiyani tok oke ; 

21. Hvchishno yvt yvmmak atuk pulla kak o Chihowa 
ha hvch 1 yimmi pulla kvt, yummak osh illi tuk a falamin- 
chit tanichi cha, isht a holitopa ka ima tok oka; ai okchaya 
ya Chihowa yak ọ im ai ishi la he ai ahnit, hvch i yim- 
mashke. 

22. Yvmohmi ka Shilombish ak osh hvchi anukfoyuka 
ho vbanumpa ai ahli ka hvsh im antia hosh, hvchi shilom- 
bish a hvsh kashofi hatuk osh, itibapishi vhleha hoka 
ilahobi keyu hosh isht 1 shahlichi fehna hosh hush it i 
hullashke; 

23. Chihowa im anumpa, yummvt mahayut bilia yak 
atuk pulla kak o na nihi okpula he keyu yo atuklant isht 
hvsh a toba hoke. 

24. Yohmi ka haknip puta kvt haiyukpulo yak o chiyuh- 
mi, micha hatak isht a holitopa moma kvt haiyukpulo 
pakanli yak o chiyuhmi hoke. Haiyukpulo yash ot bvshik- 
ma, pakanli yash ot liwelit taba hoke. 

25. Amba Chihowa im anumpa hokvto mahayut bilia 
hoke. Yohmi ka anumpa ilvppak o vbanumpa hvt isht a 
bvchim anuhumpa hatuk oke. 


CHAPTA IIL 


Nan ik vhlpeso isht im anukfila puta ka naksika bohla chi ka i 
miha, 1; 5 Klaist akosh tikba intola yo okla ai itabana hatuk a 
anoli; 11 haknip imma nan isht im anukfila yokvno kano pit 
kancha chi ka achi; 18 yakni pakna nan apesa maya ka im antia 
he; 18 yvka hvt kaniohmit 1 nahollo ya im antia hi a ithvnachi. 


1. Y UMOHMI hoka isht į nukkilli, na haksichi, nan 
ilahobi, na potvnno, anumpa chukushpvli puta a moyuma 
ka mokofit naksika hvsh boyuhli cha; 

2. Ullosi himona vtta chiyuhmit, yummak o isht a hvchi 
hofahantit ai okchaya ya hvsh ona chi mak osh, vbanumpa 
pishukchi ai ahli kak o bvnna fehnvt hush hohoyashke. 

3. Chitokaka yvt hvchi kana achukma fehna ho hvsh 
akostininchi ai ahli hatuk okmvt; 

4. Yvmmak okvt tuli okchaya chiyuhmi ho hvsh im 
ohona ka, hatak okvto ik ahnincho fehna tok kia, Chihowa 
hokuto holitobli fehnvt atokoli tok ; 

5. Hvchishno ak kia tuli okchaya chiyuhmit, shilombish 
chuka hvsh toba hosh, na holitompa isht vlla holitopa yosh 
Chisvs Klaist ak atuk pulla kak o, Chihowa hokvt im 
vihpiesa ho, chukvsh isht aiokpvchi puta ka pit hvsh im 
ihisa hi a tok. 

6. Yvmohmi hoka anonti Holisso Holitopa ya a foyuka 
kvt, Yakeh! chukbi in tola tuli vlhtoka, holitopa fehna ho 
Saion a a bohli lishke: yohmi ka kvna hosh yvmmak oka 
i yimmi hokvt hofahya he keyu hoke, achi tok. 

7. Yobmi hoka yvmma 1 yimmi hvchia hokvno huchi 
holitopa fehna; amba ik im antio yokvno, chuka ikbi vhleha 
yash ot tuli ya ik ahnincho ki tok, yvmmak ash mli hosh 
chukbi in tola noshkoboka yọ toba hoke. 

8. Micha ik im antio yo vbanumpa isht ai ibetvbli yvm- 
mak fehna kak osh isht ai ibetvbla he tuli, micha isht al 

okpula he tuli chito aiena ho, yvmmak o ai yumohma he im 
vlhpihisa tok. 

9. Amba isht atiaka vlhtoka, miko i na holitompa isht 
vtta; oklushi holitopa, Chihowa immi ai ahli fehna hvchia 
hoke: yohmi ka yvmmak osh huchi howvt ai okblilika ya a 
kohchit im atohwikeli chinto ka hvchi foyuki tuk o, ilap 
isht aiokpahancha he a puta ka otuninchit hvsh anghonla 
he a tok: 

10. Yohmi kvt nitak tikba hokvno Chihowa im okla 
hvchia ha tok keyu kia, himak ano Chihowa im okla hvchia 
hoke; isht i kana ya hvch ik esho ki tok kia, himak ano 
isbt i nukhaklo ka hvsh ishi tuk oke. 

11. A holitopa vhleba ma! nana hvchim ai ahni li kvt 
hatak ik ithano, micha ilap i yakni keyu ai itvnowa chiyuh- 
mit, haknip imma nan ahni, yummvt shilombish in tanampi 
yoka hvsh 1 filahamashke: 

12. Nana hvsh a kaniohmi kvt achukma hosh vbanumpa 
ik ithano okla ha iba takla hvsh ahantashke: yohmi na 
nana ik achukmo yvmihchi chohmichit hvchi sanalit anum- 
pohonli kia, nana achukma puta hvsh yimihinchi ka pibi- 
sakmvt, Chihowa yvt i nowvt aya nitak oka yvmma okla 
holitoblashke. 

13. Chitokaka yak atuk pulla mak o hatak į nan vihpisa 
puta ka hush im antiashke: miko yok má moma 1 shahli yo 
chohmichit hvsh holitoblashke. 

14. Micha nan vlhtoka vhleha nana ik achukmo yvmoh- 
mi puta hokvno nan vlhpisa onochikmvt, nana achukma 
yumohmi yak okuno aiokpvcha chi ho, miko yvt atokohonli 
tok a hvsh holitoblashke. 

15. Yohmi ka nana kvt ai vlhpiesa ho hvsh yvmohmi 
hosh hatak im anukfila iksho nan ik ithano itih puta 
ka hvsh 1 kamala he yak o, Chihowa hokvt ai ahni 
hoke : 

16. Yuka keyu hvchia kia, hvsh yvmohmi kak osh nan 
ik vlhpeso ya isht hush ompohomo ná: amba Chihowa in 
tishu vhleba mak ọ hvsh chiyuhmashke. 

17. Hatak puta ka hvsh holitoblashke. Hvsh itibapishi 

vhleha ha hvsh 1 hullashke. Chihowa ya i nukshopvt uoh 
holitoblashke. Miko yoka hvsh holitoblashke. 

18. Yuka hvchia hvt isht a holitopa he vihpesa ho va 
nahullo yoka isht hvsh im antia kvt achukma, micha im 
anukfila yohbi aiena kak bano keyu, amba hvch i kvllo aie- 
na ka hvsh im antia ak inlashke. 

19. Yohmi ka hatak vt chukvsh ak osh Chihowa ya isht 
im vlhpiesa kak osh isht a nukhaklo ya vlhpiesa ahnit, ai 
vlhpiesa keyu ho isht ilbahasha hokma, ilvppvt isht 1 kana 
hoke. 

20. Yohmi ka nana ai vlhpiesa keyu ho hvsh yumohmi 

tuk osh vlhpiesa ahnit, isht huchi bohowa hokmvt, yummvt 
nan isht annoa achukma nanta ho? amba nana ai vihpiesa 
ho hush yumohmi tuk kia, vlhpiesa ahnit isht hvch ilbaha- 
“sha hokvno, ilvppak o Chibowa hokvto isht im vihpiesa 
hoke. 
21. Yohmi ka ilvppak o hvsh yvmohma he osh huchi 
vlhtoka tok; pishno ak atuk pulla mak o Klaist ak kia ilba- 
hasha kvt, ilap a nohowa tok a il iakaiya he mak o pim 
abahanchi hatok oka: 

22. Yummvt nan ashvchi tok keyu, haksichi kia itih ha 
foyuka tok keyu: 

23. Yvmmvt ilap a isht ik ahobalot anumpuli mak o, afa- 
laminchit isht ik ahobalot anumpuli keyu; na palvmmi ono- 
chi ma, na palvmmi onocha he kja miha tok keyu; amba ai 
vlhpiesa apihisa yak o il im issa tok : 

24. Yummak osh nan il ai ashvchika ya ilap haknip feh- 
na ak o ilap inlit il onochi hosh iti ya takali tok: yohmi ho 
nan ai ashvchika puta il im ihinli hosh, nan ai vibpiesa ya il 
im okchaya chi ha tok: yvmmvt fahama tok ak o isht hvchi 
hlakofi hoke. 

25. Yohmi ka chukfvlhpoba tamoa chiyuhmit hush itvno- 
wa tok kia, himonasi kano chukfvlhpoba Apesvchi micha ` 
huchimi shilombish ma Nan im atahli yoka falamvt hvsh im 
ona hoke. 

CHAPTA III. 


Hatak vt im ohoyo itatuklo kvt nan vihpiesa ho itim anukfilvt ita- 
pela he im abvchi, 1; 8 iti hullot it ibai achvfa he; 14 na palvm- 
mi ka isht it ibai il busha he; 19 Oka falama yvt ik ayo kisha ma 
okchayvt aiasha tuk a Klaist vt nan i kanimihchi tok a anoli. 


1. Å NONTI tekchi huchia hut huchi hatak oka hush im 
antiashke ; yohmi na kanima kvt vbanumpa ha ik ahnincho 
hokmvt, vbanumpa hash ik haklo kia, tekchi ak osh nana a 
kaniohmi kak 0, yommvt vlhpesa ahnit isht anukfohka ak 
inli yoba na ; 

2; Yohmi kvt haui imma ai yvmohmi ik hvchim iksho, 
micha hvsh holitobli aiena ka pihisa kak osh yvmohma hinla 
hoke. 

3. Yvmma isht shema yvt pashi tanvffo, micha tuli ho- 
lisso lakna isht shema, micha na fohka fohka aiena paknali 
isht shema yvmmak okvno keyu : 

4. Amba chukvsh anukaka a toba hatak luma okpula 
himma keyu, anukfila yohbi, micha nuktanla isht shema yo 
fehna yvmmak ashke ; ilvppak osh nan ai vili chinto fehna 
Chihowa hvt ai ahni wn 

5. Nitak tikba ma ilvppak o yakohmit choyo hochukma 
Chihowa 1 yimmi ak inli hosh, isht ile shemahanchi kvt, ilap 
1 hatak a im antia ya tok. 

6. Sela ak oh kia Eblaham a į shahli hochihifot i im antia 
tok: yvmmak o ushetik hvchia hoke, nana ai vlhpiesa ka 
hvsh yvmohmi takla, micha isht a nukshopa he kia hvch ik 
1 nukshopo hokmuto. 

7. Anonti 1 hatak hvchia hvt nana ka ithaiyana hosh ibai 
ahantvt, hlampko ik huchi lauwo mak o chiyuhmichit, isht i 
kana ai okchaya bilia hush it ibai isha he mak okvt, huchi 
tekchi a hvsh holitoblashke; yohmi ho anumpa ilbvsha 
hvsh anumpohonli kvt ik ai ataklamo kashke. 

SWAI ishtaiyopi ka moyumvt hvchim anukfila hvt ai 
achvfa cha, it i nukhaklot, itibapishi vt i hullo chiyuhmit, 
inla 1 kanvt chukvsh akanlosi mvt aienashke. 

9. Micha nana ik achukmo hvchi yvmihchikma, nana ik 
achukmo yo hvch ik falamincho kashke: micha isht ik hv- 
chi ahobalokma, isht ik ahobalo yo hvch ik falamincho kash- 
ke; amba ilvppa ik holbo į kanvt hvsh im anumpulashke; 
ilvppak o hvsh yvmohma hi osh hvehi vlhtoka tok vt hvsh 
ithana hokvt, yohmi hosh nan isht ai yukpa ya hvsh pisa he 
vlhpesa yatok. 

10. Yohmi ka kuna hosh, Si okchaya cha, nitak hochukma 
ho pihisa li hokbano ai ahnikmvt, isunlvsh oka nana ik achuk- 
mo ka 1 filvmminchi cha, itwlbi yoka na haksichi ya isht ik 
anumpulo kashke. 

11. Nan ik achukmo kuno i filvmmi cha, nana achukma 
kak o yvmihinchashke ; it į nanaiya yak 0 hohoyot, achu- 
nanchit iakaiyashke. 

12. Yohmi ka Chitokaka nishkin okvt ai vihpiesa yokuno 
0 wakaya, micha haksobish okvt im anumpa ilbvsha puta ka 
in tiwa hoka; amba nana ik achukmo yvmihchi puta hokv- 
no Chitokaka nashuka yvt 1 sanali hoke. 

13. Micha nana achukma yvmihchi yak 0 iakaiya vhleha 
hvchia hokma, kvota hak osh hvchi hotopala hinla ho? 

14. Amba nan ai vlhpiesa yak atuk pulla mak o isht hvsh 
ilbahasha hokmvt, hvchi yukpa hoke; micha nan isht nuk- 
shobli yoka i nukshopvt isht hvch ik komunto kashke ; 

15. Amba Chitokaka Chihowa yak o 1 nukshopvt huchi 
chukvsh isht hvsh holitoblashke ; micha ai okchaya pisa la 
he ai ahnit hvchi anukfoyuka a kaniohmi ka hvchi pono- 
haklo puta ka anukfila akanlosit, holitoblit anumpa falama 
ka hvsh ima chi kvt hvch im vihtaha kak banashke. 

16. Isht il akostininchi achukma họ hvsh ieshashke: yv- 
mohmi ho nana ik achukmo yvmihchi chohmichit nana ik 
achukmo isht hvchi anumpohonli kvt, Klaist a anukfoyukvt 
nana achukma hvsh yvmohmi ka, anumpa ahli keyu huchi 
onochi tuk vhleha hvt isht a hofahyashke. 

17. Yohmi ka Chihowa hak osh ik yohmi ai ahni hokma, 
nana achukma ho yvmohmi cha, isht ilbvsha kak osh achuk- 
ma kvt, nana ik achukmo ho yvmohmit isht ilbvsha ka, į 
shahli hoke. 

18. Yohmi ka Klaist ak kia himonna ma nan ai ashvchika 
pulla kak o ai vlhpesa yvt ik ai vlhpeso yak o vlhtobvt isht 
Ubvusha tok; yohmi hosh pi pehliechit Chihowa ya isht pim 
ona chi ha tok: haknip okvto illi ha tok kia, amba shilom- 
bish okvto okchaya tok- . 

19. Yvmmak ash o shilombish yuka vhleha ai asha ka ivt 
ont isht im anumpohonli ak inli tok : : 

20. Yvmmak okvt nitak tikba ma peni yokvt toba itin 
takla Noah okvt ahanta nitak yummak ash fehna kuno, Obi- 
howa hvt i nukhaklot isht i nukkilli onochi sylaha hosh 
ahanta ma, im antia he keyu ki tok; peni yvmmak ash o 
kanimosi yvommvt shilombish untuchina hosh oka ya isht a 
hlakofi tok. 

21. Yvmmak ash o chiyuhmi hosh himonasi ak kia bap- 
tismo yvt, yummak osh haknip liteha yoka isht kanchi keyu, 
amba Chihowa itikba isht il akostininchi achukma ai yvm- 
ohma he il apihisvt, Chisvus Klaist illi tok kia falamvt tani 
tok pulla kak 0 yvmohmi kak osh pi okchalinchi ak inli 
hoke. 

22. Yvmmak okvt vba yakni yoka ona tuk osh, Chihowa 
im isht im pakimma yak o binili hoke ; yvmmak oka enchil, 
micha miko, micha nan vlhtoka puta kvt i nutot im antia he 
ya tok. 


CHAPTA IV. 


Nana moma kvt ont ai vhla chi kvt olanlosi vla hoka, Klaist iakaiya 
pullvt nanashuchi issvt ai i filvmmit itanowa he i miha, 1; 12 nan 
1 palvmmi puta ka hopohlvli. 


1. Y UMOHMI ka Klaist vt huchishno yak atuk pulla 
kak o haknip a isht ilbahasha tok a, chiyuhmit hvchishno 
yak kia im anukfila hatok chiyuhmi ka hvsh il ataiyahli mak 
inlashke: yohmi ka haknip a isht ilbahasha tok vt nan ai 
ashvchi ya issvt ai 1 filummi ha tok oke: A 

2. Yohmi kot yvmmvt haknip vt okchaya ai itin takla 
kvt hatak haknip imma nan ahni isht ahanta he a tok keyu, 
amba Chihowa nan ai ahni kak a hi a tok. 

3. Yobmi ka pi okchayvt il ahanta tok ash ai vhli itin 
takla kak kia, haui imma anukfilli, chukvsh nan ahni, oka 
homi ishkot hoita, isht a haksichit tasimbot atampa, micha 
na holba nan isht ik ahobo puta ka isht il ahanta kvt, vba- 
numpa ik ithano vhleha nan ai ahni hokvno il a yvmihcha 
hi ya ona tok oke. 

4. Yvmmak oka isht ahanta hosh ilap vt nan ik achukmo 
puta ka isht afekommit a tasimbo atampa ka hvch ik ibafoh- 
ko kak o okokko! ahnit, isht im anukfila hosh nan ik achuk- 
mo kia isht hvchi anumpohonli hoke. 

5. Yvmmak okvt illi, okchaya aiena ka nan im apesa he 
im vlhtaiyaha yak o ilap nana a kaniohmi tuk vt il im ai 
anola hi oke. 

6. Yohmi ka ilvppak a he mak o illi tok vhleha yummak 
kia vbanumpa hvt isht im anuhumpa ak inli tok; yohmi ma 
hatak haknip imma nan ahni yokvt nana ka im apihisa kia, 
Shilombish Holitopa yak osh apelahanchi ho Chihowa ya 
holitobla hi a tok. 

7. Amba nan okluha kvt ont ai vhla chi kvt atukonofush- 
ke; yvmohmi hoka nana ka hvsh ile oktambli cha, ahah ! 
ahnit, anumpa ilbvsha hvsh anumpohonlashke. 

8. Mikmvt hvchishno inli hvsh iti hullo ai ahli fehna hosh 
nan okluha ka hvchim 1 shahli hosh hysh ieshashke: yohmi 
ka it i hullo yak osh nan ai ashuchika lawa kia ompohoma 
hi oke. 

9. Ik im vihpesot anumpuli iksho hosh it 1 kanvt hush it 
apelvchashke. 

10. Hatak puta kvt isht 1 kana hvlbina ishi ha tok mvt, 
yvmmak ash inli ho isht iti apihinla kvt, Chihowa isht 1 kana 
ilaiyuka nan im apesvchi achukma yak o chiyuhmashke. 

11. Hatak kanima hosh anumpuli hokmvt, Chihowa im 
anumpa hvt abuchi kak o anumpulashke; hatak kanima 
hosh vbanumpuli ilbvsha ya nan isht im ahanta hokmvt, 
Chihowa hvt kanimihchit hlampkochi kak o isht ahantashke : 
yohmi na Chihowa hyt Chisvs Klaist ak atuk pulla kak o 
nan okluha ka isht a holitopashke, yummak o isht a holitopa, 
mikot ahantvt bilia yvt immit biliashke. Amen, 


CHAA V. 735 


12. A holitopa vhleha ma! isht hvchi imomaka pisa chi 
luak nan isht imomaka pisa imma hokvno, okokko! ai ahnit, 
nana ilapissa fehna kaniohmi hosh a hvchi yomohmi ka ik 
hvchim ahobo kashke. 

13. Amba Klaist vt ilbvsha puta tok a chiyuhmit hvsh 
ibai ilbvsha ak inli hokvt, hvchi yukpashke : yohmi kvt ilap 
isht a holitopa hokvt otaiyanikma, hvchishno yak kia nan isht 
il ai yukpa chinto ho isht a hvchi yukpa mak a hinla hoke. 

14. Klaist hohchifo ak atuk pulla kak ọ isht ik hvchi 
ahobalo hokma, hvchi yukpa hoke; yohmi kvt isht a holi- 
topa Shilombish, micha Chihowa imi Shilombish vt hvchi 
onvtuyula hoke; yvmmvto Klaist a isht ik'ahobalot isht 
anumpohonlikma, amba hvchishno yokvto hvsh holitobli 
hoke. 

15. Yohmi kia hysh kanimi kvt hatak bika vbi, na huko- 
pa, nan ik achukmo yvmibchi, micha hatak inla nan im a 
kaniohmi ka ataklummi aiena hokvno chiyuhmit ik hvch 


ilbvsho kashke. 
16. Amba hatak kanima kvt vbanumpuli yo chiyuhmit 


bahasha hokmvt, ik hofahyo kashke: amba ilvppa yakohmi 
hokvt Chihowa yak o holitoblashke. 

17. Yohmi ka Chihowa im aboha yak o nan vlhpisa yvt 
al onvtulvt isht ia chi pulla ka nitak vt vla hoka; yohmi ka 

pishno ak o tikba ai isht ia hokma, Chihowa im vbanumpa 
ik im antio vhleha ont im ai vhli kvt katiohma hi 0? 

18. Micha ai vihpiesa yokvt palummi ho okchaya hokma, 
Chihowa ik holitoblo, micha nan ashvchi alena kvto katima 
ko ai otaiyana hi oh cho? 

19. Yvmohmi hoka. Chihowa nana ai ahni ho im antia kvt 
ilbahasha vhleha hokvto, nana achukma ho ai yumohmit 
nana Ihikbi ai ahli yoka ai ahnit, ilap shilombish a iesha chi 
ho, im ihisashke. 


CHAPTA V. 


Chukfvlhpoba ushi ą achukmvt vbanumpeshi vita yvt ipihinta chi ka 
i miha, 1; mihmvt itibapishi himithoa yvt nan im antia he, mik- 
, mvt moma kvt il oktamblit yichinut Setan a i sanala he i miha. 


736 BBA; 
1. UBANUMPULI iksa apesuchi vhleha hvch itin takla 


aiasha ka. nana atohnochi li kvt, vno ak kia vbanumpuli iksa 
ibai apesvchi, micha Klaist vt ilbahasha tok puta atokowa 
anoli, micha na holitopa kvt otaiyana hi oka ibai isha he ak 
inli sia hoke. 

2. Chihowa in chukfvlhpoba hvch itin takla ai asha ka 
hvsh ipihinta kvt, yohmi la he atuk okvt ik kaniohmi kia 
ahni keyu, amba yohmi likbano ahnit, ai vihpiesa keyu isht 
a hofahya he nan isht ahayuchi bvnna keyu, amba hvchim 
anukfila hvt vihtaha achukma hosh apesvchit hvsh pehli- 
chashke. 

3. Yohmi kvt Chihowa immi hoka i shahli chiyuhmit 
ahanta he keyu, amba chukfvihpoba ya nan isht im vibuchi 
ya he tuk. 

4. Yohmi ka chukfvlhpoba apesuchi Miko yvt ant il otv- 
ninchikma, isht a holitopa iachuka okpula himma keyu mak 
o hvsh isha hi oke. 

5. Yvmmak i chiyuhmit himita hvchia hvt asunonchi ya 
hush im antiashke ; ahli, moyuma kvt hvsh it im antia cha, 
im anukfila akantosi ho isht hush shemashke : yohmi ka Chi- 
howa hokvt ilapunla yano i sanali cha, im anukfila akanlosi 
yokvno isht i kana ya ima chatuk oka. 

6. Yvmohmi hoka Chihowa ibbak hlampko nuta ya hvsh 
im il akanlosechashke; yohmi na ont ai yvmohma he ai vih- 
piesak ma vba hvchi wakeli mak inlashke : 

7. Anukfila isht a hvchi komunta. puta ka yummak o 
hush onochashke: yohmi ka yvmmvt hvchi anukfhinlı hoka. 

8. Ahah! ahnit, huchi okchashke, hvchi sanali nan isht 
ahullo okpulo yvt kuna kia isht nanvbli bunna kvt, hohoyot, 
koi chito wohoha chiyuhmi hosh nohowa hoka. 

9. Yvmmak oka na yimma kvllo.ai ahli hosh hush 1 sana- 
lashke: hvsh itibapishi vhleha yakni ilvppa ai asha hokvt, 
na palvmmi yummak o chiyuhmi puta ka pihisa ha tok oka, 
hvsh ithaiyanashke. 

10. Amba Chihowa isht i kana chinto yummak osh Chi- 
svs. Klaist: ha, tok pulla.mak o ilap isht: aholitopa. bilia yoka 
il esha he mak. o pi atokoli tok vt, yakosi itin takla hush 

bahasha ha yako, ai ahlichit kullochit hilechit, hlampko- 
honchit, chukvsh fitikuchi iksho ho hvchi anukfokihin- 
chashke. 

11. Yvmmak o isht a holitopvt, mikot bilia yvt immit 
biliashke. Amen. 

12. Silfanvs hvsh itibapishi ai ahli ahni li ha tuk osh, 
anumpa kanomosi ka holissochit ima li họ, isht hvchim ia 
tok; yohmi kvt nana huchi miha li kvt, hvsh a hikia yvm- 
mak osh Chihowa hvt isht 1 kana ai ahli mak ọ, atokolit hv- 
chim anoli lishke. 

13. VUbanumpuli iksa Babulon hikia kvt, huch ibai vlhtoka 
ha tok vt hvchi aiokpvuchishke; mikma svso Makvs vt yoh- 
mi ak inli. ; 

14. It 1 hullo it 1 suksowa isht hvsh it aiokpvchashke. 
Klaist ibai achvfa hvsh moyuma ka isht it į nanaiya kvt 
hvchi anukfoyukashke. Amen. 


738 LI PIMA; 


LAKI N 


I HOLISSO ATUKLA HOKE. 


CHAPTA I. 


Nan isht il aiyukpa chinto nan ho vbanumpuli vt isha chi hosh vih- 
toka ka anoli, 1; 5 nan ai vlhpiesa a yvmihcha he moma ka yv- 
mihchi, yohmi pulla hosh ai okchaya pisa chi kyt ai ahlicha chi i 
miha: 14 ilap vt illa chi nitak vt ai vla hosi ka anoli; mihmvt 
Klaist 1 yimmit akvllot hiela hi a i miha. 


1. SAIMON Pita, Chisvs Klaist im apostel, micha m 
tishu hokvt pin Chihowa, micha pi Okchalmchi, Chisvs 
Klaist vt nan aiwlhpiesa yumohmi tok pulla mak o, na yim- 
mi pi holitopa itilaui ka ahayuchi tok vhleha yvmmak o pit 
aiokpuchi kvt, 

2. Chihowa, micha Chisvs pin Chitokaka hvsh ithaiyana 
kak osh nan isht i kana, micha isht it 1 nanaiya aiena kvt 
hvchin lauashke ; 

3. Yobmi kvt ilap ai ahli kak osh nan okluha isht ai ok- 
chaya, micha Chihowa isht holitobli imma aiena ka pihima 
kvt, ilap ithuna kak osh nan ashvchi ik pim iksho hosh isht 
a holitopa ya e pihisa he mak o, pi atokoli tok : 

4. Yvmmak o nana holitopa, micha achukma chinto puta 
ka isht a pihima; yohmi kvt ilvppak atuk pulla kak o nan 
okpulo chukvsh nan ai ahni yatuk pulla kak o yakni ilvppa 
al asha ka hvsh ifilummi hosh, Chihowa im anukfila ha hysh 
ibai isha chi ha tok. ` 

5. Micha ilvppa atuk pulla kak 0 achunanchi fehna 
hosh na hvchi yimmi ya nan vlhpesali ya isht hvsh otvnim- 

chashke: micha nan vlhpesali ya nan ithana ya isht hvsh 
otuninchashke. 

6. Micha nan ithana ya ile oktampli ya isht hvsh otunin- 
chashke: micha ile oktampli ya nuktaiyalvt achunanchi ya 
isht hush otuninchashke ; micha nuktaiyalvt achunanchi ya. 
Chihowa isht holitobli ya isht hvsh otuninchashke. 

7. Micha Chihowa isht holitobli ya itibapishi vbanumpuli 
it 1 hullo ya isht hush otvninchashke ; micha itibapishi vba- 
mnumpuli it į hullo ya hatak moma i kana ya aieninchit isht 
hush otvninchashke. 

8. Yohmi ka nana ilvppa puta kvt hvchi anukfoyuka kvt 
isht 1 shahlit lauvt ia hokmvt, pin Chitokaka Chisvs Klaist 
hvsh ithaiyana kvt, in ui aar ik vno ka hi o hvch ikbi 
keyu hoke. 

9. Amba nana Ta puta ka ik im uksho hokmvto, 
nishkin tamoa hosh mishema pit pisa he keyu, micha tikba 
ilap nan al ashvchika yvt 1 kashofa ha tok vt imi haksi hoke. 

10. Yvmohmi hoka na hvchi vlhtoka, micha na hvchim 
annoa aiena kvt hvchim ai ahla chi kvt, ai yiminta hosh hysh 
achunanchashke: yohmi ka nana ilvppak o hvsh yimihchi 
hokmvto, chi tula himma keyu hoke : 

11. Hvsh yakohmi hok mak o pin Chitokaka, micha pi 
Okchalinchi Chisvs Klaist apehliechi ka bilia ya im vitaha 
achukma hosh ik chukowa, huchim ai ahni fehna hi oke. 

12. Yvmohmi hoka nana ilvppa puta ka hvsh ithaiyana, 
micha vbanumpa hvchi yimmi kvt kvllot hvsh a hikia ak inli 
kia, hvsh ithaiyana chi ka himonna hvchi anukfohkihinchi li 
kvt an takoba he keyu hoke. 

13. Ahli, vlhtipo ilvppa anukaka ahanta li takla kvt, hvsh 
ithaiyana chi kak o hvchi anukfokihinchit hvchi okchvli li 
kvt ilvppvt ai vlhpiesa, ahni lishke. 

14. Chekosikma vm vlhtipo iluppa mokofit boyuhli la chi 
pulla ithaiyana li kvt, pin Chitokaka Chisvs Klaist ak kia vm 
otuninchi akinli ha tok ak oke. 

15. Yvmohmi hoka a svlli ha kia, nana "luppa puta ka 
hvsh ithaiyana bieka hi ak o hvchim ai ahni li kvt achunan- 

16. Pin Chitokaka Chisvs Klaist vt vla tok, micha nan im 
ai ahli tok aiena ka e hvchim anohonli mvt, anumpa nan isht 
ik ahobo nan isht haksicha he nana ho il iakaiya ha tok 
keyu, amba ilap isht a chinto ka nishkin isht ai atokoli pia 
ha tok. 

17. Yohmi ka, Ilvppak osh vso a holitopa yoke, yum- 
mak 0 nan isht vm vlhpiesa hoke, ahanchi anumpa yosh 
Holitopa chinto ka a minti hosh im vla kak osh isht a holi- 
topa, micha isht annoa achukma ka Iki Chihowa yak ọ im 
al eshi tok. 

18. Mihma itvpehvt nvnih paknaka holitopa yako e hieli 
ho, anumpa ilvppvt vba yak o minti hosh vla ho e haiyaklo 
tok. 

19. Hopaii im anumpa hak osh isht ai atokowa 1 shahli 
hyt pin tonla ak inlishke : yummak oka pvla hosh ai okhlili- 
ka yo hikia chiyuhmi ho hvsh anukfhinli na onnvt taha, 

| micha onnahinli fochik vt hvchi chukush a a kohcha hi okvt 
hvchim vlhpiesa hoke. 

20. Hopali im anumpa hvt ilap im anukfila ha tok keyu 
ka tikba ilvppa hvsh ithanashke. 

21. Yohmi ka hatak nana ai ahni ho nitak tikba kash ho- 
paii im anumpa hvt vla tok keyu, amba hatak holitopa yosh 
Chihowa nana ai ahni pulla ho Shilombish Holitopa yak osh 
nukfokihinchi ho anumpohonli tok. 


; CHAPTA II. 


Vbanumpa ithvnachi ik ai ahlo vt wakaya he, atuk kia yvmmak ashot 
) im antia pit a moma ka Chihowa yvt okpvnit tahla he; amba ho- 
poyuksa vhleha hokvno okchalincha he tikbanli anoli, 1; 10 nan 
ithunanchi ik vlhpeso ilvppak ash achukmvt anoli. 


1. Y OHMI kia hopaii ai ahli keyu vhleha hvt okla ai 
itin takla ya ai asha ak inli beka tok a, anonti nan ithvnanchi 
ai abli keyu kvt hvch itin takla ai asha he ak inli; yommak 
okvt isht okpula he ai ahli isht anumpa keyu puta ka lumvt 
isht hvch iba chukowa mwt, ilap 3 chumpa tok, Chitokaka 

kanchi hosh isht ai okpulo ya tushpa fehnvt isht 1l onocha 
hi oke. 

2. Mikma lawa kvt yummut nan isht ai okpuloka he ai 
yumohmi puta ka hobacha he; yvmmvt yvmohmi kak o 
hina ai ahli yvt nan isht ik ahobot isht anumpa hi oke. 

3. Micha yvmmvt nan ahayuchi bvnna kak osh isht hak- 
sichi anumpa ho nan isht itatoba yo isht hvch ikba hi oke ; 
yumma nan isht im vlhpisa tok a hopaki kia svlaha he keyu, 
micha yvmma isht ilbvsha hi vt nosilhha keyu hoke. 

4. Yohmi ka Chihowa yvt enchil vhleha hvt nan ashvchi 
ma ik il atombo hosh, amba ai okhlilika tuli itatakvli isht 
takchi cha, ai okpuloka ya pit ashachi kvt yvmma ai asha 
una nan vihpisa hi vt ai ona hi a tokma ; 

5. Micha yakni vmmona ka ila tomba tok keyu, Chihowa 
holitobla he keyu vhleha yakni paknaka ai asha tuk ash 
oka falama yo isht onochi tok: yohmi kia Noah hatak isht 
untuchina nan ai vlhpiesa isht anumpohonli yano okchalin- 
chi tok. 

6. Chihowa ik holitoblo himak a pilla ai asha he ak osh 
isht im vlbvcha hi o ihikbi hosh, tumaha hochito Sotom 
micha Komola ita tuklo ka hushmit hituk chubbi banochi 
kvt, okpulo ai ahli mak o im apihisa tok. 

7. Mihmvt hatak achukma Lot okvt, hatak haksi nan 3a 
kaniohmi liteha ya isht nukhaklot ik im achukmot ahanta 
tuk a, a hlakofichi tok. 

8. Yohmi ka hatak ai vlhpiesa yvmmvt yvmma ai itin- 
takla ahantvt, nana ka pihisa, micha hahaklot, nan ai vlhpiesa 
keyu ai yvmohmi kak ọ onna hosh onnakma chukvsh vi 
isht a hotoyupa tok: 

9. Chitokaka yokvt Chihowa 1 hullo yokvno isht imo- 
maka pisa ya kanimihchit akohchi kvt ithana; micha ai 
vlhpiesa ka yvmihincha he keyu yokvno kanimihchit ishi na 
nan im vlhpisvt isht ilbvsha chi nitak vt ai ona hi oka ithana 
hoke : 

10. Micha haknip isht ai yukpa anuksitia hosh chukvsh 
nan ai ahni kak bano iakaiya, micha nan vlhpisa yo ik 
holitoblo aiena kak fehna ho kak heno 1 yumihcha hi oke. 

Ilapunla, ilap nan al ahni kak bano, nan vihtoka puta ka 
nan isht ik ahobalot anumpuli kvt ik nukshoposhke. 

11. Yohmi kia enchil vhleha hokvto isht ai ahli, micha 
isht hlampko ailena kvt yvmma 1 shahli fehna kia, Chitokaka 
itikba ya isht ik ahobalo anumpa kia yvmma ai onochi keyu 
hoke. 

12. Amba ilvppvto nampoa nan ithana keyu ilap nan ahni 
bano hosh itvnowa ka, ishit okpvna hi o toba tok chiyuhmit 
nana ka akostininchi keyu kvt, isht ik ahobalot anumpu- 
ishke; yohmi kvt ilap im anukfila okpulo nan isht ai 
yvmohmi kak osh isht ai okpulot kvnia chi hoke: 

13. Micha yvmmvto nitak kia nan impvt, nan ishkot isht 
a haui kvt nan isht ilayukpa yo im ahobvt ai asha kia, nan, 
ai vlhpiesa keyu ai yvmohmi isht vlhtoba ka isha chi hoke: 
yummuvt na liteha okpulo, na hofahyali yosh yummvt hvch 
ibai impa itin takla kvt na haksichi kak osh nan isht ilai- 
yukpa hoke: 

14. Yohmi kvt nishkin mvt isht a haui yak osh alotowa, 
micha nan ashvchi kvt issa keyu hosh, hatak im anukfila 
fitikuchi ya haksihinchi hoke; micha nan ahayuchi bunna 
atampa isht ai yvmohmi puta ka chukvsh isht a toksa- 
hanli hosh, isht ai ilbvshvt onvtula he vlhpiesa vlla vhleha 
hoke. 

15. Yvmmak okvt hina al vihpiesa issa cha, yoshubvt 
kunia hosh Boso ushi, Belam, yummvt nan ai vihpiesa keyu 
isht vlhtoba yak o anuksitia kosha nan a kaniohmi tok ak o 
iakaiya hoke: 

16. Yobmi kia Belam ash ot nan ai vihpiesa keyu yv- 
mohmi kvt ik vlhpieso ka im otvninchi kvt, issuba haksobish 
falaia anumpula he keyu kia, hatak im anumpa ho anumpuli 
hosh, hopaii im anukfila tasimbo yash im olvbi tok. 

17. Ilvppvt kuli oka iksho puta, micha hoshonti ha apeli 
vt isht aya mak oke: yvmmak okvno khlli chimto yak osh 
immit bilia hi osh takali hoke. 

18. Yohmi ka yummak okvt nan isht ik ahobo isht 
anumpa ilauatvt anumpohonlikmvt, haknip imma nan ahni, 
micha haui anukfilli isht alotowa kak osh nan ashuchi aiasha 

ymma yakosi itin takla ho al 1 filummi tok ash yummak ọ 
haksihinchi hoke. 

19. Ilap ai ahni hosh nana ka yommvt yvmohma he im 
ihisa ak inli kia, ilap ak okvto nan ai ashuchi yak o chukvsh 
okpulo ai yvmohmi yak o į yuka vhleha hoke: yohmi ka 
kuna hosh hatak a imaiyachi hokma, yvmmak ash mli hoi 
yuka toba chatuk oka. Di; 

20. Yohmi ka pin Chitokaka, micha pi Okchalinchi 
Chisus Klaist oka ithaiyana kak osh yakni ilvppak mli isht a 
liteha puta ka ai i filummi ha ya tuk osh, anonti yummak ash 
mli ho isht ai- apakfovt isht ai imaiya hokmvt, yummvt ont 
im ai ishtaiyopi kvt ik achukmo kvt im ai ishtia vmmona 
tuk ash 1 shahli hoke. 

21. Yohmi ka yummak okvt nan ai vlhpiesa hina ya ik 
ithano hatuk mak osh im achukma kvt yvmma ithana cha, 
anumpa vihpisa holitopa yvt im anohowa ha ya tuk osh 1 
filvmmi kvt, im i shahla he atuk oka. 

22. Yohmi kia yvmmak okvt nan isht vlhpisa ai ahli ho 
al yumohmishke; yohmi ka, Ofi yvt hoita kash osh falamin- 
chit vpvshke ; mikma, Shukha tek vt vlhchifa kash osh, fala- 
mýt lukchuk a oka tonolishke, achishke. 


CHAPTA III. 


Nan vibpisa chinta he nitak a Klaist vt vla pulla hi a ablichit im 
anoli 1, 10 kaniohmit yakni, micha vba pit a moyuma kvt ont ai 
okpulo ka he anoli; 14 nan ai okpula hi pit anukfoyukvt anumpuli 
mvt nan ashbvchi ikshot holitopvt itanowa chi ka 1 miha. 


1. A HOLITOPA vhleha ma! ilvppvt holisso atukla 
mak o himonasi ka pit hvchi holissohonchi li kvt, ita tuklo 
ka nana ka isht hvsh ithaiyana chi ho hvchim anukfila toh- 
wikeli tok a isht okchvli lishke. 

2. Yohmi na hopan vhleha hokvt tikba kash anumpa puta 
isht anumpohonli tok; micha Chitokaka, micha Okchalinchi 
im anumpeshi pia hvt nana e hvchim apihisa tok aiena ka 
isht hush ithaiyana chi hatuk ; 

3. Ilvppa tikba hysh ithana, yohmi ka ishit yopula anum- 

puli, micha chukush nan ahni iakaiya puta kvt ont ai ishtai- 
yopi nitak puta ka vla hi oke; 

4. Mikmvt, Yvmmvt vla he anumpohonli tok mvto kati- 
mak ọ? hatak tikba vhleha hvt nusi tok takla ha ya, nan 
okluba hokvto tikba vmmona tok ash osh koomvi mahaya 
hoka, ahancha hi oke. 

5. Yohmi ka ilvppa ithuna ik bunno hokvt, hopaki pilla 
kash vba yakni okvt Chihowa im anumpa hak o isht atoba 
tok, mihma yakni ilvppvt oka akohcha cha, itin takla talaia 
tok : 

6. Yvmmak o yakni yummak atuk vt oka yosh isht om- 
poholmot kunia ho, isht ai okpulot kunia tok. 

7. Amba vba shutik, micha yakni ilvppa ita tuklo hokuno 
Chihowa im anumpa yvmmak ash inli hosh Chihowa ik ho- 
litoblo hatuk puta kvt ai okpulot kvnia chi nan vlhpisa ni- 
tak mak o Tua he ai ahni hosh achukmalit ieshi hoke. 

8. Amba a holitopa vhleha ma! nana achvfa ilvppa huch 
ik ithano ki ná, yohmi kvt nitak achvfa kot Chitokaka yo- 
kuno afommi tahlepa sipokni achvfa ka im itilawi; micha 
afummi tahlepa sipokni kvt nitak achvfa ka im itilaui hoke. 

9. Chitokaka yokvt nana ka im ihisa tok vt, a svlaha ha- 
tak kaniohmi kvt ahni kia, svlaha keyu hoke; amba pi nuk- 
haklo hosh pi svlaha kvt, achvfona kia okpunlot ik kvnio 
` hosh, amba moyuma kvt ile kostinincha he, im ai ahni 
hoke. 

10. Yohmi kia Chitokaka 1 nitak okvt, ninak anukaka yo 
na hukopa yvt aya chatuk mak ọ, chiyuhmit vla hi oke; 
yumohmikma shutik moma kvt nan ola chinto ho isht ai 
okpulot ont ai iksho ka he, mikma fochik moma kvt luak 
lvshpa fehna ho isht a luvt bihinlakma, yakni, micha nan 
okluha ai vihtaiyaha puta tuk vt luvt taiyaha hi oke. 

11. Yvmohmi ka nan okluha ilvppvt ont ai vhlit kvnia 
chi hoka, hatak kaniohmi hosh nana a kaniohmi puta ka 
nan ai ashvchi iksho hosh Chibowa holitoblit hush ai asha 
hi atuk 0? 

12. Micha Chihowa 1 nitak vt vlakma, vba shutik moma 
kvt lua hatuk osh ont ai vhlit kuniakma, fochik moyuma kvt 

luak lvshpa fehna ho isht a luvt bihinla he, yummak o ho- 
hoyot tushput hvsh mahaya hokvt. 

13. Yohmi kia pishno yokvto nana ka pim ihisa tok pulla 
kak o, vba shutik himona, micha yakni himona ita tuklo nan 
ai vlhpiesa ai ahanta yvmmak o e hohoyo hoke. 

14. Yumohmi ka a holitopa vhleha ma! nana ilvppa chi- 
yuhmi puta ho hvsh hohoyo hokvt, anumpa isht ai onvtula 
he, micha na liteha aiena ik hvchim iksho hosh hvsh 1 na- 
naiya ho, hush im otaiyana hi vt hvsh achunanchashke. 

15. Mikmvt pin Chitokaka yvt ilbvshala chi kvt svlaha 
kvt isht pi ai okchaya he atuk, il ai ahnashke; ilvppa chi- 
yuhmi il itibapishi Pal ak kia isht a hopoyuksa ya anukfoki- 
hinchi ho hvchi holissohonchi tok : 

16. Yohmi kyt holisso ihikbi puta kvt nana iluppa moma 
ka isht anumpohonli ak inli hatok okvt; yvmmak oka nana 
kaniohmi kvt akostininchi kvllo kvt ai asha, yummak oka nan 
ik ithano, micha anukfila apissali iksho aiena hokvto ilap isht 
ai okpula chi kvt anumpa holitopa inla ka yvmihinchi hatuk 
ash osh, chohmichit shanaiyvchi hoke. 

17. Yvmohmi ka a holitopa hvchia ma! tikba nana ilvppa 
puta ka hvsh ithana hatuk okvt ahah! hvchik ai ahnokmvt, 
hatak nan vlhpiesa ik holitoblo isht ai yoshuba ya isht al 
yoshubvt isht a hvchi yimmi kvllo kash 1 filummit chi 
tula ná. 

18. Amba isht 1 kana hvchi anukfokvt hvsh yvmohmi kvt 
1 shahlichit mahayvt, pin Chitokaka pi Okchalinchi Chisvs 
Klaist a hvsh ithaiyana kvt 1 shahlichit hvsh mahayashke. 
Yummak oka isht a holitopa yokvt, himonasi, micha bimak 
a pilla ka ımmit biliashke. Amen. 


K 

I HOLISSO VMMONA HOKE. 


CHAPTA I. 


Klaist a isht anumpuli, mihmvt yvima anonti Iki itatuklo ka ibachv- 
fvt nan im anukfila he miha, 1; 5 nan ib achvfa ilvppa yakohmi 
kyt nan isht il aiyukpa hokmvt, atohwekinli ka il ai itanowa he; 
9 mikmvt na pim ai ashvchika puta ka il il anohonlikma, pi ka- 
shofa himla. 


L'AI okchaya anumpa yvmmak osh vmmona ka aanta 
tok mak o e hahaklot, pi nishkin a isht e pihisvt, il o hopo- 
kohoyo tok, micha pibbak vt pvshohonli tok mih mak oke. 

2. Ai okchaya yvmmvt haiaka na e pihisa tuk osh atoko- 
wa anolit, Ai okchaya bilia yommvt Iki a takla ahanta cha- 
tuk mak osh, ant pi haiaka tok a e hvchim anoli hoke. 

3. Hvchishno mvt hvsh pibai achvfa he mak o, nana ka 
e pihisa tuk, micha e hahaklo tuk aiena kvt e hvchim anoli 
hoke: yohmi kvt pishno vt Iki, micha Ushi Chisvs Klaist 
alena kak o il ibai achvfa mvhli hoke. 

4. Mikmvt nana a hvchi yukpvt alotowa he mak ọ, ya- 
kohmi ka pit e hvchi holissochishke. 

5. Yohmi ka Chihowa yvt tohwikelika, micha yvmma 
okhlilika yvt atakali iksho kvmohmi aiena ilvppak ọ anumpa 
yvmma il ai į haponaklo tuk mak osh e hvchim anolishke. 

6. Yvmmak oka pit il ibai achvfa, il achi hosh, anonti al 
okhlilika yo il itunowa hokmvt, e holabi ; micha nan ai ahli- 
ka mvno a pi yvmohmi keyu hoke: 

7. Amba yvmmak okvt atohwikelika yo anta hoka, pish- 
no vt atohwikelika yo il itunowa hokmvto, iloh it ibai achvfa. 

Yohmikma Ushi Chisvs Klaist im issish vt nan ai ashvchika 
ya mominchit a hvpi kashof hoke. 

8. Nan ai ashvchika yvt ik pim iksho, il achi hokmvt, peh 
il ile haksichi: micha nan ai ablika yvt pi anukfoyuka keyu 
mak oke. 

9. Na pim ai ashvchika ya il il im anohonli hokma, yum- 
mak okvt al ahli achukmvt, ai vlhpiesa hatuk osh na pim ai 
ashuchika ya pi kanvllichi; micha nan ik ai vlhpeso ka mo- 
minchit pi kashofa hinla hoke. 

10. Nana il ai ashvchika chatuk keyu, il achı hokmvt, 
yummak oka holabi il ikbi; mikma im anumpa hvt liie anuk- 
foyuka keyu mak oke. 


CHAPTA II 


Klaist vt pi a pelvt isht pi anumpuli, 1; 3 ai ahlit Chihowa ya ithana 
hokvto im anumpa vihpisa ya holitobli hoke. 9 Pitibapishi ha il 
oh i hullashke ; 15 yohmikmvt yakni imma hokvno keyu kashke; 
18 na yoshubli a ahah! il im ahnashke. 


1. UM vlla chipunta vhleha ma! hych ik ashvcho ka chi 
mak o, ilvppa puta ka pit hvchi holissochi lishke. Micha 
hatak nana hosh ashvchi hokma, isht anumpuli vt Chisvs 
Klaist achukma yvt Iki a itikba pim anta hoke. 

2. Yummak osh na pim ai ashvchika ya, vlhtoba kvt pish- 
no pimmi hak bano keyu, amba yakni moma nan ashvchi 
alena ka okluha vihtoba mak oke. 

3. Micha im anumpa vlhpisa yak o e holitobli hok mak osh, 
yumma il ithaiyana ho mvhli kvt isht il akostininchi hoke. 

4. Kuna hosh yumma ithana li, achi hosh, anonti im 
anumpa vlhpisa ya holitobli keyu hokvto, holabi ; micha nan 
ai ahlika yvt anukfoyuka keyu mak oke. 

5. Amba kuna hosh yvmma im anumpa ha holitobli ho- 
kuto, mihi yosh Chihowa ya i hullo ai ahli fehna hoke. 
Ilvppak o yvmma il ibai achvfa kvt isht 1l akostininchi hoke. 

6. Kuna hosh yvmmak oka ai iba foyuka, miha hokvto, 
ilap mak kia, yvmmvt kaniohmit aya tok mak o, a chohmit 

aya he tuk oke. 

7. Itibapishi li vhleha ma! anumpa vlhpisa himona nana 
ho pit hvchi holissochi li keyu; amba anumpa vlhpisa si- 
pokni vmmona kash inli ho hvchin tonlvt isht auehinchi tok 
ash oke. Anumpa vlhpisa sipokni vt anumpa vmmona kash 
inli ho haklot isht hvsh auehinchi tok ak oke. 

8. Ai okhlilika yvto ant ia ma, himak okuno tohwikeli 
ahli mak osh tommi hoka, anonti anumpa vlhpisa himona, 
yvmmak okvt ilapo, micha hvchishno aiena hokvno ahli mak 
o pit huchi holissochi lishke. 

9. Kuna hosh atohwikelika yo anta li, achi cha, itibapishi 
ha i nukkilli kvt, himonasi ak kia ai okhlilika yo aya moma | 
hoke. 

10. Kuna hosh itibapishi ha i hullo hokuto, mihi yosh 
atohwikelika yo ahanta; yohmi cha kaniohmit ai ibetubla hi 
vt ik im iksho mak oke. 

11. Amba kuna hosh itibapishi ha 1 nukkilli hokuto, ai 
okhlilika yo ahanta cha, ai okblilika yo nohowa; yohmi ma . 
okhlilika kvt nishkin a tummoli hatuk o, kanima yo ia kvt 
ithana keyu hoke. 

12. Ulla chipunta hvchia ma! yumma hohchifo pulla ho 
na hvchim ai ashuchika yvt isht a hvchi kashofa hatuk oka, 
pit huchi holissochi lishke. 

13. Iki hvchia ma! vmmona makinli ho ahanta tok yum- 
mak ash hvsh ithaiyana hatuk oka, pit hvchi holissochi 
lishke. Hatak himita hvchia ma! nan okpulo atukma hvsh 
imaiyachi hatuk oka, pit huchi holissochi lishke. Ula chi- | 
punta huchia ma! Iki a hvsh ithaiyana hatuk oka, pit hvchi 
holissochi lishke. - 

14. Iki hvchia ma! vmmona makinli ho ahanta tok yum- 
mak ash hvsh ithaiyana hatuk oka, pit hvchi holissochi li 
tuk oke. Hatak himita hvchia ma! hush hlampko, yohmi 
ma Chihowa, im anumpa hut a hvchi anukfoyuka, micha nan 
okpulo atukma hvsh imaiyachi aiena hatuk oka, pit hvchi 
holissochi li tuk oke. 

15. Yakni a, micha nana kvt yakni paknaka asha ka hvch 
ik i hullo kashke. Hatak nana hosh yakni 21 hullo hokma, 
Iki i hullo kvt yvmma anukfoyuka keyu hoke. 


CHA PTA II. 749 


16. Yakni asha kuto moma, haknip nan isht anushkunna, 
micha nishkin nan isht anushkunna, mikmvt yakni pakna 
pan ai isht ilefehnvchi aiena kvt Iki ak o a minti ho keyu; 
amba yakni ak o a minti hoke. 

17. Micha yakni vt, mikmvt nan ai isht anushkunna aie- 
na hokvto, ant ayvt kvnihiya hoke; amba Chihowa nan al- 
ahni yak 0 a yvmohmi hosh ahanta hokvto, antvt bilia hoke. 

18. Ulla chipunta ma! ai ishtaiyopi mak oke : yohmi ka 
Klaist im asanali vt aya hi oka, hush haklo tok mak o, hi- 
monasi ak kia Klaist im asanali vt lauvt aiasha; yohmi ho 
ont ai ishtaiyopi ka isht il akostininchishke. 

19. Yvmmak ash ot a pi filummit kocha wiha tok; yoh- 
mi kia yvmnwt a hvpibai achvfa tok o keyu hoke ; yvmmvt 
pishno ak o a hvpibai achvfa tok okmvt, a hvpibai afoka na 
bilia he tuk pulla chishke: amba yvmmvt moma kak osh a 
hvpibai achvfa ho keyu hatuk vt otuna chi kak osh a hvpi 
filummit kocha wiha tok oke. 

20. Amba hvchishno yokuto Shilombish Holitopa ak o 
hvsh im ai ahama tuk osh nan okluha ka hvsh ithanvshke. 

21. Nan al ablika ya hvch ik ithano hatuk o, pit hvchi 
holissochi li ho keyu, amba yvmma micha holabi hvt achv- 
fona kia nan ai ahlika ya ahalaia keyu aiena ka hvsh ithana 
kak atuk oke. 

22. Kvta hosh holabi yo? amba Chisvs ak osh Klaist 
mak atuk a keyu achi kak oke. Iki micha Ushi aiena kai 
yimmi keyukmvt, yvmmak osh Klaist im asanali mak oke. 

23. Kuna hosh Ushi a 1 yimmi keyukmvt, yvmmak osh 
Iki a pit ahalaia keyu mak oke; amba Ushi a i yimmi ho- 

kvto Iki a ib ahalaia ak mli hoke: 
© 24, Yohmi hoka nana ka hvsh haklo vmmona tok yvm- 
myt a hvchi anukfoyukashke. Nana ka hvsh haklo vmmona 
tok yvmmvt a hvchi anukfoyuka hokma, hvchishno mvt 
Ushi, mikmvt Iki aiena ka hvsh ai ibafoyuka hi oke. 

25. Micha nana miha kvt ai okchaya bilia ilvppak o pim 
issa tok oke. 

26. Na hvchi yoshubli vhleha ha ai immvchi kvt yakoh- 
mi kak o pit hvchi holissochi li tuk oke. 

27. Amba yvmma nana hvsh ai im ahama tuk amo a hv- 
chi anukfoyuka; yohmi ka hatak osh nana hvchim abucha 
he hush ahni ka keyu; amba nan ahama yvmmak ash inli 
kak osh nana moma ka a hvchim abvchi kvt ai abli, holabi 
keyu; yohmi ka na hvchim abvchi tuk ash fehna ka yvmma 
hvsh ai ibafoyuka hi oke. 

28. Yohmi ka mta! vila chipunta ma! yummak o hvsh 
ai iba foyukashke ; yohmi tuk o yvmmak ash ot ant haia- 
kakma, il anukcheto cha, mihintikma itikba ma a ik pi ho- 
fahyo kashke. 

29. Yvmmak okvt ai vihpiesa yo hvsh akostininchi hok- 
mvt, ai vihpiesa ho a yvmohmi hokvto, momot yummak o 
isht a toba yo hvsh akostininchishke. 


CHAPTA III. 


Chihowa yvt ilap ushi yo pihikbi kvt pi hullo fehna, 1; 3 yvmohmi ` 
hoka 1 nan vihpisa ya e holitobla he tuk; 11 il iti WA he tuk. 


1. CHIHOWA ushi vhleha hupi ichita hi a Piki vt 
nan i hullo kvt a kaniohmit hvp i hullo tok a ho pesá: yoh- 
mi hatuk o yakni vt pishno a ik hvp ithano; yvmma ik 
ithano tok okvt. 

2. Holitopa vhleha ma! himak okvno Chihowa. ushi hv- 
pia, yohmi kia e kaniohma hi a himonasi kano ik otano kish- 
vshke; amba yvmmak osh ant haiakakma, pishno vt yvm- 
mak o e holba hi vt il ithana, yvmmvt kaniohmi hatuk ma e 
pisa hi okvt. 

3. Yvmma anukchieto hosh si yakohma he ahnit, yum- 
mak ash ot kashofa achukma yatuk a chiyuhmit momvt Le 
kashofi hoke. 

4. Kuona hosh nana ashuchi kvt anumpa vlhpisa ma ko- 
bvfñ hoke: nan ai ashuchika yak osh anumpa vlhpisa ya 
kobvfň hoka. 

5. Yohmi ka yvmmak okvt pim ai ashvchika ya isht hupi 
kancha chi mak osh ant haiaka tok a hvsh ithana; micha 
yvmma ai ashvchika nana hosh atakali keyushke. 

6. Kuna hosh yumma aj iba foyuka hokvto ashahanchi 
chatuk keyu; kuna hosh ashahanchikmvt, yumma pisa tuk 
keyukmvt, anonti ithana tuk keyu aiena mak oke. 

.7. Ulla chipunta ma! hatak nana kia ik hvchi yoshublo 
kashke: kuna hosh nan ai vlhpiesa ya a yvmohmi hosh 
ahantakmvt, ai vlhpiesa kvt, yummvt ai vlhpiesa yatuk a, 
chohmi mak oke. 

8. Kuna hosh ashahanchi kvt Setan ak o ibai achufa mak 
oke: Setan ak okvt vmmona mak inli ho ashvchit isht aue- 
hinchi tok oka. Setan vt nan aì isht vtta tok puta ka ok- 
pvna chi pulla kak osh Chihowa Ushi vt ant haiaka tok. 

9. Kvna hosh Chihowa ak o isht a toba hokvto ashahan- 
chi chatuk keyu; yvmma 1 na nihi vt anukfoyuka hatuko; 


micha yummak okvt Chihowa ak o isht a toba hatuk okvt, 


ashahancha he keyu hoke. 

10. Ilvppak o Chihowa im vlla vhleha, mikmvt, Setan im 
vlla vhleha alena kvt isht ai otvni hoke: kvna hosh nan ai 
vlhpiesa ya a yvmohmi keyu, mikmvt itibapishi ha ik i hullo 
alena kvt, Chihowa ak o ai ibai achvfa ho keyu hoke. 

11. Iloh it i hulla he anumpa ilvppak 0 vmmona mak 
inli ho hvsh hahaklo tok. 

12. Nan okpulo a ai ibai achvfa cha, itibapishi ha vbi 
tok Ken ak okvno ke chohmo kashke. Micha nanta kati- 
ohmi ho yvmma vbi toko? Ilapo nana a kaniohmi kvto 
ai vlhpiesa keyu ma, itibapishi hvto ai vlhpiesa kak a tok 
oke. 

13. Itbapishi li vhleha ma! yakni vt hvchi nukkilli hok- 
ma, ik hvchi nukhlakancho kashke. 

14. Il itibapishi vhleha ha il i hullo hatuk osh, ai illika 
yaa kohchvt ai okchaya ya il ona kvt il ithanvshke. Kvna 
hosh itibapishi ha i hullo keyu hokvto, ai illika yo anta 
hoke. 

15. Kvna hosh itibapishi ha i nukkilli kvt, hatak vbi 
yoke: yohmi ka hatak vbi nana hak osh okchayvt bilia yvt 
anukfoyuka keyu ka hvsh ithanvshke. 

16. Pishno pulla hatuk mak o ilap im ilhfiopak a isht, pi 
atobbi tok a ilvppa fehna ak o Chihowa vt pi hullo ka, isht 


/ 

il akostininchishke: yohmi ka pishno vt il itibapishi vhleha 
ha pim ilhfopak a isht il atobba he vlhpesa hoke. 

17. Amba kvna hosh yakni ilvppa nana isht il ai yvkpa 
vt im asha; yohmi hosh itibapishi hvt ilbvsha ho pisa kvt, 
yvmmak ash 1 nukhaklo iksho; yohmikma Chihowa i hullo 
kuto katiohmit yvmma anukfoyuka hinla cho? 

18. Ùm vlla chipunta ma! anumpa, micha isunlvsh aiena 
kak bano ho ishit kiloh it 1 hullo kashke; amba nan isht 
ahanta, micha al ahli mak ashke. 

19. Micha ilvppak o nan ai ahli ka ya il ibai achvfa kvt 
isht il akostininchi; mikmvt pi chukvsh a nuktalanlit itikba 
ya il asha hi oke. 

20. Pi chukvsh vt isht pi atokoli hokma, Chihowa ho 
kak heto pi chukvsh a1 shahli, micha nana moma ka ithana 
hoke. 

21. Holitopa vhleha ma! pi chukvsh vt isht pi atokoli 
keyu hokmvno, Chihowa ya il ai nanaiya mak oke. 

22. Micha im anumpa vlhpisa ya e holitobli, mikmvt 
nana ka ilapvt ai abninchi ak 0 a pi yvmohmi aiena hatuk 
osh, nana ho il asilhha kvt, yvmma il ai į habena chatuk 
oke. 

23. Yohmi kvt yvmmak a hi ọ, anumpa vlhpisa ha pima 
tok oka, Ushi Chisvs Klaist hohchifo ha pi yimmi cha, it 1 
hulla he aiena ilvppak osh im anumpa vlhpisa mak oke. 

24. Micha kvna hosh im anumpa vlhpisa ya holitobli 
kut, yvmmak o ai ib achvfakma, ilap mvt yvmma ai ibai 
achvfa hoke: micha yvmmvt a pi nukfoyuka kvt, yvmmvt 
Shilombish pima tok ilvppak o isht il akostininchi hoke. 


CHAPTA IV. 


Nan ithvnanchi moma kak o i yimma he keyu amba Chihowa im 
anumpa ho isht imomaka pisa hi a i miha, 1; 7 nana hosh kanioh- 
mi kak o il it i hulla hi a lauachit nan isht miha. 


1. HOLITOPA vhleha ma! hopaii ilahobi lauvt yakni 
a atiapa hatuk oka, shilombish a uhvlinchit hvchi yimmi 

na; amba Chihowa yak o a minti hokma, nana tukma, 
shilombish puta kash imomakachit hvsh pisashke. 

2. Ilvppak o Chihowa im Shilombish a isht hvsh akosti- 
ninchishke; shilombish vt, Chisvus Klaist vt haknip asha 
hosh vla tok a atokoli hokvto, Chihowa ak o a minti bano 
hoke. 

3. Mikma shilombish vt, Chisvs Klaist vt haknip asha 
hosh vla tok a atokoli keyu hokvto, Chihowa ak o a minti 
keyu bano hoke; micha ilvppak osh shilombish Klaist 1 
sanali, yummvt aya hi a hvsh haklo tok a, anonti himonasi 
kak kia yakni paknaka ya aiasha ka mak oke. 

4. Ula chipunta ma! Chihowa ak ọ immi hvchia; yoh- 
mi hosh yvmmak ash hvsh imaiyachi tok; hvchishno a a 
hvchi anukfoyuka kak osh yakni paknaka ya anta kuno i 
shahli hatuk okvt. | 

5. Yvmmak ash ot yakni ak o ai ibai achvfa; yohmi 
hatuk osh yakni ak o isht anumpuli ma, yakni vt i hapo- 
nakloshke. 

6. Pishno vt Chihowa ak ọ immi hvpia hoke; kvna hosh 

Chihowa ya ithana hokmvto, hvpi haponaklo: kvna hosh 
Chihowa ya immi keyu hokvto, ik hvpi haponakloshke. 
Ilvppak o shilombish ai ahli, mikmvt shilombish na yoshu- 
bli aiena ka isht il akostininchishke. 
7. Holitopa vhleha ma! nan i hullo vt Chihowa ak o a 
minti hoka, iloh iti hullashke: micha kuna hosh i hullo 
hokvt moyumvt Chihowa ak o isht-a toba; micha Chihowa 
ya ithana mak oka. 

8. Kuna hosh nan ik i hullokmvt, Chihowa ya ik ithano 
mak oke. Chihowa ak okvto nan i hullo mak oka. 

9. Yvmmak atuk mak o pishno vt isht pi okchaya hi a 
Chihowa yvt Ushi achvfa illa yatuk 2 yakni a auet kanchi 
tok oka, ilvppak o Chihowa yvt auet hvpi hullo ka isht ai 
- otwni tok oke. 

10. Pishno ak osh -Chihowa ya il į hullo tok o keyu, 
amba ilap ak osh pishno a pi hullo cha, na pim ai ashvchi- 
ka yvt isht vlhtoba hi a, Ushi a auet kanchi tok ilvppak osh 
nan 1 hullo mak oke. 

11. Holitopa vhleha ma! Chihowa yvt pi hullo kvt yak- 
ohmi tok okma, pishno ak kia iloh. it i hulla he vlhpesa hoke. 

12. Hatak achvfa kia nitak nan ash Chihowa ya pisa tok 
keyushke. Pishno vt iloh it į hullo hokma, Chihowa yot 
hvpi anukfoyuka; yohmikma yumma il į hullo kvt ai ahli 
mak oke. | 

13. Yvmmak okvt imi Shilombish a ai isht pima tok oka, 
pishno vt yvmma il ibai achvfakma, anonti ilap mvt pibai 
achvfa ka ilvppak o isht il ai akostininchi hoke. 

14. Mcha pishno vt e pihisa mak osh yakni a okcha- 
linchi a he Iki vt Ushi a auet kanchi tok a atokowa il 
anohonlishke. 

15. Kuna hosh Chisvs vt Chihowa ya Ushi yoke, achi 
hoka, Chihowa ak osh yvmma anukioyuka ma, anonti ilap 
mvt Chihowa ya anukfoyuka hoke. 

16. Mikmvt pishno a Chihowa vt pi hullo ka il akosti- 
ninchi, micha pi yimmi aiena tok. Chihowa vt nan 1 hullo 
hoke: yohmi ka kuna hosh nan i hullot ahanta hokut, 
Chihowa ak o ai ib anukfoyukakma, anonti Chihowa mvt 
ilap a al ib anukfoyuka hoke. . 

17. Nan vlhpisa nitak fehnakma pi nukwaya iksho ka he 
vt ilvppak o nan il į hullo kvt isht ai ahli hoke: ilap vt 
kaniohmi ka, pishno mot yvmmak inli ho chohmi hosh yakni 
ilvppa il asha hokvt. 

18. Nan i hullo ka nukshopa hvt iksho hoke; amba nan 
1 hullo ahlika yvt nukshopa ha kohchit kanchi yoke; na 
nukshopa hvt issikkopali yoka. Kwvna hosh nukshompa 
hokvto nan i hullo kvt ai ahli ho keyu mak oke. 

19. Ilap ak osh tikba pi hullo tok oka, pishno vt yvmma 
il i hulloshke. 

20. Hatak vt Chihowa ya i hullo li, achi hosh anonti 
itibapishi ha 1 nukkilli hokmvt, yvmmvt holabi yoke. Itiba- 
pishi ha pisa kvt ik 1 hullo kvto, anonti katiohmi hosh Chi- - 
howa pisa chatuk keyu kvt yumma 1 hulla hinla cho? 

21. Kvna hosh Chihowa ya i hullo hokvto, itibapishi ma 
1 hullo ak inla he anumpa vlhpisa ilvppa yummak osh pima 
tok oke. 


CHAPTA V. 755 


CHAPDA VA 


Kvna hosh Chihowa ya i hullo kyt i nan vlhpisa ma holitobli cha, 
yumma im vlla puta ka 1 hullo hoke, 1; 7 nan atokowa yvt tu- 
china hosh vba ya alasha; 8 mikma tuchina makinli bosh aka 
ya asha; 9 Chihowa ushi Chisvs vt pi okchalincha hinla kyt im 
vlhpiesa. 


1. KUNA hosh Chisvs vt Klaist mak atuk a yimmi 
hokvto, Chihowa ak o isht a toba mak oke; micha na toba- 
chi tok ash 1 hullo hokvto, moma kvt yvmma isht a toba 
tok puta ma 1 hullo ak inli hoke. 

2. Chihowa ya il 1 hullo, micha im anumpa vlhpisa aiena 
ka e holitobli hokmvt, iluppak o Chihowa im vlla vhleha ha 
il i hullo kvt isht il akostininchi hoke. 

3. Im anumpa vlhpisa ya e holitobli ilvppak osh Chihowa 
i hullo mak oke; micha im anumpa vlhpisa yvt a palummi 
ka keyu-hoke. 

4. Kuna hosh Chihowa yak o isht a toba tuk okvto, 
yakni a imaiyachi hoke; micha yakni a nan isht imaiyachi 
kvt nana pi yimmi ka ilvppak oke. 

5. Kvta hosh yakni a imaiyachi cho?. amba Chisvs vt 
Chihowa ya Ushi a yimmi kak o banoshke. 

6. Oka, micha issish aiena kak ọ isht otvnit aya tok vt 
Chisvs Klaist ilvppak oke: oka yak o illa keyu; amba oka, 
micha issish alena tok. Mikma Shilombish ak osh ai ahli ka 
mak okvt, Shilombish ak osh atokowa ka anoli hoke. 

7. Tuchina hosh nan atokoli kvto vba ya asha, Iki, micha 
Anumpa, mikmvt. Shilombish Holitopa aiena kak oke; mik- 
mvt tuchina ilvppvt achvfa hoke. 

8. Yohmikma tuchina hosh nan atokoli kvt yakni a asha, 
Shilombish, micha oka, mikmvt issish aienvshke; mikmvt 
tuchina ilvppvt ai it im achufa hoke. 

,9. Hatak osh nana atokoli ka pi yimmi chatuk ma, Chi- 
howa hosh nana atokoli ho kak heto ai i shahli fehna hoke. 
Chihowa yut nana ai atokoli Ushi ya isht ai anohonli tok 


ilvppak oke. 
gi za 

10. Kuna hosh Chihowa Ushi ya 1 yimmi hokvto, nan 
isht atokowa kvt ilapo inlit anukfoyuka hoke: kuna hosh 
Chihowa ya ik 1 yimmo hokvto, Chihowa yvt Ushi a nan 
isht ai atokowa ka anoli tok a, ik yimmo hokvt, ymma 
holabi hoke. 

11. Yohmi ka Chihowa yvt ai okchayvt bilia ya pim issa 
tok ilvppak osl nan atokowa annoa mak oke; mikma ai 
okchaya ilvppvt Ushi yak o ai in takali hoke. 

12. Kuna hosh Ushi vt anukfoyuka hokvto, ai okchaya ya 
ishi hoke; mikma kuna hosh Chihowa Ushi yvt ik anukfo- 
yuko hokvto, aiokchaya yvt ik im ikshoshke. 

13. Chihowa Ushi hohchifo ha yimmi vhleha hvchia hvt 
ai okchaya bilia yvt hvchin takanli kvt hvsh ithaiyana chi, 
mikmvt Chihowa Ushi hohchifo ha hvchi yimma chi alena 
kak o na yakohmi ka pit hvchį holissochi li hatuk oke. 

14. Nana ka ilap nan ai ahni ka ya pit ai vihpesa ho isht 
ai il im asilhhvchi hokma, pi boroan pulla ka ilvppa pi 
yimmi hoke. 

15. Micha nana ho il im asilhha ka, pi haponaklo ka il 
akostininchi hokmvt, anonti nana ho il im asilhha tuk vt, il 
eshi kvt il akostininchi mak inlishke. 

16. Hatak nana hosh itibapishi hvt nan ashuchi kvot isht 
ai illa he keyu ho isht ai ashvchika pisa hokmvt, yummak 
ash ot asilhha na isht ai illa he keyu yo isht ai ashvchi tuk 
vhleha hash yvmmvt ai okchaya ya ima hi oke. Ishtai 
illa he ai ashuchika yvt takanlishke; yohmi hokvno vba pit 
isht anumpula hi a ak mihoshke. 

17. Nana ai vihpesa keyu vt aiashvchika yo banoshke ; 
yohmi ka isht ai illa he keyu nan ai ashvchika yvt takan- 
lishke. 

18. Kuna hosh Chihowa yak o isht a toba tuk okuto, 
ashahanchi keyu chatuk a il ithanushke: amba Chihowa ak 
o isht a toba tuk okvto achukmalit 1l apesahanchi chatuk ; 
yohmikma nan okpulo yvmmak ash ot ik halelo chatuk oke. 

19. Micha pishno vto Chihowa yak 0 immi pia; mikma 
yakni moma koto ik ai vlhpeso banct talaia ka iloh itha- 
nushke. 

20. Micha Chihowa Ushi vt vla cha, yvmmak osh nan ai 
ahli ka mak atuk ash il akostinincha chi ka, nan isht akosti- 
ninchi a pi anukfoki tuk a iloh ithanvshke ; yohmi ho pishno 
vt yummak osh nan ai ahli ka mak atuk Ushi Chisvs Klaist 
ail ai ibai achvfa hoke. - Ilvppak osh Chihowa ai ahli, micha 
al okchayvt bilia mak oke. 

21. Ùlla chipunta ma! na holbvt toba ya hvch ik ai 
ahalaio kashke. Amen. 

CHAN 


I HOLISSO A TUKLO HOKE. 


Nan isht ai į hullo a kvllot achunancha chi ka ohoyo holitopa, im 
vlla aiena ka 1 miha, 1; 10 Klaist im vbanumpa ha isht aya keyu 
yvt na yoshublichi yoka yumma hvchik ahalaio kashke. 


1. Ù BANUMPESHI sipokni yokvt ohoyo vlhtoka, micha 
im vlla vhleha alena ka pit ai okpvchishke, yommak ash o 
vno vt al ahli hosh 1 hullo li chatuk ; mikmvt vno ak bano 
chatuk keyu; amba nan ai ahli ka akostininchi tuk okvto 1 
hullo ak mli chatuk ; 

2. Nan ai ahli ka yvt a pi nukfoyuka kvt a pi nukfoyukvt 
bilia chi pulla ho yomohmi hoke. 

3. Hvch i hullo li ai ahli mak osh Iki Chihowa, mikmvt 
Iki a Ushi, Chitokaka Chisvs Klaist ita tuklo a mihinti nan 
isht 1 kana, mikmvt ai 1 nukhakloka, micha nan isht it i 
nanaiya alena kvt hvchi anukfoyuka hi a ahni lishke. 

4. Anumpa vlhpisa Piki vt pima tok mak o, chim vlla 
vhleha hvt nan ai ahli ka mak o al itvnowa na pisa li kvt, sa 
yukpa fehna tuk oke. 

5. Yvmohmi ka ohoyo ma! anumpa vlhpisa himona nana 
ho pit chi holissochi li ho keyu: amba vmmona mak inli ho 
hvpin tonla tok ash iloh it i hulla he yak o chim ai ahni 
lishke. 

6. Micha ım anumpa vlhpisa yak o ai iakaiyvt il itunowa 
ilvppak osh nan i hullo mak oke. Ilvppak osh anumpa 
vlhpisa mak oke; vmmona mak`inli ho hvsh hahaklo tok vt, 
yummak o hvsh ai itvnowa he tuk oke. 

7. Na yoshubli laua kvt yakni a atiapa cha, Chisvs Klaist 

vt haknip asha hosh vla tok a atokowa anoli keyushke. Tl- 
vppak osh na yoshubli, micha Klaist 1 sanali alena mak oke. 

8. Hvsh il apesahanchi pulla na nana ka iloh atahli tuk 
vt ik hvp 1 kvnio hosh, amba ai vlbtoba vihpiesa ka iloh 
ishashke. 

9. Kvna hosh ashahanchi cha, Klaist im anumpa anuk- 
foyukvt aya keyu hokvto, Chihowa ya pit ai ibai achvfa ho 
keyu hoke. Kuna hosh Klaist im anumpa ha afoyukvt aya 
hokvto, mihi yosh Iki, micha Ushi aiena ka pit ai ibai achv- 
fa hoke. 

10. Kanima kvt ayvt hvchim vla kvt, anumpa ilvppak o 
isht aya keyukma, hoyot hvchim aboha ya hvch ik chuko- 
wachokmvt, hvch ik ai okpacho kashke. 

11. Kvna hosh yvmma ai okpvchi hokvto, nan ik vihpeso 
a yohmi ya pit ahalaia mak oke. 

12. Nana ka pit chi holissochi la hi vt lauvt asha; yoh- 
mi kvt holisso tohbi, micha isht holissochi okchi aiena ho 
isht a pit holissochi.la he keyushke ; amba nashuka bika it 
atokowvt anumpulit a pi yukpa fehna chi ka, vno vt ayvt 
chim ona la chi, vm ahoba hoke. 

13. Chitibapishi ohoyo vlhtoka ya im vlla vhleha hvt pit 
chi ai okpvchishke. Amen. 

CHAN 


I HOLIS50 ATUCHINA HOKE. 


Kaivs vbanumpa anukfoyuka ka im ahninchit miha, 1; 5 i kanvt 
hiahni ka im aiokpanchi; 9 Tiotifus nan akaniohmi kvno vlhpesa 
ik im abno; 12 Temetivs vno ahninchit isht anumpuli. 


1. Ü BANUMPESHI sipokni yokvt Kaivs holitopa fehna 
yvmma ai ahli hosh 1 hullo li chatuk mak o pit ai okpv- 
chishke, 

2. Holitopa ma! chi haknip vt achukmaka cha, i shahlit 
la kvt, chi shilombish vt isht 1 shahlit ia kak mli ho chohma 
hi a ahni li kak osh nana moma ka vm i shahlishke. 

3. Il itibapishi vhleha hvt ai vla mvt, nan ai ahli ka yvt a 
chi anukfoyuka cha, nan ai abli ka' ai ish ataya ka atokowa 
anohonli ka a sa yukpa fehna tok. 

4. Na sa yukpa kvt, vm vlla vhleha hvt nan ai abli ka ya 
al itvnowa na haklo li ka vm 1 shahli kvt iksho. 

5. Holitopa ma! il itibapishi vhleha, micha hatak ituno- 
wvt aya aiena ka nana ho ish ai 1 kaniohmi kvt, ish ai ahli 
achukma bieka hoke. 

6. Yvmmak ash ot, 1 hullot ish. apelahanchi ka, chvch a 
im a chi atokowvshke; yommak oka nowvt aya ka Chihowa 
aiahni vlhpiesa ho pit ai ish apelahanchi hokmvt ish ai vih- 
piesa he mak oke : 

7. Yvmmak ckvt ymma hohchifo pulla hatuk mak ọ 
Chentail a nanasi kia ik im ai esho hosh itunowvt aya hatuk 
oka. 

8. Yohmi hoka pishno vt nan ai ahlika ya pit al im 

apelvchi pia ha chi kot, yomma chohmi ka ai okpvchit nana 
il im atahanla he vlhpiesa hoke. 

9. Chvch a pit i holissochi li tok; yohmi kia yvmma ai į 
shahli bvnna hosh Tiotlefes yummak okvt ik pim ai okpacho 
tok oke. 

10. Yohmi hoka vla li hokmvt, yommvt nana a kaniohmi 
tuk, anumpa okpulo ka isht a pi achukushpuli tuk: mik- 
mvt yumma illa hokvto ik im ono mvt, anonti il itibapishi 
vhleha ha ai okpvchit nan ik im atahlo mvt, anonti kanima 
kuto yohma he tuk 2 im alvmmit, yvmmak ash chvch a 
akocha weli tuk a ithaiyana la he mak oke. 

11. Holitopa ma! nana kvt achukma keyu hokvno chik 
iakaiyo hosh, amba achukma kakashke. Kuna hosh achuk- 
ma ho a yohmi hokvuto, Chihowa yvt anukfoyuka hoke, am- 
ba kuna hosh nan ik achukmo ya yohmi kvto, Chihowa ya 
pisa tok keyu mak oke. 

12. Hatak moma, micha nana ai ahli ka fehna aiena kash 
kia Temetivs a annoa achukma ka anolishke; ahli, micha 
pishno ak kia yumma ai atokoli kvt il anoli ak inlishke ; yoh- 
mi kvt pishno nan il atokoli ka ai ahli ka hvsh ithaiyanushke. 

13. Nana ka holissochi la he' vt lauvt asha hatuk: yoh- 
mi kia isht holissochi okchi, micha isht holissochi aiena ak 
okvno isht pit ak chi holissocho ka chishke : 

14. Yohmi kia chekosikma chi pisvt, nashuka ai it atok- 
owvt isht chim anumpuli la chi ka vm ahoba hoke, Nan 
isht il ai yukpa yvt chi anukfoyukashke. Pi kana vhleha 
hvt pit chi ai okpuchishke. Il iti kana vhleha ha hochifo 
cha, pıt ish ai okpvchashke. Amen. 

CHUTE 


I HOLISSO HOKE. 


Nan ai yimmika ya a kvllot achunanchit hiela he im ahbni, 1; 4 nan 
ithunanchi ik ai ahlo puta kvt ib a chukowa he, yahmi kia yvm- 
myt ai ilbvsha hi okvto im vhltaha ; 20 Chihowa anukfoyuka yok- 
wto shilombish holitopa apelachi pulla, mikmvt vbanumpohonli 
aiena pulla hosh ilap a okchalinchi cha, anonti inla na yoshubli isht 
a yoshuba tuk puta ma hlakoficha hi oke. 


1. CHUTE, Chisvs Klaist in tishu, micha Chemis itibap- 
ishi hokvt, Iki Chihowa ya, 1 holitopa vhleha, micha ok- 
chaya he vihtoka tok ; micha Chisvs Klaist ak atuk pulla kak 
o ai ahlit 1 yimmit mahaya yvmmak o pit i holissochi kvt, 

2. Isht i nukhaklo yvt huchimmi hashke, micha isht iti 
nanaiya, micha nan 1 hullo aiena kvt hvchin lauashke. 

3. A holitopa vhleha ma ! nana ka achunanchi fehna hosh 
moma isht ai okchaya yak o pit hvchi holissochi la chikmvt, 
huchi holissochi li kvt nana ka hvchi atohnochi la he vm 
vlhpiesa he tuk: yohmi kvt vbanumpa ai ahli yvt himonna 
ma vbanumpuli vhleha hoka im anohowa tok ak o i yimmi 
aiahlit hush mahaya chi kvt yichina fehna hosh hvsh hoho- 
yashke. 

4. Yohmi ka hatak kaniohmi hokvt ik 1 nuktahlo fehna 
ho iba chukowa, yummak okvt nitak pilla kash o nan ik 
achukmo ilvppa ai yvmohma he vt im vlhpihisa tok: yvm- 
mvt Chihowa holitobli keyu hokvt, pin Chihowa isht 1 kana 
ya haui imma isht ai ihikbi, micha yummak illa hosh Chito- 


CHAPTA I 763 


kaka Chihowa, micha pi Okchalinchi Chisvs Klaist ash o ik 
holitoblo hoke. 

5. Yumohmi ka Chitokaka yokvt kanimihchit Echip yak- 
ni a a kohchit okla ha hlakofichi ha yvt na yimma he 
keyu vhleha hokuno vbit taiyahli tok; iluppa himonna ma 
hvsh ithana hatuk ak inli kia, hvsh ithaiyana he mak o hv- 
chim ai ahni hishke. 

6. Micha enchil vhleha hokvt a toba vmmona tok ash mli 
ai ahanta keyu hosh, amba ilap ai ahanta kash issa tok puta 
hokvno, ai okhlilika chinto tvli itatakvli isht talakchit bilia 
hosh nitak chinto nan ai vlhpisa ka ona he im ai ahni hoke. 

7. Yohmi ka Sotom, Komolah, micha tvmaha hochito 
auet 1 bilika aiena kash osh yvmmak ash ọ chiyuhmit, haui 
ai yumohmi fehna, micha haknip inla họ asitia aiena tok vt 
nana ka isht ilbvsha he otaiyani mak osh isht 1 nukkilli luak 
biha yo isht itłbvsha hoke. 

8. Yvmmak o chiyuhmi hosh holhpokunna liteha vhleha 
ilvppak kia haknip a litehlit, nan 1 shahli ya kvlłakshichi, mi- 
cha hatak nan vlhtoka holitopa he vlhpiesa kia nan isht ik 
ahobalot anumpuli hoke. 

9. Yohmi kia Mikael, enchil miko yvt nan isht ahullo ok- 
pulo ya it im anumpuli kvt, Moses, haknip imma yoishtit 
im anumpunli kia, isht a hofahya he anumpa hoka mihachi 
kvt nukshopa mvt, amba Chitokaka yak osh chim olvbashke, 
achi tok. 

10. Amba ilvppvto nana yakohmi puta ka akostininchi 
keyu kvt, nan isht ik ahobalot isht anumpulishke ; yohmi 
kvt nampoa im anukfila iksho yak i chiyuhmit, haknip nan 
isht ai anushkunna ithana yummak puta ho isht il ai okpv- 
nit tahlishke. 

11. Yvmmvt 1 palummi mak oke; Ken nana a kaniohmi 
tok ak o chiyuhmit itunowa hokvt, micha nan isht vihtoba 
yak 0 bvnna hosh Belam vt nan ashahanchi tok ako chi- 
yuhmit, al yimitvt kvnivt yihlihimpa hatuk osh Koli vt i sa- 
nalit anumpohonlit isht iHi ha tok a chiyuhmit isht ai okpulo 
tok. 

12, Ilvppak okvt iti hullo impa hvch ibai impakmvt, na 

liteha vhleha yosh nukshopa kia ik im iksho hosh il impa- 
hanchi kvt; hoshonti oka iksho yo mabli puta kvt kanima 
isht aya; iti vni bvshit, vni iksho puta, hitukla illi, akshish 
momvt lobahli mak oke : 

13. Okhvta chito oka piakvchit it ai ihissot, ilap isht aho- 
fahya ya pokpokit kohonchi; fochik yoshuba puta hoka ai 
okhlilika chinto yak osh yvmmak okvno immit bilia he im 
vihpisa hoke. 

14. Mihma Enok, Alvm isht ai unchululi ont isht untuklo 
kak kia, anumpa ilvppa tikbanli anohonli kvt, Yakeh! Chi- 
tokaka yokvt 1 holitopa vhleha tahlepa sipokni pokoli ka ai 
itvpehvt vla kut. 

15. Moyuma ka nan im apesvt, Chihowa im antia he keyu 
yvt Chihowa ik holitoblo hosh nan ai vihpesa keyu puta 
yumohmit al asha chatuk, micha nan ashvchi Chihowa ik im 
antio vhleha hvt ilap i sanalit anumpa kvllo anumpohonli 
chatuk alena moyuma ka na palvmmi ka onocha hi oke. 

16. Ilvppak okvt ik ahninchot lumasit isht anumpuli 
vhleha hosh ilap chukush okpulo nan ahni kak o iakaiya 
yoke; micha isht ilauata fehna anumpa puta ka itih ha 
isht anumpohonli kvt, ilap nan isht im achukma he, ahni 
kak osh, hatak nashuka puta ka ahninchi yoke. 

17. Amba a holitopa vhleha ma! hvchishno yvto pin 
Chitokaka Chisvs Klaist im anumpeshi vhleha hvt tikba 
kash anumpa isht hvchim anumpohonli tok puta kak o hvsh 
ithaiyanashke: 

18. Yohmi kvt ont ai ishtaiyopit mahayakma, nan isht 
ik ahobalo vhleha hvt Chihowa ik holitoblo hosh ilap chu- 
kush okpulo nan ahni kak ọ iakaiya hosh ai asha hi oka, hv- 
chim anohonli tok a hvsh ithaiyanashke. 

19. Ilvppak osh vbanumpuli iksa ai abli ka 1l ai 1 lummi- 
chi kvt, haknip nan ahni yo iakaiya hosh, Shilombish Holi- 
topa yvt ik im iksho hoke. 

20. Amba a holitopa hvchishno yvto, Shilombish Holi- 
topa yvt hvchi anukfoyuka hosh anumpa ilbvsha anumpo- 
honlit, na hvchi yimmi holitopa fehna kvt hush il ai ahli- 
chashke ; 

21. Chibowa ya hvsh į hullo kvt hush il achunanchi 
hosh, Chitokaka Chisvs Klaist okvt hychi nukhaklo na aiok- 
chayvt bilia ya hvsh ona chi kvt hvsh hohoyashke. 

22. Mikmvt yakohmi hoka im ahnit, kaniohmi kuno hv- 
shi nukhaklashke. | 

23. Micha inla kvno nukshoblit halvllit, luak a a kohchit 
hvsh hlakofichi kvt, na fohka haknip isht a eai yak heno 
hvsh 1 yuwalashke. 

24. Yohmi ka yvmmak osh hvchi halanli ho ik hvch ibe- 
tublo ka he, micha ilap ai Oo bmili holitompa itikba ya 
anumpa ik achukmo hvchi onvtonla iksho nan isht il aiyukpa 
chinto ho isht hvchi ona hinla, 

25. Pi Okchalinchi Chihowa hopoyuksa kak bieka yvm- 
mak o isht a holitopa, isht a chinto, micha isht a miko, mi- 
cha nanisht ai ahli aiena kvt himonasi, micha himak a pilla 
ka immit biliashke. Amen. 


766 NAN OTUNI, 


UBANUMPESHI CHAN A 


NANA KOT IM OTUNI TOK, 


CHAPTA I. 


Uba nan im otaiyani tok vt tuli holisso lakna pula ai o hikia untuklo 
nan isht vihpisa ho Chan vt chvch untuklo Asia a hiohmaya ka 
pit i holisso chi tok, 1; 7 Klaist vt minta chi; 14 nan isht im ai 
ahli holitopa chinto aiena ka anoli. 


1. CHISVS Klaist nan isht otuninchi yummak oka Chi- 
howa hvt ima na in chekosikma nana a kaniohmi pulla chi 
ka, in tishu vhleha ha im otvnincha hi a tok; atuk o yom- 
mak ash osh im enchil ak o pit chvfñchi hosh in tishu Chan 
a nan it apesa hosh im anoli tok. 

2. Mihi yosh Chihowa im anumpa, mikmvt Chisvs Klaist 
nan isht im atokowa, micha nana ho pisa tok aiena kvt ato- 
kowa anoli tok mak oke. 

3. Kuna hosh ilvppa it im anumpohonli, mikma kuna 
hosh na tikbanli annoa anumpa ilvppa haklo cha, nana hosh 
a holihiso tuk a holitobli hokvto momvt na yukpvshke ; yak- 
ohma chi ka ai ona hosi hoka. 

4. Chan vt Asia yakni chvch a hiohli untuklo ka pit 
aiokpuchi; yvmmvt okchayvt ahanta kvt, yvmmak osh ok- 
chayvt ahanta tok osh, anonti himak a pilla ka okchayvt 
ahanta he mak o nan isht i kana, isht it 1 nanaiya. alena kvt 
a minti, ymma im ai ọ binili holitompa itikba ya a hieli 
Na shilombish untuklo alena ka a minti; 

5. Micha Nan atokowa anoli ai ahli, mikmvt illi tuk osh 

falamvt tani kvt illi vhleha hak o Uttahpi hosh holitopa į 
shahli ; micha miko yakni pakna ai asha puta I shahli Chi- 
sus Klaist mak o a minti hosh hvchi anukfoyukashke. Hvp 
i hullo cha, na hvpim ai ashvchika puta hatuk ma ilap im 
issish ak inli ho isht achifvt hyp: i kashofi cha, 

6. Iki Chihowa na holitompa isht im vtta, micha miko 
yo ohminchi hosh pi atokoli tuk mak osh mihi yo isht a ho- 
litopa, micha nana moma isht imaiya ita tuklo kvt immi 
hosh bilivt biliashke. Amen. 

7, Yakeh! hoshonti ho il ai eshi hosh minti mak oke ; 
yohmi ka hatak nishkin puta, mikma kuna hosh yvmma tuli 
halupa isht bahli tok vhleha ash kia moyumvt pisa he; 
yohmikma oklushi puta yakni pakna ai asha tuk vt moyu- 
mot yvmmak atuk pulla kak ọ komuntvt yahaya hi oke; 
yakohmi mak mlashke. Amen. 

8. Chitokaka nan okluha imaiya yvt himak a okchayvt 
ahanta kvt, yommak osh okchayvt ahanta tok osh, himak a 
pilla ka okchayvt ahanta he mak osh, Uno ak osh Alfa, 
Omeka, ai isht ia vmmona, micha ont ai vhli alena sia mak 
oke, achishke. 

"9. Chan sia hvch itibapishi, mikmvt na palvmmi ka hvch 
iba pihisa sia, micha Chisvs Klaist apehlichika ibafohka, mi- 
cha Chisvs vt nuktanlvt achunanchi tok a ohmit isht a hvch 
iba achufa sia hatuk vt, Chihowa im anumpa, micha Chisvs 
Klaist nan isht im atokowa pulla hatuk mak o yakni tashaiyi 
Patmos hohchifo hô ont anta li tok. 

10. Atuk osh Ohitokaka 1 nitak o Shilombish Holitopa 
yvt si anukfoyuka fehnvt ahanta lı ho, vm asha ka imma ya 
nan ola chinto isht pufa ola ho chohmi kvt, 

11. Uno ak osh Alfa, mikmvt Omeka, vmmona, mikmyvt 
ont ishtaiyopi aiena sia mak oke; yohmi hoka nana ho ish 
pihisa kvt holisso ha ish a holissochi cha, Asia yakni chvch 
a hiohl untuklo Efesvs, micha Smvna, mikmvt Pvkamos, 
micha Hlajatila, mikmvt Satis, micha Filatelfia, mikmvt 
Laotisea aiena ka pit ish pilashke, ahanchi ho haklo li 
tok. 

12. Yohmi ma auet vm anumpohonli yvmmak ash 0 pisa 

la chi hosh pit filema li tok. Yohmi kvt pit filema li mvt, 
tuli holisso lakna pvla ai o hikia untuklo ka pisa li tok: 

13. Yohmi ma pua ai o hikia untuklo yummak ash ik- 
lvnna ya Hatak Ushi ak o holba hosh, anchi vt iyi pilla ona 
ho ai anchi hosh, tuli holisso lakna isht vskofuchi o chinuko 
foka ak o isht takchi hosh hikia tok. 

14. Mihma noshkobo, micha pashi aiena kvt tohbi kvt 
chukfi hishi, micha okti pushi aiena kak o chiyuhmi ma, 
nishkin vt luak libbi hak o chiyuhmi tok: 

15. Yohmi mvt iyi yvt malanta kvt tuli lakna yosh tuli 
abila yo fohkvt hullokmi tuk mak o'chiyuhmi ma, itih ola 
kvt oka chmto fopa ho chiyuhmi tok. 

16. Mihmvt ibbak isht impak imma ya fochik untuklo ho 
isht ieshi tok; mihma itih ha bvshpo falaia itahlakla halupa 
yosh a kohcha ma, nashuka yvt shohpakali kvt, hushi tom- 
mi ai ahli tommi chatuk mak o chiyuhmi tok. 

17. Yohmi ma yvmmak ash o pisa li mvt, illi yo choh- 
mit iyi ituma ya ont sa tula tok. Yohmi ma ibbak isht im- 
pak imma ya ishit si umbitepa mvt, Uno ak osh vmmona, 
micha ont ishtaiyopi aiena sia mak oke, ik chi nukshopo 
kashke. ; 

18. Uno ak osh okchayvt ahanta sia mak osh, solli tok 
nana kia, anonti yakeh! okchayvt sa bilia hoke, Amen: 
yohmi hosh isht ai illa he, micha shilombish aiasha aiena 
isht-tiwa ya ieshi li hoke. 

19. Nana ish pisa tuk, micha nana kvt a kaniohmi, mik- 
mvt himak a pilla ho nana kvt a kaniohma he puta ka ish 
holissochashke. 

20. Fochik untuklo svbbak isht impak imma alhto ho ish 
pisa kash, micha tuli holisso lakna pula ai o hikia puta aiena 
kash ot nan isht vlhpisa kvt ilvppak oke. Fochik untuklo 
kvt chvch a hiohli untuklo ka nan isht im vtta vhleha un- 
tuklo kak oke; yohmikma pvla ai ọ hikia untuklo ish pisa 
kash ot chvch a hiohli untuklo kak oke, vm achi tok. 

CHAPTA II. 


Efesvs, 1, 8 Smvna, 12 Pvkamos, 18 Hlaiatila aiena chvch a hiohli ka 
vbanumpa isht im vtta puta nana ho pit i holissocha chi ka Chan 
a im apesa kvt, nana kvt ai vlhpiesa, anonti nana ka ik ai onot 
alasha kak a tok. 


1. CHUCH Efesvs a hikia nan isht im vtta ya pit ish i 
holissochashke: Ibbak isht impak imma ya fochik untuklo 
ka isht jeshi cha, tuli holisso lakna pvla ai o hikia untuklo 
ho iklvnna a nohowa yak osh ilvppa puta ka achishke. 

2. Nana ish a kaniohmi puta, nan isht ahantvt a chi hoyv- 
bli, nuktanlvt ish achunanchi, mikmvt ai vlhpiesa keyu vhle- 
ha ha kaniohmit ish im ahninchi keyu, yohmikmvt kuna kia 
ilap ak osh vbanumpeshi mak ọ ile miha hatuk kia, keyu 
hatuk puta ka imomaka pisvt holabi atuk o ish akostininchi: 

3. Micha nana kvt palummi ka ish pihisa kia, nuktanlvt 
ish achunanchi, mikmvt vno sa hohchifo pulla hatuk mak o 
ish toksahanli mvt, ik chi hoyvblo a puta hatuk a chim 
ithaiyana lishke. 

4. Yohmi nana kia vmmona ka nan i hullo chi anukfoyu- 
ka tuk vt chik a lauecho hatuk o, nana ka isht ak chim ah- 
nincho kyt vm ashushke. 

5. Yohmi hoka kanima yo a hikivt ik a lauwot ish ia tuk 
vt pit anukfihinlit, ish ile kostininchi cha, nan isht ish ai vtta 
vmmona tok ak o ish yvmihchashke: yvmmak keyukma 
chekosi chim aya likmvt, ish ile kostininchi ho keyukma, 
chi pvla ai o hikia ya ishit, a hikia tuk a kanvllichi la hi oke. 

6. Amba chishno yokvto ilvppak o a chi yakohmi hatuk 
osh, Nikolaitan okla nana a kaniohmi puta ka chik ahnincho 
ka, yumma vno ak kia ak ahninchoshke. 

7. Kuna hosh haksobish vt 1 hinli hokvto, Shilombish 
Holitopa yvt chvch vhleha ha nan im ok ahanchi puta ka 
haklashke. Kuna hosh nana ka imaiyachit a hlopulli hokv- 
to, mihi yosh ai-okchaya iti Chihowa 1 Palatais iklvnna hi- 
kia hatuk ma ai vpa hi a ima la hi oke. 

8. Mikmvt chuch Smvna a hikia nan isht im vtta ya pit 

ish i holissochashke. Ummona, micha ont ishtaiyopi aiena, 
yummak osh illi tok vt, okchayvt ahanta mak osh, ilvppa 
puta ka achishke. 

9. Nana ish a kaniohmi puta, mikmvt na palummi ish a 
pihisa puta, micha ilbvsha chim aiena, (yohmi kia nana kvt 
chin laua ka ithana li,) mikmvt kanima kvt nana ka ik 
ahobalot anumpulit mihi yo keyu kvt, amba Setan i sina- 
kak mak okak osh, Chu mak o ile mihvt aiasha ka, ithana 
li hoke. 

10. Nana kvt isht chi ai ilbvsha he puta asha ka chik i 
komunto kashke. Yakeh! hvsh kanima ka hvch imomaka 
pisa chi ka, Setan vt aboha kullo a hvchi apitta he; yoh- 
mikma nitak pokoli ho na palummi hvsh pisa chi hoke: ai 
ahlit mahayvt ont chillashke; yohmikma iachuka okchaya ' 
yo chima la he mak oke. 

11. Kuna hosh haksobish vt i hinli hokvto, Shilombish 
Holitopa yvt chvch vhleha ba nan im ok ahanchi puta ka 
haklashke. Kvna -hosh nana ka imaiyachit a hlopulli 
hokvto, ai illi atukla ka ik im a palummo ka he mak 
oke. 

12. Mikmvt chvch Pvkamos a hikia nan isht im vtta ya 
pit ish i holissochashke: Bvshpo falaia itahlakla halupa 
ishi mak osh ilvppa puta ka achishke. 

13. Nana ish a kaniohmi puta, mikmvt kanima yọ Setan 
vt apeblichi yummak kia ish ai vtta ka ithana lishke; yoh- 
mi kyt sa hohchifo hatuk ma kvllochit ish ieshi mvt, anonti 
Antipas yummak okvt vm antia ai allit atokowa otvninchi 
yosh hvchi takla ahanta tok a Setan ai vtta yako ai vbi 
tok nitak foka kak kia, vno a is sai yimmi tuk vt chik kan- 
cho tok a ithana lishke. 

14. Yohmi kia na holbvt toba puta isht aiokpvchi tuk 
puta ka vpa chi, mikmvt itin lumaka ma yvmohma chi ka, 
Islael okla itikba ya isht ai ibetvbli 1 bohla chi ka. Belam 
vt Balak a im abvchi tok nan vlbvchi ilvppa holitobli vhleha 
yummak ọ ish il a pehblichi hoka, nana ka isht ak chim 
ahnincho ka achafoa kvt vm ashushke. 

15. Yohmi mvt anonti Nikolaitan okla nana isht ithunan- 

chi yummak oka ak ahnincho chatuk mak o, mihi yo holi- 
tobli vhleha yvmmakma ish il apehlichi ak inlishke. 

16. Ile kostmmchi; yvmmak keyukma chekosi fehna 
chim aya lish, okla yvmmak oka bvshpo falaia svtih a 
kohcha hatuk ma ont isht itibi la he mak oke. 

17. Kvna hosh haksobish vt i hinli hokvto, Shilombish 
Holitopa yvt chrch vhleha ha nan ok im ahanchi puta ka 
haklashke. Kvna hosh nana ka imaiyachit a hlopulli ho- 
kuto, mihi yosh manna lumpoa vpa chi ka ima likmvt, 
anonti tvli tohbi yo yvmma hohchifo himona yosh a,ho- 
lisso, yohmi ka yvmma hatak nana hosh ithana he keyu, 
amba ishi tuk ak illa hosh akostininchi mak 0 ima la hi 
oke. 

18. Anonti chvch Hlaiatila a hikia nan isht im vtta ya 
pit ish 1 holissochashke: Chihowa Ushi yvmmvt nishkin vt 
luak libbi ho chiyuhmi ma, iyi mvt tuli lakna malanta 
achukma ho chiyuhmi mak osh ilvppa puta ka achishke. 

19. Nana ish a kaniohmi puta, micha ish 1 hullo, nan 
isht ish ahanta,' na chi yimmi, nuktanlvt ish achunanchi, 
mikmvt nana ish a kaniohmi puta, yohmi kvt ont ishtaiyopi 
kak osh tikba ya tok a imaiyachi ka chim ithaiyana lishke. 

20. Yohmi nana kia choyo Chesebel, yummak okvt ohoyo 
hopan mak o ile miha hosh, yummvt an tishu vhleha ha 
nan im abvchit, yoshubli na itin lumaka yvmohma he, mik- 
mvt. nana ka na holbvt toba yo isht aiokpvchi tuk puta kia 
vput ai asha hi a, vlhpesa ish im ai ahni hatuk oka, nana ka 
isht ak chim ahnīmcho ka achafoa kvt vm ashushke. 

21. Yohmi mvt itin lumakvt ahanta chatuk vto ai ile 
kostmincha chi ka nitak a ima li tok, nana kia ile kostinin- 
cha he keyu ki tok. 

22. Yohmi hoka yakeh! yvmma atuk ma topa pakna yo 
pit ai om bobli ukmvt, yvmma itin lumaka yatuk ma na 
palvmmi chir.o ka onochi la chi hoke; nana a kaniohmi 
yatuk puta kvt ai ile kostininchi 'ho keyukma. 

23. Mikmvt choyo yvmma im vlla vhleha hatuk ma illi 
mak o isht ahambi la chi hoke; yohmikma wno ak osh 
hatak chukvsh nana ai ahni puta ka afvnalechit ithana sia 

hatuk a chvch vhleha puta kvt ithaiyana he mak oke: 
yohmikma hvchishno hysh a.kaniohmi puta kak o isht ai 
vlhpesa aiyukali mak o hvch ima la hi oke. 

24. Yohmi kia hvchishno, micha inla Hlaiatila maya : ale- 
na, laua kvt kaniohmi hosh nan vibuchi ilvppak ash ik ahnin- 
cho, micha Setan vt im anukfila ont ai vhli mak o, okla miha 
ka, ik ithano huchia hokuno na weki inla nana ho hvchi 
onochi la chi ho keyu, huchim achi lishke. 

25. Amba nana ka hvsh ieshi mashko hatuk okvto, kullo- 
chit hvsh ishi na vla li hayashke. 

26. Yohmikma kuna hosh nana ka imaiyachit, nana kot 
yakohma he ahni li ka holitoblit im antivt a hlopulli hokuto, 
mihi yosh oklushi puta hatuk ma i shahla he mak o, vno a 
Aki vt vm apesa tok a, chohmichit im apesa la he mak oke: 

27. Yohmikma yummak ash ot tuli fuli toba ho ieshi hosh 
yumma nan im apihisa he; mikma yummak atuk mvt shuti 
tuna yosh na tuna tuk o bushullit tumoa chatuk a chiyuh- 
ma hi oke. 

28. Yohmikma yvmmak amo onnahinli fochik-a ima la he 
mak oke. 

29. Kuna hosh haksobish vt i hinli hokvto, Shilombish 
Holitopa yvt chvch vhleha ha nan im ok ahanchi puta ka 
haklashke. 


CHAPTA SITI 


Satis chvch hikia vbanumpa isht im vtta ya nan į miha, 1: 8 ile nuk- 
haklonchit ilekostinincha chi kai miba: Filatelfia chvch hikia ka 
nan isht im vtta yvto nana ka ahlit achunanchit ahanta ka im ahb- 
ninchi; 15 Laotisea chvch nan isht im vtta ya tuk vt libisha keyu, 
i, kapvsa keyu aiena ha tuk o im alvmmi; 20 Klaist vt ok- 
hissa ya hikivt sokoha. 


1. MIKMUT chvch Satis a hikia nan isht im vtta ya pit 
ish i holissochashke. Chihowa imi shilombish untuklo, mi- 
cha fochik untuklo aiena il ai eshi mak osh ilvppa puta ka 
achishke: Nana ish a kaniohmi puta, okchaya mak 0 chi 
hohchifo ak inli kia, illi yo chia hoka chim ithaiyana lishke, 


CHAPTA III. 773 


2. Nana kvt ai vihpiesa ahli ho Chihowa itikba ya ish a 
yomohmi na pisa li keyu hoka, ahah! ish il ai ahm cha, na- 
na kvt illi mak o mahaya kia asha moma hatuk okvno ish 
hlampkohonchashke. 

3. Yohmi kvt nana ka ish ishi, micha ish haklo aiena tuk 
vt, ithaiyanvt kullochit ish ieshi cha, ish ile kostininchashke. 
Amba ahah! chik il ai ahno hok mwno, hukopa nowvt aya 
ho chohmi hosh ant chi kohcha'la chi; yohmi ka hvshi ka- 
nvili nana ho ant chi kohcha la chi ka ish ithana hi o keyu 
hoke. 

4. Batis ak okvno holhtinaskanomosi kvt, yummak okvto 
ım ilefoka ya ik litehlo kvt, chim ashvshke ; yohmi hatuk 
osh yvmmak okvto yvmmak a he im ai vlhpesa hokvt, na 
tohka tohbi foyuka cha svb ai itunowa he mak oke. 

5. Kvna hosh nana ka imaiyachit a hlopulli hokvto, mihi 
yosh nafohka tohbi a fohka he ;. yohmikma yvmma hohchifo 
hvt ai okchaya holisso a takali tuk a kashofi la he keyu, am- 
ba hohchifo ha Aki, micha im enchil vhleha aiena itikba ya 
ai anohonli la he mak oke. l 

6. Kvna hosh haksobish 1 hinli hokvto, Shilombish Holi- 
topa yvt chvch vhleha ha nan im ok ahanchi puta ka hak- 
lashke. 
7. Mikmvt chvch Filatelfia a hikia nan isht im vtta ya pit: 
ish 1 holissochashke: Holitopa, ai ahli mak osh, Lewi im 
isht tiwa ya ieshi hosh, yummvt okhishta haya, hatak nana 
hosh wakvmma he keyu; anonti tiwa haya, hatak nana hosh 
okhishta he keyu chatuk mak o ilvppa puta ka achishke. 

8. Nana ish a kaniohmi puta ka ithana lishke: yakeh ! 
isht hlampko iskvtinosi kvt chin takanli cha, vm anumpa ha 
ish holitobli mvt, sa hohchifo ha chik kancho hatuk oka, ok- 
hissa ya tiwit chi tikba ya hilechi li: yohmi ka hatak nana 
hosh yvmmak oka okhishta hi o keyu hoke. 

9. Kanima kvt mih mak o keyu kvt, Chu mak o ile mihvt 
holabi vhleha hvt Setan 1 sinakak atuk a atokolit anoli la chi 
hoke: yakeh! yvmma puta kash ot chiyi ituma ya ai vlvt 
ant aiokpuchi hosh, wno vt chi hullo li hatuk a akostinincha 
hi a im anukfilli la chi hoke. 

10. Chishno vt nuktanlvt ish achunancha hi chim apesa 
li tok vm anumpa ha ish holitobli tuk oka, vno ak kia na 
palvmmi yvmmvt yakni pakna asha puta ka imomaka pisa 
chi mak osh yakni pakna onvtuyula hi oka, hvshi kanvlli 
yvmma fehna ka chi hlakofihinchi la he oke. 

11. Yakeh! chekosi vla la chi mak oke: nana ish ishi 
yummak atuk vt kullochit ish ieshi pulla na jiachuka ha ha- 
tak nana kia ik chim esho kashke. 

12. Kovna hosh nana ka imaiyachit a hlopulli hokvno mihi 
yo an Chibowa in tempel in tonik o ikbi la he: yohmikma 
yummak atuk mvt nitak nana ik kohcho ka he mak oke: 
yohmikma an Chihowa hohchifo, mikmvt an Chihowa in tv- 
maha chito hohchifo, yommvt Chelusalem himona, an Chi- 
howa ak o minti hosh vba yakni a a kohchvt vla hatuk a 
yumma isht a holissochi la he, mikmvt, sa hohchifo himona 

ma yvmmak ash isht a holissochi la hi oke. 

13. Kuna hosh haksobish vt 1 hinli hokvto, Shilombish 
Holitopa yvt chuch vhleha ha nan im ok ahanchi puta ka 
haklashke. 

14. Mikmvt chvch Laotisea a hikia nan isht im vtta ya 
pit ish į holissochashke: Amen, Nan atokowa anoli abli, 
Chihowa nana ikbi tok a moma in Tikba mak osh ilvppa pu- 
ta ka achishke. b 

15. Nana ish a kaniohmi puta ma ithana li ka, chi ka- 
pussa, keyukmvt, anonti ik chi .lvshposhke; yohmi ka chi 
kapvssa hokmá, chi lvshpa hokmá, nana tuk okbano, ahni 
lishke. 

16. Yohmi kvt chi kapussa keyukmvt, anonti ik chi lvsh- 
po hosh peh chi libisha vmmona hatuk oka, hoitvt sa takha 
a kohchit chi kanchi la hi oke. 

17. Nana kvt an laua kvt, i shahlit isht ia hatuk osh nana 
kia sa binna keyu, ish achi; yohmi cha na palvmmi pibisut . 
chilbvsha, micha nana ik chim iksho, chik hoponayo, nipi 
bano aiena ho kak osh chik ithano hokvt. 

18. Nan chin laua chi kvt, tvli holisso lakna luak isht 
imomaka pisvt vlhtaha yo vno ak o is san chumpa chi, mik- 
mvt na fohka ish fohka cha, nipi banot hofahya kvt ik chim 

iksho ka chi kvt, vno ak o na.fohka tohbi yo is san chumpa 
chi, micha nishkin ahama ma an chumpvt, chi nishkin a ish 
ahami cha, ish hoponaya chi ka, chi miha lishke. 

19. Kuna ho vno vt 1 hullo li hokvto, nana ka ım olvbbit 
kostininchi li chatuk: yohmi hoka nana ka amosholi hosh 
ish ile kostininchashke. 

20. Yakeh! okhissa ya hikivt sukohoha lishke: Kvna 
hosh vm anumpa ha haklo cha, okhissa ya tiwi hokma, iba 
chukowa lish, ibai impa likma, anonti ilap mvt svbai impa 
chi mak oke. 

21. Kvna hosh nana ka N, a hlopulli hokvto, mihi 
yosh, vno vt imaiyachit a hlopulli lish, Aki a awant im ai o 
binili holitompa ya a binili li kvt, yvmmak mli ho chohmit 
vm al ọ binili holitompa ya a bimla chi ka, im apesa la he 
mak oke. | 

22. Kvna hosh haksobish vt 1 hini hokvto, Shilombish 
Holitopa yvt chuch vhleha ha nan im ok ahanchi puta ka 
haklashke. 

Chihowa im aiasha holitopa vba ya Chan vt pisa, 1; 4 hatak tikba . 
pokoli tuklo akucha ushta; 6 nan okchaya kvt itikba, olbvl aiena 
ka nishkinvtalotowa;10 aiasha holitopa o binili kash o hatak tikba 
vhleha hash ot iachuka holitopa ya aka bohli cha, aiokpahanchi. 


1. NANA kvt a yakohmi haya, anonti pit hopokoyo li 
ma, yakeh! vba shutik a okhissa yvt tiwa tuk atok: yohmi 
ma auet svt im anumpuli anumpa vmmona haklo li ka, isht 
pufa yo chiyuhmi hosh, Ilvppak o oiyá, mikma himak a pilla 
nana a kaniohma he puta ka chim otvninchi lashke, achi 
tok. 

2. Yohmi ma mih-mak'inli ho Shilombish Holitopa isht 
a sa nukfoyuka ma, ai o binili holitompa kvt vba shutik a ai 
o hikia ma, ai o bmili holitompa yvmmak ash achvfa kvt o 
binili tok. 

3. Yohm ka ai o binili holitompa o binili yommak okvt 
pisa ka tuli holitopa chaspa, micha satin aiena kak ọ holba 

tok: mihma pisa ka emelal ako holba hosh hinak bitepuli 
hut ai o binili holitompa yash apakfoyupa tok. 

4. Yohmi ma ai o binili holitompa yash ai ọ binili Wai 
tuklo akucha ushta hosh hiohlit folubli tok: yohmi ma 
hatak tikba pokoli tuklo akucha ushta kvt na fohka tohbi 
abehkvchi hosh tuli holisso lakna iachuka ho iachukoli hosh 
ai o binili yash 0 binohmaya tok. 

5. Yohmi ma ai o binili holitompa yash malvtha, hiloha 
ola aiena hòsh a kohoncha tok. Mihma ai o binili holi- 
tompa yash itikba ya pvla luak untuklo, yvmmvt Chihowa 
imi Shilombish untuklo mak osh hieli tok. 

6. Yohmi-ma ai o binili holitompa itikba ya okhuta kois 
koali hosh klistal ak o chiyuhmi hosh talaia tok; yohmi ma 
ai o binili holitompa ai iklvnna, mikmvt auet a bilika fullota 
aiena ka nan okchaya ushta kvt itikba, micha im ashaka 
aiena ka nishkin biekvt alotowa hosh aiasha tok. 

7. Yohmi ka nan okchaya vmmona kash ot koi chito yo 
holba ma, nan okchaya ont atukla kash ot wakushi yo holba 
ma, nan okchaya ont atuchina kash ot nashuka asha kut 
hatak nashuka yo holba ma, anonti nan okchaya ont al- 
ushta kaslı ot ossi hika ho holba tok. 

8. Mihmvt nan okchaya ushta hash ot sanahchi vt į han- 
nali aiyuka ma, nishkin biekvt isht alotowa tok: mihmvt 
yvmmak ash ot, Holitopa, holitopa, holitopa, Chihowa Chi- 
tokaka nana moma imaiya, yummak osh okchayvt ahanta 
tok osh himak a okchayvt ahanta kvt, himak a pilla ka 
okchayvt ahanta hi oke, ahanchi kvt nitak, ninak alena ka 
ik ai yokoposhke. 

9. Nan okchaya vhleha yummak ash ot okchayvt ahantut 
bilivt bilia yvt ai o binili holitompa o binili kash, yak oke 
im ai ahnit, holitoblit, aiokpahanchi ma, 

10. Hatak tikba pokoli tuklo akucha ushta kash osh 
okchayvt ahantut bilivt bilia yvt ai 0 bmili holitompa 0 
binili kash itikba ya ant hlipkuchit, aiokpahanchi mvt, im 
iachuka hash shoelit ai 0 binili holitopa uh ya pit asha- 
chi mvt, 

11. Chishno ak osh nan okluha ka ish ikbi tok: micha 

chishno nana ish ai ahni ho nana ai asha kvt toba tok 
oka, Chihowa ma! nan isht a holitopa, micha isht ahninchi, 
mikmvt isht chim ai ahli pa kvt a chimmi ha he vt chim 
appesa hoke. 


CHAPTA FV. 


Holisso hvt nan isht ashana untuklo ho isht ashana ho Chan vt pisa, 
1; 9 yvmma chukfvihpoba ushi yvmmvt illi tok ak bano hosh 
wakama hi vt im vlhpesa, yohmi hoka hatak tikba vhleha hashot 
yvmmak ash o aiokpahanchi; 9 ilap im issish o isht okchalinchi 
tuk a okla anohonli. 


1. Y UMOHMI ma a holisso yvt anukaka, mikmvt pakna 
aiena ka holisso hosh, isht ashana untuklo ho isht ashana 
hosh.ai o binili holitompa 0 binili ibbak isht impak imma 
ya foyuka na pisa li tok. 

2. Mihma enchil hlampko fehna kvt chitolit anumpohonli 
mvt, Kvta hak osh isht ashana puta hatuk a mokohlichi 
cha, holisso hash tiwa hi vt im vlhpiesa cho? achi ho pisa 
li tok. 

3. Yohmi ma vba shutik, micha yakni, mikmvt yakni 
nutaka alena ai ahanta kvt kuna kia holisso yomma tiwa he, 
mikmvt pisa he ai im vlhpiesa aiena kvt iksho ki tok. 

4. Yohmi ma kyna kia holisso hatuk a tiwi cha, it im 
anumpula he, micha yvmma pisa he ai im vlhpiesa kvt 
iksho hatuk o, sa nishkin okchi vt mihinti fehna tok. 

5. Mihma hatak tikba vhleha hash osh achufvt, Chi nish- 
kin okchi vt minti ná; yakeh! Koi chito Chuta okla a 
minti, yummvt Lewi a minti hakshish filaminchi yak osh isht 
ashana untuklo kash mokohlichi cha, holisso hash tiwa chi 
kyt ont im al ahli hatuk oke, vm achi tok. 

-6. Yohmi ma yakeh! ai o binili holitompa, micha nan 
okchaya ushta, mikmvt hatak tikba vhleha aiena ka ai itin 
takla ya Chukfvlhpobushi vt hikia kvt illi tuk a ahoba hosh, 
lapish vt untuklo cha, nishkin mwt untuklo, yummuvt Chi- 
howa imi shilombish untuklo yakni moyuma ai im aya mak 
o pisa li tok. 

7. Mihmvt yvmmak ash ot minti mvt, ai .o binili hoti- 
tompa Oo binili ım ibbak isht impak imma holisso hvt foka 
tuk ash ant kohchit ishi tok. 

8. Mihma yvmmvt holisso ha ant ishi ma, nan okchaya 
ushta, micha hatak tikba pokoli tuklo akucha ushta kash ot, 
hap, micha tuli holisso lakna nan ai vlhto yosh na balama 
alotowa, yummvt vbanumpuli puta im anumpa ilbvsha mak 
osh yohmi ho ishi banot, Chukfvlhpobushi itikba ya okla 
ont hlipkvchi tok. 

9, 10. Micha taloa himona ka okla talohowa kvt, Chishno 
ak osh chilli hosh oklushi ilaiyuka, im anumpa ilaiyuka 
puyuta, hatak okla moma a kohchi hosh Chihowa immi e 
toba chi ka, chishno chim issish ak o isht ish pi chumpa 
hatuk; yohmi hosh Chihowa ha na holitompa isbt imvtta, 
micha miko vhleha aiena ka ish pikbi tok: atuk o yakni 
pakna ka a mikot il ai asha chi hoka, Chishno ak osh holisso 
hash ish ishi cha, isht ashana yash ish tiwa he vt a chim 
vlhpiesa hoke, ahanchi tok. 

11. Yohmi ma pit pisa li ma, ai o binili holitompa bilika 
fullota ka, enchil vhleha laua, mikmvt nan okchaya, micha 
hatak tikba vhleha aiena ka itih ola bieka ho haklo li tok : 
yohmi kvt yvmmvt holhtena kvt tahlepa sipokni pokoli 
banot ia kvt tahlepa sipokni pokoli cha, anonti tahlepa 
sipokni bano hosh tahlepa sipokni achufa hosh, 

12. Chitolit miha hosh, Chukfvlhpobushi illi tok vt nan 
isht im ai ahla he, micha nan uha in laua, mikmvt isht a 
hopoyuksa, micha isht hlampko, mikmvt isht ahninchi, 
micha isht aholitopa, mikmvt isht aiokpanchi aiena ka a 
chimmi ha he vt chim vlhpesa hoke, ahanchi ho haklo li 
tok, 

13. Yohmi ma vba, micha yakni pakna, mikmvt yakni 
nutaka, mikmvt okhvta anukaka, nan okchaya aiasha tuk, 
mikmvt yvmma puta ajasha tuk vt momvt, Ai o binili holi- 
tompa 0 binili, micha Chukfvlhpobushi ita tuklo kvt isht ai 
okpanchi, micha isht ahninchi, mikmvt isht a holitopa, mik- 
mvt isht im ai ahli aiena kvt ai immi kot bilivt biliashke, 
ahanchi ho haklo li tok. 

14. Yohmi ma nan okchaya ushta kash ot Amen, achi 
tok: mihma hatak tikba pokoli tuklo akucha ushta kash ot 
aka hlipkvchi cha, yA ahantvt bilivt bilia yash o aiok- 
pahanchi tok. 


CHAPTA VI. 


Nan ashana kash it iakaiyachit wakamohli; tiwakma nana hosh ka- 
niohmi; nana kvt ont ai vlhikma kaniohma he anol. 


1. Y OHMI ma pisa li ho, Chukfvlhpobushi vt holisso 
isht ashana achvfa kash tiwi tok: mihma hiloha wimimpa 
ho chiyuhmi hosh nan okchaya ushta kash ot achvfvt, Minti 
cha, ant pisá, achi ho haklo li tok. 

2. Mihma yakeh! issuba tohbi yo pisa li tok: mihma iti 
tanampo ishi hosh yvmmak ash oo binili; yohmi ma yvm- 
mak ash o iachuka ima ma, yummak ash ot imaiyachit hlo- .- 
pulla chi kvt imaiyahanchit ishit mahaya tok. 

3. Atuk o anonti holisso isht ashana atukla kash tiwi ma, 
nan okchaya atukla kash osh, Minti cha, ant pisá, achi ho 
haklo li tok. 

4. Atuk o issuba inla yvmmvt; humma yosh kohchvt ia 
tok: yohmi ma yvmma Oo binili kvt nanaiya hatuk a yakni 
pakna ya a mokofit isha chi kvt im vlhpisa na okla hvt ilap 
bika ya itillicha he mak atok; yohmi ma yvmmak ash o 
bushpo falaia chinto ho ima tok. 

5. Mihma anonti holisso isht ashana ont atuchina kash ti- 
wi ma, nan okchaya atuchina kash osh, Minti cha, ant pisá, 
achi na haklo li tok; mihma yakeh! issuba lusa yo pisa li 
tok; mihma yvmma o binili kvt nan-isht-weki ibbak isht 
ishi tok. 

6. Yohmi ma nan okchaya ushta ai itintakla ya ai anum- 
pa ola kvt, Iskuli achufakma onush isht vlhpisa achufa, mik- 
ma iskvli achvfa ka bale vt isht vlhpisa tuchinashke ; yohmi 
kia ahah! ish ai ahni cha, alif vni, mikmvt oka paki aiena 
hokvno chik okpano kashke, achi ho haklo li tok. 

7. Atuk o anonti holisso isht ashana ont ai ushta kash 

tiwi ma, nan okchaya ont ai ushta kash osh miha mvt, Minti 
cha, ant pisá; achi na haklo li tok. 

- 8. Yohmi ma yakeh! issuba hato-lakna yo pisa li tok: 
mihma Isht-ai-illi hohchifo hosh yvmmak ash 0 o binili ma, 
ai okpulo ka ai asha tuk vt pit iakaiya tok. Mihma yvm- 
mak ash ot yakni itakashkoa ont isht ai ushta ka bushpo 
falaia, micha na hohchvfo, mikmvt nan-illi, micha nampoa 
nukshopa puta yakni pakna ai asha aiena kak o isht illicha 
chi kvt im vlhpisa tok. 

9. Atuk o holisso isht ashana ont isht tahlapi kash tiwi 
ma, Chihowa im anumpa pulla, micha nana atokowa anolit 
ieshi pullvt isht illi tok vhleha shilombish vt alta nutaka ya 
ai asha na pisa li tok. 

10. Mihma yvmmak ash ot, chitolit aa miha mvt, 
Chitokaka ai ahli holitopa chia hvt pim issish a tok a atobv- 
chi kvt yakni pakna ai asha ka chik im apeso ho, hopaki kvt 
katiohmi foka chi cho? ahanchi tok. 

11. Yohmi ma yummak ash o ilefoka tohbi PDE holi- 

tompa aiyuka ho ima tok: mihma chekosi takla hokuno 
nukchintot fohvt maya na itibapishi vhleha tishu ilap ai iti- 
laui puta kak kia, ilap ak atok ak inli ho chohmit illa hi 
atuk vt, ont al ahla hi a i miha tok. 
: 12. Mihma holisso isht ashana ont isht hannali kash tiwi 
ma, yakeh! yakni winakuchi chinto ho pisa li tok: mihma 
hvshi vt lusa kvt na pashi tvnna yo chiyuhmi ma, hvshi- 
ninak-aya yvt issish ak o chiyuhmi tok. 

13. Yohmi ma vba fochik puta kvt chilofvt akakoha kvt, 

fik vpi yut mahli kvllo fehna ho faiokahanchi na ik ai ono 
ho vni vt chilofa chatuk ak o chiyuhmi tok. 
14. Mihma vba shutik vt ita pahlatvt, a holisso yosh bo- 
nuntvt ont taiyahvt kunia ho chohmit pit kunia tok: mihma 
nvnih chaha, micha tashaiyi puta kvt a taloha tuk a a ka- 
nvllit taha tok. 

15. Mihma miko vhleha yakni pakna ai asha tuk, micha 
hatak hochitokaka vhleha, mikma hatak nan m laua vhleha, 
kupituni hochito, hatak holitompa vhleha, mikmvt hatak 
yuka, micha batak yuka keyu puyuta kvt nvnih chaha 

puta tuli hochito aiena ka chiluk ai asha tuk a a lumpoa 
tok. 

16. Mihmvt nvnih chaha puta, micha tuli hochito aiena 
kash 0, Auet hvsh pi o kinahli cha, ai o binili holitompa o 
binili ka 1 nashuka, micha Chukfvlhpobushi nan isht 1 nuk- 
killi aiena hatuk ma pisht hvsh i luhmashke. 

17. Himak a nan isht i nukkilli nitak chinto kvt vlvshke ; 
yohmi ka kuta hak osh hikia hinla cho? achi tok. 


CHAPTA VIL 


Chihowa in tishu vhleha ibitakla ya enchil osh in chunli, 1; 4 Islael 
isht ai unchululi laua kaniohmi hosh yakohmit nan isht ai in chuwa, 
9 Oklushi inla mvt aholhtina iksho hosh in chuwa, ilvppak ashot 
na tohbi holitopa falaia isht fohkvt aiasha holitopa itikba ya 
hiohmaya; 14 im anchi vt chukfvlhpobushi im issish o isht ahchifa 
ha tok. ” 


1. ÅTUK 0 ai yumohmi ha ya, enchil ushta kvt, mahli 
hvt yakni, micha okhvta, mikmvt iti aiena ka ik o mahlo ka 
chi ka, yakni auet a mahli ushta hatuk ma ieshi hosh, yakni 
achukbeli ushta ka hieli ho pisa li tok. 

2. Mihma anonti enchil inla hosh Chihowa okchaya im 
isht in chuwa ishi hosh hvshi akochaka imma yo vttyt oiyvt 
minti ho pisa li tok; mihma yvmmak ash osh enchil ushta 
yakni, micha okhvta alena okpvna chi im vihpisa tuk ash o 
chitoli hosh pit in tahpulut, 

3. Yakni, mikmvt okhvta, micha iti puta aiena ka hvch 
ik okpano ho, hvpin Chihowa in tishu vhleha ibitakla ya 
iloh in chonli hayashke, ahanchi tok. i 

4. Atuk 0 in chuwa tok vhleha holhtina ka haklo li tok: 
yohmi ma Islael okla isht ai unchululi -vhleha moma kvt 
tahlepa sipokni banot tahlepa achvfa cha, tahlepa sıpokni 
pokoli ushta akucha ushta hosh in chuwa tok. 

5. Chuta isht ai unchululi hvt tahlepa sipokni auah tuklo 
hosh m chuwa tok. Luben isht ai unchululi hvt tahlepa 
sipokni auah tuklo hosh in chuwa tok: Kat isht ai unchu- 
luli hut tahlepa sipokni auah tuklo hosh in chuwa tok. 

6. Ase isht ai unchululi hvt tahlepa sipokni auah tuklo 
hosh in chuwa tok. Neftalim isht ai unchululi hvt tahlepa 
sipokni auah tuklo hosh in chuwa tok. Manasses isht ai un- 
chululi hvt tahlepa sipokni auah tuklo hosh in chuwa tok. 

7. Simeon isht ai unchululi hvt tahlepa sipokni auah 
tuklo hosh in chuwa tok. Lefaiisht ai unchululi hvt tahlepa 
sipokni auah tuklo hosh in chuwa tok. Issaka isht ai unchu- 
luli hvt tahlepa sipokni auah tuklo hosh in chuwa tok. 

8. Sabulon isht ai unchululi hvt tahlepa sipokni auah 
tuklo hosh in chuwa tok. Chosef isht ai unchululi hvt tah- 
lepa sipokni auah tuklo hosh in chuwa tok. Benchamin isht 
al unchululi hvt tahlepa sipokni auah tuklo hosh m chuwa 
tok. 

9. Ilvppvt ai yakohmi haya, anonti yakeh ! okla chinto 
.fehna, hatak nana hosh hotehna kvt tabla he keyu mak o, 
oklushi ilaiyuka, im anumpa ilaiyuka puta yakni pakna ai 
asha moma ka a minti hosh, ilefoka tohbi falaia holitompa 
abehkvchi hosh, pam vt ibbak a foyuka ho ai o binili holi- 
tompa, micha Chukfvlhpobushi ita tuklo itikba ya hieli ho 
pisa li tok. 

10. Mihma chitolit miha hosh, Hupin Chihowa ai o binili 
holitompa o binili kak osh, micha Chukfvlbpobushi ita tuklo 
kak osh pi okchalinchi tuk mak oke. 

11. Mihma enchil vhleha ai o binili holitompa, micha ha- 
tak tikba vhleha, mikmvt nan okchaya ushta aiena kash a 
foluplit hieli tuk vt ai o binili holitompa itikba ya okla oka 
hlipkvchit Chihowa ha aiokpahanchi mvt, 

12. Amen, hvpin Chihowa yvt hopoyuksa, hlampko, mi- 
cha nan okluha imaiya aiena hoka, yak oke im ai ahnit 
ahninchit, holitoblichit, il aiokpahanchi na bilivt bilashke, 
Amen, ahanchi tok. 

13. Yohmi ma hatak tikba vhleha hash ot achvfvt auet 
anumpuli mvt, Ilefohka tohbi falaia abehkuchi yakohmi kvt 
kuta ho? micha katima yo okla minti tok oh cho? vmachi 
tok. 

14. Mihma, A shahli ma! yvmmak okvno ish ithanvshke, 
im achi li tok. Mihma, Ilvppa yakohmi kak osh na palum- 

mi chinto ho asht kohchvt aya hosh, im ilefoka yash Chuk- 
fulhpobushi issish o isht achifvt tohbichi tok mak oke. 

15. Yohmi hatuk osh Chihowa im ai o binili holitompa 
itikba ya nitak, micha ninak moyuma ka yumma in tempel 
anukaka ya aiokpahanchi hoke: yohmi ka ai o binili holi- . 
tompa o binili kvt yumma ai itin takla ya ahanta hi oke. 

16. Yohmikma himak a pilla ma ik hohchafo ka he, mik- 
mvt ik itukshilo ka he, mikmvt hvshi vt ik onvtulo ka he, 
mikmvt kocha lvshpa mvt ik towulhkocho ka hi oke. 

17. Chukfvlhpobushi ai o binili holitompa iklvnna binili 
yvmmak osh impvchit, pehlichit oka kuli okchaya hiohli 
puta ka isht ohona he: yohmikma Chihowa ak osh nishkin 
okchi puta ma mominchit 1 kasholichit tahla he mak oke, 
vm achi tok. 


CHAPLA YHT 


Nan ashana ont isht untuklo kash 0 wakami, 1; 2 isht pufa untuklo 
ho enchil untuklo ka ima, 6 ushta kyt olàchi ma na palvmmi 
chinto kvt otvni; 3 enchil achvfa kvt vbanumpuli vhleha wba pit 
anumpohonli taklak ma tvli holisso lakna alta toba ka na balama 
pit o bohli. T 


1. ATUK o holisso isht ashana ont isht untuklo kash ti- 
wi ma, hvshi kanvlli isht"vlhpisa iklvnna itintakla ka vba 
aholitopa yot chullusvt talaia tok. 

2. Mihma enchil untuklo Chihowa itikba bieli tuk a pisa 
li tok: yohmi ma yvmmak ash o isht pufa untuklo ho ima 
tok. 

3. Mihma enchil inla hosh tvli holisso lakna na-balama 
ai-vihto yo sholi kvt, mintit alta- ya ant a hikia tok: yohmi 
kvt vbanumpuli vhleha moyuma kvt vba pit anumpohonlik- 
ma ai atakla ma tuli holisso lakna alta toba yut ai o binili 
holitompa itikba hikia tuk a ai 0 huhukma chi ka, na bala- 
ma laua ho ima tok. 

4. Atuk o na balama ya a shobulli kvt, vbanumpuli vhle- 
ha vba pit anumpohonli ka ai itiba fokvt enchil ibbak a a 
kohchvt ia hosh, Chihowa itikba ohona tok. 

5. Atuk o enchil ash ot na balama ai vihto yash ishi cha, 
alta yak o luak a ai ishit alotuli mvt, aka pit fohobli tok ; 
yohmi ma nan ola, micha hiloh malvtha, mikmvt yakni 
winakuchi aiena tok. 

6. Mihma enchil untuklo kash ot isht pufa untuklo ka 
ishi tuk ash, olacha chi kvt il ai atahli tok. 

7. Mihma enchil vmmona kash ot olachi ma, hatafo, x 
mvt luak, issish it ib vlhto aiena ho yakni ao kanchi tok: 
mihma iti okchaki moma ka a kashapa ont isht a tuchina ` 
kvt luvt taha ma, hushuk okchaki mýt momvt luvt taha 
tok. 

8. Mihma anonti enchil ont atukla kash ot olachi ma, nv- 
nih chito yosh luak o isht luhua chiyuhmi hosh okhvta ha 
pit okatula tok: mihma okhvta a kashapa ont isht atuchina 
kvt issish o toba tok. 

9. Yohmi ma okhvta anukaka nana toba tok puta im ilh- 
fiopak asha tuk vt, kashapa ont isht atuchina kvt illi tok; 
mihma peni hochito yatuk vt kashapa ont isht atuchina kot 
okpulot taha tok. 

10. Mihma anonti enchil ont atuchina kash ot olachi ma, 
fochik chito yosh pvla ho chiyuhmit luhua hosh, vba shutik 
a a mintit aka ant itola cha; okhina puta kashapa ont isht 
atuchina, mihmvt kvli a hiohli aap ont isht atuchina 
alena ka onvtula tok. 

11. Yohmi kvt fochik yvmma hochifo kvt wumwut achi 
hatok; yohmi hatuk ọ oka moyuma ka kashapa ont isht atu- 
china kvt wumwut o toba tok: mihma oka ak osh takbvt 
: kvnia hatuk oka, hatak vt oka yash o isht illi kvt laua tok.. 

12. Mihma anonti enchil ont ai ushta kash ot olachi ma, 
hvshi, hvshi ninak' aya, fochik puta aiena kvt koyufa ont isht 
atuchina hosh ai okpuloka tok; yohmi hatuk osh koyufa ont 
isht atuchina kvt 1m okhlili na nitak koyufa ont isht atuchina 
kvt ik tommo ma, anonti ninak vt mihinli tok. 

13. Mihma anonti pit hopokoyo li mvt, enchil achvfa Ri 
ossi hika ho chiyuhmit vba shutik iklvnna ya hlopullit aya 
mvt, chitolit tahpvlvt, enchil tuchina kash ot himak pilla 
isht pufa ola inla ka olacha chi kvt asha ka, yvmmak osh | 

ohonla hokvno, hatak yakni pakna asha hatuk vt 1 Palvmmi, 
palvmmi, palummi chinta chi mak oke, ahanchi ho haklo li 
tok. : 


CHAPTA IX. 


Enchil ont isht tahlapi kash ot olachi ma, fochik vt aka auet itula 
ma, yvmmak asho chittuk hofobi ont ataha he iksho isht tiwa ya 
ima, 1: 2 chiluk ash o tiwi ma hawa puta halambia ho choh, mi 
hosh auet kocha wiha tok; 18 isht pufa isht hannali kash ot ola; 
15 mihma enchil ushta talakchi atuk vt i holhtofa. i 


1. Y UMOHMI ma enchil ont isht tahlapi kash ot olachi 
ma, fochik vt vba shutik ak o a mintit yakni a ant onvtula 
ho pisa li tok; mihma yvmmak ash o chiluk hofobi ont ai 
vhli iksho isht tiwa ya ima tok. 

2. Mihma yvmmak ash ot chiluk hofobi ont ai vhli iksho 
yash tiwi ma, tuli a bileli chito yo shobullit a kohcha ka, chi- 
yuhmit chiluk hofobi a a shobullit kohoncha tok; mihma 
chiluk hofobi a a shobullit kohoncha kak o hushi, micha 
shutik takla aiena kvt isht okhlilit kunia tok. 

3. Yohmi ma hawa puta mvt shobohli ka asht kohchvt, 
yakni a ai itunowa tok; yohmi ka yvmmak atuk. mvt nan 
okpvna he im vlhpisa kvt, halambia yakni pakna ai asha kvot 
nan okpvna he im vlhpisa tok ak inli ho chiyuhmi tok. 

4. Yohmi mvt yakni pakna hvshuk ai asha ka, micha nan 
okchaki puyuta, mikmvt iti aiena hokvno ik okpano ka chi, 
amba hatak kaniohmi hosh Chihowa im isht in chuwa yot 
m lapanli keyu hatuk ak illa chi ho im vlhpisa tok. - 

5. Yohmi kia yvmmak oka ik illicho ka chi, amba ilvp- 
pak ash ot nani palvmmi kvt hvshi tahlapi ka ona chi ho 
im vlhpisa tok; yohmikma hawa vt yvmmak ash o i palvm- 
michi kvt halambia hosh hatak a nvhlikmvt i palvmmichi 
chatuk a chiyuhmi tok. i 


6. Mikmvt nitak yumma foyuka hokvno hatak vt illa hi a 
hohoyo kia, ik ahayucho ka he; micha illi ka ik bunna kia, 
nan illichi vt 1 kunihiya hi oke. l 

7. Yohmi ma hawa yash osh issuba hosh tunvp ia chi 
hosh im vihtahvt kunia chatuk a chiyuhmi tok: mihmvt tuli 

holisso lakna holba ho iachuka iachukoli ma, nashuka yvt 
hatak nashuka yo chiyuhmi tok. 

8. Mihmvt pashi vt ohoyo pashi ak o chiyuhmi ma,.noti 
vt koi chito noti yo chiyuhmi tok. 

9. Yohmi mvt ikkishi alata puta kvt tuli ikkishi alata 
holba ho okla ishi tok: mihmvt i sanahchi fopa kvt iticha- 
nvli issuba laua shali ho tunvp itibit ia hosh yihlepvt aya na 
winihuchi ho chiyuhmi tok. 

10. Mihmvt hasimbish vt halambia hasimbish ọ holba 
hosh asha ho, nan isht nvhli mvt asha tok; yohmi hosh nan 
im vlhpisa kvt hvshi tahlapi ho hatak 2 Pe Y chi hatok. 

11. Mihmvt.i miko vt binili tok: yummvt chiluk hofobi 
ont ai vhli iksho aim enchil mak a tok: yummvt Heblu 
anumpa hokma Abatton hohchifo ma, anba Klik anumpa 
hokvno hohchifo kvt Apolyon oke. 

12. Nana palvmmi achvfa kash ot ant ivt kunia ma, anonti 
na palummi tuklo hosh himmakma mihinta chi oke. 

13. Atuk o enchil ont isht hannali, kash ot olachi ma, 
tuli holisso lakna alta Chihowa itikba hikia tuk lapish ushta 
ka, anumpa ola hvt a kohcha mvt, enchil ont isht hannali 
kash ot isht pufa ishi hosh hikia kash o, 

14. Enchil ushta talakchi yosh okhina chito Eufiates a 
oka asha ka ont ish i hotofashke, im achi ho haklo li tok. 

15. Mihma enchil ushta kash ot i holhtofa mvt, hatak 
puta kashapa ont isht atuchina ka vba chi kvt, hvshi'kanvlli 
achufa, nitak achufa, hushi achufa, afummi achvfa aiena ka 
im vlhtaha tok. 

16. Mihma issuba o binilit tunvp aya hołhtina kvt tahle- 
pa sipokni tahlepa tuklo bat tahlepa sipokni achufa tok: 
mihma holhtina ka haklo li tok. 

17. Mihma nan isht atokowa kvt yakohmi ho pisa li tok ; 
issuba o binili vhleha ilvppak ash ot ikkishi alata yummut 
humma, micha okchamali, micha lakna ai itaiyoma aiena ho 
ieshi tok; mihma issuba noshkobo hvt koi chito noshkobo 
ho chiyuhmi ma, itakha ya luak shobohli, mikmvt hituk 
lakna aiena hosh a kohoncha tok. 

18. Luak shobohli, mikmvt hituk lakna aiena kvt itakha 

ya a kohoncha tuchina ilvppa pulla kak o, hatak moma ka 
kashapa ont isht atuchina kvt isht illi tok. 

19. Itakha, mikmvt hasimbish aiena ka nan isht 1 palvm- 
micha hi vt im vlhpisa hoke; mihmvt 1 hasimbish vt nosh- 
kobo asha kvt sinti chilita yo holba hatuk o, ilvppak o nana 
ka isht okpani yoke. 

20. Yohmi kia nan isht ahullo okpulo puta, micha tuli 
holisso lakna, tuli huta, mikmvt tuli lakna, tuli, iti aiena na- 
holbvt toba puta, yvmmvt pisa keyu, micha haklo kia haklo 
keyu, mikmvt nowa kia nowa keyu aiena ilap ibbak vt ikbi 
tuk okvno ik aiokpacho 'ka chi kvt, hatak kanimi na palummi 
ilvppa isht ik illo ke tuk okvto yvmma 1 filummit ik ile kos- 
tinincho kish; 

21. Hatak vbi, il isht ahullochi, nan itin lumaka, micha 
na hukopa ailena ka 1 filummit ik ile kostinincho ki tok oke. ` 


= CHAPTA X. 


Enchil hlampko kvt holisso tiwa yvt ibbak a foyuka ho haiaka, 1; 
6 okchaya bila yummak atuk mak o himak ma nitak vt atakala 
chi keyu, achi tok: 9 holisso hosh ishi cha vpa chi kvt, Chan vt im 
vihpisa. 

1. Y OHMI ma enchil chinto inla yosh hoshonti ho iba- 
foyuka hosh vba shutik a mintit aka vla na pisa li tok; mih- 
ma hinak-bitepuli hosh noshkobo ha apakfoyupa ma, nashu- 
ka yot hvshi yo chiyuhmi ma, anonti iyi yvt luak tonik o 
chiyuhmi tok. 

2. Mihmvt holisso iskvtinosi kvt wakama yo ibbak a isht 
ieshi tok; mihmvt iyi isht impak imma ya: okhvta ha o hile- 
chi mvt, anonti iyi isht im afvbekimma yano yakni ya o hi- 
lechi cha, 

3. Koi chito woha chatuk a chohmit chitolit tahpvlvt mi- 
ha tok; atukmvt yvmmak ash ot tahpula ma, hiloha untuk- 
lo kvt hilohoha tok.. 

4. Atuk o hiloha untuklo kash ot hilohoha haya, holisso- 
chi la chi hatok; atuk ak o vba aholitopa ya auet anumpa 


na, Nana yakohmi ka hiloha untuklo kash ot anumpuli tuk 
50 

a chik holissocho hosh ish ashanichashke, vm achi na haklo 
l tok. 

5. Yohmi ma enchil yvmmvt okhvta, micha yakni ita tuk- 
lo ka o hikia na pisali kash, yummak ash ot ibbak a vba 
shutik pit weli tok. 

6. Mihmvt okchayvt ahantvt bilivt bilia, yommak osh 
vba, micha yvmma nana kvt aiasha puta, mikmvt yakni, mi- 
cha yumma nana kvt alasha puta, mikmvt okhvta, micha 
yumma nana kvt alasha puta aiena ka ikbi tok mih mak o 
isht a mihvt anumpa kvlo isht il onochi kvt, nana kvt a 
yohma he tuk ont ia he keyu ka hi atok ; 

7. Amba enchil ont isht untuklo im anumpa chi' nitak 
okvno yummak ash ot olachit isht iakma, Chihowa nana ai 
ahni tuk vt in tishu hopaii vhleha nan im otvninchi tok mak 
osh ont vihtaha chi mak oke. 

8. Yohmi ma anumpa yvmma vba aholitopa pit a ao 
li tok ash ot anonti auet vm anumpuli tok : mibmvt, Ia cha, 
holisso iskvtinosi yvmmvt tiwa yash enchil, yummvt okhura, 
micha yakni ita tuklo ka o hikia ka ibbak foka ka ont ishi, 
vm achi tok. 

9. Mibma enchil ash im ona lish, Holisso iskvtinosi yash 
et vmá, im achi li tok: mihma, Ishi cha, vpvt tahli; yoh- 
mikma chikfoka ya takbacha chi hoke, amba chitakha anu- 
kaka yano champuli kvt foi bila yo chohma chi hoke, vm 
achi tok. 

10. Yohmi ma enchil ibbak a a kohchit holisso iskutinosi 
yash ishi lish, vpvt tahli li tok; mibma satakha anukaka 
yokvno champuli kvt foi bila yo chohmi tok: yohmi kia isht 
nanvbli li mak mli ho, sakfoka yash ot takbvt kunia tok. 

11. Mihma yvmmak ash ot, Hatak oklushi, mikmvt im 
anumpa ilaiyuka, miko vhleha puta lawa ka itikba ya nana 
ka tikbanli ish ai otunihincha chi pulla hoke, vm achi tok. 


CHAPTA XI 


Vlhtokowa anoli tuklo hosh nan anohonli, 1; 5 ik umbo ka chi ka vba 
shutik akamala hi vt im vihpisa; 7 nampoa nukshopa yot 1 sanalit 

itihibit yummak ash vbi; 8 ik hollopo hosh kaba na, 4 nitak ont 
atuchina cha iklvnnvt aiena ma tanit okla; 15 isht pufa isht un- 
tuklo kashot ola. 


1. YUMOHMI ma kushak osh fuli yo holba ho vma 
tok; mihmvt, Wakaya cha, Chihowa in tempel, micha alta, 
mikmvt kuna hosh yvmma ai ashvt aiokpahanchi vhleha ai- 
ena ma ish apesashke. 

2. Yohmi kia apishia, yvmmvt tempel a al ibachvfa keyu 
hoka, yummak okvno Chentail okla ho immi hoka, chik ape- 
so kashke; yohmi ka hvshi pokoli ushta cha tuklot aiena ka 
tvmaha chito holitopa ya iyi pvtha okla isht a hvhlihincha 
chi hoke. 

3. Mikma nan isht al ahli ka nana vm atokowa ishi B 
ka ima la chi; mikma mihi yosh pashi tvnna na fohka yo 
foyuka hosh nitak tahlepa sipokni achvfa cha, tahlepa tuklo 
pokoli hannali aliena ka nana ka tikbanli otvnihincha chi 
hoke. 

4. Ilvppak osh Alif iti tuklo, mikmvt pvla ai o hikia tuklo 
aiena kvt yakni pakna in Chihowa itikba hieli mak oke. 

5. Yohmi ka hatak nana hosh ilvppa ilbvshali hokma, 
iluppak ash itakha ya luak osh a kohcha hosh in tvnvp puta 
hatuk ma isht vpa hoke; yohmi ka hatak nana hosh yvmma 
Ubushali hokmvt, nana ai yakohmi mak o illashke. 

6. Ilvppak ash osh nan ai atokowa anohonli kvt isht 
ahanta takla nitak a ik umbo ka chi ka, vba shutik a okshita 
hi vt ilvppak osh ai im vlhpesa mak oke; mikmvt oka puta 
ma imaiyvt yvmmak ash o issish o ikba hi vt ai im vlhpesa ; 
mikmvt yvmmvt nana ka ik yohmi ahni hokmvt, na palvm- 
mi puta ma yakni ya isht ihissa hinla hoke. 

7. Yohmi tok kia ilvppak ash ot nana atokowa ishi kash 
ot ont taiyahli tuk mak o, nampoa nukshopa chiluk hofobi 
ont ai vhli iksho a kohcha mak osh in tanampit, yummak 
ash imaiyachit vba hi oke. 

8. Mihma tvmaha chito WAA o hvpin Chitokaka yak 
kia ititaiyukhuna a honahla tok, nan isht it apesa kvt Sotom, 
micha Echip achi ka hina yvmma illi haknip vt a kaha chi 
hoke. 

9. Mikma okla ilaiyuka im anumpa ilaiyuka, oklushi puta 
mvt nitak tuchina cha iklvnna aiena ka, illi haknip ash pihi- 
sa kia, ahollopi ya ik a hollopí, okla ik ai ahno ka hi oke. 

10. Yvmohmikma yakni paknaka ai asha tok puta ka 
hopaii tuklo ilvppak ash osh i palummihinchi tuk oka, yakni 
paknaka ai asha ak mli kvt nanisht il im ai yukput, na yuk- 
pa ikbit mayakmvt, ilap bika nana iti habenvchit ai asha hi 
oke., 

11. Yohmi na nitak tuchina cha iklvnna ajenakma shi- 
lombish okchaya Chihowa ak oa minti hosh yvmmak ash 
chukowa ma, yvmmak ash ot ilap iyi yosh isht o hinli tok : 
mihma ilvppa pisa puta tok okuno na nukshopa chinto kvt 
onvtuyula tok. l 

12. Yohmi ma vba aholitopa a minti anumpa chito ka 
haklot okla ma, Oiyvt ho mintí, auet im ahaya tok. Mihma 
vba aholitopa ya ia kvt hoshonti anukaka mahaya ma, in 
tunvp puta tuk vt pihisa tok. 

13. Mihma hvshi kanvlli yvmmak mli ho yakni vt wina- 
kuchi chito tok; mihma tvmaha ‘chito kashapa ont isht po- 
koli kvt kinafa tok; yohmi ma hatak tahlepa sipokni untuk- 
lo hosh yakni winakuchi ka ai illi tok; mihma hlakofi tok 
okvto nukhlakancha mvt, vba aholitopa in Chihowa ya hali- 
toblichi tok, achi tok. 

14. Na palvmmi atukla kash ot ant a yohmi ka, anonti 
yakeh! na palvmmi atuchīna kash ot chekosikma minta chi 
hoke. 

15. Atuk o enchil isht untuklo kash ot olachi tok: mih- 
ma anumpa ola chinto kvt vba aholitopa ya auet takali ‘kvt, - 
Yakni ilvppa apehlichika puta kvt hvpin Chitokaka, mikmvt 
Ushi Klaist ita tuklo im apehlichika yo tobushke; yohmi 
hatuk ọ mihi yosh mikot ahanta na bilivt bilia hi oke. 

16. Yohmi ma hatak tikba pokoli tuklo akucha ushta, 
yummvt Chihowa itikba ya ilap im ai ọ binili o binohlit 
maya kash osh aka hlipkvchi cha, Chihowa ha aiokpahan- 
chi mvt, 

17. Chitokaka Chihowa nana moma imaiya ma! okcha- 
yvt ahanta tok osh, okchayvt ahanta, anonti himak a pilla 

ma okchayvt ahanta he chia, yohmi kvt chishno nan isht 
chim ai ahli chinto ma il ai ishit, mikot ish ahanta hoka, 
yak oke e chim. ai ahnishke, ahanchi tok. 

18. Yohmi ka oklushi puta chukvsh vt nukhobela tok: 
mikma nan isht ish i nukkilli yvt vlvshke: mikma illi puta 
kvt nan im ai vlhpisa chi, mikmvt chin tishu hopaji vhłeha, 
mikmvt vbanumpuli ahli puta, mikmvt kvna hosh chi hoh- 
chifo ha i nukshohompa aiena hokvno nan isht vlhtoba ma 
ish ai ima chi, mikmvt kuna hosh yakni ya okpuni hokma, 
yumma ish ai okpuna chi nitak vt vlvshke. 

19. Yohmi ma Chihowa in tempel vt vba aholitopa ya a 
tiwa tok; mihma in tempel anukaka ya nan it im vlhpisa 
itombi holitopa kvt otvni tok ; mihma malvlha, anumpa ola, 
hiloha, micha yakni winakuchi, mihmvt hatafo chito alena 
kvt a takali tok. 


CHAPTA XII. 


Ohoyo hvt hvshi yo isht foyukvt vlla isha chi nan i palummi, 1;4 
sinti chilita humma yosh yvmmak ash itikba hikia kvt im vlla wA 
isht vpa chi kvt im vihtaiyaha; 6 vlla yvt in tola mvt, ohoyo 
hash ot yakni halaka yo pit maleli; 7 Mikael, micha im enchil aiena 
kvt nan okpulo sinti chilita yash itihibit imaiyachi; 13 sinti chilita 
yash ot vba mintit aka itola cha, choyo hash i tvnahampi tok. 


ila Y OHMI ma na fehna chinto kyt vba shutik a ai 
otaiyani kvt, ohoyo hosh hvshi yo foyuka ma, hvshi-ninak- 
aya yvt iyi nuta yo takali tok, yohmi ma fochik auah tuklo 
jachuka toba ho iachukoli tok. 

2. Mihmvt yummak ash ot chakali hatuk osh, vlla itola 
he nan isht 1 palummit na hotopa tuk vt itola hokbano ahnit, 
tahpahanla tok. 

3. Mihma na fehna inla kvt vba shutik a ai otuni kvt, 
yakeh! sinti chilita humma chinto hosh, noshkobo hvt im 
untuklo mvt, anonti in lapish vt pokoli ma, iachuka untuklo 
kvt noshkobo ha afoyua tok. 

4. Mihma 1 hasimbish vt vba fochik a kashapa ont isht 
atuchina ka halanlit aka auet fohopli tok; yohmi ma vlla yvt 

in tola he ai ona hatuk o, vila yvt itola mak inli ho isht im 
vpa chi kvt, choyo hash itikba sinti chilita yash ot hikia tok. 

5. Atuk 0 yvmmak osh tuli fuli yo ieshi hosh okla moma 
ka imaiyachit nan im apesa chi mak o, choyo hash ot vlla 
nakni yo sholi tok; atuk o im vlla yash ọ Chihowa, mik- 
mvt im ai ọ binili holitompa pilla a maya tok. 

6. Yohmi ma yakni haiaka kanima yo ai vtta hi o Chi- 
howa yvt ai ım atahli tok mak 0, choyo hash ot pit maleli 
tok: yvmmak o nitak tahlepa sipokni achvfa tahlepa tuklo 
cha pokoli hannalit aiena ka yvmmak oka okla nan ai im 
atahanla chi hatok. 

7. Mihma vba ya ai it in tanampit ai asha tok: Mikael vt 
im enchil vhleha aiena kvt sinti chilita yash itihimbi ma, 
anonti sinti chilita yash ot yummak ash, mikmvt im enchil 
aiena ka itihimbi kia, 

8. Imaiyachi keyu ki tok; mihmvt ai vtta he nana kia 
vba ya iksho ki tok. 

9. Mihma sinti chilita chinto, sinti sipokni, nan isht ahullo 
okpulo, micha Setan achi chatuk, yummak osh yakni moma 
ka yoshubli chatuk mak o yvmma a kohchi tok, atuk o aka 
pilla ho yvmmak ash ot pit itola tok; mihma ım enchil 
vhleha hash ot apehvt pit kaha tok. 

10. Mihma vba aholitopa ya anumpa ola chinto k pit a 
haklo li ma, Himak ano isht ai okchaya, isht hlampko, mik- 
myt hvpin Chihowa im apehlichika, micha Ushi Klaist nan 
isht im ai ahli aiena hash ot vlvshke; hvp itibapishi vhleha 
i nukkillit na-mihachi yvmmak osh nitak, ninak aiena ka 
hvpin Chihowa itikba ya ai i nukkillit na-mihachi yatuk ash 
osh aka pit itolvshke, ahanchi tok. 

11. Mihmvt Chukfulhpobushi im issish, mikmvt ilap im 
anumpa isht atokowa puta ho yummak ash okla isht imai- 
yachi tok; yohmi kia isht ai illa he kia, ilap im ilhfiopak a 
i hullo tok keyu. 

12. Yvmohmi hoka vba aholitopa puta, micha yumma ar 
asha puta hvchia ma! ho yukpá, nan isht ahullo okpulo, 
yummvt chekosi itintakla ho anta chi kvt ithana hosh, nan 
isht 1 nukkilli chinto ka il ai eshit bvchim vla hoka, yakni 

pakna, micha okhvta alena ka ai asha tuk vt nana i palummi 
mak oke. 

13. Yohmi ma sinti chilita yash ot aka ya pit itola kvt il 
ithana mvt, choyo yvmmak osh vlla nakni ishi kash, ilbv- 
shahli tok. 

14. Mikma ilap ai vtta yakni haiaka hikvt ia chi ka, 
ohoyo hash ossi chito sanahchi tuklo ho ima tok; yohmi 
ma yvmmak o afummi tuchina iklvnnvt aiena ka sinti chilita 
yash o itikba ai 1 filummit ai ilhpihintashke. 

15. Mihma sinti chilita yash ot oka falama ohmi kvt oka 
yo ohoyo hash iakaiyachit ilap itakha a kohchi kvt, yommvt 
oka chito yosh yvmmak ash shalit kanima isht ia hi a ahni 
hatok. 

16. Yohmi tok kia yakni vt ohoyo hash apela tok; mih- 
myt yakni ash ot ilap itakha ya wakummi cha, oka chito 
yvmma sinti chilita yvt ilap itakha ya a kohchi kash isht 
nanvpli tok. 

17. Yohmi ma sinti chilita yash ot ohoyo hash i nukkilli 
fehna mvt, ivt ohoyo hash isht ai unchululi kaniohmi maya, 
yummvt Ohihowa im anumpa vlhpisa puta ka holitobli, mik- 
mvt Chisvs Klaist nan isht im atokowa alena ka leshi vhleha 
hash o in tanampi tok. 


CHAPTA XIII. 


Nampoa nukshopa yvt noshkobo hvt untuklo, lapish mvt pokoli hosh 
okhuta ha akohcha tok; mihma yvmmak o sinti chilita yash ot nan 
ai ahli ima tok, 1; 11 nampoa nukshopa inla yosh yakni a akoh- 
cha; 14 nampoa nukshopa tikba ya tuk toba chi ka na holbvt toba 
ya im ahni; 15 yohmi na yvmmak ash o hatak puta kyt aiok 
pahancha chi; 16 mikmvt isht ai in chuwa chi ha tok. 


1. YUMOHMI ma okhvta shinuk pakna ya ai o hikia 
li mvt, nampoa nukshopa achvfa kvt okhvta ha a koyucha 
ho pisa li ma, noshkobo hvt untuklo mvt, lapish vt pokoli, 
mihma in lapish pakna ya iachuka pokoli-/ma, anonti Chi- 
howa isht ik ahobalo hohchifo hosh noshkobo ha ai o holisso 
tok. 


a 

2. Mihma nampoa nukshopa yumma pisa li kash o koi 
chikchiki ho holba ma, iyi yvt nita iyi yo chiyuhmi ma, 
anonti itakha mvt koi chito itakha yo chohmi tok: mihma 
sinti chilita yash ot nan isht hlampko, micha miko ai o 
binili, mikmvt nan isht im ai ahli aiena ka yvmmak ash o 
ima tok. 

3. Yohmi ma yvmma noshkobo achufa kamo nvhlvt isht 
illa hio chiyuhmi tok; atuk ak osh nvhlvt isht illa he kash 
ot hlakofi tok; mihma nampoa nukshopa hash o yakni mo- 
ma kvt, okokko! ai ahnit iakaiya tok. 

4. Yvmohmi mvt sinti chilita yvmmak osh nampoa nuk- 
shopa ya nan isht ai ahli ima hatok oka, okla aiokpahanchi 
mvt; anonti nampoa nukshopa hash o okla åiokpahanchit, 
Kuta hosh nampoa nukshopa holba cho? kvta hosh yumma 
m tanampit ahanta hila cho? 

5. Yohmi ma na chinto fehna, micha nana ka ik ahot 
puta isht anumpula chi ka yummak ash o itakha ima tok; 
yohmi ka hvshi pokoli ushta akucha tuklo ka a moyumvt 
isht ahanta chi mak osh im vlhpisa tok. 

6. Yohmi ma yvmmak ash ot itakha ya wakummit, Chi- 
howa ya ik ahobalot isht anumpulit, 1 hohchifo, micha im 
vlhtipo, mikmvt vba aholitopa alasha pu ma ik ahobalot 
na mihachi tok. 

7. Yohmi kvt vbanumpuli ahli vhleba in tanampit yum- 
mak ash o imaiyacha chi kvt nan im vlhpisa tok; micha 
hatak oklushi ilaiyuka, mikmvt im anumpa ilaiyuka puta ka 
imaiyacha chi ka yvmmak ash o nan isht im al ahli ima 
tok. 

8. Mikma kuna hosh hohchifo hvt yakni tobvt a minti tok 
ai vhli ka vlhtobvt illi tok Chukfvlhpobushi i holisso ai-ok- 
chaya a -holisso tok keyu kvt, yakni pakna ai asha moma 
kvt yvmmak ash o aiokpahancha chi hoke. 

9: Hatak nana hoh kia haksobish vt i hikiakmvt, ik 
hakló. | 

10. Kuna hoh kia inla ya yuka ikbit isht aya hokuvto, 
ilap mvt yuka tobvt aya hi oke; kuna hoh kia inla ya bush- 
po falaia yo isht vbi hokvto, ilap mvt bvshpo falaia yo isht 


æ 

illa hi oke. Ilvppak o vbanumpuli vhleha hvt nuktanlvt 
achunanchit na yimmi ka isht otaiyani hoke. 

11. Yakohmi ma nampoa nukshopa inla kvt yakni a auet 
a kohcha na pisa li tok; yohmi ka yvmmak ash ot in lapish 
vt asha kvt Chukfvlhpobushi ak o holba mvt, anonti sinti 
chilita yak o chiyuhmit anumpuli tok. 

12. Mikmvt yvmmak ash ot nampoa nukshopa vmmonaąa 
isht im.ai ahli ash yvmma itikba yo isht ahanta hoke; mik- 
mvt yakni, micha yumma aj asha pit alena kvt nampoa 
vmmona, yommvt bahvt illit hlakof tok ash aiokpahancha 
chi ka im ahni hoke. 

13. Mikmvt yvmmak ash ot na fehna chinto ka yvmihchi ; 
yohmi hatuk osh yvmmak ash ot luak vt vba mintit hatak 
puta itikba yakni a ant onvtuyula chi ka ahni hoke. 

14. Yohmi hatuk osh yummak ash ot nan im ai ahlit 
nampoa nukshopa itikba ya na fehna puta ka a yvmihchi 
kak osh yakni pakna ai asha puta ka yoshublihinchi mvt; 
bushpo falaia isht baha tok kia, anonti okchaya tok nampoa 
nukshopa yvmma na-holbachit okla im+ikba chi ka, yakni 
pakna ai asha vhleha ha im ahanchi hoke. 

15. Mihmvt nampoa nukshopa holba yash ot anumpuli, 
mikmvt laua kvt kaniohmi hosh nampoa nukshopa holba 
yash aiokpucha hi o keyukmvt, illa hi a aiena ka im ahna hi 
oka nampoa nukshopa holba yash n ga ima hi vt im 
vlhpisa hoke. 

16. Yohmi kvt hochitoka, mikmvt ik a lauwo, nan in 

laua, mikmvt ilbvsha, yuka keyu, mikmvt yuka a moyuma 
kvt ibbak isht impak imma, keyukmvt ibitakla ya in chuwa 
hi a yvmmak ash ot im apesa yoke. 
17. Yohmikma hatak nana kia nanasi kia chumpa, keyuk- 
mvt kancha he keyu mak a tok: amba kvna hosh nampoa 
nukshopa isht in chuwa, yummak keyukmvt i hohchifo, yum- 
mak keyukmvt i hohchifo ha isht a holhtina kvt isht ai in 
chuwa ak a hi oke. 

18. Ilvppak o nan isht ithana yoke. Kuna kia im anuk- 
fila isht akostininchi im ashakmvt, nampoa nukshopa isht 
im a holhtina ka ik hotehná, yvmma hatak vt a hotehna 


—> a 

yoka: yohmi ka yvmma isht im a holhtena kvt tahlepa 
hannali cha pokoli hannali akucha hannali hoke. 


CHAPTA XIV. 


Chukfvlhpobushi vt ilap ai itapeha itapehvt Sailon nvnih a hiohmaya, 
1. 6 Enchil osh vbanumpa isht anumpuli; 8 Babulon vt akama; 
15 yakni pakna nawaya hoiyo; 20 Chihowa nan isht į nukkilli 
oka paki toba ya itahobi. 


1. Y AKOHMI ma liopokoyo li ma, anonti yakeh! 
Chukfvlhpobushi ash osh Saion nvnih hao hikia ma, tah- 
lepa sipokni bat tahlepa achvfa cha pokoli ushta akucha 
ushta kvt, yvmma Iki 1 hohchifo hvt ibitakla ai o holisso 
hosh yvmmak ash o apeha tok. 

2. Yohmi ma vba aholitopa -ya auet anumpuli ka oka 
laua fopa, mikmvt hiloha chinto ola chiyuhmi ho haklo li 
tok: mikma hap olachi vhleha hvt ilap 1 hap ai olahanchi 
na ola ka haklo hi tok. 

3. Yohmi ma ai ọ binili holitompa itikba, mikmvt nan 
okchaya ushta, micha hatak tikba vhleha aiena itikba taloa 
himona yo okla a talohowa tok; yohmi ka taloa yvmma 
hatak nana hosh ithvna he keyu ma, amba tahlepa sipokni 
bat tahlepa achufa cha pokoli ushta akucha ushta yummak 
o yakni a a kohchit chumpa ak illa tok. 

4. Ilvppak ash osh ohoyo nana kia isht a liteha tok keyu 
vhleha hoke; choyo himithoa hatak haleli keyu ho chiyuh- 
mi vhleha hoke. Ilvppak ash osh Chukfvlhpobushi, yvm- 
myt kanima yo ia hob kia, iakaiya vhleha mak oke. Ilvppak 
o hatak puta ai itintakla a kohchit chumpa tok o, Chihowa, 
micha Chukfvlhpobushi ita tuklo ka immi nawaya vmmona 
vhleha hoke. 

5. Yohmi ka yvmma itakha ya na holabi kia ai otvni cha- 
tuk o keyu; Ohihowa ai 0 bmili holitompa itikba ya na 


Jiteha nana kia ik im iksho vhleha hoka. 


6. Yakohmi ma anonti okla, oklushi ilaiyuka, mikmvt 
hatak im anumpa ilaiyuka moma yakni pakna ai asha tok a 

im anumpula chi hosh, enchil mla yvt vbanumpa ai ahlit 
bilia il ai eshi hosh vba shutik iklunna ya hikvt aya mvt, 

7. Chitoli hosh mihvt, Chihowa hvt nan ai apesa chi 
hushi kanvlli vt vla hoka; yummak o i nukshumput ho 
holitobli; micha yummak osh vba shutik, yakni, okhvta, 
mikmvt kuli hiohli puta aiena ka ikbi tok oka, oh aiokpa- 
hanchi, ahanchi na pisa li tok. 

8. Yohmi ma anonti enchil inla kvt iakaiya mvt, Ilap nan 
itin lumaka nan isht haksichi oka paki chiyuhmi ho okla 
moma ka ishkochi tok okvt, Babulon tumaha chito yommak 
ash ot aiokpulokushke, aiokpuloka mak oke, ahanchi tok. 
9. Anonti enchil ont isht atuchina kvt yvmmak ash ọ pit 
iakaiya mvt, chitoli hosh mihvt, Hatak nana kia nampoa 
nukshopa, micha yumma holbvt toba yash aiokpvchi cha, 
anonti isht in chuwa ma ibitakla, keyukmvt ibbak isht impak 
imma okma,nana ka isht ai in chuwa hok mak osh, 

10. Mihi yosh Chihowa nan isht i nukkilli oka paki yvm- 
mvt nan itaiyoma keyu hosh, yummvt nan isht i nukhobela 
isht ishko ya a toshowa mak o ai ishka chi hoke; yohmik- 
mvt yummak ash ot enchil holitopa vhleha itikba, mikmvt 
Chukfvlhpobushi itikba aliena ka luak, micha hituk lakna 
alena ho isht ai ilbvsha hi oke, ahanchi tok. 

11. Atuk o yvmma isht ai ilbvsha shobohli hvt vba ai 
ihiya kvt bilivt bila hoke; yohmi ka kvna hosh nampoa 
nukshopa, micha yvmma holbvt toba yash aiokpahanchi, 
mikma kvna hosh yvmma i hohchifo isht in chuwa ya isht 
al in chuwa hokvto nitak, ninak aiena ka a foha he ik im 
iksho vhleha hoke. 

“12. Ilýppak o vbanumpuli vhleha hvt nuktanlvt achu- 
nanchi ka isht otaiyani hoke; ilvppak o Chihowa im anumpa 
vlhpisa puta holitobli, micha Ohisvs 1 yimmi aiena ka isht 
otaiyani hoke. 

13. Yakohmi ma vba aholitopa ya auet anumpa na haklo 
li ma, Ish holissochashke, Kuna hoh kia himak a pilla ka 
Chitokaka ya ibai achufvt illi hokvto na yukpa hoke; ahli 
yummak okvt nana ka isht ahantvt isht hoyvbli tok puta 
ka a mokofvt a foha chi hatok, Shilombish Holitopa yot 

achishke; mikma nan-toksvli puta kash ot ilap a iakaiya 
hoke, vm achi tok. 

14. Atuk o anonti yakeh ! hoshonti tohbi ka pisa li ma, 
hoshonti pakna ya hatak Ushi ak o holba hosh o binili cha, 
tuli holisso lakna iachuka iachukoli mvt, anonti nan isht 
vimo halupa fehna ka ibbak isht ieshi tok. 

15. Mihma enchil inla yvt tempel a a kohchvt minti mvt, 
hoshonti o binili yommak ash chitolit in tahpvlvt, Nan isht 
chim vimo ya fahvmmit na-waya ya vmo; nan ish ma he 
vlhpesa ka ai ona hoka; micha yakni EE nan a waya kvt 
a laknvt tahushke, im achi tok. 

16. Mihma hoshonti o binili yommak, ash ot nan isht ini 
vimo ya ishit yakni pakna moma o fahvmmi tok: mihma 
yakni vt vlmot taha tok. 

17. Anonti enchil inla yosh yvmmak kia nan isht vimo 
halupa ka ishi hosh, tempel vba aholitopa talaia ka auet a 
kohchvt minti tok. 

18. Mihma enchil inla yommvt luak o imaiya hosh alta 
ya ai vttvt kohchvt minti tok: mihmvt nan isht vimo halupa 
ishi yvmmak ash o chitoli hosh in tahpvlvt, Nan isht chim 
vimo halupa yash ishi cha, yakni pakna pakupi ai vnit po- 
kospoa ka tvptulit itahobí; paki vt nuna fehnvt taha hoka, . 
ım achi tok. 

19. Mihma enchil ash ot nan isht im vlmo yash yakni pit 
o fahummi mvt, yakni pakna pakvpi a ai vmot itahobi cha, 
Chihowa nan isht i nukkilli ya oka paki atoba chito ya pit 
fohopli tok. 

20. Yohmi ma tvmaha chito kochanli ak o oka paki atoba 
yash 0 a hvhlichi tok: mihma issish osh oka paki atoba 
yash a kohoncha kvt, kowi tahlepa tuklo a taiyakla ka cha- 
ha kvt issuba tuli kapali itih ha kapanli ona hosh talaia tok. 


CHAPTA XV. 


Enchil untuklo kvt na palvmmi untuklo ishtaiyopi ka il ai ishi, 1; 
3 nampoa nukshopa yash im aiyachi tok vhleha in taloa; 7 koto- 
bushi untuklo kyt Chihowa nan isht 1 nukkilli alota. 


CHAPTA KV. T99 


1. MIHMA nan isht atokowa inla yvt isht anukhlakancha 
he a chinto ho vba aholitopa yo a pisa li ma, enchil untuklo 
kvt na-palvmmi untuklo ishtaiyopi yvmmak o Chihowa nan 
isht į nukkilli yvt isht ai ahli mak o ieshi tok. 

2. Yohmi ma okhvta shohkoali hosh luak it ieshit talaia 
chiyuhmi na pisa li tok; mihma nampoa nukshopa, micha 
yumma holbvt toba, mikmvt isht in chuwa, yumohmikmvt 
yvmma hohchifo isht aholhtina aiena ka imaiyachi tok vhle- 
ha a moyuma hokvto Chihowa i hap ieshi hosh, okhvta 
shohkoali yash o hiohli tok. 

3. Mihmvt Chihowa in tishu Moses im vlhtaloak, micha 
Chukfvlhpobushi im vihtaloak aiena ka okla talohowa kvt, 
Chitokaka Chihowa nana moma imaiya, vbanumpuli vhleha 
i Miko chia ma! nana ish a toksahanli puta ka isht a nuk- 
hlakancha he a chinto hoke: yohmi kvt ai vlhpiesa ai ahli 
yak osh a chim anukfila yoke. 

4. Chitokaka ma! Chishno ak bano hosh chi holitopa 
hoka, kvta hosh ik chi nukshohompot, chi hohchifo ha ik 
holitoblecho ka chi cho? ai vlhpiesa na palvmmi ish onochi 
hatuk a otvni hoka, oklushi moma kvt chi tikba ya ai vlvt 
chi aiokpahancha hi oke, ahanchi tok. 

5. Yakohmi ha ya anonti hopokoyo li tok; mihma yakeh ! 
nan isht atokowa vlhtipo in tempel vt vba aholtopa ya a 
tiwa tok. 

6. Yohmi ma enchil untuklo kvt na palvmmi untuklo 
kash ieshi hosh, linen kashofa tohbi yo foyuka mvt, anonti 
tvli holisso lakna isht vskofvchi toba ho chunuko ya isht 
uskofaiyachi hosh, tempel ash auet a kohcha tok. 

0 7. Yohmi ma nan okchaya ushta kash ot achufut Chi- 

howa, yummvt okchayvt anta kvt bilivt bilia nan isht į nuk- 
killi ya tuli holisso lakna kotobushi untuklo alaton a ho en- 
chil untuklo kash ima tok. 

8. Yohmi ma Chihowa nan isht im aholitopa, mikmvt 
nan isht im ai abli a minti shobohli ho tempel ash osh isht 
alotowa tok; yohmi ka enchil untuklo nan isht im a palvm- 
mi untuklo kash ot ont ik ai ahlo kisha hokvno hatak nana 
kia tempel ash a chukowa he keyu batok. 


- 

CHAPTA XVI. 


Nan isht 1 nukkilli kotabushi alota kash o enchil vt fohopli, 1; 6 mih- 
ma na palymmi hosh aya; 15 hukopa yo chohmit Klaist vt vla 
chi; mikma kuna hosh okchvt hohoyo tuk okvto na yukpa he. 


1. YUMOHMI ma anumpa ola chinto kvt tempel a auet 
a kohcha kyt, Oh ia cha, Chihowa nan isht i nukkilli koto- 
bushi ai vlbto kash yakni pakna oh ai o fohopli, enchil un- 
tuklo kash im ahanchi na haklo li tok. 

2. Mihma vmmona kash ot ia mvt, ilap 1 kotobushi vihto 
kash yakni ont o fohopli tok; mihma kvna hosh nampoa 
nukshopa isht in chuwa ya isht ai in chuwa tok, mikmvt 
kuna hosh yvmma holbvt toba ya aiokpahanchi tok hatak 
puta kash o hichi okchushba nan okpunlo kvt onvtuyula tok. 

3. Anonti enchil atukla kash ot ilap 1 kotobushi vlhto 
kash okhuta ont o fohopli tok; mihma hatak illi im issish o 
chohmit toba na nan okchaya okhvta ai asha tuk vt moyu- 
mvt illit taha tok. 

4. Anonti enchil atuchina kash ot ilap 1 kotobushi vihto 
kash okhina, mikmvt kuli puta ka o fohopli tok; mihma 
yummak ash ot issish o toba tok. 

5. Yohmi ma oka puta ka im enchil osh okchayvt ish 
abanta kvt, okchayvt ish ahanta tok osh, anonti okchayvt 
ish ahanta hi osh nana ka yakohmichit ish apesa hoka, Chi- 
tokaka ma! nan ai vlhpiesa chia hoke. 

6. Yummak okvt vbanumpuli vhleha, mikmvt hopaï 
vhleha aiena im issish a hlatahambli tok okvt, ilap mvt, ai 1 
yvmohma he vlhpesa mak o, ishka chi ka issish o ish ihi- 
mvshke, achi ho haklo li tok. 

7. Anonti inla kvt alta ya auet a kohcha kvt, Ik yvm- 


ohmi mvhli, Chitokaka Chihowa nana moma imaiya ma! 


nan ai ahli ai vlhpesa kak o ish apesa yoke, achi ho haklo li 
tok. 

8. Anonti enchil ont ai ushta kash ot ilap i kotobushi 
vihto kash hushi yo o fohopli tok: mihma hatak puta ka 

luak o isht towulhkocha chi ka yvmmak ash o nan pi al 
ahli yosh im vlhpisa tok. 

9. Atuk o hatak puta kash ot na lvshpa chmto ka isht 
towulhko mvt, Chihowa, yvmmak osh na palummi ilvppa 
puta ka i shahli yatuk a 1 hohchifo ha ik ahobalot na miha- 
chi tok; mihmvt yvmmak ash o holitoblicha hi atok vt okla 
ik ile kostinincho ki tok. 

10. Yohmi ma enchil ont isht tahlapi kash ot ilap 1 ko- 
tobushi vlhto kash nampoa nukshopa yash im al o binili ọ 
fohopli tok; mihma yvmma im apehlichika ya ai okhlili kvt 
kunia ma, nan anukhahvmi hokvt, isunlvsh atuk a okla 
ahampa tok. 

11. Mihmvt hichi okchushbvt hotohompa hokvt, ilap 
nana a kaniohmi tok puta ka okla ai ile kostininchi keyu 
mvt, vba aholitopa in Chihowa yak o 1k ahobalot na miha- 
hanchi tok. . 

12. Anonti enchil ont isht hannali kash ot ilap 1 kotobu- 
shi vlhto kash okhina chito Euflates a o fohopli tok; mihma 
hvshi a kochaka miko vhleha im ataya yot vlhtaha chi mak 
0, oka yvmma foyuka tuk vt shilvt taha tok. 

13. Yvmohmi ma shilombish ik kashofo tuchina kyt hba- 
tonlvbi bo holba hosh sinti chilita itakha, mikmvt nampoa 
 nukshopa itakha, micha hopaii ilahobi itakha aiena kash 
akohcha na pisa li tok. 

14. Yvmmak okvt nan isht ahullo okpulo imi shilombish 
vhleha hatuk osh, nafehna puta ka yvmihinchi mvt, Chihowa 
nana moma imaiya 1 nitak a chintokma al itiba chi mak o 
itunala chi hosh, miko vhleha yakni moma al asha ka ivt im 
ohonvshke. 

15. Yakeh! hukopa yo chiyubmit vla ie isht a ho- 
fahya ka okla pisa hinla ‘ka, nipi banot ik ayo ka chi kvt, 
kuna hosh okchvt ahah |l ahnit ilap imi nafohka puta ka ila- 
tomba hokvto nayukpvshke. 

16. Yohmi ma Heblu anumpa hvt Amaketton achi yvm- 
mak o al itahobit tahli tok. 

17. Yvmohmi ma enchil ont isht untuklo kash ot ilap i 
kotobushi vlhto kash vba shutik takla yak o a fohopli tok; 

mihma anumpa ola chmto kvt ai ọ binili holitompa yak o a 
minti hosh vba aholitopa in tempel a auet a kohcha mvt, 
Ulhtaiyahvshke, achi tok. 

18. Yohmi ma nan ola, hiloha, mikmvt malvtha puta ale- 
na kvt yvmmak ash o a takali tok: yohmi ma yakni winna- 
kuchi chinto atampa, yumma chohmi kvt hatak vt yakni 
pakna ai vtta tok taiyakla ka iksho chatuk vt, yakni winna- 
kuchi chinto kvt ituyula tok. 

19. Yohmi ma tvmaha chito yash ot itakushkovt kashapa 
tuchina ma, anonti oklushi in tvmaha puta hatuk vt aiokpu- 
loka tok; yohmi ma Chihowa hvt ilap nan isht 1 nukkilli 
kvllo chinto oka paki isht ishko vlhto ka ima chi kvt Ba- 
bulon chito ash ithahana tok. 

20. Mihma tishaiyi yvt momvt atoshowa tok osh iksho 
ma, anonti nvnih hochito puta hatuk mvt ik otaiyano ki tok. 

21. Yumohmi ma hatafo chinto kvt vba shutik a minti 
hosh, weki kvt talent achvfa foka aiyuka hosh hatak puta 
ka onvtuyula tok; yohmi ma hatafo nan isht palummi pulla 
hatuk mak o, hatak puta kvt Chihowa ha ik ahobalot na- 
mihahanchi tok, yvmma nan isht palvmmi kvt chīnto hoka. 


CHAPTA XVIIL 


Ohoyo hyt natishipa humma lapushki yo foyuka mvt, tuli hvta lakna 
isht ishko toba ho ieshi hosh nampoa nukshopa yash pakna, yvm- 
myt Babulon mak o o binili, 1; 5 noshkobo untuklo kvt nana ka 
anoli? 12 mikmvt lapish pokoli kvt nana hatuk alena kvt annoa, 
ohoyo hani yashot nan į palvmmi; 14 chukfvlhpobushi vt nan im 
aiyachi. 


1. YUMOHMI ma enchil untuklo, yummvt kotobushi 
untuklo ieshi tok vhleha hash achvfvt ant vm anumpuli mvt, 
olehma minti; haui chinto yummvt oka lawa pakna o þi- 
nili; 

2. Yvmmak o miko puta yakni pakna ai asha kot isht 
itin lumaka tok; yohmi ma ilap nan itin lumaka oka paki a 
yakni pakna ai asha vhleha hot ishkot ik haksí im ahni tok, 

yvmmvt nan isht i palummi im vlhpisa ka chim otuninchi la 
chi hoke, vm achi tok. 

3. Yohmi ma shilombish si anukfoka ho yvmmak ash ot 
ishit yakni haiaka svsht ona tok: mihma nampoa nukshopa 
humma hosh nana ka ik ahobalot miha hohchifo ho isht alo- 
towa mvt, noshkobo untuklo cha, anonti lapish mvt pokoli 
ho choyo hosh o binili họ pisa li tok. 

4. Yvmohmi ma ohoyo hash ot na hummakbi mikmvt na 
tishepa na fohka hosh tuli holisso lakna, tuli holitopa puta, 
mikmvt pvl aiena ka isht a shema ho foyuka mwt, ilap itip 
lumaka isht a liteha na yuwalvchi puta kvt tuli holisso lakna 
isht ishko yọ alotowa hosh ibbak a foyuka tok. 

5. Yvmohmi ma, NAN IK OTANO, NA CHINTO BABULON, 
HAUI PUTA, MIKMUT YAKNI PAKNA A YUWALUCHI PUTA ISHKI, 
hohchifo hosh yvmma ibitakla ya a holisso hatok. 

6. Yohmi ma ohoyo hash ot vbanumpuli vhleha im issish, 
mikmvt Chisvs isht im atokowa kak o isht illi tok vhleha im 
issish alena ka ishkot haksi na pisa li tok; mikmvt pisa li 
mvt, sa nukhlakancha mvt, okokko! al ahni li fehna tok. 

7. Atuk o enchil ash ot, Nanta katiohmi ho chi nukhla- 
kancha tuk oh cho? ohoyo hash, micha nampoa nukshopa 
yash ot, yommvt ohoyo ha isht aya kyt, noshkobo hvt un- 
tuklo mvt, anonti lapish mvt pokoli ka nan isht ik im otano 
ka chim anoli lashke. 

8. Nampoa nukshopa yash, yumma ish pisa tuk a anta 
tuk osh, anonti ikshoshke; yohmi kia yvmmvt chiluk hofobi 
al vhli iksho a auet a kohcha chi hoke; mikmvt alokpuloka 
ont chukowa chi hoke: mikma yakni pakna ai asha puta 
kut, kuna hosh i hohchifo hvt yakni toba tok taiyakla ka 
holisso ai okchaya ya a holisso tok keyukmvt, nampoa nuk- 
shopa, yvmmvt anta tok osh, anonti iksho kia, anonti anta 
ak mli ka okla pisakmvt, nukhlakancha chi hoke. 

9. Yohmi ka ilvppak o nan ithana anukfohka kak osh 
akostininchishke. Noshkobo untuklo kvt nvunih hochito 
untuklo mak o yvmma pakna ya ohoyo hash ot o binili 
hoke. 

10. Mikma miko uniao kvt ai asha ka, tahlapi hosh ik- 

sho ma, achufa kvoto anta, mikma achvfa kvto ik lo kisha 
hoke; mikmvt kaniohmi ho yvmmwt vla hokmvt, chekosi ai 
itin takla ho anta chi hoke. 

11. Anonti nampoa nukshopa yash ot, yummvt anta tok 
osh, anonti iksho kvt, yommak ash kia isht untuchina kvt, 
isht untuklo kak o ibai achvfa hosh aiokpuloka ya pit a 
chukowa mak oke. 

12. Mihma lapish pokoli ho ish pisa tuk ash miko pokoli 
hoke; yvmmvt apehlichika ik im iksho kisha hoke; yohmi 
kia miko vhleha chohmit hvshi kanvlli achvfa ka nampoa 
nukshopa yash ibai achvfvt nan isht ai ahli yvt im vihpisa 
hoke. 

13. Ilvppak ash ot, im anukfila hvt achufa cha, anonti 
ilap nan isht im ai ahli, mikmvt im ile hlampko ita tukio ka 
nampoa nukshopa yash ima chi mak oke. 

14. Mikmvt ilvppak ash ot Chukfvlhpobushi ya itinta- 
nampa chi, mikma yvmmak okvt chitokaka vhleha in Chito- 
kaka, micha miko vhleha i Miko yokvt Chukfvlhpobushi 
yash ot yvmmak ash o imaiyacha chi hoke; yohmi ka kuna 
hosh yumma ai ibachufa hokvto vihtoka, mikmvt ai ahli, 
micha holitopa mak oke, vm achi tok. 

15. Mihmvt oka puta yvmma ish pisa tuk a, havi yash 
osh yumma ọ binili ka, hatak okla chinto, oklushi puta im 
anumpa ilaiyuka mak oke. 

16. Mikmvt lapish pokoli, yummvt nampoa nukshopa on 
talohmaya na ish pisa tuk, ilvppak okvto na hauwi yash 1 
nukkillit, a chukillissvchit nipi banochi cha, nipi a vpa cha, 
anonti luak a isht hukma hi oke. 

17. Chihowa yvt yummak ash chukvsh anukfohki na 
ilap nan ai ahni ho ai ahlicha chi ka im anukfila achvfa hosh 
ilap ım apehlichika yatuk ma nampoa nukshopa yash ibima 
na Chihowa im anumpa puta kvt.ont ai ablik mak a hi 
oke. 

18. Yohmi ka ohoyo yvmma ish pisa tuk vt tvmaha chito 
mak oke, yvmmak'osh miko vhleha yakni pakna ai asha 'ka 
al i shahli mak oke, vm achi tok. 

CHAPTASAMELL 


Babulon vt akama 1; 4 Chihowa im okla hvt yvmma akocha chi 
kvt im vlhpisa; 11 yakni pakna a miko vhleha, mikmvt na chum- 
pa, okhvta aya vlheha aiena kvt isht yahaya; 20 Chihowa nan 
im vlhpisa na palvmmi kvt onvtula hoka, vbaniumpuli puta kvt 


na yukpa. 


1. AIYAKOHMI ha ya, anonti enchil inla yvt nan isht 
ai ahli chinto jeshi hosh, vba a mintit aka vla na pisa li tok: 
mihma yvmma 1 shohpakali yo yakni vt isht a tohwikeli 
tok. - 

2. Mihma yummak ash ot anumpa ola chinto ka isht chi- 
toli fehnvt tahpula mvt, Babulon na-chmto yash ot aiokpu- 
lokvshke, aiokpuloka mak oke: yohmi mvt nan isht ahullo 
okpulo puta im aboha kvllo, micha shilombish ik kashofo, 
mikmvt hushi okpulo ik kashofo moma ka in chuka yo toba 
mak oke. 

3. Yvmmvt nan itin lumaka nan isht haksichi oka paki 
yo okla momvt ishko tok, mibma miko vhleha yakni pakna 
ai asha kvot yvmma ai itinlumaka tok; mihma na chumpa 
vhleha yakni pakna ai asha kvt, nan ilimpa hochukma in 
laua kak.o nan in laua toba tok.oka, ahanchi tok. 

4. Anonti anumpa ola inla yvt vba aholitopa ya a minti 
mit, Um okla hvchia mvt, yumma nan im ai ashvchi puta 
ka, mikmvt na-palummi im vihpisa puta ka hvch ik ibai 
esho ka chi kvt, yvmma a kohchvt ho minti. 

5. Yvmma nan im ai ashvchika puta kvt vba shutik a-ont 
a bikeli hatuk o, Chihowa 'hvt, yummvt man ik ai vihpeso “ 
puta ka ithaiyana tok oke. 

6. Nana ka hvchi yumihchi tok mak o chohmichit oh i 
yvmihchí; mikmvt:nana ka a yvmihchi tok a vlbita ho ape- 
svt oh im vlbitelichí; isht:ishko yvmma alotoli ka, ilap ma 
vibitelit oh im alotolí. 

7. Ilap mli ile holitoblichi kvt, mihma nan ilimpa cham- 
puli isht il ai atahlit, impvt anta kvt kaniohmi hatuk okma, 
yumma chohmichit na palvmmi, na-nukhaklo aiena ka oh 

ima; I batak illi sia keyu, yohmi kvt na-nukhaklo pisa la 
chi keyu, choyo miko sia hosh binili li, ilap chukvsh anu- 
kaka achi hoka. 

8. Yohmi hoka na palvmmi puta, nan illi, yaliya, mikmvt 
hohchvfo aiena kvt nitak achvfa ka ım aya chi; mikmvt 
yvmmak ash ot luak o isht hullukmit taiyaha chi hoke ; Chi- 
tokaka Chihowa hvt hlampko hokvt, yummak ash nan im 
apesvt 1 palummichishke. 

9. Yohmikma miko vhleha yakni pakna ai asha kvt yom- 
ma ai itin lumakvt, nan ilimpa champuli ai it atahlit impvt 
ai asha tuk vt, yommvt luhuwut shobulli ka okla pisa cha 
isht yahayvt, nishkin okchi mihinti mvt, 

10. Yvmmvt nan isht 1 palvmmi ka nukshopa hatuk osh, 
auet 1 mishema ho hiohmayvt Ikikkeh! ikikkeh! tvmaha 
chito, Babulon tumaha chinto kvllo atampa, yummvt hvshi 
kanvlli achufa mak inli ho nan isht palvmmi chim vlhpisa 
kvt chim ayvshke. 

11. Nan itatoba yakni paknaka a; asha kvt yummak ash 
o nan isht nukhaklot nishkin okchi mihinti tok ; ilap ım vlh- 
poyak a himak a pilla ma kuna kia ik in chumpo hoka ; 

19. Tuli holisso lakna, micha tuli huta, micha tuli holito- 
pa, pvl, linen lapushki, nahummakhbi, silk, na-tishepa, mikmvt 
iti sitlon moma, mikmvt aifoli, nan ai vlhto ilaiyuka moma, 
mikmvt iti holitopa fehna nan ai vihto ilaiyuka moma, micha 
tuli lakna, tuli, mabvl aiena nan ai vihto ilayuka moma 
atoba; 

13. Mikmvt sinnamon, na balama, nan ahama, micha fila- 
kinsen, oka paki, na bila, bota tohbi achukma, onush, mik- 
mvt nampoa puta chukfvlhpoba,. issuba, micha itichanvli, 
yuka, hatak shilombish puta aiena kash o -kvna kia ik in 
chumposhke. 

14. Nan vnit waya puta yvmmak o chi chukvsh vt anush- 
kunna tuk ash a chim afilummi; mihma nana moma na 
champonli, micha na shohwalvshli aiena tuk ash ot a chim 
okpulo; yohmi kvt himak a pilla ma yvmmak ash ish aha- 
yucha chi keyu kamohmi hoke. 

15. Nana ilvppa puta kash nan itatoba, yummak okvt 

yvmmak o nan isht ai in laua tok vt, yommvt 1 palummi ka 
nukshopa hatuk osh, auet į mishemanchit hiohmayat isht 
nukhaklot nishkin okchi mihintit, 

16. Ikikkeh! ikikkeh ! tumaha chito yvmmak amo! yvm- 
mak okvt Imen lapushki, micha na-hummakbi, micha na ti- 
shepa alena ka isht ai im ai vihtaha, yohmi kvt tuli holisso 
lakna, micha tuli holitopa puta pul aiena ho isht a shema 
tok amo ! 

17. Nan laua chinto yakohmi kash ot hvshi kanvlli achv- 
fa ho ont aiokpulokvt kvnia hoka, ahanchi tok. Yohmi ma 
peni chito isht aya apesvchi aiyuka, micha peni chito ai asha 
yatuk moma, micha a toksuli aiena, mikmvt okhvta nan ai 
itatoba yatuk vt momvt auet 1 mishemanchit hiohmayvt, 

18. Yvmmvt luhuwvt shobulli ka okla pisa mvt, tahpvlvt, 
Nanta hosh tvmaha chito ilvppa chiyuhmi cho ? ahanchi tok. 

19. Mihmvt hituk chubbi okla ishit noshkobo il o fohopli 
mvt, tahpvlvt, nishkin okchi mihintit yahaya hosh Ikikkeh! 
ikikkeh ! tumaha chito yvmmak amo! yummvt nan isht il 
ahayuchit, nan isht shema ai vili hochito puta ka chumpa 
hatuk mak o, okhvta pakna peni im a takohli maya moma 
kvt nan in laua yo toba kumo! hvshi kanvlli achvfa ma 
yummak ash ot a chukillissvt kunvishke, ahanchi tok. 

20. Uba a holitopa chia ma! vbanumpeshi holitopa, mi- 
cha hopaii holitopa hvchia ma! Chihowa yvt yummak ash 
nan im apesvt į palumminchi hokvt hvchi atobuchi hoka, nan 
isht il oh aiyukpa. 

21. Yohmi ma enchil chinto yvt tuli na-botoli tuli chito 
yo chohmi ka ishit, okhvta pit pila ma, yumma chiyuhmi 
hosh tumaha chito Babulon vt ai okluhvt kinahla chi hoke; 
mikmvt himak a pilla ma otaiyana he keyu kamohmi hoke. 

22. Yvmohmikma hap olachi, micha nan taloa, micha os- 
kula olachi, micha isht pufa olachi aiena nan im ola ka hi- 
mak a pilla ma a chi a haiyakla he keyu kamohmi; mikma 
hatak nan imponna nana ho isht ai imponna yatuk kia himak 
a pilla ma a chi otaiyana he keyu; mikma tuli na botoli kia 
himak a pilla ma a chi a haiyakla he keyu kamohmi hoke. 

23. Mikma- pula tohwikeli mvt himak a pilla ma a chi on 

tohwikela he keyu ; mikma hatak himona nan itauwaya, mi- 
cha choyo nan auwaya ım anumpa ola himak a pilla ka a 
chi a haiyakla he keyu kamohmi hoke: na chin chumpa 
vhleha hvt yakni paknaka a hochito kvt maya tok oka; ik- 
hisk isht yushpakummi isht ish ahanta hatuk mak o, oklushi 
moma kvt isht yushpakama hatok, ahanchi tok. 

24. Yohmi ma hopaii vhleha, micha vbanumpuli ahli 
vhleha, mikmvt yakni paknaka ya ai vbi tok moma im issish 
vt yvmma al otaiyani tok. : 


CHAPTA XIX. 


Ilap im antia puta im issish hlatahampli tuk isht vlhtoba mak o haui 
chinto yash na palvmmi ka im apesa hoka, vba a holitopa ai asha 
yot Chihowa ya aiokpahanchi, 1; 7 Chukfvlhpobushi nan im itau- 
waya; 16 ilap okvno aiokpvcha hi a enchil vt ik im abno; 17 nan 
illi lawa ai asha ka ai vla chi kvt hushi puta kyt im annoa. 


1. NANA ilvppvt ai yakohmi ha ya, hatak laua im anum- 
pa ola chinto ka vba aholitopa pit a haklo li ma, Alleluia, 
isht ai okchaya, isht a holitopa, isht ahninchi, nan isht ai 
ahli aiena kvt Chitokaka hvpin Chihowa ya ai immi hoke. 

2. Nan apesa kvt ai ahli, micha ai vlhpiesa hoke; yohmi 
kvt haui chinto yash, yvmmvt itin lumaka kak o yakni ya 
isht okpaiyani hatuk a, yvmmak ash ot nan im apesvt 1 pa- 
lvmmichi tuk: mihmvt in tishu vhleha im issish yvmma ib- 
bak vt hlatahampli tok a ai isht im atobbi tok, ahanchi tok. 

3. Atuk o anonti, Alleluia okla achi tok. Mihma yvmma 
į shobohli hvt vba ya ihiya na bilivt bilia ħoke. 

4. Mihma hatak tikba pokoli tuklo akucha ushta, micha 
nan okchaya ushta aiena kash ot aka hblipkvchi mvt, Chiho- 
wa, yvmmvt ai o binili holitompa o binili tuk ash aiokpvchit, 
Amen; Alleluia, ahanchi tok. l 

5. Mihma anumpa ola hvt ai o binili holitompa ya auet 
a kohchvt takali kvt, Pin Chihowa ya in tishu vhleha hvchia, 
micha kuna hosh yvmma i nukshohompa aiena kvt ik alau- 
wo, i shahli, a moyuma kvt oh aiokpahanchi, ahanchi tok. 

6. Yohmi ma okla chinto im anumpa ola ho chiyuhmi, 

mihmvt oka lawa fopa ho chiyuhmi, mihmvt hiloha chmto 
ola ho chiyuhmi ho haiyaklo li ma, Alleluia; Chitokaka 
Chihowa nana moma imaiya hvt miko yoka. 

7. Chukfvlhpobushi vt itauwaya chi nitak vt vla, yohmi 
ma tekchi ya chi mvt, il ai atahli tuk oka, nan ik hvpi yuk- 
pa cha, keho tulli, ahanchi tok. 

8. Yohmi ma linen lapushki vt vbanumpuli ahli isht im 
ai vihpiesa mak o, linen lapushki kashofa tohbi ka isht il 
ashemucha chi kvt, tekchi vt im vlhpisa tok. 

9. Yohmi ma, Holissochi, Chukfvlhpobushi im ai itauwa- 
ya opiaka impa aya chi kvt kuna hosh im annoa tuk mvt, 
mihi yosh na yukpa hoke, vm achishke. Mikmvt ilvppak 
osh Chihowa im anumpa ahli mak oke, vm achishke. 

10. Mihma aiokpvchi la chi hosh iyi ya a hlipia li tok. 
Atuk ak o yvmmak ash ot, Ahah! ahnit chik yohmo kash- 
ke; tishu chitilaui, chitibapishi, Chisvs nan isht im atokowa 
jeshi vhleha ibai achvfa sia hoke ; Chihowa hak o alokpvchí ; 
Shilombish Holitopa yvt hopan anukķfoyukvt.Chisvs nan isht 
atokowa ka anumpohonli yoke, vm achi tok. 

11. Yohmi ma vba aholitopa yvt tiwa ma, yakeh ! issuba 
tohbi ho pisa li tok; mihma yvmma o binili kvt, Ai ahli, mi- 
cha Na miha tuk vt ai ahlichi mak o hohchifo hosh, yvmmvt 
nan ai vlhpiesa bano ho nan apesvt, tunvp ikbi yoke. 

12. Nishkin vt luak libbi ho chiyuhmi ma, anonti iachuka 
lawa kyt noshkobo ha afoyua hatok; mihma 1 hohchifo ho- 
lisso kvt lapali kia, kuna kia ik ithano ho, ilap ak bano tok. 

13. Yohmi mvt issish isht humma anchi o al anchi tok; 
mihmvt i hohchifo hvt, Chihowa im Anumpa, achi tok. 

14. Yohmi ma vba aholitopa ai asha tuk vt issuba tohbi 
o binili hosh yvmmak ash okla iakaiya kvt, linen .lapushki 
tohbi kashofa ho ai anchi tok. 

15. Yohmi ma im itakha ya bvshpo falaia halupa hosh a 
kohcha na yvmmak o oklushi puta ka isht ahamba hi yatok ; 
yohmi kvt tuli fuli yo yvmmak ash nan isht im apihisa hi 
oke; yohmi kvt oka paki atoba yo chohmit Chihowa Chito- 
kaka nan okluha imaiya nan isht 1 nukkilli chinto ka isht a 
hvhlihinchi hoke. 

16. Yohmi kvt mko PUTA 1 MIKO, MIKMUT CHITOKAKA 
PUTA IN CHITOKAKA hohchifo hosh yvmma im anchi, mik- 
myt iyubi ita tuklo ka ai o holisso hoke. 

17. Yvmobhmı ma enchil vt hvshi a ai o bikia na pisa li 
tok: mihma yvmmak ash ot chitolit tahpvla mvt, hushi pu- 
yuta; yvmmvt vba a helit itunowa moma kvot, Hvchishno 
mli hosh mintit Chihowa chinto im opiaka ai impa oh ai 
itunaha. 

18. Yohmi kvt miko vhleha nipi, micha kvpitvni vhleha 
nipi, hatak ishtokaka nipi, issuba puyuta, mikmvt kuna hosh 
yumma o binili tuk puyuta nipi, hatak moyuma, yuka keyu, 
micha yuka, yohmikmvt ik alauwo, 1 shahli aiena ka nipi ya 
hvsh pa chi hoke, im ahanchi tok. 

19. Anonti nampoa nukshopa yash ot, mikmvt yakni pak- 
naka a miko vhleha, mikmvt in tushka chipota vhleha aiena 
kvt itahobvt taiyaha cha, issuba o binili, micha in tvshka 
chipota aiena yvmmak ash im tanahampi na pisa li tok- 

20. Yohmi ma nampoa nukshopa yash ot yuka tok; mih- 
ma hopaii ilahobi yash yvmmvt na fehna puta ka yvmma 
itikba ai yvmihinchi kvt, yummak 0 yvmihchi kak osh nam- 
poa nukshopa isht in chuwa ieshi tuk vhleha, mikmvt yvm- 
ma holbvt toba ya kuna hosh aiokpvchi yatuk puta ka yo- 
shuhumbli tok. Ilvppak ash ot ita tuklot okchaya na okhv- 
ta hituk lakna isht ita luhuwa ka pit a kanchi tok. 

21. Yohmi ma inlaka yatuk vto issuba o binili yvmma 1 
bvshpo falaia, yvmmak osh im itakha ya a kohcha tuk mak 
o isht ihinli tok; mihma hushi puyuta kash ot yvmma nipi 
yo isht a kaiya tok oke. 


CHAPTA XX.-: 


Setan vt talakchi na afummi tahlepa sipokni achvfa chi, 1; 6 illi ywt 
tani vmmona yvmma ai ib ahalaia hokvto na yukpa he; 7 che- 
kosi takla ka Setan ashot i holhtofa he. 8 Kok micha Makok imma 
ho isht anumpuli, 10 Okhvta hituk lakna isht aluhuwa ho Setan 
amo pit itakanchi; 12 nan vlhpisa chinto isht aiyopi. 


è 

1. Y OHMI ma enchil vt chiluk hofobi ont ai vhli iksho 
ash isht tiwa ieshi mvt, tvli itatakuli chito yosh ibbak a fo- 
yuka hosh vba ya a minti ho pisa li tok. 

2. Mihma yvmmak ash ot sinti chilita chito yash, sinti 
sipokni, yvmmvt nan isht ahullo, micha Setan mak o afummi 
tahlepa sipokni achvfa ka ona chi ho ishit yukachi tok. 

3. Mihmvt yvmmvt himmakma oklushi puta ik yoshublo 
ho afvmmi tahlepa sipokni achvfa he tuk vt ont ai abli ha yo, 
misha pilla ho chekosi itintakla ka 1 hlitofa hi o, yummak 
ash chiluk hofobi ont ai vhli iksho ash pit pilvt im okshita 
mvt, isht in chuwa on lapalichi tok. 

4. Mihma aj o binili holitompa puta ka pisa li tok, mihma 
yvmma o binohmaya kvt nan ai apihisa he im vlhpisa tok: 
yohmi ma nampoa nukshopa, mikmvt 1 holbvt toba aiena ka 
ik aiokpacho, mikmvt isht in chuwa yvt ilap ibitakla, ibbak 
ajena ka ik a lapalo hosh; Chisvs nan isht im atokowa, mi- 
cha Chihowa ių anumpa pulla ho noshobo hvt tahampa tok 
vhleha 'imi shilombish a pisa li ma, yummak ash ot okchaya 
cha afummi tahlepa sipokni achufa ka, miko yo chohmit 
Klaist a ibai ahanta tok. 

5. Amba illi inla maya tok okvto ik okchayo ho afummi 
tahlepa sipokni achvfa kvt tahak mak a hi atok. Tlvppak 
osh illit falamvt tani vmmona mak oke. 

6. Illit falamvt tani vmmona ka kvna hosh ibahalaia 
hokvto, mihi yosh na yukpvt holitopa: yohmi hokvno atukla 
illi vt nan isht 1 shahla he ik im iksho hoke; Chihowa, mi- 
cha Klaist na holitompa isht im vtta vhleha ha chi, mikmvt 
miko yo chohmit ibai ahanta na afummi tahlepa sipokni 
achvfa chi hoke. a 

7. Yvmohmi tuk ma afummi tahlepa sipokni achvfa kash 
ot ont ataiyahakma, Setan ash ot aboha kvllo a ik akohchá, 
im al ahna hi oke. 

8. Yohmikmak o oklushi puta, yummak okvt yakni pakna 
akvshkowa ushta ka ai asha Kok, micha Makok okla yum- 
mvt holhtma kvt okhvta alaka shinuk ai asha kak o chiyuh- 
mi ho yoshublihinchit itahobi A tanahampa chi hosh 
akohcha hi oke, 





812 NAN OTUNI, 


9. Mihmvt yvmmak ash ot, yakni pakna a mominchit 
ilhkoli mvt, yvmmvt vbanumpuli ahli vhleha 1 bina, mikmvt 
tumaha chito holtopa alena ka okla ai apakfokahanchi ; 
mihma luak osh Chihowa a mintit vba akohchvt vlot, yvm- 
mak ash ishit vpa tok. 

10. Yohmikma yvmma yoshublichi tuk nan isht ahullo 
yvt okhvta hituk lakna isht ita Juhuwa, yvmma nampoa nuk- 
shopa, micha hopaii ilahobi aiena kash ot pit itvtula tok: 
yohmi kvt nitak, ninak aiena ka ai ilbabasha na bila hosh 
bilia hi oke. 

11. Yohmi ma ai o binili holitompa tohbi chinto, micha 
yvmma o binili ita tuklo ka pisa li ma; yvmma nashuka ya 
i filvmmit yakni, mikmvt vba shutik ita tuklo kvt tamoa kvt, 
kanima yo a taloha he kia ik im iksho ki tok. 

12. .Yohmi ma illi, ik alauwo, micha 1 shahli pit aiena kvt 
ai o binili holitopa itikba hiohmaya ka pisa li tok; yohmi 
ma holisso puta kvt wakama tok; anonti holisso inla, yvm- 
mak osh holisso ai okchaya mak osh wakama tok : mibhma 
illi yash ot ilap nana a kaniohmi tuk puta, yummvt holisso 
ha a holibiso tok ilvppa puta ho isht ai im vihpihisa tok. 

13. Yohmi ma okhvta hvt illi puta, yommvt im aiasha tuk 
vyt il ai a kocha welikma, anonti nan-illichi, micha illi ai asha 
mvt illi puta, yummvt im ai asha tuk vt il ai a kohcha weli 
na yvmmak ash ot ilap nana a kaniohmi puyulla tuk mak ọ 
hatak moma kash ot nan isht im vlhpihisa tok. 

14. Mihma nan-illichi, micha illi ai asha yamo okhvta 
luak o pit itokaha tok. Ilvppak osh atukla illi mak oke. 

15. Yohmi ka holisso ai okchaya ya a holisso tuk osh 
otv keyu hokvto okhvta luak mak o pit a kunia tok. 


CHAPTA XXI. 


Uba vmmona micha yakni vmmona ita tuklo ka Chan vt pisa, 1; 10 
Chelusalem vba isht annoa ahli moma ; 28 yvmmak oka hvshi vt 
a tomma he ahna he keyu, Chihowa im atohwikeli yak osh a tom- 
mi; 24 yakni pakna ai į miko puta kvt yvmmak go im aholitopa 
ya isht im ohona. 


- 

1. UBA vmmõna, micha yakni vmmona ita tuklo kash 
ot ont ik ai iksho ma, anonti himak a pilla ma okhvta mvt 
iksho ka chi ho vba himona, micha yakni himona ita tuklo 
ho pisa li tok. 

2. Mihma Chan sia hvt tumaha chito holitopa Chelusa- 
lem himona Chihowa ya a mintit vba ya auet a kohcha kvt, 
choyo himita hatak auwaya chi hosh isht il a shema chatuk 
ak o chiyuhmi tok. 

3. Yohmi ma anumpa ola chinto kvt vba aholitopa ya a 
kohcha na haklo li ma, yakeh! Chihowa hvt im vlhtipo yvt 
hatak puta ka ibafoyuka hatuk 0, yvmmak o ibai ahanta 
chi, mikma im okla tobakma, anonti Chihowa ilap mvt yvm- 
ma in Chihowa hosh ibafoyukvt ahanta chi hoke. 

4. Mikmvt Chihowa yvt yvmma i nishkin okchi puyuta 
ma im a kasholichit kaiyancha chi; mikma nana tikba tuk 
vt ont taiyaha hoka, himak a pilla ma isht ai illi, micha na- 
nukhaklo, micha yahaya alena kvt ik ai iksho ka he, mikmvt 
na-hotopa mvt ik ai iksho ka hi oke, ahanchi tok. 

5. Yohmi ma ai o bmili holitompa o binili yummak ash 
ot, Yakeh! nana moma kvt himona ho ikbi lishke, achi mvt, 
yvmmak ash ot, Anumpa ilvppvt aiahli, micha na miha ka 
ont ai ahla chi hoka holissochi, vm achi tok. 

6. Atuk osh yvmmak ash ot, Ulhtaiyahvshke ; Alfa, mi- 
cha Omeka, ai isht ia vmmona, micha ont ai vhli sia hosh, 
kuna hosh itukshila hokma, oka ai okchaya kuli hak o pilla 
ai ima la chi mak oke. 

7. Kuna hosh nana ka imaiyachi tuk mak osh nana moma 
ka ai immi ha chi im ai vlhpiesa; mikma in Chihowa sia 
hokma, anonti ilap vt svso ha chi hoke. 

8. Amba na nukshopa, micha nan ik yimmo, i yuwala he 
vlhpesa kia yvmihchi, mikmvt hatak bika vbi vhleha, haui 
vhleha, mikmvt ikhish isht yushpakummi vhleha, na holbvt 
toba aiokpvchi vhleha, holabi puta a moyuma hokvto atukla 
Illi mak osh okhvta yvmmak okvt hituk lakna isht ita luhuwa 
ho isht ai į palumma chi hosh im vlhpisa he mak oke, vm 
achi tok. 

9. Yumohmi ma enchil untuklo kash ai ibai achufa, yum- 

mak okvt kotobushi untuklo nan isht paldmmi ishtaiyopi un- 
tuklo kash isht alotowa ho ieshi hosh, vlvt svt im anumpuli 
mvt, Mintí, himona nan auwaya Chukfvlhpobushi tekchi chi 
haiakvchi la chi hoke, achi tok. 

10. Mihma shilombish ọ si anukfoyuka ho svsht ia ma, 
nvnih chmto chaha yo svsht ona cha, tumaha chito, Chelu- 
salem holitopa yvt Chihowa isht im aholitopa ai ishit Chi- 
howa a mintit, vba aholitopa auet a kohcha mak o a baia- 
kuchi tok : 

11. Mihma in tohwikeli hvt tuli holitopa fehna, tuli chas- 
pa chohmi kak o hoyulba hosh, bvlancha kvt klistal o chi- 
yuhmi tok; 

12. Mihmvt tvli yosh isht a holihta kvt chito, micha cha- 
ha ma, anonti okhissa yvt im auah tuklo ma, enchil mvt ok- 
hissa ya vlhpisvt auah tuklo kvt a hieli tok; mihma yvm- 
ma al ọ holisso hohchifo kot Islael okla it a kvshkowa auah 
tuklo 1 hohchifo hatok. 

13. I hvshi akochak-imma ya okhissa tuchina ma, 1 fa- 
lummi imma ya okhissa tuchina ma, im oka-mahli imma ya 
okhissa tuchina ma, anonti 1 hvshi ai okvtulik-imma ya ok- 
hissa tuchina tok. 

14. Yohmi ma tvmaha chito a holihta ka in tolahpi auah 
tuklo tok; mihma Chukfvlhpobushi im anumpeshi auah 
tuklo hohchifo hosh a lapanli tok. 

15. Yohmi ma svt im anumpuli tuk yummak ash ot 
tvmaha chito, micha okhissa, mikmvt a holihta aiena ka isht 
apesa chi kvt tuli holisso lakna nan isht vlhpisa yo jeshi tok. 

16. Yohmi ma tvmaha chito yvt a itilauia bat fullotvt bo- 
lukta ma, afalaiaka yvt chito kvt okhowataka ya itilaui tok; 
mihma tvmaha chito yash yvmmak ash ot nan isht vlhpisa 
yash isht apesa ma, kowi tahlepa auah tablapi tok. Afa- 
laiaka pilla, micha okhowataka pilla, mikmvt chaha aiena 
kvt ai itilaui bano tok. 

17. Mihmyt aholihta kash o hatak 1 nan isht vihpisa yo 
yumma enchil ash ot isht apesa ma, kubit tahlepa achvfa 
pokoli ushta akucha ushta tok. 

18. Yohmi ma a holihta kvt chaspa tuli yosh toba hatok ; 

yohmi hoka tvmaha chito yvt tuli holisso lakna bieka ho 
chohmi kvt apisa kashofa achukma ka chohmi tok. 

19. Yohmi ka tvmaha chito aholihtaka in tolahpi vt tuli 
holitopa ilaiyuka puta ho isht a shema hatok; in tolahpi 
vmmona kvt chaspa yatok; atukla kvt saffaia yatok; atu- 
china kvt kalsetoni yatok; ai ushta kvt emelal atok; 

20. Isht tahlapi kvt salonik atok; isht hannali kvt sativs 
atok; isht untuklo kvt klisolait atok; isht untuchina kvt 
belil atok; isht chakkali kvt topas atok; isht pokoli kvt 
klisofasvs atok; isht auah achvfa kvt chasinlh atok; isht 
auah tuklo kvt amehlist atok, 

21. Yohmi ma okhissa isht vihkuma auah tuklo kvt pvl 
auah tuklo tok; okhissa isht vlhkvma achvfakma, pvl achv- 
fvt ia tok; yohmi ma tvmaha chito anukaka ya ai itunowa 
yvt tuli holisso lakna bieka ho chohmit apisa shohkoali kak 
0 chiyuhmi tok. 

22. Yohmi ma yvmma anukaka ya tempel a ak peso ki 
tok: Chitokaka Chihowa nana moma imaiya, micha Chuk- 
fvlhpobushi ita tuklo hosh im tempel oka. 

23. Mihma Chihowa im aholitopaka yosh a tohwikeli ma, 
anonti yumma al 1 pvla hot Chukfvlhpobushi yak atuk o, 
hushi, mikmvt hvshi-ninak-ąya kia im a tomma hi a tvmaha 
chito yash ot ik bvnno ki tok. 

24. Yohmi ka oklushi puta yvmmak okvt okchaya mak 
osh a tohwikeli ka ya ai itvnohowa he; mikma yakni pakna 
a miko vhleha atukmvt ilap im aholitopaka isht aiokpvchi 
hosh ai vlvshke. 

25. Yvmmak oka ninak vt iksho ka chi hoka, nitak moma 
ka okhissa puta mvt ik okshilito kamohma hi oke. 

26. Yohmikma oklushi puta im aholitopa, nan isht il ah- 
ninchi aiena ma yvmma anukaka ya isht ai vlvt chukowa hi 
oke. 

27. Mikma yvmmak oka nana kvt liteha, micha ai yuwala 
he kia ai yohmi, micha na holabichi a moyuma hokvto ka- 
niohmi kia a chukowa himma keyu hoke; amba Chukfvlh- 
pobushi 1 holisso ai okchaya kuna hosh a holisso tok ak þa- 
na hi oke. 

CHAPTA XXII. 


Oka ai okchaya okhina, 1; 2 ai okchaya iti. 5 Tvmaha chito i pula 
© hvt Chihowa ilap fehna kak inli: 9 ilap a aiokpvcha hi a enchil 
vt ikimahno. 14 Tvmaha chito ash anukaka ai anta hokvto holito- 
pa, amba kocha yo asha tuk okvto nan į palummit vlhtakshi: 16 
anumpa ai okchaya ya nana ho isbt achakvla he keyu, mikmvt ka- 
nimihchit ai ishit anumpa ha ishit kancha he keyu. 


1. ANONTI ai okchaya okhina kashofa achukma, shoh- 
koali klistal ak 0 chiyuhmi hosh Chihowa, micha Chukfuvlh- 
pobushi ita tuklo im ai o binili holitompa ak o akohoncha 
mak 0, yvmmak ash ot a haiakvchi tok. 

2. Okhina itahlakla ai itunowa, okhina ititakla, iti al BA 
chaya yvt a hiohli kvt, auah tuklo ha nan-vnit waya beka 
kvt, hushi achufa aiyukakma vnit wahaya hoke; yohmi ka 
iti yumma hishi puta hokvto 'oklushi moma isht a hlakofi 
mak oke. 

3. Yohmi ka yvmmak oka himak a pilla ma na palummi 
kvt ik ai iksho ka he, amba Chihowa, micha Chukfulhpo- 
bushi ita tuklo im ai o binili holitompa yosh a hikia na yum- 
ma in tishu vhleha hosh aiokpahancha hi oke. 

4. Yvmohmikmvt yvmma nashuka ya okla pibisa he; 
mikma yvmma 1 hohchifo hosh ibitakla puta ma a lapanla 
hi oke. 

5. Mikma ninak vt yvmmak oka iksho ka he; Chitokaka 
Chihowa yosh in tohwikeli hoka, pvla, mikmvt hvshi tommi 
alena ka okla ik bvnno hosh, miko yo chohmit okla ahanta 
na bilivt bilia hi oke. 

6. Yohmi ka anumpa puta ilvppvt ai ahli, micha nana 
miha ka ont ai ahla hi oke; yohmi 'hoka hopaii 'holitopa 
vhleha in Chihowa Chitokaka yvt, nana kvt chekosi ont al 
yvmohma chi yvmma in tishu vhleha im 'otunihincha chi ka 
im enchil a auet chvffichi tok. 

7. Yakeh! chekosikma vla lishke ; 'holisso ilvppa tikbanli 
nan ai anohowa anumpa puta tuk a kuna hosh holitobli kak 
osh na yukpvshke, yvmmak ash ot vm achiitok.' 

8. Yohmi ma Chan sia mak osh nana ilvppa puta ka pi- 
svt haiyaklo li tok: yohmi mvt pisvt haiyaklo li mvt, nana 
ilvppa puta ka vm otuninchi tuk, enchil a aiokpuchi la chi 
hosh iyi itikba ya hlipia li tok. 

9. Yohmi ma, Ahah! ahnit chik yohmo kashke; tishu 
chitilaui, micha chitibapishi hopaii vhleha, micha holisso 
Uvppa ai anuhumpa tuk a holitobli vhleha ai ibachvfa sia 
hoke ; Chihowa ak o ish aiokpvchashke, yummak ash ot vm: 
achi tok. 

20. Mihmvt nitak vt al ona hosi hoka, holisso ilvppa tik- 


banli ai anohowa tuk anumpa puta ka chik ashunicho 


kashke. 

11. Kuna hosh nan ik ai vlhpieso hokvto, mihi yosh ik ai 
vihpieso kvt ik imoyumá ; mikma kvna hosh liteha hokuto, 
mihi yosh liteha kvt ik imoyumá ; mikma kuna 'hosh ai vlh- 
piesa hokvto, mihi yosh ai vlhpiesa kvt ik imoyuma; mikma 
kuna hosh nan ai ashvchika ik im iksho hokvto, mihi yosh 
nan al ashvchika ik im iksho kvt ik imoyumá, vm achi tok. 

12. Atuk osh yakeh! chekosikma vla lishke : yohmi kvt 
hatak moma kvt ilap nana a kaniohmi Ẹvt kaniohmi aiyukali 
ho nana ka isht im atobbi la chi:kvt il ai ishi lishke. 

13. Alfa, Omeka, al isht ia vmmona, ont ai vhli, vmmo- 
na, ont ishtaiyopi sia mak oke. 

14. Kuna hosh im anumpa vlhpisa puta ka holitobli ho- 
kuto na yukpushke: yohmi hok mak osh iti ai okchaya isht 
im al vlhpiesa hosh okhissa ont a hlopullit tumaha chito 
yash chukowa chi hoke. 

15. Akochanli yak okwno ofi, ikhish isht yushpakummi, 
haui, hatak bika vbi, na holbvt toba aiokpvchi; mikmvt kv- 
na kia il imi holabichi kvt isht im achukma a moyuma kak 
osh al asha yoke. 

16. Ilvppa puyuta ka atokolit chvch a hiohli puta ka a 
hvchim anohonla chi hoka, Chisvs sia mak osh vm enchil a 
chuffichi li tuk oke. WÙno ak osh Lewi a minti hakshish fila- 
minchi yosh anonti unchululi, mikmvt shohpakali onnahinli 
fochik sia mak oke, ahanchi tok. 

17. Yohmi ma Shilombish Holitopa, micha Klaist himona 

nan im auwaya ita tuklo kash ot, Minti, achishke. Yohmi 
ka kuna hosh haiyaklokmvt, mihi yosh, Mmti, ik achi. Mik- 
ma kuna hosh itukshila hokmvt, mibi yosh ik minti. Yobmi 
ka kuna hoh kia bvnnakmvt, mihi yosh pilla oka ai okchaya 
ya ik eshi. 

18. Holisso iluppak oka tikbanli nan ai anohowa. tuk 
anumpa puta ka hatak vt haiyaklo tuk moma im atokowa 
lishke: nana yakohmi tuk a hatak vt nana kia ibafohbkit 
achakalikma, na palummi yvmmvt holisso ilvppa a holihiso 
tuk a yummak ash o Chihowa hvt isht im achakala hi oke. 

19. Mikma hatak nana hosh tikbanli nan ai anohowa tuk 
holisso ilvppa anumpa puta hatuk a kaniohmichit isht a 
kanchi hokma, ilap vt holisso ai okchaya, micha tvmaha 
chito holitopa yash, mikmvt nana kvt holisso ilvppa yvmma 
isht a holisso tuk puyuta ka ahalaia hatuk a yvmmak ash 
Chihowa hvt isht kancha hi oke. 

20. Ilvppa puyuta ka atokowvt otuninchi mak osh, Che- 
kosikma vla lishke, achishke. Amen. Chitokaka Chisvs 
ma! ik yvmohmí, ish lashke. 

21. Pin Chitokaka Chisus Klaist nan isht 1 kana yvt hvsh 
moyuma ka hvchi anukfoyukashke. Amen. 


THE END. 





